
Corrnptionen  i  Østerrig.*) 


I. 

Corruptionen  i  Pressen. 

Pressen  er  som  Leder  af  den  ofifentlige  Mening  hyppig  bleven 
kaldt  en  evropæisk  Stormagt.  Utvivlsomt  er  det  i  ethvert 
Fald,  at  den  overalt  besidder  en  mægtig  Indflydelse,  og  at 
den  kan  virke  desto  mægtigere  i  en  Stat,  jo  mere  Befolk- 
ningen har  vænnet  sig  til  at  lytte  til  dens  Ord,  at  følge  dens 
Kaad  og  at  holde  sig  dens  Domme  efterrettelig. 

Pressens  Indflydelse  er  i  enhver  Stat  stedse  mere  eller 
mindre  afhængig  af  Befolkningens  Karakter.  Er  denne  til- 
bøjelig til  at  tage  sig  Livet  let  og  mere  hengiven  til  Ny- 
delse end  til  Eftertanke,  saa  vil  den  gjeme  overlade  dette 
Arbejde  til  Enkelte  og  beredvillig  acceptere  disses  Mening  som 
rigtig.  At  virke  paa  en  letsindig  Befolkning  er  langt  lettere 
end  ved  Ord  eUer  Skrift  at  rive  et  Folk  med  sig,  som  i  et- 


*,  Efter  »Die  Corrnption  in  Oesterreich« ,  af  Forfatteren  til  »Volks- 
wirthschaftliche  Zustande  in  Oesterreich«.  Tidsskriftet  har  tid- 
ligere leveret  en  Bearbejdelse  af  sidstnævnte  Skrift,  og  da  nær- 
værende Afhandling  væsentlig  maa  betragtes  som  en  Fortsættelse 
af  hin,  har  man  troet  ogsaa  at  burde  gjøre  Læserne  bekjendte 
med  denne,  og  det  saameget  mere,  som  det  vistnok  efter  Alt,  hvad 
der  er  kommet  for  Dagens  Lys,  er  nødvendigt  at  gjøre  sig  fortrolig 
med  den  Tanke,  at  det  østerrigske  Statslegeme  vil  komme  til  at 
nndergaa  betjdelige  Forandringer  —  maaske  allerede  i  en  nær 
Fremtid. 

hvert  Tilfælde  er  tilbøjeligt  til  at  tænke  selv.  Heraf  er  det 
forklarligt,  at  Pressen  i  Frankrig  til  enhver  Tid  har  været  i 
Stand  til  at  udøve  en  indgribende  Indflydelse  paa  den  offent- 
lige Mening,  medens  dette  paa  ingen  Maade  kan  siges  at 
have  været  Tilfældet  i  Tyskland,  navnlig  ikke  i  Nordtysk- 
land. Og  hvad  der  i  saa  Henseende  gjælder  for  Frankrig, 
gjælder  ogsaa  for  en  væsentlig  Del  for  -Østerrigs  Vedkom- 
mende. Ogsaa  den  østerrigske,  navnlig  den  wienske  Befolk- 
ning er  langt  mere  tilbøjelig  til  at  se  Livet  fra  dets  muntre 
end  fra  dets  alvorlige  Side;  ogsaa  i  østerrig  overlader  man 
sig  gjerne  til  Enkeltes  aandelige  Førelse,  uden  nøje  at  over- 
veje, hvilken  Fare  man  derved  udsætter  sig  for. 

Under  saadanne  Forhold  maa  Pressens  Indflydelse  i 
østerrig  være  ganske  umaadelig,  og  den  er  det  ogsaa  i  Vir- 
keligheden. Der  udgaar  i  Wien  et  meget  stort  Antal  Blade, 
hvoraf  flere  udkomme  2  Gange  daglig,  og  de  udbredes  i  flere 
Tusinde  Exemplarer.  Disse  Blades  Artikler  danne  en  Eette- 
snor  for  den  overvejende  Del  af  Befolkningen,  hvad  der  jo 
særlig  gjælder  for  de  større  Blades  Vedkommende.  Jo  lettere 
den  offentlige  Mening  imidlertid  lader  sig  lede  gjeniiem  Pres- 
sen, desto  vigtigere  er  det,  at  denne  er  fuldstændig  hæderlig 
og  ubestikkelig. 

Destoværre  kan  man  ikke  paastaa  dette,  i  det  Mindste 
ikke  om  den  største  Del  af  de  wienske  Blade.  Ganske  vist 
gives  der  ogsaa  i  Wien  Blade  og  Journalister,  som  ikke  lade 
sig  paavirke  fra  nogensomhelst  Side  hverken  i  politisk  eller 
økonomisk  Henseende;  men  disses  Tal  er  forsvindende  lille  i 
Sammenhgning  med  de  wienske  Blades  og  Journalisters  sam- 
lede Antal. 

En  saadan  Dom  kan  synes  haard  og  overdreven;  den, 
som  imidlertid  kjender  Forholdene,  maa  dog  indrømme,  at 
dette  virkeligt  er  i  Overensstemmelse  med  den  fulde  Sandhed. 

Vi  skulle  til  Støtte  for  denne  Paastand  anføre  et  Ex- 
empel,  hentet  fra  Udtalelser  i  selve  de  østerrigske  Blade. 

»Deutsche  Zeitung«,  som  er  et  af  de  største  wienske 
Blade,  udtaler  sig  i  en  ledende  Artikel,  «0m  Pressen«,  ^aa 
følgende  Maade  specielt  om  de  politiske  Svingninger,  som 
meget  let  kunne  indtræde  hos  Redactionerne. 

»Journalisterne  ere  magtesløse  (ligeoverfor 

saadanne  Svingninger),  fordi  den  hæderligste  Medarbejder  kan 
blive  afløst  af  den  mest  uhæderlige;  Bladejernes  Karak- 
terfasthed er  en  ubestemmelig  Størrelse,  idet  end  ikke  den 
mest  erfarne  Kjender  af  den  menneskelige  Natur  t«r  fordriste 
sig  til  at  bestemme  den  Vinkel,  under  hvilken  Parti-  og 
Privatinteresserne  krydse  hverandre.  Et  tro  vi  imidlertid  at 
kunne  udtale,  nemlig  at  Tiden  ikke  er  skikket  til  at  udvikle 
faste  og  bestemte  Karakterer,  og  at  en  Bladejers  Rigdom 
snarere  forøger  end  formindsker  denne  Fare. 

Hvad  der  gjør  Forholdet  mellem  Parti  og  Presse  end 
mere  prekært,  er  den  sørgelige  Kjendsgjerning,  at  Bladejerne 
og  saa  at  sige  ogsaa  Journalisterne  —  takket  være  Bladskat- 
ten —  næsten  ere  tvungne  til  at  drive  Handel  med  deres 
Overbevisning,  at  de  have  vænnet  sig  til  at  samle  deres 
vigtigste  Indkomster  fra  Kilder,  som  man  ikke  kan  nævne 
offentlig. 

Hertil  kommer  den  meget  betænkelige  Metamorfose,  som 
er  foregaaet  med  et  stort  Antal  Blade.  Store  og  smaa  Or- 
ganer ere  gaaede  over  i  Bankers  Eje,  saaledes  at  altsaa  hver- 
ken de  nominelle  Ejere  eller  Medarbejderne  raade  over  Bla- 
dets Meninger,  men  derimod  en  Banks  Bestyrelsesraad.  Idag 
ere  Bankerne  forfatningstro  --  men  stiller  et  feudalt  Mini- 
sterium i  Morgen  de  nye  Directører  en  rigtig  solid  Concession 
i  Udsigt,  er  det  meget  tvivlsomt,  om  deres  Kjærlighed  til 
Forfatningen  vil  staa  sin  Prøve.  Maaske  ville  de  aldrig  an- 
vende deres  Indflydelse  for  visse  klerikale  øjemeds  Skyld; 
det  nationale  Program  er  derimod  til  Salgs  hos  de  fleste  af 
dem,  det  vove  vi  her  at  udtale  offentlig«. 

Naar  man  selv  i  østerrig,  i  et  af  de  største  og  betyde- 
ligste Blade,    fælder  en   saadan  Dom   over   den   østerrigske 

Partipresse  samt  om  dennes  politiske  Paalidelighed  saavel 
som  om  dens  Indtægtskilder,  hvoraf  nogle  end  ikke  kunne 
omtales  offentlig,  kan  der  ingen  Tvivl  være  om,  at  Pressen 
selv  maa  være  i  h^øjeste  Grad  corrumperet.  "Deutsche  Zei- 
tungw  bebrejder  Journalisterne,  at  de  ikke  forsvare  nogen 
politisk  Mening,  men  kun  lade  sig  bestemme  af  den  mate- 
rielle Gevinst,  at  de  i  økonomiske  -Øjemed  drive  Handel  med 
deres  Overbevisning,  og  naar  det  med  Hensyn  til  denne  Paa- 
stand soger  at  vælte  Skylden  over  paa  den  hoje  Bladskat, 
kan  det  faktisk  kun  betragtes  som  en  Besmykkelse,  thi  hvor 
trykkende  Skatten  end  er,  forstaa  Bladejerne  dog  udmærket 
at  lade  Avertissementerne  betale  den. 

Naar  endelig  et  af  selve  de  østerrigske  Blade  charak- 
terisere  disse  Forhold  paa  ovenanførte  Maade,  vil  vist  enhver 
Uhildet  give  os  Ket  i,  at  en  saadan  Dom  ingenlunde  kan 
siges  at  være  altfor  haard,  men  tværtimod  er  altfor  mild! 
Og  det  er  naturligvis  ogsaa  Tilfældet.  En  fuldstændig  ob- 
jektiv Kritik  vilde  lyde  ganske  anderledes;  thi  den  maatte 
aabenbart  udtale,  at  Pressen  efterhaanden  er  bleven  fuld- 
stændig corrumperet. 

Vi  berørte  ovenfor,  at  Bladene  vare  komne  i  Bankinsti- 
tuternes  Hænder,  og  vi  skulle  i  saa  Henseende  anføre  nogle 
faa  Data.  «Neue  freie  Presse«  ejes  i  Fællesskab  af  Unions- 
banken  og  den  engelsk- esterrigske  Bank:  « Presse«  af  Wiener 
Bankforening;  «Neue  Wiener  Tagblatt  og  Constitutionelle 
Vorstadt-Zeitungi)  af  Aktieselskabet  «Steyrermiihl»,  som  er 
blevet  dannet  af  Wiener- Vexlerbank  i  Løbet  af  dette  Aar. 

Disse  fire  Blade  ere  netop  de  mest  udbredte;  medens 
de  to  Førstnævnte  fortrinsvis  læses  i  de  bedre  stillede  Kredse, 
læses  de  to  Sidstnævnte  navnlig  i  Mellem-  og  den  lavere 
Klasse.  De  ere  som  sagt  i  Hænderne  paa  Bankinstituterne, 
som  selvfølgelig  til  enhver  Tid  kunne  udøve  en  betydelig 
Indflydelse  paa  deres  Indhold.  Betydningen  heraf  bliver 
egentlig  først  klar,  naar  man  samtidig  erindrer,   at  samtlige 

evrige  i  Wien  udkommende  Dag-  og  Ugeblade  ikke  have  et 
saa  stort  Oplag  som  det,  hine  fire  Blade  daglig  lade  trykke. 

Desuden  maa  en  anden  Omstændighed  heller  ikke  lades 
ude  af  Betragtningen,  og  som  vi  derfor  ved  denne  Lejlighed 
ikke  skulle  forbigaa.  I  Wien  udgaar  der  nemlig  en  uhyre 
Mængde  Ugeblade,  som  næsten  udelukkende  kun  beskæftige 
sig  med  national-økonomiske  eller  finantsielle  Spørgsmaal. 
Flere  af  disse  Blade,  og  deriblandt  betydeligere,  staa  i  direkte 
Forbindelse  med  Banker  eller  andre  Aktieforetagender,  det  vil 
sige,  de  ere  grundlagte  med  disse  Instituters  Penge  og  hol- 
des næsten  udelukkende  af  dem. 

Det  er  klart,  at  alle  disse  Blade  ikke  kunne  være  uaf- 
hængige. Dette  Spørgsmaal  skulle  vi  imidlertid  ikke  her 
gaa  nærmere  ind  paa,  idet  vi  ganske  kunne  henvise  til  de 
paa  andre  Steder  givne  Oplysninger,  navnlig  om  de  forskjel- 
lige  Maader,  paa  hvilke  Bladene  blive  understøttede,  i  hvil- 
ken Henseende  vi  kun  skulle  minde  om  de  direkte  Penge- 
understøttelser, de  forhøjede  Betalinger  for  Avertissementer 
samt  de  ved  Aktieemissioner  forbeholdte  Fordele,  som  Bankerne 
og  Aktieselskaberne  lade  Bladene  og  Redactorerne  tilflyde*). 
Kun  skulle  vi  med  Hensyn  til  de  Begunstigelser  (Bethei- 
ligungen),  som  Journalisterne  nyde  ved  Emissionen  af  nye 
Aktier,  hidsætte  en  Artikel,  som  et  af  de  mest  udbredte 
vrienske  Blade  for  nogle  Aar  siden  indeholdt,  og  som  lyder 
saaledes : 

«Hvad  vil  det  egentlig  sige  « Begunstigelse«  ved  en  Aktie- 
emission? Man  faar  for  sine  Penge  Aktier  i  et  nyt  Fore- 
tagende til  Parikurs.  Opnaa  disse  Aktier  derpaa  en  Agio 
(Opgjæld),  saa  vinder  den  Begunstigede  paa  hver  Aktie  lige 
saa  Meget,  som  Agioen  beløber  sig  til.  Naar  derfor  Bank- 
instituter  ved  saadanne  nye  Foretagender  overlade  Journali- 
sterne Aktier  til  Parikurs,  er  det  kun  en  Høflighed,  en  Vil- 
lighed,  ganske   analog  med  den,   Directionen  for  Burg-  og 


')  Se  Historisk  Archiv  1872.     I.     P.  328  og  flg. 

Hofoperatheatret  viser,  naar  den  ved  Opførelsen  af  nye  Styk- 
ker overlader  Journalisterne  Siddepladser  til  de  sædvanlige 
Priser,  medens  det  store  Publikum  ofte  raaa  betale  dem  med 
ublue  Priser,  fordi  det  maa  forskaife  sig  dem  paa  anden  eller 
tredie  Haand.  Denne  Hoftheater-Directionens  Villighed  ad- 
skiller sig  ikke  i  mindste  Maade  fra  den,  Bankinstituterne 
vise  Journalisterne.  Det  er  ingen  Belønning  og  ingen  Be- 
stikkelse! Saadant  vilde  det  kun  være,  naar  Bladene  noto- 
risk vilde  anbefale  slette  Emissioner  for  Publikum.  Ved  deres 
Begyndelse  ere  imidlertid  næsten  alle  Aktieforetagender  gode, 
thi  ellers  kunde  de  slet  ikke  blive  dannede  — ,  daarlige  plejede 
de  først  at  blive  senere,  navnlig  ved  slet  Ledelse,  uredelig 
Førelse  o.  s.  v.  Men  ligesaalidt  som  en  hæderlig  Journalist 
lader  sig  bestemme  af  den  Omstændighed,  at  han  sidder  i 
Hoftheatret  for  sædvanlig  Pris,  til  at  rose  et  daarligt  Stykke, 
ligesaalidt  have  de  ommeldte  Begunstigelser  for  Journalisterne 
ved  Emissionen  af  nye  Aktier  afholdt  dem  fra  at  kritisere  en 
senere  slet  Bestyrelse  paa  den  mest  hensynsløse  Maade«. 

Vi  behøve  sikert  ikke  at  gaa  nærmere  ind  paa  en  Paa- 
visning  af  det  Uholdbare  i  denne  Sammenligning,  men  skulle 
dog  med  nogle  faa  Ord  anskueliggjøre  Maaden,  hvorpaa  Be- 
gunstigelserne gives,  for  at  stille  Sagen  i  en  desto  klarere 
Belysning. 

Fjorten  Dage  før  en  Aktieemission  tilstiller  vedkommende 
Bank  eller  Aktieselskab  de  Blade  eller  Journalister,  som  skulle 
honoreres,  Underretning  om,  at  de  til  en  bestemt  angiven 
Termin  kunne  erholde  et  vist  Antal  nye  Aktier  til  Parikurs 
eller  —  uden  at  modtage  og  betale  Aktien  —  lade  sig  den 
i  Mellemtiden  paaløbne  Agio  udbetale  af  Institutets  Kasse. 
Vedkommende  Blad  eller  Journalist  har  altsaa  paa  denne  Maade 
ligefrem  erholdt  en  Foræring,  thi  nutildags  kommer  der  ingen 
Aktier  til  Parikurs  paa  Markedet,  da  Emissionsbanken  strax 
ved  første  Udbud  fordrer  en  Opgjæld  fra  15  til  25  pCt. 
Disse  Procenter  tilfalde  som  sagt  Banken  eller  andre  Udvalgte, 
som  have  kunnet  faa  Aktierne  til  Parikurs. 

Da  det,  som  ovenfor  bemærket,  ikke  engang  er  nødven- 
digt for  Journalisterne  at  betale  Aktierne,  er  det  i  den  senere 
Tid  endog  blevet  Brug  ved  saadanne  Aktieemissioner  slet 
ikke  at  give  dem  Anvisning  paa  Aktierne,  men  slet  og  ret 
Cnderretning  om,  at  de  paa  en  bestemt  Dag  mod  Kvittering 
kunne  hæve  et  nærmere  angivet  Beløb.  Ja,  man  har  nu 
endogsaa  enkelte  Exempler  paa,  at  saadanne  Meddelelser  til 
en  Journalist  have  kunnet  bruges  som  et  andet  Værdipapir. 

Samtlige  disse  Forhold  have  naturligvis  medført,  at  der 
er  enkelte  driftige  Bladudgivere,  som  i  en  forholdsvis  kort 
Tid  have  forstaaet  at  erhverve  sig  store  Formuer,  og  dette 
har  atter  medført,  at  saa  mange  Mennesker  ere  slaaede  ind 
paa  den  Vej  i  det  forfængelige  Haab,  at  saasnart  de  blot 
udgive  endog  kun  et  lille  Blad,  have  de  strax  erhvervet  alle 
Betingelser  for  inden  kort  Tid  at  være  Millionairer.  Derfor 
udkommer  der  ogsaa  i  -Østerrig  og  navnlig  i  Wien  en  stor 
Mængde  Smaablade,  som  alle  have  det  Formaal  at  afhjælpe 
et  « dybtfølt  Savn«,  det  vil  sige  at  skaffe  deres  Ejere  høje 
Indkomster,  men  forøvrigt  ere  fuldkommen  værdiløse.  Ej- 
erne eller  Udgiverne  af  disse  Blade  ere  ogsaa  tidt  Folk,  som 
egne  sig  til  alt  Andet  end  til  at  være  Journalister.  Folk, 
som  ikke  kunne  skrive  en  Linie,  som  ville  have  de  største 
Besværligheder  ved  at  concipere  det  simpleste  Forretnings- 
brev, som  ikke  have  nogen  Anelse  om  Grammatik  og  Ortho- 
graphi,  og  hvis  øvrige  Dannelse  staar  paa  samme  Standpunkt, 
—  saadanne  Folk,  sige  vi,  udgive  Blade  i  Wien  og  have  den 
Frækhed  at  kalde  sig  Journalister  og  Kedactører.  Ganske 
vist  producere  de  kun  meget  Lidt  selv,  de  klippe  Artiklerne 
ud  af  andre  Blade  og  friste  saaledes  deres  Tilværelse  ved 
literairt  Eøveri,  eller  ogsaa  lønne  de  en  Skribent  af  laveste 
Bang  som  Redactør  og  et  Par  ubemidlede  Studenter  som 
Medarbejdere.  Lønnen  er  naturligvis  kun  maadelig  og  Ar- 
bejdet ligeledes.  Om  Indholdet  er  godt  eller  slet,  det  er 
Ejerne  fuldstændig  ligegyldigt,  de  forlange  kun  noget  Pi- 
kant,  d:  Skandalhistorier,   ligegyldigt  om  de  ere  sande  eller 

opdigtede,  naar  de  blot  kunne  vække  Opsigt.  Et  saadant 
Blad  har  selvfølgelig  heller  ikke  engang  20  Abonnenter,  og 
det  er  saaledes  let  forklarligt,  hvorfor  Ejeren  maa  leve  af  de 
ovenfor  og  andetsteds  omtalte  »Tilfældigheder«. 

Hvorledes  disse  Forhold  bedommes  i  selve  Wien,  tro  vi 
ikke  bedre  at  kunne  constatere  end  ved  at  hidsætte  en  af  de 
mange  Udtalelser,  som  de  wienske  Blade  indeholde  i  saa 
Henseende. 

Ugebladet  «die  Glocke»  siger  herom  bl.  A.  Følgende: 
«Af  politiske  Ugeblade  gives  der  i  Wien  kun  faa,  hvorfor 
Cautionstvangen  utvivlsomt  bærer  Skylden.  Desto  talrigere 
ere  Fagbladene,  blandt  hvilke  igjen  de  fleste  hellige  sig 
de  sociale  og  økonomiske  Spørgsmaal.  Denne  Art  Blade 
er  der  —  vi  sige  det  uforbeholdent  —  med  faa  Undtagelser 
aldeles  ingen  Trang  til.  Deres  Tilblivelse  skyldes  Stiftelsen 
af  et  eller  flere  Aktieselskaber  og  de  dermed  forbundne  Emis- 
sionsprovisioner.  De  ere  kun  et  Firma,  under  hvilket  en  Del 
Journalistiken  ganske  fjerntstaaende  Folk  i  Lediggang  tjene 
nogle  Gylden  og  gjøre  det  muligt  for  Udgiverne  og  Redac- 
tørerne  at  leve,  som  man  siger,  fra  Haanden  og  i  Munden. 
Dette  Uvæsen  har  foranlediget,  at  man  i  Almindelighed 
dømmer  saa  slet  om  den  wienske  Presse,  og  det  saameget 
mere,  som  det  ved  offentlige  Retsforhandlinger  er  kommet 
for  Dagen,  at  der  under  denne  økonomiske  Ugepresses  Firma 
har  etableret  sig  en  Bande  af  journalistiske  Middelmaadig- 
heder,  til  Spot  for  Lægfolk  og  en  Gru  for  de  virkelige  Jour- 
nalister". 

Naar  det  nu  af  det  Foregaaende,  navnlig  af,  hvad  der 
er  sagt  om  Bladenes  Forhold  til  Bankerne  og  Aktieselskaberne, 
fremgaar,  at  de  wienske  Blades  Domme  umulig  kunne  være 
uafhængige  af  Hensyn  til  økonomiske  Forhold  og  altsaa 
meget  hyppigt  heller  ikke  ville  være  ærlige,  og  naar  det  er 
en  Kjendsgjerning,  at  Alt  dette  er  off"entlig  bekjendt  og  bliver 
betragtet  som  Noget,  der  sig  hør  og  bør,  tro  vi  at  have  an- 
ført Exempler  paa  den  herskende  Corruption.     Corruptionen 

har  imidlertid  ikke  angrebet  Pressen  blot  «for  Gevinstens 
Skyld'),  men  har  ogsaa  grebet  om  sig  paa  andre  Omraader 
indenfor  den  publicistiske  Virksomhed. 

Fremfor  Alt  maa  fremhæves,  at  Kunstkritiken  ofte  staar 
under  en  Indflydelse,  som  ingenlunde  tillader  en  uhildet  Dom. 
At  de  wienske  Kritikere  og  det  saadanne,  paa  hvis  Ord  der 
bliver  lagt  særlig  Vægt,  have  været  tilgængelige  for  Paavirk- 
ninger  i  Form  af  Gaver,  er  et  bekjendt  Faktum.  Men  værre 
er  det  i  ethvert  Fald,  naar  Mænd,  som  skulle  vejlede  den 
offentlige  Mening,  byde  deres  Pen  tilfals  og  anslaa  den  Pris, 
de  forlange,  enten  i  Penge  eller  i  en  Hyrdetime  hos  en  smuk 
Kunstnerinde.  Der  kunde  fortælles  ganske  artige  Historier  herom. 

Og  nu  i  politisk  Henseende?  Læserne  maa  her  til- 
bagekalde i  Erindringen  de  ovenfor  citerede  Linier  af  »Deut- 
sche Zeitungi)  og  forøvrigt  gjøre  sig  selv  det  Spørgsmaal, 
om  det  er  sandsynligt,  om  det  er  troligt,  at  de  samme 
Personer,  hvis  Domme  ere  tilfals  i  Forretningssager,  kunne 
bevare  deres  Tilforladelighed  i  politiske  Anliggender.  Vi  ere 
ingenlunde  af  den  Anskuelse,  at  en  politisk  Meningsforandring 
under  alle  Omstændigheder  er  forkastelig.  Det  ærligste  Men- 
neske af  Verden  kan  komme  i  den  Situation  at  forandre  sin 
Mening  om  en  Sag,  og  netop  hans  Ærlighed  kan  fordre,  at 
han  offentlig  bekjender  den  skete  Forandring.  Men  naar  en 
Mand  er  bestikkelig  i  andre  Henseender,  har  man  vistnok 
ogsaa  Lov  til  at  mistro  ham,  naar  han  forandrer  politiske 
Anskuelser.  Dog,  vi  ville  ikke  gaa  saa  vidt  at  paastaa,  at 
de  wienske  Blade  lade  sig  betale  for  deres  politiske  Holdning, 
men  det  er  dog  utvivlsomt,  at  de  fleste  wienske  Blade  stedse 
følge  den  politiske  Retning,  som  kan  bringe  deres  Ejere  den 
største  finantsielle  Gevinst.  Vi  skulle  senere  hen  komme 
tilbage  til  dette  Spørgsmaal  og  kun  her  gjøre  én  Be- 
mærkning. 

Politik  og  Forretning  staa  i  -Osterrig  i  et  saadant  For- 
hold til  hinanden,  at  det  ikke  kan  kaldes  naturligt.  Naar 
man  her  fra  Regeringens  Side  begunstiger  Foretagender,  som 

have  en  ren  privatøkonomisk  Karakter,  paa  Grund  af  En- 
treprenørernes politiske  Sindelag,  bliver  Landets  økonomiske 
Udvikling  afhængig  af  den  herskende  politiske  Ketning.  Aktie- 
foretagender —  der  som  bekjendt  behøve  Statens  Concession 
og  staa  under  Kegeringens  Tilsyn  —  og  disses  Ledere  ere, 
naar  de  paa  Grund  af  deres  politiske  Holdning  kunne  frygte 
for  deres  Sag,  stedse  mere  eller  mindre  nødte  til  at  vise 
Karakterløshed  og  Spytslikkeri.  Og  dette  bliver  desto  mere 
Tilfældet,  jo  hyppigere  der  indtræder  Forandringer  i  Systemet. 
Der  er  imidlertid  næppe  noget  andet  Sted,  hvor  dette  er  sket 
hyppigere  end  netop  i  østerrig,  og  i  samme  Grad  har  Enhver 
gjort  sin  Indflydelse  gjældende  med  Hensyn  til  privatøkono- 
miske Interesser.  Derved  er  en  stor  og  det  den  rigeste 
Klasse  af  Befolkningen  bleven  nødt  til  ligeover  for  de  mest 
lorskjellige  politiske  Anskuelser  at  vise  Loyalitet,  o:  Over- 
ensstemmelse med  den  paagjældende  Kegering.  Og  da  Pres- 
sen paa  den  ovenfor  angivne  Maade  staar  i  ualmindelig  nær 
Berøring  med  Aktieforetagenderne,  kan  den  ikke  unddrage  sig 
det  fra  oven  udøvede  Tryk  paa  Aktieselskaberne,  fordi  det 
ellers  indirekte  kunde  skade  dem.  Heraf  er  det  klart,  at  det 
er  umuligt  for  en  Journalist  at  bevare  sin  fulde  politiske 
Uafhængighed. 

Naar  der  altsaa  siges:  «Ja  vi  tilstaa,  at  vi  i  privatøko- 
nomiske Sager  kun  da  udtale  vor  Anerkj  endelse  og  Eos, 
naar  vore,  o:  Pressens,  finantsielle  Interesser  ere  paa  Spil, 
men  i  politisk  Henseende  have  vi  bevaret  vor  fuldstændige 
Uafhængighed,  der  ere  vi  fuldstændig  uskyldige  og  skrive  kun 
vore  oprigtige  Meninger')  —  sige  vi  under  Henvisning  til 
Ovenstaaende:  «Naar  I  ikke  kunne  være  objective  i  privat- 
økonomiske Sager,  kunne  I  heller  ikke  have  rene  Hænder  i 
politiske  Anliggender,  thi  I  kunne  da  ved  Eders  politiske 
Holdning  komme  til  at  staa  Eders  private  Interesser  i  Vejen ». 

Forøvrigt  dømmer  den  østerrigske  Befolkning  langt 
værre  end  vi  om  Bladenes  politiske  Uafhængighed;  den  anser 
dem  ligefrem  for  bestikkelige,    og  naar  der  i  et  eller  andet 

« 

Blad  spores  en  politisk  Svingning,  heres  rundt  omkring  det 
haanlige  Spergsmaal:  «Hvad  mon  det  nu  har  kostet,  at 
Bladet  skriver  saaledes?» 

Men  uagtfit  man  har  saa  ringe  Mening  om  Pressen, 
felger  man  dog  dens  Udtalelser  med  Spænding  og  lader  sig 
i  højeste  Grad  paavirke  af  den.  Men  dette  er  da  sikkerligt 
ogsaa  et  Bevis  paa  en  almindelig  Corruption. 

n. 

Corruptionen  i  Forretningslivet. 

•  Åktiesvindel«,  •  Børssvindel  •,  og  lignende  Benævnelser 
kan  man  daglig  høre  i  Wien,  ja  den  store  Masse  af  Befolk- 
ningen, som  i  Almindelighed  ikke  tager  det  saa  nøje  med 
sine  Domme,  gjør  næppe  nogen  Forskjel  mellem  en  Børs- 
mand og  en  Svindler.  Ikke  desto  mindre  vilde  man  tage 
fuldkommen  fejl,  hvis  man  skulde  mene,  at  d'Hrr.  Børs- 
mænd paa  Grund  af  deres  Beskjæfdgelse  ere  udsatte  for 
almindelig  Kingeagt  eller  endog  Foragt.  Tværtimod,  man 
viser  dem  i  det  Mindste  ligesaa  megen  Kespekt  som  enhver 
anerkjendt  Hædersmand,  man  bøjer  sig  for  deres  Rigdom  og 
misunder  dem  den  Duelighed,  de  lægge  for  Dagen  i  Bors- 
spillet,  eller  den  Lykke,  hvorved  de  ofte  i  en  Time  erhverve 
Summer,  som  en  Anden  med  Opbydelse  af  alle  sine  Kræfter 
ikke  formaar  at  skaffe  tilveje  i  et  helt  Aar,  ja  ofte  end  ikke 
i  et  helt  Liv. 

Lige  overfor  saadanne  Kjendsgjerninger  maa  man  nok 
spørge,  om  Børssvindelen  i  Østerrig  da  virkelig  har  taget 
saa  betydelige  Dimensioner,  som  man  efter  de  ovenanførte 
Benævnelser  og  disses  kun  altfor  hyppige  Brug  skulde  tro. 

Destøværre  kan  man  kun  svare  Ja  hertil.  Svindel,  som 
enten  staar  i  direkte  eller  indirekte  Forbindelse  med  Bør- 
sen, drives  i  Østerrig  efter  en  saadan  Maalestok  og  med 
en  saadan  Ugenerthed  for  Alles  øjne,  at  en  Fremmed,  som 
faar  et  Indblik  deri,  ganske  vist  maa  forbauses  derover. 

• 

Leder  man  efter  Grunden  til,  at  saadanne  Tilstande 
overhovedet  have  kunnet  udvikle  sig,  vil  man  finde  den  første 
Anledning  dertil  i  de  Finantsoperationer,  som  Sta- 
ten eller  rettere  Regeringen  for  nogle  Aar  siden 
foretog.  Begyndelsen  til  den  nuværende  Corruption  i  For- 
retningslivet i  østerrig  ligger  snart  to  Decennier  tilbage  i 
Tiden,  og  den  egentlige  Aarsag  dertil  var  af  politisk  Natur. 
Vi  have  i  Slutningen  af  forrige  Afsnit  henpeget  paa  Sammen- 
hængen mellem  de  privatøkonomiske  og  politiske  Forhold;  vi 
skulle  nu  fra  et  andet  Synspunkt  og  paa  et  andet  Omraade 
paavise  den  samme  Forbindelse  og  haabe,  at  Læserne  med 
os  ville  blive  overbeviste  om,  at  politiske  Fejlgreb  altid  føre 
finantsielle  med  sig,  medens  paa  den  anden  Side  Corruption  i 
Forretningslivet  næppe  synes  tænkelig  uden  en  lignende  i  det 
politiske  Liv. 

Da  østerrig  efter  Undertrykkelsen  af  Revolutionen  i  1848 
villieløst  blev  overgivet  Reactionen,  begyndte  dets  Statsmænd 
saavel  i  det  Indre  som  i  det  Ydre  en  Politik,  som  kun  da 
bliver  fattelig,  naar  man  gaar  ud  fra  den  Antagelse,  at  de  til 
Rettesnor  havde  valgt  det  gamle  græske  Ord:  «Naar  jeg  er 
død,  vil  Verden  forgaa  ved  Ild»,  eller  som  det  under  Lud- 
vig XV  hed:   «Efter  os  kommer  Syndfloden«. 

Ved  sin  fuldstændigt  tankeløse  ydre  Politik  blev  øster- 
rig i  Aaret  1854  ganske  isoleret.  Før  Krimkrigen  kom  til 
Udbrud,  havde  det  i  Virkeligheden  et  øjeblik  Afgjørelsen  af 
Evropas  Skjæbne  i  sin  Haand.  Havde  det  kastet  sit  Sværd 
i  Vægtskaalen  for  en  af  Parterne,  vilde  Udviklingen  af  de 
poUtiske  Forhold  have  taget  en  anden  Retning.  Maaske 
drømte  de  tonegivende  Kredse  i  Wien  om  en  Vedvaren  af 
denne  mægtige  Indflydelse,  maaske  haabede  de  at  vedlige- 
holde den  ved  Neutraliteten,  østerrig  forblev  neutralt  under 
Krigen,  men  derved  tabte  det  hele  sin  fremragende,  afgjø- 
rende  Stilling,  østerrig  saa  rolig  paa,  at  Russerne  bleve 
slaaede,  at  de  bleve  uddrevne  af  Donaufyrstendømmerne,  og 
til  Tak  herfor  fik  det  Czarens  Fjendskab,    medens    det   paa 

den  anden  Side  ved  sin  bevæbnede  Neutralitet  samtidig  al- 
vorligt forstemte  saavel  Frankrig  som  England.  I  Rusland 
havde  man  gjort  Regning  paa  østerrigs  Tilslutning,  for  Rus- 
land var  Neutraliteten  altsaa  aabenbart  til  Skade,  hvorimod 
den  var  truende  for  Vestmagterne  lige  til  Krigens  Slutning. 

Under  saadanne  Omstændigheder  var  det  altsaa  ganske 
naturligt,  at  østerrig  var  isoleret  efter  Krimkrigen.  Dets 
ledende  Statsmænd  følte  kun  altfor  godt  denne  Stillings  Ube- 
hageligheder, segte  derfor  en  Alliance,  og  da  ingen  verdslig 
Magt  rakte  dem  Haanden,  troede  de  at  burde  vinde  Evropas 
største  gejstlige  Magt,  Paven,  for  sig.  Som  Følge  heraf  af- 
sluttedes Concordatet,  hvorved  det  wienske  Cabinet  tilkastede 
hele  det  liberale  Evropa  Handsken  og  fremkaldte  Udlandets 
Foragt  og  Indlandets  undertrykte  Forbitrelse.  Concordatets 
Afslutning  var  den  politiske  Corruptions  første  store  Bedrift 
i  østerrig.  Paa  det  økonomiske  Omraade  skulde  den  ikke 
længe  lade  vente  paa  sig. 

Begivenhederne  i  1854  havde  skruet  østerrigs  Statsud- 
gifter forfærdeligt  i  Vejret.  Den  bevæbnede  Neutralitet  havde 
kostet  uhyre  Summer,  og  Kasserne  vare  tomme,  hvorfor  man 
ikke  havde  anden  Udvej  end  at  tage  sin  Tilflugt  til  Laan. 
Først  stiftedes  «Nationallaanet»,  derpaa  et  Lotterilaan,  og  da 
de  herved  skabte  Summer  end  ikke  syntes  tilstrækkelige  for 
den  nærmeste  Tids  Behov,  skred  man  til  Salget  af  Stats- 
banerne. Paa  denne  Maade  skaffede  man  ikke  mindre  end 
600  Millioner  Gylden  tilveje. 

Ved  Salget  af  Statsbanerne  blev  Corruptionen  i  det 
asterrigske  Forretningsliv  paa  en  vis  Maade  privilegeret,  og 
naar  vi  i  vore  Dage  beklage  os  over  den  kolossale  Svindel, 
som  faktisk  drives  i  alle  med  Wienerbørsen  i  Forbindelse 
staaende  Forretninger,  maa  vi  dog  samtidig  erindre,  at  hin 
Kegeringshandling  har  været  Udgangspunktet  for  Alt  dette. 

De  østerrigske  Statsbaner  bleve  solgte  til  »Société  géné- 
rale  de  Crédit  mobilier«   for  den  uhyre  Sum  af  80  Millioner 

Gylden*).  Hvor  umaadelig  end  denne  Pris  syntes,  var  den 
dog  næppe  sat  for  høj.  I  den  osterrigske  Statsforvaltning 
var  man  dengang,  trods  den  herskende  Buieaukratisme,  ingen- 
lunde vant  til  en  nøjagtig  og  rationel  Forretningsførelse; 
man  manglede  saaledes  ganske  naturligt  i  Regeringens  For- 
valtning de  specielle  Data,  hvorefter  man  havde  kunnet  be- 
regne Banernes  sande  Værdi  og  deres  Rentabilitet.  Dette 
drog  da  Franskmædene  sig  til  Nytte.  Da  Kjøbecontracten 
var  afsluttet,  og  det  derfor  nu  drejede  sig  om  at  faa  Banerne 
og  disses  Drift  overdraget  til  et  Aktieselskab,  afgav  Fransk- 
mændene den  Erklæring  til  den  østerrigske  Regering,  at 
Banernes  Tilstand  var  yderst  elendig,  og  at  de,  som  Stiftere  af 
dette  Aktieselskab,  havde  paataget  sig  en  altfor  stor  Risiko, 
til  at  de  kunde  lade  sig  nøje  med  en  almindelig  Kjøbmands- 
gevinst;  Bilhghed  talte  tværtimod  for,  at  der  i  Selskabets 
Statuter  sikredes  dem  en  særlig  Skadesløsholdelse.  Mini- 
steriet lod  sig  ogsaa  forlede  til  at  sanctionere  en  Bestem- 
melse, hvorefter  Stifterne,  saalænge  Selskabet  bestod,  skulde 
have  10  pCt.  af  Udbyttet  over  de  løbende  Renter.  Desuden 
fik  Stifterne  Ret  til  at  udnævne  Bestyrelsen;  denne  skulde 
ligeledes  have  10  pCt.  i  Tantiemer  og  erholdt  desuden  Til- 
ladelse til  selvstændig,  uden  Actionærernes  Samtykke,  efter 
Forgodtbefindende  at  optage  et  stort  Prioritetslaan.  Først 
efter  at  dette  var  sket,  og  efter  at  Stifterne  derpaa  havde 
udnævnt  Bestyrelsesmedlemmerne,  skred  man  til  Aktieteg- 
ningen. 

Dette  var  i  Virkeligheden  den  Gang  en  ganske  uhørt 
Fremgangsmaade ,  som  dog  nu  til  Dags  kun  synes  os  lidet 
paafaldende,  fordi  det  nu  er  blevet  Reglen  efter  det  Præce- 
dens, som  Statsbane-Selskabet  med  Regeringens  Samstemning 
har  skabt.  Man  tænke  sig.  Stifterne  erhverve  Concession  til 
Dannelse  af  et  Aktieselskab,  de  constituere  dette  Selskab  og 
udnævne  paa  lang  Tid  Bestyrelsens  Medlemmer,  det  vil  sige, 


*)  Kjøbecontracten  afsluttedes  Nytaarsnat  l8**/8». 

de  sætte  enten  sig  selv  eller  saadanne  Personer,  som  staa  i 
najeste  Forbindelse  med  dem,  i  Bestyrelsen.  Forretnings- 
førelsen er  altsaa  given,  og  det  er  ligeledes  bestemt,  hvorledes 
denne  skal  lønnes  og  Lønnen  betales  fra  Constitueringsdagen 
at  regne.  Aktieselskabets  Ledere  og  Bestyrere,  som  tage  den 
meste  Gevinst  af  Foretagendet,  ere  saaledes  for  Haanden,  men 
selve  Selskabet,  Driftskapitalen  mangler  endnu. 
For  at  vinde  denne  bliver  Forteagendet  ved  alle  de  til  Raa- 
dighed  staaende  Midler  rost  som  ganske  udmærket  og  Publi- 
kum er  lettroende  nok;  det  lader  sig  dupere,  trænger  sig 
skarevis  til  Subskriptionen  for  at  tegne  Aktier  i  det  nye 
Foretagende,  betaler  sine  Penge  for  Papirerne,  det  har  kjebt, 
men  hvorledes  der  skal  arbejdes  med  disse  Penge,  derpaa 
har  det  ingen  Indflydelse,  lige  saa  lidt  som  det  kan  bestemme, 
hvem  der  skal  arbejde  dermed;  det  maa  taalmodig  finde  sig 
i  Alt  indtil  den  første  statutmæssige  Generalforsamling,  som 
Bestyrelsen  sammenkalder.  Indtil  da  kan  Aktiekapitalen 
imidlertid  for  længst  være  forbrugt  paa  den  mest  uhørte 
Maade;  Stifterne  og  Bestyrelsen  kunne  inden  den  Tid  for 
længst  have  fyldt  deres  Lommer  og  bedraget  Aktionærerne. 
At  dette  ingenlunde  er  en  ondskabsfuld  Hypothese,  bevise 
talrige  Exempler,  blandt  hvilke  vi  her  kun  skulle  nævne  det 
alt  hedengangne  <■  første  osterrigske  Ex-  og  Importselskab « 
og  det  i  de  sidste  Krampetrækninger  liggende  "Handelssel- 
skab for  Forstprodukter«. 

Den  rigtige  Fremgangsmaade  er  i  ethvert  Fald,  at  man 
først  skaffer  Aktiekapitalen  og  derpaa  i  en  Generalforsamling 
af  Aktionærer  c onstituerer  Selskabet,  udnævner  Bestyrelsen 
o.  s.  V.  Den  omvendte  Maade  aabner  Dørene  paa  vid  Gab 
for  Svindel  og  Bedrageri.  Slaar  man  med  Regeringens  fulde 
Samstemning  ind  paa  denne  Vej,  og  betragte  Borsen,  Jour- 
nalistiken  og  den  "delagtiggjorte*  og  «ikke  delagtiggjorte« 
Del  af  Publikum  Sagen,  som  om  det  ikke  kan  være  ander- 
ledes,   gives   der   kun   én  Benævnelse   derfor,    og  det  er  — 

Corruption,  som  saaledes  ved  «Creditmobilier»  er  forplantet 
fra  Paris  til  østerrig. 

Ligesom  det  var  Regeringen ,  der  rakte  Stifterne  af 
Statsbane  -  Selskabet  Haanden  til  Indførelsen  af  en  ganske 
forkert  Fremgangsmaade  ved  Dannelsen  af  Aktieselskaber, 
saaledes  var  det  ogsaa  Regeringen,  som,  gaaende  endnu  et 
Skridt  videre,  paa  en  vis  Maade  legaliserede  Opstillingen  af 
falske  Balancer.  For  historisk  at  paavise,  hvorledes  dette  gik 
til,  maa  vi  gaa  noget  nøjere  ind  paa  Sagens  Realitet. 

Kredit-Mobilier-Konsortiet,  der  optraadte  som  Stifter  af 
Statsbaneselskabet ,  forstod  sig  ganske  udmærket  paa  den 
højere  Svindel.  Det  udbredte  ganske  almindelig  den  An- 
skuelse, at  ikke  blot  Bygningstilstanden,  men  ogsaa  selve 
Driften  af  de  overtagne  Baner  var  i  den  Grad  under  al 
Kritik,  at  der  maatte  foretages  storartede  Reformer  i  Drif- 
ten, og  herfor  var  det  fremfor  Alt  nødvendigt,  at  der  ansattes 
dygtige  Embedsmænd,  som  man  kun  havde  i  Frankrig  En 
hel  Hær  af  franske  Jernbanebetjente  blev  kaldt  til  østerrig, 
og  skjønt  dette  paa  den  ene  Side  forøgede  Befolkningens 
Misstemning  over  Salget,  gav  det  dog  paa  den  anden  Side 
Foretagendet  Udseende  af,  at  det  virkelig  var  Alvor  med  de 
lovede  Forbedringer.  Derved  vandt  Sagen  Betydning  i  Pu- 
blikums -Øjne,  og  man  begyndte  derfor  at  tro  paa  en  forhøjet 
Rentabilitet.  Tilmed  lettede  Stifterne  Adgangen  til  Selskabet, 
det  vil  sige  Tegningen  af  Aktierne,  idet  de  fastsatte  en  delvis 
Indbetaling  af  disse.  Da  man  som  Følge  heraf  med  Sikker- 
hed kunde  forudse  en  stærk  Tilstrømning  til  Subskriptionen, 
bragte  de  ufortøvet  Aktierne  med  en  høj  Agio  paa  Markedet. 
Paa  denne  Maade  forskaffede  Stifterne  sig  allerede  paa  Sub- 
skriptionsdagen  en  betydelig  Gevinst.  Snart  derpaa  blev  det 
allerede  ovenfor  omtalte  Prioritets  -  Laan  emitteret,  hvorved 
Bestyrelsen  opnaaede  stedse  at  være  i  Besiddelse  af  disponible 
Midler,  som  tildels  anvendtes  til  at  betale  høje,  ingenlunde 
af  selve  Driften  flydende  Dividender.  Naturligvis  lykkedes 
det   paa   denne  Maade   i    lang  Tid  at  holde   Aktierne  i  en 

enonn  hej  Kurs,  og  det  duperede  Publikum  troede,  at  de 
fingerede  Kesultater  i  Virkeligheden  vare  naaede. 

Med  Hensyn  til  Kredit -Mobilier  og  andre  Foretagender 
stod  det  ikke  meget  bedre  end  med  Statsbane-Forretningen; 
i  det  Mindste  gik  det  ganske  vist  ikke  ærligere  til,  men  for 
Verdens  fijne  havde  Kredit  -  Mobilier  altid  glimrende  Held, 
og  det  lader  sig  ikke  negte,  at  det  ved  sine  Svindelforret- 
ninger indhøstede  rig  Ge\1nst.  Herved  sporede  den  til  Efter- 
ligning og  blev  saaledes  den  indirekte  Anledning  til  Stiftelsen 
af  den  »osterrigske  Kredit  -  Anstalt  for  Handel  og  Erhverv«, 
som  opstod  1854  og  blev  dannet  efl«r  det  store  parisiske 
Instituts  Forbillede. 

I  Kredit  -  Mobiliers  Administration  sad  en  Hertug  von 
Galliera,  en  Grev  Morny  o.  s.  v.  Eft«r  dette  Exempel  segte 
man  ogsaa  at  vinde  glimrende  Navne  for  Kredit-Anstalten  i 
den  ældgamle,  rige  Godsejerstand,  saasom  Schwarzenberg,  Fur- 
stenberg  og  Chotek.  Disse  have  ganske  vist  ingensinde  været 
mere  end  Straamænd  \mden  nogensomhelst  Indflydelse,  men 
deres  Deltagelse  laante  det  nye  Institut  en  Kimbus,  som 
blændede  Mængdens  øjne.  Den  storste  Del  af  Kredit -An- 
staltens Aktier  tegnedes  —  ligesom  det  var  sket  i  Paris  ved 
Kredit-Mobilier  —  af  Stifterne,  ikke  med  den  Hensigt  at 
lade  deres  Kapitaler  blive  i  Foretagendet,  men  kun  for,  saa- 
snart  det  kunde  gaa  an,  at  sælge  Aktierne  paa  Børsen  med 
den  højest  mulige  Agio.  Kun  en  ringe  Del  af  Aktierne  blev 
paa  den  Maade  ved  Subskriptionen  stillet  til  Publikums  Dis- 
position. Publikum  trængte  imidlertid  skarevis  til  Tegningen ; 
omendskjøndt  der  gik  en  iskold  Nat  forud  for  Subskriptions- 
dagen,  ventede  dog  Mange  —  Nogle  udrustede  med  Varme- 
apparater —  paa  Gaden  fra  Aften  til  Morgen  for  i  rette  Tid 
at  kunne  være  ved  Tegningen. 

Den  østerrigske  Kreditanstalt  havde  lige  fra  Begyndelsen 
en  mægtig  Beskytter,  som  ikke  havde  Betænkelighed  ved  at 
gjøre  Forretninger  med  Banken,  hvorved  denne  kunde  tjene 
kolossalt,  naar  Staten  blot  ikke  tabte  Noget  derved.   Det  var  den 

daværende  Finantsminister,  Friherre  von  Bruck,  hvis  Virk- 
somhed nu  efter  faa  Aars  Forlob  dommes  langt  mildere  end 
paa  den  Tid,  da  hin  ulykkelige  Katastrophe  indtraadte,  for 
hvilken  han  blev  et  Offer.  Nu  lader  man  dog  i  Alminde- 
lighed hans  store  Geni  vederfares  den  Ketfærdighed,  at  man 
anerkjender  hans  redelige  Vilje  og  skarpe  Blik  for  Sta- 
tens Vel. 

Friherre  von  Bruck  forudsaa,  at  ^sterrig  i  en  ikke  Qern 
Fremtid  vilde  blive  berovet  sine  Besiddelser  i  Italien.  Thi 
om  endog  Italienernes  Enhedsbestræbelser  i  1848  ajensynligt 
vare  helt  og  holdent  blevne  undertrykkede,  var  det  dog  klart, 
at  de  ved  den  næste  gunstige  Lejlighed  vilde  gjøre  sig  gjæl- 
dende  med  fornyet  Kraft.  Saasnart  det  skete,  stod  selvføl- 
gelig det  asterrigske  Herredømme  i  Lombardiet  og  Venetien 
paany  paa  Spil. 

Det  var  tilmed  klart,  at  naar  østerrig  ejede  store  Stats- 
ejendomme i  de  italienske  Provinser,  vilde  det  ogsaa  kunne 
tabe  Meget.  Som  Følge  heraf  mente  Bruck,  at  det  maatte 
være  en  Fordel,  naar  Staten  skilte  sig  af  med  sine  urørlige 
Ejendomme  paa  denne  usikre  Jordbund.  Han  besluttede 
derfor  at  sælge  Sydbanen  til  et  Privatselskab  (det  forenede 
østerrigske,  lombardiske  og  centralitalienske  Jernbaneselskab). 
Kreditanstalten  dannede  et  Konsortium ,  som  kjøbte  Banen 
og  stiftede  Aktieselskabet  med  en  uhyre  Gevinst. 

Salget  af  Sydbanen  efterfulgtes  af  en  Række  nye  Jern- 
baneprojekter, til  hvilke  Kreditanstalten  overtog  Pengeleve- 
ringen. De  store  Finantsoperationer,  som  udfordredes  hertil, 
overgik  imidlertid  faktisk  det  store  Pengeinstituts  Kræfter,  og 
omendskjøndt  de  ommeldte  Effekter  i  Begyndelsen  alle  havde 
naaet  en  betydelig  Agio  paa  Børsen,  viste  det  sig  dog  snart, 
at  Markedet  efter  de  daværende  Forhold  var  overmæt,  hvilket 
maatte  have  en  Synken  i  Kurserne  til  uudblivelig  Følge. 

Situationen  var  saavel  for  Kreditanstalten  som  for  de 
nye  Foretagender  betænkelig.  Paa  Børsen  udbødes  Aktierne, 
men  der  var  ingen  Kjøbere.     En  farlig  Krise  syntes  altsaa 

uudblivelig.  Da  greb  Minister  Bruck  til  et  Middel,  hvorved 
han  troede  at  kunne  standse  Kursernes  videre  Falden,  idet 
han  for  Statens  Kegning  lod  opkjøbe  for  en  Million  Gylden 
Theiszbane-Aktier  og  for  en  Million  Vestbane-Aktier.  Ganske 
vist  havde  han  gjort  dette  i  den  bedste  Hensigt;  men  det 
var  forbundet  med  en  stor  Fare,  thi  Staten  var  nu  bleven 
Børsspekulant  og  maatte  altsaa  nu  deltage  i  alle  de  af 
Borsspillet  følgende  Forretninger. 

De  Resultater,  som  Bruck  havde  haabet  af  denne  For- 
holdsregel, udeblev  imidlertid  for  største  Delen.  Kreditan- 
staltens Indflvdelse  viste  sig  desuden  ingenlunde  saa  betydelig, 
som  Ministeren  ønskede,  og  som  han  efter  de  første  Tilløb 
havde  været  berettiget  til  at  forudsætte.  Begge  Dele  vare 
ham  saameget  desto  ubehageligere,  som  en  af  hans  kjæreste 
Planer  derved  krydsedes,  hvis  Stranding  Østerrig  endnu  den 
Dag  idag  maa  beklage.  Han  vilde  nemlig  hjælpe  National- 
banken saaledes,  at  den  atter  kunde  begynde  at  betale  kon- 
tant. Var  det  lykkedes  ham,  havde  østerrigs  økonomiske 
Forhold  utvivlsomt  stillet  sig  ganske  anderledes,  og  Papirpen- 
genes Tid  vilde  da  forlængst  være  tilbagelagt.  Ministeren 
indsaa  imidlertid  meget  vel,  at  det  kun  kunde  lykkes  ham, 
naar  han  havde  et  mægtigt  Pengeinstitut  ved  sin  Side  even- 
tuelt til  sin  frie  Afbenyttelse.  Derfor  mente  han  under  alle 
OmsfÆndigheder  at  burde  forøge  Kreditanstaltens  Indflydelse, 
og  han  greb  da  til  et  Middel,  der  maa  betragtes  som  Be- 
gyndelsen til  den  Krise,  for  hvilken  han  blev  et  Offer.  Af 
Kreditanstaltens  Aktiekapital  vare  kun  30  pCt.  indbetalte ;  fik 
Inslitutet  nu  de  øvrige  70  pCt.,  kunde  det  stilles  ved  Siden 
af  Evropas  største  Banker.  Derfor  forlangte  Ministeren ,  at 
de  endnu  ikke  indbetalte  70  pCt.  af  Aktiekapitalen  strax 
skulde  indbetales.  Rigtignok  fandt  han  i  Begyndelsen  Mod- 
stand hos  Bestyrelsen,  men  han  satte  tilsidst  sin  Vilje  igjen- 
nem,  og  de  resterende  Kapitaler  indkaldtes  nu  i  enkelte  Ra- 
ter, dog  med  forholds\is  korte  Mellemrum.  Det  var  natur- 
ligvis et  haardt  Slag  for  Aktionærerne,    men  ogsaa  for  selve 

Anstalten;  det  Modsatte  af,  hvad  Bruck  havde  ønsket,  ind- 
traadte,  Kursen  kunde  ikke  længere  holdes,  Børsen  blev  greben 
af  fuldstændig  Panik,  som  mest  gik  ud  over  Kredit-Aktierne. 
Før  det  imidlertid  kom  saa  vidt,  gik  der  nogen  Tid,  under  hvil- 
ken man  foretog  de  mangfoldigste  Operationer,  og  under  hvilken 
man  gjorde  betydelige  Fremskridt  paa  Corruptionens  Bane. 

For  at  udslette  det  ugunstige  Indtryk,  de  ommeldte  Ind- 
betalinger havde  gjort,  søgte  man  at  stemme  Børsen  gunstig 
ved  at  gjøre  store  Opkjab.  Kreditanstalten  kjøbte  efter  flere 
af  Bestyrelsesmedlemmernes  Raad,  som  tillige  vare  Direktører 
for  Nordbanen,  8,000  Stkr.  Nord  bane  -  Aktier,  som  dengang 
stod  omtrent  200  [pCt.  over  Pari,  og  hvorpaa  man  siden 
tabte  omtrent  en  Million  Gylden.  Havde  Tilskyndelsen 
til  dette  Kjøb  været  en  Underfundighed  og  dets  Udførelse  en 
Dumhed,  anvendte  man  nu,  da  Manøvren  forblev  fuldstændig 
frugtesløs,  ligefrem  Bedrageri.  Man  haabede  at  kunne  holde 
Børsen,  naar  man  fremstillede  Kreditanstaltens  Status  i  det 
bedst  mulige  Lys,  det  vil  sige,  bedre  end  den  virkelig  var. 
I  dette  øiemed  benyttede  man  imidlertid  ingenlunde  de 
sædvanlige  Reklamer,  men  man  offentliggjorde  falske  Balan- 
cer, idet  Vestbane-  og  Theiszbane- Aktierne  heri  noteredes 
til  Pari,  skjøndt  de  stod  langt  derunder.  Den  Eneste,  som 
vovede  energisk  at  protestere  mod  denne  alle  Kjøbmands- 
regler  haanende  Fremgangsmaade,  var  den  daværende  Ud- 
giver af  den  gamle  Wiener  « Presse«,  Hr.  Zang,  som  dog  ikke 
kunde  trænge  igjennem  med  sin  Opposition  i  Generalforsam- 
lingen, da  Regerings-Kommissæren,  Hofraad  Brentano,  i  Hen- 
hold til  Finantsminister  Brucks  udtrykkelige  Paalæg  principielt 
godkjendte  den  falske  Balance.  Fra  denne  Tid  taales  det 
stedse  stiltiende  af  Regeringen,  naar  Aktieselskaber  notore 
deres  Effekter  i  Balancerne  til  Parikurs,  uagtet  de  paagjæl- 
dende  Papirer  staa  under  Pari.  Hvilken  Værdi  Offentliggje- 
relsen  af  Balancer  under  saadanne  Forhold  har,  kan  enhver 
Læser  tænke  sig  selv  til.  Vi  kunne  kun  kalde  en  saadan 
Balance  en  Forfalskning;  ja  det  er  tilmed  et  Bedrageri,   thi 

det  medtager  et  Aktiv,  som  slet  ikke  existerer.  Tillader  en 
Regering  Saadant,  tillader  den  dermed  falsk  Bogfaring,  falske 
Balancer,  med  andre  Ord  aabenbart  Bedrageri. 

Paa  en  Skraaplan  gaar  det  hurtigt  nedad.  Paa  hvilke 
forskjellige  Veje  Friherre  von  Bruck  end  slog  ind,  Qernede 
han  sig  stedse  mere  fra  Maalet,  og  jo  mindre  han  blev  staa- 
ende  ved  Eetfærdighedsprincipet ,  desto  større  blev  hans 
Forlegenhed.  Det  vilde  fore  os  for  vidt,  hvis  vi  vilde  ledsage 
ham  til  hans  tragiske  Endeligt*),  og  det  saameget  mere,  som 
det  kun  har  været  os  magtpaaliggende  at  fore  et  historisk 
Bevis  for,  at  den  økonomiske  Corruption  i  Østerrig  er  plantet 
fra  oven  af  og  kaldt  tillive  af  selve  Statsregeringen ;  og  dette  — 
haabe  vi  —  er  sket  fyldestgj  ørende. 

Det  er  altsaa  klart,  hvorledes  der  i  Wien  lettere  end 
noget  andet  Sted  har  kunnet  udvikle  sig  Forhold,  som  man 
overhovedet  udenfor  Osterrig  kun  har  lært  at  kjende  i  Frank- 
rig under  det  andet  Kejserdømme;  men  samtidig  viser  ogsaa 
den  ovenfor  givne  Fremstilling,  at  den  egentlige  Basis  for 
Østerrigs  økonomiske  Corruption  allerede  blev  grundlagt  i 
Halvtredserne.  Man  kan  derfor  ikke  undre  sig  over,  at  der 
under  og  efter  Krigen  1866  hævede  sig  mange  Stemmer, 
som  bittert  beklagede  sig  over  Kejserrigets  daværende  national- 
økonomiske Tilstand. 

Det  er  nu  en  meget  udbredt  Anskuelse,  at  øst^rrigs 
indre  Forhold  have  forbedret  sig  i  saa  Henseende  efter  den 
preussiske  Krig.  Men  desuagtet  er  Talemaaden:  «Fri  som  i 
østerrig«    forlængst  bleven  til  bitter  Ironi.    De  liberale  Til- 


Efter  den  italienske  Krig  1S59  søgte  Bruck  at  gjennemføre  en 
frisindet  Omdannelse  af  den  østerrigske  Stat;  han  fik  indfort  Næ- 
ringsfrihed og  Jødernes  Ligestillethed;  men  i  April  det  næste  Aar 
blev  han  pludselig  afskediget  og  tog  strax  derpaa  Livet  af  sig. 
Der  var  tinder  Krigen  sket  storartede  Underslæb  af  Feltmarschal 
Eynatten,  og  Bruck  blev  indviklet  i  denne  Sag,  uden  at  hans 
Brøde  dog  senere  er  bleven  bevist. 

B.'s  Anm. 

løb,  som  skete  før  og  under  Borgerministeriets  Kegimente, 
ere  nu  næsten  halvt  glemte.  Den  Enkelte,  som  ikke  be- 
kymrer sig  for  offentlige  Anliggender,  besidder  vel  en  bety- 
delig individuel  Frihed;  men  han  kan  ogsaa  uhindret  og  uden 
Frygt  for  den  offentlige  Mening  benytte  den  til  den  frygte- 
ligste Svindel,  thi  trods  alle  de  Keformer,  man  siden  1866 
har  indført  eller  i  det  Mindste  forsøgt,  er  der  Intet  foretaget 
for  at  bekæmpe  den  alle  Samfundsforhold  ødelæggende  Cor- 
ruption. 

Hvad  vilde  der,  for  at  nævne  et  Exempel,  ske  i  en  saa- 
dan  Stat,  naar  Udgiveren  af  et  Dagblad  i  et  andet  Dagblad 
offentlig  blev  beskyldt  for,  at  han  i  flere  Aar  havde  gjort 
sig  skyldig  i  systematisk  Forfalskning?  Naar  et  Blad,  saa- 
ledes  som  sket  er  i  Wien  i  1867,  udtalte  sig  paa  følgende 
Maade  om  Udgiveren  af  det  andet  Blad: 

Han  har  i  flere  Aar  gjort  sig  skyldig  i  syste- 
matisk Forfalskning  af  Kurser ,  Kursefterretninger,  Kurs- 
noteringer  og  det  paa  følgende  Maade:  Saasnart  han  har 
trykket  Oplaget  af  sit  Blad,  lader  han  endnu  trykke  et  lille 
Antal  Exemplarer,  hvori  Kurserne  forfalskes  efter  hans  eget 
Opgivende  og  under  hans  egne  -Øjne,  idet  han  for  de  enkelte 
Papirers  Vedkommende  sætter  disse  lavere  eller  højere,  end 
hvad  der  er  opgivet  i  de  for  hans  Abonnenter  bestemte  Ex- 
emplarer. Dette  skete  og  sker  paa  enkelte  herværende  Ban- 
kierers Regning  og  Bekostning,  som  naturligvis  til  deres  Kun- 
ders Skade  lade  disse  falske  Kursefterretninger  udfærdige  og 
betale  dem  med  store  Summer« 

Dersom  et  Blad  i  en  anden  Stat  publicerede  Saadant, 
vilde  Administrationen  da  ikke  paa  Grund  af  disse  Sigtelser 
lade  indlede  en  Undersøgelse?  Vilde  den  offentlige  Mening 
ikke  fordre  en  fuldstændig  Retfærdiggjorelse  af  dem,  som 
anklagedes  paa  denne  Maade?  Og  hvis  dette  ikke  lykkedes, 
vilde  da  et  saadant  Blad  ikke  være  ruineret  for  bestandigt. 

I  østerrig  sker  dette  imidlertid  ikke;  man  taler  om  en 
saadan  « Skandale«   et  Par  Dage,   og  derpaa  er  Sagen  glemt. 

Den  paa  ovenanferte  Maade  angrebne  Avisudgiver  har,  om- 
endskjøndt  han  ikke  kunde  rense  sig  for  denne  Anklage, 
været  en  anset  Mand  lige  til  sin  Død,  og  hans  Blad  glæder 
sig  endnu  den  Dag  idag  ved  en  ganske  respektabel  Existens. 

Den  Beskyldning,  som  indeholdtes  i  Angrebet  paa  Avis- 
udgiveren, traf  foravrigt  ogsaa  indirekte  ^isse  ikke  navngivne 
Bankierer,  og  Læseren  er  maaske  tilbøjelig  til  heraf  at  drage 
en  almindelig  Slutning  om  ^sterrigske  Bankierers  og  Bankers 
Forretningsførelse.  Desværre  vilde  dette  i  mange  Retninger 
ikke  være  uretfærdigt;  thi  hvor  mange  ærhge  Folk  der  end 
have  helliget  sig  til  Bank-  og  Bersforretninger,  drive  dog 
ligesaa  mange  notoriske  Svindlere  de  samme  Forretninger, 
søge  at  lokke  Publikum  til  sig  og  at  prelle  deres  Kunder 
paa  en  i  Sandhed  uforskammet  Maade;  for  at  faa  Troen  i 
Hænderne  i  saa  Henseende  behover  man  kun  at  gjennemlæse 
Bekjendtgjørelserne  fra  de  saakaldte  « Børskontorer«.  For- 
trinhg  Lejlighed  dertil  har  man  netop  i  denne  Tid,  da  en 
saa  uhyre  Mængde  Aktier  næsten  har  oversvømmet  Penge- 
markedet. Den,  som  ikke  daglig  kan  ofre  en  stor  Del  af  sin 
Tid  for  at  læse  Kurssedlerne  og  efterse  Forholdene  mellem 
alle  de  enkelte  Aktieselskabers  Papirer,  maa  ved  enhver  Børs- 
spekulation mere  eller  mindre  give  sig  sin  Bankier  i  Vold, 
da  Børsforretningen  ved  Mangfoldiggjørelsen  af  de  mest  for- 
skjelligartede  Papirværdier  er  bleven  altfor  compliceret,  til  at 
den  Fjerntstaaende  kan  faa  endog  kun  et  Indblik  deri. 

De  talrige  nye  Aktier  og  Aktieselskaber  I !  Her  komme 
vi  ind  paa  et  Kapitel,  som  vi  ikke  nærmere  skulle  omtale. 
Aktiesvindelen  er  paa  ingen  Maade  en  Ejendommelighed  for 
østerrig;  den  er  blevet  til  en  international  Sygdom  og  gjor 
Fordriog  paa  at  blive  betragtet  og  behandlet  som  saadan. 
At  den  fortrinsvis  har  hjemsøgt  østerrig,  er  sandt  og  ogsaa 
meget  naturligt;  den  for  Haanden  værende  Corruption  aabnede 
jo  Dørene  paa  vid  Gab  for  den.  Ved  den  Keaktion,  som 
maa  følge  paa  den  nuværende  Overspekulation,  vil  østerrig 
ogsaa  komme  til  at  lide  stærkt.      Man  maa  ikke  gjøre  sig 

nogen  Illusion,  ethvert  Fremskridt  er  Moder  til  en  Reaktion, 
paa  en  Hausse  følger  en  Baisse,  den  vil  ogsaa  komme  denne 
Gang  og  det  med  ét  Slag  over  hele  Evropa,  og  da  vil  den 
Stat  lide  de  største  Tab,  hvor  Totalsummen  af  Mobil-  og 
Immobilværdier  er  den  laveste  i  Forhold  til  de  forhaanden- 
værende  Papirværdier,  det  vil  sige  i  Forhold  til  alle  Slags 
Værdipapirers  samlede  Nominalværdier.  Vi  ere  meget  bange 
for,  at  Loddet  skal  træife  -Ø'sterrig. 


III. 

Den  politiske  Corruption  og  dens  Indflydelse 
paa  de  økonomiske  Tilstande. 

Da  den  liberale  Æra  efter  Krigen  1866  tog  sin  Begyn- 
delse, forstod  et  lille,  men  paa  Grund  af  dets  finantsielle 
Hjælpekilder  mægtigt  Parti  at  tilrive  sig  Roret;  Partiets  mest 
fremragende  Personligheder  frydede  sig  ved  deres  tidligere 
Berømmelse  som  Bærere  af  de  demokratiske  Grundsætninger. 
Borger  ministeriet,  som  udgik  fra  dette  Parti,  overtog  Rege- 
ringen, og  østerrigs  indre  Politik  blev  fra  nu  af  ledet  paa 
en  Maade,  som  fremkaldte  Sympati  saavel  i  Ind-  som  Ud- 
landet, fordi  det  saa  ud,  som  om  det  virkelig  var  x\lvor  med 
Administrationens  Frihedsbestræbelser.  Den  Gang  emanerede 
de  confessionelle  Love,  Edsvorneretter  for  Presseprocesser  ind- 
førtes m.  m.  Alle  disse  Forholdsregler  led  ganske  vist  af 
en  meget  stor  Mangel,  de  bar  tydelige  Mærker  af  kun  at 
være  halve  Forholdsregler  —  de  confessionelle  Love  lod 
exempelvis  Concordatet  bestaa.  Edsvorneretterne  indskræn- 
kedes til  Presseforseelser  —  men  man  sagde  undskyldende: 
«I  østerrig  er  der  saa  meget  gammelt,  reaktionært  Kram,  der 
skal  udryddes,  at  allerede  disse  Fremskridt  ere  betydelige«. 
Efterhaanden  svandt  Borgerministeriets  Nimbus  mere  og  mere; 
det  viste  sig  tydeligt,  at  denne  demokratiske  Regerings  Libe- 
ralisme kun  gik  saa  vidt,  som  det  kunde  gavne  Partiet,  og 

at  dette  navnlig  ikke  i  Qerneste  Maade  havde  til  Hensigt  at 
tage  Notits  af  Polakkernes,  Czekemes  og  flere  Folkeslags  be- 
rettigede Fordringer,  ja  meget  snarere  bekæmpede  dem  paa 
en  alt  Andet  end  liberal  Maade. 

Forfatningspartiet,  o:  det  Parti,  som  under  Borgermini- 
steriet har  givet  den  ijsterrigske  Forfatning  dens  nuværende 
Skikkelse  lægger  ogsaa  hele  Vægten  paa  at  opretholde  den, 
fordi  den  deri  ser  et  Middel  ikke  blot  til  at  beherske,  men 
ogsaa  til  at  udplyndre  Staten.  Dette  Parti  har,  da  Ministeriet 
Herbst-Giskra  var  ved  Koret,  ikke  vist  den  ringeste  Sympati 
for  de  tyske  Enhedsbestræbelser;  dels  erklærede  det  sig 
aabenbart  for  Partikularismen  og  virkede  for  det  landflygtige 
hanoveranske  Hofs  Agitationer,  dels  stillede  det  sig  i  det  Mindste 
Ijendsk  overfor  Alt,  hvad  der  var  preussisk  eller  udgik  fra 
Preussen  og  navnlig  hadefuldt  overfor  det  nordtyske  Forbund. 
Der  bestod  den  Gang  i  Wien  en  lille  tysk  Forening  med 
næppe  halvandet  Hundrede  Medlemmer,  som  overalt  behand- 
ledes Qendsk,  og  hvis  Bestyrer*)  blev  overøst  med  Haan  og 
Spot  i  Forfatningspartiets  Blade,  f.  Ex.  i  «Neue  freie  Presse«, 
"Presse«,  »Fremdenblatt«,  »Neue  Fremdenblatt«  o.  s.  v. 

Selv  efter  at  Borgerministeriet  var  styrtet,  forblev  denne 
Stemning  mod  Tyskland  uforandret.  Forfatningspartiet  havde 
rigtignok  mistet  sin  tonegivende  Stilling,  men  det  folte  sig 
dog  mægtigt  nok  til  at  kunne  udeve  Indflydelse  uden  ydre 
Hjælp  paa  Udviklingen  af  de  asterrigske  Forhold.  Efterhaan- 
den  blev  Stillingen  imidlertid  en  anden,  Oppositionens  Styrke 
i  Kronlandene  tiltog  mere  og  mere  og  der  kom  et  Ministe- 
rium til  Eoret,  som  havde  stillet  sig  den  Opgave  at  gjen- 
nemføre  Udjævningen  mellem  Nationaliteterne.  Derved  syn- 
tes Forfatningspartiets  Overvægt  alvorlig  truet,  og  nu  blev 
det  —  efter  endnu  i  Begyndelsen  af  Krigen  1870  ofte  at 
have  lagt  sine  Sympatier  for  Frankrig  for  Dagen  —  pludselig 


*')  »Neue  freie  Presse«  sagde  saaledes  om  den  afdøde  Maler  Bitter- 
lich:  •Kunstnerne  holdt  ham  for  en  betydelig  Politiker,  Politikerne 
for  en  stor  Kunstner. 

ikke  blot  tysk  men  endogsaa  preussisksindet.  Kabinettet  Ho- 
henwart-Schaeffle,  som  holdt  paa  Foderationen,  det  vil  sige 
vilde  hidføre  de  forskjellige  østerrigske  Nationers  Ligeberet- 
tigelse, traadte  i  Begyndelsen  saa  energisk  op,  at  Forfatnings- 
partiet  troede,  at  nu  var  det  ude  med  dets  Overherredømme, 
og  nu  hed  det  pludselig  fra  dets  Side:  «Man  vil  undertrykke 
Tyskerne  i  .Østerrig,  men  vi  vende  os  til  vore  Nærmeste, 
for  at  de  i  Nødsfald  kunne  hjælpe  os,  thi  nu  gjælder  det 
hos  os  om  at  redde  det  tyske  Element«.  Disse  Mænd,  som 
for  kort  Tid  siden  troede  at  maatte  kæmpe  som  sande  øster- 
rigere mod  de  tyske  Enhedsbestræbelser,  som  ønskede  Fransk- 
mændene Sejer,  for  at  "Bettelpreussenw,  som  det  kaldtes, 
kunde  blive  formindsket  igjen,  disse  Folk  talte  nu  pludselig 
om  det  tyske  Elements  Undertrykkelse  i  -Østerrig ,  bleve 
glødende  Beundrere  af  Preussen  og  Bismarck  o.  s.  v.  Tør 
man  nu  tro,  at  dette  Omslag  er  ærligt? 

Lader  os  undersøge  Sagen  nøjere. 

1  Åaret  1868  blev  den  tredie  tyske  Skyttefest  afholdt  i 
Wien.  Den  wienske  Festkomité  frygtede  dengang  for,  at  der 
ved  de  forskjellige  Festmaaltider  kunde  komme  en  eller  an- 
den altfor  preussisksindet  Tale  frem ,  som  maatte  kunne 
vække  Anstød  hos  -Osterrigerne  og  Sydtyskerne,  og  den  havde 
derfor  sørget  for,  at  der  var  Tambourer  tilstede  i  Festsalen, 
som  i  paakommende  Tilfælde  ved  Trommehvirvel  skulde  over- 
døve de  anstødelige  Ord.  Under  Skyttefesten  fandt  ogsaa  den 
meget  omtalte  Folkeforsamling  ved  Sperl  Sted,  i  hvis  Sam- 
menkaldelse bl.  A.  «Neue  freie  Presse«  deltog,  og  hvori  Dr. 
Eduard  Kopp,  den  wienske  Skytteforenings  Overskytte,  førte 
Forsædet.  -Øjemedet  med  Forsamlingen  skulde  være  en  an- 
tipreussisk  Demonstration ;  blandt  Indbyderne  saacs  exempelvis 
den  hanoveranske  Agent,  Dr.  Julius  Freese,  endvidere  Tra- 
berth  fra  Hanau,  som  i  en  talrig  Forsamlig  havde  erklæret, 
at  han  hellere  saa  Kurfyrstens  Tilbagekomst  til  Hessen  end 
Preusserherredømmets  Vedvaren.  Det  omtalte  -Øjemed  blev 
imidlertid  ikke  naaet;    tværtimod  gjorde  disse  Herrer  fuld- 

stændig  Fiasko,  og  dette  skyldtes  et  Antal  Socialdemokrater, 
som  ikke  vilde  lade  sig  bruge  som  Stemmemaskiner,  men 
opstillede  overfor  Indbydernes  Kesolution  en  anden,  som  fik 
Majoriteten  for  sig.  Til  Tak  herfor  begyndte  de  wienske 
Blade,  saaledes  «Neue  freie  Presse«,  »Presse«,  Fremdenblatt« 
og  «Neue  Fremdenblatt«,  allerede  den  næste  Dag  paa  den 
mest  hensynsløse  Maade  at  hudflette  Socialdemokraterne.  Re- 
geringen opfordredes  ligefrem  til  at  anstille  en  Klapjagt  paa 
Arbejderførerne,  og  da  der  mellem  disse  var  flere  Ikke-øster- 
rigere,  anklagede  man  dem  for  at  være  Bismarcks  Agenter  og 
fordrede  som  Følge  heraf  deres  Udvisning.  Den  som  gjen- 
nemblader  de  wienske  Blade  fra  hin  Tid,  vil  paa  enhver 
Side  finde  de  mest  hadefulde  Ytringer  mod  Preussen  og  en 
næsten  vanvittig  Modbydelighed  for  Tanken  om  et  under 
Preussens  Førelse  forenet  Tyskland. 

Dog  Forholdene  have  forandret  sig.  I  Aaret  1872  har 
der  atter  fundet  en  Skyttefest  Sted,  og  der  —  i  Hanover  — 
er  det  Tilfælde  indtraadt,  at  de  wienske  Skytters  Hovedtaler 
strømmede  over  af  Begejstring  for  det  preussiske  Held.  Den 
samme  Dr.  Eduard  Kopp,  som  præsiderede  ved  Sperlforsam- 
lingen,  udbragte  en  Toast  for  Kejser  Wilhelm,  og  Medud- 
giveren af  -Neue  Fremdenblatt» ,  "Wilhelm  Wiener,  afgav 
gjentagende  Gange  den  Erklæring,  at  det  tyske  -Østerrig  stedse 
vilde  dele  Godt  og  Ondt  med  det  nyforenede  Kige.  En  saa- 
dan  Opførsel  har  i  Tyskland  medt  alle  fornuftige  Mænds 
Uvilje,  og  i  -Østerrig  har  den  faaet  fornedent  Svar.  Svaret 
derpaa  gav  for  det  Første  de  Blade,  som  ere  blevne  deres 
Had  mod  Preussen  tro;  endvidere  det  Parti,  som  før  den 
tysk-franske  Krig  af  de  Forfatningstro  blev  overøst  med  Spot 
og  Haan,  da  de  stiftede  den  tyske  Forening.  Dette  virkelig 
tyske  Parti  har  paa  en  afgjørende  Maade  tilbagevist  ethvert 
Fællesskab  med  Mænd  som  Kopp,  Wiener  og  Konsorter  i 
sit  Organ,  -Deutsche  Zeitung«. 

Blandt  de  mange  forskjellige  Udtalelser   fra  disse  Blade 
skulle  vi  kun  fremdrage  en  eneste  i  «Deutsche  Zeitung«  an- 

gaaende  Wilhelm  Wieners  personlige  Forhold:  « Denne  Wiener 
har  ladet  sig  betale  af  Borgerministeriet,  har  skrevet  for 
Berger,  saalænge  denne  havde  Dispositionsfondets  Traade  i 
sine  Hænder  for,  saasnart  han  havde  mistet  dette  Trylle- 
middel, ligesom  ethvert  andet  Blad  at  falde  over  ham  paa 
den  mest  hensynsløse  Maade».  «Neue  Fremdenblatt«  har 
ganske  vist  svaret  herpaa,  men  har  gjort  det  i  saare  tvety- 
dige Talemaader  og  har  paa  ingen  Maade  formaaet  at  til- 
bagevise disse  Beskyldninger.  Naar  det  saaledes  er  bevist,  at 
i  det  Mindste  ét  wiensk  Blad  har  ladet  sig  bestikke  i  politiske 
øjemed,  hvorfor  skulde  man  saa  ikke  antage,  at  de  øvrige, 
som  altid  have  vist  den  samme  Holdning  og  samtidig  fore- 
taget de  samme  politiske  Svingninger  som  «Neue  Fremden- 
blatt»,  have  ladet  sig  bestemme  hertil  af  de  samme  Faktorer? 

Vi  skulle  imidlertid  ikke  komme  med  Beskyldninger,  hvor 
begrundede  de  end  maa  synes  at  være,  men  kun  endnu  an- 
føre en  simpel  Kjendsgjerning.  Det  er  nemlig  et  Faktum, 
at  Forfatningspartiets  mest  fremragende  Organer  i  flere  Aar 
gjentagende  Gange  have  forandret  deres  politiske  Holdning, 
og  at  denne  Forandring  er  indtraadt  hver  Gang,  man  har 
fundet  det  mest  fordelagtigt.  Et  politisk  Parti,  som  for 
Fordelens  Skyld  skifter  Farve,  er  uden  Mening,  og  hvor  et 
saadant  Parti  behersker  Forholdene,  maa  disse  nødvendigvis 
blive  fordærvede. 

Forfatningspartiets  Ordførere  danne  en  Clique,  som  har 
sit  Hovedsæde  i  Wien,  og  formaa  ved  Hjælp  af  de  rige 
Midler,  der  staa  til  deres  Kaadighed,  at  give  Tonen  an  her. 
Denne  Clique  har  ikke  noget  andet  Formaal  end  under  alle 
Omstændigheder  at  sikre  sig  Overvægten  i  Statslivet.  For 
dette  Formaals  Skyld  glemme  Medlemmerne  personlig  Fjend- 
skab, Eivalitet  o.  s.  v. ;  for  dette  Formaals  Skyld  ere  de 
beredte  til  alle  mulige  Ofre,  ja,  de  ville  prisgive  selve  For- 
fatningen derfor,  hvis  det  netop  ikke  var  den,  ved  Hjælp  af 
hvilken  de  herske. 

Den  constitutionelle  Statsform  er  Livsbetingelse  for  For- 
fatningspartiet,  thi  uden  denne  vilde  det  ikke  have  nogen 
Indflydelse  paa  Lovgivningen.  Det  ligger  endvidere  i  Forfat- 
ningspartiets  Interesse  at  opretholde  den  nuværende  skinlibe- 
rale Forfatning,  da  det  kun  er  muligt  at  herske  med  denne 
og  med  ingen  anden  paa  den  omtalte  Maade.  Derfor  holder 
denne  Clique  Forfatningen  saa  hmt  i  Ære;  dens  Troskab 
mod  Forfatningen  har  desværre  ikke  sit  Udspring  i  Overbe- 
visning, men  i  lav  Egenkjærlighed. 

Vi  sagde  ovenfor,  at  dette  Parti  var  beredt  til  store  Op- 
ofrelser for  at  opretholde  sin  Overvægt ;  vi  skulle  nu  nærmere 
belyse  denne  Bemærkning. 

Paa  Ministeriet  Hohenwart  -  Schaeffles  Tid  syntes  det  i 
Forbigaaende ,  som  om  Føderalismen  skulde  vinde  en  afgjo- 
rende  Sejr  over  Centralismen.  Det  vilde  ogsaa  være  sket, 
hvis  det  nævnte  føderalistiske  Kabinet  ikke  havde  begaaet 
altfor  mange  Fejl,  hvis  det  havde  forstaaet  at  samle  om  sig 
sine  naturlige  Forbundsfæller,  de  talrige  Federalister  i  de 
forskjellige  Kronlande.  Med  dette  Ministeriums  Sejr  vilde 
Forfatningspartiet  have  været  styrtet  for  bestandig.  Dette 
ofrede  nu,  for  at  afvende  den  store  Fare,  sit  Preusser -Had 
og  krøb  nu  i  Støvet  for  det  samme  Preussen,  som  det  for- 
hen havde  bagvasket  og  bekæmpet  paa  enhver  Maade. 

Efter  Kabinetet  Hohenwarts  Fald  var  de  Forfatningstros 
Stilling  imidlertid  endnu  ikke  sikret.  Ganske  vist  kom  Stats- 
roret  i  Hænderne  paa  D'Hr.  Åuersperg,  Unger  o.  s.  v.;  men 
Opløsningen  af  den  bøhmiske  Landdag  nødvendiggjorde  Om- 
valg netop  i  det  Land,  hvor  den  føderalistiske  Opposition 
stedse  havde  været  stærkest,  og  faldt  Valgene  ud  i  fødera- 
listisk Aand,  hørte  det  saa  at  sige  til  Umulighederne,  at  den 
nye  Regering  kunde  blive  paa  sin  Plads.  Det  var  altsaa  en 
Livsopgave  for  Forfatningspartiet  at  gjere  Alt  for,  at  de  bøh- 
miske Landdagsvalg,  som  fandt  Sted  i  afvigte  April  Maaned, 
under  alle  Omstændigheder  faldt  ud  til  dets  Fordel.  Un- 
der disse  Bestræbelser   bleve  de    selvfølgelig   kraftigt  under- 

støttede  af  Eegeringen,  men  de  czekiske  Føderalister  vare 
heller  ikke  uvirksomme,  og  havde  Valgloven  været  en  anden, 
havde  ikke  en  stor  Del  af  Befolkningen  været  udelukket  fra 
Valgretten,  saaledes  at  den  endelige  Åfgjørelse  var  lagt  i  de 
store  Grundejeres  Hænder,  —  vilde  Forfatningspartiet  næppe 
have  sejret. 

Det  sidstnævnte  Parti  søgte  i  Tide  at  sikre  sig  saa- 
mange  Stemmer  blandt  de  store  Landejendomsbesiddere  som 
muligt.  Hvilke  Midler  de  benyttede  hertil,  har  man  et  Ex- 
empel  paa  i  følgende  Skrivelse,  som  Præsidialsekretæren  i 
Prager-Statholderi,  Eotky,  egenhændig  har  skrevet  til  Amt- 
manden i  Jicin. 

Brevet  lyder  saaledes; 

Prag  den  ]9(ie  Februar  1872. 

"Det  er  ganske  umuligt  at  gjøre  Godsejer  Papstmann 
bestemte  Tilbud  —  det  er  ogsaa  næppe  troligt,  at  han  efter 
et  saadant  Skridt  stemmer  paa  Kegeringens  Side. 

Derimod  strider  det  ikke  mod  god  Anstand,  at  De  er- 
klærer ham,  at  Hs.  Excellence  har  bragt  i  Erfaring,  at  Grun- 
den til  hans  Opposition  mod  Kegeringen  er  Følelsen  af  en 
ufortjent  Tilsidesættelse,  og  at  Hs.  Excellence  skal  opbyde 
hele  sin  Indflydelse  for  at  gjøre  den  lidte  Uret  god  igjen. 
Eegeringen  vilde  sætte  særlig  Pris  paa,  om  Papstmann  vilde 
yde  den  gode  Sag  den  Tjeneste  enten  at  stemme  paa  Eege- 
ringspartiets  Kandidat  eller  idetmindste  afholde  sig  fra  at 
stemme,  og  hvis  Papstmann  havde  et  eller  andet  Ønske,  som 
laa  indenfor  Mulighedernes  Grændse,  behøvede  han  blot  at 
ytre  dette  og  kunde  da  være  sikker  paa  enhver  mulig  Hen- 
syntagen. 

Hs.  Excellence  tror,  at,  naar  De,  Hr.  Amtmand,  vilde 
behandle  denne  Sag  med  Omsigt  og  Konduite,  vil  et  heldigt 
Udfald  næppe  udeblive. 

I  Haab  om  snarhgt  Gjensvar  forbliver  jeg  Deres 

Ærbødig. ste 

Rotky  m.  p.« 

Det  maa  nu  vel  indrømmes,  at  denne  Skrivelse  kun 
knnde  komme  til  Publikums  Kundskab  enten  ved  et  Brud 
paa  Hemmeligholdelsen  af  Amtets  Anliggender  eller  derved, 
at  Brevet  er  blevet  stjaalet  eller  aabnet  i  Postvæsenets  Værge. 
Dette  Sidste  skete  i  ethvert  Fald  mere  end  én  Gang  under 
Partikampene  i  Bohmen.  Dette  forandrer  imidlertid  ikke 
den  Kjendsgjerning,  at  en  hejtstillet  Embedsmand  har  gjort 
Forsøg  paa  at  indvirke  paa  en  Vælgers  Beslutning  paa  en 
Maade,  som  ligefrem  er  strafbar  i  Henhold  til  de  østerrigske 
Love. 

At  vinde  de  store  Landejendomsbesidderes  Stamme  var 
den  Opgave,  Forfatningspartiet  stillede  sig;  men  den  var 
vanskelig  at  løse,  thi  de  store  Ejendomme  vare  i  Almin- 
delighed i  Czekernes  Hænder.  Da  greb  Partiet  til  et 
Middel,  som  kun  Børsens  Behersker  kunde  anvende;  det 
kjøbte  nemlig  en  stor  Mængde  Godser  i  Bøhmen  og  betalte 
dem  ofte  med  den  dobbelte  eller  tredobbelte  Værdi,  fordi 
Godserne  ellers  slet  ikke  vilde  have  været  at  faa  til  Kjøbs. 
Partiet  har  altsaa  ligefrem  derved  bortkastet  Millioner*). 

Under  andre  Forhold  og  andetsteds  vilde  man  betragte 
et  lignende  Faktum  som  Bevis  paa  den  højeste  Grad  af  Tro- 
skab mod  Vedkommendes  Anskuelser;  i  østerrig  faar  denne 
Kjendsgjerning  derimod  et  ganske  ejendommeligt  Udseende, 
saasnart  man  tager  den  nærmere  i  -Øjesyn.  For  det  Første 
vare  Kjøberne  kun  faa  i  Antal;  for  imidlertid  ved  Kjøbene 
at  vinde  saa  mange  Stemmer  som  mulig  optraadte  de  ikke 
som  de  nye  Besiddere,  men  man  satte  andre  i  Stedet,  og  det 
Folk,  som  tildels  aldrig  have  faaet  Godserne  at  se.  For  det 
Andet  blev  der  foruden  de  virkelige  Handeler,  som  medførte 
Tab,  ogsaa  afsluttet  Proformahandeler  med  Godsejerne  af  For- 
fatningspartiet, hvorved  man  ligeledes  opnaaede  en  Mangfol- 
diggj oreise  af  Valgstemmerne.      De  paa  denne  Maade  kjøbte 

*■)  "Politik«,  som  ndkommer  i  Prag,  havde  i  Maj  Maaned  Fortegnelser 
over  Godssalgene,  og  udregnede  i  Anledning  heraf,  at  det  for  meget 
Betalte  beløb  sig  til  c.  2,400,000  Gylden. 

Godser  gik  efter  Valget  selvfølgelig  over  i  de  tidligere  Ejeres 
Besiddelse,  saa  at  det  meste  Tab  i  disse  Tilfælde  kun  bestod 
i  Omsætningsudgifterne.  Alle  Tab  vidste  de  forfatningstro 
Agitatorer  imidlertid  sluttelig  at  vælte  fra  sig  derved,  at  de 
oprettede  et  Aktieselskab ,  « Credit  foncier  for  Kongeriget 
Bøhmen«,  som  havde  den  Bestemmelse  at  skulle  overtage  de 
kjøbte  Godser  til  Ejendom  og  Forvaltning.  Afset  fra,  at  det 
nye  Selskab  saaledes  blev  paatvunget  en  stor  Mængde  God- 
ser, af  hvilke  det  kun  kunde  have  et  betydeligt  Tab,  bragte 
Stifterne  ogsaa  paa  en  anden  svindelagtig  Maade  det  nye 
Foretagende  frem  for  Oifentligheden. 

Stifterne,  de  samme  Personer,  som  havde  opofret  deres 
Penge  til  Godsopkjøbene  i  deres  Partis  Interesse,  nemlig 
Grev  Morzin,  Grev  Hartig,  Prins  Kohan,  Grev  Altan,  Ridder 
Lippman,  Professor  Eichter  fra  Prag,  Direktøren  for  den 
bøhmiske  Sparekasse,  Dr.  Worowka,  Direktøren  for  den  bøh- 
miske Unionsbank  Benedikt,  Advokat  Dr.  Bschesina,  Sekre- 
tæren i  den  wienske  Forskudsbank,  Wedemeier,  og  endnu 
mange  Andre,  bekjendtgjorde,  at  Credit  foncier  var  bestemt 
til  at  opkjøbe  urørlige  Ejendomme  i  Bøhmen,  at  Aktiekapi- 
talen skulde  beløbe  sig  til  420  Millioner,  og  at  heraf  6  Mil- 
lioner skulde  emitteres  i  Aktier  paa  200  Gylden.  Foreta- 
gendet kom  i  Virkeligheden  i  Stand,  og  Actierne  bleve  udbudte 
til  Salg  for  en  Emissionskurs  af  235  Gylden.  Af  hver 
enkelt  Aktie  stak  altsaa  disse  « patriotiske ,  forfatningstro, 
tjenstvillige«  Stiftere  strax  en  Gevinst  paa  35  Gylden  i  Lom- 
men; thi  Aktiernes  Nominalværdi  beløb  sig  som  sagt  til  200 
Gylden. 

Paa  saadanne  Betingelser  er  det  ganske  vist  let  at  bringe 
Ofre!  Og  nu  spørge  vi  Læserne,  om  det  Hele  ikke  saa  vel 
i  politisk  som  i  økonomisk  Henseende  kan  kaldes  den  mest 
fuldendte  Svindel,  man  kan  tænke  sig.  De  Forfatningstro 
gjorde  herved  en  stor  Partimanøvre;  de  anvendte  mange 
Penge  derpaa,  hvilke  de  dog  lod  Publikum  tilbagebetale  med 
Eenter  og  Eentes  Eenter.      Credit  fonders  Aktier  vare  ved 

Emissionen  ikke  blot  ikke  235,  men  ikke  engang  200  Gylden 
værd,  da  Selskabet  maatte  overtage  de  uhyre  Tab,  som  man 
havde  lidt  under  GodsspekulatioHerne.  For  saadant  et  Fore- 
tagende havde  de  forfatningstro  Blade  anbefalende  Ord,  gjorde 
Reklame  for  det  og  søgte  paa  enhver  Maade  at  overtale  Folk 
til  at  sætte  Penge  deri!  Og  disse  Godsopkjøb,  som  ganske 
vist  have  skaffet  dem  Sejren,  men  kun  ere  og  blive  Svindel- 
forretninger, roses  med  store  Ord  som  patriotiske  Ofre! 

Vi  tro  saaledes  ogsaa  paa  dette  Omraade  at  have  anført 
slaaende  Exempler  paa  den  forfærdehge  Corruption,  som  er 
trængt  ind  i  alle  de  østerrigske  Samfundsforhold. 

Matthias  Peterseic. 


mttoriak  Arehir.     1873.    I. 

Uer  er  en  overraskende  Lighed  mellem  Polens  og  Sveriges 
Historie  i  den  ferste  Halvdel  af  forrige  Aarhundrede.  Begge 
disse  fordums  mægtige  Lande  vare  saa  godt  som  uden  Ind- 
flydelse i  det  evropæiske  Statssystem,  begge  vare  udadtil 
truede  af  lumske  og  ubarmhjertige  Fjender,  indadtil  sender- 
revne af  en  herskesyg  og  upatriotisk  Adel;  Kongemagten  i 
begge  Lande  var  indskrænket  indenfor  de  urimeligste  Græn- 
ser; begge  Rigers  Stænder  til  fals  for  hvem,  der  vilde  kjobe 
dem,  Statskassen  tom,  Hæderen  borte.  Baade  Polen  og  Sverige 
syntes  bestemte  til  Tilintetgjorelse.  Traktaten  af  1764  mellem 
Kusland  og  Preussen  danner  Udgangspunktet  tor  Polens  Op- 
løsning; en  lignende  Overenskomst,  der  først  er  bleven  be- 
kjendt  for  en  Snos  Aar  siden,  afsluttedes  mellem  Rusland, 
Preussen  og  —  Danmark  for  at  berede  Sverige  en  lignende 
Skjæbne.  Polen  bukkede  under,  Sverige  stod  imod,  takket 
være  Gustav  Ul,  der  ved  at  omstyrte  den  bestaaende  For- 
fatning i  det  yderste  øjeblik  standsede  sit  Fædreland  i 
Faldet. 


")  Tengberg:  Konung  Gustaf  lll's  forstå  regeringstid,  Lund  1871. — 
Geffroy:  Gustave  3  et  la  cour  de  France,  Paris  1864.  —  Sheri- 
dan: a  history  of  the  late  revolution  in  Sweden,  London  1783.  — 
Michelessi:  lettre  å  Visconti  sur  la  révol.  arrivée  en  Suéde, 
Stockholm  1773. 

Men  for  ret  at  forstaa  den  uhyre  Betydning  af  Gu- 
stav lirs  Statscoup  vil  det  være  nedvendigt  at  kaste  et  Blik 
paa  Sveriges  Forfatning  ved  hans  Tronbestigelse. 

I  1680  havde  Carl  XI  faaet  en  uindskrænket  Kongemagt. 
Men  Carl  Xll's  Fejl,  som  Efterverdenen  har  glemt  over  hans 
Hæder,  ødelagde  Landet  baade  indadtil  og  udadtil  og  gjorde 
Enevoldsmagtens  Fald  uundgaaeligt.  For  bedre  at  tilintet- 
gjøre  den  gamle  Adels  Magt  havde  hans  Fader  skabt  en  ny 
Adel  ved  i  den  mest  overdrevne  Grad  at  ødsle  med  Titler 
og  Æresposter;  hver  ikke  aldeles  ubetydelig  Embedsmand, 
hver  Officer  af  nogenlunde  høj  Grad  kunde  i  hans  Tid  med 
Lethed  stifte  en  ny  Adelsslægt.  Men  dette  nye  Aristokrati 
kom  nødvendigvis  til  at  staa  Qendtligt  lige  over  for  det  gamle, 
paa  hvis  Bekostning  det  haabede  at  stige,  og  det  sluttede 
sig  derfor  sammen  med  de  tre  lavere  Stænder  om  Kronen. 
Dette  er  Nøglen  til  Carl  XI's  hele  indre  Politik  og  til  hans 
exempelløse  Held  i  Kampen  mod  den  overmægtige  gamle 
Adel.  Men  det  indses  let,  at  Enevoldsmagten  —  under 
Carl  XII  —  ved  sit  stedse  voxende  despotiske  Tryk  paa  alle 
Stænder,  Adelen,  baade  den  gamle  og  nye,  ikke  undtagen? 
tilsidst  maatte  forene  baade  det  gamle  og  det  nye  Aristokrati 
i  en  fælles  Bestræbelse  for  at  afkaste  Enevoldsherredømmets 
Tryk ;  det  første  vilde  tilfredsstille  sit  Had  og  sin  Forbitrelse, 
det  sidste  sin  Havesyge  og  Ærgjerrighed,  medens  samtidigt 
de  tre  lavere  Stænder,  der  saae,  at  de  kun  havde  afkastet 
Adelens  Aag  for  at  bøje  Nakken  under  Kongemagtens,  pøn- 
sede paa  ved  første  givne  Lejlighed  at  tøjle  Despotiet  ved 
en  Constitution. 

Ved  Carl  XlTs  Død  var  øjeblikket  hertil  kommet,  og 
Sverige  fik  en  Constitution,  men  —  hvilken  Constitution !  Man 
beholdt  Kongeværdighed  og  Senat,  men  det  var  Rigsdagen, 
der  havde  hele  Magten  i  Hænde.  Kigsdagen,  der  var  sam- 
mensat af  alle  fire  Stænder,  traadte  sammen  hvert  Aar  og 
kunde  kun  opløses  af  sig  selv.  Den  var  saaledes  uafhængig 
baade  af  Kongen  og  Senatet   og   forenede   i   sig   alene   den 

3* 


36  Statsconpet  i  Sverige  1772. 

samme  Magtfylde,  som  de  to  engelske  Kamre  kun  besade  i 
Forening  med  Kongen.  Kigsdagen  alene  havde  hele  Lovgiv- 
ningsmagten i  Hænde;  den  alene  havde  Mj^ndighed  til  at 
slutte  Fred  eller  begynde  Krig;  den  udgjorde  paa  en  Maade 
en  Slags  Højesteret,  idet  den  hendrog  Sager,  der  hørte  under 
Landets  øverste  Domstole  og  skulde  paakjendes  af  disse,  un- 
der sin  tilranede  Jurisdictionsmyndighed,  som  den  udøvede 
gjennem  Commissioner,  der  ofte  vare  højst  vilkaarligt  og  be- 
synderligt sammensatte,  og  endelig  concentrerede  den  sin 
Autoritet  i  en  hemmelig  Comité,  det  saakaldte  sekrete  ut- 
skott,  som  den  selv  udnævnte  af  sin  Midte,  og  som  i  Virke- 
ligheden var  i  Besiddelse  af  hele  den  udøvende  Magt.  Naar 
Kigsdagen  ikke  var  samlet,  var  det  ikke  Kongen,  men  Se- 
natet, som  fik  hele  Magten  i  Hænde,  men  Senatet  var  fuld- 
kommen i  Rigsdagens  Vold.  Det  var  Rigsdagen,  der  affattede 
Listen  over  de  Candidater,  hvoraf  Kongen  havde  at  vælge 
Senatorerne ;  disse  bleve  kun  valgte  paa  tre  Aar  og  vare  ikke 
ansvarlige  for  Kongen,  men  kun  for  Rigsdagen,  som  derhos 
udstøde  af  Senatet  ethvert  Medlem,  hvis  Færd  ikke 
fandt  Naade  for  deres  -Ojne.  Senatet  traadte  sammen,  naar 
det  selv  fandt  for  godt;  det  styrede  hele  den  diplomatiske 
Correspondance ,  det  resolverede  i  de  mest  betydningsfulde 
Sager  og  tillod  kun  Kongen  at  sætte  sit  Navn  under  de  Be- 
slutninger, det  havde  taget.  Kongen  adskilte  sig  kun  fra  de 
andre  Senatorer  derved,  at  han  havde  to  Stemmer  i  Raadet, 
og  at  hans  Mening,  naar  Stemmerne  stode  lige,  var  den  af- 
gjørende.  Han  var  saaledes  ude  af  Stand  til  at  sætte  sin 
Vilje  igjennem  lige  over  for  Senatet,  og  det  var  altsaa  i  Virke- 
ligheden ikke  Kongen,  men  Senatet,  Rigsdagens  lydige  Slave, 
der  erklærede  Krig  og  sluttede  Fred,  der  opbød  Hæren  og 
udrustede  Flaaden,  der  armerede  Fæstninger  og  udnævnte 
Embedsmænd,  der  udskrev  Skatter  og  administrerede  Finan- 
serne. Ja  endogsaa  i  Kongens  PrivatUv  blandede  Stænderne 
sig,  og  det  til  en  saadan  Grad,  at  han  maatte  vælge  sin 
Omgangskreds  efter  deres  Tykke,    og   da  endelig  ogsaa  den 

kongelige  Benaadningsret  var  tilintetgjort  ved,  at  Eigsdagen 
kunde  kassere  Kongens  Naadesacter,  saa  ses  det,  at  Sverige 
kun  var  et  Kongedømme  af  Navn,  at  man  havde  beholdt 
Konge  ti  telen,  men  afskaffet  Kongeembedet. 

Naar  den  uhyre  Magt,  der  saaledes  var  lagt  i  Rigsdagens 
Haand,  endda  havde  været  ligeligt  fordelt  mellem  alle  fire 
Stænder,  havde  maaske  en  nogenlunde  fornuftig  Statsstyrelse 
været  tænkelig;  men  dette  var  ikke  Tilfældet.  Om  de  De- 
puterede af  Bondestanden  bekymrede  man  sig  ikke  det  mindste ; 
de  havde  ikke  engang  Sæde  i  sekrete  utskottet.  Den  for- 
kuede Borgerstand  og  den  lavere  Gejstlighed  manglede  baade 
Dygtighed  og  Mod  til  at  optræde  med  Fynd  lige  over  for 
AdeWn  og  Prælaterne,  og  hele  Statsmagten  var  saaledes 
samlet  i  Adelens  Haand,  da  den  hejere  Gejstlighed  var  for 
faatallig  til  at  have  nogen  synderlig  Indflydelse.  Men  denne 
Adel  var  fattig,  den  ældre  paa  Grund  af  Cari  XFs  store  Re- 
duktion*), den  yngre,  fordi  den  bestod  af  Embedsmænd  og 
Officerer,  der  kun  havde  deres  Lønninger  at  leve  af.  Baade 
den  gamle  og  den  nye  Adel  vare  derfor  til  fals,  naar  de 
kunde  finde  en  Kjober,  og  var  den  politiske  Fordærvelse  — 
navnlig  under  Form  af  Bestikkelse  —  stor  i  England,  hvor 
Walpole  formelig  havde  bragt  den  i  System,  var  den  endnu 
større  i  Sverige;  thi  der  var  Alt  til  fals.  Embeder,  Æres- 
poster, Stemmer  i  Rigsdagen,  i  Senatet,  i  utskottet.  Og  for 
at  gjøre  Ulykken  og  Vanæren  fuldstændig  havde  den  ene 
Halvdel  af  Adelen  solgt  sig  til  Frankrig,  medens  den  anden 
Halvdel  stod  i  Ruslands  Sold.  Dette  er  Oprindelsen  til  de 
noksom  bekjendte  Partier  Hattene  og  Huerne.  Og  denne  al 
borgerlig  Orden,  al  fornuftig  Regeringsform  spottende  Tid, 
denne  Partistridens  og  Anarkiets  Tid  er  det,  som  man  har 
kaldet  Frihedsperioden! 


*)  Ved  den  saakaldte  store  Redaktion  —  den  lille  fendt  Sted 
under  Carl  X  —  havde  Carl  XI  meget  vilkaarlig  inddraget  de 
pantsatte  eller  afhændede  Krongodser  og  derved  aldeles  tilintetgjort 
de  fleste  adelige  Familiers  Velstand. 

Kongemagtens  Ydmygelse  var  saaledes  til  visse  stor  under 
Frederik  I ;  men  den  skulde  blive  endnu  større  under  Adolph 
Frederik  (1751  - 1771).  Dennes  Dronning,  Lovise  Ulrike, 
Frederik  II  af  Preussens  Søster,  en  stolt  og  herskesyg  Kvinde, 
kunde  ikke  skjule  sin  Forbitrelse  over  Stændernes  Anmas- 
selser. Følgen  heraf  var,  at  sekrete  utskottet  forbød  Kongen 
at  modtage  fremmede  Magters  Sendebud  uden  dets  Tilladelse 
og  truede  med  i  Overtrædelsestilfælde  at  berøve  ham  Kronen 
og  sende  ham  tilbage  til  Tyskland,  hvorfra  han  var  kommen. 
Men  endnu  større  Ydmygelser  ventede  Sveriges  Dronning. 
En  Hofdame  anklagede  Lovise  Ulrike  for  'at  have  pantsat 
en  Del  Juveler  i  Hamborg  for  ved  de  indkomne  Penge  at 
kjøbe  aig  et  Parti  (1756),  Rigsdagen  anordnede  en  Under- 
søgelse mod  Dronningen,  man  gik  frem  med  den  største 
Hensynsløshed  mod  denne  og  endte  med  at  rette  en  i  høj 
Grad  truende  Forestilling  til  Kongen,  hvilken  bevirkede,  at 
denne  paa  Dronningens  og  egne  Vegne  maatte  bede  sekrete 
utskottet  om  Tilgivelse  for  det  Skete.  Følgen  af  denne 
ukongelige  Svaghed  var  imidlertid  kun  en  ny  Ydmygelse: 
Stænderne  bestemte,  at,  naar  Kongen,  ligegyldigt  af  hvad 
Grund  og  i  hvilken  som  helst  Sag,  to  Gange  havde  negtet  sin 
Underskrift,  saa  vare  de.  Stænderne,  berettigede  til  at  an- 
vende et  kongeligt  Navnestempel,  der  da  skulde  have  samme 
Gyldighed  som  Majestætens  egenhændige  Underskrift.  —  En 
Sammensværgelse,  hvori  Kongehuset  var  Deltager,  havde  kun 
Henrettelser  og  nye  Ydmygelser  for  Kongen  og  Dronningen 
til  Følge. 

Sveriges  rovgjerrige  Naboer,  der  længe  med  spændt  Op- 
mærksomhed havde  fulgt  det  stedse  voxende  Anarki,  havde 
imidlertid  smeddet  et  skjændigt  Komplot  mod  dette  Lands 
Tilværelse  som  Stat.  Det  er  uden  Tvivl  Frederik  II  af 
Preussen,  der  har  den  sørgelige  Ære  at  have  undfanget 
Planen  til  Sveriges—  som  til  Polens—  Deling;  i  det  mindste 
paatrænger  denne  Tanke  sig,  naar  man  opmærksomt  betragter 
hans  Politik  lige  over  for  begge  Lande.      Allerede  i  Begyn- 

delsen  af  sin  Regering  arbejder  han  af  al  Kraft  paa  at 
slutte  Familieforbindelser,  der  kunne  tjene  hans  Planer.  Han 
gifter  sin  Søster  Lovise  Ulrika  med  Tronfølgeren  i  Sverige; 
derved  havde  han  sikret  sig  et  Paaskud  til  som  nær  Slægt- 
ning at  blande  sig  i  dette  Lands  Anliggender,  naar  Lejlig- 
hed dertil  maatte  gives;  —  han  bringer  Ægteskabet  mellem 
Tronfølgeren  i  Rusland  og  den  senere  Katharina  II  i  Stand; 
derved  Qernede  han  en  sachsisk  Prinsesse  fra  Czarernes  Trone 
og  berøvede  Polen,  hvor  det  sachsiske  Hus  herskede,  en  vigtig 
Støtte,  medens  den  Qorten-aarige  Katharina,  den  ubetydelige 
tyske  Prinsesse,  der  ved  Frederiks  Hjælp  forenedes  med  Rus- 
lands Tronfølger,  maatte  antages  ligesom  denne  at  ville  blive 
Kongen  af  Preussens  blinde  Beundrer  og  lydige  Redskab 
baade  mod  Sverige  og  Polen.  Det  er  noksom  bekjendt,  hvor- 
ledes dette  sidste  Rige  faldt  som  Offer  for  Frederik  og  hans 
Medskyldige,  og  ligesom  i  dette  Land  havde  Preussen  og 
Rusland  allerede  længe  befordret  Anarkiet  i  Sverige  for  at 
kunne  gribe  ind  i  det  belejlige  Bjeblik  og  tilintetgjøre  endnu 
et  ældgammelt  Rige.  Traktaten  af  1764  udtaler  denne  Plan 
med  kynisk  Oprigtighed  i  en  hemmelig  Artikel,  som  først  i 
1863  er  bleven  offentliggjort  af  Tengberg  efter  Originalinstru- 
mentet i  de  berlinske  Archiver.  Frederik  og  Katharina  havde, 
—  ligesom  Tilfældet  var  lige  over  for  Polen  — ,  ogsaa  med 
Hensyn  til  Sverige  sikret  sig  en  tredje  Medskyldig;  det  var — 
med  Sorg  maa  vi  nævne  det  —  Danmark.  Her  var  det 
navnlig  Katharina,  der  var  virksom.  Den  Ilte  Marts  1765 
sluttedes  en  defensiv  Alliance  mellem  Rusland  og  Danmark, 
ligeledes  med  hemmelige  Artikler.  Den  tredje  af  disse,  som 
man  kan  læse  i  Originalinstrumentet  i  Udenrigsministeriets 
Archiver  i  Kjøbenhavn,  omhandler  en  fælles  Optræden  lige 
over  for  den  svenske  Rigsdag  for  at  hindre  enhver  som  helst 
Forandring  i  Sveriges  fordærvelige  Constitution.  Men  man 
nøjedes  ikke  hermed.  Den  12te  Oktober  1769  undertegnedes 
en  ny  Overenskomst  mellem  Preussen  og  Rusland,  offentlig- 
gjort i  1847  af  Grev  Manderstrom,   hvor   man   vedtager  for 

enhver  Pris  at  overholde  Sveriges  Constitution  og  enes  om  at 
betragte  enhver  Forandring  i  denne  som  casus  fæderis,  der 
berettigede  til  væbnet  Indskriden,  for  Preussens  Vedkommende 
i  Svensk-Pommern.  Og  endelig  —  for  at  slutte  Listen  over 
alle  disse  Skjændigheder  — ,  den  13de  December  samme  Aar 
undertegnedes  en  ny  Traktat*)  mellem  Eusland  og  Danmark, 
hvis  anden  hemmelige  Årtikel  erklærer  enhver  Forandring, 
hel  eller  delvis,  af  den  svenske  Constitution  ensbetydende 
med  et  Angreb  fra  Sveriges  Side,  og  hvis  tiende  hemmelige 
Artikel  lover  Danmark  en  passende  Part  af  Rovet,  de  svenske 
Provinser  nærmest  Norge,  som  Prisen  for  dets  Deltagelse  i 
Krigen. 

Saaledes  var  altsaa  Sveriges  Sønderlemmelse  fuldstændig 
ordnet  i  Forvejen:  Preussen  skulde  bemægtige  sig  Pommern, 
Danmark  de  svenske  Provinser  nærmest  Norge,  og  Eusland 
det  saa  længe  eftertragtede  Finland! 

Det  ses  saaledes,  at  Sveriges  Tilstand  var  ligesaa  for- 
tvivlet udadtil  som  indadtil.  For  at  kunne  byde  de  ydre 
Fjender  Spidsen  maatte  den  indre  Fjende,  Anarkiet,  tilin- 
tetgjøres.  Dette  var  Gustav  IIl's  Værk,  og  Midlet,  han 
anvendte,  var  Statscoupet  1772. 


Den  1ste  Marts  1771  modtog  Gustav  i  Paris  Efterret- 
ning om  sin  Faders  Død.  Forsynet  med  Penge  af  det  franske 
Hof,  der  lod  sig  det  være  magtpaaliggende  at  drage  Sverige 
ind  i  de  uindskrænkede  Magters  Kreds  som  Modvægt  mod 
Preussens  og  Ruslands  Udvidelser,  tiltraadte  han  Hjemrejsen 
den  18de  Marts.  Stockholms  Indbyggere  modtoge  ham  med 
Glæde;  han  var  deres  og  hele  Almuens  Yndling  alene  af 
den  Grund,  at  han  talte  Svensk  og  forstod  Svensk,  hvad  in- 


*)  Originalinstrumentet,   affattet  paa  Fransk,  gjemmes  i  Udenrigsmini- 
steriets Archiver  i  Kjøbenhavn. 


Statscoupet  i  Sverige  1772.  41 

gen  Konge  siden  Carl  XII  havde  gjort;  Adelen,  navnlig  de 
herskende  Huer,  bekymrede  sig  kun  lidt  om  ham;  de  anede 
ikke  de  store  Planer,  som  den  kongelige  Yngling  lagde  til 
deres  Undergang  og  til  Kongemagtens  Gjenfødelse. 

Anarkiet  i  Sverige  havde  nu  naaet  sit  Højdepunkt.  De 
fire  Stænder  i  Rigsdagen,  der  samledes  den  25de  Juni,  stredes 
med  den  største  Heftighed.  Bønderne  forlangte  Part  i  Kro- 
nens forhenværende  Jordegodser,  Adelen  fordrede  den  ude- 
lukkende Besiddelse  af  disse,  Borgerstanden  vilde  have  al 
Handel  og  Fabrikvirksomhed  forbudt  undtagen  indenfor  Byer- 
nes Mure.  En  almindelig  Forbitrelse  mod  Adelen  herskede 
i  de  tre  lavere  Stænder;  man  raabte  mod  Adelens  nedarvede 
Forrettigheder  og  fordrede  politisk  og  borgerlig  Lighed.  Mis- 
fornøjelsen med  det  bestaaende  var  almindelig;  endogsaa  i 
Hæren  lød  en  forbitret  Knurren  mod  de  adelige  Officerers 
Hovmod  og  Voldsomheder. 

Under  saadanne  Omstændigheder  maatte  der  gaaes  frem 
med  Klogskab  og  Forsigtighed.  Men  Gustav  var  en  Mester 
i  Forstillelseskunsten.  Medens  han  i  Stilhed  samlede  de 
mest  Formaaende  af  det  misfornøjede  Hatteparti  om  sig, 
medens  han  ved  fortrolig  Venlighed  vandt  Officererne,  ved 
Gavmildhed  og  Nedladenhed  Soldaterne  af  Stockholms  Gar- 
nison —  beskæftigede  han  sig  tilsyneladende  kun  med  de 
ubetydeligste  Smaating  og  viste  ved  enhver  Lejlighed  Glæde 
over,  at  Regeringens  Byrder  og  Ansvar  ikke  paahvilede  ham. 
Man  saa  ham  ivrig  sysselsat  med  at  udkaste  Tegninger,  for- 
færdige Broderier,  opfinde  Theaterdragter,  paa  samme  Tid 
som  han  og  hans  Fortrolige  udkastede  Planen  til  Statsom- 
væltningen. Man  turde  ikke  tøve  længere;  thi  Frankrig  var 
utaalmodigt  over,  at  Revolutionen  i  Sverige  endnu  ikke  var 
fuldbragt,  og  truede  med  at  holde  Pengeforsendelserne  til- 
bage, medens  Polens  første  Deling  (Juli  1772)  var  en  frygtelig 
Paamindelse  om  at  ile. 

Planen  var  i  sine  Hovedtræk  følgende.  Den  1,500  Mand 
stærke  Besætning  i  Sveaborg  i  Finland,  der  var  forbitret  paa 

Grund  af  Stændernes  paatænkte  Reformer,  skulde  bringes  i 
Oprør  og  føres  mod  Stockholm  paa  de  ved  Sveaborg  statio- 
nerede Skibe.  Under  den  Bevægelse,  som  herved  vilde  op- 
staa  i  Hovedstaden,  vilde  man  fængsle  de  mest  fremragende 
Medlemmer  af  Rigsdagen  og  derpaa  forelægge  denne  et  meget 
maadeholdent  Forfatningsudkast,  der  sikrede  de  forskjellige 
Stænders  Rettigheder,  men  berøvede  dem  Magten  til  at  stifte 
Ondt  og  forstyrre  den  oifentlige  Fred.  Man  haabede,  at 
Stænderne  i  deres  Bestyrtelse  vilde  gaa  ind  herpaa,  hvorefter 
man  vilde  opløse  Rigsdagen  og  først  indkalde  en  ny  om  fire 
Aar.  Skulde  derimod  Vind  og  Vejr  hindre  Oprørerne  fra 
Sveaborg  i  at  naa  Stockholm  fer  Rygtet  om  deres  Rejsning, 
skulde  Kongen  i  Spidsen  for  Garden  drage  imod  dem  under 
Paaskud  af  at  hindre  deres  Landing;  paa  Vejen  skulde  han 
drage  nogle  andre  Regimenter  til  sig,  der  stode  i  nogen  Af- 
stand fra  Hovedstaden  og  hvis  Officerer  han  kunde  stole  paa, 
og  derpaa  gaa  lige  løs  paa  Stockholm  for  at  lægge  den  sidste 
Haand  paa  Værket. 

Samtidigt  med  Rejsningen  i  Finland  skulde  en  anden 
finde  Sted  i  Christiansstad  i  Skaane.  Commandanten  i  denne 
Fæstning,  Kaptain  Hellichius  —  der  senere  adledes  under 
Navn  af  Gustafskold  — ,  en  Gustav  særdeles  hengiven  Mand, 
skulde  i  Kongens  Navn  bringe  sine  Soldater  i  Oprør  mod 
Stænderne  og  om  mulig  forstærke  sig  med  de  nærhggende 
Byers  Garnisoner,  der  vare  forbitrede  over  Soldens  Udeblivelse 
og  den  herskende  Dyrtid,  som  tilskreves  Stændernes  slette 
Regering.  Kongens  Brødre,  Carl  og  Frederik,  skulde  være  i 
Nærheden,  den  første  i  Skaane,  under  Paaskud  af  at  vente 
paa  sin  Moders,  Dronningens,  Tilbagekomst  fra  et  Besøg  i 
Berlin,  den  anden  i  østgøtland  for  at  bruge  Brønden  i 
Medevi.  Saasnart  Rejsningen  var  foregaaet  i  Christianstad, 
skulde  Prins  Carl  under  Paaskud  af  at  ville  dæmpe  Oprøret 
tage  Overbefalingen  over  de  nærmeste  Regimenter  og  over 
de  Tropper,  som  Prins  Frederik  imidlertid  maatte  have  sam- 
let —  hvad  der  ellers  efter   Constitutionen  var  forbudt  — , 

Og  holde  sig  rede  til  at  stjøtte  Kongens  Foretagender  i  Hoved- 
staden eller  til  at  ile  ham  til  Hjælp,  h\ds  hans  Planer 
strandede. 

Hvor  hemmelig  end  Gustav  og  hans  Fortrolige ,  det 
franske  Sendebud  de  Wergennes,  Grev  Scheffer  og  Oberst 
Sprengporten,  holdt  deres  Forehavende,  havde  dog  Stænderne 
en  Anelse  om,  at  der  var  noget  igjære.  Et  Brev  til  Lud- 
vig XV,  hvori  Gustav  rigtignok  kun  i  almindelige  Udtryk 
meddelte  denne,  at  noget  vigtigt  stod  for  Døren,  faldt  i  Rigs- 
dagens Hænder  og  forøgede  dens  Mistanke.  For  at  sikre 
sig  mod  Overrumpling  besluttede  derfor  Senatet  at  lade 
Garnisonen  i  Stockholm  afløst-  af  det  upplandske  Regiment, 
hvis  Anfører,  Baron  Cederstrøm,  var  en  af  det  herskende 
Partis  ivrigste  Tilhængere.  Men  denne  Forholdsregel  kom 
for  sent;  thi  Regimentet  Uppland  stod  endnu  fire  Mile  fra 
Stockholm,  da  Statscoupet  allerede  lykkelig  og  vel  var  udført. 
Endnu  uheldigere  var  Rigsdagen  med  Hensyn  til  Spreng- 
porten, til  hvem  den  nærede  den  stærkeste  Mistanke.  For 
at  Qerne  ham  fra  Kongens  Person  sendte  man  ham  til  Fin- 
land for  at  dæmpe  Misfornøjelsen,  der  blev  mere  og  mere 
lydelig  der.  Tilsyneladende  modtog  Obersten  denne  Befaling 
med  Uvilje,  men  afrejste  dog  ufortøvet,  og  Stænderne  gave 
ham  saaledes  selv  den  forønskede  Lejlighed  til  personlig  at 
kunne  lede  hele  det  forestaaende  Oprør  i  Sveaborg. 

Dette  udbrød  vel,  men  for  sent  og  blev  saaledes  uden 
synderlig  Betydning.  Den  12te  August  havde  nemlig  allerede 
Hellichius,  der  fuldstændig  havde  vundet  alle  sine  Undergivne, 
udstedt  et  Manifest,  hvori  han  opsagde  Stænderne  Huldskab 
og  Troskab  og  erklærede  kun  at  ville  lyde  Kongen,  hvis 
lovlige  Rettigheder  Rigsdagen  havde  ranet.  Prins  Carl,  der 
øjeblikkelig  blev  underrettet  herom,  tog  strax  Befalingen  over 
de  fem  i  Skaane  garnisonerende  Regimenter,  hvem  man  havde 
bibragt  den  Tro,  at  Kongens  Person  var  truet  ved  et  Com- 
plot  fra  Stændernes  Side.  Disse  havde  imidlertid  sendt  Baron 
Rudbeck    til  Skaane  for  at   undersøge  Stemningen   der.     Da 

denne  kom  til  Christiansstad ,  fandt  han  Porten  lukket  og 
Hellichius's  Manifest  opklæbet  paa  den.  øjeblikkelig  ilede 
han  tilbage  til  Stockholm,  hvor  han  ankom  om  Aftenen  den 
16de,  og  gav  næste  Morgen  sekrete  uttskottet  Underretning 
om  Oprøret  i  Christiansstad. 

Kongens  Stilling  begyndte  at  blive  farlig.  Senatet  og 
Stænderne  havde  intet  Bevis  for  hans  Delagtighed  i  det 
skaanske  Oprør,  men  ikke  desto  mindre  forlangte  Adskillige, 
at  man  skulde  sikre  sig  hans  Person.  Den  17de  om  For- 
middagen aflagde  Kudbeck  ham  Beretning  om  Tildragelsen  i 
Christianstad.  Men  Gustavs  Forstillelseskunst  svigtede  ham 
ikke  et  -Ojeblik.  Han  viste  en  saadan  Harme  over  det  skete, 
omfavnede  og  takkede  Rudbeck  med  en  saadan  Inderlighed, 
fordi  han  ved  saa  hurtig  at  bringe  Efterretning  om  Oprøret 
havde  vist  Fædrelandet  en  vigtig  Tjeneste,  at  den  gamle 
Soldat  forlod  ham,  overtydet  om  hans  fuldkomne  Uskyldighed. 

Ved  Aftenstaflet  ledede  Prinsen  af  Hessenstein  og  Se- 
nator, Grev  Ribbing,  atter  Samtalen  hen  paa  Rejsningen  i 
Christianstad.  Da  Kongen  stedse  gjentog:  «Det  er  forun- 
derligt, højst  besynderligt!'),  svarede  Ribbing,  idet  han  be- 
tragtede Gustav  skarpt,  at  det  besynderhgste  ved  det  hele 
var,  at  den  vagthavende  Officer  ved  Fæstningens  Port  havde 
erklæret  til  Rudbeck,  at  alt  var  sket  efter  Kongens  Befa- 
ling. —  «De  tager  fejl.  Ribbing »,  svarede  Gustav  uden  Be- 
tænkning, «jeg  var  selv  tilstede,  da  Rudbeck  aflagde  sin  Be- 
retning for  Senatet;  det  er  Skildvagten,  der  har  sagt  det, 
ikke  Officeren!«  Og  endelig,  da  Rudbeck  næste  Dag —  for- 
modentlig sendt  af  Senatet  —  atter  besøgte  Gustav,  fandt 
han  ham  ivrig  sysselsat  med  et  Broderi,  der  samme  Aften 
skulde  være  færdigt.  «Den  Personnage  vil  aldrig  være  farlig 
for  os»,  forsikrede  Baronen  som  en  Følge  heraf  i  Senatet. 

Imidlertid  forsømte  Stænderne  ikke  at  tage  alvorlige 
Forholdsregler.  En  Bataillon  af  det  upplandske  og  en  af  det 
sødermanlandske  Regiment,  der  begge  garnisonerede  i  nogen 
Afstand  fra  Stockholm,  fik  Ordre  til  at  gaa  til  Hovedstaden 

for  at  forstærke  Garnisonen  der;  Borgergarden  til  Hest  mod- 
tog Befaling  til  om  Natten  at  patrouillere  i  Gaderne,  to 
Kytterregimenter  afsendtes  for  at  indeslutte  Christianstad, 
begge  Kongens  Brødre  fik  Paalæg  om  uopholdeHg  at  vende 
tilbage  —  og  Gustav  selv  blev  anmodet  om  ikke  at  forlade 
Hovedstaden.  Man  troede  sig  saaledes  sikret  mod  Overra- 
skelse, saa  meget  mere,  som  man  hvert  øjeblik  ventede  Ceder- 
strøm med  de  øvrige  Batailloner  af  det  upplandske  Regi- 
ment. Men  samme  Dag  havde  Kongen  faaet  Efterretning 
om,  at  Prins  Carl  havde  samlet  de  fem  skaanske  Regimenter 
under  sin  Befaling,  og  han  besluttede  derfor  at  føre  det  af- 
gjerende  Slag  den  følgende  Dag.  Selv  i  disse  sidste  Timer, 
før  hans  egen  og  Sveriges  Skjæbne  skulde  afgjøres,  svigtede 
hans  Klodblodighed  og  Selvbeherskelse  ham  ikke.  Om  Af- 
tenen den  18de  overværede  han  Opførelsen  af  <«Thetis  og 
Peleus«,  den  første  svenske  Opera;  efter  Forestillingen  sam- 
lede han  en  stor  Del  af  sine  Fjender  om  sig  ved  sit  glim- 
rende Åftenstaffel  og  vandt  derpaa  en  betydelig  Sum  fra 
Baronesse  Pechlin,  en  af  hans  farligste  Modstandere.  Da 
Gjæsterne  vare  tagne  bort,  forlod  han  selv  Slottet  for  efter 
Sædvane  at  inspicere  Vagtposterne  trindt  om  i  Byen. 

Den  afgjørende  Dag  oprandt;  det  var  den  19de  August 
1772.  Klokken  henved  ti  steg  Kongen  til  Hest  og  begav  sig 
til  Arsenalet.  Et  stort  Antal  ham  personlig  hengivne  Offi- 
cerer ledsagede  ham.  Paa  den  Tid,  da  Vagten  i  Slottet 
skulde  afløses,  vendte  Gustav  med  hele  sit  Følge  tilbage  og 
traf,  som  han  havde  beregnet,  baade  Vagten  og  det  Deta- 
chement, der  skulde  afløse  den,  i  Slotsgaarden.  Han  sam- 
lede derpaa  alle  Officererne  om  sig  i  Vagtstuen  og  skildrede 
med  veltalende  Ord  Fædrelandets  Elendighed,  Kongemagtens 
Nedværdigelse  og  Stændernes  Tyranni  og  endte  sin  Tale  med 
de  Ord:  «Jeg  tvinges  til  at  forsvare  min  egen  og  Rigets 
Frihed  mod  Adelen.  Ville  I  være  mig  tro,  som  Eders  Fædre 
vare  det  mod  Gustav  Vasa  og  Gustav  Adolph,  saa  vil  jeg 
vove  mit  Liv  for  Eders  og  Rigets  Vel?» 

Officererne  hilste  Kongens  Tale  med  Bifaldsraab  og  svore 
ham  Troskabseden.  Kun  tre  nægtede  at  aflægge  denne.  Den 
ene,  Gardecaptain  Frederik  Cederstrøm,  erklærede  at  ville 
holde  den  Ed,  han  havde  svoret  Stænderne.  « Cederstrøm«, 
sagde  Kongen  med  Eftertryk,  « betænk,  hvad  Du  gjør!«  — 
"Som  jeg  tænker  i  Dag,  vil  jeg  tænke  i  Morgen«,  svarede 
Adelsmanden  med  Frejdighed,  "Og  kunde  jeg  bryde  min  Ed 
til  Stænderne,  kunde  jeg  ogsaa  bryde  den.  Eders  Majestæt 
forlanger  af  mig!« 

Medens  dette  forefaldt,  kom  Rigsraaden  Kalling,  hvem 
Senatet  den  17de  havde  givet  Overbefalingen  over  alle  Trop- 
per i  Staden,  til  Vagtstuens  Dør  og  forlangte  at  indlades. 
Det  afsloges.  Kalling  paastod  i  Kraft  af  sin  Myndighed  som 
Højstbefalende  at  ville  overvære  Kongens  Forhandlinger  med 
Officererne,  men  Gustav  lod  ham  befale  øjeblikkelig  at  be- 
give sig  til  Senatet,  hvor  Kongen  vilde  tale  med  ham. 

Ledsaget  af  Officererne  forlod  Kongen  derpaa  Vagtstuen 
og  begav  sig  til  Soldaterne,  der  stode  opstillede  paa  Pladsen 
udenfor.  Man  maatte  ile;  den  ringeste  Tøven  kunde  være 
farlig.  Allerede  vare  nogle  af  Officererne  blevne  betænkelige 
ved  det  uhyre  Ansvar,  de  paatoge  sig,  og  ytrede  for  Gustav 
deres  Mistillid  til  et  heldigt  Udfald  af  hans  Planer.  Kongen 
syntes  et  øjeblik  at  vakle;  Kevolutionen  hang  i  et  Haar!  — 
Men  en  Sergent  af  Garden,  som  havde  hørt  deres  Ord, 
raabte  med  høj  Røst:  «Det  skal  gaa  godt;  Soldater,  Kong 
Gustav  leve!«  Et  tordnende  Hurraraab  var  Svaret,  og  da  det 
var  hendøet,  traadte  Gustav  frem  og  rettede  en  kort  og 
kraftig  Tale  til  Soldaterne,  der  svarede  med  fornyede  Hurra- 
raab. Garden  og  Artilleriet  fik  derpaa  Befaling  til  at  stille 
paa  Allarmpladsen  og  sexogtredive  Grenaderer  til  at  'spærre 
Udgangen  fra  Senatets  Forsamlingssal. 

Imidlertid  var  der  blevet  Røre  i  Hovedstadens  Gader. 
Kongens  Tilhængere  havde  i  Løbet  af  Formiddagen  udspredt 
det  Rygte,  at  Kongen  var  sat  fast  paa  Rigsdagens  Befaling, 
og  Folket  strømmede  fra  alle  Sider  sammen  til  Slottet.     Da 

man  her  saa  Gustav  fri  og  frank  midt  imellem  Soldaterne, 
da  man  herte  hans  indtrængende  og  fyndige  Tale,  da  man 
erfarede,  at  det  var  hans  Vilje  nu  at  gjore  Ende  paa  Rigs- 
raadets  Tyranni,  —  brod  Folket  ud  i  haje  Jubelraab.  Sena- 
torerne, der  fra  Vinduerne  i  Raadssalen  vare  Vidner  til  denne 
usædvanlige  Bevægelse,  hvis  Åarsag  de  endnu  ikke  kjendte, 
vilde  forlade  deres  Forsamlingssal,  men  bleve  standsede  af 
Grenaderernes  korslagte  Bajonetter  og  fik  Befaling  af  Kongen 
at  forblive,  hvor  de  vare,  indtil  videre.  Medens  Medlemmerne 
af  sekrete  utskottet  paa  Efterretningen  om  Senatets  Inde- 
spærring flygtede  til  alle  Sider,  drog  Kongen,  fulgt  af  en  stor 
Mængde  Officerer  og  Soldater,  der  bare  et  hvidt  Tørklæde  om 
Armen  som  Kjendetegn,  og  af  en  stedse  voxende  Hob  af 
Borgere,  gjennem  Byens  Gader  for  ligeledes  at  sikre  sig  Til- 
slutning af  de  øvrige  Vagtposter.  Intetsteds  fandt  han  Mod- 
stand. Gjentagne  Gange  paa  Vejen  talte  han  til  de  sam- 
menstimlede Masser:  «Han  vilde  kun  gjøre  Ende  paa  Anar- 
kiet og  Adelens  Tøjlesløshed;  han  tragtede  ikke  efter  uind- 
skrænket Kongemagt,  men  efter  at  vinde  sine  Undersaatters 
Tillid  og  Kjærlighed,  han  vilde  sætte  sit  Liv  til  for  Sveriges 
Lykke  og  Hæder«.  Kongens  indtrængende  og  veltalende  Ord 
modtoges  allevegne  med  Jubel.  Saaledes  ankom  han  endelig 
til  Arsenalet,  hvor  han  troede  det  nødvendigt  endnu  at  træffe 
nogle  militære  Forholdsregler  for  at  føre  den  saa  heldigt  be- 
gyndte Omvæltning  til  en  lykkelig  Ende.  Der  blev  uddelt 
Krudt  og  Kugler  til  de  ham  ledsagende  Tropper,  Kanoner 
bleve  bragte  fra  Arsenalet  og  kjerte  op  paa  forskjellige  Punk- 
ter i  Byen,  Portene  bleve  lukkede  og  al  Forbindelse  med 
Landet  afbrudt.  Samtidigt  bleve  Baron  Eudbeck  og  flere  andre 
af  Huepartiets  mest  fremragende  Mænd  fængslede. 

Disse  Forholdsregler  vare  imidlertid  overflødige,  thi  Kon- 
gen mødte  ingen  Modstand  nogetsteds.  Cederstrøm,  der  med 
sit  upplandske  Regiment  allerede  havde  nærmet  sig  Hoved- 
staden paa  nogle  faa  Mil,  fik  Befaling  til  at  sende  sine  Sol- 
dater til  deres  Garnisonssted  og  selv  uopholdelig  at  indfinde 

sig  i  Stockholm.  Da  denne  Befaling  var  affattet  i  den  sæd- 
vanlige Form  og  undertegnet  af  Statssekretæren,  adlød  Ce- 
derstrøm uden  Betænkning,  saa  meget  mere,  som  han  paa 
Grund  af  Hovedstadens  Afspærring  var  uvidende  om,  hvad 
der  her  havde  tildraget  sig.  Lignende  Befalinger  afsendtes 
til  Kegimentet  Sødermanland  og  til  de  to  stærke  Rytterafde- 
linger, der  vare  paa  Marschen  mod  Christianstad.  Denne 
Fæstning  havde  Hellichius  allerede  overgivet  til  Prins  Carl, 
medens  Kongens  anden  Broder,  Frederik,  havde  arresteret 
General  Pechlin,  en  af  Senatets  virksomste  og  farligste  Til- 
hængere. Kevolutionen  kunde  saaledes  i  det  væsentlige  be- 
tragtes som  gjennemført,  og  der  stod  nu  kun  tilbage  at  krone 
Værket  ved  en  ny  Constitution. 

Allerede  om  Eftermiddagen  den  20de  droge  kongelige 
Herolder  gjennem  Stockholms  Gader  og  udraabte,  at  Stæn- 
derne havde  at  træde  sammen  den  følgende  Dag,  med  Til- 
føjende af,  at  hvert  Medlem,  som  maatte  vove  at  udeblive, 
vilde  blive  tiltalt  og  straffet  som  Landsforræder.  Den  21de 
samledes  altsaa  Rigsdagen,  og  Gustav,  der  sad  paa  sin  Trone 
i  kongelig  Pragt,  omgiven  af  en  talrig  Skare  af  Embedsmænd 
og  Officerer,  henvendte  sig  til  Stænderne  med  sin  sædvanlige 
Veltalenhed.  Med  stærke  Farver  skildrede  han  Landets  Elen- 
dighed og  Nedværdigelse,  som  Tvedragten  mellem  Partierne 
havde  foraasaget;  han  afmalede  Kongemagtens  dybe  Ydmy- 
gelse lige  over  for  trodsige  Undersaatters  Overgreb ;  han  fore- 
holdt Stænderne  det  skjændige  i  for  fremmed  Guld  at  forraade 
Fædrelandets  Sag  og  endte  sin  Tale  med  det  Udraab:  »Er 
der  Nogen  iblandt  Eder,  der  kan  negte  Sandheden  af,  hvad 
jeg  har  sagt,  saa  træde  han  frem  og  tale!« 

Da  Ingen  svarede,  befalede  Kongen  Statssekretæren  at 
oplæse  den  nye  Constitution,  som  han  vilde  forelægge  Stæn- 
derne til  Antagelse.  Af  dens  57  Artikler  ville  vi  kun  anføre 
følgende:  Kongen  kan,  naar  det  behager  ham,  sammenkalde 
og  atter  opløse  Stænderne.  Hele  Krigsmagten  til  Lands  og 
til  Vands  som  og  Finanserne  staa  under  Kongen  alene;   han 

alene  bortgiver  alle  civile  og  militære  Embeder.  I  Tilfælde 
af  et  Angreb  eller  naar  Kongen  selv  maatte  skjenne  det 
paatrængende  nødvendigt,  er  han  berettiget  til  at  udskrive 
Skatter,  indtil  Stænderne  kunne  blive  samlede.  Stænderne 
skulle  kun  raadslaa  om,  hvad  det  maatte  behage  Kongen  at 
forelægge  dem.  Kongen  har  hele  den  udøvende  Magt;  den 
lovgivende  deler  han  med  Stænderne.  Uden  disses  Samtykke 
kan  han  ikke  begynde  en  Angrebskrig. 

Dette  Document,  som  saaledes  med  ét  Slag  gjorde  den 
mest  indskrænkede  Konge  i  Evropa  til  en  af  de  mest  absolute 
Herskere,  blev  hilset  med  Bifaldsraab  af  Kongemagtens  for- 
dums Undertrykkere,  hvem  Gustavs  kloge  og  energiske  Op- 
træden, de  stærke  Troppesamlinger  og  det  stockholmske 
Borgerskabs  truende  Holdning  havde  berøvet  Mod  og  Mands 
Hjerte,  og  dernæst  underskrevet  af  Rigsdagsmarskallen,  Adel- 
standens Præsident  og  Ordførerne  for  de  tre  lavere  Stænder, 
hvorefter  alle  de  Tilstedeværende  aflagde  Troskabsed  til  Kon- 
gen. Denne  rejste  sig  derpaa  fra  sit  Sæde  og  sagde:  «Da 
det  har  behaget  det  guddommelige  Forsyn  igjen  at  knytte  de 
Baand,  som  fordum  forenede  Konge  og  Folk,  saa  bør  vi  yd- 
mygt takke  Herren  for  hans  Naade!»  Derpaa  aftog  han  sin 
Krone  og  befalede  den  ved  hans  Side  staaende  Biskop  at 
istemme:  Te  deum  laudamus,  hvori  hele  Forsamlingen  faldt 
ind,  og  da  Lovsangen  var  endt,  stedtes  de  Tilstedeværende 
til  Haandkys.  Saaledes  endte  denne  i  Sveriges  Historie  saa 
betydningsfulde  Dag,  og  Statsomvæltningen  var  gjennemført 
uden  at  have  kostet  en  Draabe  Borgerblod. 

Overalt  i  Provinserne  gjorde  Efterretningen  om  Begiven- 
hederne i  Stockholm  det  bedste  Indtryk.  Kongens  Bradre 
modtoge  i  Monarkens  Navn  Troskabsed  af  de  Troppeafdelin- 
ger,  de  havde  samlet,  samt  af  Embedsmændene  og  Borgerne 
i  Landets  vigtigste  Byer,  saa  at  Revolutionen,  der  i  faa  Timer 
var  fuldbragt  i  Hovedstaden,  i  Labet  af  faa  Dage  var  god- 
kjendt  af  hele  Landet. 

Det  tøjlesløse  Anarki ,  som  i  et  halvt  Aarhundrede 
havde  lammet  Sveriges  Kraft,  var  saaledes  tilintetgjort.  Under 
den  Stilhed,  som  nu  pludselig  afløste  de  stridende  Partiers 
vilde  Larm,  hævede  Landet  sig  hurtig  af  sin  dybe  Elendig- 
hed og  kom  snart  til  Kræfter  igjen.  Det  var  tilvisse  ogsaa 
paatrængende  nødvendigt,  thi  den  indre  Fjende  var  vel  be- 
tvungen, men  de  ydre  stode  endnu  tilbage.  Snart  skulde 
dog  ogsaa  disse  føle  det  nyfødte  Sveriges  Kraft.  Men  denne 
anden  Del  af  Gustav  IH's  Kongegjerning,  hans  Stræben  efter 
at  gjenoprette  Sveriges  politiske  Betydning  og  hans  Kampe 
med  Sveriges  Arvefjende,  Rusland,  ligge  udenfor  denne 
Afhandling. 

Fr.  J.  Meier. 


Gammel-Katliolikenie  i  Holland.*) 

V  ed  Siden  af  den  romersk  -  katholske  Kirke,  hvortil  de  to 
Femtedele  af  Hollands  Befolkning  bekjende  sig,  findes  der 
endnu  en  lille  Gruppe  Katholiker,  som  man  ofte,  dog  med 
Urette,  Ibetegner  med  Navnet  a Jansenister ».  De  kalde  sig 
nemlig  selv  «Gammel-Katholiker»  (Oud-Katholieken),  og  det 
er  ogsaa  det  Navn,  som  Staten  officielt  giver  dem.  De  have 
en  Erkebiskop,  som  har  Sæde  i  Utrecht,  to  Bisper,  hvoraf 
den  ene  boer  i  Deventer,  den  anden  i  Harlem,  et  Semina- 
rium og  et  forholdsvis  talrigt  Præsteskab,  som  forretter  Guds- 
tjenesten i  de  femogtyve  Menigheder,  der  ere  spredte  om  i 
Landet.  Deres  Antal  er  dog  ikke  stort,  i  det  højeste  maaske 
lidt  over  6,000  Sjæle,  og  skjont  de  i  Almindelighed  ere  ag- 
tede, have  de  dog  saa  ringe  Betydning  for  det  religiøse  Liv 
i  Landet,  at  man  let  rent  glemmer  dem. 

Det  er  nu  vel  saa,  at  et  protestantisk  Samfund  paa 
6,000  Sjæle,  spredte  om  i  femogtyve  Menigheder,  ikke  vilde 
have  stort  at  sige;  men  noget  andet  bliver  det  dog,  naar  der 
er  Tale  om  et  katholsk  Parti,  som  fastholder  den  Paastand, 


*)  L'Église  des  Anciens-Catholiques  de  Hollande,  p.  Alb.  Eéville; 
Revue  des  deux  mondes.  —  Dupac  de  Bellegarde,  Hist. 
abrégée  de  l'église  métropolitaine  d'Utrecht.  —  Van  Vlooten, 
Esquisse  hist.  sur  l'ancienne  église  cath.  dans  les  Pays  -  Bas.  — 
Benninck  Janssonius,  Geschiedniss  der  Oud-Roomsch  katho- 
lieke  kerk  in  Nederland. 

at  det  ved  sin  Bispeværdighed  og  sin  Lære  knytter  sig  til 
Traditionen  cm  den  gamle  Kirke.  Det  er  dets  Præstevælde, 
som  gjør  sig  gjældende  langt  mere  end  Antallet  af  dets 
Medlemmer.  Hvorfra  kommer  da  denne  i  vore  -Øjne  saa 
ejendommelige  Fremtoning  af  et  religiøst  Samfund,  der  be- 
kjender  sig  til  Katholicismen  og  dog  ligger  i  Uenighed  med 
den  store  Kirke  af  samme  Navn?  Paa  dette  Spørgsmaal 
svare  Gammel-Katholikerne  i  Holland,  at  de  slet  ikke  efe  i 
Opposition  til  den  katholske  Kirke  i  dens  Helhed,  at  de  i 
hele  Ordets  Betydning  ere  Bevarerne  af  den  nationale  Katho- 
licisme  i  Nederlandene,  saaledes  som  den  var  før  og  efter 
Eeformationen ;  at  de  aldrig  have  anerkjendt  den  pave- 
lige Stols  ubetingede  Eneherredømme  paa  en  Tid,  hvor  intet 
skilte  dem  fra  den  øvrige  Del  af  det  katholske  Samfund,  og 
følgelig  nu  ikke  kunne  bøje  Hovedet  for  en  efter  deres  Me- 
ning vilkaarlig  pavehg  Befaling,  som  uden  mindste  Forbehold 
undertrykkede  deres  nationale  Kirke ;  at  de  som  Ofre  for  den 
jesuitiske  Ultramontanisme,  men  stærke  ved  deres  gamle  bi- 
skoppelige Eet,  med  Tillid  vente  paa  den  Dag,  da  de  endelig 
engang  ville  finde  Eetfærdighed ;  og  at  endelig  de  Onder, 
som  nu  hjemsøge  den  katholske  Kirke,  ikke  have  anden 
Aarsag  end  denne  Afvigelse  fra  de  sande  Grundsætninger. 
Hvad  deres  biskoppelige  Præstevælde  angaar,  saa  anse  de 
den  for  fuldstændig  overensstemmende  med  de  kanoniske  Or- 
densregler, og  de  mangle  ikke  theologiske  Udsagn  til  Støtte 
for  deres  Paastande. 

Utrecht  var  Kristendommens  Vugge  i  Nederlandene, 
hvorhen  den  blev  bragt  henimod  Slutningen  af  det  syvende 
Aarhundrede  af  den  hellige  Willibrord,  som  fik  Titel  af  Bi- 
skop i  Utrecht  og  Frisernes  Erkebisp.  Den  nye  Lære  gjorde 
dog  kun  ringe  Fremskridt,  for  den  hellige  Bonifacius,  som 
vandt  mange  Tilhængere,  ankom  (ca.  725).  Bispedømmet 
Utrecht  blev  fra  nu  af  grundet  paa  en  afgjørende  Maade  og 
stærkt  nok  til  at  modstaa  de  Fordringer,  Bisperne  i  Koln 
opstillede  paa  at   forene   det  med   deres   Stift.     Bisperne  i 

Utrecht  bleve,  ligesom  næsten  overalt  i  hin  Tid,  udnævnte 
af  Stiftets  Præster  og  af  Folket,  i  det  mindste  de  mest  ansete 
af  det,  og  før  Gregor  VII  (i  det  ellevte  Aarhundrede)  er  der 
ikke  Tale  om  nogen  pavelig  Bekræftelse  af  Valget.  Den  nye 
Biskop  meddelte  sine  Kolleger,  blandt  andre  ogsaa  den  romer- 
ske Biskop,  sin  Udnævnelse;  han  indtraadte  da  i  sin  Stilling 
efter  at  være  bleven  anerkjendt  af  dem;  men  han  fik  sine 
Rettigheder  ved  Stiftets  Valg  og  ingenlunde  ved  en  Beskik- 
kelse af  Paven  i  Rom.  Man  kan  endog  tilfeje,  at  det  var 
stadig  Skik  og  Brug  i  Utrecht  -  Stiftet  at  opretholde  den  bi- 
skoppelige Selvstyrelse  mod  Pavedømmets  centraliserende  For- 
sag. Saaledes  tog  Biskop  Vilhelm  I  og  hans  Efterfølger  Con- 
rad Parti  for  Kejser  Henrik  IV  mod  Gregor  VII.  Da  den 
store  Strid  om  Investituren  endelig  var  endt,  havde  de  tyske 
Kejsere  opgivet  deres^Ret  til  at  bekræfte  Bispernes  Udnæv- 
nelse ved  Forleningen  med  Ring  og  Stav.  Fra  nu  af  fandt 
Bispernes  Kaldelse  simpelt  hen  Sted  ved  Valg  af  Stiftets 
Kapitler;  Indsættelsen  var  en  umiddelbar  Følge  deraf.  Man 
indskrænkede  sig  kun  til  at  meddele  Valget  i  Rom;  men 
efterhaanden  var  der  dog  nogle  Bisper,  som  ansaa  det  for 
nødvendigt  at  indhente  en  pavelig  Bekræftelse,  medens  andre, 
og  deres  Tal  var  langt  større,  ligesom  deres  Forgængere  er- 
klærede, at  de  ikke  behøvede  det. 

For  øvrigt  er  Stiftets  Historie  i  Utrecht  hverken  mere 
eller  mindre  opbyggelig  end  saa  mange  andre  Bispedømmers 
i  Middelalderen.  Dette  Stift  dannede  et  Slags  Præstedømme 
ligesom  Stifterne  i  Koln,  Mainz  og  Trier,  af  Navn  staaende 
under  den  hellige  Stol,  men  i  Virkeligheden  meget  uafhæn- 
gigt. Bisperne  vare  Fyrster  saavel  i  verdslig  som  aandelig 
Henseende.  De  vare  ofte  i  Strid  med  Borgerne,  som  holdt 
fast  ved  deres  Rettigheder,  men  de  havde  ogsaa  ofte  Kampe 
med  Greverne  af  Holland  og  Geldern,  eller  ogsaa  forsøgte 
disse  at  hæve  deres  Slægtninge  eller  Yndlinge  til  den  bi- 
skoppelige Værdighed.  Deraf  opstod  der  ofte  meget  heftige 
Uenigheder,   som  Paverne  søgte  at  bilægge,    enten  af  Kjær- 

lighed  til  Fred  eller  for  at  komme  til  at  bruge  deres  Myn- 
dighed. 

Denne  Myndighed  blev  dog  kun  anerkjendt  indenfor  visse 
Grænser.  Da  saaledes  Pave  Martin  V  (1423-1431)  udslyn- 
gede Banstraalen  mod  Bispen  af  Utrecht  og  hele  hans  Stift, 
trodsede  Bisp,  Præsteskab  og  Menighed  Banlysningen  og  bred 
sig  ikke  det  mindste  om  den.  Der  blev  læst  Messe,  Nad- 
veren blev  uddelt,  de  Døde  begravede,  ganske  som  om  intet 
var  sket.  Og  de  senere  Forhold  godkj endte  ogsaa  denne 
Fremgangsmaade.  Martin's  Efterfølger,  Eugenius  IV,  tilbage- 
kaldte Banlysningen,  som  saaledes  blev  et  Vaaben  uden  Kraft, 
telum  imbelle  sine  ictu.  Naar  man  derfor  følger  dette  Stifts 
indre  Historie^,  forbavses  man  ikke  meget  over  at  se  Mænd 
udgaa  derfra,  som  forene  en  dyb  Hengivenhed  for  den  ka- 
tholske  Lære  med  en  kun  saare  svag  Tro  paa  Pavedømmets 
Forrettigheder.  Den  mærkeligste  var  Utrechteren  Adrian 
Booijens,  mere  bekjendt  under  Navnet  Pave  Hadrian  VI  (1522- 
1523).  Han  havde  offentlig  foredraget  den  skolastiske  Theo- 
logi,  før  han  steg  saa  højt,  og  man  læser  i  en  af  hans  Af- 
handlinger ganske  simpelt  udtalt:  « det  er  vist,  at  Pa- 
ven kan  fejle  ogsaa  i  Sager,    som  angaa  Troen Mere 

end  én  Pave  har  visselig  været  en  Kjætter«. 

Dernæst  maa  ogsaa  den  Modstand  nævnes,  som  Bisperne 
i  Utrecht  gjorde  mod  Tiggerordenernes  Indflydelse,  disse  Hære, 
der  umiddelbart  udgik  fra  den  pavelige  Stol  og  overalt,  hvor 
de  kom  hen,  vare  rede  til  at  modarbejde  de  andre  Gejstliges 
Myndighed.  Endelig  har  ogsaa  fra  det  fjortende  Aarhundrede 
den  store  Udbredelse  af  den  mystiske  Orden  Betydning,  som 
er  bekjendt  under  Navnet  «det  fælles  Livs  Brødre »;  disse 
fromme  Broderskaber  vare  meget  rettroende,  men  modvirkede 
kraftigt  de  skinhelliges  fremherskende  Spidsfindighed  og  Form- 
væsen. En  salvelsesfuld,  indtrængende,  kjærlighedsfuld  From- 
hed, megen  Iver  for  Velgj ørenhedens  Værker,  en  udpræget 
Tilbøjelighed  til  at  gribe  Kirkens  Belæring  fra  dens  trøstende 
og  gjenfødende  langt  mere  end  fra  dens  oplysende  Side,   en 

meget  fremtrædende  Forkjærlighed  for  Naadens  Lære,  saa- 
ledes  som  Paulus  og  Augustinus  have  opfattet  den,  —  det 
var  Hovedtrækkene  i  dette  stille  virkende  Samfund,  hvis  Ind- 
flydelse var  meget  stor  paa  de  flamske  og  hollandske  Befolk- 
ninger. Det  er  derfra,  at  Skriftet,  »Jesu  Kristi  Efterfelgelse« 
udgik;  dets  Forfattelse  skyldes  vel  ikke  dem,  thi  man  véd  nu, 
at  det  stammer  fra  det  trettende  Aarhundrede  og  er  Udbyttet 
af  en  norditaliensk  Munks  ensomme  Betragtninger  —  hans 
Navn  var  Gersen;  men  denne  kostelige  Bog,  som  i  lang  Tid 
var  glemt  eller,  man  kunde  næsten  sige,  tabt,  blev  gjenfun- 
den,  omskreven  og  udbredt  af  Thomas  a  Kempis,  som  hørte 
til  disse  Brødre.  Der  kan  visselig  ikke  være  noget  mere 
orthodox  end  denne  stadige  Samtale  mellem  en  angrende 
Sjæl  og  den  trøstende  Kristus;  men  i  Slutningen  af  Bogen, 
naar  man  har  set  alt  det,  som  den  troende  alene  i  denne 
Samtale  med  den  guddommelige  Mester  ligefrem  har  mod- 
taget af  Oplysning  og  Naade,  kommer  man  til  at  spørge  sig 
selv  om,  hvortil  da  egentlig  Præstens  Mellemkomst  endnu 
nytter.  En  saadan  Følgeslutning  kunde  rigtignok  kun  føles 
i  Tidens  Løb,  og  det  fælles  Livs  Brødre  tænkte  næppe  paa 
at  uddrage  den  deraf.  Vi  se  kun,  at  i  den  nederlandske 
Katholicisme  før  Reformationen  rakte  Mysticismen  Haanden  til 
Præstevælden  i  den  snart  lønlige,  snart  aabenlyse  Modstand 
mod  de  romerske  Tilskyndelser  og  Fordringer. 

Imidlertid  vare  det  sextende  Aarhundredes  store  Dage 
komne.  De  protestantiske  Ideer  trængte  tidlig  ind  i  Neder- 
landene uden  i  Førstningen  at  gjere  saa  hurtige  Fremskridt 
der  som  andensteds.  Carl  V  og  Philip  II  gjorde  deres  Ind- 
flydelse gældende.  Der  foregik  en  vigtig  Forandring  i  Ord- 
ningen af  Stiftet  i  Utrecht.  Det  var  blevet  af  altfor  stor 
Betydning,  til  at  en  eneste  Biskop,  især  under  de  nye  For- 
hold, med  Fynd  kunde  vaage  over  Kjætteriets  idelige  Paa- 
virkninger.  Bispedømmet  i  Utrecht  blev  ophøjet  til  et  Erke- 
bispedømme,  og  fem  Bisper  bleve  udnævnte  i  Erkebispedømmet 
med  Bolig  i  Groningen,    Leeuwarden,   Deventer,    Harlem  og 

Middelburg.  Paa  samme  Tid  gav  Paven  Carl  V  Eet  til  ai 
udnævne  Bisper,  dog  under  Betingelse  af  den  pavelige  God- 
kjendelse.  Disse  saa  at  sige  ydre  Ordninger  havde  enanu 
ikke  nogen  Indflydelse  paa  Stiftets  indre  Forhold ;  Kapitlet 
betegnede  altid  for  det  kejserlige  Valg  den,  som  skulde  iklæ- 
des den  nye  Værdighed,  og  der  skete  egentlig  ikke  nogen 
Forandring  i  den  sædvanlige  Skik  og  Brug.  Saaledes  anbe- 
falede Bisperne  og  deres  Præster  meget  Biblens  Læsning 
trods  den  ivrige  og  heftige  Tale,  Tiggermunkene  førte  der- 
imod, der  korsede  sig  af  Rædsel  ved  Synet  af  en  trykt  Bibel; 
de  opmuntrede  just  til  Brugen  af  det  levende  Ord  ved  al 
kirkelig  Gjerning,  og  lige  fra  det  første  Aar  af  sin  Dannelse 
mødte  Jesuiternes  Orden  mere  end  ond  Vilje  hos  dette  Præ- 
steskab. De  nye  Former  for  den  romersk  katholske  Fromhed, 
Brugen  af  Rosenkransen,  den  overspændte  Dyrkelse  af  Jom- 
fru Maria,  al  den  theatralske  Pomp  og  Pragt,  bleve  ivrig  be- 
kæmpede som  ligesaa  mange  farlige  nye  Indretninger;  men  det 
var  ogsaa  vel  at  mærke  netop  som  noget  nyt,  at  det  mødte 
Modstand;  thi  dette  Præsteskab  holdt  frem  for  alt  paa  det 
gamle.  Medens  det  saaledes  med  overordentlig  Ihærdighed 
kæmpede  mod  den  fremtrængende  Protestantisme,  havde  det 
med  fuldstændig  Underkastelse  modtaget  Tridentiner-Conci- 
liets  Befalinger. 

Dog  Begivenhederne  trængte  paa;  til  Trods  for  de  gru- 
somme Forfølgelser  hævede  Protestantismen  bestandig  mere 
og  mere  Hovedet.  Fortvivlede  over  Kongen  af  Spaniens  poli- 
tiske og  religiøse  Tyranni  havde  Provinserne  grebet  til  Vaa- 
ben  i  deres  krænkede  Rettigheders  Navn,  Vilhelm  den  Tavse 
begyndte  sit  store  Epos.  I  nogen  Tid  havde  hans  Sag  ingen 
Fremgang  havt  paa  Grund  af  Hertugen  af  Alba's  Held,  men 
snart  havde  han  dog  set  Lykken  tilsmile  sig  og  lønne  hans 
Udholdenhed.  Søgeuserne,  disse  den  nationale  Sags  sidste 
Forsvarere,  da  alt  syntes  tabt,  havde  overrumplet  den  lille 
Havneplads  Briel  (den  1ste  April  1572),  og  derfra  havde 
Opstanden  igjen  udbredt  sig  over  hele  Landet.   Nu  paafulgte 

en  forbitret  Krig  med  utallige  Kampe  og  Belejringer,  der 
gjøre  Epoke  i  Krigshistorien,  med  Grusomheder,  som  bringe 
En  til  at  gyse;  men  den  faar  ogsaa  sit  Præg  ved  det  Værks 
voxende  Styrke  og  Sammenhold,  som  Vilhelm  og  den  ihær- 
dige Befolkning,  der  samlede  sig  under  hans  Frihedsbanner, 
havde  stillet  sig  som  Opgave.  Ved  Foreningen  i  Utrecht, 
(1579)  blev  da  de  forenede  Provinsers  Republik  erklæret,  og 
den  fik  her  sin  Grundlov.  Kampen  var  rigtignok  ikke  til 
Ende  derfor;  den  varede  egentlig  lige  til  1648,  men  med 
Afbrydelser  og  Vaabenhviler,  af  hvilke  den  unge  Republik 
bestandig  gik  mere  og  mere  sikret  ud. 

Det  var  en  Tid  med  haarde  Pravelser  for  den  neder- 
landske Katholicisme.  I  Begyndelsen  af  det  store  Sammen- 
stad er  det  ejendommeligt  at  bemærke,  at  det  politiske  Nag 
mod  Spanien  var  i  det  mindste  ligesaa  stærkt  som  den  reli- 
giøse Uvilje.  Beviset  derfor  er,  at  de  sydlige  Provinser,  hvor 
Protestantismen  bestandig  forblev  i  Mindretal,  dog  vare  de 
første  til  at  give  Signalet  til  Modstanden.  Senere  bleve  Her- 
tugen af  Alba's  forhadte  statsretlige  Forholdsregler  om  end 
ikke  Grunden,  saa  dog  det  afgj  erende  Stød  til  den  alminde- 
lige Opstand.  Katholiker  og  Protestanter  forenede  da  deres 
Anstrengelser  mod  et  Tyranni,  som  krænkede  deres  besvorne 
Rettigheder.  Havde  ikke  Philip  H  i  et  øjeblik  af  vanvittig 
Fanatisme,  af  ufattelig  Blindhed  dømt  Beboere  af  alle  Pro- 
vinser til  Døden  uden  Hensyn  til  Rang,  Alder  eller  Tro! 
Det  nationale  Parti  førte  ikke  Krigen  i  en  Kirkes  Navn; 
det  havde  kun  skrevet  Trosfrihed  paa  sin  Fane,  og  det  skal 
være  den  Tavses  evige  Hæder  at  have,  saa  vidt  det  afhang 
af  ham,  bevaret  dette  store  Princip  mod  de  Krænkelser,  som 
hans  sejrrige  Modkæmpere  stadig  vare  fristede  til  at  tilføje 
det.  Det  er  saaledes,  at  Foreningen  i  Utrecht  sikrede  de 
nederlandske  Katholiker  den  frie  Udøvelse  af  deres  Religion. 
Der  var  imidlertid  i  den  nye  Tingenes  Tilstand  saadanne 
Elementer  til  stærke  religiøse  Rystelser,  at  al  menneskelig 
Klogskab  ikke  kunde  afværge  dem.     Først  var  det  klart,  at 

Trosfriheden  mest  var  til  Gunst  for  den  protestantiske  Kirke; 
den  kunde  nu  ogsaa  i  sit  Skjød  optage  dem,  som  havde  holdt 
sig  mere  tilbage,  hvilke  jo  altid  ere  ikke  lidet  talrige  i  saa- 
danne  Tider,  idet  de  vente  paa,  at  Sejren  skal  hælde  til  den 
Side,  de  foretrække,  for  saa  at  træde  aabenlyst  frem.  Man 
kunde  heller  ikke  være  blind  for,  at  om  ogsaa  Kampen  mod 
Spanien  i  sin  Begyndelse  havde  været  væsentlig  politisk,  saa 
havde  dog  Forlængelsen  af  Kampen,  de  uhyre  Ofre,  som  den 
havde  medført,  samt  den  virkelige  Magt,  den  havde  givet 
Borgerskabet  i  Byerne,  og  som  var  saa  saare  gunstig  for  de 
republikanske  og  protestantiske  Ideer,  mere  og  mere  flyttet 
det  moralske  Tyngdepunkt  over  paa  den  reformerte  Kirkes 
Side.  Denne  Kirke  var  saaledes  bleven  Sjælen  i  Opstanden, 
den  havde  næret  Flammen  og  gjort  sin  Sag  ogsaa  til  Fædre- 
landskjærlighedens.  Den  nationale  Sejr  var  da  ogsaa  dens; 
men  saa  maatte  man  ogsaa  holde  igjen  lige  over  for  den 
Tørst  efter  Gjengjældelse,  det  Had,  der  glødede  i  de  Menne- 
skers Hjerter,  som  havde  set  deres  Venner,  Slægtninge,  Børn 
og  Hustruer  omkomme  paa  Skafotterne,  og  som  ofte  selv 
paa  deres  Hoveder  uden  Næser  eller  uden  øren  bare  Mær- 
kerne af  de  forfærdelige  Grusomheder,  Inkvisitionens  Domstole 
havde  begaaet.  Endelig  maa  man  heller  ikke  undre  sig  over, 
om  Katholikerne,  og  navnlig  de  den  gamle  Tro  altid  hen- 
givne Præster,  følte 'deres  Patriotisme  kølnes  ved  Synet  af 
de  Tab,  det  nationale  Partis  Sejr  foraarsagede  deres  Kirke. 
Alt  dette  kunde  ikke  blive  skjult  for  nogen,  og  der  af  kom 
den  stadige  Mistro  og  Mistillid,  de  mange  forsigtige  Forholds- 
regler fra  den  sejrende  Parts  Side,  som  i  den  katholske  Kir- 
kes Holdning  saae  en  Port,  der  stadig  stod  aaben  for  den 
spanske  Reaktion ;  derfor  vare  ogsaa  Munkene  og  Jesuiterne,  der 
betragtedes  som  lige  saa  mange  hemmelige  Agenter  for  Kon- 
gen af  Spanien ,' banlyste  fra  Eepubliken.  De  store  Guds- 
huse  bleve  tagne  fra  Katholikerne  og  givne  til  de  Reformerte, 
hvis  Kirke  blev  Statens,  og  som  alene  bleve  ansete  for  skikkede 
til  de  offentlige  Bestillinger.     Fra  Aaret  1580  saa  Kapitlet  i 

Utrecht  sig  berevet  enhver  politisk  Rettighed,  og  dets  Godser 
bleve  forenede  med  den  nationale  Ejendom.  Mere  end  én 
Gang  blev  den  katholske  Gudsdyrkelse  endog  helt  forbudt, 
skjønt  Antallet  af  Katholikerne  endnu  naaede  mindst  Halv- 
delen af  hele  Befolkningeps  Tal;  men  det  var  en  fattig, 
uvidende  Halvdel,  som  ydmygt  bøjede  sig  for  Magten,  naar 
man  kun  ikke  vilde  tvinge  den  til  Overgang  til  Protestan- 
tismen ,  og  som  nøjedes  med  at  gjenoptage  sin  Guds- 
dyrkelse for  lukkede  Døre  i  Kapeller,  som  vare  unddragne 
Mængdens  Blikke.  Alle  Landets  betydende  Kræfter  vare 
efterhaanden  gaaede  over  til  Reformens  Side. 

Under  en  saadan  Tingenes  Tilstand  var  de  nederlandske 
Biskoppers  og  det  katholske  Præsteskabs  Stilling  bleven  meget 
tornefuld  og  hæmmet  af  uovervindelige  Vanskeligheder.  Naar 
de  af  Fædrelandskjærlighed  samtykkede  i  at  række  Haanden 
til  de  Forholdsregler,  som  havde  Interessen  for  deres  Lands 
Forsvar  for  øje,  stode  de  Fare  for  at  forraade  deres  Kirke 
og  deres  Samvittighed.  Naar  de  derimod  i  Utrecht-Forenin- 
gens  Navn  gjorde  Fordring  paa  fuld  Frihed  til  den  katholske 
Dyrkelse,  vakte  de  det  sejrrige  Partis  Mistanke.  Billigede  de 
de  Love,  der  bleve  udstedte  mod  Munkene  og  Jesuiterne, 
undlode  disse  ikke  at  beskylde  dem  for  strafskyldig  Forstaa- 
else  med  Kjætteriet;  stillede  de  Fordring  om  Frihed  fer  dem 
ligesaa  godt  som  for  alle  andre,  vaktes  ikke  alene  Mistanken 
mod  dem  saa  meget  stærkere,  men  de  bleve  ogsaa  ved  pin- 
lige Erfaringer  overtydede  om,  at  Jesuiternes  Intriguer  og  den 
ejendommelige  Maade,  deres  Fromhed  viste  sig  paa,  ikke 
havde  bidraget  hdet  til  at  indgive  mange  Afsky  for  Katho- 
licismen  og  den  katholske  Kirke.  Man  tør  derfor  ikke  være 
altfor  streng  mod  Mænd,  der  vare  bragte  i  en  falsk  Stilling, 
som  hvert  øjeblik  fordømte  dem  til  at  modsige  sig  selv. 
Ofte  er  der  endogsaa  Lejlighed  til  at  beundre  den  Iver  og 
den  Dygtighed,  som  de  udfoldede  for  af  dette  store  Skibbrud 
at  frelse  det  lidet,  der  endnu  kunde  reddes.  Erkebisperne 
Sasbold  Vosmaer  (1583-1614)  og  Rovenius  (1614-1637)  maatte 

ret  bære  Byrden  i  disse  tunge  Dage.  Undertiden  sluttede  de 
sig  trætte  af  Kampen  til  det  spanske  Parti,  saa  at  de  der- 
ved gave  Protestanternes  Beskyldninger  Berettigelse;  men 
oftere  stræbte  de  efter  rent  at  skille  deres  Sag  fra  den 
nationale  Fjendes,  og  man  kan  sige,  at  det  virkelig  ogsaa 
lykkedes  dem. 

Statens  Myndigheder  viste  sig  da  ogsaa  ikke  at  være 
deres  værste  Modstandere.  Da  Sejren  over  Spanien  var  bleven 
uigjenkaldelig  afgjort,  blev  Strengheden  mod  dem  bestandig 
ringere,  og  Katholikerne  bleve  paany  taalte,  dog  kun  under 
den  ene  Betingelse,  at  de  fandt  sig  i  Tabet  af  de  politiske 
Rettigheder.  En  indfødt  Præstevælde,  som  var  uafhængig  af 
Spanien  og  selv  til  en  vis  Grad  af  Rom,  syntes  at  give  Poli- 
tikernes Mistillid  enhver  ønskelig  Garanti  og  ligeledes  at 
beskytte  den  nationale  Katholicisme  mod  de  overspændte 
Protestanters  Intolerance;  men  mod  denne  uafhængige  Ka- 
tholicisme hævede  sig  nu  alt  den  Fjende,  som  havde  svoret 
dens  Undergang.  '^Jesuiterne  havde  paany  sneget  sig  ind  i 
de  nederlandske  'Stifter,  begunstigede  af  den  almindelige 
Forvirring  og  Forstyrrelse.  Et  stort  Antal  Præster  var  gaaet 
over  til  Protestantismen;  mange  af  de  katholske  Menigheder 
havde  ingen  Præster,  Jesuiterne  tilbøde  da  deres  Tjeneste, 
og  de  nederlandske  Bisper  samtykkede  i  at  benytte  dem,  i 
det  mindste  foreløbigt.  Men  de  skulde  snart  fortryde  det. 
Jesuiterne  bleve  udspejdede,  og  man  kom  snart  til  Overbe- 
visning om,  at  de  virkede  i  det  spanske  Partis  Tjeneste; 
Bisperne  mærkede  ogsaa,  at  deres  Myndighed  blev  unden- 
graven  af  disse  Medarbejdere,  der  skildrede  dem  for  deres 
Skriftebørn  som  hemmelige  Calvinister.  Det  gik  saa  vidt,  at 
Erkebisp  Rovenius  saa  sig  nødsaget  til  at  foretage  en  Rejse 
til  Rom  og  angive  dem  som  de  farligste  Fjender  for  den 
katholske  Kirke  i  Nederlandene.  Paa  deres  Side  havde  Je- 
suiterne ogsaa  opkastet  deres  Batterier.  De  havde  allerede 
forsøgt  at  bevise  i  Rom,  at  det  var  unødvendigt  at  bibeholde 
Bisper  i  den  Tilstand,  hvori  den  nederlandske  Kirke  nu  be- 

faEdt  sig,  Og  ^at  det  var  bedre  for  den  katholske  Sag  i  Almin- 
delighed, at  man  der,  ligesom  i  et  hedensk  Land,  oprettede  en 
Mission,  som  den  hellige  Fader  skulde  betro  til  sine  umid- 
delbare Udsendinge,  og  disse  burde  efter  deres  Mening  ikke 
være  andre  end  Jesuiterne  selv. 

Saaledes  var  der  da  udbrudt  en  forbitret  Kamp  mellem 
det  nederlandske  Bispedømme,  der,  skjont  svækket,  dog 
havde  holdt  sig  under  den  store  Omvæltning,  og  det  mægtige 
Broderskab.  Forgjæves  befalede  Urban  VIII,  paavirket  af 
Rovenius's  ihærdige  Forestillinger,  Jesuiterne  at  bruge  mere 
Maadehold;  disse  Befalinger  havde  ingen  Virkning,  ja,  Utrech- 
ter-Bispedømmets  onde  Stjerne  vilde,  at  Eovenius  selv  skulde 
give  sit  Stifts  svorne  Fjender  et  af  de  farligste  Vaaben  i 
Hænde.  Det  er  alt  omtalt,  at  før  Reformen  havde  Læren 
om  Naaden  især  fundet  Tilslutning  hos  Præsteskabet  og  de 
troende  i  Nederlandene.  Der  var  en  Tid,  hvor  Theorierne 
med  Hensyn  til  denne  Trossætning  fremkaldte  en  lidenskabelig 
Strid  mellem  de  Skriftlærde,  men  hvor  Kirken  i  det  mindste 
ved  sin  Tavshed  indrømmede  betydelig  afvigende  Anskuelser 
lige  over  for  dette  dunkle  Spørgsmaal.  Men  saaledes  blev 
det  ikke  altid.  I  Rom,  hvor  Augustinermunkenes  Lære  sjel- 
den  var  i  Gunst,  havde  man  snart  bemærket,  at  Mysticismen, 
naar  den  fik  sin  Næring  af  denne  augustinske  Tro,  vel  kan 
mene  at  vedblive  at  være  katholsk,  men  i  Virkeligheden 
viger  umærkelig  hen  mod  det  Omraade,  der  indbefatter 
Calvinismen.  Det  er  den  Grund,  som  efter  Reformationen 
hindrede  Pavedømmet  i  at  lade  de  jansenistiske,  eller  vel' bedre 
de  augustinske  Ideer  frit  udbrede  sig  i  Kirken.  Men  Erkebisp 
Rovenius,  en  Ven  af  Jansenius's  Studier,  var  vedbleven  at  være 
denne  fortræffelige  Mand  meget  hengiven  og  havde  kun  fun- 
det noget  godt  i  det  berømte  Værk  « Augustinus«  af  den  fromme 
Professor  iLøwen;  han  havde  anbefalet  dette  Værk  som  meget 
opbyggeligt.  Hvilket  Held  for  hans  Modstandere,  som  ikke 
undlode  ved  Hoffet  i  Rom  at  skildre  Erkebispen  i  Utrecht 
som  en  Kjætter  og  hans  Stift  som  et  Pestilensens  Arnested! 

Fra  nu  af  blev  dette  Bispedømme  i  den  jesuitiske  Lejr  be- 
handlet som  jansenistisk,  og  man  saa  heri  et  sikkert  Middel 
til  stadig  at  opægge  Hoffet  i  Rom  imod  det.  Det  gik  endog 
saa  vidt,  at  Jesuiterne  i  Aaret  1670  forbod  Salget  af  en 
anden  mystisk  Bog,  kaldet  «Amor  poenitens«,  af  en  af  Ro- 
venius's  Efterfølgere,  Erkebisp  Neercassel,  en  Bog,  som  den 
franske  Biskop  Bossuet,  der  dog  ikke  kan  beskyldes  for  Jan- 
senisme, havde  erklæret  for  fortræffelig.  De  angrebne  Bisper 
protesterede  saa  godt,  de  kunde,  mod  denne  Beskyldning 
for  Jansenisme,  fordømte  de  samme  Sætninger,  som  man 
fordømte  i  Rom  uiider  dette  Navn;  men  intet  hjalp.  Den 
simple  Omstændighed,  at  de  ikke  samtykkede  i  at  udjage  af 
Kirken  dem,  som  mere  sympatiserede  med  den  augustinske 
Retning,  var  tilstrækkelig  til  at  sammenblande  dem  med  disse. 
Arnaud's,  Nicole's  og  Quesnel's  Ophold  i  Holland,  hvorhen  de 
vare  fordrevne  ved  Ludvig  XIV's  Intolerance,  den  hæderlige 
og  fortjente  Modtagelse,  man  viste  dem  i  deres  Ulykke  og 
paa  Grund  af  deres  Dyder,  tjente  kun  som  Beviser  for  Stiftet 
Utrechts  svorne  Fjender. 

Her  opstaar  et  Spørgsmaal  af  betydelig  Vigtighed  for  den 
klare  Forstaaelse  af  Katholicismens  Historie  i  de  to  sidste 
Aarhundreder :  hvilken  er  da  den  hemmelige  Bevæggrund  til 
Jesuiternes  haardnakkede,  stadige  Forbitrelse  mod  den  biskop- 
pelige Præstevælde  i  Holland?  Hvorfor  frygtede  de  ikke  for 
endnu  mere  at  svække  Katholicismen  i  et  Land,  hvor  den 
allerede  havde  lidt  saa  mange  uoprettelige  Tab?  Saaret 
Egenkjærlighed,  ønsket  om  at  herske  overalt,  nogle  afvigende 
Former  for  Læresætninger  vilde  ikke  tilstrækkelig  forklare 
denne  Række  af  Manøvrer,  som  ofte  mislykkedes,  men  altid 
gjenoptoges  og  endelig  ferte  til  et  med  deres  ønsker  stem"- 
mende  Udfald.  Om  man  end  vil  tage  alle  andre  Omstæn- 
digheder med  i  Betragtning,  maa  man  dog  vistnok  søge  den 
egentlige,  dybere  Grund  i  den  Rædsel,  som  den  jansenistiske 
Bevægelse  indgød  Førerne  for  Ultramontanismen  i  hele  det 
syttende  og  fen  stor  Del  af  det  attende  Aarhundrede.    Jan- 

senismen  eller  den  Lære,  der  fordrede  den  indre  Gjenfødelse 
ved  den  guddommelige  Naade  som  afgjorende  Betingelse  for 
Frelsen,  var  en  skjult  Protestantisme.  Om  den  end  ikke 
fornægtede  den  pavelige  Magt,  søgte  den  dog  at  omgaa 
den  eller  i  det  mindste  at  forringe  den  meget.  I  Virkelig- 
heden har  Jansenismen,  som  i  sine  Rækker  har  talt  næsten 
alle  de  bedste  Jsavne  i  det  katholske  Frankrig,  ikke  givet  en 
Maalestok  for  det,  den  kunde  være  blevet,  hvis  den  havde 
udviklet  sig  frit.  Det,  som  den  udrettede,  da  dens  sidste 
Repræsentanter  en  kort  Stund  havde  Magten,  viser  tilstræk- 
kelig, med  hvilken  Lethed  den,  medens  den  mente  at 
forblive  katholsk,  gled  over  i  den  indre. Reform.  Dens  Time 
slog  for  sent;  men  man  kan  ikke  undre  sig  over,  at  Hoffet 
i  Rom  og  Jesuiterne  med  de  Partiers  Skarpsynethed ,  der 
angribes  i  selve  deres  Princip,  længe  i  Forvejen  tydeligt  saa 
den  uhyre  Fare,  med  hvilken  denne  Opvaagnen  af  de  augu- 
stinske Ideer  truede  Katholicismen ,  saaledes  som  de  vilde 
opretholde  den.  Det  er  af  samme  Grund,  at  Rom  og  Jesui- 
terne forenede  deres  Anstrengelser  mod  alt  det,  som  nært 
eller  fjernt  knyttede  sig  til  den  franske  Kirke  (Gallicanismen), 
det  vil  sige  til  de  nationale  Kirkers  Princip  om  en  vis  Selv- 
styrelse og  egne  Overleveringer ,  medens  de  derhos  som 
oftest  vare  meget  tilbøjeUge  til  at  indrømme  den  Menings- 
frihed med  Hensyn  til  Naaden,  som  var  tilladt  af  de  gamle 
Kirkeforsamlinger.  Hvis  man  for  et  Øjeblik  vilde  antage,  at 
dette  Princip  havde  sejret,  hvilket  nyt  Lod  var  der  da  ikke 
blevet  lagt  i  Vægtskaalen  for  Katholicismens  Skæbne,  og 
hvilken  Indflydelse  vilde  det  maaske  ikke  have  havt  for  den 
tabigste  af  de  kristne  Kirker! 

Efter  Erkebisp  Neercassel's  Død  var  der  i  lang  Tid  Uenig- 
hed mellem  Hoffet  i  Rom  og  Kapitlet  i  Utrecht  med  Hensyn  til 
Valget  af  hans  Efterfølger.  Endelig  kom  en  Overenskomst  i 
Stand,  og  man  valgte  en  meget  fredelig  og  maadeholden 
Mand,  Peter  Codde.  Nu  mente  man  da,  at  der  skulde  blive 
Ro  i  lang  Tid,   men  en  fransk  Jesuit,  Louis  Doucin,   vakte 

atter  Striden.  Han  var  en  af  de  franske  Diplomater,  som 
deltoge  i  Freden  i  Eyswik  (1697),  og  han  drog  atter  til  Felts 
mod  Jansenismen;  han  skrev  en  hel  Bog  for  at  afsløre  denne 
syndige  Mysticisme,  og  denne  Bog  skadede  meget  den  hol- 
landske Kirkesag  i  Eom.  Det  var  forgjæves,  at  Codde  gjorde 
de  mest  indtrængende  Forestillinger  ved  PaveholFet,  han  saa 
tilsidst  ingen  anden  Udvej  for  at  frelse  sit  Stift  end  selv  at 
foretage  en  Kejse  til  den  hellige  Fader.  Her  var  Modtagelsen 
da  ogsaa  meget  imadekommende;  Pave  Clemens  XI  hørte  paa 
ham  med  stor  Opmærksomhed;  hans  Hellighed  tog  hans 
Forsvar  i  Conclavets  Forhandlinger,  og  som  Tegn  paa  sin 
særlige  Agtelse  gav  han  Befaling  til,  at  Erkebispen  af  Utrecht 
skulde  have  en  af  de  første  Pladser  under  de  store  Højtide- 
ligheder i  Anledning  af  Jubelaaret  1700.  Man  vidste  ikke 
alt,  hvad  man  vilde  gjore  for  den  brave  Codde,  og  denne 
bebrejdede  sig  allerede,  at  han  havde  ladet  sig  skræmme 
altfor  hastigt;  han  skrev  derfor  til  Holland,  at  man  bare 
skulde  berolige  sig,  den  gode  Sag  var  vundet.  Men  i  Virke- 
ligheden var  den  netop  tabt.  Medens  man  i  Eom  overvældede 
Codde  med  alle  disse  Tegn  paa  Velvilje,  kom  der  til  Holland 
et  paveligt  Brev,  ifølge  hvilket  han  blev  afsat,  og  en  Provikar, 
udnævnt  af  Paven  i  hans  Sted,  fremstillede  sig  uventet  for 
Capitlet.  Codde  kom  da  endelig  under  Vejr  med,  at  man 
havde  holdt  ham  for  Nar,  og  han  vilde  nu  uden  Ophold 
rejse  tilbage  til  Nederlandene;  men  atter  ny  Skuffelse!  Der 
var  givet  Befaling  til  ikke  at  lade  ham  rejse,  og  han  kunde 
nu  i  Eom  med  indædt  Harme  høre  om,  hvorledes  man  skal- 
tede og  valtede  med  hans  kjære  Stift. 

Kapitlet  i  Utrecht  vilde  rigtignok  ikke  anerkjende  denne 
Pavehoffets  Eet  til  at  afsætte  en  Erkebiskop  og  negtede  at  mod- 
tage Provikaren.  Men  dette  øjeblik  ventede  den  pavelige 
Internuntius  kun  paa.  Han  mødte  denne  Capitlets  forudsete 
Modstand  med  at  offentliggjøre  et  Dekret,  ifølge  hvilket  Ca- 
pitlerne  i  Utrecht  og  Harlem  ophævedes.  Man  vilde  natur- 
ligvis ikke  finde  sig  deri  og  protesterede;   endelig  blandede 

den  verdslige  Styrelse,  skjent  protestantisk,  sig  i  Sagen  og 
fordrede  i  de  bestemteste  Udtryk  deres  Landsmand  sat  i 
Frihed,  som  nu  alt  i  fire  Åar  var  holdt  fangen.  Pavehofifet 
indsaa  da,  at  det  var  klogest  at  give  efter;  dog  tog  det  sine 
Forbehold.  Man  havde  ladet  Codde  forblive  fuldstændig 
uvidende  om  de  Skridt,  der  vare  gjorte  til  Gunst  for  ham, 
og  man  lod  ham  nu  underskrive  Forpligtelser,  ifølge  hvilke 
han  vel  beholdt  sin  Bispeværdighed,  men  hvorved  hans  Hæn- 
der dog  saaledes  bleve  bundne  i  hans  eget  Stift,  at  han 
egentlig  slet  ingen  Magt  havde.  .  Den  gamle  Mand  var  uro- 
lig, nedslaaet  og  længtes  kun  efter  at  gjense  sit  Land;  han 
underskrev  da  alt,  hvad  man  forlangte,  og  kom  fortvivlet 
tilbage  til  Utrecht,  hvor  Forholdene  virkelig  ogsaa  vare  blevne 
meget  kritiske.  Der  var  en  Erkebisp,  et  Capitel,  et  Stift, 
men  af  al  Myndighed  og  Magt  var  der  intet  tilbage. 

Medens  Codde  endnu  levede,  var  der  en  Slags  Stilstand; 
men  det  jesuitiske  Parti  benyttede  den  til  at  vinde  mere  og 
mere  Terrain,  og  under  disse  usikre  og  ejendommelige  For- 
hold kunde  det  ikke  være  andet,  end  at  ikke  faa  Præster 
maatte  falde  fra.  Capitlet  forblev  vel  ikke  uvirksomt;  det 
søgte  Beskyttelse  for  sin  Sag  overalt,  men  hvad  hjalp  det?  Det 
blev  paa  alle  Maader  modarbejdet.  Endelig  døde  Codde,  og 
hvad  var  der  nu  at  gjore?  Der  var  nu  mindre  end  nogen- 
sinde tidligere  noget  at  vente  fra  Kom;  Capitlet  var  i  Pavens 
øjne  egentlig  ophævet;  men  skulde  det  da  ikke  udnævne  en 
ny  Erkebisp?  Efter  megen  Tøven,  efter  at  have  indhentet 
alle  mulige  Oplysninger  og  modtaget  gunstige  Udtalelser  ft-a 
mange  Bisper  og  berømte  Fakulteter  gjorde  Capitlet  en- 
delig et  afgjørende  Skridt.  Under  Iagttagelse  af  alle  Former 
udnævnte  det  en  Erkebisp  (1723)  og  meddelte  ærbødigt  Inno- 
cens  XIII  sit  Valg.  Men  hverken  han  eller  hans  Efterfølger 
Benedict  XIII  vilde  indlade  sig  paa  nogen  Tilnærmelse;  den 
sidste  besvarede  endogsaa  den  gjentagne  Meddelelse  med  at 
erklære  Capitlet  og  den  nye  Erkebisp  i  Kirkens  Ban.  Nu 
var  altsaa  Spaltningen  en  afgjort  Kjendsgjerning. 

Historisk  Apchir.     1873.     I.  R 

Det  er  ikke  saa  let  fra  et  katholsk  Synspunkt  at  besvare 
det  Spørgsmaal,  hvorledes  Capitlets  Fremgangsmaade  skal 
bedømmes.  Gaar  man  ud  fra  et  ultraraontant  Synspunkt, 
var  den  fordømmelig;  thi  Paven  er  jo  som  saadan  den  ab- 
solute  Enehersker,  og  der  kan  slet  ikke  være  Tale  om  nogen 
Ret  eller  Uret:  Koma  locuta,  causa  audita  est.  Men  fra  det 
biskoppelige  eller  gallicanske  Standpunkt  stiller  Sagen  sig 
anderledes.  Ganske  vist  betragter  ogsaa  denne  katholske 
Retning  den  hellige  Fader  og  hans  Myndighed  med  den 
største  Ærbødighed;  men  -Ufejlbarheden  anerkjendes  ikke. 
Det  er  Bispeværdigheden,  som  er  den  højeste  Myndighed, 
den  urokkelige  Klippe,  Kirken  er  bygget  paa,  og  Pavedøm- 
mets Rettigheder  ere  underordnede.  »Adelige  som  Kongen«, 
sagde  de  gamle  Adelsmænd  i  Bretagne  om  sig  selv,  skønt  de 
vare  Frankrigs  Krone  mest  hengivne;  men  hvor  rede  de  end 
vare  til  at  lade  sig  dræbe  i  «den  naadige  Herre,  Kongens« 
Tjeneste,  indrømmede  de  dog  ikke,  at  den  kongelige  Magt 
kunde  gaa  saa  vidt  at  undertrykke  deres  Fødsels  Rettigheder 
eller  deres  Lands  Friheder.  Paa  samme  Maade  betragter  en 
Biskop,  medens  han  vel  anerkjender  Paven  som  sin  Over- 
herre, sig  selv  for  ligesaa  ukrænkelig  og  ligesaa  hellig  i  den 
stedlige  Udøvelse  af  sin  Myndighed.  Deraf  følger,  at  Capitlet 
i  Utrecht  fra  dette  Synspunkt  var  i  sin  gode  Ret  ved  sit 
Valg.  Det  vilde  ikke  skille  sig  fra  Rom,  derfor  gjorde  det 
Meddelelse  om  sit  Valg,  og  det  vilde  ogsaa  have  kunnet  tage 
Hensyn  til  den  hellige  Stols  Forestillinger  i  saa  Henseende; 
men  den  endelige  Afgjørelse  maatte  det  selv  forbeholde  sig. 
Capitlet  iagttog  ogsaa  samvittighedsfuldt  alle  de  kanoniske  For- 
mer ved  Indsættelsen  af  den  nye  Erkebisp  Steenoven,  og 
derved  blev  da  Sagen  staaende,  ligesom  ogsaa  den  øvrige 
Del  af  det  attendo  Aarhundrede  hengik  paa  samme  Maade. 
Flere  Erkebisper  fulgte  efter  hinanden  i  Utrecht,  saaledes 
Barchman  Wuytiers,  død  1733,  van  der  Kroon,  død  1739, 
Meindaerts,  der  døde '  1768.  En  kort  Stund  oplivedes  atter 
Haabet  om  et  bedre  Forhold.    Man  havde,  hver  Gang  en  ny 

Biskop  var  valgt,  gjort  Anmeldelse  derom  i  Rom  i  de  mest 
ærbødige  Udtryk,  og  hver  Gang  havde  den  hellige  Stol  svaret 
med  en  ny  Banlysning,  hvorpaa  atter  fulgte  en  Protest  fra 
Præsteskabet.  Da  kom  endelig  en  Pave,  der  var  helt  for- 
skjellig,  nemlig  Clemens  XIV,  som  ikke  yndede  Jesuiterne  og 
paabød  Ordenens  Opløsning.  Den  nederlandske  Kirke  for- 
doblede nu  sine  Anstrengelser  for  at  opnaa  Retfærdighed  i 
sin  Sag;  flere  høje  Personligheder,  Kong  Carl  III  af  Spanien, 
Maria  Theresia,  Tysklands  Primas,  Grev  Colloredo,  udtalte  sig 
til  dens  Gunst  og  fordrede  en  Undersøgeke  for  Paven  af  hele 
denne  Sag.  De  nederlandske  Biskopper  og  deres  Præsteskab 
vilde,  det  bedste  de  kunde,  lette  denne  Tilnærmelse;  de 
sammenkaldte  derfor  et  Provinsconcilium  i  Utrecht  (1763), 
og  uden  at  underkaste  sig  Unigenitus-Bullen  fordømte  de 
dog  officielt  de  jansenistiske  Vildfarelser,  saaledes  som  man 
forklarede  dem  i  Rom.  Clemens  XIV  blev  rørt  over  disse 
Beviser  paa  god  Vilje  og  opfordrede  Capitlet  til  at  sende  ham 
en  befuldmægtiget.  Capitlet  i  Utrecht  afsendte  da  den  lærde 
Dupac  de  Bellegarde  til  Rom ;  men  han  var  næppe  ankom- 
men til  den  pavelige  By,  før  Clemens  XIV  døde  paa  en  lige- 
saa  hemmelighedsfuld  som  pludselig  Maade.  Hans  Efterføl- 
ger, Pius  VI,  var  af  en  ganske  modsat  Mening;  da  man 
talte  til  ham  om  at  forny  Forhandlingen,  afskar  han  ganske 
kort  enhver  Tilnærmelse,  idet  han  lod  den  store  Banlysning: 
coram  populo,  forkynde  over  den  biskoppelige  Kirke  i  Utrecht. 
Saaledes  svandt  da  ethvert  Haab  for  de  nederlandske  Gam- 
mel-Katholiker. 

Deres  Stilling  var  ikke  gunstig  til  nogen  Side.  Den 
verdslige  Myndighed  var  vedbleven  at  behandle  dem  med  alle 
mulige  Hensyn,  men  den  kunde  ikke  tvinge  Massen  af  Ka- 
tholikerne  til  at  forblive  i  deres  Rækker.  Jesuiternes  Plan 
var,  til  Trods  for  deres  officielle  Undertrykkelse ,  lykkedes. 
Nederlandenes  gamle  nationale  Kirke  var  i  Virkeligheden 
egentlig  kun  en  af  Munke  betjent  Mission.  Det  var  lykkedes 
disse,   der  fuldstændig  underkastede  sig  deres  Overordnede  i 

Kom,  at  bortdrage  Massen  af  Katholikerne  fra  deres  lovlige 
Bisper.  De  havde  draget  stor  Fordel  af  de  pavelige  Banlys- 
ninger,  af  Jansenismen,  af  Præsteskabets  Modstand  og  ende- 
lig af  dets  Strenghed  med  Hensyn  til  Syndsforladelsen.  Dette 
Præsteskab  havde  nemlig  bevaret  den  gamle  Kirketugt  og 
skjæmtede  ikke  med  de  Overtrædelser,  som  i  Tidsalderens 
Aand  nu  bedømtes  med  mere  Overbærenhed.  Saaledes  neg- 
tede  det  for  Exempel  ubetinget  Syndsforladelse  til  enhver, 
der  tog  ublu  Eente  af  de  Penge,  han  udlaante.  Men  en 
saadan  Bestemmelse  var  meget  haard  i  et  Land,  som  just 
berigede  sig  ved  mod  hoje  Renter  at  laane  til  hele  Verden. 
Mange  Omstændigheder  gjorde  da,  at  største  Parten  af  Katho- 
likerne, nogle  af  Frygt  for  Kirkens  Ban,  andre  for  at  lette 
deres  Samvittighed,  og  endelig  mange  fordi  de  ikke  længere 
kunde  udholde  den  Tanke  at  staa  paa  en  fjendtlig  Fod  med 
Rom,  forlede  deres  Bisper  og  sluttede  sig  til  Munkene.  Da 
Revolutionens  politiske  Storme  brøde  løs,  beløb  den  lille 
Hjord  af  Gammel-Katholiker  i  Holland  sig  til  ikke  mere  end 
sex  eller  syv  Tusinde  Sjæle,  det  Antal,  som  har  holdt  sig  til 
vore  Dage. 

Imidlertid  vedblev  den  dog  udholdende  at  kæmpe  mod 
den  Magt,  som  maaske  er  der.  virksomste  til  at  undergrave 
et  Samfund  af  denne  Art,  nemlig  hele  Verdens  Ligegyldighed 
og  Usandsynligheden  af  noget  Haab  om  atter  at  faa  Betyd- 
ning. Fra  Tid  til  anden ,  med  lange  Mellemrum  ,  gav  den 
Liv  fra  sig.  Saaledes  blev  Kong  Ludvig  Bonaparte  helt 
overrasket  ved  at  erfare,  at  denne  lille  Kirke  endnu  existerede; 
han  viste  endog  nogle  Tegn  paa  Interesse  for  den,  hvilket 
dog  ikke  mod  Slutningen  af  hans  Regering  hindrede  ham  i 
at  negte  Capitlet  Bemyndigelse  til  at  udnævne  en  ny  Erke- 
bisp.  Dog  havde  dette  Afslag  ikke  stor  Betydning;  thi  Lud- 
vig Bonaparte  blev  kort  efter  afsat  af  sjn  mægtige  Broder, 
og  denne,  som  hidtil  slet  ikke  havde  tænkt  paa  Gammel- 
Katholikerne  i  Holland,  fik  nu  pludselig  den  Tanke,  at  de 
kunde  være  ham  til  stor  Nytte  under  visse  Omstændigheder. 

Han  var  jo  netop  nu  i  den  største  Splid  med  den  hellige 
Stol,  og  da  han  kom  til  Breda,  overfusede  han  paa  det 
heftigste  de  romersk  -  katholske  Præster,  der  vare  sammen- 
kaldte for  at  bringe  ham  deres  Hyldest,  medens  han  viste 
sig  meget  naadig  mod  det  gammel-katholske  Præsteskab,  ja 
endogsaa  gav  bestemte  Løfter.  Men  han  fik  hverken  Tid 
eller  Magt  til  at  opfylde  dem. 

Derpaa  kom  Restaurationen  og  saa  Oprettelsen  af  det 
nye  Kongerige  Nederlandene,  som  indbefattede  baade  den  gamle 
nederlandske  Republik  og  Belgien.  Man  skulde  have  troet, 
at  Huset  Oraniens  Regering  vilde  have  vist  sig  mere  gunstig 
stemt  end  nogen  anden  mod  en  Kirke,  som  kunde  rose  sig 
af  at  have  lidt  saa  længe  for  sin  Troskab  mod  de  nationale 
Traditioner.  Men  det  modsatte  fandt  Sted.  Gammel-Katho- 
likerne  beholdt  vel  deres  Frihed,  men  langt  fra  at  tale  deres 
Sag  for  den  hellige  Stol  styrede  den  nye  Regering  sin  Poli- 
tik næsten  Qendlig  mod  deres  Interesser,  skjønt  dens  Ord 
vilde  have  havt  større  Betydning  i  Rom,  da  den  ikke  var 
udelukkende  protestantisk.  Hver  Gang  der  skulde  udnævnes 
en  Biskop ,  gjorde  den  nederlandske  Regeringsmyndighed 
tusinde  Vanskeligheder.  Det  var  først  i  Aaret  1826,  at  Re- 
geringen under  den  offentlige  Menings  Tryk  officielt  aner- 
kjendte  Biskopperne  i  Utrecht,  Harlem  og  Deventer. 

Det  gik  da  den  stakkels  lille  hollandske  Kirke ,  som 
det  saa  ofte  gaar,  at  det,  hvor  der  er  Adsplittelse,  gaar  ud 
over  den  svagere  Part.  Regeringen  var  just  ikke  Qendtlig 
sindet  imod  den ;  men  Huset  Oranien  havde  stor  Mistillid  til 
sine  katholske  Undersaatter,  og  disse  adløde  jo  i  deres  Hel- 
hed kun  de  Befalinger,  der  udgik  fra  den  hellige  Stol.  Dog 
om  ogsaa  den  katholske  Verden  næsten  ganske  havde  tabt 
den  gammel-katholske  Kirke  i  Holland  af  Syne,  medens  den 
i  sit  eget  Land  kun  kunde  gjøre  Regning  paa  den  reformerte 
Majoritets  temmelig  kolige  Agtelse,  var  der  dog  en  Magt, 
som  stadig  havde  Ojnene  aabne  for  denne  gamle  nationale 
Katholicisme ,   og  som  havde  en  Forudfølelse  af,  at  den  dog 

endnu  ikke  var  fuldstændig  knækket.  De  pavelige  Afsen- 
dinge  i  Haag  og  Brussel  manøvrerede  derfor  stadig  hos 
Eegeringen  for  at  faa  en  endelig  Åfgjorelse;  men  da  det 
ikke  kunde  opnaas,  fandt  Hoffet  i  Kom  paa  et  andet  Middel. 
Den  pavelige  Nuntius  Capaccini  fik  (1828)  Befaling  til  at 
søge  at  komme  til  en  Forstaaelse  med  de  gjenstridige  Bisper 
om,  at  de  frivillig  skulde  opgive  deres  Adkomster,  og  han 
førte  en  Forhandling  derom  i  Haag  med  Erkebisp  van  Santen, 
der  er  saa  karakteristisk,  at  den  bør  kjendes  i  sine  Hovedtræk. 
Capaccini  begyndte  med  at  overvælde  Erkebispen  med 
personlige  Lovtaler  og  med  at  fremføre  det  ønske,  der  be- 
sjælede den  hellige  Fader,  om  at  se  denne  Splid  udjævnet 
paa  en  Maade,  som  kunde  tilfredsstille  begge  Parter  og  især 
ikke  saare  saa  agtede  og  oplyste  Mænds  Værdighed  og  Over- 
bevisning. Da  Erkebispen  syntes  at  studse  noget  over  alle 
disse  skjønne  Ord,  tilføjede  han,  at  Paven  i  sin  faderlig© 
Godhed  samtykkede  i  at  føre  hele  Striden  tilbage  til  et  gan- 
ske ubetydeligt  Punkt,  til  en  simpel  Underskrift,  som  han 
opfordrede  ham  til  at  sætte  under  en  Bulle,  der  for  Fremtiden 
kun  hørte  til  den  katholske  Tradition  og  nu  ingen  virkelig 
Anvendelse  havde,  nemlig  Unigenitus-BuUen.  Herved  be- 
rørtes ikke  det  egentlige  Stridspunkt,  og  den  snilde  Italiener 
kunde  nok  haabe,  at  Erkebispen  maaske  vilde  gaa  ind  paa 
at  underskrive  et  Dokument,  der  ganske  vist  kun  havde  hi- 
storisk Betydning,  thi  det  gjaldt  jo  kun  en  pavelig  Forord- 
ning fra  Aaret  1713  mod  Jansenisterne,  som  nu  ingen  brød 
sig  om.  Lykkedes  det  imidlertid  Nuntius  at  opnaa  denne 
Underskrift  af  Erkebispen,  da  var  hans  Sag  vundet;  thi  der- 
ved var  givet  en  stiltiende  Indrømmelse  af  den  pavelige 
Stols  øverste  Myndighed.  Van  Santen  kunde  have  riegtet  at 
gaa  ind  paa  Spørgsmaalet,  saaledes  stillet;  men  han  foretrak 
at  blive  paa  det  af  hans  Modstander  valgte  Terrain  og  er- 
klærede kun  ganske  simpelt,  at  det  var  umuligt  for  ham  at 
gjøre,  hvad, man  forlangte,  uden  at  aflægge  falsk  Vidnesbyrd. 
«Jeg  har  mere  end  én  Gang»,  sagde  han,   «læst  Jansenius's 

Augustinus,  og  jeg  véd  med  Sikkerhed,  at  de  fem  i  Bullen 
fordømte  Sætninger  slet  ikke  findes  i  denne  Bog.  Hvorledes 
skulde  jeg  da  som  ærlig  Mand  og  Kristen  kunne  underskrive 
en  Erklæring,  der  bekræfter  noget,  som  jeg  véd  er  falsk?« 

Den  pavelige  Nuntius  opgav  dog  ikke  Sagen,  men  sagde 
videre:  "See,  Bordet  her,  vi  sidde  ved,  er  bedækket  med  et 
grønt  Tæppe.  Lad  os  antage,  at  det  tilhører  en  Fader,  og 
at  han  udtrykkelig  har  forbudt  sine  Børn  at  komme  ind  i 
dette  Værelse  eller  blot  at  se  derind.  ]'.n  Dag  titter  dog 
et  Barn  til  Trods  for  Forbudet  gjennem  Nøglehullet  og  ser, 
at  Tæppet  er  grønt;  noget  senere  taler  Faderen  om,  hvad 
der  findes  i  Værelset,  og  han  siger,  at  Tæppet  er  rødt.  Hvis 
han  nu  forlanger  af  sine  Børn,  at  de  skulle  nævne  de  Ting, 
der  findes  i  Værelset,  skal  da  det  ulydige  Barn  negte  at  ind- 
rømme, at  Tæppet  er  rødt?  Faderen  havde  Eet  til  at  for- 
byde Børnene  at  se  ind  i  Værelset;  han  har  ogsaa  Ket  til  at 
forlange  af  dem,  at  de  skulle  nævne  de  forskjellige  Ting  efter 
ham,  og  en  tidligere  Ulydighed  kan  ikke  indrømme  nogen 
Fritagelse  for  at  adlyde  den  faderlige  Befaling«. 

Anvendelsen  er  ganske  simpel;  thi  Paven  havde  som 
Katholikernes  Fader  forbudt  Læsningen  af  Augustinus  og 
senere  fordømt  nogle  Sætninger,  som  han  paastod  indeholdtes 
deri.  Hvorledes  det  nu  end  forholdt  sig,  det  maatte  blive 
den  hellige  Faders  Sag  og  ikke  dens,  hvis  Underskrift  man 
forlangte;  thi  man  gik  jo  ud  fra  den  Forudsætning,  at  han 
ikke  havde  læst  Bogen.  Erkebispen  stred  imod,  det  bedste 
han  kunde,  og  det  var  ejendommeligt  at  se  den  snu  Italieners 
Fortolkningskunst  lige  over  for  den  ligefremme  hollandske 
Ærlighed,  som  ikke  vilde  lade  sig  overbevise  om,  at  en 
falsk  Underskrift  dog  nok  lader  sig  opfatte  som  et  fromt 
Værk.  Hvis  Erkebispen,  som  Nuntius  maaske  troede,  havde 
været  træt  af  sin  Stilling  og  kun  Uønsket  at  finde  en  hæ- 
derlig Udvej,  havde  han  maaske  laant  -Øre  til  dette  For- 
slag, hvorved  Skinnet  jo  paa  en  Maade  kunde  reddes;  men 
til  hans  og  hans  Kirkes  Ære  maa  det  siges,    at  han  forbley 

døv  for  alle  Tilbud,  for  alle  de  skjenne  Ord  og  selv  for  alle 
Trusler,  saa  at  den  pavelige  Nuntius  tilsidst  rasende  sendte 
ham  bort  og  atter  bekræftede  Kirkens  Banlysning. 

Mere  og  mere  sank  den  gammel-katholske  Kirke  i  Ne- 
derlandene nu  hen  i  Forglemmelse,  og  naar  den  nu  og  da 
lod  høre  fra  sig  ved  et  nyt  Pavevalg  eller  ved  en  ny  Bi- 
skops Udnævnelse,  mødte  den  enten  Tavshed  eller  kun  For- 
nyelse af  Kirkens  Ban.  Saaledes  gik  det  indtil  Aaret  1853, 
til  hvilket  Tidspunkt  de  Komersk-Katholske  i  Holland  havde 
maattet  nøjes  med  deres  Organisation  som  en  Missions- 
kirke.  Men  nu  mente  Pius  IX,  at  øjeblikket  var  kommet 
til  endelig  at  besætte  de  biskoppelige  Stole,  og  han  udnævnte 
da  en  Erkebisp  i  Utrecht  og  Biskopper  i  Herzogenbusch, 
Harlem  og  Kuremonde.  Dette  Magtsprog  var  visselig  kræn- 
kende for  den  protestantiske  Majoritet  i  Landet  og  vakte  og- 
saa  dens  Vrede;  men  dens  Forhold  til  det  katholske  Parti 
i  Landet  blev  dog  ikke  synderlig  forrykket  derved,  hvor- 
imod det  fik  en  ganske  anden  Betydning  for  den  gammel- 
katholske  Kirke.  Dens  Bisper  havde  hidtil  dog  i  det  mindste 
ene  havt  Navnet  i  Stifterne,  de  kunde  dog  haabe  paa  bedre 
Dage;  men  nu  saa  de  ved  Siden  af  sig  Medbejlere,  der  be- 
røvede dem  selv  hvert  Skin  af  Magt.  Deres  Protest  var  da 
ihærdig  og  forblev  heller  ikke  uden  Indflydelse  i  de  neder- 
landske Kamre  med  Hensyn  til  den  Lov,  der  ordnede  de  nye 
Bispers  Forhold;  men  i  Virkeligheden  forandrede  det  dog 
ikke  Sagens  Kjærnepunkt,  og  den  almindelige  Mening  var  da 
ogsaa,  at  Pius  IX's  Dekret  havde  givet  Gammel-Katholikerne 
Naadestødet. 

Alt  syntes  da  endt  for  dem,  og  deres  Tilværelse  var  kun 
et  Tidsspørgsmaal.  En  svag  Lysstraale  kastede  endnu  en- 
gang sit  Skjær  ud  over  denne  hendøende  Kirke,  idet  nogle 
fremmede  Præster  viste  den  Interesse.  Saaledes  tilskrev  to 
italienske  Præster  i  Milano  og  Pavia  en  nyvalgt  Erkebisp, 
Loos,  Breve  fulde  af  Medfølelse  og  kjærligt  Sindelag,  og  en 
Præst  i  Paris,    Jobart,    stod  i  stadig  Forbindelse  med  dem. 

Naar  man  trængte  ind  i  deres  Helligdomme,  undredes  man 
over  at  finde  Kirkeprydelser  af  en  sjelden  Skj  enhed  eller  stor 
historisk  Interesse,  byzantinske  Messehagler,  Præsteklæder  fra 
Middelalderen,  gamle  Monstranser,  Bægere,  Kniplinger  af 
stor  Værdi  og  udmærket  Arbejde,  Bisp  Jansenius's  Kors  og 
Erkebisp  Neercassels  King  o.  s.  fr.  I  Utrecht  fandtes  den  lille 
Kirkes  Årchiver  og  en  Række  Haandskrifter  af  de  tidligere 
Bisper,  alt  stumme  Vidner  om  fordums  Betydning,  Relikvier 
for  en  Kirke,  som  selv  næsten  syntes  kun  at  være  en  Relikvi, 
en  forstenet  Levning  fra  en  for  stedse  svunden  Tid.  Man 
traadte   ind   i   disse   Kapeller   som    i    en   Familiebegravelse, 

mellem  Skyggerne  af  fordums  Storhed; det  var  da 

alt,  hvad  der  var  tilbage  af  saa  mange  Anstrengelser  og  saa 
mange  Ofre! 

Men  er  det  nu  ikke,  som  om  Scenen  i  faa  Aar,  ja  i  faa 
Maaneder  ganske  er  forandret,  som  om  uforudsete  Omstæn- 
digheder give  denne  Kirke  en  ny  Glands  og  Herlighed?  Og 
hvem  skyldes  denne  Gjenfodelse,  om  hvilken  alt  Haab  var 
opgivet?  Netop  denne  Ultramontanisme,  som  alt  havde  istem - 
met  mere  end  én  Triumfsang  paa  dens  Ruiner.  Pius  IX's 
Pavedomme  aabner  i  Sandhed  en  ny  Æra  for  den  gammel- 
katholske  Kirke  i  Nederlandene.  Forkyndelsen  af  Dogmet  om 
den  ubesmittede  Undfangelse  havde  alt  fremkaldt  en  kraftig 
Protest  fra  Erkebispen  i  Utrecht  mod  denne  Lære,  der  var 
ukjendt  i  den  ældre  katholske  Tid  og  blev  paabudt  Kirken 
til  Trods  for  en  Mængde  Præsters  og  Lægfolks  dybe  Uvilje. 
Denne  Protest,  der  udkom  paa  Latin  og  Hollandsk,  blev 
oversat  i  alle  Sprog  og  mindede  mange  Folk,  som  havde 
glemt  det,  om,  at  der  endnu  fandtes  en  katholsk  Kirke,  som 
negtede  at  bøje  sig  under  det  pavelige  Dictatur.  Conciliet  i 
Vaticanet  gjorde  den  en  endnu  større  Tjeneste.  Alle  véd  nu' 
at  Sagen  endnu  ikke  er  endt,  at  Protesterne  foreges  hver 
Dag  i  Antal  og  Kraft,  at  Katholicismens  Fremtid  er  indviklet 
i  den  mægtige  Bevægelse,    som   er   fremkaldt  ved  Dekreter, 

hvis  Gyldighed  de  mest  oplyste  og  ivrige  Katholiker  paa 
mange  Steder  bestride. 

Der  er  dog  én  Omstændighed,  som  vi  alt  have  hentydet 
til,  der  kunde  standse  Bevægelsen  og  ikke  lade  Gammel- 
Katholikerne  nogen  anden  Udvej  aaben  end  et  fuldstændigt 
Brud  med  Katholicismen  eller  en  Underkastelse  i  Strid  med 
deres  Samvittighed,  og  det  er,  at  hele  det  biskoppehge  Korps 
synes  bestemt  paa  eller  dog  vil  finde  sig  i  at  stotte  Læren 
om  Pavens  Ufejlbarhed.  Selv  den  stolte  gallicanske  Kirke 
hæver  ikke  ret  Stemmen  for  at  hævde  sin  Uafhængighed ,  og 
Bossuet  har  ikke  fundet  en  eneste  dristig'og  udholdende  Fo'r- 
svarer  blandt  sine  Efterfølgere.  Man  har  selv  set  Opposi- 
tionens Førere  i  det  sidste  Concilium,  den  ene  efter  den 
anden,  give  Exempel  paa  Tilbagetog.  Hvad  nytter  det  til, 
vil  man  sige,  at  veltalende  Stemmer,  som  Abbé  Loyson's  i 
Frankrig,  Professorerne  DolUnger's  og  Friederich's  i  Tyskland, 
hæve  sig  for  at  hævde  den  gamle  Katholicismes  gode  Ket 
mod  de  nye  Dekreter  i  Vaticanet?  Den  katholske  Eeligion 
bestaar  ikke  ene  af  en  Samling  Troslærdomme;  den  er  ogsaa, 
den  er  især,  kan  man  sige,  en  Maade  til  at  ordne  Menneskets 
Samfund  med  Gud  ved  et  Præsteskabs  Mellemkomst,  hvis 
Medlemmer  efterhaanden ,  uden  Afbrydelse  overgive  den 
guddommelige  Magt  til  hinanden ,  som  de  oprindelig  have 
faaet  af  Kristus  selv.  Hvad  formaa  enkelte  Stemmer  af  Præ- 
ster og  Lærde,  hvilken  personlig  Værd  de  end  have,  mod  det 
katholske  Livs  bydende  Fordringer?  Er  det  ikke  nødvendigt, 
at  Bisperne  bekræfte  de  unge  troendes  Daabspagt,  indvie  den 
hellige  Olje,  indsætte  de  unge  Præster?  Til  hvad  Nytte  er 
denne  Protest  fra  Modstanderne  af  Ufejlbarheden;  den  vil  af- 
mægtig knuses  af  den  Kjendsgjerning,  at  man  ikke  kan  und- 
være Bispedømmet,  naar  man  vil  leve  katholsk,  og  at  dette 
i  sin  Helhed  vil  indordne  sig  under  Ufejlbarhedens  Banner. 

Denne  Følgeslutning  kan  vistnok  være  rigtig,  men  der 
er  en  ringe  og  dog  vel  afgjørende  Indvending  at  opstille  der- 
imod, nemlig  at  den  gammel-katholske  Kirke  i  Utrecht  endnu 

bestaar  fuldstændig  ordnet.  At  frakjende  dens  Bispemagt 
Lovlighedens  Præg,  fordi  den  ikke  er  bleven  anerkjeudt  i 
Vaticanet,  vilde  jo  være  at  foregribe  selve  Spørgsmaalets 
Løsning.  Derfor  have  ogsaa  Gammel-Katholikerne  i  Neder- 
landene og  de  Katholiker,  som  modsætte  sig  det  sidste  Con- 
ciliums  Dekreter,  nærmet  sig  til  hverandre  for  at  gjore  fællea 
Sag.  Saasnart  Bevægelsen  begyndte,  indsaa  Kirken  i  Utrecht 
strax,  at  her  var  en  Kampplads,  den  maatte  made  paa,  og 
Erkebisp  Loos  satte  sig  i  Forbindelse  med  de  vigtigste  Or- 
ganer for  den  tyske  Protest.  Da  den  gammel  -  katholske 
Kongres  blev  sammenkaldt  i  Munchen  1871,  lod  Kirken  i 
Holland  sig  repræsentere  ved  tre  Afsendinge,  van  Vlooten, 
van  Beck  og  van  Thiel.  Denne  sidste  havde  saa  megen  Fær- 
dighed i  Tysk,  at  han  klart  kunde  fremsætte  sin  Kirkes  Sag 
og  dens  nuværende  Betydning  for  Forsamlingen;  hans  Ord 
bleve  hilste  med  stort  Bifald,  og  for  ferste  Gang  i  halvandet 
Hundrede  Aar  gav  en  talrig  Forsamling  af  Præster  og  Skrift- 
lærde et  Vidnesbyrd  om  den  banlyste  Kirkes  gode  Eet.  Blandt 
de  Resolutioner,  Kongressen  vedtog,  findes  ogsaa  denne:  »Vi 
erklære,  at  den  Beskyldning  man  har  rejst  mod  Kirken  i 
Utrecht  for  Jansenisme,  er  ugrundet,  og  der  er  da  ingen 
Trosforskjel  mellem  den  og  os». 

Denne  Erklæring  af  Kongressen  i  Munchen  giver  de 
gammel-katholske  Bisper  i  Holland  en  betydningsfuld  Stilling. 
Naar  man  efter  en  omhyggelig  Beregning  anslaar  Antallet  af 
de  tyske  og  esterrigske  Katholiker,  som  have  sluttet  sig  til 
den  rejste  Modstand  mod  Vaticanets  Dekreter,  til  300,000, 
indtager  Erkebisp  Loos  den  første  Plads  i  Foreningen,  og 
hans  Stift  har  faaet  den  samme  Betydning  som  hans  For- 
gænger Codde's,  da  det  blev  undertrykt  af  Paven.  Frugterna 
udeblive  ikke  heller.  Saaledes  har  Sognepræsten  Eenftle  i 
Bajern  i  Forening  med  hele  sit  Sogn  opfordret  Erkebispen  i 
Utrecht  til  at  forestaa  Daabspagtens  Indvielse  med  den  hel- 
lige Olje;  Aloysius  Anton  i  Wien,  der  har  dannet  en  hel 
gammel-katholsk  Menighed,  har  stillet  den  samme  Opfordring 

til  ham  og  tillige  forlangt  Indvielsen  af  tre  Bisper,  og  flere 
lignende  Opfordringer  komme  baade  fra  Tyskland,  Bohmen 
og  østerrig. 

Der  fremstiller  sig  nu  rigtignok  her  en  Vanskelighed: 
kan  en  Biskop  udfore  sit  Hverv  i  et  andet  Stift  end  sit  eget 
og  uden  Tilladelse  af  Stedets  Biskop?  Spørgsmaalet  er  ikke 
uden  tidligere  Tilknytningspunkter;  de  hollandske  Bisper 
kunne  paakalde  Nødvendighedens  Lov,  og  der  vil  kunne  efter- 
vises ikke  faa  Exempler  paa,  at  orthodoxe  Bisper  ikke  ere 
vegne  tilbage  for  denne  Nødvendighed.  Naar  man  nu  stiller 
sig  paa  et  ganske  upartisk  Standpunkt  lige  over  for  denne 
indre  Krisis  i  Katholicismen,  kan  man  kun  nære  ét  ønske, 
og  det  er,  at  den  rene  Tro,  den  kristne  Lære,  Samvittighe- 
dernes Frihed  og  Fremskridtets  Ideer  til  Sandhedens  Erkjen- 
delse  maa  fore  til  en  mægtig  Sejr,  hvis  kostelige  Frugter 
hele  Civilisationen  maa  faa  Gavn  af.  Det  er  vist,  at  alle 
disse  Stridigheder  forekomme  den  upartiske  Iagttager  tem- 
melig ringe  ved  Siden  af  de  store  Interesser,  som  egentlig 
skulle  være  det  Maal,  der  skal  naas;  men  just  i  religiøse 
Sager,  mere  end  i  alle  andre,  maa  man  agte  selv  tilsynela- 
dende smaa  Betænkeligheder  og  ikke  opholde  sig  over,  at 
Fremskridtet  følger  Veje,  der  synes  os  helt  sælsomme.  Un- 
dertiden se  mægtige  Floder  sig  indsnevrede  mellem  Klipper; 
de  tabe  Intet  derved  hverken  i  deres  Løbs  Heftighed  eller  i 
Dybde,  tværtimod.  Hvis  dette  Billede  kan  anvendes  paa 
Gammel-Katholikernes  Bevægelse,  og  hvis  Kirken  i  Utrecht 
er  kaldet  til  at  aabne  den  en  Udvej,  som  den  har  nødig  for 
ikke  afmægtig  at  omhvirvles,  saa  vil  man  om  denne  Kirke 
kunne  bruge  det  Ord,  som  en  jødisk  Profet  engang  sagde 
•m  Betlehem:  «Du  er  den  mindste  af  Byerne  i  Juda,  og  dog 

skal  Frelsen  udgaa  fra  Dig!« 

J.  Magnussen. 


Placidia,  den  vestromerske  Kejserdatter  og 
vestgotiske  Droimiiig. 


I. 

Allerede  fer  Folkevandringen  begyndte  i  Aaret  375,  havde 
det  store  romerske  Kejserrige  mistet  betydelige  Landstræk- 
ninger, især  i  Germanien  langs  med  den  venstre  Ehinbred. 
Landets  Kraft  var  desuden  i  høj  Grad  bleven  svækket  ved 
den  uheldsvangre  Deling  af  Riget  efter  Constantin  den  stores 
Død  (337),  ved  Optagelsen  af  mange  —  som  oftest  aldeles 
upaalidelige  —  Barbarer  i  Hæren,  ved  Indførelsen  af  et  i  høj 
Grad  ceremonielt  Hofliv  med  en  nøjagtig  bestemt  Rangorden 
og  endelig  ved  de  religiøse  Brydninger.  Donau  var  dog  endnu 
Rigets  Grændse.  Nord  for  denne  Flod  boede  Vestgoterne, 
som  allerede  i  længere  Tid  havde  staaet  i  flersidig  Forbin- 
delse med  Romerne  og  derfor  havde  begyndt  at  modtage  Civi- 
lisation og  Kristendom.  Deres  Biskop  Ulfilas  oversatte  netop 
paa  denne  Tid  det  nye  Testamente  paa  Gotisk  og  omvendte 
de  fleste  af  sine  Landsmænd  til  arianske  Kristne. 

Østgoterne  førte  derimod  endnu  deres  gamle,  vilde 
Krigerliv,  upaavirket  af  Civilisationen,  og  deres  Konge,  Er- 
manrik,  havde  stiftet  et  stort  Erobringsrige,  der  strakte  sig 
lige  fra  Østersøen  til  det  sorte  Hav,  og  havde  underkastet 
sig  mange  af  de  slaviske  og  finske  Folkestammer  i  det  nord- 
østlige Evropa,  som  Romerne  dengang  sammenfattede  under 
Navnet  «Sarmatia«. 

Hidindtil  havde  Barbarerne  paa  det  romerske  Riges 
Grænser  dog  holdt  sig  nogenlunde  rolige,  men  i  Aaret  375 
gav  Hunnernes  Fremtrængen  over  Volga  Signalet  til  store 
Omvæltninger.  De  overvundne  Alaner  mellem  Volga  og  Don 
sluttede  sig  til  de  fremtrængende  Barbarer,  og  nu  gik  Toget 
videre  over  Don.  Den  over  100  Aar  gamle  Kong  Ermanrik 
dræbte  sig  selv,  hans  Rige  opløstes,  og  Hunnerne  bemæg- 
tigede sig  største  Delen  deraf.  Ogsaa  Vestgoterne  bleve 
haardt  trængte  af  Hunnerne;  de  søgte  derfor  og  fik  af  Kej- 
ser Valens  i  det  østromerske  Rige  Tilladelse  til  at  gaa  over 
Donau.  To  hundrede  Tusinde  Krigere  med  Kvinder  og  Børn 
satte  over  Floden  og  lejrede  sig  i  Nedre  -  Møsien ,  hvor  de 
skulde  dyrke  Jorden  og  gjøre  Krigstjeneste  for  østriget.  Da 
de  imidlertid  af  de  romerske  Embedsmænd  bleve  overmodig 
behandlede  og  skjændig  udsugede,  gjorde  de  Oprør  og  trængte 
ind  i  Thracien.  Kejser  Valens  ilede  selv  imod  dem,  men  uden 
at  oppebie  Hjælp  fra  Vestriget,  hvis  unge,  brave  Kejser  Gra- 
tian allerede  var  undervejs,  indlod  han  sig  i  et  Slag  ved 
Adrianopel  (378),  hvor  han  led  et  totalt  Nederlag  og  selv 
faldt.  Vestgoterne  bemægtigede  sig  derpaa  hele  det  aabne 
Land  lige  til  Constantinopels  Porte.  Gratian,  som  indsaa,  at 
han  ikke  selv  kunde  faa  Bugt  med  dem,  overgav  Orientens  og 
Illyriens  Præfekturer  til  Spanieren  Theodosius,  en  Søn  af  den 
udmærkede  Feltherre  af  samme  Navn,  som  under  Valen- 
tinian I  havde  slaaet  Picterne  og  Scoterne  samt  dæmpet  en 
maurisk  Fyrstes  Opstand  i  Afrika,  og  denne  blev  saaledes  i 
Aaret  379  Kejser  over  det  østromerske  Rige.  Gratian  kunde 
ikke  have  truffet  noget  bedre  Valg.  Theodosius,  som  siden 
fik  Tilnavnet  »den  store«,  bragte  ved  forsigtig  Krigsførelse 
og  ved  at  benytte  Goternes  indre  Stridigheder  Rolighed  og 
Lydighed  tilveje.  Goterne  vedbleve  vel  at  boe  i  Møsien  som 
et  eget  Folk,  men  de  anerkjendte  den  romerske  Overhøjhed, 
og  de  dannede  fra  nu  af  den  østromerske  Krigsmagts  Hoved- 
styrke, hvad  de  især  fik  Lejlighed  til  at  vise  i  det  blodige 
Slag  ved  Aqvileja  (394),  hvor  Theodosius  overvandt  Frankeren 

Arbogast  og  den  af  denne  indsatte  vestromerske  Kejser  Eu- 
genius,  ligesom  tidligere  (i  387)  mod  Usurpatoren  Maximus,  der 
havde  opkastet  sig  til  Kejser  i  Galliens  Præfektur  og  der- 
paa  angrebet  den  unge  Valentinian  IL  Efter  at  have  styrtet 
Maximus  overgav  Theodosius  i  Aaret  388  hele  Vesten  til 
Valentinian  II  —  hvis  skjonne  Søster,  Galla,  han  ægtede  til 
Trods  for,  at  saavel  hun  som  Moderen,  Faustina,  vare  Ari- 
anere — ,  men  Valentinian  blev  allerede  i  392  myrdet  af 
Arbogast,  og  forst  2  Aar  efter  saa  Theodosius  sig  i  Stand  til 
at  forfølge  og  straffe  Morderen.  I  Slaget  ved  Aqvileja  om- 
kom saavel  Arbogast  som  Eugenius,  og  hele  Romerriget  var 
derpaa  for  sidste  Gang  i  nogle  Maaneder  forenet  under 
én  Kejser,  nemlig  indtil  Theodosius'  Dod,  som  des  værre  al- 
lerede indtraf  395,  efter  at  han,  som  bekjendt,  havde  gjort 
Kristendommen  i  den  rettroende  (athanasianske)  Form  til 
Eigets  herskende  Religion,  forbudt  den  hedenske  Gudsdyrkelse 
og  forkjætret  Arianismen,  som  vel  ogsaa  snart  tabte  sig 
blandt  Romerne,  men  derimod  længe  vedblev  at  holde  sig 
hos  de  gotiske  Folk. 

Theodosius  den  store  havde  forinden  sin  Dod  begaaet 
den  store  Fejl  at  dele  Riget  mellem  sine  to  Sønner,  hvoraf 
den  18-aarige  Arcadius  (395—408)  fik  de  to  østlige  Præfek- 
turer med  Galleren  Rufinus,  den  11-aarige  Honorius  de  to 
vestlige  med  Vandaleren  Stilicho  til  Formynder.  Stilicho 
havde  under  Theodosius  udmærket  sig  saa  meget  som  Gene- 
ral, at  denne  ikke  blot  havde  stillet  ham  i  Spidsen  for  den 
egentlige  romerske  Hærstyrke,  men  endog  givet  ham  sin 
Niece  Serena  til  Gemalinde.  Han  vedblev  ogsaa  senere  —  i 
Modsætning  til  Rufinus  —  at  vise  sig  som  en  dygtig  General 
og  Statsmand,  men  i  øvrigt  vare  de  begge  havesyge  og  ær- 
gjerrige,  og  begge  misbrugte  deres  Magt  til  at  faae  de  af 
dem  ledede  Kejsere  til  at  formæle  sig  med  deres  Døtre. 
Stilicho  stræbte  lige  fra  Begyndelsen  efter  at  udvide  den 
Stilling,  han  havde  i  det  vestlige  Rige,  ogsaa  til  det  østlige 
og  søgte  derfor  at  styrte  Rufinus,   hvad  der  ogsaa  lykkedes 

ham  allerede  inden  et  Aars  Forløb.  Strax  efter  Theodosius' 
Død  ophævede  nemlig  de  i  det  østlige  Rige  optagne  Goter 
Forbindelsen  med  Eomerne  og  gjennemstrejfede  Provinserne 
Thessalien,  Macedonien,  Thracien  og  Illyrien  under  An- 
førsel af  Alarich,  en  tapper  Mand  af  en  af  deres  fornemste 
Slægter,  Baltherne,  hvem  de  snart  efter  erkjendte  for  Konge; 
Stilicho  ilede,  uden  at  afvente  Opfordring  dertil  fra  det  byzan- 
thinske  Hof,  med  det  vestlige  Riges  Hærstyrke  til  Hjælp  mod 
Goterne;  men  Rufinus,  hvis  Skinsyge  blev  vakt  herved,  fra- 
bad sig  i  Arcadius'  Navn  Stilichos  Nærværelse  og  fordrede 
tillige  af  ham,  at  han  skulde  udlevere  Arcadius'  Andel  i 
Theodosius'  den  stores  Hære  og  Skatte.  Stilicho  adlød  Op- 
fordringen, sendte  de  forlangte  Tropper,  raen  traadte  nu  i 
Forbindelse  med  Rufinus'  Fjender  og  Misundere.  Eunuchen 
Eutropius,  som  allerede  tidligere  havde  undergravet  Rufinus' 
Magt  ved  Arcadius'  Formæling  med  Eudoxia,  en  Datter  af 
Frankeren  Bauto,  sammensvor  sig  med  Goteren  Gainas,  som 
anførte  de  af  Stilicho  oversendte  Tropper,  og  ved  en  Revue 
over  disse  blev  Rufinus  i  Kejserens  Nærværelse  pludselig  om- 
ringet og  nedstødt  af  nogle  Soldater,  hvorpaa  Eutropius  blev 
Rigets  ledende  Minister. 

Goterne  havde  imidlertid  fortsat  deres  Røvertog.  Efter 
Stilichos  Bortgang  vare  de  endog  trængte  igjennem  Passet 
ved  Thermopylæ  og  huserede  nu  i  det  egentlige  Grækenland. 
Alle  Byer  i  Melleragrækenland  med  Undtagelse  af  Theben 
bleve  erobrede,  og  alle  de  erobrede  Byer  bleve  plyndrede  med 
Undtagelse  af  Athen,  der  havde  overgivet  sig  frivillig.  Alarich 
vendte  sig  derpaa  mod  Peloponnes,  hvis  Bolværk  paa  Tangen 
ved  Korinth  hurtig  blev  forladt  af  de  græske  Tropper,  ind- 
tog alle  Stæderne  og  anrettede  store  ødelæggelser.  Fra  Pelo- 
ponnes truede  han  derpaa  med  sine  Fartøjer  det  adriatiske 
Havs  østkyster,  ja  endog  Italien,  saa  at  Stilicho  for  at  fore- 
komme en  Landing  i  Italien  med  sine  Tropper  satte  over  til 
Peloponnes.  Goterne  maatte  trække  sig  tilbage  til  Illyrien, 
og  her  blev  nu  Alarich  til  Verdens  Forbavselse  udnævnt  til 

denne  Grænseprovinses  Overfeltherre,  ligesom  hans  Tropper 
bleve  erklærede  for  det  estromerske  Riges  Forbundsfæller. 
Eutropius  nærede  derved,  som  man  let  vilskjonne,  den  Hen- 
sigt at  betjene  sig  af  Goterne  mod  den  forhadte  Stilicho, 
hvem  han  endog  skal  have  tragtet  efter  Livet  ved  lejede 
Mordere.  Han  faldt  imidlertid  selv  kort  efter  (399)  som  et 
Offer  for  en  Sammensværgelse,  i  Spidsen  for  hvilken  den  tid- 
ligere omtalte  Goter,  Gainas,  stod,  og  det  estromerske  Rige, 
hvis  Regering  derpaa  lededes  af  Kejserinde  Eudoxia,  da  Ar- 
cadius  selv  var  ganske  uskikket  til  enhver  alvorlig  Forretning, 
kom  i  den  ynkeligste  Forfatning. 

Imidlertid  ledede  Stilicho  det  vestlige  Riges  Regering 
med  kraftig  Haand.  Mod  Franker  og  AUemanner  hævdede 
han  de  romerske  Vaabens  Ry  og  undertrykkede  hurtig  et 
farligt  Oprør  af  en  vis  Gildo,  som  havde  opkastet  sig  til 
Herre  i  Afrika.  Umiddelbart  efter  Gildos  Besejring  maatte 
han  atter  ruste  sig  mod  Goterne.  Alarich  havde  nemlig 
benyttet  sin  ovennævnte  Udnævnelse  til  fuldstændig  at  for- 
syne sine  Gotere  med  Vaaben  fra  de  illyriske  Arsenaler  og 
brod  nu  (i  Aaret  400)  paa  Opfordring  af  Hoffet  i  Constan- 
iinopel  hærjende  ind  i  det  veslromerske  Rige.  Han  trængte 
imidlertid  denne  Gang  kun  frem  til  det  V^enetianske;  Stilicho 
fik  saaledes  Tid  til  at  træffe  sine  Forholdsregler,  og  da  Ala- 
rich to  Aar  senere  atter  viste  sig  i  Italien,  blev  han  af  Sti- 
licho slaaet  ved  PoUentia  i  Ligurien  (403)  og  et  halvt  Aar 
senere  ved  Verona.  Goterne  maatte  trække  sig  tilbage  og 
hold  sig  derpaa  i  nogle  Aar  rolige,  idet  det  synes,  som  om 
Stilicho  har  betalt  dem  en  Tribut.  Italien  blev  imidlertid 
kort  efter  Goternes  Bortgang  bjemsøgt  af  andre  barbariske 
Skarer,  som,  rimeligvis  fortrængte  af  de  nord  for  Donaus 
nedre  Løb  lejrede  Hunner,  væltede  sig  ind  i  Italien  under  An- 
førsel afRhadagais,  der  havde  ledsaget  Alarich  paa  hans  første 
Tog  til  Italien.  Stilicho  reddede  dog  atter  denne  Gang  det 
vestromerske  Rige  fra  Undergang,  dels  ved  at  omringe  og 
udsulte  Barbarerne,  dels  ogsaa  ved  Vaaben  magt.   Efter  Slaget 

ved  Fæsulæ  (406)  blev  Rhadagais  selv  fanget  og  henrettet, 
men  da  Stilicho  kort  efter  drog  de  romerske  Tropper  i  Gal- 
lien til  sig  for  at  opsøge  Goterne  i  lUyrien,  trængte  Lev- 
ningerne af  Ehadagais'  vilde  Skarer  i  Forening  med  Qiiader, 
Vandaler,  Suever,  Alaner,  Herulere,  Sachsere,  Burgundere  og 
andre  Barbarer  over  Ehinen  ind  i  Gallien,  medens  paa  samme 
Tid  Gepiderne,  Sarmaterne  og  Hunnerne  satte  sig  fast  i  Do- 
nauprovinserne. Strassburg,  Speier,  Worms,  Mainz  og  andre 
Stæder,  som  hidtil  havde  været  Bolværker  mod  Barbarerne, 
faldt  nu  i  disses  Hænder,  forskjellige  Modkejsere  fremstode  i 
Gallien  og  Britannien,  og  i  Aaret  409  tabtes  ogsaa  Spanien, 
da  Vandalerne,  Sueverne  og  Alanerne  bemægtigede  sig  dette 
rige  Land. 

Ogsaa  Italien  blev  under  disse  Begivenheder  et  Bytte  for 
Barbarerne.  Stilicho  havde  nemlig  trukket  Alarich  over  fra 
Tjenesten  i  det  østlige  til  Tjeneste  i  det  vestlige  Rige  og 
truffet  en  eller  anden  hemmelig  Aftale  med  ham.  Efter  en 
—  rigtignok  meget  usandsynlig  —  Beretning  vilde  Stilicho 
bruge  Alarichs  Goter  mod  selve  Honorius,  og  efter  en  an- 
den, ligesaa  usandsynlig,  nærede  han  den  Hensigt  at  drage 
med  Goterne  mod  Constantinopel  og  skaffe  sin  Søn  den 
græske  Trone.  Nok  sagt,  Alarich  viste  sig  pludselig  paa 
Italiens  Grænser,  beklagede  sig  over,  at  man  havde  skuffet 
ham,  og  fordrede  Erstatning.  Det  romerske  Senat  vilde  slet 
ikke  bevilge  den  forlangte  Tribut  og  føjede  sig  kun  deri  paa 
Stilichos  indtrængende  Forestillinger.  Ministerens  Fjender, 
navnlig  Honorius'  YndUng  Olympius  og  Generalen  Sarus,  be- 
nyttede sig  imidlertid  heraf  til  at  styrte  ham.  Stilicho  blev 
tilligemed  sin  Søn  pludselig  fængslet  og  henrettet  i  Ravenna 
(408),  hvorhen  Honorius  havde  trukket  sig  tilbage  for  sin 
Sikkerheds  Skyld,  da  denne  By  var  utilgængelig  ved  sine 
Sumpe  og  Kanaler.  Olympius,  som  traadte  i  den  styrtede 
Ministers  Plads,  brugte  fra  Begyndelsen  af  sin  Magt  til  Ri- 
gets Fordærvelse.  Han  besatte  alle  Poster  i  Hæren  og  Staten 
med  sine  Kreaturer,  lod  hele  Stilichos  Familie  samt  alle  hans 

Venner  ombringe  og  udstedte  en  Bække  intolerante  Forord- 
ninger. Ingen  Arianer  maatte  saaledes  beklæde  noget  Em- 
bede, og  det  paalagdes  -Øvrighederne  at  forfølge  Kjætterne. 
De  arianske  Goter  i  den  romerske  Hær  bleve  ved  disse  Be- 
stemmelser bragte  til  Fortvivlelse,  og  da  man  efter  Stilichos 
Mord  ogsaa  lod  de  fremmede  Hjælpetroppers  Hustruer  og 
Bern,  der  som  Pant  paa  Barbarernes  Troskab,  vare  overladte 
Romerne  og  fordelte  i  de  italienske  Stæder,  myrde  samt  neg- 
tede  at  betale  Tributen  til  Alarich,  flygtede  mange  Tusinde 
Goter,  Alaner  og  andre  Fremmede  af  den  romerske  Hær  til 
denne  og  tilbøde  ham  deres  Tjeneste  som  Combattanter  og 
Vejvisere. 

Alarich  var  ikke  sen  til  at  benytte  sig  heraf.  Endnu 
samme  Aar  (408)  trængte  han  uden  at  finde  Modstand  ind  i 
Italien  og  drog  plyndrende  og  hærjende  frem  lige  til  Staden 
Kom,  som  han  indesluttede  og  berøvede  al  Tilførsel.  Da 
Byen  omsider,  tvuogen  af  Hungersnød,  tilbød  ham  et  Forlig, 
men  samtidig  pralede  af  den  Masse  bevæbnede  Borgere,  som 
vare  i  Stand  til  at  forsvare  sig,  svarede  Alarich  leende:  »Jo 
tættere  Høet  staar,  desto  lettere  lader  det  sig  meje».  Allige- 
vel lod  han  sig  denne  Gang  bevæge  til  at  opgive  Belejringen 
og  drage  bort,  mod  at  Byen  skulde  udrede  5,000  S  Guld, 
30,000  H  Sølv,  4,000  Silkedragter,  3,000  røde  Saffiansskind 
og  3,000  S  Peber.  Honorius  negtede  imidlertid  trods  det 
romerske  Senats  indtrængende  Forestillinger  at  stadfæste  For- 
liget, og  Alarich  drog  derfor  anden  Gang  mod  Rom  (i  Aaret 
409),  som  nu  frivillig  overgav  sig,  hvorpaa  Alarich  udnævnte 
Stadpræiekten  i  Rom,  Priscus  Attalus,  til  Modkejser  og  inde- 
sluttede Kejser  Honorius  i  Ravenna.  Lykken  var  imidlertid 
Honorius  forholdsvis  gunstig  i  Ravenna,  skjønt  hans  begun- 
stigede Minister,  Præfekten  Jovius,  der  tidligere  havde  mæglet 
mellem  ham  og  Alarich,  gik  over  til  denne  sidste.  Stathol- 
deren i  Afrika  forsynede  nemlig  det  belejrede  Ravenna  med 
Penge  og  Korn,  samtidig  med  at  han  unddrog  Roms  Beboere 
den   sædvanlige   Tilførsel.      Hertil  kom,   at  der  landede  en 

Forstærkning  paa  4,000  Mand  i  Ravennas  Havn.  Alaricli  er- 
kjendte  Umuligheden  af  at  indtage  Staden  og  saaledcs  opnaa 
det  ved  Attalus'  Udnævnelse  tilsigtede  Maal.  Han  indlod  sig 
derfor  paany  i  Underhandlinger  med  Honorius,  idet  han  dog 
vedblev  at  opholde  sig  i  Nærheden  af  Ravenna.  Han  blev 
imidlertid  her  listig  angrebet  af  sin  Dodsfjende  Sarus  og  led 
et  betydeligt  Tab.  Derved  bleve  Underhandlingerne  paa  én 
Gang  afbrudte,  og  Alarichs  hele  Raseri  vendte  sig  nu,  uden 
at  det  staar  klart,  hvad  Grunden  har  været  dertil,  mod  Byen 
Rom,  der  haardt  kom  til  at  bøde  for  Tabet  ved  Ravenna. 
Han  drog  mod  Rom  i  den  udtrykkelige  Hensigt  denne  Gang 
at  plyndre  Staden,  og  dette  skete  ogsaa  i  3  Dage,  efter  at 
den  med  Lethed  var  bleven  indtaget  den  24de  August  410. 
Dog  skaanedes  Kirkerne  og  Kirkegodset  samt  de,  der  flygtede 
ind  i  Kirkerne. 


II. 

Vi  have  forudskikket  denne  Indledning  til  en  bedre  For- 
staaelse  af  det  Følgende  og  komme  nu  til  vort  egentlige,  i 
Titlen  antydede  Emne:  den  eventyrlige  Skæbne,  som  paa 
denne  Tid  overgik  en  af  det  vestromerske  Riges  Kejserdøtre; 
ved  denne  Fremstilling  have  vi  blandt  andet  især  benyttet  en 
Afhandling  i  Revue  des  deux  Mondes  af  Thierry. 

Blandt  alle  de  Kostbarheder  og  Kunstskatte,  som  ved 
Roms  Plyndring  i  August  410  faldt  i  Alarichs  Hænder,  var 
der  ingen,  han  satte  saa  megen  Pris  paa  som  en  Skat 
af  en  ganske  anden  Art,  der  ogsaa  faldt  i  hans  Hænder, 
nemlig  Honorius'  unge  Søster,  der  ved  Farens  Nærmelse  havde 
begivet  sig  ind  i  den  evige  Stad  for  at  dele  Faren  med  det 
romerske  Folk  og  Senat,  medens  derimod  hendes  Broder 
skjulte  sig  bag  Ravennas  utilgængelige  Forskandsningcr.  Hen- 
des Navn  var  Galla  Placidia,  og  hun  var  vidunderlig  skjøn. 
Alarich  glædede  sig  overordentlig  ikke  just  overat  kunne  dis- 
ponere over  saa  megen  Ungdom  og  Ynde   (thi  hans  Hjerte 

var  uimodtageligt  for  slige  Følelser),  men  over  i  hende  at 
have  et  Pant,  som  satte  ham  i  Stand  til  at  forny  de  af- 
brudte Underhandlinger  med  Honorius.  Ved  at  plyndre  Rom 
havde  han  kun  adlydt  en  indre  Stemme,  som  tilskyndede 
ham  dertil,  og  nu,  da  dette  hans  barbariske  Instinkt  var 
mættet,  vidste  han  ikke  ret,  hvad  han  skulde  gjere  med  sin 
Erobring,  som  han  ikke  agtede  helt  at  iOdelægge,  og  som  han 
paa  den  anden  Side  ikke  kunde  beholde,  naar  han  ikke  til- 
lige var  i  Besiddelse  af  Sicilien  og  Afrika.  Alarich  tragtede 
efter  at  spille  en  hæderligere  Rolle  i  Verden  end  en  simpel 
Roverhøvdings  og  at  knytte  sit  Kavn  til  en  eller  anden 
dumdristig  Handling,  som  kunde  gjøre  hans  Navn  udødeligt. 
Hans  Ærgjerrighed  var  stedse  gaaet  ud  paa  i  det  romerske 
Rige  at  skaffe  sig  en  Plads,  der  var  ham  værdig,  en  Stilling 
i  Lighed  med  Arbogasts,  Stilichos  eller  Gainas';  kort  sagt, 
han  attraaede  paa  en  lovmæssig  ISIaade  at  opnaa  det  romerske 
Riges  højeste  Æresposter:  Patricier,  Medlem  af  Senatet,  Gene- 
ralissimus  o.  s.  v.,  og  han  havde  foretaget  den  sidste  Krig  for 
at  reklamere  den  ham  lovede  Titel  som  «Rigshærens  øverst- 
befalende« samt  en  Godtgj øreise,  man  skyldte  ham.  Godt- 
gj øreisen  havde  han  nylig  paa  en  grusom  Maade  selv  skaffet 
sig  med  sine  egne  Hænder;  men  hvad  de  romerske  Embeder 
og  Værdigheder  angik,  hvorledes  turde  han  da  vove  at  gjøre 
Fordring  paa  dem,  nu  da  Roms  Plyndring  og  denne  Stads 
rygende  Ruiner  hævede  deres  mægtige  Røster  imod  ham? 
Netop  i  denne  Henseende  var  det,  at  han  glædede  sig  saa 
meget  over  at  have  Placidia  i  sin  Vold.  Han  haabede,  at 
hun  vilde  være  et  Middel  for  ham  til  at  gjenvinde  det  tabte 
Terrain,  og  da  han  efter  faa  Dages  Forløb  begav  sig  bort  fra 
Rom  til  Strædet  ved  Messina,  rimeligvis  for  derfra  at  forsøge 
paa  at  bemægtige  sig  Sicilien  og  Afrika,  medtog  han  derfor 
sin  skjønne  Fange,  hvem  han  i  ivrigt  behandlede  med  al 
Agtelse  og  med  alle  de  Hensyn,  der  skyldtes  hendes  Rang. 
Han  medførte  imidlertid  ogsaa  en  anden,  ganske  mærkelig 
Personlighed  som  et  Slags  Pant  paa  sine  -Ønskers  Opnaaelse, 

en  Personlighed,  hvem  han  ligeledes  behandlede  med  et  vist 
Hensyn,  der  dog  næppe  var  fri  for  en  Smule  Ironi.  Denne 
Mand  var  den  tidligere  omtalte  Modkejser,  Flavius  Priscus 
Attalus,  en  rig  Borger  fra  Jonien,  der  var  bleven  ophøjet  til 
romersk  Senator  og  kunde  gjælde  for  en  Typus  paa  sin  Tids 
Adelsmænd.  Han  digtede  smaa  erotiske  Vers,  som  han  sang, 
idet  han  accompagnerede  sig  selv  paa  Lyren ;  samtidig  corre- 
sponderede  han  imidlertid  om  de  alvorligste  Materier  med 
den  værdige  Symmachus,  som  kaldte  ham  sin  Sen.  Da  At- 
talus dertil  var  forekommende  og  nedladende  mod  alle,  var 
det  ikke  forunderligt,  at  han  var  bleven  Senatets  Afgud,  og 
at  han  lidt  efter  lidt  var  bleven  udnævnt  til  Stadpræfekt  i 
Eom  og  til  Intendant  over  Stadens  Helligdomme.  Da  Senatet 
i  409  vilde  mægle  mellem  Kejser  Honorius  og  Alarich,  troede 
det  ikke  at  kunne  gjøre  noget  bedre  end  for  en  stor  Del  at 
betro  et  saa  delicat  Hverv  til  Attalus.  Denne  var  imidlertid 
hemmelig  smittet  af  den  samme  Kræftskade,  som  gnavede 
paa  hele  det  romerske  Samfund :  Lidenskaben  for  den  hojeste 
Magt,  hint  febrilske  -Ønske  om  at  iføre  sig  Purpuret,  der 
allerede  saa  ofte  havde  bragt  Cæsarernes  Kappe  over  paa  saa 
mange  uværdige  Skuldre.  Det  var  derfor  en  let  Sag  for 
Alarich  at  faa  ham  til  at  svigte  Honorius'  Sag  og  begunstige 
hans  egne  Planer.  Da  deres  Overenskomster  vare  sluttede, 
og  selve  Eom  var  bleven  behørig  bearbejdet,  blev  Attalus, 
der  af  Vestgoterne  opstilledes  som  det  eneste  mulige  Pant 
for  Freden,  af  Senatet  proklameret  som  Kejser,  og  ifølge  Af- 
talen med  Alarich  gjorde  den  nybagte  Kejser  derpaa  strax 
Alarich  til  Overbefalingsmand  over  Rigshæren  og  Alarichs  Svo- 
ger, Ataulf,  der  inden  Roms  Plyndring  var  kommen  med  en 
Hjælpehær  fra  Pannonien,  til  General  for  Hustropperne  eller 
Garden  (Slutningen  af  409).  Det  hedenske  Parti  i  Rom 
støttede  herved  varmt  Attalus,  som  var  en  Hedning  i  Mod- 
sætning til  det  katholske  Kejserhus  af  Theodosius  den  Stores 
Slægt;  men  Vestgoterne,  der  vare  arianske  Kristne,  krym- 
pede sig  ved  at  støtte  en  hedensk  Fyrste.      For  at  udjævne 

alle  Vandskeligheder  herved  faldt  Alarich  paa  at  lade  Attalus 
døbe  af  den  arianske  Biskop  Sigesarius,  som  var  den  goti- 
ske Gejstligheds  Overhoved  og  Patriark  for  hin  omvankende 
Kirke,  der  flyttede  hid  og  did  fra  Orienten  til  Occidenten, 
alt  efter  som  Krigens  Luner  krævede  det.  I  øvrigt  var  der 
den  Gang  fra  et  politisk  Synspunkt  kun  ringe  Forskjel  mellem 
en  Arianer  og  en  Hedning,  da  alle  de  af  Theodosius  forfulgte 
religiøse  Sekter  hemmelig  havde  rakt  hinanden  Haanden  og 
indgaaet  en  Koalition  for  at  danne  et  stort  Oppositionsparti 
lige  over  for  den  herskende  katholske  Keligion.  Som  en  Følge 
heraf  frastødte  Attalus  hverken  Eoms  Hedninger  eller  Senatet, 
som  beskyttede  dem,  ved  at  følge  Alarichs  Raad  og  modtage 
Daaben  af  en  Arianers  Haand. 

Skjønt  forsynet  med  et  romersk  Diplom  var  Alarich  endnu 
ikke  tilfreds.  Han  vilde  have  sine  Værdigheder  og  Titler  fra 
selve  den  legitime  Kejser,  den  store  Theodosius'  Søn,  der 
alene  blev  anerkjendt  som  Augustus  af  Occidentens  store 
Flerhed,  medens  man  derimod  næsten  overalt  med  Harme 
afviste  Usurpatoren  Attalus  eller,  som  man  sagde,  den  af 
Goterne  opstillede  « Tyran ».  Han  indlod  sig  derfor  atter  i 
Underhandlinger  med  Honorius,  idet  han  imidlertid  vedbli- 
vende beholdt  Attalus  hos  sig  som  et  Udhængsskilt  eller 
Fugleskræmsel,  hvad  man  nu  vil  kalde  det.  Naar  Under- 
handlingerne med  Honorius  toge  en  gunstig  Vending,  fratog 
han  denne  Dukke  Purpuret  for  atter  at  iføre  ham  det,  naar 
der  paany  rejstes  Vanskeligheder  fra  Hoffet  i  Ravenna.  Denne 
Leg  fortsattes  i  nogen  Tid,  indtil  endelig  de  ovenomtalte 
Begivenheder:  Ravennas  Belejring,  det  Nederlag,  som  Gote- 
ren Sarus  tilføjede  Alarich  ved  Ravenna,  o.  s.  v.,  medførte  det 
tredje  Angreb  paa  Rom  og  denne  Stads  Plyndring  i  August 
410.  Attalus  ledsagede  Alarich  ved  denne  Lejlighed,  og  da 
Goterkongen,  som  sagt,  faa  Dage  efter  Plyndringen  atter 
forlod  Rom,  medtog  han  foruden  Placidia  ogsaa  hin  Skygge- 
kejser. Han  førte  saaledes  med  sig  og  holdt  et  vaagent  Oje 
med  to  Redskaber,  hvoraf  han  kunde  betjene  sig  efter  Om- 

stændighederne:  Placidia  og  Attalus,  Theodosius  den  stores 
Datter  og  hans  Huses  Fjende,  den  første  som  et  forsonende 
Element  og  Middel  til  Tilnærmelse,  den  anden  som  et 
Skræmmebillede,  der  skulde  bruges,  naar  ingen  Udjævning 
kunde  opnaas. 

Det  faldt  imidlertid  ikke  i  Alarichs  egen  Lod  at  anvende 
de  to  nævnte  Eedskaber  i  det  paatænkte  -Øjemed.  Efter  at 
han  i  nogen  Tid  paa  Vejen  til  Messinastrædet  havde  plyndret 
og  hærjet  Campanien  og  Bruttium,  indhentede  Deden  ham  i 
en  Alder  af  34  Aar  i  Nærheden  af  den  calabresiske  Stad 
Cosentia  (Slutn.  af  410).  Hans  Goter  begravede  ham  paa 
en  mærkværdig  Maade.  De  lode  nemlig  ved  en  Del  Fanger 
Floden  Busento  aflede  og  grave  en  Grav  i  dens  Leje.  Efter 
at  hans  Lig  med  mange  Skatte  var  bleven  nedsænket  i  denne 
Grav,  gjengav  de  derpaa  Floden  dens  naturlige  Lob  og  dræbte 
derpaa  alle  de  dertil  anvendte  Arbejdere,  for  at  Begravelses- 
stedet  skulde  blive  ubekjendt  for  Italiens  Beboere  og  saaledes 
hverken  friste  deres  Have-  eller  Hævnsyge.  Alarich,  som  selv 
havde  gjennemstrejfet  en  stor  Del  af  den  gamle  Verden  med 
en  rivende  Strems  Voldsomhed  og  Bulder,  hørte  saaledes  nu 
evigt  Apenninerbjergenes  løsladte  Vande  bruse  over  sit  Ho- 
ved. Ifølge  hans  sidste  ønske  blev  hans  Svoger  og  hans 
Næstcommanderende  ved  Horns  Plyndring,  Ataulf  (Ata-iilf, 
den,  som  hjælper  sit  Folk),  hans  Efterfølger  som  Vestgo- 
ternes Konge. 


in. 

Denne  nye  Chef  var  ligesom  Alarich,  der  havde  ægtet 
hans  Søster,  af  den  balthiske  Familje;  skjønt  han  endnu  var 
meget  ung,  var  han  dog  Enkemand  og  havde  flere  Børn, 
som  vare  betroede  til  Biskoppen  Sigesarius'  Omhu.  Lige  til 
henimod  Udgangen  af  Aaret  409  havde  han  opholdt  sig  i 
sin  Nations  Kantonnementer  i  Pannonien,  og  han  havde  ikke 
som  Alarich  været  i  det  romerske  Kejserriges  Tjeneste.   Han 

havde  intet  Samkvem  havt  med  Romerne  og  kjendte  dem 
kun  fra  Tvistighederne  mellem  Ålarich  ogHonorius;  kort  sagt, 
det  var  en  ren  og  skjær  Barbar  til  Trods  for  hans  livlige 
Åandsevner  og  hans  enthusiastiske  og  aabenhjertige  Karakters 
naturlige  Blidhed.  Idet  han  nu  omsider  med  egne  -Øjne 
havde  set  denne  elendige  Kejser,  dette  usle  Senat  og  hin 
•  Verdens  Beherskerinde«,  som  man  erobrede  med  saa  stor 
Lethed,  felte  han  en  dyb  Foragt  for  alle  disse  Ting  og  for- 
stod ikke,  hvorledes  den  store  Alarich  saa  ivrig  havde  kunnet 
attraa  Hæderspladser  i  et  saa  vanslægtet  Land.  Selv  agtede 
han  at  hæve  sit  eget  Folk  op  over  hine  Vanslægtninge,  der 
til  Trods  for  deres  Fornedrelse  dog  formastede  sig  til  at  be- 
tegne de  Fremmede  som  »Barbarer«.  Han  bestemte  sine 
Goter,  ikke  til  at  tjene  det  romerske  Herredømme,  men  til 
at  træde  i  Stedet  for  det,  til  —  som  han  i  sit  billedlige 
Sprog  udtrykte  sig  for  sine  Fortrolige  —  at  gjere  et  «Go- 
tien»  af  «Eomanien»;  selv  vilde  han,  da  han  siden  sin  An- 
komst til  Italien  havde  hørt  megen  Tale  om  Cæsar-Augustus, 
stifte  et  universalt  Herredømme  og  gjøre  sig  til  Goternes 
Cæsar-Augustus.  Disse  og  lignende  Luftkasteller,  som  en 
Tid  lang  optoge  den  unge  Helts  Tanker,  maatte  dog  omsider 
vige  Pladsen  for  andre  Indskydelser.  Det  gik  Ataulf  som 
saa  mangen  nBarbar«  før  ham,  at  dette  romerske  Væsen, 
som  de  i  Begyndelsen  nærede  saa  stor  Foragt  for,  efterhaanden 
halvt  ubevidst  gjorde  sin  ejendommelige  Indflydelse  gjældende, 
saa  at  de  tilsidst  betragtede  det  med  ganske  andre  ø}ne  og 
næsten  selv  bleve  smittede  deraf.  Til  Trods  for  al  sin  For- 
nedrelse udøvede  det  romerske  Kige  dog  en  mægtig  Tiltræk- 
ningskraft paa  saa  godt  som  alle  Barbarer,  og  mange  af  disse, 
der  vare  komne  med  lignende  stolte  Tanker  som  Ataulf,  vare 
vendte  fortryllede  og  overvundne  tilbage;  saaledes  var  det 
gaaet  en  af  Ataulfs  Forgængere  paa  den  vestgotiske  Trone, 
Athanaric,  som  i  fuld  Bevidsthed  om  denne  farlige  Tiltræk- 
ningskraft og  af  Frygt  for  at  fornægte  sine  barbariske  Sæder 
havde  svoret  en  frygtelig  Ed  paa  ingen  Sinde  at  betræde  den 

romerske  Jordbund  og  holdt  dette  Løfte  i  30  Aar,  —  men 
dog  tilsidst  indfandt  sig  ved  Theodosius  den  stores  Hof  og 
der  i  et  Overmaal  af  Beundring  udraabte:  «Kejseren  er  en 
Gud  paa  Jorden,  og  enhver,  der  hæver  sin  Haand  imod 
ham,  fortjener  at  betale  denne  Forbrydelse  med  alt  sitBlod». 
Ataulf,  som  havde  været  Vidne  til  selve  Koms  Ydmygelse, 
behøvede  dog  længere  Tid  for  at  lade  sig  besejre  af  hint 
ejendommelig  vindende  ved  Civilisationen,  selv  om  det  er 
en  vanslægtet  og  blødagtig  Civilisation,  for  at  forstaa,  at  der 
gives  andre  Kræfter  i  Verden  end  den  rent  materielle,  og  at 
disse  Kræfter  meget  godt  kunne  hæve  sig  fra  Ruiner.  Denne 
Opdragelse  gik  imidlertid  tilsidst  alligevel  for  sig,  og  som 
man  vil  faa  at  se,  var  den  skjønne  Fange,  som  Krigslykken 
havde  bragt  i  hans  Hænder,  ikke  uden  Del  i  denne  Forvandling. 
Placidia  var  kun  20  Aar  gammel.  Hun  var  Honorius' 
kjødelige  Søster  og  født  i  deres  Faders  andet  Ægteskab  med 
Galla,  denne  Valentinian  Fs  majestætiske  Datter,  som  havde 
tændt  en  saa  stor  Elskovsglød  hos  Theodosius,  at  han  intet 
Hensyn  tog  til,  at  hun  var  Arianer,  og  som  ved  sit  Gifter- 
maal  med  den  østromerske  Kejser  sikkert  gav  Anledning  til 
de  to  Rigers  sidste,  korte  Forening.  I  sin  paa  én  Gang  gra- 
tiøse  og  mandige  Karakter  forenede  Placidia  sin  Slægts  frem- 
trædende Træk:  hendes  Moders  kvindelige  Ynde,  hendes  Fa- 
ders religiøse  Begejstring  og  noget  af  hendes  Farfaders 
stundom  noget  grusomme  Ubøjelighed,  Hendes  Barndom 
havde  været  vugget  med  religiøse  Stridigheder,  Sammen- 
sværgelser og  politiske  Intriguer,  og  da  hun  blev  noget  ældre, 
arbejdede  hun  allerede  paa  Stilichos  Fald,  .denne  Mand,  der 
for  hende,  Honorius'  højhjertede  Søster,  kun  var  en  Ærgjerrig 
og  en  Forræder,  hvem  hun  især  ikke  kunde  tilgive,  at  han 
holdt  Honorius  under  bestandigt  Formynderskab  og  efter 
hinanden  formælede  ham  med  sine  to  Døtre.  Hun  drog 
endog  til  Rom  for  at  forfølge  den  faldne  Ministers  Enke, 
Serena,  skjønt  denne  var  hendes  egen  Tante  og  i  lang  Tid 
havde  været  hende  i  Moders  Sted.      Hun   beskyldte  Serena 

for  hemmelig  Forstaaelse  med  Alarich,  og  Serena  blev  som 
F«lge  heraf  virkelig  kvalt  som  Forbryderske  mod  Staten. 
Saadan  var  Placidias  Debut  i  det  politiske  Liv,  og  selv  om 
den  ikke  vidnede  om  en  rigtig  Vurdering  af  Personerne  og 
Forholdene,  selv  om  der  var  noget  af  en  fanatisk  Udskejelse 
deri,  tilgav  man  hende  dog  senere  dette  med  Lethed,  da  man 
i  Aaret  410  saa  hende  komme  og  lukke  sig  inde  indenfor 
Roms  Mure,  skjønt  Alarich  stod  udenfor  og  truede  med  at 
afbrænde  og  plyndre  Byen.  Hun  vilde  dele  Skæbne  med 
den  romerske  Befolkning,  hvad  Under  da,  at  denne  i  hende 
erkjendte  en  værdig  Ætling  af  de  store  Kejsere  og  satte 
hende  langt  hejere  end  den  usle  Broder,  som  i  Ravenna 
fordrev  Tiden  med  at  fodre  Fjerkræ!  Da  hun  var  bleven 
Goternes  Fange,  bar  hun  sin  Ulykke  med  Resignation  og 
Værdighed,  og  hun  blev,  som  sagt,  ogsaa  behandlet  med  al 
mulig  Agtelse;  Ataulf  blev  ikke  træt  af  at  raadsperge  hende 
ved  enhver  Lejlighed  og  here  hendes  Mening  om  alle  Ting 
—  man  skulde  snarere  have  holdt  hende  for  denne  omvan- 
kende Skares  Herskerinde  end  for  dens  Fange  og  Slave, 
hvilket  sidste  hun  jo  egentlig  skulde  være  ifolge  Datidens 
Krigsbrug. 

Vestgoterne  tilbragte  Aaret  411  med  at  strejfe  om,  med 
Plyndringer  og  med  Forsøg  paa  at  skaffe  sig  Land  at  nedsætte 
sig  paa,  hvad  Ataulf,  der  fornyede  Underhandhngerne  med 
Honorius,  forlangte  af  denne.  Disse  Forsøg  bleve  imidlertid 
foreløbig  frugtesløse,  da  Honorius  selvfølgelig,  selv  om  han 
havde  havt  den  bedste  Vilje  dertil,  aldrig  kunde  tilstede  Ita- 
liens Plyndrere  at  tage  fast  Bopæl  i  selve  dette  Land,  medens 
paa  den  anden  Side  det  gode  Forhold,  som  just  paa  den  Tid 
herskede  mellem  Orienten  og  Occidenten,  ikke  tillod  ham  at 
ty  til  det  lige  over  for  Alarich  anvendte  Middel:  at  henvise 
Goterne  til  de  illyriske  Provinser  af  det  orientalske  Kejser- 
dømme. Imidlertid  gav  Hoffet  i  Ravenna  dog  gode  Løfter 
paa  den  Betingelse,  at  Placidia  blev  udleveret,  og  Ataulf 
svor  paa  sin  Side,   at  dette  skulde  ske,    saasnart  han  havde 

faaet  det  forlangte  Land.  Faktisk  var  Forholdet  saaledes,  at 
Honorius  ligesaa  lidt  agtede  at  give  Ataulf  Land  som  denne 
at  udlevere  Placidia. 

Endelig  syntes  der  dog  at  frembyde  sig  en  for  Under- 
handlingerne gunstig  Lejlighed.  Gallien  var  i  Aaret  406 
bleven  angrebet  af  Alanerne,  Vandalerne  og  Sueverne,  som 
derfra  havde  bemægtiget  sig  Spanien,  hvorpaa  Gallien  havde 
skilt  sig  fra  Italien.  Dette  Forsøg  paa  en  uafhængig  Rege- 
ring, som  til  Trods  for  voldsomme  indre  Tvistigheder  og 
Kampe  mellem  de  forskjellige  Usurpatorer  indbyrdes,  varede 
i  4Aar,  truede  med  at  consolidere  sig.  De  romerske  Tropper 
der  et  øjeblik  under  Anførsel  af  Illyreren  Constantius  havde 
været  sejrrige,  medens  de  derimod  under  Sarus  havde  lidt  et 
betydeligt  Nederlag,  maatte  tilsidst  trække  sig  tilbage,  og  i 
Begyndelsen  af  Aaret  412  strakte  det  italienske  Herredømme 
i  Gallien  sig  kun  over  en  Del  af  Narbonnesien.  Honorius 
opgav  derfor  Haabet  om  paa  nogen  som  helst  anden  Maade  at 
kunne  gjenerobre  de  tabte  udstrakte  Provinser  og  foreslog 
Ataulf  at  drage  derover  med  sin  Armé,  idet  han  til  Løn  for 
de  Kejserdømmet  ydede  Tjenester  skulde  faa  gode  og  frugt- 
bare Landstrækninger  at  nedsætte  sig  paa.  Ataulf  lod  sig 
ikke  dette  sige  to  Gange,  og  efter  at  være  kommen  til  Rho- 
nedalen  forlangte  han  af  den  i  Narbonne  residerende  præto- 
riske  Præfekt,  Dardanus,  ikke  blot  det  lovede  Land,  men  og- 
saa  Korn,  hvortil  han  i  høj  Grad  trængte,  da  Gallien  næsten 
ganske  var  lagt  øde  ved  de  sidste  '  langvarige  Borger- 
krige. Dardanus  gav  imidlertid  kun  undvigende  Svar, 
Goternes  Nød  blev  stedse  større,  og  tilsidt  paakom  der 
Ataulf  den  Forestilling,  at  Honorius  maaske  kun  havde  sendt 
ham  paa  disse  fjerne  Eventyr  for  desto  sikrere  at  styrte  ham 
i  Fordærvelse. 

Hans  Forlegenhed  voxede  endnu  mere,  da  han  kort  efter 
saa  sig  nødt  til  at  trække  Kaarden.  En  Mand  af  Galliens 
høje  Aristokrati  ved  Navn  Jovinus  havde  nemlig  nylig  i 
Mainz  ladet  sig  udraabe  til  Kejser,    støttet  af  Burgundernes 

Konge,  Gunther,  og  afGoar,  Havdingen  for  en  Bande  Alaner, 
der  havde  opholdt  sig  i  Gallien  lige  siden  40G.  Jovinus 
marscherede  mod  Narbonne.for  at  fordrive  Dardanus  derfra, 
men  da  han  erfarede  Ataulfs  Ankomst  til  Rhonedalen,  stand- 
sede han,  saa  at  den  galliske  og  den  vestgotiske  Armé  kun  vare 
lejrede  faa  Mile  fra  hinanden.  Dette  Naboskab  satte  Attalus' 
Indbildningskraft  i  stærk  Bevægelse,  da  han  saa  at  sige  var 
opdraget  i  Intriguer  og  Kænker  og  i  Goterkongens  Forle- 
genhed saa  et  heldigt  Middel  til  at  skabe  sig  storre  Betyd- 
ning og  blive  den  flaue  EoUe  kvit,  han  hidtil  havde  spillet. 
Han  raadede  den  gotiske  Konge  til  at  opgive  den  romerske 
Alliance  og  med  al  sin  Magt  slutte  sig  til  Jovinus.  Ataulf, 
der,  som  sagt,  troede  sig  forurettet  og  forraadt  af  Honorius, 
lod  sig  overtale  og  lod  sig  af  Attalus  fere  til  Jovinus'  Lejr. 
Attalus  optraadte  som  Underhandler,  og  der  blev  undertegnet 
en  Traktat,  som  tilsyneladende  gik  ud  paa,  at  Vestgoterne 
efter  at  have  hjulpet  Jovinus  til  at  fordrive  Romerne  fra 
Gallien  skulde  dele  Landet  med  ham.  Desuden  gjordes  der 
sandsynligvis  endnu  et  eller  andet  Forbehold  til  Gunst  for 
Attalus,  hvem  man  i  det  mindste  lod  skirate  Haabet  om  en- 
gang at  erholde  Kejsertitlen  tilbage.  Traktaten  kom  imid- 
lertid ikke  til  Udførelse,  og  det  korte  Venskab  mellem  Ataulf 
og  Jovinus  forvandlede  sig  snart  til  Fjendskab.  Nogle  Dage 
efter  sit  Besog  i  Jovinus'  Lejr  erfarede  Ataulf  nemlig,  at 
man  der  ventede  hans  Landsmand  Sarus,  der,  som  vi  have 
hert,  en  Tid  lang  havde  været  Anforer  for  de  gotiske  Hjælpe- 
tropper i  den  kejserlige  Hær,  men  nu  havde  lagt  sig  ud  med 
Kejserdømmet  og  for  at  hævne  sig  havde  tilbudt  Jovinus  sin 
Tjeneste.  Denne  havde  med  Glæde  taget  imod  Tilbudet,  thi 
Sarus  var  bekjendt  for  at  være  en  af  sin  Tids  bedste  Gene- 
raler, ja,  han  havde  endog,  som  det  synes,  overdraget  Sarus 
Ledelsen  af  sin  nuværende  Krig  mod  Keiserdømmet.  Sarus 
havde  imidlertid,  hvad  vi  have  hert,  stedse  vist  sig  som  en 
personlig  Fjende  af  Alarich  og  Ataulf;  han  havde  ved  enhver 
Lejlighed  bekæmpet  dem  med  Hadets  Haardnakkethed,  og 

navnlig  havde  han,  som  sagt,  vakt  Ataulfs  Forbitrelse  ved 
sit  uloyale  Overfald,  midt  under  Freden,  ved  Eavenna,  hvor 
Alarich  havde  lidt  det  store  Tab,  som  Rom  blodig  kom  til 
at  betale.  Hvad  Under  da,  at  Tanken  om  at  befinde  sig 
Ansigt  til  Ansigt  med  sin  Families  DødsQende,  at  være  nødt 
til  at  forsone  sig  med  ham,  ja  maaske  endog  at  adlyde  ham 
maatte  bringe  Ataulfs  Hjerte  til  at  banke  af  Raseri,  vække 
Hævntørsten  i  hans  Sjæl  og  appellere  til  Barbarens  vilde  In- 
stinkter! Hans  Beslutning  var  snart  taget.  Med  10,000 
Elitetropper  lagde  han  sig  i  Baghold  i  Bjergene  paa  den  Vej, 
som  Sarus  maatte  følge.  Man  vidste  ikke,  om  Sarus  vilde 
komme  alene  eller  ledsaget  af  Tropper.  Det  første  blev  dog 
nærmest  Tilfældet,  idet  han  kun  var  ledsaget  af  en  Snes 
Kammerater.  Da  han  var  falden  i  Bagholdet,  tænkte  han 
kun  paa  at  sælge  sit  Liv  saa  dyrt  som  mulig.  Med  den 
vidunderlige  Kraft,  som  hos  ham  forenedes  med  en  gigantisk 
Skikkelse,  havde  han  snart  med  sit  Sværd  dannet  sig  en 
Fæstning  af  Menneskelig.  Ingen  vovede  længere  at  nærme 
sig  den  rasende  Kæmpe ;  men  nu  faldt  Ataulf  paa  at  anvende 
en  Art  Lasso,  sojn  de  barbariske  Ryttere  paa  den  Tid  be- 
nyttede sig  af,  imod  ham,  og  saaledes  blev  Sarus  omsider 
fangen  levende  for  kort  efter  at  blive  dræbt  paa  den  gru- 
somste Maade  —  saadan  var  den  vestgotiske  Konges  første 
Subordinationshandling  lige  over  for  den  Kejser,  med  hvem 
han  nys  havde  sluttet  Forbund,  og  i  hvis  Tjeneste  han  var 
traadt! 

Denne  Debut  indeholdt  en  Lære,  hvoraf  Jovinus  burde 
have  draget  Fordel,  men  i  Stedet  derfor  opkom  der  kort  efter 
en  Strid  af  en  endnu  alvorligere  Karakter  mellem  ham  og  hans 
Allierede.  Sagen  drejede  sig  om  intet  mindre  end  Valget  af 
nok  en  Kejser,  idet  Jovinus  vilde  forene  sig  med  sin  Broder 
Sebastianus.  Ataulf  satte  sig,  formodentlig  paa  Attalus'  Til- 
skyndelse, herimod  paa  det  ivrigste,  men  Jovinus  satte  dog 
Planen  igjennem,  og  Sebastianus  blev  proklameret  som  Med- 
kejser.    Ataulf  tav,  men  hemmelig  lovede  han  Honorius  at 

sende  ham  de  to  Tyranners  Hoveder,  saafremt  han  vilde  for- 
sone sig  med  ham.  Honorius  udtømte  sig  i  smigrende  Lof- 
ter og  bevidnede  en  fuldstændig  Forglemmelse  af,  hvad  der 
var  sket.  Paa  begge  Sider  blev  der  vexlet  Eder,  og  der  slut- 
tedes en  ny  Alliance  med  Kejserdømmet  i  Ravenna.  Inden 
lang  Tid  sendte  Ataulf  virkelig  Sebastianus'  Hoved  omhygge- 
lig indpakket  til  Ravenna,  og  efter  derpaa  heldig  at  have 
bekriget  Jovinus  og  taget  ham  til  Fange  overgav  han  ham  til 
Præfekten  Dardanus  i  Narbonne,  som  snart  lod  ham  dræbe. 
Ataulf  havde  saaledes  nu  samvittighedsfuldt  opfyldt  sine  For- 
pligtelser; men  han  havde  gjort  Regning  uden  Vært,  naar 
han  troede,  at  Hoffet  i  Ravenna  nu  ogsaa  vilde  opfylde  sine: 
at  skaffe  ham  regelmæssige  Kantonnementer  og  yde  ham 
Korn  og  Levnetsmidler  fra  de  offentlige  Magasiner. 

Man  var  i  Aaret  413.  Det  foregaaende  Aars  Hast  var 
mislykket,  og  Hungeren  rasede  i  det  fer  saa  frugtbare  Gal- 
lien. Ataulf  forlangte,  bønfaldt  og  bad,  men  Dardanus,  hvem 
Honorius  sikkert  havde  instrueret  i  den  Retning,  holdt  ham 
hen  med  gode  Løfter,  og  da  han  tilsidst  ikke  længere  kunde 
slippe  hermed,  forlangte  han  Placidias  Udlevering.  Ingen 
kunde  maale  sig  med  Dardanus  i  en  slig  Kraftprøve  mellem 
Listen  og  Styrken,  ingen  forstod  i  højere  Grad  end  han 
at  otude  med  de  Ulve,  han  var  iblandt«  og  at  lempe  sig 
efter  Omstændighederne,  indtil  de  lempede  sig  efter  ham 
eller  den  Sag,  han  tjente.  Ingen  havde  saaledes  i  højere 
Grad  end  han  bidraget  til  at  vække  Tvist  mellem  Jovinus 
og  Ataulf  ved  allehaande  opdigtede  Forestillinger,  og  efter  at 
han  ved  Hjælp  af  Vestgoterne  havde  skilt  sig  og  sin  Kejser 
ved  Rivalen  Jovinus,  søgte  han  nu  at  befri  sig  fra  Vestgo- 
ternes besværlige  Venskab  ved  at  lade  dem  omkomme  af 
Hunger.  Ataulf,  der  omsider  blev  træt  af  sine  gjentagne 
frugtesløse  Bønner  og  Begjæringer,  tog  da  tilsidst  nødtvungen 
den  Beslutning  at  begive  sig  med  sine  Got^r  til  Aqvitanien, 
hvor  han  —  ligeledes  nødtvungen  —  maatte  leve  af  at 
plyndre. 

Takket  være  Dardanus'  ligesaa  samvittighedsløse  som 
kløgtige  Politik  var  Gallien  nu  saaledes  mere  end  halvt  røm- 
met af  Barbarerne,  og  Honorius  sendte  nu  sin  Overfeltherre, 
den  tidligere  omtalte  Constantius,  derhen  med  særdeles  ud- 
strakt Fuldmagt  baade  som  administrativ  Embedsmand  og 
som  Hærfører.  Fra  Paladset  i  Aries  øvede  Constantius  en 
streng  Justits  og  Kontrol,  og  de  allerede  af  Dardanus  be- 
gyndte Undersøgelser  mod  de  galliske  Adelsmænd,  som  havde 
taget  Del  paa  den  ene  eller  den  anden  Maade  i  de  sidste 
Oprør,  fortsattes  med  stor  Strenghed  af  Constantius,  der 
imidlertid  end  mere  gjorde  sig  fortjent  af  Honorius  ved  sin 
Ledelse  af  Krigen  mod  de  resterende  Barbarer.  De  halvt 
galliske,  halvt  barbariske  Bander,  som  Jovinus  havde  ført 
med  sig,  bleve  tilsidst  opløste,  Gunthers  Burgundere  trak  sig 
tilbage  til  det  Transj uranske,  og  Goars  Alaner,  der  ligesom 
Goterne  søgte  Land  at  nedsætte  paa ,  forenede  sig  med 
Ataulf.  Constantius'  Mission  var  dog  nærmest  rettet  mod 
Goterne.  Han  havde  faaet  Ordre  til  at  forfølge  dem  til 
sidste  Mand  til  Trods  for  det  tilsyneladende  Venskab,  Hoffet 
i  Ravenna  vilde  vedblive  at  slaa  i  til  dem,  og  fremfor  Alt 
til  ved  alle  mulige  Midler  at  gjøre  en  Ende  paa  Placidias 
Fangenskab,  som  var  krænkende  for  Kejseren  og  en  Skam 
for  hele  Kejserriget. 

Constantius,  der,  som  sagt,  af  Fødsel  var  en  Illyrer, 
var  en  af  de  faa  daværende  romerske  Generaler,  som  kunde 
rose  sig  af  ikke  at  have  en  barbarisk  Blodsdraabe  i  sine 
Aarer,  og  da  han  foruden  denne  Fordel  i  Virkeligheden  var 
i  Besiddelse  af  ikke  ringe  Dygtighed,  havde  et  smukt  Ydre, 
en  rank  Væxt  og  Held  med  sig  i  sine  Foretagender,  var 
han  efter  Stilichos  Fald  bleven  hævet  op  i  første  Række  ved 
Hoffet  i  Ravenna.  Under  alvorlige  Omstændigheder  forstod 
han  at  holde  paa  sin  Værdighed,  men  om  Aftenen  ved  Bor- 
det kastede  han  al  Værdighed  over  Bord,  blev  en  munter 
Selskabsbroder,  en  Ven  af  Vinen  og  gode  Maaltider  samt  af 
lystige   Indfald,   som   han   ofte  lod  udarte  til  kaad  Skjæmt. 

I  øvrigt  var  han  ligesaa  retskaffen  som  tapper,  men  ogsaa 
ligesaa  forfængelig  og  lysten  efter  at  glimre  ved  Parader  som 
anselig  af  Væxt  og  Ydre.  Saadan  som  han  var,  yndede  man 
ham  imidlertid  ved  Hoffet  i  Kavenna;  Honorius  tiltroede  ham 
geniale  Egenskaber,  og  det  stadige  Held,  han  hidtil  havde 
havt  med  sig,  havde  gjort  ham  noget  overmodig.  Den  halvt 
politiske,  halvt  private  Mission,  man  nu  havde  overdraget 
ham  ved  Siden  af  Ordningen  af  Galliens  Gjenforening  med 
Kejserdømmet,  den  nemlig  at  udfri  Theodosius  den  stores 
Datter  af  det  gotiske  Fangenskab,  vakte  i  overordentlig  hej 
Grad  hans  Egenkj ærlighed,  nærede  hans  Forfængelighed  og 
bibragte  ham  en  Idé,  for  hvilken  enhver  anden  vilde  være 
vegen  tilbage.  Han  indbildte  sig,  at  han  med  Lethed  vilde 
erholde  Prinsessens  Haand  af  Honorius  —  Tiden  skulde  vise, 
at  han  heri  ikke  tog  saa  ganske  fejl,  selv  om  det  i  alt  Fald 
ikke  lader  sig  bevise,  hvad  nogle  ville,  at  Honorius  allerede 
da  ligefrem  skal  have  lovet  ham  Placidia  til  Ægte  som  Pris 
for  hendes  Befrielse  — ,  og  han  tvivlede  ikke  om,  at  Placidia 
selv  med  Erkjendtlighed  vilde  tage  sin  Befrier  til  Gemal  uden 
derved  at  paalægge  sig  nogen  Tvang,  noget,  hvori  Tiden  dog 
ikke  gav  ham  Medhold.  Han  havde  imidlertid  ikke  samme 
Held  med  sig  i  dette  mere  delikate  og  private  Hverv  som  i 
hint  andet:  Ataulfs  bestandige  Vægring  ved  at  udlevere  Pla- 
cidia og  den  ringe  Iver,  som  denne  selv  udviste  i  et  Anlig- 
gende, der  dog  maatte  synes  at  være  hende  meget  magtpaa- 
liggende,  bragte  ham  endog  snart  paa  den  ikke  ugrundede 
Mistanke,  at  han  havde  en  farlig  Eival  i  Ataulf;  hans  kræn- 
kede Stolthed  rejste  sig  derfor  i  al  sin  Styrke,  og  han  be- 
gyndte nu  at  føre  Krigen  mod  Goterne  for  egen  Kegning 
som  et  personligt  Anliggende  og  ikke  alene  som  en  Sag,  der 
kun  vedkom  ham  som  Kejserens  betroede  Embedsmand. 

Man  saa  da  et  underligt  Skuespil:  Alarichs  heltemodige 
Svoger,  den  Næstkommanderende  ved  Koms  Plyndring,  den 
unge,  hidsige  Barbar  med  de  tøjlesløse  Lidenskaber,  der  havde 
været  saa  hurtig  til  at  gjengjælde  Fornærmelser,  han  undlod 

DU  at  vise  Angrebene  tilbage  og  søgte  ved  alle  mulige  Paa- 
fund  at  undgaa  en  alvorlig  Kamp  mod  Kejserens  Udsending. 
Man  skulde  have  sagt,  at  han  nu  kun  havde  den  ene  Be- 
stræbelse ved  sin  Føjelighed  at  afvæbne  den  Kejser,  som  paa 
en  saa  fornærmelig  Maade  krænkede  den  afsluttede  Traktat,  og  at 
skaane  den  Feltherre,  som  drillede  ham  i  Kejserens  Navn. 
Hans  politiske  Forestilling  var  undergaaet  en  lignende  For- 
andring som  hans  Karakter.  Han  var  ikke  længere  den  stolte 
Barbar,  som  vilde,  at  Romanien  i  Kraft  af  hans  Sværd  skulde 
blive  et  Gotien,  og  i  Stedet  for  som  tidligere  at  aspirere  til 
at  hlive  Goternes  Cæsar  -  Augustus,  slog  han  nu  snarere  ind 
paa  Antonius'  Fremgangsmaade,  idet  han  tilligemed  sin  Fange 
unddrog  sig  Kampen.  Han  roste  sig  af,  at  han  nu  forstod 
den  romerske  Verdens  Skjønhed,  denne  frivillige  Lydighed, 
disse  Love,  disse  Kunster,  dette  universelle  Samfundsliv,  og 
han  udbrød  fortrydelig,  at  hans  Goter  vare  altfor  vilde  til 
at  underkaste  sig  et  saadant  Samfundsliv,  at  deres  Herre- 
domme kun  vilde  medføre  Ruin,  og  at  det  derfor  var  bedre, 
at  de  tjente  Rom  og  indviede  deres  Liv  til  at  støtte  Ver- 
densstaden og  dens  Behersker.  «Da  han  ikke«,  sagde  han 
i  sin  naive  Begejstring,  « kunde  være  Stifter  af  en  ny  Verden, 
vilde  han  være  den  gamles  Gjenoprejser«.  Et  saadant  Sprog 
førte  han  nu  i  Munden  lige  over  for  sine  Fortrolige,  og 
senere  tilføjede  han,  at  den  Forvandling,  der  var  foregaaet 
med  hans  Ideer  og  Forestillinger,  væsentligst  skyldtes  Placidia, 
som  havde  lært  ham  at  betragte  Rom  og  hele  det  romerske 
Væsen  med  ganske  andre  øjne  og  at  støtte  det,  han  forhen 
havde  villet  nedbryde.  Selv  som  Fange  forstod  Placidia  saa- 
ledes  at  virke  i  sit  Fædrelands  Interesse  —  hun  omvendte 
Goterkongen  til  en  Beundrer  og  Tilhænger  af  Kejserdømmet 
og  afvendte  fra  dette  alle  de  Onder,  som  hendes  jammerlige 
Broders  uloyale  Galskab  ellers  sikkert  vilde  have  bragt  over 
det!  Goterne  vare  imidlertid  langtfra  fornøjede  med  deres 
Konges  forandrede  Tænkemaade  og  med  den  Maade,  hvorpaa 
han   søgte   at  undgaa  Kamp   og   fandt  sig   i   de  kejserlige 

Rænker.     De  saa  heri  kun  en   uforklarlig  Fornedrelse,    og 
snart  skjulte  de  ikke  længere  deres  Knurren. 

Ataulf  blev  omsider  nødt  til  at  trække  Sværdet,  thi  hans 
Folk  omkom  af  Hunger,  og  Constantius'  Praleri  blev  mere 
og  mere  utaaleligt.  Han  drog  gjennem  hele  Aquitanien, 
erobrede  Toulouse,  som  han  plyndrede,  overskred  den  narbon- 
nesiske  Grændse  og  marscherede  mod  Narbonne,  i  hvilken 
Stad  han  drog  ind  paa  Vinhøstens  Tid.  Hans  Hensigt  med 
at  nærme  sig  til  Kysten  var  at  skaffe  sig  en  Flaade,  ved 
hvis  Hjælp  han  kunde  hente  Levnetsmidler  fra  Spanien, 
Sicilien  eller  endog  fra  Afrika,  og  foreløbig  angreb  han  Mar- 
seille, som  var  den  største  Handels-  og  Oplagsplads  ved 
Middelhavet.  Denne  gamle  græske  Stad  var  imidlertid  baade 
af  JS^aturen  og  ved  Kunst  saa  godt  befæstet,  at  den  med 
Lethed  kunde  modstaa  de  svage  Angrebsmidler,  som  Vest- 
goterne førte  med  sig.  Hertil  kom,  at  den  havde  til  Com- 
mandant  en  senere  højst  berømt  Mand,  der  skulde  komme 
til  at  spille  en  stor  Rolle  i  Placidias  Skæbne,  og  som  blev 
en  skæbnesvanger  Personlighed  ikke  alene  for  hende,  men 
for  hele  det  vestromerske  Rige,  hvis  Stolthed  han  dog  ved- 
blev at  være.  Man  vil  forstaa,  at  det  er  den  romerske  Ge- 
neral Bonifacius,  vi  sigte  til,  han,  som  senere  aabnede  Afrika 
for  Vandalerne.  I  et  Udfald,  som  han  gjorde  i  Spidsen  for 
de  belejrede,  fulgte  han  i  Hælene  paa  den  gotiske  Konge 
og  saarede  ham,  saa  at  han  med  Nød  og  næppe  kunde  vinde 
tilbage  til  sin  Lejr.  Hans  Soldater  bleve  modløse,  ophævede 
Belejringen  og  vendte  skyndsomst  tihage  til  Narbonne,  idet 
de  førte  deres  af  sit  Saar  halvdøde  Konge  med  sig. 

IV. 

Den  Fare,  hvorfor  Ataulf  saaledes  havde  været  udsat,  og 
hvortil  Placidia  var  den  indirekte  Anledning,  siden  det  var 
hans  Haardnakkethed  i  ikke  at  ville  udlevere  hende,  som 
drev  ham  til  at  trodse  og  at  lide  alt,  fremskyndede  en  Løs- 

7* 


100  Placidia. 

ning,    der   maaske   var   forudset   af  Tilskuerne,    men   som 
de  handlende  Personer   skjulte   for   sig   selv.     En   af  disse 
Komere,   der  egnede  sig  til  alt,  og  som  ligesaa  lidt  fattedes 
ved  de  vestgotiske  Kongers   som  ved  Kejsernes  Hof,   paatog 
sig  at  oplyse  Ataulf  og  Placidia  om  deres  gjensidige  Følelser 
—  thi  de  elskede  hinanden,    og  Katastrophen  ved  Marseille 
havde  bidraget  til  at  nære  denne  Følelse  og  gjøre  den  klar  — , 
og  han  raadede  dem  til  at  gifte  sig  med  hinanden.    Tanken 
om  et  romersk  Ægteskab,    om  en  Forbindelse  med  en  eller 
anden  romersk  Dame  frembød  sig  ofte  for  de  i  romersk  Tjeneste 
staaende  Barbarer  som  det  yderste  Maal  for  deres  Ærgjer- 
righed  og  som  Fuldendelsen  af  deres  Lykke.    Og  skjønt  Lo- 
vene forbøde  disse  blandede  Foreninger  i  de  lavere  Klasser  af 
den  romerske  Befolkning,  havde  Kejsernes  Politik  oftere  lettet 
dem  i  en  højere  Sphære.    Mere  end  én  Gang  havde  Kejserne 
tilstaaet  en  fremmed  Anfører,   hvem   de  vilde  belønne,    en 
eller  anden  adelig  italiensk  eller  græsk  Arvings  Haand,    og 
mere   end    én   politisk  Traktat  havde  indeholdt  en  af  hine 
Ægteskabsclausuler,  hvis  Udførelse  Kejserne  garanterede.    Til 
et  sligt  Haab    kunde   altsaa   en  højt   stillet  Barbar   trøstig 
hengive  sig;  men  at  indtræde  i  selve  den  kejserlige  Familie, 
at  ægte  en  purpurfødt  Kejserdatter,  at  besvogre  sig  med  selve 
Cæsarerne,  det  havde  endnu  ingen  Barbar  vovet  at  eftertragte. 
Stilicho  var  rigtignok  bleven  Serenas  Gemal,  men  Serena  var 
kun  en  Niece  af  Theodosius,  og  Stilicho,   som  var  Søn  af  en 
Fader,  der  havde  opnaaet  de  højeste  Embeder  og  Værdigheder, 
havde  intet  andet  af  Barbaren  hos  sig  end  netop  selve  Fød- 
selen, thi  i  øvrigt  var  han  en  fuldendt  Eomer.   Hvilken  For- 
skjel  altsaa  mellem  ham  og  Ataulf,    som   nylig  var  kommen 
fra  sine  Skove   for   at   anrette    Blodbadet  i  Rom!    Disse  og 
lignende  Betragtninger  bestormede  uden  Tvivl  Ataulf,  da  man 
kom  og  talte  til  ham  om  at  ægte  Honorius'  Søster,  den  store 
Theodosius'  Datter,    denne  skjonne  Fange,    der  havde  fanget 
hans  Hjerte  og  omvendt  hans  Sind,  og  som  i  en  langt  æd- 
lere Forstand,  end  Alarich  havde  tænkt  sig  det,  var  bleven  et 

virkelig  forsonende   Element   mellem    Goterne  og   Romerne, 
selv  om  det  ikke  var  til  hines  Fordel.   Og  heller  ikke  Placi- 
dia  var,   efter  hvad  det  lader  til,    mindre  raadvild  til  Trods 
for  sin  Kjærlighed  til  den  unge  Helt,    i   hvis  Opdragelse  og 
Forvandling  hun  havde  havt  saa  stor  Del;  thi  der  behevedes, 
siger  Historien    os,    al  Candidianus'   (dette  var  Navnet  paa 
Underhandleren)    Iver   og  alle  hans  sindrige  Paafund  for  at 
bringe  dette  delikate  Anliggende  til  det  forønskede  Eesultat. 
Bryllupet  kom  dog  omsider  i  Stand  og  fejredes  den  1ste 
Jannar  414  i  et  Hus,   som  tilhørte  Ingenuus,   en  rig  Borger 
i  Narbonne.     Attalus,  der  var  en  behjælpsom  Mand  og  efter 
Omstændighederne  Kejser,    Hofnar   eller   Digter,    istemte  et 
Bryllupskvad ,   som   han    havde  digtet  til  Festen,    og  hvoraf 
han  sang  de  galanteste  Strofer,    medens  han  overlod  det  til 
to  galliske  Digtere,  Rustacius  og  Fhæbadius,  at  synge  Resten 
og  at  recitere  deres  egne  Vers  for  dette  blandede  Auditorium 
af  togaklædte  Mænd  og  Mænd  med  Bedeskindsdragter.     Pla- 
cidia,    som  var  pyntet  med  Kejserindernes  Purpur  laa  halvt 
paa  en  Seng,  der  var  drapperet  paa  romersk  Vis,  og  Ataulf, 
som  var  iført  Kappen  og  den  øvrige   romerske  Dragt,    satte 
sig  tÆt  ved  Siden  af  hende.    Han  var  lille,  men  velskabt  og 
med  behagelige  Ansigtstræk.      Blandt   de   Foræringer,    som 
Brudgommen   overrakte   Bruden,    bemærkede   man   50  unge 
Drenge,    der  vare  klædte  i  Silke,    og  som  hver  især  i  deres 
Hænder  holdt  to  Fade,    hvoraf  det  ene  var  fyldt  med  Guld- 
stykker, det  andet  med  Juveler  og  kostbare  Stene  fra  Roms 
Plyndring,  noget,  der  unegtelig  kunde  synes  i  høj  Grad  takt- 
løst, og  som  ogsaa  vakte  en  Del  Forargelse.    Mange  Kristne 
korsede  sig  over  dette  Giftermaal    og  troede  det  nødvendigt 
at  søge  en  overnaturlig  Forklaring  deraf.      De  gjennemsøgte 
derfor    omhyggeligt    det    gamle    Testamentes    Profetier    og 
fendt  i  Daniels  Bog,  at  der  vilde  komme  en  Dag,    «da  Nor- 
dens Konge  skulde  ægte  Sydens  Konges  Datter,  og  af  deres 
Forening  skulde  der  ikke  fremgaa  noget  efterlevende  Afkom«. 

Forudsigelsen   (hvis   det  var    en   saadan)   gik   bogstavelig  i 
Opfyldelse. 

Åtaulf  og  Placidia  vare  da  saaledes  gifte ;  men  der  fat- 
tedes dem  endnu  i  deres  Lykke,    at  Honorius  skulde  bifalde 
Ægteskabet.     Åtaulf  smigrede  sig  med,  at  det  skulde  lykkes 
ham  at  opnaa  dette  ved  Eftergivenhed  og  Føjelighed,    men 
alle  hans  Bestræbelser  i  denne  Ketning  mødte  kun  Hovmod 
og  Haardhed.   Fødselen  af  en  Søn,  som  de  kaldte  Theodosius, 
gav  ham  noget  Haab  om  Tilnærmelse,  men  ogsaa  dette  Haab 
viste   sig   snart   at  være  en  Skuffelse.      Constantius  nærede 
Honorius'  Vrede    med  alle    sit    skinsyge  Hads  Forestillinger 
"Og  lod  dem  hverken  have  Vaabenstilstand  eller  Fred.   Tilsidst 
fordrev   han    dem   fra  Narbonne   og   berøvede  dem  Flaaden, 
ved  hvis  Hjælp    de    havde   forsynet   sig   med  Levnetsmidler 
uden  at  udpine  Gallien.     Nu   var  imidlertid  endelig  Ataulfs 
Taalmodighed  udtømt,  han  vendte  tilbage  til  Alarichs  poli- 
tiske System,  trak  det  kejserlige  Flitterstads  frem  af  sin  Ba- 
gage, iførte  Attalus  det  og  lod  ham  paany  udraabe  som  Au- 
gustus og  Kejser.      Snart   skaffede  han  ham  ogsaa  med  sit 
Sværd  et  Kejserdømme   at   besidde  i  Forening  med  Vestgo- 
terne, bestaaende  bl.  A.  af  begge  Aquitanierne  og  en  Del  af 
det  Narbonnesiske  og  med  Hovedstæderne  Toulouse  og  Bor- 
deaux.   Attalus,  der  gjenoptog  sin  tidligere  Kolle  med  en  Alvor, 
som  hans  Allierede  ikke  delte,  dannede  sig  et  Hof,  udnævnte 
Ministre  og  rekvirerede  i  det  øjemed  rige  og  ansete  Gallere, 
der  af  Frygt  for  Barbarerne   ikke   vovede   at   modsætte   sig 
hans  Ø^nske.    Paa  denne  Maade  blev  til  Ex.  Historieskriveren 
Paulinus,  der  var  en  Sønnesøn  af  Digteren  Ausonius  og  selv 
Digter,  imod  sit  Vidende,  som  han  selv  sagde,  Intendant  hos 
en   Fyrste   uden    Penge    og   Minister    hos   en   Kejser   uden 
Soldater. 

Åtaulf  blev  imidlertid  snart  kjed  af  stadig  at  ligge  paa 
Krigsfod  med  et  Folk,  han  hellere  vilde  have  tjent,  og  be- 
sluttede at  gaa  over  til  Spanien,  hvor  han  i  det  mindste  kun 
vilde  finde  Barbarer  lige  over  for   sig,   og  hvor  han  mulig 

kunde  indlægge  sig  Fortjeneste  af  Honorius,  paa  samme  Tid 
som  han  skaffede  sig  selv  et  lovligt  erhvervet  Opholdssted 
ved  at  gjenvinde  Spanien  for  Kejserdømmet.  Selv  om  det 
ikke  siges  udtrykkelig,  kan  man  dog  næppe  tvivle  paa,  at 
denne  ædle  Tanke  jo  er  bleven  ham  bibragt  af  Placidia,  der 
med  Smerte  var  Vidne  til  Kampen  mod  sine  Landsmænd  og 
med  Harme  tænkte  paa,  at  det  skjønne  Spanien  var  tabt  for 
Romerne  og  hjemsøgtes  af  saa  vilde  Folkefærd  som  Vandaler, 
Suever  og  Alaner.  Spanien  var  jo  Theodosius  den  stores 
Fædreland,  der  havde  hans  Families  Vugge  staaet,  denne 
Familie,  som  roste  sig  af  at  nedstamme  fra  Trajan.  Efter  at 
have  fattet  denne  Beslutning  gav  Åtaulf  alle  sine  Vestgoter 
Ordre  til  at  rømme  Gallien  i  Foraaret  415.  Tomhændede 
vilde  de  imidlertig  ikke  drage  bort,  og  der  forefaldt  derfor, 
som  man  kan  tænke  sig,  mange  vilde  Scener  ved  Opbrudet. 
Dog  herved  skulle  vi  ikke  dvæle.  Vi  fremhæve  blot,  at  Be- 
slutningen virkelig  iværksattes. 

Den  Theodosiske  Slægts  Fødeland  bragte  imidlertid  ikke 
Placidia  Lykke.  Ved  sin  Ankomst  til  Barcellona  mistede  hun 
sit  Barn,  dette  dobbelte  Pant  saavel  paa  hendes  Kjærlighed 
som  paa  den  stadige  haabede  Forsoning  med  hendes  Familie 
i  Eavenna.  Baade  hun  og  Ataulf  vare  utrøstelige.  De  an- 
bragte det  lille  Lig  i  en  Ligkiste  af  Sølv,  som  de  hensatte  i 
et  Bedehus  tæt  ved  Byen.  Sønnen  var  død,  og  Faderen 
skulde  snart  følge  efter!  I  sin  Stald  havde  han  nemlig  en 
lille  vanskabt  Staldkarl  ved  Navn  Vernulf,  hvem  han  oftere 
havde  spottet.  En  Dag,  da  Spydighederne  enten  havde  været 
bitrere  end  sædvanlig  eller  den  drillede  mindre  taalmodig, 
end  han  plejede  at  være,  angreb  han  pludselig  sin  Herre  og 
stak  ham  en  Kniv  i  Siden.  Andre  fortælle  derimod  Tildra- 
gelsen saaledes,  at  Morderen  var  en  Mand  ved  Navn  Dob- 
bius,  der  tidligere  havde  været  Slave  hos  den  af  Ataulf  med 
saa  stor  Grusomhed  dræbte  Sarus,  og  at  han  i  lang  Tid,  til- 
skyndet af  Sarus'  Venner,  havde  ruget  over  sin  Hævn;  denne 
sidste  Fortælling  vinder  i  Sandsynlighed  derved,  at  de  vest- 

gotiske   Høvdinger   efter   Ataulfs   Død   valgte   Sarus'  Broder 
Sigeric  eller  Siegreich  til  Konge,  skjønt  Ataulf,  forinden  han 
udaandede,    havde  udtalt  et  ønske  om,    at  man  vilde  vælge 
hans  Broder  til  hans  Efterfølger.    Utvivlsomt  er  det  i  ethvert 
Fald,  at  der  blandt  Vestgoterne  herskede  megen  Misfornøjelse 
med  Ataulf,  efter  at  den  ved  Placidia  fremkaldte  Forvandling 
var  foregaaet  med  ham,   en  Misfornøjelse,    der  sandsynligvis 
ogsaa  har  strakt  sig  —  og  maaske  i  endnu  højere  Grad  — 
til  Placidia,    der   havde  omdannet  ham.      Theodosius'  ædle 
Datter  befandt  sig  nu  i  en  højst  ulykkelig  Stilling.    Tynget 
af  Sorgen  over  en   elsket  Søns   og  Ægtefælles  Død  stod  hun 
oven  i  Kjøbet  ganske  ene  midt  i  et  fremmed  Land  uden  Sam- 
kvem med  sine  Paarørende  og  omgivet  af  vilde  Barbarer,  der 
hadede  hende  og  tilskreve  hende  de  fleste  af  de  Gjenvordig- 
heder  og  Besværligheder,   de  i  de  sidste  Aar  havde  udstaaet. 
Paa  sit  Dødsleje  havde  Ataulf  i  Forventning  om,  at  Broderen 
vilde  blive  hans  Efterfølger,    kaldt  denne  til  sig  og  dikteret 
ham  sin  sidste  Vilje,  der  gik  ud  paa»  at  Placidia  skulde  ud- 
leveres til  Kejseren,   og  at  man  med  denne  skulde  slutte  en 
varig  Fred,  noget,  han  troede  lettere  lod  sig  gjøre  efter  hans 
Død.    Ataulfs  Broder  blev  imidlertid,  som  vi  nys  hørte,  ikke 
valgt  til  hans  Efterfølger,  men  derimod  valgtes  en  Broder  af 
hans  tidligere  Dødsfjende  Sarus,    og  hvilket  Sindelag  denne 
nyvalgte  Konge,  Sigeric,  nærede  mod  Ataulf  og  dennes  ulyk- 
kelige Enke,  viste  han  saa  at  sige  øjeblikkelig,  inden  Ataulfs 
Lig  endnu  havde  faaet  Tid  til  at  blive  koldt,  idet  det  aller- 
første,  han  gjorde  som  Konge,    var  at  bemægtige  sig  de  til 
Sigesarius  betroede  Børn  af  Ataulfs  første  Ægteskab  og  lade 
dem  kvæle,    medens   hans  næste  Handling  var,    som  Olym- 
piodor  fortæller,  at  tvinge  Placidia  til  midt  imellem  en  Hob 
andre   Fanger   til  Fods   at   tilbagelægge  en  Strækning  af  12 
Mil  foran  Sigerics  Hest.     I   Sandhed   hendes   Ulykkesbæger 
var  fuldt,    men   heldigvis  blev  Sigeric  ogsaa  dræbt  efter  en 
Uges  Forløb,    og  Goterne  valgte  derpaa  Vallia,    en  Mand  af 
deres  Midte,    til  Konge,   idet  de  lode  ham  sværge,   at  han 

vilde  føre  en  evig  Krig  mod  Romerne.  Vallia  bemægtigede  sig 
Sydkysten  af  Spanien  og  indskibede  Tropper  til  Afrikas  Ero- 
bring; men  en  Storm,  der  overfaldt  hans  Flaade  i  Gibraltar- 
strædet og  begravede  en  Del  af  Goterne  i  Bølgerne,  bragte 
dette  Foretagende  til  at  strande  og  kølnede  i  den  Grad  Li- 
denskaberne, at  Vallia  nu  til  Trods  for  sin  Ed  med  Glæde 
turde  lytte  til  de  Fredstilbud,  som  Honorius  paa  denne  Tid 
gjorde  ham  gjennem  en  fornem  Udsending  ved  Navn  Eu- 
plucius.  Goterne  lede  nemlig  stor  Mangel  i  Spanien,  og 
Vallia  turde  derfor  nu,  efter  at  Forsøget  paa  at  pro\iantere 
sig  i  Afrika  var  strandet,  indvilge  i  Honorius'  Forlangende 
om  at  udlevere  Placidia  og  tjene  Kejserdømmet  mod  de 
øvrige  Barbarer  i  Spanien  mod  til  Gjengjæld  at  erholde 
600,000  Skp.  Korn  og  Løfte  om  —  hvad  der  kort  efter,  da 
Vallia  virkelig  rent  havde  oprevet  Alaneme  i  Spanien  og 
trængt  Sueverne  og  Vandalerne  tilbage  til  Galliciens  Bjerge, 
virkelig  skete  —  faste  Boliger  i  det  sydlige  Gallien. 


Placidia  blev  da  saaledes  nu  endelig  udleveret  til  Hono- 
rius,   men   heller  ikke  nu  fandt  hun  den  Fred  og  Ro,   hun 

trængte  til.  Constantius,  der  mere  end  nogen  Sinde  blev 
beundret  af  Kejseren  og  ganske  nylig  var  bleven  forfremmet 
til  Patricier  samt  designeret  til  Consul,  forfulgte  hende  stadig 
med  sin  paatrængende  Bejlen,  der  begunstigedes  af  Honorius, 
og  hvor  meget  hun  end  søgte  at  fjerne  ham  fra  sig,  kunde  dog 
intet  befri  hende  for  ham.  Og  da  hun  omsider  den  1ste 
Januar  417  i  Følge  Skik  og  Brug  kom  for  at  ønske  sin 
Broder  Kejseren  et  heldigt  Nytaar  og  en  evig  Regering,  tog 
Honorius  hendes  Haand,  trak  hende  henimod  Constantius  og 
lagde  med  Magt  hendes  Haand  i  Patricierens.  Theodosius' 
Datter  var  jo  nu  kun  en  barbarisk  Konges  leskjøbte  Enke; 
hun  føjede  sig  derfor  tilsidst  i  det  uundgaaelige,  og  hendes 
andet  Ægteskab   blev   fejret   i  Ravenna  endnu  samme  Dag, 

nøjagtig  tre  Åar  efter  det  første.  I  et  satte  hun  dog  i  det 
mindste  sin  Vilje  igjennem;  hun  vilde  aldrig  gjense  Gallien, 
hvorhen  Constantius  begav  sig  for  at  lede  dets  Kegering  med 
en  Vicekejsers  Fuldmagt. 

Hendes  forrige  Medfange,  Prisens  Attalus,  blev  i  samme  Aar 
opsnappet  af  en  romersk  Krydser,  medens  han  til  Sos  flygtede 
fra  Spanien  og  ligesaa  meget  ønskede  at  undslippe  Goterne 
som  ikke  at  møde  Romerne.  Han  havde  ikke  villet  opgive 
sine  Storhedsdrømme  og  var  tilsidst  bleven  Gjenstand  for  en 
saadan  Foragt,  at  Honorius  ikke  tog  i  Betænkning  at  skaane 
hans  Liv,  men  nøjedes  med  ved  et  Triumfoptog  at  udsætte 
ham  for  Folkets  Hujen,  at  afhugge  to  Fingre  paa  hans  højre 
Hånd  for,  siger  en  Historieskriver,  at  forhindre  ham  i  at 
skrive,  og  forvise  ham  til  de  lipariske  øer  med  en  Pension, 
der  var  tilstrækkelig  til  at  leve  af.  Det  var  just  den  samme 
Behandling,  som  Attalus  selv  havde  lovet  Honorius  i  sin 
Theaterstorheds  Tid,  da  han  troede  at  kunne  raade  over  an- 
dres Magt  og  Liv. 

Saa  meget  om  Placidias  Eventyr  i  Gallien.  Vi  skulle 
derom  endnu  kun  bemærke,  at  de  i  lang  Tid  opbevaredes  i 
Erindringen,  og  at  Traditionen  førte  dem  videre  fra  Slægt  til 
Slægt  i  en  omdigtet  Skikkelse,  saa  at  Fortællingen  om  Ata- 
ulfs  og  Placidias  Kjærlighed  gav  Anledning  til  Eventyrene 
om  de  omvankende  Prinsesser  og  fangne,  men  atter  befriede 
Skj enheder  i  de  franske  Romancer  fra  Middelalderen. 

Hvad  hendes  senere  Liv  angaar,  da  frembyder  det  mindre 
Interesse,  og  vi  skulle  derfor  kun  dvæle  ved  dets  Hoved- 
momenter. Hendes  Skæbne  vedblev  imidlertid  at  beholde 
det  eventyrlige  Skjær.  som  hidtil  havde  udmærket  den.  Con- 
stantius var  efter  sin  Formæling  med  Placidia  det  vester- 
landske Kejserdømmes  egentlige  Regent,  og  i  Aaret  421  er- 
holdt han  endog  Titlen  Augustus.  Han  døde  dog  kort  efter, 
men  Placidia,  der  omsider  synes  at  have  fattet  større  Hen- 
givenhed for  sin  anden  Gemal,  arvede  hele  hans  Indflydelse 
og   blev   understøttet  af  Goterne  i  Hæren.      Paa  Grund  af 

denne  Stilling  kom  hun  tilsidst  i  en  saa  heftig  Tvist  med 
sin  Broder  og  HofFet  i  Kavenna,  at  man  omsider  fordrev 
hende  og  hendes  Børn,  Valentinan  III  og  Honoria,  fra  Italien. 
Hun  begav  sig  til  Constantinopel,  hvor  hun  blev  venlig  mod- 
tagen af  Arcadius'  Søn,  Kejser  Theodosius  II.  Kort  Tid  efter 
hendes  Ankomst  til  Constantinopel  døde  Honorius  (423),  og 
Hoffolkene  i  Ravenna  satte  derpaa  Ministeren  Johannes  paa 
den  vestromerske  Trone.  Det  byzantinske  Hof  lovede  imid- 
lertid Placidia  at  hjælpe  hende  til  at  sætte  sig  i  Besiddelse 
af  det  occidentale  Rige,  mod  at  hun  forpligtede  sig  til  at 
afstaa  en  Del  af  de  østlige  Grænseprovinser.  En  græsk  Hær 
under  General  Aspar  blev  afsendt  for  at  føre  hende  tilbage 
til  Italien,  og  denne  kom  snart  ved  Forræderi  i  Besiddelse 
af  Ravenna,  tog  Johannes  til  Fange  og  dræbte  ham.  Placidia 
og  hendes  sex-aarige  Søn,  Valentinian  HI,  bleve  Vestens  Be- 
herskere, og  i  Feltherren  Aétius  fik  hun  kort  efter  en  ud- 
mærket Minister  (425).  Forholdene  vare  imidlertid  overor- 
dentlig vanskelige;  Placidia,  som  i  Virkeligheden  førte  Rege- 
ringen lige  til  sin  Død  i  450,  da  hendes  Søn  aldrig  blev  i 
Stand  til  at  regere  selv,  var  dem  ikke  voxen,  Riget  sønder- 
lemmedes mere  og  mere.  I  Britannien  udslukkedes  det  sidste 
Skin  af  Roms  Herredømme,  forst  ved  Picterne  og  Scoterne 
og  derpaa  ved  Anglerne,  Sachserne  og  Jyderne,  men  endnu 
langt  føleligere  var  Tabet  af  Afrika,  der  fremkaldtes  ved 
Aétius'  Skinsyge  paa  den  derværende  Statholder  Bonifacius, 
noget,  der  var  saa  meget  mere  beklageligt,  som  Aétius  i  øv- 
rigt havde  vist  sig  Placidias  Tillid  fuldkommen  værdig,  med 
Held  havde  forsvaret  Riget  mod  Burgunder,  Alemanner,  Fran- 
ker og  Vestgoter  og  ved  Underhandlinger  havde  vidst  i  den 
Grad  at  vinde  Hunnerne,  at  de  rettede  deres  Røvertog  mere 
mod  det  græske  end  mod  det  latinske  Rige.  Trods  al  Aétius' 
utvivlsomme  Fortjeneste  lade  hans  Intriguer  lige  over  for  en 
saa  udmærket  og  af  Staten  saa  fortjent  Mand  som  Bonifacius  sig 
ikke  undskylde,  og  ogsaa  Placidia  selv  kunde  man  maaske  med 
Rette  gjøre  den  Bebrejdelse,   at  hun  ikke  burde  have  lyttet 

til  Og  givet  efter  for  Forestillingerne  mod  en  Mand,  der  alene 
af  alle  de  højere  Embedsmænd  ikke  havde  anerkjendt  Usur- 
patoren Johannes,  men  fra  Begyndelsen  af  havde  erklæret  sig 
for  hende  og  hendes  Søn,  dersom  man  ikke  tog  i  Betænk- 
ning, at  Forestillingerne  netop  væsentligst  kom  fra  en  lige- 
ledes saa  fortjent  Mand  som  Aétius,  og  at  hun  fra  Barn- 
dommen af  i  den  Grad  havde  været  omgivet  af  Hofintriguer, 
Rænker  og  Cabaler,  at  det  næppe  var  til  at  forundres  over, 
at  hendes  Mistanke  tilsidst  kunde  blive  vakt,  selv  lige  over 
for  Bonifacius,  saa  meget  mere,  som  Aétius  jo  efter  den  al- 
mindelige, bekjendte  Fortælling  ikke  anvendte  ærlige  Midler 
alene  til  at  styrte  sin  formentlige  Medbejler  til  den  højeste 
Stilling  i  Riget.  Snarere  kunde  man  derimod  med  Rette  bebrejde 
hende,  at  hun  senere,  da  Bonifacius  angrede  sin  Overilelse: 
at  have  indkaldt  Vandalerne  under  Geiserik  til  Afrika,  og 
knyttede  Underhandlinger  med  Placidia,  tog  ham  til  Naade 
igjen  og  satte  ham  i  Spidsen  for  de  latinske  Rigstropper, 
som  derpaa  i  Forening  med  en  græsk  Hær  under  Anførsel  af 
den  tappre  Aspar  søgte  —  men  forgjæves  —  at  fortrænge 
Vandalerne  fra  Afrika.  Bonifacius  og  Aspar  bleve  besej- 
rede af  Geiserik  i  et  stort  Feltslag,  der  havde  til  Følge, 
at  nu  ogsaa  Hippo,  Carthago  og  Cirta,  de  tre  eneste  Stæder 
i  Afrika,  som  hidtil  havde  formaaet  at  holde  sig  mod  Bar- 
barerne, faldt  i  disses  Hænder,  saa  at  nu  hele  Afrika  var 
tabt  for  Rom.  Men  Placidia  modtog  dog  Bonifacius  venligt  i 
Ravenna,  og  medens  Aétius  førte  Krig  mod  Frankerne  ved 
Rhinen,  udnævnte  hun  Bonifacius  til  Rigets  Overbefalings- 
mand. Herved  fortørnede  hun,  som  man  let  vil  forstaa,  paa 
det  blodigste  Bonifacius'  Dødsfjende  Aétius,  og  denne,  som 
stadig  havde  staaet  i  en  Art  Venskab  med  Hunnerne,  for- 
bandt sig  nu  aabenlyst  med  disse  og  drog  mod  Bonifacius 
til  Italien.  Her  leveredes  der  et  biddigt  Slag,  hvori  Boni- 
facius vel  sejrede,  men  blev  dødelig  saaret  (432).  Aétius 
hentede  Forstærkning  hos  sine  Venner,  Hunnerne,  og  over- 
vandt  derpaa  Sebastianus,    hvem    Placidia   efter   Bonifacius' 

Ded  havde  anbe troet  Overbefalingen,  og  som  havde  segt 
Hjælp  hos  Goterne,  saa  at  man  felgelig  havde  det  Særsyn,  at  to 
romerske  Feltherrer  og  Hære  bekæmpede  hinanden  med  Hjælp 
af  de  samme  Folkefærd,  som  truede  selve  det  romerske  Riges 
Bestaaen  og  Civilisation.  Og  heri  var  Placidia  efter  vor  Op- 
fattelse ikke  uden  al  Skyld;  thi  da  hun  nu  en  Gang  havde 
ladet  sig  forlede  til  at  tro  de  falske  Angivelser  mod  Boni- 
føcius,  da  hun  en  Gang  havde  truffet  sit  Valg  mellem  denne 
og  Åétius,  burde  hun,  selv  om  hun  senere  kom  til  Erkjen- 
delse  af  Bonifacius'  Uskyldighed  og  Aétius'  Falskhed  i  denne 
Sag ,  alligevel  have  indset ,  at  Misgrebet  nu  var  en 
fuldbyrdet  Kjendsgjerning ,  og  at  der  kun  kunde  komme 
Ulykker  af  at  ville  søge  at  raade  Bod  paa  det,  da  to  Mænd 
som  Aétius  og  Bonifacius  aabenbart  aldrig  vilde  kunne  gaa 
i  Spand  sammen.  Forholdene  vare  imidlertid,  som  sagt, 
overordentlig  vanskelige,  og  det  vilde  være  ubiUigt  at  vente, 
at  en  svag  Kvinde  skulde  være  dem  voxen. 

Efter  Sebastianus'  Nederlag  maatte  Placidia  og  hendes 
San  slutte  Forlig  med  Sejrherren,  og  Aétius  blev  nu  mæg- 
tigere end  nogen  Sinde  for  (433).  Denne  Mand  havde  til- 
bragt en  Del  af  sin  Ungdom  hos  Hunnerne,  han  var  siden 
vedbleven  at  staa  i  Forbindelse  med  dem  og  støttede  sig  nu  til 
dem,  saa  at  de  fik  ikke  ringe  Indflydelse  paa  det  latinske 
Kiges  Skæbne,  en  Indflydelse,  som  Aétius  en  Tid  snildt  for- 
stod at  benytte  til  Rigets  Fordel,  men  som  blev  til  et  truende 
Uvejr,  efter  at  Attila  havde  opkastet  sig  til  Hunnernes  Ene- 
hersker og  optaget  en  Mængde  Latinere  af  Talent  og  Kund- 
skaber i  sin  Tjeneste.  Aétius'  Forbindelse  med  Hunnerne 
forskaanede  vel  i  lang  Tid  det  latinske  Rige  for  lignende 
skrækkelige  Hjemsogelser  som  dem,  det  græske  Rige  under 
Theodosius  H  (408-450)  maatte  lide  af  dette  Folk,  men 
selv  om  det  ikke,  saaledes  som  det  græske  Rige,  hidtil 
havde  maattet  svare  Tribut  til  den  forfærdehge  Hunnerkonge, 
der  kaldte  sig  selv  »GudsSvebe«,  havde  det  dog  i  flere  Ret- 
ninger ligesaa  fuldt  som  dette  maattet  adlyde  dennes  Vink, 


110  Placidia. 

Og  omtrent  ved  Midten  af  det  5te  Aarhundrede  kom  det 
endelig  til  et  aabent  Brud  mellem  den  latinske  Regering  og 
Attila.  Dette  Brud  hidførtes  paa  en  ganske  ejendommelig 
Maade.  Placidias  Datter  Honoria,  Valentinian  IH's  Søster, 
var  født  med  heftige  Drifter.  Hun  var  derfor  bleven  strengt 
behandlet  af  sin  Moder,  og  denne  Strenghed  var  bleven  for- 
øget efter  et  Fejltrin,  hun  havde  begaaet,  saa  at  hun  levede 
under  formelig  Bevogtning  og  som  Betingelse  for  at  erholde 
Titlen  Augusta  havde  maattet  love  aldrig  at  ville  gifte  sig. 
Denne  Prinsesse  tilbød  nu  —  ved  Oversendelsen  af  en  Ring 
—  Hunnerkongen  sin  Haand  for  derved  at  slippe  for  den 
besværlige  Tvang,  hvori  hun  levede,  og  Attila  forlangte  der- 
paa  —  det  var  i  Aaret  450  —  af  Valentinian  ikke  blot  hans 
Søster  til  Ægte,  men  ogsaa  en  Del  af  det  vestromerske  Rige 
i  Medgift.  Man  afviste  hans  Fordring,  men  han  fastholdt 
den  haardnakket,  fordi  hans  Røvertog  mod  det  græske  Rige 
netop  paa  den  Tid  vare  blevne  standsede  ved  den  mandige 
gamle  Feltherre  Marcianus,  som  efter  Theodosius  Il's  Død 
(450)  tilligemed  dennes  Søsters,  den  aldrende  Pulcherias, 
Haand  havde  modtaget  den  græske  Krone;  Attila  blev  derhos 
end  yderligere  tilskyndet  til  et  Angreb  paa  det  latinske  Rige 
af  Geiserik,  som  frygtede  for  et  Angreb  af  Romerne  og  Vest- 
goterne, hvilke  sidste  han  dødelig  havde  fornærmet  ved  først 
at  have  ladet  sin  Søn  Hunnerik  ægte  den  vestgotiske  Konge 
Theoderik  l's  Datter  og  derpaa  at  sende  hende  tilbage  med 
afskaarne  Oren  og  Næse.  Attila  satte  sig  da  i  451  med  sin 
hele  Magt  i  Bevægelse  mod  Gallien,  Aétius  fik  Hjælp  af 
Theoderik  I  og  andre  germaniske  Folk,  og  paa  de  catalau- 
niske  Marker  (Chalons  sur  Marne)  kom  det  i  451  til  et  af 
de  blodigste  Slag,  Verdenshistorien  kjender.  Kong  Theoderik 
faldt,  men  Attila  trak  sig  dog  foreløbig  tilbage.  Næste  Aar 
faldt  han  imidlertid  plyndrende  og  hærjende  ind  i  Norditalien. 
Aétius  sendte  et  Gesandtskab  til  ham,  hvori  bl.  A.  den  romer- 
ske Biskop  Leo  den  store  befandt  sig,  og  Attila  lod  sig  be- 
væge til  at  vende  om  ved  Po,   formodentlig  dog  snarere  paa 

Grund  af  den  Nød  og  Mangel,  hans  Tropper  led  i  Lombar- 
diets øde  og  sumpede  Egne,  end  —  som  det  ellers  almindelig 
hedder  —  paa  Grund  af  Biskop  Leos  Trusler  og  Forestil- 
linger. Næste  Aar  døde  Åttila  som  bekjendt,  hans  Eige 
opløstes,  og  den  største  Fare,  som  endnu  havde  truet  det 
romerske  Kige,  var  saaledes  afvendt.  Hvilken  Belønning  den 
jammerKge  Valentinian  III  lod  Aétius  vederfares,  og  hvor- 
ledes det  vestromerske  Eige  efter  dennes  Mord  (454)  mere 
og  mere  nærmede  sig  sin  Opløsning,  horer  ikke  herhen.  Vi 
have  nu  fulgt  Placidias  vexlende  Tilskikkelser  fra  først  til 
sidst,  for  saa  vidt  som  Historien  spreder  sit  Lys  over  dem, 
og  medtaget  det  sidste  truende  Uvejr,  den  hunniske  Kata- 
strophe,  om  vi  saa  maa  udtrykke  os,  skjønt  hun  ikke  op- 
levede at  se  dens  Udvikling,  fordi  hun  dog  havde  set  det 
trække  op  over  Horisonten,  og  fordi  hun  i  Virkeligheden  — 
gjennem  Forholdet  til  Datteren  Honoria  —  selv  for  en  Del 
havde  fremkaldt  det.  Hun  døde,  som  allerede  sagt,  i  Aaret 
450  efter  at  have  levet  paa  en  mærkelig  Tid,  under  mærke- 
hge  Omskiftelser  og  Forhold  og  selv  som  en  i  høj  Grad 
mærkelig  og  mindeværdig  Personlighed. 

Th.  B 


Stiuensee  og  Caroline  Mathilde 

eller 

Omvæltningen  1772. 


I. 

ilen  17de  Januar  1772  var  vor  Hovedstad  Skuepladsen  for 
en  Omvæltning,  hvortil  vort  Fædreland  aldrig  har  set  Mage. 
Medens  de  store  politiske  Omvæltninger  i  Midten  af  det  17de 
og  19de  Aarhundrede,  der  kuldkastede  Kigets  Statsforfatning 
fra  Grunden,  skete  uden  Voldsomhed  og  Blodsudgydelse, 
var  hin  for  hundrede  Aar  siden  baade  voldsom  og  blodig  og 
syntes  snarere  at  høre  hjemme  ved  et  tyrkisk  eller  øster- 
landsk Hof  end  i  Norden. 

Historien  om  Struensee  og  Caroline  Mathilde  hænger 
nøje  sammen  med  hele  Tidens  Fordærvelse  og  kan  tillige 
siges  at  danne  Overgangen  til  vor  Tids  Historie,  da  Tanken 
om  Folkeliv  og  Folkefrihed,  om  end  svag  og  uklar,  først  be- 
gynder at  røre  sig  ved  hin  Hof-  og  Statsomvæltning,  der 
styrtede  en  Minister,  hvis  Tyskhed  havde  søgt  at  haane  og 
undertrykke  dansk  Folkelighed,  og  hvis  lunefulde  Vilkaarlig- 
hed  havde  fremkaldt  saa  mange  iøjnefaldende  Misbrug  af 
Magten. 

Da  Christian  VH,  endnu  ikke  fuldt  17  Aar  gammel,  be- 
steg Tronen  ved  sin  Faders  Død  den  14de  Januar  1766,  var 
Tilstanden  ved  det  danske  Hof  meget  sørgelig.  Vel  havde 
Frederik  V,  saa  uvirksom  og  sløv  han  end  var,  ladet  Statens 
Styrelse  hvile  i  Bernstorffs  dygtige  Haand;  men  Livet  ved 
Hoffet  var  i  Grunden  ikke  bedre  end  ved  Ludvig  XFs  for- 
agtelige Hof  i  Versailles,  kun  at  alt  der  naturligvis  var  efter 

en  større  Maalestok.  KoDgen  selv  gav  Exemplet  ved  sine 
Laster  og  nedbrød  ved  sine  Udsvævelser  og  sin  Drikfældig- 
hed sin  Livskraft  med  en  saa  forfærdelig  Hurtighed,  at  han 
døde  af  Vatersot  allerede  i  sit  43de  Åar.  Imidlertid  foraar- 
sagede  hans  personlige  Elskværdighed  og  hans  gode  Hjerte, 
at  han  uagtet  sit  forargelige  Levnet  dog  aldrig  tabte  Folkets 
Kjærlighed  og  Deltagelse.  Naar  han  efter  Taffelet  med  stort 
Besvær  blev  hjulpen  i  sin  Vogn  for  at  kjøre  ud,  behøvede 
han  blot,  ligesom  Kong  Carl  H  i  England,  at  hilse  de  om- 
staaende  med  sin  indtagende  Mildhed  for  at  vinde  dem.  Man 
saa  vel  en  eller  anden  Borgermand  trække  medlidende  paa 
Skuldrene,  men  man  hørte  aldrig  nogen  ytre  et  dadlende 
Ord.  Det  faldt  naturligt  at  have  Medfølelse  for  en  Fyrste, 
der  altid  vilde  det  gode,  men  desværre  altid  var  for  svag  til 
at  gjøre  det.  Undertiden  skal  han  have  følt  sin  Vanære  og 
Fornedrelse  og  i  sine  sidste  Åar  havt  jævnlige  Anfald  af 
Tungsindighed;  men  en  Konge  mangler  ikke  let  Tjenere,  der 
ville  hjælpe  ham  til  at  forjage  de  mørke  Tanker  og  de  gode 
Følelser. 

Ved  dette  fordærvede  Hof  opvoxede  Kronprins  Christian, 
hvis  Moder,  den  ædle,  af  Folket  saa  højt  elskede  Dronning 
Lovise  af  England,  desværre  var  død  meget  tidlig,  27  Aar 
gammel,  da  Kronprinsen  endnu  ikke  havde  fyldt  sit  tredje 
Aar.  Havde  hun  levet,  havde  hendes  Indflydelse  vel  gjort 
sig  gjældende  med  Hensyn  til  hans  Opdragelse,  saa  meget 
mere  som  Kongen  slet  ikke  bekymrede  sig  derom.  Den  blev 
da  overladt  til  Mænd,  der  vare  meget  uheldig  valgte,  nemlig 
Pagehovmester  Nielsen,  der  var  dannet  ved  tyske  Universiteter 
i  den  wolfiske  Filosofi  og  Tidens  Vantro  og  nu  meddelte  sin 
Lærling  sin  Ligegyldighed  for  Religionen  og  sin  Ringeagt  for 
Bibelen,  samt  Kronprinsens  Hovmester,  Grev  Ditlev  Reventlov, 
der  behandlede  ham  meget  haardt,  endog  grusomt.  Ved 
mindste  Fejl  have  de  begge  banket  og  pisket  ham,  Re- 
ventlov undertiden  saaledes,  at  Fraaden  stod  ham  ud  af 
Munden;   naar  han  da  løb  til  hans  Kone  for  at  beklage  sig, 

bankede  hun  ham  endnu  værre.  Ved  denne  ufornuftige  Op- 
dragelse udvikledes  hans  mindre  gode  Anlæg,  Svaghed  i 
Viljen,  Frygtagtighed  og  Mangel  paa  al  sand,  varig  og  dybere 
Følelse. 

Da  Keventlov  ogsaa  manglede  Agtelse  for  Keligionen,  bliver 
det  forklarligt,  saa  oprørende  og  uforsvarligt  det  end  var,  at 
Biskop  Harboe,  da  han  1765  skulde  forberede  Kronprinsen 
til  Confirmationen,  kunde  sige:  «Jeg  har  fundet  ham  rent 
ukyndig  i  Bibelen,  men  vel  bevandret  i  Tindal  (en  vantro 
engelsk  Forfatter)«.  Ved  sin  gode  Hukommelse  lærte  Prinsen 
vel  i  Hast  saa  mange  Bibelsprog  udenad,  som  Harboe  for- 
langte, og  udmærkede  sig  ved  den  offentlige  Overhøring  til 
Glæde  for  Tilhørerne  og  Biskoppen.  «Alle  Tilstedeværende«, 
siges  der,  «bleve  rørte;  mange  græd  og  spaaede  sig  en  lyk- 
kelig Kegeringi).  Desværre  viste  det  sig  snart,  hvorledes  det 
stod  til  med  hans  Tro  og  Sædelighed.  Det  var  med  stor 
Overvindelse,  at  han  satte  sin  Fod  i  en  Kirke.  Til  denne 
Ulyst  skal  det  ogsaa  have  bidraget,  at  man  i  hans  Barndom 
havde  tvunget  ham  til  at  gaa  i  Kirke  hver  Søndag.  ^  Tron- 
arvingens forkerte  og  forsømte  Opdragelse  skulde  bære  sør- 
gelige Frugter. 

Imidlertid  besad  han  gode  Aandsevner  og  Anlæg,  der 
ved  en  heldigere  Opdragelse  vilde  have  kunnet  modtage  en 
højere  Udvikling.  Alle  Vidnesbyrd  samstemmede  i,  at  han 
var  opvakt  og  vittig,  besad  et  hurtigt  Nemme  og  en  ypperlig 
Hukommelse.  Fransk  lærte  han  meget  godt,  først  af  den 
retskafne  Mallet,  der  blev  indkaldt  fra  Genf  og  skrev  en  Dan- 
markshistorie paa  Fransk  til  Prinsens  Brug,  siden  af  Kever- 
dil,  der  forstod  at  give  ham  en  Forkjærlighed  for  fransk 
Sprog  og  Literatur,  som  aldrig  forlod  ham.  Man  véd,  at 
den  sidste  Bog,  hvori  han  læste  Aftenen  før  sin  Død,  var 
Madame  Sevignés  Breve. 

I  Musik  bragte  han  det  saa  vidt,  at  han  spillede  flere 
Instrumenter  til  Fuldkommenhed,  og  han  skal  med  Lyst  have 
sunget   italienske  Arier  med  en   Syngemester.      Han  kunde 

noget  Latin,  men  Dansk  læste  han  bedre  end  de  fleste  olden- 
borgske Konger.  Der  var  udtrykkelig  befalet,  at  der  skulde 
tales  Dansk  til  ham  i  alle  Læretimer,  undtagen  i  de  tyske 
og  franske.  Dette  er  vel  næppe  blevet  overholdt,  thi  man 
véd,  at  han  senere  sædvanlig  brugte  det  tyske  Sprog  i  daglig 
Tale.  I  Historie  var  han  kun  maadelig,  i  Kegeringskunst  og 
Politik  var  han  slet  ikke  bleven  undervist. 

Man  kan  i  ivrigt  ikke  andet  end  forbavses,  naar  man 
ser,  hvilken  skærende  Modsætning  der  var  imellem  Opdra- 
gelsen og  Planen  derfor.  I  Instruktionen,  der  blev  given 
Nielsen  og  snarere  var  affattet  i  Christian  VI's  end  i  Frederik 
V's  Aand  og  Tone,  hed  det,  at  der  især  skulde  .lægges  Vægt 
paa  den  religiøse  Opdragelse  og  paa  Udviklingen  af  den  mo- 
ralske Følelse;  at  Læreren  skulde  gjøre  sig  al  Flid  for  at 
blive  yndet  af  Prinsen  og  bære  særlig  Omsorg  for,  at  han 
aldrig  skulde  se  eller  erfare  noget  andet,  end  hvad  der  var 
•  dydigt,  anstændigt  og  kristeligt')!!!  Tvært  imod  lod  man 
ham  have  lastefulde  Omgivelser,  som  hans  første  Kammer- 
page og  Kammertjener,  Maleren  Pilo,  der  underholdt  ham 
med  smudsige  Historier,  og  andre,  der  befordrede  hans  sæde- 
lige Fordærvelse,  hvorved  hans  Evner  og  aandelige  Anlæg 
tidlig  bleve  kvalte  og  hans  Aands  og  Legems  Kræfter  i  en 
sørgelig  Grad  bleve  nedbrudte. 

Allerede  tidlig  røbede  den  smukke,  men  noget  svage  og 
fintbyggede  Dreng  Tegn  paa  en  aandelig  Forvirring,  hvortil 
der  synes  at  have  været  Anlæg  hos  ham.  Han  troede  saa- 
ledes,  at  han  kunde  « gjøre  sig  haard«:  han  sad  derfor  under- 
tiden i  Skoletimerne  og  prikkede  sig  paa  Maven  for  at  un- 
dersøge, om  det  gik  fremad  med  denne  Hærdelse,  der,  som 
han  indbildte  sig,  skulde  gjøre  ham  udødelig. 

Da  Bernstorff  efter  Frederik  V's  Død  traadte  ud  paa 
Slotsaltanen  og  udraabte  Christian  til  Konge,  løb  denne  ud 
og  fik  et  rungende  Hurra  af  Mængden.  Han  blev  først  for- 
skrækket, men  glædede  sig  dog  siden  derved. 

8* 

Den  unge  Konges  Ustadighed  og  Lunefuldhed,  saa  far- 
lige Egenskaber  hos  en  enevældig  Eegent,  viste  sig  snart  i 
den  Lethed,  hvormed  han  skiftede  Yndlinger  og  afskedigede 
høje  Embedsmænd,  som  Keverdil,  Saint  Germain,  Danneskjold, 
Adam  Moltke,  Faderens  erklærede  Yndling,  Prins  Carl  af  Hessen, 
der  var  gift  med  hans  Søster  Lovise  og  i  øvrigt  efter  Char- 
lotte Biehls  Sigende  skal  have  havt  en  meget  uheldig  Ind- 
flydelse paa  Kongen;  ja,  selv  mod  den  fortjente  Bernstorff 
spilledes  der  flere  Kabaler  af  uværdige  Yndlinge,  og  Kongen 
havde  en  Gang  allerede  underskrevet  hans  Afsked,  da  alvorlige 
Modforestillinger  og  en  Kest  af  Æresfølelse  hos  Kongen  selv 
bragte  ham  til  at  sønderrive  Brevet.  Han  syntes  ligesom  at 
finde  Fornøjelse  i  at  gjøre  Fortræd  ved  saadanne  pludselige  Over- 
raskelser. Da  han  havde  afskediget  St.  Germain  som  Krigs- 
minister, meddelte  han  Keverdil  det  med  de  Ord:  «Han  har 
gjort  Springet ». 

I  øvrigt  havde  han  en  afgjort  Ulyst  til  Arbejde,  ikke  at 
tale  om  alt  alvorligt  og  højere,  og  kunde  næppe  udholde  at 
sidde  en  Time  i  Statsraadet  med  sine  Ministre,  hvis  Tale  og 
Miner  han  senere  med  stor  mimisk  Færdighed  kunde  efter- 
ligne og  gjøre  sig  lystig  over,  naar  han  befandt  sig  i  sine 
kaade  Omgangsvenners  Selskab.  Naar  han  en  Gang  skulde 
se  noget  vigtigt,  løb  han  det  over  som  en  Lynild.  Han 
tænkte  alene  paa  at  fornøje  sig  og  jog  umættelig  efter  de 
mest  afvexlende  Adspredelser  og  Forlystelser,  selv  de  laveste 
og  raaeste. 

Endog  efter  hans  Giftermaal  var  det  hans  Yndlingsfor- 
nøjelse  med  den  uværdige  Grev  Holck  og  flere  andre  lignende 
Personer  at  sværme  forklædt  om  paa  Gaderne  om  Aftenen 
eller  Natten,  yppe  Klammeri  med  Vægterne,  slaa  Lygter 
og  Vinduesruder  i  Stykker,  ja  endog  at  besøge  berygtede 
Huse  for  at  sønderslaa  Spejle,  Møbler,  Porcellain  og  mis- 
handle Fruentimmerne.  Ved  saadanne  næsten  utrolige  Skan- 
daler og  Galskaber  nedværdigede  han  ikke  alene  sin  høje 
Stilling  paa  det  dybeste,    men  udsatte   sit  Liv  for  Fare,    da 

han  maatte  gjøre  et  ubehageligt  Bekjendtskab  med  Vægternes 
Morgenstjærner. 

Da  han  paa  et  af  disse  natlige  Togter  havde  bemægtiget 
sig  en  Morgenstjærne  og  med  den  vendte  tilbage  i  Triumf 
til  Christiansborg,  var  han  saa  uheldig  at  møde  Reverdil, 
der  udbrød:  »Un  beau  chemin  å  la  gloire!«  Kongens  Valg- 
sprog var  nemlig:  Gloria  ex  amore  patriæ.  Han  tog  denne 
bidende  Erindring  meget  ilde  op,  og  den  skal  nærmest  have 
været  Anledning  til,  at  Reverdil  fik  sin  Afsked, 

Et  foragteligt  Fruentimmer  paa  Samfundets  laveste  Trin, 
med  hvem  en  af  Kongens  Løbere  havde  bragt  ham  i  For- 
bindelse, vandt  i  en  saadan  Grad  hans  Tilbøjelighed,  at 
man  har  kaldt  hende  "det  eneste  Fruentimmer,  som  Kongen 
nogen  Sinde  har  elsket«.  Hun  var  bekjendt  unner  Navnet 
•  Støvlet -Kathrine«,  fordi  hun  og  Moderen  syede  Støvletter 
til  Soldaterne,  eller  «Milady»,  fordi  hun  havde  været  den 
engelske  Ministers  Elskerinde.  Efter  nogle  skal  hun  have 
været  en  Datter  af  Prins  Georg  af  Bevern,  Regimentschef  i 
dansk  Tjeneste,  der  havde  ladet  hende  lære  Fransk,  Musik 
og  Sang  og  anbragt  hende  i  et  fornemt  Hus.  Da  Faderen 
var  død  og  Understøttelsen  fra  ham  bortfalden,  maatte  hun 
tage  til  sin  Moder,  der  var  bleven  gift  med  en  Underofficer, 
og  sank  snart  dybere  og  dybere.  Forklædt  som  Mandfolk 
fnlgte  hun  Kongen  paa  hans  natlige  Tog  og  deltog  i  hans 
Udskejelser,  kom  i  samme  Forklædning  paa  Hofmaskerader, 
hvor  man  har  set  hende  demaskeret  spille  Pharao  med  Kon- 
gen, ja  det  gik  endog  saa  vidt,  at  Kongen,  der  ellers  ikke 
yndede  stærke  Drikke,  kom  hjem  om  Morgenen  i  beruset 
Tilstand,  saa  at  han  blev  haanet  paa  Gaderne,  ikke  at  tale 
om  de  Bank,  der  ikke  sjælden  vankede.  Bernstorff  fandt  da, 
at  han  ikke  længere  kunde  tillade  Kongens  Fornedrelse.  Han 
fik  Grev  Schimmelmann,  der  den  Gang  stod  højt  i  Gunst 
hos  Kongen,  til  at  tale  med  ham.  Greven  forestillede  ham 
den  almindelige  Misfornøjelse,  der  let  kunde  fremkalde  Uro- 
ligheder, for  at  indvirke  paa  hans  Frygtsomhed.      Men  det 

kostede  Schimmelmann  to  Timers  Kamp,  inden  han  kunde 
bevæge  Kongen  til  at  underskrive  en  Befaling  til  ejeblikkelig 
at  føre  hans  eneste  Elskerinde  ud  af  Landet.  Det  var  næsten 
med  Fortvivlelse,  at  han  gjorde  det,  og  hans  Lidenskab  var 
saa  heftig,  at  han  ikke  glemte  hende,  skjønt  han  aldrig 
nævnede  hendes  Navn.  Man  fandt  det  endog  nødvendigt  at 
lade  hende  indespærre  i  Tugthuset  i  Hamborg,  da  man  fryg- 
tede for,  at  hun  igjen  skulde  nærme  sig  Kongen.  Hun  kom 
siden  ud,  giftede  sig  og  skrev  forgjæves  til  Kongen  om  et 
lille  Postmesterembede  til  sin  Mand ,  hvem  hun  derpaa 
forlod. 

Saadanne  sørgelige  Kjendsgjerninger  vidne  altfor  meget 
om,  hvor  dybt  Kongen  var  sunken.  Hans  fine  Legems- 
bygning kunde  ikke  taale  dette  uordentlige  Liv,  og  med  Le- 
gemets Kræfter  nedbrødes  ogsaa  Aandens,  saa  at  hans  Sinds- 
svaghed udvikledes  med  forfærdelig  Hurtighed. 

n. 

Imidlertid  var  den  Forbindelse  bleven  fuldbyrdet,  der 
allerede  længe  havde  været  afgjort  mellem  det  danske  og  det 
engelske  Hof,  nemlig  Giftermaalet  mellem  Christian  VH  og 
den  unge  Prinsesse  Caroline  Mathilde,  en  Datter  af  Georg  H's 
Søn,  Frederik  Ludvig  af  Wales  og  Augusta  af  Sachsen-Gotha. 
Hun  var  født  efter  Faderens  Død  den  22de  Juli  1751  og 
var  altsaa  først  i  sit  sextende  Aar,  da  hun  den  8de  Novem- 
ber 1766  af  Biskop  Harboe  blev  viet  til  Christian  VH,  der 
den  Gang  endnu  ikke  havde  fyldt  sit  attende  Aar;  han  var 
nemlig  født  den  29de  Januar  1749.  Vielsen  skete  paa  Chri- 
stiansborg Slot.  Man  har  Grund  til  at  forundre  sig  over 
begges  unge  Alder;  men  rimeligvis  har  Bernstorff  tænkt  ved 
det  tidlige  Ægteskab  at  faa  Kongen  draget  bort  fra  hans 
slette  Omgangsvenner  og  Tilbøjeligheder.  I  Begyndelsen  saa 
det  ogsaa  ud  til,  at  Kongen  vilde  vise  sin  unge,  indtagende 
Dronning  Opmærksomhed  og  paalægge  sig  nogen  Tvang;  men 

snart  overgav  han  sig  med  sin  Yndling  Grev  Holck  værre 
end  nogen  Sinde  til  sine  vanærende  Udskejelser. 

Kygterne  om  dette  uværdige  Liv  maatte  hos  Dronningen 
fremkalde  en  Kulde  og  Uvenlighed,  som  hendes  Overhofme- 
sterinde  Fru  v.  Plessen  vistnok  har  bidraget  til  at  nære. 
Hun  var  en  alvorlig  Dame  af  strænge  Grundsætninger,  der 
paa  Grund  af  Dronningens  store  Ungdom  ansaa  sig  forpligtet 
til  at  vaage  over  hendes  Opførsel  ved  dette  bundfordærvede 
Hof  og  vistnok  i  det  Hele  udevede  en  gavnlig  Indflydelse 
paa  hende;  hun  erhvervede  sig  ogsaa,  uagtet  sin  Strænghed, 
Dronningens  udelte  Tillid  og  Hengivenhed,  og  det  er  meget 
sandsynligt,  at  den  senere  sergelige  Katastrofe  vilde  være 
undgaaet,  dersom  Dronningen  havde  beholdt  hende  hos  sig. 

Da  Fru  v.  Plessen,  forarget  over  Kongens  usædelige  Liv, 
meddelte  Dronningen  sin  Misfornøjelse  og  fik  hende  til  at 
holde  paa  sin  Værdighed,  saa  at  hun  viste  sig  kold  mod  ham 
og  ikke  vilde  modtage  ham  i  sit  Kabinet,  naar  han  kom  fra 
sine  Gadeoptøjer,  blev  Kongen  forbitret  paa  Fru  v.  Plessen 
og  behandlede  hende  flere  Gange  med  uværdig  Eaahed. 
Pludselig  —  saaledes  som  han  plejede  og  yndede  —  sendte 
han  hende  en  despotisk  Ordre  om  øjeblikkelig  at  forlade 
Hofiet  uden  først  at  tage  Afsked  med  Dronningen.  Denne 
rasede  vel,  men  maatte  give  efter,  og  hun  saa  først  Fru  v. 
Plessen  igjen,  kort  før  hun  døde  i  Celle,  hvor  Fru  v.  Ples- 
sen dengang  ogsaa  boede  og  paa  den  Døendes  udtrykkelige 
Opfordring  besøgte  hende. 

Caroline  Mathilde  havde  faaet  en  omhyggelig  Opdragelse, 
besad  en  god  Forstand  og  godt  Nemme.  Hun  var  venlig 
behagelig,  munter  og  elskværdig;  uden  at  være  regelmæssig 
smukt  besad  hendes  Ansigt  hele  den  første  Ungdoms  Frisk- 
hed og  indtagende  Træk;  Huden  var  smuk  og  Øjnene  livlige. 
Munden  var  veldannet,  dog  var  Underlæben  vel  stor  og  ned- 
hængende. Hun  var  velvoxen,  men  blev  allerede  tidlig  tem- 
melig svær.  Da  hun  med  megen  Iver  lagde  sig  efter  det 
danske  Sprog,  lærte  hun  snart  at  tale  det  til  Fuldkommen- 

hed  ligesom  ogsaa  Tysk,  der  almindelig  taltes  ved  Hoffet; 
mærkelig  nok  havde  hun  ved  sin  Ankomst  til  Danmark  slet 
ikke  kjendt  til  noget  af  disse  Sprog.  Desuden  talte  hun  En- 
gelsk, Fransk  og  noget  Italiensk.  Men  hun  var  desværre 
letsindig,  sandselig  og  nydelseslysten,  og  hun  manglede  den 
dybere  Agtelse  for  Sædelighed,  der  er  uadskillelig  fra  den 
rene  og  sande  Kvindelighed.  Den  alene  kunde  have  bevaret 
hende  midt  i  et  Hofs  Fordærvelse,  hvorfra  Kenhed  og  Uskyl- 
dighed var  forvist.  Det  er  imidlertid  et  godt  Vidnesbyrd  om 
hendes  Sædelighed  i  de  første  Aar  af  hendes  Ophold  her,  at 
hun  satte  saa  stor  Pris  paa  Fru  v.  Plessen  uagtet  hendes 
Strænghed,  og  at  hun  saa  smertelig  og  bitert  følte,  hvor  meget 
hun  tabte  ved  at  skilles  fra  hende. 

Ved  denne  Lejhghed  kom  det  til  et  voldsomt  Udbrud  af 
Dronningens  heftige  Sind.  Hun  gav  Holck,  der  især  havde 
virket  til  Fru  v.  Plessens  Afskedigelse,  et  Orefigen  og  nærede 
siden  et  uforsonligt  Had  til  ham.  Dette  var  ikke  uden  Grund, 
dersom  Rygtet  er  sandt,  at  denne  uværdige  Yndling  efter 
Kongens  Opfordring  skal  have  budt  Dronningen  uanstændige 
Friheder,  og  at  han  skal  have  sagt  til  Kongen  om  hendes 
Broder,  Hertugen  af  Gloucester,  der  var  i  Besøg  ved  det 
danske  Hof,  at  han  lignede  en  engelsk  Stud,  hvilket  den 
tankeløse  Konge,  der  ikke  kunde  fortie  noget,  strax  havde 
fortalt  Dronningen.  Hertugen  var  nemhg  tyk,  fed  og  havde 
et  bredt  Ansigt. 

Den  ny  Overhofmesterinde,  Fru  v.  der  Liihe,  var  Holcks 
Søster  og  følgelig  Dronningen  ubehagelig.  Derimod  fik  en 
Hofdame,  Frøken  v.  Eyben,  der  var  berygtet  for  sine  slette 
Sæder,  en  uheldig  Indflydelse  paa  Dronningen,  hvis  Tone  og 
Opførsel  snart  blev  meget  friere  end  tidligere.  Man  saa 
hende  saaledes  i  April  1768  gaa  til  Fods  gjennem  Kjøben- 
havns Gader  og  paa  Volden,  hvilket  vakte  megen  Opsigt, 
da  ingen  dansk  Dronning  før  havde  gjort  det;  og  hvad 
værre  var,  hun  viste   sig  paa  en  af  de  offentlige  Hofmaske- 

rader,  klædt  i  Mandfolkedragt,  og  talte  med  Frihed  til  mange, 
der  nærmede  sig  hende. 


ra. 

Christian  VII,  der  strax  efter  sin  Tronbestigelse  havde 
sagt  til  en  af  sine  Læger,  Kirurgen  Wohlert,  »at  han  vilde 
rase  i  to  Aar»,  havde  i  en  Alder  af  19  Aar  temt  de  sand- 
selige  Lysters  Bæger  til  Bunden.  Eimeligvis  har  den  Tom- 
hed, han  maatte  fele  under  disse  uværdige  og  svækkende 
Nydelser,  bragt  ham  paa  den  Tanke  at  søge  Adspredelse  paa 
en  Udenlandsrejse.  Forgjæves  modsatte  Bernstorff  og  de  an- 
dre Ministre  sig  længe,  dels  paa  Grund  af  de  betydelige  Ud- 
gifter ved  en  saadan  Eejse,  som  Finansernes  Tilstand  maatte 
fraraade,  dels  fordi  det  var  umuligt  at  overlade  Kongen  til 
sig  selv  og  sit  sædvanlige  Selskab,  hvorfor  Bernstorff  saa  sig 
nødsaget  til  selv  at  følge  med.  Forgjæves  gjorde  Dronningen 
sig  al  mulig  Umage  for  at  komme  med;  endnu  Dagen  før 
Afrejsen,  fortæller  Suhm,  saa  man  Kongen  og  Dronningen 
skjændes  heftig  foran  et  aabenstaaende  Vindue  paa  Chri- 
stiansborg. "Hun  vilde  endelig  med  paa  Kejsen,  og  han  vilde 
ej  have  hende  med«. 

Dronningen  tilbragte  da  Sommeren  1768  i  Stilhed  paa 
Frederiksborg  og  spaserede  ofte  om  i  Egnen,  t.  Ex.  til  Fre- 
densborg. Naar  hun  mødte  Bønderkoner,  især  saadanne,  der 
havde  smaa  Børn  med  sig,  talte  hun  gjerne  mildt  og  venlig 
med  dem,  og  hun  vandt  alles  Hjærter  ved  sin  Nedladenhed. 

Til  begge  Enkedronningerne,  Sophie  Magdalene  paa  Hørs- 
holm og  Juliane  Marie  paa  Fredensborg,  stod  hun  den  Gang 
endnu  i  det  bedste  Forhold,  og  de  tre  Dronninger  gjorde 
hver  Uge  Besøg  hos  hverandre.  Man  lagde  Mærke  til,  at 
Hoftonen  blev  bedre  under  Kongens  Fraværelse,  og  at  begge 
Enkedronninger  om  Efteraaret  flyttede  et  Par  Maaneder  tid- 
ligere ind  til  Christiansborg,  end  de  plejede. 

Imidlertid  gik  Kongens  Rejse  til  London  og  Paris  for  sig; 
den  varede  fra  6te  Maj  1768  til  14de  Januar  1769  og  kostede 
til  ingen  Nytte  Landet  en  halv  Million  Edl.  Kurant.  At 
Kongen  havde  gjort  Lykke  ved  det  engelske  og  franske  Hof 
ved  sin  Anstand  og  sine  vittige  Svar,  var  kun  et  ringe  Ud- 
bytte. Derimod  havde  Eejsen  andre  særdeles  sørgelige  og 
ulykkelige  Følger. 

Paa  Udrejsen  var  Kongens  Rejseselskab  bleven  forøget 
med  Stadsphysicus  i  Altona  og  Provincialmedicus  i  Pinneberg 
og  Eantzau,  Dr.  Johann  Friederich  Struensee,  der  af  Livlæge 
Berger  var  bleven  anbefalet  til  Rejsemedicus  og  allerede  un- 
der 5te  April  var  bleven  udnævnt  dertil  ved  sine  formaaende 
Venners  og  Veninders  Beskyttelse.  Denne  Ansættelse  skulde 
have  meget  alvorlige  Følger  i  den  nærmeste  Fremtid. 

Struensee  stammede  fra  Neu  Ruppin  i  Mittelmark,  hvor 
hans  Forfædre  havde  været  Klædefabrikanter.  Han  var  født 
i  Halle  den  5te  August  1737,  hvor  hans  Fader  Adam  Stru- 
ensee den  Gang  var  Præst  og  Professor;  men  han  blev  1757 
af  den  danske  Regering  kaldet  til  Provst  i  Altona  og  tre 
Aar  efter  til  Generalsuperintendent  i  Hertugdømmerne,  hvor- 
paa  han  flyttede  til  Rendsborg.  Sønnen  blev  forst  opdragen 
i  Vaisenhusskolen  i  Halle,  men  fandt  ikke  Smag  i  den  pieti- 
stiske Retning.  Hans  meget  gode  Evner  gjorde  ham  allerede 
i  en  Alder  af  14  Aar  til  Student  og  i  hans  20de  Aar  til 
Doctor  i  Medicinen;  Afhandlingen  for  Doctorgraden  handlede 
om  det  usunde  i  uforholdsmæssige  Legemsbevægelser.  Han 
nedsatte  sig  nu  som  Læge  i  Altona,  hvor  han  kjøbte  sig  et 
Hus  og  indrettede  sin  egen  Husholdning.  Da  han  elskede 
Selskabelighed,  havde  han  gjerne  en  Del  ledige  Pladser  for 
sine  Venner  ved  sit  Bord,  og  det  udsøgte  Maaltid  blev  kry- 
dret med  Vid  og  Skjæmt.  Sin  Duelighed  som  Læge  og  sin 
behagelige  Selskabstone  skyldte  han,  at  han  fik  Adgang  i  de 
fornemste  Huse,  og  han  udfoldede  en  ikke  ubetydehg  Forfat- 
tervirksomhed, navnlig  i  Tidsskrifter.  Hans  Yndlingsskribent 
var  Voltaire,    og   han   var  følgelig  Fritænker  og  Materialist. 

Den  fordærvede  franske  Dannelse,  der  den  Gang  var  her- 
skende, havde  ogsaa  gjennemtrængt  ham.  Han  ansaa  Men- 
nesket for  et  Dyr,  men  tillige  som  en  højere  Maskine,  der 
blev  sat  i  Gang  ved  en  skjult  Kraft,  men  gik  i  staa  ved 
Døden;  dermed  var  alt  forbi.  Viljen  bestemtes  af  Nerverne. 
Enhver  Handling  var  ligegyldig,  naar  den  kun  ikke  skadede 
Samfundet,  Fornøjelser  og  et  ubundet  Liv  holdt  han  for  det 
højeste  Gode  og  brød  sig  slet  ikke  om  den  offentlige  Mening. 
Da  han  senere  i  Fængslet  af  Munter  blev  spurgt  om,  hvad 
han  troede,  at  der  vilde  blive  af  det  menneskelige  Selskab, 
naar  alle  vilde  leve  som  han,  svarede  han,  at  han  tænkte,  at 
Verden  meget  godt  kunde  bestaa  derved.  »Mange  Stormænd 
i  England  og  Frankrig  føre  et  saadant,  ganske  ubundet  Liv». 
Man  maa  forundres  over  den  Aabenhed,  hvormed  han  siden 
i  Fængslet  bekjendte  sine  Fejl  og  Laster  for  Munter. 

Hans  Hovedlidenskab  var  Vellyst,  og  han  havde  fra  sin 
tidlige  Ungdom  blindt  overgivet  sig  til  Udsvævelser.  Kun  de 
skadelige  Følger  for  hans  Helbred  havde  bragt  ham  til  at 
holde  Maade  dermed.  Han  havde  ment,  at  han  blot  var  til 
for  at  skaffe  sig  behagelige  Fornemmelser.  Baade  Piger  og 
gifte  Koner  havde  været  Ofre  for  hans  Forførelser.  »Jeg  vil 
ikke  negte«,  siger  han,  «at  jeg  har  været  en  farlig  Forfører 
og  ofte  bedraget  Uskyldigheden.  Ogsaa  anstændige,  veltæn- 
kende Koner  har  jeg  overvundet,  og  ved  mine  Grundsætnin- 
ger beroliget  dem  over  deres  Fejltrin.  Næsten  intet  Fruen- 
timmer, som  jeg  vovede  mig  til,  var  i  Stand  til  i  Længden 
at  modstaa  mig,  dersom  hun  ikke  i  Tide  flyede  mig«.  Disse 
Selvbekjendelser  kaste  et  sørgeligt  Lys  over  den  fordærvede 
Sandseligheds  Moral,  som  Struensee  bragte  med  sig  til  det 
danske  Hof,  og  som  ikke  skulde  bidrage  til  Forbedring  af 
dets  i  Forvejen  slette  Sæder.  Allerede  i  Pinneberg  var  Stru- 
ensee saa  beiygtet,  at  Indbyggerne  maatte  indespærre  deres 
Døtre,  for  at  de  ikke  skulde  falde  i  hans  Hænder. 

Ved  Siden  af  denne  Usædelighed  viste  sig  andre  Frugter 
af  de  franske  Grundsætninger,   han   havde   tilegnet   sig  ved 

Læsningen  af  Rousseaus  Emile,  Helvetius  og  andre  Forfattere, 
og  som  snart  skulde  fremtræde  i  Statsstyreisen  i  hans  mange 
forhastede  Reformer.  Hans  gode  Anlæg  og  Kundskaber  havde 
givet  ham  en  høj  Grad  af  Selvtillid,  en  høj  Mening  om  sin 
Forstand  og  Dygtighed  til  alt  muligt,  og  denne  var  bleven 
næret  af  hans  Venner.  «Jeg  havde  været  saa  daarlig«,  be- 
kjender  han,  «at  lade  mig  indbilde  af  en,  der  satte  stor  Pris 
paa  mig  (Grev  Rantzau),  at  min  Forstand  var  saa  stor,  at 
den  kunde  fuldføre  alt,  hvad  der  var  muligt  for  et  Menneske«. 
Den  nedrige  Grev  Rantzau,  der  senere  blev  Struensees  Fjende, 
skal  efter  hans  Fald  have  ytret  sig  om  sit  tidligere  Forhold 
til  ham  paa  følgende  lumpne  Maade:  «Jeg  har  aldrig  været 
hans  Ven    og  stedse  i  mit  Hjerte  helet  hans   store  Taabe- 

lighed  i  at  tro  det For  at  hævne  mig  og  befordre 

min  Lykke  kunde  det  ikke  sige  saa  meget  at  smigre  en  op- 
blæst Medicus'). 

Imidlertid  næredes  herved  Stuensees  Forfængelighed  og 
Opblæsthed,  hans  hovmodige  Tillid  til  sine  Evner  og  hans 
Ærgjerrighed,  der  bragte  ham  til  at  styrte  sig  ind  paa  den 
politiske  Bane  og  ved  uædle  Midler  hæve  sig  til  den  højeste 
Magt.  Men  hans  Ærgjerrighed  var  dog  underordnet  hans 
Begjærlighed  efter  Nydelse  og  Vellyst  og  et  Middel  for  ham 
til  i  større  Maal  at  kunne  tilfredsstille  denne  Attraa. 

Det  raffinerede  Liv,  Struensee  havde  ført  i  Altona,  havde 
tilsidst  virket  skadeligt  paa  hans  Helbred  og  fyldt  hans  Sind 
med  Overmættelse,  Tomhed  og  Utilfredshed.  Da  han  tillige 
havde  paadraget  sig  Gjæld,  skal  han  have  tænkt  paa  at  drage 
til  et  mildere  og  mere  styrkende  Klima,  til  Spanien  eller 
Ostindien,  da  der  aabnede  sig  en  anden  Udsigt  for  ham  ved 
Kongen  af  Danmarks  Rejse. 

IV. 

Paa  Rejsen  havde  Stuensee  god  Lejlighed  til  at  gjøre 
sig  behagelig  for  Kongen  ved  sin  underholdende  Omgang  og 

sin  Omsorg  for  hans  nedbrudte  Helbred.  Skildringen  af  hans 
Ydre  er  just  ikke  ubetinget  fordelagtig:  «Han  var  velskabt 
og  skulderbred;  havde  regelmæssige  Træk,  en  meget  stor 
Næse,  store,  blaa  -Øjne  med  stirrende,  skummelt  Blik.  Han 
var  dristig  og  indsmigrende  i  sin  Tale  uden  at  tale  meget 
og  talte  sjælden  enten  godt  eller  ondt  om  andre.  Hans 
Udvortes  behagede  Damerne,  og  han  havde  gjort  Lykke  hos  en 
Del.»  Den  engelske  Minister  Gunning  beskriver  ham  dog  i 
April  1771  som  saa  lidt  behagelig  i  Udvortes  og  Conver- 
sation,  at  alle  Mennesker  undredes  over,  hvorledes  og  hvor- 
ved han  havde  faaet  en  saa  stor  Indflydelse  paa  Kongen  og 
Dronningen. 

Da  Stuensee  havde  fulgt  Kongen  til  Kjobenhavn,  raadede 
hans  Ven,  Professor  Berger,  ham  til  at  vende  tilbage  til  Al- 
tona,  men  Struensee,  der  havde  Lyst  til  at  gjere  Lykke  ved 
Hofifet,  foretrak  Udnævnelsen  som  fast  Livlæge  hos  Kongen 
med  1,000  Rdl.s  aarlig  Løn.  Som  saadan  gjorde  han  sig 
fortjent  ved  at  helbrede  Kronprins  Frederik,  der  var  født  den 
28de  Januar  1768  og  led  af  den  engelske  Syge.  Da  han 
havde  faaet  Værelser  i  Palaiet  bag  Slottet,  hørte  han  paa  en 
Maade  umiddelbart  til  Hoffet  og  forstod  at  sætte  sig  fastere 
og  fastere  i  Kongens  Yndest.  Han  vidste,  hvorledes  Kongen 
skulde  omgaas.  Snart  blandede  han  i  Samtalerne  Vittighed 
og  Morskab,  snart  belærende  Indhold,  snart  læste  han  under- 
holdende Ting  for  ham  og  blev  ham  i  kort  Tid  fuldkommen 
uundværlig.  1  Foraaret  1769  blev  han  udnævnt  til  Kongens 
Forelæser  og  havde  som  saadan  stadig  Adgang  til  ham.  Her- 
med var  i  Grunden  Struensees  Skæbne  afgjort.  Allerede 
den  12te  Maj  blev  han  udnævnt  til  Etatsraad  for  at  kunne 
spise  ved  det  andet  HoftaffeL 

Efter  Struensees  egen  Beretning  skal  han  med  Held 
have  anvendt  sin  Indflydelse  paa  Kongen  til  at  bringe  ham 
til  en  Forsoning  og  nærmere  Forening  med  Dronningen. 
Denne  skal  mærkelig  nok  længe  have  vægret  sig  ved  at  give 
Struensee  Audiens,  da  Kongen  roste  ham  og  anbefalede  ham 

til  hende ;  det  var,  ligesom  hun  anede,  at  denne  Mand  skulde 
blive  hende  fordærvelig.  Da  hun  endelig  havde  bestemt  en 
Eftermiddag  til  at  modtage  ham,  skal  hun  have  sagt  til  sine 
Kammerjomfruer:  «Jeg  véd  ikke,  hvad  den  Doctor  skal  gjøre 
hos  mig;  det  er  mig  yderst  modbydeligt  at  tage  imod  ham, 
men  Kongen  vil  endelig  have  det,  og  saa  faar  jeg  vel  føje 
ham».  Men  da  hun  havde  talt  med  ham,  blev  hun  særdeles 
indtagen  i  ham  og  erklærede  sin;  tidligere  Afsky  for  nogle 
forunderlige  Griller.  Fra  nu  af  steg  han  stadig  i  hendes 
Gunst,  og  Følgen  af  et  fortroligt  Forhold  mellem  den  17- 
aarige,  fyrige  og  ubefæstede  Dronning  og  en  avet  Forfører 
som  Stuensee  kunde  ikke  blive  tvivlsom.  Kongen  brød  sig 
ikke  derom,  men  spøgede  tværtimod  dermed. 

I  de  sidste  Maaneder  af  1769  var  dette  Forhold  ind- 
traadt,  og  Stuensee  flyttede  ind  paa  Slottet  den  17de  Januar 
1770,  netop  samme  Dag,  der  to  Aar  senere  skulde  se  hans 
bratte  Fald.  Der  holdtes  nu  et  lystigt  Hof  med  bedøvende 
Fornøjelser,  Maskerader,  Baller,  Komedier,  Jagter  og  Kane- 
farter, og  Dronningen,  der  fandt  lidenskabelig  Behag  i  at 
ride,  forargede  alle  ved  at  fare  voldsomt  afsted  uden  Tvær- 
sadel, i  Mandsdragt  med  gule  Skindbuxer,  især  paa  Parforce- 
jagt  under  Opholdet  paa  Frederiksborg  og  andre  Slotte. 
Snart  viste  hun  sig  ogsaa  til  Hest  paa  Kjøbenhavns  Gader. 
Kongen  deltog  rigtignok  i  al  denne  Lystighed,  men  det  var 
tydeligt  at  se,  at  han  ikke  morede  sig  derved. 

I  Begyndelsen  af  1770  havde  Struensee  under  en  Opera- 
forestilling sit  bekjendte  Sammenstød  med  den  russiske  Ge- 
sandt, General  Filosofoflf.  Denne  kom  nemlig  i  en  Loge  i 
Hoftheatret  til  at  spytte  paa  Struensee,  og  uagtet  han  gjorde 
en  Undskyldning,  kom  det  til  en  Ordstrid,  der  endte  med  en 
Udfordring  fra  Struensee.  Filosofoif  besværede  sig  hos  Bern- 
storff, der  bilagde  Sagen,  men  forsømte  Lejligheden  til  at 
faa  Struensee  fjærnet,  hvilket  vistnok  endnu  havde  været  ham 
muligt  ved  hans  Indflydelse  hos  Kongen.  Dog  paa  Forestil- 
lingerne herom  svarede  denne  ellers  saa  skarpsynede  Stats- 


Straensee  og  Caroline  Mathilde  ell.  Omvæltningen  1772.       127 

mand  godmodig:  «Han  har  aldrig  gjort  mig  noget  ondt; 
hvorfor  skulde  jeg  gjere  det  mod  ham? 

Snart  mærkede  han  dog,  at  Struensee  havde  faaet  for 
stort  Indpas  hos  Dronningen,  og  hun  igjen  hos  Kongen;  thi 
siden  Udenlandsrejsen  var  denne  endnu  mere  nervesvækket 
og  aandssvag  end  tidligere,  og  Dronningen  skaffede  sig  der- 
ved mere  Magt  over  ham.  Man  havde  bestemt  en  Rejse  til 
Holsten  til  6te  Juni  1770,  men  den  maatte  udsættes  paa 
Grund  af  den  gamle  Enkedronning  Sophie  Magdalenes  Syg- 
dom og  Død.  Kun  én  Gang  besogte  Kongen  og  Dronningen 
hende  nogle  -Øjebhkke  under  hendes  Sygdom,  og  Struensee, 
der  skulde  spørge  til  hendes  Befindende  faa  Dage  før  hendes 
Død,  kom  i  Jagtdragt  med  Støvler  og  Sporer  ind  i  hendes 
Værelse!  Da  den  forhen  saa  stolte  Dronning  døde  den  27de 
Maj,  maatte  man  jo  opsætte  at  rejse,  indtil  Begi-avelsen  var 
forbi,  og  denne  skete  da  saa  hurtig  som  mulig,  den  14de 
Juni.  Rigtignok  havde  den  afdøde  Dronning  i  sit  Testamente 
udtalt  det  ^nske  at  blive  begravet  inden  tre  Uger  efter  sin 
Død;  men  Hofsorgen  varede  kun  i  sexten  Dage,  da  Dron- 
ningen var  meget  utaalmodig  efter  at  komme  afsted,  skjønt 
den  korte  Sørgetid  stred  imod  al  Anstand  og  Hofskik,  og 
allerede  den  18de  Juni  tiltraadte  man  Rejsen  til  Holsten. 

Først  besøgte  man  paa  Gottorp  Landgrev  Carl  og  Prin- 
sesse Lovise,  der  vare  komne  tilbage  fra  Hanau  uden  dog 
endnu  at  maatte  komme  til  Hoffet.  Forholdet  blev  dog  snart 
uvenligt  mellem  Svigerinderne.  Caroline  Mathilde  vilde  nem- 
lig, at  Prinsessen  ikke  skulde  ride  i  Tværsadel,  men  paa 
Mandfolks  Maade,  og  da  den  smukke,  elskværdige  Lovise 
undslog  sig  derfor,  fordi  hun  fandt  det  uanstændigt,  blev 
Dronningen  meget  opbragt.  Her  paa  Gottorp  viste  sig  plud- 
selig ved  Hoffet  en  Person,  der  var  bleven  tilkaldt  af  Stru- 
ensee, og  hvis  Nærværelse  ligesom  antydede,  at  Luften  var 
svanger  med  Forandringer.  Det  var  Enevold  Brandt,  hvis 
Skæbne  paa  en  saa  sørgelig  Maade  skulde  knyttes  til  Stru- 
ensees.     Han  var  født  1738  og  var  en  Søn  af  en  Kabinets- 

secretair  og  Kasserer  hos  Dronning  Sophie  Magdalene.  Da 
han  1768  havde  gjort  et  ubehændigt  og  taktløst  Forsøg  paa 
at  styrte  Grev  Holck  ved  at  tilskrive  Kongen  et  skamløst 
Brev,  blev  han  ved  en  egenhændig  Ordre  fra  Kongen  lands- 
forvist uden  Pension  —  han  var  Assessor  i  Højesteret  — ,  og 
han  havde  da  begivet  sig  til  Oldenborg,  hvor  han  havde  faaet 
en  Ansættelse.  Det  faldt  ikke  Struensee  vanskeligt  at  faa  den 
ustadige  Konge  til  at  kalde  denne  muntre  og  opvakte,  men 
letsindige,  ubetydelige,  i  Sæder  fordærvede  Person  tilbage,  i 
hvis  Selskab  han  tidligere  havde  fundet  stort  Behag,  og  som 
ogsaa  synes  særlig  at  have  passet  til  Omgang  for  den  lune- 
fulde Konge. 

Da  Holck  uventet  saa  Brandt  paa  Gottorp,  blev  han 
i  den  Grad  kjendelig  forbavset,  at  Brandt  spurgte  ham,  om 
han  troede  at  se  et  Spøgelse?  Holck  svarede:  «Jeg  er  ikke 
bange  for  Spøgelser,  men  for  Gjengangere«.  Hans  Anelse 
gik  snart  i  Opfyldelse.  Dronningen  vilde  tilfredsstille  sit  Had 
og  Struensee  fjerne  en  Yndling,  der  stod  i  Vejen  for  hans 
egen  Ophøjelse.  Kongen  selv  var  bleven  kølig  mod  Holck, 
fordi  denne  i  den  sidste  Tid  havde  forsømt  ham  for  at  more 
sig  med  sine  franske  Skuespillere  og  Skuespillerinder  i  sin 
Bolig  paa  Blaagaard.  Da  Hoffet  var  kommet  til  Travendal, 
sendtes  pludselig  Holcks  Søster,  Overhofmesterinden,  hans 
Broder  og  flere  andre  Herrer  og  Damer  tilbage  til  Kjøben- 
havn,  uden  at  der  angaves  nogen  Grund,  og  den  30te  Juli 
fik  Grev  Holck  selv  sin  Afsked  med  Ordre  til  strax  at  for- 
lade Hotfet.  Saa  ligegyldig  var  den  hjerteløse  Konge  mod 
sin  tidligere  fortrolige  Yndling,  at  han  uden  nogen  som  helst 
Deltagelse  for  ham  sagde  til  Bernstorff,  der  bemærkede  noget 
derom:  «Er  hat's  ja  so  haben  wollen«.  Holck  havde  paa- 
draget  sig  saa  stor  Gjæld,  at  han  endnu  i  samme  Aar  1770 
maatte  sælge  sine  tre  Herregaarde  i  Fyen,  Søholm,  Brahes- 
holm  og  Krengerup,  tilligemed  Blaagaard. 

Der  var  imidlertid  en  Mand  tilbage,  der  fremfor  alle 
stod  Struensee  i  Vejen,    for  at  han   kunde  gjennemføre  sine 

ærgjerrige  Planer,  nemlig  den  fortjente  Bernstorfif,  der  siden 
1750  havde  ledet  Danmarks  Udenrigspolitik  med  saa  megen 
Hæder.  Vel  følte  Dronningen  slet  ingen  Lyst  til  at  spille 
nogen  politisk  Kolle  eller  regere  selv;  men  hun  var  i  Stand 
til  at  gjøre  alt  for  Struensees  Skyld.  Hun  tog  kun  Hensyn 
til  sine  lidenskabelige  Følelser,  Kjærlighed  eller  Had.  Kon- 
gen var  fra  nu  af  egentlig  kun  en  Slave  i  hendes  og  Stru- 
ensees Hænder. 

Da  Struensee  fandt  det  nødvendigt  at  have  en  anset 
Mand  til  at  træde  i  Bernstorffs  Sted,  lod  han  Grev  Kantzau- 
Ascheberg,  hvem  han  kjendte  fra  sit  Ophold  i  Altona,  komme 
til  Travendal.  Denne  Grev  Eantzau  var  den  mest  fordærvede 
Mand  i  denne  fordærvede  Tid.  Suhm  siger  om  ham:  «Rantzau 
har  megen  Esprit  og  Læsning,  men  hverken  Conduite,  Mod, 
Keligion  eller  Ærlighed.  Han  er  stolt  i  Medgang,  krybende 
i  Modgang,  kan  smigre  endog  for  de  nedrigste  og  mener  in- 
gen det  vel.  Hans  mindste  Fejl  ere  Ukyskhed  og  Overdaa- 
dighed;  haner,  hvad  man  kan  kalde,  en  traitre«.  En  anden 
Skildring  af  ham  siger:  «Han  brød  sig  hverken  om  Religion, 
Dyd,  Love,  Phgter  eller  Fædreland.  Han  kjendte  ikke  engang 
Æren,  uden  med  Munden;  han  var  fejg,  foruden  alle  hans 
andre  Fejl«.  Under  Frederik  V  var  han  i  dansk  Tjeneste 
bleven  Generalmajor,  men  fik  pludselig  sin  Afsked  1756  og 
begav  sig  til  Rusland,  hvor  han  skal  have  taget  Del  i  Sam- 
mensværgelsen mod  Peter  HL  Men  da  han  ikke  fik  den  for- 
ventede Løn,  blev  han  yderst  forbitret  og  begav  sig  tilbage 
til  Danmark,  hvor  han  strax  efter  Christian  VH's  Tronbesti- 
gelse blev  Generalløjtnant  og  Regimentschef.  Hertil  havde 
Prins  Carl  af  Hessen  hjulpet  ham  tvært  imod  Bernstorffs  Vilje. 

Det  er  betegnende  for  Struensees  Grundsætninger,  at 
han  kunde  vælge  en  Mand,  der  besad  alle  nedrige  Egenskaber, 
og  om  hvem  det  hed,  at  «det  vilde  være  vanskeligt  at  opvise 
en  mere  fordærvet  og  ryggesløs  Karakter«.  Bernstorff  havde 
skrevet  et  Brev  for  at  advare  Kongen  mod  denne  Mand,  der 
tillige  af  Ruslands  Kejserinde   betragtedes  som  en  uforsonlig 

Fjende  og  altsaa  let  kunde  forstyrre  det  gode  Forhold  til 
denne  Magt;  han  var  endog  saa  oprigtig  at  læse  dette  Brev 
for  Kantzau  selv,  da  denne  kom  til  Travendal,  men  ikke  traf 
Kongen,  der  var  tagen  ud  paa  Besøg,  og  da  Bernstorff  siden 
talte  med  Kongen  derom,  lovede  denne,  at  Rantzau  ikke 
skulde  faa  Plads  i  Statsraadet. 

Bernstorff  tvivlede  imidlertid  slet  ikke  om,  at  hans  Fald 
var  bestemt.  Hos  Kongen  mærkede  han  en  tiltagende  Kulde, 
og  man  søgte  ved  lave  Krænkelser  og  Tilsidesættelser  at 
bringe  ham  til  selv  at  tage  sin  Afsked.  Men  den  højsindede 
Mand  vilde  ikke  give  sit  hædrede  Navn  til  Pris  for  den  Be- 
skyldning, at  han  frivillig  skulde  have  veget  Pladsen  for 
Personer  som  Struensee  og  Rantzau.  Man  lod  ham  ikke  en- 
gang vide  det  Besøg,  som  Kongen  og  Dronningen  alene  i 
Stuensees  Selskab  aflagde  Dronningens  Moder,  Enke- Prin- 
sessen af  Wales,  og  hendes  Broder,  Hertugen  af  Gloucester,  i 
Luneborg.  Det  vakte  megen  Opsigt,  at  dette  Besøg  afkor- 
tedes til  én  Dag,  at  Dronningen  ikke ^ havde  Lyst  til  at  tale 
med  sin  Moder  i  Enrum,  og  at  man  ikke  holdt  af  at  besøge 
Hoffet  i  Brunsvig  —  hvortil  man  havde  meldt  sig  —  for- 
modentlig af  Frygt  for,  at  det  gjennem  Enkedronning  Juliane 
Marie  skulde  have  faaet  saadanne  Meddelelser  om  Forholdet 
ved  det  danske  Hof,  der  ikke  vare  behagelige  for  Struensee. 
Samvittigheden  har  ikke  været  den  bedste.  Efter  de  senere 
Udsagn  af  Brandt  og  andre  Vidner  plejede  Caroline  Mathilde 
under  Opholdet  paa  Travendal  at  kjøre  ud  Klokken  5  om 
Morgenen  ganske  alene  med  Struensee  og  komme  hjem  fra 
disse  Morgenture  efter  et  Par  Timers  Forløb. 

Dronningens  Moder  skal  have  faaet  Lejlighed  til  at  give 
sin  Datter  det  Raad,  at  hun  for  ingen  Pris  maatte  røre  ved 
Bernstorff.  Sammenkomsten  fandt  Sted  den  16de  August; 
den  27de  August  var  Hoffet  tilbage  paa  Frederiksberg  Slot, 
og  den  15de  September  modtog  den  udmærkede  Statsmand 
sin  Afsked  i  en  fransk  Billet,  skreven  paa  Hørsholm  af  Chri- 
stian Vn  selv.      Hædersmandens   Bortgang   vakte   Sorg   og 

Deltagelse  rundt  omkring,  baade  i  Folket  og  udenlands,  og 
Kejserinde  Katarina  beklagede  den  i  et  meget  mærkeligt  Brev 
til  Christian  VII,  hvori  hun  udtalte  sin  ubegrænsede  Agtelse 
for  off  Tillid  til  den  faldne  Minister. 


V. 

Allerede  i  Tiden  fra  den  4de  til  den  14de  September 
1770  havde  Struensees  Virksomhed  ytret  sig,  da  der  udkom 
tre  Kabinetsordrer,  tvært  imod  Sædvane  paa  «Tysk»,  hvoraf 
den  mærkeligste  ophævede  al  Censur  og  indførte  fuldstændig 
Trykkefrihed.  Det  var  at  begynde  med  stor  Opsigt.  Men 
Struensee  glemte,  at  Despotisme  og  Pressefrihed  umulig  kunne 
forliges ,  og  et  Aar  efter  tvang  Misbrugen ,  hvortil  han 
saa  godt  som  havde  indbudt,  ham  igjen  til  at  indskrænke 
Bragen. 

Enevoldsmagten  havde  hidtil  været  udevet  med  stor  faderlig 
JSIildhed.  Men  nu  blev  den  en  despotisk  Magt  som  i  Ori- 
enten ;  den  sløve  Sultan  sad  indesluttet  i  sit  Pallads  og  over- 
lod sin  ærgjerrige,  herskesyge  Vezir  Kegeringens  Tøjler.  Stru- 
ensee afsatte  paa  tyrkisk  Vis  pludselig  mange  højere  Em- 
bedsmænd og  udbredte  almindelig  Skræk.  Statsraadet  blev 
opløst  den  27de  December  1770,  og  Regeringen  udøvedes  nu 
ved  Kongens  umiddelbare  Kabinetsordrer,  der  udfærdigedes 
af  Struensee  som  Kabinetssecretair. 

Unægtelig  havde  Struensee  ^je  for  mange  Mangler  i 
Statsstyreisen  og  indførte  virkelige  Forbedringer,  der  siden 
ere  blevne  anerkjendte  som  virkende  større  Orden  og  Hurtig- 
hed i  Regeringen,  Retsplejen  og  Pengevæsenet;  men  han 
kunde  med  sine  Sæder  og  Grundsætninger,  sin  hovmodige 
Herskesyge,  sin  Ringeagt  for  Folkets  Sprog  og  Væsen,  der 
var  ham  fremmed,  dog  ikke  grundig  afhjælpe  det  onde. 
Han  higede  efter  at  omdanne  og  voldsomt  at  nedrive,  uden 
at  have  Dygtighed  til  at  bygge  op.  Af  de  600  Kabinets- 
ordrer,  han  skal  have  udstedt  i  den  korte  Tid,    han  havde 

Magten,  fra  September  1770  til  Januar  1772,  delte  de  fleste 
Skæbne  med  hans  aandsbeslægtede,  Christian  II's  Love  og 
Forordninger:  <iDe  bleve  afskaffede,  førend  de  ret  vare  satte 
i  Værk'). 

Medens  hans  Forbedringer  med  Hensyn  til  Kollegierne, 
navnlig  Finanserne,  Retsvæsenet,  Universitetet,  Bondestanden 
o.  a.  fortjene  megen  Anerkjendelse,  forholder  det  sig  derimod 
anderledes  med  de  fleste  af  hans  Foranstaltninger,  der  angik 
Religion  og  Sædelighed.  De  saarede  Datidens  Tænkemaade 
og  fandt  almindelig  Misbilligelse  i  den  offentlige  Mening, 
saa  meget  mere  som  Struensee  var  bekjendt  som  Gudsfornægter 
og  ryggesløs  af  Sæder.  Selv  de  mere  frisindede,  men  besin- 
dige Mænd  dadlede  Ophævelsen  af  mange  af  de  hidtil  for- 
budte Slægtskabsgrader  med  Hensyn  til  Ægteskab,  af  Bader 
for  Lejermaal,  af  Forskjel  mellem  ægte  og  uægte  fodte,  af  en 
Mængde  overfledige  Helligdage  og  af  Overdaad  ved  Begra- 
velser, der  bleve  henlagte  til  den  tidlige  Morgenstund.  Men 
endnu  mere  krænkedes  den  sædelige  Følelse  ved  saadanne 
Forandringer,  der  ligefrem  syntes  at  gaa  ud  paa  at  under- 
grave al  Sædelighed.  Saaledes  forvandledes  Kapellet  ved 
Frederiks  Hospital  til  Sygehus  for  modbydelige  Sygdomme; 
alle  Slags  Forlystelser  tillodes  om  Søndagen;  Rosenborg  Have 
aabnedes  om  Aftenen  og  oplystes,  hvilket  gav  Anledning  til 
natlige  Skandaler,  og  der  tillodes  offentlig  Hazardspil  mod  en 
Afgift  til  den  Stiftelse  for  Hittebørn,  Struensee  havde  op- 
rettet; al  Straf  for  Ægteskabsbrud  og  Forførelse  af  ugifte 
Fruentimmer  ophørte;  Tallotteriet  indførtes,  men  Vaisenhuset 
ophævedes,  og  dets  Kirke  lukkedes.  Man  antog  ikke  uden 
Grund,  at  Struensee  vilde  svække  Sædelighedsfølelsen  og  nære 
Løsagtigheden,  for  at  Folket  derved  skulde  drages  bort  fra  at 
tænke  paa  de  politiske  Omvæltninger. 

Til  Hadet  kom  nu  Foragt.  Antallet  af  hans  Fjender 
steg  bestandigt,  især  da  han  havde  drevet  sin  Forvovenhed 
til  det  yderste  og  anmasset  sig  en  Magt,  hvortil  mau  aldrig 
før  havde  set  Mage  i  Danmark.      Siden  Bernstorffs  Afsked  i 

September  1770  havde  Struensee,  der  ligesom  sin  Ven  Ene- 
vold Brandt  var  bleven  ophøjet  til  Greve,  været  den  regerende 
Kabinetsminister;  men  ved  Kabinetsordren  af  14de  Juli  1771 
lod  han  sig  udnævne  til  Geheimekabinetsminister  og  skulde 
som  saadan  skriftlig  opsætte  de  Ordrer,  Kongen  mundtlig 
gav  ham,  og  udstede  dem  i  Kongens  Navn  og  under  Kabi- 
nettets Segl;  de  skulde  da  have  samme  Gyldighed,  som  om 
de  vare  egenhændig  skrevne  af  Kongen  selv. 

Det  lykkedes  dog  ikke  Struensee  at  danne  noget  Parti; 
hans  Hensynsløshed  og  Voldsomhed,  hans  Foragt  for  Reli- 
gion og  Sæder,  dansk  Folkelighed  og  Sprog  gjorde  snarere 
alle  til  hans  Fjender.  De  hævnede  sig  paa  ham  ved  Hjælp 
af  det  farlige  Vaaben,  han  selv  havde  givet  dem  i  Hænderne, 
nemlig  Pressefriheden,  og  overvældede  ham  med  de  mest 
giftige  og  hadefulde  Angreb  i  Blade  og  Flyveskrifter.  De 
værste  Rygter  udspredtes  om  Struensees  altfor  fortrolige  For- 
hold til  Dronningen,  der  trodsede  al  Anstændighed  og  især 
var  Skyld  i,  at  dette  Forhold  blev  saa  offentligt.  Hun  vilde 
altid  være  sammen  med  ham  baade  ved  Hoffet  og  ude;  han 
maatte  sidde  ved  hendes  Side  baade  ved  Bordet  og  i  Vognen, 
naar  de  kjørte  ud,  og  hun  kunde  slet  ikke  lægge  Skjul  paa 
sin  Lidenskab.  Suhm  fortæller  i  Januar  1771:  «Ved  Baller 
har  jeg  set  Dronningen  først  optage  Kongen,  derpaa  Stru- 
ensee og  saa  Prins  Frederik,  og  at  hun  ved  at  kaste  af  har 
saa  godt  som  lænet  sig  over  paa  Struensee  og  set  ganske 
forlibt  paa  ham;  hvorimod  han  saa  ligegyldig  og  med  en 
Slags  grov  Mine  paa  hende".  Den  engelske  Minister  Keith 
taler  i  en  Depeche  til  London  om  den  Utaknemlighed,  hvor- 
med Struensee  i  sin  hovmodige  og  bydende  Adfærd  behandler 
hende ,  som  med  uovervindelig  Bestandighed  vedbliver  at 
oveiøse  ham  med  Velgjerninger  og  Forpligtelser.  Man  be- 
høver næppe  at  føje  hertil,  at  han  er  lige  saa  uforskammet 
i  Lykken,  som  han  er  frygtsom  i  Farens  Tid'>. 

Dronningen  havde  dog  saa  megen  Forstand,  at  hun  havde 
raadet  fra,   at  Struensee  skulde  være  Kabinetsminister;    men 

han  beherskede  aldeles  hende,  og  hun  igjen  den  svage  Konge, 
hvis  Sløvhed  bestandig  tiltog  og  undertiden  ytrede  sig  som 
Forrykthed.  For  hans  Skyld  kunde  Struensee  altsaa  let 
herske  alene  og  uindskrænket,  skjønt  han  maatte  give  det 
Udseende  af,  at  Kongen  selv  kunde  styre  og  virkelig  styrede. 

Den  7de  Juli  1771  fødtes  paa  Hørsholm  Prinsesse  Lovise 
Augusta,  uden  Tvivl  Struensees  Datter.  <'Hun  er  Stamme- 
moder  til  Åugustenborgerne,  og  maaske  stammer  disses  Uro 
og  Had  til  Danmark  fra  hendes  sande  Faders  Blod.  Samme 
Dag  hun  blev  døbt,  blev  Struensee  udnævnt  til  Greve  tillige- 
med Brandt«.  Strax  efter  fremsattes  i  et  Ugeblad  det  Spørgs- 
maal:  «Er  det  muligt,  at  en  Hustrus  Boler  kan  være  hen- 
des Mands  oprigtige  Ven  og  tro  Kaadgiver?  Naar  Manden 
tager  ham  til  sin  fortrolige,  hvad  bliver  Følgen  deraf  for  dem 
alle  tre  og  Børnene?«  Det  er  en  Selvfølge,  at  der  fremkom 
meget  skandaløst,  som  det  her  ikke  er  muligt  at  gjengive. 

Struensees  Behandling  af  Kronprins  Frederik  gav  ogsaa 
Anledning  til  onde  Eygter.  Den  var  unægtelig  haard  mod  et 
saa  svageligt  Barn  og  vakte  den  Gang  megen  Forargelse, 
skjønt  den  viste  ved  sine  Følger,  at  den  styrkede  og  hærdede, 
ja  fuldstændig  helbredede  den  unge  Prins.  Suhm  fortæller  i 
November  1771:  »Kronprinsen  maatte  med  bart  Hoved  og 
undertiden  med  bare  Ben  gaa  hele  Timer  udenfor  Frederiks- 
berg Slot,  i  det  værste  Vejr  og  i  den  stærkeste  Blæst.  Jeg 
saa  ham  selv  saaledes,  og  tilligemed,  at  han  gik  og  græd. 
Ingen  var  hos  ham  uden  det  ene  Barn,  kaldet  Tom  Jones. 
Siden  kom  Morinden  (Dronningens  Negerinde)  til.  Paa  saa- 
dan  Maade  vil  man  gjøre  ham  haardfør,  men  det  er  vist,  at 
han  er  liden  af  Væxt,  klejn,  svag  i  Knæerne,  og  kan  næppe 
gaa»).  En  Gang  havde  man  ladet  ham  være  indelukket  i  et 
koldt  Værelse  ganske  alene  og  saa  længe,  at  han  ved  Hoftets 
Tilbagekomst  fra  en  Jagt  blev  funden  ^halvdød  af  Kulde. 
Han  blev  kun  reddet  ved,  at  Livlægen  Berger  fik  ham  lagt  i 
Seng  hos  en  ung,  livskraftig  Kone,  der  efterhaanden  opvar- 
mede ham  og  fik  ham  bragt  til  Live  igjen.      Det  skal  have 


Straensee  og  Caroline  Mathilde  ell.  Omvæltningen  1772.       135 

været  en  af  Lakejernes  Koner.  Under  den  meget  strænge 
Vinter  1771  havde  Berger  meget  ondt  ved  at  faa  lagt  Ild  i 
hans  Værelse,  og  det  skete  først,  da  Barnet  havde  Frosthuller 
i  Benene.  Selv  i  denne  Kulde  maatte  han  gaa  i  Klæder  af 
Nankin  og  Lærred,  og  naar  han  kjørte  ud,  ledsaget  af  en 
Lakej,  havde  denne  stræng  Befaling  til  at  lade  Karetvinduerne 
staa  aabne.  Da  Dronningen  en  Gang  saa,  at  Lakej  en  havde 
trukket  Vinduet  op  paa  den  Side,  hvorfra  Vinden  blæste,  blev 
hun  saa  vred,  at  hun  øjeblikkelig  lod  Lakejen  jage  bort,  og 
ingen  Forestillinger  kunde  formilde  hende  eller  bringe  hende 
til  at  forandre  sin  BeslutniDg.  Dette  Træk  viser  baade  Dron- 
ningens Heftighed  og  Ukvindelighed  og  tillige  den  slaviske 
Lydighed,  hvormed  hun  underkastede  sig  Struensees  Vilje. 

Herefter  kan  man  forklare  sig  det  almindelig  troede 
Rygte,  at  Struensee  og  Dronningen  tragtede  Kronprinsen  efter 
Livet,  og  at,  dersom  Dronningen  var  nedkommen  med  en 
Prins  i  Stedet  for  Lovise  Augusta,  havde  Kronprinsen,  som 
Charlotte  Biehl  udtrykker  sig,  «ingen  to  Dage  at  leve  i». 

Skjønt  den  lille  Prins  endnu  ikke  var  4  Åar,  kunde  han 
dog  efter  Stuensees  Fald  fortælle  sin  Overhofmesterinde,  nogle 
faa  Dage  efter  at  hun  var  kommen  til  ham,  at  Struensee 
sagde,  naar  han  kom  ham  i  Vejen:  »Der  verfluchte  Junge 
kommt  mir  immer  unter  den  Fussen«.  Unægtelig  et  Træk 
af  burschikos  Raahed! 

Man  lagde  Mærke  til,  at  Tonen  ved  Hoffet  bestandig 
blev  mere  og  mere  usleben  og  upassende,  og  at  Dronningen 
stedse  mere  søgte  Omgang  og  Selskab  med  Damer  af  tvety- 
digt Rygte.  Hendes  eget  Rygte,  der  ikke  var  ganske  uplettet, 
da  hun  kom  til  Danmark,  havde  forværret  sig  —  endnu  før 
Forholdet  til  Struensee  —  ved  Formodninger  om  flere  Kjær- 
lighedsforstaaelser,  som  hun  skulde  have  havt  med  sin  første 
Hofchef,  Grev  Bothmar,  og  med  en  Son  af  Geheimeraad  Gram, 
der  døde  meget  ung,  og  der  taltes  ogsaa  om  en  smuk  ung 
Mand,  en  v.  Krogher,  som  hun  forgyæves  skal  have  søgt  at 
drage  nærmere  til  sig.   Alt  dette  fandt  Næring  og  Tiltro  ved 

hendes  ukvindelige  og  upassende  Opførsel.  Hvad  skulde  man 
da  ikke  tænke  og  sige  nu?  Selv  hendes  egen  Kammerfrøken, 
den  berygtede  v.  Eyben,  fandt,  at  det  gik  for  vidt,  og  gjorde 
Dronningen  Forestillinger,  men  fik  det  Svar,  at  hun  mindst 
var  den,  der  skulde  bebrejde  Dronningen  sligt;  hvilket  og  var 
ganske  sandt,  lægger  Suhm  til,  da  hun  havde  bidraget  sit 
til  at  nedbryde  Dronningens  Sædelighed.  Frøkenens  Bemærk- 
ning blev  tagen  hende  saa  unaadig  op  ,  at  hun  fik  sin 
Afsked. 

Kongen  var  aldeles  sunken  ned  til  at  være  en  Maskine, 
der  mekanisk  lod  sig  styre  af  Dronningen  og  ved  moralsk 
Tvang  beherske  af  Struensee,  der  ikke  alene  lod  ham  under- 
skrive Kabinetsordrer,  men  ogsaa  afskrive  Eesolutioner,  for 
at  bilde  Folk  ind,  at  Kongen  arbejdede  selv;  men  «man  fik 
snart  at  vide,  at  Struensee  skriver  og  den  arme  Herre  kun 
afcopierer«.  Imidlertid  maa  Kongen  dog  have  havt  lysere 
øjeblikke,  da  han  var  raadig  over  sine  Aandsevner;  thi  ellers 
bliver  det  umuligt  at  forstaa,  hvorledes  han  ved  flere  Audi- 
enser kunde  besvare  de  fremmede  Gesandters  Taler  med  en 
saadan  Takt  og  Finhed,  at  de  bleve  højlig  forbavsede  der- 
over; t.  Ex.  den  franske  Gesandt,  Marquis  de  Biosset,  der  ikke 
kunde  finde  stærke  Udtryk  nok  for  sin  Forundring  og  Beun- 
dring. Men  ubegribeligt  bliver  det  da  ogsaa,  at  han  ikke  i 
saadanne  øjeblikke  har  følt  den  fornedrende  Behandling,  for 
hvilken  han  var  Gjenstand,  og  søgt  at  frigjøre  sig  derfor. 
Forklaringen  kan  vel  nærmest  søges  i  hans  bekjendte  frygt- 
somme Karakter,  der  let  lod  sig  skræmme  ved  enhver  Trusel 
og  ganske  manglede  Kraft  til  at  begynde  nogen  som  helst 
bestemt  Optræden. 

Om  Aftenen  spilledes  der  gjærne  ved  Hoffet  et  højt  Spil, 
«Loup»,  som  baade  Kongen  og  Dronningen  meget  yndede. 
Om  Kongens  Spil  siger  Suhm:  «Han  spiller  slet,  og  man 
kan  narre  ham,  saa  meget  man  vil.  De,  som  spille  med  ham, 
betjene  sig  brav  deraf,  og  er  det  som  en  sat  Eet,  at  han  skal 
tabe  1,500  Kdl.  om  Ugen«.   I  November  1771  fortæller  han: 

•Kongen  gaar  nu  ej  til  Taffels  eller  gjør  nogen  Ting,  uden 
Struensee  siger  ham  til»,  og  et  andet  Sted:  "Om  Aftenen,  i 
deres  Selskaber,  siger  Struensee  til  Kongen,  naar  de  have 
siddet  en  Tid  til  Bords:  «Es  ist  spat,  Sie  sollen  schlafen 
gehen!«  og  den  stakkels  Konge  maa  da  selv  have  JVleje  med 
sine  Drenge,  at  tænde  Lys«. 

Da  Kongen  en  Eftermiddag  i  Juli  1771  efter  Sædvane 
kjørte  ud  med  Brandt,  raabte  han  ud  af  Vinduet  til  Kusken 
«Halt!»,  men  Brandt  raabte  ud  af  det  andet  Vindue:  «Fahr 
man  zu!«     Det  forstaar  sig,  at  Brandt  blev  adlydt. 

I  August  1771,  fortæller  Suhm  fremdeles,  skete  det  en 
Gang  paa  Hørsholm,  at  Herskabet  vilde  kjere  ud.  Kongen 
kom  og  vilde  stige  i  Vognen,  men  Struensee  stedte  ham  til 
Side  sagde :  « Ich  will  fahren ;  Sie  sollen  reiten  •» ,  og  befalede 
derpaa  Biilow  at  bringe  Kongens  engelske  Hest  hid.  Kon- 
gen satte  sig  paa  den,  men  red  ind  i  Haven,  og  efter  at 
han  havde  redet  noget,  steg  han  af,  lod  Hesten  gaa,  hvor 
den  vilde,  gik  op  i  Dronningens  Gemakker  og  slog  Borde, 
Spejle  m.  m.  itu. 

Det  var  ikke  første  Gang,  at  Kongens  -Ødelæggelseslyst 
havde  vist  sig  paa  Slottene.  Allerede  i  Begyndelsen  af  1768 
skal  der  være  sket  et  Udbrud  deraf  under  hans  Ophold  paa 
Frederiksborg.  I  Februar  1771  beretter  Suhm  om  et  saadant: 
»Paa  en  Søndag,  under  Højmessen,  medens  Dronningen  red 
paa  Eidebanen,  saa  man  et  bedrøveligt  Syn:  Kongen,  over 
Portalen  (paa  Christiansborg)  til  Holmens  Kanal,  i  Falge  med 
en  sort  og  en  hvid  Dreng,  som  nu  altid  ere  om  ham,  og 
med  dem  kastede  han  ud  paa  Slotspladsen  baade  Brænde, 
Ildtænger,  Skuffer,  Bøger  og  Papirer,  ja  var  endog  paa  Veje 
at  ville  udkaste  sin  Hund  Gourmand'  og  den  sorte  Dreng. 
Iblandt  det  udkastede  var  en  hemmelig  Fortegnelse  over 
Flaaden  og  Tilstanden  af  hvert  Skib,  som  en  fremmed  Mini- 
sters Lakej  tog  op.  Dette  Optog  gjorde  stor  Opsigt;  men 
siden  blev  man  vant  dertil,  da  det  skete  adskillige  Gange. 
I  Juni  Maaned  (1771)  slog  Kongen  Vinduerne  ud  i  sine  og 

i  Dronningens  Gemakker  paa  Hersholm,  brækkede  Stole, 
Spejle,  Borde,  Porcellain  itu  og  kastede  det  ud  i  Slotsgraven; 
hertil  hjalp  hans  to  Drenge  ham  mesterlig.  Tilsammen 
sloge  de  ogsaa  alle  Billeder  og  Kar  (Vaser?)  itu  i  Haven, 
hvilket  vedvarede  til  Dels  i  Juli  og  August«. 

Den  engelske  Minister  Keith  havde  god  Grund  til  at  om- 
tale Forholdene  ved  det  danske  Hof  med  Ringeagt:  «De  Sce- 
ner, der  foregaa  her,  ere  ofte  latterlige,  undertiden  ryggesløse 
og  foragtelige.  Jeg  har  hundrede  Historier  at  fortælle,  naar 
jeg  en  Gang  kommer  hjem.  Dette  Hof  har  ikke  mindste 
Lighed  med  noget  andet  under  Solen •>. 

Kongen  holdtes  ganske  afspærret  og  var  i  Grunden  ufri 
og  i  et  Slags  Fangenskab.  Til  Kongens  Bevogtning  brugte 
Struensee  som  sit  vigtigste  Redskab  Grev  Enevold  Brandt, 
den  eneste,  der  foruden  Dronningen  var  hans  fortrohge. 
Han  skulde  holde  Kongen  udelukket  fra  al  anden  Omgang 
end  den,  som  Struensee  ansaa  for  uskadelig,  og  adsprede  og 
more  ham,  saaledes  som  det  faldt  i  hans  Smag.  Han  maatte 
altsaa  stadig  være  i  Nærheden  af  Kongens  Person  for  at  have 
Opsyn  med  ham  og  havde  faaet  saa  strænge  Forskrifter  af 
Struensee,  at  de  bleve  ligesaa  pinlige  og  utaalelige  for  ham 
som  for  Kongen.  Herover  beklagede  han  sig  for  Struensee  i 
et  Brev,  fra  September  1771,  der  viser,  at  Brandt  var  lige- 
saa letsindig,  forfængehg  og  ubetydelig,  som  man  véd,  at  han 
var  uanselig  og  styg  af  Ydre.  Tonen  i  Brevet  er  mærkelig. 
Han  fortæller  Struensee  ganske  aabent,  at  han  misbrugte  den 
despotiske  Magt,  han  havde  tiltaget  sig,  og  udbredte  Skræk 
omkring  sig;  han  vilde  befale  overalt,  endog  ved  Spilleborde; 
selv  sin  Ven  Brandt  behandler  han  med  «Raahed  og  Hov- 
mod«. Dette  stemmer  med,  hvad  der  læses  hos  Suhm: 
« Ligesaa  stolt,  overmodig  og  haard,  som  Grev  Struensee  var 
i  sin  Velmagt,  saa  at  han  paa  Vejen  aldrig  hilsede  nogen, 
ved  Af-  og  Paaklædning  overfusede  og  slog  sine  Betjente  og 
truede  med  at  sætte  dem  fast,  saa  fejg  og  frygtagtig  var  han 
derimod,   efter  Tyranners  Vis,   i  nogen  paakommende  Fare». 

Struensee  svarede  ganske  rolig  paa  Brandts  Brev,  da  han 
nødig  vilde  miste  ham  ved  Hoffet;  men  mærkelig  nok  ved- 
blev han  at  vise  ham  Tillid.  Oberst  Falkenskjold,  der  blev 
indviklet  i  Struensees  Fald,  fortæller  i  sine  Memoirer,  at  den 
usle  Brandt  foreslog  ham  og  Grev  v.  d.  Osten,  at  de  skulde 
bortfare  Kongen  fra  Hørsholm  til  Kjobenhavn,  fængsle  Stru- 
ensee, men  give  ham  Penge  og  skaffe  ham  ud  af  Landet. 
Er  dette  sandt,  viser  det  baade,  hvad  Brandts  Venskab  for 
Struensee  havde  at  betyde,  og  tillige,  hvor  led  og  kjed  han 
var  af  sin  ulykkelige  Stilling  hos  Kongen.  Man  kunde  ogsaa 
nok  blive  fortvivlet  over  at  skulle  ofre  sig  for  at  underholde 
en  saa  lunefuld,  ustadig  og  uberegnelig  Herre.  Saaledes 
havde  denne,  der  gjerne  vilde  slaas,  en  Gang  kaldt  Brandt 
en  Kujon  og  truet  ham  med  Stokkeprygl.  Da  Brandt  for- 
langte Oprejsning,  var  Kongen  ogsaa  villig  til  at  give  ham 
den;  men  da  de  brødes,  kom  Brandt  i  Hidsighed  til  at  bide 
Kongen  i  Fingeren  og  give  ham  nogle  Slag.  Skjønt  han 
bagefter  bad  om  Tilgivelse  og  fik  den,  glemte  Kongen  ham 
det  dog  aldrig,  og  det  kom  ham  senere  dyrt  at  staa. 


VI. 

Det  er  ikke  let  at  forklare,  hvorledes  Struensee  har  kunnet 
tro,  at  han  kunde  holde  sig  i  en  Stilling,  han  havde  vundet 
ved  utilladehge  Midler  og  ad  en  forbrydersk  Vej.  Han  maa 
have  været  i  højeste  Grad  beruset  af  den  fabelagtige  Lykke, 
han  havde  gjort  i  saa  kort  Tid,  og  forblindet  med  Hensyn  til 
sin  Forstand  og  sine  Talenter,  hvilket  godt  stemmer  med 
hans  Overmod.  Men  han  maatte  dog  vide,  at  alles  Haand 
var  imod  ham.  Adel  og  Gejstlighed,  Kjøbenhavns  Borgerstand, 
de  afskedigede  Ministre  og  høje  Embedsmænd,  Kongens  Parti 
og  endelig  Enkedronning  Juliane  Marie  og  Arveprins  Frederik, 
der  havde  modtaget  flere  Krænkelser  af  den  overmodige  Ynd- 
ling. Saaledes  havde  denne  den  7de  December  1771  ved  to 
uforskammede  Breve  fra  Brandt  ladet  Arveprinsen  udvise  af 

Kongens  Loge  og  anvise  Kavallerlogen  for  Prinserne.  Endnu 
ved  det  skæbnesvangre  Hofbal  Natten  til  den  17de  Januar 
undlod  man  at  byde  ham  med,  da  Dronningen  med  Struensee, 
Brandt  og  sit  øvrige  Hof  begav  sig  ind  i  et  Kabinet  for  at 
spise.  Det  var  ham  vel  behageligt  ikke  at  blive  indbudt  med 
til  Taffelet,  da  han  vidste,  hvad  der  forestod. 

Misfornøjelsen  var  almindelig  og  var  efterhaanden  stegen 
til  Forbitrelse  og  Ringeagt.  Allerede  om  Sommeren  1771 
var  der  tænkt  paa  at  styrte  Struensee,  men  det  kom  ikke  til 
Udførelse,  da  hans  talrige  Fjender  manglede  et  Hoved,  og 
Enkedronningen  endnu  ikke  havde  indladt  sig  med  dem. 

Da  indtraf  der  henimod  Slutningen  af  1771  Tumulter 
og  Optrin,  der  gave  dem  nyt  Mod,  især  fordi  Struensee  ved 
dem  viste  Mangel  paa  Mod.  Den  10de  September  droge 
nogle  hundrede  Matroser,  hvem  man  havde  forholdt  deres 
Lønning,  tillige  med  Holmens  Tømmermænd  bevæbnede  ud 
til  Hørsholm  for  at  faa  Kongen  selv  i  Tale  og  forebringe 
ham  deres  Klage.  Dette  forvovne  Skridt  blev  ikke  alene 
ustraffet,  men  Hoffet  og  Struensee  bleve  grebne  af  en  saadan 
Frygt,  at  de  Misfornøjede  øjeblikkelig  fik  deres  i  øvrigt  billige 
Fordring  opfyldt.  Men  en  saadan  Svaghed  maatte  opfordre 
til  lignende  Optrin,  som  Silkevævernes  Tog  til  Hørsholm,  og 
den  saakaldte  Juleaftens  Fejde,  da  den  norske  Livgarde  gjorde 
Opstand,  fordi  den  ikke  vilde  lade  sig  opløse  og  stikke  ind  i 
andre  Eegimenter,  hvilket  Struensee  ubesindig  nok  havde 
befalet.  Efter  en  Del  Tumult  satte  den  sig  fast  paa  Chri- 
stiansborg, sendte  en  Afdeling  ud  til  Frederiksberg,  hvor  Kon- 
gen den  Gang  var,  og  lod  sig  ikke  berolige,  førend  Kongen 
selv  egenhændig  havde  underskrevet  hver  enkelt  Garders 
Afskedspas  *). 

Den  Skræk,  Hoffet  havde  faaet,  ytrede  sig  Nyaarsaften, 
da  man  hørte  Flinteskud  undervejs  til  Theatret  og  trode,  at 
Omvæltningen  brød  løs.     Det  var  dog  kun  nogle  Folk,    der 


*)  Jfr.  Historisk  Archiv.     1871.     II.     Pag.  550  og  flg. 

skjøde  Nyaar  ind,  hvorover  man  kom  til  at  ryste  af  Skræk 
i  Vognene. 

Da  man  segte  at  vinde  Stemningen  hos  Holmens  Folk 
ved  at  give  dem  en  Fest,  turde  Struensee  ikke  lade  sig  se 
ved  denne,  af  Frygt  for  at  blive  myrdet.  Da  han  ytrede 
dette  for  sin  Ven  Falkenskjold,  greb  denne  Lejligheden  til  at 
raade  ham  til  at  gaa  forsigtigere  til  Værks.  Han  mindede  ham 
om  Ulfeids  og  Griffenfelds  Skæbne  og  vedbev:  »Det  er  den 
Lod,  der  truer  Dem,  og  dersom  man  kan,  vil  man  slæbe  Dem 
til  Skafottet.  Pas  i  det  mindste  paa  at  have  Deres  Papirer 
i  Orden«.  —  «Mine  Papirer  ere  i  Orden » ,  sagde  Struensee 
koldt,  «og  jeg  har  intet  at  frygte,  dersom  man  vil  være  ret- 
færdig«. Brandt,  der  var  til  Stede,  forenede  sine  Forestillinger 
med  Falkenskjolds.  »Isej »,  sagde  Struensee,  «jeg  vil  intet  opgive 
af  det,  som  jeg  finder  gavnligt  for  Staten«.  —  »Den  Tid  vil 
komme«,  svarede  Brandt,  ada  vi  viUe  blive  nødte  dertil«. 

Ogsaa  fra  andre  Sider  modtog  han  Advarsler.  Åt  han 
selv  har  været  plaget  af  Ængstelse  og  Frygt,  fremgaar  af  den 
engelske  Minister  Keiths  Ytringer  om  ham  i  Breve  til  Hjem- 
met i  Efteraaret  1771:  «Der  er  nogle  Omstændigheder  i 
hans  Stilling,  ikke  som  Minister,  men  som  Mand,  der,  til- 
staar  jeg,  af  og  til  vække  min  Uvilje,  men  jeg  har  en  rigelig 
Hævn  i  den  Ængstelighed,  den  Mistanke  og  de  Skrækkebil- 
leder,  der  øjensynlig  og  uafladelig  tynge  paa  hans  Sjæl«.  Om 
denne  stolte  Minister,  der  blev  hindret  af  Struensee  i  at 
komme  til  Dronningen,  og  som  sædvanlig  kaldte  ham  »Medico- 
Ministeren«  eller  « denne  Paddehat  af  en  Minister«,  virkelig 
har  gjort  det  Forsøg  hos  Dronningen  paa  at  faa  Struensee 
Qernet  i  Stilhed,  som  Charlotte  Biehl  omtaler,  beror  paa 
denne  Skribentindes  historiske  PaaUdelighed. 

Saa  meget  er  vist,  at  de  Midler,  som  Struensee  anvendte 
for  at  beskytte  sig  og  Hofiet  og  indgyde  Fjenderne  Frygt, 
vare  uheldige,  fordi  de  røbede  Frygt.  Voldene  bleve  besatte 
med  Kanoner,  Vagterne  ved  Slottet  fordoblede;  foran  Tøj- 
huset opstilledes  Kanoner,  og  Mandskab  med  Kardæsker  stod 

beredt.  Den  Eskadron  Dragoner,  der  skulde  gjøre  Vagt  paa 
Frederiksberg  Slot,  blev  indkvarteret  i  Nærheden.  Ikke  alene 
ved  Slottets  Port,  men  ved  Enderne  af  Frederiksberg  Allé 
saa  man  Dragoner  ride  med  dragne  Sabler,  ja  endog  i  Slots- 
haven var  der  hist  og  her  udstillet  Poster.  Naar  Hoffet  kjørte 
ind  til  Byen,  sædvanlig  til  Theatret,  gik  det  i  susende  Galop 
gjennem  Gaderne,  og  Vognene  vare  ledsagede  af  40  Dragoner 
med  dragne  .Sabler,  som  om  man  frygtede  for  Overfald.  Her- 
til kom  onde  Eygter  om,  at  Struensee  gav  Kongen  Opium 
hver  Formiddag  for  at  sløve  og  berolige  ham,  ja  endog 
tænkte  paa  at  afsætte  Kongen  og  lade  Dronningen  udraabe 
til  Kegentinde,  for  siden  selv  at  ægte  hende.  Slige  taabelige 
Rygter,  som  Struensees  Fjender  nok  skulde  sørge  for  at  ud- 
sprede, forøgede  naturligvis  Hadet  og  Forbitrelsen. 

Den  egentlige  Bærer  af  den  Sammensværgelse,  der  nu 
dannede  sig,  var  den  slette  og  snedige  Grev  Rantzau-Ascheberg. 
Han  følte  sig  krænket,  fordi  han  ikke  fik  sin  Del  af  Byttet, 
skjønt  han  havde  bidraget  til  Struensees  Ophøjelse;  denne 
vilde  ikke  hjælpe  ham  med  Penge  til  at  redde  ham  fra  hans 
Kreditorer  og  havde,  formodentlig  af  Mangel  paa  Tillid  til 
hans  Karakter,  foretrukket  den  i  øvrigt  ogsaa  upaalidelige 
Osten  til  Udenrigsminister,  medens  han  for  et  Syns  Skyld 
havde  givet  Rantzau  en  Plads  i  Generalitetet.  Denne  troløse 
Mand,  der  blot  duede  til  Kabaler  og  Intriguer,  men  ikke  «til 
alvorlige  Statssager  eller  til  Foretagender,  der  krævede  Mod 
og  Manddom » ,  havde  gjort  sit  til  at  styrte  Bernstorff;  han 
gjorde  sig  nu  heller  ingen  Samvittighed  af  at  styrte  Struensee. 
Hans  Betydning  som  Hovedet  for  Sammensværgelsen  tabte 
sig  imidlertid  senere,  da  Enkedronningen  og  Arveprinsen  vare 
blevne  Deltagere  i  den,  « opfordrede«,  siger  Guldberg,  »fra  alle 
Sider  af  patriotiske  Borgere«;  men  Rantzau  kom  som  Grund- 
læggeren efter  dens  heldige  Udfald  paa  en  Maade  til  at 
gjælde  for  Dagens  Helt,  en  Ære,  som  det  skal  ses,  at  han 
ingenlunde  fortjente. 

En  anden  af  de  første  Deltagere  var  den  berygtede  Be- 
ringskjold.  Han  var  egentlig  en  Kjebmands  Sen  fra  Horsens, 
kaldet  Magnus  Bering,  blev  Student  og  siden  Urtekræmmer  i 
Kjobenhavn,  men  maatte  for  et  Bedrageri  flygte  til  Tyskland, 
hvor  han  gik  i  «sterrigsk  Krigstjeneste  og  blev  adlet  under 
Navn  af  Beringskjold.  Siden  drog  han  til  St.  Petersborg, 
deltog  med  Rantzau  -  Ascheberg  i  Peter  HI's  Afsættelse  og 
ilede  til  Danmark  med  denne  velkomne  Efterretning.  Han 
fik  derfor  Titel  af  Generalkrigskommissær  og  kom  paany  i 
Forbindelse  med  Grev  Kantzau,  hvem  han  lignede  i  Lyst  til 
Intriguer,  men  langt  overgik  i  utrættelig  og  dristig  Virksom- 
hed. Henimod  Slutningen  af  1771  indfandt  han  sig  baade 
hos  Grev  Bernstorff  paa  hans  Gods  Wotersen  i  det  Lauen- 
burgske  og  hos  Grev  Adam  Gottlob  Moltke  paa  Bregentved 
for  at  faa  dem  til  at  deltage  i  Sammensværgelsen  mod  Stru- 
ensee,  som  efter  hans  Udsagn  «en  Del  af  de  anseteste  vare 
besluttede  paa  at  bort^ærne*,  men  da  han  nævnede  Kantzaus 
Navn,  var  det  nok  for  dem  til  ikke  at  ville  have  dermed  at 
gjere.  Beringskjold  skal  i  evrigt  være  bleven  forbitret  paa 
Struensee,  fordi  han  var  bleven  fradømt  noget  Gods  paa 
Maen,  han  havde  kjøbt  af  Kongen. 

Ogsaa  den  raa  og  heftige  Oberst  Køller,  en  dristig  og 
haard,  legemsstærk  og  stortalende  Tysker,  blev  vunden.  Da 
Enkedronningen  og  Arveprinsen  traadte  til,  lykkedes  det  let 
at  vinde  flere  højere  Officerer,  der  vare  nødvendige,  saaledes 
den  ærlige,  men  enfoldige  General  Eichstådt,  Chef  for  de 
sjællandske  Dragoner,  der  holdt  Vagt  paa  Slottet;  fremdeles 
Frederik  V's  Kammertjener  Jessen,  der  nøje  kjendte  Chri- 
stiansborg Slot  med  alle  dets  Gange  og  Løngange.  Da  Enke- 
dronningen og  den  18-aarige  Arveprins  Frederik  vare  tem- 
melig ubetydelige,  kom  deres  Kabinetssecretair,  Etatsraad  Ove 
Hjøgh  Guldberg,  der  havde  været  Arveprinsens  Lærer,  i  Spid- 
sen for  Sammensværgelsen. 

Denne  kloge  Mand,  der  ligesom  Beringskjold  var  fra 
Horsens,   hvor   han  var  født  den  1ste  September  1731,  og 

hvor  hans  Fader  var  en  fattig  Kjøbmand,  blev  den  egentUge 
Leder  af  Foretagendet.  Alvorlig,  som  han  var,  ansaa  han 
Fædrelandet,  Kongen,  Keligionen  og  Sæderne  for  truede  ved 
Struensees  Færd. 

Da  Juliane  Marie  i  November  flyttede  ind  til  Byen, 
samledes  de  Sammensvorne  hos  Kapellanen  ved  Holmens 
Kirke,  Peder  Hersleb  Abildgaard,  hvis  Hustru,  født  Gamborg, 
var  i  Familie  med  Beringskjold.  Hans  Bolig  havde  to  Ud- 
gange, den  ene  til  Keverentsgade  og  den  anden  til  Holmens 
Kanal.  Nogle  gik  da  ind  af  den  ene,  de  andre  af  den  anden 
Indgang,  for  at  de  ikke  skulde  vække  Opsigt,  naar  de  sam- 
ledes for  at  aftale  noget.  Ved  Planens  Dannelse  gjorde 
Jessen  stor  Nytte  ved  sit  naje  Kjendskab  til  Slottets  Værelser 
og  Gange. 

Guldberg  boede  den  Gang  hos  Stadshauptmand  Jiirgen- 
sen,  paa  Hjørnet  af  Vimmelskaftet  og  Badstuestrædet.  Nogen 
Tid  før  den  17de  Januar  blev  der  flere  Gange  ud  paa  Af- 
tenen med  et  vist  Signal  ringet  paa  Husklokken.  Guldberg 
gik  da  ud,  steg  ind  i  en  Karet,  der  sædvanlig  holdt  henimod 
Helliggejsts  Kirke,  og  raadslog  med  de  Personer,  der  vare  i 
Kareten,  medens  den  kjørte  omkring  i  Gaderne. 

Det  var  ikke  langt  fra,  at  hele  Anslaget  var  blevet  rø- 
bet. »Store  Begivenheder  af  smaa  Aarsager«  er  et  Ord,  der 
især  er  anvendeligt  paa  Sammensværgelser  og  Revolutioner; 
thi  ofte  synes  disses  heldige  eller  uheldige  Udfald  at  have 
beroet  paa,  hvad  man  i  daglig  Tale  kalder  Tilfældigheder 
eller  Ubetydeligheder:  Var  denne  eller  "hin  ringe  Ting  sket 
eller  ikke  sket,  vilde  meget  have  været  anderledes. 

Grev  Kantzau,  hvem  Suhm  saa  rigtig  med  ét  Ord  har 
betegnet  som  en  «traitre»,  skal  nogle  Dage  efter  Nyaar  have 
aflagt  Struensee  et  Besøg  for  at  advare  ham,  og  Struensee 
vilde  da  allerede  have  kunnet  faa  fuldstændig  Underretning 
om  Sammensværgelsen,  dersom  han  havde  vist  sig  lidt  min- 
dre stolt  og  lidt  mere  imødekommende  imod  Grev  Kantzau. 
Denne   lod   det  ikke  blive  ved  dette  ene  Forræderi  mod  sit 

Parti,  hvad  enten  Forræderi  var  blevet  ham  til  en  anden 
Natur,  eller  han  var  harmfuld  over  allerede  at  føle  sin  Rolles 
Vigtighed  formindsket,  da  Ledelsen  af  Anslaget  var  gleden 
ud  af  hans  upaalidelige  Hænder  over  i  andre,  paalideligere. 
Falkenskjold  fortæller  nemlig,  at  Rantzau  kom  til  ham  den 
14de  eller  15de  Januar  og  meddelte  ham  som  Rygte,  at  der 
var  farlige  Anslag  mod  Struensee,  men  at  han  slet  ikke  brod 
sig  derom,  da  han  ingen  Tillid  havde  til  denne  upaalidelige 
Person.  Reverdil  anfører,  at  han  selv  om  Middagen  den  16de 
Januar  var  til  Stede  ved  en  lang  fortrolig  Samtale  mellem 
Struensee  og  Brandt  i  Anledning  af  en  ubestemt  Angivelse 
af  Sammensværgelsen.  Hvad  der  imidlertid  er  det  mest  for- 
bavsende, er,  at  den  usle  Rantzau  om  Aftenen  Kl.  8  indfandt 
sig  hos  Struensees  ældre  Broder,  Deputeret  i  Finanserne, 
Justitsraad  Carl  August  Struensee  for  at  røbe  hele  Anslaget 
for  denne.  «Man  svarede  ham»  —  fortæller  Reverdil — ,  »at 
den  ældre  Struensee  ikke  var  hjemme,  men  at  han  vistnok 
vilde  komme  hjem  Kl.  10  for  at  tage  sin  Baldragt  paa». 
Klokken  10  kom  da  Rantzau  igjen,  men  forgjæves;  thi  Stru- 
ensee havde  sendt  Bud  efter  sin  Domino  for  at  klæde  sig 
paa  hos  en  Ven,  med  hvem  han  spiste  til  Aften.  Rantzau 
skrev  da  følgende  Ord  til  ham.  «Det  er  af  Vigtighed,  at 
jeg  ser  Deres  Broder  før  Midnat.  Vær  forvisset  om,  at,  der- 
som De  ikke  skaffer  mig  denne  Sammenkomst,  vil  De  komme 
til  at  fortryde  det  bittert ».  Men  Justitsraad  Struensee  fik 
først  Billetten  Klokken  3  om  Morgenen,  og  dens  Tilværelse 
blev  forst  senere  bekjendt. 

«Paa  saa  smaa  Ting  beror  ofte  Udfaldet  af  store  Be- 
givenheder«, siger  en  samtidig,  Justitsraad  Gude,  Inspektør 
ved  Vaisenhuset,  idet  han  meddeler  følgende  Omstændighed: 

"Nær  var  hele  Planen  bleven  aabenbaret.  En  Hyrekusk, 
som  i  den  strænge  Vinter,  da  de  fleste  andre  for  Betaling 
havde  faaet  Havre  af  Kongens  Magazin,  hos  vedkommende, 
jeg  véd  ikke  af  hvad  Aarsag,  intet  kunde  faa,  havde  henvendt 
sig  til  Struensee  selv  og  faaet  hans  skriftlige  Ordre  til  visse 

Tønders  Udlevering.  Hos  denne  Mand  bestilte  Beringskjold, 
en  af  Medhjælperne  ved  Eevolutionen,  den  16de  Januar  mod 
Aftenen  to  Vogne,  som  skulde  holde  om  Natten  paa  et  be- 
stemt Klokkeslet  ved  Indgangen  til  Slotskirken,  da  Struensee 
havde  sine  Værelser  i  den  Gang,  som  fører  til  Kirken.  Enten 
denne  Hyrekusk  af  sig  selv  var  bleven  opmærksom  herved, 
eller  og  Beringskjold  som  en  bekjendt  aabenmundet  og  mund- 
kaad  Mand  —  hvorfor  man  og  altid  har  forundret  sig  over, 
at  vedkommende  turde  indlade  sig  med  ham,  lige  som  han 
og  nogle  Dage  før  den  17de  Januar  rent  ud  skal  have  sagt, 
at  man  med  det  første  skulde  faa  store  Ting  at  hore  om 
Struensee  og  hans  Parti  —  har  ladet  nogle  Ord  falde,  er 
uvist;  men  sandt  er  det,  at  denne  Mand  ud  paa  Aftenen  gik 
op  i  Forsalen  til  Hoftheatret,  hvor  man  ved  lidet  Bekj endt- 
skab  kunde  komme  ind,  fik  fat  paa  en  af  Struensees  Tjenere 
og  forlangte,  at  han  strax  skulde  skaffe  ham  Greven  i  Tale, 
da  Tjeneren  vægrede  sig  derved,  som  noget  han  ikke  turde 
gjøre,  truede  Kusken  med  selv  at  gaa  ind  til  ham  i  Salen,  da 
han  maatte  og  skulde  tale  med  ham  i  en  Sag  af  Vigtighed. 
Tjeneren  gik  derpaa  ind  til  sin  Herre  og  kom  tilbage  med 
den  Besked,  at  han  Dagen  derpaa  om  Formiddagen  skulde 
komme  op  til  Greven,  men  nu  havde  han  ikke  Tid  at  tale 
med  ham,  og  Manden  maatte  altsaa  gaa.  Var  Struensee  nu 
strax  gaaet  ud  til  Hyrekusken,  vilde  han,  som  da  allerede 
var  frygtsom  og  mistænkelig  ved  det  mindste,  have  taget 
Anledning  af  Mandens  Beretning  til  at  lade  undersøge,  hvor- 
for disse  Vogne  vare  bestilte  —  og  virkelig  var  det  de  samme, 
hvori  Greverne  mod  Morgenen  bragtes  i  Kastellet  — ,  og  let- 
telig kunde  derved  hele  Sagen  være  bleven  røbet«. 

('Af  saa  ubetydelige  Tildragelser«  —  siger  en  fremmed 
Forfatter,  der  har  skildret  denne  Omvæltning  —  «kan  under 
saadanne  Gjæringer  et  helt  Riges  Skæbne  være  afhængig«. 

Torsdag  Aften  den  16de  Januar  blev  der  holdt  Bal  paré, 
en  Domino  eller  Maskerade  med  Bal  paa  Hoftheatret  for  alle 
Rangklasser.  Dronningen  dansede,  Kongen  spillede  Skak  i 
sin  Loge.  Kl.  3  var  alt  roligt  paa  Slottet.  Kollers  og  Eich- 
stadts  Regimenter  havde  besat  og  omringet  det  paa  alle 
Kanter.  De  Sammensvorne,  der  havde  været  til  Stede  ved 
Maskeraden,  forsamlede  sig  hos  Enkedronningen  og  Arveprin- 
sen og  begave  sig  tilligemed  dem  til  Kongens  Soveværelse. 
Guldberg,  der  havde  udkastet  Fængslingsordreme,  som  Kon- 
gen skulde  underskrive,  og  bar  dem  i  sin  Muffe,  gik  foran 
gjennem  de  mørke  Gange  og  bar  to  Lys.  »En  uventelig 
Forandring  i  kort  Tid  fra  Lysedrager  til  Faetotum  i  2  Konge- 
riger og  2  Fyrstendømmer«,  ytrer  Beringskjold  spydig  i  et 
Brev  til  Prins  Carl  af  Hessen  om  denne  Begivenhed.  I  øv- 
rigt ere  de  forskjellige  Fremstillinger,  selv  Øjenvidnernes, 
uforenelige,  i  den  Grad  afvige  de  fra  hverandre  i  væsentlige 
Omstændigheder.  Hvad  der  synes  at  kunne  antages  for  sikkert, 
er,  at  de  sammensvorne  trængte  ind  i  Kongens  Soveværelse, 
og  at  han  vaagnede  i  største  Skræk  og  bleg  som  et  Lig, 
skjælvende  som  et  Espeløv  bad  for  sit  Liv.  »Ynkværdige 
Herre!«  udbryder  Charlotte  Biehl:  «dit  Liv  kunde  du  være 
sikker  nok  for,  det  var  dem  alt  for  nødvendigt  til  at  &a  deres 
Had  styret,  og  under  dit  Navn  alene  kunde  de  faa  Regerings 
Tømmet  i  Hænderne,  som  de  forlangte  dem  lagde  i  Bolt  og 
Lænker  for,  der  førte  det  uden  at  gjøre  dem  delagtige  deri». 
Det  var  dog  ikke  uden  Modstand  og  først  paa  Enkedronnin- 
gens gjentagne  indtrængende  Forestillinger,  at  han  gav  efter 
og  var  villig  til  at  underskrive  Ordrerne  om  at  fængsle  Stru- 
ensee,  Brandt  og  Dronningen.  Koller,  for  hvem  det  synes 
at  have  været  en  kjærkommen  Gjerning  at  udføre  Fængslin- 
gen, var  strax  gaaet  til  Struensees  Værelse  med  sit  Mand- 
skab. Han  havde  ventet  Modstand  og  havde  befalet  den 
medfølgende  Kapitain  Malleville  strax  at  dræbe  Struensee, 
dersom  han  selv  blev  skudt.    Tvært  imod  kom  de  uden  Van- 

skelighed  ind  i  hans  uaflaasede  Værelse  og  fandt  slet  ingen 
Modstand.  Da  Koller  vækkede  Struensee,  varede  det  længe, 
inden  han  kom  til  Besindelse;  han  gjorde  mange  Indvendin- 
ger, men  Koller  tvang  ham  med  Kaardespidsen  paa  Brystet 
til  at  give  efter.  Brandts  D^ør  fandtes  laaset  og  maatte  op- 
brydes ;  han  forsvarede  sig  noget  med  sin  Kaarde,  men  rnaatte 
give  sig.    Begge  bleve  de  førte  til  Kastellet. 

Imidlertid  havde  Kongen  underskrevet  alle  Ordrerne  til 
at  fængsle  17  Personer  og  desuden  skrevet  en  fransk  Billet 
til  Dronningen,  hvorefter  hun  skulde  fores  til  Kronborg.  Da 
Struensee  og  Brandt  vare  borte  omtrent  Kl.  4^2,  blev  det 
overdraget  Kantzau  at  fængsle  Dronningen.  Denne  Usling, 
der  frygtede  for  sit  Skind,  vilde  først  ikke  have  været  med 
og  undskyldte  sig  med  sin  Podagra.  Men  man  vilde  have 
ham  med  og  havde  ladet  ham  af  fire  Soldater  bære  over  til 
Slottet  fra  Prinsens  Palais,  hvor  han  boede.  Han  maatte 
da  —  ligesom  senere  Forræderen  Grev  Osten,  hvem  Stru- 
ensee havde  gjort  til  Udenrigsminister,  men  som  havde  sluttet 
sig  til  de  sammensvorne  —  begive  sig  til  Dronningens  Sove- 
kammer. Hun  søgte  at  komme  bort,  men  fandt  alle  Ud- 
gange besatte;  heller  ikke  vilde  hun  have  kunnet  komme  til 
Kongen,  thi  Vejviseren  Jessen  havde  strax  aflukket  alle  de 
Døre,  hvorigjennem  Dronningen  kunde  komme  ind  i  Kon- 
gens Værelser.  De  tvang  hende  til  at  klæde  sig  paa  i  deres 
Nærværelse,  og  den  nedrige  Eantzau  behandlede  hende  med 
Spot  og  Haan.  Længe  gjorde  hun  Modstand  mod  at  føres 
bort,  og  det  var  kun  Ostens  Overtalelser  og  Løftet  om,  at 
hun  skulde  faa  sin  spæde  Datter  med,  der  bragte  hende  til 
at  give  efter.  Kl.  8'/2  om  Morgenen  blev  hun  af  de  to 
Grever  ført  ned  i  Vognen,  der  holdt  i  Porten  ved  Kirken; 
hendes  Hofdame,  Frøken  Møsting,  tog  Plads  ved  hendes  Side, 
og  lige  over  for  hende  sad  en  Goldamme  med  den  lille  Prin- 
sesse Lovise  Augusta,  hvem  Dronningen  selv  havde  givet 
Die.  Desuden  havde  Major  Castenskjold  —  senere  bekjendt 
fra  Kjøge  —  taget  Plads  i  Vognen,  medens  hans  Kommando 

af  30  Dragoner  dannede  Eskorten.  Det  gik  i  flyvende  Fart 
ud  over  Marmorbroen  gjennem  Stornogaden  til  Volden  og  langs 
med  denne  til  Nørreport.  Over  Hørsholm  tilbagelagdes  Vejen 
til  Kronborg  i  tre  til  fire  Timer;  thi  Klokken  var  kun  lidt 
over  12  Middag,  da  de  sjællandske  Dragoner  kom  ind 
Helsingør,  hvor  de  paa  Grund  af  det  hurtige  Ridt  fik  Extra- 
forpleining;  men  da  der  kun  nævnes  18  Dragoner,  maa  de 
andre  være  blevne  tilbage  og  ikke  have  kunnet  følge  med. 

Blandt  de  Mænd,  der  bleve  fængslede  som  Struensees 
Tilhængere,  ville  vi  kun  nævne  hans  Broder  Finansraaden  og 
Oberst  Falkenskjold. 

Eygtet  om,  hvad  der  var  sket,  samlede  en  Mængde  Folk 
udenfor  Slottet.  Stadshauptmand  Treld  fik  Mængden  til  at 
raabe  Hurra  for  Kongen,  der  omtrent  Klokken  10  traadte 
frem  paa  Altanen  tilligemed  Arveprinsen,  Enkedronningen  — 
der  viste  sig  i  Morgendragt  —  og  Guldberg;  disse  tre  havde 
nemlig  ikke  forladt  ham  et  Ojeblik.  Han  viftede  med  et 
Tørklæde  til  Hoben  og  istemte  Hurraraabet.  "Henimod 
Middag  behagede  det  Kongen  med  sin  Broder  Arveprinsen  at 
kjøre  gjennem  Staden,  næsten  baaren  paa  sine  Undersaatters 
Skuldre«  hed  det  i  et  samtidigt  Blad.  Gaiavognen  med 
Spejlglas  kunde  næppe  komme  frem  for  Menneskevrimlen, 
der  endog  vilde  have  spændt  Hestene  fra  og  selv  trukket 
Vognen,  hvilket  dog  ikke  blev  tilladt.  Toget  gik  langsomt 
gjennem  Hovedgaderne;  overalt  lød  der  Jubelskrig,  og  Da- 
merne, der  stode  i  Vinduerne,  svingede  deres  Hatte  for  at 
udtrykke  deres  Glæde.  Hele  dette  Optog  var  dog  alt  andet 
end  hyggeligt,  end  sige  glædeligt  for  den  stakkels  frygtsomme 
Konge.  Man  saa  ham,  naar  Pøbelen  trængte  tæt  ind  paa 
Vognen,  med  Hænderne  gribe  for  sig  for  at  holde  den  til- 
bage, og  hans  Ansigt  udtrykte  den  største  Skræk.  Charlotte 
Biehl  fortæller  herom:  «Jeg  véd  aldrig  at  have  grædt  bitter- 
ligere end  ved  at  se  Kongen  bleg  som  et  Lig  og  med  den 
heftigste  Sjæleangst  i  sit  Ansigt  at  slæbes  af  otte  hvide  Heste 
omkring  i  den  prægtige  Fløjels  Vogn,    der   ikke   var   brugt 

uden  til  hans  Formæling,  og  omringet  af  en  skrigende  og 
hujende  Pøbel,  der  ikke  vidste,  hvad  den  raabte  Hurra  for, 
og  alt  for  blind  til  at  blive  vaer,  at  ved  hvert  et  Glædes  Skrig, 
den  udstødte,  tog  Kongens  Skjælven  og  Bæven  til». 

Om  Aftenen  holdt  Pøbelen  sig  lystig  med  at  ødelægge 
omtrent  60  Huse,  der  ansaas  for  berygtede,  skjønt  de  ikke 
alle  vare  det.  Man  begyndte  med  Gabels  Gaard  paa  -Øster- 
gade, thi  Beringskjold  var  Gabels  Fjende  og  skal  have  givet 
Signalet  til  Plyndringen  og  ødelæggelsen.  Alle  Møbler  bleve 
ituslaaede,  og  Vinlageret  i  Kjælderen  blev  tømt.  Hvad  der 
ellers  kunde  føres  bort,  blev  bortranet.  Politimester  Horne- 
manns egen  Gaard  kom  i  Fare,  fordi  han  ansaas  for  en  Til- 
hænger af  Struensee,  og  den  reddedes  med  Møje.  Den  Skade, 
der  foraarsagedes  rundt  omkring  i  Huse,  ansloges  til  80,000 
Kdl.  Forgjæves  forlangte  Politimesteren  Hjælp  af  Militær; 
Hoffet  vilde  ikke,  at  « Nogen  skulde  blive  dræbt  eller  saaret 
paa  en  saa  glædelig  Dag».  Det  var  først,  da  det  galdtAssi- 
stentshuset,  at  han  fik  nogle  Dragoner  af  Eichstådt,  der  strax 
var  bleven  udnævnt  til  Kommandant  i  Kjøbenhavn;  og  nu 
bleve  Gaderne  hurtig  rensede,  og  Mængden  splittedes  ad,  uden 
at  dog  nogen  kom  alvorlig  til  Skade. 

Som  det  plejer  at  ske  ved  saadanne  Omvæltninger,  frem- 
mylrede  der  en  Mængde  haanlige  og  modbydelige  Smæde- 
digte over  de  faldne  og  krybende  Smigerskrifter  til  Sejer- 
herrerne;  især  pristes  »den  fromme  Juliane,  der  gik  foran 
med  Dydens  Fane«.  Søndagen  den  28de  Januar  holdtes  der 
efter  kongelig  Befaling  en  almindelig  Takkefest  i  alle  Kirker, 
fordi  Gud  havde  frelst  Kongen,  Riget  og  Kongehuset  fra  den 
mest  truende  Fare.  Man  vilde  indbilde  Folket,  at  Struensee 
var  en  Kongemorder,  og  at  Kongen  var  bleven  reddet  af  en 
Fare,  hvori  han  aldrig  havde  været. 

Med  Hensyn  til  de  mange  krybende  Udtalelser  imod  de 
faldne  og  for  de  efterfølgende  Magthavere  har  man  med 
Føje  bemærket,  at  de  vilde  have  været  mere  hædrende  for 
deres  Ophavsmænd   og   bedre  Vidnesbyrd  -om    deres   Oprig- 

tighed  og  Sanddruhed,   dersom   de  vare  fremkomne  før  og 
ikke  efter  den  17  de  Januar. 


Vin. 

Det  uhyggeligste  stod  endnu  tilbage. 

Samme  Dags  Aften,  som  Struensee,  Brandt  ogStruensees 
Broder  vare  blevne  bragte  til  deres  Fængsel  bagved  Kirken  i 
Kastellet  bleve  de  lagte  i  Lænker.  Begge  Grevernes  Lænker 
vare  3  Aien  lange,  vejede  18  Pund  og  vare  fæstede  i  Muren. 
De  bleve  lagte  om  deres  hejre  Haand  og  venstre  Fod.  Be- 
handlingen var  meget  haard,  og  flere  af  dem,  der  havde  Vagt 
hos  Struensee,  gjorde  sig  en  særlig  Glæde  af  at  pine  ham. 
De  lagde  tillige  derved  en  Iver  for  Dagen,  der  vandt  Magt- 
havernes Bifald  og  skaffede  Forfremmelse.  Saaledes  nævner 
Charlotte  Biehl  den  nedrige  Kapitain  Bech,  der  pinte  Stru- 
ensee med  at  forstyrre  ham,  hver  Gang  han  var  falden  i 
Søvn. 

Den  21de  Januar  1772  var  en  Inkvisitions -Kommission 
bleven  nedsat,  der  bestod  af  9  Personer,  Justitiarius  i  Høje- 
steret Gehejneraad  Juel -Vind,  Deputeret  i  Generalitetet 
Conferentsraad  Braem,  Generalprocurør  i  det  danske  Cancelli 
Henrik  Stampe,  Deputeret  i  CanceUiet  Luxdorph,  General- 
procurør i  det  tyske  Cancelli  Carstens,  Etatsraad  og  Professor 
juris  Kofod-Ancher,  Etatsraad  Professor  juris  Sevel,  Etatsraad 
Ove  Høgh-Guldberg  og  siden  fra  Midten  af  Februar  General- 
krigscommissair.  Deputeret  i  Generalitetet  Schmidt.  Man 
lod  imidlertid  de  stakkels  Fanger  martres  i  næsten  fem  Uger 
i  deres  haarde  Fængsel,  inden  de  stilledes  til  Forhør;  man 
vilde  ret  nyde  sin  Hævn  og  tillige  nedbryde  deres  Mod  og 
Kraft,  for  at  de  saa  meget  lettere  skulde  bekjende. 

Den  20de  Februar  samledes  Kommissionen  første  Gang 
i  Kastellet  i  Kommandanten,  Generallieutenant  v.  Hobens 
Værelser.  Struensee  blev  ført  derhen  i  Kommandantens  Vogn, 
Lænkerne   bleve  tagne  af  ham,    og  han  forhørtes  siddende 

først  fra  Kl.  10  Formiddag  til  Kl.  2  og  siden  om  Eftermid- 
dagen fra  Klokken  3^2  til  7.  Næste  Dag,  den  21de,  fort- 
sattes Forhøret,  og  da  tilstod  han  allerede  Forholdet  til 
Dronningen,  hvilken  Tilstaaelse  han  med  større  Omstænde- 
lighed gjentog  den  25de  og  bekræftede  med  sin  Underskrift. 

Vi  ville  ikke  forfølge  Sagens  Enkeltheder.  Generalfiskal 
Wivets  Indlæg  mod  Struensee  er  af  21de  April  1772  dg  be- 
skylder ham  ikke  alene  for  ovennævnte  Forbrydelse,  men  for 
mange  andre,  som  at  have  behandlet  Kongen  meget  uærbø- 
dig og  Kronprinsen  meget  haardt,  tilsneget  sig  den  uind- 
skrænkede Magt  og  misbrugt  den  paa  mange  Maader,  saa- 
ledes  til  at  skaffe  sig  og  Brandt  en  betydelig  Pengesum  ved 
at  forfalske  et  kongeligt  Gavebrev,  nemlig  ved  at  forandre 
22,000  Edl.  til  132,000.  Brandt  beskyldtes  for  at  have  lagt 
Haand  paa  Kongen.  Den  25de  April  fældedes  Dommen: 
Greverne  Struensee  og  Brandt  burde  have  forbrudt  Ære,  Liv 
og  Gods,  degraderes  fra  deres  grevelige  og  anden  Værdighed, 
samt  deres  grevelige  Vaaben  af  Skarpretteren  sønderbrydes; 
den  højre  Haand  burde  afhugges  dem  levende  og  dernæst 
Hovedet,  Kroppen  parteres  og  lægges  paa  Stejle  og  Hjul, 
men  Hovedet  med  Haanden  sættes  paa  en  Stage. 

Denne  grusomme  Dom  —  Brandts  er  navnlig  yderlig 
svag  i  sine  Grunde  og  nærmest  støttet  til  Formodninger  — 
blev  samme  Dag  stadfæstet  i  Statsraadet,  men  først  den  27de 
underskrevet  af  Kongen.  Denne  havde  man  hele  Tiden  søgt 
at  adsprede  og  more,  og  han  synes  med  sædvanlig  Tanke- 
løshed og  Hjerteløshed  slet  ikke  at  have  bekymret  sig  om 
de  styrtedes  Skæbne.  Da  man  forhandlede  Dødsdommen  i 
Statsraadet,  stemte  Arveprinsen  for  Straffens  Fuldbyrdelse  i 
hele  dens  Strænghed.  Hans  « Tanker »  eller  Betænkning  derom 
røbe  tydelig  hans  mangelfulde  Evner.  Hans  Moder  Enke- 
dronningens Tanker  ere  uden  Tvivl  udtalte  gjennem  hans, 
og  de  have  vistnok  været  de  herskende  i  hele  Statsraadet. 
Dog  skal  hun,  paavirket  af  Bønnen  fra  Brandts  Moder  og 
Broder,   have  talt  til  Kongen  om  Benaadning  for  ham,   men 

strax  have  opgivet  det,  da  Kongen,  der  ikke  havde  glemt 
Bankene,  han  havde  faaet  af  Brandt,  havde  ytret  mere  Til- 
bøjelighed til  at  benaade  Struensee;  thi,  sagde  han,  »han 
har  aldrig  gjort  mig  noget  imod».  Men  dette  vilde  Enke- 
dronningens Hævngjerrighed  ikke  tillade. 

Saa  lidt  havde  Kongen  bekymret  sig  om  sin  Underskrift, 
at  han  omtrent  otte  Dage  efter  Henrettelsen  skal  have  be- 
falet sin  Kabinetssecretair  at  udstede  en  Ordre  til  Komman- 
danten i  Kastellet  om  at  sætte  Struensee  i  Frihed  og  sende 
ham  ud  af  Landet.  Da  man  nu  fortalte  ham  om  Hen- 
rettelsen, udbrød  han  sukkende:  «Ak,  have  de  allerede  hen- 
rettet ham!« 

Den  eneste  fremmede  Magt,  der  sogte  at  forhindre  den 
blodige  Udgang,  var  mærkelig  nok  Kusland,  der  ellers  havde 
været  Qendtlig  stemt  mod  Struensees  Regering.  Kejserinde 
Katarina  II  havde  Medlidenhed  med  Caroline  Mathilde,  hvis 
Livs  Forhold  havde  megen  Lighed  med  hendes  egne  tidligere, 
da  hun  som  15-aarig  Prinsesse  var  bleven  gift  med  den 
aandssvage  Peter  III,  der  ikke  elskede  hende  og  nær  havde 
styrtet  hende.  Hun  lod  nedlægge  en  Forbon,  ja  skrev  selv 
til  Kongen  om  de  fangnes  Benaadning  eller  Fritagelse  for 
Dødsstraf,  men  den  kolde  og  troløse  Udenrigsminister  Osten, 
der  havde  samarbejdet  med  Struensee  og  staaet  Brandt  nær, 
gjorde  nu  som  deres  bitreste  Fjende  alt,  for  at  de  skulde 
miste  Livet,   og  Kejserindens  Forestillinger  bleve  frugtesløse. 

Da  Statsraadet  den  25de  April  havde  stadfæstet  Døds- 
dommen, skete  dette  saa  tidlig  om  Aftenen,  at  den  raa  Koller 
kunde  ile  hen  i  den  italienske  Opera  og  med  triumferende 
Mine  sige  til  Charlotte  Biehl:  «Nu  er  det  klart!  Paa  Tirs- 
dag holde  de  to  store  Grever  aaben  Taffel  for  Ravne  og 
Krager!"  At  Dommen  var  stadfæstet  uden  nogen  Formil- 
delse, vidnede  om  Magthavernes  Had,  Hævngjerrighed  og 
Hensynsløshed,  for  ikke  at  sige  Uretfærdighed,  især  i  en  Sag 
af  saa  tvivlsom  Natur,  og  det  vakte  strax  megen  Misbil- 
ligelse.  Stampe  selv,  der  havde  havt  en  væsentlig  Del  i  Af- 


154      Struensee  og  Caroline  Mathilde  ell.  Omvæltningen  1772, 

fattelsen  af  Brandts  Dom,  skal  dog  have  antaget,  at  Dom- 
men ikke  vilde  blive  stadfæstet.  Da  dette  skete,  kjørte  han 
strax  til  Otto  Thott,  til  hvem  han  traadte  ind  med  de  Ord: 
<'Gud  bevares,  har  Deres  Excellence  ladet  Brandts  Dødsdom 
approberes!') 

Men  der  var  ingen  Naade  at  vente.  Baade  Struensee 
og  Brandt  hørte  deres  Dødsdom  med  megen  Ko;  den  sidste 
havde  dog  længe  med  god  Grund  næret  Haab  om  Benaad- 
ning.  Struensee  tog  Afsked  med  sine  Forældre  i  et  Brev, 
som  han  bad  Præsten  Munter  ved  Petri  Kirke  at  besørge, 
der  som  hans  Sjælesørger  beredte  ham  til  Døden,  ligesom 
Hee  beredte  Brandt.  Begge  de  ulykkelige  synes  i  deres  lange 
Fængselstid  med  Alvor  at  have  vendt  deres  Sind  til  Reli- 
gionens Trøst. 

Den  28de  April  om  Morgenen  mellem  9  og  10  blev  den 
grusomme  Dom  fuldbyrdet  uden  nogen  som  helst  Formildelse. 
Skafottet  var  denne  Gang  rejst  paa  -Østerfælled  i  Stedet  for 
paa  den  sædvanlige  Retterplads  ved  Vesterbro.  Næsten  hele 
Kjøbenhavn  var  strømmet  derud.  Den  samtidige  Gude  har 
optegnet  Følgende  herom.  «Ved  adskillige  Lejligheder  havde 
jeg  vel  forhen  set  en  stor  Mængde  Mennesker  forsamlede, 
men  aldrig  saadan  en  Vrimmel,  som  her  var  og  blev,  hvil- 
ket ikke  heller  kunde  være  andet,  thi  foruden  alt  det  Mili- 
taire  i  Staden  og  hele  Holmens  Mandskab,  som  var  her  ud- 
kommanderet, vare  næsten  alle  Byens  Indvaanere  strømmede 
derud,  til  Vogns,  til  Hest  og  til  Fods,  af  begge  Kjøn  og  alle 
Aldre.  De  faa,  som  vare  blevne  hjemme  og  mest  vare  svage- 
lige og  aldrende,  har  forsikret,  at  naar  man  saa  ud  igjennem 
Vinduerne  paa  de  fornemste  Gader,  efter  at  Folk  havde  be- 
givet sig  ud  paa  Fælleden,  skulde  man  tro,  at  der  havde  været 
Pest  i  Staden,  og  at  dens  Indbyggere  vare  uddøde.  Jeg 
erindrer  endnu,  at  jeg  ved  Synet  af  den  Mængde  Mennesker, 
jeg  saa  paa  Marken,  tænkte  paa  den  almindelige  Domme- 
dag, da  det  hele  menneskelige  Kjøn  skal  forsamles  for  dets 
fælles  Dommer.   Det  var  vel  en  saare  ufuldkommen  Lignelse; 

men  hidindtil  har  jeg  endnu  ikke  set  saa  mange  forsamlede 
paa  ét  Sted  og  faar  det  vel  heller  aldrig  mere  at  se«. 

Man  anslog  Tilskuernes  Antal  til  over  30,000.  Skafottet 
var  omringet  af  1,200  Mand  Fodfolk  og  en  Del  Dragoner. 
Vognene,  hvori  de  dødsdomte  kjørte  hver  med  en  Officer  og 
2  Underofficerer,  kom  meget  langsomt  frem ;  de  vare  omgivne 
af  200  Mand  Fodfolk  med  opplantede  Bajonetter  og  ledsagede 
af  nogle  Hundrede  Dragoner.  Brandt  bar  en  lysegrøn  Klædes 
Klædning  med  brede  Guldgaloner,  Struensee  en  lyseblaa  Fløjels ; 
begge  havde  de  derover  de  samme  hvide  Pelse,  med  hvilke 
de  vare  komne  fra  Ballet  den  17de  Januar  til  deres  Værelser 
og  siden  førte  fra  Slottet  til  Kastellet.  Da  Struensee  kjørte 
ind  over  Fælleden,  var  General  Eichstådt,  der  nu  var  avan- 
ceret og  bleven  Kommandant  i  Kjøbenhavn,  dum  eller  ond 
nok  til  at  ride  hen  imod  Vognen  paa  en  Hest,  som  Stru- 
ensee havde  benyttet  til  Eideture  med  Dronningen,  og  hilse 
paa  ham. 

Brandt  besteg  først  Skafottet.  Da  Lænkerne  vare  tagne 
af  ham,  trak  han  selv  sine  Klæder  af  og  underkastede  sig 
med  meget  Mod  den  skrækkelige  Dødsstraf.  Struensee  maatte 
imidlertid  lide  den  frygtelige  Kval  fra  sin  Vogn  neden  under 
Skafottet  at  være  Vidne  dertil,  at  høre  hvert  Hug,  der  først 
borttog  hans  Vens  Haand  og  Hoved  og  siden  delte  hans  Le- 
geme. »Alle  de  til  Eavaillac  udfundne  Pinsler,  siger  Char- 
lotte Biehl,  vare  intet  imod  det,  Struensees  Sjæl  maatte  Ude 
ved  at  høre  alt  det,  der  foregik  med  hans  Ven«. 

Struensee  var  bleg  og  havde  større  Besvær  med  at  tænke 
og  tale  end  ellers;  i  øvrigt  var  han  ved  fuld  Samling.  Det 
kostede  ham  Anstrængelse  at  stige  op  ad  de  15  Trappetrin, 
der  førte  op  paa  Skafottet,  og  han  maatte  have  Hjælp  af 
Skarpretteren  til  at  komme  af  Klæderne.  Da  den  højre 
Haand  var  afhugget,  blev  hele  Legemet  grebet  af  Trækninger 
og  hævede  sig,  men  Halshugningen  blev  strax  udført.  Begge 
Hovederne  bleve  foreviste  Tilskuerne.  Efter  at  hvert  Legeme 
var  blevet  parteret  i  fire  Dele,    blev   der  slaaet  et  Reb  om 

hver  Fod  eller  Part,  som  blev  hisset  ned  fra  Skafottet  til 
Eakkerens  Karre  —  et  frygteligt  Syn  —  og  kjort  til  den 
murede  Galge,  der  stod  et  Par  Hundrede  Skridt  syd  for  Kos- 
kilde  Landevej  skraas  over  for  « Sorte  Hest«  paa  Vesterbro. 
Her  bleve  de  enkelte  Parter  lagte  paa  Stejler,  men  Hænderne 
og  Hovederne  bleve  satte  paa  Stager.  At  de  bleve  forte  saa 
langt  bort,  havde  sin  Grund  deri,  at  man  frygtede  for  Tu- 
mult og  Sammenstimlen  af  den  uhyre  Mængde  Tilskuere  paa 
Retterstedet  selv.  Disse  vandrede  hjem,  dybt  rystede  af  det 
hæslige  og  gruelige  Optrin,  og  dette  uhyggelige  Indtryk  ved- 
ligeholdt sig  længe  hos  Hovedstadens  Befolkning. 

Allerede  strax  lyder  der  i  samtidiges  Beretninger  Dadel 
og  Misbilligelse  af  den  unødvendige  Grusomhed  og  Uvilje 
over  de  blodige  Rædselsscener,  skjont  Forbitrelsen  mod  de 
styrtede  var  almindelig.  « At  Struensee  havde  fortjent  Døden«, 
ytrer  en  Søofficer  Schjønning,  "det  vil  jeg  gjerne  tilstaa,  men 
som  dog  vel  uden  Skade  kunde  sket  paa  en  anstændigere 
Maade;  forresten  fandt  jeg  Haardhed  og  Grusomhed  i  alt 
dette  tillige;  men  den,  som  vilde  lade  sig  mærke  med  saa- 
dant  og  ikke  i  alt  tage  imod  den  Stemning,  man  vil,  at 
alle  skal  have  ved  den  Lejlighed,  ved  alt  det,  som  bliver 
foretaget,  anses  for  en  Landsforræder,  et  farligt  Menneske, 
der  strax  maa  eloigneres.  Ingen  véd  ret,  hvem  der  er  den 
rette  Autor  til  al  denne  Strænghed,  om  én,  fiere,  eller  alle  af 
de,  der  nu  regerer  os«.  Det  sidste  turde  vel  være  det  sand- 
synligste. 

«0m  Eftermiddagen«,  fortæller  Justitsraad  Jacob  Gude, 
«gik  jeg  ud  paa  Vester-Fælled  for  at  se  dem  paa  Stejlerne. 
Som  jeg  havde  ventet,  fandt  jeg  her  mangfoldige  Tilskuere; 
men  med  største  Harme  saa  jeg,  imod  min  Forventning,  en 
Mængde  endog  pyntede,  unge  Fruentimmer  —  saa  vidt  var 
allerede  da  Fordærvelsen  i  Tænkemaaden  og  Sæderne  kom- 
men   —    at   gaa   til   og  fra  Stejlerne Natmandens 

Karle  bleve  efter  Befaling  tampede  i  Stokhuset,  fordi  de  be- 
skyldtes for  med  Vilje  at  have  tilsmurt  de  Henrettedes  An- 

sigter  for  at  gjere  dem  ukjendelige  —  saa  vidt  gik  nogles 
Forbitrelse  mod  de  aflivede  endog  efter  Døden,  eller  maaske 
Smiger  og  -Øjentjeneste  for  det  Parti,  som  havde  styrtet  dem. 
Brandts  Ansigt  var  sig  selv  dog  længe  ligt.  Langt  ud  paa 
Sommeren  vedblev  Folk  af  og  til  at  gaa  ud  og  se  dem  paa 
Stejlerne,  indtil  man  til  Sidst  blev  kjed  deraf.  Af  alt  det, 
jeg  fornævnte  Eftermiddag  saa,  var  dog  intet,  der  satte  mig 
i  større  Forundring,  og  hvilket  altid  har  været  mig  ganske 
uforklariigt,  end  her  at  finde  Sognepræsten  til  Petri  Kirke 
(o:  Dr.  Munter)  med  sit  Glas  i  Haanden  at  betragte  Stru- 
ensees  Levninger,  og  det  i  sin  gejsthge  Dragt,  og  naar  jeg 
nu  tilføjer,  at  det  var  en  aldrende  Mand  og  den  selv  samme 
Dr.  Munter,  som  efter  Regeringens  Befaling  gik  til  ham  i 
Fængslet,  beredede  ham  til  Døden  og  selv  samme  Morgen 
havde  været  med  ham  paa  Skafottet,  hvor  han  til  de  der- 
værendes Forundring  blev  staaende  med  Glasset  for  ^jet, 
indtil  hans  Partering  var  fuldendt,  saa  maa  dette  sidste 
overtyde  enhver  om,  at  jeg  om  Eftermiddagen  ikke  saa  fejl, 
om  jeg  endog  ikke  havde  kjendt  ham  saa  neje.  Naar  jeg 
siden  har  læst  den  af  ham  udgivne  «Bekehrungsgeschichte 
Struensees«,  har  jeg  ønsket  ikke  at  have  set  ham  ved  Stej- 
lerne paa  Vester-Fælled". 

Nogle  Dage  efter  Henrettelsen  tog  Hoffet  ud  til  Frede- 
riksberg Slot,  hvor  man  fra  Vinduerne  kunde  se  Stejlerne. 
Da  en  af  disse  fandtes  omkastet  af  Storm  eller  Menneske- 
hænder, kom  der  strax  Ordre  til  Politimesteren  fra  Hoffet,  at 
den  strax  skulde  oprejses  igjen  og  sættes  saa  fast,  at  den 
kunde  blive  staaende.  Man  havde  endnu  ikke  mættet  sit 
Had.  Endog  i  1775  saa  man  her  endnu  Hovederne  og  Be- 
nene af  de  henrettede. 

Paa  sit  Bord  i  Fængslet  havde  Struensee  efte/ladt  et 
Brev  til  Kongen,  hvori  han  tilbagekaldte  alt,  hvad  han  i 
deres'  Samtaler  havde  ytret  mod  Religionen.  Der  er  ingen 
Grund  til  at  tvivle  om  Oprigtigheden  af  hans  og  Brandts 
Omvendelse  fra  Fritænkere  til  alvorlige  Kristne. 

IX. 

Af  alle  dem,  der  bleve  fængslede  den  17de  Januar,  var 
der  ingen  andre,  over  hvem  Kommissionen  fældte  Dom,  om 
de  end  vare  blevne  forhørte  og  underkastede  haard  Behand- 
ling. De  bleve  alle  frigivne,  deriblandt  ogsaa  Struensees 
Broder,  som  vendte  tilbage  til  Preussen  og  siden  ved  sin 
Dygtighed  som  Finansmand  hævede  sig  til  Minister  for  Han- 
del og  Industri.  Haardest  behandlet  blev  Falkenskjold,  der 
uden  Dom  blev  ført  til  Munkholmen  i  livsvarigt  Fængsel;  men 
efter  at  have  tilbragt  fire  Aar  i  Griffenfelds  Fangehul  fik  han, 
som  han  mener,  ved  Guldbergs  Forbøn  sin  Frihed.  Da  han 
siden  kom  til  Kjøbenhavn,  erfarede  han,  at  hans  Hovedfor- 
brydelse skulde  have  været,  at  han  en  Gang,  da  han  med 
sit  Regiment  var  kommen  marcherende  paa  Volden  med  kUn- 
gende  Spil,  ikke  —  var  trukken  til  Side  for  Arveprinsen,  der 
just  kom  ridende!  Han  opholdt  sig  senere  i  Schweiz,  hvor 
han  døde  1820  i  en  Alder  af  over  82  Aar. 

De  fleste  af  de  sammensvorne  gik  det  siden  ilde,  om  de 
end  strax  fik  store  Belønninger,  især  store  Pengesummer. 
Men  det  synes,  som  om  Eegeringen  har  fundet  disse,  til  Dels 
uværdige.  Medhjælpere  besværlige  og  søgt  at  bUve  dem  kvit. 
Den  dobbelte  Forræder  Rantzau-Ascheberg  blev  pludselig  af- 
skediget og  forlod  Landet  med  8,000  Edl.  Pension ;  han  døde 
i  Avignon  1789,  72  Aar  gammel.  Den  meget  urolige  og 
upaalidelige  Beringskjold  vilde  siden  fortsætte  sine  politiske 
Eventyr  og  indlod  sig  flere  Gange  i  forrædersk  Brevvexling; 
1783  blev  han  derfor  sat  som  livsvarig  Fange  paa  Munk- 
holmen, siden  paa  Bergenhus,  men  fik  dog  1795  Tilladelse 
til  at  leve  under  øvrighedens  Opsyn  i  Stavanger,  hvor  han 
døde  1803.  Koller  blev  ophøjet  i  Adelstanden  under  Navnet 
Banner,  fik  dog  snart  Afsked  med  stor  Pension  og  døde  i 
Altona  1811  med  besværet  Samvittighed  og  skyet  af  retskafne 
Folk.  Eickstadt  blev  Kronprinsens  Opdrager,  Medlem  af 
Statsraadet,  Ridder  af  Elefanten,  fik  store  Pengesummer  og 
siden  en  Pension  paa  7,000  Rdl.   Han  døde  i  høj  Alder  paa 

sin  Gaard  Boltinggaard  i  Fyen.  Guldberg,  den  hæderligste 
og  betydeligste  af  dem,  var  den  eneste,  der  varig  kom  til 
at  indtage  en  meget  betydelig  Stilling  i  den  næste  Tid  som 
Sjælen  i  Regeringen,  og  han  bevarede  sin  Hæder  og  almin- 
delig Agtelse  indtil  sin  Død  1808. 

Endnu  staar  den  ulykkelige  Dronning  Carohne  Mathildes 
Skæbne  tilbage.  Hun  havde  under  Katastrofen  tilbragt  sar- 
gehge  Dage  paa  Kronborg;  indespærret  og  strængt  bevogtet, 
uden  Ven,  Støtte  eller  Eaadgiver  plagedes  hun  af  Bekymring 
og  Skræk  for  deres  Skæbne,  der  havde  staaet  hende  nær; 
thi  hun  svævede  længe  i  den  største  Uvished  og  kunde  des- 
uden ikke  gjøre  det  mindste  for  dem. 

Hensigten  med  at  sende  hende  til  Kronborg  var  natur- 
ligvis at  berøve  hende  Lejlighed  til  at  komme  til  at  tale 
med  den  svage  Konge.  Charlotte  Biehl  fortæller,  at  han  en 
Dag  var  gaaet  ned  i  Slottets  Stald  og  havde  befalet,  at  man 
skulde  spænde  for,  da  han  vilde  til  Kronborg  til  Dronningen. 
Det  var  en  Selvfølge,  at  denne  farlige  Eejse  blev  forpurret, 
og  at  man  passede  bedre  paa  ham  end  før;  thi  Følgerne  af 
et  saadant  Infald  kunde  være  blevne  uberegnelige.  At  det 
herskende  Parti  ikke  følte  sig  sikker,  viser  den  paniske  Skræk, 
der  allerede  den  21de  Januar  opstod  ved  den  franske  Opera, 
da  et  Barn  begyndte  at  skrige  ude  paa  Gangen.  Man  trode 
at  der  var  udbrudt  en  ny  Omvæltning  af  Dronningens  og 
Struensees  Parti,  og  alle  søgte  at  komme  bort.  Enkedron- 
ningen havde  Møje  med  at  holde  Kongen  og  Arveprinsen 
tilbage,  der  begge  vilde  flygte  og  trække  hende  med  sig. 
Efter  nogle  øjeblikke  viste  det  sig,  at  det  hele  var  blind 
Aliarm,  og  Folk  vendte  skamfulde  tilbage  til  deres  Pladser. 

Glæden  over  Omvæltningen  varede  ikke  længe.  Den 
bortdunstede  allerede  ved  den  uhørte  Grumhed,  der  vistes 
de  faldne,  og  Stemningen  forandredes  snart  fuldstændig,  da 
man  mærkede,  at  intet  var  vundet,  men  at  der  regeredes 
ved  Kabinetsordrer  ligesaa  vilkaarlig  som  før. 

Paa  Kronborg  boede  Caroline  Mathilde  i  den  lavere  Eække 
af  Slottets  Værelser.  I  lang  Tid  maatte  ingen  komme  til 
hende  uden  de,  der  vare  ansatte  dertil,  men  da  man  havde 
fjernet  af  hendes  Omgivelser  alle  dem,  hun  satte  Pris  paa, 
t.  Ex.  Hofdamen  Frøken  Trolle,  foretrak  hun  sædvanlig  En- 
somhed. Den  gamle  Kommandant  paa  Kronborg,  General- 
lieutenant  Hauch,  melder  i  en  Skrivelse:  « Ingen  af  Frøknen e 
taales  bestandig  om  hende,  men  naar  hun  en  eller  to  Gange 
om  Dagen  taler  med  den  ene  eller  anden,  er  alting  forbi,  og 
saa  amusserer  hun  sig  med  Barnet  eller  med  Læsning«. 
Denne  synes  at  have  været  indskrænket  til  de  krigshistoriske 
Skrifter,  som  Hauch  havde;  thi  denne  gammeldags,  noget 
pedantiske  Kriger  melder  kort  efter,  at  hun  havde  læst  «Hi- 
stoire  du  Vicomte  de  Turenne«  og  nu  var  i  Færd  med  en 
fransk  Oversættelse  af  Polybius,  «som  jeg  vil  haabe  holder 
hende  noget  længere  op,  thi  ellers  faar  hun  snart  en  Ende 
paa  min  militairiske  Bibliothequc". 

Den  9de  Marts  indfandt  en  Kommission  sig  paa  Kron- 
brog  for  at  modtage  hendes  mundtlige  Udsagn  og  Erklæring; 
den  bestod  af  Grev  Otto  Thott,  Geheimeraad  Schack-Rathlou, 
Baron  Juel- Vind  og  Generalprocurør,  Conferentsraad  Stampe. 
Den  meddelte  hende  Struensees  skriftlige  Tilstaaelse.  Hun 
benægtede  først,  at  den  var  sand;  men  da  man  forlangte 
hendes  Benægtelse  skriftlig  og  gjorde  hende  opmærksom  paa, 
at  den  var  tilstrækkelig  til  at  dømme  ham  for  Majestæts- 
forbrydelse,  begyndte  hun  at  vakle;  thi  hele  hendes  Sjæl 
hang  ved  Struensee.  «Paa  ham,  siger  deres  Advokat  Uldall, 
var  al  hendes  Omsorg  henvendt;  naar  vi  talte  om  hans 
Skæbne,  græd  og  bævede  hun«.  Hun  greb  da  det  Glimt  af 
Haab  om  at  frelse  ham,  der  syntes  hende  at  frembyde  sig 
ved  at  knytte  hans  Skæbne  til  hendes,  og  tog  ikke  i  Be- 
tænkning at  bekræfte  hans  Tilstaaelse,  idet  hun  glemte,  at 
hans  Brøde  ingenlunde  blev  mindre  derved.  «Jeg  underskrev 
alt,  hvad  man  lorlangte«,  vare  hendes  egne  Ord  til  Uldall, 
da  han  havde  sin  første  Samtale  med  hende  den  18de  Marts. 


Straensee  og  Caroline  Mathilde  ell.  Omvæltningen  1772.       161 

Den  taabelige  Beskyldning  om,  at  Schack- Rathlou  skulde 
have  sat  Pennen  mellem  den  halvt  afmægtige  Dronnings 
Fingre  og  ved  at  fore  hendes  Haand  have  fuldendt  Cnder- 
skriften,  uden  at  hun  havde  Bevidsthed  derom,  tilhører  fuld- 
kommen Romanen  og  Opdigtelsen.  Til  en  saa  lumpen  Frem- 
færd var  der  altfor  hæderlige  Mænd  i  Kommissionen!  Imid- 
lertid gaar  den  taabelige  Historie  igjen  i  alle  Romaner 
eller  romantiserede  Fortællinger  om  Caroline  Mathilde,  at  hun 
skulde  have  underskrevet  sin  Tilstaaelse  om  Ægteskabsbrud 
forvirret,  overrumplet,  ligesom  i  en  Dvaledram,  uden  at  vide, 
hvad  hun  gjorde. 

Den  8de  April  havde  Uldall  sin  anden  Samtale  med 
hende,  og  hendes  Lidenskab  for  Struensee  bragte  hende  til 
at  være  endnu  mere  uforbeholden  i  sine  Tilstaaelser  end  un- 
der den  første.  Om  denne  siger  han:  »Dronningen  vilde 
opofre  alting  for  at  redde  ham.  Xaar  hun  kom  paa  dette 
Kapitel,  var  hun  idel  Følsomhed.  Hun  sagde:  « Havde  Stru- 
ensee fulgt  mit  Raad  i  ej  at  blive  Kabinetsminister,  var  al- 
ting gaaet  bedre«.  Under  den  anden  Samtale  hedder  det: 
•  Hun  blev  igjen  tankefuld  og  klagede  over  at  være  Aarsag  i 
hans  Ulykke.  »Naar  De  ser  ham»,  sagde  hun,  »dasigham,  at 
jeg  er  ikke  vred  paa  ham  for,  hvad  han  har  forset  sig  imod 
mig«.  «Hun  begjærede  to  Gange,  at  jeg  skulde  sige  ham 
dett€.  Hun  gjentog  endnu  en  Gang  (ved  Afskeden),  at  jeg 
maatte  forsikre  Struensee,  at  hun  tilgav  ham.  Da  jeg  siden 
talede  til  Struensee  derom,  blev  han  ej  kjendelig  rørt  derved. 
I  hende  saa  jeg  den  ømme  Elskov,  i  ham  den  mættede  Vel- 
lyst«. —  »Nogle  Dage  senere  (efter  den  anden  Samtale) 
talede  jeg  første  Gang  i  Verden  med  Struensee  i  hans  Ar- 
rest (den  13de  April).  Jeg  kan  sige,  at  Dronningens 
Tilstand  ikke  rørte  ham  meget;  men  hans  egen  gik  ham 
desto  nærmere.  Han  kunde  ikke  uden  Bevægelse  høre  mig 
baade  med  juridiske  og  politiske  Grunde  at  bevise,  at  han 
maatte  dø«. 

Historisk  Aichiy.    1373.    I.  11' 

Mærkelig  nok  findes  der  den  Modsigelse  i  Uldalls  Ind- 
læg, at  han  i  sit  Forsvar  for  Dronningen  af  2den  April  gjor 
sig  al  mulig  Umage  for  at  fremstille  den  Brøde  som  ubevist, 
som  han  i  sit  Forsvar  for  Struensee  langtfra  benægter,  men 
kun  søger  at  faa  formildet  ved  Benaadning. 

Da  han  den  8de  April  indfandt  sig  tilligemed  Justitia- 
rius  i  Hof-  og  Stadsretten,  Etatsraad  Horn,  paa  Kronborg 
for  at  forkynde  Dronningen  Skilsmissedommen,  hvilket  skete  i 
Kommandant  Hauchs  Nærværelse,  følte  hun  sig  meget  ube- 
hagelig berørt  ved  at  se  Horn,  som  hun  ikke  kj endte.  Hun 
sagde  til  Uldall:  «Saa  han  har  ogsaa  skullet  vide,  hvad  der 
er  sket!  Er  min  Historie  bragt  ud  over  hele  Byen?  Man 
havde  dog  lovet  mig  at  holde  alting  hemmeligt !»  Uldall 
forsikrede  hende,  at  alt  var  holdt  saa  hemmeligt  som  mulig; 
men  hvorledes  kunde  en  saadan  Sag  skjules?  Efter  nogle 
Beretninger  skal  hun  med  megen  Eo  have  hørt  Dommens 
Forkyndelse,  efter  andre  være  bleven  saa  bevæget  og  bestyrtet, 
at  hun  næppe  kunde  holde  Taarerne  tilbage;  hun  havde  sagt, 
at  hun  havde  underskrevet  for  at  frelse  Struensees  og  Brandts 
Liv,  og  havde  kun  bedet  om  Tilladelse  til  at  tale  med  Kon- 
gen eller  skrive  til  ham  derom.  Hauch  skal  have  ytret,  at 
Dronningen  efter  hans  Mening  vilde  taale  al  Modgang,  naar 
Grev  Struensee  blev  i  Live,  og  at  hun  troede,  at  alt  endnu 
kunde  blive  godt,  naar  hun  en  Gang  kunde  tale  med  Kongen. 
Herom  udbad  Hauch  sig  nærmere  Ordre,  skjønt  Svaret  ikke 
kunde  være  tvivlsomt,  da  man  netop  havde  ført  hende  til 
Kronborg  for  at  fjærne  hende  fra  Kongen. 

Ved  det  britiske  Hof  vakte  Efterretningen  om  det  skete 
stor  Bedrøvelse.  Enkeprinsessen  af  Wales,  der  længe  havde 
lidt  af  Kræft  i  Brystet,  skrev  den  29de  Januar,  samme  Dag 
Sørgebudskabet  kom,  et  vemodigt  Brev  til  sin  Datter,  og 
allerede  den  8de  Februar  døde  hun,  nedbøjet  af  Sorg  over 
Datterens  Ulykke,  der  uden  Tvivl  fremskyndede  hendes  Død. 

Fra  dansk  Side  havde  man  ved  Ostens  Snedighed  søgt 
at  gjøre  Sagen  til  en  Familiesag  mellem  begge  Hoffer,  uden 

at  den  skulde  forhandles  mellem  deres  Ministre,  men  deri 
vilde  man  fra  engelsk  Side  i  Længden  ikke  finde  sig,  især 
da  alle  Oberst  Keiths  Anstrængelser  for  at  forhindre  Skils- 
missen strandede.  Spændingen  blev  endog  saa  stærk,  at  der 
i  April  1772  udrustedes  en  Flaade  paa  ti  Linieskibe  foruden 
Fregatter  og  Bombeskibe  i  den  Hensigt  at  sendes  mod  Dan- 
mark. Georg  III  vilde  paa  ingen  Maade  lade  den  danske 
Regering  raade  over  sin  Sosters  Skæbne.  Dens  Bestemmelse 
havde  strax  efter  Omvæltningen  været,  at  Dronningen  skulde 
leve  i  et  Slags  Fangenskab  paa  Aalborghus,  der  i  den  Anled- 
ning blev  istandsat;  en  Del  af  det  hende  tiltænkte  Tjenerskab 
var  allerede  sendt  derhen,  og  flere  Skibe  havde  faaet  Ordre 
til  at  overføre  hende  dertil.  Paa  Englands  meget  truende  Fore- 
stillinger fandt  den  danske  Regering  det  dog  klogest  at  op- 
give sin  Plan,  og  den  18de  April  meddelte  Osten  Keith,  at 
den  danske  Konge  med  Glæde  vilde  imødekomme  hans  bri- 
tiske Majestæts  Onske  om  at  hjemføre  Dronningen  til  sine 
Stater.  Hendes  Medgift,  40,000  Pund  Sterling  fra  den  bri- 
tiske Krone  og  40,000  Rdl.  fra  Hannover,  skulde  tilbagebe- 
tales, hvilket  allerede  skete  i  August,  skjønt  Overenskomsten 
derom  først  var  afsluttet  den  10de  Juli. 

Da  Skilsmissedommen  var  forkyndt,  fik  den  ulykkelige 
Dronning  mere  Frihed.  Hun  maatte  spasere  paa  Voldene 
og  modtage  Besøg  af  Keith.  Denne  ledsagede  hende  ogsaa 
til  hendes  nye  Opholdssted,  Slottet  i  CeUe  i  Hannover,  hvor 
hun  snart  skulde  ende  sit  ulykkelige  Liv  den  10de  Mai  1775 
i  en  Alder  af  næppe  24  Aar. 

Det  er  rørende  at  læse  den  ridderlige  Englænders  Med- 
delelse om,  hvorledes  den  stakkels  Dronning  ikke  veg  fra  den 
spæde  Datters  Side,  da  hun  havde  Mæslinger,  uden  at  tænke 
paa  sin  egen  Fare,  og  hvorledes  hun  pintes  af  Frygt  for, 
at  man  skulde  lære  hendes  Børn  at  foragte  hende!  «En 
emmere  Moder  end  denne  Dronning  var  aldrig  født  i  denne 
Verden«. 

11* 

Det  var  i  den  heftigste  Sindsbevægelse  og  opløst  i  Taa- 
rer,  at  hun  Lørdagen  den  30te  Maj,  Eftermiddag  Kl.  6,  gik 
ombord  paa  en  engelsk  Fregat,  efter  at  have  taget  den  sidste 
Afsked  med  sin  lille  Datter  Lovisa  Augusta  og  overgivet  hende 
til  Generalinde  Hauch.  Endnu  samme  Aften  ankom  Prin- 
sessen til  Kjøbenhavn. 

Alle  Baade  og  Fartøjer  havde  efter  Befaling  maattet 
forlade  Keden  under  Dronningens  Indskibning,  for  at  unød- 
vendig Sammenstimlen  og  Opsigt  kunde  undgaas.  Hendes 
Overhofmester,  Grev  Holstein,  gik  foran  tilligemed  Kammer- 
junker Kåben;  derpaa  kom  Dronningen  imellem  Hauch  og 
Keith,  endelig  bagefter  Frøken  Møsting  og  Frøken  Hauch, 
Kommandantens  Datter.  En  Bræddebro  var  bygget  og  be- 
klædt med  rødt  Klæde;  fra  denne  gik  Dronningen  ned  i  den 
engelske  Chaloupe,  der  strax  hejsede  Kongeflag,  medens  der 
saluteredes  fra  Fæstningen,  Vagtskibet  og  de  engelske  Skibe. 
Disse  bleve  imidlertid  liggende  for  Modvind  indtil  Mandag 
Morgen,  til  stor  Ængstelse  for  Hauch,  der  var  bange  for,  at 
Dronningen  skulde  blive  syg  og  forlange  at  komme  i  Land, 
hvorfor  han  udbad  sig  Forholdsregler  fra  Osten.  Han  blev 
dog  befriet  for  denne  Bekymring,  da  Vinden  vendte  sig  og  i 
nogle  Dage  førte  hende  til  Stade,  hvor  hun  ankom  den  5te 
Juni,  og  hvor  hendes  danske  Følge  forlod  hende. 

Ved  sin  Afrejse  fra  Kronborg  havde  hun  taget  den 
danske  Psalmebog  med,  for  ikke  rent  at  glemme  Sproget,  og 
da  hun  tillige  ønskede  en  dansk  Bibel,  der  ikke  strax  var  at 
skaffe,  forærede  Hauch  hende  sin.  Hun  opgav  heller  ikke 
ganske  Haabet  om  at  komme  tilbage  til  Danmark,  hvilket 
vel  ogsaa  vilde  være  sket,  dersom  hun  havde  oplevet  sin  Søn 
Kronprins  Frederiks  Myndighedsalder.  I  øvrigt  søgte  hun  at 
udsone  sine  tidligere  Vildfarelser  ved  et  stille,  gudfrygtigt,  vel- 
gjørende  Liv  og  efterlod  sig  i  Celle  et  elsket  Minde.  Maaske 
har  dette  foraarsaget,  at  man  efter  hendes  Død  søgte  at 
rense  hendes  Rygte.  Som  bekjendt  har  man  tillagt  hende  et 
Brev,  som  hun  skulde  have  skrevet  til  sin  Broder  Kong  Georg 

paa  sit  yderste,  og  en  Ytring  til  den  franske  Præst  Roques, 
hvori  hun  skulde  have  bevidnet  sin  Uskyldighed.  Brevet,  der 
aldrig  har  været  at  skaffe  til  Veje,  er  sandsynligvis  opdigtet, 
og  Ytringen,  der  tillægges  hende  paa  Dødslejet:  «Hr.  Roques, 
jeg  skal  nu  fremtræde  for  Gud ;  jeg  forsikrer,  at  jeg  er  uskyl- 
dig i  de  Forbrydelser,  som  man  beskylder  mig  for»,  tillader 
en  anden  Forklaring.  Den  kan  hentyde  til  de  Rygter,  der  den 
Gang  vare  i  Omløb  om  Struensees  og  Dronningens  Planer 
om  at  tUrive  sig  Regeringen  m.  m.,  og  som  naturligvis  vare 
hende  bekjendte. 

Man  kan  vel  ogsaa  —  hvad  enten  man  antager  denne 
Ytring  for  sagt  eller  usagt  —  føle  en  inderlig  Medlidenhed 
med  den  unge  elskværdige  Dronning,  hvis  tidlige  Dod  vakte 
almindelig  Deltagelse  og  bragte  baade  Landstænderne  i  Lyne- 
bnrg  og  Guvernøren  i  Celle  tU  at  rejse  Minder  til  hendes 
^re  for  at  vise  deres  Sorg  og  Hengivenhed. 


Hundrede  Aar  ere  nu  forlebne  siden  hin  mærkelige 
Katastrofe,  der  snarere  forekommer  os  som  en  Drøm  end 
en  virkelig  Begivenhed  i  vort  Fædreland,  i  hvis  Historie  den 
er  enestaaende  og  fremmed.  Den  uhyggelige,  blodige  Udgang 
af  denne  Omvæltning  har  jo  langt  mere  et  østerlandsk  end 
et  nordisk  Præg.  Allerede  hos  Samtiden  spores  tydelig  en 
levende  Misbilligelse  af  Straffens  Haardhed  og  Grusomhed, 
og  den  Medlidenhed,  den  vakte,  udslukkede  til  Dels  Hadet 
mod  de  ulykkelige  Ofre.  Efterverdenen  har  fældet  en  mil- 
dere Dom;  den  har  fremdraget  de  bedre  Sider,  der  glemtes 
i  øjeblikkets  Lidenskabelighed,  og  hundrede  Aar  efter,  da 
Hadet  forlængst  var  forsvundet,  og  mange  hidtil  utilgængelige 
Oplysninger  vare  fremdragne ,  har  man  kunnet  bedømme 
Forholdene  med  større  Upartiskhed. 

Sammenligner  man  Struensees  Styrelse  med  hans  Efter- 
følgers, Guldbergs,  da  kan  man  ikke  nægte,  at  denne  havde 
Tilbageskridt,  hvor  hin  havde  Fremskridt.  Struensee  har 
nedlagt  Spiren  til  meget  sundt  og  fornuftigt,  der  siden  har 
udviklet  sig  i  vor  Statsstyrelse,  sejret  og  baaret  Frugt,  om 
det  end  for  en  Tid  blev  trængt  tilbage  af  hans  Fjender,  der 
styrtede  ham.  « Havde  han  havt  Guldbergs  Dyder  og  ingen 
af  hans  Lyder,  havde  han  været  en  Storhed  i  sin  Samtid«. 
Guldberg  besad  netop,  hvad  Struensee  savnede:  Danskhed  og 
Agtelse  for  Keligion  og  Sædelighed,  men  manglede  hans 
Kjærlighed  til  Frihed  og  Omsorg  for  de  Undertrykte,  t.  Ex. 
Bondestanden. 

Det  var  selvfølgelig  ogsaa  nærmest  hine  væsentlige  Mang- 
ler, der  gjorde,  at  Struensee  maatte  falde.  Aldrig  har  Ty- 
skeriet løftet  sit  Hoved  højere  end  under  ham,  der  var 
fremmed  for  det  danske  Folk  og  ringeagtede  dets  Sprog  og 
Sæder.  Ikke  mindre  følte  det  sig  saaret  ved  hans  aabenbare 
Ligegyldighed  for  Keligion  og  Sædelighed,  hans  uforbeholdne 
Nydelsessyge  og  Sandselighed.  Et  Udtryk  af  Foragten  og 
Hadet  mod  ham  findes  i  Generalfiskal  Wivets  Indlæg,  hvor 
det  hedder-  «Udi  Kjøbenhavn  var  intet  godt  at  vente,  men 
Misfornøjelsen  tog  saaledes  Overhaand,  at  der  blev  ønsket 
over  ham  saa  mange  tusinde  Ulykker  og  Forbandelser,  som 
der  er  Brillanter  udi  den  Guldplade,  der  sidder  paa  hans 
Løbers  Hue». 

Men  selv  om  Struensee  havde  været  en  renere  og  ædlere 
Personlighed,  vilde  han  dog  paa  Grund  af  sin  Vilkaarlighed 
og  hensynsløse  Brug  af  Magten  ikke  have  passet  for  vor 
Tid.  Den  tillader  ikke,  at  Friheden  tilvejebringes  ved  Vold 
og  lunefuld  Magt.  Men  deri  fandt  Datiden  egentlig  ikke 
nogen  Brøde;  thi  den  var  vant  til  Enevælden  og  saa  i 
Struensee  kun  dennes  Ihændehaver,  den  enevældige  Konges 
Stedfortræder.  Dette  forklarer,  at  man  siden  endnu  saa  længe 
taalte  den,  skjønt  man  havde  set  den  først  i  en  fordrukken 
og  siden  i  en  sindssvag  Konges  Haand,  under  hvem  almæg- 


å 

tige  Og  hensynslase  Yndlinge  havde  misbrugt  den.  Det  Ud- 
kast, som  Suhm,  Deltager  i  Sammensværgelsen,  nærmest 
efter  Kommandørkapitajn  Krabbes  Opfordring  havde  forfattet 
til  en  repræsentativ  Forfatning  og  leveret  Guldberg,  blev 
forkastet  af  denne,  <«vant  til  Slaveri«.  Suhm  selv  kunde  da 
ogsaa  paa  samme  Tid  oplefte  sin  Rost  for  i  hoje  Toner  at 
prise  Enevælden! 

Til  Struensees  gode  Egenskaber  hørte  Oprigtighed  og 
Forsonlighed.  Han  sagde  sin  Mening  ligeud  til  enhver  og 
hævnede  sig  ikke  paa  sine  Fjender,  skjent  han  kjendte  dem 
og  vidste,  at  de  havde  dannet  et  Komplot  imod  ham  om 
Sommeren  1771.  Et  yderligere  Træk  er  det  forsonlige  Brev, 
han  skrev  til  den  troløse  Rantzau  Dagen  før  Henrettelsen, 
den  27de  April.  Han  var  en  Fjende  af  Undertrykkelser,  en 
Beskytter  af  Frimodighed,  Orden,  Virksomhed,  Bondefrihed 
og  Trykkefrihed.  Men  ofte  tog  han  falske  Forholdsregler, 
da  han  i  sin  Forfængelighed  indbildte  sig ,  at  han  selv 
gjorde  alting  bedst,  og  fjærnede  dygtige  Mænd,  der  stode 
ham  i  Vejen.  Han  forstod  vel  selv  at  vælge  duelige  Mænd, 
men  forbitrede  mange,  som  han  havde  kunnet  vinde,  en 
meget  almindelig  Fejl  hos  Mænd,  der  pludselig  ere  komne 
til  stor  Magt.  Skjønt  han  i  Grunden  var  frygtsom,  var  han 
dog  uendelig  dristig  til  at  iværksætte  pludselige  og  voldsomme 
Forandringer,  som  paa  hans  Tid  vanskelig  vilde  have  ført 
til  Maalet,  selv  om  de  ikke  vare  blevne  standsede.  Heller 
ikke  besad  han  den  indre  moralske  Kraft,  der  kunde  be- 
grunde en  ny  Tid.  Han  var  kun  en  Affedning  af  sin  Tid 
og  havde  med  dens  Sandheder  ogsaa  indsuget  alle  dens  For- 
domme og  Vildfarelser.  Den  største  af  disse  var,  at  et  godt 
Hoved  maatte  have  Ret,  selv  om  det  manglede  grundige 
Kundskaber,  Erfaring,  Renhed  i  Karakter,  Sædelighed  og 
Religion. 

I  denne  store  Vildfarelse  samler  sig  hele  Struensees 
Brøde  baade  som  Statsmand  og  Menneske.  Som  Statsmand 
lader  hans  Domfældelse  sig  ikke  forsvare,  hvorimod  han  som 

Menneske  maa  falde  for  Moralens  Domstol,  hvad  enten  man 
her  ser  hen  til  hans  Grundsætninger  eller  til  den  Forbrydelse, 
der  var  den  nærmeste  Åarsag  baade  til  hans  Ophøjelse  og 
hans  Fald.  «Det  var  en  stor  Forblindelse  hos  ham»,  siger 
Kaumer,  «ikke  at  kunne  se  og  fole,  at  den  Gunst,  der  skulde 
være  hans  Støtte,  kunde  blive  Midlet  til  hans  Fald,  saa- 
snart  den  gik  udenfor  en  vis  Grænse.  Caroline  Mathilde 
var,  som  Frederik  II  allerede  har  sagt,  ikke  regerende  Dron- 
ning; hvad  der  forte  Orlow,  Poniatowski  og  Potemkin  til 
kongelig  Magt,  bragte  Struensee  paa  Ketterstedet«. 

Mest  har  han  dog  forbrudt  sig  mod  den  beklagelses- 
værdige unge  Dronning,  der  blev  hans  Oifer,  i  det  han  var 
Aarsag  i  hendes  dobbelte  Fald.  Det  er  smerteligt  at  følge 
den  15-aarige  Kongedatters  Skæbne,  hvis  Taarestrømme  over 
Afskeden  fra  Hjemmet  standsede  ved  den  venlige  Modtagelse, 
hun  fandt  hos  alle  i  Danmark,  endog  hos  den  fordærvede 
Konge,  der  kun  fandt  hende  «altfor  blond«;  der  maaske 
næppe  kunde  andet  end  falde  ved  det  letsindige  Hof  og 
snart  selv  vakte  Opsigt  ved  sin  frie,  upassende  og  ukvinde- 
lige Optræden;  der  i  sit  tyvende  Aar  reves  bort  fra  sine 
Børn  og  maatte  prøve  det  bratte  Fald  fra  Højhed  og  Glans 
til  Fængsel  og  dyb  Selvfornedrelse,  ja  endog  til  Fornægtelse 
af  sin  Ære;  der  maatte  føle  de  største  Sjælelidelser,  indtil 
hun  endelig  fandt  en  Slutning  paa  dem,  endnu  ikke  24  Aar 
gammel,  forskudt  af  sin  Ægtefælle,  fjærnet  fra  sine  Børn. 
"Hendes  sidste  rolige,  angerfulde  Leveaar  kaste  ligesom  en 
dækkende  Kjærligheds  Kaabe  over  hendes  tidligere  Forvildel- 
ser. Vare  disse  end  mange  og  sørgelige  i  deres  Følger,  har 
hun  allerede  i  dette  Liv  bødet,  ja  bødet  haardt  derfor  som 

faa». 

A.  Fabricius. 

I. 

Uet  spanske  Monarki  omfattede  allerede  fra  det  femtende  Aar- 
hundredes  Begyndelse  Øen  Sicilien;  hertil  kom  et  Hundrede 
Åar  senere  Kongeriget  Neapel  og  endelig  under  Philip  II 
ogsaa  Mailand;  uagtet  den  spanske  Hersker  saaledes  ejede 
vidtstrakte  Besiddelser  paa  den  italienske  Halvø,  tale  de 
spanske  Historieskrivere  fra  hine  Tider  sjælden  om  disse  Land- 
strækninger, og  sker  det  en  enkelt  Gang,  dvæle  de  kun  ved 
de  Ulykker,  som  hjemsøgte  dem.  Den  Forbandelse,  der  fra 
Philip  II's  Tid  syntes  at  hvile  over  Spanien,  faldt  ogsaa,  men 
i  endnu  tungere  Maal  paa  dets  herlige  italienske  Besiddelser; 
Folkemængden  aftog.  Velstanden  formindskedes,  men  Røver- 
uvæsenet i  selve  Landet  tiltog,  og  de  tyrkiske  Sørøveres  Hær- 
gen voxede,  alt  som  Spaniens  Vælde  sank  sammen.  Paa 
intet  Land  hvilede  Spaniens  Tryk  maaske  saa  haardt  som 
paa  Neapel,  der  baade  var  den  rigeste  og  den  svageste  af 
dets  italienske  Besiddelser.  Imidlertid  kunde  det  spanske 
Tyranni  dog  ogsaa  her  gaa  for  vidt,  og  da  Sicilien  først 
havde  givet  et  Exempel  paa  et  Oprør,  som  rigtignok  snart 
blev  undertrykket,  virkede  dette  tilbage  paa  det  nærliggende 
Land.  Med  det  sicilianske  Oprør  var  imidlertid  Sammen- 
hænget følgende. 


*)  Efter  Rosseeuw  Saint-Hilaire.     Afhandling  i  Seances  et  travaux  de 
l'Acadéroie.     1872. 

I  Aaret  1646  havde  en  langvarig  Tørke  fremkaldt  en 
betydelig  Dyrtid  paa  denne  -0,  som  allerede  forud  var  i  høj 
Grad  trykket  af  Skatter,  der  idelig  bleve  forhøjede  under 
Spaniens  langvarige  og  stadig  lige  uheldige  Krige.  Øens 
Vicekonge,  Don  Velez,  begik  nu  en  Handling,  der  var  lige 
saa  vilkaarlig,  som  den  var  uklog;  han  forbød  nemlig  Ba- 
gerne under  Dødsstraf  at  forhøje  Brødpriserne.  Bagerne 
vilde  imidlertid  ikke  finde  sig  i  at  arbejde  med  Tab;  Brødet 
slap  altsaa  op,  og  der  var  Fare  for,  at  Dyrtiden  skulde  gaa 
over  til  Hungersnød.  Hovedstaden  Palermo  greb  da  til  Vaa- 
ben.  En  Læderhandler  ved  Navn  Alessio,  en  dygtig  og  op- 
ofrende Mand,  opkastede  sig  ikke  alene  til  Fører  for  Oprøret, 
men  forstod  ogsaa  at  bringe  Enighed  og  Plan  til  Veje.  Fol- 
ket havde  i  Begyndelsen  kun  plyndret  Skatteopkrævernes 
Boliger,  men  snart  lod  man  sin  Harme  gaa  ud  over  alle 
Embedsmænd  og  det  spanske  Herredømmes  Tilhængere; 
Fængslerne  bleve  aabnede,  og  Befolkningen,  som  nu  kun 
lyttede  til  sin  Hævnfølelse,  hengav  sig  til  alle  mulige  Ud- 
skejelser. 

Don  Velez  var  lige  saa  fejg  og  troløs,  som  han  var  vold- 
som; han  gav  nu  efter  for  Urolighederne,  idet  han  haabede 
snart  at  kunne  tage  de  Indrømmelser  tilbage,  som  han  nu 
maatte  gjøre.  Strax  i  Begyndelsen  af  Oprøret  var  han  flj^gtet 
ud  paa  de  Gallejer,  som  Spanien  stadig  holdt  i  Beredskab  i 
Neapels  og  Sicihens  Havne,  for  at  Vicekongerne  kunde  have 
en  Støtte  og  et  Tilflugtssted  ombord  i  dem.  Fra  sine  Gal- 
lejer gav  Don  Velez  sig  nu  til  at  underhandle  med  Oprørerne 
og  ophævede  sluttelig  ogsaa  de  sidste  Paalæg.  Et  oprørsk 
Folk  er  imidlertid,  som  bekjendt,  vanskeligt  at  tilfredsstille 
og  fordrer  stadig  mere,  end  man  har  indrømmet  det.  Saa- 
ledes  fordrede  Palermos  Beboere  nu  først  Afskaffelsen  af  alle 
Paalæg,  der  vare  senere  end  Carl  V's  Tid;  derpaa  forlangte 
de  Gjenindførelsen  af  de  gamle  Privilegier.  Hvis  Palermo 
havde  staaet  alene,  vilde  Don  Velez  maaske  have  gjort  Mod- 
stand,   men  den  oprørske  Bevægelse  havde  snart  grebet  om 

sig  til  alle  Siciliens  Byer  paa  Messina  nær,  der  altid  trækker 
til  den  ene  Side,  naar  Palermo  trækker  til  den  anden.  Faren 
var  stor;  thi  Alessio  begyndte  allerede  at  indlede  Under- 
handlinger med  Frankrig,  som  fra  1635  var  indviklet  i  Krig 
paa  én  Gang  med  Spanien  og  den  tyske  Kejser,  og  hvis 
Flaade" nylig  havde  faaet  fast  Fodfæste  paa  Elba,  medens  den 
samtidig  truede  Neapel  og  Sicilien.  Stillingen  var  saaledes 
alvorlig  nok,  og  Spanien  kunde  let  komme  til  dyrt  at  bede 
for  det  Had,  som  det  overalt  vidste  at  vække  imod  sig. 
Vicekongen  forstod  imidlertid  med  stor  Kløgt  at  gjenopflamme 
det  Had,  som  endnu  gjærede  i  Befolkningen  paa  Sicilien  lige 
fra  den  sicilianske  Vespers  Tid*).  Alessio  havde  hæderlig 
anstrængt  sig  for  at  undertrykke  Befolkningens  Udskejelser, 
men  herved  ophidsede  han  aUe  Dagdrivere  og  Banditer,  af 
hvilke  der  altid  har  været  Overflod  paa  Sicilien.  Don  Velez 
havde  end  videre  stadig  stettet  sig  til  Adelen;  thi  hans  som 
alle  andre  Vicekongers  Valgsprog  var:  »Del  og  hersk«.  Ade- 
len støttede  nu  paa  sin  Side  hans  Bestræbelser  og  ophidsede 
yderligere  Misfornøjelsen  mod  Alessio,  der  sluttehg  selv  faldt 
som  Offer  for  et  Opløb.  Vicekongen  tog  alle  sine  Indrøm- 
melser tilbage,  og  det  spanske  Aag  lagde  sig  atter  knugende 
paa  det  ulykkelige  Land. 

Neapel  optog  imidlertid  det  Værk,  som  var  slaaet  fejl 
for  Sicilianerne.  Et  Folk  gjør  aldrig  Oprør  ganske  uden 
Grund;  thi  et  Oprør  er  en  alvorlig  Sag;  men  Neapel  havde 
i  Sandhed  ogsaa  de  alvorligste  Grunde  til  at  rejse  sig.  Spa- 
nien fordrede  uafbrudt  to  Ting:  Guld  og  Blod,  og  Byrden  af 
det  fremmede  Herredømme  steg  med  hvert  nj-t  Kegerings- 
skifte.  Saaledes  havde  Kardinal  Granvella,  der  dog  var  en 
af  de  taaleligste  Vicekonger,  i  fire  Aar  inddrevet  ikke  mindre 
end  2  Millioner  og  tre  hundrede  Tusinde  Dukater  (SVsMil. 
Rdl.),  ja  Miranda  havde  i  Løbet  af  ni  Aar  endog  været  i  Stand 
til  at   udpresse   hele   sex   Millioner   Dukater   (15  Mil.  Rdl.), 

hvilket  uhyre  Beløb  helt  og  holdent  blev  kastet  i  det  bund- 
løse Svælg,  som  kaldes  »den  uovervindelige  Flaade«.  Oli- 
varez,  Faderen  til  Philip  IV's  bekjendte  Yndling*),  gav  sin 
Søn  et  Exempel,  som  denne  dog  ikke  gjorde  sig  nogen  Ulej- 
lighed med  at  følge;  Olivarez  den  ældre  gav  sig  nemlig  mo- 
dig i  Kast  med  alle  forældede  Misbrug,  medens  han  samtidig 
søgte  at  indskrænke  de  unødvendige  Udgifter ;  men  efter  Phi- 
lip ll's  Død  blev  han  kaldt  tilbage  som  en  Person,  der  gav 
et  slet  Exempel.  Under  Greven  af  Kenavenle  bleve  alle  de 
Privilegier,  som  Carl  V  havde  indrømmet,  uden  Hensyn  til- 
sidesatte. Al  mulig  Undertrykkelse  og  Vilkaarlighed  gjorde 
sig  saaledes  gjældende  i  det  ulykkelige  Land. 

Zapata,  den  første  Vicekonge,  som  blev  udnævnt  af 
Philip  IV,  var  en  retskaffen  Mand  med  de  bedste  Hensigter; 
han  var  derfor  ogsaa  i  Begyndelsen  af  sin  Regering  meget 
folkekjær;  men  stadige  Oprør,  som  bleve  fremkaldte  af  nye 
Paalæg,  bevirkede,  at  han  maatte  vige  for  Hertugen  af  Alba. 
Denne  ønskede  inderlig  at  formilde  de  Byrder,  som  hvilede 
paa  Landet;  men  uophørlig  indløb  der  Fordringer  fra  Madrid 
om  Soldater  og  Penge,  og  saaledes  bleve  hans  bedste  Hen- 
sigter krydsede.  Ogsaa  Naturen  hjemsøgte  nu  Neapel  med 
sine  Ulykker  som  Hungersnød,  Uvejr  og  Jordskjælv.  Dertil 
maa  man  endnu  føje  de  afrikanske  Sørøverstaters  Hærgninger 
og  Udplyndringerne  af  Banditerne,  der  næsten  vare  mere 
Herrer  i  Landet  end  Spanierne  selv.  For  at  befri  sig  fra 
den  sidste  Plage  maatte  man  indrømme  en  almindelig  Be- 
naadning  og  massevis  indrullere  dem  i  den  kongelige  Armé. 

Hertugen  af  Alcala  blev  Albas  Efterfølger;  han  var  stadig 
beredt  til  at  give  efter  for  Hoffets  umættelige  Fordringer  og 
bragte  derved  Landets  Ulykke  til  det  højeste;  Faren  for  en 
Statsbankerot  var  overhængende,  og  man  undgik  den  kun  ved 
at  sælge  Krongodserne.  Statsmyndighederne  vare  aldeles 
magtesløse  og  kunde  hverken  straffe  eller  belønne;  man  gjorde 

Vicekongen  ansvarlig  for  alle  de  Uretfærdigheder,  som 
maatte  tilskrives  den  spanske  Kegering,  og  man  skiftede  atter 
Bestyrer.  Under  hans  Efterfølger  Monterey  truede  Vesuv 
med  at  begrave  Neapel  under  sin  Lava.  Det  ulykkelige  Land 
syntes  at  skulle  hjemsøges  lige  saa  haardt  af  guddommelige 
som  af  menneskelige  Onder;  men  Monterey  lod  sig  ikke  be- 
væge til  Skaansel;  da  Keapel  ikke  længere  kunde  rykke  ud 
med  Penge,  maatte  det  udøse  sit  Blod  for  Spanierne;  ikke 
mindre  end  50,000  Soldater  bleve  udskrevne  paa  én  Gang. 

Ved  Siden  af  det  spanske  Tyranni  hvilede  endnu  Adelens 
Aag  lige  saa  tungt  som  i  Middelalderens  Mørke  paa  det 
ulykkelige  Land;  men  Spanierne  opmuntrede  snarere  Adelen, 
end  de  søgte  at  holde  den  i  Tømme.  Vicekongen  skulde 
paa  én  Gang  tilfredsstille  Adelen,  fylde  det  ofiFentlige  Skat- 
kammer og  hjælpe  paa  sin  egen  Formue;  under  hans  Herre- 
dømme naaede  ogsaa  Skattepaalægene  en  Højde,  som  man 
ikke  skulde  tro  kunde  overskrides.  Under  hans  Efterfølger, 
Hertugen  af  Medina  -  Torrés,  begravede  et  Jordskjælv  ti  Tu- 
sinde Mennesker  samt  en  Mængde  Byer  og  Landsbyer.  Dette 
Land,  der  er  saa  begunstiget  af  Naturen  og  endnu  er  saa 
rigt  paa  Grund  af  sin  uudtømmelig  frugtbare  Jordbund, 
havde  aldrig  før  set  sig  hjemsøgt  af  saa  megen  Elendighed, 
og  dog  skulde  denne  yderligere  forøges,  da  de  to  samtidige 
Oprør  i  Portugal*)  og  Catalonien  endog  syntes  at  sætte  det 
spanske  Monarkis  Tilværelse  paa  Spil.  Med  et  eneste  Slag 
bleve  de  alt  forud  utaalelige  Skatter  fordoblede,  og  da  Medina 
forlod  Neapel,  erklærede  han  selv,  «at  der  i  hele  Eiget  ikke 
gaves  fire  Familier,  som  vare  rige  nok  til  at  kunne  spise 
ordentlig  til  Middag". 

Ogsaa  hans  Efterfølger,  Admiralen  af  Castilien,  maatte 
paalægge  Kongeriget  nye  Byrder;  som  Paaskud  brugte  man, 
at  de  vare  nødvendige  til  Forsvaret  mod  Sørøverne.  Man 
paalagde  derfor  en  Kopskat,    der  kom  til  at  paahvile  enhver 

Indbygger;  men  dette  bragte  Folkets  Harme  til  Udbrud, 
Landsbyerne  bleve  fuldstændig  mennesketomme;  alle  bleve 
Banditer;  det  var  dog  bedre  selv  at  paalægge  Afgifter  end 
at  betale  dem;  man  udvandrede  til  Tyrkiet,  thi  der  vilde 
man  finde  mindre  haarde  Herrer  og  mindre  tyngende  Skatter. 
Vicekongen  maatte  sluttelig  give  efter  af  Frygt  for  en  almin- 
delig Rejsning,  som  var  paa  Nippet  til  at  udbryde;  han  af- 
skaffede den  forhadte  Skat,  og  Regeringen  straffede  ham  her- 
for ved  at  ombytte  ham  med  Hertugen  af  Arcos. 

Det  ulykkelige  Land  havde  saaledes  havt  en  Mængde 
haarde  Herrer;  men  dog  var  der  endnu  ingen,  som  havde 
hersket  mgd  saadan  Jernhaardhed  over  dem.  Arcos  var  en  vær- 
dig Lærling  af  Olivarez,  og  hans  eget  stolte  og  heftige  Sind 
tilskyndede  ham  til  at  gribe  de  strængeste  Forholdsregler. 
Hans  Forgænger  havde  af  Skinsyge  mod  sin  Efterfolger  blottet 
hele  Vicekongedømmet  for  Tropper.  Hertugen  maatte  ruste 
sig  for  at  kunne  forsvare  sig,  og  han  fik  herved  et  Paaskud 
til  nye  Udpresninger.  Stænderne  gjorde  Indvendinger,  de 
fremhævede  Landets  fuldstændig  udtømte  Tilstand ,  men 
Hertugen  svarede  blot  haanlig:  «Sælg  eders  Hustruer  og 
Børn,  saa  have  I  Penge  til  at  betale  Skatten«. 

Naar  man  behandler  et  Folk  paa  den  Maade,  har  man 
forud  retfærdiggjort  enhver  Udskejelse,  som  det  da  gjør  sig 
skyldigt  i.  Vicekongen  fordrede  en  Million  Dukater;  da  alt  i 
Neapel,  endog  selve  Luften,  forud  var  sat  i  Skat,  fandt  han 
nu  paa  at  lægge  Skat  paa  Frugterne.  Da  Brødet  var  steget 
til  en  uoverkommelig  Pris,  havde  den  nøjsomme  Befolkning 
trøstet  sig  med  de  Frugter,  som  Naturen  skjænkede  dem  i 
rigeligt  Maal.  Hver  Gang  Vicekongen  nu  gik  ud,  blev  han 
omringet  af  Kvinder  og  Børn,  som  bønfaldt  ham  om  at  af- 
skaffe den  forhadte  Skat.  Snart  stemmede  ogsaa  Mændene 
i  med  Hensyn  til  denne  Fordring,  men  de  talte  i  en  mere 
truende  Tone.  Hertugen  lovede  alt,  hvad  man  ønskede,  men 
holdt  ikke  Ord.  Misfornøjelsen  havde  naaet  det  højeste  Maal; 
men  Vicekongen    havde   overdraget  Udbyttet   af  Skatten   til 

nogle  fornemme  Neapolitanere  og  turde  derfor  ikke  ophæve 
den  af  Frygt  for  at  stade  dem.  Oprøret  manglede  kun 
en  Anledning  til  at  bryde  los,  og  denne  Anledning  kom 
snart. 

Truende  Kj endetegn  havde  allerede  varslet  om  det  kom- 
mende Uvejr.  Plakater  vare  blevne  slaaede  op  om  Natten; 
Befolkningen  havde  stukket  Ild  paa  Skatteopkrævernes  Boder 
paa  Torvet.  Ogsaa  Præsterne,  der  kjendte  Folkestemningen 
gjennem  Skriftemaalet,  havde  advaret  Vicekongen.  Denne 
tænkte  ogsaa  paa  at  tage  Skatten  tilbage,  men  betænkte  sig 
endnu,  da  der  den  7de  Juli  brød  en  Strid  los  paa  Torvet 
mellem  en  Frugthandler  og  Skatteopkræverne.  Man  appellerede 
til  "Eletto  del  Popolo«,  en  Art  øvrighedsperson,  som  blev 
valgt  af  Folket  selv,  men  denne  erklærede  sig  til  Gunst  for 
Statskassen.  Junisolen  udsendte  sine  brændende  Straaler  og 
opflammede  yderligere  de  alt  ophidsede  Sind.  I  et  Anfald 
af  Harme  kaster  Bonden  sin  Kurv  med  Figner  paa  Jorden, 
tramper  dem  under  Fodderne  og  udbryder,  at  han  hellere 
vilde  ødelægge  sine  Frugter  end  betale  Skatten.  Denne 
Bonde  var  en  Svoger  til  Masaniello. 

Vi  maa  her  lidt  nøjere  omtale  denne  Fisker,  der  blev 
et  Udtryk  for  hele  den  sejrrige  Revolution.  Man  vil  næppe 
i  hele  Verdenshistorien  støde  paa  en  Person,  der  har  spillet 
en  mere  glimrende  og  kortvarig  Rolle  end  denne  Lazaron, 
der  i  ni  Dage  var  Konge  i  Neapel,  der  i  dette  Tidsrum  i 
lange  Drag  nød  Magtens  berusende  Sødme  og  derpaa  ved  sin 
egen  Daarskab  og  Forbrydelse  fandt  en  tidlig  Død.  Tomaso 
Aniello  eller  Masaniello,  som  han  ogsaa  blev  kaldet  ved  en 
Sammentrækning  af  disse  Navne,  var  født  i  Amalfi  og  var 
ved  Oprørets  Udbrud  21  Aar  gammel.  Ved  sin  Kløgt, 
Styrke,  Skj enhed  og  naturlige  Veltalenhed  havde  han  tidlig 
erhvervet  sig  Herredømmet  over  sine  Kammerater.  Hvad 
enten  der  var  Tale  om  Fester  eller  Opløb,  kunde  man  være 
sikker  paa  at  træffe  ham  i  første  Række.  Naar  han  gik  frem 
i  sin  simple  Fiskerdragt  med  nøgne  Ben,   en  Trøje  af  grovt 

Klæde,  korte  Lærredsbenklæder  og  den  røde  Lazaronhue 
kastet  tilbage  over  sit  lange,  sorte  Haar,  kunde  man  være 
sikker  paa,  at  Mængden  vilde  følge  efter.  Med  Hensyn  til 
sit  moralske  Standpunkt  var  han  en  sand  Lazaron;  han  var 
overtroisk  og  i  den  Grad  uvidende,  at  han  ikke  engang  kunde 
skrive  sit  Navn.  Naar  han  havde  skriftet  sine  Synder  for  sin 
Skriftefaders  Fødder  og  kjøbt  Syndsforladelse,  havde  han,  som 
enhver  anden  af  hans  Kammerater,  beroliget  sin  Samvittig- 
hed. Han  havde  ikke  den  ringeste  Gnist  af  Menneskekund- 
skab eller  Verdenserfaring ;  men  han  besad  en  eneste  Natu- 
rens Gave,  og  den  maatte  veje  op  mod  alle  hans  øvrige 
Mangler;  han  forstod  nemlig  at  vinde  alle  Hjerter  ved  sit 
aabne  Blik,  sine  dristige  og  træffende  Ytringer  og  den  hele 
hemmelighedsfulde  Indflydelse,  der  skaber  disse  Revolutionens 
Helte,  disse  den  lavere  Befolknings  Konger,  der  kunne  tillade 
sig  alt,  men  som  ikke  mere  kunne  trække  sig  tilbage  i  den 
ubemærkede  Stilling,  hvorfra  de  have  hævet  sig  op. 

^,  -En  Dag  havde  Masaniellos  Kone  villet  snige  sig  fra 
at  betale  den  nye  Åfgivt;  hun  var  da  bleven  idømt  Bø- 
der og  Fængselsstraf,  og  Masaniello  havde  maattet  sælge 
sit  hele  tarvelige  Bohave  for  at  kunne  kjøbe  hende  fri. 
Fra  dette  øjeblik  nærede  han  i  sit  Hjerte  et  brændende 
Had  til  Spanierne.  Ved  enhver  Lejlighed  og  ved  alle  mulige 
Midler  lagde  han  denne  Vrede  mod  Spanierne  for  Dagen ; 
han  fornærmede  Vicekongen  paa  Gaden,  han  digtede  Smæde- 
sange, som  snart  vare  paa  alles  Læber.  Han  var  saaledes 
forud  betegnet  som  Oprørets  Hoved,  og  alles  Blikke  vare 
rettede  paa  ham,  i  hvem  de  haabede  at  finde  en  Befrier. 

Masaniello  var  til  Stede  paa  Torvet  den  7de  Juli,  da 
hans  Svoger  saaledes  uden  noget  nærmere  Overlæg  gav  An- 
ledning til  Oprøret.  Masaniello  var  omringet  af  en  Skare 
unge  Mennesker  paa  15—25  Aar;  de  vare  vante  til  at  følge 
og  lystre  hans  mindste  Vink,  og  han  kaldte  dem  derfor  spø- 
gende sin  Livgarde;  han  havde  endogsaa  organiseret  dem 
paa  krigerisk  Vis,    og   han   havde   udnævnt  særlige  Officerer 

over  dem.  Paa  et  Tegn  af  Folkeføreren  brød  det  ulmende 
Oprør  nu  pludselig  løs.  Man  jager  Toldbetjentene  bort  og 
plyndrer  deres  Boder.  Masaniello  springer  op  paa  et  Bord 
og  samler  Befolkningen  om  sig;  man  strømmer  sammen  om 
ham,  først  fra  alle  Hjørner  af  Torvet  og  snart  derpaa  fra 
alle  Byens  Kanter.  Med  flammende  Ord  udmaler  han  Spa- 
niens Rovbegjærlighed  og  Neapolitanernes  Underkuelse  og 
Fattigdom.  Som  Krigsraab  udslynger  han  Fordringen  om 
den  forhadte  Skats  Ophævelse;  som  Mødested  udpeger  han 
Vicekongens  Palads. 

Snart  stod  saaledes  ikke  en  Flok,  men  en  hel  Hær  bag 
ham.  Alle  give  sig  paa  Vejen  under  Eaabet:  »Leve  Gud! 
Leve  den  hellige  Jomfru  del  Carmine!  Leve  Kongen  og  ned 
med  den  slette  Regering!  Ned  med  Accisen!«  Under 
Vejs  voxede  Skarerne  uhyre  ved  de  Menneskesværme,  som 
man  til  alle  Tider  af  Dagen  kan  træffe  paa  Neapels  Gader. 
Da  man  kom  til  Paladset,  talte  Flokken  allerede  femten  Tu- 
sinde Mand,  der  for  største  Delen  vare  væbnede  med  Stokke ; 
paa  Spidsen  af  disse  havde  man  fæstet  Brødstumper  som 
stumme  Vidnesbyrd  om  Folkets  Lidelser.  Paa  Marschen 
havde  man  slaaet  Portene  ind  til  Fængslet,  og  de  befriede 
Forbrydere  havde  sluttet  sig  til  Folkesværmen.  Da  man  en- 
delig havde  samlet  sig  under  Paladsets  Vinduer,  kaldte  man 
med  høje  Raab  paa  Vicekongen  og  fordrede  Afskaffelsen  af 
enhver  Skat  paa  Folkets  Levnetsmidler. 

Længe  nølede  Arcos,  men  gav  dog  sluttelig  efter,  kom 
bleg  og  skjælvende  frem  paa  en  Altan  og  sagde:  «Ja,  mine 
kjære  Børn!  Jeg  vil  gjøre  alt,  hvad  1  ønske;  men  gaa  nu 
rolig  bort!«  Folket  havde  imidlertid  følt  sin  Styrke  ved  at 
se  den  mægtige  Herre  skjælve  for  sig.  De  utilstrækkelige 
Indrømmelser  forøgede  derfor  kun  Mængdens  Fordringer  og 
vakte  dens  Vrede.  Man  slaar  Portene  ind  paa  Paladset, 
trænger  ind  til  Trods  for  den  tyske  Gardes  Modstand  og 
søger  overalt  efter  Vicekongen  for  at  slaa  ham  ihjel.  Det 
var  imidlertid  lykkedes  denne  at  slippe  bort  og  at  finde  et 

Historisk  Archiv.     1S73.    L  12 


J78  Masaniello  og  Oprøret  i  Neapel  1647. 

Tilflugtssted  i  et  Kloster.  Folket  havde  saaledes  sejret  uden 
nogen  Kamp  og  lod  nu  sin  Vrede  gaa  ud  over  Møblerne  og 
antændte  et  umaadeligt  Glædesbaal  af  dem  midt  paa  Torvet. 
Af  alle  de  kostbare  Gjenstande,  som  laa  spredte  om  paa 
Jorden,  blev  ikke  en  eneste  stjaalen;  thi  ethvert  Tyveri  vilde 
i  dette  -Øjeblik  være  blevet  straffet  med  Døden. 

En  talrig  og  velbevæbnet  Bande  samlede  sig  imidlertid 
snart  og  drog  med  Masaniello  i  Spidsen  til  Klosteret  for  at 
faa  fat  paa  Vicekongen  enten  død  eller  levende.  Man  be- 
gyndte allerede  med  at  slaa  Portene  ind,  da  Arcos  kom  frem 
i  et  Vindu  og  lovede  Folket  en  Formildelse  i  dets  Byrder. 
Erkebispen  i  Neapel,  der  nød  en  høj  Anseelse  paa  Grund  af 
sit  hellige  Liv,  tilbød  sig  som  Mellemmand,  og  Mængden 
tog  imod  hans  Tilbud.  En  Forordning,  som  afskaffede  alle 
Paalæg,  blev  undertegnet  af  Folket,  og  Prælaten  viser  den 
frem  for  Mængden  og  bevæger  den  til  at  følge  ham  hen  paa 
Torvet.  Man  opdagede  imidlertid  snart,  at  Forordningen  var 
ufuldstændig.  Afskaffelsen  af  Skattepaalæggene  var  kun 
delvis;  thi  Eegeringen  havde  holdt  fast  paa  de  tungeste. 
Det  rasende  Folk  styrter  nu  hen  til  Klosteret,  men  en  Skare 
Adelsmænd  havde  i  Mellemtiden  samlet  sig  omkring  Vice- 
kongen, og  medens  den  spanske  Garde  gjorde  Modstand  mod 
Oprørerne,  lykkedes  det  Arcos  at  slippe  bort  og  at  søge  Be- 
skyttelse i  Fæstningen  Sankt  Elmo. 

Da  Befolkningen  saaledes  saa  sit  Bytte  slippe  bort, 
spredte  den  sig  til  alle  Kanter  og  afvæbnede  pveralt  de 
spanske  Vagter.  Masaniello  blev  under  Mængdens  Jubelraab 
valgt  til  -Øverstbefalende.  Om  Natten  undersøgte  man  paa 
hans  Befaling  alle  de  Huse,  hvor  man  havde  en  Mistanke 
om,  at  der  var  skjult  Vaaben;  ligeledes  bleve  Vaabensmedenes 
Butiker  udplyndrede.  En  talrig  Garde,  som  skulde  vaage 
over  Byens  Sikkerhed,  var  imidlertid  bleven  udvalgt  af  Mas- 
aniello. Vicekongen  og  Adelen  vare  slaaede  af  Rædsel  og 
kunde  ikke  beslutte  sig  til  at  træffe  nogen  Foranstaltning 
mod  Oprøret,  skjønt  man  let  havde  kunnet  undertrykke  det 

strax  i  Begyndelsen,  hvis  man  var  optraadt  med  nogen  Kraft. 
Det  gik  imidlertid  her,  som  det  plejer  at  gaa  ved  alle  lig- 
nende Lejligheder;  alle  de,  som  havde  noget  at  tabe,  hjalp 
selv  med  til  Oprøret,  fordi  de  nærede  Frygt  for  det,  eller  de 
morede  sig  i  det  mindste  med  at  være  Tilskuere,  istedenfor 
at  holde  Stand  imod  det. 

De  italienske  Historieskrivere  have  fortalt  dette  ni  Dages 
Kongedemme  med  de  allermindste  Enkeltheder  og  saa  at  sige 
Time  for  Time.  Vi  ville  dog  her  kun  dvæle  ved  de  for  selve 
Manden  og  Landet  ejendommelige  Træk.  Masaniello  havde 
faaet  to  Raadgivere  stillede  ved  sin  Side,  og  disse  to  Mænd 
vare,  betegnende  nok  for  Landet,  en  Bandit  og  en  Præst. 
Banditten  hed  Perrone;  Præsten,  hvis  Navn  var  Genovino, 
var  allerede  80  Aar  gammel,  men  en  dulig  og  lidet  nøje- 
regnende Folkeleder,  som  i  sine  yngre  Dage  havde  været, 
•Eletto  del  popolo«  under  Osunas  Vicekongedømme.  Disse 
to  Mænd  vare  langt  mere  egnede  til  at  ægge  Masaniello  og 
drive  ham  frem  end  til  at  holde  ham  tilbage.  Man  maa 
derfor  ogsaa  tilskrive  disse  en  stor  Del  af  de  Fejl,  som  bleve 
begaaede  af  denne  Fiskerkonge,  der  lige  saa  lidt  var  sin 
Stilling  voxen,  som  dette  Folk  af  store  Børn  var  Friheden 
voxen.  Imidlertid  bleve  alle  Skatteopkrævernes  Huse  over- 
givne til  Plyndring;  alt  blev  ødelagt,  intet  blev  ranet.  Alle 
Neapels  fornemme  og  velstaaende  Borgere  bleve  imidlertid 
forskrækkede  over  Oprørernes  Frækhed  og  Regeringens  Svag- 
hed og  vovede  nu  ikke  mere  at  rejse  nogen  Modstand.  Vice- 
kongen, der  var  lige  saa  snedig,  som  han  var  fejg,  bestemte 
sig  endelig  til  at  give  efter  i  alle  Punkter  for  senere  ved 
given  Lejlighed  at  kunne  tage  alle  Indrømmelser  tilbage. 
Han  lod  derfor  overalt  opslaa  Plakater:  « Afskaffelse  af  alle 
Skatter ,  almindelig  Benaadning  for  alle  Forbrydelser« ;  men 
det  var  for  sent.  Magtens  Tøjler  vare  gledne  ud  af  Spani- 
ernes Hænder;  Folket  havde  selv  grebet  dem,  og  skjønt  det 
paa  ingen  Maade  var  i  Stand  til  selv  at  fore  dem,  vilde  det 

dog  ikke  engang  gjere  den  Indrjemmelse,   at  det  var  de  for- 
hadte Spaniere,  som  havde  givet  det  Friheden  tilbage. 

Oproret   havde   saaledes   sejret   paa  alle  Punkter.    Det 
gjaldt  nu  om  at  organisere  det;    Lederne   vilde  forsøge  paa 
ogsaa  at  vinde  de  andre  Samfundsklasser.   Haandværkslavene 
fik  saaledes  Ordre  til  at  ruste  sig;  der  blev  uddelt  Bøsser  til 
dem,  og  snart  vare  100,000  Mand  under  Vaaben.    Imidlertid 
vedbleve   dog   Ildebrandene   og  Plyndringerne  at   rase  i  den 
ulykkelige  By  under  Paaskud  af,    at   der  skulde  ydes  Folket 
Retfærdighed.   Neapel  var  en  eneste  stor  Ovn,  hvor  alle  onde 
og  gode  Lidenskaber  rasede  paa  en  Gang.   Fra  Skatteopkræ- 
vernes Huse  kom  Turen  snart  til  Adelens  og  de  høje  Stat- 
embedsmænds.    Den  forfærdede  Vicekonge  gav  sig  paany  til 
at  underhandle  med  Oprørerne.     Han   vandt  hemmelig  den 
gamle  Præst  Genovino,  Masaniellos  højre  Haand;  Erkebispcn 
af  Neapel  tilbød  sig  som  Mellemmand,  og  alt  syntes  at  skulle 
føre  til  en  Overenskomst,  da  man  opdagede  en  Sammensvær- 
gelse, der  var  smeddet  af  nogle  Adelsmænd  mod  Masaniellos 
Liv.     Perrone,  Masaniellos   anden   Eaadgiver,    havde   været 
indviklet  i  den;    han    blev   hugget   ned  med  alle  de  Adels- 
mænd, man  kunde  faa  Fingre  i ;  R§sten  frelste  sig  ved  Flugten. 
Fra  det  Øjeblik,  da  Masaniello  saaledes  saa  sig  forraadt 
og  lærte  hver  Stund  at  maatte  skjælve  for  sit  Liv,  gav  han 
ogsaa  sin  hidtil  tøjlede  Grusomhed  frit  Løb.     Der  blev  rejst 
et  Skafot  paa  Torvet,      En  Skranke   af  Lanser   omgav  det 
paa  alle  Sider,    og  paa  hver  Lansespids  sad  der  et  Hoved  af 
disse  Ofre  for  den  folkelige  Hævn.   Neapels  Gader  svømmede 
i  Blod;    den   simple  Mand  og  den  adelige  Herre  vare  lige 
udsatte  for  Døden.      Paa  en  blot  Mistanke   eller  en  lumpen 
Angivelse,  hvad  enten  den  nu  skrev  sig  fra  Had  eller  Frygt, 
kunde  den   mest  uskyldige    blive   slæbt   til   Skafottet,    hvor 
hans  lemlæstede  Legeme   tjente  til  Legetøj  for  den  rasende 
Pøbel,  der  var  Dommer  og  Bøddel  paa  en  Gang.      Saaledes 
gaar  det  til  ved  alle  Omvæltninger,  hvad  Tid  de  end  tilhøre, 
hvad  enten  Skuepladsen  hedder  Neapel  eller  Paris. 

Masaniello  var  betagen  af  Raseri  og  Frygt;  han  nærede 
ikke  uden  Grund  en  Mistanke  om,  at  Hertugen  af  Arcos 
havde  havt  en  Finger  med  i  Sammensværgelsen,  og  for  at 
hævne  sig  paa  ham  lod  han  de  Vandror  overskære,  som 
farte  til  det  Fort,  hvor  Hertugen  havde  søgt  Tilflugt.  Den 
forfærdede  Vicekonge  besluttede  nu  for  enhver  Pris  at  soge 
Forlig  med  Oprorernes  Høvding ;  han  forbeholdt  sig  rigtignok 
i  sit  stille  Sind  senere  at  skille  sig  af  med  ham.  Der  blev 
sluttet  en  Overenskomst  den  Ilte  Juli;  Arcos  indrømmede 
Folket  de  mest  overdrevne  Fordringer  og  forpligtede  sig  til 
at  skafie  Hoffets  Samtykke.  Han  afskaffede  alle  nye  Paalæg 
og  indrømmede  en  fuldstændig  Benaadning  for  alt  det  skete. 

For  Fremtiden  skulde  "Eletto  del  popolo«  gjenvælges 
hvert  Halvaar;  i  dette  Embedes  Kortvarighed  vilde  Befolk- 
ningen søge  en  Garanti  mod  Misbrug.  I  Stænderforsamlin- 
gerne skulde  end  videre  Folkets  Udvalgte  have  lige  saa  mange 
Stemmer  som  Adelens  Repræsentanter.  Sluttelig  fik  Neapo- 
litanerne Myndighed  til  ikke  at  nedlægge  Vaabnene,  før  Kro- 
nen havde  bekræftet  alle  disse  Privilegier. 

Da  Traktaten  var  undertegnet,  oplæste  Erkebispen  den  i 
Kirken  del  Carmine,  og  Masaniello  begav  sig  med  et  Følge 
af  100,000  Mand  til  Vicekongen  for  at  ratificere  den.  Nu 
var  han  ikke  længer  den  simple  Fisker;  det  var  en  Monark, 
omringet  af  sit  Folk.  Langsomt  red  Masaniello  frem  gjennem 
de  tætte  Menneskeskarer;  alles  Blikke  vare  rettede  paa  ham. 
Blomster  regnede  ned  over  ham  fra  Balkonerne ;  man  strøede 
Oliegrene  for  hans  Hestes  Fødder  og  sang  Salmer  paa  hans 
Vej;  Jublen  syntes  aldrig  at  skulle  faa  nogen  Ende. 

Da  Masaniello  naaede  Paladsets  Port,  forbød  han  sit 
Følge  at  ledsage  ham  længere..  Han  lagde  til,  «at  han  var 
villig  til  at  vende  tilbage  til  sine  Næt  og  vilde  fole  sig  lyk- 
kelig, hvis  han  for  denne  Pris  kunde  sikre  sit  Lands  Frihed 
og  Lykke.  Den  eneste  Belønning,  han  ønskede  for  sine  Tje- 
nester, var,  at  enhver  af  Neapels  Beboere  ved  hans  Død  vilde 
læse  et  Ave  for  hans  Sjæls  Frelse«.   Han  opfordrede  dernæst 

sine  Landsmænd  til  at  nære  Mistillid  til  Adelsmændene, 
deres  evige  Fjender«.  Hvis  han  ikke  sund  og  rask  havde 
forladt  Vicekongens  Slot  inden  Midnat,  opfordrede  han  til  at 
rase  med  Ild  og  Sværd  og  ikke  at  nedlægge  Vaabnene,  for 
Hoffet  i  Madrid  havde  bekræftet  alle  deres  Privilegier').  Erke- 
bispen  gav  Folkemængden  sin  Velsignelse,  og  denne  trak  sig 
tilbage  med  en  mønsterværdig  Lydighed  og  Orden.  Mas- 
aniello traadte  derpaa  ind  i  Paladset,  hans  Svoger,  Erke- 
biskoppen  og  Gennaro  vare  de  eneste,  som  fulgte  ham.  Da 
Masaniello  saa  Vicekongen,  blev  han  greben  af  en  gammel 
ærbødig  Vane  og  knælede  i  den  dybeste  Lydighed  for  ham; 
men  Arcos  skyndte  sig  med  at  løfte  ham  op  igjen  og  gav 
ham  i  de  mest  velvillige  Udtryk  tusinde  Forsikringer  om  sin 
Agtelse  og  Kjærlighed.  Sammenkomsten  trak  i  Langdrag, 
Befolkningen  samlede  sig  paany  paa  Pladsen,  blev  urolig  over 
ikke  at  se  sin  Afgud  komme  til  Syne  igjen  og  kaldte  med 
høje  Skrig  paa  Masaniello.  Han  kom  da  frem  paa  en  Altan. 
Hertugen  stod  ved  hans  Side,  lænede  sig  fortrolig  til  hans 
Skulder,  ja  et  Øjenvidne  forsikrer,  at  han  med  Ynde  aftør- 
rede den  Sved,  som  perlede  paa  Panden  af  den  Mand,  der 
alt  var  træt  af  at  bære  en  Krones  Byrder,  Masaniello  bero- 
ligede Mængden  med  en  Haandbevægelse;  med  en  Konges 
Værdighed  tog  han  derpaa  Afsked  med  Skaren  ved  en  ny 
Haandbevægelse,  og  saa  stor  var  hans  Vælde,  at  ingen  tænkte 
paa  at  være  ham  ulydig. 

Da  Kongen  af  Spaniens  Kepræsentant  saaledes  havde 
ydmyget  sig  for  en  fattig  Fisker,  skiltes  de  to  »Venner«, 
efter  først  at  have  sat  hinanden  Stævne  til  den  13de  Juli  i 
Domkirken,  hvor  Traktaten  paany  skulde  oplæses  for  alle 
Neapolitanerne.  Fra  denne  Dag  herskede  Masaniello  i  Byen 
som  en  uindskrænket  Herre;  for  at  opretholde  Ordenen 
valgte  han  en  Garde  paa  30,000  Mand,  og  hans  Myndighed 
var  saa  grundfæstet,  at  han,  for  at  bruge  en  samtidig  Histo- 
rieskrivers Ord,  « dræbte  med  en  Haandbevægelse  og  tændte 
Ild  med  et  øjekast«. 

Den  Paastand  er  bleven  fremsat,  at  man  ved  Besøget 
hos  Vicekongen  har  blandet  en  langsom  Gift  i  de  Forfrisk- 
ninger, man  bød  ham.  Det  falder  vanskeligt  at  tro  paa  en 
saadan  Dristighed  fra  den  fejge  Årcos's  Side  over  for  et  helt 
Folk  under  Vaaben.  Nej,  det  var  en  langt  finere  Gift,  det 
exempelløse  Held,  som  maatte  stige  denne  simple  og  udannede 
Mand  til  Hovedet!  Lykken  havde  overvældet  ham  saa  aldeles 
uventet,  og  der  skal  sjældne  og  helstøbte  Karakterer  til  for 
at  bære  saa  store  Skæbnens  Omskiftelser;  muligvis  laa  allerede 
forud  en  Gnist  af  Vanvid  og  ulmede  i  denne  rige,  men  saa 
ufuldkommen  udviklede  Natur,  og  denne  Gnist  ventede  kun 
paa  en  Lejlighed  til  at  flamme  op  i  lyse  Luer. 

Saa  meget  er  imidlertid  sikkert,  at  Masaniello  efter  dette 
Besøg  ikke  mere  var  den  samme  Mand.  Alle  hans  Handlin- 
ger bære  nu  Præget  af  Praleri  og  Daarskab,  og  netop  herved 
fandt  hans  Fjender  Mod  til  at  slutte  sig  sammen  for  at  styrte 
ham  fra  hans  Lykkes  Tinde  lige  saa  hurtig,  som  han  var 
naaet  derop.  Masaniello  var  som  besat  af  en  indre  Dæmon 
og  handlede  som  en  Mand,  der  ikke  er  ansvarlig  for  sine 
Handlinger.  Han  gav  kun  Audienser  med  en  Flint  i  Haan- 
den  til  stor  Eædsel  for  dem,  hvem  han  modtog.  Han  galop- 
perede af  alle  Kræfter  gjennem  Byens  Gader  med  dragen 
Kaarde  i  Haanden  og  huggede  enhver  ned,  der  ikke  hurtig 
nok  stillede  sig  op  paa  hans  Vej.  Han  overvældede  med 
sine  Forhaanelser  det  samme  Folk,  af  hvis  Eækker  han  selv 
havde  hævet  sig,  og  straffede  den  mindste  Forseelse  med  de 
grusomste  Dødsstraffe.  Han  lod  saaledes  en  Mand  hænge, 
fordi  han  havde  udbredt  falske  Efterretninger,  og  lod  en  Bager 
brænde  i  hans  egen  Ovn,  fordi  han  solgte  Brød  til  falsk  Vægt. 
Den  Tale,  han  henvendte  til  Folket,  den  Dag  Traktaten  blev 
oplæst  i  Domkirken,  var  ogsaa  en  hel  Væv  af  usammenhæn- 
gende Tale  og  Taabeligheder ;  som  en  Slutning  paa  den  søn- 
derrev han  den  Brokades  Klædning,  han  bar.  For  lige  som 
at  paaskynde  sit  Endeligt  hengav  han  sig  til  alle  Slags  Ud- 
svævelser,  især   til  Drukkenskab;   han   drak,   fortæller   man, 

paa    en   Festdag    ikke   mindre   end    tolv   Flasker   Lacrymæ 
Christi. 

Naar  han  afsagde  sine  Kjendelser,  der  vare  lige  saa 
uigjenkaldelige  som  en  orientalsk  Despots,  bøjede  han,  efter 
hvad  man  fortæller,  sit  Hoved  og  skjulte  sin  Pande  bag  sine 
Hænder,  for  at  det  skulde  lade,  som  om  han  tænkte  over 
Sagen;  men  i  Virkeligheden  gjorde  han  det,  for  at  han  hem- 
melig kunde  raadspørge  sin  onde  Engel,  Præsten  Genovino, 
der  nu  ganske  havde  solgt  sig  til  Arcos.  Det  var  dog  ikke 
alle,  som  lode  sig  fore  bag  Lyset  ved  dette  Komediespil. 
Da  han  saaledes  en  Dag  paastod,  at  den  hellige  Aand  i  al- 
vorlige Sager  dikterede  ham,  hvad  han  skulde  sige,  svarede 
en  Mand  blandt  Folkeskaren  ham:  «Nej,  det  er  ikke  den 
hellige  Aand,  men  den  evige  Fader!«  og  pegede  med  det 
samme  paa  den  gamle  Præst  med  det  hvide  Skjæg,  der  stadig 
sad  ved  hans  Side.  En  Festdag,  det  var  den  16de  Juli, 
medens  Kirken  var  fyldt  af  en  sammenpresset  Mængde,  steg 
Masaniello  op  paa  en  Prædikestol  med  et  Kors  i  Haanden. 
Endnu  viste  der  sig  nogle  Glimt  af  hans  gamle,  vilde  Vel- 
talenhed, men  i  Slutningen  af  Talen  brød  hans  Vanvid  vildere 
frem  end  nogen  Sinde  tidligere.  Da  han  derpaa  trak  sig  til- 
bage til  et  Værelse  for  at  finde  nogen  Hvile,  blev  han  dræbt 
der  af  nogle  Snigmordere,  uden  at  han  kunde  faa  fremført 
andre  Ord  end:  «Ingrati,  traditori!«  Det  samme  Folk,  der 
nylig  havde  tiljublet  ham  som  en  Befrier  og  næsten  tilbedt 
ham  som  en  Gud,  sloges  nu  om  hans  Lig  for  at  sønderrive 
det  og  slæbe  det  om  paa  de  offentlige  Pladser.  Hans  Hoved 
blev  fæstet  paa  en  Jernlanse  og  opstillet  paa  det  store  Torv, 
medens  hans  lemlæstede  Lig  blev  kastet  i  Kulerne.  Den 
letbevægelige  Befolkning,  der  altid  lader  sig  lede  af  øjebhk- 
kets  Indskydelser,  brød  nu  ud  i  det  Eaab,  der  karakteriserer 
Neapel  bedre  end  mange  Ord:  « Længe  leve  Kongen  og  Her- 
tugen af  Arcos  »>. 

Historien  kan  ikke  give  nogen  mere  gribende  Lære  end 
Fortællingen  om  denne  Fisker,    som   blev  Konge,   som  i  ni 

Dage  herskede  over  et  helt  Folk  med  en  større  Magtfuld- 
kommenhed, end  nogen  anden  Monark  nogen  Sinde  har  besid- 
det, og  som  ikke  engang  afventede  Enden  paa  sin  kortvarige 
Regering,  fer  han  havde  fjærnet  sine  Undersaatters  Hjerter 
fra  sig.  Masaniello  havde  den  samme  Fejl  som  saa  mange 
andre  folkelige  Helte;  han  glemte,  at  han  kun  var  noget 
ved  det  Folk,  han  repræsenterede ;  han  berusedes  af  sin  Stor- 
hed, der  dog  ikke  tilherte  ham  selv  mere  end  hans  Parade- 
klæder.  For  øvrigt  er  der  sjælden  det  rette  Forhold  mellem 
de  historiske  Karakterers  Lykke  og  deres  Talenter;  Masaniello 
er  et  yderligere  Bevis  paa  denne  Sandheds  Rigtighed;  faa 
Revolutioner  have  rystet  et  Land  saa  dybt,  som  Tilfældet  var 
med  hans,  og  dog  gives  der  kun  faa  Omvæltninger,  der  have 
efterladt  saa  ringe  Spor  som  denne. 

Imidlertid  maa  man  dog  sætte  Hertugen  af  Arcos  langt 
under  Masaniello.  Han  afventede  det  belejlige  Tidspunkt,  da 
han  turde  vove  at  tilbagekalde  de  Indrømmelser,  som  Frygten 
havde  afpresset  ham;  men  Dagen  efter  Masaniellos  Mord  var 
Vægten  paa  Brødet  allerede  formindsket.  lilan  skulde  næsten 
tro,  at  den  taabelige  Vicekonge  vilde  gjore  sig  Umage  for  at 
gjenrejse  den  folkelige  Helts  ituslagne  Statue.  Efter  den  ene 
Dags  Vaabenhvile  rejste  derfor  ogsaa  Oprørets  Bølger  sig 
paany.  Folket  samlede  sig  udenfor  Paladsets  Vinduer  med 
de  formindskede  Brød  paa  Spidsen  af  deres  Lanser  eller 
Stokke  for  paa  denne  saa  gribende  Maade  at  udtrykke  sine 
Klager.  Masaniello  havde  nylig  været  i  Folkets  Ban;  nu 
blev  han  pludselig  en  Martyr  for  Folkets  Sag.  Hans  lem- 
læstede Legeme  blev  trukket  op  af  Kulerne  for  at  hædres 
som  Levningerne  af  en  Helgen,  og  snart  gjorde  han  endog- 
saa  Mirakler.  Hans  Legeme  blev  iført  en  kongelig  Kaabe, 
en  Krone  blev  sat  paa  hans  Hoved,  der  blev  fæstet  til 
Kroppen.  Saaledes  førte  man  nu  Liget  omkring  i  alle  Byens 
Gader  med  et  Følge  af  Præster,  der  bare  Kjærter  i  Hænderne. 
En  Historieskriver  har  udtrykt  sig  herom  paa  følgende  Maade: 
•I  Løbet   af  ni  Dage   blev   denne  Fisker   fra  Santa -Lucia 

adlydt  som  en  Konge,    kastet  i  Kulen  som  en  Forbryder  og 
hædret  som  en  Helgen !» 


IL 

Vicekongens  Uordholdenhed  lagde  sig  snart  fuldstændig 
for  Dagen.  Den  med  Folket  indgaaede  Overenskomst  blev 
indgravet  paa  en  Marmorsøjle,  der  blev  rejst  midt  paa  Tor- 
vet. Der  var  imidlertid  et  enkelt  Punkt,  som  var  blevet  for- 
bigaaet  med  Tavshed  ved  den  offentlige  Oplæsning,  men  som 
dog  tilintetgjorde  Virkningen  af  alle  de  øvrige.  Det  hed 
nemlig  i  denne,  at  alle  Afgivter  skulde  ophæves  paa  dem 
nær,  der  vare  overdragne  i  Enkeltmænds  Hænder.  Der  var 
nu  imidlertid  ikke  et  eneste  Paalæg,  som  ikke  var  bortfor- 
pagtet til  Privatmænd  i  Haab  om  at  faa  Udlæget  igjen 
med  Kenter;  den  hele  Undertrykkelse  af  Skatterne  var  altsaa 
kun  tilsyneladende,  og  Arcos  havde  gjort  Nar  af  Neapoli- 
tanerne, medens  h-an  lod,  som  om  han  gav  efter  for  dem. 

Det  var  dog  at  byde  et  Folk,  som  baade  var  modtage- 
ligt for  hans  Fornærmelser  og  havde  Vaaben  til  at  straffe 
dem,  alt  for  meget.  Endnu  en  Gang  blev  Vicekongen  be- 
lejret i  Fæstningen  Castelnuovo,  der  stødte  op  til  hans  Pa- 
lads. Folket  maatte  imidlertid  have  en  Anfører;  man  var 
kjed  af  at  adlyde  sine  Ligemænd  og  henvendte  sig  nu  til  en 
Adelsmand,  Prinsen  af  Massa.  Arcos  var  sikker  paa  at  faa 
bedre  Kjøb  med  ham  end  med  en  virkelig  Folkefører  og  be- 
myndigede derfor  under  Haanden  Prinsen  til  at  modtage  Folkets 
Tilbud.  Mængden  drev  i  Mellemtiden  Belejringen  af  Castel- 
nuovo med  stor  Kraft,  medens  man  samtidig  lagde  Haand 
paa  Adelens  Paladser  og  bemægtigede  sig  de  Klostre,  der 
beherskede  Hovedstaden. 

Under  Masaniello  havde  kun  de  lavere  Klasser  taget  Del 
i  Oprørsbevægelsen ;  Borgerskabet  havde  holdt  sig  neutralt,  og 
Adelen  havde  vist  sig  ligefrem  fjendtlig.  I  det  hele  taget 
havde  Oprøret  hidtil  været  indskrænket  til  Neapel  og  havde 


Mftsaniello  og  Oprøret  i  Neapel  1647.  187 

endnu  ikke  udbredt  sig  over  Landet.  Nu  var  Oprøret  derimod 
blevet  en  almindelig  national  Rejsning  mod  Spanierne.  De 
haardt  trykkede  Provinser  rejste  sig  ligeledes  samtidig  med  deres 
adelige  Undertrykkere.  Fra  Terracina  til  la  Pouille  flod  Blodet 
strømmevis.  Handelen,  Agerdyrkningen,  ja  hele  Samfundet 
blev  rystet  i  sine  dybeste  Grundvold.  Paa  Grund  af  Neapo- 
litanernes Uvidenhed  og  Fordomme  forbød  man  endog  Ud- 
førselen af  Kom  og  andre  Kaaprodukter,  ja  endog  af  de  indu- 
strielle Frembringelser.  De  fremmede  Kjøbmænd  flygtede 
bort  og  lode  deres  Kontorer  i  Stikken :  saaledes  maatte  Ruin 
og  fuldstændig  materiel  ødelæggelse  snart  bryde  Løs  over 
hele  den  ulykkelige  Egn. 

Spanierne  vare  blevne  udjagne  af  næsten  alle  Rigets 
Byer.  Vicekongen,  der  blev  belejret  i  sin  Hovedstad,  forsøgte 
atter  sin  Lykke  med  Underhandlinger;  men  jo  mere  han 
indrømmede,  desto  mere  voxede  Insurgenternes  Fordringer. 
Folket  forlangte,  at  Arcos  skulde  rømme  Hovedstaden,  og  at 
alle  de  Adelsmænd,  som  havde  taget  Parti  for  ham,  skulde 
forvises  fra  Kongeriget.  Vicekongen  gav  efter  og  indrømmede 
alt;  han  afventede  Ankomsten  af  en  spansk  Flaade  f(k  at 
kunne  tage  alle  sine  Indrømmelser  tilhage.  Den  ulykkelige 
Prins  Massas  Stilling  blev  Dag  for  Dag  falskere;  han  var  af 
Navn  Anfører  for  et  Oprør,  som  han  afskyede,  og  for  Folk, 
der  havde  Mistillid  til  ham;  han  maatte  saaledes  bekæmpe 
sit  eget  Parti  for  mod  sin  Vilje  at  tjene  en  Sag,  han  kun 
ønskede  ved  første  givne  Lejlighed  at  forraade. 

Saaledes  stode  Sagerne,  da  den  spanske  Flaade  den  1ste 
Oktober  1647  kastede  Anker  i  Nærheden  af  Castelnuovo ;  den 
talte  22  Galejer,  12  store  og  14  smaa  Skibe  med  5,000  Mand 
Landgangstropper  under  Don  Juan  af  østerriges  Befaling. 
Det  neapolitanske  Folk  havde  vel  vægret  sig  ved  at  vise  den 
forhadte  Vicekonge  Lydighed,  men  dog  endnu  ikke  brudt 
med  selve  Kongehuset.  Da  Neapolitanerne  nu  saa  deres 
Herskers  unge,  smukke  Søn,  vaagnede  atter  Mindet  op  hos 
dem  om  den  berømte  Don  Juan,    Sejerherren  over  Tyrkerne 


188  Masaniello  og  Oprøret  i  Neapel  1647. 

ved  Lepanto  1571;  de  modtoge  derfor  ingenlunde  Prinsen 
som  en  Fjende,  men  snarere  som  en  velvillig  Mægler,  der 
vilde  hjælpe  dem  til  at  slutte  Fred  med  Spanien  og  raade 
Bod  paa  deres  Besværinger.  Massa  aflagde  den  kongelige 
Prins  et  Besøg  og  overrakte  ham  en  Gave  af  Blomster  og 
Frugter  som  et  Bevis  paa  hans  tro  Folks  Hyldning.  Don 
Juan  modtog  alle  med  den  ham  medfødte  Venlighed.  I  sit 
Hjerte  følte  han  Tilbøjelighed  til  at  vise  Mildhed,  og  han  var, 
efter  hvad  man  siger,  i  dette  Punkt  enig  med  Hoffet,  der 
følte,  at  det  altid  er  sikrere  at  vise  Mildhed,  selv  om  man 
muligvis  har  Magten  paa  sin  Side. 

Dette  var  dog  ikke  efter  Vicekongens  Hoved;  Arcos  var 
saa  forbitret  over  de  mange  Forhaanelser,  han  havde  maattet 
finde  sig  i,  at  han  tørstede  efter  at  afvaske  disse  Forhaanelser 
i  Oprørernes  Blod.  Man  havde  gjort  Værelser  i  Stand  til 
Prinsen  i  Vicekongens  Palads,  men  han  vilde  ikke  gaa  i 
Land,  før  hele  den  politiske  Stilling  var  fuldkommen  klar. 
Uendelige  Underhandlinger  fandt  nu  Sted,  og  den  snedige 
Vicekonge  vidste  under  Haanden  at  udsaa  Uenighed  blandt 
Folkets  Førere.  For  at  give  et  Pant  paa  sin  Hengivenhed 
for  Kongehuset  stod  Folket  i  Begreb  med  at  udlevere  de 
Forter  og  de  Skibe,  man  havde  bemægtiget  sig.  Don  Juan 
indrømmede  til  Gjengjæld  en  Tilgivelse  af  det  skete  og  en 
Tilbagekaldelse  af  de  mest  forhadte  Skatter;  men  for  at  hævde 
Kronens  Ære  troede  han  at  maatte  staa  fast  paa  en  almin- 
delig Afvæbning;  dette  kunde  Folket  imidlertid  ikke  gaa  ind 
paa  uden  derved  at  overgive  sig  paa  Naade  og  Unaade  til 
sine  Fjenders  Forgodtbefindende. 

Man  maatte  give  Slip  paa  Haabet  om  at  komme  til 
nogen  Enighed,  og  Arcos  satte  nu  igjennem  i  Raadet  at  man 
skulde  vise  Strænghed.  Tropperne  bleve  pludselig  satte  i 
Land  og  bemægtigede  sig  de  vigtigste  Punkter;  Skibene  og 
Forterne  aabnede  en  frygtelig  Ild  paa  den  værgeløse  By; 
men  Folket,  som  et  øjeblik  var  bleven  vundet  ved  Don  Juans 
tilsyneladende   Ærlighed,    rejste   sig   mod   dette   skammelige 

Forræderi.  De  fem  Tusinde  Soldater  kunde  ikke  faa  Bugt 
med  trehundrede  Tusinde  Indbyggere.  Tropperne,  som  for- 
dybede sig  i  den  umaadelige  Byes  Indre,  bleve  knuste  under 
de  Tagsten,  som  regnede  ned  fra  alle  Huse.  Overalt  gjenled 
nu  Baabet:  »Ned  med  Spanien!  Leve  Republiken I »  Overalt 
bleve  Kongens  Billede  og  det  castilianske  Vaaben  senderrevne, 
traadte  i  Støvet  og  opbrændt  paa  Gaderne.  Prinsen  af 
Massa,  som  havde  bestræbt  sig  for  at  forlige  de  to  Partier, 
maatte  bøde  for  Vicekongen  og  faldt  for  Folkets  Raseri,  der 
maatte  have  et  Offer.  Ethvert  Baand  med  Spanien  blev 
nu  sønderrevet,  det  blev  under  Dødsstraf  forbudt  at  under- 
handle med  Fjenderne,  og  efter  tre  Dages  og  tre  Nætters 
uophørlige  Kamp  bleve  Spanierne  kastede  ud  af  alle  Stillinger. 
Arcos  og  Don  Juan  maatte  med  Levningerne  af  deres  lille 
Armé  ty  tilbage  til  Galejerne,  dette  sidste  Tilflugtssted  for 
det  flygtende  neapolitanske  Kongedømme. 

m. 

Vicekongen  kom  nu  til  Erkjendelse  af  sin  Fejl  og  for- 
søgte at  underhandle  med  Rebellerne;  men  det  var  for  sent: 
man  fordrede  nu  intet  mindre  end  Vicekongens  Afsættelse 
og  Forvisning.  Massa  havde  faaet  en  Afløser  i  en  ny  Mas- 
aniello, Vaabensmeden  Gennaro  Annese.  Man  havde  begyndt 
at  indlede  Underhandlinger  med  det  franske  Gesantskab  i 
Rom  for  at  faa  en  Konge  fra  Frankrig.  Det  var  den  store 
Condé,  man  vilde  have  til  Neapel;  denne  berømte  Felt- 
herres Navn  var  den  Gang  blandt  Spaniens  Fjender  paa  alles 
Læber. 

Condé  var  imidlertid  en  rolig  og  besindig  Karakter,  som 
kun  havde  ringe  Tilbøjelighed  for  romantiske  Eventyr:  des- 
uden var  hans  Troskabsføielse  ikke  mindre  end  hans  Mod. 
Den  franske  Regering  havde  i  øvrigt  lige  saa  ringe  Lyst  til 
at  afskedige  ham,  som  han  selv  var  lysten  efter  at  forlade 
Frankrigs  Tjeneste  for  at  friste  Eventyr  paa  en  saa  vulkansk 

Jordbund.  Der  fandtes  imidlertid  allerede  en  anden  Præten- 
dent, der  havde  kastet,  sine  øjne  paa  Neapels  Trone.  Det 
var  Hertugen  af  iGuise,  en  Sønnesøn  af  den  i  Blois  myrdede 
Hertug  Henrik  af  Guise,  hvis  Navn  er  bleven  saa  sørgelig 
berømt  i  Frankrigs  Religionskrige.  Denne  Hertug  af  Guise 
nød  den  tvivlsomme  Berømmelse  at  blive  kaldet  »Roman- 
helten'), medens  Pariserne  kaldte  den  store  Condé:  "Historiens 
Helt».  Han  var  i  det  hele  taget  en  af  disse  forfejlede  Helte, 
som  saa  hyppig  følge  efter  en  stor  historisk  Periodes  sande 
Helte.  Han  var  en  yngre  Søn,  var  derfor  først  bestemt  til 
Kirkens  Tjeneste  og  havde  beklædt  Erkebispeværdigheden  i 
Reims.  Senere  blev  han  Arving  til  Guisernes  Navn  og  Her- 
tugtitel og  fandt  det  nu  stemmende  med  sin  Families  Tradi- 
tioner og  sin  egen  Værdighed  at  tage  Parti  for  Spanien  og 
den  tyske  Kejser  mod  Frankrig  og  dette  Lands  store  Mini- 
ster Kichelieu.  Han  søgte  formelig  at  gjøre  Opsigt  ved 
Skandale  og  havde  vundet  et  vist  Navn  i  Evropa  ved  sine 
Udskejelser  og  sine  Dueller.  Han  opholdt  sig  for  Tiden  i 
Rom,  hvor  han  ved  Bestikkelser  vilde  se  at  faa  sit  andet 
Ægteskab  erklæret  for  ugyldigt  og  kjøbe  sig  Tilladelse  til  at 
indgaa  et  tredje,  skjønt  begge  hans  Hustruer  endnu  vare 
i  Live. 

Da  Guise  fik  det  første  Nys  om  det  neapolitanske  Op- 
rør, kom  han  pludselig  i  Tanker  om,  at  Carl  af  Anjous*) 
Blod  randt  i  hans  Aarer.  Der  var  altsaa  intet  til  Hinder 
for,  at  han  kunde  rejse  Fordringer  paa  Neapels  Krone,  der 
syntes  at  maatte  tilfalde  den  tapreste  som  Kamppris.  Nogle 
Sømænd  fra  Procida  fristede  end  yderligere  hans  Ærgjerrig- 
hed  ved  at  opfordre  ham  til  at  sætte  sig  i  Spidsen  for  Op- 
røret. Han  havde  derfor  stadig  sin  Opmærksomhed  fæstet 
paa  Neapel,  og  hans  hemmelige  Forbindelser  vakte  sluttelig 
Mistanke  hos  Ouate,  den  spanske  Gesant  ved  den  helUge 
Stol.     Før  Guise  bestemte  sig  til  at  handle,   følte  han  sig 


*)  Jfr.  Historisk  Archiv  1870  I,  pag.  367. 

dog  først  for  hos  den  franske  Regering,  og  Mazarin  lod  ham 
svare  paa  en  saadan  Maade,  at  han  ikke  betog  Guise  Modet, 
skjønt  han  var  altfor  snedig  til  at  ville  binde  sig  ved  faste 
Løfter. 

Den  listige  Kardinal  havde  kun  ringe  Tillid  til  Guise  og 
havde  et  øjeblik  tænkt  paa  at  sende  Prins  Thomas  af  Savoie 
afsted  til  Neapel;  medens  man  saaledes  gjorde  hinanden 
Neapels  Trone  stridig,  uden  engang  at  vide,  om  den  var 
ledig,  heldede  Neapohtanerne  mere  og  mere  til  Republiken, 
da  man  var  bleven  kjed  af  Kongedømmet  efter  den  Prøve, 
man  havde  faaet  deraf  under  det  spanske  Regimente.  Man 
lod  sig  lokke  af  Hollands  og  Englands  Exempler  og  saa  ikke, 
at  Kongedømmet  i  begge  disse  Republiker  stadig  var  paa  Nip- 
pet til  at  komme  frem  paany,  som  det  da  i  Virkeligheden 
snart  ogsaa  blev  Tilfældet  med  den  engelske  Republik. 

Annese,  den  nye  Anfører,  som  Neapolitanerne  havde  givet 
sig,  var  en  lav  og  begjærlig  Karakter,  der  ikke  engang  var 
besjælet  af  Ærgjerrighed ,  men  i  Magten  kun  saa  en  Lejlig- 
hed til  at  berige  sig  paa  Klostrenes  og  de  udplyndrede  Pa- 
ladsers Bekostning.  Der  udfordredes  en  hel  anden  Høvding 
end  denne  smudsige  Person  for  at  hæve  dette  Folk,  som  var 
nedværdiget  under  Overtroens  og  det  fremmede  Tyrannis 
dobbelte  Aag.  Her  manglede  man  en  Mand,  som  var  Stil- 
lingen voxen.  Prins  Thomas  af  Savoyen,  der  fra  spansk 
Tjeneste  var  traadt  over  i  den  franske,  vilde  ikke  følge  Ma- 
zarins Opfordring  og  frist«  sin  Lykke  i  Neapel;  han  afslog 
at  sætte  sin  Berømmelse  paa  Spil  paa  et  saa  usikkert  Kort. 
Hvad  der  afskrækkede  denne  Fyrste,  var  imidlertid  netop 
egnet  tU  at  lokke  Guise,  der  lignede  en  af  Middelalderens 
omflakkende  Riddere  og  var  mere  forhippet  paa  Eventyr  end 
paa  en  solid  Hæder.  Neapel  ønskede  inderlig  gjærne  at  kaste 
sig  i  Armene  paa  Frankrig;  men  Befolkningen  vilde  have  en 
virkelig  og  alvorlig  Understøttelse  til  Gjengjæld  for  det  Pro- 
tektorat, hvori  man  vilde  finde  sig;  af  Mangel  paa  en  Armé 
og  en  Flaade  vilde  man  i  det  mindste  have  en  General,    og 

Mazarin  lovede  alt,  hvad  man  ønskede,  men  var  kun  lidet 
til  Sinds  at  holde  sine  Løfter.  Guises  Tilbud  kom  ham  der- 
for meget  belejligt,  for  at  det  kunde  give  ham  Skin  af  vir- 
kelig at  foretage  sig  noget  mod  Spanien.  Hvis  Hertugens 
taabelige  Foretagende  skulde  blive  kronet  med  Held,  kunde 
det  atter  aabne  Syditalien  for  Franskmændene;  hvis  det.  slog 
fejl,  havde  Mazarin  i  det  mindste  ikke  kompromitteret  sig. 

Mazarin  gav  altsaa  sit  Samtykke  til  det  Foretagende, 
som  han  dog  ikke  vilde  have  kunnet  hindre.  Den  forældede, 
ødelagte  Guise  lignede  ret  en  af  de  spanske  Komaners  for- 
tvivlede Helte;  som  en  sand  Lykkeridder  havde  han  alt  at 
vinde  og  intet  at  tabe.  I  den  hele  Sag  spillede  han  i  øvrigt 
et  tredobbelt  Spil.  Lige  over  for  Mazarin  tilbed  han  at 
styrte  sig  i  Kevolutionens  Malstrøm  for  at  fiske  en  Krone  til 
en  af  de  franske  Prinser.  I  Neapel  talte  derimod  hans  Ud- 
sendinge om  at  grunde  en  Eepublik,  og  her  eftertragtede 
Guise  kun  den  Hæder  at  tjene  denne  nye  «parthenopæiske 
Republik'),  som  allerede  var  bleven  anerkjendt  af  det  franske 
Gesantskab  i  Rom.  Endelig  var  det  hans  egen  hemmelige 
Tanke  at  blive  den  første  Borger  i  denne  Eepublik  og  at 
indtage  den  samme  StilHng  som  Huset  Oranien  i  Holland; 
dermed  vilde  han  foreløbig  lade  sig  nøje,  til  han  i  et  belej- 
ligt øieblik  kunde  omstyrte  Republiken  og  grunde  sin  Trone 
paa  dens  Ruiner. 

Guises  eventyrlige  Aand  fandt  det  saaledes  højst  tiltræk- 
kende at  drage  afsted  som  en  af  Carl  den  stores  Jævninger 
paa  Jagt  efter  en  Krone,  selv  om  han  skulde  løbe  Fare  for 
at  finde  et  Fængsel  eller  Skafot.  Jo  tvivlsommere  det  hel- 
dige Udfald  var,  desto  flere  nye  og  pikante  Eventyr  var  der 
Udsigt  til.  For  øvrigt  var  det  jo  et  eventyrligt  Aarhundrede, 
han  levede  i,  og  han  havde  to  saa  glimrende  Exempler  at  se 
op  til  som  Wallenstein  og  Gustav  Adolf.  Guise  kunde  der- 
for ikke  i  Længden  modstaa  Fristelsen,  og  da  han  længe 
forgjæves  havde  ventet  paa  de  Par  Skibe,  som  Mazarin  havde 
lovet,  brød  han  pludselig  over  tvært.   Han  bedømte  sine  til- 

kommende  Undersaatter  efter  sig  selv  og  var  overbevist  om, 
at  jo  mere  han  saaledes  vovede,  desto  mere  vilde  Neapoli- 
tanerne sætte  Pris  paa  ham;  han  kastede  sig  derfor  i  en 
lille  Barke  med  sit  Folge  af  sex  Personer,  sejlede  i  fuld 
Fart  midt  gjennem  hele  den  spanske  Eskadre  uden  at  ænse 
dens  Kugleregn  og  landede  saaledes  aldeles  uventet  i  Nea- 
pels Havn. 

Forvovenhed  gjør  altid  et  godt  Indtryk  paa  den  uoplyste 
Masse,  og  Guises  Theatercoup  kunde  derfor  ikke  undlade  at 
vinde  de  let  bevægelige  Neapolitanere  for  ham;  men  han 
havde  derfor  langt  fra  vundet  Spil;  Guise  modte  lige  fra  sin 
Ankomst  kun  Skuffelser ;  Frankrig  havde  lovet  ham  en  Flaade 
til  Understøttelse,  og  nu  var  den  ikke  til  Stede.  Han  havde 
gjort  Regning  paa  de  4  Millioner  Dukater,  man  havde  kon- 
fiskeret for  Adelen,  og  nu  fandt  han  kun  tomme  Kasser  og 
nedbrændte  Paladser;  i  Stedet  for  en  Armé  fandt  han  endelig 
en  Befolkning,  der  kun  var  begjærlig  efter  Plyndringer,  men 
lige  saa  lidt  i  Stand  til  at  kæmpe  som  til  at  lyde.  For 
øvrigt  er  Neapolitanernes  Fejghed  saa  temmelig  bleven  til  et 
Ordsprog.  Af  de  hundrede  Tusinde  indrullerede  Mand  vare 
i  det  højeste  kun  fem  Tusinde  bevæbnede,  og  der  var  baade 
Mangel  paa  Levnetsmidler  og  Amunition.  I  de  spanske 
Forter  var  Manglen  imidlertid  endnu  større  end  i  Byen. 

Den  største  Fare,  der  truede  Guise,  kom  dog  ikke  fra 
Spanierne,  men  fra  Annese,  som  var  en  fuldendt  Slyngel  og  i 
Hertugen  kun  saa  en  Medbejler,  hvem  han  tilsyneladende 
viste  den  starste  Forekommenhed,  medens  han  under  Haan- 
den  arbejdede  paa  hans  -Ødelæggelse.  Man  kan  i  Guises 
egne  Memoirer  læse  de  interessanteste  Enkeltheder  om  hans 
Modtagelse  hos  Annese  og  om  den  første  Nat,  han  tilbragte 
i  Neapel.  Masaniellos  uværdige  Efterfølger  skælvede  stadig 
for  sit  Liv  og  sit  Bytte;  han  havde  derfor  søgt  et  Tilflugts- 
sted i  Klosteret  del  Carmines  Taarn.  Paa  et  Loftskammer, 
der  blev  hædret  med  Navn  af  Salen,  maatte  Guisernes  Ar- 
ving først  dele  Anneses  Maaltid  og  senere,  til  sin  store  For- 

Historisk  Archiv.     1873.     I.  13 


194  Masaniello  og  Oprøret  i  Neapel  1647. 

færdelse,  ogsaa  hans  smudsige  Leje.  Aftensmaaltidet  blev 
anrettet  af  Anneses  Hustru,  der  var  klædt  i  Fløj  el  og  pyntet 
med  Hertuginden  af  Mantuas  stjaalne  Diamanter.  Saaledes 
var  den  fornemme  Eventyrers  første  Optræden  paa  denne 
fremmede  Jordbund. 

Den  Gang  Annese  blev  tvungen  til  at  dele  sin  Magt 
med  sin  fremmede  Kollega,  havde  han  forbeholdt  sig  selv 
hele  den  civile  Myndighed,  havde  altsaa  bevaret  det  egent- 
lige Herredømme  over  Folket,  medens  Prinsen  kun  havde 
faaet  Anvisning  paa  de  militaire  Operationer.  Der  maatte 
heraf  opstaa  de  pinligste  Forviklinger  mellem  de  to  Mænd, 
som  vare  saa  lidet  skikkede  til  at  komme  ud  af  det  med 
hinanden.  Trods  alle  sine  Anstrængelser  kunde  Guise  hver- 
ken vinde  noget  Fremskridt  over  for  Spanierne,  som  stadig 
holdt  sig  i  Fæstningerne,  eller  hos  Adelsmændene,  der  vare 
gunstig  stemte  mod  Spanien,  derfor  holdt  sig  borte  fra  enhver 
Deltagelse  i  Oprøret  og  havde  lejret  sig  i  Aversa,  fire  Mil 
fra  Neapel.  Selv  hos  den  lavere  Befolkning,  der  dog  var  hans 
eneste  Støtte,  stødte  han  overalt  paa  Anneses  hemmelige 
Modstand.  Guise  var  en  Aristokrat  af  Fødsel  og  Tilbøjelig- 
heder; han  kom  derfor  snart  til  den  Erkjendelse,  at  i  hans 
aristokratiske  Aarhundrede  vilde  intet  Oprør  have  nogen  Ud- 
sigt til  Held,  naar  ikke  Folk  og  Adel  vare  enige  om  at  holde 
Stand  mod  Kronen.  Man  maa  dog  yde  Hertugen  den  Ket- 
færdighed  at  indrømine,  at  hans  første  Forholdsregler  baade 
kom  til  rette  Tid  og  ikke  vare  blottede  for  sund  Menneske- 
forstand. I  sin  vanskelige  Stilling  udfoldede  han  en  større 
Kraft  og  Viljesstyrke,  end  man  havde  kunnet  vente  sig  af 
ham.  Hans  første  Omsorg  gik  saaledes  ud  paa  at  under- 
trykke al  Plyndring,  at  gjenoprette,  saa  vidt  det  stod  i  hans 
Magt,  Ordenen  og  Sikkerheden  i  Neapel  samt  Disciplinen  i 
Hæren. 

Da  Guise  ikke  følte  sig  tilstrækkelig  støttet  af  Folket, 
vilde  han  søge  at  støtte  sig  til  Adelen.  Han  drog  afsted  til 
Aversa  i  Spidsen  for  4-5,000  udvalgte  Tropper  for  at  under- 

handle  eller  kæmpe,  alt  som  det  syntes  ham  mest  belejligt. 
Han  gjorde  imidlertid  snart  den  Opdagelse,  at  Spanierne  al- 
tid vilde  finde  villige  Redskaber  i  Adelen,  naar  de  blot  vilde 
lade  denne  tyrannisere  sine  Vasaller  efter  Forgodtbefindende. 
Adelsmændene  undlode  heller  ikke  at  udtrykke  deres  Forun- 
dring over,  at  en  Mand  af  saa  hej  Rang  som  Guise  vilde 
gjøre  saadant  Pak  den  Ære  at  befale  over  dem.  Guise  maatte 
saaledes  opgive  ethvert  Haab  om  at  komme  til  nogen  For- 
staaelse  med  Adelsmændene  og  skyndte  sig  med  at  vende 
tilbage  til  Neapel. 

Den  franske  Eskadres  Ankomst  var  længe  bleven  for- 
sinket ved  Mazarins  onde  Vilje,  men  kastede  endelig  den 
18de  November  1647  Anker  paa  Neapels  Red;  den  talte  30 
franske  og  3  portugisiske  Fartojer.  Den  hele  Expedition  var 
imidlertid  aldeles  ikke  alvorlig  ment;  det  var  allerede  klart 
nok  af  den  Omstændighed,  at  man  havde  sat  en  Hertug  af 
Richelieu,  en  skægløs  Dreng  paa  18  Aar,  til  Admiral.  Man 
kan  imidlertid  forestille  sig  Neapolitanernes  Henrykkelse  ved 
at  se  Frankrigs  Flag  vaje  Side  om  Side  med  det  befriede 
Neapels.  Deres  saavel  som  Guises  Forhaabninger  bleve  imid- 
lertid skuffede;  thi  den  franske  Eskadre  skulde  kun  indtage 
en  iagttagende  Stilling,  men  ikke  slaas,  og  Kardinal  Mazarins 
hemmelige  Tanker  lagde  sig  ogsaa  snart  for  Dagen,  da  man 
saa,  at  Admiralen  kun  vilde  underhandle  med  Annese. 
Guises  Myndighed  blev  saaledes  ogsaa  undergravet  af  hans 
egne  Landsmænd  og  Allierede;  han  selv  blev  rasende  og  brød 
los  i  Fornærmelser  mod  den  Regering,  som  nu  forraadte  ham 
efter  først  at  have  kastet  ham   ud  i  det  farlige  Foretagende. 

De  to  Eskadrer,  den  spanske  og  franske,  laa  imidlertid 
endnu  stadig  lige  over  for  hinanden.  Franskmændenes  plud- 
selige Ankomst  havde  overrasket  Spanierne;  hns  hine  derfor 
ufortovet  havde  angrebet  de  fjendtlige  Skibe,  som  vai-e  spredte 
over  hele  Bugten,  vilde  de  vistnok  have  kunnet  tage  eller 
bore  dem  alle  i  Sænk.  Admiralen  var  imidlertid  lammet  af 
sine  Instruxer,  der  forbøde  ham  at  handle,  og  saaledes  for- 
is' 

spildtes  en  af  de  gunstige  Lejligheder,  som  ikke  komme  igjen, 
naar  man  har  ladet  dem  slippe  sig  af  Hænderne.  Man  gav 
den  spanske  Admiral  Tid  til  at  samle  sin  Flaade,  og  i  Stedet 
for  et  pludseligt  og  heldigt  Overfald  maatte  Franskmændene 
nu  indskrænke  sig  til  en  trykkende  Uvirksomhed,  medens 
de  afventede  Lejligheden  til  et  Slag. 

Guise  var  i  Mellemtiden  bragt  til  det  yderste  ved  den 
Foragt,  Mazarin  lagde  for  Dagen  mod  ham;  ban  slog  derfor 
et  dristigt  Slag,  søgte  at  gj  en  vække  det  gamle,  indgroede  Had 
mod  Franskmændene  og  anklagede  Annese  for  at  ville  ud- 
levere de  stærkeste  Stillinger  i  Byen  til  dem.  Saaledes  satte 
ban  sin  Medbejlers  Afsættelse  igjennem  og  lod  sig  udraabe 
til  Doge  for  den  neapolitanske  Republik.  Den  nye  Doge  drog 
gjennem  Gaderne  under  den  ustadige  Befolknings  larmende 
Skrig;  fra  dette  øjeblik  paatog  han  sig  et  kongeligt  Væsen 
og  spillede  ikke  længere  den  folkelige  Høvding. 

De  to  Flaader  laa  imidlertid  stadig  for  Anker  i  Bugten  ved 
Neapel,  og  begge  lede  stærk  Mangel  paa  Levnetsmidler.  Det  var 
kommet  til  nogle  ubetydelige  Skjærmydsler,  der  tydelig  nok  rø- 
bede den  franske  Admirals  ringe  Lyst  til  at  lade  det  komme  til  en 
alvorlig  Afgjørelse;  den  3dje  Januar  gik  han  igjen  under  Sejl  efter 
næppe  fjorten  Dages  Ophold  ved  Neapel.  Guise  var  blind  nok  til 
at  glæde  sig  over  denne  Adfærd,  som  skulde  blive  dødbringende 
for  hans  Sag.  Det  kunde  ikke  mere  være  tvivlsomt,  at  Frankrig 
jo  lod  Neapel  i  Stikken;  Mazarin  havde  atter  sat  den  neapoli- 
tanske Krone  paa  Philip  IV's  Hoved.  Enten  burde  han  nem- 
lig ikke  have  ladet  Guise  tage  afsted,  eller  ogsaa  burde  han 
have  støttet  ham,  men  under  alle  Omstændigheder  burde 
Frankrig  have  gjort  alt,  hvad  der  stod  i  dets  Magt,  for  at 
forhindre,  at  Spanierne,  hvem  man  nylig  havde  besejret  ved 
Eocroi  (1643),  atter  satte  sig  fast  i  Neapel. 

Et  øjeblik  lod  det  til,  at  Skæbnen  vilde  tilsmile  Gui- 
sernes  Arving;  Adelens  lille  Armé  opløstes,  og  en  Del  af 
dens  Soldater  traadte  i  Guises  Tjeneste;  en  af  hans  Officerer 
bemægtigede  sig  Aversa,  hvor  Adelen  havde  havt  sit  Hoved- 

støttepunkt;  endelig  vare  Spanierne  nær  ved  at  dø  af  Hun- 
ger i  deres  Klostre,  som  de  havde  omdannet  til  Fæstninger, 
og  med  et  kraftigt  Angreb  vilde  man  have  kunnet  forjage 
dem.  Men  Don  Juan  udviste  en  Forsigtighed  og  Duelighed, 
som  man  ikke  skulde  have  ventet  sig  af  hans  Alder,  og  han 
forstod  med  Dygtighed  at  holde  Fjenden  hen  med  Under- 
handlinger for  at  forhindre  ham  i  at  gaa  angrebsvis  til  Værks. 
Saa  længe  Hertugen  af  Arcos  imidlertid  vedblev  at  være  Vice- 
konge, var  enhver  Overenskomst  en  Umulighed.  Don  Juan 
samlede  derfor  alle  Anførerne  for  det  spanske  Parti  i  et 
Krigsraad,  og  her  vare  alle  af  den  Mening,  at  Vicekongen 
maatte  finde  sig  i  at  nedlægge  sin  Magt.  Arcos  fejede  sig 
efter  disse  Beslutninger  og  forlod  Landet,  belæsset  med  hele 
Befolkningens  Forbandelser;  indtil  der  kunde  komme  nye 
Ordrer  fra  Madrid,  overtog  Don  Juan  midlertidig  at  bestyre 
Vicekongens  Embede. 

Den  nye  Vicekonges  første  Handling  var  at  tilbyde  Op- 
rørerne Fred  og  Tilgivelse,  idet  han  kastede  alle  Fortidens 
Fejl  over  paa  sin  Forgænger.  Disse  Tilbud  bleve  vel  ikke 
modtagne,  men  de  gjorde  dog  et  godt  Indtryk  paa  Befolk- 
ningen. Annese  havde  gjenvundet  en  Del  af  sin  Indflydelse 
samtidig  med,  at  Guises  Popularitet  begyndte  at  gaa  ned  ad 
Bakke;  nu  udsaaede  han  Uenighed  i  Folkets  Kækker,  og  en 
dødelig  Kamp  udbrød  mellem  de  to  Rivaler;  begge  to  gjorde 
endog  uheldige  Attentater  mod  hinandens  Liv.  Denne 
Kamp  var  dog  altfor  ulige.  Annese  var  af  lave  Kaar,  han 
var  født  og  baaren  i  Byen,  og  hans  Tale  gjorde  derfor  mere 
umiddelbart  Indtryk  paa  Folkets  Masse.  Samtidig  hermed 
stod  Adelen  i  hemmelig  Forstaaelse  med  ham,  arbejdede  paa 
at  undergrave  Guises  Magt  og  paa  at  bringe  Landet  tilbage 
under  spansk  Herredomme.  Hvad  endelig  Gejstligheden  an- 
gik, tragtede  den  efter  at  forny  det  ældgamle  Forhold  til 
Pavestolen  og  at  forvandle  Landet  til  et  romersk  Len. 

Guise  følte  saaledes  Jordbunden  svigte  under  sine  Fød- 
der  og   sogte  forgjæves  ved  Grusomhed   at   styrke  sin  vak- 

lende  Myndighed;  han  opnaaede  derved  kun  at  vække  Fol- 
kets Had  mod  sig,  og  Annese  pustede  trolig  til  Ilden.  Han 
gjorde  da  atter  omkring  og  søgte  nu  ved  en  eller  anden 
glimrende  Vaabendaad  at  vinde  ny  Folkegunst.  Spanierne 
vare  endnu  Herrer  over  en  Del  af  Byen,  men  en  saadan 
Tingenes  Tilstand  var  utaalelig,  og  Guise  besluttede  at  sætte 
en  Grænse  herfor.  Lige  fra  sin  Tilbagekomt  havde  han  uop- 
hørlig arbejdet  paa  at  skabe  sig  en  Armé,  som  han  rekru- 
terede blandt  Banditerne,  Landets  eneste  virkelige  Milits. 
Han  har  selv  beskrevet  os  denne  Armés  Udseende  og  ydre, 
prægtige  Holdning.  «En  eneste  Batallion  af  disse  Banditer 
beløb  sig  til  3,500  Mand,  alle  smukke,  behændige  og  vel 
skabte,  alle  mellem  30  til  40  Aar.  Som  Uniform  bare  de 
en  Trøje  af  sort  Læder  med  Fløjels  Ærmer,  Benklæder  af 
skarlagensrødt  Klæde,  broderede  med  Guld,  Silkestrømper  og 
Klædes  Huer  med  Sølv-  og  Guldbesætning;  alle  disse  Rigdomme 
hidrørte  fra  de  udplyndrede  Klostre  og  Paladser.  Enhver 
Soldat  havde  et  Par  Pistoler  i  sit  Bælte  og  en  to  Fod  lang 
Kniv  ved  sin  Side«.  Ved  en  Mønstring,  som  Guise  holdt 
over  dem,  talte  han  næsten  7,000  Mand  af  de  prægtigst  ud- 
styrede Tropper,  Neapel  nogen  Sinde  havde  bragt  paa  Benene. 

Da  Kampdagen  imidlertid  kom,  blev  Folket,  som  havde 
begyndt  Kampen  ved  Daggry,  drevet  tilbage  paa  alle  Punkter. 
Banditerne  havde  gjort  Regning  paa  at  plyndre,  ikke  paa  at 
slaas;  de  vægrede  sig  derfor  ogsaa  ved  at  gaa  paa  og  kastede 
sig  ned  paa  Maven  i  Steden  for  at  rykke  frem.  Fra  denne 
Dag  af  var  Hertugens  Sag  uden  Redning  tabt;  Annese  fik 
Mod  ved  sin  Modstanders  Uheld  og  lovede  Don  Juan  at  ville 
udlevere  ham  Byen  ved  den  første  den  bedste  Lejlighed. 

I  Mellemtiden  kom  der  nye  Instruxer  fra  Hoffet  i  Ma- 
drid. Som  enhver  svag  Regent  var  Philip  IV  skinsyg  paa 
sin  Magt  og  vilde  lede  alt  fra  Madrid  i  Steden  for  at  lade 
sine  Undergivne  friere  Spillerum  efter  de  for  Haanden  værende 
Omstændigheder.  Man  fandt  ved  Hoffet,  at  Don  Juan  var 
gaaet  ud  over  sin  Fuldmagt   ved   at  afsætte  Vicekongen  og 

indtage  hans  Plads.  Skjønt  man  udsatte  sig  for  yderligere 
al  forværre  Spaniens  allerede  noksom  tmede  Sag,  fratog  man 
altsaa  Don  Juan  den  Stilling,  han  havde  tilegnet  sig  og 
gav  Årcos  en  Efterfølger  i  Grev  Onate,  Spaniens  Gesandt  i 
Kom,  der  var  haard  og  ubarmhjertig  som  en  ægte  Castilianer. 
Don  Juan  bojede  sig  under  den  Svøbe,  der  tugtede  ham,  og 
gav  sine  Landsmænd  et  følgeværdigt  Exempel:  uden  nogen 
Misundelse  modtog  han  sin  Efterfølger,  stillede  sig  med  al 
Ærlighed  til  hans  Kaadighed  og  gav  sig  sammen  med  ham 
til  at  arbejde  paa  at  vinde  det  tabte  Kongerige  tilbage. 

Guise  blev  stadig  plaget  af  ønsket  om  at  vinde  sin 
Folkeyndest  tilbage  og  foretog  derfor  med  4,000  udvalgte 
Tropper  et  Tog  mod  øen  Nisida  i  den  neapolitanske  Bugt; 
han  vilde  der  sikre  sig  en  Havn  for  den  franske  Flaade,  som 
havde  lovet  at  komme  tilbage.  Det  var  en  alvorlig  Fejl:  han 
havde  ingen  Sinde  ret  havt  fast  Fodfæste  paa  den  italienske 
Grund,  og  den  Fare,  han  nu  udsatte  sig  for  ved  at  forlade 
Byen,  var,  at  han  ikke  mere  vilde  komme  til  at  betræde  den. 
En  Ven  skrev  ogsaa  disse  Ord  til  ham:  »Neapel  har  langt 
mere  Betydning  for  Dem  end  den  ode  Klippe;  kom  hurtig 
tilbage,  eller  De  er  fortabt«.  Guise  troede  imidlertid  heri 
kun  at  se  en  List  af  sine  Fjender  og  holdt  haardnakket  fast 
ved  sin  første  Beslutning.  Den  6te  April  aabnede  imidlertid 
Ånnese  en  Port  for  Spanierne,  som  nu  uden  Sværdslag  trængte 
ind  i  Byen  under  Udraabene:  »Fred!  Fred!  Ingen  Skatter 
mere!«;  man  udbredte  derhos,  at  det  var  Guise,  som  havde 
udleveret  dem  Byen.  Neapel  var  snart  ganske  i  Spaniens 
Magt;  den  letsindige  Befolkning  var  henrykt  ved  denne  For- 
andring og  modtog  med  Glædesraab  de  samme  Spaniere, 
som  man  ganske  nylig  havde  villet  hugge  i  Stumper  og 
Stykker. 

Guise  fik  først  den  uheldsvangre  Efterretning,  da  det 
var  for  sent  at  modsætte  sig  den.  Han  skyndte  sig  at 
forlade  Nisida  og  viste  sig  med  sin  lille  Armé  i  Neapels  For- 
stæder.    Den  Modtagelse,   han   fandt,   viste  ham  imidlertid 

tydelig,  at  hans  Kongedømme  var  sin  Ende  nær.  Han  trak 
sig  tilbage  til  Åbruzzo;  men  hans  Styrke  blev  Dag  for  Dag 
tyndere.  Med  hans  Lykke  forlode  ogsaa  hans  Tilhængere  ham 
den  ene  efter  den  anden.  En  spansk  Troppeafdeling,  som 
var  sendt  ud  for  at  forfølge  ham,  gjorde  ham  sluttelig  til 
Fange.  Man  indesluttede  ham  i  Gaétas  Kastel,  og  der  blev 
han,  til  Skam  for  Spanierne,  behandlet  paa  den  uværdigste 
Maade.  Vicekongen  nærede  endog  en  kort  Stund  den  Tanke 
at  lade  ham  henrette;  men  Don  Juan  modsatte  sig  en  saa- 
dan  fejg  Misbrug  af  Magten,  og  Guises  Liv  blev  saaledes, 
takket  være  Prinsens  Mellemkomst,  skaanet.  Efter  to  Maa- 
neders  Forløb  kom  der  Ordre  om  at  føre  ham  til  Spanien. 
Der  blev  der  atter  Tale  om  at  berøve  ham  Livet;  men  Phi- 
lip IV  var  ikke  den  Mand,  som  vilde  udgyde  en  værgeløs 
Fjendes  Blod.  Guise  blev  imidlertid  indesluttet  i  Segovias 
Taarn,  hvor  han  sad  fangen  i  fireAar.  Til  Mazarins  Ære  skal 
det  dog  siges,  at  han  gjorde  alvorlige,  men  uheldige  Forsøg 
paa  at  befri  ham.  Til  Grund  for  Spaniens  Harme  laa  der 
Frygt;  man  havde  følt,  at  alle  de  italienske  Besiddelser  havde 
hængt  i  en  Traad;  men  frem  for  alt  havde  dette  været  Til- 
fældet med  Neapel,  den  herligste  af  dem  alle.  I  Segovia 
forkortede  Guise  sit  kjedsommelige  Fængsel  med  at  skrive 
sine  Memoirer,  der  ere  en  løjerlig  Blanding  af  fransk  For- 
fængelighed og  spansk  Hovmod.  Han  vilde  vistnok  være 
bleven  i  Fængsel  til  sin  Dødsdag,  hvis  ikke  Condé  i  et  An- 
fald af  ondt  Lune  mod  Mazarin  var  bleven  Forræder  mod 
sit  Fødeland  og  var  gaaet  til  Spanien  for,  som  man  den 
Gang  udtrykte  sig,  « at  underhandle  med  Spanierne«,  hvad  der 
vil  sige  det  samme  som  at  sælge  sig  til  dem.  Spanien  turde 
ikke  afslaa  den  berømte  Feltherre  nogen  Begjæring,  og  saa- 
ledes satte  han  Guises  Løsladelse  igjennem.  Hertugen  kom 
endelig  ud  af  sit  Fængsel  og  overlevede  endnu  i  tolv  Aar 
sit  Fangenskab. 

Skæbnen    havde   talt   sit   sidste  Ord;    Guises  korte   og 
uheldige  Felttog  i  Italien  var  endt,    og  Frankrig  havde  med 

ham  ogsaa  mistet  sit  Fodfæste  i  Neapel.  Mazarin  kom  for 
sent  til  Erkj endelse  af  sin  Fejl  og  sendte  en  anden  Flaade 
afsted  under  Prins  Thomas  af  Savoiens  Kommando.  Det 
gaar  imidlertid  i  Revolutioner  som  i  Krigen;  den  forspildte 
Lejlighed  kommer  aldrig  igjen,  og  denne  forsinkede  Demon- 
stration med  den  franske  Eskadre  skaifede  kun  Vicekongen 
et  Paaskud  til  at  give  sit  Tyranni  lese  Tojler.  Annese  blev 
hans  ferste  OflFer.  Han  havde  udleveret  Neapel  igjen  til 
Spaniernes  Aag  og  derved  vist  dem  en  af  den  Art  Tjenester, 
man  ikke  tilgiver.  Han  blev  nu  anklaget  for  at  staa  i 
Forbindelse  med  Franskmændene,  lagt  paa  Pinebænken  og 
demt  til  Doden;  han  taalte  den  dobbelte  Mishandling  med 
et  Mod,  man  ikke  havde  ventet  sig  af  ham. 

Fra  dette  øjeblik  var  der  intet,  som  mere  holdt  OSate 
tilbage  fra  at  slaa  ind  paa  den  fuldstændigste  Reaction. 
Da  Vicekongen  flyttede  ind  i  det  Palads,  som  Guise  havde 
beboet,  lagde  han  ogsaa  Beslag  paa  alle  hans  Papirer.  Til 
Trods  for  den  lovede  Amnesti  undgik  ingen  Onates  fejge  og 
sene  Hævn.  Alle  og  enhver,  som  blot  havde  staaet  i  en 
løselig  Forbindelse  med  Guise,  bleve  udleverede  til  Bodlen, 
og  Verden  gjorde  saaledes  endnu  en  Gang  til  Overflod 
Bekjendtskab  med,  hvad  spansk  Mildhed  har  at  sige.  Annese 
havde  maattet  bede  for  Vicekongens  Had  med  sit  Liv,  Neapel 
maatte  miste  sin  Frihed  og  sin  Tilværelse  som  Folk  og  atter 
boje  sig  endnu  dybere  under  det  Aag,  som  det  nylig  havde 
afrystet.  Man  paastaar,  at  Guise  selv,  i  sin  Harme  over 
Neapolitanernes  Forræderi,  fra  sit  Fængsel  skal  have  sendt 
Vicekongen  en  Liste  paa  alle  de  Navne,  som  han  udpegede 
for  Onates  Hævn,  og  at  denne  med  Beredvillighed  skal  have 
afgjort  denne  sin  Forgængers  Gjæld.  I  de  faa  Aar,  som 
Onates  Bestyrelse  varede,  omkom  18,000  Mennesker  under 
Boddeloxen;  selv  den  frygtelige  Alba  kunde  næsten  vende 
sig  af  Misundelse  i  sin  Grav! 

Saaledes  endte  dette  neapolitanske  Oprer,  der  staar  i  en 
saa  romantisk  Modsætning  til  Historiens  alvorlige  Gang  ved 

sine  to  event3Tlige  Helte,  den  neapolitanske  Fisker  og  den 
store  franske  Herre.  Den  hele  Bevægelse  danner  i  øvrigt 
kun  et  løsrevet  Blad  i  Spaniens  Aarbøger,  blev  uden  Følger 
og  efterlod  sig  intet  Spor.  Den  gjorde  ikke  Landets  Hersker 
mere  maadeholden  og  lettede  ikke  Slavernes  Lænker.  Den 
gik  forbi  som  et  ødelæggende,  men  kortvarigt  Udbrud  af  Vesuv 
og  efterlod  sig  ikke  andre  Spor  end  Blod  og  Ruiner. 

F.  Z. 


Mark  Twain.*) 

Et  amerikansk  Kultur-  og  Literaturbillede 
fra  vor  Tid. 


Erankrig  har  frembragt  Rabelais,  Voltaire,  og  Forfatteren  til 
de  »persiske  Breve«;  det  staar  næppe  tilbage  for  noget  andet 
Land  i  Retning  af  let,  pikant  Spøg  og  aandrig  Munterhed; 
det  har  efter  den  almindelige  Mening  bragt  Skjæmteriets  fine 
Kunst  til  den  højeste  Grad  af  Fuldkommenhed;  men  det  er  ikke 
desto  mindre  sandt,  at  Humøret,  der  stammer  fra  den  Aand, 
hvis  sande  Hjem  er  Frankrig,  er  i  den  Grad  fremmed  for 
Franskmændene,  at  de  til  Dato  hverken«  have  formaaet  at 
oversætte  Ordet  eller  definere  Tingen. 

Det  er  Vaklen  mellem  Smil  og  Taarer  —  det  er  Spøg 
hos  en  Mand,  som  midt!  under  sin  Spøg  bevarer  en  al- 
vorlig Mine  — ,  saaledes  er  der  sagt  om  denne  Blanding  af 
Begejstring  og  Melankoli,  af  Ynde  og  Voldsomhed,  af  Ond- 
skab og  Drømmeri,  af  Tvivlesyge  og  ømhed,  som  giver 
Shakespeares  og  Byrons  Geni,  Sternes,  Heines  og  Richters 
Talent  en  ganske  ejendommelig  Karakter.  Humoret  er  som 
en  Refles  af  det  menneskelige  Liv,  rigt  paa  pludselige  og 
uforudsete  Kontraster;  det  tager  vor  Indbildningskraft  og  vore 
Nerver  med  Storm,  paa  samme  Tid  som  det  udmatter  dem 
temmelig  hurtig,  i  det  mindste  naar  der  er  Tale  om  fransk 
Indbildningskraft  og:  franske  Nerver. 


*)  Efter  Revne  des  deux  mondes. 

I  Grunden  betragte  Franskmændene  hele  denne  Ketning 
som  barbarisk;  de  fornøje  sig  dog  samtidig  over  dette  Kar- 
neval af  Ideer  og  Følelser,  som  viser  os  den  pinlige  Mun- 
terhed, den  larmende  Sørgmodighed  og  det  filosofiske  Lune, 
der  sammenblander  de  smilende  Taarer  og  det  skibbrudne 
Smil,  Fornuften  og  Karrikaturen  i  en  næsten  ængstelig  Grad. 
Franskmændene  føle  mere  Forbavselse  end  Beundring  over 
Tendensen  hos  de  nordiske  Nationer  til  at  ville  fremkalde 
Gnisten  ved  Sammenstødet  af  de  mest  modsatte,  de  hinanden 
mest  modsigende  Elementer.  Trods  al  den  Åandrighed,  som 
lægges  for  Dagen  af  Englands  og  Tysklands  store  Forfattere, 
forekommer  Humoret  dem  dog  snarere  som  en  for  de  taagede 
Eegioner  ejendommelig  Sygdom,  end  som  en  literair  Egen- 
skab. Det  engelske  i  sit  Væsen  sørgelige  Humor  sammen- 
snører Franskmandens  Hjerte;  Dybden  i  det  tyske  forekom- 
mer ham  ofte  tung  og  mørk.  Under  dette  Synspunkt  bliver 
det  af  Interesse  at  studere  de  amerikanske  Humorister  og 
konstatere  de  Omdannelser,  som  denne  literaire  Form  har 
undergaaet  i  den  nye  Verden. 

«The  jumping  frog»  af  Mark  Twain  bør  nævnes  først 
som  et  af  de  populaireste  Stykker,  næsten  som  en  Typus  for 
Genren.  Det  er  ikke  desto  mindre  temmelig  vanskeligt  at 
forstaa  de  Latterudbrud,  den  vakte  «i  Avstralien  og  i  Indien, 
i  New  York  og  i  London«,  de  talrige  Udgaver,  den  opnaaede, 
og  Tillægsordet  « uforlignelig«,  hvormed  den  engelske  Presses 
Kritikere  kappedes  om  at  betegne  den.  Man  vil  kunne  dømme 
derom  efter  den  følgende  Oversættelse,  hvori  vi  saavidt  mulig 
have  stræbt  at  bevare  Originalens  skjæmtende  Tone. 

Gre?  de  Calareras  springende  Frø. 

Efter  Anmodning  af  en  gammel  Ven,  som  skrev  mig  til 
fra  østen,  aflagde  jeg  en  Visit  hos  Simon  Wheeler,  en  snak- 
som og  godhjertet  Olding,  for  at  spørge  ham  om  nyt  fra  en 
Ven  af  min  Ven,    Leonidas  W.  Smiley,    og  jeg  beretter  her 

Resultatet  af  dette  Skridt.  Jeg  har  en  svag  Mistanke  om, 
at  Leonidas  W.  Smiley  er  en  Mythe;  jeg  troer  ikke,  at  min 
Ven  nogen  Sinde  har  kjendt  den  omspurgte  Person,  men  at 
han  har  tænkt  ved  sig  selv,  at,  hvis  jeg  talte  om  ham  til 
den  gamle  Wheeler,  vilde  det  være  det  samme  som  at  er- 
indre denne  Herre  om  den  famøse  Jim  Smiley,  og  Følgen 
deraf  vilde  igjen  være,  at  jeg  vilde  blive  greben  af  en  dræ- 
bende Kjedsomhed  ved  at  skulle  høre  paa  en  lige  saa  lang 
og  lige  saa  trættende  som  unyttig  Røverhistorie.  Hvis  det 
var  hans  Plan,  var  han  visselig  heldig  nok. 

Jeg  fandt  Simon  Wheeler  i  en  behagelig  Dos  i  et  gam- 
melt, forfaldent  Værtshus  i  den  forhenværende  « Engle-Lejr«. 
Jeg  lagde  Mærke  til,  at  han  var  fed,  skaldet  og  havde  et 
vindende  Udtryk  af  Blidhed  og  Enfold.  Han  vaagnede  og 
bød  mig  Goddag.  Jeg  sagde  ham,  at  en  af  mine  Venner 
havde  paalagt  mig  at  soge  Underretning  hos  ham  angaaende 
en  kjær  Barndomsven  "ved  Navn  L.W.  Smiley,  den  velærvær- 
dige L.  W.  Smiley,  en  ung,  lutheransk  Præst,  der,  saavidt  han 
.vidste,  havde  opholdt  sig  en  Tid  der  i  Lejren.  Jeg  tilføjede, 
at  hvis  Hr.  Simon  Wheeler  kunde  give  mig  nogen  Oplysning 
ham  angaaende,  vilde  jeg  være  ham  uendelig  forbunden. 
Simon  Wheeler  skød  mig  hen  i  et  Hjørne,  blokerede  mig 
strax  ved  Hjælp  af  sin  Stol,  lod  mig  tage  Plads  og  begyndte 
den  monotone  Fortælling,  som  følger.  Der  kom  ikke  et 
Smil  over  hans  Ansigt,  han  rynkede  ikke  sine  Øjenbryn  eller 
forandrede  Tonen  en  eneste  Gang;  hans  Stemme  forblev  den 
samme  fra  den  første  Sætning  uden  at  røbe  Spor  af  Bevæ- 
gelse; men  gjennem  hans  uendelige  Fortælling  løb  en  Aare 
af  Alvor  og  Oprigtighed,  et  aabenbart  Bevis  paa,  at  han  — 
langt  fra  at  forestille  sig,  at  der  var  noget  latterligt  eller 
morsomt  i  Fortællingen  —  betragtede  den  som  en  alvorlig 
Materie  og  i  sine  to  Helte  beundrede  Mænd  af  en  sjælden 
Aandsoverlegenhed.  Som  jeg  allerede  har  sagt,  spurgte  jeg 
ham,    hvad   han   vidste  om  den  velærværdige  L.  W.  Smiley, 

Og  han  svarede  mig,  som  følger.    Jeg  lod  ham  afvikle  Knu- 
den efter  eget  Tykke,  uden  at  afbryde  ham. 

—  "Der  var  engang  her  et  Individ,  kjendt  under  Navnet 
Jim  Smiley;  det  var  i  Vinteren  49,  maaske  Foraaret  50,  det 
erindrer  jeg  ikke  saa  nøje.  Hvad  der  gjør,  at  jeg  tror,  at 
det  var  enten  det  ene  eller  det  andet,  er,  at  jeg  erindrer 
mig,  at  den  store  Kanal  ikke  var  færdig,  da  han  ankom  til 
Lejren  for  første  Gang ;  men  uomtvistelig  var  han  det  mest 
begjærlige  Menneske  efter  Væddemaal,  som  man  kunde  tænke 
sig;  han  væddede  om  alt  muligt,  naar  han  kunde  finde  en 
Modstander,  og  kunde  han  ingen  finde,  saa  gik  han  over  til 
den  modsatte  Side.  Alt,  hvad  der  anstod  den  anden,  anstod 
ogsaa  ham.  Under  Forudsætning  af,  at  han  kunde  faa  et 
Væddemaal  i  Stand,  var  Smiley  tilfreds.  Og  han  havde  et 
Held!  Et  uhørt  Held:  næsten  altid  vandt  han.  Det  maa 
man  lade  ham;  han  var  altid  rede  til  at  udsætte  sig;  man 
kunde  ikke  omtale  den*  mindste  Ting,  uden  at  denne  Galning 
tilbød  at  parere  —  ligegyldigt  om  hvilket  — -  og  stille  sig, 
paa  hvad  Side  man  ønskede  det,  som  jeg  nylig  sagde  Dem-.. 
Var  der  Væddeløb,  fandt  man  ham  rig  eller  fattig,  naar  de 
vare  tilende;  skulde  en  Hundekamp  finde  Sted,  gjorde  han 
sin  Indsats  —  ved  Kattekampe,  Hanekampe  ligesaa!  For 
Pokker!  Hvis  man  havde  set  to  Fugle  paa  et  Gjærde,  vilde 
han  have  tilbudt  en  at  vædde  med  sig  om,  hvilken  af  dem 
der  vilde  flyve  først,  og  havde  der  været  meeting  i  Lejren, 
væddede  han  regelmæssigt  med  Sognepræsten  V^alkes,  hvem 
han  ansaa  for  at  være  den  bedste  Prædikant  i  Omegnen,  og 
som  virkelig  ogsaa  var  det  og  en  meget  brav  Mand  tillige. 
Havde  han  mødt  en  Trælus  spaserende  paa  sin  Vej,  kunde 
det  godt  være  faldet  ham  ind  at  tilbyde  Dem  at  vædde  med 
ham  om,  at  han  skulde  gaa,  hvor  som  helst  den  vilde  gaa, 
og  havde  De  taget  ham  paa  Ordet,  vilde  han  min  Tro 
have  fulgt  Trælusen  til  Mexico,  om  det  skulde  have  været, 
uden  at  bekymre  sig  hverken  om  Vejlængde  eller  Tidsspilde. 

Engang  laa  Sognepræst  Walkers  Kone  syg  i  lang  Tid; 
det  saa  næsten  ud,  som  om  hun  ikke  stod  til  at  redde;  men 
en  Morgenstund  ankommer  Præsten,  og  Smiley  spørger  om, 
hvorledes  hun  har  det,  og  han  svarer,  at  det  er  betydelig 
bedre  med  hende,  takket  være  den  uendelige  Barmhjertighed, 
saa  meget  bedre,  at  han  haabede,  at  hun  med  Forsynets 
Bistand  vilde  komme  sig,  og  saa  svarer  Smiley  uden  at  tænke 
derover:  »Jeg  vædder  to  og  en  halv,  at  hun  vil  d^  med  det 
samme!« 

Denne  Smiley  havde  en  Hoppe,  som  Gadedrengene  kaldte: 
•Kvartérsklepperten«,  men  kun  for  Spog,  forstaar  De,  fordi 
den  i  Grunden  var  hurtigere  end  som  saa!  Og  han  plejede 
at  tjene  Penge  med  dette  Dyr,  skjent  det  var  trangbrystigt, 
gik  med  Hanefjed  og  altid  var  belemret  med  Åsthma,  Kolik, 
Tæring  eller  noget  lignende.  Man  pidskede  den  2-300  Alen  frem 
ved  Afrejsen;  men  saa  gik  det  ogsaa  siden  af  sig  selv;  men 
altid  endte  den  med  at  komme  i  Hede  og  Ophidselse,  og  den 
ankom,  Qernede  sig,  forsvarede  sig,  fægtede  med  sine  tynde 
Ben  i  Luften  foran  Hindringerne,  idet  den  undertiden  und- 
gik dem,  og  foraarsagede  ined  alt  det  mere  Støv  end  nogen 
Hest,  mere  Støi  især  med  sin  Prusten  og  sin  Snøften  — 
krak!  Den  ankom  da  altid  som  Nr.  1  med  et  Hestehoveds 
Længde  foran,  saa  nøjagtigt,  at  man  kunde  maale  det.  Han 
havde  ogsaa  en  lille  Buldog,  at  se  til  ikke  4  Skilling  værd; 
man  skulde  have  troet,  at  det  at  vædde  mod  den  vilde  have 
været  ensbetydende  med  at  gjøre  sig  uredelig  Fortjeneste;  i 
den  Grad  saa  den  simpel  ud;  men  aldrig  saasnart  vare  Ind- 
satserne gjorte,  før  Hunden  blev  en  ganske  anden.  Dens 
Underkjæbe  begyndte  at  træde  frem  som  Stævnen  paa  et 
Skib,  Tænderne  viste  sig  funklende  som  glødende  Ovne,  og 
en  Hund  kunde  drille  den,  tirre  den,  bide  den,  kaste  den 
2-3  Gange  over  sin  Skulder:  André  Jackson  —  det  var 
Hundens  Navn  —  fandt  sig  i  det  med  Eolighed,  som  om 
den  aldrig  havde  ventet  sig  andet,  og  naar  saa  Indsatserne 
imod   den   vare    blevne  fordoblede   og  atter  fordoblede,  greb 

Jackson  den  anden  Hund  lige  i  Knæleddet  paa  det  ene  Bag- 
ben og  slap  den  ikke  mer  —  ikke  at  den  bed  den,  forstaar 
De  nok  — ,  men  Jackson  vilde  være  bleven  hængende  ved  sin 
Modstander,  indtil  man  havde  kastet  Pungen  i  Luften,  om 
den  saa  skulde  have  ventet  et  Aar. 

Smiley  vandt  altid  med  dette  Dyr;  uheldigvis  endte  de 
med  at  dressere  en  Hund,  som  ingen  Bagpoter  havde,  fordi 
man  havde  savet  dem  af,  og  da  Sagerne  vare  bragte  til  det 
Punkt,  Buldoggen  vilde,  og  den  deraf  forledtes  til  at  kaste 
sig  over  sit  Yndlingsstykke,  begreb  den  stakkels  Hund  øje- 
blikkelig, at  man  havde  gjort  sig  lystig  over  den,  og  at  den 
anden  holdt  den  Stangen.  De  har  aldrig  set  nogen  Hund  med 
saa  nedslaaet  og  modlos  en  Mine;  den  gjorde  aldeles  ingen 
Anstrængelser  for  at  vinde  i  Kampen  og  blev  haardt  rystet  paa 
en  saadan  Maade,  at  den  saa  paa  Smiley  med  en  Mine,  som 
om  den  vilde  sige:  «Mit  Hjerte  er  knust,  det  er  din  Skyld! 
Hvorfor  vilde  Du  ogsaa  overgive  mig  til  en  Hund  uden  Bag- 
poter? Du  vidste  dog,  at  det  er  ved  dem,  jeg  sejrer!«  Derpaa 
hinkede  den  bort  og  lagde  sig  hen  for  at  dø.  O!  Det  var 
en  god  Hund,  denne  André  JackSon,  og  den  vilde  have  er- 
hværvet  sig  et  Navn,  hvis  den  havde  levet;  thi  der  var  Stof 
i  den,  den  havde  Geni,  véd  jeg,  skjønt  de  store  Lejligheder 
kom  til  at  mangle  den;  men  det  er  umuligt  at  antage  om 
en  Hund,  der  var  i  Stand  til  at  slaas  som  Jackson,  naar  visse 
Omstændigheder  vare  givne,  at  den  skulde  have  manglet 
Talent.  Jeg  bliver  bedrøvet  i  Sindet,  hver  Gang  jeg  tænker 
paa  dens  sidste  Kamp  og  det  Udfald,  den  fik. 

Nu  vel !  Denne  Smiley  opdrog  Rotte-Terriers,  Kamphaner, 
Katte  og  alt  muligt  andet,  saa  han  altid  var  i  Stand  til  at 
holde  enhver  Person  Stangen,  og  at  man  aldrig  havde  Fred 
for  hans  Vædde-Mani.  Han  fangede  engang  en  Frø,  tog  den 
hjem  med  sig,  sigende,  at  han  vilde  tage  sig  af  dens  Opdra- 
gelse. De  kan  tro  mig,  om  De  vil;  men  i  3  Maaneder  be- 
stilte han  ikke  andet  end  at  lære  den  at  springe  i  en  Bag- 
gaard  til  sit  Hus.    Og   vist   er   det,   at   det  lykkedes  ham. 

Han  gav  den  et  lille  Rap  bag  paa,  og  umiddelbart  der  efter 
vilde  De  kunne  se  Freen  gjøre  en  Vending  i  Luften  som  en 
Pandekage  paa  Panden,  slaa  en  Kuldbatte,  undertiden  to, 
naar  den  var  godt  oplagt,  og  altid  falde  paa  Benene  igjen 
som  en  Kat.  Han  havde  oplært  Fraen  i  den  Kunst  at  fange 
Fluer  og  øvede  den  stadig  deri,  saa  godt,  at  en  Flue  —  den 
maatte  være  saa  langt  borte,  den  vilde  —  var  en  fortabt 
Flue.  Smiley  plejede  at  sige,  at  det  eneste,  der  manglede  en 
Frø,  var  Opdragelse;  at  med  Opdragelse  kunde  den  gjøre 
næsten  alting,  og  jeg  tror  det.  Jeg  har  set  ham  sætte  Da- 
niel "Webster  paa  Disken  der  —  Daniel  Webster  var  Navnet 
paa  Frøen  —  og  synge  for  den:  "Fluer!  Daniel,  Fluer!«  I 
samme  øjeblik  sprang  Daniel  til,  greb  Fluen  her  paa  Disken, 
hoppede  atter  ned  paa  Jorden  og  gav  sig  til  at  klø  sig  i 
Hovedet  med  sin  Bagpote,  som  om  den  ikke  havde  fjerneste 
Ide  om  sin  Overlegenhed.  De  har  aldrig  set  en  Fro  med 
dens  Begavelse  være  saa  naturlig,  saa  beskeden.  Og  naar 
det  gjaldt  om  at  springe  ganske  ligefrem  paa  fladt  Terrain, 
spændte  den  over  et  større  Stykke  end  hvilket  som  helst  Dyr 
af  det  Slags,  som  De  nogen  Sinde  har  kjendt.  Fladt  Spring 
var  dens  Styrke!  Naar  det  gjaldt  om  det,  forøgede  Smiley 
Indsatserne  i  den  Grad,  at  han  ikke  beholdt  en  Skilling  til- 
bage. Det  maa  erkjendes,  at  Smiley  var  uhyre  stolt  af  sin 
Frø,  og  han  havde  Ret  dertil;  thi  Folk,  som  havde  rejst, 
som  havde  set  alt,  sagde,  at  man  højlig  vilde  krænke  ham 
ved  at  sammenligne  den  med  en  anden;  derfor  bevarede 
Smiley  ogsaa  Daniel  i  en  lille  Æske  med  Glaslaag,  som  han 
undertiden  tog  med  sig  til  Byen,  naar  Talen  var  om  et  eller 
andet  Væddemaal. 

En  Dag  standser  et  Individ,  der  var  fremmed  i  Lejren, 
Smiley  med  hans  Æske  og  spørger:  »Hvad  er  dog  det.  De 
har  presset  der  ned  i?« 

Smiley  svarede  med  en  ligegyldig  Mine:  «Det  kunde 
være  en  Papegøje  eller  en  Sisken;  men  det  er  ingen  af  De- 
lene; det  er  ikke  andet  end  en  Frø«. 

Historisk  Archiv.     1873.    I.  14 

Den  Fremmede  tager  den,  betragter  den  med  Omhyg- 
gelighed, vender  den  fra  den  ene  Side  til  den  anden  og 
siger;  «Det  er  jo  min  Tro  heller  ikke  andet!  Hvad  er  den 
god  til?') 

"Aa»,  svarede  Smiley,  stadig  med  samme  sorgløse  Mine, 
"den  er  efter  min  Mening  god  til  én  Ting,  den  overgaar 
hvilken  som  helst  af  Grevskabet  Calaveras  Frøer  i  Spring- 
ning«. 

Den  Fremmede  tager  Æsken  igjen,  undersøger  den  atter 
langsomt  og  giver  Smiley  den,  idet  han  med  en  bestemt 
Mine  siger:  «Ja,  jeg  kan  ikke  se,  at  den  i  noget  som  helst 
staar  over  enhver  anden  Frø». 

—  « Muligt,  at  De  ikke  kan  se  det»,  siger  Smiley;  »mu- 
ligt, at  De  forstaar  Dem  paa  Frøer;  muligt,  at  De  aldeles 
ingen  Forstand  har  paa  dem;  muligt,  at  De  har  Erfaring  i 
dette  Kapitel,  og  muligt,  at  De  kun  er  en  Amatør.  Hvorom 
alting  er,  jeg  vædder  40  Dollars,  at  den  i  Springning  vil 
overgaa  hvilken  som  helst  Frø  i  Grevskabet  Calaveras!" 

Den  Fremmede  reflekterede  et  øjeblik  og  sagde  derpaa 
i  en  bedrøvet  Tone:  «Jeg  er  kun  en  Fremmed  her,  jeg  har 
ingen  Frø,  —  men  hvis  jeg  havde  en,  vilde  jeg  holde  Pa- 
réen«. —  "Meget  vel!"  svarede  Smiley.  « Intet  er  lettere. 
Hvis  De  vil  holde  min  Æske  en  Minut,  skal  jeg  opsøge  Dem 
en  Frø". 

Der  staar  altsaa  den  Fremmede  og  passer  paa  Æsken, 
sætter  sine  40  Dollars  mod  Smileys  og  venter.  Han  venter 
temmelig  længe,  grundende  i  sin  Ensomhed;  forestil  Dem  nu, 
at  Jian  tager  Daniel,  aabner  Munden  paa  den  med  Magt  og 
med  en  Theske  fylder  Frøen  med  almindelige  Hagl,  fylder 
den  indtil  Hagen,  og  derpaa  igjen  sætter  den  paa  Jorden. 
Mens  dette  gik  for  sig,  vadede  Smiley  om  i  en  Mose.  En- 
delig griber  han  en  Frø,  bringer  den  Fremmede  den  og 
siger:  «Nu,  hvis  De  er  færdig,  vil  De  maaske  sætte  denne 
mod  Daniel,  med  Forpoterne  j)aa  samme  Linie,  jeg  skal  give 
Signalet!«     Derpaa  tilføjer  han:  «En,  to,  tre!  Spring!« 

Han  og  den  Fremmede  give  deres  respektive  Frøer  et 
Knips  bag  paa,  og  den  nye  Frø  giver  sig  til  at  hoppe,  men 
Daniel  rejser  sig  med  Besværlighed,  trækker  paa  Skuldrene, 
saaledes  som  en  Franskmand!  God  til  hvad?  Den  kunde 
ikke  flytte  sig  af  Stedet,  var  naglet  til  Jorden  som  en  Am- 
bolt, avancerede  ikke  mer,  end  som  om  den  havde  ligget  for 
Anker. 

Smiley  blev  overrasket  og  ærgerlig,  men  det  faldt  ham 
aldrig  ind,  at  der  var  spillet  ham  et  Puds. 

Den  Fremmede  stikker  Pengene  i  Lommen,  gaar  sin  Vej 
og  knipser  til  Afsked  ad  den  stakkels  Daniel,  idet  han  slaar 
med  Nakken  og  siger:  «Nu!  Jeg  ser  virkelig  ikke,  at  denne 
Frø  har  det  mindste  forud  for  enhver  anden!« 

Smiley  kloede  sig  længe  i  Hovedet,  med  øjnene  stivt 
fæstede  paa  Daniel,  indtil  han  endelig  sagde:  «Jeg  gad  vide, 
hvad  Pokker  der  er  Skyld  i,   at   dette  Asen  ikke  har  villet 

Alon  den  skulde  fejle  noget? Man  skulde 

næsten  tro,  den  var  pustet  op!» 

Han  griber  Daniel  i  Halshuden,  løfter  den  op  og  ud- 
bryder:   »Ulvene  fortære  mig,  om  den  ikke  vejer  sine  5  tt!» 

Han  vender  op  og  ned  paa  den,  og  der  vælter  et  Par 
Haandfulde  Hagl  ud  af  det  ulykkelige  Dyr.  Da  Smiley  saa, 
hvorledes  Sagerne  vare  fat,  blev  han  som  rasende.  Han 
sætter  Frøen  fra  sig,  iler  efter  den  Fremmede,  men  for  sent 
til  at  indhente  ham;  han  saa  ham  aldrig  senere  og  .  .  .  .• 

Paa  dette  Punkt  i  sin  Fortælling  hørte  Simon  Wheeler 
sit  Navn  nævne  i  Gaarden  og  lob  ud  for  at  se,  hvad  man 
vilde  ham.  Vendende  sig  om  imod  mig,  siger  han:  »Bliv, 
hvor  De  er.  Fremmede,  og  gjør  Dem  det  bekvemt,  jeg  kom- 
mer strax  igjen.o 

Men,  med  Deres  Tilladelse,  jeg  indsaa  ikke,  at  Resten  af 
Historien  om  denne  driftige  Vagabond,  Jim  Smiley,  kunde 
bringe  mig  synderlig  paa  Spor  efter  den  velærværdige  Leonidas 
W.  Smiley,  hvorfor  jeg  for  mit  Vedkommende  Qernede  mig. 
I  Døren  mødte  jeg  den  venlige  Wheeler,   som   greb  mig  i 

14« 


212  Mark  Twain. 

Knaphullet  og  sagde:  «Nu  vel!  Denne  Smiley  havde  en  gul 
Ko,  som  var  enøjet  og  aldeles  uden  Hale;  den  havde  kun 
saadan  en  ganske  lille  Stump  .  .  .  .» 

—  «Hvad  Pokker  kommer  Smiley  og  hans  bedrøvelige 
Ko  mig  ved?»  mumlede  jeg  høflig,  og  idet  jeg  bød  den 
gamle  Gentleman  Farvel,  overlod  jeg  ham  til  sig  selv«. 

«The  jumping  frog»  (den  springende  Frø)  er  kun  den 
første  af  de  korte  Skidser,  der  fylde  et  helt  Bind,  men  alle 
ere  de  prægede  af  samme  uskyldige  Munterhed:  den  Sorg, 
der  opfylder  Åurelia,  hvis  Trolovede  vansires  af  Smaakop- 
perne,  ved  sukcessive  Begivenheder  berøves  sine  Arme  og 
Ben  og  endelig  bliver  skalperet  af  de  vilde,  saa  hun  tilsidst 
knap  véd,  hvad  der  er  blevet  tilbage  af  ham,  som  er  værd  at 
elske,  —  de  daarlige  Midler  til  at  hæve  en  Forkølelse,  — 
Historien  om  en  Hest,  som  ikke  vil  gaa,  —  Beretningen  om 
Cæsars  Død  lokaliseret,  saaledes  som  en  romersk  Avis  gen- 
gav den  paa  selve  Dødsdagen  —  alt  er  øst  af  samme  joviale 
og  kaade  Kilde  og  animal  spirits;  alt  dette  er  tilstrækkeligt 
til  vidunderlig  at  more  et  ungt  Folk,  som  aldeles  ikke  sætter 
nogen  Pris  paa  at  være  blaseret. 

Det  er  aabenbart,  at  Mark  Twain  vandt  sin  første  Be- 
rømmelse i  de  nye  Byer  og  bjergværksdrivende  Egne  i  Cali- 
fornien. Bøgerne  vare  der  ikke  talrige;  han  har  selv  paa  en 
spøgefuld  Maade  fortalt  om,  hvorledes  man  —  i  Mangel  af 
bedre  —  lod  en  vis  Ordbog  passere  fra  den  ene  Lejr  til  den 
anden,  og  om,  hvorledes  den  omsider  kom  tilbage  til  sin 
Ejermand,  smudsket  af  de  begjærlige  Hænder,  der  havde  gjort 
hverandre  den  stridig,  uden  at  nogen  havde  havt  Tid  til  at 
læse  den.  —  Og  hvorfra  kom  disse  fordringsløse  Fortælhnger, 
bestemte  for  halvvilde  Læsere? 

Mr.  Hingsten,  som  i  1863  aflagde  et  Besøg  hos  den 
unge,  amerikanske  Humorist,  har  aandrig  fortalt  det.  Han 
rejste  fra  San  Francisco  til  Sierra  Nevada  paa  en  Aarstid, 
hvor  de  af  Snevand  opblødte  Bjergveje  vare  ufremkommelige; 
det  blev  efter  uhørte  Vanskeligheder  nødvendigt   for  ham  at 

standse  i  Placemlle  og  vente  der  i  hele  to  Maaneder  paa 
Muligheden  af  at  knnne  fortsætte  Rejsen  i  Diligence.  Da 
han  endelig  naaede  den  kun  nogle  Maaneder  gamle  Virginia- 
City  paa  Skraaningen  af  Mount  -  Davidson  og  spurgte  efter 
Samuel  L.  Clemens,  der  var  bedre  bekjendt  under  Pseudo- 
nymnavnet Mark  T^ain,  henviste  man  ham  til  »the  terri- 
torial enterprise's  Bureau«.  »The  territorial  enterprise«  er  et 
meget  godt  redigeret  Dagblad  af  store  Dimensioner;  det  stif- 
tedes paa  en  Tid,  da  de  indianske  Telte,  der  befolkede  denne 
Ørken,  næppe  nok  havde  veget  Pladsen  for  den  sig  frem- 
trængende By.  Avis-Bureauet  med  sit  Granit-Fundament  og 
sin  Jern-Facade  afgiver  den  smukkeste  Prydelse  for  Gaden  C. 
I  Stue-Etagen  bemærkede  Mr.  Hingston  en  Drikkehal  med 
Fortepiano  og  bag  denne  to  fuldkomne  Dampbogtrykkerpres- 
ser;  paa  1ste  Sal  fandtes  Mæglerkontorer  for  Mineaktier  og 
et  Lager  af  Spiritus;  i  2den  Etage  laa  andre  Mægler-  og 
juridiske  Kontorer,  og  i  3die  Etage  Bladets  Redaktions-  og 
Ådministrationskontorer.  Da  Mark  Twain  herte  sit  Navn  nævne, 
udbred  han  muntert:  »Fer  denne  Gentleman  ind  i  min  Hule! 
Det  ædle  Dyr  opholder  sig  derinde!«  —  Mr.  Hingston,  der 
stededes  for  ham,  giver  os  følgende  Skildring  af  Forfatteren: 
•En  ung,  kraftig  bygget  Mand,  med  brunlig  Teint,  gult  Haar, 
klare  og  funklende  6jne,  frie  og  hjertelige  Manerer,  mere 
lignende  en  Minearbejder  end  en  studeret  Mand,  i  Stand 
til  —  hvad  man  strax  kunde  se  paa  ham  —  at  spille  sin 
Bolle  i  en  Trætte  og  slaa  et  alvorligt  Slag  med  samme  Let- 
hed, hvormed  han  udslyngede  et  lystigt  Indfald,  voldsom, 
tilfreds,  af  godt  Huraer,  velvillig,  ligefrem.  —  Husk  paa,  at 
man  fra  Bureauets  Vinduer  saa  ud  over  en  ørken ;  at  India- 
nerne vare  lejrede  i  Klefterne  i  en  Afstand  af  ikke  10  Mile; 
at  Byen  var  beboet  af  Minearbejdere,  Eventyrere,  schakrende 
Jeder,  Spillere,  kort  sagt,  af  denne  letbevægelige  Befolkning, 
der  er  egen  for  de  nye  Territorier;  De  vil  forstaa,  at  en  Be- 
dakter af  et  Dagblad  paa  et  sa^^ant  St^d  ikke  arbejder  med 
Handsker   paa   eller   gjer  sine  Anmærkninger  i  Noticebeger 

med  forgyldt  Snit.  Mark  Twain  var  ganske  et  Naturprodukt 
af  dette  vilde  Land,  paa  én  Gang  en  Tankens  og  en  Hand- 
lingens Mand,  Humorist  og  Arbejder,  Momus  med  Silkehat 
og  i  Travaillestovler«. 

Der  er  slaaende  Ligheder  mellem  hans  Arbejder  og  hans 
fysiske  Person:  Intet  delikat  eller  fint,  komplet  Uvidenhed 
om  Takt,  om  Smag,  om  alle  de  Egenskaber,  der  kun  spire 
i  en  fremadskreden  Civilisations  Jordbund  —  til  Gjengjæld 
en  mageløs  levende  Indbildningskraft,  en  overvældende  Energi, 
en  naturlig,  ærlig  og  sorglos  Munterhed,  en  spøgefuld  Ge- 
mytlighed, en  primitiv  Kraft,  en  yderliggaaende  Opfindelses- 
evne  og  en  uforlignelig  Originalitet  i  Stilen.  Mark  Twain 
ejer  i  højeste  Grad  den  Aand,  som  hans  Landsmænd  kalde 
jolly,  bluffy,  funny,  telling,  queer,  lutter  uoversættelige  Til- 
lægsord ;  skjælmsk,  komisk,  lystig  give  kun  en  svag  Ide  derom . 
Denne  uudtømmelige  Begejstring  mangler  undertiden  Lethed, 
—  man  maa  ikke  af  Ale  forlange  Champagne-Skum  —  men 
den  er  aldrig  tøjlesløs.  Det  er  det  agtværdige  Hovedtræk 
hos  alle  de  amerikanske  Humorister;  de  have  dyb  Ærbødig- 
hed for  Blufærdigheden ;  en  ung  Pige  vilde  uden  Skade  kunne 
læse  disse  overgivne  Smaafortællinger,  i  Spidsen  for  hvilke 
Forfatteren  med  en  Arrogance,  der  hos  os  forud  vilde  standse 
Latteren,  skriver:  « En  Samling  fortræffelige,  vidunderlig  mor- 
somme Ting,  der  ville  fremkalde  et  Smil  selv  paa  de  alvor- 
ligste Ansigter«.  Det  mest  umoralske,  der  findes  deri,  er 
Historien  om  «den  ondskabsfulde  lille  Dreng,  der  aldrig  blev 
straffet«,  en  temmelig  nærgaaende  Kritik  af  disse  protestan- 
tiske Andagtsbøger,  disse  kolde  og  kjedelige  sundaybooks,  der 
lære  Børnene  Dyden  paa  en  Maade,  saa  de  .væmmes  der- 
ved, —  og  det  dristigste,  der  findes,  er  den  Spøg,  han  driver 
med  nogle  Træk  af  Eepublikens  store  Helgen,  Washingtons 
Liv.  Det  maa  siges,  at  visse  Sider  af  «the  Eye-openers», 
«the  Screamers« ,  hvis  store  Ry  forundrer  os ,  kun  have 
fuld  Værd  for  dem,  der  tilboinds  kjende  de  Misbrug,  de  an- 
gribe; man  kan  danne  sig  en  Forestilling  derom  ved  at  læse 

Anekdoten:  «En  behjertet  Kvinde«,  en  aandrig  Afhandling 
over  den  Retfærdighed,  man  ydede  i  Californien  i  Emigra- 
tionens forste  Tider. 

•Jeg  sad,  hvor  De  ser  mig  sidde  her»,  siger  Dommeren, 
«paa  den  selv  samme  Bænk.  Vi  dømte  en  stor  Djævel  af  en 
spansk  Bandit,  der  var  anklaget  for  at  have  dræbt  en  smuk 
Mexikanerindes  Mand.  Det  var  en  hed  Sommerdag,  skikket 
til  at  dovne  i  og  af  en  uendelig  Længde;  Vidnerne  vare 
trætte,  ingen  interesserede  sig  for  Debatterne  undtagen  denne 
rasende  Mexikanerinde.  De  véd,  hvorledes  disse  Kvinder 
elske,  og  hvorledes  de  hade;  denne  havde  elsket  sin  Mand  af 
hele  sit  Hjerte,  og  nu  blussede  denne  Kjærlighed  op  i  Had, 
hvormed  hendes  jØjne  overspyede  Spanieren.  Det  var  som 
funklende  Lyn,  der  momentvis  vakte  mig  selv.  Jeg  havde 
kastet  min  Frakke,  laa  med  Benene  op  i  Luften,  badet  i 
Sved;  mellem  Tænderne  havde  jeg  en  af  disse  Cigarer  af 
Kaalblade,  som  San  Franciscos  Indvaanere  ansaa  for  gode 
nok  til  os  paa  den  Tid;  Advokaterne  havde  ogsaa  kastet 
deres  Kjoler,  dampede  og  blegnede  af  Anstrængelse,  Vid- 
nerne ligesaa,  og  ikke  mindre  Fangen.  Tingen  er,  at  en 
Mordsag  ikke  formaaede  at  vække  nogen  Interesse,  da  Kjen- 
delsen:  «Ikke  skyldig«  altid  var  given;  thi  enhver  af  Dom- 
merne stolede  paa,  at  de  selv  en  skjønne  Dag  vilde  blive 
behandlede  paa  samme  Maade.  Skjent  alle  Beviser  vare 
imod  Spanieren,  vidste  vi,  at  vi  ikke  kunde  domfælde  ham 
uden  at  faa  Udseende  af  at  være  arrogante  og  gjøre  Uret 
mod  største  Parten  af  vort  Samfunds  Medlemmer;  thi  paa  hin 
Tid  existerede  der  hos  os  hverken  Ekvipager  eller  Livreer,  og 
den  eneste  Luxus,  man  tillod  sig,  var  at  holde  hver  sin  egen 
lille  Kirkegaard.  Denne  Kvinde  havde  nu  imidlertid  sat  sig 
i  Hovedet,  at  Spanieren  burde  hænges,  og  det  var  nok  værd 
at  se,  hvorledes  hun  tilkastede  ham  et  flammende  Blik  for 
derefter  at  vende  det  bedende  mod  mig  og  paa  samme  Maade 
søgte  at  læse  sin  Skæbne  i  de  andre  Dommeres  Ansigter: 
derefter  skjulte  hun  sit  Hoved  mellem  sine  Hænder,  som  om 

hun  havde  opgivet  Haabet,  men  rejste  sig  atter  og  antog  det 
forrige  Udtryk  af  feberagtig  Uro;  men  da  Juryen  udtalte  sit 
«Ikke  skyldig«,  og  jeg  erklærede  Fangen,  at  han  var  fri  og 
følgelig  kunde  gaa,  hvorhen  han  vilde,  rejste  Furien  sig  i  sin 
fulde  Hojde,  saa  hun  syntes  saa  stor  som  et  Skib  paa  64 
Kanoner,  og  sagde:  »Dommer!  Er  det  Deres  Alvor,  at  denne 
Mand,  som  uden  Aarsag  har  dræbt  min  Ægtefælle  lige  for 
mine  øjne,  lige  for  mine  smaa  Borns  -Øjne,  ikke  er  skyldig, 
og  at  alt  er  gjort,  hvad  Ketfærdigheden  og  Loven  kangJOTe?« 
Jeg  svarede:  «Det  forholder  sig  saaledes«.  «Hvad  tror 
De  saa,  hun  gjorde?  Hun  vendte  sig  som  en  Tigerinde  mod 
denne  usle  Spanier,  der  opslog  en  Haanlatter,  og  idet  hun 
trak  en  Pistol  frem  fra  sit  Bryst,  skod  hun  ham  paa  Stedet 
i  hele  Tribunalets  Paasyn». 

—  «Det  var  en  Kvinde  med  Hjertet  paa  det  rette  Sted«, 
svarede  jeg. 

—  «lkke  sandt!«  udbrød  Dommeren  beundrende.  «Jeg 
vilde  for  intet  i  Verden  have  undværet  denne  Scene.  Jeg 
hævede  øjeblikkelig  Forsamlingen;  vi  toge  atter  vore  Frakker 
paa,  gik  hen  og  foranstaltede  en  Subskription  sat  i  Gang  til 
Fordel  for  hende  og  hendes  smaa,  inden  vi  lode  dem  rejse 
til  deres  Venner  hinsides  Bjergene.  O,  det  var  en  stolt 
Kvinde ! » 

Et  andet  Sted  blive  vi  Vidne  til  et  Karaktertræk,  den 
griske  Jagen  efter  ulovlig  Vinding. 

Den  lille  Johnny  Greer  har  nylig  fravristet  den  rivende 
Strøm  det  livløse  Legeme  af  en  Negerdreng,  og  Præsten  be- 
rømmer med  højtravende  Ord  denne  heltemodige  Daad  foran 
den  om  Kisten  forsamlede  Skare.  —  «Er  det  sandt,  at  Du 
har  gjort  det?»  spørger  en  Gadedreng,  en  af  Johnny  Greers 
Kammerater,  ham  ganske  sagte. 

—  <'Ja!') 

—  «Du  har  reddet  denne  Benrad,  selv  frelst  ham?« 

—  «Ja!i> 

—  «Nar!  Og  hvad  har  Du  faaet  for  det?'> 

—  « Intet!" 

—  »Hvad  siger  Du?  (Med  dyb  Foragt).  Véd  Du,  hvad 
jeg  vilde  have  gjort  i  Dit  Sted?  Jeg  vilde  have  ankret  ham 
i  Strømmen  og  sagt:  5  Dollars,  Gentleman,  eller  De  faar 
ikke  Deres  Neger!« 

Tennessees  Presse,  i  hvilken  Eevolveren  spiller  en  større 
Rolle  end  Pennen,  Banke-Aanderne,  Assurancerne,  hvormed 
man  har  drevet  saa  stort  et  Misbrug  i  Amerika,  have  ingen 
Interesse  for  os,  ere  i  det  mindste  Biting  os  for;  i  Virkeligheden 
kunne  vi  kun  kompetent  bedomme  Mark  Twains  Rejser. 

I  Foraaret  1867  blev  en  vidunderlig  Fuldkommengjerelse 
af  den  sædvanlige  Lystroute  udtænkt  i  New  York.  En  Damp- 
baad  skulde  i  Lobet  af  Sommeren  afgaa  fra  denne  Bys 
Havn  til  Middelhavet  og  sukcessivt  anløbe  Kysterne  af  Spa- 
nien, Frankrig,  Italien,  Tyrkiet,  Grækenland,  Ægypten  og 
Syrien  og  derpaa  i  Begyndelsen  af  Vinteren  føre  de  rej- 
sende tilbage  til  deres  Fædreland,  det  hele  for  den  moderate 
Pris  af  L250  Dollars  (noget  over  2,000  Rdl.). 

Paa  dette  Tidspunkt  var  Mark  Twains  Berømmelse  voxet; 
Redaktøren  af  Nevadas  "territorial  enterprise«  boede  i  San 
Francisco  og  gjaldt  for  en  af  den  nye  californiske  Literaturs 
Mestre.  Han  skrev  sit  allerede  berømte  Navn  ved  Siden  af 
3  protestantiske  Præsters,  8  Doctorers,  16  Damers  og  flere 
Land-  og  Søofficerers,  som  udgjorde  Passagerernes  Gruppe, 
og  i  Begyndelsen  af  Juni  lettede  »Quaker- City«  Anker.  Fra 
denne  Rejse  skrive  sig  to  Bind,  «The  Innocents  abroad«  (fra 
New  York  til  Neapel)  og  «The  New  Pilgrims  progress«,  som 
omfatter  Vandringen  i  Grækenland,  Syrien  og  det  hellige 
Land.  Det  første  især  har  Interesse  for  os.  Hvilke  Fore- 
stillinger om  vort  gamle  Evropa  vil  dette  Naturbarn,  denne 
uskyldige,  som  han  selv  kalder  sig,  bringe  hjem  med  sig? 
Der  indskiber  han  sig,  blottet  for  Forkundskaber,  uden  for- 
udfattet Beslutning,  uden  nogen  som  helst  af  de  Fordomme, 
som  vi,  saa  at  sige,  indsuge  med  Modermælken,  alene  be- 
stemt paa  at  ville  se  Tingene,    som  de  ere,    og  rede  til  at 

anvende  hele  sin  Aand  i  sin  Videbegjæiligheds  Tjeneste,  Af 
Verden  kjender  han  ikke  andet  end  sit  Fødelands  af  Arbej- 
dernes øxer  skaanselløst  udhulede  Bjerge  og  dets  store 
Landsbyer,  hvis  Borgere  —  med  Pistolen  i  Haanden  —  alle 
ere  lige;  han  vil  sammenligne  disse  vordende  Samfund  med 
vore  affældige  Aristokratier,  denne  med  en  Guld -Kappe  be- 
klædte Natur  med  vore  frugtbare  Landskaber,  disse  Bygnin- 
ger af  Gaars  Dato  med  vore  historiske  Ruiner,  den  Industri, 
hvis  forbavsende  Udvikling  han  har  set,  med  de  Kunster, 
han  ikke  kjender. 

Nu  vel!  Det  er  værd  at  lægge  Mærke  til,  at  en  Perser 
hos  Montesquieu,  en  Huron  hos  Voltaire,  ja,  selv  en  simpel 
Peruaner  hos  Mdm.  de  Graffigny  raisonnere  langt  grundigere 
over  den  evropæiske  Civihsation,  end  en  ægte  Amerikaner 
fra  San  Francisco.  Sagen  er  den,  at  det  ikke  er  tilstrække- 
ligt at  have  Aand,  ja  selv  naturlig  Smag  for  at  bedømme 
Kunstværker,  for  at  danne  sig  en  æsthetisk  Mening.  Intet 
erstatter  Vanen.  Hawthorne,  der  er  et  af  de  alsidigste,  smuk- 
keste og  mest  dannede  Talenter,  Amerika  har  frembragt, 
Hawthorne,  der  dog  er  knyttet  til  den  gamle  Verden  ved  sit 
dybe  Kjendskab  til  Sjælens  hemmelige  Sygdomme,  en  sjelden 
Følsomhed,  et  aristokratisk  Sindelag  —  Hawthorne  er  ikke 
længer  sig  selv,  naar  han  taler  til  os  om  Italien;  han  nøler, 
han  famler  i  sine  ellers  saa  sikre  og  fine  Domme;  han  tager 
fejl  hvert  øjeblik.  Hvilke  Kjætterier  maa  da  ikke  en  ung, 
literair  Pionér  fra  det  nye  Amerika  gjøre  sig  skyldig  i,  af 
lutter  Ilterhed  og  instinktmæssig,  en  Demokrat,  som  han  er, 
og  praktisk,  rede  til  at  latterliggjøre  alt,  hvormed  han  ikke 
er  fortrolig,  og  tilbøjelig  til  i  sin  levende,  patriotiske  Egen- 
kjærlighed  at  saares  af  alt,  der  væsentlig  afviger  fra  hans 
Fødelands  Skikke?  Han  er  enig  med  sig  selv:  Jernbane- 
stationerne, de  store  Eouter,  Boulevarderne,  en  gros  Lagerne 
og  Hallerne  interessere  ham  mere  end  100  uvurderlige  Kunst- 
gallerier, fordi  han  kan  forstaa  det  første,  men  mangler  Op- 
dragelse, Erfaring,  ethvert  Udgangspunkt  til  at  bedømme  det 

andet;  men  Naturskj enhederne  finde  i  ham  en  følsom  og 
intelligent  Iagttager.  Med  sine  lunefulde  Indfald  med  Hen- 
syn til  Søsygen,  Livet  ombord,  de  uendelige  Domino-Partier, 
Ballerne  paa  Dækket,  Journalen,  som  enhver  gjer  Fordring 
paa  at  skrive,  og  de  forskjellige  Midler,  som  man  kan  bruge 
for  at  slaa  Tiden  ihjel  paa  en  Sørejse,  blander  han  saaledes 
Beskrivelser  af  Udsigterne  til  de  azoriske  øer,  Marokko  og 
de  spanske  Kyster,  som  vise,  at  han  til  Overflod  er  i  Besid- 
delse af  det  beskrivende  Talent,  der  er  temmelig  sjeldent 
blandt  hans  Landsmænd. 

Historien  om  de  blaa,  altfor  smaa  Handsker,  som  en 
smuk  Handskemagerske  i  Gibraltar  neder  ham  paa  ved  sine 
Smigrerier,  er  et  Udbrud  af  dette  lystige  Lune,  som  Forfat- 
teren af  «the  jumping  frog«  gjerne  vender  mod  sig  selv. 

"Jeg  forlangte  ikke  Handskerne  blaa,  men  hun  forestil- 
lede mig,  hvor  godt  det  vilde  tage  sig  ud  paa  en  Haand 
som  min.  Denne  Bemærkning  rørte  mig.  Jeg  kastede  et 
stjaaleut  Blik  til  min  Haand,  og  jeg  véd  ikke,  hvoraf  det 
kom,  at  den  ikke  syntes  mig  at  have  nogen  slet  Form.  Idet 
jeg  da  gav  mig  til  at  prøve  den  venstre  Handske,  rødmede 
jeg  en  Smule;  thi  den  var  aabenbart  altfor  snæver,  men  hun 
trastede  mig  med  at  sige:  «0,  den  passer  fuldkomment!«, 
skjønt  jeg  følte,  at  hun  løj.  Jeg  trak  af  alle  Kræfter,  — 
det  var  et  trøstesløst  Ardejde.  Hun  sagde  til  mig:  "Jeg 
ser.  De  plejer  at  bruge  Gedeskinds!  Ja,  mange  Mennesker 
ere  jo  i  Forlegenhed,  naar  de  skulle  have  et  Par  nye  Hand- 
sker, og  vide  ikke,  hvilket  Slags  de  skulle  vælge«. 

Det  var  den  sidste  Kompliment,  jeg  havde  belavet  mig 
paa,  da  jeg  i  det  højeste  havde  Erfaring  i  Retning  af  Hjorte- 
skinds. En  ny  Anstrængelse,  og  jeg  flængede  Handsken  ne- 
denfor Tommelfingeren  til  midt  ind  i  Haanden;  men  jeg 
bestræbte  mig  for  at  skjule  denne  Ulykke;  hun  var  stand- 
haftig i  sine  Komplimenter,  og  jeg  var  standhaftig  i  Beslut- 
ningen om  at  ville  fortjene  dem  eller  dø.  —  «A,  De  forstaar 
det!»      (Det  knagede  i  Overdelen  af  Handsken).      aDe  ere 


220  Mark  Twain. 

nøjagtig  efter  Deres  Maal  —  Haanden  er  meget  lille;  hvis 
de  gaa  itu,  skal  Herren  ikke  betale  dem!»  (En  gabende 
Aabning  midt  i).  «Jeg  ser  ved  første  øjekast,  om  man  er 
vant  til  at  bruge  Gedeskindshandsker  eller  ikke,    —    der  er 

en  Ynde,   som  Vanen  alene «      (Handsken  sprak  saa 

grundig,  at  der  kun  blev  en  sørgelig  Kuin  tilbage  af  den). 
Jeg  følte  mig  altfor  meget  smigret  til  at  kunne  kaste  den  paa 
Disken  foran  denne  Engel.  Jeg  var  i  Sved,  ærgerlig,  for- 
virret, men  lykkelig.  Kun  hadede  jeg  mine  Ledsagere  for- 
medelst den  Interesse,  de  syntes  at  nære  for  Begivenheden; 
jeg  kunde  have  ønsket  dem  langt  borte;  jeg  følte  en  uende- 
lig Foragt  for  mig  selv,  da  jeg  sagde:  « Denne  passer  godt 
og  ser  elegant  ud;  jeg  kan  nok  lide,  at  Handskerne  ere  lidt 
snævre.  Nej,  nej!  Bryd  Dem  aldrig  om  det.  Frue,  gjor  Dem 
ingen  Ulejlighed ;  jeg  trækker  den  anden  paa  ude  paa  Gaden  — 
det  er  saa  varmt  herinde".  —  Det  var  virkelig  varmt  der- 
inde; jeg  erindrer  mig  ikke  noget  varmere  Sted  end  det. 
Jeg  betalte,  og  idet  jeg  fjernede  mig  med  en  udsøgt  Hilsen, 
troede  jeg  i  den  unge  Kones  -Øjne  at  skjelne  et  Glimt  af 
tilbageholdt  Spot;  da  jeg  lidt  senere  gik  der  forbi  igjen,  lo 
hun  ganske  alene  af,  jeg  véd  ikke  hvad.  —  «Ja,  visselig", 
tænkte  jeg,  idet  jeg  fortrædelig  interpellerede  mig  selv,  «for- 
staar  De  Dem  paa  Gedeskind,  ikke  sandt,  topmaalte  Fæ?» 
Mine  Venners  Tavshed  kjedede  mig.  Endelig  udbryder  Dan 
med  en  drømmende  Mine:  «Der  findes  Gentlemen,  som  ikke 
forstaa  at  trække  et  Par  Handsker  paa;  for  andre  gaar  det 
med  en  vidunderlig  Lethed".  Doctoren  svarede,  henvendende 
sig  til  Maanen,  tror  jeg:  «Men  det  er  altid  let  at  se  paa 
en  Gentleman,  om  han  plejer  at  bruge  Handsker«.  —  Efter 
et  øjebliks  Tavshed  begyndte  Dan   igjen    sin   Samtale   med 

sig  selv:     «Der  er  en  Ynde »  —  «Nok  derom,  mine 

Drenge!  I  anse  Jer  for  grumme  aandrige,  kan  jeg  begribe; 
jeg  er  ikke  af  Jeres  Mening,  og  hvis  I  mæle  et  Ord  om  alt 
dette  ombord,  tilgiver  jeg  Jer  det  i  Evighed  aldrig;  jeg  har 
talt".   De  lode  mig  være  i  Fred;  vi  søgte  altid  Freden  i  rette 

Tid  for  at  forhindre  det  daarlige  Humør  fra  at  fordærve  vore 
Fornøjelser. 

Overfor  mange  andre  evropæiske  Vidundere  er  den  stak- 
kels Mark  Twain  lige  saa  ilde  stedt  som  overfor  Gedeskinds- 
handskerne,  og  da  han  ikke  har  nogen  Handskemagerske 
ved  Haanden,  der  paa  en  aandrig  Maade  kan  regne  ham  det 
til  Ære,  skjuler  han  sin  Forlegenhed  under  en  Ironi,  der  ofte 
rammer  hen  i  Vejret. 

Frankrig  har  just  ikke  Grund  til  at  beklage  sig  over 
ham;  han  kalder  det  fra  første  Færd  forhexet;  han  tror  sig 
paa  Dampens  Vinger  henflyttet  til  Midten  af  en  Have. 
Ganske  vist  vander  man  daglig  disse  straalende  Enge  og 
slaar  dem  daglig;  en  Havekunstner  vaager  over  Hækkernes 
Symmetri;  Poplerne,  som  dele  det  henrivende  Landskab  i 
Kvadrater,  der  i  Regelmæssighed  ikke  staa  tilbage  for  Skak- 
brædtets,  ere  alle  af  samme  Højde  og  samme  Tykkelse;  de 
hvide,  lige  og  ensformige  Promenader  ere  bestrøede  med 
Sand  og  revne  som  Havegange.  Hvorledes  skulde  man  ellers 
ogsaa  forklare  sig  saa  megen  Properhed,  Orden  og  Sym- 
metri?« 

«Ja,  det  er  det  fornøjelige  Land,  man  kalder  Frankrig;  det 
lader  sig  umuligt  betegne  bedre.  Det  synes,  at  home  (Hjem) 
ikke  har  noget  tilsvarende  Udtryk  i  Frankrig.  Nu  vel!  Har 
man  Tingen  paa  saa  yndigt  et  Sted,  kan  man  sagtens  und- 
være Navnet.  Jeg  har  lagt  Mærke  til,  at  en  Franskmand  i 
Udlandet  aldrig  renoncerer  paa  en  skjønne  Dag  at  gjense  sit 
Fædreland,  og  jeg  undrer  mig  ikke  længer  derover«. 

I  dette  Land  gaar  alt  efter  en  Snor  som  i  et  Urværk. 
For  hvert  tredje  Menneske  er  der  en,  som  bærer  en  eller 
anden  Uniform,  og  hvad  enten  han  er  Marskal  af  Frankrig 
eller  simpel  Jernbanekonduktør,  er  han  til  enhver  Tid  rede 
til  at  svare  paa  Spørgsmaal  med  utrættelig  Taalmodighed, 
rede  til  at  ledsage  Dem  for  at  være  vis  paa,  at  De  ikke 
farer  vild.  De  kan  ikke  gaa  ind  i  en  Ventesal  uden  at 
fremvise  den  Billet,    der   giver  Dem  Ret  dertil,    og  De  kan 

ikke  gaa  ud  af  den  igjen,  før  Toget  farer  ind  for  Perronen. 
De  er  mellem  Hænderne  paa  Special-Funktionærer,  der  med 
Iver  studere  Deres  Velvære  og  Deres  Interesser,  i  Steden  for 
at  bruge  deres  Talenter  til  at  plage  og  tilrettevise  Dem,  hvad 
der  ofte  er  en  Hovedbeskjæftigelse  for  denne  selvbehagelige 
Despot,  som  man  i  Amerika  kalder  en  Togfører.  Mark  Twain 
overdriver  endog  vore  Fortjenester;  aldrig  Jernbaneuheld,  over- 
alt den  mest  udsøgte  Høflighed  og  faa  saa  smukke  Byer  som 
Tonnerre,  Sens,  Melun  og  de  andre!  Hvilken  Ro  og  hvilken 
Orden  paa  Udskibningsstedet!  Hvilken  Forskjel  paa  Rejserne 
mellem  Vestens  Bjerge  og  paa  Missourilinien!  Mark  Twain 
erindrer  en  af  disse  Rejser;  2,000  Miles  Skumpien  og  Rum- 
len ved  Dag  og  ved  Nat,  først  over  et  umaadeligt  Tæppe 
af  Grønt,  mere  ensformigt  og  mere  blidt  end  noget  Hav, 
hvor  Skyernes  Skygge  tegner  Omrids,  der  staa  i  Forhold  til 
denne  Uendelighed.  6  Mustanger  føre  Diligencen  fremad 
med  al  mulig  Hurtighed,  uden  at  Pidsken,  som  smælder  om 
ørene  paa  dem,  nogensinde  rører  ved  dem;  ovenpaa  Vognen 
ligge  de  Rejsende  drømmende  udstrakte  med  Piben  i  Munden; 
og  hvilke  smukke  Drømme,  inspirerede  af  de  lyse  Udsigter 
til  en  Verden,  som  ikke  kjender  nogen  anden  Herre  end  den 
forbifarende,  der  nyder  Godt  deraf!  Efter  Prairierne  følge 
endnu  goldere  Ørkener.  Af  Byer,  Domkirker  eller  Fæstnin- 
ger findes  der  ganske  vist  ingen;  men  de  evige  Klipper  staa 
som  deres  Repræsentanter  og  gjengive  efter  en  kolossal  Maale- 
stok  de  af  Menneskehaand  opførte  Monumenter;  denne  over- 
menneskehge  Arkitektur  funkler  —  indhyllet  af  Solens  Pur- 
pur —  midt  imellem  Bjergtinder,  hvor  Sneen  aldrig  smælter. 
Byerne  kjende  ikke  anden  Lyd  end  den  under  de  Rejsendes 
Fødder  buldrende  Torden,  medens  de  stormfulde  Skyer  i 
disse  vilde  Regioner  pidske  ham  i  Ansigtet  som  lige  saa 
mange  Standarter  i  Pjalter. 

•  Læg  Mærke  til  det  urigtige  i  Opfattelsen!  Dette  for- 
Hjøjelige  Frankrig,  der  saaledes  er  placeret  ved  Siden  af  det 
mindre  fornøjelige,  men  mere  storslaaede  Californien,   ser  sig 

pludselig  under  den  Kegn  af  Komplimenter,  hvormed  man 
overvælder  det,  reduceret  til  et  Nurnberger-Legetøjs  Dimen- 
sioner. Imidlertid!  Mark  Twain  er  næppe  ankommen  til 
Paris,  før  han  nodes  til  at  indrømme,  at  han  ikke  har  set 
noget,  der  taaler  Sammenligning  med  de  regelmæssig  an- 
lagte, hvide  Husrækker  med  deres  lige  saa  regelmæssig  an- 
bragte Rækker  af  Reflectionsspejle ,  med  Javelerbutikerne, 
hvor  Guldet  ligger  for  sig  og  Galanterivarerne  for  sig,  skjønt 
det  eire  meget  vel  lod  sig  forvexle  med  det  andet,  —  hvad 
de  Franskmænd  dog  ere  for  nogle  ærlige  Folk!  —  med  Bou- 
logneskoven  og  dens  Ekvipager!  Se,  det  er  alt!  Af  Notre- 
Dame  Kirken  bemærker  han  i  Grunden  ikke  andet  end  Reli- 
quierne,  der  synes  ham  latterlige;  han  dvæler  en  Smule 
kortere  derved  end  ved  Lighuset;  Louvres  Mesterværker  tjene 
ham  som  Paaskud  til  at  deklamere  mod  den  lave  Tilbedelse 
af  Kunstnerne ,  der  have  prostitueret  deres  Geni  i  den 
Grad ,  at  de  have  placeret  de  skjændigste ,  mandlige  og 
kvindelige  Tyranner  paa  Skyerne  i  en  Åpotheose.  Han 
skjænker  Julisajlen  større  Opmærksomhed,  end  den  fortjener, 
for  at  kunne  forbande  det  Sted,  der  indtoges  af  Pastillen. 
De  militaire  Revuer  interesserede  ham ;  det  er  ved  en  Revue, 
at  han  første  Gang  ser  Napoleon  HI  og  hans  Gjæst  Sultanen. 
I  en  Demokrats  -Øjne  repræsenterer  denne  sidste  naturligvis 
Uvidenheden,  Overtroen,  Fuldblodsdespotismen,  og  hvad  den 
anden  angaar,  da  bruger  han  om  ham  det  19de  Aarhundredes 
levende  Udtryk:  en  ophøjet  Parvenu;  lad  os  here  den  ameri- 
kanske Humorists  egne  Ord,  som  Begivenhederne  have  paa- 
taget sig  at  fortolke  paa  deres  Vis. 

«Man  har  spottet  ham,  kaldt  ham  Bastard,  medens  han 
rolig  forfulgte  en  tilsyneladende  uudførlig  Kimære.  Man  har 
gjort  ham  landflygtig;  i  Landflygtigheden  have  hans  Drømme 
fulgt  ham;  Amerika  har  han  gjennemstrejfet  til  Fods,  og  nu 
sidder  han  paa  en  Trone!  Han  vidste,  han  vilde  komme  til 
at  beklæde  denne  Trone ;  hverken  Fiaskoet'  i  Strassburg  eller 
hans  Fangenskab  i  Ham  have  formaaet  at  berøve  ham  Mo-  . 

det;  det  er  Energiens,  Udholdenhedens,  Foretagelsesaandens 
Genialitet.  Det  er  ham,  der  tilraaber  Evropa  sit:  fremad! 
Han  har  tildels  ombygget  Paris,  han  har  ombygget  næsten 
alle  Byerne  i  sine  Stater  .  .  .  .« 

I  sin  Beundring  for  Stenhusene  er  den  californiske  Bor- 
ger —  hvad  han  saa  end  siger  —  ikke  langt  fra  at  tilgive  sin 
Helt  den  mexikanske  Krig.  At  Frankrig  kan  trænge  til  Frihed, 
synes  han  ikke  at  ville  indrømme,  —  dette  Gode  forbehol- 
des Amerika;  Napoleon  HI  har  givet  Frankrig  alt,  hvad  der 
behøves  for  et  Folk,  der  har  saa  liden  Interesse  for  sine  po- 
litiske Affairer,  nemlig  Sikkerheden.  Intetsteds  er  Livet  og 
Ejendommen  bedre  beskyttet  end  i  Frankrig.  For  øvrigt  har 
"denne  lille  Mand  med  de  tilspidsede  Knebelsbarter,  det 
visne  og  uigjennemtrængelige  Ansigt,  de  halvtlukkede,  listige 
-Øjne»  en  "selfreliance,  craft  og  endurance»,  dergjøre  ham  til 
en  stor  Spekulant,  en  ufortrøden  Eventyrer,  en  «american 
fellow«.  Hvad  der  trøster  Mark  Twain  en  Smule  for  Paris's 
arkitektoniske  Overlegenhed  over  Byerne  i  Sierra  Nevada,  er 
Mangelen  af  Gasbelysning  og  Sæbe  i  Hotelværelserne.  Han 
skynder  sig  med  deraf  at  drage  den  Slutning,  at  vi  aldeles 
mangle  Begreb  om  Properhed.  Paa  Grund  af,  at  en  Barber 
har  raget  ham,  omtrent  som  man  i  hans  Fødeland  skalperer, 
underretter  han  Californien  om,  at  der  ikke  existerer  en 
Haand  i  Frankrig  og  endnu  mindre  i  Italien,  der  er  dulig 
nok  til  uden  Blodsudgydelse  at  fælde  denne  Urskov,  en  Ne- 
vada-Borgers Skæg.  De  Forlegenheder,  en  Dldparyk,  hvoraf 
han  øjensynlig  er  stolt,  foraarsager  ham,  afføde  komiske  Sce- 
ner hele  Fortællingen  igjennem.  Han  tilstaar  sine  Vildfarel- 
ser i  Henseende  til  den  franske  Munterhed;  han  havde  troet, 
at  Franskmændene  altid  vare  parate  til  at  le  ret  højt;  han 
dømmer  vor  Moralitet  efter  Mabilles  Sæder.  Som  Heinrich 
Heine  har  han  skyndt  sig  med  at  opsøge  Grisetten,  hvem 
han  tilbeder  i  Tillid  til  Romanerne;  men  Heine  træff'er  Gjen- 
standen  for  sin  Søgen  og  vedbliver  at  tilbede  den:  existerede 
Grisetten  ikke,    saa   opfandt  hans  Begejstring  og  gode  Vilje 

hende,  medens  Mimi  Pinson  i  sin  Vanslægtethed  er  Gjen- 
stand  for  de  strængeste  Anathemaer  og  de  grusomste  Spotterier 
fra  Mark  Twains  Side.  For  Resten  finder  han  de  franske 
Damer  temmelig  simple,  med  store  Fodder,  store  Hænder  og 
Opstoppernæser:  de  smukkeste  blandt  dem  ere  Amerikaner- 
inder. 

For  at  undskylde  saa  mange  og  saa  grove  Bommerter  ville 
vi  dog  tilføje,  at  Mark  Twain  ikke  har  set  Paris,  der  i  den 
store  Udstillings  Tid  kun  var  et  umaadeligt  Karavanserai. 
Til  Gjengjæld  er  han  bleven  blændet  af  de  mægtige  Spring- 
vand og  tilklippede  Trægrupper  i  Versailles,  Monumenter  paa 
deres  Vis.  Vi  skulde  visselig  ikke  finde  noget  at  sige  her- 
imod, hvis  han  ikke  i  en  glimrende  Skildring  af  Ludvig  XV's 
letfærdige  Hof  laante  Mdme  de  Maintenon  en  Dubarrys  Ka- 
rakter. Maaske  han,  naar  alt  kommer  til  alt,  forvexler  dem 
med  hinanden,  som  han  forvexler  Raphael  og  Rubens,  Katha- 
rina og  Maria  de  Medicis.  Hvor  Mark  Twains  Rejseindtryk 
illustreres  med  historiske  Erindringer,  ere  de  meget  morsom- 
mere, end  Forfatteren  selv  aner.  Paa  Slottet  U  beser  han 
Monte-Christos  Fængsel  med  samme  Interesse  som  Jernma- 
skens; paa  pére  Lachaises  Kirkegaard  deklamerer  han  mod 
Abeilards  Umorahtet,  paa  samme  Maade  som  Petrarcas  So- 
netter i  det  ambrosianske  BibUothek  indgyde  ham  en  plud- 
selig Sympathi  for  »Lauras  Mand«. 

Det  er  Humoristernes  Ret  at  være  extravagante !  Dog 
maa  den  sunde  Fornuft,  skjønt  omhyggeUg  skjult,  skinne 
gjennem  Paradoxet.  I  selve  det  øjeblik,  hvor  Heinrich  Heine 
—  man  kan  ikke  ofte  nok  nævne  denne  Mester,  naar  Talen 
er  om  Humor  —  leger  sin  letsindigste  Leg  med  de  olym- 
piske Guder,  føle  vi,  at  hvor  ivrig,  hvor  ofte,  hvor  længe 
han  end  travesterer  Venus  som  Kamelia  -  Dame,  ligger  hans 
Sjæl  dog  —  til  Trods  for  hans  Tunges  Bespottelser  —  paa 
Knæ  i  from  Henrykkelse  for  den  Miloske  Statue.  Hos 
Mark  Twain  derimod  forarges  Protestanten  over  den  he- 
denske  Kultus   af  det   sønderslaaede   Marmor,    Demokraten 

frakj ender  Middelalderen  al  Poesi.  —  I  Italien  og  Græken- 
land bliver  han  ligefrem  urimelig.  Uden  Tvivl  ere  hans  ^jne 
ikke  ufølsomme  for  den  barokke  og  antiklassiske  Storhed  i 
Stilen  i  Genuas  Paladser.  Den  store,  med  Gondoler  over- 
saaede  Kanal  i  Venedig,  de  dristige  Forsiringer  paa  Dom- 
kirken i  Milano,  Bugten  ved  Napoli,  set  fra  Eremitagen, 
Parthenon  i  skinnende  Maanebelysning  behage  ham  som  lige 
saa  mange  Effekt  -  Dekorationer ;  men  aldrig  vil  han  tilgive 
de  store  Mestre,  hverken  at  de  have  ladet  sig  protegere  af 
Monarkerne,  eller  at  de  have  malet  intetsigende  Madonnaer 
eller  hæslige  Martyrer  i  Stedet  for  at  udødeliggjøre  Scener 
som  f.  Ex.  denne:  Christopher  Columbus,  hjemvendende  i 
Lænker  fra  Opdagelsen  af  en  Verden.  —  Og  hvilken  Skan- 
dale at  se  de  medicæiske  Graves  Pragt  i  selve  Hjertet  af  et 
Land  af  Tiggere! 

Intet  er  saa  foragteligt  i  en  Amerikaners  øjne  som 
Fattigdom;  absolut  forkastelig  bliver  den,  naar  den  bevarer 
de  fornemme  Sæder,  og  Mark  Twain  foragter  og  afskyer  da 
ogsaa  Italien;  han  ser  det  paa  en  Bankerots  Skraaplan  og 
begriber  ikke,  at  man  ikke  har  den  lykkelige  Inspiration  at 
kaste  sine  Kunstværker  i  det  offentlige  Skatkammer.  Hvad 
der  i  Rom  forbavser  ham  mest,  er,  at  man  lever  i  fuldstæn- 
dig Afgudsdyrkelse,  tilbedende  for  det  første  Guds  Moder,  for 
det  andet  den  evige  Fader,  for  det  tredje  St.  Peder,  dernæst 
12  eller  15  Paver  og  kronede  Martyrer  og  endelig  Jesus 
Kristus,  men  stadig  i  Form  af  «baby».  Gallerierne  i  Vati- 
canet  foraarsagede  ham  en  smertelig  Hovedsvimmel,  som  for 
Resten  alle  Rejsende  have  følt  før  ham,  der  ville  se  en 
Mængde  Malerier  i  kort  Tid.  Naar  « Transfigurationen«  har 
noget  Fortrin  i  hans  -Ojne,  er  det  hovedsagelig,  fordi  Maleriet 
indtager  en  Sal  for  sig.  De  storartede  Ruiner  af  Coloseum 
gjennemtrænge  ham  med  Følelsen  af  Amerikas  Overlegenhed, 
der  straffer  sine  Forbrydere  ved  at  tvinge  dem  til  at  arbejde 
til  Statens  Gavn,  fremfor  det  gamle  Rom,  som  af  de  Straffe, 

det  paalagde,   ikke   vidste   at   drage  anden  Fordel  end  den 
flygtige  Fornøjelse  af  et  Sknespil. 

Allerede  længe  har  man  været  enig  om,  at  det  bedste 
Middel  til  at  lære  en  Person  at  kjende  er  at  rejse  med  ham. 
Nu  vel!  I  Labet  af  denne  Kejse  i  Selskab  med  Mark  Twain 
opdage  vi  ved  Siden  af  hans  tilsyneladende  Godmodighed 
og  Naivetet  Mangler,  som  man  aldrig  skulde  have  anet.  Vi 
sagde,  at  han  ikke  mødte  med  nogen  forudfattet  Beslutning. 
Han  har  i  højeste  Grad  den  —  ikke  at  forundres  over  noget, 
en  Egenskab,  han  i  øvrigt  deler  med  alle  vilde;  han  tilstaar 
selv,  at  det  er  en  af  hans  største  Fornøjelser  at  bringe  Cice- 
ronerne til  Fortvivlelse  ved  sin  Ligegyldighed  og  sin  Stupi- 
ditet. Desuden  er  han  afgjort  misundelig;  ved  hvert  Skridt 
er  han  nødt  til  at  erkjende  det.  —  »Jeg  misunder  Evropæeme», 
siger  han,  «at  de  hvile  sig  saa  oft«.  Det  evropæiske  Livs 
Hovedynde  er  Otiet;  i  Amerika  have  vi  altid  Hastværk;  naar 
Dagens  Arbejde  er  til  Ende,  kunne  vi  ikke  adsprede  os,  som 
Evropæerne  gjøre,  idet  de  nyde  deres  Is  eller  andre  be- 
hagelige Drikke,  lytte  til  Musikens  Toner,  gaa  tidlig  til  Sengs 
og  sove  godt.  Om  Natten  tænke  vi  paa  vore  Tab,  vor  Ge- 
vinst; vi  tage  vore  Forretninger  med  os  i  Sengen;  vi  fortære 
os  selv  med  Bekymringer  og  Spekulationer;  vi  ere  gamle, 
naar  en  Evropæer  endnu  er  i  sin  mest  blomstrende  Alder. 
Vi  unde  os  aldrig  Rast;  vi  behandle  os  selv  slettere,  end  vi 
vilde  behandle  et  Stykke  Jord,  der  hviler  sig  efter  at  have 
produceret,  eller  de  livløse  Brugsgjenstande,  der  ved  Lejlighed 
sættes  til  Side  for  at  kunne  vare  desto  længere.  Vi  have 
aldrig  Medlidenhed  med  os  selv.  Hvilket  kraftigt  Folk,  hvilken 
Nation  af  Tænkere  vilde  vi  ikke  blive,  hvis  vi  af  og  til  undte 
os  nogle  Minuters  Hvile!«  — 

Han  misunder  Kjenderne  deres  Beundring,  hvis  den  er 
oprigtig,  deres  Henrykkelse,  hvis  det  er  Henrykkelse,  foran  de 
Malerier,  der  efter  hans  Mening  endog  ere  uforstaaelige,  som 
f.  Ex.  Leonardo  da  Vincis  "Nadver«.  For  ham  er  Kunstkjenderen 
som  en  Mand,  der  foran  gamle,  ormstukne  Træstammer  vilde  ud- 

raabe:  Hvilken  prægtig  Skov!  eller  foran  en  gammel,  rynket 
Kvinde  vilde  udbryde:  Hvilken  uforlignelig  Skjenhed!  Han 
er  opbragt  over  Lago  di  Comos  Berømthed,  da  den  i  Gjen- 
nemsigtighed  dog  staar  langt  tilbage  for  Tahoe-Saen,  hvor 
man  kan  tælle  Forellens  Skjæl  i  en  Dybde  af  180  Fod.  Han 
forsikrer  med  Vrede,  at  alle  en  amerikansk  Bys  Kirker  til- 
sammen ikke  vilde  kunne  kjøbe  saa  mange  Pjalterier,  som 
der  ejes  blot  af  en  af  Italiens  hundrede  Domkirker.  Det  er 
sandt,  tilføjer  han  —  og  denne  Bitterhed  er  et  Bevis  mere 
paa  hans  Ærgrelse  —  at  for  hver  Tigger  i  Amerika  vil  Ita- 
lien kunne  opvise  hundrede  med  en  tilsvarende  Mængde  af 
Pjalter  og  Usselhed.  Pompeji  vækker  hans  Uvilje  paa  Grund 
af,  at  der  endnu  er  tilstrækkeligt  tilbage  af  den,  til  at 
vi  kunne  danne  os  en  Mening  om  Byens  Historie  og  dens 
Sæder  indtil  mindste  Details.  Hvis  Lavaen  fra  en  Vulkan 
begravede  en  amerikansk  By,  hvad  vilde  man  i  saa  Fald 
finde  under  den  stivnede  Aske?  Næppe  en  eneste  Euin  af 
Betydning. 

Vi  skulde  gjerne  tilgive  ham  hans  patriotiske  Egenkjær- 
lighed,  der  saa  ofte  saares  ved  Evropæernes  Uvidenhed,  især 
om  alt,  hvad  der  angaar  den  nye  Verden,  forudsat  at  denne 
Stolthed  var  uden  Blanding  med  personlig  Forfængelighed; 
men  hvoraf  kommer  det,  at  Mark  Twain,  der  er  saa  stræng 
mod  de  stakkels  Tyrker,  næsten  ikke  finder  det  ringeste  at 
kritisere  i  Rusland,  hvor  Absolutismen  dog  ikke  har  ophørt 
at  blomstre?  Ja,  vi  behøve  ikke  at  gaa  ret  langt  for  at  finde 
Grunden  til  denne  Overbærenhed!  Czaren  har  givet  vore 
vilde  Republikanere  Avdiens;  Kejserinden  og  Storfyrstinde 
Marie  have  talt  Engelsk  med  dem;  de  ere  blevne  førte  om- 
kring i  Yalta-^Paladset  af  Kejseren  selv,  ere  blevne  indbudne 
til  at  besøge  Arveprinsens  og  Storfyrst  Michaels  Paladser  i 
Omegnen,  have  spist  Frokost  med  Hertuger,  Fyrster,  Admi- 
raler, Æresdamer,  og  det  spores,  at  Yalta  hos  de  rejsende 
vækker  en  øm  Erindring  om  deres  Sørejser,  at  Storfyrstens 
Te  er  den   bedst  mulige   og  Fyrstindernes  Toiletter  paa  én 

Ganer  de  naturligste  og  eleganteste.  Mark  Twain  finder  ikke 
længer  Kejserne  saa  afskyelige;  man  føler,  at  han  særlig  er 
optiget  af  Tanken  om  maaske  ikke  i  tilstrækkelig  Grad  at 
have  lagt  Hofmanerer  for  Dagen.  «Et  tungt  Ansvar  hvilede 
paa  os;  thi  vi  repræsenterede  ikke  Regeringen,  men  det  ame- 
rikanske Folk,  og  vi  burde  gjare  vort  bedste  for  at  holde  os 
i  Hejde  med  vor  Mission.  Paa  den  anden  Side  indsaa  den 
kejserlige  Familie  uden  Tvivl,  at  den  ved  at  modtage  os  paa 
denne  Maade  bevidnede  det  amerikanske  Folk  større  direkte 
Agtelse  end  ved  at  lade  det  regne  med  Ordener  og  Hæders- 
bevisninger over  en  Deling  befuldmægtigede  Ministre,  og  den 
søgte  derfor  at  præge  Begivenheden  med  saa  megen  Velvilje 
og  Hjertelighed  som  mulig.  Vi  toge  alt  saa  mod  de  Op- 
mærksomheder, hvormed  man  overvældede  os,  som  noget,  der 
faldt  af  sig  selv;  men  vi  nægte  ikke,  at  vi  følte  os  personlig 
smigrede  ved  at  se  os  behandlede  som  Repræsentanter  for  en 
stor  Nation«.  Han  erklærer  smilende,  at  han  den  næste  Dag 
har  modtaget  ombord  Fyrst  Dolgoruki,  Baron  Wrangel  og 
andre  høje  besøgende  med  en  vis  værdig  Kulde,  da  han  jo 
nu  var  bleven  vant  til  fortrolig  Omgang  med  langt  højere 
stillede,  og  han  gjør  sig  lystig  over  sin  egen  Forfængelighed; 
det  er  for  Resten  det  bedste,  han  kan  gjøre;  thi  at  skjule 
den  vilde  næppe  lykkes  for  ham. 

Orientens  drømmende  Poesi  falder  aldeles  ikke  i  denne 
positive  Aands  Smag.  Mark  Twain  ønsker  Tyrkiet  den  Skjæbne 
at  blive  tiUntetgjort  af  hans  Ven,  Czaren:  men  i  Palæstina  — 
med  den  hellige  Bog  i  Haanden  —  begynder  han,  som  han 
siger,  at  føle  sig  «at  home«.  Udrustet  med  denne  bibelske 
Lærdom,  vi  kunde  næsten  sige:  med  dette  bibelske  Pedan- 
teri, der  er  ejendommeligt  for  dem,  der  bekjende  sig  til  hans 
Religion,  leverer  han  en  paa  én  Gang  behagelig  og  alvorlig 
Rejsebeskrivelse,  hvori  den  Ærbødighedsfølelse,  for  hvilken 
man  hidtil  maatte  anse  ham  for  blottet,  lægger  sig  for  Dagen 
paa  en  højst  mærkværdig  Maade.  Der  er  Temaer,  med  hvilke 
selv  den  dristigste  amerikanske  Humorist  aldrig  spøger. 

Fortjener  nu  «the  pleasure  trip  on  the  continent»  i  sin 
Hellied  det  Held,  den  nyder?  Til  Trods  for  den  Overbæren- 
hed, vi  maa  have  med  en  Fremmeds  Domme,  idet  vi  kunne 
tænke  os,  at  de  iblandt  os,  der  have  besøgt  Amerika,  uden 
Tvivl  under  Indflydelsen  af  Fordomme,  der  ere  lige  saa  far- 
lige som  Uvidenheden,  ere  faldne  i  lignende  Vildfarelser;  til 
Trods  for  den  Aand,  der  funkler  i  mange  af  Bladene,  bør 
det  siges,  at  denne  Kejse  staar  langt  under  de  mindre  be- 
rømte Exkursioner  af  samme  Forfatter  i  hans  eget  Land. 
Han  har  ikke  Albuerne  fri,  han  er  ikke  saa  meget  sig  selv 
med  de  energiske  Instinkter,  der  bære  ham  over  Vanskelig- 
hederne og  Event3Tene  med  Udbrud  af  sprudlende  Mun- 
terhed midt  under  de  frygteligste  Omstændigheder,  som  i 
dette  <'far-west»,  hvor  han  med  Smil  paa  Læben  baner  sig 
en.  knudret  Vej  mellem  Banditerne  og  Indianerne,  -Orknerne 
og  Ismarkerne,  idet  han  snart  haandterer  Kevolveren,  snart 
Minearbejderens  Værktøj,  for  endelig  efter  at  have  svunget 
øxen  og  afrystet  Byrden  at  gribe  JournaUstens  Pen  med  en 
ikke  mindre  kraftig  Haand.  Byer  som  Virginia-City  stemme 
hundrede  Gange  bedre  overens  med  hans  Pionnértilbøjelighed 
end  vore  evropæiske,  feudale  og  gotiske  Hovedstæder,  faldne 
Dronninger  undertiden,  der  udvikle  sig  i  deres  Enkestand 
med  en  tavs  Majestæt,  som  de  indviede  alene  kunne  forstaa. 

Det,  han  savner,  er  Larmen,  Bevægelsen,  det  industrielle 
og  animalske  Liv  i  Gaderne,  der  spærres  af  saa  lange 
Række  Vaggoner  med  Sandsten  og  belæssede  Arbejdsvogrfe, 
at  man  undertiden  nødes  til  at  vente  en  halv  Time,  inden 
man  kan  overskride  Hovedpassagen,  —  og  de  hurtige,  lette 
Konstruktioner  af  Træ  eller  Sten,  der  rejse  sig  i  et  ^jebUk 
under  Navn  af  Banker,  Hoteller,  Theatre,  Fængsler,  Klubber, 
Kaféer,  Spillehuse,  —  og  de  evindelige  Klammerier,  som  det 
aldrig  vil  lykkes  Politiet  at  forhindre,  hvor  stærkt  det  saa 
end  bliver.  Alt  dette  bidrager  til  at  holde  en  Mands  Energi 
vaagen;  thi   det  er  nødvendigt  at  forsvare  sig,  og  Faren  bi- 

drager  til  Vækkelsen  af  disse  »flush-times«,  hvor  Guldet  er 
aæsten  ligesaa  almindeligt  som  Stevet, 

Deraf  kommer  det,  at  man  næsten  aldrig  mader  et  bedrøvet 
Ansigt;  man  finder  tvært  imod  Glæden  overalt,  en  gridsk, 
kiaftig,  feberagtig  Glæde,  som  forraader  en  Ærgjærrighed, 
der  er  i  Færd  med  at  tilfredsstilles.  Byen  ligger  paa  en  saa 
stejl  Skraaning  (7,200  Fod  over  Havets  Overflade),  at  hver 
Gade  danner  en  Terrasse  for  sig,  skilt  fra  den  nedenunder 
liggende  ved  en  Stigning  af  40—50  Fod.  En  Malmaare 
gjennemskærer  Byen  fra  Xord  til  Syd  paa  en  saadan  Maade. 
at  Bulderet  af  et  evindeligt  Arbejde  dominerer  alle  de  an- 
dre. Den  ene  af  Minerne  beskæftiger  for  sig  alene  675  Ar- 
bejdere, hver  lennet  med  4—6  Dollars  daglig.  Af  dens 
15—18,000  Indbyggere  tumler  den  ene  Halvdel  sig  i  travl 
og  vindskibelig  Færden  i  Gaderne,  den  anden  skjuler  sig  som 
et  Folk  af  Myrer  i  Tunnelerne  og  Schakterne,  som  ligge 
under  disse  samme  Gader.  Mark  Twain  elsker  Explosionen, 
der  giver  Gjenlyd  fra  Dybet,  fra  Jordens  Indvolde  og  bringer 
hans  Stol  til  at  skjælve,  medens  han  skriver. 

Saadan  er  Virginia  -  City  i  sin  Morgenrede!  Hvad  vil 
den  blive  til  med  Tiden?  Maaske  vil  den  en  skjen  Dag 
rangere  mellem  Hovedbyerne  San  Francisco,  Sacramento. 
Stockton,  Marysville,  der  i  Luxus  ikke  give  New  York  noget 
efter,  hvad  der  gjer,  at  Mark  Twain  gjerne  finder  dem  "old- 
fashioned«;  maaske  vil  den  forsvinde  af  den  senderrevne 
Jordbund,  efterspurgt  fra  alle  Sider  og  omsider  forarmet, 
som  i  sin  Tid  den  By  i  Sacramento-Dalen  forsvandt,  hvorom 
han  fortæller  en  kuries  Historie;  —  den  blomstrede  for  femten 
Aar  siden,  og  nu  er  der  ikke  Spor  af  den  tilbage.  «Ikke  en 
Sjæl,  ikke  et  Hus,  ikke  en  Sten!  Man  vilde  ikke  tro,  at  den 
havde  sine  Journaler,  sine  Assuranceselskaber,  sin  frivillige 
Milite,  sin  Bank,  sine  Hoteller,  sine  Spillehuse,  fyldte  med 
Tobaksreg  og  skjæggede  Mænd  af  enhver  Nation  og  enhver 
Farve  samlede  omkring  Borde,  hvor  der  ophobedes  mere 
Guldstev  paa  én  Nat,   end   der   behevede^  til  at  bestride  et 

tysk  Fyrstendømmes  Udgifter.  Man  vilde  ikke  tro,  at  dei 
nogen  Sinde  havde  rummet  saa  meget  Arbejde,  saa  megea 
Munterhed  og  Musik  i  Forbindelse  med  saa  mange  Fester, 
Kampe  og  Mord.  Der  var  næsten  hver  Morgen  før  Frokcst 
Vidneforhør  i  Anledning  af  Knivstik  eller  Pistolskud;  endelig 
manglede  man  intet  af,  hvad  der  tjener  til  at  forskjønne 
Tilværelsen,  af  hvad  der  bidrager  til  en  haabefuld,  ung  Bys 
Lykke,  og  nu  er  der  kun  en  sørgelig  Tavshed  tilbage.  Be- 
boerne ere  rejste  bort,  Husene  ere  forsvundne,  man  har  glemt 
alt  indtil  Navnet  paa  dette  Sted.  I  intet  andet  Land  i  Nu- 
tiden er  en  By  død  saa  hurtig  og  saa  fuldstændig  som  i 
disse  gamle  Mineregioner ». 

Befolkningen  i  disse  første  kaliforniske  Etablissementer 
maatte  det  være  interessant  at  iagttage;  Verden  har  aldrig 
set  og  vil  rimeligvis  aldrig  oftere  faa  at  se  noget  lignende. 
Tænk  Dem  f.  Ex.  en  Hob  af  et  Par  Hundrede  unge  Mænd, 
af  et  Par  Hundrede  uforfærdede  Athleter,  overstrømmende 
af  Kraft  og  Dristighed,  kongelig  begavede  med  alt,  hvad  der 
danner  en  Mand,  ingen  Oldinger,  ingen  Børn,  intet  uden 
Kæmper,  der  efter  eget  Godtbefindende  havde  taget  et  øde 
Lands  uhyre  Ensomheder  i  Besiddelse  og  der  opførte  Orgier 
i  Guld,  Blod,  Whisky  og  Fandangoer,  saa  lykkelige  som  et 
stærkt  og  frit  Væsen,  der  giver  sine  tøjlesløseste  Instinkter 
frit  Spillerum,  kan  være  det.  Guldgraveren  hentede  sig  dag- 
lig fra  100  til  1,000  Dollars  fra  sit  Leje,  og  naar  saa  Spille- 
bordets Helvedaander  hjalp  til,  besad  han  den  næste  Dag 
ikke  saa  meget  som  en  Sou.  Kammeraterne  havde  her  deres 
Kjøkken,  reparerede  selv  deres  Klæder,  vaskede  deres  blaa 
Skjorter,  og  naar  en  Mand  vilde  slaas,  behøvede  han  kun  at 
vise  sig  i  hvid  Skjorte,  man  trakterede  ham  efter  hans  Smag, 
thi  disse  Titaner   hadede   alt  Aristokrati.     Det  var  et  ene- 

staaende  Samfund ;  Mænd ,  intet  uden  Mænd de  vilde 

have  ilet  til  i  Masse  alene  for  at  faa  en  Kvinde  at  se  i  Af- 
stand. Veteranerne  i  en  af  Lejrene  fortælle,  at  det  Eygte 
en  Morgenstund  gik,    at   en  Kvinde  var   ankommen.    Man 

havde  set  hendes  hvide  Kjole  paa  en  aaben  Vogn,  der  kom 
fra  de  store  Sletter.  Alle  styrtede  de  hen  imod  det  beteg- 
nede Sted;  et  langt  Hurra  rystede  Luften,  da  Kjolen  viste 
sig  flagrende  for  Vinden,  men  en  Emigrant  af  det  mandlige 
Kjøn  var  alene  synlig;  Guldgraverne  tilraabte  ham:  »Lad 
hende  stige  nedl»  Han  svarede:  «Det  er  min  Kone,  mine 
Herrer,  hun  er  syg,  vi  ere  blevne  bestjaalne  for  vore  Penge, 
vore  Forraad,  for  alt  af  Indianerne;  vi  bede  om  at  maatte 
hvile  os«.  —  "Lad  hende  komme  ud!  Vi  ere  komne  for  at 
se  hende«,  —  «Naade,  mine  Herrer,  skaaner  hende !»  — 
•  Lad  hende  vise  sig!«  —  Han  adlyder,  alle  Hattene  fløj 
i  Luften,  og  tre  Vivatraab  Lede,  fulgte  af  et  tigeragtigt  Brøl; 
de  trængte  sig  sammen  omkring  den  stakkels  Skabning, 
betragtende  hende,  berørende  hendes  Kjole,  lyttende  til  hen- 
des Stemme  som  Mænd,  der  gaa  helt  op  i  en  Erindring  i 
Stedet  for  i  den  tilstedeværende  Virkelighed:  derpaa  sam- 
menskjøde  de  125  Dollars  i  Guld,  gave  Manden  dem,  og  idet 
de  endnu  en  Gang  svingede  deres  Hatte  og  udstødte  3  nye 
Vivatraab,  gik  de  tilfredse  bort. 

En  Dag,  fortæller  Mark  Twain  fremdeles,  spiste  jeg  til 
Middag  i  San  Francisco  hos  en  Arbejderfamilie  og  sad  og 
pludrede  med  Datteren,  en  ung  Person,  hvis  Ankomst  til 
Byen  i  en  Alder  af  kun  3  Aar  blev  betegnet  ved  et  besyn- 
derligt Eventyr.  Idet  hun  blev  bragt  i  Land  fra  Skibet  paa 
sin  Ammes  Arme,  gik  en  stor,  skjægget  Guldgraver,  med 
Bæltet  fuldt  af  allehaande  Vaaben,  hen  imod  dem.  Han  kom 
aabenbart  fra  Bjergene,  hvor  han  havde  opholdt  sig  i  længere 
Tid.  Idet  han  kæmpede  sig  fremad  imod  Tjenestepigen,  slog 
han  Hænderne  sammen  med  et  Udtryk  af  Glæde  og  Over- 
raskelse og  udbrød:  »Der  har  vi  min  Tro  et  Barn!  .  .  .  ." 
Og  idet  han  derpaa  trak  en  Læderpung  op  af  sin  Lomme, 
siger  han:  «Se  her!  Her  er  der  150  Dollars  i  Støv!  Dem 
giver  jeg  Dem,  hvis  De  vil  lade  mig  omfavne  dette  Barn!» 

•The  Innocents  at  home«  og  «Roughing  it»  vrimle  af 
Anekdoter  af  lignende  Art,  der  bevise  den  lykkelige  Umulig- 

hed  i  selv  under  Guldfeberen  at  udslukke  Hjertets  ømme 
Følelser  og  naturlige  Trang.  Mark  Twain  fortæller  dem  med 
en  vild  Ynde  og  en  rørende  Simpelhed,  som  man  kun  kan 
give  en  ufuldkommen  Forestilling  om.  Det,  der  især  er 
uoversætteligt,  det,  der  udgjør  disse  forskjelligartede  Sagers 
Hovedfortjeneste,  er  den  originale,  satiriske  Stil,  de  Sproget 
ejendommelige  Vendinger,  den  snurrige,  ofte  pittoreske  Blan- 
ding af  nylavede,  vulgaire  og  stedlige  Ord,  som  man  har 
givet  Navnet  « slang«.  Det  Engelske  forbliver  Modersproget, 
Grundsproget,  men  er  som  en  aldrende  Amme,  hvis  Bryster 
ofte  udtørres;  det  kan  kun  tolke  den  evropæiske  Civilisation, 
men  kommer  tilkort  lige  over  for  den  Overflødighed  af  Ideer, 
Opfindelser  og  Opdagelser,  hvormed  Amerika  bryster  sig. 
For  at  betegne  nye  Ting  behøves  nye  Ord;  paa  den  gamle 
Stamme  har  man  derfor  fra  Tid  til  anden  indpodet  mer 
eller  mindre  fordærvede  Laan ,  tagne  fra  de  forskjellige 
Dialekter,  hvormed  de  fra  alle  Verdens  Egne  tilstrømmende 
Emigranter  havde  begavet  deres  Adoptivfædreland ;  de  halvt 
fortrængte  Indianere  have  selv  efterladt  nogle  Spor  af  deres 
Lokal-Genius,  absorberet  af  Angelsachsernes  overlegne  og  alt 
opslugende  Genius,  der  er  blevet  som  Bygmesteren  af  et  nyt 
Babel.  Af  denne  Sprogforvirring  ere  de  nye,  kraftige,  snilde 
og  dristige  Udtryk  udsprungne  som  lige  saa  mange  levende 
Skud. 

j:;  Det  er  i  Kalifornien,  —  og  det  er  let  at  indse,  hvorfor 
—  at  Revolutionen  gaar  for  sig  med  størst  Styrke.  En  Bret 
Hartes  Dristigheder,  en  Mark  Twains  Forvovenheder  undre 
os  endnu;  men  inden  ret  lang  Tid  ville  vi  være  forsonede 
med  et  amerikansk  Sprog,  hvis  Friskhed  ikke  bør  foragtes  i 
Forventning  af  de  finere  og  mere  ophøjede  Egenskaber, 
hvormed  Tiden  uden  Tvivl  vil  forlene  det. 

J.   BORN. 

(Sidste  Artikel). 


III. 
Ben  tyske  Forbundshær. 

Vi  have  i  en  tidligere  Årtikel*)  segt  at  godtgjere,  hvorledes 
det  tyske  Riges  fuldstændige  Omdannelse  ikke  alene  skyldes 
Preussens  Krigsbedrifter,  men  at  der  virkelig  i  Aaret  1866 
var  en  stærk  Higen  hos  det  tyske  Folk  henimod  en  tysk 
Rigsenhed;  vi  have  sagt  at  godtgjare  denne  Stræbens  fuld- 
stændige Berettigelse  dels  ved  at  fremhæve  det  tyske  Smaa- 
stats-Væsen  i  hele  dets  Latterlighed  **),  dels  ved  at  vise,  hvor- 
ledes et  helt  Folk  i  en  Række  af  Aar  kunde  staa  aldeles 
retløst  overfor  en  brutal  Regents  halvt  vanvittige  Regi- 
mente***). Imidlertid  vil  man  dog  ikke  kunne  nægte,  at 
den  tyske  Enhedsstræben  mødte  en  stærk  Modstand  i  hele 
det  sydvestlige  Tyskland,  som  navnlig  oprørtes  ved  at  skulle 
staa  under  Preussen,  der  var  særlig  forhadt  paa  Grund  af 
sit  Junkervæsen,  medens  man  betvivlede  dets  Overlegenhed 
paa   det   miUtære  Omraade   og  knap   nok  vilde   anerkjende 


•)  Jfr.  Historisk  Archiv  1872  I,  pag.  541  og  flg. 
**)  Jfr  Afhandlingen    »Paa    Fuglefangst«    i    Historisk    Archiv    1872  I, 

pag.  546  og  flg. 
***)  Jfr.  Afhandlingen:    »Scener  fra  Kurhessens   sidste   Dage«  i  Histo- 
risk Archiv  1872  H,  pag.  169  og  flg. 

Preussen  som  østerriges  jævnbyrdige.  Der  udfordredes  netop 
en  indre  Krig  for  at  betvinge  denne  sidste  Rest  af  tysk  Son- 
dringslyst;  det  tyske  Forbunds  sidste  Krigshær  skulde  paa 
den  mest  bedrøvelige  Maade  lægge  hele  sin  Uduelighed  for 
Dagen,  før  Syden  vilde  finde  sig  i  den  uundgaaelige  Skæbne, 
bøje  sig  for  Preussen  og  gaa  ind  paa  Tysklands  Enhed  under 
dette  Lands  Overledelse. 

Det  er  dog  ingenlunde  vor  Hensigt  her  at  ville  give  en 
Fremstilling  af  denne  Krigs  militaire  Tildragelser;  vi  ville 
kun  give  en  kort  Skildring  af  den  tyske  Forbundshær  fra 
1866,  som  tilbagekalder  de  bedrøvelige  Minder  om  den  tyske 
Rigsexecutionsarmé  fra  Syvaarskrigen.  Det  var  den  sidst- 
nævnte Krig,  som  først  ret  hævede  Preussen  i  Tysklands 
Øjne;  Frederik  den  store  modstod  sejrrig  det  halve  Evropas 
Angreb,  medens  den  tyske  Hær  kun  høstede  Spot  og  gjorde 
hele  det  tyske  Rigsvæsen  latterligt,  og  noget  lignende  blev 
Tilfældet  med  Forbundshæren  i  1866.  Den  første  Krig  grund- 
lagde Preussens  Magt,  og  den  sidste  fuldendte  dets  endelige 
Overvægt;  men  der  frembyder  sig  desuden  flere  andre  mær- 
kelige Lighedspunkter  mellem  disse  to  Krige.  De  fleste  Læ- 
sere ville  vistnok  fra  det  bevægede  Aar  1866  endnu  erindre, 
at  Krigens  endelige  Udbrud  foraarsagedes  derved,  at  den 
preussiske  General  Manteuff'el  fortrængte  den  østerrigske  Bri- 
gade under  General  Gablenz  fra  Holstein,  hvorpaa  østerrige 
anklagede  Preussen  for  det  tyske  Forbund  og  forlangte,  at 
samtlige  Forbundstropper  inden  fjorten  Dage  skulde  stilles 
paa  Krigsfod,  samt  at  der  skulde  udnævnes  en  Forbunds-Felt- 
herre. Preussen  blev  saaledes  truet  med  en  Forbundskrig, 
skjønt  det  tyske  Forbunds  Forfatning  egentlig  kun  kjendte 
en  Forbundsexecution  mod  et  gjenstridigt  Medlem,  og  man 
maatte  under  alle  Omstændigheder  anerkjende,  at  den  hele 
Fremgangsmaade  fra  østerriges  Side  var  haanlig  og  derved 
ret  skikket  til  at  ophidse  den  preussiske  Nationalfølelse  og 
bringe  det  preussiske  Folk  til  at  stille  sig  paa  Regeringens 
Side;   det  østerrigske  Forslag  gik  imidlertid  igjennem  med 

9  Stemmer  mod  6,  hvorpaa  den  preussiske  Gesant  er- 
klærede Forbundets  Grundlov  for  brudt  og  selve  Forbundet 
for  oplest. 

Saaledes  var  Krigens  Begyndelse  1866,  og  Forholdet 
stiUede  sig  paa  en  noget  lignende  Maade  1756.  Østerrige 
havde  tilvejebragt  et  Forbund  med  Frankrig,  Rusland  og  flere 
andre  mindre  Magter,  der  gik  ud  paa  at  ydmyge  og  dele 
Preussen,  hvorpaa  den  preussiske  Konge  uden  Krigserklæring 
faldt  ind  i  Kursachsen,  som  hemmelig  havde  sluttet  sig  til 
det  indgaaede  Forbund.  De  fleste  tyske  Stater  kom  i  en 
heftig  Bevægelse  ved  dette  preussiske  Anfald,  og  den  bran- 
denburgske Kurfyrste,  det  vil  sige  Frederik  den  store,  blev 
erklæret  i  Rigets  Acht.  Det  er,  saa  vidt  vi  vide,  sidste 
Gang,  at  denne  magtesløse  og  intetsigende  Erklæring  blev 
udslynget  mod  en  tysk  Rigsfyrste,  og  det  er  karakteristisk 
nok,  at  den  netop  skulde  rettes  mod  den  mægtig  opvoxende 
preussiske  Stat.  Det  tyske  Rige  var  imidlertid  allerede  paa 
den  Tid  et  tomt  Ord,  og  hele  Achtserklæringen  var  kun  et 
Væv  af  Latterlighed.  Den  tyske  Rigsadvokat  maatte  "insi- 
nuere den  fiskale  Citation  betræflende  Achtserklæringen«  for 
den  preussiske  Gesant,  det  vil  sige,  han  skulde  overbringe 
Gesanten  den  skriftlig  affattede  »Stævning  til  Kurfyrsten  af 
Brandenburg,  for  at  han  skulde  se  og  høre,  hvorledes  han 
vilde  blive  erklæret  i  Rigets  Acht  og  vorde  berøvet  alle  sine 
Len,  Rettigheder,  Benaadninger,  Friheder  og  Ecspectancer«. 
Den  preussiske  Gesant  fandt,  at  det  var  et  passende  Svar 
herpaa  at  lade  sine  Tjenere  kaste  den  stakkels  Advokat  ned 
ad  Trapperne.  I  Aaret  1756  var  Preussen  lidt  grov  i  sit 
Svar,  men  det  lod  dog  det  stakkels  tyske  Rige  bestaa  endnu, 
hvorimod  det  var  Napoleon  1  forbeholdt  at  gjøre  en  Ende 
paa  Rigets  Tilværelse;  i  Aaret  1866  paatog  Preussen  sig 
imidlertid  ogsaa  denne  Ulejlighed. 

Paa  Rigsachtserklæringen  maatte  der  nu  følge  en  Op- 
bydelse af  Rigshæren.  Det  hed  i  Bekjendtgjerelsen  herom, 
at    leine    eilende   Reichsexecutionsarmee«    skulde   rvkke   i 

Marken.  Det  var  imidlertid  lettere  sagt  end  gjort;  hver  af 
Tysklands  1800  souveraine  Herrer  skulde  skrabe  sit  Kontin- 
gent paa  10  å  12  Mand  sammen,  og  det  gik  ikke  saa  ilsomt 
endda.  Langt  om  længe  var  Hæren  da  færdig;  af  Rytteri 
havde  man  laant  lidt  hos  østerrige,  og  Hæren  var  bleven 
styrket  ved  et  fransk  Troppekorps  under  Soubise.  Ved  en 
Trykfejl  var  der  i  Proklamationen  kommet  til  at  staa,  at 
"eine  elende  Armee«  skulde  komme  Sachsen  til  Hjælp,  og 
Bogtrykkeren  viste  sig  som  en  sand  Spaamand;  thi  ved  det 
første  Kanonskud  i  Slaget  ved  Rosbach  (5te  November  1757) 
rendte  hele  Rigsarmeen,  og  Frederik  den  store  slog  i  Løbet 
af  to  Timer  aldeles  tilintetgjørende  den  tredobbelt  stærke 
tysk -franske  Hær;  kun  hans  Rytteri  og  7  Batailloner  Fod- 
folk havde  været  i  Ilden.  Spot  og  Skade  følges  som  be- 
kjendt;  medens  Frederik  den  store  blev  alle  de  dannede  Ty- 
skeres Afgud,  sang  man: 

«Und  wenn  der  grosze  Friedrich  kommt 

Und  klopfet  auf  die  Hosen, 

So  låuft  die  ganze  Reichsarmee, 

Soubise  und  Franzosen«. 
Majoriteten  af  det  tyske  Forbunds  Medlemmer  plagedes 
imidlertid  ikke  af  disse  historiske  Reminiscenser,  da  man  den 
14de  Juni  1866  erklærede  Forbundsexcution  mod  Kongeriget 
Preussen;  man  havde  ingen  Anelse  om,  at  den  tyske  «Bun- 
desarmæe«  i  mange  Henseender  skulde  komme  til  at  danne 
et  Sidestykke  til  hin  gamle  Rigsarmé.  Det  følgende  skal 
imidlertid  søge  at  vise  denne  Paastands  Rigtighed.  De  tyske 
Sydstater  anerkj endte  selv  dette  paa  den  uimodsigeligste 
Maade  ved  at  gaa  ind  paa  en  Omdannelse  af  deres  Hære 
efter  preussisk  Mønster.  Den  sidste  Krig  mod  Frankrig 
viste,  at  Sydtyskerne  ingenlunde  stode  tilbage  for  Nordty- 
skerne i  Mod;  thi  netop  de  sydlige  Staters  Hære  have  gjen- 
tagende  Gange  paa  en  afgjørende  Maade  grebet  ind  i  Be- 
givenhedernes  Gang;    saaledes    er   den   lidte   Beskæmmelse 

bleven  udsonet  i  Franskmændenes  Blod,  og  Tysklands  Enhed 
er  en  uomstødelig  Kjendsgjerning. 


Den  14de  Juni,  da  det  tyske  Forbund  ophørte,  talte  det 
i  alt  33  Stater;  af  disse  erklærede  20  sig  for  Preussen;  man 
maa  dog  ikke  lade  sig  vildlede  af  dette  Tal;  thi  ganske  vist 
havde  Preussen  eller  fik  dog  i  det  mindste  snart  den  tyske 
Folkestemning  for  sig;  men  de  vigtigste  tyske  Regeringer 
holdt  dog  med  østerrige;  de  tretten  Stater,  som  begyndte 
Krigen  mod  Preussen,  vare  nemlig  østerrige,  Bayern,  Wiirtt- 
emberg,  Sachsen,  Hannover,  Hessen-Darmstadt,  Kurhessen, 
Saehsen-Meiningen,  Nassau,  Baden,  Lichtenstein,  Frankfurt 
og  den  ældre  Linie  af  Reusz;  man  finder  altsaa  paa  denne 
Side  alle  Mellemstaterne  og  ser,  at  Preussen  dog  omtrent 
maatte  optage  Kampen  med  hele  Tyskland;  havde  de  tyske 
Stater  derfor  havt  deres  Krigshære  i  nogenlunde  Orden, 
maatte  de  have  kunnet  stille  mindst  150,000  Mand  og  saa- 
ledes  utvivlsomt  kunnet  tilkæmpe  sig  Overvægten  i  Vesten, 
hvor  Preussen  kun  havde  mindre  Troppemasser;  selv  efterat 
Hannoveranerne  vare  blevne  omringede  og  havde  maattet 
overgive  sig ,  stod  Forholdet  dog  saaledes ,  at  Preusserne 
næppe  kunde  stille  50,000  Mand  mod  mindst  100,000  Syd- 
tyskere; men  det  følgende  vil  vistnok  oplyse,  hvorledes  det 
ikke  er  Tallet  alene,  som  skaber  Overmagten. 

De  sydtyske  Tropper  vare  fordelte  i  to  Armékorps.  Det 
ene  (det  ottende  «Bundesarmeekorps»)  bestod  oprindelig  af 
Wurttembergs,  Badens  og  Hessen-Darmstadts  Troppeafdelin- 
ger;  men  senere  stødte  de  6,000  nassauske  Tropper  til  samt 
Kurhesserne,  hvem  det  lykkedes  at  smutte  forbi  Preusserne, 
da  disse  besatte  deres  Land.  Hertil  kom  sluttelig  en  øster- 
rigsk  Brigade,  der  bestod  af  Italienere  og  Galiziere.  For 
Fuldstændigheds  Skyld  fortjener  det  at  anføres,  at  Fyrsten 
af  Lichtenstein  med  Troskab  opfyldte  sin  Forbundspligt;  hans 

hele  Land  er  rigtignok  ikke  større  end  3  D  Mile,  saa  at  en 
solid  Bjergstyrtning  vilde  kunne  bedække  det  helt  og  holdent; 
men  han  stillede  dog  80  Mand  med  en  Lieutenant,  og  hans 
Gesant  meldte  pligtskyldigst  til  Forbundet,  at  hans  høje 
Herre  havde  gjort  sit  Troppekorps  mobilt.  —  Det  andet 
Armékorps  bestod  udelukkende  af  Bayrerne. 

Som  øverstkommanderende  eller  «Bundesfeldherr»  be- 
falede Prins  Karl  af  Bayern.  Han  havde  udmærket  sig  i 
Krigsaarene  1814 — 15  og  havde  været  den  første  blandt  alle 
Wienerkongressens  unge  Løver;  han  var  altsaa  i  1866  ikke 
mere  en  ganske  ung  Springfyr,  men  var  oppe  i  de  halvfjerds. 
Derfor  kunde  han  jo  rigtignok  gjerne  være  en  god  Feltherre, 
men  i  Bayern,  hvor  Prinsen  beklædte  Posten  som  General- 
inspektør, var  han  kun  bekjendt  som  en  mennesky  Særling, 
der  levede  som  en  Eneboer  paa  sit  smukke  Landsted  ved 
Tegernsee,  hvor  hans  daglige  Liv  gik  som  efter  et  Urværk; 
ogsaa  under  Krigen  fik  han  Lejlighed  til  at  lægge  sine  Sær- 
heder for  Dagen.  Saaledes  fortalte  man  almindelig,  at  han 
ikke  gav  nogen  Officer  Avdiens,  uden  denne  mødte  i  fuld 
Gaia,  hvad  der  jo  kunde  have  sine  Vanskeligheder  midt  i 
Felten.  Som  Stabschef  havde  Prinsen  General  von  der  Tann, 
der  er  bekjendt  som  Friskareanfører  fra  den  første  slesvigske 
Krig;  senere  har  han  i  Krigen  mod  Frankrig  faaet  Lejlighed 
til  at  vise  sig  som  en  dygtig  General. 

Generalen  for  det  ottende  Armékorps  var  Prins  Alex- 
ander af  Hessen,  en  Broder  til  den  nuværende  russiske  Kej- 
serinde. Han  havde  først  været  General  i  russisk  Tjeneste, 
men  havde  i  1859  gjort  det  itahenske  Felttog  med  paa 
Østerrigernes  Side  og  havde  derved  lagt  en  ganske  særdeles 
stor  Bravour  for  Dagen,  hvilken  hans  Modstandere  rigtignok  be- 
tegnede som  en  aldeles  hensigtsløs  Daarskab,  medens  hans 
Tilhængere  fremhævede  hans  Adfærd  som  en  uhørt  Tapper- 
hed; Prinsen  var  derfor  ogsaa  dekoreret  med  Maria-Theresia 
Ordenen,  som  kun  meddeles  for  militaire  Heltegjerninger  af 
første  Rang,  der  gaa  langt  ud  over  en  blot  og  bar  Opfyldelse 

af  de  militaire  Pligter  og  derhos  krones  af  et  heldigt  Udfald. 
I  Krigen  1866  fik  den  stakkels  Prins  imidlertid  langt  mere 
Lejhghed  til  at  lægge  Daarskab  end  Tapperhed  for  Dagen. 

De  to  Armékorps's  Generalstabe  svarede  omtrent  i  Dyg- 
tighed til  deres  Generaler.  I  hele  tre  Dage  vidste  man  saaledes 
ikke  i  Frankfurt,  hvor  Prins  Alexanders  Hovedkvarter  egentlig 
stak;  Officererne  selv  sogte  forgjæves  Oplysning  derom  paa 
alle  mulige  Steder.  Lige  saa  stor  Dygtighed  lagde  den 
bayerske  Generalstab  for  Dagen.  Skjent  Prins  Karl  af  Bayern 
ved  Krigens  Begyndelse  havde  sit  Hovedkvarter  i  Koburg, 
understøttede  han  ikke  Østerrigerne  i  Bøhmen,  ja  han  &6gte 
ikke  en  Gang  at  række  de  ulykkelige  Hannoveranere  en 
hjælpsom  Haand,  skjent  de  kun  kæmpede  en  Snes  Mil  fra 
ham  ved  Langensalza,  og  skjent  en  Marsch  mod  Gotha  vilde 
have  befriet  dem.  Aarsagen  var,  som  »Bayerische  Zeitung« 
officielt  erklærede,  at  man  ikke  vidste,  hvor  Hannoveranerne 
egentlig  stode,  skjent  enhver  nogenlunde  opmærksom  Avislæser 
vilde  have  kunnet  give  det  bayerske  Hovedkvarter  en  beherig 
Underretning ;  dette  Hovedkvarter  bred  i  evrigt  heller  ikke  sit 
Hoved  med  Smaating.  En  bayersk  Officer  blev  saaledes  for- 
sat til  en  anden  Bataillon.  Han  spurgte  sig  for  ved  Hoved- 
kvarteret, hvor  denne  for  Tiden  havde  sit  Ophold;  men 
man  kunde  her  ikke  give  ham  den  ønskede  Underretning: 
•man  vidste  det  ikke  selv,  men  han  kunde  jo  sperge  sig  for 
ved  sit  Eegiments-Depot ;  der  vidste  man  maaske  bedre  Be- 
sked«. Med  en  saa  slet  ordnet  Stab  var  det  naturligvis 
uundgaaeligt,  at  der  ogsaa  maatte  herske  det  fuldstændigste 
Vilderede  med  Hensyn  til  Troppernes  Opstilling.  Som  Felge 
heraf  bleve  Tropperne  trættede  ved  idelige  Frem-  og  Tilbage- 
marscher,  og  deres  Kræfter  blev  opslidte  til  ingen  Nytte. 
Saaledes  blev  i  Slutningen  af  Juni  en  bayersk  Bataillon 
kommanderet  fra  Schweinfurt  og  Kissingen  til  Briickenau; 
man  fandt  imidlertid  denne  By  fuldstændig  overfyldt  og  kunde 
ikke  bhve  indkvarteret  nogensteds,  hvorfor  Bataillonen  igjen 
blev    kommanderet    tilbage    efter    at    have    marscheret    en 

hel  Dag  med  svær  Udrustning;  i  en  styrtende  Regn  og  lum- 
mer Sommervarme  kom  de  dødelig  trætte  Soldater  sent  om 
Aftenen  atter  tilbage  til  samme  Sted,  hvor  fra  de  vare  ud- 
marscherede  om  Morgenen  tidlig. 

Saadanne  unyttige  Marschture  hørte  ingenlunde  til  Und- 
tagelserne, men  vare  snarere  en  Regel.  Da  det  til  med  næsten 
var  uafbrudt  Regn  i  de  første  Uger  af  Krigen,'  og  Tropperne 
hyppig  maatte  bivuakere  under  aaben  Himmel  og  med  util- 
strækkelig Føde,  vare  Hospitalerne  fulde  af  Syge,  før  der 
var  faldet  et  eneste  Skud.  Da  der  derhos  var  Krigstilstand, 
skaante  man  naturligvis  hverken  Marker  eller  Enge,  selv  hvor 
en  saadan  ødelæggelse  var  aldeles  hensynsløs,  og  skjønt  man 
burde  have  været  tilbøjelig  til  saa  megen  Skaansel  som 
mulig,  eftersom  man  nemlig  var  i  eget  og  ikke  i  Fjendens  Land. 
Undertiden  synes  man  endog  ved  disse  ødelæggelser  ligefrem 
at  have  handlet  med  Forsæt  for  at  skade  Personer,  der  vare 
preusservenlige,  eller  at  lægge  dem  for  Had  hos  den  lavere 
Befolkning.  I  det  nassauske  andet  Kammer  klagede  saaledes 
et  Medlem  over,  at  de  nassauske  Officerer  aldeles  uden  Grund 
og  med  fuldt  Overlæg  havde  beordret  Artilleriet  til  at  kjøre 
ind  over  Markerne.  Soldaterne  havde  selv  bedet  om  at  blive 
forskaanede  for  at  lyde  denne  Befaling,  da  de  havde  mere 
end  Plads  nok  paa  den  brede  og  gode  Landevej,  hvor  de 
desuden  kunde  komme  langt  hurtigere  afsted ;  men  Officererne 
havde  tvunget  Soldaterne  til  at  lystre;  de  skadelidende  Bønder 
havde  nu  klaget  til  Officererne,  men  disse  havde  blot  svaret: 
«Gaa  til  Eders  Deputerede,  den  Fremskridtsmand;  han  har 
Skyld  i  den  hele  Sag,  saa  kan  han  nu  ogsaa  betale  den». 
Regeringen  forholdt  sig  aldeles  tavs  lige  over  for  denne  Be- 
skyldning, som  saaledes  vel  maa  have  sin  Rigtighed. 

De  øverstkommanderende  Generaler  og  Stabene  havde 
naturligvis  megen  Skyld  i  den  hele  ynkelige  Krigsførelse, 
men  der  er  dog  et  andet  Moment,  som  ogsaa  maa  tages  i 
væsentlig  Betragtning.  Det  Princip,  hvorfor  de  enkelte  tyske 
Stater  kæmpede,  var  at  forsvare  deres  Selvstændighed,  deres 

særlige  Bestaaen.  Det  samme  Princip  maatte  ogsaa  gjere 
sig  gjældende  ved  Krigsførelsen;  Tropperne  vare  først  og 
fremmest  hessiske,  bayerske,  nassauske  o.  s.  v. ;  derfor  skulde 
de  ogsaa  særlig  bruges  tU  at  forsvare  vedkommende  Lands 
Grænser;  man  kunde  ikke  finde  sig  i,  at  de  Qernedes  altfor 
meget  fra  vedkommende  Stat,  som  derved  muligvis  i  nogen 
Tid  kunde  blive  udsat  for  Krigens  Rædsler,  selv  om  det  hele 
skulde  lide  under  denne  Krigsførelse. 

De  forskjellige  Smaafyrster  grebe  derfor  idelig  ind  i 
Kommandoen  og  søgte  at  dirigere  Tropperne  snart  hist  og 
snart  her.  Navnlig  gik  det  i  saa  Henseende  ud  over  den 
ulykkelige  Prins  Alexander,  hvis  Armé  tilhørte  fire  å  fem 
øverste  Krigsherrer,  der  alle  opholdt  sig  i  hans  umiddelbare 
Nærhed.  Selv  om  han  havde  villet,  havde  han  ikke  Magt 
til  at  modsætte  sig  Fyrsternes  Begjæring;  thi  Tropperne 
skyldte  først  og  fremmest  deres  Landsherre  Lydighed:  til 
ham  havde  de  aflagt  Faneeden,  ikke  til  det  tyske  Rige. 
Naar  Prinsen  altsaa  ikke  vilde  udsætte  sig  for  at  staa  ene 
tilbage,  medens  de  forskjellige  Fyrster  hver  for  sig  kaldte 
deres  Tropper  bort,  maatte  han  se  at  føje  sig,  saa  godt  han 
kunde. 

Man  vil  nu  kunne  forstaa,  hvilken  Orden  der  kom  til 
at  herske  i  Krigsstyreisen.  Den  ene  Dag  søgte  Prinsen  at 
samle  sin  Hær  om  Frankfurt  og  syd  for  Mainfloden;  nu  gjorde 
Centripetalkraften  sig  altsaa  gjældende,  og  Tropperne  mar- 
scherede  ad  Frankfurt  til;  den  næste  Dag  kom  imidlertid 
Fyrsterne  af  Nassau  og  Hessen  og  forlangte  Beskyttelse  for 
deres  Slotte,  Biebrich  nord  for  Floden  eller  Rockusberg  langt 
mod  Vesten;  saa  gjorde  Centrifugalkraften  sig  altsaa  gjæl- 
dende, og  nu  spredtes  Tropperne  igjen  i  de  forskjelligste  Ret- 
ninger. Gjorde  Tropperne  saaledes  ikke  megen  Gavn,  lærte 
de  dog  i  det  mindste  at  marschere. 

Preusserne  lærte,  som  rimeligt  er,  snart  at  benytte  sig 
af  denne  ejendommelige  Krigsførelse  og  forstode  paa  denne 
Maade  heldig  at   bøde  paa  deres  ringe  Tal.      Saaledes  kom 

der  en  Gang  i  Begyndelsen  af  Juli  den  Efterretning  fra 
Badestedet  Ems,  at  tyve  Tusinde  Preussere  vare  paa  Marschen 
mod  Nassaus  Hovedstad,  Wiesbaden.  Denne  Historie  havde 
Preusserne  selv  udspredt.  Samtidig  hed  det  imidlertid  i 
Hovedstaden,  at  Preusserne  allerede  stode  i  Riidesheim  og 
rykkede  op  langs  Floden  mod  Byen,  medens  det  omvendt  paa 
dette  Sted  hed,  at  Preusserne  stode  i  Wiesbaden  og  nu  kom 
marscherende  ned  ad  Rhinen.  Aarsagen  til  hele  denne  For- 
styrrelse skrev  sig  fra,  at  Lynilden  var  slaaet  ned  og  havde 
sønderrevet  TelegrafForbindelsen  mellem  de  to  Byer;  men 
begge  Steder  tilskrev  man  imidlertid  « der  Breisz »  denne  Af- 
brydelse, og  der  paafulgte  en  almindelig  Forvirring  og  panisk 
Skræk.  Hertugen  skyndte  sig  med  at  bringe  sin  kostbare 
Person  i  Sikkerhed  og  gjemte  sig  i  Fæstningen  Mainz;  den 
nassauske  Brigade  ilte  til  Frankfurt,  og  imidlertid  glemte  man 
Kurhesserne,  der  stode  vest  for  Wiesbaden  og  ikke  fik  nogen 
Ordre  om  Tilbagetoget.  Hesserne  opkastede  imidlertid  midt 
paa  Landevejen  en  Kæmpebarrikade  af  alle  Slags  Agerbrugs- 
redskaber og  Mahler;  her  vilde  de  vente  de  fremrykkende 
Preussere  og  vise  dem  den  mest  haardnakkede  Modstand; 
men  Preusserne  vare  og  bleve  borte,  og  da  der  ellers  ikke 
var  nogen,  som  tænkte  paa  at  gjore  Brug  af  Barrikaden, 
maatte  man  atter  rydde  den  af  Vejen,  uden  at  den  havde 
gjort  anden  Nytte  end  i  nogle  Dage  at  standse  den  stærke 
Færdsel  paa  Landevejen. 

Disse  allamerende  Rygter  vare  undertiden  fremkaldte  paa 
en  mere  komisk  Maade.  I  de  katholske  Dele  af  Vesttyskland 
var  man  uhyre  bange  for  de  frygtelige  »Breiszer«;  i  flere 
katholske  Landsbyer  nedgravede  man  Penge,  Linned  og 
Korn  ved  Efterretningen  om  deres  Fremrykken.  Saaledes 
havde  man  baaret  sig  ad  i  den  katholske  Landsby  p]llar,  og 
nogle  kaade  Personer  i  en  Nabolandsby  besluttede  at  spille 
de  frygtsomme  Bønder  et  større  Puds.  Ved  Midnatstid 
droge  tre  Spasmagere  mod  EUar;  den  ene  havde  et  Natvæg- 
terhorn,    hvori  han  tudede  af  alle  Livsens  Kræfter  og  søgte 

saa  godt  som  mulig  at  efterligne  de  militaire  Signaler;  den 
anden  slog  los  paa  en  gammel  Vandkande,  medens  den  tredje 
flere  Gange  affyrede  et  forrustet  Gevær.  Den  ulykkelige  Be- 
folkning i  Ellar  blev  ogsaa  ganske  rigtig  greben  af  en  panisk 
Rædsel.  Mændene  sloge  Kvæget  løs  og  joge  afsted  til  de 
nærmeste  Skove,  Kvinderne  ilte  efter  med  deres  Bern  paa 
Ryggen,  Frygten  bredte  sig  videre  og  videre,  til  man  endelig 
kom  paa  det  rene  med,  at  man  var  fert  bag  Lyset.  En 
anden  Gang  fik  man  til  en  Afvexling  gode  Efterretnin- 
ger, som  imidlertid  ubehagelig  nok  skulde  folges  af  en  dyb 
Skuffelse.  I  den  lille  By  Geisenheim  tæt  ved  Rudesheim 
havde  Preusserne  aflagt  et  kort  Besøg,  der  imidlertid  havde 
sat  de  der  boende  Katholiker  i  stor  Skræk.  Den  næste  Dags 
Aften  lød  der  umaadelige  Jubelraab:  »Hurra!  Østerrigerne 
komme;  man  kan  allerede  se  dem  i  tætte  Skarer  trække  hen 
over  Blegepladserne  og  langs  Gaasedammene*.  Da  de  om- 
talte Osterrigere  kom  nærmere,  saa  man  imidlertid  til  sin 
store  Ærgrelse,  at  det  kun  var  den  kjære  Skoleungdom,  som 
havde  badet  sig  i  Rhinen  og  nu  for  en  Afvexlings  Skyld  og 
efter  polsk  Skik  havde  trukket  Skjorterne  oven  over  Klæ- 
derne*), østerrigerne  kom  imidlertid  hverken  denne  Gang 
eller  senere;  derimod  har  det  næppe  fejlet,  at  Rigstropperne 
have  maattet  marschere  adskillige  Extrature  for  disse  Histo- 
riers Skyld. 

Saaledes  var  altsaa  Aanden  og  Forholdene  i  Rigshæren, 
før  det  endnu  var  kommet  til  Kamp  mod  Preussen.  Man 
kan  derfor  ikke  undre  sig  over,  at  det  gik,  som  det  gik. 
Tingene  havde  forandret  sig  siden  den  store  Napoleons  Tid. 
Ogsaa  under  ham  bestod  der  et  tysk  Fyrsteforbund;  men 
han  forenede  Rhinforbundets  Tropper  med  sin  store  Armé; 
han  førte  dem  til  Spanien  og  Rusland,  afskar  dem  fra  al 
Forbindelse  med  Hjemmet  og  deres  øverste  Krigsherrer  og 
forfremmede  selv  deres  Officerer  paa  Valpladsen;    bag  efter 


*;  Man  erindre,  at  Østerrigerne  bære  hvide  Uniformer. 

kunde  saa  de  «souveraine»  Ehinforbunds-Fyrster  afskrive  Of- 
ficerernes Udnævnelses  -  Patenter  paa  lige  saa  fint  Papir  og 
lige  saa  elegant,  som  de  lystede.  Saaledes  gik  det  den  Gang 
til  under  den  « franske«  Kejser,  og  saaledes  gaar  det  vel  og- 
saa  saa  temmelig  til  under  den  « tyske  •>  Kejser. 


Krigen  med  Preussen  begyndte  for  Sydstaternes  Ved- 
kommende den  16de  Juni,  paa  hvilken  Dag  preussiske  Trop- 
per fra  alle  Kanter  rykkede  ind  og  besatte  Hannover,  Kur- 
hessen  og  Kongeriget  Sachsen.  Imidlertid  varede  det  dog  ind 
i  Juli  Maaned,  fer  den  alvorlige  Kamp  begyndte;  thi  forst 
maatte  Preusserne  fuldstændig  skille  sig  af  med  Hannovera- 
nerne, hvad  der«  lykkedes  den  28de  Juni  ved  Kapitulationen 
i  Langensalza.  I  Mellemtiden  havde  Preusserne  kun  mindre 
Troppeafdelinger  at  stille  mod  de  to  tyske  Armeer,  som  saa- 
ledes maatte  have  kunnet  foretage  en  betydelig  og  for  Preus- 
serne meget  ubehagelig  Diversion  ind  i  disses  eget  Land; 
men  man  foretrak  at  blive  rolig  staaende  og  vente  paa  Fjen- 
den, til  han  var  færdig  med  sine  Forberedelser,  og  derpaa 
lade  sig  slaa  i  enkelte  Kampe. 

Saa  meget  forstod  man  sig  dog  paa  Krigen,  at  man 
indsaa  Nytten  af  et  ordnet  Spionvæsen.  Preussernes  store 
Held  vilde  man  navnlig  forklare  derved,  at  de  havde  deres 
Spioner  ude  allevegne,  ellers  kunde  de  umulig  vide  saa  god 
Besked;  dette  var  nu  vel  ogsaa  for  en  Del  Tilfældet;  men 
man  glemte  aldeles  deres  ypperlige  Generalstabskort  over 
hele  det  vestlige  og  mellemste  Tyskland.  At  ligge  paa  Lur 
efter  preussiske  Spioner  blev  saaledes  en  Hovedopgave  for 
den  tyske  Armé;  en  afskediget  Generalstabskapitain  var  Chef 
for  Spionvæsenet,  og  et  Lokomotiv  blev  stadig  holdt  beredt  i 
Wiesbaden,  for  at  han  uden  Ophold  kunde  iværksætte  sin 
« vilde  Jagti)  i  alle  mulige  Retninger.  Han  var  civilklædt 
tilstede  i  Wetzlar,  hvor  en  Del  preussiske  Tropper  samledes, 

Og  den  17de  Juni  kunde  han  ogsaa  afsende  den  Efterretning, 
at  Preusserne  rykkede  ned  ad  Lahnfloden  mod  Nassau;  denne 
Efterretning  fremkaldte  stor  Uro  i  Wiesbaden,  hvor  Tropperne 
:7kkede  ud  i  største  Forvirring  for  at  tage  mod  Fjenden; 
men  heldigvis  kom  der  snart  en  ny  Efterretning  om,  at  Fjen- 
d?n  ganske  vist  var  rykket  ud  af  Wetzlar,  men  at  han  ikke 
diog  ned,  men  op  ad  Lahn  mod  Kurhessen  og  Hannover. 
El  anden  Gang  kom  Fjenden  \irkelig,  men  nu  fangede  Syd- 
tyskerne den  Mand,  der  skulde  bringe  Meldingen,  som  Spion. 
Hermed  var  Sammenhængen  denne.  Den  24de  Juni  gik  et 
preussisk  Kompagni  Landeværnsmænd  fra  Bingerbruck  over 
Rhinen  til  Riidesheim;  den  hele  Expedition  var  kun  lagt  an 
paa  at  udplyndre  Vinkjælderne  her,  og  Preusserne  vare  lige 
saa  heldige  ved  dette  lille  Rovertog  som  ved  det  store  Felt- 
tog. Den  nassauske  Telegrafembedsmand  havde  forst  søgt  at 
afsende  en  Depeche  til  Wiesbaden;  men  da  de  preussiske 
Geværkugler  susede  ham  om  ørerne,  maatte  han  opgive  sin 
Hensigt  og  nøjedes  med  at  afsende  et  ridende  Bud.  Man 
troede  imidlertid  at  have  bragt  i  Erfaring,  at  en  preussisk 
Officer,  klædt  i  en  hvid  Sommerfrakke,  luskede  om  ved  Wies- 
baden; da  nu  det  ridende  Bud  kom  jagende  fra  Riidesheim 
og  uheldigvis  ogsaa  bar  en  hvid  Frakke,  var  man  sikker  paa 
at  have  gjort  en  vigtig  Fangst  og  trak  af  med  den  ulykke- 
lige Rytter  som  en  Spion.  Senere  søgte  Chefen  for  Spion- 
væsenet at  forebygge  slige  næsvise  Besøg  og  indrettede  derfor 
en  Udkigspost  i  en  hejt  liggende  Forlystelsesanstalt  ved  Rhi- 
nen; herfra  kunde  man  iagttage  den  preussiske  Side  af 
Floden  og  samtidig  have  Udkig  med  Spionerne  paa  hojre 
Rhinbred.  Chefen  opdagede  ogsaa  virkelig  en  Dag  i  en  Kir- 
sebærlund nogle  Mænd,  hvis  Adfærd  forekom  ham  højst  mis- 
tænkelig; de  bare  lange  Stænger  og  svingede  frem  og  tilbage 
med  dem:  kunde  det  ikke  være  Spioner,  som  ved  en  optisk 
Telegraf  stode  i  Forbindelse  med  Fjenden  ?  Mændene  maatte 
fianges  og  føres  til  Mainz;  til  alt  Held  kunde  de  imidlertid 

godtgjøre  deres  fuldstændige  Uskyldighed ;  de  vare  kun  gaaede 
ud  i  deres  egne  Haver  for  at  slaa  Kirsebær  ned  af  Træerne. 
De  sydtyske  Officerer  havde  ganske  rigtig  Forstand  paa, 
hvor  vigtigt  det  er  at  hindre  en  Fjendes  Fremrykken  ved  at 
afbryde  Veje  og  Broer.  Derimod  kunde  de  ikke  ret  bringe 
denne  theoretiske  Indsigt  til  praktisk  Anvendelse.  Den  nas- 
sauske Brigadegeneral  faldt  saaledes  paa  den  geniale  Tanke 
at  sprænge  alle  Jernbanebroer  og  Tunneler  i  Luften  oTer 
hele  Hertugdømmet.  Havde  han  fuldstændig  gjennemført  sin 
Tanke,  vilde  den  have  kostet  Landet  6  Millioner  Rigsdaler 
uden  iøvrigt  at  skade  Preusserne  det  mindste;  man  troede 
dog  at  kunne  indskrænke  sig  til  at  afbryde  Sporene  i  Tun- 
nellerne; men  Preusserne  medførte  imidlertid  et  helt  Korps 
af  Jernbanearbejdere  og  gjorde  snart  den  skete  Skade  god 
igjen.  For  øvrigt  kan  man  nok  fatte  den  ædle  Generals 
Tankegang;  han  havde  nemlig  vundet  sine  Sporer  som  An- 
fører for  en  Karlistbande.  Da  han  kæmpede  i  Spanien,  havde 
man  ingen  Baner;  naar  han  nu  skulde  drage  Nytte  af  sin 
Krigserfaring,  er  det  forstaaligt,  at  han  heller  ikke  vilde  vide 
noget  af  Baner  i  Nassau.  Det  bayerske  Armékorps  bar  sig 
ikke  en  Smule  klogere  ad  end  den  nassauske  General.  Man 
oprev  saaledes  Skinnerne  mellem  Koburg  og  Meiningen,  skjønt 
Bayrerne  holdt  begge  Byer  besatte;  det  kom  blot  an  paa  at 
demolere,  saa  bar  man  sig  dog  ad,  mente  man,  paa  samme 
Maade  som  Preusserne.  En  bayersk  Officer  kom  saaledes  en 
Dag  paa  den  Tanke  at  ødelægge  en  ypperlig  Landevej,  som 
førte  midt  gjennem  en  Slette  og  paa  begge  Sider  var  om- 
givet af  frodige  Rugmarker.  Han  gav  derfor  sine  Soldater 
de  nødvendige  Ordrer;  man  skulde  hugge  Vejen  op  og  kaste 
Gruset  og  Stenene  ind  paa  Markerne.  Soldaterne  vare  imid- 
lertid klogere  end  deres  Officer  og  forestillede  ham,  at  det 
dog  var  Synd  mod  de  stakkels  Bønder,  medens  Preusserne 
jo  alligevel  kunde  marschere  langs  Siderne  af  Vejen,  og  den 
godmodige  Fyr  lod  sig  overbevise:  «I  have  Ret:  ja,  saa  kunne 
vi  ogsaa  lade  være  med  det«. 

De  første  Krigsbegivenheder  vare  ledsagede  af  meget 
komiske  Episoder.  Saaledes  angrebe  Preusserne  den  hertuge- 
lige nassauske  Fæstning  Maxburg,  som  ligger  paa  en  smuk, 
med  Vinranker  beklædt  Hej  ved  Rhinen.  Bemeldte  Fæstning 
havde  en  gammel  afskediget  Kapitain  til  Fæstningskomman- 
dant,  og  en  Garnison  bestaaende  af  en  gammel  Invalid,  en 
dito  Kokkepige,  en  Hane  og  syv  Høns.  Som  man  ser,  var 
Garnisonen  ikke  en  Gang  saa  talrig  som  i  den  berømte  Fæstning 
i  Vaudevillen  «de  syv  militaire  Piger«.  Imidlertid  maa  de 
preussiske  Spioner  denne  Gang  have  været  mindre  vel  under- 
rettede, thi  en  preussisk  Kapitain  med  en  Afdeling  Soldater 
rykkede  frem  mod  Fæstningen,  bankede  paa  Porten  og  for- 
langte at  komme  ind.  Kommandanten  havde  gjort,  hvad  der 
stod  i  hans  Magt;  han  havde  lukket  Porten  af  og  søgt  at 
forstærke  sin  svage  Garnison  ved  at  faa  nogle  fredelige  Vin- 
gaardsmænd  til  at  tage  frivillig  Tjeneste.  Da  denne  Hverv- 
ning imidlertid  ikke  lykkedes,  kapitulerede  han  under  Protest 
mod  det  Qendtlige  Angreb,  Preusserne  rykkede  ind  og  be- 
mægtigede sig  hele  Krigsmateriellet ,  bestaaende  af  noget 
Krudt  og  et  Par  Kanoner  fra  Waterloo ,  der  paa  deres 
gamle  Dage  maatte  gjøre  Tjeneste  ved  Saluteringer.  Ved 
denne  Lejlighed  var  det  saaledes  Preusserne,  som  gave  det 
komiske  Parti,  og  det  samme  var  Tilfældet  ved  en  anden 
lille  Begivenhed,  som  gav  Stof  til  megen  Latter.  I  Lahn- 
stein  sad  nogle  Borgere  ved  deres  fyldte  Bægre,  men  en 
preussisk  Officer  var  tilstede  og  forspildte  dem  deres  Glæde 
ved  sin  raa  Opførsel.  De  besluttede  nu  at  skille  sig  af  med 
ham;  paa  en  Gang  styrtede  flere  Mennesker  ind  i  Gjæste- 
stuen  og  raabte:  «Der  er  Bayrerne;  de  rykke  allerede  ind  i 
den  øvre  Del  af  Byen«.  Officeren  styrtede  bort  og  ilte  til 
Koblenz  for  at  gjøre  Melding  herom,  og  preussiske  Tropper 
rykkede  ind  i  Lahnstein,  men  fandt  istedenfor  Fjender  kun 
de  svirende  Drikkebrødre. 

Saaledes  gik  Tiden  i  Løbet  af  Qorten  Dage;  endnu 
mærkede  man  ikke  følelig  til  Krigen,  men  Preusserne  havde 

bemægtiget  sig  hele  Nordtyskland,  vare  allerede  trængte  sejrrig 
ind  i  Bjøhmen,  og  den  truende  Krig  nærmede  sig  nu  for 
Alvor  med  stærke  Skridt  til  den  forud  dødsdømte  For- 
bundshær. 


I  Slutningen  af  Juni  Maaned  havde  General  Vogel  von 
Falkenstein  trukket  en  Hær  sammen  paa  henved  50,000  Mand. 
Bayrerne,  som  vare  lige  saa  talrige,  stode  ved  denne  Tid  i 
det  nordlige  Franken  mellem  Rhon  og  Thiiringerwald,  medens 
Prins  Alexanders  Korps  stod  nord  for  Frankfurt.  Falkenstein 
fattede  nu  den  Plan  at  trænge  sig  ind  mellem  de  to  Hære, 
sprænge  deres  Forbindelse  og  slaa  dem  hver  for  sig.  Den 
preussiske  Hær  gik  fra  Gotha  over  Eisenach  og  fulgte  saa- 
ledes  Jernbanen,  der  fører  fra  disse  Byer  over  Thiiringerwalds 
nordlige  Hjørne  ned  til  Fuldas  Dal.  Bayrerne,  som  havde 
faaet  Nys  om  denne  Marsch,  søgte  nu  at  trænge  over  Ehon- 
gebirge  for  at  spærre  Preusserne  Vejen;  men  Falkenstein 
sendte  General  Goeben  med  en  Division  mod  Bayrerne,  og  det 
kom  til  en  blodig,  men  uafgjørende  Træfning  ved  Dermbach, 
den  4de  Juli,  altsaa  Dagen  efter  Slaget  ved  Sadowa.  Bay- 
rerne maatte  imidlertid  opgive  Haabet  om  at  trænge  over 
Ehongebirge,  men  fulgte  nu  Saales  Floddal  paa  den  østlige 
Side  af  Rhon,  medens  Preusserne  fulgte  Fuldadalen,  vest  for 
samme  Kjæde.  I  flere  Dage  fortsatte  de  to  Hære  saaledes 
deres  Marsch  jævnsides  med  hinanden;  hvis  Prins  Alexander 
ved  denne  Tid  var  rykket  Bayrerne  i  Møde,  vilde  deres  For- 
ening vistnok  være  lykket;  men  nu  nølede  han  saa  længe 
hermed,  til  Prins  Karl  i  Mellemtiden  blev  slaaet.  Falkenstein 
brød  nemlig  med  sin  Hær  frem  mod  Bayrerne,  trængte  efter 
en  besværlig  Marsch  over  Ehongebirge  og  slog  den  (10de  Juli) 
Prins  Karls  Hær  saa  eftertrykkehg  ved  Kissingen,  at  Bayrerne 
maatte  trække  sig  tilbage  over  Mainfloden;  her  samlede  de 
nu  hele  deres  Styrke  og  ventede  det  preussiske  Angreb;  men 

Falkenstein  havde  foreløbig  naaet  sit  Maal  paa  denne  Kant; 
han  havde  hindret  de  to  Hæres  Forening  og  trængt  Bayrerne 
til  Side;  dem  lod  han  nu  ganske  rolig  staa  i  deres  Forsvars - 
stilling  bag  Mainfloden,  men  vendte  sig  derimod  uopholdelig 
mod  Prins  Alexanders  Hær.  Denne  General  sogte  at  spærre 
Spessarts  Passer  mod  de  fra  Kissingen  fremrykkende  Preussere ; 
men  ogsaa  hermed  kom  han  for  sent,  thi  en  asterrigsk-hessisk 
Division  under  General  Neiperg  blev  slaaet  ved  Lauffach  og 
Aschaffenburg  (lode  og  14de  Juli).  Efter  disse  blodige  Kampe 
tabte  Prinsen  aldeles  Modet;  han  opgav  sin  Stilling  ved 
Frankfurt,  som  han  havde  holdt  saa  længe,  og  trak  sig  med 
hele  sin  Hær  tilbage  mod  Syd  til  Odenwald.  Resterne  af 
Forbundsdagen  forlod  med  ham  den  gamle  By  og  flyttede 
•foreløbig«  til  Augsburg,  hvor  de  endnu  nogen  Tid  fristede 
en  ubemærket  Tilværelse.  Ogsaa  Hertugen  af  Nassau  og 
Storhertugen  af  Hessen  forlode  deres  Stater,  og  de  fremryk- 
kende Preussere  fandt  ingen  Steds  nogen  Modstand.  Tyskerne 
rose  ellers  Preusserne  for  den  Skaansel  og  Humanitet,  hvor- 
med de  « optræde  i  andre  Lande«,  men  de  indrømme  dog 
selv,  at  Preussernes  Opførsel  mod  Frankfurt  danner  en  Und- 
tagelse herfra;  man  kan  altsaa  tænke  sig,  hvorledes  de  huse- 
rede mod  den  ulykkelige  By.  I  den  danske  Krig  begyndte 
de  jo,  som  bekjendt,  med  at  inddrive  Pengekontributioner, 
og  i  Frankfurt  optoge  de  denne  Adfærd  i  forøget  Maalestok. 
General  Falkenstein  afpressede  Byen  6  Millioner  Gylden  kon- 
tant, og  da  han  d*en  19de  Juli  blev  afløst  af  General  Man- 
teuffel,  maatte  de  ulykkelige  Indvaanere  rykke  ud  med  yder- 
ligere femogtyve  Millioner,  for  ikke  at  tale  om  mange  andre 
Udpresninger,  som  bragte  flere  af  deres  bedste  Borgere  til 
Fortvivlelse;  saaledes  tog  Borgemesteren  FeUner  sig  selv  af 
Dage  for  ikke  at  understøtte  de  preussiske  Voldshandlinger. 
Man  kan  vel  fatte,  at  Aanden  i  de  sydtyske  Hære  ikke 
var  bleven  bedre  ved  de  gjentagne  Nederlag.  Man  søgte  til- 
dels at  forklare  sig  disse  Nederlag  ved  alskens  Beskyld- 
ninger om  Forræderi,  og  det  gik  i  saa  Henseende  navnlig  ud 

over  Badenserne,  hvis  Storhertug  jo  var  en  Svigersøn  af  Kong 
Wilhelm  og  næsten  kun  ved  Trusler  fra  de  øvrige  Sydstater 
var  bleven  revet  med  i  Stormløbet:  mod  Preussen.  Office- 
rerne lode  det  regne  med  Vittigheder  mod  Badenserne,  og  de 
bayerske  Soldater  sang  Spotteviser  om  dem: 
«I  wachet'  gern,  I  schloafet'  gern, 
Mocht'  weltlich  bleiben  und  geistlich  wer'n«. 

I  øvrigt  herskede  der  intet  bedre  Kammeratskab  mellem 
de  øvrige  Staters  Troper.  Bayrerne  gjorde  Nar  ad  Wiirttem- 
bergerne  eller  «Wurschtebergerne» ,  som  de  kaldte  dem,  og 
spottede  dem  som  « Spurveædere »,  og  disse  kaldte  igjen  hine 
for  "Bolleslugere') ;  skjønt  det  jo  nu  kunde  synes  en  temme- 
lig ligegyldig  Sag,  om  Schwaberne  holde  af  Kramsfugle  eller 
Bayrerne  af  tyske  Klumper  (Knodel),  saa  gave  disse  gjensidige 
Drillerier  dog  idelig  Anledning  til  storartede  Slagsmaal.  For- 
holdet var  ikke  bedre  mellem  Kurhesserne  og  Nassauerne. 
Det  er  en  gammel  Talemaade  at  sige  »saa  blind  som  en 
Kurhesser« ;  dette  fik  disse  nu  tidt  nok  at  høre  af  deres 
nassauske  Kammerater,  og  de  kaldte  da  til  Gjengjæld  disse  for 
<•  Harejægere ') ;  herved  sigtede  de  til  den  Kjendsgjerning,  at 
den  nassauske  Hertug  anvendte  sine  Soldater  til  Klappere 
ved  sine  store  Jagter,  hvad  Soldaterne  jo  ganske  vist  ikke 
kunde  gjøre  for. 

Det  forstaar  sig  i  øvrigt  af  sig  selv,  at  Mandstugten 
blandt  de  sydtyske  Hære  ikke  var  den  bedste.  Vi  ville  dog 
ikke  dvæle  ved  de  mangfoldige  Historier,  som  i  saa  Hen- 
seende fortaltes  om  deres  Udskejelser  mod  den  civile  Befolk- 
ning; thi  det  er  dog  vel  sluttelig  et  stort  Spørgsmaal,  om 
Preusseren  og  Nordtyskeren  i  saa  Henseende  ere  stort  bedre, 
men  selv  med  Hensyn  til  Krigstjenesten  gik  det  til  paa  en 
temmelig  gemytlig  Maade,  og  navnlig  synes  Bayrerne  i  denne 
Henseende  at  have  udmærket  sig.  Saaledes  kunde  en  Bayrer 
i  al  Uskyldighed  sige  til  sin  Kvartérvært:  «Naar  vor  Kapitain 
lader  os  stille  Klokken  otte,  saa  er  han  allerede  meget  glad, 
naar   vi   alle  ere  samlede  Klokken  ni».      En  Gang  blev  der 

slaæt  Generalmarsch,  medens  en  Flok  Bayrere  sade  i  en  Kro 
og  drak  deres  ^1;  de  bleve  imidlertid  rolig  siddende,  drak 
deres  Ol  ud  i  al  'Magelighed  og  slentrede  sluttelig  efter 
Haanden  af;  nogle  enkelte  bleve  endog  helt  tilbage,  og  da 
de  ø\nge  en  Times  Tid  senere  kom  igjen,  spurgte  Efter- 
nalerne  blot,  om  Listen  paa  de  udeblivende  var  bleven  læst 
op,  og  da  de  bleve  beroligede  i  saa  Henseende,  toge  de  ge- 
mytlig fat  paa  det  afbrudte  Drikkeri,  idet  en  af  dem  filosofisk 
bemærkede:  »Ja,  det  tænkt«  jeg  jo  nok! »  En  anden  Gang  traf 
det  sig,  at  en  Bayrer  stod  Vagt,  da  han  saa  sin  Kapitain 
komme  forbi;  han  stillede  nu  sit  Gevær  ind  i  sit  Skilderhus, 
ilte  efter  Kapitainen  og  gjorde  ham  en  Melding.  Da  en  Til- 
skuer udtrykte  sin  Forundring  over,  at  han  saaledes  turde 
løbe  fra  SLQ  Post,  svarede  han  snedig:  »Jeg  har  naturhgvis 
ikke  fortalt  min  Kapitain,  at  jeg  stod  paa  Post«. 

For  Bvrigt  sparede  man  ikke  paa  Krudtet  i  de  sydlige  Hære: 
men  hyppig  ødslede  man  det  rigtignok  bort  til  ingen  Verdens 
Nytte.  Saaledes  var  der  en  Dag  i  den  alier  sidste  Tid  af 
Felttoget  en  langvarig  Skyden  fra  Fæstningen  Hartmuhl  i 
Nærheden  af  Bieberich.  Kanonaden  varede  den  hele  Dag 
igjennem,  uden  at  det  var  muligt  at  se,  hvorfor  man  sked. 
Sluttelig  kom  man  efter,  at  der  for  nogle  Timer  siden  havde 
vist  sig  en  lille  ridende  Patrouille  paa  en  Hej  hinsides 
Rhinen;  derfor  fyrede  Artilleriet  nu  en  halv  Snes  Timer 
igjennem  les  paa  den  ulykkelige  Hej,  hvor  man  ikke  kunde 
ejne  et  eneste  levende  Væsen.  Det  var  i  evrigt  en  Lyst  for 
Soldaterne  at  plaffe  les  ved  enhver  mulig  Lejlighed;  man 
fyrede  alt,  hvad  man  kunde,  baade  med  Granater  og  Fuld- 
kugler efter  Patrouiller,  ja  selv  efter  enkelte  Personer,  og 
Fodfolket  stod  ikke  tilbage;  blev  der  udsendt  en  Patrouille 
for  at  spejde,  skod  Mandskabet,  saa  snart  det  fik  Kig  paa 
en  Pikkelhue;  i  Mangel  deraf  fyrede  Patrouillerne  paa  hin- 
anden, uden  at  bryde  sig  om  saadanne  Smaating  som  at 
sperge  efter  Feltraabet. 

Vi  skulle  dog  ikke  længere  trætte  vore  Læseres  Taal- 
modighed  med  disse  ynkelige  Historier.  Det  var  dog  sluttelig 
ikke  her  i  det  sydvestlige  Tyskland,  at  det  afgjørende  Slag 
mellem  Preussen  og  østerrige  blev  slaaet.  Preusserne  havde 
sejret  ved  Sadowa  (den  3dje  Juli  1866),  og  Benedeks  Hær 
søgte  for  største  Delen  Tilflugt  i  Olmiitz;  men  han  kunde 
kun  holde  den  ene  preussiske  Hær  under  Kronprinsen  tilbage 
foran  denne  Fæstning;  den  anden  Hær  under  Prins  Friederich 
Karl  rykkede  derimod  løs  paa  Wien.  Kejseren  søgte  at  redde 
sig  ved  at  drage  Frankrig  ind  i  Sagen,  og  Natten  efter  Slaget 
ved  Sadowa  meldte  en  Telegrafdepeche  til  Paris,  at  Kejser 
Franz  Joseph  nu  afstod  Venetien  til  de  Franskes  Kejser; 
men  Napoleon  forstod  ikke  at  gribe  dette  heldige  -Øjeblik, 
der  gav  ham  en  saa  glimrende  Lejlighed  til  at  gribe  ind  i 
Tysklands  Anliggender  og  gjøre  Kløften  mellem  Norden  og 
Syden  uoverstigelig  for  lang  Tid.  Hans  bedste  Tropper  vare 
fængslede  i  Mexiko,  og  skjønt  han  selv  havde  pustet  til  Ilden 
af  alle  Kræfter,  var  han  dog  nu  i  det  afgjørende  øjeblik 
ikke  beredt  paa  at  gribe  virksomt  ind.  Han  nøjedes  derfor 
med  en  Fredsmæglers  Rolle  og  søgte  først  og  fremmest  at 
skaffe  østerrige  en  Vaabenstilstand.  Napoleon  var  imidlertid 
ikke  meget  heldig  i  sine  Bestræbelser;  thi  Preussen  afviste 
ganske  vist  ikke  Frankrigs  Mægling,  men  Kong  Wilhelm  er- 
klærede dog  paa  det  bestemteste,  at  han  ikke  vilde  standse 
sine  militaire  Foretagender  mod  østerrige,  før  han  havde  ^sikre 
Garantier  for,  at  dette  Land  virkelig  vilde  bekvemme  sig  til 
Fred.  Napoleon  kunde  lige  saa  lidt  bevæge  Italien  til  at 
standse  sine  Fjendtligheder,  hvad  Kejser  Franz  Joseph  dog 
havde  haabet  ved  at  afstaa  Venetien  til  Frankrig.  Den  preus- 
siske Hovedhær  fortsatte  altsaa  sin  Marsch  mod  Wien,  og 
man  kunde  allerede  fra  Hovedstaden  se  de  Qendtlige  Vagt- 
blus paa  Donaus  nordre  Bred,  da  VaabenhvUen  blev  afsluttet 
i  Nikolsburg.  østerrige  maatte  finde  sig  i  de  preussiske 
Erobringer  nord  for  Main,  maatte  anerkjende  det  nordtyske 
Forbund  og  betale  betydelige  Krigsomkostninger. 

Den  Vaabenhvile,  som  var  afsluttet  med  Østerrige,  omfet- 
t«de  ikke  de  sydtyske  Hære.  General  Manteuffel  trak  yderligere 
Forstærkninger  til  sig  af  Mecklenborgere,  Oldenborgere  og 
flere  andre  nordtyske  Tropper,  og  Kampen  fortsattes  endnu 
nogen  Tid  med  uafbrudt  Held  for  Preusserne,  der  trængte 
frem  til  Wurzburg  og  Nurnberg.  I  Begyndelsen  af  August 
kom  det  dog  ogsaa  her  til  en  Vaabenhvile,  som  endnu  samme 
Maaned  gik  over  til  en  endelig  Fred.  Wurttemberg,  Baden 
og  Bayern  maatte  betale  Krigsomkostninger,  anerkjende  de 
preussiske  Erobringer  og  det  nordtyske  Forbund;  endvidere 
maatte  de  love  at  lade  Toldforbindelsen  bestaa  med  det 
nordlige  Tyskland. 

Frankrig  kunde  ganske  vist  kun  med  den  største  Uro 
se  paa  disse  betydelige  preussiske  Magtudvidelser,  og  Kejser 
Napoleon  søgte  endnu  nogen  Tid  at  sætte  Floden  Main  som 
en  Grænse  mellem  Norden  og  Syden;  man  fik  saaledes  indsat 
den  Bestemmelse  i  Pragerfreden,  at  de  sydtyske  Stater  knnde 
træde  sammen  i  en  nærmere  Forening,  og  der  blev  sikret 
denne  Forening  en  »international,  uafhængig  Existens«;  men 
dette  var  et  tomt  Ord,  og  han  var  paa  ny  bleven  fert  bag 
Lyset  af  Grev  Bismarck,  som  allerede  den  Gang  hemmelig 
havde  afsluttet  Alliancetraktater  med  de  sydtyske  Stater,,  i 
Følge  hvilke  disse  Staters  Tropper  i  Tilfælde  af  en  Angrebskrig 
skulde  stilles  under  preussisk  Overbefaling.  Tysklands  Enhed 
under  preussisk  Ledelse  var  saaledes  allerede  nu  en  af- 
gjort Sag. 

Den  tyske  Forbundshær,  som,  rigtignok  højlig  mod  sin 
Vilje,  havde  fremmet  Preussens  Sejre  i  saa  hej  Grad,  skulde 
snart  kun  være  et  Sagn.  Allerede  ved  Krigens  Begyn- 
delse havde  de  mere  indsigtsfulde  kunnet  indse  dette  Re- 
sultat. I  Ems  vidste  man  at  fortælle  følgende  oplysende  Hi- 
storie: En  gammel  russisk- Officer,  der  havde  deltaget  i 
Felttogene  1812—14  med  stor  Udmærkelse,  tog  en  Dag  i 
Begyndelsen  af  Juli  til  Frankfurt  for  at  tage  »Forbundshæren« 
i  øjesyn.     Da  han  vendte  tilbage,   spurgte   man   ham  om 

hans  Mening,  og  han  svarede  lakonisk:  «Den  bliver  slaaet!» 
Man  indvendte  imod  ham,  at  de  to  Armékorps  dog  talte 
130,000  Mand,  og  at  Sydtyskerne  vare  tapre  Folk.  "Ganske 
vist!«  svarede  han;  «det  véd  jeg  alt  sammen  meget  vel; 
men  tillad  mig  at  anvende  en  Sammenligning.  De  vil  f.  Ex. 
give  en  glimrende  Middag;  De  skyer  ingen  Omkostninger,  De 
kjøber  de  bedste  og  dyreste  Sager,  men  derpaa  begaar  De 
den  skæbnesvangre  Fejl  at  overdrage  Tillavningen  af  Maaltidet 
ikke  til  Deres  Kok,  men  til  Kusken.  Ser  De;  det  af  Kusken 
fordærvede  Stof  til  en  ypperlig  Middag  er  —  Forbundshæren«. 

«Det  er  sorgeligt!« 

«Ja,  men  sandt!«  gjensvarede  Russeren. 

De  følgende  Aars  Begivenheder  have  givet  Russeren 
yderligere  Ret;  Frankrig  har  dyrt  maattet  føle,  at  det  ikke 
fik  at  bestille  med  den  gamle  Rigsarmé,  men  at  Preussen  i 
de  fire  Aar  fra  1866 — 70  fik  lavet  hele  Sydtysklands  Hær- 
væsen om.  Stoff"et  var  alt  forud  tilstede,  og  Kokke  af  første 
Rang  forstode  at  tillave  Retterne  paa  bedste  Maade;  det 
stakkels  Frankrig  maatte  betale  Gildet. 

Fr.  Granzow. 


Johaimes  Clirysostoimis  og  Kejserinde  Eudoxia.*) 


I  en  tidligere  Afhandling**)  i  dette  Bind  af  •Historisk  Archiv« 
er  det  udførlig  udviklet,  hvorledes  det  romerske  Eige  sidste 
Gang  blev  delt  395  mellem  Kejser  Theodosius's  to  Sønner, 
den  18-aarige  Arcadius,  som  fik  de  østlige  Præfekturer,  og 
den  11-aarige  Honorius,  som  fik  de  vestlige  Provinser.  Læ- 
seren vil  ogsaa  samme  Sted  finde  udviklet,  hvorledes  Kejser 
Arcadius  i  Begyndelsen  af  sin  Kegering  lod  sig  lede  af  sin 
Formynder,  Galleren  Kufinus,  men  at  dennes  Magt  blev  un- 
dergravet af  Eunuchen  Eutropius,  som  fik  sin  Herre  gift  med 
den  unge  og  smukke  Eudoxia,  en  Datter  af  Frankeren  Bauto; 
kort  efter  dette  Giftermaal  blev  Eufinus  dræbt  i  selve  Kej- 
serens Nærværelse  under  en  Eevue  over  de  gotiske  Hjælpe- 
tropper, som  Stilicho  havde  sendt  det  østlige  Eige. 

Arcadius  kunde  dog  ikke  leve  uden  «en  højre  Haand«, 
og  næppe  var  han  bleven  sin  forrige  Minister  kvit,  før  han 
kastede  sig  i  Armene  paa  en  endnu  uværdigere  Yndling,  Eu- 
tropius, som  fra  ringe  Stand  havde  svunget  sig  op  til  en  af 
de  anseligste  Stillinger  ved  Hoffet  i  Constantinopel,  i  hvilken 
Stilling  han  ranede  og  røvede,  som  endnu  ingen  Yndling 
havde  gjort  ved  dette  fordærvede  Hof.     Han  organiserede  et 


•)  Efter:   St.  Jean  Chrysostome  et  l'imperatrice  Eodoxia  par  Åmédée 

Thierry. 
**)  »Placidia,  den  vestromerske  Kejserdatter  og  restgotiske  Dronning« 
Side  76  og  % ,  jfr.  særlig  Side  79-80. 
Hutomk  AieliiT.    1&T3.    I.  17 

formeligt  Korps  af  Anklagere,  der  støvede  Riget  igjennem 
for  at  finde  Folk,  hvem  det  kunde  betale  sig  at  stille  for 
Domstolene,  og  han  vidste  at  indhente  sine  Fjender  ved  Ri- 
gets yderste  Grændser.  Han  indsatte  og  afsatte  Embeds- 
mænd, samtidigt  med  at  han  selv  tilranede  sig  enhver  Vær- 
dighed, og  for  at  smigre  sin  Velynder  satte  han  endelig  den 
berygtede  Lov  om  Majestætsforbrydelse  igjennem,  en  Lov, 
som  vilde  ramme  Forbrydelsen,  endnu  før  den  var  fuldført, 
og  straffede  den  ikke  alene  paa  Forbryderen  selv,  men  ogsaa 
paa  hans  Børn.  Ingen  kan  vide,  hvorlænge  og  hvorvidt  En- 
tropius  kunde  have  drevet  sit  Uvæsen,  hvis  han  ikke,  som 
den  Slags  Karakterer  i  Almindelighed  pleje,  selv  havde  knyttet 
det  Net,  hvori  han  fangedes,  ved  uoverlagt  at  skaffe  sig  en 
Medbejler  til  Magten  i  Kejserindens  Person.  Af  hende  havde 
han  taget  fejl,  og  da  hun  troede  sig  fast  i  Kejserens  Yndest, 
var  den  første  Frugt,  hun  begjærede  af  Magtens  Sødme,  at 
se  sin  forrige  Patron  styrtet,  et  ønske,  hun  fik  opfyldt,  da 
Eutropius  4  Aar  efter  Kejserindens  Tronbestigelse  maatte 
dele  Rufinus's  Skæbne  og  strække  Hovedet  for  Bødlens 
Sværd,  ikke  fordi  han  havde  banet  sig  Vej  til  de  højeste 
Stillinger  ved  allehaande  slette  Midler,  men  fordi  han  —  som 
Anklagen  lød  —  havde  forspændt  sin  Vogn  med  «de  hellige 
Muldyr«,  det  vil  sige  med  Kejserens  eget  Forspand. 

Dette  skete  399,  og  forgæves  havde  Chrysostomus,  der 
t  da  var  Biskop  i  Constantinopel,  lagt  sig  imellem  for  at  redde 
Uslingens  Liv;  forgæves  havde  han  aabnet  Alteret  for  ham 
som  et  sikkert  Tilflugtssted  for  alle  dødsdømte;  den  faldnes 
Frygt  var  for  stor,  til  at  han  kunde  nære  Tillid  til  den  Kir- 
kes og  den  Mands  Beskyttelse,  han  saa  ofte  i  sin  Magts  Dage 
havde  haanet;  han  flygtede  fra  Kirken  og  fandt  sin  Død  i 
Chalcedon,  og  det  syntes  nu,  som  om  Arcadius  kun  skulde 
blive  én  Indflydelse  undergiven,  nemlig  Eudoxias,  der  som 
Sejrherre  havde  fordrevet  sine  Rivaler. 

Men  Skæbnen  eller  Tilfældet  vilde,  at  den  uindskrænkede 
Hersker  i  Byzanz  skulde  have  endnu  en  Herre  og  Eudoxia 

endnu  en  Rival  at  bekæmpe,  der  var  fiygteligere  end  alle  de 
andre,  og  denne  hendes  Medbejler  var  ingen  anden  end 
Chrysostomus,  hvem  Eutropius's  Lune  havde  hævet  til  Erke- 
bispestolen,  og  hvis  Ey  for  en  Del  grundlagdes  ved  den  Be- 
skyttelse, han  i  Egenskab  af  Kirkens  øverste  viste  den  faldne. 
Om  Chrysostomus  og  hans  Virksomhed  for  Kirken  og  Byen 
drejer  sig  fra  nu  af  Hoffets  Historie,  og  vi  ville  derfor  her  i 
korte  Træk  gjengive  denne  Mands  Levnetsleb,  førend  han 
ved  sin  Virksomhed  i  Constantinopel  kom  til  at  gribe  ind  i 
det  hele  Riges  Skæbne. 

Han  var  født  i  Aaret  347  i  Åntiochia  i  en  anset  og 
velstaaende  Familie  af  militair  Stand  og  opvoxede  i  denne 
overdaadige  Provinshovedstad  som  en  god  Kristen,  vejledet 
i  Kristendommen  af  sin  egen  Moder,  Anthusa,  som  blandt 
sine  fromme  Trosfæller  endog  havde  et  udmærket  Lov  i  Hen- 
seende til  Forstand  og  Hjert«.  Hun  hørte  til  de  Madre,  der 
have  Resignation  nok  til  at  tro,  at  naar  Børnene  engang 
efter  frit  Valg  ere  slaaede  ind  paa  en  bestemt  Vej,  saa  vil 
ingen  Indflydelse  udefra  bringe  dem  paa  Afveje.  Da  hun 
havde  set,  hvor  oprigtig  hendes  Søn  var  i  sit  Forhold  til  Gud, 
sendte  hun  ham  uden  Frygt  til  Libanius's  bekjendte  Rhetor- 
skole  i  Athen.  Her  studerede  han  Veltalenhed  og  lagde 
Grunden  til  det  Ry,  der  senere  skaffede  ham  Navnet  Chryso- 
stomus eller  Gyldenmund;  men  har  Libanius  end  her  under 
Udlægningen  af  de  græske  Classikere  forsøgt  at  smugle  Heden- 
skabet ind  i  de  unge  Menneskers  Fantasi,  saa  har  Arbejdet 
været  spildt  paa  Chrysostomus,  der  kunde  finde  Glæde  i 
den  hedenske  Tankerigdom  og  Formfuldkommenhed,  uden 
derfor  at  gjøre  disse  Sysler  til  sit  Livs  Opgave. 

I  Virkeligheden  blev  ogsaa  hans  Livsmaal  et  ganske 
andet,  end  hans  Lærer  havde  tænkt  sig.  Fra  den  juridiske 
Løbebane,  som  han  var  slaaet  ind  paa,  gik  han  i  Kirkens 
Tjeneste  og  blev  i  sin  Fødeby  valgt  til  Forelæser  af  den 
hellige  Skrift  og  senere  til  Degn  og  Præst,  til  hvilket  Kald 
han,    efter   en  kort  Tid  at  have  været  Eneboer,    hengav  sig 

med  al  den  Iver,  der  var  ham  ejendommelig.  Og  her  i  An- 
tiochia,  hvor  den  største  Rigdom  og  den  dybeste  Armod,  den 
mest  forsagende  Afholdenhed  og  den  mest  udskejende  Verds- 
lighed boede  Dør  om  Dør,  lagdes  Grunden  til  denne  mærke- 
lige Mands  Karakter,  der  senere  greb  saa  dybt  ind  i  Kirkens 
Liv  ved  sin  Ærefrygt  for  det  hellige,  sin  sædelige  Kraft,  sin 
strenge  Alvor  og  sin  glødende  Kjærlighed  til  Alt,  hvad  der 
i  den  Tid,  hvori  han  levede,  var  trængende  eller  fortabt. 
Under  Varetagelsen  af  sit  Embede,  i  sin  Sjælesorg  og  i  sine 
Prædikener  lagde  han  allerede  den  Gang  en  saa  frygtesies 
Iver  for  Sandheden  og  Retten  for  Dagen  ved  Siden  af  en  saa 
stor  praktisk  Fromhed,  at  hans  Fødeby  gjerne  havde  beholdt 
ham,  og  han  selv  gjerne  var  bleven  her,  hvor  hans  Virksomhed 
havde  efterladt  sig  saa  tydelige  Spor,  hvis  han  ikke,  da  Eu- 
tropius  forflyttede  ham  til  Constantinopel,  heri  havde  set  et 
højere  Kald,  som  han  ikke  turde  være  ulydig.  Denne  Kal- 
delse skete  i  Aaret  397,  og  2  Aar  efter  —  da  Eutropius  var 
falden,  og  Chrysostomus  ved  sin  myndige  Mellemkomst  havde 
forøget  sin  Magt  i  Kirken  og  styrket  sin  Indflydelse  ved 
Hoffet  og  hos  Folket  —  begynder  den  følgende  Beretning 
om  en  Kamp,  der  vel  maa  kaldes  den  frygteligste,  der  nogen 
Sinde  har  rystet  en  Stat  og  en  Kirke,  efter  som  den  drog 
Høje  og  Lave  med  ind  i  Stridens  Hede,  kaldte  Constantino- 
pels  fattige  Befolkning  til  Kamp  imod  de  Rige  og  endte  med 
at  dele  den  hele  da  bekjendte  Verden  i  to  fjendtlige  Lejre. 


I. 

Paa  det  Punkt,  da  vor  Fortælling  begynder,  havde  Eu- 
doxia  i  4  Aar  delt  Kejsertronen  med  Arcadius.  Hun  var 
endnu  lige  saa  smuk,  som  dengang  Kejseren,  blændet  af 
hendes  udmærkede  Skjønhed,  havde  gjort  hende  til  sin  Ge- 
malinde. Derimod  var  der  foregaaet  en  stor  Forandring  med 
den  beskedne,   tilbageholdne,  unge  Dames  Karakter,  efter  at 

hun  havde  besteget  Kejsertronen.  Af  den  faderløse  lille  Pige 
var  der  blevet  en  stolt  og  bydende  Karakter,  som  var  for- 
nøjelsessyg over  al  Maade  og  dertil  i  en  uhyre  Grad  penge- 
gridsk,  og  i  samme  Grad  som 'hun  følte  sig  kjed  af  sit  Ægte- 
skab eller  rettere  af  sin  Ægtemand,  i  samme  Grad  var  hendes 
Indbildskhed  stegen  ved  at  være  dragen  frem  til  en  saa  ud- 
mærket Plads. 

Af  Theodosius's  to  Senner  var  Arcadius,  den  ældste, 
mere  retskaffen  i  Tænkemaade  end  Broderen  Honorius,  med 
hvem  hans  Liv  dog  havde  det  tilfælles,  at  det  henrandt  i  en 
vis  sygelig  Søvnigheds  Tilstand,  der  stod  i  god  Overensstem- 
melse med  hans  aandelige  Sløvhed.  Uden  Spor  af  Interesse 
for  nogen  alvorlig  Beskæftigelse  var  han  som  skabt  til  at 
lade  sig  føre  af  sine  Hofembedsmænd  og  sine  Ministre  og 
siden  af  sin  Kone,  der  tænkte  og  handlede  for  ham.  Det 
syntes,  kort  sagt,  som  om  denne  30-aarige  Olding  ved  en 
mærkelig  Afdgelse  fra  Naturens  sædvanlige  Orden  fra  Barn 
var  bleven  Gubbe  uden  at  have  gjennemgaaet  Manddoms- 
alderen.  Men  ikke  desto  mindre  var  der  to  Ting,  som  endnu 
formaaede  at  vække  ham  af  hans  vanlige  Des,  og  det  var  en 
sygelig  Nidkjærhed  for  Kejserindens  Ære  i  Forening  med  en. 
lige  saa  stor  Ængstelighed  for  at  lægge  sig  ud  med  Kirken. 
Under  Indtrykket  af  den  ene  eller  den  anden  af  disse  to 
Indflydelser  kunde  han  blive  som  rasende,  medens  han  ellers 
tilbragte  sin  Tid  fortabt  i  sig  selv  og  sine  puerile  Sysler 
og  i  øvrigt  uvidende  og  ubekymret  om,  hvad  der  fore- 
gik i  hans  Hus  eUer  hans  Rige.  Med  en  saadan  Mand 
og  uden  nogen,  der  kunde  vejlede  og  støtte  hende  ved  et 
fordærvet  Hof,  havde  Eudoxia  snart  faaet  Smag  paa  Verdens 
Glæder,  der  vare  ganske  ny  for  hende,  eller  rettere,  hun 
havde  med  hele  sin  Naturs  Lidenskabelighed  styrtet  sig  ind 
i  dem.  Men  derunder  led  hendes  Rygte,  og  Eutropius  blev 
i  Tide  styrtet,  da  han  ellers  kunde  have  givet  hendes  Mand 
Oplysninger,  der  maatte  have  ledet  til  et  uundgaaeligt  Brud. 
Hendes  første  Tilbeder   var  en  af  Kejserens  egne  fortrolige. 

en  Hofembedsmand  ved  Navn  Johannes,  som  var  Arcadius's 
hajre  Haand  og  rimeligvis  samtidig  det  skjulte  Redskab,  ved 
hvilket  Kejserinden  styrede  saavel  Riget  som  sin  Mand. 
Deres  Forbindelse  varede  flere  Aar,  og  der  blev  lagt  saa  lidt 
Dølgsmaal  paa  den,  at  den  unge  Prins,  Theodosius  II,  som 
saa  Dagens  Lys  i  Aaret  401,  i  Folkemunde  blev  udlagt  som 
Fjørstetilbederens  Søn.  Dette  skandalose  Forhold  gav  Anled- 
ning til  en  Række  Opror,  under  hvilke  Yndlingen  vel  fjer- 
nedes, men  snart  igjen  vendte  tilbage,  indtil  Folket  en  Gang 
med  Vaaben  i  Haand  trængte  ind  i  hans  Hus  og  nødte  ham 
til  at  flygte.  Det  Ly,  som  han  fandt,  blev  imidlertid,  saa- 
ledes  sige  nogle,  opdaget  ved  Chrysostomus's  Hjælp,  og  da 
Rygtet  herom,  enten  det  nu  var  grundet  eller  ikke,  kom 
Kejserinden  for  øre,  bidrog  det,  som  man  kan  tænke,  ikke 
til  at  forbedre  Forholdet  mellem  de  to  Fjender,  men  efterlod 
et  uudslukkeligt  Had  i  den  ene  af  Parternes  Hjerte. 

Arcadius's  Blindhed  blev  alene  overtruffen  af  Kejserindens 
grænseløse  Ærgjærrighed.  Da  hun  ikke  længer  var  tilfreds  med 
at  udøve  en  uindskrænket  Myndighed  i  alle  Statsanliggender, 
lod  hun  sig  i  Januar  Maaned400  tillægge  Navnet  »Augusta«, 
og  som  om  denne  Titel  end  ikke  var  hende  nok,  fordrede  hun 
endog,  at  hendes  Statue  i  Lighed  med  Kejserens  skulde  fares 
omkring  i  alle  Orientens  Byer  som  Gjenstand  for  offent- 
lig Tilbedelse,  en  Fordring,  der  fremkaldte  en  ny  Række 
Oprør,  efter  som  alt  Kvindeherredømme  var  Grækerne  forhadt, 
og  man  i  dette  Eudoxias  Forlangende  saa  et  Forsøg  paa  at 
tilrane  sig  kejserlige  Privilegier.  Honorius  undlod  heller  ikke 
at  gjøre  sin  Broder  opmærsom  paa  den  Utilfredshed,  Kejser- 
indens taabelige  Ærgjærrighed  havde  vakt,  men  Eudoxias 
Indflydelse  var  mægtigere  end  Broderens,  og  hun  satte  sin 
Vilje  igjennem. 

Saa  uindskrænket  det  Herredømme  end  var,  som  Kej- 
serinden efter  Eutropius's  Død  øvede  over  sin  Ægtefælle,  var 
der  dog,  som  sagt,  i  hans  Sjæl  Plads  for  endnu  en  Følelse, 
Frygten  for  Erkebispen.     Devot,   som  Arcadius  var,  frygtede 

han  intet  mere  end  at  lægge  sig  ud  med  Kirken,  og  til 
denne  Frygt  kom  den  Skræk ,  som  Chrysostomus's  Ka- 
rakter indgød  ham.  Han  havde  aldrig  forhandlet  med  ham 
uden  under  meget  alvorlige  Omstændigheder,  og  hver  Gang 
Bispen  kom  til  ham,  kom  han  i  sin  hele  gejstlige  Myndighed, 
udrustet  med  Kirkens  kraftigst«  Vaaben,  som  en  Talsmand 
for  dens  Eettigheder  eller  som  en  Talsmand  for  Folket,  hvis 
Afgud  han  var,  og  Arcadius  havde  hver  Gang  givet  efter. 
selv  naar  Chrysostomus  lige  frem  optraadte  som  Anklager  af 
Hoffet  og  dets  skandaløse  Uretfærdigheder.  Under  saadanne 
Omstændigheder  vilde  Chrysostomus  let  med  lidt  mindre 
Heftighed  i  sin  Karakter  og  lidt  mindre  Lyst  til  at  vise  sin 
Magt  have  opnaaet  en  uindskrænket  Myndighed  over  Re- 
genten eller  i  det  mindste  have  dannet  en  Modvægt  mod 
Kejserindens  Indflydelse,  noget,  som  denne  ved  Hjælp  af  sit 
herskesyge,  kvindelige  Instinkt  snart  indsaa.  Men  ved  Hjælp  af 
samme  Instinkt  fandt  hun  hurtig  et  Middel  herimod,  idet 
hun  benyttede  de  lange  Mellemrum,  i  hvilke  Bispen  ikke 
\iste  sig  ved  Hoflet,  til  paa  alle  Maader  at  sværte  ham  hos 
Kejseren,  hvad  der  ikke  faldt  vanskeligt,  efter  som  den  fromme 
Mands  strenge  Karakter  og  hele  besynderlige  Levevis  frembød 
Sider  nok,  hvorfra  han  kunde  angribes.  Snart  var  det  Lat- 
terens Vaaben,  hun  betjente  sig  af,  snart  Rygter  og  Bagta- 
lelser, og  denne  snedige  Angrebsmaade  lykkedes  kun  alt  for 
godt  over  for  en  Mand,  hvis  hele  Selvstændighed  bestod  i  efl;er 
Forgodtbefindende  at  give  sig  forskjellige  Indflydelser  i  Vold. 
Alle,  som  nu  vilde  behage  ved  Hoffet,  maatte  naturligvis 
gjøre  sig  til  et  villigt  Redskab  for  Kejserindens  Hævn,  og 
saaledes  gik  det  til,  at  der  i  det  kejserlige  Palads  dannede 
sig  et  formeligt  Forbund  mod  Erkebispen,  i  hvilket  Kejser- 
inden var  det  ledende  Element. 

Næstefter  Eudoxia  indtog  dog  tre  af  Heftets  Damer  den 
vigtigste  Plads  i  dette  Forbund.  Historien  har  opbevaret 
deres  Kavne:  Marsa,  Castricia  og  Eugrafia.  Det  var  ikke 
Tilfældet,   men  Fællesskab  i  Karakter  og  Tænkemaade,   som 

havde  bragt  dem  sammen.  Alle  tre  vare  de  Enker,  og  alle 
tre  søgte  lige  saa  omhyggelig  at  bevare  Eesterne  af  deres 
Ungdom  som  at  bevare  og  forøge  den  uhyre  Formue,  de 
paa  alle  Maader  havde  sammenskrabet  i  Medfør  af  den  Gunst, 
hvori  de  stode  hos  Kejserinden.  Eudoxia  var,  som  vi  alt 
have  bemærket,  i  højeste  Grad  pengegridsk,  og  det  var  næsten 
utroligt,  hvad  denne  »anden  Jesabel »  vidste  at  tilrane  sig; 
navnlig  havde  Eygtet  travlt  med  at  fortælle  om  en  Vingaard, 
som  hun  havde  skilt  en  fattig  Enke  ved.  I  alle  disse  Røverier 
fandt  hun  kun  Modstand  hos  den  eneste  Mand,  som  i  Con- 
stantinopel  vovede  at  trodse  hende,  nemlig  Chrysostomus,  der 
i  sine  Taler  gjorde  dette  Rov  fra  den  fattige  Enke  lige  saa 
berømt  som  Ranet  af  Naboths  Vingaard.  Men  Bispen,  der 
saaledes  anden  Gang  kom  til  at  krydse  Kejserindens  Veje, 
blev  naturligvis  ikke  derved  mere  behagelig  for  det  forbry- 
deriske Forbund,  hvori  Regen  tinden  og  Marsa  vistnok  vare 
Sjælen,  men  i  hvilket  dog  Eugrafia  indtog  den  mest  frem- 
trædende Plads  paa  Grund  af  det  aabenlyse  fjendtlige  For- 
hold, hvori  hun  traadte  til  Bispen.  Af  de  tre  Medforbundne 
var  hun  den,  der  mindst  kunde  lægge  Dølgsmaal  paa  sit 
Had  til  den  fælles  Fjende,  og  det  maaske,  fordi  hun  mere 
end  de  andre  havde  Trang  til  at  opfriske  sin  falmede  Skjøn- 
hed  ved  Hjælp  af  kunstige  Midler.  Da  hun  nemlig  forlængst 
havde  « passeret  Linien«,  fandt  hun  intet  andet  Middel  til  at 
holde  en  flygtende  Tilbederskare  tilbage,  og  man  saa  hende 
derfor  selv  i  Kirken,  »sminket  som  et  ægyptisk  Afgudsbillede« 
med  alle  de  Skjønhedsmidler,  som  Constantinopels  Parfume- 
handlere evnede  at  tilvejebringe.  Disse  udlevede  Koketter 
vare  imidlertid  en  sand  Rædsel  for  Chrysostomus.  Han  an- 
greb dem  i  Kirken,  ja  truede  dem  med  Kirkens  Ban,  hvis 
de  ikke  gave  Afkald  paa  disse  Toiletter  og  Frisurer,  som  stjal 
saa  mange  Penge  fra  de  fattige« ,  og  som  ved  den  Maade, 
hvorpaa  de  stillede  Haaret  til  Skue,  vakte  offentlig  Forargelse. 
Hvad  der  gav  disse  hans  Taler  en  forøget  Braad,  var  den 
Omstændighed,  at  de  saa  at  sige  udslyngedes  lige  i  Ansigtet 

paa  de  paagjældende,  idet  Chrysostomns  ikke,  i  Lighed  med 
sine  Kolleger,  talte  fra  Korderen,  men  fra  en  særegen  Præ- 
dikestol, der  vår  anbragt  i  Højde  med  de  Gallerier,  hvor 
Kvinderne  sade.  Derfra  svævede  hans  Blik  ud  over  Hoffets 
Damer,  og  man  forstaar  da  let,  at  det  mindste  Blik,  den 
mindste  Bevægelse  med  Haanden,  som  Taleren  gjorde,  kunde 
give  hans  Formaninger  en  bestemt  Adresse,  som  Tilhørerne 
godt  opfattede. 

En  rasende  Begjærlighed  efter  Hævn  opflammede  da  Eu- 
grafia,  og  da  hun  var  rig,  havde  hun  let  ved  i  sit  Hus  at 
samle  alle  dem,  der  paa  nogen  Maade  vare  misfornøjede  med 
Chrysostomns,  og  deres  Tal  var  stort.  Hendes  Hus  blev 
Arnestedet  for  Sammensværgelsen,  det  fælles  Foreningspunkt 
imellem  Byen  og  Slottet,  hvor  Lægfolk  og  Gejstlige  bragte 
Ved  til  det  Baal,  der  skulde  fortære  Biskoppen.  I  disse 
Sammenkomster  var  det,  at  enhver  Plan  mod  den  fælles 
Fjendes  Liv  blev  smedet,  og  herfra  var  det,  at  de  løgnag- 
tige Beskyldninger  imod  Bispen  udgik.  Her  fortalte  man  og 
lod,  som  man  troede,  at  den  fromme  Mand  for  at  berige  sig 
selv  plyndrede  Kirken,  at  han  søgte  Ensomhed  med  unge 
Piger,  og  frem  for  alt,  at  han  overgav  sig  til  vilde  Orgier  og 
"cyclopiske  Maaltider»  *). 

Disse  Beskyldninger  vare  ganske  vist  latterlig  usand- 
færdige for  dem,  der  kjendte  den  til  Overdrivelse  maadehol- 
dende  Mand,  men  hans  særegne  Levevis  gav  dog  disse  Ryg- 
ter et  Skin  af  Sandhed  for  dem,  der  kun  paa  fjærnt  Hold 
saa  Chrysostomns,  fordi  hans  svage  Helbred,  der  yderligere 
var  bleven  svækket  ved  et  strengt  Klosterliv,  ikke  tillod  ham 
at  leve  som  andre  Mennesker,  ja  endog  paabød  ham  den 
yderste  Tarvelighed  i  Mad  og  Drikke.  Fajer  man  nu  dertil, 
at  hans  tunge,  noget  pirrelige  Sind  gjorde  ham  Ensomheden 
kjær,  vil  man  forstaa,  at  hans  hele  Levesæt  ikke  kunde  an- 


*)  Maaltider,  ved  hvilke  de  Kristne  beskyldtes  for  at  spise  deres  egne 
Børn. 

det  end  vække  Forundring  i  en  By  som  Constantinopel,  ja 
at  det  endog  maatte  synes  stødende  for  mange,  naar  han 
strax  fra  første  Færd  havde  nægtet  baade  at  modtage  nogen 
Indbydelse  og  selv  at  se  nogen  hos  sig,  en  Regel,  han  over- 
holdt saa  nøje,  at  end  ikke  Kejserens  Indbydelser  formaaede 
at  drage  ham  ud  af  hans  Celle.  Af  saadanne  Synderlig- 
heder benyttede  Eugrafia  sig,  og  næppe  var  en  ny  Anekdote 
sat  i  Omløb  eller  en  ny  Løgn  fabrikeret  paa  Erkebispens 
Bekostning,  før  hun  bragte  den  til  Kejserinden,  der  igjen 
bragte  den  til  Arcadius,  som  for  et  øjeblik  vaagnede  op  af 
sin  Døs  for  at  le  eller  ærgre  sig  over  den  Mand,  han  fryg- 
tede. Dertil  kom,  at  paa  samme  Tid,  som  Eugrafia  sørgede 
for  at  bringe  disse  giftige  Nyheder  til  Hoffet,  vidste  hun  og- 
saa  at  bringe  dem  ud  i  Byen  ved  Hjælp  af  en  Skare  Sol- 
dater, der  stod  i  hendes  Sold,  en  Skare  tiggende  Munke,  som 
i  alle  Retninger  gjennemstøvede  Constantinopel  og  stod  til 
deres  Tjeneste,  som  betalte  dem  bedst.  Af  denne  tiggende 
Armé  var  Crysostomus  en  svoren  Fjende;  han  søgte  at  op- 
hæve deres  Klostre  eller  at  føre  dem  tilbage  til  et  stille  og 
arbejdsomt  Liv,  og  man  kan  da  tænke  sig,  at  der  ikke  hørte 
store  Anstrængelser  til  for  at  hværve  dem  for  det  fjendtlige 
Parti,  hvis  Sammensætning  vi  nu  have  lært  at  kjende,  og 
om  hvis  Forgrening  i  Samfundets  forskjellige  Lag  vi  i  det 
følgende  skulle  hore. 


II. 

Chrysostomus  var  paa  denne  Tid  53  Aar  gammel  og 
havde  i  3  Aar  beklædt  Bispestolen  i  Constantinopel.  Ved 
Kejserens  og  Eutropius's  Vilje  blev  han  fra  et  beskedent 
Præsteembede  draget  frem  til  en  af  de  vigtigste  Poster  i 
Kirken,  og  hans  første  Embedsaar  vare,  som  vi  have  hørt, 
hverken  rolige  eller  behagelige,  ligesom  der  desto  værre  ingen 
Udsigt  var  til,  at  Fremtiden  vilde  gjøre  ham  hans  Stilling 
lettere.      Til   at   forklare   Vanskelighederne   ved   en   saadan 

Mands  Stilling  er  det  imidlertid  ikke  nok  at  sige,  at  God 
havde  ledet  ham  ind  i  disse  Forhold  for  at  modne  hans  Ka- 
rakter; man  maa  gaa  dybere  ind  paa  Tingen  og  se,  hvad  der 
paa  én  Gang  gjorde  ham  til  den  store  Mand,  han  blev,  og 
hvad  der  tillige  med  en  Karakter  som  hans  maatte  gjere 
ham  til  en  Martyr  for  den  Sag,  han  tjente;  forst  og  frem- 
mest er  det  her  nødvendigt  at  erindre,  hvilken  Fejl  Kejseren 
og  hans  Minister  havde  begaaet  ved  at  stille  en  af  de  umed- 
gjørligste  Munke  over  for  et  frivolt  Hof,  der  paa  samme  Tid, 
som  det  hengav  sig  til  verdslige  Adspredelser,  ivrig  beskæf- 
tigede sig  med  at  løse  de  kirkelige  Spørgsmaal.  De  stillede 
en  Eneboer,  som  elskede  sin  ørken  mer  end  alt,  over  for  en 
verdslig  Gejstlighed  og  satte  en  Mand,  hvem  Rigdommen 
formelig  indgød  Gru,  og  som  bar  en  næsten  overdreven 
Tarvelighed  til  Skue ,  til  Præst  for  en  Befolkning ,  der 
paa  en  Gang  var  rig  og  stolt  af  sin  Rigdom. 

I  Virkeligheden  var  da  ogsaa  Chrysostomus  næppe  ind- 
kvarteret i  sin  Bispebolig,  førend  Krigen  mellem  ham  og 
hans  undergivne  begyndte,  og  havde  han  dybe  Saar  at  læge, 
kan  man  heller  ikke  sige,  at  han  var  bange  for  at  bruge 
Kniven,  selv  om  den  haarde  Kur  skulde  gaa  noget  udover 
Patienten.  Han,  der  ikke  kjendte  til  Skaansel  mod  sig  selv, 
skaanede  heller  ikke  andre,  men  tro  imod  det  Helligheds- 
ideal,  han  selv  var  greben  af,  fordrede  han  samme  Troskab 
af  alle  og  var  her  ikke  fri  for  at  fejle  paa  samme  Maade 
som  saa  mangen  en  Eneboer,  naar  han  fra  sit  tilbagetrukne 
Liv  kastes  ind  paa  en  bevæget  Verdensskueplads.  Mørk  og 
mistroisk  af  Karakter  og  nidkjær  over  sin  Magt,  som  han 
altid  ønskede  at  udvide,  blev  han  utaalmodig,  naar  man  mod- 
sagde ham,  og  var  tilbøjelig  til  at  tro,  at  den  Modstand, 
man  viste  ham,  mindre  gjaldt  ham  selv  end  Vorherre;  end 
ikke  hans  Beundrere  kunde  i  denne  Henseende  frikjendeham; 
de  maatte  tilstaa,  at  han  baade  var  hovmodig  og  paastaaelig; 
men  de  oversaa  disse  Fejl  paa  Grund  af  hans  Dyder  og 
kaldte  ham  en  Helgen,  hvori  de  gjorde  Ret;   men  paa  den 

anden  Side  kaldte  hans  Fjender  ham  stolt,  vredagtig  og 
voldsom,  og  deri  havde  de  ikke  Uret;  thi  Chrysostomus,  der 
saa  uventet  var  bleven  sat  paa  en  Bispestol  i  Orientens  Ho- 
vedstad, saa  ikke  heri  et  Tilfælde,  en  Virkning  af  en  Mini- 
sters Lune,  men  en  Guds  Styrelse,  der  gav  ham  Ret  til  at 
gribe  ind  overalt,  og  fortrolig,  som  han  var,  med  Læsningen 
af  det  gamle  Testamente,  hvis  strenge  og  ubøjelige  Aand 
stemmede  saa  godt  med  hans  Karakter,  yndede  han  at  op- 
træde over  for  sin  Tids  mægtige  som  en  Nathan  over  for 
David,  en  Elias  over  for  Baals  Præster,  men  Baals  Præster 
vare  talrige  i  Constantinapel,  og  det  var  dem,  der  be- 
redede hans  Fald ;  thi  i  den  Kamp ,  han  førte  saa  at 
sige  mod  den  hele  Verden,  havde  han  desto  værre  kun  én 
Gang  Lykken  med  sig,  og  det  var  i  Kampen  mod  den  Mand, 
der  selv  havde  sat  ham  paa  Bispestolen. 

Blandt  de  Laster,  der  især  havde  undergravet  den  orien- 
talske Kirke,  nævner  Samtiden  i  Særdeleshed  tre:  Ukyskhed, 
Vellevnet  og  Gjerrighed.  Men  ved  Ukyskheden  sigtes  navnlig 
til  den  fordærvelige  Sædvane,  der  som  en  Gift  fortærede  Kirkens 
Marv,  at  Præsterne  levede  i  Konkubinat  med  de  saakaldte 
sorores  subintroductæ,  en  Slags  Mellemting  mellem  Friller  og 
Hustruer.  Ingen  Lov  havde  formaaet  at  udrydde  denne  Mis- 
brug; thi  den  ryggesløse  Gejstlighed  dannede  her  et  Forbund, 
paa  hvis  forenede  Magt  mere  end  én  Bisps  Myndighed  var 
strandet,  og  dog  var  det  netop  her,  at  Chrysostomus  vilde 
bruge  Operationskniven,  netop  dette  Onde,  som  han  fra  Ro- 
den af  vilde  helbrede. 

Til  den  Ende  lod  han  alle  de  Gejstlige,  om  hvilke  han 
vidste,  at  de  levede  i  Konkubinat,  komme  for  sig,  medens 
han  afsatte  nogle  af  dem  og  irettesatte  andre.  «Af  to  On- 
der«, sagde  han  til  den  usædelige  Gejstlighed,  « foretrækker 
jeg  aabenlyse  Koblere  for  Jer«,  og  han  nøjedes  ikke  med  at  tale, 
men  skrev  ogsaa  Bøger  over  samme  Thema,  i  hvilke  Kirkens 
Saar  lægges  blot  for  hele  Verdens  ^jne.  Navnlig  er  der 
to  Afhandlinger,    i   hvilke   han   giver  Samtiden  et  sørgeligt 

Indblik  i  de  Forhold,  hvorunder  en  stor  Del  af  Gejstligheden 
levede. 

•Lad  os  engang'),  saaledes  hedder  det  omtrent,  »træde 
ind  i  en  saadan  Præsts  Bolig  og  lad  os  gaa  ud  fra,  at  hans 
Konkubine  er  fattig;  man  vil  da  i  deres  fælles  Opholdsværelse 
finde  Fruentimmerskjørter,  Hatte  og  Huer  ved  Siden  af  de 
kirkelige  Kar.  Hver  en  Krog  i  Huset  vil  være  opfyldt  med 
Hegler  og  Karter,  som  ligge  Side  om  Side  med  hele  Bunker  af 
Uld  og  Linned.  Tyendet  og  de  unge  Piger  fra  Nabolaget  søge 
sammen  med  Husets  Frue  for  at  tage  Del  i  det  fælles  Ar- 
bejde eller  for  at  faa  sig  en  Sladder.  Man  snakker,  og  man 
ler,  og  Præsten  tager  Del  i  den  fælles  Munterhed,  hvis  der 
da  ikke  kommer  en  Kurre  paa  Traaden  mellem  Sladdersø- 
strene, i  hvilket  Tilfælde  Præsten  maa  optræde  som  Freds- 
mægler->.  Er  Konkubinen  derimod  rig.  «saa  bliver  det  Præ- 
stens Sag  at  løbe  fm  Herodes  til  Pilatus,  fra  Guldsmeden  til 
Parfumehandleren  og  Bagerne  for  at  tilfredsstille  sin  Dames 
kræsne  Smag  og  paa  samme  Tid  —  ved  at  prutte  omkring 
i  Butikerne  —  at  skaffe  hende  Indkjøb  til  den  billigste 
Pris.  1  Kirken  er  han  mere  hendes  Kavaler  end  Kirkens 
Embedsmand,  idet  han  ved  Gudsljenestens  Begyndelse  ved 
Albustød  til  højre  og  venste  maa  bane  hende  Vej  til  en  be- 
kvem Plads ;  ja  end  ikke  under  Forvaltningen  af  de  hellige 
Handlinger  kan  han  frigjøre  sig  for  Indtrykket  af  sin  Liden- 
skab, idet  et  stjaalent  Blik,  som  en  af  Menighedens  Ungdom 
kaster  paa  hans  udkaarne,  er  nok  til  at  berøve  ham  Fatnin- 
gen og  drage  hans  Opmærksomhed  bort  fra  den  heUige 
Handling,  han  forvalter«. 

Intet  Under,  at  Chrysostomus  klagede  over  en  saadan 
Gejstlighed,  og  at  han  som  Modsætning  til  den  VerdsUghed, 
de  førte  med  sig  ind  i  Kirken,  foreholdt  dem  Evangeliets 
Spejl  til  Mindelse  om,  at  de  som  Præster  og  Kristne  havde 
andre  Ting  at  tage  Vare,  at  Gud  havde  kaldt  dem  til  en 
Aandens  Strid  med  Troens  Vaaben.  Intet  Under,  at  han 
til  at  betegne  disse  marv-  og  kraftløse  Præster  maatte  hente 

Billeder  fra  den  lavere  Verden,  at  han  sammenlignede  dem 
med  « Løver,  hvis  Tænder  vare  udrevne,  hvis  Manke  var  raget, 
og  som  gik  med  klippede  Negle«,  og  intet  Under  endelig,  at 
hans  undergivne,  der  saaledes  bleve  stillede  blot,  betoges  af 
en  uudslukkelig  Hævnfølelse  over  for  den  Mand,  hvis  Vel- 
talenhed paa  denne  Maade  brændemærkede  dem. 

Den  anden  Last,  som  besmittede  Kirken,  var  Gejstlig- 
hedens Vellevnet.  Præster  og  Diakoner  førte  her  i  Verdens 
anden  Hovedstad  et  Liv,  hvis  Overdaadighed  kun  kan  sam- 
menlignes med  den,  som  Occidentens  Gejstlighed  efter  Hiero- 
nymus's  Skildringer  hengav  sig  til,  og  disse  Præster,  der  for 
største  Delen  vare  udgaaede  fra  den  fattige  Landbostand, 
forstod  nu  kun  alt  for  godt  at  gjøre  Forskjel  paa  en  Fasan 
fra  Kolchis  og  en  Fasan  fra  Ægypten,  ligesom  de  godt  vidste 
at  bedømme,  om  den  Fisk,  de  nød,  var  kommen  fra  Britan- 
niens  Kyster  eller  fra  det  kaspiske  Hav. 

Med  denne  Hang  til  Bordets  Glæder  stod  atter  den 
tredje  Last,  Gjerrigheden,  i  Forbindelse;  thi  til  at  føre  et 
saa  luxuriøst  Liv  behøvedes  der  naturligvis  mange  Penge.  I 
Virkeligheden  bleve  da  ogsaa  Kirkens  Indtægter  plyndrede  paa 
den  skændigste  Maade.  J)en,  der  stod  nærmest  ved  Kassen, 
gjorde  det  dybeste  Greb  i  den,  og  naar  Kirkens  Midler  vare 
opbrugte,  tog  man  til  de  private  Gaver,  søgte  at  tilsnige  sig 
Arv  og  at  tilvende  sig  Legater,  ja  tog  end  ikke  i  Betænk- 
ning at  anvende  Almisserne  til  de  fattige  i  Overdaadighedens 
Tjeneste.  Denne  sidste  Forbrydelse  især  var  i  Chrysostomus's 
Øjne  utilgivelig.  Han  betragtede  den  som  Helligbrøde, 
som  en  Forbrydelse  mod  Gud  selv;  «thi  at  bestjæle  den  Fat- 
tige«, plejede  han  at  sige.  «det  er  at  bestjæle  Kristus«.  Ja, 
han  gik  endnu  videre,  han  raadede  alle  dem,  der  vilde  komme 
de  fattige  til  Hjælp,  og  deriblandt  navnlig  hans  fortrolige^ 
Diakonissen  Olympias,  at  uddele  sine  Almisser  selv,  for  at 
de  virkelig  kunde  komme  dem  til  Gode,  for  hvem  de  vare 
bestemte.     Men    denne   modige   Handling   fremkaldte   ogsaa 

et  formeligt  Oprer   blandt  Klerus,   og  alle  forenede  sig  til 
Hævn. 

Hævnen  var  ligesaa  grusom,  som  den  var  urimelig;  thi 
den  samme  Mand,  som  med  saa  stor  Veltalenhed  prædikede 
Fattigdommens  og  Uegennyttighedens  Sag,  blev  selv  beskyldt 
for  Gjærrighed  og  Havesyge,  hvilken  Beskyldning  støttede  sig 
til  den  allerede  omtalte  overdrevne  Tarvelighed,  hvormed 
Bispen  strax  ved  sin  Embedstiltrædelse  optraadte  saavel  med 
Hensyn  til  sin  egen  Person  som  til  den  offentlige  Gudsdyr- 
kelse. Man  undlod  ikke  i  Henhold  hertil  at  rette  den  Be- 
skyldning imod  ham,  «at  alle  de  Silketæpper,  Flejelsforhæng 
og  kostbare  Kirkekar,  der  bleve  solgte«  i  Penges  Skikkelse 
gik  i  Prælatens  egen  Lomme,  at  han  i  en  eller  anden  Krog 
af  Verden  opdyngede  uhyre  Rigdomme,  hvilken  Beskyldning 
senere  blev  gjort  til  en  Hovedanklage  imod  ham,  og  det 
uagtet  ingen  af  hans  For-  eller  Samtidige  havde  gjort  saa 
meget  som  han  for  at  lindre  Fattigdommen  i  det  store  græske 
Rige.  Hvilke  Fejl  han  end  kan  have  havt,  ingen  lav  Be- 
gjæring  har  nogen  Sinde  fundet  Tilhold  i  hans  Hjerte,  derom 
vare  hans  daglige  Almisser  og  de  store  velgjorende  Stiftelser 
i  Constantinopel,  der  byggedes  for  hans  Penge,  et  veltalende 
Minde.  Havde  det  staaet  til  ham,  havde  han  gjerne  af  sin 
Hovedstad  gjort  et  stort  Asyl,  hvor  enhver  trængende  kunde 
finde  et  Ly,  og  hans  Taler  gik  bestandig  ud  paa,  at  de  rige 
i  det  mindste  skulde  indrette  deres  Huse  saaledes,  at  de 
kunde  gjore  denne  kristelige  Kjærligheds  Fordring  Fyldest. 

Men  selv  om  han  paa  dette  Punkt  havde  vundet  Sejr 
over  sin  Menighed  og  Klerus,  hvad  han  desto  værre  ikke 
gjorde,  vilde  der  dog  endnu  have  staaet  tilbage,  at  han  til 
denne  Udrensning  af  Præstestanden  endnu  havde  fojet  en 
Reform  af  den  kvindelige  Gejstlighed,  de  saakaldte  Diakonis- 
ser, og  at  det  var  en  vanskelig  Sag,  følte  selv  Chrysostomns. 
Alligevel  gav  han  sig  i  Kast  med  Tingen,  og  største  Delen 
af  disse  verdslige  Damer,  hvis  Liv  vakte  Forargelse  i  Kirken, 
maatte  finde  sig  i  at  møde  for  Erkebispens  Domstol.     Nogle 

af  dem  løste  han  ligefrem  fra  det  Baand,  der  bandt  dem 
til  Kirken  efter  det  paulinske  Ord:  det  er  bedre  at  gifte  sig 
end  at  leve  i  Brynde;  Andre  slap  med  Irettesættelser,  men 
det  er  ikke  sandsynligt,  at  disse  sidste  af  den  Grund  have 
elsket  ham  mere  end  de  første. 

Saaledes  vare  i  Korthed  Tilstandene  i  den  Kirke,  Chry- 
sostomus var  bleven  kaldet  til  at  styre,  det  var  Vanskelig- 
hederne, der  fra  Begyndelsen  af  frembød  sig  for  ham,  og 
disse  Vanskeligheder  bleve  ikke  færre,  da  Hævnlysten  havde 
fundet  et  Asyl  hos  Kejserinden,  der  med  samme  Iver  som 
hendes  medsammensvorne  arbejdede  paa  Erkebispens  Fald. 
Nu  staar  der  da  kun  tilbage  at  vise,  hvilke  Vanskeligheder 
i  Forholdet  til  Byens  Befolkning  der  mødte  den  navnkundige 
Prælat  ved  hans  Embedstiltrædelse.  Chrysostomus,  og  det 
var  Grundtrækket  i  hans  Karakter,  nærede  paa  én  Gang  en 
inderlig  Kjærlighed  til  sine  kristne  Medbrødre  og  en  dybt 
indgroet  Uvilje  over  Uligheden  i  de  sociale  Kaar,  under 
hvilke  hans  Tids  Mennesker  levede.  Han  omfattede  Folket 
paa  én  Gang  med  en  Præsts  og  en  Tribuns  Kjærlighed,  og 
paa  samme  Tid,  som  han  med  skaanselsløs  Ubarmhjertighed 
drog  til  Felts  mod  Samfundets  Storborgere,  deres  Overdaa- 
dighed  og  Haardhjertethed,  paa  samme  Tid  udtalte  han  sig 
om  « Folket«  i  Lovtaler,  der  ikke  sjeldent  gik  ud  over  de 
rette  Grænser.  Han  ikke  alene  elskede  dette  Folk,  han  be- 
undrede det  og  tiltroede  det  alle  mulige  Dyder.  Da  et  Jord- 
skjælv  saaledes  en  Gang  havde  rystet  Constantinopel  fra 
Grunden  af,  besteg  han  Talerstolen  for  at  forkynde,  at  det 
var  de  riges  Laster,  der  havde  ført  denne  Straffedom  over 
Byens  Hoved,  og  at  kun  de  fattiges  Bønner  igjen  havde 
fjernet  Ulykken.  "Det  var  ikke  Senatet  eller  Konsulerne, 
der  vare  Constantinopels  Stolthed,  men  den  troende  Almue, 
der  belejrede  Kirkerne  og  fulgte  Gudstjenesten  med  Andagt, 
medens  de  rige  enten  udebleve  eller  betragtede  det  som  en 
Nedladenhed  af  dem  at  bøje  Knæ  sammen  med  de  fattige. 
Og  dog  vare  disse  fattige   hævede   over   de  Fristelser,   som 

Rigdommen  medfare,  og  i  Modsætning  til  den  fornemme 
Verdens  forkælede  Barn  at  ligne  ved  Lever,  som  spy  Ild. 
Fritagne  for  denne  Verdens  Begæringer,  er  der  intet,  som 
forhindrer  dem  i  at  tjene  Gud  i  Aand  og  Sandhed.  Hvis 
Martjriet  forestod,  og  man  truede  dem  med  Doden,  hvad 
skulde  saa  forhindre  dem  i  at  opfylde  den  Kristnes  Pligter? 
Eigdommen?  De  eje  Intet.  Fædrelandet?  Hele  Jorden  er 
deres  Fædreland«.  Det  var  saadanne  Themaer,  Chrysostomus 
yndede  at  tale  om,  og  da  hans  Fantasi  var  lige  saa  glimrende 
som  hans  Veltalenhed  stor,  kan  man  begribe,  at  det  ikke 
faldt  ham  vanskeligt  at  fremstille  den  fattige  som  en  Tros- 
helt,  der  var  lige  saa  beundringsværdig,  hejsindet  og  ædel, 
som  den  rige  var  fejg  og  grusom;  men  man  kan  ogsaa  be- 
gribe, hvad  Indtryk  saadanne  Prædikener  maatte  gjere  paa 
en  Menighed,  hvem  Uligbeden  i  de  sociale  Kaar  skilte  i  to 
ulige  Lejre.  Hvergang  Bispen  prædikede  over  saadanne  The- 
maer, og  det  gik  som  sagt  hyppig  paa,  vare  Kirkerne  saa 
overfyldte,  at  Tilhørerne  stode  Fare  for  at  blive  kvalte,  og 
medens  Hurtigskriverne  bragte  hans  Tale  paa  Papiret,  gjenlede 
Kirkens  Hvælvinger  af  Bifaldsklap,  en  Misbrug,  som  end  ikke 
Chrysostomus's  Myndighed  formaaede  at  hæve.  Og  ikke  nok 
hermed,  men  naar  Talen  var  endt,  og  Præsten  forlod  Kirken, 
fulgte  Hjorden  med  som  en  Slags  Æresvagt  for  Hyrden;  mere 
end  én  Gang  saa  man  den  vaage  Natten  igjennem  ved  Ind- 
gangen til  hans  Bolig  af  Frygt  for,  at  der  skulde  tilfojes 
ham  nogen  Overlast  af  hans  Fjender,  og  det  ikke  uden  Grund, 
thi  blandt  den  store  Folkehob,  som  jublede  ved  det  blotte 
Syn  af  ham,  og  som  hans  Ord  elektriserede,  havde  der  al- 
lerede indsneget  sig  Spioner,  som  lurede  paa  ham,  naar  han 
talte,  og  som  bragte  hans  Ytringer  videre  i  fordrejet  Skik- 
kelse. Hoffet  saa  fra  nu  af  kun  en  Oprarer  i  ham,  og  det 
blev  en  gængs  Mening  i  Constantinopels  fornemme  Verden, 
at.  Erkebispen  prædikede  Krig  mod  de  rige. 


Hutozisk  Aithir.     1871.     I.  X8 


274  Johannes  Chrysostomus  og  Kejserinde  Eudoxia. 

III. 

Skjønt  Chrysostomus  saaledes  paa  alle  Sider  var  omgiven 
af  Fjender,  medens  hans  varmeste  Venner  ofte  beredede  ham 
Forlegenhed,  gaar  dog  en  af  hans  samtidige  for  vidt,  naar  han 
siger,  at  han  havde  hele  Gejstligheden  imod  sig.  Iblandt 
hans  Kaldsfæller  var  der  tvært  imod  ikke  faa  hæderlige  Mænd, 
som  stillede  sig  paa  Bispens  Side.  Historien  melder  om  mer 
end  et  Navn,  som  har  gjort  sig  berømt  ved  at  knytte  sin  Sag 
til  Kirkens  og  dens  Forsvarers;  men  Ulykken  var,  at  Chry- 
sostomus, forledt  af  sin  voldsomme  Natur  og  sin  overdrevne 
Iver,  var  alt  andet  end  tilbøjelig  til  at  lade  sig  lede  af  disse 
sine  sande  Venner,  medens  han  med  ubetinget  Tillid  betroede 
sig  til  Mænd  som  Presbyteren  Serapion  og  Diakonen  Tigrius, 
falske  Venner,  som  i  egennyttige  Formaal  æggede  deres  Be- 
skytter til  hensynsløse  Foretagender,  der  mer  end  én  Gang 
stillede  hans  allerede  mislige  Sag  saa  galt,  at  Katastrofen  i 
hans  Livs  Kamp  sikkert  allerede  tidligere  vilde  være  indtraadt, 
om  det  ikke  var  lykkedes  enkelte  af  Bispens  Parti  at  mod- 
virke den  Indflydelse,  disse  Partigængere  vandt  over  hans 
Sind.  Æren  herfor  tilkommer  det  andet  Kjøn,  idet  der  til 
Chrysostomus's  Sag  knytter  sig  ikke  mindre  end  4  Kvinde- 
navne, af  hvilke  i  det  mindste  de  to  nøje  vare  forenede  med 
hans  Skæbne  i  Modgang  saavel  som  i  Medgang.  Navnene 
paa  de  fire  Kvinder,  der  træde  saa  meget  klarere  frem  paa 
Baggrunden  i  det  Mørke,  som  Tidens  Slethed  breder  om  de 
handlende  Personer,  vare  Salvina,  Ampructe,  Pentadia  og 
Olympias,  et  værdigt  Modstykke  til  det  Firkløver,  der  ledede 
Sammensværgelsen  mod  Chrysostomus.  Alle  fire  vare  som 
Diakonisser  knyttede  til  Kirken;  mest  bekjendte  af  dem 
ere  Salvina  og  Olympias  blevne.  Begge  hørte  de  til  Eomer- 
rigets  fornemste  Slægter,  og  begge  stode  de  den  kejserhge 
Familie  nær.  Salvina  var  af  maurisk  Fødsel,  en  Descendent 
af  de  gamle  Konger  i  Nuraidien  og  en  Datter  af  den  Gildo, 
som  Theodosius  den  store  havde  sat  til  Statholder  i  Afrika, 
medens    han  paa  samme  Tid  sikrede  sig  hans  Troskab  ved 

at  lade  hans  Datter  leve  som  Gidsel  ved  det  romerske  Hof. 
Mer  blev  hun  gift  med  en  Slægtning  af  Kejserinden,  og 
Theodosius  mente  ved  dette  fornemme  Giftermaal  end  yder- 
ligere at  have  sikret  sig  Faderens  Troskab.  Men  alligevel 
havde  den  store  Kejser  næppe  lukket  sine  øjne,  før  Gildo 
erklærede  sig  uafhængig,  og  paa  samme  Tid  som  han  rystede 
Statens  Aag  af  sine  Skuldre,  bred  han  ogsaa  med  Kirken  og 
blev  en  blodig  Kristen  forfølger.  Stjønt  en  Datter  af  denne 
Hedning  var  Salvina  dog  ved  det  romerske  Hof  voxet  op  som 
en  oprigtig  Kristen  og  en  fortræffelig  Hustru;  da  hendes 
Mand,  Kebridius,  døde,  nærede  denne  Descendent  af  Masi- 
nissa  og  Jugurtha  kun  et  eneste  brændende  -Ønske,  og  det 
var  at  blive  viet  til  Diakonisse  ved  Kirken  i  Constantinopel. 
Dette  ønske  blev  opfyldt,  og  saaledes  blev  hun  lige  saa  meget 
ved  den  Stilling,  hun  indtog  i  Samfundet,  som  ved  sin  Ka- 
rakters Kenhed  Beskytterinde  for  Kirken  i  Orienten  under 
Årcadius's  Regering.  Fra  aUe  Dele  af  Kejserriget  henvendte 
man  sig  til  hende  som  til  den  mest  formaaende  ved  Hoffet, 
indtil  hendes  Stilling  til  Chrysostomus  og  hans  Sag  forandrede 
hele  dette  Forhold. 

Var  Salvina  allerede  ved  Venskabets  Baand  knyttet  til 
Erkebispen,  gjaldt  dette  endnu  mere  om  Pentadia  og  Olym- 
pias. Pentadia  skyldt«  Chrysostomus  Livet;  hun  var  et  af 
Ofrene  for  Entropi us's  Hævn  og  havde  maattet  flygte  det 
halve  Eige  igjennem  for  at  undgaa  hans  Spioner.  Endelig 
flygtede  hun  til  Alteret  og  fandt  Ly  i  Sofiekirken  i  Constan- 
tinopel, da  Chrysostomus  gjorde  hendes  Sag  til  sin  og  i  den 
Anledning  begyndte  den  heftige  Kamp,  som  endte  med  Mi- 
nisterens Fald.  Som  Tak  herfor  var  det,  at  Pentadia  viede 
sig  til  Kirkens  Tjeneste  og  tog  en  saa  levende  Del  i  sin 
Beskytters  Ulykke.  Men  mere  end  Salvina  og  Pentadia 
glimrer  dog  Olympias  ved  sin  Aands  og  sit  Hjertes  Gaver. 
Hun  nedstammede  lige  som  Salvina  fra  kongelige  Forfædre 
og  mistede  som  denne  sin  Mand  i  en  ung  Alder.  Ved  sine 
nærmeste  Slægtninges  Død  saa  hun  sig  paa  én  Gang  i  Be- 

siddeise  af  en  uhyre  Formue,  og  da  hun  var  lige  saa  smuk 
af  Ydre  som  blid  og  elskværdig  af  Karakter,  og  da  hun  med 
alle  disse  Fortrin  forenede  et  Mod,  der  kækt  satte  sig  ud 
over  Verdens  Fordomme  og  trodsede  alle  Farer,  var  hun,  som 
man  kan  begribe,  et  af  Hovedstadens  mest  søgte  Partier. 
Alligevel  besluttede  hun  at  blive  ugift  og  at  anvende  sin 
store  Formue  i  Kirkens  Tjeneste.  Med  kvindelig  Takt  vidste 
hun  at  holde  de  Friere  borte,  som  Kejseren  beskyttede,  ja 
endog  at  sikre  sig  fri  Raadighed  over  sin  Formue,  som  Kej- 
seren gjerne  vilde  have  nægtet  hende  af  Frygt  for,  at  den 
ellers  vilde  falde  i  Kirkens  Hænder. 

Saaledes  var  den  Kvinde,  som  frem  for  alle  var  Chryso- 
stomus's  fortrolige,  og  hende  og  hendes  Trosfæller  skyldtes 
det,  som  sagt,  at  Erkebispen  ikke  altid  lyttede  til  en  Tigrius's 
eller  Serapions  Eaad.  Hende  lykkedes  det  oftest  at  mildne 
den  hellige  Iver,  der  fortærede  hans  Sjæl.  Hun  vaagede  over 
de  voldsomme  Udbrud  af  Vrede,  der  vare  ejendojmmelige  for 
hans  Karakter,  lige  som  hun  havde  overtaget  Omsorgen  for 
hans  Sundhed  og  Pleje;  for  hende  begyndte  der  saaledes  en 
Tid,  fuld  af  Prøvelser,  i  hvilken  hendes  Karakter  ret  lagde 
sig  for  Dagen,  da  Forfølgelsen  var  begyndt  mod  hendes 
ulykkelige  Ven.  Det  skal  allerede  her  siges,  at  hendes  Stand- 
haftighed i  denne  Sag,  som  hun  betragtede  som  Guds  egen, 
hverken  rokkedes  ved  Armod ,  Fængsel  eller  Landflygtig- 
hed; men  tillige  skal  det  siges,  at  med  al  Olympias's  Hen- 
givenhed for  Kirken  og  dens  ivrige  Forsvarer  skulde  det  ikke 
lykkes  hende  ret  længe  at  forhale  Afgjørelsen  af  den  Kamp, 
i  hvilken  Chrysostomus  spillede  Hovedrollen,  efter  at  Angre- 
bet én  Gang  var  besluttet,  og  de  stridende  havde  valgt  deres 
Plads  i  de  Qendtlige  Lejre. 

For  at  Tragedien  skulde  gaa  for  sig,  behøvedes  der 
nu  kun  en  Løftestang,  som  kunde  sætte  de  fjendtlige  Mas- 
ser i  Bevægelse,  og  den  skaffede  Chrysostomus  selv  til  Veje. 

I  Aaret  401  modtog  han  nemlig  fra  Menigheden  i  Efosus 
et  Brev,  der  kaldte  ham  til  Asien  for  at  raade  Bod  paa  den 

Uorden,  hvor  under  denne  Kirke  i  mange  Aar  havde  lidt. 
•Vor  Ulykke  er  grænseløs«,  hed  det  i  dette  Brev,  »vi  slides 
som  et  Bytte  mellem  de  rovbegjærlige  Arianere  paa  den  ene 
og  de  falske  Katholiker  paa  den  anden  Side,  ja  i  samme  -Øje- 
blik, vi  skrive  til  dig,  deles  der  Bestikkelser  ud  i  massevis, 
og  en  Flok  glubende  Ulve  kaste  sig  over  vor  Bispestol  som 
over  et  sikkert  Bytte«.  Mere  behøvedes  der  ikke  for  at  faa 
den  nidkjære  Hyrde  til  at  rejse,  og  efter  at  have  indsat  en 
Landsmand  af  sig,  Severianus,  til  sin  Vikar  i  Constantinopel, 
indskibede  han  sig  den  9de  Januar  401  og  styrede  over  mod 
Asiens  Kyster.  Han  ankom  til  Efesus  og  fik  skyndsomst  en 
Synode  sammenkaldt  af  70  asiatiske  Biskopper,  og  medens 
Gader  og  Stræder,  Huse  og  Kirker  gjenløde  af  de  stridende 
Parters  Skjældsord,  lod  Erkebispen  midt  i  al  Valglarmen  sin 
Ven  og  Kejsefælle,  Diakonen  Heraclius,  udnævne  til  Bisp. 
Valget  gik  igjennem,  og  Heraclius  besteg  Bispestolen,  dog 
kun  for  atter  at  blive  afsat  og  fordreven  af  et  andet  Koncil, 
saa  snart  hans  Beskytter  ikke  længer  var  i  Asien.  Men  uden 
at  overveje,  hvad  Tiden  i  saa  Henseende  vilde  bringe,  fort- 
satte nu  Chrysostomus  den  Udrensning  af  Kirken,  han  havde 
begyndt,  og  næppe  havde  Efesus  faaet  sig  en  Biskop,  før  han 
stævnede  en  Del  asiatiske  Prælater,  der  vare  beskyldte  for 
Simoni,  for  sin  Domstol  og  afsatte  dem,  efter  at  deres  For- 
brydelse, at  have  kjøbt  gejstlige  Embeder,  var  konstateret. 
Og  da  han  nu  en  Gang  var  kommen  i  Aande  med  at  refor- 
mere, drog  han  fra  Efesus  omkring  i  den  største  Del  af 
Asien,  hvor  ikke  mindre  end  16  Biskopper  bleve  afsatte  og 
erstattede  med  nye,  som  han  selv  havde  ordineret,  hvilket  alt- 
sammen skete  uden  for  hans  Jurisdiktion,  og  uden  at  nogen 
af  de  nævnte  Kirker  med  Undtagelse  af  Menigheden  i  Efesus 
havde  kaldt  ham  til  Dommer. 

Følgen  af  denne  ^modige ,  men  overilede  Expedition  var 
da  ogsaa  kun,  at  nye  Kampe  rystede  det  allerede  stærkt  agi- 
terede Asien,  uden  at  det  til  Gjensjæld  vandt  nogen  varig 
Fred;   men   for  Chrysostomus's  Vedkommende  saa  Alverden 

med  Forbavselse  paa  denne  Biskop,  der  tiltog  sig  Friheder, 
som  end  ikke  Paven  i  Rom  havde  vovet  at  tiltage  sig,  saa 
at  man  begyndte  at  sporge  hinanden  om,  hvor  Kirkens  og 
Gejstlighedens  Frihed  blev  af,  naar  alle  kanoniske  Love  saa- 
ledes  kunde  trædes  under  Fadder  efter  en  enkelt  Mands  For- 
godtbefindende. Dette  indsaa  Erkebispens  Venner  godt,  hvor- 
for de  skyndede  paa  ham,  at  han  skulde  vende  tilbage  til 
Hovedstaden,  heller  end  at  samle  Stof  til  den  Anklage,  der 
tidlig  eller  sildig  maatte  blive  rettet  imod  ham.  Efter  nogen 
Tøven  føjede  han  sig  ogsaa  i  sine  Venners  Raad,  og  da  han 
var  kommen  tilbage,  indsaa  han  først  ret,  hvor  skadelig  denne 
Fraværelse  fra  hans  Diøces  havde  været  for  ham  og  Kirken. 

I  Mellemtiden  havde  hans  Vikar  og  Landsmand,  Seve- 
rianus,  nemlig  faaet  saa  megen  Smag  paa  Bispeværdigheden, 
at  han  fra  Chrysostomus's  ivrige  Ven  og  Beundrer  var  bleven 
hans  Fjende,  og  aldrig  saa  snart  lagde  Hoifet  og  dets  med- 
forbundne  Mærke  til  denne  Vending,  for  det  ivrig  søgte  at 
hverve  ham  for  det  fjendtlige  Parti.  Det  faldt  ikke  vanske- 
ligt. Han  blev  fra  nu  af  en  kjærkommen  Gjæst  i  Eugrafias 
Hus,  til  hvilket  han  førte  andre  misfornøjede  til  stor  Glæde 
for  Komplottet,  som  saa  sit  Parti  saa  anselig  styrket  ved  disse 
Mænd  af  den  gejstlige  Stand,  at  Kejserinden  end  ikke  be- 
tænkte sig  paa  at  anvende  ethvert  Middel  til  at  sikre  sig  den 
nyforbundne;  af  denne  Grund  fik  hun  ogsaa  skyndsomst  sin 
nyfødte  Søn,  den  senere  Theodosius  H,  døbt  af  Severianus, 
for  ligesom  paa  Forhaand  at  give  ham  et  Vink  om,  hvad 
han  kunde  vente  sig  af  Erkebispens  Fald. 

Saaledes  stode  Sagerne,  da  det  Skib,  der  førte  Erke- 
bispen,  lagde  ind  paa  Constantinopels  Red.  En  uhyre  Menne- 
skemasse modtog  ham  ved  Strandbredden  og  ledsagede  ham 
hjem  til  hans  Hus,  hvor  han  tog  Afsked  med  den  under  Øn- 
sket om  et  glad  Gjensyn  i  Kirken  næste  Dag.  Den  Tale, 
han  her  holdt,  er  opbevaret,  og  det  er  tydeligt  nok  af  den, 
at  han  hverken  skaanede  sine  Fjender  eller  fordulgte,  at  han 
kjendte   de    Rænker,    man    havde   smedet    bag    hans   Ryg. 

Aabenlyst  bebrejdede  han  Severian  det  verdslige  Liv,  denne  i 
hans  Fraværelse  havde  ført,  kaldte  ham  en  Parasit  og  en 
Smigrer  og  dadlede  ham  for,  «at  han  havde  spist  ved  Jesa- 
bels Bord«,  en  Bebrejdelse,  denne  værdige  Prælat  skyndte  sig 
med  at  bringe  til  Hoffet,  hvor  .den  bevirkede  en  sand  Storm 
mod  Chrysostomus.  Som  Forholdene  da  vare,  maatte  det 
komme  til  en  Afgj øreise  mellem  de  to  Rivaler,  og  den  lod 
heller  ikke  vente  paa  sig.  En  uforsonlig  Ytring  af  Severian 
blev  i  fordrejet  Skikkelse  bragt  til  Erkebispen,  som  deraf  tog 
Anledning  til  at  exkommunicere  sin  Vikar  og  fordre  ham 
forvist  fra  Constantinopel,  medens  Hovedstadens  lavere  Be- 
folkning, der  havde  faaet  Nys  om,  at  deres  Afgud,  Erke- 
bispen, var  i  Fare,  paa  samme  Tid  satte  sig  i  Bevægelse, 
hvorfor  Severian  fandt  det  raadeligst  skyndsomt  at  begive 
sig  bort.  Men  paa  dette  Punkt  blandede  Kejserinden  sig  i 
Sagen  og  fik  ikke  alene  sin  Forbundsfælle  tilbagekaldt,  men 
tvang  paa  en  Maade  Chrysostomus  til  paa  ny  at  optage  ham 
i  Kirkens  Skjød,  idet  hun  paa  en  af  de  store  Festdage  plud- 
selig trængte  ind  i  Apostelkirken,  hvor  Erkebispen  prædikede, 
og  med  sin  liUe  Søn,  Theodosius,  paa  Armen  banede  sig  Vej 
til  Koret,  hvor  Prælaten  sad.  Efter  at  have  lagt  Barnet  i 
hans  Skjød  besvor  hun  ham  ved  denne  hendes  Søn  at  gjen- 
give  Kirken  dens  Fred  og  at  tage  den  Forbandelse  tilbage,  som 
han  havde  lyst  over  Severian.  Chrysostomus  blev  bevæget  og 
lovede  Tilgivelse,  og  saaledes  havde  Kejserinden  paa  en  højst 
sindrig  Maade  sikret  sig  en  Forbundsfælle,  hvem  hendes  dri- 
stige Handling  maatte  vise,  i  hvilken  Grad  hun  regnede  paa 
ham  ved  det  forestaaende  Angreb.  Thi,  om  det  endogsaa 
saa  ud,  som  en  Storm  havde  lagt  sig,  da  Freden  mellem  de 
to  Rivaler  var  gjenoprettet  med  Folkets  Besegling,  begyndte 
dog  —  i  samme  øjeblik  som  denne  Fare  var  besvoren  — 
en  ny  Orkan  at  blæse  op  ved  Rigets  yderste  Grænser,  og 
den  bar  Chrysostomus's  Fald  og  Død  i  sit  Skjød. 

IV. 

Det  var  Theophilus,  Erkebisp  af  Alexandria,  som  paa  ny 
rejste  Stormen  mod  sin  Kollega  i  Constantinopel.  Denne 
Mand  indtog  ikke  mindre  ved  sine  Laster  end  ved  sin  Aands 
Begavelse  en  fremragende  Plads  i  den  orientalske  Kirke. 
Han  var  ifølge  samtidiges  overensstemmende  Udtalelser  en 
af  sit  Aarhundredes  bedst  begavede  Theologer,  men  tillige  et 
saa  slet  Menneske,  som  det  endog  paa  de  Tider  var  muligt 
at  finde.  Handledygtig  og  snedig  paa  én  Gang  var  han  en 
Mester  i  at  lægge  Snarer  for  andre,  af  hvilke  Egenskaber  han 
benyttede  sig  til  at  tilfredsstille  sin  Ærgjærrighed,  sin  Have- 
syge og  sit  Had.  Egenkj ærlighed  var  Sjælen  i  hans  Vilje,  og 
hans  Vilje  var  Kirkens  eneste  Lov.  Uden  Spor  af  Respekt 
for  Bisperne  i  sit  eget  Dioces  opkastede  han  sig  ogsaa  til 
Dommer  over  fremmede  Kirker,  og  en  Exkommunikation, 
som  han  havde  udtalt,  virkede  Skræk  vidt  og  bredt  omkring. 
Ingen  Theolog  i  det  5te  Aarhundrede  forstod  som  han  at 
puste  Liv  i  en  hendøende  Kj ætterforfølgelse  eller  at  skabe 
nye,  hvorfor  hans  Gejstlighed  ogsaa  skjælvede  for  ham,  da 
Fængsel ,  Pengebøder  og  Landflygtighed  ventede  enhver, 
som  vovede  at  staa  ham  imod  eller  sætte  sig  op  imod  den 
Indflydelse,  han  havde  i  Kirken  saavel  som  hos  Kejseren,  ved 
hvis  Hof  han  holdt  et  Kor  af  lønnede  Spioner.  Dog  var 
hans  Ærgjærrighed  ikke  tilfredsstillet  dermed;  Side  om  Side 
med  Herskesygen  i  hans  Sjæl  gik  en  umaadelig  Begjærlighed 
efter  Penge.  Af  en  tredobbelt  Grund  elskede  han  dem, 
først  for  at  se  dem  opdynge  sig  under  hans  Hænder;  men 
dernæst  ogsaa  for  at  kunne  udfolde  en  Pragt,  der  svarede  til 
hans  Rang,  og  endelig  fordi  han  i  dem  havde  et  Middel  til 
Bestikkelser.  Ingen  har  heller  forstaaet  som  han  under  Skin 
af  en  oprigtig  Gudsfrygt  at  plyndre  Templer  og  Kirker. 
Serapions-Templet  i  Alexandria  maatte  først  og  fremmest 
afgive  sine  hedenske  Statuer  i  Guld  og  Sølv,  sine  Diamanter, 
Marmor  og  Ædelstene  til  Bispens  Skatkammer;  derefter  kom 
Turen  til  de  kristne  Kirker  at  plyndres.,  og  da  disse  Guld- 

gruber  vare  tømte,  betænkte  Erkebispen  sig  endnu  mindre 
paa  at  lægge  Haand  paa  Privatfolks  Formue.  Men  han  kom 
da  ogsaa  af  den  Grund  i  et  saadant  Ey  for  Havesyge,  at 
Kigfolk  i  Alexandria  betænkte  sig  paa  at  betro  Almisserne 
til  de  fattige  i  hans  Haand,  og  et  Tilfælde  af  denne  Art  be- 
virkede en  Kollision,  som  fik  Betydning  for  Chrysostomus's 
Historie,  hvorfor  vi  her  ville  tale  derom. 

I  Aaret  402  kom  en  værdig  Enke  en  Dag  til  Hospitals- 
forstanderen  i  Alexandria  og  bad  ham  modtage  og  uddele  en 
Gave,  som  hun  frygtede  for  at  betro  Theophilus.  Isidor,  det 
var  Fattigforstanderens  Navn,  lovede  det  og  gjorde  sig  derved 
Erkebispen  til  Fjende.  Hans  Fald  blev  besluttet,  og  for  at 
gjøre  dette  saa  meget  sikrere  tog  Prælaten  sin  Tilflugt  til  4 
Munke,  som  nøde  en  almindelig  Anseelse  i  hans  Menighed, 
og  forlangte  af  dem,  at  de  skulde  vidne  mod  Isidor.  Disse 
4  Munke  vare  de  saa  kaldte  »fire  lange  Brødre«,  et  Tilnavn, 
deres  Højde  og  Magerhed  havde  forskaffet  dem.  Theophilus 
kunde  ikke  have  henvendt  sig  til  nogen  med  mindre  Udsigt 
til  Held  end  til  disse  fire  Brødre,  der  vare  vidtberømte  i 
Kirken  for  deres  Lærdom  og  Fromhed.  De  nægtede  strax 
at  afgive  Vidnesbyrd  i  en  saa  uretfærdig  Sag,  og  for  Erke- 
bispen stod  der  nu  kun  tilbage  at  drage  dem  med  i 
det  Fald,  han  havde  svoret  Isidor. 

Han  udførte  da  Sagen  paa  følgende  Maade.  Der  blev 
rejst  Anklage  mod  Isidor  for  Kjætteri,  og  da  den  forfulgte 
Forstander  havde  søgt  Ly  i  det  Kloster,  hvor  de  fire  Brødre 
levede,  blev  Anklagen  samtidig  rettet  mod  disse  og  de  Klo- 
stre, som  de  ved  deres  Lærdom  og  Fromhed  havde  givet  Ky. 
Men  som  der  hos  Theophilus  ikke  var  langt  mellem  Beslut- 
ning og  Handling,  vare  mange  Dage  ikke  forløbne,  før  et 
Korps  af  veludrustede  Soldater  var  paa  Vejen  til  den  sketiske 
og  nitriske  Orken,  i  hvilke  disse  Munkeboliger  laa,  indeslut- 
tede mellem  Nildalen  og  de  libyske  Bjerge.  Theophilus  an- 
førte selv  Expeditionen,  og  da  Hæren  i  den  dybe  Nat  sneg 
sig  ned  ad  de  Skraaninger,  der  omgave  Dalen,  hvori  Klostrene 

laa,  for  paa  den  Maade  lettere  at  overvælde  deres  vaabenlese 
Modstandere,  foregik  en  Scene,  der  i  intet  var  forskjellig  fra 
den,  en  By  frembyder,  som  er  hærget  af  Fjender.  Cellerne 
bleve  gjennemstøvede,  Murene  gjennembrudte,  Husgeraadet 
og  Møblerne  beskadigede,  og  hvad  Sværdet  ikke  kunde  faa 
Bugt  med,  overgav  man  til  Luerne,  deriblandt  navnlig  de 
sketiske  Munkes  kostbare  Bibliothek,  hvis  Perle  var  «Kjæt- 
teren  Origenes's«  Skrifter,  han,  hvis  Navn  havde  givet  An- 
ledning til  denne  Forfølgelse*). 

Først  da  han  havde  ladet  de  sidste  Ildgnister  stige 
op  imod  Himlen,  forlod  Theophilus  Kamppladsen,  rasende 
over  kun  at  have  ramt  Klostrene  og  ikke  Munkene  selv,  hvis 
Hovedmænd,  Isidor  og  de  fire  Brødre,  imidlertid  vare  flygtede. 
I  Ledtog  med  80  andre  Munke  havde  de  begivet  sig  paa 
Landflygtighedens  Vej  til  Lilleasien,  og  da  de  der,  forfulgte 
af  det  Ban,  Theophilus  havde  udslynget  imod  dem,  heller 
ingen  Modtagelse  fandt,  tog  de,  som  det  sidste  Arnested 
for  deres  Haab,  Tilflugt  til  Constantinopel  og  Chrysostomus. 

Saaledes  blev  Chrysostomus  indviklet  i  Theophilus's  og 
de  sketiske  Munkes  vanskelige  Sag. 

Kæk  og  retfærdig,  som  Chrysostomus  var,  tvivlede  han  dog 
ikke  om,  hvad  han  skulde  gjøre.  Han  skrev  til  Theophilus 
om  igjen  at  optage  de  fordrevne  i  Kirkens  Skjød  og  sørgede 
imidlertid,   saa  godt  det  lod  sig  gjøre,    for  disse   ulykkeliges 


*)  Origenes,  en  af  Oldkirkens  største  Theologer,  slog  i  sin  religiøse 
Granskning  ind  paa  en  friere  Retning  og  hævdede  en  mere  aan- 
delig  Opfattelse  af  Skriften  og  de  guddommelige  Ting,  end  største 
Delen  af  hans  Samtid.  Derfor  bleve  ogsaa  hans  Skrifter,  medens 
han  levede,  læste  med  stor  Iver,  men  efter  hans  Død  gave  de  An- 
ledning til  heftige  Stridigheder,  der  satte  den  hele  Kirke  i  Brand. 
Navnet  Origenist  blev  ensbetydende  med  Kjætter,  og  ved  at  røre 
op  i  denne  Strid  vidste  Theophilus,  at  han  anslog  en  Streng,  der 
vilde  give  Gjenlyd  i  mangt  et  stridssygt  Hjerte.  Men  med  alt 
det  var  Beskyldningen  mod  de  nitriske  Munke  greben  ud  af  Luften, 
da  al  deres  Skyld  bestod  i,  at  Origenes's  Skrifter  fandtes  i  deres 
Bibliothek. 

Nødtarft,  hvem  han  kun  lagde  én  Ting  alvorlig  paa  Sinde, 
og  det  var  ikke  at  forelægge  Kejseren  Sagen,  da  Theophilus 
som  gejstlig  Mand  burde  dommes  af  Kirken,  et  kristeligt 
Hensyn,  som  hans  Kival  slet  ikke  tog,  da  han  tvært  imod 
ønskede  at  drage  den  hele  Verden  ind  i  Sagen  for  des  bedre 
at  knuse  sin  Modstander.  Under  disse  Omstændigheder  gik 
det  snart  op  for  ham,  at  Chrysostomus  kun  kunde  have  to 
Grunde  til  at  beskytte  de  fordrevne,  først  Misundelse  og 
dernæst  Meddelagtighed  i  deres  Brøde,  og  derefter  lagde 
han  sin  Plan.  Et  Gesantskab  blev  sendt  til  Constantino- 
pel,  alle  sammen  Isidors  og  hans  Venners  svorne  Fjender, 
hvis  Instrux  lød  paa  at  stille  de  sketiske  Munkes  Sag  i  det 
sorteste  Lys  og  samtidig  at  mistænkeliggjere  Metropoliten 
som  delagtig  i  det  Kjætteri,  der  havde  givet  Anledning  til 
Munkenes  Forjagelse.  I  dette  Øjemed  blev  Gesantskabet 
rigt  udstyret  med  Penge  til  at  bestikke  enhver,  som  i  den 
store  Stad  var  til  Fals  for  Guld.  Åt  deres  Tal  var  stort, 
derpaa  regnede  Bispen,  ligesom  han  stolede  paa,  at  den  Be- 
tydning, hans  Bispestol  havde  som  Kornkammer  for  Constan- 
tinopel,  skulde  faa  Loddet  til  at  falde  i  hans  Vægtskaal. 
Men  denne  Gang  bedrog  han  sig  dog;  thi  skjent  den  hele 
Hær  af  Hovedstadens  Matroser,  Haandværkere  og  Lastdragere, 
som  stod  i  hans  Sold,  strax  begyndte  at  røre  sig  ved  Ge- 
santernes  Ankomst,  og  skjønt  Guldet  nu  som  altid  gjorde 
sin  Virkning,  var  der  dog  pludselig  kommet  en  Hindring  i 
Vejen,  som  Erkebispens  Agenter  ikke  kunde  rydde  af  Vejen. 
Kejserinden  havde  selv  taget  de  forjagne  Munkes  Sag  i 
sin  Haand,  og  det  var  gaaet  saaledes  til.  Isidor  var  død  i 
den  Bohg,  Chrysostomus  havde  anvist  ham,  og  betagne  af 
Sorg  over  denne  Ulykke  havde  de  fire  Brødre  med  den  Rest 
af  Munke,  der  vare  om  dem,  forlangt  Ret  af  deres  Beskytter 
til  at  forelægge  Kejseren  Sagen,  for  at  der  ikke  skulde  ske 
dem,  hvad  der  var  sket  Isidor,  at  Døden  skulde  overraske 
dem,  fer  Retfærdigheden  var  fyldestgjort.  Chrysostomus 
havde   nægtet  det  og  truet  med  at  skille  sin  Sag  fra  deres. 

hvis  de  førte  Klagen  for  en  verdslig  Domstol.  Men  mere 
behøvedes  der  ikke,  for  at  Kejserinden  skulde  interessere  sig 
for  de  nødlidende  end  den  Omstændighed,  at  Bispen  havde 
forladt  dem.  En  Dag  altsaa,  da  Eudoxia  begav  sig  til  Jo- 
hannes den  Døbers  Kirke  i  Hebdomon,  en  af  Constantinopels 
Forstæder,  og  da  de  fire  Brødre  med  deres  Følge,  der  vare  let 
kjendelige  ved  deres  Faareskindskofter,  deres  brune  Ansigter 
og  nøgne  Ben,  samtidig  traadte  ind  i  Kirken,  sprang  hun  af 
sin  Bærestol  for  ved  Indgangen  til  Helligdommen  at  modtage 
en  Velsignelse  af  disse  fromme  Fædre,  der  vare  komne  fra 
den  anden  Ende  af  Verden.  En  saadan  Nedladenhed  var  til- 
strækkelig til  at  kalde  Haabet  til  Live  i  disse  stakkels  Menne- 
skers Bryst,  og  med  Frimodighed  forelagde  de  fire  Brødre 
Kejserinden  deres  Sag.  Hun  lovede  at  hjælpe  dem,  og  saa- 
ledes  gik  det  til,  at  Theophilus's  Guld  strandede  paa  den 
Jalousi,  som  herskede  mellem  P'udoxia  og  Chrysostomus,  og 
at  et  Concil  blev  sammenkaldt,  for  hvilket  Theophilus  skulde 
møde  som  anklaget. 

Man  kan  tænke  sig  den  Forbavselse,  Erkebispen  af  Alex- 
andria følte,  da  en  kejserhg  Officer  bragte  ham  denne  Stæv- 
ning med  Befaling  til  at  møde  i  Constantinopel  som  anklaget 
af  dem,  han  ved  sit  Kænkesmederi  havde  villet  bringe  i  For- 
dærvelse. Dog  var  han  ikke  den  Mand,  der  gav  tabt  for 
lidt,  og  da  han  havde  faaet  Tid  til  at  sunde  sig,  var  den 
utrættelige  Kænkesmed  kun  optagen  af  en  eneste  Tanke,  den 
at  smede  en  ny  Plan,  som  bedre  end  den  sidste  kunde 
fælde  ham,  der  efter  Prælatens  Formening  var  den  egentlige 
Ophavsmand  til  Anklagen;  med  andre  Ord,  han  pønsede  paa 
aabenlyst  at  beskylde  Chrysostomus  for  Origenisme,  ikke  per- 
sonlig, men  ved  en  anden  af  Kirkens  anselige  Mænd,  der 
skulde  gjøre  Bispens  Fald  uundgaaeligt.  Det  Redskab,  han 
her  kastede  sit  -Oje  paa,  var  Epiphanius,  Biskop  af  Salamis, 
en  retskaflFen,  men  stridssyg  og  forfængelig  Mand,  der  vir- 
kelig ogsaa  gik  i  Ilden  for  ham  og  foretog  en  Rejse  til  Ho- 
vedstaden  for  at  anklage  og  overbevise  Chrysostomus,   men 

som  ogsaa  her  fik  øjnene  op  for,  at  han  havde  gjort  sig  til 
Part  i  en  slet  Sag. 

Der  var  da  ikke  andet  for,  end  at  den  Mand,  der  havde 
lagt  Planen,  selv  maatte  fare  den  igjennem,  og  saaledes  gik 
det  til,  at  Theophilus  i  Foraaret  403  forlod  sin  Hovedstad, 
Alexandria,  for  at  drage  til  Constantinopel.  Han  drog  gjen- 
nem  Asien  for  paa  Vejen  at  hverve  Hjælpetropper  til  den 
Hær,  hvormed  han  vilde  knuse  sin  Fjende,  og  da  misfornøjede 
Skarer  overalt  trængte  sig  sammen  paa  hans  Vej,  og  han 
havde  trastet  dem  med,  «at  han  gik  til  Constantinopel 
for  at  afsætte  Erkebispen«,  lagde  han  endelig  i  en  mørk  Nat 
i  Forsommeren  403  ud  fra  Lilleasien  og  satte  i  Følge  med 
28  Suffraganbiskopper  over  det  smalle  Stræde,  der  skiller  de 
to  Verdensdele  ad,  saa  at  han  henad  Morgenstunden  lagde 
ind  paa  Constantinopels  Ked.  Alle  de  ægyptiske  Skibe,  der 
laa  i  Havnen,  flagede,  og  alt,  hvad  der  stod  i  ægyptisk  Sold, 
modtog  ham  paa  Strandbredden,  saa  at  han  holdt  sit  Indtog 
i  Hovedstaden  som  en  lille  Kejser.  Da  han  i  dette  Optog 
drog  igjennem  Byen  til  det  Palads,  Kejseren  havde  anvist 
ham  som  Bohg,  stod  Chrysostomus  der  for  at  bede  ham  at 
tage  ind  i  hans  Bolig,  men  Prælaten  nægtede  det  og  vægrede 
sig  overhovedet  haardnakket  ved  at  besøge  Bispen,  saa  længe  han 
opholdt  sig  i  Constantinopel.  Til  at  knytte  Forbindelser  med 
Hovedstadens  fornemme  Folk  var  han  derimod  saa  meget 
villigere,  og  takket  være  den  Ladning  af  indiske  Tøjer,  Par- 
fumer og  Røgelse,  som  han  førte  med  sig  fra  Afrika,  saa 
han  efter  Haanden  alle  Døre  aabne  sig  for  ham  lige  saa  let, 
som  han  aabnede  sin  egen  for  hvem,  der  vilde  komme. 
»Hans  Dør  stod  altid  aaben  og  hans  Bord  altid  dækket  for 
enhver,  der  havde  Lyst»,  siger  en  af  hans  samtidige;  »ved 
overdaadige  Maaltider  samlede  han  enhver  Mand  af  Betydning 
i  Constantinopel,  enten  han  var  Læg  eller  Gejstlig,  om  hvil- 
ken han  vidste,  at  de  vare  Erkebispens  Fjender«.  Og  heller 
ikke  med  Eugrafia  havde  Bispen  undladt  at  sætte  sig  i  For- 
bindelse;   men  ved  Hjælp  af  Mellembud  som  Severianus  og 

de  andre  Overløbere,  denne  Dame  havde  sikret  sig,  stod  han 
stadig  i  Rapport  med  det  andet  Brændpunkt  for  Hadet  imod 
Erkebispen,  saa  at  Constantinopel,  der  før  kun  havde  havt 
én  Arne  for  Sammensværgelsen,  nu  havde  to. 

Der  var  da  kun  én  Grund  til,  at  Slaget  ikke  strax 
ramte  Chrysostomus,  og  denne  Grund  laa  i  Kejserens  Person. 
Arcadius  tovede.  Han  havde  under  den  Proces,  der  var  ind- 
ledt mod  Theophilus  i  Anledning  af  de  fire  Brødre,  saa  klart 
gjennemskuet  det  Væv  af  Løgn,  hvori  denne  Prælat  vilde 
have  sine  Fjender  indspundne,  at  han  imod  al  Sædvane  stod 
paa,  at  den  skyldige  skulde  bøde,  til  hvilken  Ende  han  for- 
langte af  Chrysostomus,  at  han  skulde  overbringe  Theo- 
philus en  Stævning.  Men  da  Metropoliten  vægrede  sig,  enten 
det  nu  var,  som  han  sagde,  fordi  han  ikke  kunde  dømme  i 
en  Sag,  der  laa  udenfor  hans  Jurisdiktion,  eller  fordi  den 
udfordrende  Stilling,  hans  Kival  indtog,  indgød  ham  Frygt, 
slog  Arcadius  atter  Sagen  i  Glemmebogen,  og  Afgjørelsen 
kunde  da  igjen  have  trukket  ud,  om  ikke  Almuen  i  Constan- 
tinopel, som  med  et  sikkert  Instinkt  følte,  at  man  pønsede 
paa  Uraad  mod  dens  Afgud  paa  mer  end  ét  Punkt  i  Staden, 
med  ét  havde  sat  sig  i  Bevægelse.  Hele  Skarer  af  Haand- 
værkere  og  Arbejdere  trak  da  op  foran  Erkebispens  Bolig  og 
toge  Station  der,  som  om  de  frygtede  for,  at  man  vilde  til- 
føje ham  nogen  aabenlys  Vold.  Om  Aftenen  drog  der  Pro- 
cessioner gjennem  Staden,  som  ved  Sange,  Taler  og  Raab 
nok  som.  tilkj endegave,  til  hvilket  Parti  de  hørte.  I  sin  For- 
skrækkelse herover  fordrede  nu  Theophilus ,  at  der  ogsaa 
skulde  gives  ham  en  Sikkerhedsvagt,  og  i  Eugrafias  Sammen- 
komster begyndte  man  allerede  saa  smaat  at  drøfte,  om  det 
ikke  var  bedre  at  sammenkalde  den  Synode,  der  skulde 
dømme  Theophilus  og  de  sketiske  Munke  imellem,  et  Sted 
udenfor  Constantinopel,  end  midt  i  den  By,  hvor  Erkebispen 
bavde  sine  trofasteste  Tilhængere.  Planen  blev  strax  appro- 
beret; da  Kejseren  endelig  intet  havde  at  indvende  derimod, 
valgte  man  Chalcedon  i  Lilleasien  til  det  Sted,  hvor  Concilet 

skulde  holdes.  Saaledes  samlede  sig  da  i  Juli  403  i  Rufinus's 
pragtfulde  Palads  den  berygtede  Kirkeforsamling  i  Chalcedon, 
hvis  44  Bisper  skulde  votere  i  Striden  mellem  Theophilus 
og  de  nitriske  Munke,  fælde  Dom  i  Sagen  mellem  Chryso- 
stomus  og  Menighederne  i  Lilleasien  angaaende  de  Ordina- 
tioner og  Afsættelser,  han  havde  foretaget  paa  Kejsen  derhen  i 
Aaret  401,  og  endelig  tage  Bestemmelse  om  denne  Kirke- 
fyrstes Afsættelse  og  Exkommunikation.  Det  maa  da  strax 
bemærkes,  at  Synoden  bestod  af  Chrysostomus's  svorne  Fjen- 
der, at  samtlige  Vidner,  der  bleve  fremkaldte  imod  ham, 
vare  interesserede  i  hans  Fald,  lige  som  at  Theophilus,  der 
selv  havde  vendt  Sagerne  saadan,  at  Synoden  kunde  benyttes 
mod  hans  Fjende,  ledede  alle  Forhandlingerne  og  præsiderede 
i  Forhandlingen  lige  til  det  øjeblik,  da  Dommen  skulde 
fældes  over  hans  Modstander,  paa  hvilket  Punkt  han  veg 
Sæde  for  en  af  sine  medforbundne ,  for  at  ikke  ethvert  Skin 
af  Retfærdighed  skulde  berøves  denne  lovstridige  Beslutning. 
Da  de  21  Punkter  i  Anklagen,  og  deriblandt  Beskyld- 
ninger for  brutal  Fremfærd  mod  enkelte  Personer,  for  grove 
Fornærmelser,  Tyveri,  Brud  paa  Sæderne  og  de  kirkelige  Love 
mod  uretmæssig  Ordination,  bleve  forelagte  Chrysostomus, 
kan  man  let  forklare  sig,  at  han  i  Forening  med  det  Antal 
Bisper,  som  vare  blevne  ham  tro,  vægrede  sig  ved  at  møde 
for  en  Forsamling  af  aabenlyse  Fjender  og  nægtede  at 
kjende  en  Dom  gyldig,  der  var  overgaaet  ham  uden  for  hans 
Diøces;  det  var  imidlertid  lige  saa  forstaaeligt,  at  Synoden  i 
Chalcedon,  der  glædede  sig  til  at  se  Chrysostomus  som  an- 
klaget for  sig,  skar  Tænder  af  Forbitrelse,  da  Prælatens  Sen- 
debud overbragte  dem  den  Melding,  at  deres  Herre  ikke  havde 
i  Sinde  at  møde.  « Rufinus's  Palads  fik  i  det  Øjeblik  Ud- 
seende af  en  Røverhule.  Bisperne  sprang  op  fra  deres  Sæder 
og  styrtede  sig  mod  Sendemændene.  Nogle  fornærmede  dem, 
andre  truede  dem,  og  atter  andre  lagde  det  Halsjern,  der  var 
bestemt  for  Chrysostomus,  om  hans  Sendebuds  Skuldre«.  Da 
Stormen  havde  lagt  sig,   gav  man  sig  dernæst  til  at  smede 

nye  Anklager  og  skred  endelig  i  Synodens  tolvte  Session  til 
en  formelig  Domfældelse  af  Metropoliten.  Dommen,  der  lød 
paa  Exkommunikation  og  Afsættelse,  blev  med  de  vedføjede 
Akter  paa  lovformelig  Vis  tilstillet  Chrysostomus  selv  og 
Kejseren,  og  imidlertid  gave  «de  hellige  Fædre«  sig  til  at 
forhandle  de  andre  Sager,  der  vare  forelagte  Synoden,  og 
deriblandt  Striden  mellem  Theophilus  og  de  sketiske  Munke. 
Denne  Sag,  der  havde  staaet  først  paa  Dagsordenen,  var 
som  mindre  betydelig  bleven  gjemt  til  sidst,  og  for  nu  ikke  at 
spænde  Buen  for  højt  besluttede  den  ærgjærrige  Prælat  paa 
dette  Punkt  at  give  efter,  erklærende  sig  villig  til  et  Forlig, 
saa  fremt  de  Exkommunicerede  anraabte  om  Gjenoptagelse  i 
Kirkens  Skjød.  Og  da  nu  Døden  igjen  havde  gjort  det  lyst 
i  de  stakkels  Munkes  Rækker,  medens  den  uheldige  Gang  i 
deres  Beskytters  Sag  end  yderligere  havde  betaget  dem  Haa- 
bet  om  at  se  Retfærdigheden  fyldestgjort,  havde  Concilet 
dog  til  sidst  den  Glæde  —  som  et  Vederlag  for  Chrysostomus's 
Udebliven  —  at  se  Resten  af  disse  Munke  ydmygtbedende 
at  træde  frem  for  Theophilus's  Domstol  med  Anmodning  om, 
at  de  maatte  gjengives  Kirken  og  deres  Fædreland.  Men 
hermed  vare  Concilets  Arbejder  ogsaa  endte,  og  der  stod 
nu  kun  tilbage  at  oppebie,  hvad  Kejseren  i  Anledning  af 
den  oversendte  Domfældelse  vilde  foretage  sig  med  Erke- 
bispen  i  Hovedstaden. 

Foreløbig  syntes  Arcadius  intet  at  ville  gjøre  ved  Sagen. 
Chrysostomus  blev  i  rolig  Besiddelse  af  sit  Palads,  lige  som 
ingen  forulempede  ham,  naar  han  i  Sofiekirken  varetog  sine 
Embedspligter.  Af  og  til  kom  rigtignok  en  Officer  fra  Slottet 
med  Melding  om,  at  han  maatte  berede  sig  til  at  fortrække, 
men  han  vægrede  sig  standhaftig,  og  Folket,  der  i  tætte  Ska- 
rer belejrede  Basilikaen  og  Bispeboligen,  støttede  i  dette  Til- 
fælde deres  Bisp  ved  som  med  én  Mund  at  forlange  et  al- 
mindeligt Concil  afholdt,  der  paa  ny  skulde  paadømme  Erke- 
bispens  Sag.  Det  var  Folkets  og  Bispens  fælles  Feltraab,  og 
under  dette  Raab  passerede  han  uafbrudt  mellem  Basilikaen 

Og  sin  Bolig  og  fra  denne  tilbage  til  Kirken.  Men  Time  for 
Time  toge  Kygterne  til  i  Tal  og  bleve  mere  uheldsvangre. 
Man  sagde  nu,  at  det  ikke  blot  gjaldt  Landflygtighed,  men 
at  Talen  var  om  Bispens  Dad,  lige  som  en  af  Chrysostomus's 
Fjender,  just  da  disse  Kygter  forjøgede  Ophidselsen  i  Gemyt- 
terne, gav  Handlingen  et  nyt  Stad  frem  ad,  der  skulde  blive 
afgjarende  for  Kampen.  Det  var  Severianus,  hans  gamle 
Eival,  Erkebispen  in  spe  meddelagtig  i  Forbrydelsen  i  Chal- 
cedon,  og  som  maaske  netop  havde  forladt  sin  faste  Stilling 
i  Lilleasien  for  at  gjare  sit  Parti  denne  Tjeneste.  Severian 
besteg  altsaa  en  Dag  Prædikestolen  i  en  af  Constantinopels 
Kirker  for  at  overbevise  den  tilstrammende  Mængde  om,  at 
Metropolitens  Afsættelse  var  en  fortjent  Straf  for  hans  Hov- 
mod, et  Ord,  der  næppe  var  udtalt,  far  det  bragte  Folkets 
tilbageholdte  Easeri  til  at  flyde  over.  Tusinde  Hænder  strakte 
sig  truende  ud  mod  Fornærmeren,  og  de  nærmeste  lagde 
endog  voldelig  Haand  paa  ham,  der  kun  kunde  takke  sin 
Hurtighed  for,  at  han  slap  derfra  med  Livet:  Ja  paa  selve 
Chrysostomus  gjorde  denne  Fornærmelse  et  saa  meget  dybere 
Indtryk,  som  han  troede  at  hare  Kejserindens  Stemme  bag- 
ved Severians  Ord.  I  en  af  de  lidenskabelige  Stemninger, 
som  øjeblikket  saa  ofte  affadte  hos  ham,  besteg  han  da 
Prædikestolen  og  holdt  en  Tale,  der  lige  meget  var  præget 
af  den  Harme,  Hoffets  Bænker  indgåde  ham,  som  af  Tak- 
nemlighed mod  hans  tro  Hjord.  I  Talen  forekom  der  falgende 
Passus:  Hvad  skulde  jeg  frygte,  kj ære  Venner?  Dåden?  Jeg 
siger  med  Apostlen:  "Det,  jeg  lever,  lever  jeg  i  Kristus,  og 
Dåden  er  mig  en  Vinding«.  Landflygtighed?  Jorden  og,  hvad 
den  indeholder,  harer  Herren  til.  Fattigdom?  Jeg  har  intet 
bragt  med  til  Verden,  det  er  da  aabenbart,  at  jeg  heller  ikke 
kan  tage  noget  med  mig.  Adskillelsen  fra  Eder,  mine  kjære 
Venner?  Nej,  nej,  ingen  kan  sanderlemme  Kirken;  den  er 
udelelig.  Man  skiller  ikke  Hyrden  fra  Faarene.  Trods  al  Ad- 
skillelse udgjere  de  et.  Længere  frem  i  Talen  hedder  det: 
•Vide  I,   kjære  Venner,   af  hvad  Grund  man  forlanger  min 

Død?  Fordi  jeg  aldrig  har  kunnet  nedværdige  mig  til  at 
tilfredssstille  disse  Lækkermunde  ved  at  holde  aabent  Bord 
for  dem.  Denne  øgleæt  raader  endnu  altid.  Jesabels  Afkom 
blomstrer,  og  Herodias  lever  endnu.  Herodias  danser  endnu 
og  forlanger  Johannes's  Hoved  paa  et  Fad,  og  man  vil  give 
hende  dette  Hoved,  fordi  hun  danser.  Men  ve,  ve  over  de 
Kvinder,  som  lukke  deres  øren  for  Himlens  Advarsel,  disse 
Kvinder,  som  vellystig  bade  sig  i  deres  Gjerrighed  og  Had 
og  overhænge  deres  Mænd  med  slette  Kaad  for  at  faa  dem 
til  at  handle  efter  deres  Vilje)). 

Denne  Tale  blev  holdt  anden  Dagen  efter,  at  Domfældel- 
sen var  naaet  til  Constantinopel,  og  næste  Dag  lidt  før  Middag 
saa  Chrysostomus  en  Officer  træde  ind  til  sig  med  Befaling 
til  ham  fra  Kejseren  om  at  forlade  Constantinopel,  hvor  til 
Bispen  svarede,  at  han  var  beredt,  lige  som  han  efter  Evne 
søgte  at  berolige  den  Folkemængde,  som  strømmede  til  for 
at  forhindre  Afrejsen,  da  han  ad  en  Omvej  var  ført  ned  til 
Havnen  for  ved  Nattetid  at  indskibes  til  Landflygtigheden. 
Da  Mørket  nu  faldt  tættere  og  tættere,  lagde  Skibet  ud  og 
satte  Kursen  over  mod  Hieron,  en  lille  By  nær  Chalcedon  i 
Lilleasien. 

Denne  Afrejsens  Nat  var  imidlertid  i  Constantinopel  en 
Sorgens  Nat,  hvor  Bønnerne  stege  op  imod  Himlen  og 
Taarerne  fløde.  Hele  Byen  var  i  Kirke.  De  fattiges  Huse 
stode  tomme.  Mænd  og  Kvinder,  unge  og  gamle  flokkedes  i 
Kirkerne,  og  under  dens  Buer  gjenlød  et  eneste  Raab:  «Et 
Concil,  et  almindeligt  Concil!«  Under  al  denne  Forvirring 
landede  til  med  Theophilus,  der  i  Lighed  med  sin  Forbunds- 
fælle Severian  nu  ikke  længer  kunde  modstaa  Fristelsen  til 
at  tage  den  erobrede  ;By  i  Besiddelse;  endog  mod  Sofie- 
kirken udstrakte  han  og  hans  Parti,  som  nu  var  kommet 
ovenpaa,  deres  griske  Hænder.  Men  her  mødte  han  Menig- 
heden, der  sloges  overalt  og  gjorde  en  Fæstning  af  enhver 
Krog  i  Kirken,  saa  at  Ofrenes  Blod  nu  flød,  hvor  de  hellige 
Handlinger  nys  vare  foretagne.  Og  som  om  det  ikke  var  Ulykke 

nok,  at  Menneskene  rasede  mod  hinanden,  kom  Rystel- 
ser i  Naturen  til  for  at  gjore  denne  Nats  Elendighed  saa 
meget  des  starre.  Et  voldsomt  Jordskjælv  ødelagde  Con- 
stantinopel,  imedens  hun,  som  var  Ophavet  til  al  denne 
Nød,  laa  skjælvende  paa  sit  Leje  i  den  Tro,  at  hendes 
sidste  Time  var  kommen.  Bleg  og  med  de  lange  Haar  flag- 
rende om  Nakken,  ilede  hun  til  sin  Mands  Værelse  for  at 
bønfalde  ham  om  »at  kalde  den  landflygtige  tilbage,  denne 
Mand,  hvis  uretfærdige  Skæbne  havde  kaldt  Himlens  Straf 
ned  over  deres  Hoved«,  og  da  Arcadius  nu  som  altid  fejede 
sig  efter  hende,  var  en  Officer  allerede  ved  Daggry  paa  Vej 
til  Lilleasien  for  at  kalde  Chrysostomus  »tilbage. 

Han  kom  og  blev  ved  sin  Ankomst  hilst  med  alle  de 
Æresbevisninger,  som  en  troende  Folkemængde  kan  yde  sin 
Afgud,  og  nu  var  det  Tid  for  Theophilus  og  hans  Slæng  at 
flygte;  thi  Folket  gjorde  allerede  Anstalter  til  «at  berede 
ham  og  hans  Parti  et  Bad  i  Propontis's  Bølger« ,  medens 
Chrysostomus,  haaren  paa  Folkets  Skuldre,  paa  ny  besteg  sin 
Prædikestol  og  holdt  en  Tale,  i  hvilken  det  saa  ud,  som  om 
Freden  meUem  ham  og  Kejserinden  for  evig  var  gjen- 
oprettet. 


V. 

Dog  forholdt  Tingen  sig  kun  tilsyneladende  saaledes. 
Saa  længe  Kejserinden  var  under  Trykket  af  den  overtroiske 
Frygt,  gjorde  hun  endnu  gode  Miner  til  slet  SpU;  men  al- 
drig saa  snart  havde  denne  fortaget  sig,  før  Fjendskabet  paa 
ny  blussede  op,  og  man  begyndte  at  holde  0]e  med  hinanden 
ved  Hoffet  og  i  Kirken,  som  vare  Slottet  og  Kirken  to  Qendt- 
lige  Fæstninger,  der  tænkte  paa  at  overrumple  hinanden. 
Den  ubetydeligste  Anledning  kunde  bevirke,  at  Krigen  brød 
løs  paa  ny,  og  denne  Anledning  udeblev  ikke.  I  September  403 
lod  Eudoxia  med  stor  Pral  sin  Billedstøtte  rejse  paa  en  afCon- 
stantinopels  fornemste  Pladser,  just  paa  det  Sted,  hvor  Sofie- 

kirken  knejste  ved  Siden  af  Senatsbygningen  og  det  kejser- 
lige Palads,  som  om  hun  ved  denne  Handling  vilde  lægge 
for  Dagen,  at  hendes  Aand  var  den  herskende  i  Staten  som 
i  Kirken,  til  hvilken  Ende  hun  ogsaa  lod  Billedstøtten  indvie 
med  al  den  hedenske  Pomp,  der  plejede  at  ledsage  saadanne 
Højtideligheder.  Medens  Menigheden  sang  sine  Psalmer  i 
Kirken,  kunde  den  udefra  høre  Støjen  af  de  larmende  Kor 
og  Kamplege,  som  Eudoxia  lod  opføre,  hvilken  Uskik  gav 
Chrysostomus  Anledning  til  Klage,  og  da  Klagen  ikke  hjalp, 
til  Prædikener,  som  mere  end  nogen  Sinde  tordnede  mod 
dette  kronede  Statsoverhoved,  hvorpaa  Talerne,  saa  friske  som 
de  vare,  af  tjenstvillige  Spioner  bleve  bragte  til  Hoffet.  Nu 
kom  der  nyt  Liv  i  Marsa;  nu  kunde  Severian  igjen  spinde 
sine  Intriguer,  og  da  man  i  Korthed  havde  overvejet,  kom 
man  overens  om,  at  den  bedste  Plan  til  at  fange  Bispen 
var  at  bevilge  ham,  hvad  han  saa  ivrig  havde  begjæret, 
Sammenkaldelsen  af  en  Synode,  der  tilsyneladende  skulde 
revidere  Beslutningerne  i  Chalcedon,  men  i  Virkehgheden 
blive  Midlet  til  Erkebispens  Undergang.  ;Denne  nye  Synode 
sammentraadte  i  Constantinopel  i  Januar  404,  og  hvad  Udfald 
den  maatte  faa,  derom  var  det  allerede  et  Fingerpeg,  at 
Hoffet,  som  ellers  altid  plejede  at  fejre  Julefesten  i  Sofie- 
kirken, denne  Gang  udeblev  for  lige  som  paa  Forhaand  at 
give  de  hellige  Fædre  en  Antydning  af,  paa  hvad  Side  det 
stod.  Deres  Votum  lød  da  paa,  at  Synoden  slet  ikke  kunde 
forhandle  med  Chrysostomus,  der  var  exkommuniceret,  og 
som  uden  at  være  lovlig  gjenindsat  havde  usurperet  en 
Bispestol,  man  snarest  mulig  maatte  bede  Kejseren  fratage 
ham.  Saa  ubillig  denne  Dom  var,  efter  som  det  var  Arcadius, 
der  havde  forvist  Prælaten,  og  ham,  der  igjen  havde  kaldt 
ham  tilbage,  lød  den  endelige  Synodalbeslutning  overensstem- 
mende hermed,  hvilken  Beslutning  man  nu  ventede,  at  Kej- 
seren vilde  give  Lovskraft.  Men  Arcadius  tøvede,  og  under 
disse  Forhandlinger  varetog  Erkebispen  sine  Forretninger,  gik 
til  og   fra  Kirken  uden   paa   anden   Maade   at   mærke,    at 

der  igjen  var  overgaaet  ham  en  Dødsdom,  end  derpaa,  at 
den  fine  Portion  af  Constantinopels  Selskab  nu  holdt  sig 
borte  fra  Kirken,  et  Frafald,  der  dog  maaske  saarede  ham 
mere,  end  hvilken  som  helst  Synodalbeslutning  kunde  have 
gjort.  Saaledes  rykkede  Paasken  nær,  men  da  HoflFet  hel- 
ler ikke  nu  vilde  kommunicere  med  sin  Fjende,  gik  Ar- 
cadius  en  Mellemvej;  han  gav  Befaling  til,  at  Erkebispen 
skulde  trække  sig  tilbage  til  sit  Palads  og  der  oppebie  hans 
Befalinger.  Chrysostomns  adlød;  men  da  en  stor  Mængde 
unge  Mennesker  just  skulde  dabes  i  Paaskeugen,  angrede 
han  sin  Beslutning  og  forlod  sin  Bolig  for  at  begive  sig  til 
Kirken.  Saaledes  gik  det  til,  at  denne  Fest,  der  betragtedes 
som  den  første  i  Kirken,  midt  under  den  hellige  Daabshand- 
ling  blev  afbrudt  ved  et  af  disse  blodige  Optrin,  der  vare 
saa  almindelige  fra  den  Tid,  da  Kejseren  ved  at  forlægge 
Residentsen  til  Constantinopel  havde  fiiaet  Lejlighed  til  at 
blande  sig  i  de  kirkelige  Anliggender.  Paa  én  Gang  brøde 
Soldater  ind  i  Kirken,  grebe  Chrysostomns  og  anrettede  et 
saadant  Blodbad  blandt  de  unge  Mennesker  af  begge  Kjøn, 
der  skulde  optages  i  Kirken,  at  Daabsvandet  farvedes  rødt 
deraf,  og  enhver,  som  kunde,  reddede  sig  ved  Flugt  for  igjen 
at  samle  sig  ude  i  Byen  ved  de  offentlige  Bade.  Men  ogsaa 
herfra  bleve  de  fordrevne  med  Vaaben,  og  imidlertid  førtes 
Bispen  som  Fange  tilbage  til  sit  Palads.  Da  Pintsen  kom, 
var  Chrysostomns  endnu  i  Constantinopel,  men  nu  var  ogsaa 
hans  Fjenders  Taalmodighed  forbi,  og  da  det  var  at  be- 
frygte, at  en  Appel  til  Paven  eller  til  Kejseren  i  Occidenten 
endnu  i  den  sidste  Stund  kunde  rive  dem  Sejren  af  Hænde, 
trængte  de  mere  end  nogen  Sinde  ind  paa  Arcadius  for  at 
fravriste  ham  Landflygtighedsdekretet.  Det  skete  da  ogsaa, 
som  de  begjærede.  Den  5te  Juni  404  modtog  Erkebispen  i 
sin  Kirke  den  kejserlige  Ordre,  der  bød  ham  paa  Stedet  at 
forlade  Hovedstaden,  og  han  adled  Ordren.  Efter  at  have 
taget  Afsked  med  sine  Embedsfæller,  Præsterne  og  Diakonis- 
serne,   besteg  han  en  Hest,   som  ventede  ham  ved  Kirkens 

vestlige  Port,  for  paa  denne  Maade  at  undgaa  den  deltagende 
Folkehob,  som  havde  samlet  sig  udenfor,  og  hvis  Eaab  ry- 
stede Kirkens  Hvælvinger ,  inden  han  forlod  den.  Der 
indtraf  nu  et  øjebliks  Stilhed;  men  aldrig  saa  snart  havde 
Hoben  mærket  Uraad,  før  den  som  en  stærk  Strøm  brød 
enhver  Dæmning  og  gjennem  Vinduer  og  Døre  med  Sten  og 
Vaaben  trængte  ind  i  den  skændede  Helligdom.  Der  indtraf 
da  atter  en  Scene  som  den,  vi  have  skildret  paa  Paaskefesten, 
og  da  Slagtumlen  var  højest,  fik  Kampen  med  et  en  ny  Ka- 
rakter, idet  Ildsluer  brøde  frem  fra  det  Sted,  hvor  den  erke- 
biskoppelige  Trone  havde  staaet,  og  i  et  Nu  omspændte  den 
hele  Kirke.  Flammerne  bredte  sig  altid  videre  og  videre, 
og  den  næste  Dag  laa  ikke  blot  Sofiekirken,  men  ogsaa  Se- 
natsbygningen  i  Grus.  Om  alt  dette  vidste  Chrysostomus 
imidlertid  intet.  Han  var  paa  Landflygtighedens  Vej  dragen 
over  Bosporus  og  fik  først  i  Lilleasien  Underretning  om  det 
passerede.  Her  indhentede  en  kejserlig  Ordonnants  ham  med 
Befaling  til  to  af  de  Bisper,  der  ledsagede  ham,  om  at  vende 
tilbage  til  Constantinopel,  hvor  man  havde  inddraget  deres 
Navne  i  en  Proces,  som  Hoffet  havde  anlagt  for  at  komme 
under  Vejr  med,  hvem  der  var  det  egentlige  Ophav  til  So- 
fiekirkens Brand.  Paa  denne  Maade  underrettede  man  i 
Begyndelsen  af  hans  Exil  Bispen  om,  hvad  Skæbne  der  ven- 
tede hans  Venner,  og  tynget  af  denne  Sorg  drog  han  videre, 
anende  det  værste  og  dog  ude  af  Stand  til  at  tænke  sig  de 
Grusomheder,  man  imidlertid  udøvede  i  Hovedstaden.  Først 
senere  fik  han  at  vide,  at  man  havde  væltet  Ansvaret  for 
Branden  over  paa  hans  Parti,  at  man  i  Løbet  af  to  Maa- 
neder,  fra  Juni  til  August  404,  havde  slæ.bt  alle  hans  Ven- 
ner, Mænd  og  Kvinder,  for  Domstolen,  og  ved  Hjælp  af 
Tortur  og  Baal  søgt  at  aflokke  dem  Vidnesbyrd  imod  deres 
Hyrde,  uden  at  det  var  lykkedes  at  fremlokke  et  eneste 
saadant,  end  ikke  af  Kvinderne,  af  Ampructe,  Pentadia 
og  Olympias.  Men  da  han  erfarede  Rygtet  herom,  havde 
han  allerede  naaet  sin  Landflygtigheds  Maal.     Endnu  havde 

han  den  lange  Vej  at  tilbagelægge,  der  over  Nicæa  og  Cæ- 
sarea  førte  ham  til  Cueusus  i  Armenien.  Til  Nicæa  ankom 
han  sidst  i  Juni  Maaned  efter  en  Rejse,  som  Aarstidens  Hede 
og  en  snigende  Feber  havde  gjort  end  mere  møjsommelig. 
Her  var  det,  at  Rygtet  om,  hvad  der  var  sket  i  Constan- 
tinopel,  delvis  kom  ham  for  øre,  og  da  den  friske  Luftning 
fra  Søerne  omkring  Nicæa  og  Byens  Bade  saa  vidt  havde  givet 
ham  hans  Kræfter  tilbage,  at  han  paa  ny  kunde  føre  Pennen, 
var  det  første,  han  gjorde,  at  sende  de  Præster,  der  vare 
blevne  hans  Sag  tro,  sin  Tak,  ledsaget  af  Bønnen  om,  at  jo 
mere  de  maatte  lide,  des  fastere  vilde  de  holde  sig  til  Her- 
ren. Dette  Arbejde  var  ham  saa  meget  kjærere,  som  han  ved 
at  trøste  og  opmuntre  andre  opmuntrede  sig  selv  til  at  bære 
den  Skæbne,  han  gik  imøde,  nemlig  Opholdet  i  en  lille 
Bjergby  paa  Romerrigets  Grænser,  uden  alt  Samkvem  med 
Omverdenen,  uden  aandelige  Hjælpemidler  og  beliggende  i 
en  ufremkommelig  Egn ,  hvor  Armeniens  og  Kapadociens 
Bjergrygge  krydse  hinanden.  Mod  denne  By  styrede  han  nu 
sin  Gang,  og  skjont  det  maa  have  været  det  bitreste  af  den 
Skaal,  han  skulde  drikke,  at  han  ved  sine  Fjenders  Umenne- 
skelighed skulde  begraves  levende  i  denne  Udkant  af  Verden, 
bar  han  tog  alt  med  Ro,  ja  udkastede  endog,  forladt  og 
hjælpeløs  som  han  var,  nye  Planer  til  Virksomhed,  som  han 
satte  i  Væri.  Han  sendte  Missionærer  til  Phønicien,  udru- 
stede en  hel  Hær  af  Munke  og  Præster,  forsynede  dem  med 
Penge  og  Vaaben  og  alt,  hvad  de  behøvede,  og  alt  dette  ved 
sit  Navns  Kredit  og  Tilliden  til  hans  Ord,  der  endnu  havde 
en  saa  stærk  Magt  over  mange,  at  den  gjerrige  paa  hans 
Forbøn  blev  rundhaandet  og  den  frygtsomme  tapper.  Saa- 
ledes  kunde  han,  da  han  naaede  Rejsens  næste  Station,  Cæ- 
sarea,  med  Sandhed  skrive  til  Olympias,  den  af  Hovedstadens 
Diakonisser,  der  havde  været  ham  kjærest,  og  til  hvem  han 
helst  betroede  sig,  »at  han  var  resigneret,  at  han  nu  intet 
andet  Opholdssted  begjærede  end  det.  Kejseren  havde  anvist 
ham ,  at  hun  ikke  skulde  ængste  sig  for  ham,  da  hans  Trost 

blev  rigere  og  hans  Haab  om  Fremtiden  bedre,  i  samme  Grad 
som  hans  Lidelser  bleve  større. 

Men  et  saadant  Maal  af  Kesignation  kunde  han  ogsaa 
behøve  til  den  Kejse,  der  nu  ventede  ham  gjennem  Phrygiens 
og  Kapadociens  Udørkener,  hvor  det  Brød,  man  rakte  ham, 
var  skimlet  og  muggent,  hvor  Vandet  var  stinkende  og  raa- 
dent,  og  hvor  han  maatte  tilbagelægge  Vejen  under  en 
brændende  Sol,  medens  Støvet  stod  til  alle  Sider  om  den 
lille  Eskorte,  der  omgav  ham,  og  som  tilmed  havde  ondt  ved 
at  holde  de  vilde  Indbyggere  fra  Livet,  der  truede  med  at 
tage  den  landflygtige  Olding  af  Dage,  hvad  der  sikkert  —  og- 
saa uden  deres  Medhjælp  —  vilde  være  sket,  hvis  han  ikke  paa 
Grænsen  mellem  Phrygien  og  Kapadocien  havde  fundet  Hvile 
ovenpaa  alle  disse  Anstrengelser.  Her  skiftede  Scenen,  den 
barske  Uvenlighed  veg  for  en  storartet  Gjæstfrihed,  og  i  det 
Hus,  han  beboede  i  Cæsarea,  havde  Chrysostomus  den  Glæde 
at  se  Læg  og  Gejstlig  strømme  sig  i  Møde  ikke  blot  med 
venlige  Ord  paa  Læberne,  men  med  Kjærlighed  i  Hjertet. 
Da  han  nu  endelig  havde  ombyttet  det  mugne  med  spiseligt 
Brød,  det  stinkende  med  frisk  Vand  og  efter  mange  Nætters 
Strabadser  igjen  laa  i  en  Seng,  kunde  han  paa  ny  skrive  et 
fornøjeligt  Brev  til  Olympias.  Dog  var  det  kun  Vindstillet 
ovenpaa  en  ny  Storm ;  thi  Cæsarea  havde  en  Bisp,  der  spurgte 
sig  selv  om,  hvad  Hoffet  vilde  sige  til  en  Embedsmand,  som 
viste  sig  opmærksom  mod  en  falden  Storhed,  hvorfor  hans 
Tanker  Dag  og  Nat  drejede  sig  om,  hvorledes  han  snarest 
mulig  skulde  blive  af  med  den  besværlige  Gjæst  Han  satte 
da  Planen  i  Værk  paa  følgende  Maade.  En  Nac,  da  Chryso- 
stomus for  at  forekomme  sin  ugjæstfri  Kollega  saa  smaat 
beredte  sig  til  at  forlade  Byen,  lod  han  det  Hus,  hvori  den 
landflygtige  boede,  omringe  og  angribe  af  en  Flok  rasende 
Munke,  der  i  Ord  og  Gjerning  betøde  ham,  at  han  gjorde 
bedst  i  at  rejse  jo  før  jo  heller,  en  Opfordring,  Erkebispen 
ogsaa  fulgte,  skjønt  han  ved  at  bryde  op  paa  denne  Tid 
maatte  befrygte  at  falde  i  de  Røverhorders  Hænder,  der  sam- 

tidig  foruroligede  Cæsarea.  Han  begav  sig  altsaa  bort  for  at 
søge  Nattely  i  et  ^eraere  Kvarter,  som  privat  Godgjørenhed 
havde  stillet  til  hans  Eaadighed,  og  da  han  endelig  der  var 
kommen  til  Hvile,  vækkedes  han  atter  ud  paa  Natten  med  det 
ængstende  Kaab,  at  Reverne  vare  der.  Han  maatte  da  anden 
Gang  stige  til  Hest;  men  da  Natten  var  mørk  og  Vejen, 
han  drog  frem  ad,  bugtet  og  stenet,  gled  Dyret  pludselig 
under  ham,  og  han  faldt  i  sin  hele  Længde  til  Jorden.  Kun 
ved  indtrængende  Overtalelser  fik  man  ham  paa  ny  til  Hest, 
og  nu  satte  Karavanen  sig  i  Bevægelse  og  standsede  ikke, 
for  den  —  70  Dage  efter,  at  han  var  bleven  forvist  —  naaede 
Cucusus,  hans  Landflygtigheds  egentlige  Maal.    » 

Cucusus  laa  i  det  raa  Armeniens  mest  utilgængelige 
Egne,  øåe  og  trostesløs,  omgiven  af  nogle  faa  spredte  Lands- 
byer, der  vare  blottede  for  det  nødvendigste.  Klimaet  var 
her  værre  end  paa  noget  andet  Sted  i  det  store  romerske 
Rige,  idet  Vinter  og  Sommer  brat  afløste  hinanden  uden 
nogen  Overgang,  hvorhos  Vinteren  begyndte,  saa  snart  som 
Sneen  bedækkede  de  Bjergrygge  i  Taurus,  der  rundt  omkring 
omsluttede  den  hlle  By,  af  hvilken  Grund  Kejserinden  ogsaa 
havde  valgt  dette  Sted  til  Ophold  for  den  landflygtige  i  det 
Haab,  at  Døden  her  snart  skulde  skille  hende  af  med  en 
Fjende,  som  hun  endog  paa  Afstand  frygtede.  Har  hun 
haabet  det,  saa  svigtede  Haabet  hende  imidlertid;  hun  døde, 
før  han,  den  6te  Oktober  404,  og  skjønt  hendes  Død  ikke 
bragte  nogen  Forandring  i  den  ulykkeliges  Skæbne,  bar  hans 
stærke  Natur  dog  endnu  i  nogle  Aar  de  Lidelser,  som  hen- 
des Slethed  havde  paadraget  ham,  ja  den  forste  Vinter  i 
Cucusus  bar  han  endog  godt,  efter  som  den  var  ualmindelig 
mild,  og  disse  øde  Steders  nødlidende  Befolkning  gjorde  deres 
til  at  formilde  hans  Skæbne.  «Paa  et  Sted,  hvor  Alverden 
har  Mangel  paa  det  alier  nødvendigste,  fattes  der  mig  intet«, 
skrev  han  til  sin  Veninde  Olympias,  og  Bispen  i  Cæsarea  og 
hans  Fjender  i  Syrien,  der  endnu  holdt  øje  med  alt,  hvad 
der  foregik  i  Cucusus,  meldte  med  Harme  deres  Medforbundne 

i  Constantinopel  om  det  Liv,  den  landflygtige  førte  i 
denne  fjerne  By,  der  i  intet  var  forskjelligt  fra  det,  han 
havde  fart  i  Hovedstaden.  Skarer  af  Mennesker  besøgte  ham 
her,  hvor  de  intet  havde  at  befrygte  af  Hoffets  Ugunst,  og 
blandt  de  ankomne  var  der  Damer,  fornemme  Damer,  som 
havde  vovet  den  lange  Eejse  i  den  strenge  Aarstid  for  endnu 
engang  at  se  den  Mand,  der  saa  længe  havde  været  og  endnu 
altid  var  østens  Orakel.  Saa  rigelig  tilflød  der  ham  Gaver, 
at  han  fra  dette  ensomme  Sted  kunde  sætte  nye  og  større 
Missionsplaner  i  Værk,  der  havde  Held  med  sig,  saa  længe  de 
legemlige  Kræfter  ikke  svigtede  den  Mand,  der  var  Sjælen  i 
dem.  Men  det  varede  dog  ikke  længe;  thi  allerede  den  paa- 
følgende Vinter,  405,  var  saa  streng,  at  den  endog  blev 
skæbnesvanger  for  Stedets  Beboere,  end  sige  da  for  en  frem- 
med, der  ikke  var  akklimatiseret.  Vinteren  over  maatte  han 
holde  sig  inde;  Feberen  og  den  kvælende  Hoste  indfandt  sig 
paa  ny,  og  denne  Gang  var  der  intet  Lægemiddel  at  finde, 
efter  som  ingen,  der  havde  sit  Liv  kjært,  vovede  sig  udenfor 
sin  Bolig,  nu  da  Cucusus  hjemsøgtes  af  en  dobbelt  Svøbe, 
Kulden  og  Isaurerne.  Isaurerne  vare  et  vildt  Eøverfolk,  med 
hvilke  Chrysostomus  alt  én  Gang  havde  gjort  Bekjendtskab,  og 
med  hvis  Voldsgjerninger  Beboerne  af  disse  øde  Egne  vare 
saa  fortrolige,  at  de  henregnedes  til  de  staaende  Landeplager. 
I  Vinteren  405  havde  de  gjennemstrejfet  hele  den  omlig- 
gende Egn,  havde  jødelagt  Landstederne,  sat  Ild  paa  Forpag- 
tergaardene  og  bortført  Kvægstanden.  Ingen  vovede  sig  ud 
af  Huset  af  Frygt  for  at  blive  opsnappet  og  ført  til  Bjer- 
gene, ja  da  Angrebet  paa  Cucusus  nu  var  overhængende, 
forlede  de  fleste  Indbyggere  Byen.  Chrysostomus  var  mellem 
de  flygtende;  efter  flere  Dages  Omflakken  i  uigjennemtrænge- 
lige  Skove  og  paa  snebedækkede  Bjergstier  naaede  han  endelig 
Arabissus,  et  ubetydeligt  Kastel  paa  den  stejle  Bjergskraaning, 
til  hvis  Klippehuler  ogsaa  Cueusus's  Befolkning  kom  for  at 
søge  Ly,  medførende  de  vanlige  Gjæster  paa  et  overbefolket 
Sted:  Hunger  og  Pest.    Her  bjærgede  den  næsten  60-aarige 

Mand  Livet;  her  saa  han  Røverskaren,  der  paa  et  hængende 
Haar  havde  indtaget  Kastellet,  nedstyrtet  i  den  Afgrund, 
der  aabnede  sig  under  deres  Fødder,  og  da  de  endelig  vare 
vegne,  vendte  han  tilbage  til  Cucusus,  men  kun  for  at  mod- 
tage den  sørgelige  Efterretning,  at  den  kejserlige  Unaade 
havde  forvist  ham  til  et  endnu  Ijernere  Sted,  til  Pithyus 
ved  det  sorte  Hav,  hvor  hans  Fjender  kunde  haabe  at  be- 
grave ham  saaledes,  at  intet  Kygte  om  den  forurettede  Mands 
Skæbne  kunde  trænge  til  Evropa. 

Det  var  hans  sidste  og  sørgeligste  Kejse.  Den  begyndte 
i  Sommeren  407  og  blev  gjennemfert  med  en  saadan  Umen- 
neskelighed, at  Hejsens  Hensigt  endog  maatte  blive  klar 
for  den  landflygtige;  hans  stærke  Natur  skulde  ved  alle- 
haande  forudberegnede  Pinsler  og  Strabadser  bukke  under. 
Og  det  skete,  som  hans  Fjender  havde  villet  det.  Den  14de 
September  407  udaandede  han  i  Basiliuskapellet  i  Comana, 
en  lille  Station,  som  han  maatte  passere  paa  Vejen  til  Pithyus, 
efter  at  han  den  foregaaende  Nat  havde  havt  et  Syn,  i 
hvilket  han  saa  Frelseren,  der  kaldte  ham  til  sig;  her  blev 
han  bisat  i  det  ubetydelige  lille  Kapel  paa  Eigets  østlige 
Grænse,  indtil  Kejser  Theodosius  H,  Årcadius's  og  Eudoxias 
Søn,  30  Aar  efter  med  stor  Pragt  lod  hans  Lig  føre  tilbage 
til  Hovedstaden.  Da  den  kongelige  Sejler  lagde  ind  i  Con- 
stantinopels  Havn,  var  den  hele  By  paa  Benene,  og  da  Ki- 
sten var  sat  ned  i  Sofiekirken,  der  saa  tidt  havde  gjenlydt 
af  den  Dødes  Veltalenhed,  bredte  Kejseren  sin  Purpurkappe 
over  den,  og  Mængden,  der  var  tilstede,  raabte  som  med  én 
Mund:  « Biskop,  bestig  din  Trone«,  som  vilde  den  ved  dette 
Raab  kalde  den  Dødes  Aand  til  Live  igjen,  for  at  den  befrug- 
tende kunde  hvile  over  hans  Efterfølgere.  Saaledes  skete  der 
Chrysostomus  Ketfærdighed  i  Graven,  saaledes  var  den  sidste 
Triumf,  han  nød,  og  kort  efter  blev  hans  Lig  sat  hen  i  Nær- 
heden af  Eudoxias  og  Arcadius's,  saa  at  Forfølgeren  og  den 
forfulgte  hvilede  ved  Siden  af  hinanden. 

Skjønt  Brøden  mod  den  enkelte  Mand  paa  denne  Maade 
var  sonet,  var  Forargelsen  dog  ikke  borttagen  af  Kirken,  og  for 
at  belyse  dette  Forhold  ville  vi  endnu  tilføje  nogle  Ord  om 
Chrysostomus's  Venskab  for  Olympias,  dette  «hans  elskede 
Barn«,  Constantinopels  frommeste  Diakonisse,  i  hvis  Liv  saa 
at  sige  al  Forfølgelsen  mod  Erkebispens  Venner  samler  sig, 
og  af  hvilket  man  altsaa  bedst  er  i  Stand  til  at  se,  hvor 
haardt  det  Slag,  der  rammede  Kirkens  Hoved,  faldt  tilbage 
paa  dem,  der  paa  nogen  Maade  havde  følt  sig  berørte  af 
Kristendommen. 

Vi  have  allerede  i  det  foregaaende  omtalt  det  Forhold, 
der  bestod  imellem  Erkebispen  og  hans  Diakonisse,  set,  hvor 
inderlig  hun  i  hans  Medgangs  Dage  sluttede  sig  til  ham; 
at  dette  Venskab  ikke  vendte  sig  i  Modgangens  Tider,  derom 
bærer  den  fortløbende  Fortælling  Vidnesbyrd,  i  hvilken  Olym- 
pias's Navn  paa  mer  end  ét  Sted  er  indflettet.  Stolt  og 
medfølende,  som  hun  paa  én  Gang  var,  havde  hun  ikke  fulgt 
de  andre  Diakonissers  Exempel,  der  underrettede  Chrysosto- 
mus  om  den  Skæbne,  der  var  overgaaet  dem  efter  hans 
Fald,  og  saaledes  fik  den  landflygtige  først  i  Cucusus  Under- 
retning om,  hvilke  Pinsler  man  havde  opfundet  for  denne 
hans  Trosfælle,  indtil  hun  som  han  maatte  spise  Landflyg- 
tighedens Brød  i  Nicomedien.  Men  her  erfarede  han  ogsaa 
hele  den  Skæbne,  der  var  overgaaet  hende,  saa,  hvorledes 
det  Slag,  der  ramte  Kirken,  havde  vakt  Forargelse  i  denne 
troende  Sjæl,  og  opdagede  trods  alle  hendes  Forsøg  paa  at 
skjule  det,  hvorledes  denne  sindsforstyrrende  Sjælekamp  havde 
kastet  hende  paa  Sygelejet  og  bragt  hende  Døden  nær. 
Fra  det  øjeblik  havde  han  kun  én  Tanke:  ved  Keligionens 
og  Gudhengivenhedens  Trøst  at  bringe  hende  tilbage  til 
Livet  igjen,  i  hvilken  Hensigt  han  tilskrev  hende  den  Kække 
Breve,  der  af  Kirken  ere  blevne  opbevarede  som  Chrysosto- 
mus's bedste  Efterladenskab. 

I  disse  Breve,  der  vise  os  en  hel  ny  Side  af  den  land- 
flygtige —  ikke   den   ubøjelige  Kirkemand,   hvis  Stridssyge 

ha?de  vakt  Hadet  imod  ham,  men  den  medfølende  Ven,  der 
blev  rammet  dybere  af  sine  Lidelsesfællers  end  af  sin  egen 
Ulykke  —  i  disse  Breve  angriber  han  først  og  fremmest 
denne  Tilbøjelighed  i  Olympias's  og  mange  Samtidiges 
Sjæl  til  at  lade  sig  forarge  og  viser  sig  i  det  hele  taget 
som  en  sand  Skriftefader.  Han  bortræsonnerer  ikke  den 
Grund,  der  var  til  Bekymring  paa  en  Tid,  »da  Alverden 
omtumledes  paa  et  brusende  Hav  som  et  Skib,  der  gik  til 
Søs  uden  Ror,  uden  Master  og  Sejl« ,  men  paa  den  an- 
den Side  vil  han  ikke  heller  give  fortabt,  fordi  han,  der 
dog  mer  end  alle  havde  Grund  til  at  frygte,  havde  Kraft  nok 
til  at  tro,  at  det  vilde  gaa  her  som  saa  ofte,  at  ovenpaa 
Forargelsens  Tider  vilde  Sandheden  komme  til  sin  Ret  og 
den  moralske  Orden  gjenfødes.  Da  disse  Trøstegrunde  ikke 
forsloge,  da  Patienten  ikke  vilde  tage  den  Medicin,  Lægen 
tilbød  hende,  aabnede  han  nye  Kilder  til  Trøst  i  hendes  egen 
Sjælsstyrke,  den  Livets  Omskiftelser  noksom  havde  prøvet, 
og  ved  paa  denne  Maade  at  kæmpe  for  sin  Venindes  Sjælero 
som  for  sin  egen  Arne  lykkedes  det  ham  at  bekæmpe  hendes 
Tungsindighed. 

Men  om  han  endog  for  en  Tid  kunde  bibringe  hende 
noget  af  sin  egen  Overbevisning,  «at  den  sande  Lykke  be- 
staar  i  intet  at  maatte  angre,  saa  at  til  syvende  og  sidst 
Forfølgeren  er  mere  at  beklage  end  den  forfulgte«,  lykkedes' 
det  ham  ikke  altid.  Og  da  Underretningen  kom  til  hende 
om,  at  den  Mand,  i  hvem  hun  saa  alle  sin  Samtids  Dyder 
samlede,  ved  en  ny  Forvisning  skulde  rammes  end  grusom- 
mere, havde  hun  som  den  landsforvistes  Veninde  kun  ét  ønske, 
•at  Gud  vilde  tage  hende  bort  fra  en  Verden,  i  hvilken  de 
fromme  syntes  at  være  tilovers«. 

Dette  ønske  blev  dog  ikke  hørt.  Hun  overlevede  tvært 
imod  sin  Lidelsesfælle  og  døde  først  efter,  at  hun  »endnu  i 
flere  Aar  med  Resterne  af  sin  Formue  havde  gjort  godt  imod 
de  fattige« ,  landflygtig  i  >sicomedien  og  blev  begraven  i 
Lilleasien.     Men  som  Retførdigheden  fordrede,   at  Støvet  af 


302  Johannes  Chrysostomus  og  Kejserinde  Eudoxia. 

hendes  store  samtidige  skulde  hvile  i  den  Stad,  der  havde 
været  Gjenstanden  for  hans  Kjærlighed  og  Arnen  for  hans 
Berømmelse,  saa  krævede  Historien  ogsaa  Ketfærdighed  for 
Olympias,  saa  at  ogsaa  hendes  Lig  blev  ført  fra  Lilleasien 
til  Constantinopel,  hvor  hun  blev  bisat  i  det  Kloster,  som 
hendes  Kjærlighed  havde  reist  for  de  fattige  i  Hovedstaden. 
Det  skete  i  Aaret  618,  og  da  først  var  Brøden  sonet,  nu  da 
der  igjen  var  kommen  Ro  i  de  Sind,  som  havde  givet  og  taget 
Forargelse  i  det  østromerske  Hofs  lange  Kamp  mod  Sand- 
heden, mod  Chrysostomus  og  Kirkens  Sag. 

V.  Andresen. 


Tænkerne  eller  de  Primitive.*) 


Uen  store  franske  Revolution,  der  bragte  saa  mange,  hidtil 
kun  i  Stilhed  gjærende  Ideer  frem  i  det  fulde  Dagslys,  egnede 
sig  ogsaa  fortræffelig  til  at  give  den  ved  Winckelmann,  Goe- 
the og  andre  i  sidste  Halvdel  af  forrige  Aarhundrede  vakte 
Interesse  for  det  »Antike«  en  praktisk  Form.  Man  havde  paa 
alle  Punkter  faaet  nok  af  det  unaturlige  og  kunstlede;  man 
var  overmæt  af  Blødagtigheden  i  Livet  og  Kococostilen  i 
Kunsten;  man  trængte  til  noget  nyt,  noget  frisk,  noget  rent, 
og  da  der  nu,  efter  at  Revolutionen  med  ét  Slag  havde 
kuldkastet  og  domfældet  alt  det  hidtil  bestaaende,  igjen  be- 
gyndte at  komme  en  Slags  Ro  i  Sindene,  kunde  der,  i 
det  mindste  for  Frankrigs  Vedkommende,  ikke  være  Tale  om 
at  vende  tilbage  til  det  gamle;  hele  det  antike  Liv  og  den 
antike  Kunst  forelaa  jo  ved  Forskernes  Arbejde  som  en  aaben 
Bog.  Intet  var  da  naturligere,  end  at  man  greb  den  gunstige 
Lejlighed  til  paa  en  praktisk  Maade  at  tilegne  sig  dette  saa 
meget  beundrede  «Antike».  Revolutionsmændene  vare  vante 
til  at  gaa  til  Bunds,  til  at  omkalfatre  fra  Roden  af,  og  saaledes 
gjorde  de  ogsaa  nu;  det  antike  Liv  skulde  fra  nu  af  være 
Normen  for  Indretningen  saavel  af  det  daglige  og  huslige  som 
a£  det  offentlige  Liv.  Gudsdyrkelse,  Tidsregning,  Levevis, 
Klædedragt,  Møbler,  alt  skulde  forandres.   Fra  1793  til  Aar- 

hundredets  Slutning  opførte  Frankrig  —  eller  rettere  Paris  — 
for  sig  selv  et  storartet  Skuespil,  som  fremstillede  Heden- 
skabet, og  i  Udførelsen  deltoge  alle  Klasser  af  Samfundet; 
Forbilledet  afgaves  naturligvis  af  den  græske  Kultur  og  inden- 
for denne  igjen  af  den  reneste,  simpleste  græske  Kunst. 

Til  Dyrkelsen  af  de  gamle  græske  Guder  kunde  man 
dog  ikke  ret  vel  vende  tilbage;  man  hjalp  sig  da  med  i 
Stedet  for  den  afskaffede  kristelige  Religion  at  indføre  For- 
nuftdyrkelsen; men  iøvrig  saa  man  ved  Festerne  til  For- 
nuftgudindens Ære  storartede  Optog  af  Figuranter  og  Figu- 
rantinder  fra  Operaen,  klædte  som  Ypperstepræster  å  laKal- 
chas  og  som  Kanephorer  efter  Parthenonsfrisens  Mønster,  og 
i  Champs  élysées  oprejste  man  af  Pap  og  Lærred  en  Kopi 
efter  et  af  Templerne  i  Pæstum,  foran  hvilket  Tempel  man 
om  Sommeraftenerne  brændte  Røgofre  af  Drueharpix,  medens 
alle  Stænder ,  blandede  mellem  hverandre ,  spaserede  og 
dansede  under  det  eneste  Aristokrati's  Auspicier,  som  paa 
den  Tid  anerkjendtes  i  Frankrig:  Skjønhedens.  I  Boulogne- 
skoven  afholdtes  der  olympiske  Lege,  som  vandt  megen  Del- 
tagelse, og  paa  Festdagene  fandt  der  Væddeløb  Sted  paa 
Champ  de  Mars,  til  Fods,  til  Hest,  til  Vogns,  efter  græsk 
Mønster.  Alle  unge  Mennesker  fra  de  fattigste  til  de  rigeste 
udstillede  hver  Dag  deres  nøgne  Lemmer  paa  Bredderne  af 
Seinen  og  viste  deres  Behændighed  og  Kraft  i  at  svømme 
om  Kap;  Damerne  vare  klædte  å  la  grecque  og  lode  paa 
Promenaderne  Publikum  beundre  deres  Formers  Ynde,  og  en 
for  sin  Skjønhed  berømt  Skuespillerinde,  Madame  Taillien, 
vakte  almindeligt  Bifald  ved  paa  et  stort  offentligt  Bal  at 
optræde  i  et  uhyre  kostbart  græsk  Kostume,  med  Sandaler, 
Brillantringe  paa  alle  Fodfingrene,  tre  Armbaand  paa  hver 
Arm  og  den  lette,  guldindvirkede  Tunica  ophæftet  over  Knæet 
med  gyldne  Spanger. 

Til  at  sætte  hele  denne  Komedie  i  Scene  var  man  saa 
heldig  at  have  en  Mand  ved  Haanden,  der  saa  at  sige  var 
selvskreven  dertil  og  —  den  Gang  i  det  mindste  —  fuldt  og 

fast  troede  paa  Komediens  Ægthed  og  Gjennemførlighed, 
nemlig  Maleren  Jacques-Louis  David,  som  ved  Revolutionens 
Udbrud  1789  var  fyrretyve  Aar  gammel  og  allerede  eneraa- 
dende  Regent  i  Kunstens  Rige.  Det  var  en  ildfuld,  begavet 
Natur,  men  hans  Hovedlidenskab  var:  Nyt!  Reform!  Bare 
noget  nyt!  I  sin  lange  Levetid  skiftede  han  derfor  adskil- 
lige Gange  med  stor  Lethed  Principer.  Han  var  sværmerisk 
indtagen  for  de  nye  Ideer  og  det  nylig  vakte  Studium  af 
Antiken,  og  tilkommer  ham  end  den  Fortjeneste  grundig  at 
have  udrenset  den  franske  Kunst  for  al  den  Blødagtighed  og 
affekterte  Fadhed,  hvori  den  var  nedsunken,  saa  farte  dog 
paa  den  anden  Side  hans  ensidige  Sværmeri  for  Antiken  ham 
til  saa  abstrakte  Maximer,  at  han  selv  til  sidst  glemte  al 
Virkelighed  og  forfaldt  til  et  koldt  plastisk  Væsen,  der  vir- 
kede ligesaa  frastødende  i  Maleriet  som  den  Unatur,  han 
havde  udryddet.  De  fleste  af  hans  berømte  Malerier  be- 
handle Emner,  hentede  fra  den  klassiske  Historie  —  « Sokra- 
tes«, »Horatierne«,  "Brutus«,  "Helena  og  Paris«,  »Sabiner- 
inderno",  —  og  til  Hjælp  ved  Udførelsen  af  disse  havde  han 
allerede  før  Revolutionen  efter  etruriske  Vasetegninger  ladet 
forfærdige  antike  Dragter  og  Møbler,  der  nu  med  Iver  bleve 
efterlignede  af  det  republikanske  Publikum.  Ligesom  han 
selv  i  de  nævnte  Billeder  stræbte  at  nærme  sig  Antiken  saa 
meget  som  mulig  og  trænge  dybere  og  dybere  ind  i  For- 
staaelsen  af  den  græske  Kunst,  saaledes  henviste  han  bestan- 
dig sine  Elever  til  Studiet  af  Antiken.  Da  han  som  Maler 
besad  en  saa  overordentlig  Anseelse,  henvendte  saa  godt  som 
aUe  Begyndere  i  Kunsten  sig  til  ham,  og  hans  Malerskoler 
i  Louvre  besøgtes  af  en  Mængde  Elever,  paa  hvilke  hans 
Overlegenhed  udøvede  en  afgjerende  Indflydelse,  der  var 
kjendelig  i  hele  den  franske  Kunst,  indtil  den  mødte  sin 
naturlige  Reaction,  den  Gang  da  Géricault  i  1819  udstillede 
sit  ved  den  naturalistiske  Sandhed  saa  gribende  Billede, 
•  Medusa's  Skibbrud«,  hvorved  Stødet  blev  givet  til  en  hel 
ny  Retning.    En  Liste  over  David's  Elever  i  Aarene  1780— 

1816  fremviser  omtrent  300  Navne,  blandt  hvilke  findes  de 
berømteste  i  den  franske  Malerkunst  i  den  første  Halvdel  af 
dette  Aarhundrede. 

Selvfølgelig  naaede  ikke  alle  disse  Elever  Parnassets  Top, 
og  for  enkeltes  Vedkommende  havde  dette  utvivlsomt  sin 
Grund  dels  i  den  almindelig  forvirrede  og  overspændte  Tid, 
hvori  deres  Udvikling  foregik,  dels  særlig  deri,  at  de  altfor 
ivrig  og  bogstavelig  tilegnede  sig  deres  Lærers  Principer, 
som,  gjennemførte  i  deres  fulde  Konsekventser,  let  kunde  føre 
betydelig  ud  over  det  Fornuftiges  Grænser.  Det  er  næppe 
for  meget  sagt,  at  i  hin  besynderlige  Periode  kunde  enhver 
Ide,  den  være  nok  saa  stridende  mod  al  sund  Sands,  være 
vis  paa  at  finde  Tilhængere,  naar  den  blot  bragte  noget 
nyt.  Saaledes  gik  det  da  til,  at  der  paa  Davids  Malerskole 
dannede  sig  et  Selskab  —  en  Sekt,  om  man  vil  —  under 
Navnet  »Tænkerne«  eller  de  «Primitive'),  der  i  al  Naivetet 
satte  sig  det  beskedne  Formaal  at  give  Menneskeheden 
Guldalderen  tilbage,  og  som,  hvad  Kunsten  angik,  vilde  re- 
formere den  langt  grundigere,  end  David  havde  tænkt  sig. 
Ganske  vist  kom  disse  unge  Phantaster  ikke  i  mindste  Maade 
til  at  spille  en  Rolle  i  Samfundets  Udvikling;  men  dog  har 
deres  Historie  sin  Interesse  som  en  lille  Episode  i  den  evige 
Kamp  for  at  finde  det  evig  uopnaaelige  Ideal.  —  Etienne 
Delécluze,  der  som  Dreng  kom  ind  paa  Davids  Skole,  men 
opgav  Kunsten  for  at  hellige  sig  til  Kunstens  Historie,  har  i 
sin  ovennævnte  Bog  gjort  det  bevægede  Liv  mellem  Maler- 
eleverne til  Gjenstand  for  en  livlig  Skildring,  hvoraf  det  føl- 
gende er  et  Uddrag. 

Efter  at  have  omtalt  en  mindre  talrig  Sekt,  hvis  For- 
mand, Robin,  havde  været  Revolutionssoldat,  og  hvis  for- 
nemste Princip  var  at  være  saa  snavset  som  mulig  og 
ryge  mindst  tre  Piber  Tobak  om  Dagen,  fortæller  Delécluze 
saaledes : 

En  anden  Sekt,  som  ved  sin  hele  Optræden  gjorde  sig 
mere   fortjent  til   denne   Benævnelse    end   den    vilde  Bande, 

der  anførtes  af  Robin,    talte  et  betydeligt  Antal  Tilhængere 
blandt  Eleverne.     Som    de  mest  fremtrædende  blandt   disse 
maa  nævnes   de  to  Bradre  Pierre  og  Joseph  Francque,    der 
med  Hensyn  til  Talent  sikkert  indtoge  den  fornemste  Plads 
i  Skolen,  efter  at  Girodet,  Gérard  og  Gros  havde  forladt  den; 
fremdeles  knyttede   man    store  Forventninger  til  Broe,    men 
især  syntes  Maurice  Quai,    tiltrods  for  den  korte  Tid,   hvori 
han  havde  frekventeret  Skolen,  at  maatte  have  en  glimrende 
Fremtid  for  sig,   og  han  udøvede  allerede  en  vis  Indflydelse 
paa  sine  Kammerater.     I  hans  Træk,  i  hans  hele  Fremtræ- 
den og  i  hans  Karakter  var  der  noget  af  det,  som  udmærker 
dem,  der  synes  kaldede  til  at  beherske  deres  Medmennesker. 
Hans  Skikkelse  var  smuk,    og   hans   forud  tiltalende  Ansigt 
fik  et  særegent  alvorligt  Præg  derved,  at  han,  hvad  der  paa 
den  Tid  var  meget  ualmindeligt,  bar  langt  Skjæg.     Han  be- 
sad en  flydende  Veltalenhed  og  bibragte  let  andre  sin  Over- 
bevisning ;  det  varede  da  heller  ikke  længe,  ferend  han  aabent 
optraadte  som  Sektstifter  i  Davids  Malerskole,    som  han  til 
Slutningen  forlod,  idet  han  drog  en  hel  Del  Kammerater  med 
sig.     Saa  længe  hans  Talent  endnu  ikke  ret  var  kommet  til 
Frembrud,  dristede  han  sig  ikke  til  hejt  at  udtale  de  besyn- 
derlige Anskuelser,    som  han  senere  forkyndte,    om  Kunsten 
og  om  den  Maade,    hvorpaa  man   efter  hans  Paastand   ene 
og  alene  burde  dyrke  den.      Det  var  foreløbig  kun  den  for- 
underlige Flugt  i  hans  Ideer  og  den  Sjælsstorhed,   der  lagde 
sig  for  Dagen  i  hans  hele  Optræden,    som   vandt  ham  hans 
Medelevers  Højagtelse;    men   en  Dag  bleve  disse  ikke  lidet 
forbavsede,  da  de  i  Anledning  af  øgenavnet  «Don  Quixote«, 
som  man  havde  givet  ham,  hørte  ham  udtale,   »at  han  vilde 
føle  sig  lykkelig  og  meget  hædret,  hvis  han  virkelig  fortjente 
et  Navn,    der  tilhørte  en  ganske  vist  opdigtet  Personlighed, 
men  ikke  desto  mindre  en  Personlighed,    der  var  Typen  for 
den  mest  ophøjede  Ærlighed  og  Agtværdighed;    at   han    for 
sit  Ved!iommende  lige  siden  sin  Barndom    havde   været   en 
Beundrer  af  Don  Quixote,   og  at  han  aldrig  havde  ophørt  at 

bestræbe  sig  for  at  opnaa  denne  romantiske  Helts  uplettede 
Hæderlighed«.  —  Saaledes  var  man  ikke  vant  til  at  bedømme 
Don  Quixote;  men  det  Udtryk  af  inderlig  Overbevisning, 
hvormed  han  udtalte  disse  Ord,  bragte  i  Forening  med  hans 
ædle  Physiognomi  og  hans  vidunderlige  Stemme  al  Kritik  og 
alle  Spottegloser  til  at  forstumme,  og  fra  dette  øjeblik  til- 
lagde man  den  allerede  forud  afholdte  Maurice  en  vis  Auto- 
ritet, der  berettigede  ham  til  at  sige  alt,  hvad  der  faldt  ham 
ind.  Moriés  og  Ducis,  to  af  de  ældre  Elever,  bevidnede  ham 
højt  deres  Agtelse,  og  snart  blev  han  fuldstændig  Herre  over 
Brødrene  Francque's,  Broc's,  Perrié's  og  nogle  andres  hele 
Aandsretning;  disse  Mænd  kom  til  at  danne  den  egentlige 
Stamme  i  Sekten. 

Underneden  det  Atelier,  hvor  David  udførte  "Horatiernes 
befandt  sig  en  Mezzaninetage,  der  hørte  med  til  den  Del  af 
Louvre,  som  var  overladt  David  til  fri  Afbenyttelse.  Her 
boede,  med  Mesterens  Tilladelse,  Brødrene  Francque,  og  ikke 
alene  boede  de  der  selv,  men  som  oftest  logerede  Broe, 
Maurice  Quai  og  andre  af  deres  Venner,  som  vare  uden 
Husly,  hos  dem.  Paa  dette  Sted  var  det,  at  den  mærkelige 
Sekt  ('Tænkerne«  eller  de  "Primitive«  grundlagdes  af  Maurice 
Quai,  hvorved  Retfærdigheden  dog  byder  at  tilføje,  at  det 
egentlig  var  et  uoverlagt  Ord  af  David,  der  gav  den  første 
Impuls  til  Sektens  Tilbliven.  David  stod  just  i  Begreb  med  at 
paabegynde  sit  store  Billede  «Sabinerinderne»,  og  mere  og  mere 
hendraget  af  sin  Forkjærlighed  for  Oldtidens  Værker  var  han 
kommen  paa  det  Punkt,  at  han  med  Tilsidesættelse  af  al 
nyere  Kunst  næsten  ikke  mere  vilde  anerkjende  andet  som 
værdige  Forbilleder  end  de  græske  Kunstværker,  som  antoges 
at  skrive  sig  fra  Phidias's  Periode.  Blandt  Basreliefferne 
foretrak  han  dem,  der  viste  den  ældste  Stil;  ligesaa  forholdt 
han  sig  over  for  Mynterne  og  Gemmerne,  og  navnlig  blev 
han  ikke  træt  af  at  fremhæve  den  Naturlighed  og  Elegance, 
der  fremtraadte  i  de  Figurer,  som  ere  malede  paa  de  saa- 
kaldte  etruriske  Vaser.      Man  véd,   hvorledes  det  plejer  at 

gaa  i  en  Skole:  Mesterens  Meninger  begynde  med  at  blive 
overdrevne  af  hans  Elever,  selv  af  de  forstandigere  blandt 
dem,  og  ende  med  at  blive  aldeles  misforstaaede  af  de  mindre 
forstandige.  Dette  var  netop  det,  der  skete  i  Davids  Skole, 
efter  at  han  en  Gang  i  Anledning  af  det  projekterede  Maleri 
« Sabinerinderne •)  havde  ytret:  »Det  er  gaaet  op  for  mig,  at 
jeg  har  vist  mine  anatomiske  Kundskaber  altfor  meget  frem 
i  "Horatierne« ;  i  « Sabinerinderne«  skulle  de  skjules  mere 
behændig,  mere  smagfuldt.  Dett«  Billede  skal  faa  et  mere 
græsk  Præg". 

De  unge  Mennesker,  og  Maurice  i  Særdeleshed,  følte  sig 
slaaede  af  disse  Ord,  som  de  satte  i  Forbindelse  med  Meste- 
rens idelig  gjentagne  Opfordring  til  dem  om  at  udvikle  deres 
Åand  ved  at  studere  Antiken  uden  at  kopiere  den  mekanisk; 
de  kom  til  den  Slutning,  at  David  kun  havde  villet  antyde 
dem  den  Vej,  de  burde  følge,  og  at  hans  virkelige  Mening 
var,  at  man  fra  Roden  af  burde  forandre  de  Principer,  paa 
hvilke  Kunstens  Udøvelse  hidtil  havde  hvilet.  Og  nu  gik 
det  hurtig  videre:  Alt,  hvad  der  var  blevet  frembragt  efter 
Phidias,  var  « maniereret«,  usandt,  theatralsk,  kort  sagt  væm- 
meligt; de  italienske  Mestere,  de  berømteste  medindbefattede, 
vare  vansirede  af  de  moderne  Skolers  Lyder;  man  burde 
ubetinget  undgaa  at  kaste  saa  meget  som  et  Blik  paa  noget 
af  Malerierne  i  det  « store  Galleri«,  og  i  Antikgalleriet  burde 
man  gaa  med  sænket  Blik  forbi  Statuerne  fra  Romertiden, 
ja  selv  forbi  dem,  der  tilhørte  den  græske  Kunst  efter  Alex- 
ander den  store. 

Saaledes  omtrent  vare  Grundtrækkene  i  den  nye  Theori. 
Hvad  Praxis  angik,  burde  man  kun  sætte  sig  den  rene,  ab- 
strakte Skjønhed  som  Maal;  i  denne  Henseende  opfordrede 
Maurice  sine  Tilhængere  til  kun  at  arbejde  paa  Malerskolen, 
for  saa  vidt  den  stillede  Model  virkelig  forekom  dem  skjøn; 
han  raadede  dem  til  kun  at  male  Figurer,  hvis  Proportioner 
svarede  til  en  Højde  af  sex  Fod,  og  stadig  med  -det  Skjenne« 
for  øje,  anbefalede  han  dem  at  gjøre  Skyggerne  ganske  lyse, 

for  at  ikke  Harmonien  i  Ensemblet  skulde  lide  under  den 
bratte  Modsætning  mellem  Lys  og  Skygge,  saaledes  som  det 
kun  altfor  ofte  var  Tilfældet  hos  disse  »Smørere  •>  af  Italienere, 
som  han  udtrykte  sig  i  sin  Atelier-Jargon. 

De  Ideer,  som  Maurice  saaledes  udviklede  om  Kunsten, 
udgjorde  imidlertid  kun  en  Gruppe  i  et  helt  System  af  mere 
universelle,  mere  storartede  Ideer,  som  han  diskuterede  i 
Forening  med  Mænd,  der,  uden  just  at  være  fremmede  for 
Kunsten,  dog  ikke  selv  praktisk  udovede  den.  Blandt  disse 
maa  især  nævnes  Digteren  Charles  Nodier,  hvem  Delécluze 
ofte  i  hin  Tid  har  set  passere  den  lille  Honsetrappe,  der 
førte  op  til  Mezzaninen  under  «Horatiernes  Atelier« ,  hvor 
han  sandsynligvis  præsiderede  i  »Tænkernes')  eller  de  »Primi- 
tives« Meder.  Skal  man  dømme  efter  den  Beretning,  som 
denne  Forfatter  mange  Aar  senere  (1833)  fandt  sig  foranle- 
diget til  at  afgive  om  den  Sekt,  hvis  synlige  Overhoved  Mau- 
rice Qua!  var  fra  1797—1803,  saa  gjaldt  det  om  intet  min- 
dre end  om  en  Omordning  af  Samfundet  efter  en  Plan,  der, 
om  den  end  ikke  fuldstændig  lignede  Saint  -  Simonisternes, 
dog  var  af  samme  Art,  og  som  til  en  Begyndelse  skulde 
forandre  den  hidtil  brugelige  Klædedragt.  Det  er  forstaaligt, 
at  der  kan  have  spøget  nogle  forvirrede  Reformideer  i  Ho- 
vedet paa  en  Flok  unge  Mennesker,  der  befandt  sig  midt  i 
et  Samfund,  som  endnu  stønnede  efter  Kevolutionens  Krampe- 
trækninger; men  Grundlæggelsen  af  et  alvorligt  System  i 
denne  Retning  kunde  næppe  nogen  Sinde  være  bleven  Frug- 
ten af  nogle  stakkels  fattige  Malerelevers  og  Digteres  For- 
samlinger i  en  Mezzaninetage,  selv  indrømmet,  at  man 
ikke  kunde  frakjende  hverken  Maurice  Quai  eller  Charles 
Nodier  en  høj  Grad  af  Aandsoverlegenhed  og  fast  Karakter. 
Om  Sektens  Virksomhed,  for  saa  vidt  der  overhovedet  var  Tale 
om  en  saadan,  vilde  naturligvis  selve  <'de  Primitives«  Præ- 
sident, Charles  Nodier,  kunne  give  de  mest  authentiske  Op- 
lysninger; her  skulle  vi  blot  som  Prøve  paa  den  Exaltation, 
der  karakteriserede  den,   gjengive   nogle  Episoder  af  en  ret 

kuriøs  Pjece,  som  den  senere  saa  velbekj endte,  aandrige 
Akademiker  oflfentliggjorde  i  Kepublikens  Aar  XII  (1804)  un- 
der Titlen:  »Forsag  af  en  ung  Barde k.  Der  findes  heri, 
spækket  med  Reminiscentser  fra  Bibelen,  fra  Homer  og  fra 
Ossian,  som  vare  stærkt  i  Mode  paa  den  Tid,  en  dithyrambisk 
Lovsang  i  Prosa  over  Maurice  Qua!  og  en  ung  Kvinde,  som 
var  gift  med  en  af  Sektens  Medlemmer,  og  som  paa  Grund 
af  sin  Sjælsrenhed  og  Skjanhed  ligefrem  betragtedes  som 
•Tænkernes«  Beatric«,  som  deres  Skytsengel.  Pjecen  har  til 
Overskrift: 

To  ophajede  Exempler  paa  den  mest  fuldendte 
menneskelige  Udvikling. 

• Kunstner,  kast  et  Slår  over  din  Apollo  og  din 

Venus!  Hvorfor  nedværdige  Dig  selv  ved  at  beundre  den 
famlende  Kunsts  svage  Forsag?  Disse  to  Mennesker  havde 
Guddommen  paatrykt  sit  ædleste  Stempel;  her  kunde  Du 
lære  at  forstaa  din  egenAand,  saafremt  Himlen  havde  skjæn- 
ket  Dig  nogen. 

•  Maurice  Quail  —  Han  var  den  Mand,  der  under  en 
Forening  af  Antinous's  og  Herakles's  Former  paa  én  Gang 
skjulte  Moses's,  Homer's  og  Pythagoras's  Aand;  hos  ham 
smeltede  Kæmpens  Mod  sammen  med  Barnets  Blidhed,  den 
vises  Fornuft  med  Digterens  Flugt.  Naar  man  saa  denne 
Skjanhed,  der  syntes  at  maatte  være  uforgængelig  som  Gud- 
dommens; naar  man  stod  Ansigt  til  Ansigt  med  dett«  Phy- 
siognomi,  der  var  beslægtet  med  Eaphaels  Gud  Fader  og 
Myron's  Jupiter,  var  det,  som  om  man  maatte  vente  at  se 
Olympens  og  Sinais  Lyn  glimte  omkring  hans  Hoved. 

•  Det  var  let  i  ham  at  gjenkjende  den,  om  hvem  Herren 
har  sagt:  •Jeg  har  skrevet  min  Stads  Navn  paa  hans  Pande«. 
Saaledes,  kunde  man  forstaa,  maatte  den  være  skabt,  der 
skulde  danne  en  ny  Kultus,  og  aldrig  hævede  jeg  mit  Oje 
op  til  ham  uden  at  fornemme  en  hellig  Gysen;  aldrig  harte 
jeg  denne  ubeskrivelige,    melodiase  Rest   kalde  mig  hen  til 

hans  Side,  uden  at  jeg  mindedes,  hvorledes  ogsaa  Gud,  da 
han  vandrede  paa  Jorden  i  menneskelig  Skikkelse,  havde 
vinket  denne  Verdens  ulykkelige  og  sorrigfulde  til  sig. 

"Jomfruelige   Venskab,    tør   du   nævne   Lucile 

Francque? Menneske,  har  du  paa  de  græske  Vaser 

og  paa  Basreliefferne  i  Herkulanum  lagt  Mærke  til  disse  fine, 
smækre  Kvindeskikkelser,  i  hvilke  den  højeste  Adel  er  parret 
med  den  højeste  Ynde,  den  reneste  Kyskhed  med  den  reneste 
Sandselighed?  Har  du  staaet  tankefuld  og  stille  foran  hint 
Billede  af  den  hellige  Cecilia,  der  lytter  til  Englenes  Kor? 
Har  du  følt  Deltagelse  for  den  klagende  Malvina,  der  aflokker 
sin  Harpe  melankolske  Toner,  medens  hun  vender  det  taare- 
fyldte  Blik  mod  den  blinde  Barde,  som  ikke  formaar  at  op- 
fange det?  Har  Sterne  anslaaet  en  Streng  i  dit  Hjerte  for 
sin  Elise  eller  Rousseau  for  sin  Julia?  —  Velan,  saa  kan  du 

danne  dig  en  svag  ForestiUing  om  Lucile. » 

Naar  hun  paa  en  smilende  Sommerdag  svævede  hen  over 
Grønsværet  i  sin  bølgende  Tunica  med  sit  flagrende  Haar, 
udstrøende  Blomster  til  Børnene  og  Velgjerninger  til  Mødrene, 
skulde  man  have  troet,  at  hun  var  Stedets  Fe;  og  naar  hun 
i  Nattens  Stilhed  bragte  Lægedom  og  Trøst  til  den  træn- 
gendes usle  Hytte,  skulde  man  have  troet  at  se  en  af  disse 
Aander,  der  vaage  over  Gravene,  saa  lydløst  vare  hendes 
Fjed,  en  saa  overnaturlig  Nimbus  omgav  hende,  et  saa  gud- 
dommeligt Vemod  var  udbredt  over  hendes  Skikkelse,  en  saa 
mærkværdig  Følelse  udstrømmede  fra  hende  og  bemægtigede 
sig  andre,  der  ikke  kunde  gjøre  sig  selv  Rede  derfor. 

«Men  hun,  som  efter  eget  Valg  kunde  være  bleven  en 
Michel  Angelo  i  Kunsten  eller  en  Ossian  i  Poesien,  faldt 
efter  et  Liv  fuldt  af  Sorger  ubekjendt  til  Jorden;  —  efter 
en  toogtyveaarig  Landflygtighed  vendte  hun  atter  hjem  til 
sit  himmelske  Fædreland. 

M Lucile!  Maurice!  I  herlige  Sjæle!  Hvo  tvivler  længere 
om  Udødeligheden?  Hvo  har  levet  i  Eders  Nærhed  og  tør 
fornægte  Dyden? 

«Jeg  har  set  dem;   —  jeg  kom  tilbage,  og  jeg 

søgte  dem  atter.  De  vare  ikke  mere,  og  jeg  søgte  deres 
Grave.  De  havde  været  lykkeligere  end  jeg,  der  var  tvrmgen 
til  at  overleve  dem. 

«Nn  findes  der  ei  mere  noget  paa  Jorden,  som 
er  en  Taare  værdtl» 

Efter  dette  Bevis  paa  den  Beundring,  som  Maurice  Quai 
indgød  sine  Venner,  kan  det  ikke  være  paafaldende,  at  hans 
Udtalelser  angaaende  Moral  og  Kunst  frembragte  et  stærkt 
Indtrykt  paa  sterste  Parten  af  Davids  Elever,  der  i  Virkelig- 
heden Dag  for  Dag  bajede  sig  mere  under  det  aandelige 
Herredømme,  som  « Tænkernes«  Anfører  tiltog  sig  over  dem. 
En  Dag  viste  dette  sig  især  paa  en  mærkelig  Maade.  Men 
for  ret  at  kunne  dømme  om  det  mærkværdige,  det  dristige  i 
de  Ord,  som  Maurice  vovede  at  udtale  paa  et  Sted,  der  i 
den  Grad  som  Davids  Malerskole  havde  Karakteren  af  et 
offentligt  Sted,  maa  man  kunne  sætte  sig  ind  i  Tilstanden  i 
Aaret  1797 ,  da  Bonaparte  endnu  ikke  havde  gjenaabnet 
Kirkerne,  og  da  Religionen  endnu  var  Gjenstand  for  aaben 
og  offentlig  Spot.  Voltaires  Ideer  vare  i  den  Grad  blevne 
almindelig  udbredte  under  Revolutionen,  at  man  selv  blandt 
Eleverne  paa  Malerskolen  betragtede  det  at  tale  gunstig  om 
Kristendommen  om  ikke  ligefrem  som  en  Forbrydelse,  saa 
dog  i  det  mindste  som  en  Latterlighed,  hvori  ingen  vovede 
at  gjøre  sig  skyldig.  Samtaler  af  et  frivolt  og  gudsbespot- 
t«nde  Indhold  hørte  der  til  Dagens  Orden  og  god  Tone. 

Nu  hændte  det  en  Gang,  at  en  af  Eleverne  under  For- 
tællingen af  en  smudsig  Historie  flere  Gange  indblandede 
Jesus  Kristus  i  den.  Først  sagde  Maurice  intet;  men  hans 
Aasyn  blev  mørkt;  Fortælleren  nævnede  atter  det  hellige 
Navn;  men  da  lynede  « Tænkernes «  Anførers  Øje,  og  i  en 
bydende  Tone  bragte  Maurice  Spotteren  til  Tavshed.  Stor 
var  Forbavselsen,  Alle  tav  og  saa  paa  hinanden.  Forbitrel- 
sen var  lige  ved  at  bryde  løs  mod  Maurice,  men  hans  Takt 
lod  ham  indse  Nødvendigheden   af  med  et  Par  Ord  at  ret- 


314  Tænkerne  eller  de  Primitive. 

færdiggjøre  sin  dristige  Optræden.  —  »Det  er  virkelig  et 
udmærket  Indfald*,  sagde  han,  idet  han  vedblev  at  male, 
«at  vælge  Kristus  til  Skive  for  sine  Vittigheder!  Har  da 
virkelig  ikke  en  eneste  af  Eder,  saa  mange  som  I  ere,  nogen 
Sinde  læst  Evangeliet?  Evangeliet!  Det  er  jo  endnu  skjennere 
end  Homer,  end  Ossian!  Tænk  Eder  Kristus  vandrende 
gjennem  Kornmarken,  aftegnende  sig  mod  en  blaa  Himmel! 
Eller  Kristus,  der  siger:  Lad  de  smaa  Barn  komme  til  mig! 
Kan  I  finde  større,  mere  ophøjede  Motiver  til  Malerier  end 
disse«.  —  «Dit  Tossehoved!«  vedblev  han  henvendende  sig  i 
en  overlegen,  venlig  Tone  til  den,  der  havde  vakt  hans 
Vrede,  «gaa  dog  hen  og  kjob  Dig  det  nye  Testamente  og 
læs  det,  førend  du  giver  Dig  af  med  at  tale  om  Kristus«. 

Som  sagt,  slige  Ytringer,  udtalte  i  denne  Tid  og  paa  et 
saa  offentligt  Sted,  vare  tilstrækkelige  til  at  udsætte  Taleren 
for  ligefrem  Fare,  hvilket  ogsaa  enhver  af  Eleverne  meget 
vel  følte;  da  Maurice  tav,  indtraadte  der  en  langPavse,  un- 
der hvilken  den  ene  saa  paa  den  anden  for  at  faa  at  vide, 
hvorledes  man  skulde  forholde  sig  i  denne  Sag. 

Den  alvorlige  Moriés  huggede  Knuden  over:  »Du  har 
Ket,  Maurice«,  sagde  han  med  rolig  Stemme,  og  næppe  var 
Ordet  udtalt,  før  hele  Forsamlingen  istemmede:  «Leve  Mau- 
rice!« —  Men  for  Resten  maa  man  ikke  tro,  at  det  var 
Pietetsfølelse  hos  de  unge  Mennesker,  der  fremkaldte  dette 
Udbrud ;  saavel  i  Davids  Atelier  som  overalt  ellers  i  Frankrig 
var  eller  affekterede  man  i  det  mindste  den  Gang  at  være 
meget  vantro;  det  var  simpelthen  det  Mod,  som  Maurice 
lagde  for  Dagen  ved  aabent  at  træde  i  Skranken  for  et  Navn 
og  en  Eeligion,  som  alle  andre  haanede,  samt  det  lykkelige 
Indfald  af  ham  at  paapege  en  i  det  mindste  for  dem  fuld- 
kommen ny  Skjønhedskilde,  der  henrev  og  begejstrede  de  unge 
Malere.  Et  vigtigt  Resultat  medførte  dette  Optrin;  man  fik 
en  Følelse  af  det  latterlige  og  betydningsløse  i  de  republi- 
kansk-irreligiøse  Floskler,  og  Tankefriheden  blev  sikret. 

Denne  Alvor,  dette  Had  til  alt,   hvad  der  forekom  ham 

ugrundet,  tomt  og  flaut,  var  gjennemgaaende  hos  Maurice.  — 
Vaudevilletheatret  stod  den  Gang  højt  i  Publikums  Gunst  og 
var  maaske  navnlig  det  af  Theatrene,  der  mest  besøgtes  af, 
hvad  man  kalder  det  bedre  Selskab.  En  af  de  yngre  Elever, 
Forbin,  en  flot  ung  Mand  af  adelig  Familie  og  af  et  let 
Gemyt,  var  især  begejstret  for  Vaudevillen  og  forsøgte  sig 
selv  med  Held  som  Coupletdigter.  Efter  det,  der  aUerede  er 
meddelt  om  Maurice,  kan  man  gjore  sig  en  Forestilling  om 
det  komiske  Kaseri,  hvori  han  kom,  naar  Forbin,  som  han 
iøvrig  godt  kunde  lide,  stillede  sig  op  foran  ham  og  fore- 
drog en  lapset  Arie,  der  endte  med  et  Galanteri  eller  en 
Brander.  —  «Aa,  Du  gamle  Pompadour!«  raabte  han,  uden 
at  kunne  lade  være  at  le,  "gaa  Du  hellere  hen  og  lad  Dig 
frisere  og  pudre  å  la  Eococo ! » *)  —  Derpaa  kunde  han 
mumle  flere  Gange  mellem  Tænderne:  «Ha,  Vaudevillen  I 
Vaudevillen!«  og  saa  pludselig  give  sig  til  at  hamre  los  paa 
Stole  og  Malerkasser  med  en  Stok,  et  afbrækket  Staffeliben, 
eller  hvad  han  nu  kunde  faa  fat  paa,  indtil  det  lykkedes 
Ejermændene  at  berolige  ham  og  bringe  deres  Sager  i  Sik- 
kerhed for  hans  Bersærkegang.  Sædvanligvis  endte  saa  Sce- 
nen med  en  almindelig  Skoggerlatter,  hvori  Maurice,  god- 
modig som  han  var,  tog  Del  trods  nogen. 

Davids  gjentagne  Opfordringer  til  hans  Elever  om  at 
raadføre  sig  med  den  græske  Kunsts  Værker  og  da  navnlig 
med  dem,  der  vare  ældre  end  Phidias,  bleve  altsaa  fulgte, 
fulgte  altfor  bogstavelig.  Greben  og  misforstaaet  af  en  Flok 
uerfarne,  for  alt  nyt  begejstrede  unge  Mennesker  blev  hans 
Ide  dreven  igjennem  til  sine  yderste  Konsekventser;  de  halv- 
gale Principer,  som  Maurice  udviklede  for  sine  tro  Tilhængere 


*)  Disse  Udtryk  »Pompadour,  Eococo«,  der  nu  have  faaet  Hævd  i 
daglig  Tale  som  Betegnelser  for  den  forkvaklede  Smag,  der  var 
herskende  under  Ludvig  XV,  bleve  første  Gang  anvendte  af  Mau- 
rice Quai  i  1796—97.  Den  Gang  kjendtes  disse  Udtryk  kun  i  Ma- 
lerateliererne. 

i  Forbindelse  med  sine  "humanistiske«  Utopier,  fremkaldte 
snart  et  fuldstændigt  Anarki  i  Davids  Skoler.  Snart  var  det 
ikke  længere  tilstrækkeligt  for  Maurice  at  prædike  sin  Lære 
i  Forsamlingerne  i  Mezzanninetagen  eller  i  Elev  -  Atelieret, 
efter  at  Dagens  Arbejde  var  endt;  han  erklærede  sine  Til- 
hængere, «at  nu  var  det  blevet  til  en  Pligt  at  tale  hojt  og 
træde  dristig  frem  med  aabent  Visir;  David  havde  ganske 
vist  begyndt  det  store  Reformationsværk  i  Kunsten;  men 
hans  vankelmodige  Karakter  og  hans  indskrænkede  Idekreds 
havde  ladet  ham  gaa  op  i  Politiken*)  og  berøvet  ham  den 
Energi,  som  skulde  til  for  at  gjennemføre  den  Revolution, 
der  maatte  iværksættes  i  Kunsten.  Saa  længe  de  smagløse 
Forbilleder,  som  den  italienske,  romerske,  ja  selv  den  græske 
Kunst  efter  Phidias  afgave,  bleve  taalte  i  Skolerne,  kunde 
man  ikke  vente,  at  nogen  Forbedring  skulde  indtræde;  han 
for  sit  Vedkommende  vilde  først  da  begynde  at  fatte  Haab 
om  den  simple,  den  sande,  kort  sagt  den  « primitive«  Smags 
Tilbagevenden,  naar  han  saa  disse  foregivne  Mesterværker 
blive  brændte  og  sønderslaaede,  som  nu  vare  en  sand  Ræd- 
sel i  de  Mænds  ^jne,  der  havde  faaet  Blikket  op  for  den 
rene  Smag.  —  «0g  denne  Dag  vil  komme,  mine  Venner! 
tvivler  ikke  derom!«  raabte  han  i  sin  Enthusiasme,  «men  vi 
maa  fremskynde  dens  Komme,  idet  vi  tvinge  dem  til  Om- 
vendelse, der  endnu  vandre  om  i  Vildfarelsens  Mørke.  For 
at  opfylde  vor  Mission  maa  vi  handle  med  dristigt  Mod; 
derfor  advarer  jeg  forud  dem  iblandt  Eder,  som  ikke  føle 
sig  kaldede  til  at  følge  mit  Exempel:  lad  dem  trække  sig 
tilbage!    Jeg  bør  nemlig  underrette  Eder  om,  at  jeg  om  faa 


*)  David  var  først  ivrig  Republikaner,  han  blev  endog  Præsident  i 
Konventet,  men  gjorde  sig  hurtig  mistænkt,  blev  fængslet  og  frel- 
stes kun  fra  Guillotinen  ved  det  Argument,  «at  man  ikke  kunde 
tage  det  saa  nøje  med,  hvad  en  Maler  sagde!«  —  Siden  slog  han 
pludselig  om  til  den  ivrigste  Beundrer  af  den  sejrrige  General 
Bonaparte.  »Han  er  min  Helt!«  raabte  han,  da  han  traadte  ind  til 
sine  Elever  efter  første  Gang  at  have  hilst  paa  ham. 

Dage  agter  at  kaste  den  vanærende  Dra^t,  som  jeg,  saavel 
som  alle  andre  Mænd  i  vort  smagløse  Aarhundrede,  bærer. 
Som  I  have  bemærket,  har  jeg  allerede  ladet  mit  Haar  og 
mit  Skjæg  voxe;  i  dette  Øjeblik  er  man  ifærd  med  at  lægge 
sidste  Haand  paa  en  hvid  Tunica,  som  jeg  vil  bære  under 
en  folderig  Toga,  og  jeg  vil  for  Fremtiden  kun  beklæde  mine 
Fødder  med  Kothurnen.  Men  jeg  læser  Uvished  i  Eders 
Øjne:  I  mene,  at  jeg  er  modløs,  at  jeg  kun  lader  denne 
Klædning  forfærdige  for  at  pynte  mig  med  den  i  vort  ube- 
kjendte  Forsamlingslokale,  i  Eders  Nærværelse?  I  tage  fejl; 
i  næste  Dekade  \ille  I  se  mig  saaledes  klædt  spasere  i  Tui- 
lerierne  midt  iblandt  disse  stupide  Spidsborgere,  som  jeg  skal 
bringe  til  at  rødme  over  deres  egne  moderne  I^alters  Hæs- 
lighed og  smagløse  Snit.  Jeg  tvivler  ikke  om,  at  1  snart 
vUle  følge  mit  Exempel,  og  jeg  bør  tilføje,  at  min  brave 
Ven  her,  Perrié,  der  ædelmodig  har  stillet  sin  Formue  til 
vor  Raadighed  for  at  fremme  vort  ædle  Forsæt,  har  ladet  sig 
gjøre  et  fuldstændig  phrygisk  Kostume  efter  den  Marmor- 
statue af  Paris,  som  findes  i  Museet,  og  at  han  i  denne 
Dragt  agter  at  ledsage  mig  paa  Promenaden.  Ja,  mine 
Venner,  Tiden  er  kommen,  da  vi  maa  give  Kunsten  et  al- 
vorligt og  praktisk  Maal  og  iklæde  de  store  og  evige  Sand- 
heder det  skjønnes  Hylster,  for  at  de  kunne  modtages  med 
Begejstring,  spire  og  bære  Frugt  i  Menneskenes  Hjerter. 
Som  Malere  bør  alle  vore  Bestræbelser  kun  sigte  til  at 
fremstille  Sandheden  i  dens  skjønneste  Former,  i  dens  reneste 
Billeder;  som  Borgere  i  Staten  have  vi  den  Pligt  først  at 
berede  Vejen  for  den  vigtige  Reform,  som  vi  ville  gjennem- 
føre;  intet  er  i  saa  Henseende  bedre  end  Gjenoptagelsen  af 
dette  uforlignelige,  "primitivt"  græske  Kostume,  hvis  Stil  er 
saa  majestætisk  og  saa  elegant.  Hvad  angaar  de  Betragt- 
ninger, hvorved  vi,  vor  Tids  Reformatorer,  daglig  ville  for- 
friske vor  Åand  og  vort  Hjerte ,  da  ville  vi  øse  dem  af  de 
allerreneste,  de  allermest  »primitive«  Kilder.  I  Homer,  i 
Ossian,   men   fremfor  alt  i  Bibelen  og  i  de  primitive  Folks 

Kunst,  blandt  hvilke  disse  Bøger  ere  blevne  til,  ville  vi  finde 
Stof  til  Fornyelse  af  vor  Sjæl  og  vor  Tanke  og  til  en  ædel 
Anvendelse  af  vore  Talenter,  naar  de  ere  blevne  fuldt  ud- 
viklede«. — 

Hvis  det  ikke  var  en  bekjendt  Sag,  at  ethvert  Åarhun- 
drede  frembragte  Galskaber,  beslægtede  med  denne,  og  hvis 
der  ikke  endnu  (o:  1855)  levede  mange,  som  kunne  erindre  at 
have  set  Maurice  og  Perrié  spasere  omkring  i  Paris,  den  ene 
klædt  som  Agamemnon  og  den  anden  som  Paris,  —  og  det 
maa  indrømmes,  faa  Skuespillere,  selv  ikke  Talma  undtagen, 
have  baaret  denne  Dragt  med  en  saadan  Lethed  og  Anstand 
som  Maurice  —  maatte  man  frygte  at  blive  beskyldt  for 
Overdrivelse  og  Usandhed,  idet  man  meddeler  Grundtrækkene 
i  et  saadant  Foredrag.  Og  dog  er  dette  kun  en  nøgtern 
Gjengivelse,  sammenlignet  med  den  vilde  Utaalmodighed  efter 
at  bringe  sine  Planer  til  Udførelse,  som  Reformatoren  lagde 
for  Dagen  i  sin  Tale.  Ikke  mindre  faktisk  er  det,  at  de 
"Primitives«  Sekt  gjorde  rivende  Fremgang  blandt  Eleverne 
paa  Grund  af  den  Opsigt,  Maurices  første  Arbejder  vakte 
og  paa  Grund  af  hans  Gave  til  at  blænde  sine  Tilhørere. 
Flere  af  dem  følte  vel  det  latterlige  i  disse  halvt  moralske, 
halvt  æsthetiske  Deklamationer,  men  kunde  dog  ikke  nægte 
for  sig  selv,  at  der  laa  noget  sandt  til  Grund  for  dem.  An- 
dre derimod  gik  blindt  ind  paa  alle  Maurice's  Besynderligheder, 
naturligvis  først  og  fremmest  de  ganske  unge,  der  vare  begjærlige 
efter  at  fylde  deres  tomme  Hoveder  med  Ideer,  som  de  aldeles 
ikke  kunde  fatte,  samt  de,  hvis  Tilbøjelighed  for  Dovenskab 
passede  udmærket  med  en  Methode  at  studere  paa,  der  ikke 
fordrede  andet,  end  at  man  skulde  drive  omkring  i  Antik- 
galleriet med  ledige  Hænder  og  drømmende  øjne.  For  en- 
kelte blev  Maurices  Lære  ligefrem  til  Fordærvelse;  en  talent- 
fuld ung  Elev,  Colson,  forspildte  aldeles  den  Karriere,  han 
kunde  have  gjort,  ved  den  Haardnakkethed,  hvormed  han 
vedblev  at  følge  »Tænkerne«;  en  anden,  Augustin  D.,  for- 
viklede sig  saaledes  i  Maurices  Galskaber,    at  han  til  sidst  i 


Tænkerne  eller  de  Primitiye.  319 

Fortvivlelse  styrtede  sig  ned  fra  et  af  Notredame  Kirkens 
Taarae;  en  tredje  ulykkelig,  som  bogstavelig  fulgte  den 
•  primitive«  Paastand,  at  man  kunde  naa  det  højeste  Maal  i 
Kunsten  ene  og  alene  ved  en  poetisk  Beskuelse  af  de  antike 
Kunstværker,  kom  snart,  uden  at  have  lært  noget,  til  den 
Alder,  hvor  det  ikke  længere  gavner  synderligt  at  studere. 
Han  var  tidlig  bleven  gift,  og  ude  af  Stand  til  at  ernære  sin 
Familie  blev  han  nødt  til  at  søge  en  Tegnelærerplads  ved  en 
Provinsskole ,  som  han  med  Nød  og  næppe  fik  —  kun  for 
efter  kort  Tids  Forløb  ganske  at  miste  Forstanden. 

Delécluze,  der  dengang  næppe  var  voxen,  bevaredes  ved 
en  omhyggelig  Opdragelse  mod  at  drages  ind  i  disse  Ud- 
skejelser og  forholdt  sig,  som  man  vil  have  set,  temmelig 
kritisk  overfor  den  hele  Maskerade.  Dette  lagde  han  for 
Dagen,  allerede  længe  forinden  han  udgav  den  her  benyttede 
Bog,  ved  en  Afhandling  om  »Tænkerne«,  som  han  i  1832 
meddelte  i  Tidsskriftet  »Paris,  ou  le  livre  des  Cent-et-un», 
og  som  slutter  saaledes: 

•  Saadanne  omtrent  vare  de  Anskuelser,  som  fremsattes 
af  den  store  Anfører  for  den  udvalgte  Skare,  der  bare  Skjæg 
i  de  sidste  Aar  af  det  18de  Aarhundrede;  til  Trods  for  alle 
sine  Besynderligheder  vandt  denne  Mand  dog  Agtelse,  Ven- 
skab, ja  selv  Beundring  hos  alle  dem,  som  have  kjendt  og 
hørt  ham.  Om  det  store  Flertal  af  hans  Efterlignere  vil  jeg 
slet  ikke  tale;  de  vare  kun  »undselige  Grækere«,  generte  sig 
ved  at  være  »primitive«;  de  turde  ikke  tale  om  deres  Me- 
ninger uden  med  dem,  der  selv  delte  disse;  de  bandt  sig  et 
falsk  Skjæg  paa  Hagen  og  iførte  sig  en  Tunica,  naar  de  kom 
hjem  om  Aftenen  for  at  kunne  beundre  sig  selv  i  Spejlet; 
de  faldt  i  Søvn  foran  de  antike  Statuer  under  Paaskud  af  at 
•tænke«  over  Kunsten,  og  vrøvlede  for  Resten  op  ad  Vægge 
og  ned  ad  Stolper  om  Ossian  og  Homer,  som  de  aldrig 
havde  læst. 

»Hvor  det  er  sørgeligt,  men  hvor  det  er  lærerigt!  Hvad 
Udbytte   er   der   da   kommet  \id  af  alle   disse   en    ophidset 

Indbildningskrafts  Bestræbelser,  af  alle  disse  forvirrede,  ori- 
ginale Theorier?  -s-  Slet  intet!  Ikke  et  eneste  Maleri,  ikke 
en  Eandbemærkning  i  Historien,  ikke  saa  meget  som  et 
skriftligt  Vidnesbyrd  af  en  samtidig,  der  kunde  bevidne,  at 
det  ikke  er  en  opdigtet  Historie,  jeg  her  fortæller! 

«DenneSekt  af  «tænkende,  primitive«  Kunstnere  udgjorde 
saa  at  sige  den  alleryderste  Spids  af  den  Kegle,  som  Sam- 
fundet dannede,  den  Gang  da,  under  Direktoriet,  Smagen  for 
det  klassiske  Liv  pludselig  traadte  i  Stedet  for  alle  de  reli- 
giøse Følelser  og  de  sociale  og  literære  Ideer,  som  havde 
beskæftiget  Aanderne  før  Revolutionen.  Og  min  Ven  Aga- 
memnons  og  hans  Læres  Historie  er  egentlig  kun  et  sammen- 
trængt Billede  af  denne  Tids  Historie;  ogsaa  han  døde  tidlig, 
og  hans  Endeligt  falder  sammen  med  de  Saturnaliers  Ende- 
ligt, som  vare  blevne  indstiftede  af  Direktoriet. 

«Saa  saare  Agamemnon  var  død,  ragede  hans  Tilhængere 
deres  Skjæg  af,  trak  Strømper  paa  Benene  og  iførte  sig  atter 
den  almindelige  Frakke.  Bonaparte  havde  jo  allerede  vist 
sig  med  sin  trekantede  Hat  og  Kaarde  ved  Siden ». 

Det  var  denne  Afhandling,  som  foranledigede  Charles 
Nodier,  der,  som  man  vil  erindre,  havde  været  en  af  de  le- 
dende Aander  i  Sekten,  til,  rigtignok  i  temmelig  vage  Ud- 
tryk, at  give  en  Oplysning  i  Bladet  «leTemps»,  om  det  Sel- 
skab, i  hvilket  han  havde  tilbragt  sin  Ungdom.  Retfærdig- 
heden byder  os  at  se  Sagen  ogsaa  fra  denne  Side.  Den  viser 
os  i  alt  Fald,  at  til  Trods  for,  at  Nodier  er  bleven  en  hel 
Menneskealder  ældre,  staar  Maurice  Quai  endnu  for  hans  Erin- 
dring omgiven  af  den  samme  poetiske  Nimbus,  som  saa 
mægtig  henrev  Digteren  og  nogle  faa  Aandsbeslægtede  for  saa 
mange  Aar  tilbage  og  i  en  Tid,  der  var  saa  forskjellig  fra 
den,  hvori  han  nu  skrev. 

(.Disse  stakkels  Menneskers  Aand  fortærede  selv 

deres  Hylster.  Tæring  eller  Selvmord  gjorde  det  af  med  dem, 
inden  de  havde  naaet  deres  fem  og  tyvende  Aar,  og  saaledes 
tilintetgjordes  midt  i  deres  Blomstring  de  ædleste  Individu- 

aliteter,  der  nogen  Sinde  have  været  en  Pryd  for  Menneske- 
heden. 

«De  fornuftige  tabte  lidt  efter  lidt  Interessen  for  en 
Falelse,  der  naturligvis  kun  var  en  Forvildelse;  det  sagde  jo 
Alverden,  at  den  var.  De  svage  vænnede  sig  til  at  leve 
lige  som  andre  Mennesker.  Enkelte  udjoge  med  Magt  af 
deres  Erindring  hele  denne  Fortid  af  Kjærlighed  og  Poesi. 
Jeg  hørte  til  de  svage,  og  jeg  bevarer  Minderne. 

«Mr.  Delécluze,  der  den  Gang  forberedte  sig  til  at  blive  en 
lærd  Mand,  og  som  allerede  i  vore  øjne  indtog  den  agtværdige 
Stilling  i  Samfundet,  som  videnskabelig  Dannelse  og  et  be- 
stemt Maal  giver,  kjendte  os  kun  af  Navn  og  Anseelse,  og 
jeg  er  ham  taknemlig,  fordi  han  har  udtalt  en  nogenlunde 
skaansom  Dom  over  en  Forening  af  Mænd  og  Kvinder,  hvis 
ydre  Liv  kun  gjorde  sig  bemærket  ved  en  afstikkende  Klæde- 
dragt. I  Virkeligheden  var  det  ikke  saa  magtpaaliggende 
for  dem,  som  Mr.  Delécluze  kalder  "Tænkerne«  eller  de  "Pri- 
mitive« just  at  vise  sig  med  Agamemnon's  Kappe  eller 
Paris's  phrygiske  Hue ,  med  Andromache's  Enkeslør  eller 
Kassandra's  Præstindedragt.  Dette  var  kun  den  synlige  Form 
for  en  dybere  Tanke.  Agamemnon  —  som  Mr.  Delécluze 
kalder  Maurice  i  «le  livre  des  Cent-et-un»  —  udtrykte  dette 
paa  en  storartet  Maade,  da  Napoleon,  efter  paa  sin  Side  at 
være  bleven  Konge  over  Kongerne  som  Agamemnon  fordum, 
lod  ham  kalde  for  at  give  sine  Broderdøtre  eller  Greven  af 
Survilliers  eller  Napoleon  III,  eller  hvem  det  nu  var,  Under- 
visning i  Tegning. 

« Hvorfor«,  spurgte  den  tilkommende  Kejser  —  han  blev 
det  3—4  Maaneder  efter  —  « hvorfor  gaar  De  klædt  i  en 
Dragt,  som  adskiller  Dem  fra  hele  den  øvrige  Verden?«  — 
»For  at  adskille  mig  fra  hele  den  øvrige  Verden«,  svarede 
Maleren.  Og  Førstekonsulen  rakte  ham  denne  Jernhaand, 
som  ellers  kun  lukkede  sig  om  Sværdhæftet.  Han  gjenkjendte 
sig  selv  i  dette  Svar. 

»Tænkerne«  vedkj endte  sig  visse  faste  Principer,  som 
man  maa  kjende  for  at  kunne  forstaa  det  Navn,  som  andre 
gave  dem,  da  de  virkelig  vare  blevne  noget,  et  Samfund,  en 
Sekt  —  jeg  bestrider  ikke  deres  Ret  til  Navnet. 

»Deres  Theosofi  reducerede  sig  til  et  Minimum:  en  over- 
vældende, men  ubestemt  Følelse  af  det  geniale  i  Skabningen, 
et  brændende,  men  usikkert  ^^nske  om  Udødelighed.  Deres 
Moral  var  mere  positiv.  Hos  de  svagere  Karakterer  var  den 
kun  streng,  jødemæssig;  hos  de  mægtigere  var  den  prose- 
lytisk,    fanatisk.     Det   er   det   ejendommelige   ved    de   store 

Sjæle,  at  de  søge  at  danne  en  Tro  af  deres  Følelser. 

Den  Hovedfølelse,  som  hos  dem  egentlig  traadte  i  Stedet  for 
Religion,  (dette  maa  vel  forstaas,  thi  der  var  den  Gang  in- 
gen Religion  i  Landet)  var  i  Begyndelsen  en  fanatisk  Kjær- 
lighed til  Kunsten.  I  deres  Bestræbelse  for  at  lutre  denne 
Kjærlighed  i  deres  brændende  Sjæle  kom  de  til  det  Punkt, 
da  kun  Skjønheden,  den  mest  ophøjede  Skjønhed,  syntes  dem 
et  værdigt  Forbillede.  Selve  Kunsten  i  praktisk  Forstand 
blev  dem  nu  kun  en  Gjenstand  for  Sammenligning  og  en 
Levevej.  Efter  Haanden  koncentreredes  Skjønheden  mere  og 
mere  for  deres  Betragtning,  idet  deres  Idekreds  udvidede  sig. 
Det  blev  dem  klart,  at  der  maatte  findes  noget  uanet,  noget 
ufatteligt  bagved  Isis's  inderste  Slør,  og  de  trak  sig  i  Mis- 
mod tilbage  fra  Verden;  de  gik  fra  Forstanden,  det  er  Sagen, 
ligesom  Therapeuterne  og  Eneboerne  gik  fra  Forstanden  og  paa 
samme  Maade  som  Pythagoras  og  Plato. 

»Imidlertid  vedbleve  de  at  komme  i  Ateliererne  og  be- 
søge Museerne ,  men  de  frembragte  ikke  længere  noget. 
Deres  Dragt,  deres  Alvor,  lad  mig  sige  den  Højtidelighed, 
der  var  dem  egen,  og  som  var  en  naturlig  Følge  af  deres 
bestandige,  utrættelige  Grublen,  af  deres  fuldstændig  aandige, 
indadvendte  Liv  —  alt  dette  fremkaldte  hos  de  andre  Elever 
(jeg  tror  ikke  at  gjøre  mig  skyldig  i  Overdrivelse)  en  Slags 
ærefrygtsfuld  Agtelse  for  dem.  Ingen  Spot  forstyrrede  nogen 
Sinde   deres   barnlige  Illusioner  eller   deres   poetiske   Over- 

spændthed,  og  man  véd  dog,  hvor  ivrig  man  ellers  kaster  sig 
over  sligt  i  en  Skole.  Man  kaldte  de  unge  Mænd  «de 
Tænksomme«,  de  unge  Kvinder  kaldte  man  « Drømmerskerne •>, 
fordi  en  Kvindes  Tænksomhed  har  noget  drømmende,  og  fordi 
de,  naar  de  overværede  Foredragene,  sade  med  Hovedet  støttet 
paa  Haanden. 

«En  Dag  trak  de  sig  alle  tilbage  for  at  fordele  sig  i 
Grupper  paa  to,  tre  ensomme  Steder  paa  Landet,  hvor  de 
uforstyrrede  kunde  hengive  sig  til  deres  filosofiske  Betragt- 
ninger.   Bladene  have  ikke  omtalt  det. 

(.Kunde  man  et  eller  andet  Sted  finde  de  naive 

Linier,  spækkede  med  højtravende  Phraser  og  Smagløsheder, 
som  jeg  for  30  Aar  siden  nedlagde  paa  Maurice  Quai'^s  Grav, 
og  som  vel  ere  vandrede  til  Papirmøllen,  —  Delécluze  fandt 
dem  dog,  som  vi  have  set  —  saa  vilde  man  i  det  mindste 
deraf  se,  at  jeg  ikke  gjorde  Regning  paa  i  en  senere  Alder 
at  gjenfinde  i  nogen  af  de  nyere  Sekter  den  Aand,  paa  hvis 
Pande  Guddommen  havde  trykt  det  sande  Stempel.  Jeg  beteg- 
nede deri  Maurice  som  det  skjønneste  Exempel  paa  menne- 
skelig Udvikling;  det  forekommer  mig  endnu,  at  jeg  ikke 
sagde  for  meget.  Tiden,  som  har  aabnet  mine  øjne  med 
Hensyn  til  saa  mange  andre  Ting  og  Berømtheder,  har  blot 
gjort  ham  endnu  større  i  mine  øjne.  Selve  den  Ubekjendt- 
hed,  hvori  han  levede,  var  en  nødvendig  Konsekvents  af  hans 
Overlegenhed.  Maurice  Quai  stod  altfor  højt  til  at  kunne 
rette  sig  efter  Mængdens  Tænke-  og  Handlemaade,  til  at 
kunne  dele  dens  Interesser  og  se  op  til  dens  smaalige  Stor- 
heder. Da  han  var  tyve  Aar,  foragtede  han  allerede  Verden; 
han  blev  kun  fireogtyve,  og  jeg  har  ofte  spurgt  mig  selv, 
hvad  han  videre  vilde  have  kunnet  gjøre  i  den  modnere  Al- 
der under  Verdens  uafvendelige  Gang.  Jeg  er  endnu  mig 
selv  Svaret  skyldig.  Han  døde  uden  at  have  opfyldt  sin 
Mission,  og  hans  sidste  Blik  paa  Verden  har  sikkert  udtrykt 

en  Skuffelse. Han  gik  bort,  før  han  havde  naaet  de 

Manddomsaar,  hvor  Ungdommen  begynder  at  varsle  om  den 

modne  Alder;  den  Bygning,  hvis  Hjørnesten  han  havde  været, 
sank  sammen  ved  hans  Fald:  de  »Tænksommes »  Samfund 
steg  ubekjendt  ned  i  Maurices  ubekjendte  Grav. 

«Man  vil  spørge  mig,  om  «<de  Tænksommes«  Samfund 
havde  et  virkeligt  Maal,  et  bestemt  System,  om  det  troede 
at  have  en  Fremtid.  Er  da  nogen  Sinde  et  kraftigt  Sumfund 
af  vel  organiserede  Væsener  blevet  stiftet  i  Verden  uden  at 
have  det  ene  eller  det  andet  til  Formaal?  —  Her  er  imid- 
lertid ikke  Stedet  til  nærmere  at  trænge  ind  i  dette  Gjen- 
fødelses-Mysterium,  hvor,  som  man  ser,  Følelsen  og  Fanta- 
sien havde  mere  at  sige  end  Erfaringen  og  Fornuften.  Man 
maa  i  dette  Folk  af  tresindstyve  Børn,  der  vare  forenede  ved 
Kjærlighedens  og  Poesiens  Baand,  ved  Enthusiasmen  for  det 
skjønne  og  det  gode,  for  Æren  og  Dyden,  kun  se  Modellen 
til  en  ganske  vist  kun  i  Fantasien  mulig  Republik,  hvor 
Guldalderens  Sæder,  forskjønnede  ved  alle  Geniets  Undfan- 
gelser, skulde  glimre  i  en  videnskabelig  Blanding  af  Uskyl- 
dighed og  Storartethed  —  i  den  Grad  vare  hjertelig  Naivetet 
og  aandelig  Fuldkommenhed  sammenblandede  hos  dem.  Dette 
i  Sandhed  enestaaende  Exempel  blandt  alle  de  moderne 
sociale  Kombinationer,  som  Mennesket  har  forsøgt  at  bringe 
i  Stand  for  sin  ulykkelige  Slægt,  har  ikke  gjort  mig  synderlig 
overbærende  mod  dem,  som  senere  ere  komne  frem,  og  jeg 
kunde  næsten  frygte  for,  at  man  i  denne  Beretning  skulde 
se  en  indirekte  Satire  over  vore  filosofiske  Forsøg  og  vore 
stolte  Utopier.  Hvad  nyttede  det,  om  jeg  fortalte  mere?  — 
Man  vil  vel  næppe  engang  tro,  hvad  jeg  allerede  har  for- 
talt?« — 

Det  synes  efter  det  her  anførte,  som  om  Nodier  i  en 
modnere  Alder  har  bevaret  en  Del  af  Fantasten  fra  sin 
Ungdom  i  Modsætning  til  Delécluze,  der  gjør  Indtryk  af  at 
have  været  en  Mand,  som  Folk  er  flest,  det  vil  sige  en 
Mand,  der  ryster  paa  Hovedet  ad  alle  Galskaber.  Der  gaar 
jo  imidlertid,  og  vil  vel  vedblive  at  gaa,  Side  om  Side  med 
alt  det  store  og  fornuftige,  der  udrettes  i  Verden,  en  Kække 

af  større  og  mindre  Galskaber,  der  have  det  tilfælles,  at 
"man  kunde  have  sparet  sig  Ulejligheden«,  og  som  derfor  i 
Grunden  ere  lige  berettigede  til  at  nævnes  af  Historien,  selv 
om  en  har  havt  mindre,  en  anden  større  Følger.  Den  her 
omtalte  Galskab  turde  dog  være  mindre  almindelig  bekjendt; 
det  turde  tillige  have  sin  Interesse  at  se,  hvorledes  en  utvivl- 
somt baade  ved  Aand  og  Følelse  udmærket  Ungdom  kunde 
styrte  sig  selv  i  Fordærvelse  i  den  bedste  Mening  —  og  heri 
maa  ligge  en  Undskyldning  til  Læseren,  hvis  denne  Afhand- 
ling skulde  synes  at  indtage  en  større  Plads,  end  Emnets 
Vigtighed  egentlig  udkræver. 

EiLERT  Jørgensen. 


Sæder  og  Skikke  i  England  paa  Dronning 
Elisabeths  Tid. 


Dronning  Elisabeth  var,  som  bekjendt,  Henrik  VIII's  Datter 
og  det  tredje  af  hans  Børn,  der  besteg  den  engelske  Trone. 
Sin  Ungdom  maatte  hun  tilbringe  i  et  Slags  Fængsel,  be- 
vogtet og  truet  af  sin  Søster,  den  blodige  Maria;  saaledes 
levede  hun  i  Ensomhed  til  sit  sexogtyvende  Aar;  hendes  Aand 
modnedes  ved  stadig  Fare  og  Usikkerhed,  medens  hun  lige 
saa  stadig  fastholdt  den  ene  Tanke:  at  knytte  sin  Personlig- 
hed og  sine  Forhaabninger  til  det  protestantiske  Parti  og 
gjennem  dette  at  naa  til  Magten,  til  Herredømmet  over 
England.  Endelig  aabnedes  Fængslet  for  Elisabeth,  og  hun 
traadte  ud  i  Verden,  fuld  af  store  Planer  til  bedste  for  sit 
Folk,  i  hvem  store  Evner  vare  nedlagte,  der  kun  behøvede 
en  klog  og  forstandig  Kegent  for  at  udvikle  sig  til  glimrende 
Handlinger.  Elisabeth  var  en  saadan  Kegent,  og  med  hende 
begynder  Englands  Gjenfødelse  ud  af  Middelalderens  Nat  og 
forstenende  Uhygge.  De  blodige  Borgerkriges  og  det  'tyn- 
gende Præsteherredømmes  Tid  var  forbi;  et  nyt  Liv  begyndte, 
der  imidlertid  i  sine  første  Ytringer  syntes  at  gjøre  et  Skridt 
tilbage,  idet  man  nemlig  gjenoptog,  hvad  den  middelalderlige 
Kristendom  havde  forkastet:  antik  Kunst  og  Videnskab ;  med 
andre  Ord  Renaissancens  Tid  falder  i  England  sammen  med 
Elisabeths  Regering. 

Kenaissancens  Ideal  var  det  skjenne,  som  dette  Begreb 
opfattedes  af  den  antike  Verden  og  som  Modsætning  til 
Middelalderens  Askese,  og  med  Rette  har  man  brugt  Ud- 
trykket «den  hedenske«  Renaissance;  thi  ethvert  Spor  af  den 
kristelige  Forsagelse  og  Lidelse  syntes  udslettet  i  Renaissan- 
cecs  ubændige  Livslyst,  dens  Jubel  over  Tilværelsen,  dens 
Forgudelse  af  Naturen.  Der  var  en  saadan  Fylde  og  Kraft 
i  dette  nye  Liv,  at  det  tidt  syntes,  som  om  Skjønhedsbegej- 
stringen  sked  ud  over  sit  Maal,  det  virkelig  skjønne;  men 
den  menneskelige  Aands  Fremskridt  er  til  alle  Tider  gaaet 
frem  gjennem  Bølgebevægelser,  saa  at  Ligevægten  forst  er 
indtraadt  efter  gjentagne  Svingninger. 

Det  Sted,  hvor  den  nye  Retning  gjorde  sig  gjældende  med 
mest  Pragt  og  Glans,  var  naturligvis  Hoffet.  Elisabeth  selv 
var  en  ivrig  Beundrer  af  den  antike  Verden;  hun  havde  i 
sit  Fangenskab  oversat  græske  og  latinske  Skrifter  og  besad 
megen  Færdighed  i  at  tale  Latin;  hendes  Exempel  ansporede 
Damerne  ved  Hoflfet,  og  snart  spDlede  de  antike  Sprog  samme 
Rolle  i  den  fornemme  Verden  som  nu  til  Dags  det  franske; 
Latin  var  t.  Ex.  Diplomaternes  Sprog.  Saaledes  fortæller  Sir 
Robert  Cecil,  at  en  polsk  Gesant  kom  til  England,  og  for 
at  hædre  hans  Land  modtog  Dronningen  ham  i  hele  Hoffets 
Overværelse;  men  han  holdt  da  til  hendes  store  Forbavselse 
en  latinsk  Tale  om  Statssager,  hvilket  ellers  ikke  var  Skik, 
da  slige  Ting  altid  afhandledes  i  private  Audientser.  Imid- 
lertid fattede  Dronningen  sig  hurtig  og  svarede  ham  da  ex 
tempore  paa  Latin;  aden  bedste  Tale,  jeg  nogen  Sinde  har 
hørt«,  siger  Sir  Robert  og  tilføjer:  «Da  hun  var  færdig, 
vendte  hun  sig  til  mig  med  de  Ord:  Guds  Død,  nu  ser  jeg 
dog,  at  mit  Latin  ikke  er  helt  rustentaf  Mangel  paa  Oveise«. 
Men  Oldtidsstudiet  indskrænkede  sig  ikke  alene  til  Hoffet, 
enhver  velhavende  Borger  lod  sine  Børn  oplære  der  i;  alle 
Skjønaander  dyrkede  det  med  Iver;  ved  alle  Festligheder 
saas  mythologiske  Optog,  ja  selv  Kokke  og  Konditorer  maatte 
være  bevandrede  i  den  antike  Mythologi,   thi  Kager  og  Po- 


328      Sæder  og-  Skikke  i  England  paa  Dronning  Elisabeths  Tid. 

stejer  skulde  prydes  med  Fremstillinger  af  Guder  og  Gud- 
inder; hvor  vidt  man  i  denne  Ketning  drev  det,  viser  den 
snurrige  Beretning  om  et  af  Maaltiderne  ved  den  berømte 
Fest  paa  Kenilworth,  hvor  Trojas  Belejring  var  afbildet  i 
Basrelief  —  i  Sukkerhylstret  om  en  Plumbudding. 

Ved  Audientser,  Fester  og  Optog  udfoldede  Hoffet  hele 
sin  Pragt,  der  undertiden  udartede  til  den  vildeste  Overdaa- 
dighed;  navnlig  blev  Luxus  i  Klædedragt  dreven  til  en  H«jde, 
som  vor  mere  nøjsomme  Tid  har  ondt  ved  at  fatte.  Eli- 
sabeth, som  med  sine  mange  store  Egenskaber  forenede 
ligesaa  mange  kvindelige  Skrøbeligheder,  foregik  her  i  sine 
Undersaatter  med  et  i  bogstavelig  Forstand  glimrende  Ex- 
empel.  Hendes  Forraad  af  Dragter  beløb  sig  ved  hendes 
Død  til  et  aldeles  fabelagtigt  Tal,  og  hvilke  Dragter!  Da- 
mernes Klædning  bestod  i  Keglen  af  følgende  Stykker:  et 
Livstykke  af  hvidt  Silke,  broderet  med  brogede  Blomster, 
der  over  en  foran  aabenstaaende  Kjole  af  højrødt  Klæde,  gjen- 
nem virket  med  Sølvstriber  og  holdt  sammen  om  Livet  med 
et  Guldbælte;  under  denne  et  himiyelblaat  Skjørt,  ligeledes 
med  Sølvstriber,  men  kantet  med  Guldfrynser;  dertil  [Liv, 
besatte  med  Rubiner  og  Diamanter,  og  uhyre  Vifter,  prydet 
paa  samme  Maade.  Haaret  blev  baaret  opstrøget  i  høje 
Frisurer,  hvorpaa  der  blev  anbragt  Stjerner  og  Pandebaand 
af  ædle  Stene;  ikke  sjelden  kronedes  de  af  Diademer,  hvor- 
fra gjennemsigtige  Slør  faldt  ned  til  Jorden.  Imidlertid 
ødslede  Dronningen  ikke  selv,  i  det  mindste  ikke  direkte, 
saa  umaadelige  Summer  paa  slige  Ting,  hvad  man  skulde 
tro  ved  at  læse  Beretningen  om  hendes  Toilette;  der  herskede 
nemlig  den  Gang  i  England  den  Skik  at  uddele  Gaver  ved 
Nyaarstid,  og  gode  Venner  gave  da  hinanden  ringe  Gjen- 
stande  som  Venskabstegn ;  men  enhver,  som  blot  paa  nogen 
Maade  stod  i  Forbindelse  med  Hoffet,  maatte  paa  Nyaarsdag 
fremstille  sig  for  Dronningen  med  en  eller  anden  betydelig 
Gave,  som  enten  bestod  i  rede  Penge  eller  som  oftest  i  Be- 
klædningsgjenstande,   som   kostbare   Dragter,   Vifter   besatte 

med  Diamanter,  Smykker  o.  d.  1.  Enhver  maatte  give  efter 
Evne,  fra  Pairerne  af  England  til  Hofapothekeren  og  Kokken, 
og  paa  denne  rigtignok  lidet  kongelige  Maade  forsynedes 
Elisabeths  Garderobe. 

Dronningens  Exempel  blev  ikke  uden  Indflydelse.  Adels- 
mændenes Dragter  overgik  saaledes  om  mulig  Damernes  i 
Farvepragt  og  Kostbarhed;  en  samtidig  Skribent,  Stubbs,  giver 
et  Begreb  herom,  naar  han  siger:  »Nutildags  koster  en  Adels- 
mands Klædning  100  Oxer  og  1,000  Geder,  ja  tidt  bærer 
han  Værdien  af  et  helt  Slot  paa  sin  Ryg!  Og  det  forundrer 
os  ikke,  naar  vi  høre  Beskrivelsen  af  disse  Dragter.  Kapper 
Sobelskind,  Trøjer  af  Fløjl,  broderede  med  Guld  og  Selv, 
hvori  der  var  anbragt  Ædelstene;  Støvler  med  Kraver,  be- 
staaende  af  de  fineste  Kniplinger,  samt  Linned,  der  var  over- 
saaet  med  Kniplinger  og  Broderier.  «0g  Moderne  vexle  be- 
standig«, tilføjer  Stubbs;  «snart  er  det  venetianske,  snart 
tyske,  snart  spanske  eller  mauriske  Dragter,  som  ere  ene- 
herskende og  fortrænge  alle  tidligere«. 

Men  ikke  alene  Maaden  at  klæde  sig  paa  havde  Tiden 
omskabt;  ogsaa  i  alle  andre  ydre  Tilsyneladelser  af  Menne- 
skelivet øvede  den  sin  Indflydelse.  De  ærværdige,  middel- 
alderlige Borge  med  deres  barske  Udseende,  deres  tykke  og 
glatte  Mure,  deres  Vagttaarne,  Grave  og  Broer  forsvandt  en 
efter  en  og  gave  Plads  for  pragtfulde  Slotte  i  den  saakaldte 
"Tudor  Stil» ,  der  var  en  Blanding  af  italiensk  og  gotisk 
Smag.  Overalt  saa  man  nu  Bygninger,  hvis  Mure  forsvandt 
under  de  Forsiringer  af  gjennembrudt  Arbejde,  Arabesker, 
Nicher,  Statuer  og  Spir,  der  vare  anbragte  paa  dem;  Mar- 
mortrapper førte  op  til  dem;  Volde  og  Grave  vare  erstattede 
af  Græsplæner  og  smilende  Smaasøer.  Til  saadanne  Steder 
yndede  Elisabeth  at  drage  paa  Besøg,  og  ved  slige  Lejlig- 
heder opbøde  Værterne  da  alt  for  at  more  og  overraske 
Dronningen.  Den  berømteste  af  disse  Dronningens  Lystture 
var  den  saakaldte  »Fest  paa  Kenilworth«,  til  hvis  Navn 
Walter  Scott  har  knyttet  en  romantisk  Digtning,  som  imid- 

lertid  savner  enhver  historisk  Begrundelse.  De  authentiske 
Beretninger,  vi  have  om  Festen,  udsige  simpelthen,  at  Greven 
af  Leicester  indbød  Dronningen  til  sit  Slot  Kenilworth,  og  at 
han  der  foranstaltede  en  over  al  Maade  glimrende  Fest,  som 
varede  i  7  Dage.  De  give  os  imidlertid  ogsaa  nøjagtige  Be- 
skrivelser af  alt,  hvad  der  blev  foretaget  for  at  more  Dron- 
ningen; hun  blev  modtaget  af  et  Optog  hvori  Fan,  Ceres, 
Pomona  og  Bakkus  figurerede,  som  med  passende  Hyldingsord 
overrakte  hende  deres  forskjellige  Attributer,  idet  de  saaledes 
antydede,  at  de  bajede  sig  for  hendes  Magt.  Dronningen 
overværede  fremdeles  en  komisk  Fremstilling  af  et  Bonde- 
bryllup, hvorved  der  var  arrangeret  en  Bjørnekamp,  en  meget 
yndet  Forlystelse  i  hine  Tider.  Saa  drog  den  glimrende 
Skare  paa  Jagt  —  det  var  Falkejagtens  Tid  — ,  og  et  præg- 
tigere Skue  kan  næppe  tænkes  end  det,  der  her  frembød  sig 
for  den  stirrende  Tilskuermængde:  ædle  Skikkelser  i  straa- 
lende,  blændende  Klædninger,  højt  til  Hest  med  Falken  paa 
Haand  og  de  ivrige  Hunde  højt  glammende  i  utaalmodig 
Glæde.  —  I  det  mindste  i  én  Tilskuers  Sind  prægede  det 
skjønne  Syn  sig  med  uudslettelige  Farver  og  fyldte  hans  barn- 
lige Tanke  med  fantastiske  Billeder,  som  straalede  for  hans 
Erindring  i  usvækket  Glands;  Shakespeare,  den  Gang  tolv 
Aar  gammel,  boede  med  sine  Forældre  i  en  lille  By  nær  ved 
og  var  som  hele  den  omboende  Befolkning  draget  hid  for  at 
tage  Del  i  Glæden.  Paa  Tilbagekomsten '  fra  Jagten  kom 
Toget  forbi  en  Sø,  og  op  af  Søen  steg  da  Neptun,  der  bøn- 
faldt Dronningen  om  at  beskytte  Søens  Nymfe,  der  for- 
fulgtes af  en  ond  Ridder;  i  samme  øjeblik  kom  Nymfen 
til  Syne,  ridende  paa  en  Delfin  og  styrende  hen  imod  Dron- 
ningen; men  fra  Vandet  løde  harmoniske  Toner,  de  kom 
nærmere  og  nærmere;  —  i  Delfinen  var  der  skjult  et  Mu- 
sikkorps, der  sang  til  Dronningens  Ære. 

Dette  var  Skuespil,  men,  som  man  vil  se,  ikke  Skuespil 
i  moderne  Forstand,  med  streng  Adskillelse  af  Acteurer  og 
Tilskuere;   man   nøjedes   ikke  med  fornemt  at" se  til,   Livet 

pulserede  saa  frit  gjennem  Aarerne,  at  man  selv  vilde  tage 
Del,  selv  vilde  agere  med  i  de  brogede,  fantastiske  Billeder, 
der  straalede  gjenfundne  for  Blikket  og  ombølgede  Sandserne 
med  berusende  Magt.  Realiteten  formede  sig  efter  Fantasien; 
Livet  blev  en  glimrende  Ædelsten,  der  i  tusinde  blændende 
Brydninger  tilbagestraalede  Glædens  og  Skjønhedens  Solstraaler. 
Ikke  alene  Hoffet  yndede  nemlig  Maskerader  og  Skuespil  og 
Optog  af  enhver  Art;  helt  ned  i  Folket  gjenfinde  vi  den 
samme  Jubel,  den  samme  Lyst  til  gjennem  Forklædning  at 
paatrykke  Livet  et  fantastisk  Præg.  Ved  enhver  Højtid  var 
det  Landbefolkningens  bedste  Forlystelse  at  danse  Karakter- 
danse, hvortil  der,  som  til  den  saakaldte  Morris-dance,  ud- 
fordredes hele  Kostumer  og  maskerede  Ansigter.  Ved  Jul 
eller  Pinse  valgtes  endog  en  »Lord  of  misrule«.  Uordenens 
Konge,  under  hvis  Ledelse  der  blev  foretaget  Optog  og  Ma- 
skerader af  alle  Slags.  I  ethvert  Sogn,  gjennem  hver  Landsby 
drog  han  om  i  Spidsen  for  sit  Følge,  der  var  Idædt  i  brogede 
Dragter,  med  Skjærf,  som  de  svingede  i  Dansen,  med  klin- 
gende Bjælder  om  Anklen,  trommende,  syngende,  pibende, 
fløjtende  og  ridende  paa  Kjæpheste,  Søuhyrer  og  Dromedarer; 
der  blev  da  danset  og  jubileret,  holdt  Gilde,  ja  undertiden 
drog  Toget  ind  i  Kirken  og  parodierede  der  med  den  vildeste 
Jubel  de  kirkelige  Handlinger:  en  Efterklang  eller  Efterlig- 
ning af  de  antike  Saturnalier,  som«  de  gejstlige  Autoriteter 
imidlertid  meget  snart  paa  det  strengeste  forbøde. 

Dans  var  en  yndet  Forlystelse;  Elisabeth  dansede  selv 
gjerne  i  sin  Ungdom,  og  endnu  i  hendes  sidste  Aar  morede 
det  hende  at  betragte  de  sirlige  spanske  Karakterdanse,  der 
udførtes  af  Hoffets  Damer.  Ude  paa  Landet  var  Dansen 
Befolkningens  Hovedadspredelse;  paa  alle  Søn-  og  Helligdage 
samledes  Ungdommen  til  Lege  og  Danse,  der  ledsagedes  af 
Sang  og  Musik.  Undertiden  gik  Længselen  efter  Glæden 
noget  ud  over  det  sømmeliges  Grændser.  »Præst  og  Menig- 
hed skynde  sig  lige  meget  at  blive  færdige  med  Gudstjenesten«, 
siger  Stubbs;    «thi  enten  skal  Præsten  se  paa  Dansen,  eller 

han  skal  høre  paa  deres  hedenske  Sange  og  Viser,  som  de 
more  sig  med  paa  den  hellige  Søndag').  Man  maa  ikke  tro, 
at  Sans  for  Musiken  udelukkende  eller  blot  fortrinsvis  til- 
hører vor  Tid;  det  synes  tvært  imod,  som  om  England  har 
været  langt  mere  musikalsk  paa  Elisabeths  Tid  end  nu. 
Dronningen  selv  sang  og  spillede,  og  i  hver  nogenlunde  vel- 
havende Familie  blev  Musiken  dyrket  som  en  væsentlig  Del 
af  Opdragelsen.  Sækkepiben,  Harpen,  Violinen  eller  Fløjten 
ledsagede  Sangen,  der  som  oftest  bestod  af  en  Slags  Sonnetter, 
kaldet  Madrigaler,  hvis  simple  og  hjertegribende  Melodier, 
hvoraf  nogle  endnu  ere  bevarede,  med  Held  kunne  optage 
Kampen  med  vor  Tids  mere  reflekterede  Musik. 

Paa  Elisabeths  Tid  fortjente  England  virkelig  det  Navn, 
som  Shakespeare,  denne  den  engelske  Kenaissances  Blomst, 
saa  ofte  giver  det,  «the  merry  England  (det  lystige  England) » ; 
det  havde  rystet  Lænkerne  af  sig  og  hengav  sig  nu  til  vild 
Jubel  over  Befrielsen;  men  Reactionen  udeblev  ikke;  paa 
denne  overstrømmende  Glæde  og  Livsfylde  maatte  følge  en 
Tilbagesvingning,  og  den  kom  i  Skikkelse  af  religiøs  Fanatisme. 

Den  Retning,  der  kaldte  sig  Puritanismen,  havde,  som 
dens  Navn  antyder,  sat  sig  til  Formaal  at  rense  Religionen 
og  Livet  fra  alle  Levninger  af  Katholicismen.  Men  den 
Oldtids-  og  Naturforgudelse  der  havde  rejst  sig  paa  Ka- 
tholicismens  Ruiner,  var  i  lige  saa  høj  Grad  forhadt 
af  de  strenge  Puritanere,  og  vi  se  dem  derfor  med  samme 
Iver  forfølge  saavel  alt  'Papistisk«  som  alt  « Hedensk«. 
Som  noget,  der  paa  engang  fortjente  begge  Navne,  æggede 
de  landlige  Processioner,  Optog  og  i  det  hele  enhver  Maske- 
rade Puritanerne  til  fanatisk  Forbitrelse,  idet  de  ikke  med 
Urette  antoge  dem  for  Levninger  af  antik  Gudedyrkelse,  der 
med  ringe  Forandring  i  Navn  og  Betydning  vare  blevne  op- 
tagne af  den  pragtelskende  romerske  Kirke.  Den  fornemme 
Verden  og  den  livsglade  Mængde  forsvarede  sin  Ret  til  at 
nyde;  fra  begge  Sider  førtes  Kampen  i  Skrift  og  Tale  med 
stedse  voxende  Hidsighed.     Snart    nøjedes  Puritanerne  ikke 

med  at  fordemme  Dans  under  Forklædning,  men  erklærede 
selve  Dansen  for  ugudelig.  Saaledes  taler  en  puritansk  Skri- 
bent, Cartwrigth,  om  den  gudsbespottelige  Last,  Dansen, 
der  er  ham  lige  saa  vederstyggelig  som  «den  dyriske  Druk- 
kenskabs «de  nymodens  Opfindelser  og  djævelske  Moder  i 
Dragten«  stiller  han  sammen  med  « SpiUehuler,  disse  Djæve- 
lens Musefælder«.  Vel  har  han  Eet,  naar  han  taler  om  "dy- 
risk Drukkenskabs  thi  Umaadelighed  i  Spise  og  Drikke  var 
Tidens  fremherskende  Last;  men  dog  kunne  vi  ikke  være 
enige  med  ham,  naar  han  paa  Grund  heraf  kalder  det  en- 
gelske Folk  «det  mest  fordærvede,  syndige  og  ugudelige,  som 
nogen  Sinde  har  levet  paa  Jordens  Overflade«.  Yderlig 
komisk  er  hans  Vrede  over  Borgernes  Ulydighed  imod  en 
kongelig  Forordning,  som  befalede,  at  ingen  uden  Adels- 
mænd turde  bære  Hatte  eller  Huer  af  Fløjl,  saa  at  alle 
« uadelige »,  som  der  stod  i  Forordningen,  »skulde  nejes  med 
en  hjemmegjort  Hue  af  Uld,  som  er  meget  passende  og 
klædelig  for  alle  Stænder  og  Klasser«.  Efter  hvad  Forfat- 
teren siger,  forkastede  alle  Stænder  og  Klasser  Regeringens 
Opfattelse  af,  hvad  der  var  passende  og  klædeligt  i  Retning  af 
Hovedbeklædninger,  og  man  bar  Hatte  af  alle  mulige  Former 
og  Stofler,  endog  af  •  Bæverskind,  som  de  hente  hinsides 
Havet«,  altsaa  Kastorhatte. 

Puritanerne  ivrede,  som  vi  have  sagt,  imod  ethvert 
Minde  om  Katholicismen;  som  saadan  betragtede  de  da  ho- 
vedsagelig aUe  de  gamle  og  maleriske  Skikke,  der  i  Folkets 
Bevidsthed  knyttede  sig  til  de  kirkelige  Hej  tider.  Mange 
saadanne  lykkedes  det  dem  efter  Haanden  at  fortrænge,  men 
endnu  flere  bibeholdtes.  Ved  Juletid  holdt  selve  Julen  stadig 
sit  Indtog  i  egen  høje  Person,  omgiven  af  sine  Attributer; 
endnu  stedse  antændtes  den  uhyre  «Yul-log»  (Juleblok),  som 
den  kaldtes;  den  sidste  Brand  fra  det  foregaaende  Aar  blev 
med  OmhyggeUghed  gjemt  for  at  flamme  op  igjen  Juleaften 
og  med  sin  klare  Lue  spaa  et  fornøjeligt  Aar;  endnu  stedse 
dansede  man  om  Majstangen  eller  drog  forklædt  fra  Hus  til 

Hus  for  at  indsamle  Gaver  ved  Nyaarstid  o.  s.  v.  Men  mange 
nedarvede  Traditioner  forsvandt  ogsaa,  da  Puritanerne  fik 
Herredømmet  under  Cromwell,  deriblandt  en  Skik,  der  særlig 
interesserer  os,  da  den  endnu  den  Dag  i  Dag  er  gængs  i 
Danmark:  nemlig  at  fabrikere  og  forære  til  Venner  og  Be- 
kjendte  malede  og  pyntede  Æg  ved  Paasketid,  de  saakaldte 
((Paste«  eller  »Pasch-eggs»  (Paaskeæg)».  Fra  gammel  Tid 
havde  man  nemlig  med  Æget,  det  tilsyneladende  døde  Le- 
geme, hvori  der  dog  indeholdes  Liv,  forbundet  Forestillingen 
om  det  forgængelige,  jordiske  Hylster,  hvorfra  den  evige 
Livsgnist  skulde  hæve  sig;  det  blev  Symbolet  paa  Livet  efter 
Døden,  paa  Kristi  Opstandelse.  Derfor  anbefalede  Ka- 
tholicismen  alle  troende  at  spise  Æg  ved  Paasketid  og  bringe 
sig  Betydningen  i  Minde,  ja  Pave  Paul  V  sendte  endog  en 
højtidelig  Opfordring  til  det  engelske  Folk  om  at  fejre  Op- 
standelsesdagen  paa  denne  Maade.  Senere  opstod  den  Skik 
at  male  og  forære  Ægene,  at  forme  dem  i  Sukker,  Bagværk 
og  lignende,  der  jo  endnu  florerer  i  vort  strengt  protestan- 
tiske Norden,  medens  den  er  fuldstændig  forsvunden  i  Eng- 
land. 

Man  vil  forstaa,  at  Puritanerne  gjorde  sig  grundig  for- 
hadte ved  deres  mørke  Livsanskuelse  og  fanatiske  Angreb 
paa  anderledes  tænkende,  og  følgende  Citat  af  en  samtidig, 
ikke  puritansk  Forfatter  giver  et  træifende  Udtryk  for,  hvor- 
ledes deres  Modstandere  opfattede  deres  Væsen:  «De,  som 
kalde  sig  Puritanere«,  siger  han,  «gyse  ved  ethvert  Ord,  som 
ikke  ytres  i  en  bedrøvelig  eller  salvelsesfuld  Tone;  dersom 
nogen  vover  at  sige  en  Spøg  eller  glæde  sig  ved  Livet,  hæve 
de  øjnene  mod  Himlen,  sukke  og  citere  Skriftens  Ord:  Ve 
over  dem,  der  glæde  sig,  thi  Sorgens  Flod  skal  skylle  hen 
over  dem». 

Det  skal  dog  siges  om  Puritanerne,  at  deres  Bestræ- 
belser i  Begyndelsen  hovedsagelig  vare  rettede  mod  Søndags- 
fornøjelserne,  der  bortdroge  Opmærksomheden  fra  Gudstjene- 
sten, og,  som  vi  tidligere  have  vist,  syntes  denne  Anke,   fra 

deres  Standpunkt  betragtet,  ikke  aldeles  ugrundet.  I  Mod- 
sætning til  den  «papistiske»  Søn- og  Helligdag,  der  af  Folket 
betragtedes  som  Glædes-  og  Festdag,  gjenoptoge  Puritanerne 
den  gammeltestamentlige  Opfattelse  af  Helligdagen  som  den 
Dag,  paa  hvilken  enhver  verdslig  Tanke  skulde  være  banlyst; 
det  er  deres  Indflydelse,  som  har  skabt  den  nuværende,  ejen- 
dommelige engelske  Søndag,  der  ikke  tilsteder  nogen  som 
helst  Forfriskning  eller  Hvile  gjennem  Glæden.  At  det  imid- 
lertid ferst  efter  lang  Tids  Forløb  lykkedes  dem  at  bevirke 
dette  Omslag,  er  bekjendt,  ligesom  Historien  viser,  hvorledes 
Puritanismen  efter  at  have  naaet  sin  højeste  Magt  under 
Cromwell  maatte  bukke  under  for  Kestaurationen ,  der  igjen 
indsatte  Nydelsestheorien  til  styrende  Princip,  indtil  endelig 
Ligevægten  indtraadte,  de  stridende  Lidenskaber  beroligedes, 
og  Extremerne  forligedes  i  sindig  Overvejelse,  et  Resultat, 
der  her  som  overalt  ferst  syntes  at  kunne  indtræde,  da  de 
urolige  Sind  havde  bortødslet  deres  Kraft  i  stormende  og 
unyttige  Kampe. 

Men  disse  Betragtninger  over  Puritanernes  Færd  have 
ført  os  ud  over  vort  Emne,  Elisabeths  Tid,  og  vi  ville  derfor 
slutte  vor  lille  Skildring  med  en  Notits  om  den  store  Dron- 
ning selv.  Den  bekjendte  King,  hvis  Historie  kaster  et  saa 
romantisk  Skær  over  Elisabeths  sidste  Levetid  og  Død,  exi- 
sterer  endnu  og  er  i  Familien  Warners  Besiddelse.  Den  er 
en  smal  Guldring  med  en  stor  Rosensten  i  Form  af  et  Hjerte, 
og  den  havde  forst  tilhørt  Maria  Stuart;  ved  sit  Giftermaal  med 
Darnley  sendte  hun  den  til  Elisabeth,  som  senere  gav  den 
til  sin  sidste  Yndling,  den  ulykkelige  Essex.  Hvorvidt  Le- 
genden har  Ret,  naar  den  mener,  at  Elisabeth  gjorde  den  til 
en  Talisman,  der  altid  vilde  sikre  Greven  Naade  og  Hjælp  i 
yderste  Nød,  videsikke  med  Nøjagtighed;  men  Legendens  For- 
tælling om,  at  Dronningen  blev  saa  betaget  af  Sorg  ved 
Lady  Nottinghams  Beretning,  at  hun  fra  den  Tid  ikke  var 
i  nogen  Seng  eller  tog  nogen  Næring  til  sig,  og  at  hun  døde 
omtrent  en  Uge  efter  Opdagelsen,    er  fuldstændig  ugrundet, 

da  det  er  bevist,  at  Lady  Nottingham  døde  den  24de  Fe- 
bruar og  Elisabeth  først  den  24de  Marts  — ;  ved  disse  Tids- 
angivelser falder  saaledes  i  det  mindste  Kjærnen  i  Historien 
til  Jorden. 

At  Samvittighedsnag  kan  have  tæret  paa  Dronningens 
Livskraft,  er  vel  ikke  umuligt;  dog  maa  man  i  saa  Fald  an- 
tage, at  Alderen  (Elisabeth  var  ved  Essex's  Død  henimod  70 
Aargammel)  har  havt  en  overordentlig  mildnende  Indflydelse 
paa  denne  haarde  og  i  alt,  hvad  der  ikke  vedkom  hendes 
Land,  egenkjærlige  Natur.  Hendes  Brev  til  Leicester,  da 
han  mod  hendes  Vilje  havde  modtaget  Overanførselen  over 
Generalstaternes  Hære,  vidner  tilstrækkelig  om,  at  hun  i  sin 
kraftige  Periode  var  en  altfor  energisk  Natur  til  at  lægge 
stor  Vægt  paa  et  Menneskeliv;  hun  befaler  ham  nemlig  der  i 
øjeblikkelig  at  nedlægge  denne  Værdighed  « under  fear  of  his 
utmost  peril'),  (hvis  han  har  sit  Liv  kjært);  men  ved  Essex's 
Død  var  hun  jo  rigtignok  gammel  og  ene,  berøvet  sine  hen- 
givne, trofaste  Eaadgivere,  der  ærede  og  beundrede  hende 
over  alt  paa  Jorden,  omgiven  af  en  ny  Slægt,  der  var  hende 
fremmed,  for  hvem  hendes  Navn  ikke  var  ensbetydende  med 
Fremskridt  og  Frihed,  og  da  har  hun  vel  maattet  føle  sin 
Kraft  brudt. 

Som  Menneske  var  Elisabeth  haard,  undertiden  grusom; 

som  Regent  var  hun  derimod  i  Besiddelse  af  de  Egenskaber, 

som  Tiden  og  Folket  behøvede,  —  et  nyt  Bevis  paa,   i  hvor 

høj  Grad  de  menneskelige  Definitioner  af  de  ethiske  Begreber 

ere  relative  og  afhængige   af  det   mere   eller   mindre   nære 

Synspunkt,  af  den  friere  eller  mere  fordomsfulde  Opfattelse  i 

Beskuerens  Sind. 

o.  L. 


Skildringer  fra  den  fransk-tyske  Krig. 


Den  sidste  Krig  mellem  Frankrig  og  Tyskland  aeger  for- 
gjæves  sin  lige  blandt  alle  tidligere  Krige;  der  er  paa  begge 
Sider  udfoldet  saa  umaadelige  Kræfter,  kæmpet  med  saa  stor 
Haardnakkethed  og  Forbitrelse,  og  der  er  fra  tysk  Side  ud- 
viklet en  saa  stor  militair  Dygtighed,  at  Krigens  endelige 
Resultater  maatte  blive  af  største  Betydning  ikke  blot  for  de 
to  kæmpende  Folk,  men  ogsaa  for  hele  det  øvrige  Evropa. 
At  et  saadant  Resultat  virkelig  er  indtruffet,  at  det  tyske 
Hegemoni  i  Evropa  for  Tiden  er  utvivlsomt,  er  næppe  ube- 
kjendt  for  nogen;  men  heraf  følger  ogsaa,  at  enhver  Frem- 
stilling af  denne  Krigs  Begivenheder  endnu  i  lang  Tid  vil 
kunne  gjere  Regning  paa  at  vinde  en  udstrakt  Læsekreds. 
Man  har  derfor  ogsaa  i  de  sidste  Aar  set  en  Mylder  af 
Skrifter  om  denne  Krig,  baade  populaire  og  strengt  viden- 
skabelige, og  heller  ikke  nærværende  Tidsskrift  har  i  denne 
Henseende  holdt  sig  helt  tilbage;  det  har  nemlig  allerede  i 
første  Bind  af  Aargangen  1872  kunnet  give  en  udtømmende 
Fremstilling  af  Kampen  ved  Belfort,  det  eneste  Sted,  hvor 
man  kan  sige,  at  Franskmændene  have  hævdet  deres  gamle 
Ry  for  krigerisk  Dygtighed,  det  eneste  sande  Lyspunkt  i 
deres  lange  fortvivlede  Kamp,  det  eneste  Sted  endelig,  hvor 
disse  Anstrængelser  have  opnaaet  noget  blivende  heldigt  Re- 
sultat for  deres  ulykkelige  Land.  I  den  nærmeste  Fremtid 
vil  dette  Tidsskrift  gjennem  en  Række  af  Skildringer  frem- 

HistorUk  Ardur.    1873.    L  9« 

drage  andre  Episoder  af  denne  gigantiske  Krig.  Disse  Skil- 
dringer ville  dog  faa  en  noget  særlig  Karakter ;  de  skulle  ikke 
saa  meget  søge  at  give  en  udtømmende  Fremstilling  af  de 
enkelte  Krigsbegivenheder;  en  saadan  maa  soges  i  den  Mængde 
af  specielle  Skrifter,  som  i  den  sidste  Tid  have  set  Lyset 
ogsaa  hos  os;  derimod  ville  vi  forsøge  paa  at  skildre  Krigen 
som  en  Folkekamp;  vi  ville  søge  at  vise,  hvorledes  de  en- 
kelte Begivenheder  formede  sig  for  den  simple  Soldat,  for 
Friskaremanden,  for  Nationalgardisten.  Skildringerne  ville 
saaledes  faa  et  mere  personligt  Præg,  de  ville  blive  en  Art 
Memoirer;  men  da  Fortællerne  selv  have  taget  Del  i  de  Be- 
givenheder, de  beskrive,  ville  deres  Fortællinger  fremtræde 
med  Sandhedens  Præg  som  noget  virkeligt,  som  noget  op- 
levet, og  saaledes  ville  de  store  historiske  Begivenheder  maa- 
ske  derved  for  Læseren  komme  til  at  staa  i  en  ny  Belysning. 
I  Spidsen  for  disse  mere  personlige  Skildringer  have  vi 
stillet  en  Afhandling  af  en  noget  anden  Karakter.  Den 
skildrer  Tilstanden  i  den  franske  Hær  ved  Krigens  Begyn- 
delse, danner  et  Sidestykke  til  vor  Fremstilling  af  den  tyske 
Forbundshær  i  indeværende  Bind*)  og  giver  en  udtømmende 
Forklaring  af  de  preussiske  Vaabensexempelløse  Held,  som  end 
ikke  det  mest  opofrende  Heltemod  og  Udholdenhed  fra  fransk 
Side  var  i  Stand  til  at  hæmme. 


De  franske  Hære  ved  Krigens  Udbrud.**) 

I. 

Prins  Napoleon  har  i  sit  berømte  Brev  til  Jules  Favre 
(Juni  1871)  fremsat  den  Paastand,  at  Kejserdømmet  vel  har 


*)  Se  dette  Binds  Side  235  og  flg. 

**)  Efter:  Les  vaincus  de  Metz.  Par  E.  J"*,  ancien  éléve  de  l'école 
polytechnique.  Paris.  1871.  Forfatteren  fremtræder  under  Anony- 
mitetens Kaabe;  men  hans  Anonymitet  er  dog  ikke  ganske  uigjen- 
nemtrangelig ;    det  fremgaar   saaledes  af  selve  Skriftet,    at  han  er 

begaaet  Fejl,  men  at  det  ikke  kan  ejeres  ansvarligt  for  Frank- 
rigs Ulykker.  Selve  den  styrtede  Kejser  har  med  Iver  søgt 
at  hævde  den  samme  Paastand.  I  et  Skrift*),  som  udkom 
kort  efter  Slaget  ved  Sedan  og  tilskrives  Kejseren  eller  i  det 
mindste  er  inspireret  af  ham,  vil  man  saaledes  næsten  paa 
hver  eneste  Side  finde  de  Ord  »Administrativ  Rutine,  Illu- 
sioner, Mangel  paa  Forudseenhed,  skæbnesvangre  Ulykker«. 
Hermed  mener  den  faldne  Kejser  at  have  anført  tilstrækkelige 
Undskyldninger  for  sit  Vedkommende;  derimod  søger  han  at 
kaste  hele  Ansvaret  for  Ulykkerne  over  paa  Kamrene,  som 
ikke  vilde  bevilge  Penge  nok,  og  paa  den  folkelige  Begejstring, 
som  med  uimodstaaelig  Magt  drev  ham  til  Krig.  Vi  skulle 
for  vort  Vedkommende  ikke  nægte,  at  den  franske  Nation  har 
sin  store  Skyld  i  de  forfærdelige  Slag,  som  den  har  maattet 
lide;  men  vi  søge  rigtignok  Folkets  Skyld  paa  et  helt  andet 
Punkt,  end  det  kejserlige  Parti;    vi  maa  nemlig  særlig  be- 


ArtilleriofBcer  og  hørte  til  Bazaines  Korps  (III  Armékorps).  Han 
viser  sig  dernæst  paa  alle  Punkter  særdeles  vel  underrettet,  søger 
at  fremstille  Begivenhederne  paa  den  mest  upartiske  Maade  og 
viser  overalt  en  rosværdig  Stræben  efter  at  udfinde  Sandheden. 
Denne  hans  Ærlighed  lægger  sig  for  Dagen  paa  flere  Punkter  i 
det  citerede  Skrift;  han  indrømmer  f.  Ex-,  at  Franskmændene  have 
lidt  et  Nederlag  eller  dog  ikke  vundet  noget  Resultat  ved  Kampene 
den  16de  Avgust,  skjønt  hans  Landsmænd  ellers  ville  fremstille 
disse  Kampe  som  Sejre  over  Preusserne.  Læserne  kuime  derfor, 
uanset  Forfatterens  Anonymitet,  trjgt  forlade  sig  paa,  at  hans 
Skildringer,  hvor  utrolige  de  end  synes,  dog  virkelig  ere  sandfær- 
dige, og  at  hans  Domme  ere  retfærdige,  skjønt  de  fremsættes  med 
Skarphed.  De  hist  og  her  i  det  følgende  tilføjede  Anmærkninger 
ere  tagne  fra  andre  Forfatteres  Skrifter  og  dels  bekræfte,  dels 
fuldstændiggjøre  de  den  i  Texten  givne  Fremstilling.  De  af  vore 
Læsere,  som  maatte  ønske  en  samlet  kritisk  Fremstilling  af  de 
franske  Forfatteres  Arbejder  om  Krigens  første  Tid,  ville  vi  hen- 
vise til  en  Afhandling  af  Max  Lehmann:  »Der  Krieg  von  1870  bis 
zur  Einschlieszung  von  Metz  nach  franzosichen  Quellen«  i  Sybels: 
Historische  Zeitschrift,  XV.  Band  (1ste  Hefte  af  Aarg  1873). 
*;  Des  Gauses  qui  ont  amené  la  capitnlation  de  Sedan.  Par  un 
officier  attaché  å  l'état-major-général.     Brux.  1870. 

klage,  at  det  franske  Folk  kunde  vælge  sig  et  Overhoved, 
hvis  politiske  Hæderlighed,  Tapperhed  og  Kløgt  vare  saa 
tvivlsomme.  Vi  skulle  muligvis  ved  en  senere  Lejlighed 
nærmere  søge  at  godtgjøre  denne  Paastands  Rigtighed;  her 
ville  vi  dog  ikke  indlade  os  paa  at  skrive  Statscoupets  eller 
det  andet  Kejserdømmes  Historie,  men  skulle  i  den  følgende 
Fremstilling  søge  at  paavise,  hvad  Part  af  Ansvaret  for  de 
sidste  Begivenheder  der  bør  paahvile  enhver  af  de  handlende 
Personligheder. 

Frankrig  vil  ikke  saa  snart  forglemme  den  letfærdige 
Maade,  hvorpaa  Krigen  blev  erklæret.  Kejseren  ønskede  at 
føre  denne  Krig  snarest  mulig;  Hoffet  overbeviste  ham  let- 
telig om,  at  Folket  i  sin  Helhed  nærede  de  samme  Liden- 
skaber, som  besjælede  det  selv;  Kejseren  fæstede  Tillid  til 
Hoffets  Forsikringer  eller  lod  dog  i  det  mindste,  som  om  han 
gjorde  det.  Saa  snart  det  sidste  Plebiscit  havde  bibragt  ham 
den  Overbevisning,  at  han  i  Virkeligheden  var  den  Mand,  hvem 
Forsynet  havde  gjort  til  en  Nødvendighed  for  Frankrig, 
brændte  han  sine  Skibe,  kastede  alle  Broer  af  bag  sig  og 
greb  det  første,  det  bedste  Paaskud  til  Krig.  Tyskerne  have 
gjort  særdeles  meget  Væsen  af  den  letfærdige  Maade,  hvorpaa 
Frankrig  erklærede  denne  Krig.  Efter  Bogstaven  have  'de 
ganske  vist  Ret;  men  enhver,  som  undersøger  denne  Sag  lidt 
nærmere,  vil  dog  komme  til  den  bestemte  Overbevisning,  at 
Tyskerne  i  langt  højere  Grad  end  Franskmændene  have  ønsket 
denne  Krig  og  været  forberedte  paa  den.  De  ventede  ganske 
vist  med  at  erklære  selve  Krigen;  men  Aarsagen  hertil  var 
simpelt  hen  den,  at  de  med  al  den  tilsyneladende  Ærlighed, 
som  gjennemgaaende  karakteriserer  dem,  vilde  kaste  hele 
Uretten  over  paa  fransk  Side;  de  vilde  søge  at  bevare  et 
Skin  af  Uskyldighed,  som  kunde  maskere  deres  Spil  over  for 
Udlandet,  særlig  over  for  Englands  bornerte  Politikere,  og  de 
ville  vistnok  tilsidst  selv  tro  paa  denne  deres  Uskyldighed. 

Det  eneste  virkelig  sande  Punkt  i  hele  dette  Væv  af 
Usandheder,  som  betegner  Krigens  Begyndelse,  er  den  utvivl- 

somme  Kjendsgjerning,  at  de  tyske  Statsmænd  vare  i  Besid- 
delse af  en  ubestridelig  Dygtighed,  medens  de  franske  vare 
fuldstændige  Udygtigheder.  Ikke  et  eneste  Medlem  af  den 
franske  Eegering  havde  -Øje  for  den  Snare,  man  udspændte 
fra  preussisk  Side ;  derimod  udkrammede  Kejserdømmets 
næstsidste  Udenrigsminister,  Hertugen  af  Grammont,  sine 
Floskler  om  Kejser  Karl  V's  Monarki,  som  man  fra  tysk 
Side  stræbte  efter  at  gjenoprette  paany;  Kejserdømmets  næst- 
sidste Premierminister,  Emile  Ollivier,  talte  om  den  Lethed, 
han  følte  om  Hjertet  ve'd  at  begynde  denne  Krig,  og  endelig 
talte  Krigsministeren,  Marschal  Leboeuf,  om  Hæren,  som  ikke 
drev  Politik,  men  var  beredt. 

Under  Indtrykket  af  dette  Ord  blev  Krigen  erklæret; 
dette  uforsigtige  Ord,  som  blev  fremført  med  fuld  Bevidsthed 
om  dets  Løgnagtighed,  udpeger  forud  den  Mand,  som  først 
og  fremmest  er  den  skyldige. 

Marschal  Leboeuf  vidste  nemlig  fuldkommen  vel,  at  man 
var  i  Færd  med  at  forandre  hele  Artilleriets  Materiel,  at 
man  havde  begyndt  paa  at  nedlægge  de  talrige  smaa,  faste 
Punkter  langs  Grænsen,  medens  man  søgte  at  bringe  de 
vigtigste  Fæstninger  i  en  saadan  Forsvarstilstand,  at  de  kunde 
vente  at  gjøre  nogen  virksom  Modstand  mod  Nutidens  Skyts. 
Han  maatte  vide,  at  den  ganske  nylig  foretagne  Folkeaf- 
stemning havde  sat  Fjenden  i  Stand  til,  saa  at  sige  paa  en 
Mand,  at  tælle  den  hele  Styrke,  som  var  under  Fanerne, 
medens  de  fremtidig  Dag  for  Dag  kunde  vide,  hvad  Frankrig 
kunde  stille  paa  Benene,  saa  længe  indtil  en  ny  Udskriv- 
ningsmaade  omorganiserede  hele  Nationens  Krigsvæsen.  Mini- 
steren vidste  endelig  meget  godt,  at  den  umaadelige  Under- 
balance, som  Toget  til  Mexiko  havde  fremkaldt,  endnu 
langt  fra  var  dækket,  at  man  som  Følge  deraf  i  al  Hemme- 
lighed maatte  udfolde  den  største  Sparsommelighed  i  Arse- 
nalerne, og  at  man  paa  Grund  af  den  samme  Nødvendighed 
i  Virkelighed  kun  havde  Halvdelen  eller  højt  regnet  de  to 
Tredjedele  af  den  Styrke,  som  stod  paa  Papiret. 

Marschal  Leboeuf  skyede  ikke  at  omtale  .dette  Emne 
under  Metz's  Belejring;  han  paastod  gjentagne  Gange,  at 
han  en  Dag  vilde  bevise,  at  Kejserens  udtrykkelige  Befalinger 
bare  Skylden  for  den  hele  Elendighed.  Denne  Paastands 
Kigtighed  maa  det  være  hans  egen  Sag  at  godtgjøre;  men 
selv  om  Sagen  forholder  sig  saa,  formindsker  denne  Omstæn- 
dighed aldeles  ikke  Marschalens  personlige  Skyld.  Hvis  Mar- 
schalen  blev  tvungen  til  at  gjore,  hvad  han  misbilligede, 
skulde  han  naturligvis  have  trukket  sig  tilbage  fra  sin  Stil- 
ling; men  nu  er  det  derimod  en  afgjort  Sag,  at  han  ikke 
lod  nogen  Lejlighed  gaa  tabt,  hvor  han  kunde  udtrykke  sin 
dybe  Beundring  for  Kejseren,  hvis  Navn  han  aldrig  fremførte 
uden  at  blotte  sit  Hoved.  Behagelighederne  ved  hans 
Stilling  maa  altsaa  have  forekommet  Marschalen  saa  betyde- 
lige, at  han  foretrak  den  fremfor  en  tilsyneladende  Unaade; 
men  han  maa  følgelig  ogsaa  bære  Ansvaret  for  de  Fejl,  som 
kunne  paabyrdes  Krigsministeren. 

Disse  Fejl  ere  saa  talrige,  at  de  ikke  kunne  undersøges 
hver  for  sig  i  deres  Enkeltheder,  og  man  vil  maaske  ingen  Sinde 
komme  til  at  kjende  dem  alle  til  Hobe;  vi  ville  derfor  i  det 
følgende  kun  i  Korthed  fremhæve  dem,  som  strax  sprang  i 
•Øjnene  ved  Krigens  Begyndelse,  og  særlig  da  dem,  som  førte 
til  Katastrofen  i  Metz. 


II. 

Krigserklæringen  blev  modtagen  med  temmelig  stor  Kulde 
af  den  franske  Hær.  Det  gjælder  dog  mest  Officererne;  den 
menige  Soldat  forstod  sig  nemlig  ikke  paa  noget;  man  holdt 
ham  med  Forsæt  i  Uvidenhed  om  alle  Ting,  og  han  troede 
derfor  at  skulle  afsted  til  et  eller  andet  Foretagende  som 
Toget  til  Krim,  til  Italien,  til  Mexiko;  da  Soldaten  nu  altid 
med  Glæde  ombytter  Kasernelivet  med  Livet  i  Felten,  var 
Krigen  ham  nærmest  en  behagelig  Adspredelse,  og  han  brød 
sig  for  Resten  ikke  om  selve  Sagen.    En  hol  Del  anderledes 

stillede  Sagen  sig  for  Officerernes  Vedkommende;  de  havde 
hidtil  for  største  Delen  kun  bekymret  sig  om  Kasernetjene- 
sten og  havde  saa  godt  som  ingen  Ide  om  Misforholdet 
mellem  deres  og  Fjendens  Styrke;  de  vidste  blot  alle  saa 
Leselig,  at  Preusserne  afskyede  Frankrig  og  skulde  have  en 
fortræffelig  Hær;  derimod  vare  de  fuldkommen  paa  det  rene 
med,  at  de  selv  vare  fuldstændig  ubekj endte  med  Tyskerne, 
deres  Land,  deres  Taktik,  deres  Sprog  og  deres  Sæder.  En 
vis  Ængstelighed  greb  derfor  en  kort  Stund  deres  Sind;  men 
Erindringerne  om  Jena  og  en  eller  anden  Strofe  af  Mus- 
sets Digt:  <«Den  tyske  Rhin«  spredte  for  en  Tid  deres  Uro- 
lighed og  Bekymring.  Man  gjentog  idelig  for  hverandre,  at 
det  italienske  Felttog  var  blevet  begyndt  paa  selv  samme 
Maade;  at  man  for  denne  Krigs  Begyndelse  havde  været  lige 
saa  ubekjendt  med  de  italienske  Floders  Geografi  som  nu 
med  Tysklands;  at  man  naturligvis  om  nogle  Dage  vilde 
rykke  over  Rhinen,  maaske  endog  over  Spree.  Da  man  alt- 
saa  selv  savnede  behørige  Kundskaber,  maatte  man  ty  til 
den  letfærdige  og  uvidende  franske  Presses  Sladder.  Saa- 
ledes  levede  man  fra  Dag  til  Dag  og  smøgede  sine  Piber  i 
al  Mag  til  det  endelige  Fredsbrud. 

Man  fortalte  nu  vel  hinanden,  at  man  skulde  til  at 
kæmpe  for  en  slet  Sag;  men  naar  alt  kom  til  alt,  gjaldt  det 
dog  nu  om  at  forhindre  et  Qendtligt  Indfald  i  Fædrelandet, 
og  enhver  anden  Betænkning  forsvandt  over  for  denne  store 
Pligt.  Man  søgte  at  raade  Bod  paa  den  manglende  Begej- 
string ved  «den  tyske  Rhin«,  ved  «Marseillaisen»  eller  andre 
Fædrelandssange,  som  ikke  mere  passede  til  Forholdene,  og 
beskæftigede  sig  derpaa  med  at  pakke  sammen. 

Nu  bemærkede  man  først,  at  Forberedelserne  til  at  rykke 
i  Marken  frembøde  en  Mængde  Vanskehgheder,  som  man 
ikke  havde  forudset.  Efterhaanden  som  Officererne  søgte  at 
skaffe  sig  de  nødvendige  Gjenstande,  bleve  de  først  ret  vår, 
at  deres  hele  Mundering  og  øvrige  daglige  Levemaade  ingen- 
lunde  var   lempet  efter  et  pludseligt   Krigsberedskab.     Det 

var  umuligt  for  største  Parten  i  Løbet  af  nogle  faa  Dage  at 
skaffe  Telte,  Kikkerter,  Eevolvere,  de  nødvendigste  Kjøkken- 
forraad  og  andet  lignende.  Indtil  da  havde  man  lagt  hele 
Vægten  paa  Uniformer,  som  vare  mere  eller  mindre  udstaf- 
ferede med  forgyldt  Stads,  nydelige  Baldragter,  men  aldeles 
ubrugelige  i  Feltlivet.  Ved  det  andet  Kejserdømmes  tidligere 
Krige  havde  alle  disse  alvorlige  Ulemper  været  mindre  føle- 
lige, fordi  Hærene  droge  afsted  i  mindre  Korps,  som  det  var 
let  at  udruste  lidt  efter  lidt.  Ved  denne  pludselige  Mobili- 
sering af  hele  Hæren  kunde  Ministeriet  imidlertid  ikke  be- 
skæftige sig  med  saadanne  Enkeltheder;  enhver  maatte  der- 
for se  at  indrette  sig,  saa  godt  som  det  var  ham  muligt, 
hvilket  vil  sige  det  samme  som  meget  slet.  Ogsaa  Mand- 
skabets Udrustning  frembød  lige  saa  mange  Ulemper.  Man 
holdt  det  saaledes  for  absolut  nødvendigt  at  fylde  Soldaternes 
Tornistre,  som  om  man  i  hele  Maaneder  skulde  marschere 
gjennem  en  ørken.  Shakoen  betragtede  man  som  altfor  be- 
sværlig og  havde  ombyttet  den  med  Kepien,  som  er  en  lidet 
praktisk  Hovedbedækning  mod  Kegn  og  Sabelhug.  Efter  at 
have  antaget  Geværmodellen  af  Aaret  1866  forøgede  man 
Tallet  paa  de  Patroner,  som  enhver  Mand  skulde  føre  med 
sig;  en  Del  af  dem  maatte  han  gjemme  i  en  Lærredstaske, 
som  ofte  blev  gjennemblødt  af  Kegn.  Tyskerne  havde  alle- 
rede længe  paa  det  omhyggeligste  drøftet  ethvert  Spørgsmaal 
med  Hensyn  til  Tornistrene,  Patrontaskerne,  Hovedbeklæd- 
ningen, Skotøjet  0.  s.  V.;  men  det  franske  Ministeriums  utro- 
lige Slendrian  modsatte  sig  af  al  Magt  enhver  Foranstaltning, 
som  kunde  være  Soldaten  vel  til  Pas  eller  gjøre  ham  mere 
letbevægelig.  Fuldstændig  betegnende  i  saa  Henseende  er 
Ministerens  Svar  med  Hensyn  til  Grenaderernes  Bjørneskinds- 
huer: «Det  er  en  historisk  Hovedbeklædning«.  I  lang  Tid 
overhængte  man  Ministeren  med  alle  mulige  Spørgsmaal  i 
den  antydede  Retning;  sluttelig  blev  han  utaalmodig  derover 
og  tillod,  at  man  kunde  lade  det  mest  besværlige  blive  til- 
bage i  Kasernerne.   Officererne  ved  Fodfolket  beskæftigede  sig 

mest  ivrig  med  Forandringer  i  deres  Munderinger,  og  man 
gav  efter  for  deres  Fordringer;  men  Artilleriet  og  Kytteriet 
droge  afsted  som  til  en  Parade;  Soldaterne  kunde  senere  kaste 
deres  overflødige  Klædningsstykker,  deres  Snore  og  Fjer  bort; 
men  Officererne  maatte  lige  til  Kapitulationen  beholde  al 
deres  Paradestads,  som  allerede  var  utaalelig  efter  en  to 
Timers  -Øvelse  paa  Skydepladsen.  Nogle  Chefer  fritoge  sig 
lidt  efter  lidt  for  alle  herhen  hørende  Befalinger;  men  efter 
Bogstaven  stode  de  egentlig  stadig  ved  Kraft. 

Allerede  fra  første  Færd  var  det  kjendeligt,  at  den  samme 
smaalige  og  trættekjære  Aand,  der  havde  været  den  herskende 
hos  de  til  Lediggang  vante  højere  Officerer,  ogsaa  nu  vilde 
gjøre  sig  gjældende  i  en  Kække  betydningsløse  Forskrifter, 
hvorimod  alle  Livsspørgsmaal  f.  Ex.  med  Hensyn  til  Disci- 
plinen og  Krigsberedskabet  vilde  blive  behandlede  som  un- 
derordnede Sager. 

De  forskjellige  Krigsministere ,  som  vare  fulgte  efter 
hverandre,  havde  fremfor  alt  lagt  an  paa  at  gjøre  Hæren  til 
en  Paradegjenstand.  Hvad  det  end  skulde  koste,  maatte  man 
præsentere  Kejseren  et  straalende  Mandskab,  opstillet  i  vel 
rettede  Linier,  afvexlende  Uniformer  og  en  glimrende  Sam- 
ling af  Hjelme  med  grønne,  røde  og  blaa  Fjerbuske.  Det 
var  Hoffets  Indflydelse ,  som  frembragte  dette  som  saa 
mange  andre  sørgelige  Kesultater;  det  mest  iøjnefaldende 
af  disse  var  dog,  at  Generalernes  Udnævnelse  nu  blev  en 
Sag,  som  afgjordes  paa  et  Bal  eller  ved  et  Gilde;  Kejser- 
dømmet kan  saaledes  gjøre  sig  til  af  at  have  udsaaet  Uorden 
og  Bestikkelighed  i  alle  Bestyrelsens  Grene,  og  Prinsesserne 
af  det  herskende  Parti  have  bidraget  deres  Part  til  det  mili- 
taire  Favoritvæsen  saavel  som  tU  den  umaadelige  Luxus  og 
til  Børsspillet,  som  er  en  Følge  heraf. 

Det  Feltraab,  som  stadig  lød  mellem  Armeens  øverste 
Anførere,  var  at  bestikke  Kejserens  -Ojne.  Den  Ordre,  som 
uafbrudt  blev  givet  i  Løbet  af  femten  Aar,  gik  kun  ud  paa 
at  præsentere  Souverainen  et  eller  andet,  som  tog  sig  glim- 

rende  ud;  da  saa  han  derpaa  med  sine  matte  Øjne,  var 
tilfreds,  smilede  og  belønnede;  da  gik  alt  godt. 

Man  beskæftigede  sig  altsaa  ikke  for  Alvor  med  selve 
de  militaire  Indretningers  Omdannelse,  men  lappede  og  ud- 
bedrede kun  en  Smule  hist  og  her;  den  Dag  maatte  derfor 
uundgaaelig  komme,  da  hele  Maskineriet  vilde  gaa  i  Stykker 
og  rive  Herren  og  Tjenerne  med  i  sit  -Fald. 

Marschal  Leboeuf  lystrede  altsaa  kun  det  gamle  Feltraab, 
da  han  forsikrede  Napoleon,  at  han  var  i  Stand  til  at  fyl- 
destgjøre  Kejserens  fortræffelige  Politiks  Fordringer;  alt 
var  beredt,  og  han  vilde  paa  Stedet  bevise  det  ved  at  sende 
400,000  Mand  mod  Grænserne.  Kejseren  røg  sin  Cigar, 
hørte  derpaa  og  tænkte,  at  det  tyske  Spørgsmaal  kunde  be- 
handles paa  samme  Maade  som  en  Kevue  paa  Karroussel- 
pladsen. 

Tre  Dage  før  Krigserklæringen  udslyngede  Marschal  Le- 
boeuf altsaa  sin  Ordre  om  at  samle  Armeen  langs  Grænsen. 
Man  kan  her  næsten  se  for  sit  øje  Billedet  af  den  hovmo- 
dige og  uvidende  Hersker,  som  tager  Ministerens  Erklæring 
for  Alvor,  stryger  sine  Knevelsbarter  og  erklærer,  at  han  vil 
samle  sin  Armé  i  Masse  langs  Grænsen,  derpaa  giver 
denne  Ordre  og,  hvad  der  er  værre  endnu,  troer,  at  hans 
Ordre  er  udført,  medens  der  samtidig  hersker  den  forfærde- 
ligste Uorden  i  Lothringen.  Man  har  givet  denne  Maade  at 
koncentrere  Armeen  paa  dens  rette  Navn  ved  at  kalde  det: 
Ordningen  af  Uordenen  (1' organisation  de  la  désorgani- 
sation). 

Det  franske  Publikum  har  senere  kunnet  læse  en  stor 
Mængde  meget  kuriøse  Depecher  i  denne  Retning*)  og  har 
ikke  kunnet  føle  sig  synderlig  opbygget  ved  at  gjøre  nærmere 


*)  En  Mængde  herhen  hørende  Telegrammer  bleve  fundne  af  de  tjske 
Tropper  i  Slottet  St.  Cloud  og  ere  først  offentliggjorte  i:  Corre- 
spondance  de  Berlin.  Andre  findes  i:  'Les  papiers  secrets  du 
second  empire  •.     Bruxelles  1870,  især  Heftet  III. 

Bekjendtskab  med  Ministerens  Forsøg  paa  at  danne  Korps, 
at  samle  og  underholde  dem  samt  at  rette  deres  Marsch  til 
deres  Bestemmelsessteder. 

Disse  Depecher  vise,  at  man  havde  glemt  at  beskæftige 
sig  med  Dannelsen  af  det  8de,  9de  og  10de  Korps,  medens 
det  7de  Korps  kun  existerede  paa  Papiret*);  de  vise  os  frem- 
deles, hvorledes  en  General  kunde  komme  til  sin  Brigades 
Koncentreringssted  og  sperge,  hvor  hans  Soldater  ere,  lige  som 
Soubise  spurgte  ved  Kosbach ;  de  vise  os  endvidere  Intendanter, 
som  i  Stedet  for  Beskøjter  modtage  Mel  uden  at  have  Bagere  til 
at  bage  Soldaternes  Brød;  derpaa  se  vi  en  General,  hvis  Folk 
mangle  alt,  men  finder,  at  den  gode  Vilje  kan  raade  Bod 
paa  Mangelen  af  Vaaben  og  Næringsmidler;  der  er  endogsaa 
Tale  om  den  lille  Malakoff  og  om  Firkløvere. 

m. 

Disse  umaadelige  Misgreb  vare  tildels  afhængige  af  Mi- 
nisteriets hele  slette  Organisation.  Der  er  to  andre  Punkter, 
som  navnlig  have  tiltrukket  sig  den  almindelige  Opmærksom- 
hed. Det  første  angaar  den  Mangel  paa  Centralisation, 
som  medførte,  at  hver  Afdeling  i  Ministeriet  arbejdede  paa 
egen  Haand;  som  Følge  heraf  bleve  f.  Ex.  de  forskjellige 
Tilførseler  fordelte  paa  maa  og  faa  og  spredte  ad  paa  de  mest 


*)  Syvende  Korps  havde  først  været  bestemt  til  Danmark;  men  den 
18de  Juli  fik  Regimenterne  Modbefalinger,  og  nu  bleve  de  samlede 
i  Øvre-Elsasz;  dog  bleve  en  hel  Infanteri-Division  og  en  Brigade 
Rytteri  staaende  i  Lyon ,  hvor  man  synes  at  have  glemt  dem  lige 
til  den  10de  Åvgust.  Der  kom  nemlig  Forespørgsler  fra  Præfek- 
ten (!)  i  Lyon  om  det  store  Antal  Tropper,  som  var  samlet 
her  (Læserne  bedes  erindre,  at  det  er  4  Dage  (!!)  efter  Slaget  ved 
Worth).  Den  øvrige  Del  af  Armékoi-pset  maatte  en  hel  Uge  vente 
paa  sin  General  Felix  Douays  Ankomst;  han  blev  nemlig  holdt 
tilbage  i  Tuilerieme  ved  sin  Hoftjeneste  (!!!),  medens  Leboeuf  troede, 
at  han  var  i  Belfort  og  forgjæves  telegraferede  til  ham,  jfr.  Les 
papiers  secrets  III,  pag.  56  og  59. 

uforudsete  Maader.  Den  nye  Organisation  af  Juni  1871 
raader  Bod  paa  denne  Mislighed. 

Det  andet  Punkt,  hvorpaa  man  maa  henvende  sin  Op- 
mærksomhed, og  som,  i  Modsætning  til  det  foregaaende,  kun 
kan  rettes  efter  lang  Tids  Forløb,  har  sin  Kod  i  den  mod- 
satte Fejl,  nemlig  den  overdrevne  Centralisation*)  med 
Hensyn  til  Rekruternes  Udskrivning.  Preussen  har  optaget 
Grundsætningen  om  Decentralisationen  med  Hensyn  til  Dan- 
nelsen og  Rekruteringen  af  hvert  enkelt  Korps  i  den  aktive 
Armé  og  af  de  tilsvarende  Afdelinger  af  Landeværnet.  Ved 
dette  System  gaar  Mobileringen  samtidig  for  sig  over  hele 
Territoriet,  og  paa  Grund  af  denne  Organisation  har  Mini- 
steriet ikke  andet  at  gjøre  end  at  afsende  de  enkelte  fuld- 
stændig kampfærdige  Korps  til  det  Sted,  hvor  de  skulle 
træde  handlende  op.  Dette  System  er  nødvendigt  for  enhver 
talrig  Armé  og  kan  navnlig  aldeles  ikke  undværes,  saa  snart 
man  antager  et  System  med  Reservemandskab. 

Følgende  Tilfælde  kunde  derimod  indtræffe  i  Frankrig. 
En  Reservesoldat  modtog  i  Strassburg  Ordren  om  at  støde 
til  sit  Regiment.  Han  maatte  da  først  tage  til  sit  Depot, 
som  f.  Ex.  kunde  være  i  Perpignan  ved  den  spanske  Grænse ; 
naar  han  der  var  bleven  udrustet  og  uniformeret,  skulde  han 
først  støde  til  sit  Kompagni,  som  kunde  være  et  eller  andet 
Qernt  Sted,  lad  os  sige  f.  Ex.  i  Sahara;  (dette  var  Til- 
fældet med  Ingenieurerne) ;  derfra  var  hans  Regiment  maaske 
allerede  sendt  til  Strassburg,  og  nu  kunde  Soldaten  efter 
8  Dages  Omflakninger   atter  vende  tilbage  som  Kombattant 


*)  Den  overdrevne  Centralisation  viste  sig  for  øvrigt  ogsaa  paa  andre 
Punkter.  I  sit  ovenfor  anførte  Skrift  klager  Kejseren  (!)  saalodes 
over  den  Kjendsgjerning,  at  man  sammenhobede  Armeens  Materiel 
paa  enkelte  Punkter:  "Naar  det  drejer  sig  om  at  danne  en  aktiv 
Division  paa  en  Del  af  Grænsen,  kommer  Artilleriet  i  Reglen  fra 
et  meget  fjernt  Punkt;  Train-  og  Ambulancevognene  komme  saa- 
ledes  fra  Paris  eller  Vernon  og  næsten  hele  Provianteringen  fra 
Hovedstaden«. 

til  sit  Udgangspunkt*).  Kejseren  klager  i  sit  alt  flere  Gange 
anførte  Skrift  over  den  nedarvede  Rutine.  Han  helder 
saaledes  selv  for  en  Stund  til  Decentralisationen,  forglemmer 
sin  hele  Fortid  og  tvinges  ved  Begivenhedernes  Magt  til  at 
tilstaa,  at  han  aldeles  ikke  har  kunnet  regere.  Det  er  vel 
en  af  de  mindre  Fejl,  som  hans  Fætter  i  forbigaaende 
berører**). 

Marschal  Leboeuf  kj endte  meget  vel  disse  Hovedmangler, 
som  han  havde  vægret  sig  ved  at  raade  Bod  paa.    Han  gav 


*)  Det  anførte  er  aldeles  ikke  OTerdrevent,  men  snarere  meget  for 
moderat.  Syvende  Korps,  netop  det  samme,  som  samledes  i  Elsasz, 
ndskrev  saaledes  sine  Reserver  den  20deJali  og  modtog  dem  den 
20de  August.  Et  andet  Eiempel,  der  kan  tjene  for  tusinde,  vil 
vise,  hvor  indgroet  gammel  Slendrian  kan  blive.  En  Infanterist  fik 
i  Paris  en  Marschordre  om  at  henvende  sig  til  sit  Kegiments  De- 
pot, som  var  i  Strassburg.  Denne  By  havde  imidlertid  allerede 
den  Gang  i  omtrent  3  Uger  været  blokeret  af  Preusserne;  denne 
Ordre  blev  nemlig  udstedt  umiddelbart  før  Paris's  fuldstændige 
Indeslutning  og  under  den  republikanske  Forsvarsregering, 
som  vilde  indvi  en  ny  Tidsalder  i  Frankrig. 
**)  Læserne  ville  maaske  finde  dette  Udfald  mod  den  faldne  Kejser  for 
bittert;  men  det  er  ingenlunde  uretfærdigt.  Med  Hensyn  til  Ee- 
kmtudskrivningen  kan  nemlig  mærkes  følgende.  Den  første  store 
Revolution  havde  tilintetgjort  Frankrigs  gamle  historiske  Inddeling 
i  Provinser;  at  vende  tilbage  til  denne  Inddeling  vilde  man  senere 
uundgaaelig  have  stemplet  som  et  Tegn  paa  Reaktion;  men 
man  kunde  dog  ved  Udskrivningen  have  ladet  de  enkelte  Regi- 
menter blive  rekruterede  til  Stadighed  fira  de  samme  Departementer 
og  lade  deres  Depoter  altid  være  i  samme  Departements  Hoved- 
stad. Dette  gjorde  man  nu  imidlertid  ikke,  og  Åarsagen  var  ikke 
blot  den  gamle  Slendrian  og  Lyst  til  Centralisation.  Nei,  den  laa 
langt  dybere  og  hang  netop  sammen  med  Despotiets  Svaghed  og 
Mistænksomhed.  Hæren  skulde  nedværdiges  til  at  være  et  blindt 
Redskab  i  Despotens  Haand.  Derfor  maatte  Regimenterne  ikke 
som  Helheder  stadig  knyttes  til  bestemte  Landsdele;  heller  ikke 
maatte  man  ved  stadig  Gamisonering  i  samme  By  give  Anledning 
til  et  hjerteligt  Forhold  mellem  den  civile  Befolkning  og  Hæren. 
Derfor  bleve  Regimenterne  idelig  omflyttede  og  skulde  ikke  knyttes 
til  bestemte  Udskrivningssteder;  det  ene  Aar  fik  de  maaske  Re- 
kruter fra  Picardiet,  det  næste  fra  Gascogne,  det  tredje  fra  Bre- 
tagne og  saaledes  fremdeles. 

ikke  desto  mindre  Ordre  til,  at  alle  Regimenterne  og  alle  de 
Batterier,  som  vare  anførte  paa  Papiret,  skulde  marschere  til 
Grænsen  for  at  samles  til  Armékorps,  hvis  Sammensætning 
ogsaa  kun  vare  til  i  Ministerens  Indbildning.  Han  maatte 
saaledes  foruden  alt  det  løbende  Arbejde  ufortøvet  træffe  en 
Række  Bestemmelser,  som  vare  aldeles  nødvendige,  men  rig- 
tignok burde  have  været  forberedte  lange  Tider  forud.  Det 
uundgaaelige  Resultat  var  let  at  forudse:  Det  var  Anord- 
ningen af  Uordenen*). 

Den  Hær,  som  senere  blev  indesluttet  i  Metz,  bestod  af 
Pariser  -  Armeen,  Metzer  -  Armeen  og  Armeen  fra  Lejren  i 
Chålons.  Denne  sidste  burde  efter  al  Rimelighed  vel  være 
den,  som  var  bedst  udrustet  og  mest  kampfærdig.  Man  kan 
altsaa  efter  denne  bedømme,  hvorledes  Forholdene  vare  ved 
de  øvrige  Armeer. 

Lige  før  Afmarschen  gjorde  man  Ministeren  følgende 
Indvendinger  med  Hensyn  til  Reserverne.  Den  anden  Del 
af  hvert  Aars  Kontingent  kaldte  man  Reserven.  De  herhen 
hørende  Soldater  gjorde  tre  Maaneders  Tjeneste  ved  deres 
Regimenter,  hvorpaa  de  af  Sparsommeligheds  Hensyn  bleve 
permitterede.  Man  kan  kun  anstille  Gisninger  om  An- 
vendelsen af  alle  de  saaledes  sparede  Summer.  Foruden 
disse  Reservesoldater  permitterede  man  —  stadig  af  Spar- 
sommeligheds Hensyn  —  en  Mængde  af  de  gamle  Soldater, 
saaledes  at  et  Regiments  virkehge  Styrke  var  formindsket 
med  en  Trediedel  af  det  Tal,   der  stod  anført  paa  Listerne. 


*)  Det  ovenfor  anførte  er  ingenlunde  overdrevent  og  bør  lige  saa 
fuldt  ramme  Kejseren  og  hans  hele  System  som  den  ulyksalige 
Leboeuf.  Sagen  var  nemlig  denne:  Det  hed  sig  vel,  at  der  exi- 
sterede  Brigader,  Divisioner,  Armékorps;  men  de  vare  i  Virkelig- 
heden kun  til  paa  Papiret;  den  højeste  Enhed  var,  paa  faa  Und- 
tagelser nær.  Regimenterne,  og  Aarsagen  var  atter  den  herskende 
Centralisationssyge;  al  Magtfylde  skulde  være  hos  Kejseren  og 
hans  Ministre;  man  vilde  eller  turde  ikke  overlade  nogen  Myn- 
dighed til  en  General,  man  ikke  havde  lige  under  Øjnene. 

Tyskerne  havde  ogsaa  et  Keservesystem,  men  deres  Keserve- 
soldater  havde  rigtignok  gjort  en  længere  Tjeneste  end  tre 
Maaneder.  Før  Preusserne  satte  deres  Tropper  paa  Krigsfod, 
fuldstændiggjorde  de  —  efter  General  Moltkes  Kaad  —  forst  og 
fremmest  deres  Eammer;  men  Marschal  Leboeuf  gjorde  sig 
ikke  Betænkninger  over  saadanne  Smaating.  Da  han  havde 
lovet  Kejseren  at  sende  ham  Hæren  til  Grænserne,  befalede 
han,  at  Keserverne  senere  skulde  stede  til. 

Medens  de  unge  Soldater  saaledes  ilte  fra  det  ene  Hjerne 
af  Frankrig  til  det  andet  for  at  soge  efter  deres  Regimenter, 
toge  disse  afsted  til  Grænserne  med  en  Effektivstyrke,  som 
aldeles  aabenbart  var  ufyldestgj  ørende,  og  de  modtoge  lidt 
efter  lidt  fra  højre  og  venstre  Soldater,  som  alle  havde  glemt 
deres  -Øvelser,  medens  mange  endog  ikke  engang  kjendte 
det  Vaaben,  man  gav  dem  i  Hænderne*). 

Læseren  kan  let  forestille  sig,  i  hvilken  ubehagelig  Stil- 
ling man  saaledes  selv  havde  bragt  sig.  For  at  tydeliggjøre 
dette  ville  vi  her  anføre  de  Uordener,  som  Artilleriofficeren 
E.  J***  selv  var  Vidne  til. 

En  smuk  Julidag,  medens  man  endnu  diskuterede  om 
Eimeligheden  af  en  Krig,  sendte  Ministeriet  en  Ordre  til 
Artilleriregimenterne  i  V  .. .  om  umiddelbart,  paa  Stedet 
og  uden  Forsinkning  at  afsende  et  bestemt  Antal  Batte- 
rier. Naar  der  tidligere  havde  været  Tale  om  en  Kevue, 
brugte  man  fra  to  til  otte  Dage  for  at  gjøre  sig  færdig  til 


^)  Kejseren  ankom  den  28de  Juli  til  Metz,  hvor  han,  efter  det  ofte 
citerede  Skrift,  ventede  at  træffe  ca.  300,000  Mand  koncentrerede; 
men  han  vil  kun  have  truffet  140,000  Mand  i  et  og  alt  ved  Metz, 
Strassburg  og  Chålons.  Dette  er  nu  dog  aabenbart  en  af  de 
napoleonske  Sandheder,  som  allerede  den  første  Napoleon  anvendte 
efter  saa  stor  Maalestok.  De  forskjellige  Hære  talte  i  Virkeligheden 
mindst  180,000  Mand,  og  deres  Størrelse  tiltog  Dag  for  Dag,  efter- 
som Reservesoldaterne  kom  drattende.  Den  6te  August  vare  i  alt 
270,000  Mand  samlede  under  de  franske  Faner,  men  en  stor  Del 
var  rigtignok  meget  uøvede  Tropper. 

den;  men  nu,  da  man  skulde  til  at  paabegynde  et  alvorligt 
Felttog,  kunde  man  ikke-taale  en  Times  Opsættelse.  Man 
skyndte  sig  først  og  fremmest  med  at  sende  Bud  afsted  efter 
Officererne  ved  de  omtalte  Batterier.  De  fleste  vare  spredte 
rundt  omkring  i  Byen;  nogle  vare  ude  at  spasere,  andre  i 
Visiter,  paa  Kaféerne  eller  i  Butikerne  for  at  gjøre  deres 
nødvendige  Indkjeb.  I  Mellemtiden  løde  de  skingrende  Sig- 
naler til  at  sadle  Hestene  og  sidde  op,  medens  Adjudanterne 
fore  omkring  som  rasende  for  at  samle  Mandskabet,  der  var 
spredt  i  Kvarteret  og  ventede  paa  sin  Middagsmad.  Man 
lader  dem  ekvipere  sig  saa  godt  som  mulig  og  spænder  de 
første  de  bedste  Heste  for.  Den  fastsatte  Time  var  allerede 
forbi,  og  man  maatte  beslutte  sig  til  at  tage  afsted,  med 
hvad  man  lige  havde  ved  Haanden.  Nogle  Batterier  toge 
saaledes  afsted  med  fire  eller  fem  Kanoner,  medens  andre 
manglede  de  reglementerede  Trainvogne.  De  Officerer,  som 
havde  faaet  Tid  til  at  samle  sig  en  lille  Pakke  Tøj,  kastede 
den  paa  en  eller  anden  Karre;  de  andre  maatte  nøjes  med 
at  tage  i  Felten,  som  de  stode  og  gik  og  som  til  en  Ma- 
nøvre, medens  lejede  Skarer  paa  deres  Vej  af  fuld  Hals 
brølte:    «Til  Berlin!« 

De  Batterier,  som  saaledes  kom  først  afsted,  kunde  in- 
gen Sinde  under  hele  Felttoget  bringe  deres  Eegnskaber  og 
Lister  i  behørig  Orden.  I  Fredstid  havde  Officererne  gjort 
sig  al  mulig  Umage,  for  at  deres  Stambøger  og  Mandskabets 
Sager  kunde  være  i  bedst  mulig  Orden;  enhver  Stykfører 
skulde  nøje  kjende  sine  Heste  og  deres  Seletøj  med  mere; 
de  havde,  kort  sagt,  stræbt  efter,  at  der  kunde  herske  den 
fuldstændigste  Orden,  naar  man  skulde  sættes  paa  Krigsfod. 
Alt  dette  havde  Krigsministeren  nu  forstyrret  med  et  eneste 
Pennestrøg.  Man  kan  forestille  sig,  hvorledes  Officererne 
maatte  være  til  Mode.  Det  var  en  af  deres  vigtigste  Pligter 
at  fordre  Orden  og  god  Holdning  hos  deres  Mandskab;  nu 
udgik  Exemplet    paa   Uorden   fra   oven;    de   skulde   vække 

Tillid  hos  deres  Folk,  og  nu  maatte  de  selv  nære  dyb  Mis- 
tillid til  hele  den  højere  Ledelse. 

De  Batterier,  som  toge  afsted  i  anden  Eække,  havde 
maattet  afstaa  deres  Heste  til  dem,  som  rykkede  forst  ud. 
De  maatte  nu  monteres  med  Heste,  som  man  i  Kraft  af  et 
ministerielt  Paabud  tog  fra  Agerbruget.  Bønderne  bragte 
deres  Dyr  paa  en  og  samme  Tid,  medens  man  ved  Depoterne 
hverken  havde  Mandskab,  Tid  eller  den  nødvendige  Plads 
til  at  tage  imod  dem.  Disse  Heste  løbe  altsaa  løse  omkring 
i  Gaardene  midt  mellem  alle  de  Vogne,  som  man  bragte  hid 
fra  Arsenalet;  de  reve  Havresækkene  i  Stykker  i  Staldene  og 
aade  af  Indholdet;  de  tumledes  og  sloges  under  lydelig  Vrin- 
sken med  hverandre  og  gjorde  saaledes  en  Helvedes  Larm. 
Enhver  Stykfører  valgte  sine  Dyr,  kastede  dem  Reb  om  Hal- 
sen, fangede  dem  og  anstillede  saaledes  en  regelmæssig  Jagt, 
som  den  ellers  kun  gaar  for  sig  i  Pampasstepperne.  Naar 
hele  Mandskabet  endelig  svarede  paa  Signalerne,  tog  man 
afsted.  Disse  saaledes  i  al  Hast  dannede  Forspand  havde 
for  længe  siden  glemt  den  Maade,  som  anvendes  ved  de 
militaire  Kørsler ;  de  gik  baglængs,  naar  man  vilde  have  dem 
frem;  de  stejlede,  sparkede  ud  til  alle  Kanter,  gjorde  sig 
stædige,  viklede  sig  ind  i  Seletøjet  og  saa  fremdeles.  Ende- 
lig kunde  Kolonnen  sætte  sig  i  Marsch  midt  under  Raab, 
Eder,  Piskeslag  og  Trompeternes  Skingren.  Man  sendte 
dem,  der  vare  komne  til  Skade,  paa  Lasarethet  og  søgte  at 
indvinde  den  tabte  Tid  ved  at  kjøre  afsted  alt,  hvad  Rem- 
mer og  Tøj  kunde  holde. 

Nye  Uordener  og  Vanskeligheder  frembøde  sig,  da  man 
skulde  have  Skytset  afsted  med  Banetogene.  Ministeriet  havde 
først  nylig  fuldendt  sine  Arbejder  og  sine  Forberedelser  med 
Hensyn  til  de  herhen  hørende  Spørgsmaal;  men  det  havde 
endnu  ikke  udstedt  de  nødvendige  Instruxer  og  Vejledninger. 
Mandskabet  var  lidet  vant  til  den  Art  Arbejder,  udførte  dem 
slet  og  spildte  megen  Tid.  Der  indtraf  ikke  faa  Ulykkes- 
tilfælde,  for  ikke  at  tale  om,   at  man  paa  mange  Stationer 

ikke  havde  forudset  denne  Brug  af  Banerne,  hvorfor  Peron- 
nerne  ikke  egnede  sig  til  Transporter  af  denne  Art. 

I  Mellemtiden  vare  Banegaardene  opfyldte  med  Soldater, 
som  spærrede  alle  Indgange,  alle  Tilkørsler.  Naar  Signalet 
nu  lød  til  Afgang,  styrtede  man  frem  til  Vognene  uden 
nogen  som  helst  Orden.  Man  havde  ikke  givet  Mandskabet 
Besked ;  følgelig  forstode  Soldaterne  ikke  at  finde  sig  til  Rette 
eller  at  anbringe  deres  Tornistre  og  Geværer  i  Vognene. 
Der  opstod  saaledes  en  Raaben  og  langvarig  Støjen;  Mand- 
skabet var  ophidset  af  den  pludselige  Afmarsch,  af  Varmen 
og  af  Drik;  det  unddrog  sig  Officerernes  Tilsyn;  det  var 
ikke  mere  en  Skare  Mænd,  men  en  uordnet  Hob,  som  tog 
afsted. 

Under  Rejsen  var  Uordenen  omtrent  lige  saa  stor.  Langs 
Vejene  kom  der  af  og  til  Skarer  af  Nysgjerrige  til  Syne, 
især  Kvinder  og  Børn.  De  skrege:  «Leve  Kejseren!«  og 
svingede  med  deres  Lommetørklæder.  I  Paris  lagde  de  lejede 
Skarer  en  Begejstring  for  Dagen,  hvorved  man  kunde  lade 
sig  forlede  til  at  tro  paa,  at  det  var  en  ægte  og  almindelig 
Folkestemning;  men  paa  Landet  og  i  Byerne  nøjedes  man 
med  at  lægge  den  almindelige  Medfølelse  for  Dagen,  som 
man  ganske  naturlig  kommer  til  at  udvise  ved  Synet  af 
Folk,  der  tage  afsted  for  at  lade  sig  slaa  i  hjæl;  men  man 
saa  ingensteds  en  saadan  Følelse,  som  en  virkelig  National- 
krig vilde  have  fremkaldt.  Frankrig  forstod  sig  ikke  paa 
denne  taabelige  Krig,  der  smigrede  Hoffets  Lidenskaber  og 
tjente  den  herskende  Families  dynastiske  Interesser,  men  lod 
imidlertid  Sagerne  gaa  deres  skæve  Gang.  Kun  i  Lothringen 
var  man  mere  opflammet;  der  var  man  nærmest  ved  Faren; 
der  forstod  man  godt,  at  det  politiske  Spørgsmaal  var  fjernet, 
og  at  det  nu  simpelt  hen  drejede  sig  om  ikke  selv  at  blive 
hjemsøgt  af  Krigens  Hærgen.  De  stakkels  Folk  anede  kun 
lidet,  at  Rædslerne  fra  1815  snart  skulde  blive  overgaaede. 

Man  havde  ikke  paa  Jernbanestationerne  truffet  nogen 
som   helst   Foranstaltning   til  at   ernære   Tropperne.     Efter 

^  Krigsministerens  Taler  var  man  vel  forberedt  paa  denne  Krig^; 
men  dog  brød  den  nu  løs  paa  en  Stund,  hvor  alle  bleve 
fuldstændig  overraskede  af  den.  Hvis  Ministeriet  havde  havt 
48  Timer  til  at  forudse  den,  havde  det  kunnet  træffe  For- 
anstaltninger ved  Stationerne,  saa  at  man  paa  en  behørig 
Maade  havde  kunnet  afsende  de  Hære,  om  hvilke  Ministeren 
paastod,  at  de  vare  fix  og  færdige.  Man  havde  ikke  engang 
saa  lang  Tid  Behov  for  til  hver  Station  at  afsende  en  Of- 
ficer af  Generalstaben,  der  kunde  fungere  som  Kommandant 
paa  vedkommende  Sted  og  udfærdige  de  nødvendige  Rekvisitio- 
ner til  de  nærmeste  Sogne.  Det  var  dog  meget  langt  fra,  at 
man  bar  sig  saaledes  ad.  Man  var  i  den  Grad  bleven  over- 
rasket, at  man  fuldstændig  tabte  Hovedet  over  for  det  umaa- 
delige  Arbejde,  som  man  havde  ladet  ophobe  sig  under  ti 
Aars  Lediggang,  og  som  nu  krævede  ikke  en  Dags,  men  et 
helt  Aars  Anstrængelser,  før  man  kunde  hitte  Eede  i  det. 
Ministeren  havde  befalet,  at  alle  Tropper  skulde  tage  afsted 
øjeblikkelig  og  uden  Opsættelse;  men  han  vægrede  sig  ved 
selv  at  tage  fat  med  paa  dette  Herkules- Arbejde;  enten 
havde  han  ingen  Anelse  om  dets  Vigtighed,  eller  ogsaa 
skimtede  han  allerede  i  det  fjerne  vore  første  Nederlag. 

Paa  de  Jernbanestationer,  hvorfra  Troppeforsendelserne 
bleve  affærdigede,  stødte  man  af  og  til  paa  en  enhg  General- 
stabsofficer —  der  burde  i  det  mindste  have  været  ti  til 
Stede  — ;  han  var  aldeles  ubekjendt  med  den  Tjeneste,  man 
havde  paalagt  ham,  og  udførte  den  derfor  med  al  det  slette 
Lune  og  hele  den  Sløvhed,  som  en  Mand  ganske  naturlig 
kommer  til  at  lægge  for  Dagen,  naar  han  føler  sig  overlæsset 
med  et  Arbejde,  han  ikke  er  voxen,  og  som  aUe  hans  Over- 
mænd, den  ene  efter  den  anden,  have  skubbet  fra  sig.  Den 
stakkels  Officer  var  halvt  begravet  i  Papirer,  hvor  paa  han 
ikke  havde  behørig  Kede;  i  sin  Fortvivlelse  henholdt  han  sig 
til  de  civile  Jernbanebetjente,  som  vare  misfornøjede  med 
dette  yderligere  Arbejde  og  bandede  over  Forstyrrelserne  i 
den  sædvanlige  Tjenestegang. 

23* 

Det  kunde  ogsaa  vel  hændes,  at  Officererne  for  en  Af- 
deling førte  deres  Tropper  paa  maa  og  faa  ind  i  et  Tog, 
hvorved  der  af  Mangel  paa  de  behørige  Oplysninger  foraar- 
sagedes  nye  Fejltagelser.  Lige  til  det  øjeblik,  da  man  en- 
delig skulde  afsted,  havde  de  fleste  Troppekorps  nemlig  ingen 
Anelse  om  deres  Bestemmelsessteder.  Man  vidste,  at  man 
skulde  imod  6^st;  det  var  det  hele. 

Fra  Tid  til  anden,  naar  Banen  var  spærret,  standsede 
man  ved  en  Station.  En  Del  af  Mandskabet  havde  ikke 
faaet  Tid  til  at  hæve  deres  Sold  eller  havde  allerede  sat  den 
over  Styr;  disse  Folk  spredte  sig  nu  til  de  nærmeste  Huse 
og  derfra  til  de  fjernere  for  at  forsøge  paa  at  finde  et  og 
andet  spiseligt.  En  anden  Del  af  Folkene  havde  endnu  deres 
Lønninger,  som  de  strax  satte  til  i  Værtshusene,  hvor  de 
talte  i  Munden  paa  hverandre,  drak  tappert  og  ikke  havde 
synderlig  Hast  med  at  komme  afsted.  Naar  Lokomotivet  nu 
gav  Signalet  til  Afgang,  stege  de  fleste  vel  ind  i  Vognene, 
men  et  stort  Antal  blev  ogsaa  staaende  og  morede  sig  over 
at  se  dem,  der  havde  vovet  sig  længst  bort  og  nu  kom 
styrtende  i  fuld  Fart.  Under  den  støjende  Lystighed,  hvor- 
med man  modtog  disse  Efternølere,  glemte  Flokken  helt  og 
holdent,  at  Toget  ventede.  Under  al  denne  Larm  søgte  man 
endelig  ogsaa  at  fodre  og  vande  Hestene  lidt,  for  at  disse 
dog  ikke  helt  skulde  vansmægte  paa  Grund  af  Krigsmini- 
sterens Forsømmelighed.  Man  kan  vel  fatte,  at  Officerernes 
Virksomhed  blev  aldeles  betydningsløs  i  et  saadant  Virvar; 
de  anstrængte  sig  i  Begyndelsen  for  at  haandhæve  Disciphnen, 
men  sluttelig  bleve  de  udmattede,  modløse  og  beskæftigede 
sig  ikke  mere  dermed.  Efter  flere  Klokkeringninger  satte 
Toget  sig  endelig  i  Gang,  fulgt  af  en  Skare  Soldater,  som 
ilte  efter  det  for  at  klynge  sig  fast  og  faa  fat  i  Dørene, 
indtil  de  sluttelig  fik  Plads  midt  under  den  ubeskriveligste 
Forvirring.  De  Soldater,  som  havde  gjort  sig  alt  for  meget 
til  Gode  ved  Indbyggernes  Gjæstfrihed  og  ikke  havde  kunnet 
komme  tidsnok,   bleve  tilbage  paa  Stationerne,   til  de  bleve 

optagne  af  et  følgende  Tog,  som  maaske  ikke  engang  havde 
samme  Bestemmelsessted. 

Læseren  vil  saaledes  se,  at  selv  om  Frankrigs  Krigsmi- 
nister havde  faaet  Penge  af  Preussen  for  at  bringe  Armeen  i 
Uorden,  kunde  han  ikke  have  baaret  sig  værre  ad,  end  han 
gjorde,  da  han  samlede  de  ufuldstændige  og  uordnede  Troppe- 
masser paa  Grænsen,  lige  saa  lidt  som  Hertugen  af  Grammont, 
selv  om  han  havde  været  Agent  for  Tysklands  tilkommende 
Kejser,  vilde  have  kunnet  vælge  et  bekvemmere  øjeblik  til 
at  styrte  Frankrig  i  den  Række  Eventyr,  som  kom  Landet 
saa  dyrt  at  staa.  Dette  kan  vel  næppe  kaldes  smaa  Fejl, 
og  naar  Historien  skal  fortælle  Frankrigs  Ulykker,  bor  man 
ikke  være  uvidende  om,  hvem  man  skal  paabyrde  Hoved- 
skylden i  dem. 

IV. 

Vi  have  i  det  foregaaende  set,  at  Krigserklæringen  for- 
aarsagede  en  dyb  Forvirring,  en  fuldstændig  Forstyrrelse  i 
Ministeriet.  Alle  Fejlene  ved  den  mihtaire  Situation  aaben- 
barede  sig  nu  for  første  Gang  i  deres  hele  forfærdende  Nø- 
genhed for  hine  Mænd,  hvis  Pligt  det  var  at  vaage  over 
Nationens  Sikkerhed.  Man  skjulte  dem  endnu  længe  for 
Kejseren,  der  var  ansvarlig  for  alt,  hvad  der  var  foregaaet  i 
de  tyve  Aar  af  hans  enevældige  Regering;  men  de  lavere 
Officerer  saa  strax  alle  disse  Fejl  i  deres  fulde  Hæslighed. 
De  havde  vel  længe  vidst,  at  det  hele  Hjulværk  var  forslidt, 
men  de  havde  dog  ikke  troet  paa  et  saa  nært  Fald;  nu 
kunde  de  derimod  allerede  skimte  den  Katastrophe,  som 
snart  skulde  sætte  Verden  i  Forbavselse.  Jo  mere  man  søgte 
at  gjennemtrænge  denne  Elendighed,  desto  dybere  viste  Af- 
grunden sig.  Den  besynderlige  Maade,  hvorpaa  man  gjorde 
Hæren  kampfærdig,  havde  allerede  fremkaldt  mangen  lidet 
glædelig  Overraskelse.  Den  Maade,  hvorpaa  man  derpaa 
haandterede    dette    tilsyneladende    saa    forfærdehge    Krigs- 

maskineri  skulde  foraarsage  andre  lige  saa  betydelige  Over- 
raskelser. 

Vi  kunne  dog  ikke  her  oplyse  Læserne  om  alle  de  Enkelt- 
heder, som  det  mulig  kunde  være  af  Interesse  at  kjende 
til  Bunds;  et  Forsøg  af  denne  Art  vilde  i  altfor  høj  Grad 
overskride  denne  Afhandlings  Grænser,  og  vi  maa  derfor  ind- 
skrænke os  til  at  fremhæve  de  vigtigste  Punkter,  efterhaanden 
som  Fortællingens  Gang  fører  det  med  sig. 

Vi  ville  atter  bede  Læserne  mindes  den  Forvirring,  som 
udfoldede  sig,  da  man  skulde  til  at  begynde  Felttoget;  de 
ville  deraf  kunne  gjøre  sig  en  svag  Forestilling  om  den 
uudsigelige  Forvirring,  som  herskede  i  alle  Armékorpserne, 
der  med  en  saa  umaadelig  Blindhed  vare  kastede  mod  Græn- 
serne. Man  maa  imidlertid  egentlig  selv  være  Militair  for 
at  kunne  fatte,  at  det  var  en  fuldstændig  Umulighed  senere 
at  raade  Bod  paa  de  første  Dages  Uordener.  Armeen  var, 
allerede  før  Krigens  Begyndelse,  i  den  Grad  desorganiseret, 
at  Frankrig  maatte  have  havt  en  Mand  af  stort  militairt 
Geni  og  hurtige  og  betydelige  Sejre  for  at  blive  frelst.  Fra 
Krigens  første  Begyndelse  var  Partiet  altsaa  egentlig  allerede 
tabt;  men  paa  hvad  Maade  det  skulde  tabes,  kunde  man 
dog  endnu  umulig  forudse. 

Indtil  Slutningen  afJuliMaaned  bleve  Troppeafdelingerne 
i  de  Stillinger,  hvorhen  de  i  Begyndelsen  af  Felttoget  vare 
henkastede;  der  afventede  de  i  nogle  Dage  Keserverne  for  at 
fuldstændiggjøre  deres  Styrke.  Den  største  Del  af  disse  Sol- 
dater stødte  da  ogsaa  lidt  efter  hdt  til  deres  Afdelinger ;  en- 
kelte Korpser  fik  dog  først  deres  hele  Mandskab  i  Midten  af 
Avgust,  en  Forsinkelse,  som  ene  kunde  tilskrives  det  ovenfor 
beskrevne  System  med  Hensyn  til  Kekruteringen. 

Den  største  Del  af  disse  Tropper  kjendte  dog  ikke  læn- 
gere deres  øvelser;  mange  havde  end  ikke  tidligere  set 
deres  Geværer.  Man  prøvede  paa  at  øve  dem  lidt  under 
Marschen  til  Grænsen,  men  var  kun  lidet  heldig  i  disse 
Bestræbelser  af  Aarsager,    som  senere  ville  blive  udviklede. 

saa  at  der  paa  selve  Kampdagen  var  et  ganske  anseligt  Antal 
bevæbnede  Mænd,  der  lige  saa  lidt  vare  Soldater  som  de 
Frivillige  ved  den  senere  Loirearmé.  Der  var  endelig  et 
Antal  Soldater,  som  aldrig  kunde  støde  til  deres  Afdelinger; 
mange  Kompagnier  havde  saaledes  lige  til  det  sidste  kun 
ufuldstændige  Rammer;  Saaledes  var  den  Armé  beskaffen, 
som  var  beredt. 

Da  dette  System  med  Reserver  spiller  en  vis  Rolle  i 
den  franske  Historie,  skulle  vi  her  endnu  med  nogle  Ord 
fuldstændiggjere,  hvad  vi  allerede  have  udviklet  paa  de  fore- 
gaaende  Blade. 

Kejserdømmets  Armé  hvilede  paa  Traditioner,  som  skreve 
sig  fra  Loven  af  Aaret  1832;  men  der  var  dog  lidt  efter  lidt 
kommet  flere  Modifikationer  til,  som  efterbaanden  forandrede 
det  udprægede  og  gode  ved  denne  Lov.  Den  militaire  Aand 
saavel  som  det  militaire  Kastevæsen  forsvandt  Dag  for  Dag 
mere  og  mere.  Soldaten  følte  sig  mindre  og  mindre  knyttet 
til  den  Løbebane ,  som  havde  berøvet  ham  de  bedste 
Aar  i  hans  Liv;  nu  længtes  han  i  sin  hele  Tjenestetid  kun 
efter  det  lykkelige  øjeblik,  da  han  skulde  have  sin  Frihed. 
Heller  ikke  Underofficererne  kunde  efter  Udløbet  af  deres 
Tjenestetid  føle  sig  i  nogen  særlig  Grad  fristede  til  at  tage 
Tjeneste  paa  ny,  da  man  ikke  gjorde  dem  tilstrækkelig  for- 
delagtige Tilbud;  ogsaa  Underofficerernes  Rammer  svækkedes 
saaledes  lidt  efter  lidt. 

Den  hele  militaire  Overlevering,  som  længe  havde  gjort 
Soldaten  til  en  Slags  Lansknægt,  var  saaledes  næsten  for- 
svunden tilligemed  den  gamle  Kasernereligion,  om  man  saa 
turde  kalde  det.  Dette  var  nu  ganske  vist  et  gode  i  Ordets 
moralske  Betydning;  men  man  burde  nu  i  Stedet  for  alt  det 
gamle -og  faldefærdige  have  indført  noget  nyt,  som  bedre 
stemmede  med  Tidens  Retninger.  Dette  Forsøg  havde  man 
gjort  med  Loven  af  1868. 

Den  nye  Lovgivning  afskaffede  grundig  enhver  Uddeling 
af  særlige  Belønninger  (Dotationer)  til   de  ældre  Soldater  og 

svækkede  saaledes  end  yderligere  Hærens  Eammer.  Da  man 
desuagtet  vilde  have  gamle  Soldater,  forlangte  man,  at  Mand- 
skabet skulde  staa  ni  Aar  under  Fanerne,  nemlig  fem  Aar  i 
aktiv  Tjeneste  og  fire  i  Reserven. 

Af  Sparsommeligheds  Hensyn  kom  Eesersen  til  at 
hvile  hen  i  fuldkommen  Forglemmelse.  Den  aktive  Hær  blev 
nu  som  tidligere  yderligere  svækket  ved  den  Adskillelse,  man 
havde  indført  mellem  første  og  anden  Afdeling  af  Aarets 
Kontingent.  Den  første  Afdeling  af  Kontingentet,  den  eneste, 
som  dannede  den  stadig  staaende  Hær,  udgjorde  i  et  og  alt 
280,000  Mand;  dette  var  endda  kun,  om  man  saa  turde  kalde 
det,  Brutotallet  af  Frankrigs  militaire  Styrke;  man  maa 
nemlig  tage  Hensyn  til  Antallet  af  Depottropperne,  der  maa 
fradrages,  og  som  kunne  anslaas  til  80  å  90,000  Mand.  Der 
bliver  saaledes  kun  et  Restbeløb  af  190,000  Soldater  tilbage, 
hvortil  man  rigtignok  umiddelbart  kunde  lægge  130,000 
uøvede  Mand.  Totalbeløbet  af  hele  den  Styrke,  som  Frank- 
rig kunde  opstille,  beløb  sig  saaledes  til  høist  310,000 
Mand.  Af  de  130,000  Mand  udgjorde  Størsteparten  den 
anden  Afdeling  af  Kontingentet,  og  det  var  disse  Trop- 
per, som  man  ved  Regimenterne  med  et  unøjagtigt  Udtryk 
kaldte  Reserven.  Dette  Udtryk  var  nemlig  unøjagtigt,  da 
det  sammenblandede  den  anden  Afdeling  af  Aarskontingen- 
terne,  som  var  bleven  indexerceret  5Maaneder  om  Aaret, 
med  Lovens  Reserver,  der  bleve  i  Hjemmet  og  kun  figu- 
rerede ved  Opregningen  af  den  Effektivstyrke,  som  Landet 
skulde  kunne  stille*). 

De  her  angivne  Tal  vise,  at  de  virkelige  Soldater  ved 
Felttogets  Begyndelse  kun  vare  lidet  talrigere  end  de,  som  blot 
nogenlunde  vare  øvede,  og  som  man  med  et  almindeligt  Ud- 
tryk kaldte  Reserven  i  Modsætning  til  de  gamle  Soldater. 


*)  Hertil  skulde  endnu  lægges  Tallet  paa  Mobilgardisterne ;  men  disse 
figurerede  fuldstændig  paa  Papiret;  de  bleve  nemlig  aldrig  øvede 
undtagen  i  Paris,  hvor  der  havde  vieret  to  eller  tre  Exercertider. 

Det  var  disse  Reserver,  som  hvert  Årmékorps  modtog 
under  Vejs,  snart  ved  det  ene,  snart  ved  det  andet  Raststed. 
Disse  Mænd  vare  blevne  indkaldte  i  al  Hast,  ankom  næppe 
udrustede  og  fuldkommen  uvidende  om  den  militaire  Uddan- 
nelse. Man  kan  næppe  forestille  sig,  hvilke  Vanskeligheder 
disse  Uordener  voldede  Officererne.  Det  blev  t.  Ex.  aldeles 
umuligt  for  disse  at  fere  en  ordentlig  Styrkeliste  og  at  lære 
hele  deres  Mandskab  at  kjende.  De  første  Grundsætninger, 
hvorpaa  Dannelsen  af  enhver  Armé  beroer,  vare  omstyrtede 
fra  først  til  sidst. 

Naar  man  vil  anføre  de  væsentlige  Aarsager  til  den 
franske  Armés  Svækkelse,  bar  man  ikke  glemme  at  nævne 
den  kejserlige  Garde,  hvis  Rekrutering  berøvede  alle  Armé- 
korps deres  bedste  Soldater,  som  derpaa  i  Versailles  stode 
Fare  for  at  miste  netop  de  Egenskaber,  der  tidligere  havde 
udmærket  dem.  Hvis  Ministeriet  virkelig  havde  havt  de  syv 
hundrede  Tusinde  Mand  under  Vaaben,  som  man  pralede  af 
over  for  Udlandet,  og  hvis  hele  dette  Antal  havde  været  vel 
indøvet,  kunde  de  enkelte  Korps  nok  have  taalt,  at  man  saa- 
ledes  fratog  dem  deres  bedste  Tropper  til  Garden;  men  nu 
var  det  energiske  og  vel  organiserede  Element  saa  stærkt 
medtaget,  at  Tabet  blot  af  nogle  faa  prøvede  Mænd  paa 
hvert  Kompagni  allerede  blev  meget  følelig.  Naar  der  blot 
er  en  ret  prøvet  og  dygtig  Kammerat  tilstede  mellem  tyve 
Mænd,  der  nylig  ere  tagne  fra  deres  Arne,  vil  han  kunne 
sætte  dem  ind  i  alle  det  militaire  Livs  smaa  Fuldkommen- 
heder; han  vil  kunne  sætte  Liv  i  dem  under  Marschen  og  i 
Lejren;  han  vil  endelig  kunne  overvinde  deres  Kølen  i  Ilden 
og  drive  dem  frem  ved  sit  Exempel.  Naar  man  imidlertid, 
som  ved  Udskrivningen  til  Kejsergarden,  forsætlig  unddrager 
Kompagnierne  en  væsentlig  Støtte  og  en  ypperlig  Ramme, 
synker  Afdelingernes  Brugbarhed  langt  pludseligere,  end  den 
uindviede  vil  kunne  forestille  sigr. 

Foruden  den  nu  paapegede  Mangel  med  de  mangfoldige 
alt  for  unge  Soldater  havde  man   ogsaa  særlige  Grunde  til 

netop  at  beklage  sig  over  en  Del  af  de  virkelig  krigsvante 
Tropper. 

Den  franske  Armé  talte  kun  faa  Kombattanter  fra 
Krim  og  Italien.  Den  udmærkede  Aand,  som  havde  hersket 
i  Hæren  under  Aaret  1854,  havde  allerede  for  længe  siden 
tabt  sig.  Felttoget  1859  havde  ved  sine  lette  Lejre,  ved  Livet 
under  et  mildt  Klima  og  i  et  venskabeligt  Land  allerede 
begyndt  at  lægge  et  godt  Grundlag  til  det  ulægelige  Onde, 
som  senere  tiltog  i  en  overvættes  Grad  ved  Togene  til  de 
fjerne  Lande. 

Man  kan  endnu  ikke  gjore  sig  nogen  klar  Forestilling 
om,  hvor  ubodelig  Skade  det  ulyksalige  Tog  til  Mexiko  har 
forvoldt  Frankrig;  men  det  har  foruden  sine  mange  andre 
Onder  ogsaa  medført  en  Uvane,  som  vi  her  maa  berøre  lidt 
nærmere.  Naar  en  Hær  bliver  overladt  til  sig  selv  i  et  Land, 
der  ligger  fjernt  fra  Moderlandet,  antager  den  meget  let  en 
talrig  Mængde  ugenerte  Sædvaner,  som  følelig  skade  Disci- 
plinen. Hist  ovre  var  alt  tilladt,  og  Marschal  Bazaines  Op- 
førsel var  sandelig  ikke  egnet  til  at  hæve  hans  Troppers 
Moralitet.  Den  Kaskhed  og  den  Lethed,  hvormed  den  fran- 
ske Soldat  forstaar  at  sørge  for  sit  eget  Ophold,  medens  han 
rigtignok  samtidig  unddrager  sig  en  streng  Kontrol,  medførte 
sluttelig  det  Resultat,  at  denne  særegne  Levevis  under  Felt- 
livet kom  til  at  fremtræde  som  en  Soldaten  tilkommende 
Eet.  Anføreren  opgiver  en  Del  af  sin  Myndighed  til  Fordel 
for  Soldatens  Frihed  og  lader  ham  selv  tage  Initiativet,  og 
man  har  altid,  skjent  vistnok  med  stor  Urette,  betragtet  det 
som  en  ypperlig  Egenskab  ved  den  franske  Soldat,  at  der 
kunde  opstaa  en  saadan  Art  Kompromis  mellem  Disciplin  og 
Uorden.  Man  har  udhævet,  at  den  franske  Soldat  har  en 
særlig  Evne  til  at  finde  sig  til  Rette.  General  Trochu 
har,  som  bekjendt,  skrevet  et  ypperligt  Værk  om  den  franske 
Armé  (l'armée  franfaise  en  1867)  og  behandler  netop  i  et 
med  glimrende  Liv  og  Sandhed  skrevet  Kapitel  denne  blæn- 
dende, men  falske  Egenskab;  hans  Bemærkninger  have  desto 

værre  kun  vist  sig  altfor  sande.  De  Soldater,  som  særlig 
besidde  den  Egenskab  at  kunne  finde  sig  til  Rette  (les  dé- 
brouillards),  have  en  ganske  særlig  Levevis:  de  have  en  særlig 
Ordbog,  i  hvilke  alle  fordommelige  Ting  faa  en  spegende 
Iklædning  og  komme  til  at  tage  sig  ud  som  Tegn  paa  Rask- 
hed og  Flinkhed.  Hvordan  man  nu  imidlertid  end  vil  ud- 
trykke sig  om  saadanne  Handlinger  som  Uorden,  Sjuskeri, 
Opsætsighed  og  Tyveri,  er  og  bliver  det  dog  en  afgjort  Sag, 
at  Disciplinen  lider  alvorlig  derunder.  Naar  et  Armékorps 
har  levet  fuldstændig  afsondret,  som  f.  Ex,  det,  der  længe 
laa  i  Afrika  eller  Mexiko,  under  et  fremmed  Klima  og 
mellem  ukjendte  Sæder,  er  Ulempen  ved  disse  Uordener 
dog  kun  forbigaaende  og  kan  atter  udryddes  ved  streng 
Paapasselighed  under  et  længere  Garnisonsliv  i  Hjemmet; 
men  Ulykken  var,  at  man  netop  i  mange  Korps  vedblev  at 
taale  denne  udskejende  Side  ved  det  militaire  Liv.  Ved  Be- 
røring med  disse  fordemmelige  Sædvaner  blev  den  unge  Sol- 
dat kun  altfor  let  lokket  med.  Han  fandt  herved  en  betydelig 
Lettelse  i  det  strænge  Kaserneliv,  og  Ondet  gjorde  endog 
hurtigere  Fremskridt  hos  ham  end  hos  den  modne  Mand. 

Medens  den  gamle  Soldat  f.  Ex.  saaledes  vel  kunde 
snuse  om  for  at  redde  et  og  andet,  men  dog  altid  kom  til- 
bage i  betimelig  Tid  for  at  passe  sin  Tjeneste,  fandt  Rekruten 
derimod  det  hele  Liv  saa  meget  efter  sin  Smag,  at  han  ikke 
lagde  noget  Baand  paa  sig.  Han  kunde  f.  Ex.  ikke  tænke 
sig,  at  Skulkeri  fra  Tjenesten  kunde  være  mere  dadelværdig 
end  at  samle  Kartofler  uden  Ejerens  Tilladelse.  Saaledes  var 
Ævret  opgivet.  Naar  man  blæste  til  Opbrud,  var  Halvdelen 
af  Snaphanerne  endnu  i  Færd  med  deres  Yndlingsbeskæf- 
tigelser; nogle  skyndte  sig  med  at  stade  til  deres  Afdelinger, 
men  Resten  blev  Efternelere. 

Hele  det  Forhold  havde  de  franske  Officerer  nu  meget  vel 
Kundskab  om.  Det  var  ganske  vist  et  onde,  men  man  vilde 
dog  have  kunnet  faa  Bugt  med  det.  Man  behevede  kun  at 
tilbagelægge   nogle  Dagsmarscher   og   under   disse  Marscher 

udkræve  en  stræng  Disciplin.  Dermed  vilde  Sagen  være  bragt 
paa  det  rene,  men  rigtignok  kun  under  den  Forudsætning, 
at  man  havde  en  Hærbestyrelse,  som  ikke  gav  Mandskabet 
noget  som  helst  Paaskud  til  paa  ny  at  begynde  paa  disse 
Historier.  I  denne  Eetning  vare  Forholdene  imidlertid  om- 
trent saa  slette  som  mulige.  Intendanturen  og  Generalstaben 
passede  begge  deres  Forretninger  i  den'.  Grad  slet,  at  de  langt 
snarere  fremkaldte  det  omtalte  onde,  end  de  raadede  Bod 
derpaa.  Den  Ligegyldighed  og  den  Uduelighed,  der  fra  de 
Overordnedes  Side  ganske  regelmæssig  udvistes  ved  Udøvel- 
sen af  alle  Tjenestegjerninger  i  Hæren,  var  af  en  saadan 
Natur,  at  den  vilde  have  kunnet  undergrave  selv  den  bedst 
ordnede  og  bedst  disciplinerede  Hær. 

Det  er  unødvendigt  at  kritisere  det  franske  Intendantur- 
væsen, hvis  Forhold  have  været  af  den  Beskaffenhed,  at  det 
ikke  har  fundet  en  eneste  Forsvarer.  Her  ville  vi  derfor  ikke 
indlade  os  paa  en  Udvikling  af  denne  Institutions  mange 
rodfæstede  Onder,  men  blot  berøre  de  Forlegenheder,  som 
derved  beredtes  Ledelsen  af  Tropperne  netop  i  det  øjeblik, 
hvor  de  skulde  opstilles  ved  Grænserne. 

Fra  den  19de  Juli  til  den  Ilte  Avgust  var  det  saaledes 
en  Umulighed  for  de  fleste  Kaptainer  at  faa  Meddelelse  om, 
hvorvidt  Tropperne  skulde  betragtes  som  værende  paa  Krigs- 
fod, Kantonnementsfod,  Marschfod  eller  Lejrfod;  Kaptainerne 
kunde  saaledes  ikke  udbetale  Mandskabet  deres  Lønninger 
paa  en  regelmæssig  Maade. 

Her  betalte  man  paa  en,  hist  paa  en  anden  Maade; 
Folkene  meddelte  hverandre  de  Forskjelligheder,  som  der  var 
mellem  deres  Lønninger,  og  der  opstod  følgelig  en  rig  Kilde 
til  Tvist  og  til  Besværinger.  De  Officerer,  som  bare  An- 
svaret, vare  bange  for  at  faa  Bemærkningen:  «Opbebaaret 
for  megeto;  de  søgte  derfor,  naar  der  gaves  Lejlighed  der- 
til, at  give  Mandskabet  dets  Lønninger  saa  sent  som  mulig, 
medens  Folkene  paa  deres  Side  vare  misfornøjede  over  ikke  at 
faa  den  Lønning,  som  efter  Logikens  Regler  syntes  at  til- 

komme  dem,  særlig  paa  en  Tid,  da  de  havde  allermest  Brug 
for  den. 

Paa  dette  Tidspunkt  leverede  Intendanturen  end  videre 
ikke  Levnetsmidler  in  natura.  Naar  Officererne  derfor  betalte 
deres  Mandskab,  maatte  de  selv  opfordre  Folkene  til  at  skaffe 
sig  deres  Fødevarer.    Man  kan  tænke  sig  til  Resultatet. 

Saa  snart  Afdelingerne  havde  hævet  deres  Lønninger, 
sloge  de  sig  ned  i  Værtshusene,  satte  deres  Penge  over  Styr 
der,  men  overlode  til  Redningssystemet  at  sørge  for 
Gryden.  Da  Folkene  saaledes  idelig  levede  i  Sus  og  Dus, 
kom  de  ofte  slet  ikke  tilbage  til  Teltene,  og  det  var  mangen 
Gang  endog  vanskeligt  at  finde  det  nødvendige  Mandskab  til 
den  daglige  Lejrtjeneste.  Man  kunde  følgelig  opgive  al  Tanke 
om  Disciplin,  om  Samliv  mellem  Officerer  og  Mandskab  og 
om  Kommando;  man  kunde  i  det  smaa  se  Scenerne  fra  det 
kejserlige  Sommerpalads'  Udplyndring,  fra  Mexiko  og  fra  de 
arabiske  Razziaer  gjentage  sig. 

Generalerne  bleve  vrede  og  udstedte  Ordre  paa  Ordre; 
Gensdarmerne  bragte  Forbryderne  tilbage,  men  det  hele  var 
som  at  slaa  Vand  paa  en  Gaas.  Mandskabet  lo  ad  de  skyl- 
dige eUer  beklagede  dem  som  Personer,  der  maatte  bøde  for 
fælles  Synder;  Officererne  saa  til  i  Tavshed,  i  det  de  tænkte, 
at  man  ingenlunde  havde  fundet  noget  Hjælpemiddel  mod 
ondet. 

Det  havde  dog  været  en  let  Sag  at  give  de  enkelte 
Korpschefer  en  Anvisning  paa  at  anstille  regelmæssige  Re- 
kvisitioner. Siden  Krigen  nu  engang  var  bleven  saa  godt 
forberedt,  hvor  for  vænnede  den  civile  Administration  da  ikke 
Borgerne  til  den  Tanke ,  at  Hæren  snart  kunde  komme 
til  at  behøve  Levnetsmidler  paa  selve  Lothringens  Jordbund? 
Man  burde  have  bibragt  Befolkningen  den  Overbevisning,  at 
det  ganske  vist  for  en  Stund  kunde  være  meget  haardt  at 
maatte  give  Slip  paa  sine  Forraad;  men  at  man  senere  vilde 
faa  Erstatning,  at  man  følgelig  ikke  vilde  komme  til  at  tabe 
noget  ved  denne  Ordning,    og  at  man  under  alle  Omstæn- 

digheder  for  øjeblikket  maatte  ofre  alt  til  Bedste  for  Frank- 
rigs snare  Held.  Intet  af  dette  skete;  thi  Intendanturen 
vilde  ikke,  at  nogen  maatte  gribe  ind  paa  dens  Enemærker; 
den  vilde  selv  gj^re  sine  Eekvisitioner  og  imidlertid  lade 
Tajlesløshed  og  Uorden  paa  enhver  Maade  nedbryde  den 
militaire  Aand*). 

Under  en  saadan  Ordning  kunde  Erindringerne  om  det 
altfor  frie  Liv  hinsides  Havet  kun  altfor  let  udbrede  sig;  de 
grebe  til  Slutningen  om  sig  i  den  Grad,  at  de  forvoldte  de 
alvorligste  Uordener.  Senere  bibragte  Dagene  ved  Metz  Mand- 
skabet en  instinktmæssig  Falelse  af,  hvor  nødvendigt  det 
var,  at  der  opstod  et  nøjere  Forhold  til  Officererne;  desuden 
bleve  Eationerne  nu  uddelte  med  mere  Kegelmæssighed ,  og 
Ordenen  opstod  lidt  efter  lidt  igjen;  men  det  var  et  langt  og 
besværligt  Arbejde  at  opnaa,  og  de  lavere  Officerer  maatte 
udvise  en  stadig  Opofrelse.  Paa  Grund  af  de  umaadelige 
Tjenester,  som  disse  Statens  beskedne  Tjenere  udfoldede, 
undgik  denne  Hær  at  give  de  Scener  til  bedste,  som  den 
anden  kejserlige  Hær  lagde  for  Dagen  fra  Chålons  til  Sedan; 
men  det  var  sandelig  ikke  Generalerne,  hvem  man  havde  at 
takke  for  dette  Resultat. 

Ved  Felttogets  Begyndelse  havde  den  slette  Disciplin 
saaledes  naaet  sit  højeste.  Man  har  i  det  foregaaende  set, 
hvor  tvingende  nødvendigt  det  var  hurtig  at  oplære  Reser- 
ven, der  ankom  lidt  efter  lidt.  Men  nu  var  det  endnu  van- 
skeligere at  faa  fat  paa  disse  Mænd  end  paa  de  gamle  Sol- 
dater; thi  Omsorgen  for  de  daglige  Nødvendigheder  fjernede 
dem  uophørlig  fra  Lejren.  I  hele  denne  Tid  opdyngede  In- 
tendanturen Levnetsmidler  paa  Jernbanestationen  ved  For- 
bach, hvor  Tyskerne  bemægtigede  sig  dem ;  i  hele  denne  Tid 


*)  Til  yderligere  Oplysning  om  Intendanturens  slette  Orden  kan  an- 
føres for.skjellige  Øjenvidners  Beretning  om,  at  franske  Soldater 
døde  af  Hunger  og  Tørst.  Ligeledes  fortjener  følgende  Depeche 
fra  Marschal  Leboeuf(!)  til  Krigsministeriet  at  fremhæves:  »Hæ- 
ren kan  ikke  marschere  frem  af  Mangel  paa  Beskøjter«. 

lod  man  Lothringens  Landsbyer  i  Eo  og  Fred  beholde  deres 
rige  Forraad,  til  Tyskerne  senere  gjorde  sig  den  Ulejlighed 
at  lægge  Beslag  paa  dem;  men  Læserne  kunne  nu  vel  ogsaa 
fatte,  at  Armeens  virkelige  Tal  paa  fuldt  øvede  Soldater  ikke 
beløb  sig  til  mere  end  en  Tredjedel  af  det,  som  Ministeren 
havde  lovet,  og  at  dette  Tal  ikke  var  højere  ved  selve  Kri- 
gens Begyndelse  end  i  Fredstiden. 

V. 

Vi  udviklede  ovenfor,  hvorledes  den  Maade,  hvorpaa 
Mandskabet  maatte  skaffe  sig  sit  Underhold  paa  Marscherne 
til  Grænsen,  gjorde  det  umuligt  at  lære  det  uøvede  Mandskab 
endog  blot  Begyndelsesgrundene  af  Vaabenøvelserne.  Disse 
Hindringer  skreve  sig  imidlertid  nok  saa  meget  fra  den 
Maade,  hvorpaa  den  store  Generalstab  ordnede  disse  Marscher. 

Den  Forvirring,  som  herskede  i  Ministeriet  med  Hensyn 
til  Hærens  Mobilisering,  forvandledes  til  en  feberagtig  For- 
styrrethed,  saa  snart  der  blev  Tale  om  at  sætte  Hæren  i  Be- 
vægelse. Da  man  skulde  til  at  ordne  de  Masser,  som  vare 
sammenhobede  paa  maa  og  faa;  da  man  skulde  danne  en 
Slaglinie  og  fordele  Tropperne  til  Felttogets  Begyndelse,  for- 
vandledes den  Uorden,  som  havde  hersket  ved  Udmarschen, 
til  et  sandt  Kaos.  Divisionerne,  som  næppe  endnu  vare 
ordnede,  og  som  kun  havde  et  ufuldstændigt  Mandskab,  bleve 
satte  i  Bevægelse,  snart  i  den  ene,  snart  i  den  anden  Ret- 
ning. I  Stedet  for  at  befale  fornuftige  Marscher,  som  lidt  efter 
lidt  kunde  vænne  Hæren  til  Feltlivets  Besværligheder,  og  i 
Stedet  for  at  begrænse  disse  Marscher  ved  Rastdage,  hvorved 
Officererne  havde  kunnet  faa  Tid  til  at  gjenoprette  Disciplinen 
og  til  at  undervise  det  endnu  ikke  indøvede  Mandskab,  satte 
Generalstaben  tvært  imod  alle  Hærens  enkelte  Dele  i  Bevæ- 
gelse, før  de  vare  samlede  i  Armékorps  og  indviklede  dem 
i  et  System  af  Marscher  og  Kontramarscher,  som  forraadte 
den  fuldstændigste  Forvirriog.     Næppe  var  saaledes  en  eller 

anden  Division  ankommen  til  sin  Lejrplads,  før  den  fik  Or- 
dre til  at  holde  sig  beredt  for  at  kunne  sætte  sig  i  Marsch; 
den  opbebiede  saaledes  sine  Ordrer,  som  ofte  kunde  lade  længe 
nok  vente  paa  sig;  Mandskabet  maatte  være  paa  Benene  en 
hel  Dag  for  at  tilbagelægge  et  Par  Fjerdingvej,  undertiden 
endog  for  at  vende  tilbage  til  den  samme  Lejrplads,  som  det 
havde  maattet  forlade  nogle  Dage  forud.  Denne  « Marsch 
paa  Stedet »,  som  den  krigsvante  Soldat  kaldte  det,  er  gjen- 
nemgaaende  en  slet  Foranstaltning,  som  gjør  Soldaten  ilde 
oplagt,  trætter  ham  og  lader  ham  tabe  TiUiden  til  hans 
Anførere. 

Denne  stadige  Kommen  og  Gaaen  førte  ene  og  alene  til 
en  Forandring  i  Lejrpladserne  uden  nogen  strategisk  Betyd- 
ning, men  medførte  derimod  en  Bortødslen  af  den  kostbare 
Tid,  som  ellers  kunde  have  været  anvendt  til  at  skabe  En- 
hed og  Fasthed  iblandt  Tropperne,  af  hvilke  en  saa  betydelig 
Del  var  ganske  ungt  Mandskab.  I  de  enkelte  Divisioners 
Stabe  var  den  herskende  Raadvildhed  ikke  mindre  end  i  den 
store  Generalstab.  Generalerne  og  de  højere  Officerer,  som 
ikke  vare  ansatte  ved  nogen  Afdeling,  havde  igjennem  mange 
Aar  vænnet  sig  til  et  ørkesløst  Liv  og  vare  ikke  mere  i 
Besiddelse  af  andet  militairt  end  det  rent  ydre.  De  højere 
Stabsofficerer  vare  beskæftigede  med  Hofintriguer,  de  yngre 
vare  optagne  af  Baller  og  Selskaber;  men  begge  Parter 
glemte  kun  altfor  hurtig,  at  deres  Løbebane  med  Nød- 
vendighed krævede  fortsatte  Studier.  Den  største  Part  af 
Kejserdømmets  Generaler  havde  fra  første  Færd  henledet  den 
offentlige  Opmærksomhed  paa  sig  ved  glimrende  Bedrifter, 
som  snarere  stode  i  Samklang  med  personlig  Tapperhed  og 
Uforfærdethed  end  med  fremragende  militair  Dygtighed.  Blandt 
de  udvalgte  fra  Kejserdømmets  første  Dage  havde  den  kejser- 
lige Naade  udstrøet  de  høje  Poster,  uden  at  der  senere  blev 
lagt  nogen  særlig  Vægt  paa  den  Maade,  hvorpaa  disse  Poster 
bleve  forvaltede.  Ved  mangt  et  Valg  havde  end  videre  kvin- 
delige Rænker  langt  mere  gjort  Udslaget  end  de  Egenskaber, 

som  ene  skabe  en  sand  General.  Blandt  Divisionsgeneralerne 
var  der  endelig  ogsaa  mange,  som  egentlig  kun  vare  Ober- 
ster ved  deres  specielle  Vaaben  med  Tillæg  af  Generals- 
Distinctionerne ;  disse  Mænd  havde  aldrig  følt  nogen  Nødven- 
Mghed  af  at  erhverve  sig  særlige  Kundskaber  for  at  kunne 
opnaa  Forfremmelse  og  vare  for  største  Delen  totalt  uvidende 
om  den  forskjellige  Maade,  hvorpaa  man  skulde  lede  de  Ar- 
ter af  Tropper,  som  de  nu  havde  at  kommandere.  Der  for- 
tælles mangfoldige  Anekdoter,  som  stille  de  høje  franske 
Officerer  i  et  kun  lidet  heldigt  Lys.  Man  kunde  t.  Ex.  nævne 
en  Divisionsgeneral ,  en  gammel  Oberst  ved  Infanteriet,  der 
bandede  som  en  Sapeur,  naar  en  Oberst  ved  Eytteriet  eller 
Artilleriet  vovede  at  gjøre  ærbødige  Forestillinger  om,  at 
Ordre  Numer  4  ikke  efter  sin  Ordlyd  kunde  bringes  til 
Anvendelse  paa  beredne  Tropper,  at  der  ikke  var  taget  Hen- 
syn til  Fourager  ved  Befalingerne  om  Uddeling  af  Rationer 
o.  s.  V.  Man  kunde  nævne  en  Ryttergeneral,  som  fandt,  at 
Fodfolkene  ikke  marscherede  hurtig  nok;  at  Vognene  satte 
slet  over  Grøfterne;  som  derhos  blev  arrig  over,  at  hans 
Befalinger  bleve  saa  slet  udførte  og  udskjældte  Folk  saa 
heftig,  at  man  efter  otte  Dages  Forløb  ikke  vovede  at  komme 
med  flere  Indvendinger,  da  man  vidste,  hvorledes  de  bleve 
optagne.  Man  kunde  endelig  ogsaa  nævne  en  Artillerigeneral, 
som  kun  sørgede  for  sine  Kanoner,  ikke  bek^-mrede  sig 
om  hele  Resten  af  sin  Division  og  ophobede  Bagagevognene 
i  Indsnevringerne.  Med  beklemt  Sind  maatte  saaledes  de 
dygtigste  Officerer  se  sig  overfusede  af  Klodrianer,  der  vægrede 
sig  ved  at  høre  paa  de  forstandigste  Raad,  selv  om  de  bleve 
fremførte  i  de  ærbødigste  Udtryk. 

Det  var  i  øvrigt  ikke  blot  Generalerne  selv,  der  lode  saa 
meget  tilbage  at  ønske;  hele  deres  Omgivelse  tilfredsstillede 
lige  saa  lidt  de  tarveligste  Fordringer.  Hele  den  franske 
Hærs  Generalstab  lagde  i  denne  Krig  en  Uduelighed  for 
Dagen,  som  værdig  kan  maale  sig  med  Intendanturens 
Bedrifter. 

Historisk  Årchiv.     1873.    I.  24 

Aarsagen  til  denne  Uduelighed  maa  ikke  kastes  over 
paa  Undervisningen  ved  Stabens  Hejskole;  thi  denne  var 
fuldstændig  afpasset  efter  den  Uddannelse,  som  Stabsoffice- 
rerne virkelig  behøvede,  og  naar  disse  derfor  forlede  Lære- 
anstalten, vare  de  ganske  sikkerlig  i  Besiddelse  af  gode  theo- 
retiske  Kundskaber.  Nu  traadte  de  unge  Mænd  imidlertid 
ud  i  Livet,  og  selv  om  de  end  havde  den  bedste  Vilje  til  at 
tage  fat  paa  praktiske  Studier,  hvirvledes  denne  Interesse 
dog  snart  bort  af  hele  det  elegante  Liv,  hvortil  Impulsen 
udgik  fra  den  kejserlige  Luxus.  Største  Parten  af  de  unge 
Mænd,  netop  de,  som  vare  forud  bestemte  til  at  indtage 
høje  Poster,  tabte  Smagen  for  det  militaire  Liv  og  bleve 
Hofmænd  eller  noget  endnu  værre.  Omsorgen  for  Flipper, 
Glacéhandsker,  Pomade,  Snøreliv  og  snevert  sluttende  Unæv- 
nelige bragte  dem  til  ganske  at  glemme  Topografien  og 
Tjenesten  ved  de  forskjellige  Vaaben. 

I  Felten  saa  man  nu  ogsaa  disse  Herrer  udelukkende 
optagne  af  Omhu  for  deres  Generals  Bord  og  Leje,  medens 
de  lode  Tropperne  selv  finde  sig  til  Rette;  naar  disse  derfor 
trætte  og  støvede  ankom  til  deres  Lejrsted,  fandt  de  ingen 
Oplysninger  om,  hvor  de  kunde  skaffe  sig  Vand,  Levnets- 
midler  eller  Brænde.  Derimod  maatte  Officererne  ved  selve  Af- 
delingerne og  især  da  de,  som  havde  at  sørge  for  deres  egne 
Heste,  under  hele  Felttoget  forrette  en  Del  af  de  Tjenester, 
som  paahvilede  Generalstaben  og  Intendanturen,  medens  disse 
fine  Herrer  hvilede  sig,  levede  højt  ved  deres  Generals  Bord 
og  ivrig  lurede  paa  det  øjeblik,  da  de  skulde  bryde  i  Latter 
over  en  eller  anden  Vagtstuevittighed ,  som  den  høje  Herre 
havde  gjentaget  hundrede  Gange  tidligere. 

Naturligvis  hørte  langt  fra  alle  franske  Generalstabsofficerer 
til  den  her  beskrevne  Klasse.  En  stor  Del  af  dem  taalte 
tvært  imod  mange  Besværligheder  for  at  sikre  Tjenesten  paa 
Marschen  og  i  Lejren.  Da  de  imidlertid  hurtig  maatte  slide 
deres  Heste  op  ved  dette  besværlige  Hverv,  høstede  de  som 
Løn  kun  strænge  Bemærkninger  om  ikke  at  ødelægge  deres 

Dyr  saaledes.  Ved  Ankomsten  til  Metz  kunde  man  se  disse 
fortræffelige  Officerer  ride  paa  Krikker,  som  end  ikke  den  simp- 
leste Kanonér  vilde  have  taget  til  Takke  med.  Den  Straf 
lede  de,  fordi  de  havde  vist  sig  altfor  ivrige. 

Siden  her  er  Tale  om  Generalstaben,  maa  vi  ogsaa  dvæle 
lidt  ved  Landkortene.  Skjont  man  har  faaet  de  bestemteste 
Forsikringer  derom  fra  alle  franske  Officerer  ved  Ehinarmeen, 
kan  man  dog  næsten  ikke  lade  være  at  sætte  Lid  til  deres 
Forsikringer.  Ikke  en  eneste  blandt  dem  havde  topografiske 
Kort!    Ikke  en  eneste! 

Paa  Marschen  rettede  man  sig  efter  Milepælene  paa 
Vejene  og  efter  de  Oplysninger,  som  man  kunde  opsnappe 
hist  og  her.  Saa  længe  man  befandt  sig  paa  Hovedlandeveiene, 
medforte  denne  Omstændighed  dog  ikke  altfor  store  Ulemper. 
Med  de  geografiske  Kundskaber,  man  var  i  Besiddelse  af  fra 
sine  Skoledage,  og  ved  Hjælp  af  Solen  kunde  man  dog  saa 
temmelig  se,  hvorhen  man  styrede  sin  Kaas.  Men  naar 
Uheldet  nu  engang  bragte  en  Kolonne  ind  paa  Tvervejene, 
sad  hele  Staben  som  paa  Gløder.  Da  kunde  man  se  en  hel 
Division  gjøre  Holdt  om  Natten  eft^r  at  have  tilbragt  hele 
Dagen  med  at  flakke  om  i  Taaget,  medens  Staben  opgav 
Ævret  og  stolede  paa  ved  Forsynets  Bistand  at  kunne  komme 
tilbage  paa  den  rette  Vej.  Alle  Stabens  Officerer  vare  da 
samlede  og  studerede  i  Angstens  Sved  et  eller  andet  plumpt 
Firskillingskort ,  til  de  sluttelig  søgte  at  gjøre  en  Ende  paa 
deres  Kvide  ved  at  udfinde  en  eller  anden  blandt  Soldaterne, 
som  hørte  hjemme  i  Egnen,  derfor  kjendte  Almuesproget  og 
kunde  give  de  nødvendige  Oplysninger. 

Man  kunde  ogsaa  se  mere  end  én  General,  som  af  unge 
Officerer  fik  Undervisning  i  at  læse  paa  Landkort.  En  af 
dem  erklærede,  at  de  forskjellige  Skraveringer  var  en  af  de 
mest  taabelige  Opfindelser  i  Korttegningen.  «Jeg  har  aldrig 
kunnet  forstaa,  hvorfor  de  Klodrianer  af  Bogtrykkere  lade  den 
Mængde  Sværte  blive  tilbage  paa  Papiret;  nu  kan  man  ikke 
se  noget  som  helst.     Jeg   holder   meget   mere  af  et  rigtig 

pænt  Kort,  hvor  blot  Landsbyernes  Navne  og  Vejene  ere  an- 
givne; paa  et  saadant  Kort  kan  man  da  i  det  mindste  strax 
finde  sig  til  Rette ».  Det  Tilfælde  kunde  indtræffe,  at  en 
højere  Officer  af  Generalstaben,  efter  at  have  opholdt  sig  en 
hel  Maaned  i  Egnen  omkring  Metz,  dog  ikke  kunde  udfinde, 
paa  hvilken  Vej  han  befandt  sig,  skjønt  han  havde  Kortet  i 
Haanden.  En  simpel  Guide  maatte  hjælpe  ham  ud  af  denne 
Forlegenhed. 

En  noget  lignende  Tildragelse  indtraf  med  en  General 
ved  Artilleriet.  Han  skulde  følge  en  Infanterikolonne  med 
Reservebatterierne,  forlod  sig  paa  sin  Lykkestjerne,  men  foer 
desuagtet  vild  og  lod  nu  sine  Batterier  kravle  op  og  ned  ad 
næsten  utilgængelige  Veje,  som  ellers  knap  én  Gang  om  Aaret 
bleve  befarne  med  Vogne.  Sluttelig  erklærede  han  sig  ude 
af  Stand  til  at  finde  det  ham  fastsatte  Mødested,  som  han 
rigtignok  allerede  vendte  Ryggen  til.  Han  søger  at  orientere 
sig,  da  pludselig  et  Gevær  gaar  af  ved  en  Soldats  Ubehæn- 
dighed ;  Generalen  tror  imidlertid,  at  han  er  falden  i  et  Bag- 
hold, stiller  sine  Batterier  op  i  en  Karré  mod  en 
Skov  og  styrter  nu  med  Kaarden  i  Haanden  afsted  som 
Spejder,  fulgt  af  Regimentets  Dyrlæge,  der  drabelig  svinger 
sin  Daggert,  medens  Kanonererne  søge  at  finde  Ly  under 
Stykvognene  mod  en  voldsom  Tordenbyge.  Franskmændene  have 
lét  ad  Offenbachs  kaade  Opera:  Storhertuginden  af  Gerolstein, 
den  blev  spillet  ved  den  store  Pariser-Udstilling  1867;  Kong 
W^ilhelm  og  hans  gode  Ven  Kejser  Alexander,  Grev  Bismarck 
og  General  Moltke  have  moret  sig  over  denne  formentlige 
Parodi  paa  det  tyske  Krigsvæsen,  og  Tyskerne  maatte  vel  le 
i  Skjæget  ved  Tanken  om,  hvor  fjern  denne  Parodi  var  fra 
at  passe  paa  dem;  de  kunde  rolig  lade  Franskmændene  blive 
i  deres  taabelige  Indbildskhed,  til  Virkeligheden  engang  maatte 
lære  dem,  hvor  Offenbach  med  bedre  Ret  kunde  hente  Stoffet 
til  sine  Kaadheder. 

Vi  sagde  ovenfor,  at  de  franske  Officerer  aldeles  ikke 
havde  noget  Kort  over  Krigsskuepladsen.     Det  var  dog  en 

ganske  lille  Overdrivelse.  Man  havde  nemlig  givet  hver  Of- 
ficer et  firkantet  Blad  Papir,  saa  stort  som  en  Haand;  dette 
Blad  havde  den  fordringsfulde  Paaskrift:  «Kort  over  de  Veje, 
som  fere  til  Ehinen«,  men  var  for  øvrigt  aldeles  forkert  og 
vakte  senere  med  god  Grund  Tyskernes  ondskabsfulde  Spot- 
terier.  Derimod  existerer  der  et  fortræffeligt  Kort  af  den 
franske  Generalstab,  det  eneste  existerende  topografiske  Kort 
over  hele  Frankrig;  men  dette  Kort  blev  ikke  blot  ikke  ud- 
delt til  Officererne,  men  Ministeriet  havde  i  Avgust  Maaned 
endog  udtrykkelig  forbudt  at  sælge  det,  af  Frygt  for,  at 
Kortet  ellers  skulde  komme  Fjenden  til  gode*). 

Den  preussiske  Generalstab  havde  rigtignok  allerede  for 
ti  Aar  tilbage  kjebt  de  omspurgte  Generalstabskort,  som  vare 
i  den  almindelige  Handel;  den  havde  senere  taget  Aftryk  af 
dem  i  flere  Millioner  Exemplarer.  Enhver  tysk  Officer,  fra 
Kaptainerne  inklusive,  havde  derfor  det  franske  Generalstabs- 
kort,  vel  at  mærke  corrigeret  og  med  et  Tillæg  af  talrige 
Anmærkninger  om  alt,  hvad  der  kunde  være  af  Interesse  for 
Tjenesten,  f.  Ex.  om  Vandet,  om  Egnens  Frembringelser,  om 
hver  Landsbys  Hjælpekilder  af  Vin  og  Levnetsmidler,  om 
Beboernes  Sindelag  o.  s.  v.  En  tysk  Kaptain  kjendte  der- 
for den  franske  Krigsskueplads  absolut  bedre  end  hvilken 
som  helst  fransk  General.  Mod  saadanne  Fjender  skulde 
man  altsaa  føre  Krig  og  det  med  en  saa  tarvelig  Hær. 

Vi  have  nu  beskrevet  den  franske  Generalstab  og  have 
faaet  et  lidet  lysteligt  Indblik  i  dens  Sammensætning.  Vi 
have  set  de  franske  Tropper  sætte  sig  i  Bevægelse  for  at 
indtage  en  hemmelighedsfuld  Stilling  langs  Grænsen;  hem- 
melighedsfuld tør  man  vel  nok  kalde  den,  thi  man  kan  vist- 
nok uden  altfor  stor  Dristighed  paastaa,  at  der  ikke  var  et 
eneste  Menneske,  som  havde  det  mindste  Kjendskab  til  den. 


*)  Senere  hen  under  Krigen  indsaa  man  Nytten  af,  at  Officererne  fik 
gode  Kort;  man  forskrev  da  blandt  andet  fotografiske  Gjengivelser 
af  de  franske  Generalstabskort  —  fira  Kjøbenhavn. 

Men  for  end  yderligere  at  klare  vore  Læseres  Kundskab  om 
den  franske  Hærs  Tilstand  ville  vi  beskrive  en  saadan  Marsch. 

Scenen  foregaar  et  eller  andet  Sted  i  det  tyske  Lothrin- 
gen  mod  Slutningen  af  Juli  1870.  (Som  yderligere  Oplysning 
kan  det  tjene,  at  Tyskerne  dengang  samlede  deres  Hære 
omkring  Mainz).  Klokken  er  et  om  Morgenen;  en  hemme- 
lighedsfuld Rytter  ankommer  i  strakt  Galop,  spørger  efter 
den  kommanderende  Officers  Telt  og  overleverer  ham  en  for- 
seglet Ordre.  Der  er  Tale  om  at  foranstalte  en  Recognos- 
cering  mod  Grænsen,  og  da  man  nærer  en  eller  anden  Frygt 
for  den  samme  Dags  Aften  eller  næste  Morgen,  skal  man 
tage  afsted  om  en  Time.  Denne  Nyhed  løber  nu  rundt; 
medens  de  Tropper,  som  ere  udkommanderede,  lidt  efter  lidt 
samle  sig  til  Afmarschen,  er  man  bleven  vaagen  over  hele 
Lejren;  man  skærper  Sablerne  og  laver  sig  til  at  pakke  Ba- 
gagen sammen.  Klokken  tre  om  Morgenen  er  alt  beredt; 
men  hvor  skal  man  hen?  Det  véd  ingen!  En  eller  anden 
Officier  lader,  som  han  er  indviet  i  Hemmeligheden,  og  Afde- 
lingen sætter  sig  da  i  Marsch  ad  en  angiven  Vej ;  men  pludselig 
kommer  man  til  at  huske  paa,  at  man  ikke  véd,  hvor  man 
marscherer  hen,  og  sender  Bud  afsted  for  at  faa  mindre 
ubestemte  Ordrer.  Imidlertid  lejre  Soldaterne  sig  langs 
Grøfterne  af  Vejen  og  kunne  hele  Timer  igjennem  være  Vidne 
til,  at  andre  Afdelinger  defilere  forbi.  Der  udspinder  sig  nu 
følgende  Samtaler: 

Hejda!    Naa,  er  det  Eder!    Hvad  bestille  I  her? 

Vi  vente. 

Hvor  skulle  I  hen? 

Det  véd  vi  endnu  ikke! 

Akkurat  som  vi  igaar;  da  gjorde  vi  rigtignok  et  godt 
Stykke  Arbejde;  det  samme  kunne  I  komme  til  i  Dag! 

En  Officer,  som  strutter  af  Guldstads  og  Distinctioner, 
kommer  ansættende  i  strakt  Karriere. 

Hejda!    Hvad  bestille  I  her? 

Vi  vente! 

Af  hvad  Division? 

Af  det  og  det  Regiment,  den  og  den  Brigade,  den  og 
den  Division,  det  og  det  Armékorps. 

Ha,  ha!  Saa  skulde  I  jo  være  der  henne,  hvor  vi 
komme  fra. 

Er  De  vis  paa  det? 

Ganske  vis;  men  for  Resten  kommer  det  jo  ikke  mig 
ved.    God  Lykke!    Farvel! 

Mandskabet  begynder  at  knurre;  for  at  faa  dem  til  at 
være  taalmodige,  lader  man  dem  lave  deres  Kaffe;  Timerne 
svinde  hen.  Der  kommer  en  Stafet,  som  søger  Afdelingen 
for  at  faa  den  samlet;  man  vender  om  og  venter  atter. 
Kaffedrikning  for  anden  Gang,  Efter  nogle  Dages  Forløb 
ere  Soldaterne  inde  i  den  hele  Speg;  ved  den  anden  eller 
tredje  Kaffedrikning  lægge  de  Tornistrene  fra  sig  og  lave 
deres  Middagsmad. 

Hen  mod  Aftenen  kunde  vedkommende  Afdeling  endelig 
sætte  sig  i  Marsch  efter  en  nøjagtig  Ordre.  Dette  Resultat 
vilde  man  strax  være  kommet  til,  hvis  selve  Generalen  havde 
givet  Ordre  til  Afmarschen ;  men  det  tænkte  man  sjeldent  paa. 
Ved  Nattetid  ankom  man  nu  til  et  Terrain,  som  man  kun 
svagt  kunde  skimte  ved  Maanens  Skin.  Hestene  havde  faaet 
lidt  Fourage,  som  man  havde  slæbt  med  sig;  men  de  havde 
ikke  faaet  noget  at  drikke.  Hvor  var  der  imidlertid  Vand? 
Det  blev  overladt  til  enhver  enkelts  gode  Lykke,  om  han 
kunde  gjøre  denne  Opdagelse.  Dagen  efter  Ankomsten,  hvis 
man  blev  i  Lejren,  eller  den  næstfølgende  Dag,  hvis  man 
var  paa  Marsch,  kunde  man  være  saa  heldig  at  faa  en  Med- 
delelse om,  i  hvilke  Huse  man  kunde  hente  sin  Fourage;  men 
her  vægrede  Folkene  sig  maaske  ofte  ved  at  udlevere  denne, 
da  man  ikke  \idste,  hvor  Intendanten  var  henne.  Med  det 
gode  eller  onde  skaffede  man  sig  endelig  Halvdelen  af  de 
reglementerede  Rationer,  hvilket  var  aldeles  utilstrækkeligt 
for  Hestene,  som  vare  udmattede  ved  at  være  paa  Benene 
hele  Dagen  og  ved  Marscher  paa  slette  Veje. 

En  Divisions  Marsch  var  i  Almindelighed  ledsaget  af  en 
Recognoscering.  Den  komiske  Manér,  hvorpaa  man  udførte 
en  saadan  Recognoscering,  er  i  og  for  sig  tilstrækkelig  til  at 
forklare,  hvorledes  enhver  Kamp  i  hele  Felttoget  begyndte 
med  en  Overraskelse.  Generalerne  maatte  næsten  se  Grana- 
terne springe  i  Soldaternes  Gryder,  før  de  kunde  bestemme 
sig  til  at  tro  paa  Fjendens  Nærhed*). 

Den  franske  General  er  ikke  bange  af  sig;  det  er,  na- 
turligvis med  hæderlige  Undtagelser,  hans  eneste  gode  Egen- 
skab; han  vilde  ikke  gjerne  tro  paa  Fjenden.  Den  Tvivl 
havde  vel  først  og  fremmest  sit  Udspring  i  Generalernes 
personlige  Tapperhed;  men  den  stod  ogsaa  i  Forbindelse  med 
den  Maade,  hvorpaa  man  anstillede  Recognosceringerne  i 
den  franske  Hær. 

Man  sendte  en  Afdeling  Fodfolk  eller  Ryttere  en  halv  eller 
hel  Fjerdingvej  forud;  de  dristigste  droge  endog  hele  halv- 
anden Fjerdingvej  bort.  Med  en  ganske  særlig  Umage  und- 
gik man  Skovene,  gjorde  sig  derimod  næsten  særlig  Umage 
for  at  komme  frem  paa  alle  Højder  og  vendte  sluttelig  til- 
bage uden  at  have  set  noget.  De  franske  Dragoner  fulgte  i 
smaa  Afdelinger  langs  med  den  Vej,  som  Kolonnen  af  Fod- 
folkene tilbagelagde,  medens  preussiske  Ulaner,  som  baade 
kunde  ride  godt  og  dristede  sig  til  at  strejfe  flere  Mil 
rundt,    skjulte   bag   nogle   Træer   i    al   Ro    og   Mag  kunde 


*)  Her  er  ogsaa  Stedet  til  at  minde  om  den  mageløs  slette  Maade, 
hvorpaa  Forposttjenesten  blev  forrettet  i  den  franske  Hær,  atter  en 
usalig  Vane  fra  de  afrikanske  Felttog.  Det  første  Offer  herfor 
blev  General  Douay  ved  Weiszenburg,  den  4de  Avgust.  Han 
havde  allerede  den  foregaaende  Dags  Aften  faaet  Advarsler  om 
sin  farlige  Stilling  af  Byens  Beboere,  som  havde  faaet  Nys  om,  at 
den  tyske  Kronprins  koncentrerede  sine  Tropper  i  Nærheden;  Ge- 
neralen havde  ikke  kastet  Vrag  paa  disse  Meddelelser,  men  ud- 
bedet sig  nye  Ordrer  af  sine  nærmeste  Foresatte  og  faaet  Befaling 
om  at  være  beredt  paa  Kamp!  Desuagtet  blev  hans  Division, 
som  bekjendt,   overrasket  og  ilde  medtaget,  medens  han   selv  faldt. 

beundre  de  franske  Eytteres  smukke  Holdning  og  derpaa 
give  deres  Generaler  alle  mulige  nyttige  Oplysninger. 

Denne  Maade  at  recognoscere  paa  har  med  fuld  Kette 
fremkaldt  Latter  paa  Franskmændenes  Bekostning.  Det  værste 
ved  den  hele  Sag  er  imidlertid,  at  Tyskerne,  som  forstode 
saa  godt  at  se  sig  om  og  at  skaffe  sig  Oplysninger,  kun 
bragte  de  franske  Reglementer  til  Anvendelse,  medens 
de  franske  Hofgeneraler  lode  haant  om  disse  Reglementer  eller 
ikke  kjendte  dem.  Det  er  ganske  vist  sandt,  at  den  franske 
Dragon  kun  sidder  daarlig  til  Hest,  at  han  ikke  har  lært 
andet  end  Eskadrons-Manevrerne,  og  at  han  navnlig  ikke  for- 
staar  sig  paa  Forposttjenesten.  Men  trods  disse  Bemærk- 
ningers Rigtighed  falder  Fejlen  desuagtet  tilbage  paa  hine 
Generaler,  som  ikke  beskæftigede  sig  med  andet  end  med  at 
finde  et  godt  Logis  og  en  god  Anretning,  naar  man  kom  til 
Raststederne;  som  næsten  aldrig  viste  sig  for  deres  Soldater, 
der  næppe  nok  kjendte  dem;  som  i  Rapporterne  gik  meget 
let  hen  over  alt,  hvad  der  angik  deres  Forretninger,  og  ikke 
bekymrede  sig  mere  om  Forposterne  end  om  Manden  i  Maanen. 

Livet  i  den  frie  Luft  er  jo  saa  behagelig  i  Juli  Maaned; 
man  staar  op,  naar  man  synes  for  godt;  et  Spasereridt  er 
godt  for  Appetiten  og  en  god  Forberedelse  til  Middagen;  en 
god  Cigar  og  en  Kognak  ovenpaa  og  saa  en  Dosis  Ubekym- 
rethed,  er  det  ikke  Lykke?  Hvad  behøver  en  Mand  mere 
for  at  være  paa  Lykkens  Tinder? 

Ja,  men  Forposterne?  Aa,  for  Pokker!  De  klare  sig  vel 
nok  selv! 

Ja,  men,  Hr.  General!  Pelotonnen  er  kommen  tilbage 
fra  Recognosceringen.  —  Godt!  godt!  —  Ja,  men,  Hr.  Ge- 
neral! Rytteriet  har  ingen  Fourage!  —  Lad  det  dog  vente; 
Du  store  Gud !  det  skal  nok  faa ;  jeg  kan  da  ikke  skabe  Fou- 
rage. —  Ja,  men,  Hr.  General !  Artilleriet  véd  ikke,  hvor  det 
skal  kampere.  —  Naa,  da!  kommer  nu  ogsaa  de  med  Snak?  For 
Pokker!  Skulle  de  kjede  mig  endnu  længere  med  alt  det? 
Man  skal  da  ogsaa  altid  have  travlt,   forst  med  dem  og  saa 

med  dem;  det  er  nogle  Flavser.  Lad  dem  selv  klare  de 
Bugter.  —  Ja,  men  Hr.  General!  —  Naa,  da,  lad  mig  da 
for  Satan  have  Ko  i  Dag.  Nu  er  det  da  forbi,  ikke  sandt?  — 
Min  Tro!  jo.   Det  gaar  vel  ogsaa  nok  godt.  —  Amen!« 

Fortællinger  af  denne  Art  kunde  afgive  Adspredelser  nok 
ved  Officerernes  Vagtild  og  lokke  Smil  frem  selv  paa  det 
mest  vrantne  Ansigt;  men  mange  vare  dog  de,  som  idelig 
spurgte  sig  selv:  Men  hvad  skal  dog  Enden  blive  paa  alt 
dette?*). 

VI. 

Vi  have  i  de  foregaaende  Afdelinger  af  denne  Afhand- 
ling forsøgt  at  give  en  Skildring  af  Tilstanden  i  de  franske 
Hære  ved  Krigens  Udbrud,  og  medens  de  begave  sig  til 
Grænserne  for  at  indtage  deres  strategiske  Stillinger.  Vore 
Læsere  ville  næppe  have  følt  sig  synderlig  opbyggede  ved  at 
gjøre  Bekjendtskab  med  den  Maade,  hvorpaa  Kejserdømmet 
i  de  lange  Fredsaar  havde  forberedt  sig  til  denne  Krig,  som 
man  nu  selv  med  saa  stor  Lidenskab  havde  fremkaldt  paa 
et  saa  uheldigt  Tidspunkt.  Vor  Afhandling  omfatter  Tiden 
til  den  6te  Avgust,  den  Dag,  der  medførte  de  skæbnesvangre 
Nederlag  ved  Spichern  og  Worth,    som    danne  Indledningen 


*)  Havde  man  vidst  bedre  Besked  med  Administrationens  Usselhed, 
havde  Bekymringerne  vel  været  endnu  større.  Hvad  skal  man  vel 
tænke  om  følgende  Kjendsgjerninger: 

•  Indtil  den  7de  Avgust  var  det  næsten  umuligt  at  skaffe  sig  eu 
eneste  Baare  til  at  transportere  de  saarede«.  (Fra  en  General  til 
Krigsministeriet). 

•  Tusinder  af  Saarede  ville  blive  i  Fjendernes  Hænder,  da  der 
intet  er  forberedt  til  at  tage  imod  dem».  (Palikao:  Un  ministére 
de  la  guerre). 

•  Korpset  har  ingen  Sygestue,  ingen  Arbejdere,  intet  Train«* 
(Depeche  fra  Intendanten  ved  7de  Korps  til  Krigsministeriet). 

Under  den  latterlige  Kamp  ved  Saarbrucken  den  2deu  Avgust, 
hvor  Kejserprinsen  skulde  have  Ilddaaben,  maatte  4de  Korps  lade 
sit  Feltlasareth  blive  tilbage,  da  man  manglede  Forspand. 


I 

til  Kejserdømmets  Fald.  Men  inden  vi  afslutte  denne  Af- 
handling, maa  vi  dog  endnu  dvæle  ved  et  enkelt  Forhold, 
nemlig  den  samtidige  Anordning  af  Bevægelserne  ved  Grænsen. 
Vi  have  lært  de  franske  Krigsinstitutioner  at  kjende  i  deres 
inderste  Væsen;  men  vi  maa  endnu  give  en  kort  Udvikling 
af  den  Maade,  hvorpaa  den  hele  Mekanisme  blev  sat  i  Be- 
vægelse. 

Fra  den  første  franske  Kepubliks  Tider  optoge  alle  evro- 
pæiske  Regeringer  efter  fransk  Mønster  at  dele  deres  Tropper 
i  Divisioner.  Efter  dette  System  bestaar  enhver  nogenlunde 
talrig  Hær  af  et  vist  Antal  Divisioner ;  enhver  af  disse  Divi- 
sioner udgjør  en  Enhed  for  sig  og  kommanderes  af  en  Chef, 
som  atter  staar  under  en  højere  Anfører,  hvis  særlige  Hverv 
det  er  at  lede  den  samtidige  Bevægelse  af  et  vist  Antal  Di- 
visioner. De  preussiske  Officerer  havde  i  mange  Aar  været 
optagne  af  den  Tanke  at  udfinde  et  militairt  System,  som 
kunde  sætte  deres  Land  i  Stand  til  at  skaffe  sig  Overmagten 
i  Evropa.  Man  lagde  saaledes  Mærke  til,  at  der  maatte  an- 
vendes et  mere  sammensat  Maskineri  for  at  sætte  Preussens 
og  det  fivrige  Tysklands  uhyre  Krigsstyrke  i  Bevægelse;  man 
beskæftigede  sig  derfor  særlig  med  en  fuldstændig  Organi- 
sation af  Armékorpserne.  Ifølge  dette  System  skal  en  Nations 
militaire  Styrke  ikke  blot  grupperes  i  Divisioner,  men  udgjøre 
et  vist  Antal  Armeer. 

Dette  Fremskridt  var  ingenlunde  noget  helt  nyt  for 
Franskmændene;  de  havde  allerede  bragt  det  til  Anvendelse 
under  det  italienske  Felttog;  men  de  senere  Tog  til  Syrien, 
Afrika,  Kina  og  Mexiko  havde  bragt  dette  Hovedspørgsmaal 
om  en  mere  udviklet  Organisation  i  Forglemmelse  igjen,  og 
senere  havde  man  ikke  beskæftiget  sig  med  Tanken  herom. 
Derhos  kom  rigtignok  Systemet  med  Armékorpser  frem  ved 
Ministeriets  Bestemmelser  angaaende  den  tyske  Krig;  men 
Systemet  existerede  i  Virkeligheden  kun  paa  Papiret.  Der 
var  nemlig  ikke  en  eneste  Officer,  som  af  Praxis  var  ret  for- 

trolig  med  dets  Udøvelse,  og  selve  Krigen  tillod  ikke  at 
gjennemføre  Systemet. 

Hæren  i  Elsasz  bestod  kun  af  et  eneste  fuldstændig 
organiseret  Armékorps,  det  1ste  under  MarschalMac-Mahon; 
af  det  7de  Armékorps  under  General  Felix  Douay  var  kun 
en  mindre  Afdeling  til  Stede  i  Slaget  ved  Worth,  og  det  5te 
Armékorps  under  General  Failly  havde  ingen  bestemte  Ordrer 
om  at  forene  sig  med  Mac-Mabon  snarere  end  med  General 
Frossards  Korps;  Faillys  Korps  var  saaledes  egentlig  kun 
Vidne  til  de  to  samtidige  Nederlag  ved  Worth  og  Spichern, 
uden  at  gribe  virksomt  ind  noget  af  Stederne. 

Det  2det  Armékorps  under  General  Frossard,  3dje  Korps 
under  Marschal  Bazaine,  4de  Korps  under  General  Ladmi- 
rault  og  Garden  under  General  Bourbaki  bestode  af  et  for- 
skjelligt  Antal  Divisioner.  Kejserens  og  hans  Major-général, 
Marschal  Leboeufs  Tilstedeværelse  antyder  i  øvrigt  tilstræk- 
kelig, at  der  her  ikke  kunde  være  Tale  om  forud  beregnede 
theoretiske  Systemer*). 

Det  6te  Korps  var  paa  denne  Tid  endnu  ikke  fuldstæn- 
dig dannet;  hvis  Marschal  Canrobert  ikke  havde  vist  den 
Opofrelse  at  ile  til  fra  Chålons  og  at  stille  sig  til  en  yngre 
Kollegas  Kaadighed,  vilde  han  ikke  være  kommen  til  at  tage 


*)  Først  om  Eftermiddagen  den  5te  Avgust  gjorde  man  Begyndelsen 
til  en  Dannelse  af  Armeer.  Det  2det,  3dje  og  4de  Korps  bleve 
stillede  under  Bazaine,  1ste,  5te  og  7de  Korps  bleve  stillede  under 
Mac-Mahon,  medens  Kejsergarden  samt  det  6te  Korps  skulde  være 
direkte  afhængige  af  Kejseren,  som  da  ogsaa  i  de  nærmeste  Dage 
efter  den  5te  Avgust  lod  Kejsergarden  foretage  en  Række  af  de 
mest  anstrængende  og  meningsløse  Marscher  og  Kontramarscher. 
Hvorledes  Tilstanden  endnu  paa  denne  Tid  var  ved  det  7de  Korps, 
have  vi  ovenfor  berørt  i  Noterne  paa  Side  347  og  349.  For  øvrigt 
var  hele  denne  Fordeling  i  Armeer  endnu  paa  denne  Tid  kun  halve 
Forholdsregler;  det  hed  sig  nemlig,  at  Fordelingen  kun  fandt  Sted 
forsaavidt  de  militaire  Dispositioner  fordrede  det;  direkte  Befa- 
linger fra  det  kejserlige  Hovedkvarter  vare  saaledes  ikke  ude- 
lukkede. 

^*  Del  i  Kampene  ved  Metz.     Hertil  maa  endnu  fejes  den  op- 
lysende Bemærkning,  at  den  ene  af  hans  Divisioner  blot  be- 

■P  stod  af  et  eneste  Regiment,  at  han  ankom  uden  sit  Reserve- 
rytteri og  kun  med  en  Del  af  sit  Artilleri. 

Armeens  store  Artilleripark  stødte  aldrig  til  Hæren 
ved  Metz;  den  blev  i  Toul*),  hvor  Bagagevognene  næppe 
gjorde  synderlig  Nytte  under  denne  Fæstnings  Bombardement, 
medens  de  havde  kunnet  gjøre  umaadelige  Tjenester  den  16de 
Avgust  om  Aftenen,  hvis  det  franske  Krigsministerium  havde 
forstaaet  sig  paa  Grundsætningerne  i  Arméorganisationen, 
som  var  Gjenstand  for  et  saa  omhyggeligt  Studium  fra  Ge- 
neral Moltkes  Side. 

De  ovenstaaende  Bemærkninger  om  Organisationen  af 
Armékorpserne  have  vi  nærmest  hidsat  som  en  Indledning 
til,  hvad  vi  nu  ville  anføre  om  Systemet  med  Divisioner. 

Dette  System  blev  opfundet  af  Franskmændene  for  fir- 
sindstyve Aar  siden;  men  Preussen  havde  længe  med  Held 
bragt  Systemet  til  Anvendelse;  den  preussiske  Generalstab 
holdt  bestemt  paa,  at  Tropperne  fra  de  forskjellige  Vaaben, 
som  tilsammen  udgjorde  en  Division,  af  og  til  skulde  komme 
sammen,  for  at  de  gjensidig  kunde  lære  hverandre  at  kjende 

»og  lære  at  manøvrere  Side  om  Side. 
Naar  man  forsømmer  disse  uundværlige  Manøvrer,    kan 
en  Division    med   sine  Rammer   tage   sig   godt  nok  ud  paa 
H_   Papiret;  men  den  har  aldrig  gjennemgaaet  en  virkelig  Divi- 
^P  sionsskole,    og  den  officielle  Kontrol  bliver  i  saa  Henseende 
kun  et  dødt  Bogstav. 

Nu  havde  den  franske  Kejser  vel  med  stor  Bram  ladet 
forkynde,  at  man  skulde  holde  Troppesamlinger  i  Lejren  ved 
Chålons,  og  han  smigrede  sig  med  der  at  kunne  indvie  sine 
Tropper  i  alle  Krigskunstens  Hemmeligheder.  Men  de  frem- 
mede Officerer,    som  man  med  stor  Beredvillighed  lod  være 

*)  Denne  Årtilleripark  blev  først  afsendt  fra  Versailles  den  10de  Avgust 
og  naaede  efter  Marschal  Bazaines  Fremstilling  ikke  engang  til 
Toul,  jfr.  l'armée  de  Metz  et  le  marécbal  Bazaine. 

Vidne  til  dette  Vindmagen,  vidste  meget  godt,  hvad  man 
kunde  holde  sig  til  ved  den  hele  Sag.  De  vidste,  at  den 
mest  alvorlige  øvelse  i  denne  berømte  Lejr  bestod  i  en  Gang 
om  Ugen  at  samle  hele  Troppestyrken  og  hele  Materiellet  til 
Messen,  og  at  Kejseren  ikke  satte  saa  meget  Pris  paa  Sol- 
daternes og  Generalernes  Uddannelse  som  paa  de  dynastiske 
Tilraab  ved  Parademarschen. 

Ved  Lejren  i  Saint-Maur  standsede  man  med  øvelserne 
netop  paa  det  Punkt,  da  de  bleve  lidt  alvorlige.  Efter  et 
Tidsrum  af  14  Dage  skiftede  man  med  de  Tropper,  som  bleve 
indøvede,  og  man  kunde  da  ved  hvert  saadant  Tidsafsnit  se 
Marschal  C .  .*)  ankomme  med  stor  Pomp,  i  det  han  fremfor 
alt  havde  sin  Opmærksomhed  henvendt  paa  det  vigtige  Spørgs- 
maal,  om  Afdelingerne  ogsaa  lagde  rigtig  Mærke  til  hans 
karnevalsagtige  Personhghed.  Med  Haanden  paa  Hoften,  med 
tilbagebøjet  Krop,  og  medens  han  lod  sine  historiske  Lok- 
ker flagre  for  Vinden,  gjorde  han  nu  Mandskabet  og  Office- 
rerne alle  Slags  urimelige  Spørgsmaal,  hvorpaa  han  ikke  en- 
gang afventede  Svarene.  Derpaa  samlede  han  alle  de  kom- 
manderende Officerer  om  sig  i  en  Kreds  og  holdt  ordret 
stadig  følgende  uforanderlige  Tale  til  dem: 

«Mine  Herrer!  Vi  ere  Militaire,  og  vor  Pligt  er  at  være 
beredte  paa  Krigen,  saa  snart  man  sender  os  i  den;  lader 
os  altsaa  altid  være  beredte.  De,  mine  Herrer,  ere  beredte; 
det  have  deres  fortræffelige  Manøvrer  vist  mig.  Jeg  benytter 
denne  Lejlighed,  som  har  samlet  os  her,  til  at  gjøre  nogle 
Bemærkninger  om  Krigskunsten,  Frugter  af  mine  egne  Er- 
faringer. Det  er  ikke  nok  at  kunne  manøvrere  godt,  man 
maa  ogsaa  have  et  uhildet  Blik  og  geniale  Lysglimt.  En 
Troppeafdeling  maa  kunne  slutte  sig  nøje  til  Terrainet,  ja  saa 
at  sige  indgaa  en  inderlig  Forening  med  det**);  den  maa  for- 


*)  Canrobert,  den  samme,  som  den  letsindige  Presse  plejede  at  kalde 
•  den  russiske  Marschal«. 
**)  De    franske    Ord    se  marier  (gifte  sig  med)    og    embrasser    (favne, 
kysse)  lade  sig  her  ikke   ordret  gjengive  i  deres  hele  Latterlighed. 

sigtig  kunne  snige  sig  frem  uden  at  blive  opdaget  og  derpaa 
pludselig  og  uventet  styrte  sig  over  Fjenden.  Man  maa  forstaa 
først  at  gjøre  sig  til  Slange  og  derpaa  til  Ræv,  før  man 
optræder  som  Løve.  Mine  Herrer,  Korpschefer!  De  maa  efter- 
give de  idømte  Straffe  og  lade  uddele  en  dobbelt  Kation  Vin. 
Kejseren  er  fornøjet  med  Dem!    Træd  af«. 

Divisionsskolerne  bleve  vel  ikke  altid  bestyrede  paa  en 
saa  grotesk  Maade,  men  ingen  af  dem  var  synderlig  bedre. 
Følgen  af  alt  dette  var  altsaa,  at  kun  faa  franske  Officerer 
vare  vante  til  Divisionssystemet,  til  dette  Grundlag  for  al 
strategisk  Bevægelse.  De  militaire  Anliggender  fordre  imid- 
lertid først  og  fremmest  en  Smule  god  Fornuft,  men  for  det 
andet  ogsaa  en  meget  stor  øvelse  i  at  beherske  alle  de  Til- 
fælde, som  mulig  kunne  indtræde.  Det  bliver  saaledes  klart, 
at  denne  Forsømmelse  af  det  vigtigste  Element  i  Hærord- 
ningen var  en  meget  gunstig  Betingelse  for,  at  Uordenen  ved 
den  første  indtrædende  Lejlighed  kunde  blive  fuldstændig. 
Dette  hændtes  nu  ved  Marscherne  til  Grænsen.  Enhver 
Troppeafdeling,  som  ene  og  alene  var  vant  til  Garnisonslivet, 
betragtede  sig  selv  som  en  særlig  administrativ  Enhed  og 
ikke  som  en  Del  af  et  større  Hele;  Eegimenterne  og  Batte- 
rierne kjendte  ikke  hinanden;  enhver  trak  til  sin  Side.  Saa 
snart  man  begav  sig  paa  Marschen,  opstod  der  heraf  et  fuld- 
stændigt Kaos ;  paa  Valpladsen  maatte  den  uundgaaelige  Følge 
derimod  blive  Nederlaget. 

Officererne  paa  en  og  samme  Marschroute  kjendte  kun 
hinanden  til  Oberstgraden;  der  figurerede  vel  andre  Navne 
paa  Ordrerne,  men  det  var  ogsaa  alt;  men  en  General,  hvis 
Udvortes  og  Karakter  hele  Maaneder  igjennem  forbliver  ukjendt 
for  hans  Underordnede,  kan  ingenlunde  smigre  sig  med  at 
have  sine  Folk  under  sin  Haand  eller  at  kommandere  dem; 
enhver  handler  da  for  sin  egen  Eegning  og  er  glad  ved  ikke 
at  finde  altfor  store  Hindringer  paa  den  Vej,  hvor  man  fam- 
ler sig  frem.  Saaledes  vare  Forholdene  ved  de  franske  Divi- 
sioners Marscher.     Af   og   til   led  en  sagte  Hvisken  om  en 

eller  anden  Ulykke,  som  man  let  havde  kunnet  undgaa,  hvis 
en  Mesters  -Øje  havde  vaaget  over  Udførelsen  af  disse  Mar- 
scher.  Man  tav  stille  for  at  undgaa  Skandalen  og  den  De- 
moralisation, som  ellers  vilde  være  opstaaet,  og  søgte  paa  ny 
med  rynkede  Bryn  at  gjætte  Meningen  af  de  ubestemte  An- 
visninger, som  hyppig  nok  bare  hele  Uvidenhedens  Præg. 

Saaledes  bleve  altsaa  Divisionerne  stillede  op  langs  Græn- 
serne i  mere  eller  mindre  samlede  Masser  efter  deres  Gene- 
ralers Forstand  og  Iver;  men  de  vare  kun  lidet  skikkede  til 
at  udfylde  deres  Hverv.  Divisionerne  krydsede  hinanden,  for- 
andrede Lejr,  tilbagelagde  Marscher  paa  Stedet,  uden  at 
nogen  Orden  syntes  at  indtræde.  Langs  hele  Grænsen  ud- 
førtes saaledes  en  sand  Kontradans  mellem  Divisionerne  af 
samme  eller  forskjellige  Korps;  men  hver  enkelt  Division  var 
fuldstændig  uvidende  om,  hvilke  Divisioner  der  hørte  til 
samme  Armékorps.  Imidlertid  rykkede  de  tyske  Hære  i 
bedste  Orden  nærmere  og  nærmere  mod  de  franske  Grænser; 
de  yngre  Kræfter  i  de  franske  Afdelinger  vare  opfyldte  af 
mørke  og  tunge  Anelser,  men  de  høje  Herrer  førte  et  ly- 
stigt Liv  og  glædede  sig  over  Tilværelsen,  medens  det  Uvejr 
trak  tættere  og  tættere  sammen,  som  pludselig  og  uventet 
skulde  bringe  Fordærvelse  og  Undergang  over  de  alt  forud 
dødsdømte  kejserlige  Hære. 

F.  c.  Granzow. 


Billedgallerierne  i  louvre.*) 


Uet  var  beklageligt  nok,  at  en  saa  kostbar  og  storartet  Byg- 
ning som  Tuilerierne  maatte  gaa  op  i  Luer  for  at  tilfredsstille 
Kommunisternes  fanatiske  Had  til  alt,  hvad  der  kunde  minde 
om  Kejserdømmet;  det  vilde  dog  have  været  endnu  beklage- 
ligere, hvis  Louvre  havde  delt  Skjæbne  med  den  kejserlige 
Residens.  « Louvre  er  frelst«!  Denne  Efterretning  maatte 
glæde  hele  den  dannede  Verden;  thi  enhver,  for  hvem  Kunst 
og  Videnskab  ikke  er  et  fuldstændig  ukjendt  Omraade,  véd, 
at  ved  Louvres  Brand  vilde  uerstattelige  Kunstværker  være 
gaaede  tabte.  —  Men  skjent  alle  nu  vel  vide,  at  Louvre  ejer 
rige  Skatte,  turde  det  dog  være  mindre  almindelig  bekjendt, 
hvorledes  dette  berømte  Billedgalleri  er  blevet  til,  og  hvilke 
Forandringer  det  har  været  underkastet,  og  en  kort  Frem- 
stilling af  Billedgalleriets  Historie  i  Louvre  vil  derfor  maaske 
ikke  være  uden  Interesse  for  danske  Læsere,  der  glæde  sig 
over,  at  Louvre  endnu  staar  som  en  Brand,  reddet  ud  af 
Ilden. 

Louvre,  der  oprindelig  havde  været  et  lille,  ubetydeligt  Jagt- 
slot og  senere  var  brugt  som  Fængstl,  blev  af  Carl  V  (f  1380) 
taget  i  Brug  som  Residensslot  og  paa  Grund  deraf  udvidet 
betydeligt.  Det  var  ogsaa  Carl  V,  som  forst  satte  dette  Slots 
Navn  i  Forbindelse  med  Opbevarelsen  af  Kunstværker;  thi 
han  flyttede  det  kongelige  Bibliothek  derhen,  og  de  Billeder, 


*)  Efter  Qvarterly  Review. 
Historisk  Archiv.    1873.    I.  25 

hvormed  de  gamle  Manuskripter  vare  prydede,  bleve  saaledes 
et  Billedgalleri  efter  en  mindre  Maalestok  og  danne  Begyn- 
delsen til  de  senere  saa  berømte  Gallerier  i  Louvre. 

De  egentlige  Samlinger  falde  dog  under  en  senere  Fyrste, 
nemlig  Frants  I,  der  viste  stor  Interesse  for  Kunsten,  en  In- 
teresse, som  ikke  uden  Grund  tilskrives  Lionardo  da  Vincis 
Indflydelse,  med  hvilken  berømte  Maler  Kongen  første  Gang 
traf  sammen  i  Milano  1515.  Fra  den  Tid  søgte  Frants  I 
ikke  blot  at  komme  i  Besiddelse  af  Kunstværker,  men  han 
søgte  ogsaa  at  bevæge  Kunstnere  til  at  komme  til  Frankrig. 
Lionardo  da  Vinci  døde  imidlertid  faa  Aar  efter  sin  Ankomst 
dertil,  og  Kongen  høstede  ikke  den  Frugt  af  hans  Ophold  i 
Frankrig,  som  han  havde  ventet.  Nogle  Kunstnere  af  anden 
Rang  fulgte  Kongens  Indbydelse,  kom  til  Frankrig  og  dannede 
den  saakaldte  Fontainebleauske  Skole;  ved  disses  saavel  som 
ved  franske  Kunstneres  Arbejder  vandt  Fontainebleau  det 
meget  smigrende  Navn:  «Det  lille  Rom».  Frants  I  blev  dog 
ikke  sjelden  bedraget  af  sine  Agenter;  men  dette  kølnede 
ikke  hans  Iver  for  at  kjøbe  Kunstskatte,  og  fra  hans  Tid 
skrive  sig  de  af  Rafaels  Værker,  som  endnu  ere  et  Glans- 
punkt i  Gallerierne  i  Louvre.  Fra  Aar  1530  omtales  allerede 
fire  store  Billeder  af  Rafael,  nemlig  "den  hellige  Familie", 
«St.  Michael  i  Kamp  med  Satan«,  « Johanne  af  Aragonien« 
og  «St.  Margarete  og  Dragen«.  Om  de  to  af  disse  antages 
det  med  Sandsynlighed,  at  de  ere  blevne  malede  af  Rafael 
paa  Bestilling  af  Kongen,  at  St.  Michael  skulde  være  en 
Allusion  til  Kongen,  der  var  Stormester  for  denne  Helgens 
Orden,  og  at  St.  Margarete  var  en  Allusion  til  Kongens  Sø- 
ster Margarete  af  Valois. 

Efter  Frants  I's  Død  indtraadte  der,  som  det  synes,  en 
Standsning  i  at  samle  Malerier.  Katharine  af  Medicis  og 
hendes  Sønner  fortsatte  Dekorationerne  i  Fontainebleau;  men 
hvad  man  samlede,  indskrænkede  sig  mest  til  Mønter  og 
Kuriositeter.  ~  Carl  IX  bestemte,  at  Louvre,  der  var 
bygget  af  hans  Moder  i  den  Skikkelse,    hvori   det  nu  fore- 

findes,  skulde  være  Opbevaringsstedet  for  allehaande  værdi- 
fulde Samlinger.  Under  Henrik  IV  forøgedes  Samlingen  ikke 
med  mange  Værker,  men  ham  skyldes  dog  den  Billedstøtte 
af  Diana,  der  maa  betragtes  som  Perlen  af  de  nuværende 
antike  Skulpturarbejder.  Hans  Enke,  Marie  af  Medicis,  gav 
Rubens  Ordre  til  at  udføre  de  bekjendte  21  store  Malerier, 
hvormed  hun  dekorerede  Luxembourg,  men  som  nu  udgjøre 
en  Del  af  Samlingen  i  Louvre. 

Skjønt  Frankrig  i  den  haarde  Kamp  mellem  Katholiker 
og  Huguenotter  undgik  den  storartede  Ødelæggelse  af  Kunst- 
værker ,  som  Reformationstidens  Fanatisme  anrettede  paa 
andre  Steder,  skjønt  man  i  Frankrig  ikke  ligefrem  gik  om- 
kring og  sønderslog  Kunstværker  i  den  Tro,  at  man  gjorde 
Gud  en  Tjeneste  dermed,  aabnedes  der  dog  under  Borger- 
krigene et  Svælg,  som  opslugte  meget,  hvorom  man  aldrig 
senere  har  hørt  noget.  Samlingen  af  Mønter  i  Louvre  spredtes 
for  Vinden,  og  Malerier,  om  hvilke  man  aldrig  senere  har 
hørt  noget,  forsvandt  fra  Gallerierne.  De  italienske  Mesteres 
Værker  reduceredes  i  denne  Ødelæggelsesperiode  til  34,  og 
disse  i  Forening  med  franske  Mesteres  Værker  satte  Lud- 
vig XIV  ved  hans  Tronbestigelse  i  Besiddelse  af  omtrent  100 
Malerier. 

Med  denne  Konge  begyndte  en  for  Samlingerne  ny  Æra, 
som  uden  Tvivl  maa  tilskrives  italiensk  Indflydelse;  thi  det 
antages  for  temmelig  sikkert,  at  Kardinal  Mazarin,  der  selv 
var  en  ivrig  Beskytter  af  Kunst  og  Literatur,  ledede  den 
unge  Fyrstes  Virksomhed  ind  i  dette  Spor.  En  af  de  første 
Ting,  hvormod  denne  Konges  Regering  indlededes,  var  Opret- 
telsen af  det  franske  Kunstakademi.  Den  Lykke  og  Glans, 
som  fulgte  denne  Regeringsperiode,  skjulte  meget  af  den 
Slethed,  hvorpaa  Tiden  ikke  var  mindre  rig.  Glimrende  Sejre 
bleve  vundne,  store  Paladser  byggedes,  Fontainebleau  af- 
løstes af  Versailles,  og  det  saa  næsten  ud,  som  om  Krigene 
vare  blevne  forte  blot  for  Paladsets  Skyld,  paa  hvis  Yægge 
og  Lofter  de  fremstilledes.    For  Versailles  var  intet  tor  stort 

Og  for  godt,  Og  derfor  nejedes  Ludvig  ikke  med  at  gjøre  Slottet 
til  en  storartet  Billedbog  med  Fremstillinger  af  hans  egne  Krigs- 
bedrifter, men  han  foregede  Kunstskattene  med  Resterne  af 
Frants  Fs  Samling  i  Fontainebleau.  Mazarins  Efterfelger,  Col- 
bert,  hjalp  Kongen  ved  at  kjebe  Exemplarer  af  de  Mestere  og 
Skoler,  som  endnu  savnedes,  og  blev  heri  understettet  af  det 
nye  Akademis  Maler,  Lebrun.  Lejligheden  til  at  forege  Sam- 
lingerne gaves  paa  denne  Tid  ved  Salget  af  den  engelske 
Konge  Carl  Fs  Malerier  og  Kunstgjenstande,  af  hvilke  en 
stor  Del  bleve  opkjebte  til  Ludvig  XIV,  og  hvad  der  erhver- 
vedes paa  denne  Maade,  udgjer  den  Dag  i  Dag  nogle  af  de 
mest  beundrede  Skatte  i  Louvre.  Ved  dette  Kjeb  fik  man 
nemlig  Tizians  »Kristi  Gravlægning«  og  « Brødets  Brydelse  i 
Emaus«,  »Koncerten«  af  Giorgione  og  «Antiopes  Sevn»  af 
Correggio.  —  Den  rige  Samling  af  Paul  Veroneses  Værker 
skyldes  ogsaa  hovedsagelig  denne  Konge,  hvem  det  lykkedes 
at  komme  i  Besiddelse  af  et  Hovedværk  »Brylluppet  i  Kana»  af 
denne  Kunstner,  der  er  bekjendt  for  sine  Portraiter  af  mange 
blandt  Datidens  bekjendte  Mænd  og  Kunstnerens  egen  Fa- 
milie. Dette  Maleri  lod  Kongen  ophænge  i  sit  eget  Værelse 
i  Tuilerierne  ved  Siden  af  et  Maleri  af  Lebrun,  som  var  af 
samme  Størrelse  og  fremstillede  Darius's  Familie.  Man  for- 
tæller, at  Kongen  enskede  at  forbavse  den  pavelige  Nuntius 
ved  at  vise  ham  et  Exempel  paa  den  franske  Kunsts  Storhed 
og  derfor  forte  ham  ind  i  sit  Kabinet,  hvor  de  to  Malerier 
hang  Side  om  Side,  og  spurgte  ham,  hvilket  han  syntes  bedst 
om.  Det  var  et  vanskeligt  Spørgsmaal  at  besvare,  da  Kunst- 
neren Lebrun  selv  var  nærværende  og  desuden  en  Mængde 
Hofmænd,  som  hævede  hans  Værk  til  Skyerne,  Men  den 
snilde  Italiener  lod  sig  ikke  bringe  ud  af  Fatningen;  han 
svarede  ganske  roligt:  «Lebruns  Maleri  er  meget  smukt;  men 
det  har  en  daarlig  Nabo!« 

Det  var  imidlertid  Colberts  stadige  Tanke  at  faa  noget 
af  den  store  Tiltrækning,  som  Versailles  havde,  overført  paa 
Paris.     Dette   fremkaldte  Anlæggelsen  af  Tuileriernes  Have, 

Og  at  man  begyndte  at  plante  Træer  i  de  elysæiske  Marker; 
men  fremfor  alt  henvendtes  Opmærksomheden  paa  at  fort- 
sætte Dekorationerne  i  Louvre.  I  Aaret  1681  fik  Colbert  da 
ogsaa  et  længe  næret  -Ønske  opfyldt,  idet  Kongen  lod  de 
kongelige  Malerier  og  Samlinger  flytte  fra  Versailles  til  Louvre, 
og  saaledes  havde  Louvre  faaet  en  Overmagt  over  Versailles, 
paa  hvilket  der  var  ofret  uhyre  Summer,  og  som  Franskmændene 
plejede  at  kalde  «un  favori,  qui  n'a  pas  de  mérite«.  Den  5te 
December  1681  blev  Samlingen  i  Louvre  taget  i  øjesyn  af 
Kongen,  men  den  forblev  ligesaa  utilgængelig  for  Publikum, 
som  den  havde  været  i  Versailles.  Det  var  Kongens  Ejen- 
dom, og  hvad  havde  Folket,  ved  hvis  Arbejde  og  Penge  de 
kostbare  Skatte  vare  kjebte,  med  Kongens  Ejendom  at  gjere; 
saaledes  tænkte  man  paa  den  Tid,  og  derfor  lukkedes  Slot- 
tets Port  efter  det  kongelige  Følge,  men  ikke  for  Dagen  efter 
at  aabnes  for  Folket,  som  det  er  Skik  i  vore  Dage. 

Colbert  var  utrættelig  og  ikke  ensidig;  han  vidste,  at 
det  ikke  blot  var  Malerier,  som  havde  kunstnerisk  Værd. 
Han  forøgede  Samlingen  med  en  Mængde  udmærkede  Haand- 
tegninger  og  lagde  tillige  Grunden  til  den  uovertrufne  Skat 
af  Kobberstik,  som  findes  i  Stueetagen  i  Louvre.  Franske 
Agenter,  som  sendtes  til  alle  Verdens  Kanter,  vendte  hjem 
med  kostbare  Skatte,  selv  fra  Orienten.  Skjent  det  ikke  lod 
sig  gjøre  at  samle  Billedhuggerarbejder  i  saa  stort  Antal,  tog 
man  dog  ogsaa  i  denne  Henseende  Lejligheden  iagt.  Venus 
af  Aries  opdagedes  og  bragtes  til  Hovedstaden,  og  de  to  ud- 
mærkede Statuer  af  Jason  og  Germanicus  kjøbtes  i  Rom.  — 
Men  det  var  kun  en  kort  Tid,  at  Louvre  skulde  glæde  sig 
ved  sin  Rigdom  af  saa  udsøgte  Kunstværker.  Den  samme 
Konge,  som  havde  set  Væggene  i  Louvre  prydede  med  de 
herligste  Kunstværker,  lod  dem  alle  nedtage  og  kjøre  tilbage 
til  Versailles. 

Ludvig  XV's  Regering  var  ikke  gunstig  for  Kunsten  og 
Kunstværker.  Han  anskaffede  nok  300  nye  Malerier,  men 
man  omgikkes  saavel  i  hans  Mindreaarighed  som  under  hans 

Regering  paa  en  skændig  Maade  med  de  kostbareste  Kunst- 
værker. De  rige  Samlinger,  Frugten  af  Colberts  utrættelige 
og  indsigtsfulde  Flid,  gik  under  denne  Regering  næsten  til- 
grunde. De  mest  værdifulde  Malerier  spredtes  omkring  i 
alle  Kongens  Paladser;  man  udsatte  dem  under  Flytningen 
for  at  blive  beskadigede  ved  at  give  dem  i  Hænderne  paa 
uvidende,  og  de  behandledes  oftere  som  gamle  Mobler  end 
som  Kunstskatte. 

Den  ulykkelige  Ludvig  XVFs  Navn  er  ogsaa  knyttet  til 
de  store  Samlinger  i  Louvre;  thi  de  bedste  hollandske  og 
flamske  Stykker,  som  nu  ere  der,  har  han  kjøbt  ligesom  og- 
saa den  første  Murillo. 

Nu  kom  Revolutionen;  men  hvor  hensynsløst  der  i  Re- 
volutionstiden end  handledes  med  alt,  hvad  der  havde  Navn 
af  adeligt  eller  kongeligt,  synes  de  kongelige  Samlinger  dog 
ikke  at  have  lidt  saa  meget.  Det  er  vanskeligt  at  sige,  om 
det  blot  var  tilfældigt  eller  af  en  eller  anden  Grund,  at  man 
viste  Respekt  ligeoverfor  Kunstværkerne;  men  det  er  i  hvert 
Tilfælde  faktisk,  at  der  i  1790  nedsattes  en  Kommission, 
udnævnt  af  Nationalforsamlingen  for  at  optage  en  Fortegnelse 
over  og  bevare  det  mest  værdifulde  i  denne  Retning.  I  Mai 
1791  vedtoges  desforuden  den  Beslutning,  at  Louvre  for  Frem- 
tiden skulde  helliges  til  at  være  Opbevaringsstedet  for  viden- 
skabelige Ting  og  Kunstgjenstande,  og  Nationalkonventet  ned- 
satte en  Kommission,  som  skulde  sørge  for  at  samle,  hvad 
der  maatte  findes  adspredt  i  de  kongelige  Slotte.  Den  næste 
Allusion  til  Kronens  Samlinger  gjores  i  et  Dekret,  som  Na- 
tionalkonventet udstedte  i  Juli  1793.  —  Heri  gives  Ordre  til 
Indenrigsministeren  at  bringe  alle  de  Malerier,  Statuer,  Vaser 
o.  s.  v.,  som  maatte  findes  i  de  kongelige  Slotte,  til  Louvre, 
med  Undtagelse  af,  hvad  der  findes  i  Versailles  og  de  to 
Trianons.  Fremdeles  paalægges  det  ham  at  træffe  Forholds- 
regler, som  ville  gjøre  det  muligt,  at  Republikens  Museum 
kunde  aabnes  for  Folket  i  Louvres  lange  Gallerier  den  10de 
August.     Samtidigt  med  Aabningen   udgaar  et  Katalog,  der 

viser,  at  Maleriernes  Antal  belob  sig  til  537.  Dette  var 
første  Gang,  at  disse  Samlinger  aabnedes  for  Folket,  at  der 
gaves  Adgang  til  dem  for  den  fattige  som  for  den  rige.  — 
Hvor  forskjellig  var  ikke  Tiden  nn,  sammenlignet  med  den 
Gang,  da  Ludvig  XIV  havde  taget  Samlingen  i  Louvre  i 
jøjesyn.  Den  Gang  var  Kongen,  nu  var  Folket  almægtigt, 
og  medens  Folket  strommede  ind  i  Louvres  prægtige  Sale, 
sad  Dronningen  i  Fængsel  ikke  langt  derfra,  medens  Kongen 
allerede  havde  lidt  Forbryderens  Død  paa  Skafottet. 

Vi  komme  nu  til  et  Afsnit  i  Louvres  Historie,  som  bestemte 
det  til  at  blive  et  Tempel  for  Krigstrofæer,  medens  man 
paa  samme  Tid  gjorde  det  til  et  Skatkammer  for  de  herligste 
Kunstværker,  som  Freden  fostrer.  —  Eevolutionen  havde 
skabt  en  af  de  Mænd,  for  hvilken  en  Kevolution  alene  kan 
bane  Vejen,  og  Louvre  har  aldrig  været  rigere  paa  Kunst- 
skatte, end  da  Napoleon  I  havde  fuldendt  sine  Sejre  i  Italien. 
Saasnart  den  aliovervindende  Kriger  paa  sit  Felttog  var 
rykket  ind  i  Podalen,  vidste  han,  at  hans  Sejre  her  kunde 
forskaffe  ham  et  sjældent  og  kostbart  Bytte,  og  han  tog  ikke 
i  Betænkning  at  benytte  sin  Magt  til  at  berøve  Italiens  Byer 
deres  mest  værdifulde  Skatte.  Milano  blev  plyndret,  Parma 
maatte  afstaa  sine  Correggioer,  Piacenza  og  Modena  maatte 
ogsaa  hver  yde  deres  Tribut.  Ved  Freden  i  Bologna  hjem- 
faldt denne  Bys  og  Ferraras  Rigdomme  til  Sejerherren,  og 
Fredsslutningen  i  Tolentino  gav  Eom  i  hans  Vold.  Udskriv- 
ningen indskrænkede  sig  imidlertid  ikke  til,  hvad  Fredsslut- 
ningen havde  forlangt.  —  En  Arriergarde  af  saadanne  Per- 
soner, som  Cicero  kalder  Verres's  Blodhunde,  plyndrede  uden 
Barmhjertighed,  hvad  de  fandt  for  godt.  Intet,  som  var 
portabelt,  var  sikkert  for  dem.  Den  faste  Mur  var  det  eneste, 
som  de  maatte  lade  staa,  og  af  Ærgrelse  derover  blev  den 
ofte  ødelagt.  Italienske  Kunstnere  burde,  som  en  Forfatter 
siger,  alene  have  malet  i  Fresco,  indtil  italienske  Soldater 
havde  lært  at  forsvare,  hvad  en  Sejerherre  kunde  bortføre. 

For  at  udfinde,  hvad  der  var  af  sandt  Værd,  havde  Na- 
poleon ladet  komme  Kunstdommere  til  Italien.  —  Og  skjønt 
disse  vare  i  Besiddelse  af  en  god  Sporsands,  vilde  der  dog 
ikke  være  opnaaet  saa  gode  Eesultater,  hvis  ikke  den  itali- 
enske Gejstlighed  paa  forræderisk  Vis  havde  vist  dem  Vejen 
til  mange  Ting.  Men  ikke  blot  i  denne  Henseende  bleve 
Italienerne  Italiens  og  da  især  Korns  værste  Fjender.  Endnu 
førend  Kunstfrembringelserne  standsede  i  Italien,  havde  den 
romerske  Kirke  anrettet  store  -Ødelæggelser  paa  Kunstens 
Omraade.  Skjønt  dette  ikke  undskylder  Napoleons  Frem- 
gangsmaade,  formindskes  Sympathien  for  de  udplyndrede  dog, 
naar  man  véd,  hvorledes  værdifulde  Kunstværker  vare  blevne 
forsømte,  overkalkede  og  ubarmhjertig  ødelagte.  Paa  denne 
Maade  havde  den  katholske  Kirke  vist  sig  som  en  værre 
Fjende  mod  Italiens  Kigdom  end  Napoleon;  thi  medens  han 
tog  Byttet  for  at  bevare  det,  havde  denne  ladet  meget  synke 
i  Forglemmelse  og  Tilintetgjørelse. 

Vi  ville  nu  ledsage  de  kostbare  Kunstgjenstande  til  Pa- 
ris, hvor  de  modtoges  med  Henrykkelse,  og  hvor  deres  An- 
komst lignede  et  Triumftog.  —  Skjønt  det  ikke  var  let  at 
transportere  de  store  Malerier  uden  at  beskadige  dem,  er  der 
dog  Grund  til  at  antage,  at  de  have  lidt  det  mindst  mulige. 
Napoleon  forstod  at  gjøre  sit  dertil  ved  at  gjøre  de  franske 
Agenter  ansvarlige  for  Malerierne,  og  Italienernes  Færdighed 
i  at  indpakke  godt  hjalp  Agenterne  til  at  undgaa  den  store 
Feltherres  Dadel,  som  de  alle  frygtede  for.  Uagtet  den  største 
Paapasselighed  kunde  det  dog  ikke  undgaas,  at  mange  af 
Malerierne  ved  deres  Ankomst  til  Paris  krævede  en  Kestau- 
ration.  —  Dette  var  imidlertid  ikke  alene  begrundet  i  Trans- 
porten, men  maatte  for  største  Delen  tilskrives  den  Mangel 
paa  Opmærksomhed,  som  Italien  selv  havde  vist  sine  Kunst- 
skatte. Agenterne  klagede  i  høje  Toner  over,  at  de  forefandt 
Billederne  i  en  snavset,  forrøget  og  forfalden  Tilstand;  især 
var  dette  Tilfældet  med  dem,  som  vare  paa  Korns  Territorium. 
Mange  Malerier  vare  i  en  saa  forfalden  Tilstand,    at   nogle 


Billedgallerierne  i  Louvre.  393 

faa  Åar  vilde  have  været  tilstrækkelige  til  at  tilinteto^'øre 
dem  aldeles,  hvis  de  ikke  vare  blevne  fratagne  dem,  som  saa 
lidet  forstod  at  paaskjenne  deres  Værd,  Rafaels  store  Ma- 
donna, Madonna  di  Fuligno,  var  i  en  saadan  Tilstand,  at 
Franskmændene  med  Rette  kaldte  det  «une  degradation«,  og 
man  tvivlede  endog  om  Muligheden  af  at  transportere  den. 
Skjønt  Maleriet  var  ormstukkent,  snavset  og  forfaldent  i  enhver 
Henseende  vovede  man  dog  at  føre  det  til  Paris,  hvor  det  ved 
Borgeren  Haquins  Bestræbelser  blev  restaureret.  Hvorvidt  denne 
Restauration  er  heldig  eller  ikke,  derom  have  Kunstkjenderne 
vistnok  forskjellige  Meninger;  men  hvad  der  ikke  kan  være 
to  Meninger  om,  er,  at  Franskmændene  viste  en  Omsorg  for 
de  store  Kunstskatte,  som  gjorde  dem  langt  mere  værdige 
til  at  besidde  disse  Skatte  end  Italienerne,  der  ved  deres 
Forsømmelse  vare  Skyld  i,  at  de  kom  til  Frankrig  i  en  saa 
ussel  Tilstand.  Paa  Grund  af  disse  Udbedringer  vare  de 
første  Udstillinger,  som  aabnedes  for  de  utaalmodige  Parisere, 
kun  midlertidige. 

Den  første  af  disse  Udstillinger  fandt  Sted  i  Januar 
1798  i  Louvre,  i  det  Værelse,  som  nu  kaldes  Tribune  og 
stod  aaben  tre  Dage  i  hver  Decade.  Den  bestod  af  Malerier 
fra  Milano,  Parma,  Piacenza,  Cremona,  Modena  og  Bologna. 
Her  saa  man  første  Gang  Rafaels  »St.  Cæcilia»  og  Correggios 
«St.  Jerome«  tilligemed  mange  andre  italienske  Mesterværker 
udenfor  Italien.  I  Juli  1798  gik  Tæppet  ned  for  denne 
Scene;  i  Marts  1799  rullede  det  op  igjen.  Scenen  var  for- 
andret; det  var  Belgien,  Holland  og  Tyskland,  som  havde 
maattet  kontribuere  til  denne  Udstilling.  I  Oktober  var  der 
igjen  Sceneforandring,  og  denne  Gang  var  det  igjen  Italien, 
som  glædede  det  franske  Publikum.  Åaret  efter,  i  Marts 
Maaned,  rullede  Tæppet  op  for  flere  Nyheder,  og  "Madonna 
della  Sedia'),  Ezekiels  Syn«,  «de  fire  Filosofer«  af  Rubens 
o.  s.  V.  viste,  at  det  var  Palazzo  Pitti,  som  var  bleven  tømt 
for  at  yde  Pariserne  et  sjældent  Skue. 

I  Aaret  1801  var  der  igjen  Udstillinger  med  sjældne 
Nyheder,  og  i  Februar  Maaned  1802  var  »Madonna  di  Fu- 
ligno«  saa  vidt,  at  den  kunde  udstilles  for  Publikum.  Denne 
Samling  forøgedes  nu  ogsaa  med  de  bedste  Malerier  fra  de 
gamle  kongelige  Billedgallerier;  endelig  aabnedes  de  store 
Samlinger  i  Louvre  hver  Lørdag  og  Søndag  <'en  perma- 
nence»  for  Publikum,  og  i  den  Skikkelse,  hvori  de  aabnedes, 
kunde  de  med  Kette  kaldes  et  af  Verdens  Underværker. 
Det  var  et  storartet  Skue,  som  Louvre  den  Gang  udfoldede 
for  Kunstelskere  og  Kunstkjendere ;  iblandt  de  1,174  Malerier, 
hvoraf  den  permanente  Udstilling  bestod,  vare  25  af  Rafael, 
23  af  Tizian,  53  af  Eubens,  33  af  van  Dyck,  31  af  Eembrandt, 
og  de  senere  italienske  Skoler  vare  ikke  mindre  storartet 
repræsenterede.  —  Hvad  Billedhuggerarbejderne  angaar,  maa 
det  være  nok  at  nævne  Apollo,  de  ni  Muser,  den  døende 
Fægter,  Laocoongruppen  og  den  medicæiske  Venus;  de  ud- 
stilledes i  Stueetagen  i  Louvre,  hvortil  der  ogsaa  aabnedes 
Adgang  for  Publikum  i  November  1799. 

Efter  Slaget  ved  Jena  (14de  Oktober  1806)  modtoge 
Samlingerne  ikke  mere  Tilvæxt  i  Form  af  Krigsbytte,  og 
Louvres  uforstyrrede  Glans  var  kort  som  Napoleons,  der  havde 
skabt  dets  Berømmelse.  Mærkeligt  nok  omtales  Museet  i 
Louvre  ikke  ved  Freden  i  Paris  1814.  —  Dette  betragtedes 
vistnok  den  Gang  af  mange  som  et  Tegn  paa,  at  de  allierede 
Magter  ikke  havde  i  Sinde  at  lægge  Haand  paa  noget  af  denne 
Ejendom,  og  at  Frankrig  nu  kunde  være  sikker  paa  at  be- 
holde sine  Kunstskatte  uforstyrrede  for  stedse.  At  Lud- 
vig XVIII  var  af  samme  Mening,  fremgaar  af  hans  Tale  ved 
Aabningen  af  den  lovgivende  Forsamling  den  4de  Januar 
1814.  —  Hvor  slemt  imidlertid  Kongen  og  alle,  der  havde 
tænkt  som  han,  havde  forregnet  sig,  viste  sig  ved  Freden  i 
Paris  Aaret  efter.  Da  Paris  anden  Gang  maatte  overgive  sig 
til  de  Alfierede,  lovede  Sejerherrerne  at  skaane  alle  offentlige 
Bygninger,  men  negtede  at  give  Frankrig  Sikkerhed  for  Be- 
siddelsen af  Skattene  i  Louvre.      De  to  Magter,    som  især 

vare  ivnge  for  at  berøve  Paris  dets  mange  Kunstskatte,  vare 

'reusserne  og  Englænderne. 

Vi  kjende  af  Erfaring,  hvorledes  Preussen  behandler  den 
Overvundne,  og  den  Yogel-Falkensteinske  Åand  synes  ogsaa  at 
have  boet  i  Blucher,  der,  skjent  Preussen  kun  havde  lidet 
at  forlange  tilbage,  dog  optraadte,  som  om  alle  Louvres  Sam- 
linger vare  komne  fra  Berlin.  —  Preussernes  General,  Blucher, 
ventede  ikke  engang,  til  han  kom  til  Paris,  men  begyndte 
allerede  i  St.  Cloud  at  udøve  den  bekj  endte  preussiske  Ret- 
færdighed. Her  tog  han  ikke  blot  en  Eembrandt,  som  maaske 
havde  været  preussisk  Ejendom,  men  mange  andre  Billeder, 
som  umulig  kunde  have  tilhørt  denne  Stat.  Han  tog  uden 
videre  de  Portraiter  af  Familien  Bonaparte,  som  fandtes  der, 
ikke  for  at  give  dem  til  Museet  i  Berlin,  men  for  selv  at 
beholde  dem.  —  Hvad  Preusseren  havde  begyndt  udenfor 
Paris,  fortsatte  han,  saa  snart  han  kom  ind  i  Hovedstaden. 
Uden  at  vente  paa,  hvilken  Bestemmelse  de  andre  Allierede 
raaatte  tage,  gik  han  løs  paa  Louvre.  Maaden,  hvorpaa  han 
gik  frem,  ses  bedst  af  de  faa  Ord,  hvormed  Walter  Scott 
omtaler  ham.  Han  siger  om  Blucher,  at  han  marscherede 
op  og  ned  ad  de  lange  Gange  i  Louvre,  og  under  Marschen 
udpegede  han  snart  dette,  snart  hint  Maleri  som  Preussens 
Ejendom,  og  naar  de  befippede  Opsynsmænd  forestillede  ham, 
dette  eller  hint  Billede,  som  han  forlangte,  aldrig  havde 
liavt  den  Ære  at  være  hverken  i  Berlin  eller  Potsdam,  af- 
viste han  deres  Forestillinger  med  et  tordnende  »haltsMaul«. 
Skjent  Blucher  havde  taget  mere,   end  der  med  Kette 

unde  tilkomme  Preusserne,  var  dog  endnu  det  mest  værdi- 
fulde tilbage,  efter  at  han  havde  tilfredsstillet  sin  Hevnlyst. 
Englænderne  fuldendte,  hvad  Preusserne  havde  begyndt,  og 
da  Hertugen  af  Wellington  troede  at  burde  hjælpe  Paven  og 
Nederlandene  til  den  samme  Ret,  som  Preussen  selv  havde 
taget  sig,  blev  det,  som  man  havde  frygtet  for  i  Paris,  nu 
virkelig  udført.  Louvre  fyldtes  med  Arbejdsfolk,  de  stolte 
Sale  gjenløde  af  Hammerslag,  og  snart  stode  Væggene  tomme, 

medens  Gulvet  var  oversaaet  med  Rammer.  Hvor  dybt  dette 
Syn  end  maatte  smerte  Franskmændene,  havde  de  dog  midt 
i  deres  Sorg  en  Vittighed  ved  Haanden.  Der  fortælles  nem- 
lig, at  en  Franskmand,  idet  han  pegede  paa  de  tomme  Ram- 
mer, udbrød:  «Nous  ne  leur  aurions  pas  laissé  méme  les 
cadres«. 

Men  Franskmændene  have  vist,  at  de  kunde  gjøre  mere 
end  sige  Vittigheder,  da  de  bleve  ydmygede;  de  have  vist, 
at  der  var  Vilje  og  Evne  tilstede  til  at  udslette  Ydmygelsen. 
Næppe  havde  de  Allierede  fjernet  fra  Louvre,  hvad  de  ønskede, 
før  man  tog  fat  paa  at  udfylde  de  tomme  Huller.  Det  viste 
sig  da  ogsaa,  at  Frankrig  endnu  ikke  var  ganske  udplyndret; 
de  kongelige  Slotte  forsynede  igjen  Louvre,  og  at  det  ikke 
var  paa  en  uværdig  Maade,  at  dette  skete,  derom  vidner  jo 
Louvre  den  Dag  idag.  —  Selv  hvad  Tallet  angaar,  maa  man 
forbavses  over,  at  saa  meget  endnu  kunde  bringes  tilveje;  thi 
man  talte  kort  efter,  at  Louvre  var  bleven  udplyndret,  ikke 
mindre  end  1,113  Malerier  paa  Væggene.  Hertil  fejede  Lud- 
vig XVIII  ikke  mindre  end  111,  Carl  X  yderligere  24  og  selv 
Ludvig  Phihp,  der  anvendte  omtrent  en  halv  Million  «å  tou- 
tes  les  gloires  de  la  France«  i  Versailles,  forøgede  Samlin- 
gerne i  Louvre  med  33  Malerier. 

Skjønt  Louvre  i  sin  nuværende  Skikkelse  vel  kan  kal- 
des fattigt  i  Sammenligning  med,  hvad  det  var  1814,  er  det 
dog  endnu  rigt  nok  til  at  være  en  Seværdighed,  hvoraf  Paris 
og  Frankrig  kunne  være  stolte,  og  en  Tiltrækning  ikke  blot 
for  den  nysgjerrige  Rejsende,  men  for  Kunstneren  og  Kunst- 
kjenderen.  Enhver,  der  skatter  Kunsten,  maa  derfor  ogsaa 
glæde  sig  over,  at  denne  Samling  er  undgaaet  de  tre  store 
Farer,  som  for  ikke  længe  siden  truede  den:  Kommunens 
Brandfakler,  de  preussiske  Granater  og  en  preussisk  Ud- 
plyndring. 

G.  E.  Becker. 

bejan  fedtes  i  Vulsinu,  en  gammel  etruscisk  Stad  i  Nær- 
heden af  det  nuværende  Bolsena  ved  Søen  af  samme  Navn. 
Han  nedstammede  fra  etrusciske  Forfædre  og  havde  arvet 
alle  sine  Landsmænds  udprægede  Karakterfejl;  Tuscerne  havde 
nemlig  efter  deres  Betvingelse  af  Eomerne  intet  godt  Navn 
og  vare  ansete  for  blodagtige,  sanselige,  pengebegjærlige  og 
skamløse;  i  Kom  dreve  de  de  mest  indbringende  og  laveste 
Haandteringer.  Sejanus'  Moder,  Junia,  sagdes  at  nedstamme 
fra  en  anset  Slægt;  hans  Fader,  Sejus  Strabo,  hørte  til  Kid- 
derstanden  og  var  en  dygtig  og  anset  Mand,  der  beklædte 
en  betydelig  Stilling  under  Augustus.  Han  var  nemlig  Præfekt  for 
Prætoriangarden,  ligesom  Sønnen  senere;  men  paa  hans  Tid 
var  denne  Post  kun  underordnet  i  Sammenligning  med  den 
Betydning,  som  den  siden  fik;  det  var  kun  en  høj  Politi- 
værdighed.    Ved  Adoption  gik  den  unge    Sejan   over   i   en 


*)  Kilder:  Carl  Hoekh:  Romische  Geschichte  Isten  Bands  1 — 3  Åb- 
theilung.  Braunscliweig.  1841—50.  —  Å.  Stahr:  Tiberius.  Ber- 
lin. 18G3.  —  Meiivale:  History  of  the  Romans  under  the  empire. 
Vol  5.  London.  1866.  —  Ampere:  l'empire  Romain  å  Rome. 
Tom.  1.  Paris.  1867.  —  Beulé:  Tibére  et  l'heritage  d'Auguste. 
Paris.  1868.  —  Freylag:  Tibeiius  und  Tacitus.  Berlin.  1870.  — 
Tacitus:  Annales,  3-6  Bog.  —  Dio  Cassius:  Ilistoria  Romana,  57-58 
Bog.  —  Suetonius:  Vitæ  Cæsarum,  3.  Bog.  —  Vellejus  Paterculoa, 
2.  Bog. 


398  Lucius  Ælius  Sejanus. 

anden  Familie,  den  Æliske  Slægt,  og  antog  efter  romersk 
Skik  sin  Adoptivfaders  Fornavn  og  Slægtnavn,  tilligemed  Til- 
navnet « Sejanus  o.  Adoptivfaderen,  Ælius  Gallus,  blev  den 
tredje  Præfekt  i  Ægypten,  og  det  var  ham,  der  under  Au- 
gustus's  Regering  gjorde  det  ulykkelige  Tog  til  Arabia  felix, 
hvor  han  mistede  den  største  Del  af  sin  Hær  i  ørkenen. 

Om  Sejans  Ungdom  have  vi  ikke  mange  Efterretninger. 
En  rig  Krøsus,  ved  Navn  Apicius,  en  bekjendt  Fraadser  paa 
August's  og  Tibers  Tid,  efter  hvem  en  slet  « Kogebog »  fra 
denne  Tid  har  Navn,  blev  forst  opmærksom  paa  ham  og  drog 
ham  frem.  Sejan  var  i  Besiddelse  af  et  herkulisk  b5'gget 
Legeme  og  en  overordentlig  Skjønhed,  af  et  vindende  og 
slebent  Væsen,  af  betydelige  Kundskaber  og  Talenter.  Disse 
Egenskaber  droge  tidligt  Hoffets  -Øjne  paa  den  unge  Mand, 
der  ligesom  af  Naturen  var  dannet  til  Hofmand;  han  gjorde 
Lykke  ved  Hoffet,  især  hos  Prinsesserne,  og  han  blev  af 
Kejser  Augustus  ansat  hos  den  unge  Cajus  Cæsar,  Kejserens 
ældste  Dattersøn  og  præsumptiv  Tronfølger.  Cajus  var  for- 
mælet med  Livilla,  en  Datter  af  Tiberius's  Broder  Drusus, 
og  her  gjorde  Sejan  det  første  Bekjendtskab  med  en  Kvinde, 
som  skulde  spille  en  sørgelig  Kolle  i  hans  senere  Liv.  Den 
unge  Cæsar  døde  paa  Tilbagerejsen  fra  Asien  tidlig  i  Aaret  4 
efter  Kristus,  kun  24  Aar  gammel,  af  et  Saar,  han  havde 
faaet  af  en  parthisk  Høvedsmand.  Rygtet  gik,  at  Kejserinde 
Livia  enten  med  eller  uden  sin  Søn  Tiberius's  Vidende  havde 
ryddet  ham  af  Vejen  ved  Gift  for  at  bane  Sønnen  Vejen  til 
Tronen.  Var  Sejan  indviet  i  disse  Rænker  og  maaske  Livias 
Kreatur?  Usandsynligt  er  det  ikke,  naar  man  betragter  hans 
senere  forbryderiske  Livsbane. 

Efter  Cajus's  Død  begav  Sejan  sig  til  Rom  og  søgte  at 
nærme  sig  den  Mand,  som  nu  syntes  bestemt  til  Tronen, 
Tiberius  Claudius  Nero.  Denne  havde  for  faa  Aar  siden  faaet 
Tilladelse  til  at  vende  tilbage  til  Rom  fra  sin  Landflygtighed 
paa  det  skjonne  Rhodus.  Efter  begge  Kejserens  Datterborn, 
Lucius'  og  Cajus'    tidlige  Bortgang  var  han  bleven  adopteret 

af  Augustus,  Og  Moderens  Forhaabninger  syntes  at  skulle 
gaa  i  Opfyldelse.  Har  Sejan  kjendt  Tiberius  i  hans  Land- 
flygtighed eller  staaet  i  Forbindelse  nied  ham  ?  Hvis  dette  er 
Tilfældet,  forraader  det  et  skarpt  Øje  i  den  dengang  ubety- 
delige og  i  Unaade  levende  Mand  at  ane  den  vordende  Kejser 
og  tidlig  at  bejle  til  hans  Gunst.  Vist  er  det,  at  Sejan  i 
en  meget  ung  Alder  (ved  20  Aarsalderen)  indyndede  sig  hos 
Tiberius,  som  var  ca.  25  Aar  ældre  end  han,  og  at  denne 
indesluttede  Karakter  aabnede  sig  for  ham  som  for  ingen 
anden.  Her  løftede  den  mørke  Claudier  det  Slør,  som  til- 
hyllede hans  uigjennemtrængelige  Indre,  her  brugte  han  intet 
Omsvab,  her  viste  han  sig,  som  han  var.  Elskede  Tiberius 
denne  Mand?  Maaske  paa  sin  Vis.  Var  det  en  Sympathi, 
der  drog  ham  mod  en  beslægtet  Sjæl?  Saa  han  tidlig  ned 
i  dette  Dyb  af  Ondskab  og  Forbrydelse?  Dette  Venskab 
synnes  Tacitus  saa  mærkeligt.,  at  han  maa  ty  til  en  deus  ex 
machina  for  at  forklare  det.  «Det  er  Gudernes  Vrede  mod 
Romerfolket'),  udraaber  han,  «som  har  fremkaldt  det». 

Sejan  blev  nu  en  betroet  Mand  hos  Tiberius.  Han  blev 
ansat  som  Hovmester  hos  Drusus ,  hans  Søn  af  første 
Ægteskab  med  Vipsania,  den  store  Agrippas  Datter.  Da  Au- 
gustus døde  i  Nola,  og  Livias  Søn  under  Forstillelse  og  Hyk- 
leri greb  det  uhyre  Romerriges  Tøjler,  skred  Sejan  hurtigt  op 
ad  Æresposternes  Stige.  Den  nye  Kejser  ansatte  den  30-aarige 
unge  Mand  som  Præfekt  for  Prætoriangarden  ved  Siden  af 
Faderen,  Sejus  Strabo,  som  alt  i  længere  Tid  havde  beklædt 
denne  Stilling.  Da  der  snart  efter  udbrød  et  farligt  Oprør 
blandt  Legionerne  i  Pannonien,  sendte  Kejseren  sin  Søn 
Drusus  derhen  for  at  dæmpe  det  og  gav  ham  Sejan  til  Led- 
sager og  Raadgiver.  Drusus,  der  dengang  var  23  Aar  gam- 
mel, dæmpede  lykkelig  Opstanden  og  viste  ved  sin  strænge 
og  blodige  Afstraftelse  af  Oprørets  Førere,  at  han  var  en 
Claudier  og  sin  Faders  ægte  Søn.  Men  bagved  Drusus  stod 
Sejan. 

Snart  efter  blev  Sejans  Fader  udnævnt  til  Statholder  i 
Ægypten,  og  nu  fik  «Vulsinieren»  Overbefalingen  over  samt- 
lige prætorianske  Gardetropper  i  Kom.  Det  var  i  denne 
højtbetroede  Stilling,  at  han,  ledet  af  sin  personlige  Ærgjer- 
righed,  traf  en  af  de  vigtigste  og  følgerigeste  Forandrin- 
ger under  det  romerske  Kejserdømme,  en  Forandring,  der 
gjorde  ham  til  den  mægtigste  og  indflydelsesrigeste  Mand  i 
Komerriget  næst  efter  Cæsaren.  —  I  Republikens  Dage  kaldte 
man  den  Cohorte,  som  omgav  Generalen  og  dannede  hans 
Eskorte,  Prætorcohorten.  Da  Augustus  havde  modtaget  Titel 
af  «Imperator»,  havde  han  Ret  til  at  holde  en  saadan  Præ- 
torcohorte.  Han  udnævnte  10  Cohorter,  hver  paa  1000  Mand, 
og  kaldte  dem  til  Rom;  det  var  tro,  hengivne  og  prøvede 
Veteraner,  og  for  ikke  at  saare  Romernes  -Øjne  havde  Au- 
gustus, der  holdt  af  at  bevare  Skinnet  af  de  republikanske 
Former,  fordelt  disse  Soldater  i  Omegnen  af  Rom.  De  vare 
ved  Haanden,  naar  man  behøvede  dem. 

Sejans  Reform  gik  nu  ud  paa  af  disse  10  adsplittede 
Cohorter  at  danne  en  samlet  Armé,  en  stærk  Militairmagt, 
som  skulde  holdes  i  en  særskilt  Lejr,  for  at  den  paa  én  Gang 
kunde  imponere  Senatet  og  Folket  og  holdes  borte  fra  De- 
moralisation ved  det  blødagtige  Liv  i  den  uhyre  Hovedstad, 
en  By,  der  var  ligesaa  stor  og  folkerig  som  det  nuværende 
Paris.  Denne  vigtige  Indretning,  som  Sejan  tilsigtede,  synes 
først  at  have  mødt  Modstand  hos  den  aarvaagne  og  mis- 
tænksomme Tiberius.  De  mulige  Følger,  som  kunde  flyde  af 
en  saadan  Soldatcske,  undgik  ikke  hans  skarpe  Blik.  Men 
paa  den  anden  Side  bød  dette  Forslag  Lejligheden  til  at 
fremme  hans  Plan,  at  grundlægge  et  Militairdespoti  i  sin 
Familie,  og  han  gav  den  sluttelig  dog  sit  Minde. 

Sejans  Reform  gik  altsaa  igjennem.  En  Prætorianlejr 
blev  opført  udenfor  Byen,  mellem  den  Nomentanske  og  Ti- 
burtinske  Port,  en  mægtig,  imponerende  Firkant,  og  de  hær- 
dede Veteraner  indkaserneredes  her.  I  det  nuværende  Rom 
kan  man  endnu  den  Dag  i  Dag  se  bety-delige  Ruiner  af  denne 

stolte  stenmasse,  som  i  Tidernes  Løb  undergik  mange  For- 
andringer. Naar  man  gaar  ud  af  Porta  Pia  og  drejer  til 
Højre,  har  man  Prætorianlejren  lige  foran  sig. 

Med  Lykken  vare  den  forhenværende  Ridders  ærgjerrige 
Planer  stegne  højere  og  højere,  og  igjennem  denne  vigtige 
Foranstaltning  kan  man  allerede  skimte  de  senere  højfor- 
ræderske Forsag.  Det  var  en  Selvfølge,  at  en  saadan  Ind- 
retning maatte  forhøje  Yndlingens  Magt  og  Indflydelse.  Her' 
havde  han  en  vid  Mark  for  sit  sleske  og  vindende  Væsen; 
her  havde  han  den  bedste  Lejlighed  til  ved  Venlighed  og 
Nedladenhed  at  indynde  sig  hos  Soldater,  Centurioner,  Tri- 
buner, saa  meget  mere  som  han  selv  besatte  Officersposterne; 
her  havde  han  altid  en  lydende  Hær  ved  Haanden,  naar 
han  agtede  at  gjøre  Brug  deraf. 

Og  den  mistænksomme  Tiberius,  der  ikke  troede  noget 
Menneske ,  gav  en  ærgjerrig  og  dristig  Mand  en  saadan 
umaadelig  Magt?  Maatte  ikke  hans  gjennemtrængende  For- 
stand ane,  hvad  der  en  Gang  vilde  komme?  Her  er  My- 
steriet, her  er  det,  som  vi  ikke  kunne  forstaa.  —  Sejan, 
denne  forføreriske  Slange,  maa  aldeles  have  fortryllet  Kejse- 
rens Blik;  den  egoistiske  Tiberius  maa  have  set  et  villigt, 
lydigt,  brugbart  Redskab  i  sin  Yndling,  som  var  Udholden- 
heden, Utrætteligheden,  Arbejdsomheden  selv.  Under  et  be- 
skedent, ja  undseligt  Ydre,  som  skjulte  den  hedeste  Ærgjer- 
righed,  forstod  den  snu  Mand  at  dække  sig  selv,  medens  han 
blottede  andre;  han  taalte  alt,  han  underkastede  sig  alt,  han 
opofrede  alt  for  Kejseren,  sin  Luxus,  sin  Overdaadighed,  sin 
Søvn  og  sin  Vellyst. 

Hans  Fjender  neglede  ham  store  Egenskaber,  men  vi 
kunne  ikke  følge  dem  i  deres  Opfattelse.  Kiebuhr  kalder  ham 
•en  fortræffelig  Officer,  en  Mand  af  stor  Viljekraft  og  Mod, 
i  det  hele  en  stor  Personlighed  men  uden  Moralitet«,  —  og 
denne  Dom  synes  os  ikke  ubegrundet.  —  Denne  modige, 
arbejdsomme,  udholdende  Hofmand  maatte  imponere  en  frygt- 
som, forsigtig,  mistænksom  Aand,  der  manglede  al  Selvtillid, 

Og  hans  Elskværdighed  og  behagelige  Væsen  maatte  give  ham 
et  Anstrøg  af  Overlegenhed  overfor  den  mørke,  misanthropiske 
Tyran  og  tillige  forhøje  hans  Popularitet.  Medens  Augustus 
selv  udførte  alt  ved  tro  Tjenere  og  kun  udsøgte  sig  Mænd  til  at 
lette  ham  Kæmperigets  Atlasbyrde,  vilde  den  duelige  og  dri- 
stige Tiberius  vide  alt,  se  alt,  udføre  alt  i  sine  Stater.  Men 
Tiberius  blev  ældre  og  nærmede  sig  Oldingealderen;  maatte 
ikke  ogsaa  han  fole  Trang  til  en  Mand,  der  kunde  støtte 
ham  i  Eegeringsbyrden  ? 

I  hvor  høj  en  Grad  Sejan  maa  have  været  i  Besiddelse 
af  Kejserens  Tillid,  kan  man  slutte  deraf,  at  han,  der  var 
født  i  ringe  Stand,  turde  vove  at  opflamme  sin  Herres 
Mistanke,  Avind  og  Had  mod  hans  Adoptivsøn,  Germanicus 
og  dennes  Gemalinde,  den  stolte  og  mandige  Aprippina,  den 
ulykkelige  Julias'  Datter.  Men  Nøglen  til  hans  Magt  og 
Indflydelse  hos  Kejseren  laa  netop  i  dennes  Overbevisning 
om,  at  deres  Fjender  vare  de  samme,  at  Sejan  var  en  døde- 
lig Fjende  af  Germanicus  og  Agrippina  samt  deres  Børn. 

Der  havde  efterhaanden  dannet  sig  to  bestemte  Partier 
ved  Hoff"et,  et  julisk,  som  repræsenteredes  af  Augustus'  og 
Juhas  Descendenter,  og  et  claudisk,  som  samlede  sig  om  Li- 
vias  og  Tiberius'  Slægt. 

Da  det  claudiske  Parti  havde  faaet  Magten  ved  Tiberius' 
Tronbestigelse,  saa  Julierne  sig  tilsidesatte  og  deres  retmæs- 
sigere  Krav  paa  Tronen  tilbageviste.  Dette  var  ikke  ube- 
kjendt  for  Kejseren  og  var  Hovedmotivet  til  hans  Uvilje  mod 
Germanicus.  —  Omendskjønt  Sejan  ikke  nævnes  udtrykkelig 
i  de  Intriger  og  Krænkelser,  som  dannede  Forspillet  til  den 
ædle  Hærførers  Forgiftelse,  maa  det  dog  antages  for  afgjort, 
at  han  har  spillet  en  Kolle  med  i  dette  uhyggelige  Drama. 
Aaret  efter  Germanicus'  Død  i  Syrien  smigrede  Tiberius  sin 
Yndling  ved  at  forlove  hans  Datter,  som  dengang  kun  var 
et  Barn,  med  Drusus,  en  Søn  af  den  senere  Kejser  Claudius, 
Germanicus'  Broder.  Denne  Forbindelse  mellem  en  Kidders 
Datter   og   en  Søn  af  Kejserhuset  vakte  megen  Folkesnak  i 

Kom;  men  den  ufølsomme  og  upopulære  Tiberius  hævede 
sig  derover. 

Sejans  Indflydelse  steg  fra  Dag  til  Dag,  og  den  ene  Ud- 
mærkelse afleste  den  anden;  hans  Slægtninge  og  Venner  fik 
Senat^rposter,  hans  Onkel,  Junius  Blæsus,  en  dygtig  Officer, 
modtog  af  Kejserens  Haand  de  triumfalske  Ærestegn,  som 
han  virkelig  havde  fortjent;  men  den  galante  Kejser  erklæ- 
rede, at  det  kun  skete  til  Ære  for  Sejan.  Ikke  blot  i  Sam- 
taler, men  ofi'entlig  for  Folket  og  i  Senatet  roste  Fyrsten  ham 
og  gav  ham  de  mest  smigrende  Navne;  han  jbeærede  ham 
med  Titlen  af  sin  »Medhjælper  i  Eegeringen«  (adjutor  im- 
perii)  og  understettede  ham,  naar  han  i  Senatet  udbad  sig 
Embeder  eller  Statholderskaber  for  sine  Tilhængere.  Det 
slaviske  Senat  søgte  enhver  LejUghed  til  at  hædre  den  op- 
stigende Sol;  det  lod  oprejse  Statuer  til  Ære  for  ham,  i 
Theatrene,  paa  Torvene,  ja  selv  blandt  Legionerne  i  de  Qerne 
Provinser. 

Ved  at  indføre  Sejans  Datter  i  den  kejserlige  Familie 
havde  den  kloge  Kejser  dog  ladet  sig  forlede  til  en  Ufornuf- 
tighed. Ved  dett«  høje  Slægtskab  fremspirede  der  hos  den 
Ærgjerrige  et  giftigt  Kim,  og  hans  poUtiske  Planer  antoge 
en  større  og  farligere  Karakter.  Der  gik  en  Haabets  Stjerne 
op  i  Sejans  Sjæl,  om  end  for  Tiden  kun  dunkel  og  mat;  i 
Fremtidens  Fjerne  saa  han  allerede  Kejserkronen  paa  sit 
Hoved. 

Den,  som  nærmest  kunde  gjøre  sig  Forventninger  om 
Tronen,  var  Drusus,  Kejserens  eneste  Søn,  hvis  Gouvernør 
Sejan  tidligere  havde  været.  Drusus  var  ikke  længer  ung, 
men  over  30  Aar.  En  dygtig  Kriger  —  men  haard  og  vold- 
som, opfarende  og  heftig,  med  stærk  Tilbøjelighed  til  Gru- 
somhed og  Blodsudgydelse.  Hans  Træk  vare  ikke  Faderens 
ulig,  hans  Pande  mindre  intelligent,  hans  Miner  mere  haarde 
—  der  var  udbredt  et  næsten  dyrisk  Udtryk  over  hans  An- 
sigt. Hans  Statue  staar  i  Louvre  og  fremstiller  ham  i  det 
^jebUk,  han  træder  de  pannoniske  Oprørere  i  Møde  og  »slaar 

til  Lyd  med  Haanden«.  Men  han  var  aaben  og  oprigtig, 
uden  Spor  af  Faderens  Indesluttethed  og  Falskhed,  ikke  uden 
brave  Egenskaber.  Hans  venlige  Sindelag  mod  Stifbro- 
deren  og  Fætteren,  Germanicus,  hvem  Tiberius  var  bleven 
tvunges  til  at  adoptere,  hans  Omhu  og  Velvilje  for  dennes 
Barn  er  i  disse  morke  Tider  en  Sjældenhed.  Folket  var 
ham  ikke  ugunstigt;  om  man  end  ikke  elskede  ham  som 
den  ædle  Germanicus,  var  man  dog  langt  mere  tilfreds  med 
Sonnens  Aabenhed  end  med  den  skumle  og  tilslorede  Fader. 
I  «vrig  førte  den  sanselige  Drusus  et  meget  udsvævende 
Liv.  Var  der  gymnastiske  eller  theatralske  Lege,  tumlede 
han  sig  her ;  Nætterne  bortsvirede  han  i  Gjæstebud  og  Drik- 
kelag. "Dog  heller  saaledes«,  mente  Romerne,  «end  fjern 
fra  Mennesker  og  Fornøjelser,  i  ensom  og  mork  Vaagen  og 
Grublen«;  men  man  dadlede  hans  overvættes  Lyst  til  Blods- 
udgydelse ved  Gladiatorkampene,  en  Tilbøjelighed,  fortalte 
man,  som  den  unaturlige  Fader  søgte  at  blotte  for  at  gjøre 
Sønnen  forhadt  hos  Folket.  Det  karakteriserer  Drusus'  Gru- 
somhed, at  man  kaldte  det  skarpeste  Gladiatorvaaben  et 
•Drusussværd'). 

Sit  andet  Konsulat  havde  Sønnen  beklædt  sammen  med 
Faderen;  et  mørkt  Varsel!  Thi  det  var  en  almindelig  Overtro 
i  Rom,  at  det  var  skjæbnesvangert  og  dødbringende  at  have 
Tiberius  til  Kollega  i  Konsulatet,  og  at  de  Mænd,  i  hvis  Lod 
dette  uheldige  Staldbroderskab  faldt,  alle  vilde  lide  en  vold- 
som Død.  Denne  Overtro  slog  virkelig  til.  Tiberius  beklædte 
som  Prins  og  som  Kejser  i  alt  fem  Konsulater,  og  alle  hans 
fem  Kolleger  kom  voldsomt  af  Dage:  Varus  taldt  i  Germa- 
nien, Piso  dræbte  sig  selv,  Germanicus  døde  ved  Gift,  Dru- 
sus var  hans  fjerde,  Sejan  den  femte  Kollega! 

Aaret  efter  sit  Konsulat  blev  Drusus  forlenet  med  den 
tribuniciske  Magt,  efter  Traditionerne  i  Kejserfamilien  en  tavs 
Tilstaaelse  om,  at  han  var  udset  til  Kejserens  Efterfølger  og 
Rigets  Overherre. 

Drusus  var  altsaa  den  første  Hindring,  der  stod  Sejans 
højtflyvende  Planer  i  Vejen,  og  det  var  derfor  mod  ham,  at 
den  ærgjerrige  Yndling  rettede  sit  første  Angreb.  Prinsens 
Uforsigtighed  og  Opfarenhed  paaskyndede  hans  Undergang. 

Den  altformaaende  Minister  stod  mellem  Fader  og  Søn 
og  pustede  ved  given  Lejlighed  til  Uvenskabet  mellem  dem; 
Drusus  kunde  takke  Sejans  Anklage  for  mangen  haard  Til- 
rettevisniog  af  Faderen.  Dette  Forhold  begyndte  at  blive 
ham  utaaleligt.  Sejan  kunde  paa  sin  Side,  trods  sin  store 
Selvbeherskelse,  ikke  altid  glemme  sin  tidligere  Stilling  som 
Hovmester  hos  Prinsen,  Det  kom  til  heftige  Optrin  imellem 
dem  og  tilsidst  en  Scene,  hvor  den  brutale  Drusus  dødelig 
fornærmede  den  stolte  Minister.  Ved  en  Ordstrid,  som  op- 
stod mellem  dem,  forglemte  den  vilde,  opbrusende  Mand  sig 
i  den  Grad  mod  sin  Faders  fortroligste  Ven  og  sin  egen  for- 
henværende Mentor,  at  han  hævede  Haanden  og  truede  Sejan 
med  et  ørefigen.  Denne  traadte  udfordrende  et  Skridt  nær- 
mere til  Prinsen  for  at  vise  ham,  at  han  foragtede  hans 
Trusel,  men  den  rasende  Drusus  gjorde  Alvor  af  sin  Trusel 
og  slog  den  almægtige  Yndling  i  Ansigtet.  —  Dette  Slag 
var  skjæbnesvangert  for  Drusus.  De  romerske  Stormænd,  der 
hadede  den  ophøjede  Lykkeridder,  triumferede  og  jublede 
over  den  Beskæmmelse,  den  mægtige  Mand  havde  lidt.  Men 
den  stolte  Sejan  flammede  af  Hævntørst.  Og  det  var  ikke 
alene  hans  Stolthed,  der  var  ydmyget.  Hans  Liv  var  truet, 
naar  Prinsen  engang  steg  op  paa  Tronen,  og  denne  Begiven- 
hed kunde  ikke  være  fjern,  thi  den  66-aarige  Tiberius  nær- 
mede sig  sin  Alderdom  med  stærke  Skridt.  Ærgjerrighed, 
Hævn,  Bekymring  for  egen  Sikkerhed  arbejdede  og  gjærede 
nu  i  Sejans  lidenskabelige  Sjæl  og  udklækkede  afskylige 
Planer;  men  den  forste  Lidenskab  var  dog  den  egentlig  til- 
skyndende Magt,  DrivQedren  til  hans  Handhnger,  primus 
motor  i  hans  inderste  Selv. 

Drusus  lod  nu  enhver  Tvang  falde,  han  før  havde  paa- 
lagt sig  i  sine  Ytringer  om  Sejan.    Dennes  Fjender  og  Mis- 

undere,  hvis  Antal  ikke  var  ringe,  saa  i  Tronfølgeren  « Hæv- 
neren« for  deres  egen  Ydmygelse^  den  Underkastelse  og  Un- 
derdanighed, som  de  maatte  vise  en  Mand,  hvem  de  betragtede 
som  staaende  dybt  under  sig,  og  hvem  de  afskyede  og  for- 
bandede i  deres  Hjerter.  De  lyttede  med  Glæde  til  Drusus' 
Beklagelser:  at  det  var  en  Skjændsel  for  Kiget,  at  Kejseren, 
som  havde  en  Søn  og  Arving,  kaldte  en  anden,  en  fremmed 
« Medhjælper  i  Eegeringen«;  det  manglede  kun,  bemærkede 
han,  at  Sejan  benævntes  "Kejserens  Medregent" ;  kun  den 
første  Tanke  om  Tronen  var  dristig;  var  det  første  Skridt 
gjort,  fandtes  snart  villige  Værktøjer  og  Redskaber.  Garde- 
kommandanten havde  jo  Lejren  i  sin  Magt,  og  Tropperne 
vare  rede.  Sejans  Billede  stod  i  Pompejus'  Theater,  hans 
Afkom  vilde  fremtidig  høre  til  Kejserfamilien;  i  Sandhed, 
lagde  han  ironisk  til,  man  maatte  bede  til  Guderne,  at  de 
vilde  skjænke  ham  Beskedenhed  og  Maadehold  til  at  lade  sig 
nøje  med  denne  Stilling. 

Drusus  var  formælet  med  Livilla,  Germanicus'  Søster, 
sin  kjødelige  Kusine.  I  sit  tolvte  Aar  var  hun,  som  oven- 
for bemærket,  bleven  forlovet  og  senere  gift  med  den  da- 
værende Tronfølger,  Cajus  Cæsar,  Augustus'  Dattersøn,  der 
fandt  en  tidlig  Død  i  det  fjerne  Lykien;  derpaa  havde  hun 
som  ung  Enke  efter  Kejser  Tiberius'  Vilje  ægtet  hans  Søn, 
der  nu  var  den  eventuelle  Arving  til  Eiget.  I  sine  yngre  Aar 
havde  den  unge  Prinsesse  ikke  vakt  noget  stort  Haab  om  Skjøn- 
hed,  som  ellers  var  almindelig  i  Kejserfamilien;  men  den  ube- 
tydelige Knop  havde  nu  udfoldet  sig  til  en  dejlig  Rose.  Hun 
lignede  sin  Bedstemoder  Livia,  den  80-aarige  Kejsermoder, 
i  hendes  Ungdoms  straalende  Blomst,  men  hun  lignede  ikke 
Livia  i  Kyskhed. 

Livilla  levede  paa  en  taalelig  Fod  med  sin  anden  Ge- 
mal og  havde  skjænket  ham  3  Børn,  to  Tvillingbrødre, 
hvoraf  den  ene  tidlig  døde,  den  anden  blev  kaldt  Tiberius 
Gemellus,  og  en  Datter,  Julia.  Men  den  raa  og  til  Udsvæ- 
velser  hengivne  Drusus   tiltalte   ikke   den   aandrige   Livilla. 

Sejan  var  en  smuk  Mand,  udrustet  med  glimrende  Talenter 
OST  alle  de  Egenskaber,  der  pleje  at  gjere  Lykke  hos  Da- 
merne. Hans  ForferelseskuDster  fendt  derfor  en  gunstig 
Jordbund  hos  den  skjenne  og  letsindige  Prinsesse,  som  alle- 
rede kj endte  ham  fra  sin  første  Gemals  Tid.  Forforeren 
hyklede  en  lidenskabelig  Kjærlighed  til  hende,  og  denne 
Kjærlighed  blev  besvaret.  Saaledes  faldt  det  ham  ikke  van- 
skeligt at  vinde  den  utro  Hustru  for  sine  forbryderiske  Pla- 
ner; »thi  hvad  kan  en  falden  Kvinde«,  sukker  Tacitus,  »nægte 
sin  Elsker«. 

Han  forestillede  hende,  hvorledes  Drusus  stod  deres  Lykke 
i  Vejen,  og  udmalede  hende  med  de  mest  glimrende  Farver 
den  stolte  Triumf  forenet  med  hende  at  beherske  Verden. 
For  at  den  bedaarede  Kvinde  skulde  skjænke  sin  Elskers 
Ægteskabsløfter  større  Tiltro,  skilte  den  letfærdige  Don  Juan 
sig  fra  sin  egen  Gemalinde  Apicata,  der  havde  skjænket  ham 
3  Børn. 

Fra  den  Tid  var  Drusus  en  forraadt  Mand  i  sit  ^et 
Hus.  Hans  hemmeligste  Ytringer  til  sin  Gemalinde  om 
Sejan  bleve  af  hende  forebragte  Elskeren,  der  nu  nød  den 
dobbelte  Glæde  at  have  forfort  sin  Fjendes  Hustru  og  at 
bruge  hende  som  Redskab  til  Mandens  Undergang. 

Sejan  og  hans  Medviderske  vaklede  længe  i  Udfareisen 
af  deres  Plan.  Den  uhyre  Forbrydelse  at  rydde  Rigets  Tron- 
arving, Kejserens  eneste  Søn,  af  Vejen,  Frygten  for  at  op- 
dages, Vanskeligheden  i  at  vælge  de  fornødne  Hjælpere  og 
sikre  sig  deres  Troskab  og  Tavshed  bragte  dem  snart  til  at 
opsætte,  snart  til  at  forandre  deres  Plan.  Men  Drusus' 
lidenskabelige  Udbrud  mod  den  forhadte  Minister  tiltoge  i 
Styrke  Dag  for  Dag,  og  Sejan  indsaa,  at  han  maatte  skynde 
sig,  for  at  hans  Modstander  ikke  skulde  forekomme  ham. 

Livillas  Livlæge,  en  Græker  ved  Kavn  Eudemus,  der  var 
sin  Herskerinde  ubrødelig  hengiven,  blev  valgt  som  Redskab 
og  draget  ind  i  Sammensværgelsen.  Man  aftalte  med  ham, 
at   han   ved  Hjælp   af  sin  Kunst  skulde   berede  Drusus  en 

Drik,  hvis  langsomme  Virkning  skulde  fremkalde  en  Død, 
der  kunde  betragtes  som  en  naturlig  Følge  af  Sygdom.  Prin- 
sens Kammertjener,  en  smuk  Yngling,  Eunuken  Lygdus, 
blev  ogsaa  indviet  og  overtalt  til  at  række  ham  den  om- 
talte Drik,  for  at  Drusus  ikke  skulde  fatte  Mistanke. 

Forbrydelsen  lykkedes.  Drusus  temte  Giftbægeret  uden 
Mistanke  og'  blev  syg,  uden  at  nogen  anede  Sagens  sande 
Sammenhæng.  Under  Tronfølgerens  Sygdom  afbrød  man 
ikke  de  offentlige  Forretninger,  og  ingen  anede  nogen  dødelig 
Udgang.  Sygdommen  gik  sin  Gang  og  endte  med  Døden. 
Kejseren  sørgede  paa  sin  Vis  over  Tabet  af  sin  Søn,  men 
bar  ikke  sin  Sorg  til  Skue.  Hans  Ydre  var  koldt  og  tavst 
som  sædvanlig.  Han  antog,  at  den  to  og  trediveaarige  Søns 
Udsvævelser  havde  lagt  ham  i  en  tidlig  Grav.  —  I  otte  Aar 
hvilede  Forbrydelsen  i  dyb  Hemmelighed;  først  ved  Sejans 
Fald  erfarede  Faderen  Sandheden. 

Medens  Sønnen  laa  Lig,  og  Begravelsen  endnu  ikke 
havde  fundet  Sted,  aflagde  Tiberius  et  Besøg  i  Senatet.  Kon- 
sulerne havde  forladt  deres  curuliske  Stole  i  denne  Sorgens 
Tid  og  sade  paa  Senatorbænkene;  den  dybe  Tavshed  af- 
brødes kun  af  Senatorernes  Taarer  og  Hulken;  man  viste 
Herskeren  sin  Sorg  eller  fremhyklede  den,  men  Kejseren  bød 
Konsulerne  begive  sig  til  deres  vante  Pladser,  bekæmpede  sit 
frembrydende  Suk  og  begyndte  sin  Tale: 

Naar  andre  Sørgende,  sagde  han,  næppe  kunde  taale  at 
se  deres  nærmeste  Slægtninge  eller  at  skue  Dagens  Lys, 
kunde  det  maaske  forundre  dem  at  se  ham  her.  Det  var 
ikke  noget  Tegn  paa  Karaktersvaghed  hos  andre,  og  Sorgen 
skete  sin  Ket.  Han,  Kejseren,  søgte  dog  stærkere  Trøste- 
grunde ved  Statens  Arne,  i  Arbejde.  Derpaa  beklagede  han 
sin  bedagede  Moder,  Livia,  « Julia  Augusta«,  der  maatte  over- 
leve sin  Sønnesøn,  han  berørte  sin  Søns  bratte  Ungdomsdød, 
sin  egen  tiltagende  Alder  og  bad  tilsidst  om  at  fore  Ger- 
manicus'  ældste  Sønner,  Nero  og  Drusus,  ind  i  Senatet. 
Konsulerne  ilte  ud  i  Forhallen  til  de  unge  Prinser,  som  med 

blege  Miner  ventede  paa  at  kaldes  ind,  satte  Mod  i  dem, 
førte  dem  ind  i  Senatet  og  stillede  dem  foran  Tiberius. 
Kejseren  tog  dem  begge  i  Haanden  og  sagde:  »Forsamlede 
Fædre!  Disse  Faderløse  overgav  jeg  til  deres  Onkel,  min  Søn, 
og  bad  ham,  skjønt  han  selv  havde  Børn,  at  tage  sig  af 
dem  som  sit  eget  Blod  og  opdrage  dem  for  sig  og  Efter- 
verdenen. Nu,  da  Døden  har  bortrevet  mig  Drusus,  besvær- 
ger jeg  Eder  ved  Guderne  og  Fædrelandet:  Tager  Eder  af 
den  højsalige  Augustus'  Slægt,  opfylder  Eders  og  min  Pligt«. 

Derpaa  vendte  han  sig  til  de  unge  Prinser  med  de  Ord: 
•Nero  og  Drusus!  De  her  forsamlede  skulle  være  Eder  i 
Faders  Sted;  thi  Eders  Herkomst  er  saadan,  at  Eders  Ve  og 
Vel  staar  i  nøjeste  Forbindelse  med  Statens«. 

Der  hørtes  under  denne  Tale  kun  Suk  og  Graad  i  Senatet; 
efter  Talen  fulgte  derimod  Lykønskninger  til  de  unge  Prinser; 
thi  denne  højtidelige  Anbefaling  af  Germanicus'  Børn  forekom 
Senatorerne  betydningsfuld,  og  man  opfattede  Herskerens 
dunkle  Ord,  som  om  han  indrømmede  dem  den  Ket  til 
Tronen,  som  Sønnen  havde  baaret. 

Den  glade  Deltagelse,  som  Tiberius'  Ord  fandt  i  Senatet, 
dets  varme  Lykønskninger,  dets  dybe  Rørelse  ved  at  se  den 
ædle  Germanicus'  Blod  paa  Vejen  til  Tronen,  overtraf  langt 
den  Virkning,  som  Kejseren  havde  tilsigtet.  Det  gamle  Nag 
til  Germanicus'  Hus  blussede  paa  ny  op  i  Tyrannens  Bryst. 
Hvis  Anbefalingen  var  oprigtig  ment,  hvis  det  var  et  Glimt 
af  Godhed  i  Sorgens  Dage,  var  det  ogsaa  kun  et  Glimt,  der 
forsvandt  ligesaa  hurtig,  som  det  var  kommet. 

Senatet  bestemte  de  samme  Æresbevisninger  for  den 
hedengangne  Drusus  som  fire  Aar  tidligere  for  Germanicus, 
og  det  overgik  sig  selv  i  Smiger  og  Kryberi  mod  Kejseren. 
Drusus'  Begravelse  foregik  med  uhyre  Pragt.  I  en  uover- 
skuelig Række  bares  hans  Anebilleder  foran  Liget,  ligefra 
Æneas,  de  albanske  Konger,  Romulus,  de  gamle  sabinske 
Claudier  ned  til  hans  Bedstefader  Tiberius  Claudius  Nero. 
Kejseren,  hans  Fader,  holdt  rolig  og  fattet  bag  sit  Pontifexslør 

Ligtalen  paa  Forum,  og  Drusus'  Askekrukke  stedtes  til 
Hvile  i  det  kejserlige  Mausoleum  ved  Siden  af  Germanicus' 
Støv. 

Det  bør  ikke  her  forties,  at  der  circulerede  et  Rygte  om 
Drusus'  Død,  inden  Sandheden  kom  for  Dagen,  et  Rygte,  der 
forkastes  af  Tacitus,  men  beviser  to  Ting,  forst  at  man  an- 
tog, at  Kronprinsen  var  kommen  voldsomt  af  Dage,  at  man 
anede  Sandheden;  dernæst,  at  Tiberius  og  Sejan  vare  yderst 
forhadte  i  Rom,  og  at  man  tiltroede  dem  det  værste,  Sejan, 
hed  det,  havde  efter  Aftale  med  Livilla  og  Lygdus  forebragt 
den  Beskyldning  mod  Drusus,  at  Sønnen  pønsede  paa  at 
forgifte  Faderen  for  at  bestige  Tronen,  og  at  han  ved  et 
Gjæstebud,  hvortil  han  havde  indbudt  Tiberius,  vilde  række 
denne  en  forgiftet  Drik.  Tiberius,  hed  det  videre,  havde  ladet 
sig  overtale  til  at  tro  det,  og  da  man  tilbød  ham  Bægeret, 
rakt  det  til  Sønnen.  Drusus  havde  da,  uvidende,  som  han 
var,  om  den  onde  Sejans  Forbrydelse  og  Angivelse,  tømt 
Bægeret  rask  ned,  og  den  mistænksomme  Tiberius  havde  i 
denne  Sønnens  Foragt  for  Døden  set  Frygt  for  at  opdages 
og  Undseelse  for  Faderen. 


II. 

Drusus'  Død  havde  befriet  Sejan  fra  en  Modstander,  der 
bevogtede  ethvert  af  hans  Skridt  og  dannede  en  Modvægt 
mod  den  frække  Yndlings  stigende  Magt.  Først  nu  blev 
hans  Indflydelse  hos  Kejseren  afgjørende,  og  Tacitus  tilskriver 
denne  Omstændighed  den  Haardhed  og  Grusomhed,  som  nu 
begyndte  at  tage  Overhaand  i  Regeringen.  «I  Tiberius'  9de  Aar 
(23de  efter  Kristus)«,  siger  han,  « begyndte  Skjæbnen  at  for- 
virre den  velordnede  Stat,  Fyrsten  selv  at  rase  og  laane 
blodgjerrige  Mænd  sin  Arm».  Denne  mislige  Tilstand  opstod 
dog  ikke  pludselig;  endnu  var  hans  Regering  en  Blanding 
af  Godt  og  Ondt.  Men  Tiberius'  Sind  blev  Dag  for  Dag 
haardere,   Kriminalundersøgelserne,  Majestætsanklagerne  toge 

til  og  forfulgtes  med  starre  Strenghed.  Til  mange  af  disse 
Processer  er  Sejan  den  aabne  eller  hemmelige  Anstifter,  og 
det  er  hans  Kreaturer,  der  optræde  som  Anklagere.  Kejseren 
tog  nu  et  overordentligt  Hensyn  til  ham,  ødslede  Hæders- 
beviser og  Udmærkelser  paa  ham;  den  fornemme  romerske 
Adel  trængte  sig  om  den  almægtige  og  søgte  at  vinde  ham 
ved  Smigrerier  og  Underdanighed. 

Gardeobersten  miskjendte  ikke  de  Forhaabninger,  som 
Kejserens  Ord  i  Senatet  maatte  vække  hos  det  juliske  Parti; 
han  holdt  skarpt  Udkig  med  dette  Partis  Bevægelser  og 
skyede  intet  Middel  til  at  udspore  dets  Hensigter  og  fore- 
komme dets  Planer.  Han  vidste,  at  man  hadede  ham,  og 
at  Høje  og  Lave  i  disse  Sorgens  Dage  glædede  sig  over,  at 
Germanicus'  Stamme  blomstrede  frem  paa  ny.  Agrippina, 
Germanicus'  kyske  Enke,  den  store  Agrippas'  Datter,  om 
hvem  man  hviskede  i  Kom,  at  det  var  en  Datter  af 
Kejser  Augustus  og  hans  Datter  Julia,  hun,  den  stolte  Mo- 
der, dulgte  ikke  sin  Glæde  over  sin  Triumf.  Det  var 
en  modig  og  brav ,  men  herskesyg  Kvinde ,  en  heroisk 
Natur;  det  var  hende,  »Lejrenes  Moder »,  som  de  romerske 
Legioner  kaldte  hende,  der  stillede  sig  foran  de  flygtende 
Soldater  og  tvang  dem  til  paa  ny  at  kæmpe  med  Germanerne. 
Oldtiden  har  levnet  os  flere  Statuer,  som  fremstille  denne 
skjønne  Kvinde,  Julias  Datter,  Snart  se  vi  hende  i  hendes 
lykkelige  Dage,  ved  Siden  af  sin  berømte  Gemal,  modig  som 
hun  var  og  trodsende  Krigens  Farer;  en  anden  Statue  viser 
hende,  som  man  formoder,  efter  hendes  Gemals  tidlige  Død. 
Det  er  den  berømte,  dejlige,  siddende  Statue;  der  er  et 
mørkt  Udtryk  over  de  ædle  Træk;  den  urokkelige  Skjæbne 
har  knust  hendes  Haab;  men  den  store  Sjæl  kan  endnu  ikke 
tvinge  de  stolte  Tanker  tilbage,  som  i  Velmagtens  Dage 
fyldte  den. 

Denne  uformodede  Vending  krydsede  Forbryderens  Pla- 
ner, og  han  besluttede  at  rive  denne  anden  Skranke  ned, 
som  skilte  ham  fra  Tronen.   Det  første  Snigmord  var  lykkedes 

altfor  godt,  til  at  han  ikke  skulde  pønse  paa  et  andet.  Men 
Udførelsen  var  denne  Gang  forbunden  med  store  Vanskelig- 
heder. At  forgifte  Germanicus'  Børn  var  umuligt,  saa  længe 
to  hengivne  Vogtere  beskjærmede  dem ,  saa  længe  en 
Agrippina  stod  ved  deres  Side.  Denne  Kvinde  var  af  et  an- 
det Metal  end  den  svage  Livilla;  her  sank  Slangens  Forfø- 
relseskunster  magtesløse  til  Jorden;  Agrippinas  Kyskhed  var 
urokkelig,  prøvet,  af  ægte  Guld. 

Den  snedige  maatte  derfor  slaa  ind  paa  en  anden  Vej. 
Man  maatte  bruge  Kejserindemoderen,  Livias  og  hans  egen 
Elskerinde  Livillas  Had  til  Svigerdatteren  og  Svigerinden,  stille 
hende  i  et  mere  hadefuldt  Lys  end  tilforn  hos  Kejseren  som 
en  anden  Niobe,  der  stolt  af  sit  Afkom  og  baaren  af  Folkets 
Kjærlighed  stræbte  efter  Herskermagten  for  sine  Sønner. 
Spioner,  som  omgave  hende  og  hendes  Venner,  skulde  under 
Venskabsmaske  paa  én  Gang  puste  til  den  herskesyge  Kvin- 
des Stolthed  og  angive  ethvert  af  hendes  Skridt.  — 

Tyrannens  Mistanke  vaagnede.  Pontifices,  der  herte  til 
den  højeste  Adel,  og  samtlige  Præsteskaber  i  Kom  havde, 
uden  at  forespørge  sig  om  Tilladelse  hos  Kejseren,  optaget 
de  unge  Prinser  af  Blodet,  Nero  og  Drusus,  Germanicus' 
Sønner,  i  de  officielle  Bønner,  som  opsendtes  til  Guderne  for 
Kejseren.  Denne  egenmægtige  Fremfærd  fortørnede  ham. 
Han  lod  Pontifices  kalde  til  sig  og  spurgte  dem,  om  de 
havde  gjort  dette  paa  Agrippinas  Forlangende.  Da  de  næg- 
tede det,  lod  han  sig  nøje  med  at  give  dem  en  Tilrette- 
visning. I  Senatet  holdt  han  der  paa  en  skarp  Tale  og  advarede 
Senatorerne  mod  i  Fremtiden  at  opflamme  de  unge  Prinsers 
Ærgjerrighed  ved  utidige  Hædersbevisninger.  Denne  Lejlighed 
lod  Sejan  ikke  gaa  ubenyttet  hen.  Han  forestillede  sin  Herre 
og  Kejser,  at  Staten  var  delt  i  Partier  ligesom  i  en  Borger- 
krig; der  var  Folk,  som  kaldte  sig  Agrippinas  Parti,  og 
hendes  Tilhængere  vilde  forøges,  hvis  man  ikke  i  Tide  kuede 
dem.  Det  eneste  og  sikreste  Middel  til  at  standse  Tvedragten 
vilde  være  at  lade  nogle  af  de  modigste  falde. 

Saaledes  tillod  Tiberius,  at  man  anklagede  og  dømte 
flere  hejtstaaende  Personer,  der  stode  Agrippina  og  det  ger- 
maniske Hus  nær.  Caius  Silius,  en  berømt  Hærfører  paa 
den  Tid,  og  Titius  Sabinus,  Germanicus'  Yen,  bleve  begge 
anklagede.  Sabinus'  Proces  opsattes;  hvorimod  Processen 
mod  Silius  og  hans  Gemalinde  Sasia,  en  Veninde  af  Agrip- 
pina, indlededes.  Sasia  blev  forvist,  Sabinus  endte  sit  Liv 
ved  Selvmord  før  Processens  Udgang,  noget  ganske  almin- 
deligt blandt  den  Tids  Anklagede  af  hej  Rang  og  ædel 
Byrd.  Man  ansaa  det  for  værdigere  frivillig  at  gaa  den  ven- 
tede Død  i  Møde  end  at  lide  den  med  Skjændsel  ved  Bød- 
lens Haand.  Snart  efter  fulgte  en  Anklage  mod  Cremutius 
Cordus,  ogsaa  en  Ven  af  Germanicus'  Slægt,  en  berømt  Hi- 
storieskriver fra  den  Tid.  Hans  Forbrydelse  bestod  deri,  at 
han  i  et  historisk  Værk,  skrevet  under  Tyrannen  Tiberius' 
liegering,  havde  havt  Mod  og  Dristighed  til  at  kalde  Brutus 
og  Cassius,  Julius  Cæsars  ædle  Mordere,  de  »sidste  Komere«. 
Han  forekom  ogsaa  Domfældelsen,  førend  Processen  var  endt, 
og  hungrede  sig  ihjel.  Agrippina  gjennemskuede  Hensigten 
med  disse  Justitsmord,  og  den  ulykkelige  juliske  Ætling 
anede,  hvad  der  ventede  hende. 

Imidlertid  havde  Sejan,  beruset  af  sit  Held  og  overmodig 
af  sin  Lykke,  ladet  sig  forlede  til  et  Sliridt,  der  maaske  første 
Gang  vakte  et  Glimt  af  Mistanke  om  Yndlingens  ærgjerrige 
Planer  i  den  bedaarede  Herskers  Sjæl.  Det  er  ovenfor  berørt, 
at  hans  Datter  som  lille  Barn  var  bleven  forlovet  med  en 
af  Prinserne  af  Kejserhuset;  denne  Prins  døde,  og  Sejan 
høstede  ingen  Frugter  af  denne  Forbindelse.  Han  søgte  nu 
Lejlighed  til  en  intimere  Forbindelse  med  Herskerfarailien. 
Denne  tilbød  sig  af  sig  selv,  idet  hans  skjonne  Medviderske, 
Livilla,  var  utilfreds,  saalænge  hendes  ustadige  Elsker  ikke 
havde  opfyldt  det  givne  Ægteskabsløfte.  Livilla  var  nemlig 
ikke  hans  eneste  Kjærlighed.  Dio  Cassius  fortæller  os,  at 
denne  Adonis  »levede  i  utilladeligt  Elskovsforhold  med  næsten 
alle  de  romerske  Stormænds  Gemalinder  og  forstod  at  bruge 

dem  som  sit  Værktøj  for  at  komme  til  Kundskab  om  deres 
Mænds  hemmelige  Tanker.  Denne  Don  Juan  gjorde  sig  ingen 
Samvittighed  af  at  love  dem  sin  Haand,  indtil  han  havde 
lokket  det  ud,  han  ønskede  at  vide«.  Saaledes  kan  man  for- 
staa,  at  Livilla  i  sin  Angst  for  at  sikre  sig  hans  Kjærlighed 
trængte  stedse  heftigere  ind  paa  sin  Sejan,  at  han  skulde 
indfri  sit  [Lofte.  Alligevel  lod  han  forsigtig  over  et  Aar 
gaa  hen  efter  Drusus'  Død,  førend  han  dristede  sig  til  at 
foredrage  denne  vovelige  Sag  hos  Kejseren.  Han  gjorde  det 
i  et  Brev,  skjent  Tiberius  var  i  Kom;  thi  det  var  lovbefalet, 
naar  man  havde  et  Andragende  til  Cæsar,  at  gjøre  dette  skrift- 
lig, skjønt  han  var  personlig  tilstede  i  Hovedstaden.  Ho- 
vedindholdet af  dette  Brev  er  efter  Tacitus  følgende:  Den 
højsalige  Kejser  Augustus'  Velvilje  og  Tiberius'  mange  Gunst- 
bevisninger havde  vænnet  ham  til  at  anbetro  sine  Forhaab- 
ninger  og  ønsker  til  Fyrsten,  førend  han  opsendte  dem  til 
Guderne.  Han  havde  aldrig  bedet  om  glimrende  Æresbevis- 
ninger. Nattevaagen  og  Arbejde  i  Kejserens  Tjeneste,  som 
den  menige  Soldat,  var  det,  han  foretrak.  Alligevel  havde 
han  allerede  naaet  det,  som  han  ansaa  for  en  rundelig  Løn, 
at  være  bleven  agtet  værdig  til  Slægtskab  med  Kejserhuset. 
Dette  gav  ham  Anledning  til  større  Forhaabninger.  Da  han 
havde  hart,  at  Augustus  havde  udset  en  og  anden  romersk 
Ridder  til  et  Parti  for  sin  Datter,  maatte  Tiberius  have  sin 
Ven  i  Erindring,  naar  han  søgte  efter  en  ny  Gemal  for  Li- 
villa.  Alene  Æren  af  en  saadan  Forbindelse  var  ham  nok. 
Han  skulde  ikke  unddrage  sig  sin  nuværende  Embedsvirk- 
somhed, men  føle  sig  fuldkommen  tilfredsstillet  ved,  at  hans 
Hus  ved  en  saadan  Forbindelse  sikredes  mod  Agrippinas  For- 
nærmelser, og  det  sidste  ønskede  han  kun  for  sine  Børns 
Skyld;  thi  han  selv  troede  at  have  levet  længe  og  lykkelig 
nok  ved  Samlivet  med  en  saadan  Fyrste. 

Tiberius'  Svarskrivelse  fulgte  snart.  Den  var  affattet  i 
et  Sprog,  som  var  blevet  den  forstilte  og  uigjennemtrængelige 
Kejser  til  Vane  og  anden  Natur,  dunkelt,  tvetydigt,  tilsløret. 

ja  Søgt  Og  affekteret.  Isaar  Sveton  tillægger  hans  Stil  Prædi- 
katerne oaffectatio"  og  »morositas«,  kunne  vi  af  denne  lille 
Preve  se,  at  hans  Dom  er  retfærdig.  I  ovrig  talte  og  skrev 
Tiberius,  for  at  skjule  sine  Tanker,  og  heri  var  han  en 
Mester. 

Vi  give  dette  interessante  Aktstykke  ligesom  det  forrige 
Brev  efter  Tacitus  væsentlig  in  extenso.  Det  begyndte  med 
at  rose  Sejans  Troskab  og  Tjenester.  Derpaa  udbad  han  sig  Tid 
til  gjentagen  Overvejelse  af  Sagen.  Saa  hed  det:  Alle  andre 
Mennesker  behovede  kun  at  overveje  det,  som  de  antoge  for 
nyttigt  for  dem  selv.  En  Fyrste  var  anderledes  stillet.  I 
vigtige  Sager  var  den  offentlige  Mening  hans  Herre.  Derfor 
greb  han  ikke  den  Udvej,  som  laa  nær,  at  svare:  Livilla 
kunde  selv  afgjore,  om  hun  overhovedet  efter  sin  Mands  Dod 
\'ilde  indtræde  i  et  nyt  Ægteskab  eller  foretrak  at  forblive 
hos  sin  afdøde  Mands  Penater;  hun  havde  jo  en  Moder*) 
og  en  Bedstemoder**),  som  her  bedre  kunde  raade  end  han. 
Kej!  Han  vilde  gaa  mere  aabent  til  Værks.  Han  maatte  tage 
Hensyn  til  den  Qendtligsindede  Agrippina,  hvis  Vrede  vilde 
flamme  langt  heftigere  op,  naar  en  saadan  Forbindelse  havde 
skilt  Kejserhoffet  i  2  Partier.  Begge  Kvinders  (Agrippina, 
en  Julia,  og  Livilla,  en  Claudia)  politiske  Skinsyge  var  stor 
nok  i  Forvejen,  og  deres  Uenighed  rev  ogsaa  hans  Sanne- 
sønner (den  unge  Nero  og  Drusus  Germanicus)  med  sig. 
Hvad  vilde  Følgen  blive,  naar  Stridighederne  forstørredes  ved 
en  saadan  Ægteskabsforbindelse.  -Thi  deri  tager  Du  Fejl, 
Sejan,  naar  Du  tror,  at  Din  nuværende  Stilling  vilde  blive 
uforandret;  at  Livilla,  der  har  været  Cajus  Cæsars,  derpaa 
Drusus'  Gemalinde,  vilde  nedlade  sig  til  at  henleve  sit  Liv 
med  en  romersk  Bidder.  Og  sæt,  at  jeg  vilde  finde  mig 
deri;  tror  Du,  at  de  \ilde  taale  det,  som  have  kjendt  hendes 


*)  Antonia  minor,  den  ældre  Drnsus's  Enke. 
**)  Ldvia,  den  gamle  Eukekejseriude. 

Fader*),  hendes  Broder  Germanicus  og  vore  høje  Forfædre. 
Tilvisse!  Du  mener  det  oprigtig  med  at  blive  indenfor 
Grænserne  af  den  af  Dig  betegnede  Stilling.  Men  disse  høje 
Embedsmænd,  disse  fornemme  Herrer,  som  trænge  sig  frem 
mod  Din  Vilje  og  give  Kaad  i  alle  Ting,  de  udtale  det  alle- 
rede højt,  at  Du  for  længe  siden  har  overskredet  en  Ridders 
Rettigheder  og  har  opnaaet  langt  mere  end  min  Faders  (o: 
Adoptivfaderen  Augustus)  Venskab  har  tilstaaet  Dig.  Fordi 
de  misunde  Dig,  saa  anklage  de  ogsaa  mig.  Du  gjør  den 
rigtige  Bemærkning:  »Augustus  har  jo  ogsaa  tænkt  paa  at 
give  sin  Datter  Julia  til  en  romersk  Ridder«.  Det  var  ikke 
forunderligt,  om  Kejseren,  optaget  af  alle  Slags  Forretninger 
og  Arbejder,  i  Bevidstheden  om,  hvor  højt  han  vilde  hæve 
en  Mand,  som  han  ved  et  saadant  Ægteskab  havde  stillet 
over  andre,  i  Samtale  nævnte  Cajus  Proculejus  og  andre  som 
mulige  Svigersønner;  disse  Mænd  levede  i  fuldstændig  Rolig- 
hed og  Tilbagetrukkethed  og  gave  sig  ikke  af  med  Stats- 
sager. Men  hvis  Augustus'  Overvejelse  og  Betænkning  skal 
have  nogen  Betydning  for  os,  hvor  betydningsfuldt  var  det 
da  ikke,  at  han  formælede  sin  Datter  med  Marcus  Agrippa, 
senere  med  mig?  Dette  har  jeg  nu,  som  mit  Venskab  byder, 
ikke  villet  holde  tilbage;  i  øvrig  vil  jeg  hverken  træde  Dig 
eller  Livilla  i  Vejen.  Hvad  jeg  selv  har  tænkt  paa,  ved 
hvilke  Slægtskabsbaand  jeg  endnu  vil  knytte  Dig  til  mig, 
derom  vil  jeg  ikke  videre  udelade  mig.  Kun  dette!  Der  er 
ikke  nogen  Ophøjelse,  at  jo  Din  Fortjeneste  og  Dit  Sindelag 
mod  mig  fortjener  den,  og  ved  given  Lejlighed  vil  jeg  hver- 
ken fortie  det  i  Senatet  eller  for  Folket«. 

Dette  Svar,  et  Afslag  indklædt  i  smukke  Talemaader, 
kunde  være  beroligende,  smigrende  som  det  var,  og  vække 
Forhaabninger,  naar  det  ikke  kom  fra  Tiberius.  Sejan  for- 
stod at  læse  under  Linierne  og  mærkede,  at  han  var  gaaet 
for  vidt;    han  indsaa,    at   ikke  alene  hans  Ægteskabsplaner 


*)  Drusus,  Tiberius'  Broder,  der  døde  i  en  ung  Alder  i  Germanien. 

vare  strandede,  men  at  han  endogsaa  havde  at  frygte  for  sin 
Indflydelse.  Desto  ivrigere  søgte  han  at  udslette  det  ufor- 
delagtige Indtryk  og  at  bortmane  den  vakte  Mistanke.  Han 
besvor  sin  Herre  i  sit  Svar  ikke  at  laane  øre  til  snigende 
Rygter  og  Folkesnak,  som  kun  vare  grundede  paa  Nid  og 
Misundelse. 

Sejan  plejede  at  aabne  sit  Hus  til  offentlige  Audienser. 
Den  fornemme  Verden  i  Rom  indfandt  sig  her  for  at  gjore 
den  almægtige  Minister  sin  Opvartning,  men  i  Virkeligheden 
for  at  belure  ham  og  faa  Stof  til  at  bagvaske  ham.  Der 
var  en  uhyre  Tilstrem ning  til  hans  Hus;  saa  stor  var  Mæng- 
den, at  en  Bænk  i  hans  Atrium  knækkede  over  under  dens 
altfor  store  Byrde.  Nu  havde  Sejan  gjerne  lukket  sit  Hus  for 
disse  paatrængende  Gjæster,  der  under  Ydmyghedens  og  Un- 
derdanighedens Maske  pønsede  paa  hans  Undergang;  men 
dette  vovede  han  ikke.  Det  vilde  være  i  hej  Grad  uklogt 
og  undergrave  hans  Magt.  Han  gik  en  anden  Vej.  1  Stedet 
for  at  fjerne  den  opvartende  og  tilbedende  Skare  segte  han 
at  Qerne  Kejseren.  Tiberius  havde  ingen  Forkjærhghed  for 
Rom  og  havde  hemmelig  besluttet  tidlig  eller  sildig  at  for- 
lade Byen  og  opslaa  sin  Residens  et  andet  Sted.  Dette  For- 
sæt segte  den  Listige  paa  enhver  Maade  at  bestyrke  og  frem- 
skynde. Den  menneskesky  Tiberius  holdt  ikke  af  at  deltage 
i  den  larmende  Hobs  Folkeforlystelser;  han  trak  sig  tilbage 
og  viste  sig  ikke  i  Theatret  og  Circus,  som  fordum  hans  af- 
døde Sen;  men  Kejseren  kunde  ikke  aldeles  undgaa  at  blande 
sig  i  det  offentlige  Livs  mangehaande  Adspredelser  og  længtes 
efter  en  endnu  større  Ro  og  Ensomhed.  Denne  Længsel 
stræbte  Sejan  at  opflamme.  Et  landligt  Livs  stille  Glæder, 
forestillede  han  sin  Herre,  vilde  først  forjage  de  urolige  og 
mørke  Tanker  og  befri  ham  for  den  raa  Folkemasses  Larm 
og  Stej.  Naar  Kejseren  ikke  mere  var  i  Rom,  men  paa  sin 
Villa  langt  borte  fra  Hovedstaden,  naar  Adgangen  til  ham 
var  i  hans  Haand,  naar  alle  Brevskaber  til  Kejseren  gik 
gjennem   ham   og   hans  Prætorianere,   vilde   hans  Magt  og 

Indflydelse  faa  foraget  Udstrækning,  idet  det  ensomme  Op- 
holdssted, den  gamle  Mands  tiltagende  Alderdom  og  Længsel 
efter  Ro  kunde  gjare  ham  tilbøjeligere  til  at  overlade  Rege- 
ringens Byrder  endnu  mere  i  Yndlingens  Haand.  Sejan 
gjorde  Regning  paa  at  ledsage  Kejseren  og  tilbringe  den 
meste  Tid  hos  ham;  denne  Bortfjernelse  fra  Rom  vilde  af 
sig  selv  hæve  de  Stores  Opvartning  hos  ham  og  bidrage  til 
at  formindske  Folkets  Uvilje  mod  den  forhadte  »Tuscer«. 

Imidlertid  fortsattes  Forfølgelserne  mod  Agrippinas  Til- 
hængere. Claudia  Pulchra,  hendes  Slægtning  og  Veninde,  blev 
anklaget  af  den  bekjendte  Taler  Domitius  Afer  for  Ægte- 
skabsbrud og  Giftforsøg  mod  Kejseren.  Agrippina  troede,  at 
man  ved  denne  Dames  Fald  vilde  forberede  hendes  egen 
Undergang.  Altid  heftig,  som  hun  var,  nu  ophidset  ved  sin 
Venindes  Livsfare,  ilte  hun  personlig  til  Kejseren.  Hun  traf 
ham  beskæftiget  med  at  ofre  foran  Augustus'  Statue.  Denne 
Lejlighed  greb  hun  og  bebrejdede  ham  med  Bitterhed,  hvor 
lidet  det  sømmede  sig  at  ofre  til  den  guddommelige  Augu- 
stus og  forfølge  hans  Slægt.  -Ikke  i  stumme  Billeder  aan- 
dede  og  levede  den  forgudede,  men  i  hans  Efterkommere; 
hun,  hans  sande  Billede,  udsprungen  af  den  højsaliges  him- 
melske Blod,  saa  nu  Faren  og  hyllede  sig  i  Sorgens  Dragt«, 
Pulchra  var  kun  et  Skjul,  man  vilde  myrde  hende;  hendes 
Veninde  faldt  kun,  fordi  hun  uden  at  lade  sig  skræmme  af 
Sosias  Exempel  havde  bevist  hende,  Agrippina,  Fortrolighed 
og  Venskab.  Den  modige  Kvindes  heftige  Ord  greb  Tiberius 
med  stærk  og  dyb  Bevægelse  og  fremlokkede  af  hans  tavse 
Bryst  et  sælsomt  Ord.  Et  øjeblik  glemte  han  sig  og  var 
sig  selv.  Han  greb  sin  Svigerdatters  Haand  og  svarede  hende 
med  en  skærende  Ironi  med  et  græsk  Vers:  «Min  Datter! 
tror  Du,  man  gjør  Dig  Uret,  fordi  Du  ikke  hersker?«  (Si 
non  dominaris,  tiliola,  injuriam  te  accipere  existimas).  Sorg, 
Harme  og  Forbitrelse  kastede  den  stolte  Prinsesse  paa 
Sygelejet. 

Hendes  Datter,  Agrippina  den  yngre,  den  senere  Kejser 
Neros  berygtede  Moder,  fortalte  i  sine  nu  tabte  Memoirer, 
hvori  hun  skildrede  sin  og  sin  Slægts  Historie,  at  Kejser 
Tiberius  engang  besøgte  hendes  Moder  i  denne  Tid,  medens 
hun  laa  syg.  Da  Agrippina  saa  Kejseren,  kunde  den  saarede 
Kvinde  ikke  holde  sine  Taarer  tilbage,  men  græd  længe  og 
stille.  Kejseren  sad  hos  hende  og  iagttog  en  dyb  Tavshed. 
Endelig  brød  hun  denne  uhyggelige  Stilhed.  Hun  besvor 
ham  at  hæve  hendes  ensomme  og  forladte  Stilling  ved  at 
give  hende  en  Gemal;  hun  besad  endnu  Ungdom.  For  en 
kysk  Kvinde  var  der  ingen  anden  Frelse,  ingen  anden  Sik- 
kerhed uden  i  Ægteskabet.  Der  var  dog  vistnok  Mænd  i 
Staten,  som  vilde  anse  det  for  en  Ære  at  formæles  med  en 
Datterdatter  af  den  højsalige  Kejser  Augustus,  Germanicus' 
Enke  og  antage  sig  hende  og  hendes  Børn.  Tiberius'  skarpe 
^je  opdagede  strax  den  Fare,  som  truede  i  dette  Forlan- 
gende. Hvad  den  fejrede  Augustus  uden  Fare  kunde  gjore, 
det  kunde  let  koste  den  forhadte  Tiberius  Tronen.  For  ikke 
at  synes  fornærmet  ved  hendes  Bøn  eller  forraade  sin  Frygt 
i  Ord  eller  Miner,  forlod  han  hende  øjeblikkelig  uden  at 
svare  hende  med  et  eneste  Ord,  skjønt  den  ulykkelige,  for- 
ladte Agrippina  søgte  at  holde  ham  tilbage. 

Nu  lykkedes  den  listige  Sejans  mørke  Planer.  Agrip- 
pina brød  aabenlyst  med  Kejseren.  Der  sneg  sig  Mennesker 
ind  i  den  frimodige  Kvindes  Fortrolighed,  som  under  et  hyk- 
lersk  Skin  af  Venskab  advarede  hende  mod  at  spise  hos  ham. 
Man  hviskede  til  hende,  at  Giften  lurede  paa  hende  ved 
Taflet.  Agrippina,  hvis  stolte  Karakter  afskyede  enhver  For- 
stillelse, indfandt  sig  ved  det  kejserlige  Taffel,  men  lod  alle 
Retterne  urørte  gaa  sig  forbi.  Tiberius  lagde  Mærke  dertil 
eller  blev  af  tjenstagtige  Aander  gjort  opmærksom  derpaa. 
Slaverne  bare  i  det  samme  -Øjeblik  nogle  Frugter  ind.  Kej- 
seren, som  vilde  prøve  hende,  tog  et  Æble  og  rakte  det  til 
hende,  idet  han  roste  dets  fortrinlige  Smag.  Agrippina,  som 
nu  blev  mere  bestyrket  i  sin  Mistanke,  overgav  det  urørt  til 

hendes  opvartende  Slave.  Tiberius  saa  dette  og  vendte  sig 
derpaa  til  sin  Moder  Livia  med  den  Bemærkning,  at  det  ikke 
vilde  være  forunderligt,  om  han  besluttede  haardere  Ting 
mod  en  Kvinde,  der  mistænkte  ham  for  at  ville  forgifte  hende. 
Denne  Begivenhed  blev  ikke  skjult  og  gav  Anledning  til 
mange  Rygter  i  Eom.  Det  hed  sig,  at  Herskeren  hemmelig 
forberedede  Agrippinas  Undergang.  Fra  nu  af  blev  hendes  og 
hendes  to  Sønners  Stilling  hojst  betænkehg,  da  Tiberius  af- 
brød enhver  Forbindelse  med  hende  og  snart  efter  for  be- 
standig fjernede  sig  fra  Rom. 

III. 

Det  var  i  Høsten  i  Aaret  26  efter  Kristus,  at  Kejser 
Tiberius  udførte  sin  længe  nærede  Plan  at  forlade  Hoved- 
staden. Han  rejste  til  Campanien,  tilsyneladende  for  personlig 
at  indvie  to  Templer,  Jupitertemplet  i  Capua  og  Augustus- 
templet i  Nola,  hvor  den  gamle  Kejser  udaandede  sit  sidste 
Suk  i  Livias  Arme;  men  det  var  hans  hemmelige  Vilje  for 
bestandig  at  leve  fjernt  fra  Rom.  Stjernetyderne  i  Hoved- 
staden forkyndte,  at  han  havde  forladt  Byen  under  saadanne 
Constellationer,  at  han  ikke  mere  vilde  vende  tilbage.  Dette 
himmelske  Udsagn  blev  mange  til  Fordærvelse,  idet  man  var 
uforsigtig  nok  til  ikke  at  holde  sin  Glæde  og  sin  Tunge  til- 
bage og  offentlig  at  forudsige  den  68-aarige  Kejsers  fore- 
staaende  Endeligt. 

Hans  Følge  var  lille.  En  eneste  Senator  med  Konsul- 
rang, Cocceius  Nerva,  Roms  største  Retslærde,  Sejan  og  en 
romersk  Ridder,  Curtius  Atticus,  der  nedstammede  fra  den 
berømte  Atticus,  Ciceros  Ven,  fulgte  med  som  hans  Kava- 
lerer. Det  øvrige  Følge  bestod  af  græske  Videnskabsmænd, 
som  skulde  tjene  den  lærde  Kejser  til  Underholdning.  Kort 
efter,  at  han  var  afrejst  fra  Byen,  erfarede  man,  at  hans  Liv 
havde  svævet  i  stor  Livsfare,  og  at  hans  Yndling  og  altfor- 
maaende  Minister    havde   reddet   sin  Herres  Liv.     Tiberius 

var  med  sit  Følge  taget  ind  paa  et  Landgods  eller  Villa,  som 
førte  Navnet  Spelunca.  Det  laa  i  Latium  mellem  Amyklæ 
og  de  fundaniske  Bjerge.  Paa  Grund  af  den  hede  Åarstid 
havde  Kejseren  ladet  Taflet  dække  i  en  kalig,  af  Naturens 
Haand  dannet  Grotte,  hvoraf  Villaen  forte  sit  Navn.  Midt 
under  Taflet  styrtede  en  Del  af  den  forreste  Klippehvælving, 
som  dannede  Udgangen  af  Grotten,  ned  blandt  Gjæsterne  og 
begravede  flere  opvartende  Slaver  under  de  nedfaldende  Sten- 
masser. En  panisk  Skræk  greb  alle.  I  broget  Forvirring  og 
vild  Angst  styrtede  man  mod  Udgangen;  Sejan  alene  beholdt 
hele  sin  Koldblodighed.  Med  hurtig  Aandsnærværelse  bejede 
han  sit  Kæmpelegeme  over  den  hjælpeløse  Kejser,  skjærmede 
ham  med  sin  Krop  og  afværnede  med  herkulisk  Kraft  de  ned- 
styrtende Stene.  I  denne  Stilling  blev  han  funden  af  Dra- 
banterne, som  ilte  til  Hjælp;  Kejseren  var  frelst.  I  denne 
vidunderlige  Redning  ved  sin  Yndlings  Mod  og  Dødsforagt 
saa  Verdens  rigeste  Behersker  et  Varsel  fra  Guderne  om 
hans  Troskab.  Nu  var  den  skumle  Mistanke  udslukt,  og 
Tiberius  byggede  fastere  paa  sin  Ven  end  tilforn. 

Det  er  ovenfor  omtalt,  at  Drusus'  Død  havde  forandret 
det  Claudiske  og  Juliske  Parties  Stilling  og  at  det  Juliske, 
Germanicus'  Slægt,  var  traadt  frem  i  Forgrunden.  Den  snig- 
myrdede Tronfølger  havde  vel  efterladt  en  Søn,  Tiberius 
Gemellus,  men  det  var  kun  et  umyndigt  Barn.  Agrippinas 
to  ældste  Sønner,  Nero  og  Drusus,  vare  dengang  i  deres 
Ynglingalders  blomstrende  Aar  (20  og  18  Aar),  og  den  ældste, 
Nero,  betragtedes  af  Folket  som  den  legitime  Tronfølger 
(proximus  succession!).  Nero  var  en  mild,  men  svag  Natur, 
der  manglede  Mod  og  Daadskraft.  Han  var  den  af  Brødrene, 
som  Moderen  foretrak.  Man  havde  formælet  ham  med  Julia, 
den  afdøde  Drusus'  og  Livillas  Datter.  Den  yngre  Son  Drusus 
var  derimod  en  vild,  forvoven,  trodsig  Natur  (atrox  et  præ- 
ferox  ingenium),  som  stod  Moderen  Ijernere  og  misundte  den 
ældre  Broder  hans  Forhaabninger  om  Tronen.  Den  liden- 
skabelige og  herskesyge  Agrippina    kan   ikke  fritages  for  at 

have  smigret  sine  Sønners  Ærgjerrighed  og  opflammet 
deres  Haab.  Det  var  især  den  ældre,  hendes  Yndling,  som 
hun  havde  opmuntret  til  at  vise  sig  sin  høje  Byrd  værdig 
og  træde  i  sin  berømte  Faders  Spor.  Den  unge  Prins  var 
ikke  blottet  for  Ærgjerrighed  eller  ufølsom  for  sin  Moders 
Tale.  Desuden  bearbejdedes  han  daglig  af  sine  ældre  Clienter. 
og  sit  Tjenerskab.  Man  forestillede  ham,  at  det  gjaldt  om 
at  træde  modig  og  dristig  op  for  Folket;  en  selvtillidsfuld 
Holdning  vilde  imponere  og  bøje  den  almægtige  Sejan. 

Den  uerfarne  Yngling  lod  sig  lokke  af  denne  daarlige 
Tale;  han  lod  sig  af  disse  Opmuntringer  forlede  til  farlige 
Ytringer,  som  Sejans  lejede  Spioner  og  Kreaturer,  der  om- 
gave Nero,  opsnappede  og  forebragte  Ministeren.  Ja,  den 
rænkefulde  brugte  hans  Gemalinde,  Julia,  sin  egen  Elsker- 
indes Datter,  som  et  Redskab  til  hendes  Mands  Fordærvelse, 
idet  hun  for  sin  Moder,  Livilla,  røbede  sin  Gemals  hemme- 
lige Tale,  hans  frembrydende  Suk,  hans  urolige  Drømme. 
Sejan  havde  gjort  mere,  han  havde  ansporet  den  yngre  Broders 
Qendtlige  Sindelag  mod  den  ældre,  havde  sneget  sig  ind  i  hins 
Fortrolighed  og  ophidset  hans  Vildhed  og  Forvovenhed.  Allerede 
før  Kejserens  Afrejse  fra  Eom  var  den  forhadte  «Tuscer» 
allerede  skredet  langt  frem  i  disse  Intriger  mod  Nero,  og  de 
fjerntskuende  Hofmænd,  Ministerens  Tilhængere,  betragtede 
og  behandlede  ham  allerede  som  en  falden  Kronprins.  Den 
underfundiges  Fremfærd  mod  Agrippina  er  ovenfor  fortalt; 
hendes  Fald  var  nær  forestaaende.  Den  gamle  Li  via.  Kej- 
serens Moder,  havde  bevaret  en  betydelig  Indflydelse  og  Magt 
i  Statssager  og  herskede  over  Sønnen  ligetil  sin  højeste  Al- 
derdom og  Død,  skjønt  denne  gjerne  vilde  afryste  det  for- 
hadte Aag;  men  Livia  vilde  ikke  hjælpe  Agrippina,  sin  gamle 
Fjende.  De  yngre  Sønner,  Drusus  og  Cajus  Caligula,  vare 
endnu  ikke  umiddelbart  truede;  den  første  befandt  sig  med 
sin  Gemalinde,  Æmilia  Lepida,  hos  Kejseren  paa  Capreæ,  den 
sidste  traadte  senere  i  et  endnu  nærmere  Forhold  til  ham. 

Tiberius  havde  nemlig  begivet  sig  til  øen  Capreæ  efter 
at  have  indviet  de  omtalte  Templer  i  Campanien.  Her,  paa 
denne  ensomme  Klippeø,  bekjendt  for  sin  henrivende  Natar- 
sfcjønhed,  trak  den  skumle  Kejser  sig  tilbage  fra  Verdens 
Larm  og  TTro  og  henlevede  Resten  af  sit  lange  Liv  i  Ko 
og  Stilhed,  medens  han  holdt  Verdensrigets  Tøjler  i  sin 
Haand. 

Efter  hans  BortQernelse  fra  Hovedstaden  begyndte  Sejans 
Efterstræbelser  mod  Agrippina  og  Nero  aldeles  aabenlyst: 
skjønt  fraværende  ledede  Sejan  alt  ved  sine  talrige  Lejesvende. 
Man  omgav  dem  med  Militairvagter ,  der  havde  Befaling  til 
at  optegne,  hvilke  Budskaber  de  modtoge,  hvo  der  besøgte 
dem,  hvad  de  offentlig  og  privat  foretoge  sig.  Man  raadede 
dem  under  Skin  af  Medfølelse  til  at  undfly  til  Legionerne  i 
Germanien  eller  til  at  omføtte  Augustus'  Statue,  naar  der 
var  Trængsel  paa  Forum,  og  kalde  Folket  og  Senatet  til 
Hjælp.  Da  de  afviste  dette  falske  Kaad,  beskyldte  man  dem 
for  at  tænke  derpaa. 

Strax  i  Begyndelsen  af  Aaret  28  efter  Kristus  blev  den 
tidligere  begyndte  Proces  mod  Titius  Sabinus,  Germanicus' 
Ven,  optaaen  paa  ny;  han  blev  hurtig  domfældt  og  øjeblik- 
kelig slæbt  til  Døden.  Denne  Exekution,  som  forefaldt  paa 
Nyaarsfesten,  en  Fredstid,  paa  hvilken  ingen  Dødsdom  maatte 
ftildbyrdes,  var  noget  uhørt  i  Rom.  Overalt,  paa  Gader  og 
Pladser,  ad  hvilke  den  ædle,  ulykkelige  Sabinus  blev  slæbt, 
saa  man  Borgerne  flygte  forfærdede  bort;  nogle  vendte  end- 
ogsaa  tilbage,  fordi  de  frygtede,  at  man  skulde  se,  at  de 
havde  taget  Flugten. 

Tiberius,  der  kun  alt  for  villig  lyttede  til  den  snedige 
Sejans  giftige  Tale,  havde  i  en  Skrivelse  til  Senatet  erklæret, 
at  han  frygtede  sine  »Fjenders«  Efterstræbelser;  at  Sabinus 
havde  lejet  nogle  Frigivne  til  at  myrde  ham,  og  at  hans  Liv 
svævede  i  Fare.  Dette  var  Aarsagen  til  det  krybende  Senats 
voldsomme  Fremfærd  mod  Sabinus  og  hans  fremskyndede 
Afstraffelse;  men  Senatet  tvivlede  ikke  om,  at  Kejseren  ved  det 

betydningsfulde  Ord  « Fjender«  sigtede  til  Agrippina  og  Nero, 
og  holdt  sig  beredt. 

Midt  under  alt  dette  indtraf  den  bedagede  Kejserinde 
Livias  Død.  Hun  naaede  sit  86de  Aar  og  bevarede  sin  store 
Aands  fulde  Kraft  til  det  sidste.  Svære  Beskyldninger  tynge 
paa  denne  mærkelige  Kvinde,  og  Historien  kan  hverken  op- 
lyse dem  eller  befri  hende  for  dem.  Hendes  Son,  som  nu 
var  over  70  Aar,  han,  for  hvem  den  ærgjerrige  Moder  havde 
arbejdet,  kæmpet  og  syndet,  stod  kold  ved  hendes  Baare  og 
fulgte  hende  ikke  en  Gang  til  hendes  sidste  Hvilested. 

Med  hende  faldt  det  sidste  Bolværk,  der  skjærmede  Agrip- 
pina; thi  den  gamle  Kejserinde  havde  kun  villet  den  stolte 
Kvindes  Ydmygelse,  men  ikke  hendes  Død,  og  Sejan  havde  ikke 
vovet  at  trodse  hendes  Vilje.  Strax  efter  hendes  Død  blev 
der  i  Senatet  forelæst  en  Skrivelse,  et  kejserligt  Budskab,  som 
var  af  ældre  Dato,  men  efter  al  Sandsynlighed  i  længere  Tid 
holdt  tilbage  af  Livia.  Det  indeholdt  haarde  Beskyldninger 
mod  Agrippina  og  Nero.  Senatet  var  delt  i  sine  Meninger; 
man  var  i  Forlegenhed  om,  hvilken  Vej  man  skulde  slaa 
ind;  nogle  raadede  til  at  dømme  dem,  andre,  især  Junius 
Kusticus,  advarede  mod  Overilelse;  man  vaklede.  Pludselig 
omringes  Senatet  af  larmende  Folkemasser.  Med  Lynets 
Hurtighed  er  det  kejserlige  Budskab  løbet  over  den  uhyre 
By.  Man  hører,  at  Germanicus'  fejrede  Slægt  er  i  Fare, 
man  vil  ile  dem  til  Hjælp.  De  oprørte  Folkeskarer  bære 
Agrippinas  og  Neros  Billeder  foran  sig;  man  hører  høje  Eaab, 
at  Skrivelsen  er  underskudt  og  falsk;  at  man  mod  Kejserens 
Vilje  bereder  hans  Familie  Undergang;  at  Sejan  er  Anklagens 
virkelige  Ophavsmand.  Senatet  maatte  give  efter,  og  det  kom 
ikke  til  nogen  længere  Forhandling  den  Dag. 

Sejan  lod  sig  imidlertid  ikke  skræmme.  Han  drev  Ti- 
berius  til  skarpere  Forholdsregler,  og  en  ny  Skrivelse  indløb 
fra  Capreæ.  —  Endelig  erklærede  Senatet,  at  det  var  be- 
redt  til   Hævn    og    kun   ventede   paa   Kejserens   yderligere 

Kjendelse*).  Saaledes  gik  Sagen  igjennem,  og  Sejan  naaede 
sit  Maal.  Agrippina  blev  forvist  til  Oen  Pandataria,  hendes 
Søn  Nero  til  ^'en  Pontia,  to  øer  ved  Latium.  Da  man  forte 
den  ulykkelige  Moder  til  hendes  sørgelige  Forvisningssted, 
gik  man  frem  med  en  saadan  Haardhed,  at  den  Centurion, 
som,  sine  strenge  Ordre  lydig,  skulde  ledsage  hende,  slog 
hendes  ene  Øje  ud,  da  den  stolte  Kvinde  viste  ham  sin  For- 
agt. Baade  Moderen  og  Sønnen  døde  senere  Hungersdøden 
efter  Sejans  Fald,  Agrippina  frivillig,  skjønt  man  med  Vold 
vristede  hendes  Mund  op  for  at  bringe  Føden  ind,  Nero  der- 
imod paa  Kejserens  Befaling. 

Efter  at  have  fjernet  disse  to  farlige  Modstandere,  vendte 
Sejan  sig  mod  den  næstældste  Broder,  Drusus.  Her  gik  Spillet 
lettere.  Den  voldsomme  og  lidenskabelige  unge  Mand  gav 
mange  Lejligheder  til  Blottelse.  Vellystningen  valgte  sin 
sædvanlige  Vej;  han  besnærede  Drusus'  Gemalinde,  Lepida, 
med  sine  for  en  svag  Kvinde  uimodstaaelige  Forførelseskun- 
ster.  Hun  gav  efter  og  bagvaskede  sin  Gemal  hos  Kejseren. 
Drusus  fik  Befaling  til  at  forlade  Capreæ  og  begive  sig  til 
Eom,  en  Befaling,  som  tilkjendegav  Tiberius'  Unaade.  Men 
denne  milde  Fremfærd  tilfredsstillede  ikke  Sejan ;  han  frygtede 
for,  at  Kejseren  skulde  skifte  Sind  og  tage  Drusus  til  Naade 
igjen.  Derfor  lod  han  en  af  sine  Kreaturer,  Konsulen  Cas- 
sius  Longinus,  holde  et  Foredrag  i  Senatet,  hvori  denne  an- 
klagede Drusus.  Senatet  erklærede  Prinsen  for  Fædrelandets 
Fjende  ligesom  tidligere  Broderen  Nero,  og  Drusus  blev  inde- 
spærret i  et  af  de  underjordiske  Fængsler  i  Kejserpaladset. 

Nu  triumferede  Sejan.  Han  stod  ved  det  Maal,  hvor- 
efter han  i  saa  mange  Aar  havde  stræbt:  hans  Fjender  vare 
besejrede.  Han  havde  hævnet  sig  paa  sin  DødsQende  Drusus; 
den  mægtige  Livia  var  ikke  mere  og  kunde  ikke  træde  ham 
i   Vejen;    det  juliske,    før   saa   blomstrende   Hus  var   øde; 


*)  Her  standser  Tacitus'  Beretninger,    for    de   følgende   Begivenheder 
er  Dio  Cassius  Hovedkilden. 

Agrippina,  Nero,  Drusus,  alle  vare  fjernede.  Der  var  kun  én 
mandlig  Ætling  af  dette  Hus  tilbage,  den  unge  Cajus  Cali- 
gula,  som  blev  opdraget  hos  sin  Bedstemoder  Antonia,  Ger- 
manicus'  Moder;  men  hans  tidlige  Udsvævelser  lovede  ikke 
noget  langt  Liv.  Ved  en  hyklersk  Venlighed  og  forstilt 
Kulde  under  sin  Moders  og  sine  Brødres  Undergang  havde  han 
vundet  Kejserens  Sind;  paa  denne  Tid  lod  Tiberius  ham 
kalde  til  Capreæ.  Ham  vovede  Sejan  endnu  ikke  at  angribe. 
Derimod  var  Tiberius'  egen  Senneson,  Tiberius  Gemellus, 
endnu  kun  et  Barn. 

Senatet  hædrede  den  almægtige  Minister,  som  nu  stod 
paa  sin  Vældes  højeste  Punkt,  med  alle  optænkelige  Udmær- 
kelser. Det  dekreterede  et  Naadesalter  og  et  Venskabsalter 
med  Kejserens  og  hans  Vens  Statuer  paa  begge  Sider  og 
bestemte,  at  Sejans  Fødselsdag  skulde  forherliges  ved  offent- 
lige Fester  og  Lege,  Ofre  og  Gjæstebud,  medens  alle  For- 
retninger hvilte,  en  Æresbevisning,  som  hidtil  ikke  var  bleven 
nogen  Privatmand  til  Del  —  og  som  Kejseren  selv  for  sin 
Person  tilbageviste.  De  Statuer,  som  Senatet,  Ridderne  og 
Korporationerne  oprejste  til  hans  Ære,  vare  ikke  til  at  tælle; 
de  Gesantskaber  og  Deputationer,  som  afsendtes  fra  Eom 
til  Capreæ,  vare  hyppigere  rettede  til  Sejan  end  til  Kejseren. 
Man  overdrev  sin  Hyldest  og  sin  Smiger  paa  en  Maade,  som 
maatte  saare  Kejserens  Forrettigheder.  Man  opsendte  Bønner 
for  Sejan  ligesom  for  Kejseren;  man  ofrede  til  ham  som  en 
Gud;  man  svor  ved  Sejans  Lykke  (per  fortunam  Sejani)  lige- 
som ved  Kejserens.  Hvert  Aar  fornyede  Senatet  sine  Bønner 
til  Tiberius  og  hans  Yndling,  om  det  maatte  forundes  det 
snart  at  se  dem  i  Hovedstaden,  der  efter  Romernes  Fore- 
stilling betragtedes  som  det  egentlige  Fædreland.  Da  disse 
Bønner  længe  forbleve  frugtesløse,  og  man  hørte,  at  Kejseren 
og  Sejan  havde  gjort  en  Lystrejse  fra  Klippeøen  til  Cam- 
paniens  yndige  Kyster,  ilte  alle,  den  høje  Adel,  Senatorer, 
Riddere,  en  stor  Del  af  den  borgerlige  Befolkning,  til  Cam- 
panien  for  at  gjøre  dem  deres  Opvartning.     Med   ængstelig 

Iver  sagte  man  at  opnaa  en  Audiens  hos  den  almægtige 
Yndling,  en  vanskelig  Sag,  thi  han  var  endnu  mere  util- 
gængelig end  Kejseren  selv.  Man  maatte  sætte  alle  Midler 
i  Gang  for  at  faa  ham  i  Tale.  De  stolte  og  fornemme 
romerske  Patriciere  glemte  aldeles  deres  Rang  og  Stand; 
man  nedlod  sig  paa  fri  Mark  eller  ved  Strandbredden  og 
ventede  Dag  og  Nat  paa  det  gunstige  øjeblik,  da  det  maatte 
forundes  dem  at  indlades;  man  trodsede  Drabanterne  og  La- 
kajernes hovmodige  Væsen,  indtil  det  endog  blev  forbudt  at 
vente  paa  en  naadig  Audiens.  Saa  vendte  de,  som  ikke  vare 
blevne  agtede  værdige  til  at  indlades,  i  Angst  og  Bæven  tilbage 
til  Hovedstaden,  andre  derimod  i  usalig  Glæde  over  deres  Lykke, 
i  det  de  kun  lidet  anede,  at  dette  Yenskab  skulde  blive  dem 
skjæbnesvangert  og  livsfarligt.  Dette  skamløse  Kryberi  gjorde 
den  overmodige  Mand  endnu  mere  overmodig;  det  smigrede  ham 
at  se  Roms  fornemste  Mænd  i  Stovet  for  sig,  og  med  skadefro 
Glæde  iagttog  han  deres  ydmyge  Miner.  Dio  Cassius'  Be- 
mærkning ved  denne  Lejlighed  borer  baade  til  Nutiden  og 
Oldtiden.  »Folk,  der  ere  fedte  i  høj  Stand,  ere  ikke  ivrige 
efter  Æresbevisninger,  fordi  de  ere  sig  deres  Anseelse  hos 
andre  sikkert  bevidst;  den  derimod,  der  glimrer  med  laante 
Fjer,  finder  i  saadanne  Æiesbevisninger  en  nødvendig  Støtte 
for  at  bevare  sin  Stilling  og  ser  i  Undladelsen  deraf  en  kræn- 
kende Fornærmelse«. 

IV. 

Kejser  Tiberius  havde  skjænket  sin  Yndling  en  over- 
ordentlig Magt  for  at  benytte  ham  som  et  Redskab  mod  sine 
Fjender;  han  trængte  netop  til  en  Mand,  som  Sejan  var, 
baade  i  godt  og  ondt.  Men  Sejan  glemte,  beruset  som  han 
var  af  Lykkens  Glands,  der  endog  overstraalede  Kejserens 
egen,  at  Tyranner  bortkaste  deres  Redskaber,  naar  de  have 
brugt  dem.  Tiberius  begyndte  at  blive  betænkelig  især  siden 
hans  Yndlings  egenmægtige  Adfærd  mod  Drusus,  Germanicus' 
Søn.    Det  Vaaben,  Sejan  havde  benyttet  mod  andre,   truede 


428  Lucius  Ælius  Sejanus. 

med  at  blive  farligt  for  ham  selv;  som  Gardeoberst  stod  Se- 
jan  i  Spidsen  for  en  betydelig  Militairmagt  af  hengivne  Vete- 
raner, en  10,000  Mand,  rede  til  at  slaa  los,  naar  han  bed. 
Senatet  var  ved  Embeder  og  indbringende  Statholderskaber 
bundet  til  ham  og  draget  ind  i  hans  Interesser.  Alle  Stats- 
sager, hele  det  mægtige  Riges  Statscorrespondance  gik  gjen- 
nem  hans  Haand;  alle  Kejserens  Omgivelser  vare  hans  Ven- 
ner; gjennem  dem  erfarede  Sejan  ethvert  Skridt  af  Tiberius, 
medens  denne  forblev  uvidende  om  Sejans  Handlinger.  Den 
inddyssede  Mistanke  begyndte  igjen  at  vaagne;  maaske  gik 
hans  Ministers  Planer  videre,  end  han  anede.  Hans  morke 
Sjæl  overvejede  længe  og  udrugede  tilsidst  sin  skumle  Plan. 
Han  vilde  sætte  sin  Ven  paa  en  Prøve.  Han  vilde  under 
Skin  af  endnu  større  Ophøjelse  fjerne  ham  fra  sig  og  sende 
ham  til  Hovedstaden. 

Denne  Fremgangsmaade  stemmer  godt  overens  med  Kej- 
serens hele  lumske  Natur,  og  vi  kunne  ikke  give  de  Forskere 
Eet,  som  i  den  nyeste  Tid  have  opkastet  sig  til  Tiberius' 
Eiddere  og  Forsvarere,  (et  utaknemligt  Arbejde!)  og  have  paa- 
staaet,  at  Kejserens  Mistanke  ikke  var  vækket  og  Sejans 
Fald  ikke  besluttet,  da  han  sendtes  til  Rom. 

Sejan  blev  af  Kejseren  udnævnt  til  med  ham  at  beklæde 
Konsulatet  for  Aaret  31  efter  Kristus,  ikke  det  bedste  Varsel 
for  Yndlingen,  hvis  han  delte  Hovedstadens  Overtro.  Til- 
syneladende var  dette  en  stor  Ære  for  en  Mand  af  saa  ringe 
en  Fødsel  som  Sejan.  Den  beskedne  Mæcenas  havde  under 
Augustus  trods  sin  betydelige  Stilling  aldrig  naaet  denne 
Hæder.  —  Den  hyklerske  Tiberius  tog  en  øm  Afsked  med 
sin  Ven  ved  hans  Afsked  fra  Capreæ;  han  omarmede  og  kys- 
sede ham  under  Taarer,  i  det  han  udraabte,  at  det  var  ham, 
som  om  man  frarev  ham  en  Del  af  hans  eget  Jeg. 

Sejan  tiltraadte  sit  Konsulat  i  Rom,  Tiberius  sit  paa 
Capreæ.  Endnu  stod  den  af  Lykken  saa  vidunderlig  begun- 
stigede Mand,  som  det  syntes,  i  Ærens  Solskin.  Paa  alle 
offentlige  Steder  stode  Sejans  og  Tiberius'  Statuer  ved  Siden 

af  hinanden,  endogsaa  paa  Malerier  saa  man  dem  sammen. 
I  Theatret  saa  man  ved  Siden  af  Kejserens  forgyldte  Stol 
en  lignende  for  Sejan.  Senatet  bestemte,  at  begge  de  hcje 
Kolleger  i  5  Aar  skulde  beklæde  Konsulatet  sammen.  Ja, 
man  nævnte  Sejan  som  Tiberius'  Kollega  i  Kejsermagten. 
Naar  man  saa  den  uhyre  Trængsel  og  Tilløbet  foran  Ministerens 
Dåre  i  Rom  og  lagde  Mærke  til  den  dybe  Underdanighed, 
alle,  høje  og  lave,  Adelsmand  og  Borger,  viste  ham,  skulde 
man  tro,  at  Sejan  var  Kejser  i  Rom,  Tiberius  Herre  til  -Øen 
Capreæ.  Yndlingens  en  Gang  saa  brændende  Ønske  ved 
Slægtskab  at  komme  i  nøjere  Forbindelse  med  Kejserhuset 
var  allerede  opfyldt,  idet  han,  uvist  naar,  var  bleven  forlovet 
med  sin  gamle  Elskerinde,  Livilla.  Andre  have  ment,  at 
det  var  Julia,  Drusus'  Datter  og  den  forviste  Neros  tidligere 
Gemalinde,  som  var  hans  Forlovede. 

De  første  Maaneder  af  »Tuscerens«  Konsulat  var  det 
egentlige  Kulminationspunkt  og  Toppunktet  af  hans  Magt  og 
Vælde.  Men  nu  begyndte  den  gamle  paa  Capreæ  et  under- 
ligt Spil.  Der  indløb  Skrivelser  fra  ham  til  Senatet,  aabne 
Breve,  hvori  Sejan  snart  blev  rost  meget,  snart  meget  dadlet; 
nogle  af  hans  Venner  erholdt  Æresposter,  andre  fik  haarde 
Tilrettevisninger.  Snart  hed  det,  at  Kejserens  Helbred  var 
meget  slet,  og  at  han  snart  ventede  sin  Opløsning;  snart 
igjen,  at  han  befandt  sig  meget  vel  og  agtede  med  det  første 
at  gjæste  Rom.  Senatet  studsede.  Tiberius  nægtede  at  mod- 
tage det  af  Senatet  dekreterede  5  Aars  Konsulat  og  nedlagde 
sit  eget  Konsulat  for  dette  Aar.  Hvad  betyder  dette?  mum- 
lede Sejan,  men  maatte  holde  gode  Miner  og  gjøre  det 
samme;  de  saakaldte  Suffectkonsuler  traadte  i  Stedet  den 
15de  Maj  i  samme  Aar.  Men  nu  fulgte  en  Skrivelse,  som 
udnævnte  den  fratraadte  Konsul  Sejan  til  Pontifex  tilligemed 
den  unge  Caligula  og  overdrog  den  første  flere  Præsteskaber; 
Senatet  udtalte  et  smigrende  Tillidsvotum;  ved  et  Dekret 
opstillede  man  « Yndlingens«  Konsulat  som  et  Mønster  til 
Efterligning  og  skjænkede  ham  Prokonsularmagten.   Den  hæ- 

drende  Udnævnelse  til  Pontifex  havde  rigtignok  en  hvas 
Braad;  thi  i  den  samme  Skrivelse,  som  paa  en  Gang  udnævnte 
Sejan  og  Caligula  til  Pontifices,  omtalte  Kejseren  den  unge 
Caligula  i  smigrende  Udtryk  og  gav  paa  sin  taagede  Manér 
hemmelige  Vink,  der  tydede  saaledes,  som  om  Kejseren  havde 
i  Sinde  at  udnævne  Germanicus'  yngste  Søn  til  sin  Efter- 
følger. 

Dette  var  et  nyt  Slag  for  Sejan  og  vel  det  haardeste; 
thi  den  listige  og  forvovne  Lykkeridder  havde  gjort  Kegning 
paa,  at  Tiberius  vilde  give  sin  Navne,  den  lille  Tiberius 
Gemellus,  Fortrinet. 

Hvad  mente  den  gamle  Kejser  med  dette  formummede 
Maskespil!  Hvad  havde  Tyrannen  i  Sinde?  Det  er  rimeligt, 
at  han  spillede  en  Komedie,  der  var  beregnet  paa  at  prøve 
Sejans  Troskab  og  udforske  hans  Hensigter,  at  gjøre  ham 
sikker  ved  gjentagne  Gunstbevisninger  og  med  det  samme 
gjøre  Senatet  vaklende,  rokke  hans  Anseelse  hos  Adelen  og 
Folket  og  bibringe  alle  den  Tro,  at  Yndlingen  ikke  sad  saa 
fast,  som  man  troede,  i  sin  Herres  Gunst.  Naar  alt  var 
forberedt  og  det  rette  Ojeblik  kommet,  vilde  Herskeren  knuse 
sit  Redskab  med  et  eneste  Slag.  Dette  var  den  statskloge 
Tiberius'  Plan,  og  han  udførte  den  med  et  fuldendt  Me- 
sterskab. 

Sejan  begyndte  at  blive  urolig.  —  Dog  undervurderede 
han  Faren.  Endnu  tiltroede  han  sig  saa  megen  Indflydelse 
hos  sin  Herre,  at  han  mente  ved  sin  Nærværelse  at  kunne 
hæve  Kejserens  Forstemthed  mod  ham.  Han  udbad  sig  der- 
for Tilladelse  til  en  Rejse  til  Capreæ  eller  blot  til  Campanien 
under  det  Paaskud  at  besøge  sin  syge  Forlovede.  Men  Ti- 
berius bød  ham  at  forblive  i  Rom  og  tilkjendegav  ham,  at 
han  selv  snart  vilde  komme  dertil.  Snart  efter  fulgte  mis- 
tænkelige Symptomer;  en  kejserlig  Befaling  forbød  at  bringe 
nogen  dødelig  Ofringer;  i  de  kejserlige  Breve  blev  Vennen 
kaldt    « Sejan »    uden    de   sædvanlige    Smigernavne.    —    Man 

aabnede  øjnene;   man    mærkede,    at  den  kejserlige  Naades- 
sol  var  i  Nedgang;  man  begyndte  at  lade  Sejan  føle  det. 

V. 

Sejan  kjendte  Tiberius  for  vel  til  at  indse,  at,  naar  en 
Gang  hans  Gunst  virkelig  var  tabt,  kunde  den  aldrig  mere 
vindes  tilbage.  Da  var  det,  at  han  begyndte  at  conspirere 
mod  sin  Herres  Liv,  en  Sammensværgelse,  hvorom  vi  paa 
Grund  af  Kildernes  Mangelfuldhed  ere  meget  lidet  under- 
rettede. At  den  har  fundet  Sted,  staar  fast.  Mange  Sena- 
torer med  deres  frigivne  havde  sluttet  sig  til  ham,  Soldaterne 
vare  vundne  ved  Penge,  og  Sammensværgelsen  havde  i  en 
kort  Tid  naaet  en  betydelig  Udstrækning.  Det  var  en  Pro- 
tegé af  Sejan,  en  af  hans  Hjælpere,  der,  lokket  ved  Haabet 
om  rigelig  Belønning  for  Angivelsen,  aabenbarede  den  for 
Tiberius'  Svigerinde,  den  ædle  Antonia  Minor,  som  levede  i 
god  Forstaaelse  med  Kejseren,  hendes  afdøde  Mands  Broder. 
Hun  skrev  øjeblikkelig  en  egenhændig  Billet  til  Tiberius  og 
meddelte  ham  den  overhængende  Fare;  Billetten  overgav  hun 
til  Pallas,  hendes  paalideligste  og  trofasteste  Tjener,  som 
bragte  den  til  Capreæ.  Man  øjner  Skjæbnens  Finger;  Kvin- 
der havde  hjulpet  Sejan  til  Magten,  og  Kvinder  hjalp  at 
styrte  ham. 

Skjønt  Forbrydelsen  var  klar  som  Dagens  Lys,  vovede 
Kejseren  dog  ikke  at  overmande  sin  Modstander  ved  aabne 
Forholdsregler.  Den  72-aarige  Kejser  havde  i  5  Aar  siddet 
paa  sin  ensomme  Klippeø,  langt  borte  fra  Kom,  forladt,  som 
det  syntes,  af  sine  Embedsmænd  og  sine  Tjenere.  Nu  truedes 
han  med  Forræderi  og  aabenbart  Oprør  af  en  Mand,  der 
havde  en  Veteranhær  til  sin  Eaadighed;  han  selv  var  uden 
Tropper  og  uden  Pengemidler;  Hovedstaden  var  saa  godt  som 
i  den  troløse  Ministers  Haand.  Han  havde  ingen  anden  Hjælp 
end  sin  Personlighed  og  sin  Aand.  Men  denne  Personlighed 
var  frygtet,    skjønt  hadet,    og  udøvede  -en  dæmonisk  Magt 

over  Gemytterne;  og  denne  Aand  var  Underfundigheden, 
Falskheden,  Træskheden  selv.  Han  besluttede  sig  til  at  gaa 
Snigvejen,  som  tiltalte  hans  Natur  mest. 

Nu  begyndte  han  et  ejendommeligt  Spil.  Havde  hans 
Modstander  længe  ført  ham  bag  Lyset,  saa  hævnede  han  sig 
nu;  den  yngre,  Lærlingen,  maatte  vige  for  sin  ældre  Mester. 

Tiberius  lod  udsprede  det  Rygte,  at  han  vilde  beklæde 
Sejan  med  Tribunmagten,  en  Værdighed,  som  vilde  fore  Ynd- 
lingen et  Trin  nærmere  Tronen.  Tiberius  selv  og  Agrippa 
for  ham  havde  af  Augustus'  Haand  modtaget  denne  Hæders- 
post som  et  Forbud  paa  Magten,  og  Tiberius  havde  som 
Kejser  senere  beklædt  Kronprins  Drusus  dermed.  Medens 
den  af  Jupiter  bedaarede  Sejan  saa  sig  nær  sine  ønskers 
Maal  og  hoverede  med  sine  Tilhængere  over  Tiberius'  For- 
blindelse uden  at  ane,  at  Tordenskyen  hang  lige  over  hans 
eget  Hoved,  udnævnte  Kejseren  paa  Capreæ  i  dybeste  Hem- 
melighed Nævius  Sertorius  Macro  til  Præfekt  for  Garden  i 
Sejans  Sted,  overgav  ham  et  Brev  til  Senatet,  der  indeholdt 
svære  Klagepunkter  mod  Sejan  og  forsynede  ham  mundtlig 
med  de  fornødne  Instruxer.  I  disse  tilkjendegav  han  Macro, 
at  han  i  det  Tilfælde,  at  Sejan  og  hans  Parti  skulde  sætte 
sig  til  Modværge,  og  at  det  skulde  komme  til  Kamp  i  Roms 
Gader,  skulde  løslade  den  unge  Prins  Drusus  fra  hans  under- 
jordiske Fængsel  og  lade  ham  udraabe  til  Kejser. 

Den  ny  Gardeoberst  afrejste  i  største  Stilhed  fra  Capreæ 
og  ankom  om  Natten  til  Rom.  Han  begav  sig  strax  til 
Cajus  Memmius  Regulus,  den  ene  af  Suflfectkonsulerne,  Sejans 
Fjende,  (den  anden  var  hans  Kreatur)  og  meddelte  ham  Kej- 
serens Ordre.  Han  gjorde  ogsaa  sine  Meldinger  til  Græcinus 
Laco,  Chefen  for  de  7  Cohorter  Politisoldater  i  Rom.  Disse  to 
Mænd  traf  hurtig  i  samme  Nat  de  nødvendige  Forholdsregler. 

Den  næste  Morgen,  den  18de  Oktober,  den  skjæbne- 
svangre  Dag  i  Sejans  Liv,  forsamlede  Konsulen  Regulus  Se- 
natet i  Apollos  berømte  Tempel  paa  Palatium;  Macro  begav 
sig  tidlig  derhen  med  den  kejserlige  Skrivelse.      Paa  Vejen 

mødte  han  Sejan,  som,  ledsaget  af  en  Deling  af  sin  Garde 
og  et  talrigt  Felge,  ligeledes  begav  sig  til  Senatet.  Ved 
Synet  af  Macro  i  Kom  greb  en  mørk  Anelse  Ministeren,  og 
denne  Anelse  tog  til,  da  Macro  paa  hans  Spørgsmaal,  om 
han  ikke  havde  Breve  fra  Kejseren  til  ham,  gav  et  benæg- 
tende Svar.  Den  nye  kejserlige  Gardechef,  som  saa  Sejans 
bestyrtede  Miner,  fattede  sig  hurtig,  tog  ham  til  Siden  og 
hviskede  ham  fortrolig  i  øret,  at  han  bragte  ham  den  for- 
uønskede  Udnævnelse  i  en  egenhændig  Skrivelse  fra  Kejseren 
til  Senatet.  Da  opklaredes  den  forfængeliges  Ansigt;  med 
et  lettet  Sind  ilte  han  ind  i  Senatsforsamlingen ;  aldrig  var 
hans  Blik  mere  straalende,  hans  Gang  stoltere,  hans  Miner 
hovmodigere.  Senatet  saa  i  denne  tillidsfulde  Holdning  en 
Bekræftelse  paa  Rygtet  om  hans  Ophøjelse  til  Tribunrang, 
og  alle  trængte  sig  lykønskende  om  den  forblindede  Minister, 
der  med  stolt  Nedladenhed  modtog  sin  Hyldest. 

Macro  var  forbleven  udenfor  Senatet  og  skred  nu  strax 
til  sit  Værk.  Han  lader  den  Gardeafdeling,  som  har  ledsaget 
Sejan,  og  de  Prætorianere ,  som  ere  opstillede  omkring  den 
palatinske  Apollos  Tempel,  hurtig  træde  sammen,  forkynder 
dem  først  en  Donatio  (Gave)  fra  Kejseren,  derpaa,  at  han  af 
Kejseren  er  udnævnt  til  deres  Præfekt,  og  befaler  dem  tilsidst 
at  forlade  Apollotemplet  og  begive  sig  hjem  til  deres  Kaserne. 
Forbavsede,  imponerede  ved  Oberstens  raske  Optræden,  vundne 
ved  Kejserens  Gavmildhed,  lyde  Soldaterne  hans  Kommando 
og  begive  sig  bort.  I  deres  Sted  omringer  Laco  med  sine 
Politisoldater  Templet.  Nu  først  træder  Macro  ind  i  Senatet 
og  overgiver  sin  Skrivelse.  Han  forlader  det  strax  igjen, 
førend  Skrivelsen  aabnedes,  og  begiver  sig  til  Prætorianlejren 
for  at  hindre  Oprør  og  sikre  sig  Soldaternes  Troskab. 

I  Apollos  Tempel  foregik  imidlertid  et  Optrin,  hvortil 
en  romersk  Senator  vel  aldrig  tilforn  havde  været  Vidne. 
Efter  at  Macro  havde  forladt  Hallen,  skred  man  til  Aabningen 
af  den  kejserlige  Skrivelse.  Denne,  som  vi  kun  kjende  af 
Omtale,  var  meget  lang  og  vidtløftig  (verbosa),  som  Juvenal 

siger,  og  det  væsentlige  og  uvæsentlige,  Skal  og  Kjærne  var 
endnu  mere  viklet  ind  i  hinanden  end  ellers.  Den  begyndte 
med  Ytringer  om  helt  andre  Ting  end  Tibcrius'  «Ven». 
Derpaa  kom,  som  tilfældig,  en  lille  dadlende  Bemærkning  om 
Sejan.  Denne  gik  forbi,  uden  at  nogen  egentlig  lagde  Mærke 
til  den.  Der  fulgte  andre  Ting.  Saa  kom  der  igjen  et  skar- 
pere Sted  mod  Sejan  og  saaledes  fremdeles.  Først  Slutningen 
af  Brevet  indeholdt  Hovedsagen.  Deri  fordredes  Afstraffelse 
af  sex  Senatorer,  som  vare  Sejans  Venner.  Endvidere  hed 
det,  at  Tiberius  havde  i  Sinde  selv  at  komme  til  Kom  og 
forlangte,  at  man  skulde  sende  den  ene  af  Konsulerne  til 
ham  for  at  ledsage  ham,  da  han  frygtede  for  at  foretage 
Kejsen  alene.  Endelig  kom  Slutningspunktet  og  Tyng- 
depunktet i  hele  Skrivelsen,  Kejseren  fordrede  —  Sejans 
Fængsling.  — 

Hvis  en  Lynstraale  pludselig  var  slaaet  ned  mellem  Se- 
natorerne, havde  den  ikke  frembragt  en  saadan  Skræk,  Be- 
styrtelse og  Forvirring  som  Slutningen  af  denne  Skrivelse. 
Og  Sejan?  Han  var  maalløs  og  sad  som  en  Billedstøtte. 
«Hvis  en  Gud»,  udraaber  Dio  Cassius,  « havde  forudsagt  dette 
Omslag,  vilde  han  ikke  have  fundet  Tiltro«).  Virkningen  var 
desto  større,  jo  ivrigere  man  havde  overbudt  sig  selv  faa 
Minuter  forud  i  Hyldest,  Smiger  og  Kryberi  for  den  almæg- 
tige Minister.  Og  nu!  Der  var  et  øjeblik  en  Dødsstilhed  i 
Salen.  —  Allerede  begyndte  de  Senatorer,  som  sade  den 
stolte  Minister  nærmest,  at  forlade  deres  Pladser.  Prætorerne 
og  Folketribunerne  traadte  nærmere  og  omringede  ham  for 
at  hindre,  at  han  skulde  forlade  Senatet  og  prøve  paa  at 
kalde  Soldaterne  til  Hjælp.  Den  faldne  Stormand  var  ikke 
den  samme,  som  kort  forud  med  stolte  Trin  var  traadt  ind 
i  Curiet.  Bedøvet,  bevidstløs,  blev  han  siddende  fastnaglet 
til  sin  Plads.  Hans  Aandskraft  var  brudt;  hans  Sjæl  var 
knust. 

Da  rejste  Konsulen  Memmius  Regulus  sig  fra  sin  curu- 
liske  Stol  og  kaldte  i  Kraft  af  sin  Embedsmyndighed  den  nys 

saa  hovmodige  Mand  til  sig.  Sejan  harte  det  ikke.  Konsulen 
udstrakte  sin  Haand  imod  bam  og  raabte  med  hej  Rast  an- 
den og  tredje  Gang:  «Sejan!  Her  hid  til  mig«.  Da  vaagnede 
den  maalløse  som  af  en  Drøm  med  de  Ord:  «Mig  kalder 
Duo.  Det  var  ikke  af  Overmod,  at  han  ikke  adlød  den  første 
Befaling,  siger  Dio  Cassius,  men  af  Uvanthed  med  at  høre 
en  Befaling  rettet  til  sig,  ham,  for  hvem  alle  bøjede  sig 
i  Støvet. 

Sejan  hævede  sig  fra  sit  Sæde  og  traadte  hen  til  Kon- 
sulen; Præfekten  Laco  fulgte  ham.  Nu  var  han  en  Fange, 
en  fortabt  Mand. 

Et  uværdigt  Skuespil  begyndte.  Fra  aUe  Sider  hævede 
sig  høje  Forbandelser  og  Hævnskrig  mod  den  arresterede 
Exminister.  De,  som  havde  staaet  ham  nærmest  og  været 
hans  intimeste  Venner,  skrege  højest,  da  de  havde  mest 
Grund  til  at  frygte.  Konsulen  vovede  dog  endnu  ikke  at 
stille  en  Anklage  paa  Livet;  han  frygtede,  at  hans  talrige 
Tilhængere,  Slægtninge  og  Venner  i  Senatet  skulde  gribe  til 
Vaaben  og  stifte  Oprør,  som  gjorde  det  muligt  for  hans  Offer 
at  undfly.  Han  lod  heller  ikke  det  hele  Senat  afstemme 
over  Sejans  Arrestation ;  men  han  opfordrede  kun  én  Senator 
til  at  afgive  sin  Stemme,  og  da  denne  stemte  for  Fængsling, 
befalede  Regulus  at  føre  den  anklagede  ud  af  Senatet  til 
Statsfængslet  under  Eskorte  af  alle  Statsembedsmændene  og 
Chefen  for  Stadspolitiet. 

Det  var  en  frygtelig  Vandring  for  den  forhadte  og  af- 
skyede «Tuscer» ,  denne  Vej  fra  Apollotempelet  til  »Tul- 
lianum«  ved  Capitolinerhøjens  Skraaning.  Kundskaben 
om  den  almægtiges  Fald  havde  med  uhyre  Hurtighed  ud- 
bredt sig  i  Verdensstaden.  En  uoverskuelig,  bølgende  Men- 
neskemasse opfyldte  de  Gader,  hvorigjennem  den  ulykke- 
lige førtes. 

De  samme  Mennesker,  som  om  Morgenen  i  dybeste 
Ærefrygt  havde  ledsaget  ham  til  Senatet,  vare  nu  de  første 
til  at  haane  ham  paa  den  laveste  Maade. 

Forgjæves  søgte  Sejan  at  skjule  sit  fortrukne  og  ukjen- 
delige  Ansigt  i  Folderne  af  sin  purpurbræmmede  Toga; 
man  rev  den  af  ham  og  slog  ham  i  Ansigtet.  Under  vilde 
Skrig  udraabte  Pøbelen  hans  Forbrydelser  og  hans  Mord- 
gjerninger  og  udlo  den  stoltes  højtflyvende  Planer.  Med 
sine  egne  -Øjne  maatte  den  nylig  saa  stormægtige  Mand  se, 
hvorledes  den  rasende  Folkehob  begyndte  at  nedrive  hans 
Statuer  og  Æresstøtter. 

Nogle  Timer  efter  hans  Fængsling  forsamlede  Senatet 
sig  igjen  i  Concordias  Tempel,  der  laa  tæt  ved  Statsfængslet. 
Ingen  Arm  hævede  sig  for  den  faldne;  Prætoriangarden,  paa 
hvem  han  saa  fast  havde  bygget ,  forholdt  sig  rolig  og 
ligegyldig  ved  sin  Obersts  Fald.  Saaledes  troede  Senatet 
uden  at  befrygte  noget  at  kunne  fælde  Dødsdommen  over 
ham.  Dommen  blev  fuldbyrdet,  umiddelbart  efter  at  den 
var  fældet.  Sejan  blev  henrettet  i  Tullianum  ved  Bødlens 
Haand  og  hans  Lig  nedkastet  paa  de  Gemoniske  Trapper. 
Her  opsamlede  Pøblen  det,  slæbte  det  i  3  Dage  omkring 
gjennem  Roms  Gader,  mættede  sit  Raseri  paa  det  og  kastede 
de  ukjendelige  Rester  i  Tiberstrømmen. 

I  flere  Dage  rasede  et  Folkeoprør  i  Rom.  De  oprørte 
Masser  fordrede  flere  Ofre  for  deres  Hævn,  Sejans  virkelige 
eller  formente  Tilhængere;  Prætoriangarden  følte  sig  for- 
nærmet, fordi  man  havde  vist  Politisoldaterne  mere  Tillid 
end  dem  og  hævnede  sig  ved  Brandstiftelser  og  Plyndring. 
Senatet  besluttede,  at  Sejans  Navn  skulde  udslettes  af  de 
off'entlige  Monumenter,  og  at  hans  Dødsdag  hvert  Aar  skulde 
forherliges  ved  circensiske  Lege  og  Dyrekampe.  Man  oprejste 
en  Libertasstøtte  paa  Forum  til  Minde  om  Tyrannens  Fald; 
man  dekreterede  Belønninger  og  Æresbevisninger  for  Macro  og 
Laco,  som  disse  med  Sejans  afskrækkende  Exempel  for  -Øje 
klogelig  afsloge. 

Medens  denne  Katastrofe  foregik  i  Rom,  sad  Eneboeren 
paa  Klippeøen  i  Uro  og  Spænding;  medens  Pøbelen  slæbte 
den  henrettede  Gardeobersts  blodige  Legeme  gjennem  Gader 


Lncius  Ælins  Sejanns.  437 

Og  Stræder,  spejdede  hans  fordums  Ven  fra  Capreæs  hajeste 
Klippetinder  mod  Italiens  nærliggende  Kyster;  med  ængstelig 
Længsel  ventede  han  de  aftalte  Signaler.  Der  laa  Skibe  for 
fulde  Sejl  rede  til  at  fere  ham  til  Legionerne  i  Provinserne. 
Saa  stor  var  Faren! 

Omsider  kom  Efterretningen:  Sejan  var  fængslet;  Byen 
var  rolig,  Tiberius  aandede  lettere.  Endelig,  at  alt  var 
forbi;  Sejan  var  ikke  mere;  hans  skjønne  Herkuleslegeme 
laa  paa  Gemoniæs  Trappetrin;  Kejseren  blev  rolig. 

Kejserens  Mistænksomhed  lagde  sig  ikke;  den  vibrerede 
endnu  længe.  Kort  efter  ankom  der  en  Deputation  fra  Se- 
natet, Ridderstanden  og  Folket  for  at  lykonske  ham  til  den 
overstaaede  Fare.  Man  fik  ingen  Audiens;  ikke  engang 
Konsulen  Regulus,  hans  tro  Tjener,  hvis  Energi  han  kunde 
takke  for,  at  den  oprørske  Undersaat  saa  hurtig  og  sikkert 
var  falden  for  Bødlens  Haand,  blev  indladt.  I  mange  Maa- 
neder  forlod  den  mistænksomme  Olding  ikke  sin  Jupiter- Villa 
paa  Capreæ.  Hvor  var  den  stolte,  majestætiske,  ungdomme- 
lige Tiberius,  der  aandede  Styrke,  Sundhed  og  Skjønhed! 
Man  kjendte  ham  ikke  i  den  sammenbøjede  Skikkelse,  skal- 
det og  bedækket  med  hæsligt  Ansigtsudslæt,  som  han  var. 
Sky  og  mistænksom  trak  han  sig  tilbage  i  sig  selv  og  ru- 
gede i  mørk  Ensomhed  over  sine  mismodige  Tanker. 

Saa  snart  det  vilde  Udbrud  af  den  romerske  Pøbels  Raseri 
havde  lagt  sig,  og  Livet  i  den  uhyre  By  var  traadt  i  sin 
vante  Gang,  begyndte  Senatet  den  retslige  Undersøgelse  mod 
Sejans  Tilhængere  og  Venner.  Denne  Proces  var  meget  lang 
og  vidtløftig  og  varede  i  2  Aar,  et  Bevis  paa,  hvor  mægtig, 
forgrenet  og  farlig  Sammensværgelsen  havde  været.  Den 
henrettede  Jlinisters  nærmeste  Familie  vare  de  første  Slagtofre. 

Sejan  havde  efterladt  sig  3  Børn  af  sit  Ægteskab  med 
sin  første  fraskilte  Gemalinde,  Apicata.  Den  ældste  Sen,  en 
Yngling,  Faderens  Haab,  der  allerede  var  hædret  med  flere 
Præsteskaber,  var,  som  det  synes,  falden  i  Oprøret  som  et 
af  de  første  Ofre   for   den   rasende  Folkehobs  grumme  Mis- 

handlinger.  Senatsbeslutningen  gjaldt  de  to  andre  Børn,  en 
ældre  Dreng  og  en  lille  Pige.  Drengen  forstod,  hvad  der 
forestod,  da  Bødlerne  grebe  ham  og  slæbte  ham  afsted; 
Datteren  var  endnu  for  barnlig  dertil.  Paa  Barnets  uskyldige 
Vis  spurgte  hun  gjentagne  Gange:  «Hvad  har  jeg  forbrudt? 
Hvorhen  slæbe  I  mig?  Hvis  jeg  har  gjort  noget  ondt,  vil 
jeg  ikke  gjøre  det  oftere*. 

Broderens  og  Søsterens  Lig  kastedes  ligesom  Faderens  i 
Gemoniæ.  Her  saa  den  ulykkelige,  forskudte  Moder  sine 
Børns  lemlæstede  Legemer.  Men  dette  gruopvækkende  Syn 
opflammede  den  barnløse  Kvinde  til  Hævn  mod  den  skumle 
Barnemorder.  Hun  blev  en  Nemesis  med  Liv  og  Aandedræt, 
der  ramte  ham,  hvis  Faderfølelsen  ikke  var  aldeles  udslukt. 
Hun  sendte  Tyrannen  et  Brev,  der  oplyste  ham  om  den 
sande  Aarsag  til  hans  Søns  Død  og  angav  de  medskyldige. 
Derpaa  endte  hun  sit  Liv  ved  Selvmord. 

Tiberius  erfarede,  at  Sønnen  var  forgiftet.  Nu  først!  Og 
det  ved  Sejan,  det  eneste  Menneske,  hvem  han  havde  troet, 
den  eneste,  som  han  havde  elsket!  Hvilke  Tanker  maatte 
der  røre  sig  i  hans  tungsindige  Sjæl !  Hvilken  Foragt  maatte 
han  ikke  føle  for  Menneskene!  Hvilke  grusomme  Lyster  maatte 
der  ikke  løfte  sig  i  ham  for  at  slukke  sin  blodgjerrige  Hævn- 
tørst! Det  er,  ligesom  en  undskyldende  Stemme  vil  hæve 
sig  hor  mod  den  bedragne,  skuffede,  ulykkelige  Tyran.  Her 
er  Nøglen  til  det  frygtelige  Omslag  i  hans  Regering,  her  er 
de  skjulte  Motiver  til  de  6  sidste  Aars  Rædselsregimente. 

Tiberius  anstillede  selv  paa  Capreæ  det  pinlige  Forhør 
over  Drusus'  Mordere,  Enderaus  og  Lygdus.  Man  kan  for- 
staa  det!  —  De  gik  begge  til  Bekjendelse;  den  græske  Læge 
og  den  skjønne  Eunuk  lede  ved  Bødlens  Haand  den  Død, 
der  havde  tøvet  saa  længe.  Livilla,  den  troløse  Hustru,  Sejans 
Medviderske  og  Elskerinde,  blev  efter  Dio  Cassius'  Beretning 
skaanet  af  Kejseren.  Det  var  hendes  egen  Moder,  den  yngre 
Antonia,    en  ægte  romersk  Kvinde,    der   tvang  hende  til  at 

ende  sit  Liv  ved  Hungersdeden.     Svetonius  beretter  derimod, 
at  hun  blev  henrettet  paa  Tiberius'  Befaling. 


Saaledes  endte  Sejan  i  sin  kraftigste  Mandsalder  sin 
glimrende  Løbebane,  «den  mægtigste  af  alle  kejserlige  Mini- 
stre«, som  Dio  Cassius  halvtredie  Aarhundrede  efter  kaldte 
ham.  Man  tilintetgjorde  ethvert  Minde  om  ham  saa  fuld- 
stændig, at  man  i  vore  Tider  forgjæves  ser  sig  om  efter  en 
Buste  eller  Statue,  der  kunde  vise  os  Ansigtstrækket  af  denne 
overordentlige  Mand,  af  dette  dæmoniske  Menneske,  der  en 
hel  Menneskealder  forstod  at  skuffe  og  bedrage  en  Tiberius. 
Det  var  en  farlig  Sag  at  huse  noget  Billede  af  den  mægtige 
Minister,  Kejserens  faldne  Ven,  og  med  ængstelig  Uro  fjernede 
man  enhver  Erindring  om  ham.  Men  udenfor  Rom  staar 
endnu  en  Erindring,  der  taler  om  Sejan;  det  er  Prætorian- 
lejrens  Ruiner  ved  Porta  Pia,  der  fortæller  os  om  hans  Livs 
store  Tanke. 

Han  naaede  det  hejeste,  som  paa  hin  Tid  og  i  hin  Ver- 
den var  opnaaeligt  for  et  Menneske,  der  ikke  hørte  til  det 
herskende  Dynastis  tronfødte  Medlemmer.  Kun  et  Skridt 
var  tilbage,  og  —  han  stod  paa  Cæsarernes  Trone.  Han  følte 
Kraft  og  Dristighed  nok  til  at  vove  dette  Skridt;  han  tøvede. 
Da  rammede  den  forunderlige  Nemesis  ham,  denne  uudgran- 
skelige  og  gaadefulde  Gudinde.  Og  jo  højere  han  var  steget, 
desto  dybere  var  Faldet. 

Christiåit  Stremmk. 

Fra  Chålons  til   Sedan. 

(En  fransk  Soldats  Erindringer*). 


I.    Lejren  ved  Chålons. 

J!ra  Frankrigs  østlige  Grænser,  fra  Elsasz  og  Lothringen, 
som  snart  skulde  blive  Vidne  til  de  forbitrede  og  blodige 
Slag  ved  Spichern  og  Worth,  der  dannede  Indledningen  til 
den  kejserlige  franske  Hærs  Nederlag  i  Omegnen  af  Metz, 
ville  vi  nu  forlægge  Skuepladsen  for  vore  Skildringer  til  selve 
den  larmende,  urolige  Hovedstad.  Den  brændende  Avgustsol 
beskinner  de  straalende  Gader  og  Boulevarder;  men  dog  ere 
Theatrene  propfulde;  Publikum  vil  høre  en  eller  anden  be- 
rømt Skuespiller  eller  smuk  Sangerinde  synge  Marseillaisen; 
alle  rejse  sig  op  under  Afsyngningen,  hilse  Sangeren  med 
bedøvende  Jubelraab  og  istemme  med  Begejstring  det  fryg- 
telige Omkvæd,  som  snart  skal  ledsage  Frankrigs  Hære  under 
saa  mange  Nederlag.  Paa  Gader  og  Stræder  herer  man 
overalt  Girondinernes  Sang;  Regiment  efter  Eegiment  drage 
gjennem  Boulevarderne    og    hilses  med  levende  Kaab  af  Tu- 


*)  Efter  Amédée  Achard:  Récits  d'un  soldat  (ÅJne  armée  prisonniére). 
Dette  Værk,  hvoraf  de  følgende  Sider  ere  en  Bearbejdelse,  maa 
dog  ikke  betragtes  som  Forfatterens  Fantasiprodukt;  det  er  tvært 
imod  virkelig  oplevede  Begivenheder,  som  skildres,  og  Achard  har, 
som  han  selv  tilstaar,  kun  besørget  Udgivelsen.  Den  virkelige 
Forfatter  er  en  ung  Civilingeniør,  som  lige  fra  Examensbordet 
maatte  begive  sig  i  Felten. 

sinder  og  atter  Tusinder  af  nysgjerrige  Lediggængere,  der 
næsten  synes  at  tro,  at  man  maa  vinde  Sejre  ved  lutter 
Bral.  Den  kejserlige  Presse  havde  opfyldt  sit  Hverv.  En- 
hver flygtig  Iagttager  maatte  tro,  at  den  store  By  længtes 
efter,  ja  selv  havde  fremkaldt  Krigen.  Kegeringen  vilde 
skuffes  og  lod  sig  skuffe. 

I  disse  bevægede  Dage  kaldte  et  Dekret  Mobilgarden  til 
Live;  denne  Institution  var  skabt  ved  den  nye  Miiitairlov  af 
1868,  men  havde  hidtil  blot  fort  en  Tilværelse  paa  Papiret, 
hvad  der  ligesaa  vel  skyldtes  Gardisternes  egen  slette  Vilje 
som  Venstres  blinde  og  vedholdende  Opposition.  Nu  blev 
Garden  pludselig  vækket  af  sin  blidelige  Slummer;  Parises 
Mobilgardister  skulde  ombytte  deres  magelige  Liv  med  den 
besværlige  Tjeneste  i  Lejren  ved  Chålons.  Vor  Fortæller,  en 
ung  Civilingeniør  Alfred  R.,  herte  under  de  ferste  Dage  af 
sit  Krigerliv  blandt  disse  Gardisters  Tal. 

Det  blev  snart  let  kjendeligt,  at  Seinedepartementets 
Molbilgarde  var  opfyldt  af  den  sletteste  Åand.  Af  Lyst  til 
Frihed  og  Tøjlesløshed  bleve  selv  de  tarveligste  Fordringer 
om  Disciplin  tilsidesatte.  Paa  Vejene  til  Banegaardene  kunde 
man  se  Vogne  af  alle  Arter,  opfyldte  med  larmende,  skraa- 
lende  og  drukne  Soldater,  som  indtoge  de  mest  vidunderlige 
Stillinger.  De  samme  Scener  opfortes  ved  de  følgende  Sta- 
tioner; nye  Vogne  ankom  med  Gardister;  nye  Sange,  nye 
Skrig,  nye  Brøl  løde  atter  og  atter.  Stationsforstanderne 
søgte  forgjæves  at  skaffe  sig  -Ørelyd;  Banebetjentene  havde 
allerede  for  længe  siden  skreget  sig  hæse;  ved  hver  ny  Sta- 
tion opstod  nye  Uordener.  De  tøjlesløse  Bander  styrtede  ud 
af  Koupeerne  og  stormede  Skjænkestuerne;  nogle  forglemte 
ganske  der,  at  de  egentlig  skulde  videre.  De  enkelte  Gar- 
dister, der  havde  bevaret  en  Smule  Koldblodighed,  maatte 
høre  paa  bedrøvelige  Fortællinger  om  de  Udskejelser,  som 
deres  Kammerater  havde  begaaet  de  nærmest  foregaaende 
Dage.  Et  ikke  ringe  Tal  af  disse  uvorne  Pariserbørn  havde 
anstillet  fuldstændige  Razziaer  ved  Skjænkene;   alt  var  for- 

svundet,  saavel  Spisevarer  som  Borddækningen;  de  lystige 
Fyre  havde  taget  Glassene  og  Tallerknerne  med  i  Banevog- 
nene og  morede  sig  under  Vejs  med  at  kaste  dem  ud  af 
Vinduerne;  det  afgav  et  herligt  Stof  til  Latter.  Hist  og  her 
kunde  man  se  tjenesteivrige  Officerer  styrte  paa  Jagt  efter 
Soldater,  der  gave  sig  til  at  strejfe  om  i  de  nærliggende  For- 
pagtergaarde,  hvor  de  fandt  det  morsomt  at  « knibe«  en  eller 
anden  Kanin  eller  Høne;  naturligvis  styrtede  Eesten  af  Gar- 
disterne til  Vinduerne  for  at  være  Vidne  til  disse  interessante 
Forfølgelser. 

Disse  og  lignende  Scener  var  vor  Fortæller  Vidne  til, 
da  han  den  6te  Avgust  1870  kjorte  med  Banen  fra  Paris  til 
Chålons.  Allerede  ved  Afrejsen  havde  dunkle  Rygter  om 
Nederlagene  ved  Spichern  og  Worth  ligesom  svævet  i  Luften. 
Ved  Ankomsten  til  Chålons  fandt  nu  de  lystige  Mobilgar- 
dister hele  Stationen,  Ventesalene,  Gaardene  og  Skurene 
opfyldte  med  lemlæstede  og  saarede  Soldater,  af  hvilke 
mange  endnu  ikke  havde  faaet  den  første  Forbinding;  her 
laa  disse  Stakler  paa  Jorden,  udstrakte  paa  Bænkene  eller 
lænende  sig  op  til  Murene.  Der  var  Dragoner  og  Zouaver, 
Vincennesjægere,  Turkoer,  Liniesoldater,  Husarer,  Lansenerere, 
alle  mellem  hverandre,  men  alle  lige  gustne,  rolige  og  tavse. 
Der  var  intet  Straa,  ingen  Ambulancer,  ingen  Læger;  de 
stakkels  Saarede  ventede  paa  et  Tog,  som  skulde  føre  dem 
videre. 


Fra  Chålons  førte  en  særlig  Jernvej  ud  til  den  saakaldte 
Lille-Mourmelon ;  fra  denne  sidste  Station  maatte  Mobilgar- 
disterne marschere  videre,  med  Tornistrene  paa  Nakken,  til 
selve  Lejren.  Denne  Overgang  maatte  være  drøj  nok  for 
mangen  forkjælet  Pariser,  som  endnu  den  foregaaende  Dag 
havde  slidt  Asfaltfortogene  paa  Hovedstadens  Boulevarder. 
Med   en   vis  Følelse  af  Tilfredsstillelse  slog  man  sig  derfor 

til  Ro  selv  sextende  i  sit  Lærredstelt.  Der  var  ikke  Over- 
flødighed af  Plads,  og  skjent  man  var  midt  i  Sommeren, 
siiøg  dog  en  frisk  Trækvind,  der  var  saa  kølig,  som  om  man 
var  midt  i  November,  hen  over  den  udstrakte  Højslette  og 
banede  sig  Vej  gjennem  Teltaabningerne  og  hver  en  Sprække 
i  Lærredet,  som  Solen  havde  tørret;  men  man  havde  dog  i 
det  mindste  et  Straaleje;  Mobilgardisterne  pressede  sig  sam- 
men og  søgte  gjensidig  at  holde  hverandre  varme;  snart  gjorde 
Naturen  sin  Eet  gjældende,  og  Rekruterne  snorkede  som 
sande  Soldater. 

Ved  første  Daggry  lød  et  Kanonskud;  det  var  Reveillen. 
Som  Bisværme  strømmede  tusinde  og  atter  tusinde  Mobil- 
gardister ud  af  Teltene;  man  rakte  og  strakte  sig;  en  havde 
Smerter  i  Armen,  en  anden  havde  et  sovende  Ben;  Klage- 
sangene, hyppig  blandede  med  et  komisk  Element,  begyndte. 
Nogle  undrede  sig  over,  at  man  havde  vækket  dem  saa  tid- 
lig; andre  beklagede  sig  over,  at  man  ikke  kunde  faa  Kaffe 
med  Fløde.  Vor  Fortæller  lagde  særUg  Mærke  til  en  af  de 
misfornøjede,  der  allerede  den  foregaaende  Aften  havde  ytret 
sin  Forundring  over,  at  han  ikke  fandt  Aftensmaaltidet  an- 
rettet i  Teltet. 

•Hvad  tænker  man  mon  paa«?  mumlede  han  den  fore- 
gaaende Aften;  men  nu  spilede  han  Øjnene  helt  op;  Over- 
raskelsen veg  for  Harmen;  thi  ogsaa  Frokosten  lod  vente 
paa  sig.  «Er  det  paa  den  Maade,  at  man  vil  behandle  os»? 
knurrede  han;  »skal  det  mon  kaldes  Feltliv?« 

Man  maatte  uvilkaarlig  komme  paa  den  Tanke ,  at 
man  her  havde  at  gjøre  i  det  mindste  med  en  Marquis  eller 
Greve,  der  var  bleven  henflyttet  fra  den  adelige  Forstad  Saint- 
Germain  til  disse  demokratiske  Omgivelser.  En  diskret  Fore- 
spørgsel førte  dog  til  et  lidt  forskjellig  Resultat;  den  ukjendte 
Adelsmand  havde  i  de  nærmeste  Dage  forud  beklædt  den 
ganske  vist  meget  hæderlige,  men  dog  ikke  synderlig  for- 
nemme Stilling  som  Portner.  I  det  hele  var  det  omtrent  en 
afgjort  Sag,  at  Parisergardisternes  Fordringer  stode  i  et  om- 

vendt  Forhold  til  de  Stillinger,  de  havde  indtaget  i  Sam- 
fundet. De,  som  nylig  havde  søgt  deres  Underhold  paa 
Gader  og  Stræder  og  havde  havt  Husly  paa  Kvistlejligheder, 
vare  netop  de,  som  fremførte  de  mest  højrøstede  Klager; 
deres  Lønninger  vare  utilstrækkelige,  deres  Forplejning  var 
af  daarlig  Beskaffenhed,  og  saa  fremdeles. 

Lejren  ved  Chålons  frembød  i  den  opgaaende  Sols  Straa- 
ler  et  storartet  og  majestætisk  Syn.  Saa  langt  -Øjet  kunde 
række,  hævede  de  hvide  Telte  sig  over  Sletten;  de  lange 
Rækker  forsvandt  hist  og  her  i  Jordsmonnets  Ujevnheder, 
men  kom  atter  og  atter  til  Syne  og  tabte  sig  sluttelig  i 
Horisontens  ubestemte  fjærne.  Lejren  havde  saaledes  ganske 
vist  hele  den  imponerende  Ynde,  som  ligger  i  de  store  Om- 
rids, men  der  var  ogsaa  Ubehageligheder,  som  betydelig  for- 
mindskede dens  maleriske  Ynde.  Frygtelige  Vindstød  fore 
uhindrede  hen  over  den  udstrakte  Slette,  rejste  tætte  Støv- 
skyer og  blindede  de  exercerende  Soldater;  om  Dagen  her- 
skede der  en  brændende  Hede,  om  Natten  derimod  en  gjen- 
nemtrængende  Kulde ,  medens  en  stærk  og  iskold  Taage 
gjennemblødte  Teltene;  om  Aftenen  gispede  man  af  Varme, 
om  Morgenen  gyste  man  af  Kulde. 

»Regeringen  véd  nok,  hvad  den  gjør«,  sagde  Mobilgar- 
disterne; «vi  ere  Republikanere;  derfor  tager  man  Livet  af  os 
i  smaa  Portioner«. 

Ved  det  første  Kanonskud  begyndte  det  militaire  Liv  at 
røre  sig  i  hele  Lejren.  Trommerne  hvirvlede,  Trompeterne 
skingrede,  og  de  Officerer,  som  havde  været  saa  heldige  at 
faa  Fingre  i  Geværer  til  deres  Batailloner,  gjorde  sig  al  Umage 
med  at  indøve  deres  Mandskab  i  de  første  Begyndelsesgrunde. 
Man  kunde  ogsaa  se  ikke  saa  ganske  faa  Kompagnier,  hvor 
man  ikke  havde  faaet  de  omdannede  Bagladegeværer  til 
Mandskabet,  og  hvor  Gardisterne  derfor  maatte  exercere  med 
Stokke.  De  Mobilgardister,  som  ikke  havde  andet  end  deres 
Lønninger,  maatte  leve  paa  sædvanlig  Soldatervis;  men  den 
mere   velhavende  Portion  samledes  i  Lille-Mourmelon,    hvor 

man  omtrent  kunde  finde  alt,  hvad  ens  Hjerte  begjærede; 
den  fintfølende  Kekrut  kunde  faa  sig  et  Vaskefad,  den  læk- 
kermundede  kunde  faa  alle  mulige  Spise-  og  Drikkevarer, 
om  det  saa  var  Gaaseleverpostejer  og  Champagne. 

Lille  -  Mourmelon  var  en  eneste  lang  Gade,  som  be- 
stod af  en  uendelig  Kække  Knejper,  Værtshuse,  Logishuse, 
lurvede  Butiker,  halvfine  Udsalg,  Kaféer  og  Restaurationer; 
rundt  omkring  øjnede  man  kun  en  uendelig  Vrimmel  af  Ko- 
pier og  Tunikaer,  rode  Benklæder  og  Guldgaloner.  Man  drev 
her  al  Slags  Handel;  man  sjakrede  med  Ure  og  vexlede 
Banksedler.  Her  herskede  uopherlig  en  vild  Støj  og  Larm; 
hist  og  her  spillede  man  Komedie,  i  andre  Hjørner  dansede 
man.  Lille-Mourmelon  var,  kort  sagt,  en  skadelig  Udvæxt  paa 
Lejren;  den  bidrog  i  en  væsentlig  Grad  til  at  vedligeholde 
og  udvikle  Indisciplinen.  Her  fik  man  Undervisning  i  ød- 
selhed og  Drukkenskab;  i  de  skjulte  Kipper  underholdt  man 
sig  med  Beretninger  om  den  uforskammede  Opførsel,  som 
Pariser-Bataillonerne  havde  udvist  mod  Canrobert,  en  Mar- 
schal  af  Frankrig;  de  uopdragne  og  raa  Krabater  satte  deres 
Ære  heri.  Der  skulde  en  Jernhaand  til  for  at  bøje  disse 
vilde  Karakterer  under  Disciplinens  Lænker,  og  Regeringen 
tog  visselig  Fejl,  naar  den  troede,  at  man  vilde  høste  de 
bedste  Frugter  af  Overbærenhed. 

Vor  Fortæller  blev  snart  kjed  af  dette  vilde  og  ørkesløse 
Liv  i  Lejren.  Han  længtes  efter  at  deltage  i  selve  de  af- 
gjørende  Kampe,  og  det  sørgelige  Møde  i  Chålons  med  de 
saarede  fra  Nederlaget  ved  Worth  havde  ikke  kølnet  hans 
patriotiske  Iver.  Han  fik  tilfældigvis  den  Underretning,  at 
Levningerne  af  det  tredje  Zouavregiment  opholdt  sig  i  selve 
Lejren;  Obersten  for  dette  Korps,  Alfred  Bocher,  var  en 
Barndomsbekjendt,  og  vor  beskedne  Helt  gik  nu  paa  Opda- 
gelser efter  det  tredje  Zouavregiment  og  dets  Oberst;  han 
vilde  søge  om  at  blive  optaget  som  frivillig  i  det  tapre 
Korps. 

Det  var  ingen  let  Sag  at  opdage  et  Regiment  i  Lejren 
ved  Chålons.  Det  var  netop  i  hine  skjæbnesvangre  Dage,  da 
Marschal  Mac-Mahon  samlede  Levningerne  af  sit  ved  Worth 
slaaede  Korps,  forstærkede  det  med  nye,  men  løst  sammen- 
satte Troppeafdelinger  og  saaledes  dannede  den  Hær,  hvor- 
med han  vilde  gjore  et  Forsøg  paa  at  trænge  frem  og  forene 
sig  med  Bazaine  i  Egnen  ved  Metz;  Marschalen  skulde  dog, 
som  bekjendt,  kun  naa  at  blive  slaaet  ved  Beaumont  og 
fangen  ved  Sedan.  Overalt  vrimlede  altsaa  Sletten  ved  Chå- 
lons af  Telte  og  Soldater;  i  denne  umaadelige  Vrimmel  stødte 
man  af  og  til  paa  de  sørgelige  Levninger  af  et  eller  andet 
berømt  Regiment,  der  allerede  var  mere  end  halvt  opreven  i 
de  blodige  Kampe  ved  Felttogets  Begyndelse. 

Vor  unge  Mobilgardist  Alfred  maatte  nu  afsted  paa  sin 
Opdagelsesrejse.  Fra  det  ene  Regiments  Teltrækker  kom  han 
til  det  andet;  fra  Linieregimenterne  kom  han  til  et  Bataillon 
Vincennesjægere;  saa  faldt  han  ned  mellem  en  Eskadron 
Husarer,  en  Afdeling  Kyraserer,  eller  kom  til  Artilleriet,  hvis 
Kanonrækker  glimtede  i  Sollyset.  Han  spurgte  om  Besked, 
men  fik  kun  ubestemte  Oplysninger.  Efter  tre,  fire  Timers 
Omstrejfen  saa  han  da  endelig  det  tredje  Zouavregiments 
bekjendte  Trøjer  med  de  gule  Snorbesætninger.  Da  Regi- 
mentet forlod  Afrika,  talte  det  næsten  tre  Tusinde  Mand,  nu 
var  der  nogle  Hundrede  tilbage.  Hr.  Alfred  traf  ogsaa  Ober- 
sten, omgiven  af  tre,  fire  Officerer,  siddende  paa  Straaknip- 
per,  og  fremførte  sin  Begjæring;  hans  tilkommende  Chef 
gjorde  ham  opmærksom  paa  alle  de  Besværligheder  og  Møj- 
sommeligheder, han  vilde  komme  til  at  døje,  men  gav  dog 
sluttelig  efter  for  hans  Anmodning  og  gav  ham  et  Par  Linier 
med  til  Paris,  hvorved  han  kunde  undgaa  først  at  blive  sendt 
til  Regimentets  Depot  i  Algerien;  derpaa  tog  Obersten  en 
venskabelig  Afsked  med  sin  nye  Soldat. 

Nogle  Dage  derefter  var  vor  Helt  igjen  i  Paris.  Det  gik 
ikke  saa  let,  som  han  havde  troet,  med  at  blive  indrulleret 
eller  ekviperet  paa  ny.     Uagtet  den  overhængende  Fare  var 

man  lige  saa  langsom  og  lige  saa  omstændelig  som  tidligere. 
Der  var  i  hele  Paris  ikke  en  eneste  Skræder,  som  nogensinde 
havde  skaaret  eller  syet  en  Zouavuniform ,  og  Kegiments- 
skræderen  boede  i  Mostaganem.  Alle  disse  Vanskeligheder 
bleve  dog  overvundne,  og  den  28de  Avgust  tog  den  nye 
Zouav  afsted  med  et  Banetog  til  Rethel;  dog  garanterede 
hans  Billet  ham  kun  Rejsen  til  Eeims.  Han  bar  sin  nye 
Uniform  og  havde  sin  Marschrutte  i  Lommen,  men  han  havde 
hverken  Gevær  eller  Amuniticn  og  ingen  anden  Bagage  end 
en  skotsk  Plaid,  hvori  han  gjemte  et  Par  Flonelsskjorter,  tre, 
fire  Par  Uldstrømper  og  nogle  Lommetørklæder.  Sin  For- 
mue, et  klækkeligt  Antal  Guldstykker ,  bar  han  skjult  i 
et  Bælte. 

II.    Paa  Jernbanen. 

Vor  unge  Zouav  kjørte  nu  altsaa  afsted  til  sit  Regiment; 
den  ham  foreskrevne  Marschrute  udsagde,  at  han  vilde  træffe 
det  tredje  Zouavregiment  i  Rethel,  en  lille  By  med  ca.  8,000 
Indbyggere,  der  ligger  ved  den  franske  Nordøstbane,  som 
over  Soissons,  Reims  og  Méziéres  fører  til  Namur  i  Belgien. 
Uden  nogen  Afbrydelse  naaede  Toget  frem  til  Rethel.  Paa 
den  første  Strækning  var  der  ikke  saa  faa  Rejsende  med 
Toget,  og  Samtalen  drejede  sig  ganske  naturlig  kun  om 
Krigen  og  dens  Udsigter.  Man  hørte  mere  Dadel  end  Ros; 
den  ene  angreb  Staben,  den  anden  lod  sin  Harme  gaa  ud 
over  Intendanturen.  Enhver  nyankommende  Rejsende  havde 
sin  Pose  med  Nyheder,  der  i  Reglen  kun  bestode  af  tilfældig 
opsnappede  Oplysninger,  som  dog  indeholdt  omtrent  lige  saa 
megen  Sandhed,  som  de  officielle  Meddelelser.  Paa  Grund- 
laget af  disse  Nyheder  underholdt  de  Rejsende  sig  dernæst 
med  at  lægge  fortræffelige  Krigsplaner,  som  kun  havde  den 
ene  Fejl  at  være  uudførlige.  Det  var  dog  ikke  alle  Rejsende, 
som  borte  til  denne  Klasse  af  Kandestøbere.  Der  var  ogsaa 
sørgende  Kvinder,  som  ikke  i  mange  Dage  havde  havt  Efter- 

retninger  fra  deres  Sønner  og  Slægtninge;  der  var  en  Inge- 
niør, som  rejste  i  en  betroet  Mission;  han  skulde  adelægge 
Fredens  Værker  som  Broer,  Tunneler,  Viadukter  i  hundredvis. 

Rethel  var  fuldstændig  forfærdet  over  et  Besøg,  som  man 
havde  havt  den  foregaaende  Dag.  Fire  preussiske  Ulaner 
havde  været  i  Byen ;  men  da  de  dog  ikke  følte  sig  talrige  nok 
til  at  holde  Rethel  besat,  havde  de  atter  fjærnet  sig  lige  saa 
rolige  og  uantastede,  som  de  vare  ankomne.  Gjæstgiveren  i 
Rethel  underholdt  sig  med  Hr.  Alfred  om  det  brændende 
Spørgsmaal,  hvorvidt  man  kunde  vente  et  nyt  Besøg  af  de 
paatrængende  Ulaner,  og  underrettede  ham  i  Samtalens  Lab 
om  den  ubehagelige  Kjendsgjerning,  at  tredje  Zouavregiment 
havde  forladt  Byen  for  tre  Dage  siden.  Efterretningen  var 
sandfærdig;  Ingen  vidste,  hvor  Regimentet  var  taget  hen,  og 
vor  Zouav  søgte  forgjæves  sikre  Efterretninger  og  et  Gevær. 
Da  han  havde  tilbragt  Formiddagen  den  29de  Avgust  med 
frugtesløse  Forespørgsler  og  havde  forvisset  sig  om,  at  Jern- 
banen ikke  var  farbar  længere  end  til  Rethel,  lejede  han  sig 
en  Vogn  til  Méziéres;  thi  den  unge  frivillige  vilde  dog  gjare 
alt,  hvad  der  stod  i  hans  Magt,  for  at  naa  sit  Regiment. 

Vognen  var  næppe  kommen  uden  for  Rethel,  før  Hr.  Al- 
fred mødte  Flokke  af  forskrækkede  Bønder,  som  af  og  til 
forvildede  saa  sig  tilbage  og  derpaa  styrtede  afsted  paa  ny. 
Snart  var  Vejen  næsten  spærret  af  disse  ulykkelige;  nogle 
dreve  Flokke  af  Kvæg  foran  sig,  andre  fulgte  efter  med  lange 
Rækker  Karrer,  hvorpaa  de  havde  læsset  deres  Redskaber, 
nogle  Levnetsmidler  og  deres  bedste  Møbler;  Kvinder  og  Barn 
vare  stablede  op  med  paa  Læssene,  græd  og  jamrede  sig. 
Vor  frivillige  havde  for  næppe  en  Maaned  siden  været  Vidne 
til  Parisernes  feberagtige  Begejstring;  her  var  Bagsiden  af 
Medaillen.  -Øde  Byer,  som  stode  forladte  af  deres  Beboere, 
der  bleve  ligesom  fejede  bort  af  Krigens  Rædsler.  En  For- 
pagtergaard  brændte  i  Omegnen;  dumpe  Lyd  af  Kanonskud 
løde  af  og  til,  og  naar  man  blot  rejste  sig  lidt  op  fra  Sædet, 
kunde  man  i  det  fjærne  skimte  de  franske  og  preussiske  For- 

postkjæder,  skjulte  bag  Hækker  og  Gjærder,  vexle  Skud  paa 
Skud  med  hinanden. 

Klokken  var  sex  om  Aftenen  den  29de  Åvgust,  da  vor 
Zouav  naaede  Méziéres,  som  ligger  tre,  fire  Mil  Vest  for 
Sedan.  Her  herskede  imidlertid  den  samme  Uorden  og  For- 
virring som  i  Rethel.  Endelig  lykkedes  det  dog  vor  frivillige 
at  skaffe  sig  Adgang  til  en  Embedsmand;  men  denne  svor 
ham  højt  og  hellig  til,  at  ingen  i  hele  Administrationen 
vidste,  hvor  tredje  Zouavregiment  for  Tiden  færdedes.  Heller 
ikke  Spergsmaalet  om  et  Gevær  blev  tilfredsstillende  lost, 
men  den  værdige  Bureaukrat  var  synlig  forundret  ved  vor 
Zouavs  Paatrængenhed ,  slog  ind  i  en  blidere  Tone  og  ud- 
brød: i'Jeg  kan  saa  godt  forstaa  Deres  Ivrighed  i  at  ville 
forsvare  vort  Fædreland,  og  jeg  opfordrer  Dem  derfor  til  at 
tage  til  Lille«. 

«Til  Lille,    til  Lille  i  Flandern?« 

«Ja,  min  Herre,  til  Lille  i  Departementet  du  Nord!  Der 
er  man  i  Færd  med  at  danne  et  Eegiment  af  forskjellige, 
men  gode  og  brugbare  Elementer.  De  vil  strax  kunne  blive 
antagen  og  vil  der  rimeligvis  kunne  finde  det  Gevær,  som 
man  hverken  har  kunnet  skaffe  Dem  i  Eethel  eller  Méziéres. 
For  øvrigt  maa  vi  holde  os  til  vore  Ordrer«. 

Samtalen  var  endt,  den  overordnede  Myndighed  havde 
afsagt  sin  Kjendelse.  Den  var  hverken  behagelig  eller  trø- 
stende for  Hr.  Alfred,  som  ved  sin  Afrejse  fra  Paris  havde 
drømt  om  efter  et  Par  Timers  Forløb  at  skulle  maale  sig 
med  Preusserne,  men  nu  i  Stedet  herfor  saa  sig  henvist  til 
Depotet.  Nedslaaet  traskede  han  nu  omkring  i  Méziéres's 
Gader.  Overalt  vrimlede  det  af  Soldater,  der  kom  og  gik 
og  kun  forlod  et  Værtshus  for  strax  derpaa  at  gaa  ned  i  en 
Vinkjælder.  Det  var,  som  om  en  ond  Fortryllelse  hvilede 
over  Byen. 

Ved  Nattens  Frembrud  opsøgte  Hr.  Alfred  sit  Kvarter; 
en  Tjenestepige  farte  ham  op  i  et  Slags  Loftskammer,  hvis 
indknebne  Plads   omtrent  blev   helt    optagen  af  en  gammel 

Historisk  Archiv.     1873.    I.  29 


450  Skildringer  fra  den  fransk-tyske  Krig.     II. 

Seng,  der  kun  daarlig  balancerede  paa  sine  skrøbelige  Ben. 
Det  var  imidlertid  ingen  gunstig  Tid  til  at  komme  med  Ind- 
vendinger eller  have  fine  Fornemmelser;  udmattet  af  den 
lange  Kejse  kastede  han  sig  paa  Sengen  og  faldt  snart  i 
Søvn. 

Ved  Klokken  to  om  Morgenen  blev  Hr.  Alfred  imidlertid 
vækket  ved  en  Mængde  Fanfarer,  sprang  op  af  Sengen  og 
ilte  ud  paa  Trappeafsatsen.  En  Tjenestepige,  der  kiggede  ud 
af  en  Loftsluge,  underrettede  vor  Zouav  om,  at  det  var  Kej- 
serprinsen, man  saaledes  vækkede.  Kundt  omkring  blæste 
Trompeterne  deres  skingrende  Fanfarer  til  Opbrud;  Ryttere 
fore  afsted  i  Galop  ned  ad  Gaden;  Eskadronerne  ordnedes  til 
Marschen;  midt  under  denne  Klirren  af  Vaaben  hørte  man 
en  Vogns  Rullen,  der  lidt  efter  lidt  tabte  sig  i  det  fjærne;  derpaa 
hvilede  snart  alt  igjen  i  Nattens  Tavshed;  det  var  Arvingen 
til  et  Kejserdømme,  som  drog  sin  Landflygtighed  i  Møde. 

Den  næste  Dag,  den  3bte  Avgust,  stillede  vor  Zouav  om 
Morgenen  Kl.  sex  ved  Méziéres's  Jernbanestation  Charleville. 
Jernbanegaarden  var  opfyldt  med  syge  Soldater  og  Simulan- 
ter, som  de  overlæssede  Avtoriteter  søgte  at  skille  sig  af  med, 
ved  at  sende  dem  til  de  nordlige  Departementer,  hvor  der 
maaske  endnu  i  Hospitalerne  kunde  være  nogle  Senge, 
som  vare  ubelagte.  Først  Klokken  ni  vare  Vognene  proppede 
fulde  af  Rester  fra  tyve  forskjellige  Regimenter,  og  Lokomo- 
tivet satte  sig  langsomt  i  Bevægelse.  Fra  Tid  til  anden  fore 
andre  Tog  den  modsatte  Vej  ad  Méziéres  til,;  de  vare  fyldte 
med  Soldater,  Kanoner  og  Heste,  som  alle  hørte  til  General 
Vinoys  Korps,  der  var  paa  Vejen  for  at  støde  til  Marschal 
Mac-Mahons  Armé,  men,  som  bekjendt,  ikke  naaede  længer 
end  til  Méziéres,  hvorfra  det  umiddelbart  herpaa  maatte  gjøre 
sit  ilsomme  Tilbagetog  til  Paris.  Et  saadant  Tog  standsede 
netop  ved  Harrison  Station  Klokken  to  om  Eftermiddagen; 
man  talte  med  hverandre  fra  Waggon  til  Waggon,  og  saaledes 
fik  Hr.  Alfred  den  lige  saa  uventede  som  kjærkomne  Efter- 
retning, at  en  Afdeling  af  tredje  Zouavregiment   havde  taget 

Plads  i  det  nærmest  følgende  Tog  og  snart  maatte  komme 
her  forbi. 

Vor  Zouav  besluttede  at  afvente  sine  ubekjendte  Kam- 
meraters Ankomst;  efter  tre,  fire  Timers  Forlob  gjorde  det 
omtalte  Tog  holdt;  i  ét  Spring  var  vor  Helt  ved  Vognene 
og  præsenterede  sig  for  den  Officer,  der  kommanderede  Af- 
delinsren.     «Min  Herre«!  udbred  han. 

»Man  kalder  mig  ellers  min  Lieutenant«,  svarede  Offi- 
ceren i  en  ter  Tone  og  med  rynkede  Øjenbryn.  "Hvad  vil 
De  for  evrigt?   Fat  Dem  frem  for  alt  i  Korthed«. 

Vor  unge  Zouav  forklarede  ham  i  korte  og  bestemte 
Udtryk  sit  -Onske,  fik  Tilladelse  til  at  folge  med  Toget  og 
tog  skyndsomt  Plads  i  en  Waggon,  hvor  han  fandt  en  Snes 
gamle  Zouaver  i  Færd  med  at  ordne  deres  Støvletter.  De 
rettede  nysgjerrige  Blikke  paa  det  unge  Fledeskjæg,  som 
umeldt  dumpede  ned  i  denne  imponerende  Forsamling  af 
røde  og  sorte  Mundskjæg.  Hr.  Alfred  felte,  at  øjeblikket 
var  kritisk,  og  at  han  maatte  se  at  klare  de  truende  Skjær. 
Han  trak  koldblodig  en  prægtig  Pibe  frem,  bød  den  rundt 
og  vandt  saaledes  alle  sine  Rejsefællers  Hjerter;  som  Tegn 
derpaa  sagde  de  uopfordret  «Du»  til  ham. 

Henimod  Klokken  ti  om  Aftenen  standsede  Toget  ved 
Méziéres's  Banestation.  Zouavernes  Afdeling  forlod  Stationen 
og  lejrede  sig  paa  en  Promenade  i  Nærheden.  Hr.  Alfred 
var  stadig  under  Beskyttelse  af  sin  Talisman,  Piben,  hvis 
Kavspids  stak  ud  af  hans  Lomme.  Han  traadte  derfor  frej- 
dig ind  under  et  af  Teltene,  hvor  man  gjæstfrit  lod  ham 
lejre  sig  paa  Grønsværet.  Hans  Plaid  havde  ikke  forladt 
ham  under  hele  Rejsen  fra  Paris  og  maatte  nu  gjøre  Tjeneste 
baade  som  Madras  og  Tæppe.  Alfred  faldt  snart  i  Søvn  i 
Selskab  med  sine  Kammerater;  af  og  til  aabnede  han  Ojnene, 
og  naar  han  da  ved  det  matte  Skin  af  nogle  Brændestykker 
fik  øje  paa  den  forvirrede  Hob  røde  Benklæder  og  det  An- 
tal Hoveder,    som    halvt   vare   skjulte   under  de  ^^^®  Fezer, 

følte  han  sig  greben  af  en  rolig  Tilfredshed  over  endelig  at 
have  naaet  sine  ønskers  Maal. 

Ved  Morgengry  vaagnede  Zouaverne  lidt  efter  lidt;  Dug- 
gen havde  gjennem blødt  deres  Klæder  og  stivnet  deres  Lem- 
mer; men  Zouaverne  rystede  sig  som  Hunde,  der  have  faaet 
en  Dukkert,  fløjtede  en  eller  anden  sælsom  Melodi,  som  de 
af  og  til  vexlede  med  en  pudsig  Couplet,  og  gave  sig  under 
denne  Musik  til  at  slaa  deres  Telte  sammen  og  pakke  deres 
Tornistre  for  at  være  parate  til  at  tage  afsted  ved  første 
Signal.  Hr.  Alfred  gjorde  sig  saa  nyttig,  han  kunde,  foer 
frem  og  tilbage  og  opdagede  pludselig  en  prægtig,  ganske 
ny  Klædes  Hætte,  som  laa  i  Græsset  og  syntes  at  være 
herreløs.  Han  tog  den  op,  undersøgte  den  og  kunde  ikke 
lade  være  at  beundre  den  for  dens  solide  og  nette  Ud- 
seende. 

«Hvis  er  denne  Hætte  ?••  udbrød  han  og  holdt  den  højt 
i  Vejret?  «Guds  Død!  Det  er  naturligvis  dinn,  svarede  en 
gammel  Zouav,  hvis  hejre  Trojeærme  var  overlæsset  med 
Udmærkelsestegn.  Vor  unge  Zouav  betragtede  ham  med 
Forundring. 

«Kan  Du  ikke  forstaa  det?»  gjentog  den  gamle.  »Det 
er  er  dog  soleklart.  Du  kan  gjøre  Fordring  paa  en  saadan 
Hætte,  og  Du  har  ingen.  Det  er  Regeringens  Fejl.  Nu  har 
Du  imidlertid  en  der  mellem  Fingrene.  Er  der  nogen,  som 
gjør  Fordring  paa  den?  Nej!  Min  Slutning  er,  at  den  til- 
hører Dig».  Idet  han  talte  saaledes,  pyntede  den  gamle  sin 
unge  Kammerat  med  den  prægtige  Hætte. 

Et  Trompetsignal  lød.  «Det  er  Signal  til  Sarahng«, 
tilføjede  den  værdige  gamle;  "nu  afsted!  Vor  Officer  holder 
ikke  af,  at  man  lader  ham  vente«. 

Klokken  var  7^2  om  Morgenen  den  31te  Avgust,  da 
den  omtalte  Afdehng  Zouaver  tog  Plads  i  et  Tog,  som  nu 
ilte  afsted  til  Sedan.  Ordet  «ile»  maa  dog  her  tages  i  en 
meget  indskrænket  Betydning;  thi  snart  gik  Toget  kun  frem, 
snart   slæbte   det   sig   endog   kun  afsted.    Togføreren  stod 

med  Haanden  paa  Maskinen  og  spejdede  ud  i  Horisonten; 
man  vidste  ikke  ret,  hvor  Preusserne  vare  og  kunde  hvert 
•Øjeblik  vente  at  finde  Vejen  afbrudt.  Langs  med  Jernbane- 
dæmningen lob  en  Vej,  hvor  en  Flok  fortvivlede  Bønder  drev 
deres  Kvæg  foran  sig  eller  kjørte  afsted  med  nogle  Karrer, 
belæssede  med  deres  Smule  Ejendom  og  grædende  Familier. 
Kanontordenen  rystede  Luften,  Hist  og  her  kunde  man 
gjennem  Hækkerne  se  den  hvide  Krudtdamp;  Toget  ilte 
fremad  mod  Slaget,  en  Zouav  viste  sig  pludselig  paa  Vogn- 
trinet og  bragte  sine  Kammerater  den  Befaling  fra  Lieute- 
nanten,  at  de  skulde  holde  sig  parate  til  at  fyre.  I  et  øje- 
blik vare  Chassepotgeværerne  fremme  og  ladte.  Imidlertid 
skød  Toget  nu  stærkere  Fart,  medens  man  i  det  Qærne  skim- 
tede enkelte  sorte  Grupper,  som  bevægede  sig  hen  over 
Sletten;  Zouavernes  gjennemtrængende -Øjne  troede  at  skjelne 
Preussernes  Pikkelhuer;  pludselig  faldt  ogsaa  en  Granat  fra 
et  usynligt  Punkt  og  ramte  Jernbanevolden ;  en  anden  fulgte, 
som  skrabede  et  Hjørne  af  en  Waggon,  men  Toget  slap  med 
en  Rystelse,  og  Zouaverne  svarede  med  at  afiyre  nogle  Skud 
i  Retning  af  de  sorte  Masser,  man  kunde  øjne  i  det  Qærne. 
En  Time  efter  var  Toget  i  Sigte  af  Sedan  og  standsede  snart 
ved  Banestationen.  De  preussiske  Batailloner  havde  paa  dette 
Tidspunkt  allerede  bemægtiget  sig  enkelte  af  de  nærlig- 
gende Høje. 

I  Sedan  maatte  vor  Zouav  atter  begynde  paa  den  samme 
trættende  Art  Spasereture  som  i  Rethel  og  Méziéres.  Han 
havde  næppe  gjort  nogle  Skridt  hen  mod  Byen,  før  en  Furer 
ved  Zouaverne  anmodede  ham  og  nogle  Kammerater  om  at 
vende  tilbage  til  Stationen,  hvor  der  var  ankommet  en  Del 
Kasser  med  Geværer.  De  ilte  ogsaa  derhen,  men  fandt  in- 
gen Kasser  med  Vaaben,  men  derimod  Hobe  af  Bred  og 
Sække  med  Beskøjter.  Hr.  Alfred  saa  spørgende  paa  Fureren, 
som  leende  udbrød:  «Det  kan  De  nok  ikke  forstaa,  vel? 
Maatte  jeg  ikke  have  Folk,  som  vare  villige  til  at  bære 
denne  Proviant  afsted,    og   vilde   I  vel  have  fulgt  mig  saa 

føjelig,  hvis  jeg  ikke  havde  lovet  Eder  Vaaben?»  Der  var 
ikke  noget  Svar  at  give  paa  dette  Eaisonnement,  og  snart 
vaklede  vor  unge  frivillige  afsted  til  Byen  igjen,  med  en  Sæk 
paa  Nakken  og  et  Brød  under  hver  Arm. 

Afdelingen  havde  imidlertid  faaet  Befaling  til  at  besætte 
Pariserporten.  En  forfærdelig  Støj  herskede  i  Sedan.  Adju- 
danter ilte  omkring;  Stafetter  fore  afsted  med  Depecher;  der 
dannede  sig  Grupper  paa  alle  Gadehjørner;  en  Mand  kom 
og  raabte,  at  Franskmændene  havde  vundet  en  stor  Sejr, 
men  nogle  vantro  rystede  paa  Hovedet.  En  rasende  Kanon- 
torden lød  uafbrudt  i  nordøstlig  Retning  for  Sedan,  alle  følte, 
at  det  forfærdelige  Parti  blev  udspillet  ad  den  Kant,  og  med 
beklemte  Hjerter  lyttede  man  ivrig  til  de  fjærne  Drøn. 

En  Sergent  afbrød  Zouavernes  korte  Hvile  ved  at  op- 
raabe  de  Soldater,  som  endnu  ikke  havde  Vaaben.  Han 
førte  dem  derpaa  til  Kastellet,  hvor  man  uddelte  Geværer  til 
dem,  og  saaledes  fik  Hr.  Alfred  endelig  sin  længselsfuldt 
ventede  Chassepot.  Pladskommandanten  var  til  Stede  ved 
Udleveringen  og  holdt  en  kort  Tale  til  Zouaverne  for  at 
opmuntre  dem  til  at  bruge  disse  Vaaben  med  Tapperhed,  og 
i  Løb  førte  Sergenten  derpaa  sine  Folk  tilbage  til  Pariser- 
porten, hvor  man  beredte  sig  til  at  tage  mod  et  Angreb. 
Forfærdede  Borgerfolk  kom  og  gik ;  den  trykkende  Tavshed  blev 
stadig  kun  afbrudt  ved  de  dumpe  Kanonskud.  Man  kom 
bærende  med  en  halvdød  Ulan,  som  laa  paa  to  Geværer. 
En  raa  Skare  —  saadanne  gives  der  overalt,  hvor  en  Mængde 
Mennesker  samles  —  omringede  Baaren  og  udskjældte  den 
saarede,  hvis  blege  Aasyn  ikke  rørte  sig;  han  hørte  vel  næppe 
disse  Fornærmelser.  Hans  Skjorte  stod  halvt  aaben,  og  paa 
det  blodige  Bryst  hang  der  en  Læderplade;  Synet  heraf  pir- 
rede Massens  Nysgjerrighed.  Nogle  mente,  at  det  var  en 
Art  Harnisk,  bestemt  til  at.  beskytte  Kong  Wilhelms  Soldater 
mod  de  franske  Kugler;  men  det  var  rimeligvis  kun  en  Slags 
solid  Etikette,   hvorpaa  enhver  Soldat  bar  indskrevet  sit  Re- 

giments,  sin  Bataillons,   sit  Kompagnis  og  sit  eget  Numer, 
for  at  man  kunde  kjende  ham,  hvis  han  skulde  falde. 

III.    Kampen  ved  Sedan. 

Zouaverne  bleve  opstillede  langs  Fæstningsmuren ,  i  en 
Afstand  af  en  halv  Snes  Skridt  fra  hverandre,  og  fik  Ordre 
til  kun  at  skyde  efter  at  have  set  sig  rigtig  for  og  sigtet 
nøje.  Klokken  var  sex  om  Aftenen,  og  man  lovede  Zouaverne, 
at  de  skulde  blive  afløste  ved  Midnat.  Time  paa  Time  for- 
løb. Mørket  tog  til,  Nattekulden  blev  mere  og  mere  følelig, 
medens  Duggen  gjennemblødte  Klæderne  og  trængte  igjennem 
lige  til  Skindet.  Zouaverne  havde  strakt  sig,  saa  lange  de 
vare,  paa  Volden,  medens  deres  øjne  søgte  at  gjennemtrænge 
Nattens  Mørke.  Af  og  til  blev  deres  Opmærksomhed  bort- 
ledet ved  en  eller  anden  Bevægelse,  som  foregik  i  deres 
Nærhed.  Saaledes  blev  Vindebroen  hejset  ned,  og  to  Kom- 
pagnier Linietropper  passerede  den  med  Geværet  over  Skul- 
dren;  de  skulde  indtage  en  Forpoststilling  ved  Jernbane- 
stationen. Man  kunde  høre  deres  Skridt  i  Nattens  Mørke, 
medens  de  dunkle  Skikkelser  lidt  efter  Udt  opløste  sig  i 
taaget  Ubestemthed. 

Klokken  slog  ti,  den  slog  elleve  og  endelig  tolv.  Spændin- 
gen var  lidt  efter  lidt  vegen  for  Træthed,  og  alle  Vagtposterne 
hørte  derfor  med  Glæde  ved  Midnatstimen  de  afmaalte  Klok- 
keslag dirre  i  Luften.  Man  drejede  hyppig  Hovederne  mod 
Byen,  men  Klokken  slog  halv  et,  og  der  kom  ingen  Afløs- 
ning. Erfaringen  havde  gjort  de  ældre  Soldater  skeptiske; 
•Det  vil  gaa  i  Nat  igjen,  som  det  gik  i  Gaar»,  mumlede  de 
i  Skjæget. 

Langsomt  gled  Natten  hen.  Af  og  til  paafulgte  en 
falsk  Alarmering,  som  skræmmede  Soldaterne  op  af  den  Døsig- 
hed, der  blytungt  lagde  sig  over  deres  øjenlaage.  En  saadan 
Alarmering  blev  den  ene  Gang  fremkaldt  af  en  Bataillon 
Mobilgardister,    som  vare  lejrede  i  Nærheden  af  Zouaverne; 

da  de  i  Nattens  Stilhed  hørte  tunge  Skridt  nærme  sig  Fæst- 
ningen, styrtede  de  til  Geværpyramiderne,  raabte  af  fuld 
Hals:  «Til  Vaaben!»)  og  begyndte  en  heftig  Ild.  Deres  Officerer 
ilte  fortvivlede  omkring  og  skrege:  «Skyd  ikke,  skyd  ikke«, 
men  Bøsserne  knaldede  lystig  løs  i  hele  fem  Minuter.  Det 
var  simpelthen  et  Kompagni  Liniesoldater,  som  vendte  tilbage 
fra  en  Kecognoscering  og  blev  modtaget  paa  denne  uhøflige 
Maade ,  der  voldte  en  stakkels  Korporal  Døden. 

Klokken  var  imidlertid  bleven  4V2  om  Morgenen  den 
1ste  September,  denne  ulykkelige  Dag,  som  skulde  blive 
Vidne  til  et  af  Frankrigs  mest  uoprettelige  Nederlag.  Ved 
første  Daggry  faldt  der  et  Kanonskud  fra  Sedans  Volde,  og 
snart  fulgte  voldsomme  Salver  efter  hverandre;  men  alles 
øren  vare  allerede  vænnede  til  denne  Helvedes  Larm,  og 
med  døsige  Blikke  saa  man  de  røde  Glimt  lyse  op  i  Nattens 
Mørke.   Alt  som  Dagen  brød  frem,  tog  Slaget  til  i  Voldsomhed. 

Henimod  Klokken  sex  blev  den  Afdeling,  der  havde  til- 
bragt hele  Natten  paa  Volden,  endelig  afløst.  Vor  Ven,  den 
unge  Zouav  Alfred,  havde  hørt  til  deres  Tal.  Ved  Afløs- 
ningen sagde  Sergenten  til  ham:  «Det  er  paa  Tiden  at  faa 
lidt  i  Livet,  men  skynd  Dig;  thi  det  vil  snart  gaa  varmt 
til").  Alfred  lod  sig  det  ikke  sige  to  Gange,  men  skyndte 
sig  ad  Byen  til,  søgte  efter  et  Værtshus  og  fandt:  Café  de 
la  Comédie  paa  Stanislaus's  Pladsen.  Medens  han  i  al  Hast 
slugte  et  Maaltid  i  sig,  var  han  Vidne  til,  hvorledes  sex 
højere  Officerer  i  al  Mag  spillede  Billard,  gjorde  deres  Ka- 
rambolager og  ret  syntes  at  more  sig,  medens  de  preussiske 
Kugler  allerede  begyndte  at  ramme  de  nærliggende  Byg- 
ninger. 

Vor  unge  Zouav  vendte  hurtig  tilbage  til  Pariserporten, 
hvor  han  strax  tilligemed  en  anden  Zouav  blev  sat  paa  Post 
paa  den  modsatte  Side  af  Vindebroen.  Lieutenanten  —  nu 
havde  Hr.  Alfred  lært  ikke  mere  at  kalde  ham :  Min  Herre!  — 
gav  dem  Ordre  til  ikke  blot  at  hindre  ethvert  Individ  i  at 
passere  Broen,   men  endog  til  at  forbyde  nogen  at  vise  sig 

paa  den  anden  Side  af  Graven.  Bombardementet  paa  Sedan 
begyndte  imidlertid,  Granaterne  hvislede  i  Luften  og  sprang 
hist  og  her  med  den  pibende  Larm,  som  ikke  saa  let  gaar 
nogen  af  Glemme.  Det  var  første  Gang,  at  vor  Ven  var  i 
Uden,  og  det  var  ganske  naturligt,  at  han  fik  en  Smule  Ka- 
nonfeber. Det  faldt  ham  ganske  vist  ikke  et  Øjeblik  ind  at 
forlade  sin  Post,  men  hans  Hjerte  slog  heftigere,  tusinde  for- 
skjellige  Tanker  stormede  ind  paa  ham,  og  Uro  og  Nysgjer- 
righed  greb  ham  vexelvis,  medens  han  uvilkaarlig  greb  kramp- 
agtig fast  om  Laasen  paa  sit  Chassepotgevær. 

Granaterne  sprang  nu  paa  alle  Kanter,  knuste  Murværket 
eller  sloge,  piskende  og  skummende,  ned  i  Voldgravene.  En 
Kanon,  som  stod  paa  Volden,  en  Smule  til  Venstre  for  Por- 
ten, svarede  de  preussiske  Batterier  med  en  Hurtighed  og  en 
Precision,  som  snart  henledte  disses  Opmærksomhed  paa 
den.  En  Hagel  af  Projektiler  gjorde  nogle  Artillerister  utjenst- 
dygtige, og  Fjenden  lagde  tj-delig  nok  an  paa  at  bringe 
det  stakkels  Stykke  til  Tavshed.  Dette  opnaaedes  da  ogsaa, 
dog  uden  nogen  Fortjeneste  fra  Tyskernes  Side;  thi  Kanonen 
maatte  høre  op  med  sin  Deltagelse  i  Kampen  af  Mangel  paa 
Amunition.  En  af  Artilleristerne  kastede  harmfuld  sin  Visker, 
en  anden  blev  rolig  staaende  med  Armene  over  Kors,  medens 
et  Par  andre,  forfulgte  af  Fjendens  Granater,  langsomt  fjær- 
nede  sig  fra  Volden. 

Medens  denne  ulige  Duel  stod  paa,  spaserede  vore  to 
Skildvagter  frem  og  tilbage  foran  Vindebroen.  Granaterne 
og  Kuglerne  kom  nu  ikke  mere  ene,  men  ledsagedes  af  hele 
Byger  Geværkugler,  der  sloges  flade  mod  Murene  eller  prel- 
lede an  mod  Broens  Jernrækværker.  De  to  Skildvagter,  der 
spaserede  hinsides  Voldgraven ,  afgave  levende  Skiver  for 
Bajrerne,  der  nylig  havde  bemægtiget  sig  Banegaarden  og  nu 
prøvede  deres  Dygtighed  paa  dem;  paa  Grund  af  deres  Iv- 
righed havde  de  dog  ikke  Held  med  sig  i  disse  Bestræbelser, 
men  Lieutenanten  kaldte  dog  de  to  Zouaver  tilbage  fra  den 
farlige  Post. 


458  Skildringer  fra  den  fransk-tyske  Krig.     II. 

Vindebroen  vedblev  imidlertid  at  være  nedhejset ,  og 
Lieutenanten  forlangte  tredive  Frivillige  til  at  besætte  Uden- 
værket paa  den  anden  Side  Broen.  Den  Vej,  som  nødven- 
digvis maatte  passeres  for  at  naa  Værket,  blev  ved  dette 
Tidspunkt  ligesom  fejet  ren  af  Granater  og  Geværkugler,  der 
overalt  oprodede  Jorden.  Der  meldte  sig  imidlertid  strax 
halvhundrede  Frivillige,  og  de  tredive  første  styrtede  i  Løb 
afsted  over  den  rædselsvækkende  Vej.  Man  maatte  tro,  at 
det  vilde  være  en  Umulighed  at  trodse  dette  Uvejr  af  Jern 
og  Bly;  men  deres  rasende  Løb  bragte  dem  snart  i  Læ  bag 
Udenværkets  Volde;  to  eller  tre  Stakler  laa  rigtignok  paa 
Jorden,  og  en  enkelt  tumlede  ned  i  Graven,  men  Kesten 
vexlede  snart,  i  Læ  bag  Muren,  Skud  med  Fjenderne.  Kom- 
pagnier af  Mobilgardister  laa  i  Mellemtiden  paa  selve  Volden 
og  skøde  ud  over  Bastionerne.  Paa  Grund  af  Skytternes 
Hastværk  ramte  uheldigvis  ikke  alle  deres  Skud  Preusserne, 
men  nogle  sloge  ogsaa  ned  paa  den  forkerte  Side  af  Uden- 
værket, en  Zouav  blev  ramt  i  Ryggen  og  blev  liggende  paa 
Stedet.  Geværilden  lød  nu  som  en  uafbrudt  Rullen,  der  blev 
overdøvet  af  Kanonsalverne.  Lieutenanten  lod  blæse  til  Til- 
bagetog, og  den  lille  Afdeling  maatte  atter  passere  Vinde- 
broen, hvor  den  samme  Regn  af  Projektiler  uafbrudt  strøm- 
mede ned.  Med  en  rask  Fart  vare  de  tapre  frivillige  tilbage; 
men  den  brave  Flok  maatte  atter  betale  Døden  en  Del  af 
sin  Gjæld;  tre  Zouaver  bleve  paa  ny  paa  Pladsen,  medens 
Resten  forsvandt  under  Porthvælvingen. 

Paa  et  Vink  af  Lieutenanten  styrtede  i  samme  -Øjeblik 
sex  eller  syv  Zouaver,  hvoriblandt  ogsaa  Hr.  Alfred,  frem  og 
klyngede  sig  fast  til  Kjæderne  af  Vindebroen,  som  det  nu 
gjaldt  om  at  faa  hejset  op.  Soldaterne  anstrængte  sig  af 
alle  Kræfter,  langsomt  og  tungt  giede  Kjæderne  i  deres  Fu- 
ger, medens  Preusserne,  som  ikke  længere  bleve  holdte  i 
Skak,  styrtede  lige  hen  til  Palissaderne  og  afgave  en  Helvedes 
Ild.  Kuglerne  ramte  mod  Muren  og  prellede  tilbage  paa  alle 
Kanter  omkring  den  lille  Flok  Zouaver;   man  skulde  tro,  at 

enhver  mindst  vilde  faa  et  Dusin  Kugler  i  Livet;  endelig 
var  Broen  hejset  op,  det  hele  havde  kun  varet  en  halv  Minut, 
men  denne  halve  Minut  havde  været  en  lille  Evighed  for  de 
paagjældende.  Snart  vare  de  dog  atter  tilbage  bag  den  skjær- 
mende  Porthvælving ;  ikke  en  eneste  havde  faaet  en  Skramme; 
« dette  er  Slumpelykken »,  bemærkede  en  Korporal  fatalistisk, 
i  det  han  tørrede  sin  Pande. 

En  af  Kammeraterne  klappede  Hr.  Alfred  paa  Skulderen. 
«Du  kan  nok  forstaa,  at  her  er  ikke  mere  at  bestille;  men 
deroppe  maa  vi  kunne  se  alt;  det  maa  være  pudsigt  nok». 
Vor  Ven  fandt  Behag  i  sin  Kammerats  Forslag  og  fulgte 
ham  op  paa  Voldskrænten.  Man  blev  rigtignok,  som  Zouaven 
ogsaa  bemærkede,  noget  besværet  af  Granaterne,  der  faldt 
hist  og  her;  men  derimod  kunde  man  med  Lethed  dække 
sig  mod  Geværkuglerne.  De  to  Kammerater  strakte  sig  nu 
i  Magelighed  i  Græsset;  Alfred  røg  sig  et  Par  Cigaretter, 
den  anden  Zouav  dampede  kraftig  los  paa  sin  mere  velhavende 
Vens  kostbare  Pibe,  medens  han  af  og  til  gjorde  sine  Be- 
mærkninger. Valpladsen  laa  som  en  Skueplads  for  de  to 
Soldaters  Blikke,  og  alle  Scenerne  i  det  frygtelige  Skuespil 
oprulledes  lidt  efter  lidt  for  dem.  Man  kunde  ikke  mere 
tælle  Ligene,  som  laa  spredte  hist  og  her  over  Sletten;  Røg- 
skyer hævede  sig  over  alt,  Forpagtergaardene  brændte;  hist 
og  her  flygtede  Mænd  i  enkelte  Hobe,  medens  morke  Masser 
rykkede  frem  i  det  Qærne.  »Det  er  Infanteri«,  bemærkede 
den  ældre  Zouav,  «og  den  Støvsky,  som  ruller  frem  der- 
henne bag  den  lille  Landsby,  er  Lianerne;  jo  flere  man  dræ- 
ber af  dem,  desto  flere  kommer  der  i  Stedet'*. 

Pludselig  foregik  der  noget  til  Venstre  for  de  to  Til- 
skuere, som  fik  dem  til  at  rejse  sig  halvt  op  af  den  mage- 
lige Stilling.  Paa  den  anden  Side  af  Sedan  strækker  en 
Højslette  sig  lige  hen  mod  den  belgiske  Grænse,  og  her  saa 
man  et  Regiment  Kyraserer  styrte  frem  i  Galop  for  at  for- 
søge et  Indhug.  Solens  Straaler  skinnede  paa  de  blinkende 
Masser,   Kyraserne  syntes  at  flamme,    og  det  var   som   et 

Knippe  Lyn,  der  foer  hen  over  Sletten;  man  kunde  endog 
se  Sablerne  funkle  over  Hjelmene.  Denne  Lavine  af  Eska- 
droner var  lige  i  Færd  med  at  falde  over  det  bajerske  Infan- 
teris sorte  Masser,  da  de  preussiske  Batterier  bemærkede  de 
franske  Kyraserer.  Granaterne ,  som  nylig  havde  slaaet 
ned  i  Sedans  Volde,  fik  en  anden  Retning,  fore  susende  hen 
over  Tilskuernes  Hoveder  og  sloge  ned  rundt  om  paa  Høj- 
sletten. Man  kunde  se  Rækkerne  aabne  sig,  Hestene  falde; 
tætte  Støvskyer  rejste  sig.  Regimentet  var  som  fejet  bort  fra 
Tilværelsen. 

Hele  Morgenen  igjennem  havde  man  i  Sedan  troet,  at 
Franskmændene  vare  Sejrherrer;  man  haabede  paa  Sejren, 
men  havde  egentlig  ingen  sikre  Grunde  at  bygge  sit  Haab 
paa.  Nogle  Officerer  søgte  at  hæve  Soldaternes  moralske 
Mod  ved  allehaande  fantastiske  Fortællinger.  «Mod,  Børn!« 
udbrøde  de,  «nu  kommer  Bazaine»;  men  det  var  desto  værre 
ikke  Bazaine,  men  en  ny  Bliicher,  som  ankom  med  100,000 
Mand  friske  Tropper.  Henimod  Middag  udbredte  det  Rygte 
sig,  at  den  preussiske  Hær  pludselig  havde  faaet  en  betydelig 
Forstærkning  af  friske  Tropper,  at  de  franske  derimod  vare 
udmattede  af  den  ulige  Kamp  og  trak  sig  tilbage.  Omtrent 
Klokken  to  om  Eftermiddagen  begyndte  Uordenen  og  Opløs- 
ningen. Fra  Voldskrænten  vare  vore  Zouaver  Vidner  til 
dette  Tilbagetog,  som  mere  og  mere  antog  Præget  af  et 
fuldstændigt  Nederlag.  Man  kunde  i  det  Qærne  se  Regimen- 
terne vakle  frem  og  tilbage.  Rækkerne  vare  sprængte,  der 
herskede  ingen  Orden  mere.  I  disse  Hobe  gjorde  Projekti- 
lerne store  Huller;  Bataillonerne  opløstes  og  smuldrede  sam- 
men. De  preussiske  Pikkelhuer  rykkede  derimod  frem  paa 
alle  Kanter;  Sværme  af  Skytter  strømmede  stadig  nærmere 
og  nærmere;  forgjæves  søgte  Zouaverne  fra  Voldskrænten  ved 
en  vel  rettet  Ild  at  standse  deres  Fremtrængen ;  der  faldt  vel 
enkelte,  men  friske  Skarer  traadte  i  de  faldnes  Sted. 

Alfred  var  greben  af  den  samme  Hævntørt  som  alle 
hans  Kammerater;  han  ladede  og  sigtede  som  en  øvet  Jæger, 

kun  var  det  her  Mennesker,  som  vare  traadte  i  Vildtets  Sted. 
Ulykkelige  saarede  slæbte  sig  langs  med  Hækkene  og  an- 
spændte deres  sidste  Kræfter  for  at  finde  et  Ly;  nogle  Sol- 
dater faldt  om  som  tunge  Masser  med  Hænderne  frem  foran 
sig  og  rarte  sig  ikke  mere;  andre  snurrede  rundt  som  Toppe 
eller  gjorde  forst  smaa  Sæt  som  Kaadyr,  der  overraskes  i 
deres  Leb,  hvorpaa  de  faldt  om  i  Græsset;  en  og  samme 
Vildhed  havde  grebet  alle  Zouaverne;  de  tørstede  kun  efter 
Blod,  de  tænkte  kun  paa  at  dræbe. 

"Det  bider«) !  udbred  en  Zouav  ved  Siden  af  Alfred.- 
Denne  spurgte  sig  selv,  hvad  dette  Udsagnsord  skulde  sige, 
da  han  i  det  samme  fik  Kig  paa  en  preussisk  Soldat,  der 
sneg  sig  langs  et  Krat  for  at  naa  den  Palissaderække  paa 
Udenværket,  som  Zouaverne  nylig  havde  forladt.  Fra  Tid  til 
anden  lagde  Preusseren  an  og  fyrede.  Alfred  fulgte  imid- 
lertid med  Opmærksomhed  hans  Bevægelser:  der  var  en 
Ujævnhed  i  Jordsmonnet,  som  vilde  nede  Skytten  til  at  stille 
sig  blot;  i  samme  øjeblik,  han  naaede  det  farlige  Sted,  fyrede 
Alfred,  Preusseren  slap  sin  Bøsse  og  trillede  om. 

«Du  har  bidt«!  sagde  Zouaven  til  Alfred,  som  følte  en 
dyb  Gysen  gjennemfare  sig;  men  det  gik  nu  saa  hedt  til,  at 
han  ikke  havde  lange  Stunder  til  at  være  følsom  i.  Projek- 
tilerne strejfede  uafbrudt  det  øverste  af  den  Voldbastion, 
hvorfra  Zouaverne  deltoge  i  Kampen.  Tæt  til  Venstre  for 
vor  unge  Zouav  laa  en  anden  frivillig,  der  ligesom  Al- 
fred var  stødt  til  tredje  Zouavregiment,  og  som  havde  gjort 
Bekjendtskab  med  Alfred  i  Jernbanevognen  ved  Harrison 
Station.  Den  unge  modige  Mand  havde  næppe  blinket  med 
øjnene,  da  den  forste  Granat  sprang  i  hans  Naboskab;  nu 
kom  der  et  øjeblik,  da  han  manglede  Patroner.  En  Kor- 
poral, som  havde  et  Forraad  tilovers,  tilkastede  ham  en 
Pakke,  og  den  unge  frivillige  rejste  sig  op  paa  Knæene  for 
at  tage  den;  hans  Hoved  kom  herved  et  øjeblik  op  over 
Brystværnet;  hans  Ansigt  faldt  pludselig  ned  paa  Haanden, 
der  farvedes  af  Blod;   en  Geværkugle  var  trængt  ind  i  Nak- 

ken  og  gaaet  ud  af  Munden.  «Han  er  bidt«!  sagde  den 
gamle  Zouav. 

Alfred  havde  maskinmæssig  langet  efter  den  skæbne- 
svangre Pakke  Patroner,  som  vare  vædede  af  den  stakkels 
frivilliges  Blod;  han  lagde  en  Del  af  dem  i  Græsset  omkring 
sig  og  puttede  Kesten  i  sine  dybe  Lommer.  »Har  Du  intet 
Bælte?«  spurgte  den  samme  gamle  Zouav,  som  forstod  saa 
ypperlig  at  b«je  Udsagnsordet:  «at  bide«.  Paa  det  benæg- 
tende Svar  mumlede  han  blot:  «Sik'en  Tosse«,  bukkede 
sig  ned  tog  koldblodig  Bæltet  af  den  stakkels  Døde  og 
spændte  det  om  Livet  paa  vor  unge  frivillige.  Derpaa  fort- 
sattes Skydningen. 

»•Tredive  frivillige!«  raabte  Officeren  pludselig;  vor  Al- 
fred og  en  Mængde  Kammerater  meldte  sig.  «I  maa  hurtig 
tilbage  paa  Udenværket  og  besætte  Muren«,  kommanderede 
Lieutenanten.  Vindebroens  Kjæder  sænkede  sig,  og  Zouaverne 
fore  afsted  i  en  saa  rasende  Fart,  at  nogle  allerede  vare  ude 
paa  Klappen,  medens  denne  svævede  i  Luften  og  endnu  ikke 
havde  naaet  den  modsatte  Side  af  Voldgraven;  saa  snart 
Zouaverne  naaede  over,  vare  de  med  ét  Sæt  ved  Muren; 
men  Preusserne  laa  allerede  i  Baghold  paa  den  modsatte 
Side  og  fyrede  paa  dem  næsten  med  Geværpiberne  paa  Bry- 
stet. Da  vor  unge  Ven  saaledes  naaede  sin  Post,  fandt  han 
til  sin  store  Forundring  den  modsatte  Side  af  sit  Skydeskaar 
allerede  besat.  Et  radt  Ansigt,  som  var  pyntet  med  et  Par 
lange,  røde  og  stride  Moustacher,  prustede  ham  i  Mode,  en 
skinnende  Pikkelhue  pyntede  dette  Ansigt.  Næsten  i  samme 
øjeblik  vare  to  Bøssepiber  truende  rettede  mod  hinanden, 
hver  fra  sin  Side  af  Skydeskaaret;  Alfred  fyrede  imidlertid 
først,  han  hørte  et  kvalt  Skrig,  og  det  røde  Ansigt  forsvandt. 
Skydningen  fortsattes;  Mobilgardisterne  laa  atter  paa  Vold- 
skrænten og  fyrede;  nu,  som  tidligere,  sloge  deres  Kugler  af 
og  til  ned  i  Udenværket;  men  Preusserne  gave  Zouaverne 
altfor  meget  at  tænke  paa,  til  at  disse  skulde  bryde  sig  om, 
hvad  der  foregik  i  Ryggen  paa  dem. 

Pludselig  fik  dog  et  hejt  Knald  dem  alle  til  at  se  sig 
om.  Det  var  den  samme  Kanon,  der  engang  tidligere  havde 
tiltrukket  sig  de  preussiske  Batteriers  Opmærksomhed;  nu 
lod  den  sig  høre  paa  ny  og  sendte  Salver  af  Kardætsker  ind 
i  de  nærliggende  Huse  for  at  purre  Bajrerne  ud;  Chassepot- 
patroner  afgave  Kuglerne  og  Krudtet.  Strax  ved  ferste  Salve 
sprang  Soldater  i  blaa  Frakker  eller  i  tunge,  graa  Overfrakker 
ud  af  Husene,  som  Rotter,  der  overraskes  ved  en  Explosion 
i  en  Kornlade;  de  mest  behændige  hoppede  over  jMure  og 
Hegn;  de  mere  snedige  eller  frygtsomme  krebe  afsted  hist 
og  her,  benyttende  sig  af  hver  Smule  Murværk,  hver  Ujævn- 
hed i  Jordsmonnet  for  at  skjule  deres  Nærhed;  endelig  var 
der  atter  andre,  som  ikke  vilde  vige,  men  søgte  Læ  ved  hver 
Stump  Hæk,  ved  hvert  Hjerne  af  en  faldefærdig  Mur,  hvor 
fra  de  fortsatte  Skydningen.  Baade  Preussere  og  Fransk- 
mænd laa  saaledes  og  lurede  paa  hverandre.  Zouaverne  vex- 
lede  kun  Enstavelsesord  indbyrdes;  deres  -Øjne,  deres  -Orer, 
deres  Tanker,  deres  hele  Liv  og  Sjæl  vare  optagne  af  Kampen. 
Man  vilde  dræbe,  atter  dræbe,  kun  dræbe;  man  søgte  sit 
Bytte  overalt,  og  en  pludselig  vild  Glæde  greb  enhver,  hver 
Gang  et  nyt  Legeme  faldt  og  forøgede  den  Kreds  af  Lig, 
som  omgav  Udenværket. 

F,  c.  Granzow. 


Træfningen  ved  Salado.*) 

(En  Episode  af  Texas's  Befrielseskamp). 


JJen  nuværende  Fristat  Texas  i  Nordamerika  stod  tidligere 
under  den  mexikanske  Kepubliks  Herredømme.  De  dygtigste 
og  forstandigste  Indbyggere  bleve  imidlertid  trætte  af  dette 
Lands  Undertrykkelser,  forenede  sig  og  iværksatte  en  Opstand, 
som  fik  et  heldigt  Udfald.  Træfningen  ved  Salado  var  vel 
ikke  betydelig,  naar  man  ser  hen  til  de  Troppers  Antal,  som 
deltoge  i  samme,  men  paa  Grund  af  det  Indtryk,  Sejren 
gjorde  paa  Befolkningen  i  Texas,  blev  den  af  en  saa  ubereg- 
nelig Vigtighed,  at  det  vist  vil  kunne  interessere  at  hore  en 
udførligere  Beretning  om  samme  af  et  -Øjenvidne,  General 
Morse.    Vi  ville  i  det  følgende  lade  Generalen  selv  tale. 

Da  Texas's  Uafhængighed  var  erklæret  og  dermed  altsaa 
Krigen  imod  Mexiko,  maatte  det  naturligvis  være  vor  første 
Bestræbelse  at  sikre  os  Forbindelsen  med  Moderlandet  (de 
nordamerikanske  Fristater,  hvorfra  de  fleste  Nybyggere  i 
Texas  stammede)  og  faa  Søhavnene  i  vor  Besiddelse. 

Den  mexikanske  General  Cos  havde  fra  Matamores  be- 
sat Havnen  ved  Galveston  og  der  opført  en  Slags  Fæstning 
for  at  afskære  os  Forbindelsen  med  New  Orleans  og  de  nord- 
lige Stater.     Denne  Forbindelse  maatte  vi  se  at  faa  aabnet 


*)  Efter  det  Tyske. 

paa  ny  og  det  saa  hurtig  som  mulig.  Min  Ven  Fanning  og 
jeg  fik  dette  Hverv.  Vor  hele  Udrustning  bestod  i  en  for- 
seglet Depeche,  som  vi  skulde  aabne  i  Columbia,  og  en  F«- 
rer,  Jægeren  Agostino.  Ved  Ankomsten  til  Columbia  sam- 
menkaldte vi  de  fornemste  Beboere  i  Byen  og  fra  Nabobyerne 
Marion  og  Bolivar,  hvorpaa  vi  aabnede  Depechen;  6  Timer  eft^r 
var  det  deri  opbudne  Mandskab  samlet,  og  endnu  samme  Dag 
droge  vi  mod  Galveston,  ankom  den  følgende  Dag  til  Fæstningen, 
overrumplede  den  og  toge  Mexikanerne  tilfange,  uden  at  vi 
tabte  en  Mand, 

Vi  vare  endnu  ikke  ganske  færdige  med  Arbejderne  for 
at  sikre  os  vor  Erobring,  før  vor  Forer  Agostino  kom  igjen. 
Vi  havde  sendt  ham  med  Beretning  om  Fortets  Indtagelse 
til  Kegeringen  i  St.  Felippe.  Han  bragte  os  nu  nye  Befa- 
linger fra  denne.  Ifalge  disse  skulde  vi  overgive  Befalingen 
over  Fortet  ved  Galveston  til  en  dygtig  Kommandant,  der- 
paa  ufortovet  drage  til  Trinity  Floden  og  derfra  med  saa 
meget  Mandskab,  vi  der  kunde  samle,  til  St.  Antonio  de 
Bexar.  Uden  Tøven  lode  vi  den  lille  Besætning  i  Fortet 
vælge  sine  Officerer,  overgave  Overbefalingen  til  disse  og 
ilede  over  Saltværkerne  og  Liberty  til  Trinity  Floden. 

Ved  Ankomsten  til  Saltværkerne  fandt  vi  alt  der  i  største 
Bevægelse;  det  unge  Mandskab  fra  det  lige  over  for  belig- 
gende Anahuac  var  allerede  samlet  og  i  Færd  med  at  bryde 
op  til  St.  Antonio  de  Bexar;  ligesaa  fandt  vi  Forholdene  i 
Liberty.  I  begge  disse  Smaabyer  havde  Mandskabet,  omtrent 
40  Mand,  selv  valgt  sine  Officerer  og  drog  nu  raskt  og  fuldt 
af  godt  Haab  og  Mod  til  den  Qerne  Samlingsplads. 

Ved  Trinity  Floden  var  den  Gang  end  nu  ingen  betydelige 
Kolonier,  men  kun  enkelte  spredte  Plantager,  og  til  en  af  disse 
ankom  vi  sent  en  Aften.  Endnu  var  Opraabet  ikke  trængt 
herhen,  men  samme  Aften,  vi  ankom,  naaede  det  til  Nabo- 
erne, der  dog  boede  temmelig  langt  borte.  Den  folgende 
Morgen  vrimlede  det  allerede  omkring  Plantagen  af  Pak-  og 

Histomk  ArcMv.    1873.    I.  30 


466  Træfningen  ved  Salado. 

Kide-Mustangs  *) ;  paa  en  af  disse  havde  Manden  altid  sine 
Levnetsmidler,  den  anden  besteg  han  selv  med  Bøssen,  det 
velfyldte  Krudthorn  og  Kuglepungen  slynget  om  Halsen. 
Saaledes  udrustede  brøde  vi  op  om  Aftenen  med  43  Mand. 
Vi  havde  en  temmelig  lang  Marsch  for  os.  St.  Antonio  de 
Bexar,  Landets  Hovedstad,  ligger  godt  50  Mil  sydvest  for 
Trinity  Floden,  og  Vejen  gaar  midt  igjennem  Stepperne  uden 
Sti  eller  Spor,  over  Floder  og  Strømme,  der  vel  ikke  ere 
Mississippier,  men  dog  dybe  og  brede  nok  til  at  opholde  Ar- 
meer flere  Dage.  For  vore  Land-  og  Skovmænd,  som  vare 
vante  til  at  besejre  Hindringer  af  alle  Slags,  vare  disse  vej- 
løse Stepper  og  broløse  Strømme  kun  Smaating.  Selv  vi, 
Fanning  og  jeg,  som  vare  opdragne  paa  Akademier  og  Univer- 
siteter, og  som  tidligere  selv  ved  langt  mindre  Floder  vistnok 
vilde  have  søgt  efter  Broer  og  Færger,  følte  her  slet  ikke 
nogen  Trang  til  dem.  Et  Par  Aar  før  vilde  ganske  vist  8 
Dage,  tilbragte  uden  Tag  om  Natten,  uden  varm  Næring, 
bestandig  i  Luften  og  ofte  i  Kegn,  have  kastet  os  paa  Syge- 
sengen, ja  maaske  paadraget  os  en  lang  Sygdom.  Her  bragte 
hver  Dag  os  nye  Savn,  men  ogsaa  nye  Kræfter,  gladere 
Livsaander.  Og  dog  sov  vi  den  ene  Nat  efter  den  anden 
under  aaben  Himmel,  paa  fugtig  Jord,  en  Gang  i  den  stær- 
keste Kegn,  flere  Gange  gjennemblødte  til  Skindet,  med  ingen 
anden  Føde  end  Panolas,  Majsbrød,  stærkt  blandede  med 
Sukker,  hvilke  i  Begyndelsen  forekom  os  noget  vamle,  men 
snart  smagte  os  meget  godt.  Paa  denne  Marsch  fik  vi  kun 
Panolas.  Mange  havde  ikke  engang  givet  sig  Tid  til  at 
vente  paa  disse,  men  havde  blot  fyldt  deres  Kandsler  med 
ristet  Majs.  Dog  da  vi  alle  spiste  ved  det  samme  Bord, 
havde  ogsaa  alle  Panolas,  saa  længe  de  varede,  dertil  en  eller 
et  Par  Slurk  af  Romflasken,  saa  længe  der  var  noget  i  denne, 
og,    naar  Rom  og  Panolas  vare  forbi,  ja  saa  grebe  vi  til  de 


*)  Steppeheste  fra  Texas,  en  lille  udholdende,  men  vild  og  ondskabs- 
fuld Race. 

ristede  Majskorn,  som  vi  skyllede  ned  med  en  Drik  koldt 
Vand.  Ingen  tænkte  paa  mere;  thi  ingen  saa  mere,  og  det 
gjorde  vel  ogsaa,  at  vi  alle  vare  tilfredse,  muntre  og  kraf- 
tige; ja,  saa  fornajede  vare  vi  ved  vor  spartanske  Spise,  at 
uagtet  vi  kom  forbi  Huse  og  Plantager  i  ikke  lang  Afstand, 
længtes  dog  ingen  efter  et  bedre  Kjekken,  men  enhver  trag- 
tede kun  efter  saa  hurtig  som  mulig  at  naa  Bestemmel- 
sesstedet. 

Det  var  den  første  større  Vaabendaad,  vi  gik  i  Møde; 
Bevægelsen  var  derfor  ganske  forstaaelig.  Den  var  almindelig 
overalt  i  Landet;  fra  alle  Sider  strømmede  bevæbnede  til. 
Vi  traf  ofte  sammen  med  dem;  men,  og  det  var  et  rigtigt 
amerikansk  Karaktertræk,  ingen  af  de  10  eller  flere  smaa 
Skarer,  vi  mødte,  sluttede  sig  til  nogen  anden.  Enten  vare 
deres  Heste  friskere  end  Vaabenbrødrenes,  og  da  travede  de 
videre,  eller  mere  trætte,  og  da  hinkede  de,  efter  en  venlig 
Hilsen  og  et  fast  Haandtryk,  bagefter. 

Saaledes  vare  vi  43  Mand,  da  vi  forlode  Trinity  Floden, 
og  43  Mand,  da  vi  ankom  til  Salado  Floden,  vore  Troppers 
Samlingsplads. 

Derfra  havde  vi  endnu  omtrent  10  Mil  til  Hovedstaden, 
imod  hvilken  nu  det  første  store  Slag  skulde  føres.  Men 
denne  Hovedstad  var,  ligesom  nu,  beskyttet  af  et  stærkt  Fort, 
forsynet  med  en  Garnison  paa  næsten  3,000  Mand,  en  Troppe- 
masse, betydelig  større  end  vore  Texaneres  hele  Militairmagt 
og  dertil  forsynet  med  tilstrækkeligt  Skyts;  det  Hele  blev  kom- 
manderet af  erfarne,  ja  endog  berømte  Officerer. 

Vi  belavede  os  i  ethvert  Fald  paa  et  haardt  Stød;  thi 
den  hele  Armé,  vi  fandt  ved  Salado  under  General  Austins 
Befaling,  oversteg  ikke  800  Mand. 

Endnu  den  samme  Dag,  da  vi  indtraf  i  Hovedkvarteret 
med  vore  43  Frivillige,  blev  der  holdt  Krigsraad,  og  i  dette 
blev  det  besluttet  at  rykke  frem  til  St.  Espado;  Avantgarden 
skulde  strax  bryde  op  dertil.  Kommandoen  over  denne  blev 
betroet  min  Ven  og  mig,  men  for  at  holde  vor  ungdommelige 

Hidsighed  i  Tømme  fik  vi  som  Medkommanderende  en  Mr. 
"Wharton,  en  anset  Plantageejer,  der  havde  medbragt  et  be- 
tydeligt Antal  Naboer  fra  sin  Omegn. 

Vi  indtoge  et  hurtigt  Maaltid  i  Forening  med  vore  Vaa- 
benbrødre,  udvalgte  iblandt  de  800  Frivillige,  som  alle  vilde 
med,  92  og  brøde  med  disse  vel  til  Mode  op  til  vort  Bestem- 
melsessted. 

Vor  Vej  førte  os  igjennem  en  aaben,  hist  og  her  med 
Trægrupper  overskygget  Steppe,  som  dog  forraadte  Hoved- 
stadens Nærhed;  thi  flere  Missioner  laa  i  Omegnen.  Disse 
Missioner  kunne  med  Føje  kaldes  Uden-  eller  Forværker  for 
den  katholske  Kirke  og  den  med  denne  nøje  forbundne 
spanske  Kegering,  da  deres  Bestemmelse  ikke  blot  er  at 
bringe  Indianerne  under  det  gejstlige,  men  ogsaa  under  det 
verdslige  Aag.  Man  finder  dem  i  alle  de  Dele  af  Landet, 
som  have  hørt  under  Spanien,  men  især  i  Grænseprovinserne 
Texas,  Santa  Fé  og  Cohuahuila. 

Ved  Ankomsten  til  Missionen  Espado  opstod  der  en  varm 
Tvist  i  vort  Krigsraad.  Den  os  meddelte  Ordre  lød  ud- 
trykkelig paa  at  besætte  Posten  og  vente,  indtil  vor  øverst- 
kommanderende General  ankom.  Det  var  ogsaa  det  klogeste, 
vi  kunde  gjøre;  Missionen  var  meget  fast,  omgivet  af  en  høj 
Mur,  kunde  med  ringe  Anstrængelse  forsvares  imod  en  over- 
legen Fjende  og  frembød  saaledes  fuldkommen  Sikkerhed 
imod  et  fjendtligt  Overfald.  Fanning  vilde  alligevel  videre 
frem,  jeg  gav  efter,  og  Wharton,  som  saaledes  blev  overstemt, 
maatte  sluttelig  føje  sig  efter  os.  Vi  efterlode  vore  Mustangs, 
samt  en  Besætning  paa  8  Mand  i  Missionen  og  rykkede  frem 
til  Floden. 

Denne  løber  en  Fjerdingvej  vest  for  Missionen  i  Ret- 
ning fra  Nordvest  til  Sydost;  Mellemrummet  opfyldtes  af  en 
lille  Trægruppe  og  ellers  af  en  aaben  Steppe,  som  strakte  sig 
lige  til  Flodranden,  der  med  en  8  til  10  Fod  høj,  temmelig 
brat  Skrænt  faldt  af  til  Floden;  denne  Skrænt  var  overgroet 
med  et  tæt  Krat  af  Vinranker.      Salado    danner  paa  dette 

Sted  en  stærk  buelignende  Krumning.  Ved  begge  Ender  af 
Buen  findes  et  Vadested,  hvor  Floden  alene  kan  passeres; 
Vandet  er  ellers  vel  ikke  bredt,  men  temmelig  rivende  og 
dybt.  Naar  vi  derfor  toge  vor  Stilling  indenfor  denne  Bue, 
kunde  det  ikke  falde  vanskeligt  at  forsvare  begge  Vadestederne, 
som  laa  omtrent  en  Fjerdingvej  fra  hinanden,  da  Fjenden 
ikke  let  kunde  komme  til  fra  den  modsatte  Bred,  som  var 
stærkt  bevoxet  med  Skov  og  betydelig  højere.  Det  farlige 
ved  Stillingen  undgik  paa  den  anden  Side  heller  ikke  vor 
Opmærksomhed.  Vi  kunde  paa  en  Gang  blive  omgaaede  fra 
to  Sider  og  derpaa  blive  angrebne  i  Fronten  og  i  Byggen, 
indesluttede  og  fangne  uden  Mulighed  for  at  slippe  bort, 
naar  Fjenden,  som  uden  Tvivl  rykkede  frem  med  Overmagt, 
blot  nogenlunde  gjorde  sin  Skyldighed.  Men  dette  naar 
vilde  mangle,  det  vidste  vi. 

Vi  vare  unge,  fulde  af  Mod  og  Selvtillid,  folte  os  de 
Tusinde  Mexikanere  voxne  og  ønskede  kun,  at  de  vilde  komme, 
inden  Hovedkvarteret  kom  tilstede.  Vi  vare  ordenlig  bange 
for,  at  dette  skulde  komme  for  tidlig  tilstede  og  berøve  os 
de  forventede  Laurbær,  og  saaledes  blev  det  afgjort,  at  vi 
skulde  blive.  Vi  besaa  Terrænet,  undersøgte  Flodbreden,  be- 
satte Trægruppen  med  12  Mand,  opstillede  ved  begge  Vade- 
stederne 12  andre  og  lejrede  os  med  Resten  vel  til  Mode  i 
de  duftende  Vinløvsgrotter,  som  desto  værre  paa  denne  Aars- 
tid  ingen  Druer  bare. 

Efter  at  vi  havde  truffet  alle  disse  Forberedelser,  bleve 
vi  sultne.  Vi  havde  ikke  taget  Provisioner  med  af  den  ganske 
simple  Grund,  at  der  intet  var  at  tage  med.  Enhver  af  de 
800  Mand  havde  hidtil  saa  temmelig  været  sin  egen  General- 
kvarter-  og  Proviantmester.  Enhver  havde  kun  forsynet  sig 
med  det  allernødvendigste,  og  saaledes  fandtes  det,  at  nogle 
Skæpper  Majs,  Kartofler  og  nogle  Oxer  vare  den  eneste  Føde, 
som  fandtes  i  Hovedkvarteret.  I  Missionen  havde  vi  heller 
ikke  fundet  noget;  saa  maatte  vi  da,  ske  hvad  der  vilde,  se 
til  at  faa  noget  opdrevet.     I  Nabolaget,  ja  endog  i  Dalen 

paa  hin  Side  fandtes  flere  Blokhuse,  hvis  Garnison  vist  vilde 
komme  efter  os,  naar  vi  rekvirerede  Levnetsmidler,  men  det 
var  netop  det,  vi  ønskede;  vi  besluttede  derfor  ufortøvet  at 
sende  nogle  Mand  ud  for  at  fouragere  og  beordrede  12  Mand 
dertil,  hvilke  ogsaa  strax  brøde  op  til  det  nærmeste  Blokhus. 

Efter  omtrent  en  Times  Forløb  kom  de  galopperende 
tilbage  med  3  Faar.  At  vi  nu  snart  vilde  faa  Mexikanerne 
at  se,  var  utvivlsomt,  men  vi  brøde  os  ikke  det  mindste 
derom.  Under  Spøg  og  Latter  bleve  Faarene  slagtede,  og  vi 
manglede  kun  Brød  til  Kjodet,  Dog  fik  vi  nogen  Erstatning 
herfor  i  en  Kurv  fuld  af  Polonces,  som  en  mexikansk  Bonde 
førte  til  vore  Forposter.  Han  kom  over  Floden  fra  et  af  de 
nærmest  ved  Hovedstaden  liggende  Blokhuse,  altsaa  uden 
Tvivl  sendt  af  Fjenden  for  at  udforske  vor  Styrke,  Stilling 
og  andet,  som  kunde  være  af  Interesse  for  dem.  Virkelig 
sparede  den  dumme  Karl  ingen  Møje  for  at  knytte  et  nær- 
mere Bekjendtskab  med  os,  indtil  vi  endelig,  kjede  af  Ord, 
viste  ham  bort  paa  en  saadan  Maade,  at  han  ikke  kunde 
være  i  Tvivl  om  vor  Mening. 

Uden  Bekymring  for  Fjenden  og  General  Cos  holdt  vi 
vort  Maaltid,  afløste  Posterne  og  Forposterne  og  lode  da 
Folkene  lægge  sig  ned  for  at  faa  nogen  Hvile.  Aftenen  og 
Natten  gik,  uden  at  nogen  Fjende  viste  sig;  Morgenen  brød 
frem,  endnu  ingen  Mexikaner.  Vi  troede  dog  ikke  paa  den 
forræderske  Fred,  lode  Folkene  faa  deres  Frokost  og  vare 
netop  færdige  med  den,  da  den  ved  det  øverste  Vadested 
udstillede  Forpost  kom  med  den  Efterretning,  at  en  stærk 
Afdeling  Rytteri  var  under  Fremrykning  og  dens  Fortrav 
allerede  i  den  Hulvej,  som  førte  til  Vadestedet. 

Nogle  Minuter  derefter  hørte  vi  deres  Trompeters  Lyd, 
og  kort  derpaa  saa  vi  ogsaa  Officererne  komme  frem  oven 
for  Flodbreden  og  sprænge  ind  paa  Steppen,  efterfulgte  af 
deres  Eskadroner,  af  hvilke  vi  kunde  tælle  sex.  Det  var  Du- 
rango-Dragonerne,  meget  godt  uniformerede,  fortræffelig  be- 
redne   og   fuldkommen   udrustede  med  Karabiner  og  Sabler. 

Deres  Antal  kunde  vel  være  omtrent  300.  Sandsynligvis 
havde  de  rekognosceret  fra  Bredden  paa  hin  Side  og  saaledes 
udfundet  vor  Stilling,  om  end  ikke  vor  Styrke,  da  vi,  anende 
saadant,  holdt  vore  Folk  i  Bevægelse,  idet  vi  snart  lod  dem 
springe  op  paa  Steppen,  snart  forsvinde  under  samme.  Det 
kunde  nu  alt  være  godt  nok,  men  for  avrigt  havde  vi  for- 
syndet os  stærkt  imod  alle  militaire  Kegler,  idet  vi  ikke  havde 
udstillet  nogen  Forpost  paa  den  modsatte  Bred,  som  kunde 
sætte  os  i  Kundskab  om  Fjendens  Nærmelse  og  Ketningen, 
som  han  tog.  Uden  Tvivl  kunde  30  til  40  gode  Skytter,  og 
alle  vore  Mænd  vare  det,  ikke  blot  have  opholdt  Fjenden, 
men  hejst  sandsynlig  ogsaa  ganske  forhindret  hans  Overgang. 
Hulvejen,  som  fra  Breden  paa  den  modsatte  Side  førte  ned 
til  Vadestedet,  var  smal,  temmelig  stejl,  i  det  mindste  6 
Gange  hejere  end  Bredden  paa  denne  Side  og  fuldkommen 
inden  for  vor  Skudvidde.  Heste  og  Mandskab  kunde  derfor, 
efter  Haanden  som  de  Par  efter  Par  kom  ud  af  Passet,  være 
bleven  tagne  paa  Kornet  og  nedskudte.  Dette  blev  os  nu, 
da  Dragonerne  sprængte  frem  paa  Steppen,  klart;  men  Fejlen 
var  begaaet,  og  vi  maatte  trøste  os  med,  at  Fjenden  sikkert 
ikke  vilde  tilregne  den  sande  Aarsag,  vor  Uerfarenhed  i 
Militairvæsenet,  denne  Fejl,  men  vort  overstrømmende  Mod. 
I  ethvert  Fald  besluttede  vi  at  svare  til  den  gode  Mening, 
vi  forudsatte  hos  ham,  ved  at  give  ham  en  varm  Modtagelse. 
Paa  Steppen  var  Fjenden  først  sprængt  et  betydeligt  Stykke 
imod  Vest,  havde  derpaa  vendt  sig  imod  Syd  og  gjort  Front 
imod  os  i  en  Afstand  af  omtrent  500  Skridt.  I  denne  Stil- 
ling indtog  han  netop  Senen  paa  den  Bue,  som  Salado 
her  danner.  Næppe  havde  han  opstillet  sig,  før  han  aabnede 
sin  Ild,  endskjønt  vi  stode  ganske  skjulte  for  ham  i  Flod- 
breddens Krumning,  og  fuldkommen  beskyttede  ikke  blot  imod 
Karabinskud,  men  ogsaa  imod  Kardetsker  og  Kanonkugler,  som 
i  det  højeste  vilde  flyve  bort  over  vore  Hoveder. 

Efter  den  første  Salve  red  han  omtrent  100  Skridt  frem 
imod  os,  holdt  derpaa  for  at  lade,  skød  saa  igjen  og  sprængte 

derpaa  atter  omtrent  100  Skridt  frem,  holdt  atter,  ladede, 
skød  paa  ny,  sprængte  paa  ny  fremad  og  gjentog  den  samme 
Udfordring,  indtil  han  endelig  standsede  omtrent  150  Skridt 
foran  os.  Vi  forholdt  os  ganske  rolige.  Aabenbart  vovede 
Dragonerne  sig  ikke  længere  frem ;  i  det  mindste  syntes  deres 
krigeriske  Mod  at  være  taget  meget  af,  hvor  meget  end  Offi- 
cererne gjorde  sig  Umage  for  at  opmuntre  det;  endelig  brode 
dog  2  Eskadroner  frem,  langsomt  efterfulgte  af  de  andre. 
Dette  havde  vi  ventet  paa.  Sex  af  vore  Folk  fik  Ordre  til 
at  springe  op,  tage  Officererne  paa  Kornet  og  derpaa,  efter 
at  have  fyret,  igjen  at  springe  ned  under  Stepperanden. 
Med  beundringsværdig  Koldblodighed  udførte  vore  6  Mand 
denne  farhge  Manøvre  lige  over  for  Fjenden,  der  nu  var 
rykket  frem  paa  næppe  50  Skridts  Afstand  og  fyrede  rasende. 
De  sprang  op,  lagde  roligt  an,  skøde  og  sprang  derpaa  igjen 
ned  under  Stepperanden. 

Som  vi  havde  formodet,  bragte  dette  lille  Antal  Fjenden 
i  den  ønskede  Nærhed.  Han  studsede  vel  i  Begyndelsen, 
især  da  3  eller  4  Officerer  faldt,  men  næppe  vare  vore  for- 
svundne, før  Eskadronerne  galopperede  som  rasende  efter  dem. 

Nu  sprang  imidlertid  Fanning  op  med  30  af  vore  Folk, 
de  lagde  an  med  deres  Kifler,  og  da  de  trykkede  af  efter 
hverandre,  kastede  hver  en  Dragon  af  Hesten,  idet  de  efter 
vor  Anvisning  bestandig  toge  Sigte  paa  de  forreste.  Whar- 
ton  og  jeg,  som  sprang  op  bagefter  med  Reserven,  36  Mand, 
saa  snart  Fanning  havde  afskudt  sine  Eifler,  kom  næppe  til 
10  Skud,  før  Dragonerne  paa  Kommandoordet:  «Højre 
om»  svingede  omkring  og  satte  afsted  alle  til  sammen. 
Vore  Eifler  havde  taget  for  grovt  fat  paa  dem.  Som  Faar, 
imellem  hvilke  en  Ulv  er  brudt  frem,  flygtede  de  til  alle 
Sider.  Forgæves  søgte  Officererne  at  holde  dem  tilbage; 
Bønner,  Trusler,  ja  selv  dragne  Klinger  og  Hug  formaaede 
ikke  at  bringe  dem  til  at  standse,  fordi  Standsningen,  for  at 
sige  Sandheden,    i  Eeglen  viste  sig  skæbnesvanger  for  dem, 

thi  paa  100  Skridt  vare  de  fleste  af  vore  Skarpskytter  sikre 
p£ia  et  Egern,  end  sige  paa  en  Durango- Dragon. 

Vi  havde  imidlertid  fyret  langsomt  og  efter  ethvert  Skud 
ladet  Manden  springe  ned  under  Stepperanden  for  igjen  hur- 
tig at  lade,  saa  at  bestandig  30  til  40  Mand  af  vor  lille  Trop 
stode  rede  til  at  skyde,  hvis  Fjenden  skulde  forsøge  paa  at 
gjøre  Angreb  i  Masse. 

Den  første  Hilsen  havde  dog  betaget  ham  Lysten  for  en 
Stund,  ja  det  syntes  endog  en  Tid  tvivlsomt,  om  han  over- 
hovedet vilde  vove  et  andet  Angreb,  endskjent  Officererne 
gjorde  sig  al  mulig  Umage  for  at  faa  Folkene  frem,  men 
længe  vare  Bønner,  Trusler  og  Skjældsord  lige  forgæves.  Set 
i  Afstand  var  det  ganske  komisk  at  iagttage  deres  ivrige 
Gestikulationer,  de  frygtelige  Hug,  de  forte  imod  os,  de  Luft- 
spring, som  de  lode  deres  fyrige  Heste  gjøre,  men  dog  maa 
jeg,  for  at  være  Sandheden  tro,  tilføje,  at  Officererne  i  Vir- 
keligheden viste  mere  Mod,  Energi  og  Æresfølelse,  end  jeg 
hidtil  havde  tiltroet  dem.  De  vare  de  eneste,  som  vore  Kif- 
ler  ikke  havde  skræmmet;  derfor  vare  ogsaa  næsten  alle 
faldne  ved  de  2  Eskadroner,  som  havde  gjort  Angrebet,  og 
de  faa,  som  endnu  vare  tilbage,  vare  saa  langt  fra  frygt- 
somme, at  de  kun  saa  meget  mere  bestræbte  sig  for  at  faa 
deres  Folk  frem  igjen. 

Endehg  syntes  det  at  ville  lykkes  dem;  Maaden,  hvor- 
paa  de  opnaaede  dette,  var  ejendommelig  og  karakteristisk 
mexikansk.  Stillende  sig  foran  Eskadronen  galopperede  de 
100  Skridt  eller  mere  fremad  og  derpaa  igjen  tilbage,  for 
saaledes  at  vise  Mandskabet,  at  der  ikke  var  nogen  Fare. 
Hver  Gang  de  saaledes  galopperede  fremad,  fik  de  uvilkaarlig 
Dragonerne  en  30  til  40  Skridt  frem  med,  hvorpaa  disse 
igjfi'i  gjorde  Holdt  som  paa  Kommando  og  saa  sig  forsigtig  om 
til  alle  Sider,  om  ingen  af  de  frygtelige  Skytter  skulde  komme 
til  Syne;  derpaa  galopperede  Officererne  igjen  fremad,  atter 
rykkede  Dragonerne  bagefter,  og  saaledes  galopperede  og  ryk- 
kede de  vel  10  Gange  frem,  holdt,  saa  sig  omkring  og  ryk- 

kede  igjen  frem,  indtil  de  atter  vare  komne  os  paa  100  Skridt 
nær.  Det  forstaar  sig  af  sig  selv,  at  de  ved  enhver  saadan 
Fremrykken  ogsaa  affyrede  deres  Karabiner. 

Efter  at  de  saaledes  lidt  efter  lidt  havde  gjort  sig  for- 
trolige med  Krudtrøgen  og  vor  Nærhed,  begyndte  3  af  de 
Eskadroner,  som  endnu  ikke  havde  været  i  Ilden,  at  formere 
sig  i  Angrebskolonner  og  rede  derpaa  omtrent  50  Skridt 
frem.  Paa  en  Gang  kommanderede  nu  samtlige  Officerer  med 
Tordenstemme  «fremad»  og  satte  deres  Heste  i  Gallop,  og 
følgende  denne  kraftige  Impuls  styrtede  da  ogsaa  ganske  rig- 
tig alle  3  Eskadroner  med  slappe  Tøjler  løs  paa  os. 

Denne  Gang  lode  vi  ikke  6,  men  30  af  vore  Folk  springe 
op  med  strængt  Paalæg  om  at  fyre  langsomt  og  ikke  at  spilde 
et  Skud.  Den  saa  dristig  fremstyrtende  Fjende  berøvede 
dog  de  fleste  Besindigheden.  Hurtig  skøde  vore  ind  i  Mas- 
sen og  sprang  derpaa  tilbage  under  Stepperanden.  Det  var 
nærved,  at  denne  Hastighed  havde  bragt  os  i  Klemme. 
Fjenden  vaklede  vel,  men  han  veg  ikke  tilbage.  I  dette 
kritiske  øjeblik  sprang  Wharton  og  jeg  op  med  Reserven; 
"Sigt  og  skyd  langsomt  og  sikkert,  tag  Mand  for  Mand», 
raabte  vi  begge,  Wharton  til  Højre,  jeg  til  Venstre.  Selv 
holdt  vi  vor  Ild  tilbage.  Det  virkede  endelig;  Skud  paa 
Skud  faldt.  Endnu  engang  formanede  jeg,  at  de  bestandig 
skulde  sigte  paa  de  forreste  og  skyde  langsomt,  for  at  Fan- 
ning  og  hans  Folk  kunde  faa  Tid  til  at  lade.  Inden  vi  endnu 
alle  havde  skudt  vore  Bøsser  af,  var  Fanning  igjen  ved  vor 
Side  med  et  Dusin  af  de  dygtigste  og  hurtigste  Skytter. 
Vel  3  Minuter  udholdt  Fjenden  som  bedøvet  vor  i  Sandhed 
morderiske  Ild,  men  da  vi,  som  sagt,  bestandig  kun  sigtede 
paa  de  forreste  Dragoner,  og  disse  derfor  ogsaa  faldt,  vilde 
tilsidst  ingen  mere  fremad;  Eskadronerne  kom  i  Uorden,  og 
denne  gik  snart  over  til  vild  Flugt.  Vi  gave  dem  en  lille 
Salut  til  Afsked,  som  endnu  gjorde  mangen  Hest  rytterløs, 
ladede    derpaa   igjen   vore  Bøsser  og  droge  tilbage  til  vore 

Grotter  under  Vinløvet,  ventende  paa,  hvad  der  nu  vilde 
komme. 

Men  nu  havde  Fjenden  tabt  al  Lyst  til  at  vove  et  nyt 
Angreb.  Indtil  300  Skridt  vovede  han  sig  vel  frem,  men 
naar  blot  et  Dusin  af  vore  Skytter  kom  frem,  styrtede  han 
strax  tilbage.  Dog  selv  paa  300,  ja  500  Skridts  Afstand 
skød  han  Karabinerne  af  paa  os,  hvilket  han  fik  Lov  til  at 
gjøre  ganske  ustraffet,  da  vi  ikke  svarede  med  noget  Skud. 

Fægtningen  kunde  vel  saaledes  have  varet  en  halv  Ti- 
mestid.  Endnu  var  ingen  Mand  falden  paa  vor  Side,  ja  ikke 
engang  nogen  saaret,  skjent  vi  under  Fjendens  Angreb  havde 
været  udsatte  for  en  sand  Regn  af  Kugler.  Vi  kunde  ikke 
forklare  os  dette  vidunderlige  Held;  Kuglerne  faldt  til  Højre 
og  Venstre,  mange  ramte,  men  det  var  næppe,  at  de  ridsede 
Huden.  Vi  vare  nærved  at  anse  os  for  usaarlige  og  Kampen 
allerede  for  afgjort  —  da  den  anden,  ved  det  nedre  Vadested 
opstillede  Forpost,  kom  løbende  og  bragte  os  den  foruroligende 
Efterretning,  at  betydelige  Masser  af  Fodfolk  vare  under 
Fremmarsch  imod  Vadestedet  og  snart  maatte  bhve  synlige. 
Virkelig  kunde  man  Øjeblikket  efter  høre  Trommernes  Hvirv- 
ler og  Pibernes  skærende  Lyd,  og  i  det  næste  defilerede 
de  første  Kolonner  op  over  Flodbreden  og  ind  paa  Steppen 
henimod  Trægruppen. 

Da  Kompagni  efter  Kompagni  saaledes  kom  frem  paa 
Steppen,  kunde  vi  let  tælle  deres  Styrke.  Der  var  to  Ba- 
tailloner,  tilsammen  1,000  Mand  stærke.  Til  Overflod  havde 
de  en  Kanon  med.  Det  var  mer  end  nok  lige  over  for  os  — 
72  Mand  og  3  Officerer;  thi  20  Mand  havde  vi  jo,  som  for- 
talt, ladt  tilbage  i  Missionen  og  Trægruppen;  der  kom  saa- 
ledes 20  Mexikanere  paa  1  Amerikaner  —  ingen  Spøg,  naar 
man  husker,  at  Fjenden  var  godt  udrustet  og  bestod  af  2 
Batailloner  Fodfolk  og  6  Eskadroner  Dragoner,  hvilke  sidste 
rigtignok  vare  berøvede  omtrent  50  Mand,  men  i  Forbindelse 
med  de  nye  Hjælpetropper  vare  de  derfor  ikke  mindre 
farlige. 

Vel  vare  vore  Folk  alle  fortræffelige  Skytter,  og  foruden 
deres  Eifler  havde  de  fleste  ogsaa  Pistoler  i  deres  Bælter, 
men  hvad  vare  75  Rifler  og  100  Pistoler  imod  1,000  Musketter 
med  Bajonnetter,  250  Dragoner  og  en  Kanon,  ladet  med 
Kardetslier.  Naar  Fjenden  blot  nogenlunde  forstod  sin  For- 
del og  gik  rask  frem,  vilde  vi  være  fangne  som  Kæve  i 
deres  Hule. 

Dog  dette,  at  forstaa  sin  Fordel  og  rykke  rask  frem, 
det  vilde  ikke  komme,  derpaa  vare  vi  halvt  om  halvt  over- 
beviste. Vi  kjendte  vor  Modstander  saa  temmelig  godt,  thi 
ellers  vilde  vi  dog  ikke  have  vovet  os  saa  langt  frem.  Alt, 
hvad  vi  nu  havde  behov,  var  Mod,  Fasthed  og  urokkelig 
Koldblodighed,  som  ikke  maatte  lade  sig  bringe  ud  af  Fat- 
ning ved  noget  og  ikke  lade  Fjenden  komme  tilAande;  kom 
han  til  Aande,  vare  vi  om  en  Hals. 

Fanning  og  jeg  vare  dog  ikke  lette  om  Hjertet.  Vi 
havde  fort  Folkene  ud  paa  denne  beskyttelseslase  Steppe  som 
til  en  Slagterbænk  og  tilmed  paa  en  saa  uoverlagt  og  dum- 
dristig Maade,  at  vi  nu  med  nogen  Angst  saa  snart  paa 
hinanden,  snart  paa  Folkene.  Men  da  vi  saa  ret  paa  disse, 
begyndte  vort  Mod  igjen  at  stige. 

Ved  ingen  anden  Lejlighed  har  jeg  saa  tydelig,  saa 
haandgribelig  lært  at  kjende  og  skatte  dette  ikke  raa 
Tyre-  eller  Bulbidermod,  men  bestandig  fattede,  viljekraf- 
tige, faste  og  urokkelige  amerikanske  Mandsmod.  Jeg  tror 
fuldt  og  fast,  at  om  end  hele  den  mexikanske  Armé  var 
marscheret  frem,  vilde  vore  Amerikanere  lige  saa  rolige  og 
veltilfredse  have  pusset  deres  Bøsser.  Det  eneste,  vi  horte 
dem  sige  var:  «Spar  bare  paa  Krudt  og  Kugler,  spild  intet 
Skud!« 

Med  saadanne  Mænd  er  det  en  Glæde  at  kæmpe  og, 
naar  det  er  uundgaaeligt,  at  do,  thi  man  kæmper  og  doer 
med  Ære.  Da  vi  imidlertid  ikke  havde  stor  Lyst  til  det 
sidste,  maatte  vi  handle  hurtig,  og  hurtig  besluttede  vi 
derfor   at   tage   vore  Forholdsregler.      Fanning  og  Wharton 

skulde  beskæftige  Infanteriet  og  Dragonerne,  jeg  fik  den  Op- 
gave at  tage  Kanonen,  en  Ottepundinger.  Den  var  opstillet 
paa  yderste  venstre  Flej,  tæt  ved  Kanden  af  Steppen,  hvor 
denne  sænkede  sig  stejlt  ned  til  Floden,  hvis  hele  Krumning 
den  beherskede. 

Flodens  Bred  var,  som  fortalt,  paa  dette  Sted  aldeles 
overgroet  med  et  tæt  Krat  af  Vinranker,  som  tildels  skjulte 
os  for  Fjenden,  men  allerede  det  første  Kardetskskud  bragte  os 
til  at  indse,  at  Krattet  ikke  ydede  os  tilstrækkeligt  Værn. 

Der  var  intet  -Øjeblik  at  tabe;  thi  blot  et  eneste  vel- 
rettet Skud,  og  Kampen  vilde  være  saa  godt  som  endt. 
Med  12  Mand  arbejdede  jeg  mig  derfor  igjennem  Krattet  saa 
hurtig,  jeg  formaaede,  og  vi  vare  allerede  naaede  frem  50 
Skridt  fra  Kanonen,  da  det  andet  Skud  slog  ind  lige  i  vor 
Nærhed;  Kankernes  Bevægelse  havde  forraadt  os  for  Fjenden. 
Vi  turde  saaledes  ikke  trænge  længere  frem  paa  denne  Vej, 
og  jeg  befalede  derfor  dem  af  Folkene,  som  vare  nærmest  ved 
Stepperanden,  at  springe  op  paa  denne  og  skyde  Artilleri- 
sterne ned.  Selv  var  jeg  den  tredje  eller  fjerde,  der 
sprang  op. 

Ligesom  jeg  var  kommen  vel  ovenfor  og  hævede  Bøssen 
for  at  tage  Sigte,  havde  jeg  nær  tabt  denne  ved  det  Syn, 
jeg  mødte. 

En  lang,  mager  Figur  med  forvildede,  udtærede  Træk 
og  et  flere  Tommer  langt  Skjæg,  iført  Hue,  Vams  og  San- 
daler af  Læder  (Moccasiner)  stod  knap  3  Skridt  fra  mig. 
Hvorledes  denne  Mand  var  kommen  her,  var  baade  mig  og 
mine  Kammerater  en  fuldkommen  Gaade,  og  disses  Blik 
dvælede  ikke  minde  sky  ved  ham  end  mine.  Men  han  maatte 
allerede  have  skudt,  thi  en  af  Artilleristerne  laa  alt  ved  Siden 
af  Kanonen,  og  en  anden,  som  var  i  Færd  med  at  lade,  sked 
han  nu,  hvorpaa  han  atter  ladede  saa  rolig  og  haandværks- 
mæssig,  som  om  han  alle  sine  Dage  havde  drevet  denne 
Slags  Skydeøvelse. 


478  Træfningen  ved  Salado. 

Man  er  paa  Kamppladsen  just  ikke  meget  kræsen  i  sit 
Valg;  den  mest  velkomne  Nabo  er  den,  der  slaar  de  fleste 
Fjender  til  Jorden;  det  raa  Blodhaandværk,  som  man  selv 
øver,  kvæler  for  øjeblikket  alle  finere  Følelser;  men  dog 
havde  denne  Mands  Væsen,  hans  hele  Fremfærd  og  Handle- 
maade  noget  saa  slagteragtigt  ved  sig;  han  forraadte  en  saa 
følelsesløs  og,  jeg  kunde  næsten  sige,  gudsforgaaen  Lyst  til 
at  tilintetgjøre  sit  eget  og  andre  Menneskers  Liv,  at  jeg,  saa 
underlig  det  vel  lyder,  stirrede  oprørt,  ja  gysende  og  som 
bedøvet  paa  ham.  Og  ikke  blot  jeg,  men  ogsaa  mine  Folk 
vare  ikke  mindre  grebne  end  jeg  af  hans  dæmoniske  Væ- 
sen. Vel  en  Snes  Sekunder  stode  de  allerede  ovenfor 
Stepperanden,  og  endnu  holdt  de,  som  bedøvede,  deres  Bøs- 
ser tilbage;  i  Stedet  for  at  lægge  an  paa  Fjenden,  faldt  deres 
stive  Blikke  paa  ham,  indtil  han  med  raa,  tordnende  Stemme 
raabte  til  dem:  »Fordømte  være  Eders  Øjne,  I  gabende  Tos- 
ser; ser  I  ikke  Artilleristerne;  hvorfor  skyde  I  ikke  Hove- 
derne itu  paa  dem?» 

Først  da  skøde  de,  men  fejlede  og  sprang  derpaa  saa 
hurtig  ned  under  Stepperanden,  som  om  de  bleve  drevne  ned 
med  Magt. 

Jeg  formaaede  hverken  at  følge  dem  eller  at  hæve  Bøs- 
sen; ja  havde  Fjenden  været  kun  7  i  Stedet  for  70  Skridt 
fra  mig,  havde  jeg  dog  ikke  formaaet  det.  Mandens  Stemme 
havde  rystet  mig  forfærdelig.  Fjendens  Kugler  faldt  som 
Hagel  om  mig;  jeg  blev  ligefuldt  staaende  som  forstenet, 
indtil  endelig  en  af  mine  Folk  sprang  op  og  trak  mig  ned 
under  Kanden. 

Først  da  jeg  saaledes  var  bleven  befriet  for  mit  skræk- 
kelige Naboskab,  kom  jeg  til  mig  selv  igjen.  Artilleristerne 
havde  rettet  Kanonen  imod  os,  da  vi  stode  paa  Steppen, 
men  før  de  vare  istand  til  at  fyre  den  af,  vare  vi  alt  igjen 
under  Kanden,  og  den  fremmede  skød  den  tredje  Artillerist 
bort.'  For  at  befri  sig  for  denne  skrækkelige  Modstander 
brændte  de  to  tilbageblevne  Kanonen  af  paa  ham  alene,  men 

hverken  Kardetsker  eller  Musketkugler  fra  Fodfolket,  der  havde 
nærmet  sig  paa  50  Skridts  Afstand,  syntes  at  virke  paa  ham. 
iled  jernfast  Eo  ladede  han  igjen,  sked  den  fjerde  og  endelig 
den  sidste  og  raabte  da  med  sin  frygtelige  Stemme:  »For- 
dømte søvnige  Karle,  I  ere;  hvorfor  tage  I  ikke  det  store 
Stykke?.. 

For  intet  i  Verden  vilde  nogen  af  os  springe  op.  Vi 
havde  alle  ladet,  men  stode  som  Saltstøtter  og  stirrede  paa 
ham,  som  om  vi  vilde  spørge,  om  denne  mærkværdige  Skik- 
kelse ogsaa  virkelig  var  en  af  vore  lige,  en  Beboer  af  denne 
Jord,  eller  ikke  snarere  et  Steppespøgelse ,  som  vilde  drive 
Spot  med  os.  Som  han  stod  der  alene  paa  Steppen,  med  de 
stenhaarde  Træk  og  det  lange  Skjæg,  der  slyngede  sig  om 
hans  Hals,  som  en  Skive  for  100  fjendtlige  Kugler,  lignede 
han  saa  aldeles  en  af  de  mange  Trolde,  hvormed  den  span- 
ske Overtro  saa  rigelig  havde  udstyret  Stepperne,  og  som  en 
saadan  havde  han  nær  bragt  Ulykke  over  os. 

Vort  ringe  Antal,  de  forfejlede  Skud  og  frem  for  alt  den 
øjensynlige  Frygt,  der  havde  bragt  os  til  at  flygte  ned  under 
Stepperanden,  havde  gjort  Fjenden  saa  modig,  at  han  lod 
det  bag  Kanonen  staaende  Kompagni  rykke  frem  med  for- 
doblede Skridt  og  beskyde  vort  Smuthul  med  en  heftig  Ild. 
Allerede  svingede  en  Rode  frem  for  at  afskære  os,  der  stode 
som  lamslaaede,  fra  vore  Kammerater,  da,  og  det  var  paa 
høje  Tid,  Fanning  kom  til  Stede  med  30  af  vore  Riffel- 
skytter. Dette  Syn  bragte  os  paa  en  Gang  igjen  til  Besin- 
delse. Et  jublende  Hurra,  og  saa  vare  mine  Folk  igjen  oppe 
og  uden  at  slutte  sig  til  Fanning  rykkede  de  frem  i  Storm- 
skridt imod  Fjenden  paa  en  Afstand  af  20  Skridt,  toge 
Sigte  og  skod  et  Dusin  Fodfolk  med  en  saa  fortvivlet  Ro  og 
Koldblodighed,  at  Kompagniet  forfærdet  veg  tilbage  og  der- 
paa,  som  slaaet  af  Rædsel  og  under  Raabet:  diabios!  diabios! 
kastede  Musketterne  og  flygtede  over  Hals  og  Hoved. 

Fanning  havde,  trods  det  kritiske  øjeblik,  med  en  i 
Sandhed  beundringsværdig  Koldblodighed  ladet  sine  Folk  fvre 

langsomt,  saa  at,  da  vi  vendte  tilbage  fra  vort  Angreb,  havde 
endnu  kun  et  halvt  Dusin  af  hans  Mænd  fyret  og  af  Whar- 
tons  Reserve,  som  var  rykket  frem,  slet  ingen. 

Kompagniet  var  fuldkommen  sprængt  og  løb  over  300 
Skridt  fra  os,  men  i  Stedet  for  dette  viste  Kanonen,  forsynet 
med  nyt  Mandskab  og  rettet  imod  os,  sig  færdig  til  at  af- 
fyres. Havde  dette  Mandskab  bestaaet  af  Artillerister,  vilde 
det  sandsynligvis  have  bragt  os  en  saadan  Hilsen,  at  Kam- 
pen let  havde  faaet  en  Ende ;  men  det  var  heldigvis  Fodfolk, 
som  paa  Grund  af  deres  Mangel  paa  Oveise  ikke  bleve  fær- 
dige, før  Halvdelen  af  dem  var  skudt  bort,  hvorpaa  vi  igjen 
dækkede  os  under  Stepperanden.  Nu  gik  Skudet  af,  og  vi 
sprang  atter  op. 

Det  varen  sand  Vaabendans,  hvoraf  vi  dog  efter  Haanden 
begyndte  at  blive  noget  varme.  Der  var  ikke  noget  Minut 
forløben  imellem  vor  Ned-  og  Opspringen,  men  denne  korte 
Mellemtid  havde  dog  bragt  de  Kolonner,  som  stode  nærmest 
ved  det  oprevne  Kompagni,  et  godt  Stykke  fremad  imod  os. 
Vi  saa  tillige,  at  den  anden  Bataillon  var  i  Begreb  med  at 
rykke  frem  imod  os,  og  at  vi  saaledes  snart  vilde  faa  en 
halv  Snes  Kompagnier  at  kæmpe  med,  en  Udsigt,  der  dog 
forekom  os  noget  betænkelig;  thi  vi  havde  jo  Grund  til  at 
frygte  for,  at  Fjenden,  naar  Kampen  varede  længere  ved,  efter 
Haanden  vilde  overvinde  den  paniske  Skræk,  som  vore  Bas- 
ser havde  indjaget  ham,  og  faa  Mod  til  at  ophøre  med  den 
meningsløse  Pelotonild,  som  han  hidtil  uafbrudt  havde  ved- 
ligeholdt imod  os,  og  gaa  over  til  Bajonnetangreb.  Naar  blot 
et  enkelt  Kompagni  vilde  forsøge  et  saadant  Angreb,  vilde 
vor  Stilling  alt  af  den  Grund  blive  farligere,  at  vore  Kræfter 
da  vilde  blive  delte.  Vi  bemærkede  desuden  ikke  uden  Uro, 
at  Eytteriet,  som  hidtil  havde  holdt  sig  i  det  Qærne,  nu  lige- 
ledes satte  sig  i  Bevægelse,  og  at  Fodfolkets  yderste  højre 
Fløj  havde  nærmet  sig  det,  uden  Tvivl  for  at  de  forenede 
kunde  trænge  frem  imod  os. 

Men  hvor  vare  vore  12  Mand,  som  vi  havde  efterladt  i 
Trægruppen?  Hvad  var  der  blevet  af  dem?  Vare  de  der 
endnu,  eller  havde  de  af  Angst  for  Overmagten  trukket  sig 
tilbage  til  Missionen?.  Det  vilde  være  en  slem  Streg  for  os. 
De  vare  alle  fortræffelige  Skytter,  forsynede  med  Pistoler  og 
vilde  nu  kunne  yde  os  udmærket  Hjælp,  medens  de  i  Mis- 
sionen vilde  være  fortabte.  Vi  havde  efterladt  dem,  saavel  som 
de  8  Mand  i  Missionen,  mere  fordi  det  anede  os,  at  de 
muligen  der  kunde  gjere  os  Nytte  end  som  Felge  af  nogen 
klar  strategisk  Indsigt.  Men  hvad  vilde  12  Mand,  om  de  end 
vare  nok  saa  fortræffelige  Skytter,  kunne  formaa  imod  250 
Dragoner  og  et  eller  et  Par  Kompagnier  Fodfolk?  Vi  bekla- 
gede, at  vi  havde  sat  disse  12  Skarpskytter  paa  Spil,  da  vi  nu 
kunde  have  havt  saa  god  Nytte  af  dem ;  thi,  hvad  der  var  det 
betænkeligste  ved  vor  Stilling,  vor  Amunition  begyndte  at 
svinde  stærkt;  kun  faa  af  vore  Folk  havde  taget  mere  end  16 
Ladninger  Krudt  og  Kugler  med  sig,  og  nu  havde  de  kun 
6  tilbage.  «Et  forsagt  Hjerte  vandt  aldrig  den  skjenne 
Brud-).  Et  Øjeblik  betænkte  vi  os,  i  det  næst«  havde  vi 
fattet  vor  Beslutning.  Idet  jeg  rask  lod  Handling  følge  paa 
Beslutningen,  overtog  jeg  med  20  Mand  at  trænge  ind  i  den 
Aabning,  som  det  oprevne  Kompagni  havde  gjort  i  den 
Qendtlige  Linie,  og  endelig  bringe  Kanonen  i  vor  Magt. 
Fanning  og  Wharton  skulde  imidlertid  angribe  Fjenden  i 
Fronten. 

Kanonens  Bemanding,  der  imidlertid  paa  ny  var  ned- 
skudt, bestod  i  dette  øjeblik  kun  af  én  Officer,  som  alene 
vovede  at  blive  ved  den  og  lade  den.  Han  faldt,  netop  som 
jeg  vendte  mig  mod  vore  Folk  for  at  opfordre  de  20  til  at 
følge  mig.  I  samme  Øjeblik  tumlede  noget  om  ved  min 
Side;  jeg  vendte  mig;  det  var  den  vilde,  spogelseagtige  Mand, 
som  jeg  i  det  nys  beskrevne  kritiske  øjeblik  havde  tabt  af 
Sigte,  og  som  nu  med  et  højt  Skrig,  fordrejede  øjne  og 
Hænderne  krampagtig  sluttende  om  den  nylig  afskudte  Riffel 
faldt  om  ved  min  Side  som  en  Tyr,  der  er  truffen  af  øxen. 

Historisk  Arclur.     1873.     I.  31 


482  Træfningen  ved  Salado. 

Jeg  kunde  dog  nu  ikke  opholde  mig  ved  ham.  Nogle  af 
mine  Folk  vare  allerede  sprungne  hen  til  Kanonen,  havde 
spændt  sig  for  denne  og  Munitionsvognen  og  trukket  begge 
fremad,  medens  de  andre  omgave  den  til  højre  og  venstre 
som  Bedækning. 

De  vare  endnu  ikke  færdige  med  at  lade  Kanonen,  da 
et  forundret:  «Se,  Se  engang«!  bragte  mig  til  at  se  op. 

Hele  den  fjendtlige  Linie,  saavel  Rytteri  som  Fodfolk, 
vaklede,  som  om  den  saa  Aander.  Endnu  havde  ingen  af 
mine  Folk  løsnet  et  Skud,  men  vel  Fannings  og  Whartons, 
som  havde  fyret  omtrent  en  Snes  Skud,  da  saavel  de  nær- 
meste Kolonner,  som  de  mere  bortfjernede  kom  i  den  vid- 
underligste Bevægelse. 

Det  var  en  formelig  Sitren  og  Bæven,  der  kom  over 
dem,  saa  paafaldende,  som  om  den  hidrørte  fra  en  Jord- 
rystelse eller  et  underjordisk  Stød,  der  kastede  alt  imel- 
lem hinanden.  Vi  holdt  vore  Bøsser  i  Reserve  til  at 
dække  Kanonen ,  men  denne  lod  jeg  lade  med  dobbelt 
Ladning  og  netop  forsyne  med  Fængkrudt,  da  Fjendens 
Vaklen  blev  saa  heftig,  at  jeg  befalede  Skytterne  at  stille  sig 
paa  begge  Sider  af  Kanonen.  Infanteriets  Kolonner  lignede 
store  Klippemasser  —  deres  brune  Uniformer  forøgede  denne 
Lighed  — ,  som,  efter  at  være  bragte  ud  af  deres  Leje  paa 
en  høj  Bjergtop,  et  Øjeblik  vakle,  uden  at  man  rigtig  kan 
se,  til  hvilken  Side  de  ville  styrte.  Hurtig  lod  jeg  blæse 
til  Lunten  og  affyre  Kanonen  med  dens  Kardetsskud.  Dog 
Fjenden  oppebiede  ikke  dette.  Lig  de  omtalte  Klippe- 
masser brød  pludselig  den  lange  Linie  fra  hinanden;  ikke 
de  Kolonner,  der  stode  os  nærmest,  men  de  paa  den  yderste 
venstre  Fløj  gjorde  Begyndelsen,  derpaa  fulgte  Centrum  og 
da  først  den  Fløj,  der  var  os  nærmest;  den  ene  rev  den 
anden  med  sig.  Det  var  den  vildeste  Flugt,  jeg  nogensinde 
har  set.  Fodfolk,  Rytteri  —  alt  jagede  efter  hinanden.  Vi 
stode  og  saa  og  stirrede  og  formaaede  i  lang  Tid  ikke  at 
forstaa  Fjenden    og   hans   forunderlige  Flugt.     Endelig   blev 

alt  OS  klart.  Fodfolket  havde  jo,  idet  det  støttede  sin  ven- 
stre Fløj  til  Salado,  skudt  sin  højre  frem  til  Trægruppen 
for  at  slutte  sig  til  Dragonerne  og  derpaa  i  Forening  med 
disse  trænge  frem  imod  os,  en  Manøvre,  der,  som  sagt,  vilde 
have  delt  vore  Kræfter  og  bragt  os  i  Forvirring.  Planen 
var  ikke  slet;  Fodfolket  og  Rytteriet  havde  trukket  sig  hen- 
imod  Trægruppen  uden  at  nære  nogen  Mistanke  om,  at  denne 
kunde  være  besat  af  os,  og  der  viste  sig  heller  ikke  noget, 
som  kunde  vække  deres  Mistanke.  Vore  12  fortræffelige 
Skytter,  som  vare  godt  skjulte  af  Træerne,  lode  saavel 
Eskadronerne  som  Kompagnierne  komme  indtil  en  Afstand  af 
20  Skridt  fra  Trægruppen;  da  aabnede  de  pludselig  deres 
Ild,  idet  de  først  afskød  deres  Pistoler,  derpaa  deres  Bøsser. 
Men  en  Overraskelse  af  nogle  og  tredive  Skud,  som  pludselig 
falde  fra  et  Baghold,  kan  bringe  selv  de  bedste  Tropper  i 
Forvirring,  end  sige  vore  mexikanske  Dons,  som  næppe  vare 
komne  sig  efter  deres  første  Skræk  og  nu  troede  sig  omrin- 
gede fra  alle  Sider  af  disse  diabios,  som  de  kaldte  os.  For 
at  undgaa  disse  saa  snart  som  mulig,  brøde  de  ud  paa  alle 
Sider  og  reve  Fodfolket  med  sig,  saa  at  hele  Linien  kort  efter 
opløste  sig  i  et  Kaos  af  flygtende. 

Sejren  var  saaledes  kommen,  uden  at  vi  ret  vidste  hvor- 
ledes. Fannings  og  Whartons  Folk  havde  skudt  2  Gange, 
mine  endog  kun  en  Gang,  da  de  fjendtlige  Masser  opløste 
sig  og  spredte  sig  over  Steppen  som  vilde  Mustangs,  for- 
fulgte af  Jægere. 

Den  vilde  Mand,  der,  som  ovenfor  fortalt,  indjog  os 
saa  megen  Skræk,  var,  som  jeg  senere  fik  at  vide,  en  be- 
naadet  Morder,  der  bødede  for  sine  Synder  ved  saaledes  at 
forsvare  sit  Fædreland.  Kun  saaret,  dog  ikke  dødelig,  havde 
han  slæbt  sig  bort  fra  Kamppladsen  og  var  reden  derfra,  uden 
at  nogen  vidste  hvorhen. 

Den  øverstkommanderende  General  Stephan  Austin,  som 
kort  efter  Kampen  kom  tilstede  med  de  øvrige  Tropper,  be- 
vidnede os  sin  Tilfredshed.      Vi  havde  netop  forebragt  ham 

vor  Beretning  om  det  passerede,  da  der  ankom  en  mexikansk 
Præst  med  flere  Vogne  og  en  hvid  Fane  for  at  udbede  sig 
de  Døde,  hvilket  strax  blev  ham  indrømmet. 

Hvad  vi  erfarede  af  Pateren,  bevægede  os  til  endnu 
samme  Aften  at  bryde  op  mod  Hovedstaden.  Der  var  Grund 
til  at  haabe,  at  Byen  i  den  første  Skræk  strax  vilde  falde  i 
vore  Hænder.  Dette  skete  vel  ikke;  vi  fandt  Portene  luk- 
kede og  Fjenden  paa  sin  Post,  men  det  passerede  havde  dog 
rystet  ham  saaledes,  at  han  uden  Modstand  lod  os  indtage 
vor  Stilling  ved  den  saakaldte  Mølle,  omtrent  et  Kanonskud 
fra  den  store  fjendtlige  Redoute,  og  før  Midnat  havde  vi 
indesluttet  Byen  fra  alle  Sider. 

E.  Koch. 

1  Archiverne  i  Khonemundingemes  Præfektur  findes  en  Dag- 
bog af  en  vis  Sieur  Gonjon,  den  naadige  Herre,  Bisp  Belzunce's 
Haandskriver;  Bogen  er  meget  regelmæssig  holdt  og  gaar  fra 
Aaret  1712  til  1728.  I  denne  samt  i  Byen  Marseilles  Do- 
kumentsamlinger og  andre  Optegnelser  findes  der  meddelt 
flere  Træk,  som  kunne  give  et  Billede  af  hin  Tids  Tilstande. 
I  Begyndelsen  af  Aaret  1720  havde  Sundhedstilstanden  været 
god  i  Marseille  og  Omegn,  men  i  de  første  Dage  af 
Maj  Maaned  var  der  indtraadt  nogle  Tilfælde,  som  lode  be- 
frygte Udbrudet  af  en  smitsom  Syge.  Imidlertid  gik  Maaneden 
hen  indtil  den  25de;  da  ankom  Skibet  Grand-Saint-Antoine, 
ført  af  Kapitajn  Chataud,  til  Byen.  Det  var  ladet  med  for- 
skjellige  Handelsvarer  og  havde  anlebet  Tripolis,  Cypern  og 
Livorno,  hvor  man  havde  efterladt  en  syg  Passager,  Kapitajn 
Buech;  foruden  ham  havde  det  otte  andre  Passagerer  ombord. 
Skibet  kastede  ogsaa  Anker  ved  Toulon,  da  Føreren  nærede 
Frygt  for  den  store  Sygelighed  om  Bord;  han  sendte  derfor 
Meddelelse  derom  til  sine  Kedere  i  Marseille  og  udbad  sig 
nærmere  Ordre;  men  de  svarede,  at  han  kun  skulde  komme, 
de  paatoge  sig  at  aørge  for  alt. 

Sundhedsraadet  i  Marseille  holdt  da  som  sædvanlig  Møde, 
og   til  Trods    for   et  Vidnesbyrd   fra  Lægerne   i  Livorno,    i 

hvilket  der  kun  nævnedes  en  ondartet  Feber,  udtalte  Raadet 
sig  dog  enstemmig  for,  at  Skibet  var  mistænkeligt  og  skulde 
sendes  i  Qvarantaine  til  Øen  Jarre.  Men  Rederne  gjorde 
Indsigelser,  og  da  en  af  dem  havde  betydelig  Indflydelse  i 
Byen,  blev  der  afholdt  et  nyt  Made,  i  hvilket  anden  Bestem- 
melse blev  tagen.  Skibet  fik  Lov  til  at  løbe  ind,  der  blev 
kun  sendt  en  Quarantainebetjent  om  Bord,  og  de  syge  førtes 
til  Byens  aimindehge  Sygehus.  Betjenten  døde  imidlertid 
næste  Dag  om  Bord  og  ligeledes  en  af  Matroserne  i  Sygehuset. 
Ligene  bleve  synede  af  Overlægen  Gayrard,  som  havde  op- 
holdt sig  i  Levanten  og  altsaa  maatte  kjende  Pesten;  men 
han  udstedte  to  Attester,  hvori  der  ikke  var  Tale  om  denne 
Sygdom.  Ulykkeligvis  døde  imidlertid  fire  Lastdragere,  som 
vare  beskæftigede  med  Losningen,  i  Løbet  af  tre  Dage,  og 
det  med  de  samme  Symptomer  som  ni  Mand  af  Besætningen, 
der  vare  døde  paa  Overfarten.  Denne  store  Dødehghed  for- 
klarede Kapitajn  Chataud  ved,  at  han,  da  Skibet  den  18de 
April  laa  ved  Cypern,  havde  kjøbt  Brød  der  hos  en  tyrkisk 
Bager,  som  havde  leveret  ham  daarhge  Varer,  idet  Brødet 
var  gjennemtrukket  med  Vand,  hvori  der  var  opblødt  Hamp. 
Han  mente  da,  at  Nydelsen  af  dette  Brød  var  Aarsag  til 
Sygeligheden  om  Bord,  og  at  Lastdragerne  ogsaa  havde  spist 
deraf. 

Under  disse  Omstændigheder  blev  Skibet,  men  rigtignok 
nu  for  silde,  efter  højere  Ordre  ført  til  Jarre  og  opbrændt 
der  tilligemed  Resten  af  Varerne.  Kapitajn  Chataud  blev 
ført  til  Slottet  If,  hvor  han  holdtes  fangen  til  September 
1723.  Den  almindelige  Mening  var  dog,  at  han  ikke  var 
saa  skyldig  som  Rederne,  der  beskyldtes  for  Nærighed,  da  de 
havde  sørget  slet  for  Skibets  Forsyning;  en  dengang  bekjendt 
Folkevise  bærer  Vidne  derom.  Da  Kapitajnen  slap  ud  af 
Fængslet  og  kom  tilbage  til  Marseille,  var  der  ingen,  som 
viste  nogen  Uvilje  imod  ham. 

Ogsaa  Lægerne  vare  uenige  om  Sygdommen  og  navnlig 
om  dens  Smitsomhed.    Da  den  udbredte  sig  mere  og  mere, 

udstedtes  der  en  hejeste  Ordre,  ifølge  hvilken  der  skulde 
sendes  Læger  fra  Montpellier  til  Marseille  for  at  iagttage 
Sygdomroen.  Dette  vakte  stor  Harme  blandt  Lægerne  paa 
Stedet,  som  mistænkte  Raadet  for,  at  det  havde  ansogt  derom 
af  Mistillid  til  de  indfødte  Læger,  og  da  Lægerne  fra  Mont- 
pellier, efter  at  have  endt  det  dem  paalagte  Hverv,  skulde 
afgive  Beretning  derom  til  Byraadet,  vilde  dette  ikke  tillade 
Byens  Læger  at  være  til  Stede  derved.  Striden  blev  mere 
og  mere  heftig;  i  Aaret  1722  udkom  der  endogsaa  et  komisk 
Heltedigt  i  fire  Sange,  der  skildrer  denne  Kamp  og  havde 
Navnet  "Lægernes  Strid«. 

Stadens  Eaadmænd  vidste  for  Resten  hverken  ret,  hvad 
de  skulde  tro  eller  ikke  tro  lige  over  for  Byens  egne  Lægers 
Modløshed  og  de  fremmede  Lægers  Vigtighed.  Det  er  ogsaa 
temmelig  komisk  at  se,  hvorledes  en  Læge  i  hin  Tid  stiller 
sig  til  en  saa  farlig  Sygdom,  og  man  faar  heller  ikke  de 
bedste  Begreber  om  den  Tillid,  en  saadan  Mand  kunde  ind- 
gyde. Man  har  saaledes  opbevaret  et  Brev  fra  en  Læge, 
hvori  han  meddeler  de  Forsigtighedsregler,  han  iagttog  for  at 
beskytte  sin  egen  Person  mod  den  farlige  Smitte.  Hans  Ord 
ere:  «Mit  Beskyttelsesmiddel  er  en  lille  Pose,  som  jeg  bærer 
i  Mavehulheden,  og  hvori  der  er  flere  pulveriserede  Eødder 
og  forskjellige  andre  Sager  saa  som  Kamfer,  tørret  og  stødt 
Skrubtudse,  Snoge-  og  Menneskeblod,  og  ovenpaa  alt  dette 
en  hel  tørret  Tudse.  Med  disse  Sikkerhedsmidler  træder  jeg 
ind  i  Sygehuset,  iført  en  Kjortel  af  Voxdug,  der  naar  ned  til 
Hælene,  en  Hue  af  samme  Stof  og  en  Svamp,  dyppet  i  Vin- 
eddike, bunden  under  Næsen,  og  jeg  passer  naje  paa  ikke  at 
trække  Vejret  gjennem  Munden  'eller  synke  noget  Spyt.  I 
Munden  har  jeg  et  Stykke  Angelikarod;  en  Sygevogter  gaar 
foran  mig  med  et  Fyrfad  med  Gløder  i  den  ene  Haand  og 
en  Skaal  med  Vineddike  i  den  anden.  Jeg  kaster  stadig 
vellugtende  Urter  i  Fyrfadet;  Urterne  har  jeg  i  en  lille  Pose 
paa  Armen.  Naar  jeg  vil  føle  de  syges  Puls  eller  paa  deres 
Bylder,    dypper  jeg  Haanden  i  Eddiken,    og  jeg  skyller  den 

atter  af  deri,  naar  jeg  har  rørt  derpaa.  Fra  Sygehuset  gaar 
jeg  ind  i  et  nærliggende  Hus,  hvor  jeg  aflægger  hele  Stadsen. 
Jeg  vasker  derpaa  mit  Ansigt  og  mine  Hænder  i  Vineddike 
og  røger  mine  Klæder  med  Salvie«. 

Man  har  ogsaa  et  Billede  af  en  Læge  fra  hin  Tid,  hvor 
han  fremstilles  i  den  Dragt,  der  brugtes  ved  et  saadant  Syge- 
besøg. Den  bestaar  af  en  lang  Kjole,  en  Kappe,  Halvstøvler, 
Buxer  og  Hat,  alt  af  Saffian;  Hænderne  ere  bedækkede  med 
lignende  Handsker,  og  han  har  en  otte  til  ti  Fod  lang  Stok 
i  Haanden,  som  tjente  til  at  fjerne  forbigaaende  og  Hunde. 
For  Ansigtet  er  der  anbragt  en  Maske  af  Saffian  med 
store  øjne  af  Glas.  Midt  i  Ansigtet  er  der  anbragt  en  uhyre 
stor  Næse,  der  ifølge  Beskrivelsen  af  Billedet  var  fyldt  med 
vellugtende  Urter.  Disse  Beklædninger  vidne  just  ikke  om  stor 
Modighed  hos  Lægerne,  og  man  kan  let  forstaa,  at  en  af  disse 
rentud  nægtede  at  gjore  Tjeneste;  han  blev  da  kastet  i 
Fængsel.  En  anden  Læge,  som  heller  ikke  havde  stor  Lyst 
til  sin  farefulde  Dont,  men  frygtede  sin  Kollegas  Skæbne, 
beklager  sig  bittert  derover  i  et  endnu  opbevaret  Brev  og 
siger,  at  han  gik  til  sin  Gjerning,  fordi  han  ikke  turde  an- 
det. Men  den  Bistand,  saadanne  Læger  kunne  yde,  har  ikke 
megen  Værdi,  og  i  de  skriftlige  Meddelelser  derom  fra  Raad- 
mændene,  som  opbevares  i  Byens  Archiver,  faar  man  da  og- 
saa helt  mærkelige  Ting  at  hore.  « Lægerne«,  sige  de,  « stille 
de  urimeligste  Fordringer.  Men  hidtil  have  de  ikke  duet  til 
andet  end  at  fylde  vore  Karrer.  De  forstaa  kun  at  aarelade, 
og  hver  Aareladning  har  ikke  ført  til  andet  end  Døden.  Man 
har  været  nødt  til  at  bede  dem  om  at  hitte  paa  noget  an- 
det«      «Gud  være  lovet!   Det  bliver  dog  nu  Dag  for 

Dag  bedre;  hvad  der  vil  være  det  bedste,  er,  at  vi  skyndsomst 
se  at  komme  af  med  disse  Læger,  som  ødelægge  os».  Det  Brev, 
hvoraf  de  sidste  Ytringer  ere  tagne,  er  dateret  den  5te  No- 
vember 1720.  Man  var  for  øvrigt  heller  ikke  bedre  tilfreds 
andensteds.  Fra  det  tre  Mil  nordligere  liggende  Aix  skriver 
Erkebispen  til  AbbéDubois  det  meget  betegnende  Klagemaal: 

•Man  skulde  enten  afskaffe  alle  Læger  eller  give  Befaling 
til,  at  de  vare  mere  duelige  og  mindre  Kujoner.  De  ere  saa 
betagne  af  Skræk,  at  de  se  Pest  overalt,  og  det  er  en  stor 
Ynkelighed ». 

Kegentens  berømte  Læge  Chirac  havde  ogsaa  sin  sær- 
egne Kurmethode  at  anbefale.  Da  han  blev  opfordret  til  at 
udtale  sig  om  Sygdommen,  svarede  han,  at  man  bare  skulde 
være  glad  og  lystig,  og  han  gjorde  sig  endog  den  Ulejlighed 
at  sende  en  lærd  Afhandling,  hvori  han,  som  de  første  Mid- 
ler til  at  fordrive  Pesten  med,  raader  til  at  benytte  »Violiner 
og  Trommer,  hvormed  man  skal  gjøre  Musik  i  alle  Byens 
Kvarterer,  for  at  give  de  unge  Mennesker  Lejlighed  til  at  more 
sig  og  bortjage  al  Sørgmodighed  og  ondt  Lune».  Raadet  var 
maaske  ikke  saa  galt  endda ;  to  andre  Læger  ved  Navn  Sicard, 
Fader  og  Søn,  anbefalede  derimod  et  helt  andet  Middel, 
De  raadede  til,  at  man  skulde  antænde  »Baal,  saa  at  de  hede 
Dampe,  naar  de  kom  i  Berøring  med  de  forpestede  Smaa- 
legemer,  som  fyldte  Luften,  vilde  stærkt  udvide  disse,  sprænge 
dem  i  Stykker  og  tilintetgjøre  den  dødelige  Gift,  før  den 
kunde  frembringe  nogen  Smitte«.  Disse  to  Doktorer,  som 
begge  hørte  til  Byens  Lægeraad,  bleve  nødte  til  at  tage  Flugten 
for  at  undfly  Folkets  Raseri,  da  man  forgæves  ventede  paa 
en  Aftagen  af  Sygdommen,  efter  at  der  havde  været  tændt 
Baal  paa  hvert  Gadebjørne  i  Byen.  Man  opgav  da  dette 
Forebyggelsesmiddel,  og  den  3dje  Avgust  udstedte  Raadets 
Medlemmer  en  offentlig  Opfordring,  der  begynder  med  de 
Ord:  "Det  paalægges  enhver  Husejer  Klokken  fem  hver  Ef- 
termiddag at  brænde  en  Unze  Svovl  midt  i  hvert  Værelse 
efter  at  have  lukket  Vinduerne,  og  disse  maa  først  aabnes 
tre  Timer  efter.  Svovlet  skal  brænde  paa  en  eneste  Glød, 
for  at  ikke  en  altfor  stærk  Ild  skal  tilintetgjøre  Virkningen«. 
Og  til  Slutning  tilføjes  den  Bemærkning:  »Skjønt  alle  og 
enhver  maa  have  Interesse  af  at  varetage,  hvad  der  her  er 
paalagt,  saa  indskærpes  det  dog  paa  det  alvorligste,  at  hvis  no- 

gen  forsømmer  det,  saa  ville  de  blive  straffede  som  gjen- 
stridige » . 

Midt  i  Maaneden  udstedte  Raadet  et  andet  Paabud  for  at 
tvinge  Lægerne  til  ikke  at  svigte  deres  Kald.  Ifolge  dette 
maatte  Doktor  Montagnier  forlade  Abbediet  Saint  -  Victor, 
hvorhen  han  havde  trukket  sig  tilbage  lige  fra  Begyndelsen  af 
Pesten  for  ganske  at  hellige  sig  til  Munkenes  Tjeneste.  Hele 
Klosterkvarteret  blev  anvist  ham,  men  han  dode  fjorten  Dage 
efter.  I  det  Hele  bukkede  mange  af  Byens  Læger  under  for 
den  forfærdelige  Farsot.  Der  var  i  alt  tolv  Læger  ved  Syg- 
dommens Begyndelse;  af  disse  forlede  tre  Byen,  nemlig  de 
to,  der,  som  alt  omtalt,  maatte  flygte,  og  den  tredje,  Augier, 
hvis  Sundhed  var  meget  nedbrudt.  Colomb  og  Pélissery 
holdtes  helt  afsondrede  i  Arsenalet  for  alene  at  udføre  Læge- 
tjenesten paa  de  kongelige  Gallejer;  af  de  syv  øvrige  døde 
Peyssonel  den  ældre,  Audon  og  Montagnier.  Bertrand,  For- 
fatteren til  en  meget  interessant  Beretning  om  Forholdene, 
blev  selv  meget  syg,  men  slap  dog  derfra  med  Livet;  der 
var  altsaa  kun  tre  i  det  hele  af  dem,  der  egentlig  forrettede 
Sygetjenesten  i  Byen,  som  kom  helt  uskadte  derfra,  nemlig: 
Raymond,  Robert  og  Michel;  men  i  øvrigt  indfandt  der  sig 
fra  de  øvrige  Dele  af  Riget  en  stor  Del  Læger,  som  gjorde 
god  Tjeneste. 

Raadmændene  vare  meget  ivrige,  men  desuagtet  vare  de 
i  høj  Grad  udsatte  for  Miskjendelse.  Borgerraadets  Fribeder 
og  Privilegier  vare  meget  betydelige  paa  dette  Tidspunkt;  det 
stemmede  derfor  kun  daarlig  dermed,  at  General  Langeron 
blev  sendt  fra  Paris  til  Marseille  med  uindskrænket  Myndig- 
hed. Man  maatte  imidlertid  finde  sig  deri,  selv  ogsaa  da 
han  gjorde  Fordring  paa  at  føre  Politi  tilsynet  ved  Stadens 
Porte;  men  Raadet  hævdede  dog  sin  Ret  og  sine  Privilegier 
ved  at  sende  en  lang  Skrivelse  ti)  Overøvrigheden  i  Provence, 
Lebret,  hvori  det  godtgjorde  sin  uomtvistelige  Berettigelse  til 
ene  at  fore  dette  Opsyn.  Imidlertid  indrømmede  det,  at  de 
særegne  Omstændigheder   vel   kunde   tilstede  en  Afvigelse  i 

dette  Tilfælde,  og  sagde,  at  det  «ikke  gjorde  denne  Indsigelse 
for  sin  egen  Skyld,  men  for  at  tage  Forvaring  mod  ethvert 
Indgreb  i  Byens  Kettigheder.  Lebret  anerkjender  dette  i  sit 
Svar,  men  tilføjer,  at  man  i  en  saadan  Tid  maa  finde  sig  i 
det  uundgaaelige.  Hvad  der  mest  krænkede  Kaadets  Med- 
lemmer, var  imidlertid  deres  Medborgeres  nedsættende  Dom, 
der  ogsaa  kun  lidet  stemmer  med  den  Beundring,  Efterver- 
denen har  ydet  dem  for  deres  Mod  og  Udholdenhed.  Alt  i 
Midten  af  Juli  Maaned  1720  skrive  de  til  den  samme  Le- 
bret: «Vi  fortryde,  naadige  Herre,  slet  ikke  al  den  Meje,  vi 
gjøre  os;  men  dybt  smerter  det  os,  at  paa  en  Tid,  hvor 
Eaadets  Medlemmer  anvende  al  Flid  og  Aarvaagenhed  for  at 
være  til  saa  megen  Nytte  som  mulig  og  varetage  alt  paa  det 
bedste,  tænke  80,000  Sjæle  kun  paa  at  finde  Fejl  og  Mang- 
ler ved  alt».  Endnu  den  20de  September,  da  Sygdommen 
var  paa  det  højeste,  skrive  de  atter  meget  betegnende:  «Det 
kan  ikke  være  andet,  end  at  vi  i  denne  Tid,  netop  ved  at 
gjøre  vor  Pligt,  maa  skaffe  os  mange  Uvenner,  der  da  ud- 
brede Rygter  om  os,  som  ere  lige  stik  modsatte  Sandheden 
og  Ketfærdigheden«. 

Og  det  var  sandelig  ikke  noget  let  Hverv,  disse  borger- 
lige Bestillingsmænd  havde.  Der  maatte  Dag  ud  og  Dag  ind 
vises  et  næsten  overmenneskeligt  Mod  og  en  aldrig  trættet 
Aarvaagenhed  og  Fasthed.  Men  overalt,  hvor  der  foreligger 
skriftlige  Vidnesbyrd  fra  hin  Tid,  ser  man,  at  de  ikke  have 
svigtet,  og  virkelig  rørende  er  deres  Redebonhed  til  at  ud- 
sætte sig  selv  for  enhver  Fare  og  deres  troskyldige  Tillid  til 
Guds  Hjælp,  som  dog  ene  kunde  nytte.  Alle  deres  Skrivelser 
ende  med,  at  dog  Herren  i  sin  Naade  maa  have  Medlidenhed 
med  den  haardt  trængte  By.  Et  mærkeligt  og  meget  beteg- 
nende Brev  var  det,  de  den  3dje  September  1720  skreve  til 
Marquis  Villars,  Guvernør  i  Provence.  Samme  Dag  havde 
de  i  Kapellet  Notre -Dame -de- Bon -Secours  aflagt  Løfte  i 
Byens  Navn  om  en  aarlig  Almisse  paa  to  Tusinde  Livres  som 
Bidrag  til  Vedligeholdelsen  af  Byens  Stiftelse  for  fattige,  for- 

ældreløse  Bern.  De  sige  heri:  «Naadige  Herre,  alle  vore 
Gader  ere  bedækkede  med  Lig,  og  vi  kunne  ikke  overkomme 
at  faa  dem  alle  førte  bort.  De,  vi  have  beskikket  dertil, 
have  alle  trukket  sig  tilbage,  ligeledes  Sygeopsynsmændene 
og  næsten  alle  Borgerne,  saaledes  at  vi  selv  ere  ene  tilbage 
mellem  en  talrig  Befolkning,  der  intet  Hensyn  tager  og  hvert 
øjeblik  er  rede  til  at  gjere  Opstand.  Vi  have  indstændig 
anmodet  Præsidenten  om  at  skaffe  nogle  Tropper  til  Stede  for 
at  holde  Orden,  selv  om  det  kun  var  fire  til  fem  Hundrede 
Mand.  Vi  haabe,  at  man  vil  opfylde  denne  Begjæring.  Saa- 
ledes er,  naadige  Herre,  Tilstanden  i  vor  By«.  Byrden,  der 
paahvilede  disse  Mænd,  var  saa  meget  større,  som  Kegerin- 
gens  Embedsmænd  strax  ved  Sygdommens  Udbrud  toge  Flug- 
ten eller  i  det  mindste  søgte  at  bringe  sig  saa  meget  som 
mulig  i  Sikkerhed.  De  kongelige  Notarer  pakkede  sammen, 
ikke  en  eneste  blev  tilbage;  alle  de,  som  havde  Ansættelse 
ved  Gallejerne,  trak  sig  tilbage  til  det  indre  af  Arsenalet, 
hvor  Dødeligheden  da  ogsaa  var  langt  ringere,  medens  Gar- 
nisonen endelig  søgte  sin  Tilflugt  bag  Citadellets  Mure.  De 
borgerlige  Myndigheder  havde  altsaa  slet  ingen  Støtte  hos 
dem,  der  ellers  havde  den  øverste  Myndighed;  thi  Garnisonen 
nøjedes  ikke  engang  med  saaledes  egennyttig  at  bringe  sig 
selv  i  Sikkerhed,  men  den  stillede  endog  den  højst  besyn- 
derlige Fordring,  at  Byraadet  skulde  sørge  for,  at  den  til- 
strækkelig blev  forsynet  med  Næringsmidler  til  sit  Underhold. 
Hvis  det  ikke  skete,  truede  den  kommanderende  Officer  med, 
at  han  vilde  tvinge  Raadmændene  til  i  Spidsen  for  nogle  af 
hans  Folk  at  bryde  ind,  hvor  som  helst  der  fandtes  Levnets- 
midler,  for  paa  denne  Maade  at  skaffe  det  fornødne  til  Veje. 
Men  da  stillede  en  af  dem.  Moustier,  sig  lige  over  for  ham, 
saa  ham  skarpt  ind  i  Øjnene  og  sagde:  «Nu  vel,  stil  Dem 
i  Spidsen  for  Deres  Soldater;  jeg  stiller  mig  i  Spidsen  for 
Borgerne,  og  saa  skulle  vi  faa  at  se!» 

Der   fortælles    ogsaa   om   et  andet  Sammenstød  mellem 
den   samme  Moustier   og  Militairet,    der   giver   et   ret   godt 

Billede  af  det  besynderlige  Forhold,  Garnisonerne  dengang 
stede  i  til  de  Byer,  som  det  var  dem  paalagt  at  forsvare. 
Moustier  kom  nemlig  en  Dag  fra  la  Tourette,  hvor  han  med 
Livsfare  havde  ladet  store  Dynger  Lig,  der  forpestede  Luften 
paa  det  rædsomste,  skaffe  bort  for  at  faa  dem  nedgravede. 
Han  gik  netop  ad  Havnedæmningen  forbi  et  Sted,  som  endnu 
i  Marseille  kaldes  "Kong  Ren é's  Arnested«,  og  hvor  en  Del  Offi- 
cerer vare  samlede.  En  af  dem  havde  den  Dristighed  at  pege 
Fingre  ad  ham  ograabte:  «Se,  der  er  D«dningegraveren!o  — 
»Ja«,  raaber  Moustier  ivrig,  »det  er  saa,  men  jeg  kan  ogsaa 
begrave  levende!«  Han  kaster  sin  Kappe,  trækker  Kaarden, 
og  snart  krydses  de  to  Klinger.  Moustier  saarer  og  afvæbner 
den  uforskammede  under  den  tilstrammende  Mængdes  Jubel. 
Vanskelighederne  toge  bestandig  til,  idet  der  ved  den 
store  Dødelighed  snart  manglede  de  fornadne  Arbejdskræfter 
i  de  forskjellige  Haandværk.  Der  var  snart  ingen  Slagtere 
mere,  og  Eaadet  udbad  sig  derfor  saadanne  tilsendte  fra  de 
andre  Byer.  De  højere  Myndigheder  droge  da  ogsaa  Omsorg 
derfor,  men  det  viste  sig  snart,  at  de  Personer,  som  bleve 
sendte,  slet  ikke  vare  Slagtere,  men  tildels  Skomagere,  Væ- 
vere eller  Jordbrugere.  Man  havde  dog  ogsaa  Brug  for  dem, 
thi  navnlig  blandt  Skomagerne  var  Dødeligheden  meget  stor, 
da  ikke  mindre  end  110  døde  af  de  200,  som  Mar- 
seille dengang  havde,  foruden  350  Skoflikkere  af  400.  Til- 
standen var  saa  fortvivlet,  at  man  end  ikke  havde  Skotøj  til 
de  Gallejslaver,  der  brugtes  som  Ligbærere;  og  atter  maatte 
Byraadet  se  at  faa  tilsendt  det  fornødne  andensteds  fra.  Rets- 
tilstanden blev  naturligvis  ogsaa  efter  Haanden  mere  og  mere 
usikker;  baade  Bedragerier  og  Tyverier  toge  stærkt  til.  Selv 
fra  de  Tilførsler  af  Levnetsmidler,  der  bleve  sendte  fra  andre 
Byer,  blev  der  ravet,  og  de  Mænd,  som  havde  med  Trans- 
porten at  bestille,  gjorde  sig  uretmæssige  Fordele.  Baade 
Næringsmidler  og  Arbejde  steg  i  en  overordentlig  Grad  i  Fris, 
til  det  dobbelte,  tre  og  firdobbelte  af  det  sædvanlige;  og 
disse  Priser  holdt  sig  selv  ind  i  Aaret  1722.   Mange  lede  da 

stor  Nød,  Og  alle  Raadets  Anstrengelser  for  at  raade  Bod 
paa  den  sørgelige  Tilstand  vare  forgjæves. 

En  af  de  vanskeligste  Opgaver  var  at  faa  alle  de  døde 
begravede,  for  at  ikke  de  forraadiiede  Lig  skulde  give  Syg- 
dommen nyt  Næringsstof.  Man  anvendte,  som  alt  omtalt, 
Gallej slaver  dertil,  men  de  gik  heller  ikke  med  stor  Lyst  til 
Arbejdet.  En  Dag  saa  endog  to  af  dem  Lejlighed  til  at 
flygte;  men  man  greb  dem  atter  og  dømte  dem  til  at  hæn- 
ges. Dog  de  gjorde  Modstand,  slap  atter  løs  og  toge  deres 
Tilflugt  til  et  Hus,  hvor  de  barrikaderede  sig  og  først  bleve 
tvungne  til  at  komme  ud,  ved  at  man  kastede  brændende 
Svovl  ind  i  Huset.  De  bleve  da  klyngede  op  i  Byens  Galge. 
Det  vakte  ogsaa  almindelig  Uvilje,  at  man  benyttede  Skarn- 
agervogne  til  at  bortføre  Ligene  i.  Man  rottede  sig  sammen, 
skar  Seletøjet  i  Stykker,  og  ingen  vovede  at  bringe  det  i 
Orden  igjen.  Da  steg  Erkebispen  selv  op  i  en  saadan  Vogn 
og  fik  endelig  Mængden  beroliget,  saa  at  Vognene  nu  fik 
Lov  at  kjøre  med  deres  sørgelige  Læs.  Ikke  sjelden  maatte 
ogsaa  Eaadmændene  med  dragne  Kaarder  tvinge  Folkene  til 
at  læsse  de  store  Hobe  af  Lig  paa  Vognene. 

Men  Faren  var  ogsaa  stor  derved.  Der  fortælles,  at  af 
de  hundrede  Mand,  som  Ridder  Roze  benyttede  til  at  bort- 
skaff'e  de  1,200  Lig,  der  laa  ophobede  ved  la  Tourette,  kom 
kun  to  derfra  med  Livet.  Ganske  vist  er  det  efter  en  Sam- 
tidigs  Beretning,  at  af  alle  de  Personer,  som  den  nævnte 
Roze  benyttede  til  dette  Arbejde  paa  de  forskjellige  Steder, 
hvor  han  forrettede  denne  Dont,  bukkede  180  under  ved 
hans  Side. 

Denne  Roze  var  ikke  Medlem  af  Raadet,  men  havde 
frivillig  stillet  sig  til  Tjeneste.  Han  havde  været  fransk 
Konsul  paa  Morea,  var  kommen  tilbage  med  Skibet  Grand- 
Saint-Antoine  og  havde  delt  Quarantaine  med  Skibets  Be- 
sætning. Han  stillede  sig  strax  til  Borgerskabets  Raadighed 
og  fik  en  Fuldmagt,  underskrevet  af  Raadets  Medlemmer,  i 
Falge  hvilken  han  havde  Bemyndigelse  til  at  handle  i  dettes 

Navn.  Et  særskilt  Kvarter  blev  ham  anvist.  Han  vandt  en 
ikke  ringe  Beremmelse  i  hin  sergelige  Tid,  saa  at  Mindet 
om  ham  lever  saavel  i  de  historiske  Optegnelser  som  ogsaa 
i  Folkets  Mund;  men  han  fik  ogsaa  mange  Fjender,  saa  man 
undertiden  kan  være  i  Tvivl  om  Sandheden  af  det^  der  med- 
deles om  ham.  Han  hørte  for  jovrigt  til  en  bekjendt  Familie 
i  Marseille  og  havde  en  ældre  Broder  der,  en  rig  Kjøbmand, 
som  ogsaa  var  meget  virksom  under  Pesten.  Eidder  Koze 
havde  i  yngre  Aar  gjort  Krigstjeneste,  navnlig  i  den  spanske 
Arvefølgekrig,  og  ved  hans  Død  (1735)  nævnes  han  som 
Kapitajn  af  Fodfolket  ved  Garnisonen  i  Marseille.  Han  var  selv 
bemidlet  og  forstrakte  i  den  ulykkelige  Sygdomstid  flere  ofient- 
lige  Kasser  med  betydelige  Summer;  ligeledes  lod  han,  da 
flere  Tusinde  Børn  vare  blevne  berøvede  deres  Forældre  og 
henbragte  i  Hittebørns-Hospitalet,  paa  egen  Bekostning  op- 
kjøbe  en  stor  Flok  Geder  baade  nær  og  Qærnt  og  bringe  til 
Byen,  hvor  de  da  tjente  til  at  opamme  disse  ulykkelige 
Væsener. 

En  romantisk  Kjærlighedshistorie  knytter  sig  ogsaa  paa 
dette  Tidspunkt  til  Ridder  Roze's  Liv.  Der  skulde  sendes 
en  Mand  i  et  off'entligt  Hverv  til  Versailles,  og  man  for- 
maaede  Eoze  til  at  overtage  dette.  Der  gik  dengang  of- 
fentlig Postbefordring  to  Gange  om  Maaneden  fra  Marseille 
til  Paris;  Ridderen  lod  sig  indskrive  og  drog  da  helt  sindig 
ad  de  Veje,  der  for  den  kommende  Slægts  Børn  maaske  ville 
være  ligesaa  ukjendte  som  de  romerske  Veje  for  den  nule- 
vende. Da  han  kom  til  Landsbyen  Gavotte  og  holdt  ved 
Kroen  der,  hørte  han  gjennemtrængende  Skrig  fra  det  indre 
af  Huset.  Han  styrtede  ind,  og  da  han  kom  ind  i  et  Væ- 
relse oppe  paa  første  Sal,  hvorfra  Skrigene  Løde,  saa  han  Li- 
get af  en  Kvinde,  som  netop  havde  udaandet  sit  sidste  Suk, 
og  ved  Dødslejet  knælede  en  ung  Pige,  som  hengav  sig  til 
den  vildeste  Smerte.  De  to  Kvinder  havde  været  paa  Rejsen 
til  Marseille;  Moderen  var  bleven  syg  paa  Vejen,  og  Døden 
var  kommen  saa  pludselig,  at  den  unge  Pige  slet  ikke  kunde 

fatte  sig  i  sin  Sorg.  Ridder  Koze  tilbed  strax  den  unge  Pige, 
hvis  Navn  var  Magdeleine  Lebasset,  sin  Hjælp  og  forte  hende 
til  sin  Broders  Familie,  der  modtog  hende  med  den  største 
Velvilje.  Han  opgav  nu  sin  Rejse  til  Paris,  og  til  Trods  for 
sine  halvhundrede  Aar  ægtede  han  Magdeleine,  hvis  Taknem- 
lighed mod  den  ukjendte  Redningsmand  snart  var  gaaet 
over  til  en  ømmere  Følelse. 

Pesten  vedblev  at  rase  i  en  frygtelig  Grad  indtil  No- 
vember Maaned,  da  Dødeligheden  begyndte  at  aftage  noget. 
Men  den  hørte  dog  ikke  op,  og  hele  Aaret  1721  vedvarede 
den  med  enkelte  korte  Mellemrum,  hvor  det  syntes,  som  den 
endelig  vilde  standse  sine  ødelæggelser.  Den  første  Del  af 
1722  hengled  ret  fredeligen;  men  i  de  første  Dage  af  Maj 
Maaned  brød  Sygdommen  atter  ud  med  fornyet  Voldsomhed 
og  rasede  nu  lige  saa  forfærdelig  som  for  to  Aar  siden. 
Man  maatte  skaffe  Plads  til  Grave  for  20,000  Døde,  og  Nø- 
den og  Elendigheden  blev  om  muhg  endnu  større  end  tid- 
ligere. Man  traf  alle  mulige  Foranstaltninger,  men  Syg- 
dommen vedblev  at  rase  til  ind  i  det  følgende  Aar,  da  den 
endelig  ophørte. 

Da  denne  forfærdelige  Landeplage  atter  tiltog  saaledes  i 
Voldsomhed,  og  alle  menneskelige  Midler  viste  sig  at  være 
frugtesløse,  besluttede  Byen  Marseille  at  gjøre  et  helligt 
Løfte  for  derved  at  afvende  Guds  Vrede,  der  hvilede  haardt 
paa  den  ulykkelige  Stad.  Erkebispen  skrev  nemlig  til  Raa- 
det:  «Jeg  vil  intet  foreslaa  Eder,  som  kan  foraarsage  Byen 
større  Udgifter,  da  den  jo  alt  sørgelig  nok  er  udtømt.  Gud 
forlanger  jo  ej  heller  vore  Gaver,  men  vore  Hjerter.  Aflæg- 
ger derfor  i  Byens  Navn  et  Løfte,  der  kan  være  i  Stand  til 
at  afvæbne  den  hævnende  Arm,  som  paa  ny  synes  at  løfte 
sig  imod  os«.  Raadmændene  forsamlede  sig  nu  paa  Raad- 
huset  den  28de  Maj  1722,  hvorpaa  der  efter  længere  For- 
handling førtes  til  Protokols: 

«Det  er  enstemmig  blevet  besluttet  af  os.  Byens  Raad- 
mænd,  at  vi  ville  aflægge  et  fast,  urokkeligt  og  uigjenkaldeligfc 

Lefte  i  den  naadige  Herre  Bispens  Hænder,  i  Falge  hvilket 
vi  i  fornævnte  Egenskab  forpligte  os  og  vore  Efterfelgere 
til  for  evige  Tider  hvert  Aar  paa  Kristi  Legems -Fests  Dag 
at  gaa  hen  at  here  den  hellige  Messe  i  Kirken  til  Mariæ  Besø- 
gelses Kloster  samt  der  nyde  den  hellige  Nadvere  og  ofre,  til 
Bod  for  de  i  denne  By  begaaede  Synder,  en  Kjærte  af  hvidt 
Vox,  fire  Pund  i  Vægt,  prydet  med  Byens  Vaaben;  Kjærten 
skal  paa  denne  Dag  brænde  foran  Hostien;  samme  Dags  Af- 
ten skulle  vi  tage  Del  i  en  almindelig,  højtidelig  Procession, 
hvis  Gjentagelse  til  evige  Tider  vi  ville  bede  den  naadige 
Herre  Bispen  at  paabyde«. 

Denne  Beslutning  blev  den  4de  Juni  af  de  fire  Eaadmænd, 
meddelt  Kirkens  averste,  idet  de,  iførte  deres  rade  Kjortler, 
overbragte  Budskabet  i  Kirken  og  knælede  foran  Højalteret, 
hvor  Bispen  stod  med  det  hellige  Sakramente  i  Hænderne; 
ved  denne  Lejlighed  førte  Moustier,  som  første  Raadmand, 
Ordet;  derpaa  blev  Fredagen  den  12te  Juli  bestemt  til  det 
hellige  Løftes  Indvielse.  Paa  denne  Dag  begave  da  Raad- 
mændene  sig  i  højtideligt  Optog  til  Mariæ  Besagelses  Kloster, 
og  endnu  den  Dag  i  Dag  drage  Mairen  og  Byens  øvrigheds- 
personer i  Marseille  paa  Aarsdagen  til  det  samme  Sted  for 
at  høre  Messen.  De  medbringe  da  ogsaa  den  mægtige  Kjærte 
forsynet  med  Byens  Vaaben,  som  er  bestemt  til  under  hele 
Højtiden  at  brænde  til  højre  paa  Alteret.  Klokken  fire  om 
Eftermiddagen  drager  hele  Byraadet  med  i  det  almindelige 
højtidelige  Optog,  og  foran  hvert  af  dets  Medlemmer  gaar  en 
Bysvend,  som  bærer  en  tændt  Kjærte  med  Stadens  Vaaben. 

J.   ilAGKCSSEN. 

Ved  Statskupet**)  1772  havde  Gustav  III  gjengivet  Konge- 
dømmet en  stor  Del  af  den  Magt,  som  det  i  et  halvt  Aar- 
hundrede  havde  været  berøvet,  og  han  viste  snart,  at  det 
var  hans  Hensigt  at  bruge  denne  Magt  med  Kraft;  men  hvor 
fortræffelige  end  mange  af  hans  Eegeringshandlinger  vare, 
var  det  modsatte  dog  Tilfældet  med  ikke  saa  faa,  der  derhos 
bleve  gjennemførte  med  en  høj  Grad  af  Vilkaarlighed  og  ofte 
paa  en  lidet  loyal  Maade,  hvorfor  de  ogsaa  lidt  efter  lidt  be- 
røvede Kongen  de  ringere  Stænders  Hengivenhed,  som  han 
dog  saa  højligen  havde  Behov  i  sin  uophørlige  Kamp  med 
Adelen.  Til  disse  uheldige  Foranstaltninger  hører  først 
og  fremmest  hans  Forbud  mod  al  Brændevinsbrænden  og 
Salg  af  Brændevin  i  Stæderne  og  paa  Landet  (Ilte  Septem- 
ber 1772),  efter  hans  Foregivende  paa  Grund  af  den  Misvæxt, 
der  samme  Aar  havde  hjemsøgt  Sverige.  Men  tre  Aar  efter 
gjorde  han  ved  Forordningen  af  14de  September  1775  Brænde- 
vinsbrænding  til  Kronherlighed    og    paabød   Oprettelsen   af 


•)  Maunu  Malmanen  (Grev  M.  C.  Greutz?):  Anjala -Forbundet.  Bi- 
drag till  dess  historia,  Stockh.  1848.  —  d'Aguila.  —  G.  v.  Schantz. 
—  Posselt.  —  V.  Schinkel.  —  J.  C.  Barfod.  —  Gustavianska  Pap- 
peren,  udg.  af  Geijer. 

••)  Jfr.  Hist.  Archiv  1873,  I,  Side  34  og  flg. 

Kronbrænderier.  Det  var  saaledes  increnlunde  noget  Hensyn 
til  Misvæxt  og  Dyrtid,  der  havde  fremkaldt  de  nævnte  to 
Forordninger;  det  hele  var  kun  en  slet  og  ret  Finans-Ope- 
ration ,  hvortil  Kongens  stadig  voxende  Pengeforlegenhed 
forledede  ham  til  at  ty,  uden  at  han  med  sin  sædvanlige 
Letsindighed  tænkte  paa  Følgerne;  men  disse  viste  sig  snart, 
og  det  var  dem,  som  gave  hans  Folkelighed  det  første  Stød. 
De  usalige  Brænderiforordninger  ramte  nemlig  alle  Stænder 
og  opvakte  Misfornøjelse  hos  alle  Stænder.  Bønderne  havde 
fra  Arilds  Tid  brændt  Brændevin;  de  kunde  derfor  i  Kongens 
Forbud  herimod  kun  se  Vilkaarlighed  og  Tyranni;  Borgerne, 
navnlig  Brændevinsbrænder-  og  Brygger- Lavet  i  Stockholm, 
der  før  Forbudet  havde  Eneret  til  Hovedstadens  Forsyning 
med  Brændevin,  knurrede  om  Kap  med  Bønderne;  Præstestan- 
den klagede  over,  at  Almuens  Sæder  fordærvedes  ved  den 
Mængde  Kroer  og  Kipper,  som  de  tidtnævnte  Forordninger 
havde  fremkaldt  over  hele  Landet,  —  selv  ved  Kirkedørene 
fandtes  hyppig  Brændevinsboder  opslaaede  —  og  Adelen, 
hvis  Magt  især  grundede  sig  paa  dens  Jordegodser,  og  hvad 
der  kunde  bringes  ud  af  dem,  paastod,  at  de  kongelige  For- 
ordninger krænkede  dens  Forrettigheder. 

Paa  Rigsdagen  i  1778  bade  Bønderne  om  Tilladelse  til 
at  brænde  Brændevin  til  Husbehov,  men  deres  Bøn  afsloges. 
Det  manglede  ikke  meget  i,  at  Misfornøjelsen  var  kommen 
til  et  alvorligt  Udbrud,  og  i  flere  Provinser  var  Almuen  i 
en  betænkelig  Gjæring.  Desuagtet  vedbleve  Brænderiforord- 
ningerne  at  staa  ved  Kraft,  medens  Misfornøjelsen  som  Følge 
deraf  voxede. 

Under  saadanne  Omstændigheder  gik  Kongens  Levnet 
heller  ikke  fri  for  Dadel,  hvad  der  i  øvrigt  kun  var  alt  for 
vel  begrundet.  Man  knurrede  over  Gustavs  Tilbøjelighed  for 
Luxus,  over  hans  -Ødselhed  og  Forlystelsessyge,  over  hans 
hyppige  og  kostbare  Rejser,  over  hans  overdrevne  Byggelyst, 
over  hans  Svaghed  lige  over  for  hans  Yndlinge,  som  kostede 
Riget  uhyre  Summer  —  kort,    over   hele   hans   uforsvarlige 

32"= 

Omgang  med  det  fattige  Sveriges  tarvelige  Indtægter,  Med 
lige  saa  stor  Ret  forargedes  man  over  Kongens  lidet  hæder- 
lige Privatlevnet;  fra  Tronen  straalede  Fordærvelsen  ud  til 
alle  Sider  som  Radier  fra  Centret;  sit  Ry  som  en  af  Evro- 
pas  mindst  sædelige  Byer  kan  Sveriges  Hovedstad  fornemlig 
regne  fra  Gustav  IH's  Tid.  Da  Aviser  og  Tidsskrifter  i  tal- 
rige og  særdeles  skarpe  Artikler  gjorde  sig  til  Tolk  for  den 
almindelige  Misstemning  mod  Kongen,  udstedte  denne  For- 
ordningerne af  6te  Maj  1780  og  3dje  Maj  1785,  hvorved 
Trykkefriheden  indskrænkedes  i  en  betydelig  Grad. 
Men  denne  ukloge  Foranstaltning  gjorde  kun  ondt  værre; 
medens  « Stockholms-Posten"  og  «den  vålsignade  Tryckfriheten« 
ganske  vist  bleve  tamme  og  farveløse,  gav  den  stedse  vox- 
ende  Misfornøjelse  sig  nu  Luft  i  en  Masse  Smædeskrifter 
mod  Kongen;  de  gik  i  Manuskript  fra  Haand  til  Haand  og 
kom  navnlig  under  Krigen  1788  for  Dagen  i  en  aldeles  over- 
vældende Mængde. 

I  hvor  overordentlig  en  Grad  det  var  gaaet  tilbage  med 
Gustav  IH's  Folkelighed  viste  sig  tydelig  i  1785,  da  han  paa 
Grund  af  den  stedse  tiltagende  Finansnød  atter  maatte  sam- 
menkalde Stænderne.  Medens  disse  i  1778  havde  været  al- 
deles viljeløse  Redskaber  i  Kongens  Haand,  optraadte  de  nu, 
otte  Aar  efter  med  Trods  og  Selvstændighed.  De  nøjedes 
ikke  med  at  forkaste  alle*)  Kongens  Forslag,  men  rettede 
talrige  Forestillinger  og  Besværinger  til  Kongen,  hvilke  denne 
paa  sin  Side  dels  besvarede  paa  en  undvigende  Maade,  dels 
rent  ud  afslog;  den  23de  Juni  afskedigede  han  Stænderne 
uden  at  have  opnaaet  noget  af  dem. 

Kongen  skulde  og  maatte  imidlertid  have  Penge,  og  han 
besluttede  mod  passende  Vederlag  at  opgive  Kronbrænderierne. 
Paa  Rigsdagen  havde  han  allerede  foreslaaet  Stænderne  at 
frigive  Brændevinsbrændingen  mod  en  aarlig  Bevilling,  men 
Stænderne  havde  »forkastet  dette  Forslag.    Kongen  fattede  da 


*)  Et  blev  vel  vedtaget,  men  i  betydelig  omformet  Tilstand, 

den  vovelige  Beslutning  med  Tilsidesættelse  af  Rigsdagen  at 
henvende  sig  direkte  til  Folket.  Paa  Statssekretæren  Ruuths 
Forslag  lod  han  Landshevdingerne  paa  Sognestævne  foreslaa 
Menighederne  at  tilbagekjobe  af  Kongen  Retten  til  Hus- 
behovsbi-ænding,  til  en  Begyndelse  paa  ti  Åar.  I  de  fleste 
Provinser  gik  Bønderne  ind  herpaa,  hvorimod  Adelen  trodsig 
vægrede  sig;  en  Del  Penge  indflod  vel  saaledes  i  Kongens 
Kasse,  men  Landbefolkningen  blev  ingenlande  forsonet;  den 
maatte  tilbagekjebe,  hvad  den  ansaa  for  sin  nom tvistelige 
Rettighed,  og  den  oplyste  Del  af  Folket  saa  med  Harme,  at 
Kongen  først  forbød  noget  for  selv  at  tilegne  sig  det  og  der- 
paa  atter  solgte  det  til  dem,  han  nys  havde  frataget  det. 
Desuden  havde  Kongen  i  denne  Sag  omgaaet  Stænderne;  det 
samme  kunde  han  gjøre  ved  andre  Lejligheder  og  saaledes 
forringe  Stændernes  Rettigheder,  af  hvilke  Bevillingsretten 
var  den  vigtigste,  til  intet.  Det  var  i  alt  Fald  et  mægtigt 
Skridt  henimod  Absolutismen;  den  almindelige  Misfornøjelse 
tiltog  og  ytrede  sig  i  en  lydelig  Knurren. 


Under  saadanne  Omstændigheder  kom  Krigen  med  Rus- 
land til  Udbrud  (1788).  Det  var  uimodsigeligt  Gustav  III, 
som  begyndte  de  egentlige  Krigsforetagender ,  skjønt  han 
søgte  at  give  det  Udseende  af,  at  Russerne  vare  de  angri- 
bende. I  saa  Tilfælde  var  det  jo  nemlig  en  Forsvarskrig,  og 
en  saadan  kunde  Gustav  føre  uden  Stændernes  Samtykke. 
Derfor  lod  han  offentliggjøre  en  af  Oberst  H.istfehr  forfattet 
og  indsendt  Beretning  om  Russernes  Fredsbrud.  De  havde, 
hed  det,  Natten  mellem  den  28de  og  29de  Juni  anfaldet  de 
svenske  Forposter  ved  Broen  Wuolden-salmi,  Pumala  Sogn 
i  Savolax,  og  derved  tvunget  Hastfehr  til  med  de  under  hans 
Befaling  staaende  Tropper  at  rykke  ind  i  Russisk  -  Finland 
og  angribe  Nyslott.  Men  denne  Beretnings  Troværdighed 
synes  meget  tvivlsom,  og  et  endnu  den  Dag  i  Dag  alminde- 

ligt  Eygte  melder,  at  de  Kosaker,  som  anfaldt  de  svenske 
Forposter  ved  Wuolden  -  salmi  -  Broen,  vare  svenske  Soldater, 
iførte  russiske  Uniformer*).  Om  nu  ogsaa  dette  maaske  kun 
er  et  upaalideligt  Sagn,  saa  fremgaar  det  dog  af  Gustav  lirs 
Brevvexling  med  Baron  Gustaf  Mauritz  Armfelt  klarligen,  at 
det  var  Kongen  selv,  der  af  al  Magt  søgte  at  fremkalde  de 
Strej ferier,  hvorover  han  siden  klagede,  og  som  foranledigede 
ham  til  at  angribe  Nyslott  og  derved  gjere  yderligere  Krigs- 
foretagender  uundgaaelige. 

Det  har  været  nødvendigt  at  omtale  Anledningen  til  og 
Udbrudet  af  Krigen  samt  at  antyde,  hos  hvem  Skylden  for 
Fredsbrudet  med  Rette  maa  søges,  da  det  følgende  ellers 
vilde  være  uforstaaeligt.  Gustav  paastod,  at  Rusland  havde 
angrebet  først,  og  at  det  derfor  fra  Sveriges  Side  var  en 
Forsvarskrig;  Anjalamændene  mente,  og  med  større  Ret, 
at  det  var  Gustav,  der  havde  angrebet  Rusland,  at  Krigen 
derfor  var  en  Angrebskrig,  og  at  Kongen  ved  at  begynde 
en  saadan  havde  krænket  den  svenske  Konstitution. 

I  Sveriges  nyere  Historie  er  det  næsten  altid  Militairet, 
som  udfører  Statsomvæltningerne,  saaledes  1772  og  1809. 
Ogsaa  i  1788  var  det  Krigsfolket,  som  forsøgte  at  forandre 
Regeringsformen,  skjønt  det,  navnlig  fordi  det  skortede  paa 
en  energisk  og  indsigtsfuld  Anfører,  kun  blev  et  mis- 
lykket Forsøg.  Tvende  Partier,  som  arbejdede  hvert  hen 
imod  sit  Maal,  men  betjente  sig  af  et  og  det  samme  Mid- 
del, den  gjennem  alle  Stænder  udbredte  Misfornøjelse  mod 
Kongen,  stode  i  Spidsen  for  den  tilsigtede  Revolution.  Det 
første  var  det  saakaldte  sjelfståndighetspartiet,  som 
arbejdede  paa  at  løsrive  Finland  fra  Sverige  og  gjøre  det  til 
en  selvstændig  Stat;  det  andet  var  Anjala  for  bundet. 

Selvstændighedspartiet,  som  det  af  Hensyn  til  det  føl- 
gende er  nødvendig  korteligen  at  omtale  her,  skrev  sig  alle- 


*)  Den    stockholmske    Skræder  Lindgren,    der    sagdes    at   have    syet 
disse,  fik  kort  efter  Titel  af  Direktør. 

rede  fra  Krigen  1742.  Mange  Finner  vare  hajligen  misfor- 
nøjede med  Sveriges  Regimente  og  den  stifmoderlige  Maade, 
hvorpaa  Finland  unægtelig  behandledes,  og  det  russiske  Ka- 
binet, for  hvem  denne  Misfornøjelse  selvfølgelig  var  saare 
velkommen,  pustede  af  al  Magt  til  Ilden.  Allerede  den  18de 
Marts  1742  udstedte  Kejserinde  Elisabeth  et  Manifest,  som 
blev  trykt  baade  paa  Finsk  og  Svensk  og  udspredt  over  hele 
Finland.  Efter  i  Indledningen  at  have  berørt,  at  det  ingen- 
lunde var  Sveriges  samtlige  Rigsstænder,  men  kun  et  vist 
Parti,  som  «af  private  og  egennyttige  Hensigter  og  Grunde« 
havde  bragt  Krigen  til  Udbrud,  opfordrer  Kejserinden  rent 
ud  Finnerne  til  at  rive  sig  løs  fra  Sverige  og  lover  dem  i 
saa  Fald  Guld  og  grønne  Skove,  »Vi  ere  tilbøjelige  til  med 
al  Beredvillighed  og  naadig  Velvilje  at  understøtte  og  hjælpe 
merbemeldte  Fyrstendømme  Finland,  saafremt  samme  skulde 
være  tilbøjelig  til  at  befri  og  løsrive  sig  fra  Sveriges  Vælde 
og  Jurisdiktion«,  hedder  det  videre  i  det  omtalte  Manuskript; 
men  enten  nu  Finnerne  ikke  have  følt  sig  fristede  af  en 
Frihed,  der  lovedes  dem  af  det  despotisk  regerede  Rusland, 
eller  dette  Rige,  der,  som  bekjendt,  ved  Freden  i  Åbo  paa- 
tvang Sverige  en  russisksindet  Tronfølger,  foreløbigen  har 
ladet  sig  naje  hermed,  nok  er  det,  denne  Gang  blev  det  ikke 
til  videre  med  Finlands  Selvstændighed;  men  der  var  dog 
i  alt  Fald  lagt  et  Frø,  som  maaske  senere  kunde  bringe 
Rusland  en  rig  Høst. 

Ti  Aar  senere  tog  den  russiske  Regering  atter  fat,  hvor 
den  slap  i  1742.  En  Attaché  ved  det  russiske  Gesandtskab 
i  Stockholm,  ved  Navn  Simolin,  arbejdede  ivrigen  for  Finlands 
Selvstændighed  og  søgte  ved  sine  Forbindelser  i  dette  Land 
at  bringe  Folket  i  Oprør  mod  Sverige.  Det  var  navnlig 
Herredshøvdingen  i  Stor  -  Savolax,  Johan  Henrik  Wikman, 
som  udfoldede  en  betydelig  Virksomhed  i  denne  Retning; 
men  disse  Planer  mislykkedes  atter  fuldstændig,  og  Wikman 
maatte  bestige  Skafottet. 

En  Tid  lang  syntes  det  nu,  at  Selvstændighedsplanerne 
vare  fuldstændig  opgivne  baade  fra  Ruslands  og  Finlands 
Side;  men  efter  Statskupet  1772  vakte  Gustav  IH's  mange 
egenmægtige  og  tildels  højst  vilkaarlige  Forordninger  dem  til 
nyt  Liv.  De  misfornøjede  samlede  sig  om  Goran  Magnus, 
Friherre  af  Sprengtporten  *),  en  ærgjerrig  og  herskesyg  Mand, 
som  deres  Høvding  og  arbejdede,  skjønt  endnu  i  al  Hemme- 
lighed, paa  at  gjøre  Finland  til  en  selvstændig  Stat.  Om  de 
Midler,  man  til  dette  øjemeds  Opnaaelse  vilde  betjene  sig 
af,  giver  Avditøren  ved  Tavastehus  Lens  Infanteri-Regiment, 
von  Schoultz,  interessante  Oplysninger.  Ved  første  forefal- 
dende Lejlighed,  skriver  han,  skulde  man,  understøttet  af 
Rusland  med  Penge  og  Tropper,  bringe  Finland  i  Oprør. 
Militairet  skulde  bearbejdes  til  at  deltage  heri  og  udføre  det. 
Det  Rygte  skulde  sættes  i  Omløb,  at  Kongen  havde  pantsat 
Finland  for  at  faa  Penge  til  sin  italienske  Rejse;  man  skulde 
stræbe  at  indbilde  Folket,  at  Gustav  ved  uhyre  Skattepaalæg 
planmæssigen  vilde  jødelægge  Landet  og  derpaa  overgive  det 
forsvarsløst  til  Russerne;  herved  haabede  man  at  bringe  Al- 
muen under  Vaaben.  Naar  Revolutionen  var  gjennemført, 
skulde  Finland  erklæres  for  en  selvstændig  Stat  under  Rus- 
lands Garanti  og  Kronen  tilbydes  en  eller  anden  svensk 
Prins,  der  skulde  dele  Magten  med  et  Raad  af  den  finske 
Adel;  Gejstligheden  og  Borgerstanden  skulde  udelukkes  fra 
al  Del  i  Regeringen  og  Bønderne  sættes  paa  samme  Fod 
som  deres  russiske  Standsfæller  i  Kurland  og  Lifland;  Lan- 
det skulde  med  andre  Ord  deles  mellem  Adelen,  og  Bønderne 
skulde  gjøres  til  Livegne.  De  Adelsmænd,  som  maatte  vægre 
sig  ved  at  deltage  i  Sammensværgelsen,  skulde  ved  Udbrudet 
af  denne  ryddes  af  Vejen,  og  endelig  skulde  Sprengtporten 
have  Overbefahngen  over  hele  det  nye  Riges  Hær.     Heldig- 


*)  Denne  —  som  ikke  maa  forvexles  med  sin  Halvbroder,  den  fra 
Rejsningen  i  Sveaborg  1772  bekjendte  Jakob  Magnus  Sp.  —  blev 
uenig  med  Kong  Gustav  og  gik  1786  i  russisk  Tjeneste  som  Ge- 
neralmajor. 

vis  var  Partiet,  hvis  Hovedledere  vare  Sprengtporten,  Majo- 
rerne Klick  og  Jågerhorn  saratKapitajnGlansenstjerna,  ikke  syn- 
derlig talrigt,  og  af  det  nys  anførte  er  det  klart,  at  det  ikke  kunde 
gjore  Regning  paa  Tilslutning  af  de  ufrelse  Stænder,  altsaa  ikke 
af  Folkets  Masse.  Men  vi  ville  forlade  Selvstændighedspartiet, 
som  vi  senere  ville  finde  igjen,  for  at  vende  os  til  Anjalaforbundet. 

I  snævrere  forstand  dannedes  dette  Forbund  af  de  Mænd, 
som  nnderskreve  Forbunds -Akten  af  12te  Avgust  1788,  det 
saakaldte  Avertissement  af  25de  samme  Maaned,  og  •Filial- 
deklarationerne«', —  om  samtlige  disse  Aktstykker  skal  senere 
tales — ;  i  videre  Forstand  indbefattede  Forbundet  imidlertid 
største  Delen  af  Adelen,  baade  den  finske  og  den  svenske, 
samt  en  betydelig  Del  af  de  ufrelse  Stænder,  der  jo  ogsaa, 
som  vi  have  set,  havde  skjellig  Grund  til  Klage  og  ikke 
havde  noget  imod  at  gjengive  Rigsdagen  en  Del  af  dens  for- 
dums Magt  som  Modvægt  mod  Kongens  Overgreb,  et  ønske, 
der  selvfølgelig  navnlig  var  levende  hos  Adelen,  som  havde 
mest  at  vinde  derved.  Skjønt  de  fleste  af  Anjalaforbundets 
Ledere  vare  finske  Officerer,  tilsigtede  de  dog  ingenlunde, 
saaledes  som  Selvstændighedspartiet,  at  løsrive  Finland  fra 
Sverige;  Anjalamændene  havde  sat  sig  det  Maal  at  løsne 
Kigsstænderne  af  de  Lænker,  hvcri  Kongen  havde  smedet 
dem  i  1772;  deres  Feltraab  var  Kongemagtens  Indskrænkning, 
Tilbagevenden  til  Konstitutionen  af  1720,  altsaa  til  "Friheds- 
tidens«  Adelsherredømme  og  Anarki. 

Hvorfor  de  revolutionære  Rørelser  udbrøde  just  i  den 
finske  Hær,  vil  fremgaa  af  det  følgende. 


U. 

Efler  det  uafgjorte  Søslag  ved  Hogfand  (17de  Juli  1788) 
besluttede  Gustav  at  angribe  Fæstningen  Frederikshamn;  men 
Udsigterne  til  at  indtage  denne  By  vare  kun  ringe,  thi  Mis- 
fornøjelsen i  Hæren  tiltog  Dag  for  Dag.    Finnerne,  som  ud- 


506  Anjala-Forbundet. 

gjorde  største  Delen  af  Armeen,  vare  hojligen  imod  Krigen; 
thi  enten  de  sejrede  eller  bleve  slaaede,  vilde  Følgerne  blive 
uheldsvangre  for  dem.  Sejrede  de,  vilde  Kongens  Magt  til- 
tage, Enevælden  vilde  blive  gjennemført,  og  den  Smule  Fri- 
hed, de  endnu  havde  tilbage,  vilde  gaa  tabt;  sejrede  Rus- 
serne, vilde  Finland  blive  Krigens  Skueplads  eg  maaske  blive 
opofret  for  at  opnaa  en  taalelig  Fred.  Man  havde  endnu 
Bussernes  barbariske  Hærgninger  i  Peter  den  stores  Tid  i 
frisk  Minde.  Da  Finnerne  saaledes  havde  alt  at  tabe,  intet 
at  vinde,  er  det  ikke  saa  underligt,  at  de  vare  de  første,  som 
viste  Ulydighed.  Den  svenske  Del  af  Hæren  var  ligesaa 
misfornøjet  som  den  finske;  den  frygtede  for  at  sejre,  thi 
dens  Sejr  vilde,  hvad  enhver  indsaa,  medføre  Enevoldsmag- 
tens Indførelse.  De  adelige  Officerer  vare  derfor  forbitrede 
over,  at  Krigen  tvært  imod  Konstitutionens  §  48  foretoges 
uden  Stændernes  Samtykke;  der  forelaa  et  Grundlovsbrud, 
sagde  de,  thi  Krigen  var  en  Angrebskrig,  og  alt  tydede  paa, 
at  Enevælden  stod  for  Døren. 

Med  Føje  klagedes  der  over  Hærens  slette  Udrustning 
og  elendige  Forplejning,  der  blev  saa  meget  fordærveligere, 
som  Misvæxt  og  derpaa  følgende  Hungersnød  hærgede  det 
magre  Land.  « Dyrtiden«,  skriver  G.  M.  Armfelt  til  sin  Hu- 
stru, «er  gruelig;  et  Læs  Hø  14  Piater*),  et  Pund  Smør  9 
Piater,  en  Kande  sur  Mælk  16  Styver«.  « Sulten«,  skriver 
Oberst  Stedingk  til  Kongen,  »betager  vore  Soldater  Mod  og 
Kraft«.  Hvorledes  Regimenterne  vare  udrustede,  lærer  man 
af  et  Brev  fra  General,  Grev  Meijerfelt  til  Kongen:  «Jeg  har 
givet  Baron  Klingspor  en  lang  Liste  paa,  hvad  der  aldeles 
nødvendig  maa  tilvejebringes,  saasom  Sko  og  Strømper,  som 
Regimenterne  næsten  fuldstændig  mangle;  da  Folkenes  Klæ- 
der falde  af  dem  i  Laser,  vilde  en  Sending  af  Kapper  være 
højst  ønskelig«.   Oberst  Anckarsvård  melder:  «De  Østerbott- 


*)  En  Piater  svensk  var  omtrent  1  ^  dansk,  men  paa  Grund  af  Pen- 
genes synkende  Værd  nu  vel  af  den  dobbelte  Værdi. 

niske  Soldater  mangle  alle  baade  Sko,  Strømper,  Skjorter  og 
Kapper«.  Yestbottningernes  Munderinger  vare  mellem  19  og 
20  Aar  gamle,  og  der  fandtes  ikke  en  eneste  Kappe  ved  hele 
Kegimentet.  Rytteriet  led,  som  Armfelt  vidner,  Mangel  paa 
Fourage;  Artilleriet  var  uden  Stykkuske  og  Heste;  de  faa 
Trækdyr,  der  havdes,  vare  saa  udtærede,  at  de  næppe  kunde 
staa  paa  Benene.  Kulde,  Sult  og  Ned  gjorde  Soldaten  mod- 
løs og  forøgede  Officerernes  Forbitrelse  mod  Kongen.  Man 
kunde  saa  godt  som  ikke  raade  Bod  paa  Elendigheden,  da 
Kasserne  vare  tomme;  Kongen  selv  var  jævnlig  i  den  yder- 
ligste Pengeforlegenhed  *). 

Af  det  anførte  fremgaar,  at  den  svenske  Hær  var  alde- 
les ude  af  Stand  til  at  føre  Krigen  med  Eftertryk.  Havde 
den  været  bedre  udrustet,  kunde  den,  i  Stedet  for  at  staa 
ledig  paa  Finlands  Kyst  og  svinde  hen  af  Nød  og  Elendighed, 
have  gaaet  lige  løs  paa  St.  Petersborg  og  muligen  endt  Krigen 
med  ét  Slag**).  Det  er  saaledes  med  god  Grund,  at  Gustav 
er  bleven  strengt  dadlet  for  at  have  styrtet  sig  i  en  Krig, 
hvortil  han  var  saa  slet  rustet.  Det  manglede  heller  ikke 
paa  Advarsler,  Forestillinger  og  Raad  fra  Armeens  Chefers 
Side  om  at  slutte  Fred  hurtigst  mulig;  men  skjent  Kongen 
følte  den  dybeste  Smerte  over  Sagernes  fortvivlede  Stilhng, 
fremturede  han  dog  i  sine  Planer  at  føre  Krigen  til  det 
yderste.  Da  dette  blev  almindelig  bekjendt,  tiltog  Forbitrel- 
sen i  en  foruroligende  Grad.  Obersterne  Fleming  og  Lejon- 
hofvad,  en  Mængde  ringere  Officerer  og  en  stor  Del  Under- 


*)  Til  G.  M.  Armfelt  skriver  Kongen  om  en  Person,  han  ønskede  at 
knytte  til  sig:  »Jeg  har  skjænket  ham  et  Ur,  1)  fordi  De  har  be- 
det mig:  ikke  give  ham  Penge;  2)  fordi  jeg  ingen  Penge  havde; 
3)  fordi  jeg  har  faaet  Uret  paa  Kredit  .  .• 

**)  Som  man  véd,  var  Rnsland  paa  den  Tid  i  Kamp  mod  Tyrkerne 
(1787—92),  og  da  det  ikke  havde  ventet  noget  Angreb  fra  Sveri- 
ges Side,  havde  det  sendt  alle  disponible  Tropper  mod  Maseimæn- 
dene  og  derved  næsten  ganske  blottet  Østersøprovinserne. 

officerer  og  Menige  forlangte  og  fik  deres  Afsked,  paa  samme 
Tid  som  mangfoldige  Officerer  af  de  paa  Marschen  værende 
Eegimenter  erklærede  ikke  at  ville  overskride  den  finsk- 
russiske Grænse.  Faa  Dage  efter  forlangte  samtlige  Officerer 
ved  Dalarnes  og  Sødermanlands  Regimenter  deres  Afsked. 
Med  største  Møje  fik  man  dem  vel  til  at  blive,  men  dot  var 
at  vente,  at  deres  Forbitrelse  vilde  bryde  ud  paa  ny,  naar 
der  blev  Tale  om  at  gaa  over  Grænsen. 

De  finske  Officerer  vare  heller  ikke  ledige.  Saasnart 
Kongen  havde  besluttet  at  angribe  Fredrikshamn,  forlangte 
Obersterne  for  Åbo  og  Bjørneborgs  Regimenter,  Håstesko  og 
von  Otter,  Audiens  og  søgte  at  formaa  Gustav  til  at  for- 
andre sin  Beslutning,  idet  de  rent  ud  erklærede  ikke  at 
kunne  gjøre  Regning  paa  Lydighed  hos  Soldaterne.  Samtalen 
mellem  Kongen  og  Obersterne  antog  tilsidst  en  truende 
Karakter  fra  disse  sidstes  Side;  der  fortælles  endog,  at  Hå- 
stesko tog  fat  i  Kongen  som  for  ret  tydeligen  at  vise  ham, 
at  han  var  i  deres  Vold.  Om  Natten  søgte  man  ved  Løfter 
og  Trusler  at  formaa  Soldaterne  til  at  nægte  at  rykke  frem; 
men  disse  Rænker  lykkedes  dog  ikke.  Da  Kongen  næste  Dag 
gav  Ordre  til  at  bryde  op  mod  Fæstningen,  vare  Folkene 
strax  rede  til  at  følge  ham,  og  Officererne  maatte  under 
disse  Omstændigheder  følge  med,  enten  de  vilde  eller  ej. 

Foretagendet  mod  Frederikshamn  mislykkedes,  hvad  der 
efter  det  ovenfor  anførte  ikke  kan  undre  nogen.  Den 
svenske  Hærs  Stilling  efter  Tilbagetoget  fra  denne  Fæstning 
var  i  højeste  Grad  betænkelig.  Den  5te  Avgust  fortalte 
Rygtet,  at  den  russiske  Flaade  var  ankommen  til  Sveaborg, 
og  at  den  svenske  var  indesluttet  af  den.  Herved  afbrødes 
al  Forbindelse  med  Sverige,  Hæren  havde  de  bedste  Udsigter 
til  at  omkomme  af  Sult,  paa  samme  Tid  som  man  kunde 
vente  et  kraftigt  Angreb  til  Lands  og  frygtelige  Hærg- 
ninger paa  de  forsvarsløse  finske  og  svenske  Kyster.  Da 
Rygtet   derhos  meldte,    at   de   Danske   rykkede   mod   Gote- 

borg*),  vil  man  uden  Møje  kunne  tænke  sig  Stemningen  i 
Hæren. 

Under  disse  fortvivlede  Omstændigheder  traadte  Partierne 
aabenlyst  frem  med  deres  Planer.  Selvstændighedspartiet 
troede,  at  -Øjeblikket  til  at  handle  nu  var  kommet,  og  allerede 
den  5te  Avgust,  Dagen  efter  Tilbagetoget  fra  Fredrikshamn, 
foreslog  Jågerhorn  paa  Hærens  Vegne  at  sætte  sig  i  Forbin- 
delse med  Kejserinde  Katharine  for  saaledes  at  frelse  Armeen 
af  den  Vaande,  hvori  den  var  stedt,  tvinge  Kongen  til  at 
sammenkalde  Stænderne,  og  med  det  gode  eller  det  onde 
sætte  en  Regeringsforandring  igjennem.  Håstesko  og  von 
Otter  gik  strax  ind  paa  hans  Planer;  det  samme  var  Til- 
fældet med  Oberstlieutenant  Otto  Klingspor;  mere  Meje  ko- 
stede det  at  vinde  General  C.  G.  Armfelt**).  Om  Natten 
til  den  9de  Avgust  samledes  de  ovennævnte  Officerer  tillige- 
med Oberstlieutenant  Enehjelm  og  Majorerne  von  Kothen  og 
Klick  i  General  Armfelts  Kvarter  i  Likala  for  at  redigere 
den  foreslaaede  Note  til  Kejserinden.  1  denne  Skrivelse,  som 
blev  forfattet  af  Klick,  erklærede  man  at  være  overbevist  om 
Katharines  Kjærlighed  til  Freden;  man  nærede  den  Overbe- 
visning, at  Krigen  var  begyndt  imod  det  svenske  Folks  -Øn- 
sker; man  tilbød  derfor  paa  hele  Hærens  Vegne  Fred,  imod 
at  Sverige  fik  de  samme  Grænser,  det  havde  havt  før  sidste 
Fredsslutning.  Om  Morgenen  den  9de  Avgust  afrejste  Jå- 
gerhorn med  denne  Depeche  til  St.  Petersborg. 

Medens  han  var  borte,  hengav  man  sig  i  Lejren,  som 
stod  ved  Gaarden  Anjala,  til  den  forunderlige  Illusion,  at 
man  intet  Offer  behøvede  at  bringe  for  at  formaa  Rusland 
til  en  øjeblikkelig  Fred,  og  at  Kongen  med  det  gode  vilde 
indvillige  i  at  sammenkalde  Rigsdagen,  hvad  der  under  disse 
Omstændigheder  vilde  være  Signalet  til  en  fuldkommen  Kuld- 


")  Ifølge  en  med  Rusland  i  1773  afsluttet  Traktat  var  Danmark  plig- 
tig ti]  at  optræde  som  Ruslands  Forbundsfælle  i  en  mulig  Kiig  med 
Sverige. 

••)  Farbroder  til  G.  M.  Armfelt 

kastelse  af  den  bestaaende  Statsforfatning.  Man  var  saa 
sikker  i  sin  Sag,  at  man  allerede  havde  gjort  Udkast  til  en 
ny  Konstitution,  lig  den  af  1720,  og  disse  Udkast  gik  fra 
Haand  til  Haand  og  dreftedes  lige  for  Kongens  ^jne.  Den- 
nes Stilling  var  under  saadanne  Omstændigheder  højst  be- 
tænkelig; han  frygtede  for  sin  personlige  Sikkerhed  og  til- 
bragte Nætterne  om  Bord  paa  sin  Jagt  Amfion  for  ikke  at 
blive  bortført.  G.  M.  Arm  felt  og  Anckarsvård  gjorde  flere 
Forsøg  paa  at  faa  ham  til  at  tænke  paa  Fred;  men  Freden 
kunde  kun  kjøbes  ved  Kongemagtens  dybe  Ydmygelse  og  ved 
en  Tilbagevenden  til  de  gamle  anarkiske  Forhold,  og  Gustav 
vægrede  sig  standhaftig. 

Imidlertid  fik  Kongen  Efterretning  om  den  i  Likala  den 
9de  Avgust  tagne  Beslutning  og  om  Jågerhorns  Kejse  til 
St.  Petersborg.  G.  M.  Arm  felt  fik  et  Brev  fra  en  »velsindet 
Fin«,  hvori  han  opfordredes  til  at  underhandle  med  de 
russiske  Generaler;  han  kunde  i  saa  Fald  gjøre  Regning  paa 
Kejserindens  Naade,  og  som  yderligere  Fristelse  medfulgte 
en  Vexel  paa  20,000  Daler.  Hastfehr,  der  kommanderede  i 
Savolax,  tilstillede  Kongen  et  Brev  fra  den  russiske  Kom- 
mandant i  Wiborg,  Generalmajor  Giintzel,  hvori  denne  truede 
med  Brand  og  Plyndring,  hvis  Hastfehr  ikke  øjeblikkelig  trak 
sig  tilbage  paa  svensk  Grund,  »eftersom  den  finske  Hær  ved 
en  Henvendelse  til  Kejserinden  havde  søgt  at  gjøre  Ende  paa 
denne  uretfærdig  begyndte  Krig».  Disse  Efterretninger  satte 
Kongen  i  den  yderste  Bestyrtelse.  Han  sendte  en  Afskrift 
af  Giintzels  Brev  til  General  Armfelt  og  forlangte  nærmere 
Oplysninger  om,  hvad  der  var  foregaaet;  da  han  imidlertid 
falte  Nødvendigheden  af  at  fare  med  Læmpe,  vedføjede  han 
tillige  en  Af bigtsformular ;  enhver  Officer,  der  underskrev  den 
og  derhos  lovede  at  kæmpe  til  det  yderste  for  Kongen,  skulde 
faa  Tilgivelse. 

Da  dette  Dokument  kom  til  Lejren  ved  Anjala,  foreslog 
General  Armfelt  dem,  som  havde  underskrevet  Noten  til  Kej- 
serinden, at  udfærdige  en  Skrivelse,  hvori  man  skulde  sværge. 

hvis  Kejserinden  tilbød  Fred,  da  af  al  Magt  at  søge  at  for- 
maa  Kongen  til  at  gaa  ind  herpaa  og  til  derpaa  at  indkalde 
Kigsstænderne ;  i  modsat  Fald  skulde  man  vise  den  stren- 
geste Lydighed  og  lade  sig  føre  mod  Fjenden.  Da  dette 
Forslag  vandt  almindeligt  Bifald,  skyndte  man  sig  at  samle 
Underskrifter  paa  dette  saakaldte  <«Forbundsskrift» ;  113  Of- 
ficerer satte  deres  Navne  under  dette  mærkværdige  Dokument; 
de  bekjendteste  vare,  foruden  General  Armfelt,  Obersterne 
Montgomery,  Håstesko,  Otter,  Lejonstedt,  Brunow  og  Stedingk, 
samt  Oberstlieutenanterne  Enehjelm,  Klingspor,  Leijonhufvud, 
Aminoflf  og  Bergenstråle.  Ingen  af  disse  Anjalaforbundets 
Ledere  vare,  efter  Klicks  Vidnesbyrd,  i  Besiddelse  af  de  til 
lykkelig  at  gjennemføre  en  Revolution  nødvendige  Egen- 
skaber. 

Den  12te  Avgust  sendtes  Forbundsskriftet  til  Kongen. 
Denne  sendte  Bud  efter  G.  M.  Armfelt,  Grev  Axel  Fersen, 
Baronerne  Taube  og  Wrede,  viste  dem  Aktstykket  og  for- 
langte Kaad  af  dem.  Armfelt  vilde  lade  Oprørerne  arrestere 
og  sende  til  Stockholm;  de  andre  Herrer  raadede  til  at  fare 
med  Læmpe,  og  Kongen  var  af  samme  Mening,  skjønt  han 
saa  godt  som  nogen  følte,  hvor  kritisk  hans  Stilling  var. 
Af  et  Brev  fra  Grev  J.  G.  Oxenstjerna  til  Hertug  Karl  af 
Sodermanland  ses  det  endog,  at  han  i  disse  skjæbnesvangre 
Dage  tænkte  paa  at  nedlægge  Regeringen  og  bosætte  sig  i 
Paris  eller  Schweiz. 

Men  Stillingen  blev  Dag  for  Dag  mere  fortvivlet.  Natten 
mellem  den  9de  og  10de  Avgust  havde  Admiral  Dessen  plyn- 
dret og  afbrændt  Rå  Fiskerleje  i  Skåne;  man  ventede  hver 
Dag  et  Indfald  af  de  Danske  i  samme  Provins,  og  Rygtet 
om,  at  'den  finske  Konføderation  vilde  proklamere  Finlands 
Selstændighed  under  russisk  Beskyttelse,  gik  fra  Mund  til 
Mund.  Faren  truede  saaledes  fra  alle  Sider,  og  Kongen,  der 
var  omgiven  af  Fjender  paa  alle  Kanter,  medens  hans  Hær 
var  saa  godt  som  i  fuldt  Oprør  imod  ham,  vidste  ikke,  hvad 
han  skulde  gribe  til.   Snart  vilde  han  anraabe  de  evropæiske 

Magters  Mellemkomst,  snart  vilde  han  ved  en  Familieforbin- 
delse knytte  Rusland  og  Danmark  til  sig  og  ved  disse  Rigers 
Hjælp  kue  sine  oprørske  Undersaatter,  snart  vilde  han  end- 
ogsaa  indkalde  Rigsstænderne. 

Var  Kongen  tvivlraadig,  saa  vare  de  sammensvorne  i 
Lejren  ved  Anjala  det  ikke  mindre.  Fra  Kong  Gustav  havde 
man  endnu  ikke  hørt  det  mindste,  siden  Forbundsskriftet 
var  tilstillet  ham,  og  Jågerhorn  var  endnu  ikke  vendt  tilbage 
fra  St.  Petersborg  med  Svar  fra  Kejserinden.  Ved  sin  Ankomst 
til  det  russiske  Riges  Hovedstad  havde  han  strax  faaet  Av- 
diens  hos  Katharine  og  overrakt  hende  det  Aktstykke,  hvoraf 
han  var  Overbringer.  Men  i  Stedet  for  at  arbejde  for  Likala- 
mændene,  hvis  Sendebud  han  var,  talte  Jågerhorn  Selvstæn- 
dighedspartiets Sag  og  erklærede,  at  hele  Finland  var  rede 
til  at  give  sig  under  Ruslands  Beskyttelse.  Det  samme  for- 
sikrede Sprengtporten,  der,  som  vi  vide,  opholdt  sig  i  Rus- 
land, og  som  Katharine  havde  ladet  hente.  At  Planen  om 
at  løsrive  Finland  fra  Sverige  i  høj  Grad  tiltalte  Kejserinden, 
er  en  Selvfølge.  Men  den  tiltalte  ingenlunde  Anjalamændene, 
som  gjentagne  Gange,  baade  mundtlig  og  skriftlig,  have 
brudt  Staven  over  Selvstændighedstanken  og  fralagt  sig  al 
Delagtighed  i  denne  Plan.  De  tilsigtede  kun  én  Ting:  at 
knække  Kongens  Magt,  og  Gustavs  faa  Venner  besvore  ham 
derfor  at  undfly  den  truende  Fare  og  vende  hjem  til  Sverige. 
Den  20de  Avgust  havde  G.  M.  Armfelt  en  Samtale  med 
Kongen  og  stræbte  af  al  Magt  at  formaa  ham  til  at  forlade 
Hæren.  Men  Gustav  svarede:  «Jeg  kan  komme  af  Dage  paa 
flere  Maader,  men  vanære  mig  vil  jeg  ikke.  Nu  at  flygte 
vilde  være  fejgt  og  vilde  jøge  Oprørernes  Mod;  der  er  kun 
én  Udv<^  for  os,  det  er,  om  de  Danske  erklære  os  Krig;  da 
kan  jeg  med  Ære  forlade  Finland  for  at  forsvare  mit  Riges 
Vestgrænse ». 

Den  følgende  Dag,  den  21de  Avgust,  indtraf  Efterretning 
om,  at  Danmark  havde  erklæret  Sverige  Krig.  Beruset  af 
Glæde  skal  Gustav  da,  —   efter  Bruzelius  —   have  udraabt: 

•  Nu  er  jeg  reddet!')  og  gav  strax  Befaling  til,  at  man 
skulde  udsprede  Eygtet  om  hans  nærforestaaende  Afrejse  til 
Sverige. 

Samtidig  hermed  kom  Jågerhorn  tilbage  fra  St.  Petersborg 
med  Kejserindens  Svar  paa  Likalamændenes  Brev  af  9de  Av- 
gust.  Katharine  erklærede  sig  rede  til  nærmere  at  under- 
handle med  det  finske  Folk;  hvis  Kong  Gustav,  som  det  var 
at  formode,  ikke  delte  hendes  Kjærlighed  til  Freden,  var  hun 
villig  til  at  træde  i  Forbindelse  med  den  svenske  Rigsdag, 
saa  snart  man  havde  sammenkaldt  en  saadan,  og  forhandle 
om  Fred;  dog  forlangte  hun,  at  Svenskerne  skulde  remme 
Finland. 

Denne  Skrivelse  vakte  Skræk  og  Bestyrtelse  blandt  de 
sammensvorne;  de  i  den  forekommende  Hentydninger  til 
Finlands  Lesrivelse  fra  Sverige  viste  dem,  at  Jågerhorn  i  Stedet 
for  deres  Sag  havde  talt  Selvstændighedspartiets  Sag.  Da 
derhos  Rygterne  om  Kongens  forestaaende  Afrejse  bleve  lyde- 
ligere, indsaa  mange  af  Oprørerne,  at  hvis  man  ikke  sikrede 
sig  Kongens  Person  og  tvang  ham  til  at  indkalde  Stænderne, 
stode  deres  Hoveder  paa  Spil.  I  et  larmende  Mede  af  de 
oprørske  Officerer  rejste  Oberst  Lejonstedt  sig  og  foreslog 
kort  og  godt  at  arrestere  Kongen.  Men  Enehjelm  modsatte 
sig  dette  med  Kraft,  og  da  en  stor  Del  af  de  tilstedeværende 
frygtede  dette  yderliggaaende  Skridt,  opgav  man  denne  Plan 
og  derved  maaske  den  eneste  Mulighed  til  med  Held  at 
gjennemfore  Revolutionen*). 


*)  At  man  dog  har  søgt  at  bemægtige  sig  Kongens  Person,  fremgaar 
af  flere  samtidiges  Beretninger.  Oberstlieutenant  Tornérhjelm 
skriver  saaledes:  •Forbandet  var  dog  saa  stærkt,  at  det  troede  at 
knnne  arrestere  Kongen.  Baron  v.  Kothen ,  Premier  -  Major  ved 
Nylands  Dragoner,  paatog  sig  dette  og  begav  sig  til  den  Ende  til 
Gastavs  Kvarter,  men  fandt  det  tomt.  Kongen  tilbragte  Katten 
paa  sit  Skib  Amfion,  der  laa  noget  fra  Land,  og  da  samtidig  det 
svenske  Elfsborgs  Regiment  under  den  Mouarken  hengivne  Oberst, 
Grev  Hugo  Hamilton  ankom  og  bivuakerede  ved  Landingsstedeti 
Uistomk  Archiv.     1873.     L  33 

Endelig  enedes  man  om  at  følge  General  Armfelts  Raad: 
at  gjøre  Gustav  bekjendt  med  Kejserindens  Svar  og  forlange 
Stændernes  Indkaldelse.  Arm  felt  skrev  et  Brev  til  Kongen 
af  det  nævnte  Indhold,  og  Oberstlieutenant  Lejonbufvud  paa- 
tog  sig  at  aflevere  det  i  Kongens  egne  Hænder,  hvilket  og- 
saa  skete  i  Lovisa  om  Aftenen  den  25de  Avgust.  Det  kom 
ved  denne  Lejlighed  til  et  meget  heftigt  Optrin  mellem  Kong 
Gustav  og  Lejonhufvud,  som  fortjener  korteligen  at  omtales 
her,  da  det  i  høj  Grad  karakteriserer  den  gjensidige  Stil- 
ling og  viser,  hvad  Adelen  troede  sig  stærk  nok  til  at 
kunne  byde  Monarken. 

•  Kjender  De,  Baron,  Indholdet  af  dette  Brev«?  spurgte 
Gustav  Overbringeren,  i  det  han  lagde  Skrivelsen  uaabnet 
fra  sig. 

«Det  er  et  Andragende  fra  Hærens  Chefer  om  Rigsda- 
gens Indkaldelse«,  svarede  Lejonhufvud. 

«Da  De  har  bragt  mig  Bud  fra  Cheferne'),  sagde  Kon- 
gen, «kan  De  vel  ogsaa  bringe  et  Bud  fra  mig  tilbage  til 
dem»? 

«Aa  ja»,   svarede  Obersten,   «det  kan  jeg  gjerne  gjøre«. 

«Saa  sig  dem  da»,  vedblev  Kongen,  «at  deres  Opførsel 
højlig  smerter  mig,  men  at  jeg  desuagtet  vil  tilgive  dem, 
hvis  de  angre  og  for  Fremtiden  lyde  mig  punktligen«). 

«Vær  saa  god»,  svarede  Lejonhufvud  med  spottende  Lat- 
ter, «at  skrive  det  op,  for  at  jeg  ikke  skal  glemme  det«. 

Kongen  skrev  derpaa  dette  sit  Svar  paa  en  Convolut  i 
Mangel  af  andet  Papir,  og  Baronen  forlod  ham.  I  Forvæ- 
relset spurgte  man  ham,  hvad  der  var  forefaldet  mellem 
Kongen  og  ham.  «De  finske  Chefers  svarede  han  trodsig, 
«have   givet   mig  et  Budskab  til  ham  der  inde,   og  nu  har 


maatte  Planen  opgives.  —  Baron  G.  M.  Amifelt  beretter,  at  Kon- 
gen ved  et  rent  Mirakel  slap  for  at  falde  i  et  Baghold,  man  havde 
lagt  for  ham  mellem  Svenskby  og  Harla.  —  Det  ovenfor  omtalte 
Møde  af  Oprørerne  blev  efter  nogle  holdt  i  Lejonstedts,  efter  an- 
dre i  Hasteskos  Telt. 

han  givet  mig  et  til  dem.  Se  her,  hvad  han  skriver«.  Og 
dermed  lod  han  de  tilstedeværende  læse  Kongens  Svar. 

Men  Gustav  var  hurtig  bleven  underrettet  om  denne 
usømmelige  Adfærd;  pludselig  stod  han  midt  i  Kredsen  og 
sagde  til  Lejonhufvud  med  en  Stemme,  der  rystede  af  Harme: 
«De  har  bragt  mig  et  Brev  fra  Cheferne;  De  véd,  hvad  det 
indeholder;  tag  det  igjen,  her  er  det;  jeg  aabner  det  ikke; 
thi  jeg  underhandler  aldrig  med  Oprørere.  Og  De  kan  takke 
Gud,  at  jeg  ikke  lægger  Deres  Hoved  for  Deres  Fødder«. 
Dermed  vendte  Kongen  den  blegnende  Oberst  Kyggen  og 
gik  bort. 

Da  Lejonhufvud  kom  tilbage  til  de  sammensvorne  med 
den  Besked,  fik  de  endelig  Øjnene  op  og  saa,  at  de  vare 
fortabte,  hvis  de  ikke  sikrede  sig  Kongens  Person.  Deres 
Beslutning  var  snart  tagen,  og  Oberst  Håstesko  paatog  sig 
med  sit  Kegiment  at  arrestere  Kongen.  Men  nu  var  det 
for  silde.  Gustav  var  bleven  advaret  i  Tide;  han  var  allerede 
paa  Vejen  til  Sverige  og  skyndte  sig  afsted  med  en  saadan 
Ilfærdighed,  at  hans  Rejse  unegtelig  lignede  en  Flugt. 

Samme  Dag,  som  Anjalamændene  havde  sendt  Lejon- 
hufvud til  Kongen,  forfattede  de  et  Skrift,  det  saakaldte 
Avertissement,  hvori  de  gjorde  rede  for  alt,  hvad  de  havde 
foretaget  sig,  og  opfordrede  alle  Partier  til  at  forene  sig  med 
dem.  De  udsendte  Mænd  af  deres  Midte  baade  til  de  sven- 
ske Regimenter  og  til  Hærkorpset  i  Savolax  for  at  samle 
Underskrifter*),  paa  samme  Tid  som  der  afholdtes  et  Møde  i 
Umeljocki  paa  den  svenske  Grænse  mellem  Sprengtporten 
paa  den  ene  Side,  Armfelt  og  Håstesko  paa  den  anden. 
Men  skjønt  Selvstændighedspartiets  Høvding  her  rent  ud  er- 
klærede, at  man  ikke  maatte  vente  Imødekommen  fra  Kej- 
serindens Side,  hvis  man  ikke  proklamerede  Finlands  Selv- 
stændighed, lykkedes  det  ham  dog  ikke  at  vinde  Armfelt  og 
Håstesko.     De  vilde  kun  have  en  hurtig  og  hæderlig  Fred, 


*)  Dette  er  de  saakaldte  Filial-Deklarationer. 

33' 

hvad  Rusland,    saaledes  som   Sagerne  stode,    naturligvis  vel 
vogtede  sig  for  at  tilstaa. 

Da  Gustav  III  forlod  Finland,  havde  han  den  26de  Av- 
gust  i  Helsingfors  udnævnt  sin  Broder,  Hertug  Karl  af  Søder- 
manland  til  Øverstbefalende  over  den  finske  Hær.  Hertugen 
var  en  ærgjerrig  Mand  og  stod  ikke  paa  den  bedste  Fod  med 
sin  Broder  Kongen.  Saasnart  han  havde  tiltraadt  Overan- 
førselen ,  flyttede  han  Hovedkvarteret  fra  Kymenegård  til 
Lovisa  og  lagde  intet  Dølgsmaal  paa,  at  han  ansaa  Indkal- 
kaldelsen  af  Stænderne  for  det  eneste  Middel  til  at  gjere 
en  Ende  paa  Forvirringen.  Som  en  Følge  heraf  blev  Her- 
tugen snart  meget  populær  i  Armeen,  og  de  Sammensvorne 
i  Anjala,  som  følte,  at  de  trængte  til  Beskyttelse,  sendte 
Oberst  Montgomery  til  ham  for  at  styrke  ham  i  hans  Me- 
ning om  Nødvendigheden  af  Stændernes  Indkaldelse  og  for- 
maa  ham  til  at  slutte  Stilstand  med  Russerne.  Montgomery 
fandt  den  bedste  Modtagelse  hos  Hertugen,  og  denne  op- 
traadte  nu  som  de  misfornøjedes  ivrige  Talsmand  hos  Kon- 
gen, hvem  han  i  talrige  Skrivelser  uophørlig  opfordrede  til 
at  indkalde  Rigsstænderne  og  slutte  Fred  med  Russerne,  da 
i  modsat  Fald  et  almindeligt  Oprør  stod  til  at  befrygte. 
Samtidig  hermed  underbandlede  han  med  Fjenden  om  Stil- 
stand*). Men  disse  Underhandlinger  førte  ikke  til  noget 
gunstigt  Resultat,  og  Storfyrst  Paul,  der  var  kommen  til 
Helsingfors,  negtede  at  indfinde  sig  til  det  af  Karl  forlangte 
Møde.  Trods  denne  Uhøflighed  lod  Hertugen  sig  af  Anjala- 
mændene  bevæge  til  at  fortsætte  Underhandlingerne.  Altsaa 
sendtes  Montgomery  igjen  til  Russerne  og  tilbød  Stilstand 
paa  de  Betingelser,  Fjenden  havde  opstillet;  dog  skulde  Blo- 
kaden af  Sveaborgs  Havn  ophæves.  Men  ogsaa  dette  Forslag 
forkastedes.    Hertugen  blev  herover  saa  forbitret,  at  han  al- 


Hertil  var  Hertugen  berettiget,  da  han,  som  han  selv  skriver  til 
Reuterholm,  var  •kommanderende  Chef,  hvem  baade  Befaling  og 
Underhandling  er  betroet •. 

deles  vilde  afbryde  UnderhandliDgerne.  Men  baade  Medlem- 
merne af  Anjalaforbundet  og  Selvstændighedspartiets  Mænd 
indsaa,  at  Udsigterne  til  Fred  ikke  maatte  tilintetgjeres,  hvis 
deres  Planer  skulde  kunne  gjennemferes,  og  det  lykkedes  dem 
endnu  en  Gang  at  formaa  Hertugen  til  at  fortsætte  Under- 
handlingerne. Da  nu  derhos  paa  samme  Tid  Rygtet  meldte, 
at  Kong  Gustav  ophidsede  Almuen  i  Sverige,  navnlig  Dal- 
karlene, for  ved  deres  Hjælp  at  plyndre  Banken  og  gjennem- 
føre  Enevælden,  troede  Hertug  Karl  det  nødvendigt  at  slutte 
Stilstand  med  Fjenden  for  i  fornødent  Fald  at  kunne  gaa  til 
Sverige  og  forsvare  Konstitutionen.  Han  gav  derfor  Ordre 
til  at  rømme  Hogfors,  hvilket  fandt  Sted  den  25de  Septem- 
ber. Men  denne  Indrømmelse  gjorde  kun  ondt  værre,  thi 
da  Hertugen  efter  nogle  Dages  Forløb  gjennem  General  Arm- 
felt lod  Fjenden  vide,  at  han  til  Gjengjæld  for  Rømningen 
af  Hogfors  ventede  imødekommende  Skridt  fra  Russernes  Side 
til  den  saa  længe  omtalte  Stilstands  endelige  Opnaaelse,  blev 
han  gjennem  Sprengtporten  underrettet  om,  at  hvis  man  ikke 
stillede  sig  under  Kejserindens  Beskyttelse,  kunde  hun  ikke 
indlade  sig  paa  nogen  som  helst  Underhandling.  Det  var 
Frugten  af  Jågerhorns  Tvetungethed ;  saaledes  svandt  Haabet 
om  Fred  med  Rusland,  og  Anjalamændene,  der  i  Tillid  til 
Ruslands  Hjælp  og  Lofter  havde  gjort  Opror  mod  deres 
Konge,  bleve  nu  ladte  i  Stikken  af  den  træske  Katharine. 

De  havde  saaledes  kun  Hertugen  tilbage  at  støtte  sig 
til,  og  de  klamrede  sig  til  ham  med  Fortvivlelsens  Kraft. 
At  de  have  gjort  denne  ærgerrige  Prins  visse  Tilbud,  frem- 
gaar  af  et  Brev  fra  ham  til  hans  Yndling,  Friherre  Reuter- 
holm, hvori  han  siger:  »Det  skulde  ej  koste  mig  meget  at 
faa  alt,  hvad  jeg  behager,  om  min  Ambition  var  stor;  men 
jeg  anser  en  god  Samvittighed  og  mit  Hjertes  Trankilitet  for 
alt  for  dyrebar  til  at  opofres  for  en  chimerisk  Hæder  o.  s.  v. » 
Da  de  hemmelige  Antydninger  og  tilslørede  Løfter  ikke  gjorde 
noget  synligt  Indtryk  paa  Hertugen,  gjorde  de  sammensvorne 
ham  i  November   et   formeligt  Tilbud   om   med   ti  Tusinde 

Mand  at  gaa  til  Stockholm,  afsætte  Gustav  III,  erklære  hans 
Arving  udelukket  fra  Tronfølgen  og  vælge  Hertug  Karl  til 
Konge.  Ogsaa  fra  Sverige  fik  Karl  Tilbud  af  lignende  Natur, 
og  hans  onde  Aand,  Reuterholm,  understMtede  dem  af  al 
Magt.  Men  Hertugen  var  for  klog  til  at  laane  -Øre  hertil. 
Skjønt  han  ikke  aldeles  kan  frikjendes  for  at  have  spillet 
under  Dække  med  Anjalaforbundet  og  næret  Planer  om  at 
stige  paa  sin  Broder  Kongens  Bekostning,  var  Stillingen  dog 
nu  saadan,  at  Hertugen  ikke  fandt  det  raadeligt  at  fjerne 
sig  fra  Pligtens  Vej.  Kong  Gustav  havde  nemlig  med  Kraft 
og  Snildhed  benyttet  de  kostbare  øjeblikke,  som  de  forbundne 
ved  deres  ukloge  og  vaklende  Optræden  lode  gaa  unyttede  hen. 
Ved  kloge  Indrømmelser,  ved  sin  hjertevindende  Personlighed, 
ved  sin  bedaarende  Veltalenhed  gjenvandt  han  hurtig  den 
svenske  Almues  Kjærlighed,  og  den  finske  Hærs  Oprør, 
medens  Moderlandet  var  truet  paa  alle  Kanter,  vakte  en  le- 
vende Forbitrelse  i  Sverige.  Kongen  nyttede  med  Snildhed 
Eygtet  om  den  finske  Selvstændighedsplan  til  at  bringe  den 
offentlige  Mening  paa  sin  Side;  Præsterne  tordnede  fra  Præ- 
dikestolene mod  disse  Forrædere,  der  vilde  overantvorde  sig 
selv  og  deres  Brødre  til  russisk  Slaveri;  kongelige  Bekjendt- 
gjørelser  advarede  Landets  Indvaanere  mod  at  lytte  til  disse 
Oprøreres  Løfter  eller  Trusler;  Tusinder  af  Flyveskrifter  ud- 
spredtes over  hele  Landet,  i  hvilke  det  paastodes,  at  det  var 
de  finske  Officerers  Fejghed,  Egennytte  og  Bestikkelighed, 
som  var  Aarsag  til  Felttogets  ulykkelige  Udfald,  og  at  Selv- 
stændighedsplanen  havde  sin  Kod  i  Adelens  Haab  om  ved 
Ruslands  Hjælp  at  kunne  gjenvinde  sit  tabte  Herredømme 
over  de  ufrelse  Stænder.  Det  varede  derfor  ikke  længe,  før 
Hadet  mod  Adelen,  mod  Selvstændighedspartiet  og  Anjala- 
forbundet begyndte  kraftigen  at  udtale  sig,  og  da  Gustav  en- 
delig havde  undsat  Goteborg  og  ved  Preussens  og  Englands 
Mægling  formaaet  de  Danske  til  at  trække  sig  tilbage,  troede 
han  sig  stærk  nok  til  at  føre  et  afgj ørende  Slag  mod  de 
finske  Oprørere.      Hertug  Karl,    som   med  opmærksomt  Oje 

havde  fiilgt  Begivenhedernes  Gang,  saa,  at  Anjalaforbundets 
Sag  var  tabt;  han  lod  det  derfor  i  Stikken,  ligesom  Katha- 
rine  havde  gjort. 

I  Slutningen  af  1788  kom  der  hemmelig  Ordre  til  at 
føngsle  de  mest  kompromiterede,  og  den  5te  Januar  1789 
befalede  General,  Grev  Meijerfelt*)  nogle  paalidelige  Officerer 
i  al  Hemmelighed  at  udfore  Kongens  Ordre.  Som  en  Følge 
heraf  fængsledes  i  al  Stilhed  General  Armfelt,  Brigader  Hast- 
fehr,  Obersterne  Håstesko,  von  Otter,  Lejonstedt  og  Mont- 
gomery  samt  Oberstlieutenanterne  Klingspor,  Enehjelm  og  et 
Par  andre.  En  Del  af  Oprorerne,  navnlig  af  Selvstændigheds- 
partiet, lykkedes  det  at  redde  sig  ved  Flugten.  Jågerhorn 
var  den  forste ,  der  bragte  sin  Person  i  Sikkerhed.  Han 
havde  af  Hertugen  ÉEiaet  Befaling  til  at  møde  til  Tjeneste 
i  Sverige,  men  anede  Craad  og  flygtede  over  til  Fjen- 
den. Klick  slap  med  Ned  og  næppe  ud  ad  en  Bagdør, 
da  man  kom  for  at  arrestere  ham  og  naaede,  i  Følge  med 
den  ligeledes  undvegne  Stabskapitajn  Ladau,  heldig  over 
Grænsen.  Det  samme  var  Tilfældet  med  Kapitajn  Glansen- 
stjerna  og  Kornetten  von  Essen.  Remningsmændene  bleve 
ved  Generalkrigsrets  Dom  af  13de  Oktober  1789  dømte  til 
Fredloshed  og  Fortabelse  af  Adelskab;  bleve  de  nogensinde 
trufne  paa  svensk  Grund,  vare  de  hjemfaldne  til  Livsstraf; 
en  Bliktavle  med  deres  Navne  og  Forbrydelser  skulde  opslaas 
paa  Kagen  i  Stockholm,  Wasa  og  Åbo.  Overløberne  bleve  — 
for  at  følge  dem  til  det  sidste  —  i  Petersborg  behandlede 
med  fortjent  Foragt  og  efter  Freden  udviste.  Jågerhorn  gik 
til  England,  hvor  han  omsider  som  fransk  Spion  blev  sat  i 
Tower.  Lykkeligere  var  Klick,  der  kjøbt«  sig  en  Ejendom  i 
Kusland  og  forblev  der.  Glansenstjerna  gik  til  sin  Slægtning 
Sprengtportens  Gods  ved  Mohilew,  og  Ladau  blev  efter  mange 
Gjenvordigheder  Forvalter   paa   et  Grev  Soltikow  tilhørende 


*)  Denne    havde    kort    forinden    afløst    General    Armfelt   i    Overkom- 
mandoen. 

Gods.  Kornetten  von  Essen,  der  kun  var  sytten  Aar,  og 
hvis  Ungdom  og  Uerfarenhed  havde  gjort  ham  til  et  viljeløst 
Kedskab  i  hans  Paarørendes,  Sprengtportens  og  Glansenstjernas, 
Haand,  opvakte  almindelig  Medlidenhed  og  blev  i  1791  be- 
naadet  af  Kongen. 

Saaledes  endte  Selvstændighedspartiet.  —  De  fangne 
Høvdinger  for  Anjalaforbundet  bleve  førte  til  Åbo  og  bevog- 
tede der,  indtil  Frosten  havde  slaaet  Bro  over  Ålandshavet. 
De  fleste  af  dem  fandt  sig  med  Fatning  i  deres  Skæbne; 
Håstesko  var  mindst  frimodig  og  anede  det  værste.  Lejon- 
stedt  var  trodsig  og  udfordrende  som  sædvanlig;  han  er- 
klærede ikke  at  have  begaaet  en  Forbrydelse,  men  en  for- 
tjenstfuld Gjerning,  hvorfor  han  havde  fortjent  det  blaa  Baand. 
Da  Fangetransporten  samledes  paa  Torvet  i  Åbo,  trak  han 
en  Flaske  Champagne  frem  og  raabte,  at  siden  han  kun 
havde  én  Hals  at  miste,  vilde  han  drikke,  saa  længe,  han 
havde  den  i  Behold.  Endelig  førtes  Fangerne  paa  Slæder 
over  Ålandshavet  og  ankom  til  Stockholm  den  9de  Marts 
1789.  Gjennem  en  forbitret  og  truende  Menneskemasse 
eskorteredes  de  dernæst  af  en  Afdeling  Kytteri  til  Fredriks- 
hof,  en  Kronen  tilhørende  Ejendom  lidt  fra  Stockholm.  Her 
samledes  Generalkrigsretten,  som  skulde  dømme  de  fængslede. 
Dommerne  vare,  med  Undtagelse  af  General  Zoge  von  Man- 
teuffel,  alle  Venner  eller  Meningsfæller  af  de  anklagede,  et 
Bevis  paa  Kongens  milde  og  forsonlige  Sindelag,  og  det  blev 
ogsaa  almindelig  antaget,  at  ingen  vilde  blive  henrettet, 
skjønt  deres  Forbrydelse  efter  de  svenske  Krigsartikler  skulde 
straffes  med  Døden.  Ved  Generalkrigsrettens  Dom  bleve  dog 
alle  de  anklagede  dømte  fra  Livet,  men  foreløbig  atter  hen- 
satte i  Fængsel.  Efter  nogen  Tids  Forløb  bleve  de  satte 
paa  fri  Fod  og  forlode  Landet;  den  gamle  Armfelt  kom  ikke 
længere  end  til  Helsingborg,  hvor  han  døde  i  Slutningen  af 
1791;  Klingspor,  der  sad  fængslet  paa  Danviken,  lod  man 
undvige  herfra,  hvorpaa  han  begav  sig  til  Hamborg.  Hast- 
fehr  lod  man  ligeledes  undslippe  til  Kjøbenhavn,  hvorfra  han 

begav  sig  til  LondoD.  Herfra  siges  han  at  være  gaaet  til 
Hamborg  og  i  Forening  med  Klingspor  at  have  anlagt  en 
Handel,  hvad  der  dog  synes  lidet  troværdigt. 

Men  én  maatte  betale  for  dem  alle.  Chefen  for  Åbo 
Kegiment,  Oberst  Johan  Henrik  Håstesko,  var  den  mest 
kompromitterede  af  dem  alle,  og  da  det  tilmed  er  sandsyn- 
ligt, at  Kongen  nærede  personlig  Uvilje  imod  ham,  fandt 
han  ingen  Naade.  Hans  Hoved  faldt  paa  Ladugårdslands- 
Torvet  i  Stockholm  den  8de  September  1790. 


Anjalaforbundet  havde  saaledes  ikke  været  den  uhæder- 
lige Opgave  voxen,  det  havde  stillet  sig:  at  nytte  Fædrelan- 
dets betænkelige  Stilling  til  paa  Kongedemmets  Bekostning 
og  ved  Fjendens  Hjælp  at  gjengive  Adelen  dens  tidligere 
Enemagt.  Dets  ubestemte  og  vaklende  Optræden,  den  fuld- 
komne Mangel  paa  en  talentfuld  og  energisk  Fører,  paa 
kraftigt  Sammenhold,  paa  Tilslutning  af  Hærens  og  Folkets 
Masse  og  først  og  fremmest  paa  sand  og  uinteresseret  Fæ- 
drelandskjærlighed  havde  gjort  det  umuligt  for  dette  Kom- 
plot af  Adelsmænd  at  sejre  over  en  Monark,  som,  hvor  store 
Fejl  han  end  havde  begaaet,  og  hvor  dadelværdig  han  end 
i  mange  Henseender  kunde  være,  dog  paa  Grund  af  sine 
sjeldne  Aandsgaver  og  sin  Kjærlighed  til  det  Land,  der 
allerede  skyldte  ham  saa  meget,  ikke  fortjente  at  blive  et 
Offer  for  sine  egnes  Forræderi.  Men  skjønt  Kongen  saaledes 
endnu  en  Gang,  lige  saa  meget  ved  sin  Klogskab  som  ved 
et  Sammenstød  af  lykkelige  Omstændigheder,  havde  sejret 
over  sine  uforsonlige  Modstandere,  havde  han  dog  ikke  for- 
maaet  at  tilintetgjore  de  Ideer,  de  havde  gjort  sig  til  Tals- 
mænd for;  endnu  en  Gang  skulde  Gustav  HI  støde  sammen 
med  Anjalamændenes  Fæller  og  lade  sit  Liv  i  Kampen  mod  dem. 

Fr  JrLius  Meier. 


Roms  Katakomber.*) 


« JJa  jeg  var  en  ung  Mand»,  fortæller  den  hellige  Hieronymus, 
«og  studerede  i  Eom,  plejede  jeg  i  Falge  med  mine  jævnal- 
drende og  Studerekammerater  om  Søndagen  at  besoge  Apost- 
lenes og  JMartyrernes  Grave,  og  vi  gik  ofte  ned  i  Hvælvin- 
gerne, som  ere  gravede  i  Jordens  Dybder,  hvor  Vandrings- 
manden paa  hver  Side  af  Væggene  ser  de  begravedes  Lig,  og 
alt  der  nede  er  saa  mørkt,  at  man  mindes  Profetens  Ord 
(Psalme55,  16):  «0g  de  maa  fare  levende  til  Helvede«;  kun 
sjelden  afbryder  et  fra  oven  nedfaldende  Skjær  det  skumle 
Mørke;  Lyset  synes  snarere  at  falde  ned  gjennem  en  Spalte 
end  gjennem  et  Vindue;  Du  skrider  forsigtig  videre,  den 
mørke  Nat  omgiver  dig  og  minder  dig  om  Virgils  Ord: 

»Rædsel  forfærder  dit  Sind,  men  mest  dog  den  grulige 
Tavshed  •>. 

Denne  Beskrivelse,  som  den  fromme  Kirkefader  for  halv- 
andet Tusinde  Aar  siden  gav  af  Roms  Katakomber,  gjælder 
endnu  den  Dag  i  Dag,  og  ingen,  der  har  dvælet  i  disse  mær- 
kelige Rum,  vil  nogensinde  glemme  sin  Vandring  i  de  smalle 
Gange  med  de  endeløse  Rækker  af  Gravsteder  paa  hver  Side, 
eller  Mørket,  som  hersker  her  og  kun  bliver  tættere  og  uhyg- 
geligere ved  det  matte  Lysskjær,  kort  sagt  denne  Nedfart  til 
Underverdenen  i  levende  Live. 


•)  Efter   et  Foredrag    af  Theodor  Mommsen    i   Berliner  Unionsverein 
1871. 

Man  taler  ganske  i  Almindelighed  om  Korns  Katakom- 
ber, men  kun  faa  ere  sig  vel  ret  bevidste,  hvor  sildig  denne 
i  og  for  sig  ikke  nøjagtige  Benævnelse  er  fremkommen.  Man 
er  naturligvis  tyet  til  Sprogvidenskaben;  man  har  udledet 
Ordet  af  det  græske  Ord  tymbos,  som  er  Stamordet  til  det 
latinske  Ord  tumba  og  til  det  franske  tombe,  tombeau  (Grav). 
Dernæst  har  man  havt  sin  Plage  med  de  to  første  Stavelser 
af  Ordet;  man  har  ikke  ret  kunnet  klare  sig,  om  dette  flkata« 
er  den  græske  Præposition,  altsaa  betyder  «ved  Siden  af»  eller 
•hos«,  eller  om  det  ikke  snarere  hidrører  fra  det  spanske 
»catar«,  at  se,  at  skue. 

Ved  alle  disse  Forklaringer  har  man  imidlertid  overset 
den  meget  vigtige  Omstændighed,  at  Ordet  i  sin  oprindelige 
Betydning  slet  ikke  har  noget  med  « Grave«  at  gjøre.  I  det 
Qerde  Aarhundrede  af  vor  Tidsregning  mede  vi  første  Gang 
dette  Ord,  og  først  og  fremmest  betegner  det  da  et  bestemt 
Sted  i  Roms  nærmeste  Omegn  ved  den  appiske  Vej,  ikke 
langt  fra  Cæcilia  Metellas  Grav,  umiddelbart  udenfor  den 
aurelianske  Ringmur  og  tæt  ved  den  gamle  appiske  Port,  den 
nuværende  Porta  S.  Sebastiano.  Om  den  udenfor  Porta  S. 
Sebastiano  liggende  Circus  Romulus*),  som  er  til  den  Dag  i 
Dag,  beretter  nemlig  en  Krønike,  der  er  affattet  kort  efter 
Circus'ens  Opførelse,  at  Romulus  byggede  den  ved  catecumpas 
(facit  circum  in  catecumpas);  her  ligge  nu  nogle  meget  tid- 
lige kristelige  Gravgrotter,  om  hvilke  Sagnet  beretter,  at 
Apostlene  Petrus's  og  Paulus's  Ben  have  hvilet  her  i  et  Aar 
og  syv  Maaneder,  inden  de  bleve  bragte  derhen,  hvor  nu 
Peters-  og  Paulskirken  staar;  ogsaa  disse  Gravgrotter  blive 
regelmæssig  omtalte  som  liggende  ved  Katakomberne  (ad 
catecumbas  eller  catacumbas).     Disse  catecumbæ  staa  vistnok 


*)  Den  Romulus,  der  her  er  Tale  om,  er  naturligvis  ikke  den  æld- 
gamle mytiske  Romulus,  men  en  Sønnesøn  af  Maximian  og  en  Søn 
af  Maxentius,  altsaa  en  romersk  Tronfølger,  der  levede  paa  Con- 
stantin  den  stores  Tid  (omtrent  Aar  300),  men  døde  før  Faderen 
og  efter  hedensk  Skik  blev  erklæret  for  en  Gud  (divus  Bomulos). 


524  Roms  Katakomber. 

næppe  i  nogen  videre  Forbindelse  med  Circus'en  eller  Grav- 
grotterne;  det  er  et  Stednavn,  hvis  Oprindelse  eller  Betyd- 
ning vi  ikke  kunne  oplyse;  først  i  det  niende  Aarhundrede 
begynder  denne  Benævnelse  at  blive  almindeligere  ogsaa  for 
andre  kristelige  Gravgrotter,  og  den  nuværende  Sprogbrug 
har  saaledes  uddannet  sig  lidt  efter  lidt. 

Naar  man  vil  danne  sig  en  klar  Forestilling  om  det  ro- 
merske Katakombevæsen,  maa  man  begynde  med  at  give  Af- 
kald paa  alle  gængse  Forestillinger  om  særlig  Hellighed,  om 
specifik  Kristelighed  o.  s.  v.  Orienten  og  Occidenten  danne 
Modsætninger  til  hinanden  paa  alle  Punkter  og  saaledes  da 
ogsaa  med  Hensyn  til  Begravelsesskikkene.  «« Grækerne  brænde 
deres  Dode»,  siger  Lukian,  « Perserne  begrave  dem«;  ved 
Siden  af  Grækerne  kunde  han  for  ^øvrigt  ogsaa  have  nævnt 
Komerne,  og  ved  Siden  af  Perserne  kunde  Lukian  have  omtalt 
Ægypterne  og  Jøderne.  Denne  Modsætning  kommer  ogsaa 
frem  paa  flere  Punkter  i  Kom,  men  her  har  den  snarere  et 
nationalt  end  et  religiøst  Præg.  I  Vigna  Rondanini,  tæt  ved 
Circus  Maxentius  og  hine  oprindelige  Katakomber,  har  man 
for  en  ti  Aar  siden  fundet  en  underjordisk  Grotte,  som  ellers 
i  enhver  Henseende  ligner  Roms  kristelige  Gravsteder,  men 
paa  Gravstenene  finder  man  ikke  et  eneste  kristeligt  Symbol, 
men  derimod  hyppig  den  syvarmede  Lysestage  og  andre  jø- 
diske Emblemer;  dette  er  saaledes  utvivlsomt  en  jødisk  Ka- 
takombe, og  i  Alder  —  den  tilhører  sandsynligvis  det  andet 
Aarhundrede  —  er  denne  Katakombe  endog  noget  tidligere 
end  de  kristelige.  En  anden  jødisk  Katakombe  har  man 
fundet  i  Trastevere,  i  det  gamle  Jødekvarter  udenfor  Porta 
Portese. 

Man  maa  imidlertid  heller  ikke  lægge  altfor  megen  Vægt 
paa  denne  Modsætning  mellem  den  hedenske  Opbrænding  af 
Ligene  og  den  kristelige  Begravelse.  For  det  første  er  nem- 
lig den  Skik  at  begrave  Ligene  ogsaa  den  oprindelige  græske 
og  romerske,  som  først  senere  er  bleven  fortrængt  af  Op- 
brændingen,   rimeligvis   af  Sundhedshensyn;    den   romerske 

Pontificalret  holdt  ogsaa  stedse  forsaavidt  fast  ved  Ned  ven - 
digheden  af  Begravelsen,  at  den  ikke  erklærede  nogen  Jord- 
fæstelse for  virkelig  fuldbyrdet,  for  i  det  mindste  et  af  den 
Dødes  Ben  var  begravet;  paa  Ligets  Opbrænding  fulgte  der- 
for ogsaa  altid  en  Bisættelse,  selv  om  det  endog  kun  var  af 
en  enkelt  Knokkel.  Men  selve  den  Skik  at  brænde  Liget  er 
desuden  ingensinde  bleven  saa  almindelig,  at  den  fuldstændig 
har  fortrængt  Begravelsen.  I  Rom  fik  ganske  vist  den  forste 
Skik  Overhaand  paa  Grund  af  Jordens  Kostbarhed,  og  fordi 
man  i  den  store  Verdensstad  ganske  naturligen  lagde  mindst 
Vægt  paa  gammel  Skik  og  Brug,  men  selv  her  forsvandt 
Begravelsesskikkene  dog  ikke  ganske;  i  langt  hejere  Grad  holdt 
den  sig  dog  i  de  mindre  Byer.  Hvad  enten  man  nu  i  disse  Til- 
fælde anvendte  Stenkister  eller  benyttede  selve  den  haarde  Sten 
og  deri  nedlagde  den  afdøde,  have  Hedningerne  dog  altsaa  til  alle 
Tider  bevaret  Baaren,  —  dette  er  den  ældgamle  Opfattelse  — 
hvorpaa  den  Dede  sov  sin  evige  Sevn.  Forsaavidt  kan  alt- 
saa en  kristelig  Forfatter  paa  Severus's  Tid  (f  217)  med  god 
Grund  sige,  at  de  Kristne  vel  ikke  nærede  den  taabelige  An- 
skuelse, at  Kjødets  Opstandelse  var  uforenelig  med  Ligets 
Opbrænding,  men  at  de  derimod  fulgte  gammel  og  bedre 
Skik,  gave  Begravelsen  Fortrinet  og  betragtede  det  dede 
Menneske  som  Træet,  der  under  Vintersøvnen  gjemmer  Haa- 
bet  om  nyt  Liv  ved  Vaarens  Komme.  Begravelsen  var  ganske 
vist  ogsaa  en  god,  gammel  Skik  hos  Hedningerne,  og  den  Kristne 
fulgte  kun  en  Skik,  som  Hedningen  turde  følge,  og  mangen 
Gang  ogsaa  virkelig  fulgte;  Forestillingen  om  et  sidste  Hvile- 
sted (de  latinske  Afrikaneres  accubitorium)  er  ingenlunde 
ejendommelig  for  de  Kristne. 

Det  er  nu  til  Dags  en  Sætning,  som  anerkjendes  af  de 
mest  ansete  Forskere,  at  de  Kristne  i  det  hele  taget  kun 
have  bevaret  den  hedenske  Skik  at  smykke  Gravene  og  be- 
tragte dem  som  hellige.  Man  kan  endogsaa  tilføje,  at  vort 
hele  Kirkevæsen  er  fremgaaet  af  den  hedenske  Gravkultus. 
Offentlige   Begravelsespladser   i    vor   Forstand   kjendte    man, 

som  bekjendt,  i  det  hele  taget  ikke  i  Oldtiden.  I  den 
ældre  Tid  blev  enhver  bisat  paa  sit  Grundstykke,  hvor  man 
oprettede  en  Mindehal  for  den  afdøde,  en  cella  memoriæ, 
som  en  nylig  funden  hedensk  Indskrift  udtrykker  sig;  denne 
Hal  hævede  sig  over  Graven,  var  forsynet  med  Siddepladser 
og  blev  aabnet  paa  visse  Mindedage  om  den  afdode,  særlig 
paa  hans  Dødsdag;  den  afdødes  Afkom  og  Venner  sam- 
lede sig  da  til  et  fromt  Erindringsmaaltid.  Saadanne  Minde- 
haller gaves  der  i  stor  Mængde  i  den  romerske  Stat,  navnlig 
fra  den  første  Kejsertid;  af  en  saadan  Art  vare  netop  de 
Apostel-  og  Martyrgrave,  som  Hieronymus  omtaler,  samt 
hvad  der  staar  i  Forbindelse  med  disse  Grave.  Oprindelsen 
til  Kapellerne  og  Kirkerne  skriver  sig  derfor  ogsaa  langt 
snarere  fra  Martyrernes  og  Trosvidnernes  højt  ærede  Grave 
end  fra  Forsamlings-  og  Bedehusene  i  Byerne;  det  samme 
er  vistnok  ogsaa  Tilfældet  med  Kjærlighedsmaaltiderne  blandt 
de  ældste  kristelige  Menigheder.  Hvad  man  saaledes  i  vore 
Dage  hyppig  fremhæver  som  noget  særligt  og  ejendommeligt 
ved  den  ældste  Tids  Kristendom,  er  netop  ikke  noget  specifik 
kristeligt;  de  Kristne  levede  i  og  med  deres  Tid  og  efter 
Tidens  Skikke  og  Brug. 

I  et  enkelt  Punkt  af  Begravelsesskikkene  har  der  dog 
altid  været  en  skarp  Adskillelse  mellem  Jøderne  og  de  Kristne 
paa  den  ene  og  Hedningerne  paa  den  anden  Side.  Efter 
Døden  vilde  man  hvile  adskilt  fra  anderledes  Troende ;  hermed 
staar  det  nu  i  en  nøje  Forbindelse,  naar  man  kan  paavise 
en  tydelig  Stræben  efter  at  skabe  en  for  hele  Menigheden 
bestemt  Kirkegaard,  medens  Hedningernes  Gravhvælvinger 
væsentlig  kun  vare  private.  For  nogle  Aar  tilbage  har 
man  i  Rom  fundet  en  Gravskrift,  i  hvilken  en  vis  Valerius 
Mercurius  indrømmer  sine  frigivne  og  deres  Afkom  en  Ret 
til  at  begraves  i  hans  Gravmæle,  forudsat  at  de  ere  af  hans 
Tro  —  ad  religionem  pertinentes  meam,  som  det  hedder  paa 
Mindesmærket.  Det  er  en  uhørt  Clausul  ved  hedenske  Grav- 
steder, og  Indskriften  tilhører  derfor  sandsynligvis  ogsaa  en- 

ten  en  Jøde  eller  en  Kristen.  Ordet :  religio  betegner  egentlig 
ikke,  hvad  vi  nu  forstaa  ved  Ordet,  nemlig  visse  Dogmer, 
men  derimod  snarere  en  Samvittighedspligt.  Gode  latinske 
Forfattere,  som  Tacitus  og  selve  Cicero,  bruge  Ordet  om  de 
Forpligtelser,  der  hos  Orientalerne  staa  i  Forbindelse  med 
Nationaliteten;  i  denne  Betydning  bliver  i  Indskrifterne 
særlig  omtalt:  religio  Judaica,  de  jediske  nationale  Skikke. 
Til  disse  jødisk  -  kristelige  Skikke  horer  nu  Begravelsen  ikke 
blot  uden  Opbrænding,  men  ogsaa  navnlig  afsondret  fra  Hed- 
ningernes Grave,  medens  Hedningerne  aldrig  have  kjendt 
lignende  Samvittighedspligter  og  Nationalforskrifter.  Saaledes 
fremtræder  den  oprindelige  nationale  Karakter  langt  mere 
efter  Døden  end  i  levende  Live,  og  den  udvikler  sig  lidt  efter 
lidt  til  en  Trosforskjel.  Hertil  kommer  nu  den  særlig  kriste- 
lige Tanke  om  ecclesia,  et  Samfund  af  Troende,  der  gjerne 
ville  holde  sammen  i  Liv  og  Død.  Saaledes  opstaa  de  særlige 
kristelige  Begravelsespladser,  som  uden  Tvivl  aldrig  have  op- 
taget Ikke-Kristne,  og  hvor  vistnok  allerede  tidlig  det  store 
Flertal  af  Kristne  fandt  deres  sidste  Hvilested. 

Disse  store  fælles  Hvilesteder,  som  gik  langt  udover  de 
snevre  Familiekredses  Behov,  vare  altsaa  indrettede  for  hele  Bro- 
dersamfundet (ecclesia  fratrorum)  og  skylde  saaledes  ganske  vist 
Kristendommen  deres  Oprindelse;  i  det  hele  taget  er  jo  den 
store  og  dybe  Tanke  om  den  fælles  Menighed  først  ret  brudt 
frem  ved  Kristendommen.  Dette  viser  sig  ogsaa  i  Modsæt- 
ning til  Jøderne;  i  det  egentlige  Jødeland  ere  Gravstederne 
nemlig  absolut  kun  Familiebegravelser,  hvor  megen  Lighed 
de  end  ellers  maatte  have  med  de  romerske  Katakomber. 
Det  samme  gjælder  i  øvrigt  ogsaa  om  de  ældste  kristelige 
Grave,  og  Begravelsen  paa  de  fælles  Kirkegaarde  har  desuden 
aldrig  været  et  Lovbud  for  de  Kristne;  men  desuagtet  er 
den  paapegede  Udvikling  hos  de  ældste  kristne  Menigheder 
fra  private  Gravmæler  til  almindelige  Kirkegaarde  saa  betyd- 
ningsfuld, at  man  heri  maa  søge  det  bedste  Kjendetegn  paa  et 
kristent  Begravelsesvæsen.    Hertil  knytter  sig  imidlertid  endnu 

en  anden,  allerede  antydet  Forskjel.  De  kristne  Begravel- 
sespladser vare  ikke  blot  Hvilepladser  for  alle  Menighedens 
Medlemmer,  men  ogsaa  Steder,  hvor  man  i  Fællesskab  min- 
dedes de  afdøde  fromme,  altsaa  Steder,  hvor  Menigheden 
kom  sammen  til  sine  Andagtsøvelser.  Men  som  Følge  heraf 
er  deres  indre  Indretning  ogsaa  bleven  forandret.  De  utal- 
lige hedenske  saavel  som  jødiske  Gravkamre  aabne  sig  kun 
for  de  Døde,  derfor  er  Indgangen  fast  tillukket;  men  derimod 
er  det  ikke  nødvendigt,  at  ogsaa  de  enkelte  Lig  særlig  skulle 
indelukkes;  i 'de  kristne  Gravkamre  bliver  derimod  hvert  en- 
kelt Lig  bisat  i  en  Stenkiste,  eller,  hvad  der  er  almindeligere, 
i  en  Stenniche ;  denne  Niche ,  den  saakaldte  loculus ,  er 
udhugget  i  selve  Klippen,  lukkes  efter  Ligets  Bisættelse  med  en 
Stenplade  og  tilmures  derpaa,  medens  selve  Gangene  til  enhver 
Tid  staa  aabne,  saa  at  Besøgere  kun  komme  til  hver  enkelt 
Grav.  Senere  hen  var  der  derfor  i  disse  underjordiske  Kir- 
kegaarde ingen  Mangel  paa  rummelige  Kamre,  hvor  et 
vist  Antal  Personer  kunde  samles.  Denne  Forening  af  An- 
dagten og  Begravelsen,  denne  Gravens  Udvikling  til  en  Kirke- 
gaard og  Kirkegaardens  Udvikling  til  Kirke  er  særlig  kriste- 
lig; man  kan  maaske  sige,  at  det  er  Kristendommen. 

Den  kristne  Menigheds  store  Grundtanker  ere  naturligvis 
overalt  de  samme;  men  for  øvrigt  har  da  Kristnes  Begravel- 
sesmaade  ingenlunde  overalt  udviklet  sig  paa  den  selv  samme 
Maade;  den  har  meget  mere  føjet  sig  efter  Klimatet  og  Jord- 
bundsforholdene, men  fremfor  alt  efter  Landenes  Skikke  og 
Brug.  Den  specifik  romerske  Kristendom  har  imidlertid  for- 
staaet  at  opstille  sig  som  den  eneste  Regel,  som  katholsk, 
det  vil  sige  gjældende  for  alt  og  alle,  og  dette  viser  sig  ikke 
mindst  netop  med  Hensyn  til  Katakomberne.  Den  Forestilling, 
at  man  i  den  første  kristelige  Tid  overalt  plejede  at  begrave 
sine  Døde  i  saadanne  Grotter,  er  meget  almindelig,  men 
desuagtet  fejlagtig.  TertuUian,  der  levede  ved  Aar  200,  for- 
tæller om  Karthago,  at  Bypøblen  rejste  sig  til  et  Oprør  mod 
de  derboende  Kristne,    og  at  den   ogsaa  lod  sin  Harme  gaa 

ud  over  Kirkegaardene  med  det  vilde  Kaab:  »Ned  med  Kirke- 
gaardene (areae  non  sint)!»  I  en  Indskrift  fra  det  numidiske 
Caesarea  hedder  det  saaledes: 

•  Ordets  Tjener  gav  sin  Mark  til  Begravelser  og  byggede 
paa  egen  Bekostning  Huset;  han  efterlod  den  hellige  Kirke 
dette  Minde.  Med  rent  og  enfoldigt  Hjerte  hilser  Euelpius 
sine  Brødre,  der  ere  opfyldte  af  den  hellige  Aand«  *). 

Dette  og  andre  Beviser  sætte  det  nu  uden  for  al  Tvivl, 
at  de  afrikanske  Kristne  ikke  begravede  deres  Dede  i  Grotter, 
men  <'in  areis«,  det  vil  sige  paa  Marker  og  aabne  Pladser, 
som  det  nu  er  Skik  og  Brug.  Medens  der  saaledes  gaves 
gamle  og  betydelige  kristne  Menigheder,  som  ikke  bisatte 
deres  Døde  i  Grotter,  gaves  der  paa  den  anden  Side  heden- 
ske Stæder,  hvor  man  netop  fulgte  denne  Skik;  navnlig  har 
Alexandria  i  Ægypten  en  saadan  Dødningeby,  der  er  bekjendt 
under  Navnet:  Kleopatras  Bade.  Dette  System  har  efter  al 
Sandsynlighed  udviklet  sig  overalt,  hvor  man  i  en  mægtig 
By  følte  Trang  til  at  skaffe  sig  den  fornødne  Plads  til  at 
begrave  de  ubrændte  Lig.  Ligesom  de  under  Navnet  «DQe- 
huse»  bekjendte  hedenske  Begravelsespladser  for  simple  Folk 
ene  og  alene  ere  fremgaaede  af  den  Nødvendighed  paa  den 
billigste  Maade  at  skaffe  Plads  til  at  opstille  Askeurnerne, 
og  ligesom  disse  «Columbarier»  næsten  udelukkende  fore- 
komme i  Byen  Rom,  men  her  ogsaa  findes  i  Masse,  saa- 
ledes ere  ogsaa  de  kristelige  Grottebegravelser  en  Art  Byg- 
ningsanlæg, som  er  fremgaaet  af  de  særlige  Forhold  i  den 
mægtige  Hovedstad  Rom. 

Den  oprindelige  Benævnelse  for  disse  Grave  er  crypta, 
som  er  Oprindelsen  til  det  italienske  Ord:  grotta  (vort  Grotte), 
det  vil  sige  en  underjordisk  Hvælving.    Man  har  længe  ment, 


•)  Aream  at  sepulchra  cultor  verbi  contulit 

et  cellam  struxit  suis  cunctis  sumptibus. 
Ecelesiae  sanctae  hane  reb'quit  memoriam. 
Salvete  fratres  puro  corde  et  simplici 
Euelpius  V03  satos  sancto  spiritu. 
Uutorisk  Archiv.     1873.     I.  34 

at  disse  Hvælvinger  skyldte  de  talrige  Sand-  og  Puzzolangruber  i 
og  ved  Kom  deres  Oprindelse ;  de  skulde  senere  være  kjøbte  af 
Jøderne  og  de  Kristne  og  derpaa  være  blevne  indrettede  til 
deres  Bestemmelse.  Michele  de'  Kossi,  en  Broder  til  Giam- 
battista  de'  Rossi,  den  lærde  og  berømte  Kjender  af  Kata- 
komberne, har  imidlertid  efter  en  nøje  og  indsigtsfuld  Prø- 
velse bevist,  at  denne  Mening  er  fejlagtig.  Anlægene  ere 
nemlig  indskrænkede  til  saadanne  Lokaliteter,  hvor  man  hver- 
ken kan  bryde  brugbar  Bygningssten  eller  brugbar  Puzzo- 
lanjord.  Katakomberne  ere  derimod  anlagte  i  de  ringere, 
let  bearbejdelige  Tufarter,  som  massevis  findes  rundt  i  Egnen. 
Ogsaa  selve  Anlægene  bevise  denne  Menings  Rigtighed. 
Gangene  ere  nemlig  ualmindelig  smalle,  undertiden  kun  IV2 
Fod,  i  Reglen  dog  5  Kvarter  brede;  de  udfyldes  saaledes 
hyppig-  i  deres  hele  Brede  af  en  enkelt  Mand,  hvorimod 
deres  Vægge  ikke  sjeldent  hæve  sig  lodret  til  det  tre  eller 
firdobbelte  af  en  Mands  Højde  og  skære  hverandre  paa  korte 
Afstande  og  med  skarpe  Hjørner.  Hvis  man  her  havde  lagt 
Vægt  paa  at  vinde  Sten  eller  Sand,  havde  man  ikke  kunnet 
bære  sig  mere  ubehændig  ad,  eftersom  man  lod  staa  meget 
mere  af  Massen  til  Støtter,  end  det  var  nødvendigt,  og 
desuden  slet  ikke  skaffede  sig  Transportveje.  Disse  Grotter 
ere  derimod  anlagte  for  at  skaffe  de  flest  mulige  Væg- 
flader i  det  givne  Rum,  og  det  med  saadanne  Dybder,  at 
man  her  kunde  anbringe  Kister  fra  begge  Sider.  Paa 
enkelte  Steder  har  man  dog  fundet  virkelige  Puzzolan- 
gruber indenfor  Katakomberne;  men  disse  Gruber  have  da 
ogsaa  et  helt  forskjelligt  Anlæg  med  brede  Gange  og  Ind- 
retninger til  at  befordre  Sandet  op  til  Overfladen.  Disse 
Gruber  ere  imidlertid  øjensynlig  ældre,  og  de  Personer,  som 
indrettede  Katakomberne,  have  senere  hen  enten  helt  af- 
spærret dem  ved  Tværmure  eller  søgt  ved  Skillerumsmure  at 
gjøre  dem  brugbare  til  deres  nye  øjemed.  De  uhyre  Anlæg 
af  Gravgrotter  fra  det  kristelige  Roms  Tid  staa  ingenlunde  i 
Udstrækning   tilbage    for  det  republikanske  Roms  storartede 

Kloaksystem;    de  ere   Værker  af  den  Menighed,    til  hvilken' 
Apostelen  Paulus  rettede   sit  Romerbrev,    og  ere  et  talende' 
Vidnesbyrd    om    den    samme  Menigheds   storartede  Omfang,' 
der   staar  i  et  passende  Forhold  til  den  vældige  Hovedstad. 
Det  er  en  latterlig  Forestilling,    at  saadanne  Anlæg  skulde  • 
være   opstaaede  i  Stilhed  og  i  Modstrid  med  de  bestaaendø< 
Love;    hvorledes   maatte  det  kejserlige  Politi  i  Hovedstaden 
ikke  være  beskaffent,  og  hvor  blinde  maatte  Byens  Ovrigheder^ 
ikke  være,  naar  saadanne  Byggeforetagender  skulde  have  und- 1 
gaaet  deres  Opmærksomhed?      At  disse  Grave  lige   saa  veL 
som  samtidige  hedenske  Anlæg   virkelig   ere  blevne  anlagte-' 
paa  en  fuldkommen  lovlig  Maade,    derpaa  har  man  det  af-^ 
gjerende  Bevis,  at  samtlige  Grotter  ligge  udenfor  den  aureli-I 
anske  Bymur;  ikke  en  eneste  findes  indenfor  den  Del  afByeB,^ 
som  i  Følge  den  paagjældende  Tids  Lovbestemmelser  skaldel 
være  fri  for  Grave;    men   paa  den   anden  Side  findes  ingens- 
Katakombe    mere  end  en  halv  Mil  udenfor  den  aurelianske- 
Bymur.     Ved   Anlægene   har   man    undgaaet-  de  fugtige  og- 
for  Oversvømmelser  udsatte  Dale  og  Sænkninger.   De  kriste- 
lige  Gravarkitekter,    de   saakaldte   fossores,    have   gjennem- 
gaaende  valgt  Høje  og  udelukkende  kun  saadanne  Høje,  hvis. 
Indre  havde  Fasthed  nok,   til  at  man  kunde  udgrave  Grotter, 
og    Gallerier,    medens    de    samtidig   vare   fri    for  Kildevæld. 
Paa  samme  Maade  som  ved  Beboelseshusene  over  Jorden  er 
der  her  bygget  den  ene  regelmæssige  Etage  Grave  over  deat 
anden,  undertiden  har  man  vel  endogsaa  brudt  en  Halvetage, 
en  Mezzanin,  ind  i  de  mellemliggende  Vægflader;  endvidere- 
har   man    anbragt    Lufthuller  og  Lysaabninger  (luminaria)  i 
Lofterne  ned  fra  Jordens  Overflade.    Gravene  ligge  regelmæssig 
24    til    45    Fod    under    Jorden,    i    sjeldnere    Tilfælde    stiger. 
Dybden  til  60 — 65  Fod,    og  de  hæve  sig  i  fire,    højst  fem' 
Etager  over  hverandre;  Forholdene  ere  saaledes  saa  temmelig 
de  samme   som  ved  de  romerske  Boliger,    der  efter  StadenS' 
Byggelove    ikke   maatte   overstige   en  Høide  af  51  —  60  Fod. 
At  alle  disse  Gravgrotter  skulle  staa  i  Forbindelse  indbyrdes^ 

34* 

er  en  Fabel,  ja  ligefrem  en  materiel  Umulighed;  men  der- 
imod synes  det  ganske  vist  at  være  en  Kjendsgjerning,  at 
der  næppe  findes  en  Plads  i  hele  den  beskrevne  Omkreds, 
som  ikke  er  anvendt  til  dette  -Øjemed,  saa  snart  Pladsen  blot 
egnede  sig  til  disse  Anlæg.  Efter  den  romerske  Kets  Be- 
stemmelser forudsætter  dette,  at  de  temmelig  vidtstrakte  og 
saaledes  udhulede  Grundstykker  enten  vare  i  Hænderne  paa 
enkelte  Personer,  der  hældede  til  Kristendommen  og  stode 
i  Forbindelse  med  Menigheden,  eller  muligvis  endog  ejedes 
af  selve  Menigheden.  At  ganske  særlige  Privilegier  her  skulde 
være  komne  til  Anvendelse,  er  hojst  usandsynligt.  At  det 
derimod  er  lykkedes  de  Kristne  lidt  efter  lidt  at  komme  i 
Besiddelse  af  alle  de  herhen  hørende  Grundstykker,  er  ganske 
vist  mærkeligt,  men  indeholder  dog  ikke  noget  usandsynligt. 
De  Selskaber  af  simple  Folk,  der  sluttede  sig  sammen  for  at 
skaffe  hverandre  passende  Begravelser,  bleve  ikke  blot  taalte, 
men  ligefrem  begunstigede  af  den  kejserlige  Regering,  der 
ellers  var  saa  streng  mod  alle  juridiske  Personer;  set  fra  dette 
Synspunkt  var  der  i  Almindehghed  altsaa  ingen  retlig  Hin- 
dring for  Erhvervelser  af  den  her  omhandlede  Art;  men  nu 
havde  de  kristne  Menigheder  lige  fra  første  Færd  rettet  deres 
Anstrengelser  paa  Begravelsesvæsenet.  Det  var  en  Samvit- 
tighedspligt  for  de  mere  formuende  Medlemmer  at  sørge  for 
de  fattigeres  Begravelse,  og  endnu  den  hellige  Ambrosius 
(t  397)  tillader  endog  Kirkerne  at  sælge  selve  Kalken  for  at 
kunne  udvide  de  for  Menighedens  Medlemmer  bestemte  Grav- 
steder. Hvad  der  med  saadanne  Midler  kunde  skabes  i  Rom, 
vise  Katakomberne  os.  Selv  om  man  reducerer  den  fabel- 
agtige Udstrækning,  der  undertiden  tillægges  dem,  til  deres 
rigtige  Maal,  danne  de  dog  i  deres  Helhed  et  storslaaet 
Værk,  men  uskjønt  og  uden  Smykke,  et  Værk,  der  ikke  blot 
lader  haant  om  Pragt  i  Arkitekturen  og  Indretningen,  men 
ogsaa  forsmaar  Nethed  og  Korrekthed,  et  Værk,  som  vender 
sig  bort  fra  al  Glands  og  Herlighed,  fra  al  Glimmer  og  Tant 
i  selve  Verdensstaden,    hvis    travle  Skarer  færdes  over  disse 

sidste  Hvilesteder,  og  saaledes  blive  disse  Katakomber  en  For- 
klaring til  Jesu  Ord:     «Mit  Rige  er  ikke  af  denne  Verden«. 

Efter  at  vi  saaledes  i  Almindelighed  have  skildret  Roms 
kristelige  Dødningestad,  ville  vi  nu  forsøge  i  korte  Træk  at 
give  et  Billede  af  en  af  de  ældste  af  disse  Grotter,  der  til- 
lægges Domitilla,  samt  af  den  berømte  Grotte  med  Bispe- 
gravene, hvorpaa  vi  ville  slutte  denne  Afhandling  med  et 
Blik  paa  disse  mærkværdige  Arbejders  Undergang. 

Blandt  de  talrige  Ofre,  som  bleve  dragne  til  Ansvar  af 
Kejser  Domitian  for  Frafald  fra  Landsreligionen  og  Tilbøje- 
lighed til  jødisk  Overtro,  nævner  den  hedenske  Historieskriver 
Dio  Cassius  ogsaa  Konsulen  for  Aar  95  efter  Kristus,  nemlig 
Titus  Flavius  Clemens,  en  Fætter  til  den  regerende  Kejser 
Domitian  og  sandsynligvis  tillige  en  Dattersøn  af  den  afdøde 
Kejser  Vespasian;  thi  Clemens's  Fader  Titus  Flavius  Sabinus 
synes  at  have  ægtet  en  Datter  af  sin  Broder,  den  senere 
Kejser  Vespasian.  Clemens  var  ingen  Mand  af  fremragende 
Dygtighed,  men  havde  tvært  imod  et  temmelig  daarligt  Rygte 
for  Svaghed  og  Dorskhed;  men  han  var  den  eneste  af  det 
regerende  Hus,  som  havde  Sønner,  og  forsaavidt  vakte  hans 
Dødsdom,  der  blev  fældet  under  hans  eget  Konsulat  og  paa  Grund 
af  hans  religiøse  Anskuelser,  en  umaadelig  Opsigt.  Ogsaa 
en  Prinsesse,  Flavia  Domitilla,  blev  sammen  med  ham  an- 
klaget for  samme  Forbrydelse;  det  er  ikke  afgjort,  om  hun 
var  hans  Gemalinde  eller,  hvad  der  synes  rimeligere,  hans 
Søster.  Ogsaa  dette  Barnebarn  af  Vespasian  blev  dømt  og 
forvist  for  Livstid  til  ^en  Ponza,  og  hun  synes  ikke  at  være 
vendt  tilbage  efter  Domitians  Fald,  ligesom  Trajans  Regering 
jo  i  det  hele  taget  ingenlunde  var  gunstig  stemt  mod  Kristen- 
dommen. Endnu  i  det  fjerde  Aarhundrede  vandrede  fromme 
kristne  Pilegrimme  til  de  Værelser,  som  den  fornemme  Dame 
under  sin  Forvisning  havde  beboet  paa  Ponza.  —  Det  er  nu 
næppe  tvivlsomt,  at  den  Jødedom,  som  de  hedenske  Forfat- 
tere her  omtale,  i  Virkeligheden  er  den  kristne  Tro,  om  hvis 
Udbredelse  i  denne  Periode,  og  det  selv  blandt  de  fornemste 

-Kredse,  der  saaledes  foreligger  et  mærkeligt  Bevis.    Det  vilde 
.ni*  være  meget  interessant,  hvis  man  i  Roms  kristne  Grave 
^kunde  finde   Spor  netop  af  denne  Domitilla,    men  af  denne 
i  Anskuelse  er  just  den   ligesaa  skarpsindige   som  samvittig- 
hedsfulde   Giambattista  de'  Rossi,    den    første  Autoritet   paa 
-4ette  Omraade.    De  af  ham   anførte  Grunde  synes  dog  ikke 
^ganske  afgjørende,    navnlig  ikke  med  Hensyn  til  det  Punkt, 
hvorpaa  alt  her  kommer  an.    Rossi  vil  nemlig  godtgjøre,  at 
den  Gravgrotte,    som    findes  ved  Petronillas  Kirke  nær  den 
ardeatiske  Vej,  oprindelig  har  været  kaldet  Domitillas  coeme- 
terium.      Beviset   herfor   beroer  imidlertid  ene  og  alene  paa 
^U,  Fortegnelse  over  de  romerske  Coemeterier,    som  man  har 
ifemdet  i  et  Haandskrift  fra  det  femtende  Aarhundrede;    her 
oér  Domitillas  Navn  nemlig  knyttet  sammen  med  denne  Grot- 
tes sædvanlige  Navne:  Nereus,  Achilles  og  Petronilla.    Domi- 
tillas Navn,  som  hæves  saa  højt  af  alle  Kirkehistorikerne  fra 
'»Constantins  Tid,    er   imidlertid  allerede  tidligen  bleven  ind- 
ablandet  i  Legenden  om  Nereus's  og  Achilles's  Martyrdom,  og 
:d.et  laa  saaledes  nær  nok  for  en  kristelig  Afskriver,  være  sig  nu 
fra  det  femtende  eller  allerede  fra  det  sjette  Aarhundrede,  at  be- 
tegne «Nerei  et  Achillei  coemeterium •>  tillige  som  «coemeterium 
Domitillae«.     Det  forholder  sig  dernæst  vel  ogsaa  rigtigt,    at 
man  i  samme  Egn    har    fundet    en   hedensk  Gravskrift,    der 
nævner  Flavia  Domitilla  som  den,    der  har  foræret  bemeldte 
Gravsted  bort,    og  saaledes  synes  bemeldte  Fyrstinde  ganske 
ijfist  at  have  ejet  Jordejendomme  i  denne  Omegn;  men  disse 
spredte  Kjendsgjerninger  ere   dog  næppe  tilstrækkelige  til  at 
fastslaa   det  som  historisk  godtgjort,    at  en  kristelig  Kirke- 
gaard er  bleven  stiftet  i  Rom  allerede  før  Aar  95  af  Vespa- 
sians  Barnebarn;    man   maa  derfor  vistnok  fordre  bedre  Be- 
,viser  for  Existensen  af  Domitillas  Grotte. 
ii(!      Hvorledes   det  nu   end  forholder  sig  med  dette  Spergs- 
maal,  er  det  dog  en  afgjort  Sag,  at  den  Krypte,   som  Rossi 
;^tilskriver  Domitilla,  hører  til  de  ældste  i  Rom.      Den  giver 
9OS  et  tydeligt  Billede  af  Begyndelsen  til  Katakomberne,  skjønt 


Roms  Katakomber.  535 

I-den  vistnok  snarere  maa  henferes  til  Kejserne  Hadrians  og 
Antoninus  Pius's  Tid  (omtrent  150  efter  Kristus)  end  til  de 
flaviske  Kejseres,  saa  vidt  man  kan  slutte  af  de  her  fundne, 
med  Dato  forsynede  Teglsten  og  af  de  enkelte  Indskriftresters 
Karakter.  Denne  Grav  var  oprindelig  ingen  Katakombe, 
hvad  man  allerede  kan  slutte  sig  af  Kryptens  beskedne  Om- 
fang, men  en  Privatbegravelse  for  Bygherren  og  hans  Slægt. 
Indgangen  til  de  yngre  Katakomber  er  vel  ikke  ligefrem 
skjult,  men  er  dog  fremhævet  saa  lidt  som  mulig.  En  be- 
skeden Aabning  forer  i  Reglen  gjennem  en  Trappe  ned  til 
det  egentlige  Gravkammer,  og  der  findes  aldrig  Indskrifter 
andetsteds  end  i  de  indre  Rum.  Ved  den  her  omtalte  Kata- 
kombe er  Graven  imidlertid  udadtil  lukket  ved  Døre,  over 
hvilke  der  har  været  anbragt  Gravskrifter.  Gangene  ere  brede. 
Hvælvingen  og  Væggene  ere  bedækkede  med  Stukkatur  og 
saaledes  væsentlig  forskjellige  fra  de  smalle  og  i  Reglen  kun 
raat  udhuggede  Gallerier  i  de  sædvanlige  Katakomber.  Frem- 
for alt  er  det  imidlertid  mærkelig,  at  der  i  den  ældre  Del 
af  denne  Krypte  slet  ikke  forekommer  de  Stensenge,  som  ere 
saa  karakteristiske  for  de  senere  Katakomber,  hvorimod  der  er 
anbragt  storre  Nischer  i  Væggene  til  Optagelsen  af  Sarko- 
phagerne.  Senere  er  der  rigtignok  brudt  smallere  Gange 
ind  i  Væggene  og  indrettet  Stensenge  i  disse  Ganges  Side- 
vægge; men  disse  Stensenge  ere,  ret  som  om  man  tydelig 
vilde  betegne  Overgangen,  endnu  omgivne  med  en  Corniche, 
der  giver  dem  Form  af  Sarkophager.  Resten  af  de  Fresker, 
som  aabenbart  ere  samtidige  med  det  oprindelige  ældre  An- 
læg, giver  allerede  et  tilstrækkeligt  Bevis  for,  at  vi  her  ikke 
have  at  gjore  med  en  af  de  Hedningers  Grave,  som  afholdt 
sig  fra  Ligenes  Opbrænding,  men  at  denne  Krypte  i  Virke- 
lighed er  et  kristeligt  Anlæg.  Freskerne  ere,  især  i  de  rene 
Ornamenter,  af  en  sjelden  Skjønhed;  ingen  Dekorationsmaler 
fra  Kejser  Augustus's  Tid  vilde  behøve  at  skamme  sig  over 
Hvælvingen  med  de  henrivende  Drueguirlander,  med  Fuglene, 
som  hakke  i  Druerne    og   de    bevingende  Smaadrenge,    som 

samle  og  perse  Klaserne.  Der  findes  ogsaa  smaa  Landskaber, 
som  aldrig  findes  i  senere  kristne  Grave.  Mindre  fortrinlige 
Arbejder  ere  de  Grupper,  som  findes  paa  Vægfladerne ;  de  mær- 
keligste af  disse  ere  Daniel  mellem  to  Løver,  den  gode  Hyrde, 
Noahs  Ark  med  Duen  og  en  Fremstilling  af  et  Maaltid,  der  i 
øvrigt  kun  er  lidet  afvigende  fra  den  sædvanlige  antike  Frem- 
stilling; to  Mænd  sidde  i  en  Sofa,  foran  dem  staar  et  rundt 
Bord,  besat  med  Retter,  og  en  Slave,  som  opvarter  Mændene; 
men  den  kristelige  Karakter  viser  sig  ogsaa  tydelig  nok  i 
dette  Maleri;  paa  Tallerknerne  ligger  der  nemlig  et  Brød  og 
en  Fisk. 

Saaledes  ere  de  ældste  kristne  Grave  beskafne.  Vi  ville 
nu  gaa  over  til  en  kort  Skildring  af  den  store  Grav,  som 
blev  anlagt  ved  Aar  200  af  den  senere  Pave  Callistus,  og 
som  tjente  til  Begravelsessted  for  de  romerske  Biskopper  i 
den  største  Del  af  det  tredje  Aarhundrede.  Ligesom  alle  de 
egentlige  Katakomber  findes  denne  Grav  ved  den  appiske  Vej, 
men  noget  nærmere  mod  Byen,  kun  en  halv  Fjerdingvej  fra 
denne.  De  gamle  Forfattere  kalde  denne  Grotte  Callistus's, 
og  den  fører  Navnet  efter  en  Pave  af  samme  Navn,  der 
sandsynligvis  beklædte  Roms  Bispestol  i  Aarene  217 — 22, 
altsaa  samtidig  med  Kejser  Heliogabal.  Callistus  anlagde 
imidlertid  ikke  denne  Grav  som  Pave,  men  som  Diakon  hos 
sin  Formand  Zephyrinus;  i  det  mindste  beretter  en  nylig 
funden,  samtidig  Forfatter  Hippolytus,  at  Zephyrinus  satte 
Callistus  til  at  have  Opsyn  med  Kirkegaarden.  Dette  Grav- 
kammer blev  tilkastet  rimeligvis  ved  de  svære  Forfølgelser 
under  Kejser  Diocletian  (omtrent  Aar  300),  hvorpaa  det  atter 
blev  gjort  i  Stand  mod  Slutningen  af  det  fjerde  Aarhundrede 
for  de  fromme  Besøgere  ved  Martyrernes  Grave;  for  nogle  Aar 
siden  bleve  Gravene  paa  ny  fundne  under  Rossis  Ledelse. 
Gravskrifterne  over  de  romerske  Biskopper  fra  det  tredje  Aar- 
hundrede: Urbanus,  Anteros,  Fabianus,  Lucius,  Eutychianus, 
fandtes  alle  paa  deres  behørige  Plader,  alle  skrevne  paa 
Græsk  og  uden   anden  Tilføjelse  end  Ordet  «episkopos'>  (Bi- 

skop)  efter  Navnet;  en  senere  Haand  har  desuden  fejet  Ordet 
•  Martyr«  til  Fabianus's  Navn.  Derimod  findes  der  hverken 
nogen  Aldersangivelse,  noget  Datum  eller  noget  fromt  Ønske 
paa  Tavlerne.  Den  udelukkende  Brug  af  det  græske  Sprog 
angiver  derhos  tydelig  nok,  at  den  kristne  Menighed  i  Rom 
den  Gang  endnu  overvejende  bestod  af  indvandrede  Orientalere. 
Der  findes  endnu  en  Del  temmelig  tarvelig  bevarede  Væg- 
billeder, dog  ikke  i  selve  Bispegraven,  men  i  de  tilstødende 
og  samtidige  Grave;  deres  Kunstværd  er  kun  middelmaadig, 
men  dog  ikke  synderlig  ringere  end  de  samtidige  hedenske 
Arbejder.  De  ere  imidlertid  mærkværdige  for  os  af  en  ganske 
anden  Grund;  de  give  os  nemlig  et  langt  mere  levende 
Billede  af  Tilstanden  i  den  endnu  forfulgte  kristne  Menigbed, 
end  vi  kunne  ferestille  os  efter  de  negne  Mure  og  de  ord- 
knappe Indskrifter.  Vi  ville  derfor  beskrive  et  saadant  Kam- 
mer, for  at  vore  Læsere  selv  nogenlunde  kunne  hensætte  sig 
i  dette  Tidsrums  Tankekreds.  Billeder  fra  det  gamle  og  fra 
det  nye  Testamente  vexle  med  hverandre.  Paa  den  første 
Væg  se  vi  en  Mand,  som  slaar  med  en  Stav  paa  en  Klippe: 
en  Kilde  sprudler  frem,  og  en  Fisker  fanger  en  Fisk  paa 
Krogen;  længere  til  Siden  er  der  fremstillet  en  Mand,  der 
lægger  Haanden  paa  Hovedet  af  et  foran  ham  staaende  Barn 
og  døber  det  af  den  samme  Kilde.  Man  har  uden  Tvivl  her 
tænkt  sig  Kristus  som  Klippen,  da  det  hedder  i  Korinther- 
brevet:  «Men  de  drak  af  den  aandelige  Klippe,  der  fulgte 
med,  og  som  var  Kristus«.  Manden,  som  slaar  paa  Klippen, 
er  derfor  vel  snarere  Petrus,  der  oftere  betegnes  som  den  nye 
Moses,  end  Moses  selv.  Ved  Fiskeren  Petrus,  der  blev  kal- 
det til  at  fiske  Mennesker,  er  det  vel  overflødigt  at  dvæle; 
det  er  ogsaa  en  temmelig  bekjendt  Sag,  at  man  hyppig  an- 
vendte det  græske  Ord:  »txO^vc«  (Fisk)  paa  en  symbolsk  Maade, 
da  de  fem  Bogstaver  paa  Græsk  danne  Begyndelsesbogstaverne 
til  Ordene:  Josus  Kristus,  Guds  Søn,  Frelseren.  Daaben 
bliver  i  Billedet  ikke  fuldbyrdet  ved  Neddykning  i  Vandet; 
men  den  døbte  staar  i  Vandet  og  bliver  overstænket  dermed. 

Paa  begge  Sider  af  Midtvæggen  findes  Graverne  (fos- 
sores),  som  det  saa  hyppig  er  Tilfældet  i  Katakomberne;  de 
fremstilles  stadig  med  Hakker  i  Hænderne  og  undertiden 
staa  de  ogsaa  foran  Klippen,  som  de  ere  i  Begreb  med  at 
aabne.  Midtvæggens  Billede  er  tredelt.  Den  første  Gruppe 
fremstiller,  ligesom  i  den  saakaldte  Domitillas  Grotte,  et  rundt 
Bord  med  Brod  og  Fisk,  og  ved  Siden  af  Bordet  en  Mand, 
der  synes  at  velsigne  Fisken,  samt  en  bedende  Kvinde.  Paa 
det  andet  Billede  ser  man  selve  det  hellige  Maaltid.  Syv 
Mænd  sidde  ved  Bordet,  og  paa  dette  staa  Tallerkner  med 
Brød  og  Fisk  og  ved  Siden  heraf  syv,  otte  eller  endnu  flere 
Kurve  med  Brød.  Her  har  man  altsaa  nærmest  villet  frem- 
stille Folkets  Bespisning  med  de  fem  Brød  og  to  Fisk.  At 
der  er  syv,  som  bespises,  og  at  de  alle  ere  Mænd,  hænger 
vel  sammen  med  Fortællingen  om  den  gjenopstandne  Kristus, 
der  ved  Tiberiassø  bespiste  syv  Disciple;  derimod  maa  det 
henstaa  som  uafgjort,  om  der  ogsaa  i  Maleriet  skal  ligge  en 
Hentydning  til  Nadveren,  som  det  utvivlsomt  er  Tilfældet  i 
andre  Malerier,  hvor  den  hemmelighedsfulde  Fisk  svømmer 
paa  Vandet  med  Brødtallerkenen  og  Kalken  paa  Ryggen.  — 
Det  tredje  Billede  paa  samme  Væg  er  Abraham  og  Isak,  som 
begge  ere  hensunkne  i  Bøn;  ved  deres  Side  ligger  Bukken 
og  det  til  Brændeofferet  bestemte  Ved.  Da  denne  Sønnens 
Ofring  ved  Faderen  plejer  at  sammenstilles  med  Kristus's 
Oiferdød,  er  der  ved  dette  Billede  rimeligvis  sigtet  til  Lidelsen. 

Paa  den  tredje  Væg  sigtes  rimeligvis  til  Lazarus's  Op- 
vækkelse; den  Døde  kommer  frem  af  Gravkamret,  foran 
ham  staar  Kristus  i  en  rolig  Skikkelse  med  Staven  paa  Skul- 
deren. —  I  den  øverste  Række  findes  de  bekjendte  Fremstil- 
linger af  Jonas's  Skæbne  i  tre  Billeder;  først  Profeten  under 
Græskarplanten,  dernæst  hvorledes  han  fra  Skibet  kastes  ud  i 
Havet,  hvor  Uhyret  bereder  sig  til  at  sluge  ham;  endelig 
hvorledes  han  atter  spyes  i  Land  igjen.  —  Forklaringen  af 
det  nederste  Billede,  som  slutter  Rækken,  er  noget  dunkel. 
En  høj,    siddende  Mand  synes  at  læse  i  en  Bogrulle,    foran 

ham  knæler  en  anden  Mandsskikkelse,  der  med  en  Spand 
jøser  Vand  op  af  en  Brønd.  Man  har  her  mindet  om  Jo- 
hannes Evangeliums  Qerde  Kapitel,  hvor  Kristus  beder  den 
samaritanske  Kvinde  om  en  Drik  med  de  Ord:  «Hvis  Du 
kjendte  ham,  som  siger  til  dig:  giv  mig  at  drikke,  da  vilde 
Du  bede  ham  om,  og  han  vilde  give  dig  det  levende  Vand«. 
Denne  Forklaring  er  vel  ogsaa  den  rigtige,  skjent  den  øsende 
Figur  her  rigtignok  er  en  mandlig;  Behandlingen  af  de  bi- 
belske Emner  er  nemlig  efter  antik  Vis  temmelig  fri  i 
Enkelthederne,  fjerner  sig  efter  Omstændighederne  fra  Over- 
leveringen og  varierer  med  andre  nærliggende  Motiver. 

Disse  faa  Træk  og  Billeder,  som  ere  tagne  i  Flæng  fra 
en  Mængde  lignende,  maa  give  vore  Læsere  en  Forestilling 
om,  hvorledes  man  i  Koms  Katakomber  kan  finde  en  rig  Skat 
af  Oplysninger  om  det  ældste  kristelige  Liv  i  Rom.  Vi  ville 
nu  afslutte  den  foreliggende  lille  Afhandling  med  nogle  Ord 
om  denne  mærkelige  Begravelsesmaades  Ophør.  Saavidt  vi 
kunne  dømme,  tage  disse  Gravanlæg  deres  Begyndelse  i  det 
andet,  men  Hovedmassen  tilhører  det  tredje  og  fjerde  Aar- 
hundrede.  Det  er  utvivlsomt,  at  Kristenforfølgelserne  have 
været  medvirkende  her.  Disse  Gravsteder  have  vistnok  ikke 
været  i  og  for  sig  forbudte  og  hemmelige,  men  hvad  de 
Kristne  vilde  udføre  mod  Lovens  Forbud,  gik  utvivlsomt 
regelmæssig  for  sig  i  disse  vanskelig  tilgængelige  Smuthuller, 
og  de  Spor  af  -Ødelæggelser,  som  vi  møde  i  Katakomberne, 
hidrøre  sandsynligvis  for  en  ikke  ringe  Del  netop  fra  Kristen- 
forfølgelserne. Den  frie  Religionsudøvelse,  som  Constantin 
gav  de  Kristne,  gjorde  dog  ikke  en  Ende  paa  denne  Begra- 
velsesmaade.  De  kristne  Grave  ved  Jordens  Overflade  tage  vel, 
som  det  er  forstaaeligt  nok,  først  deres  Begyndelse  fra  dette 
Tidspunkt,  men  Gravgrotterne  havde  dog  i  den  nærmest 
følgende  l^d  endnu  absolut  Overvægten.  Først  henimod 
Slutningen  af  det  fjerde  Aarhundrede  bleve  de  sidste  lidt  efter 
lidt  sparsommere,  som  det  synes,  nærmest  fordi  de  dertil 
egnede  Lokaliteter  vare  opfyldte,   og  det  begyndte  at  mangle 

paa  Plads.  Det  begyndende  Forfald  lægger  sig  for  Dagen 
ved  den  hyppige  Tilkastning  af  gamle  Gallerier  for  at  kunne 
anlægge  nye;  endvidere  derved,  at  man  har  brudt  Gange  ind 
i  Væggene  og  saaledes  beskadiget  de  ældre  Anlæg,  ligesom 
man  endelig  benytter  den  for  Haanden  værende  Plads  lige  til 
Grænserne,  ja  endog  ud  over  de  Grænser,  som  Bygnings- 
reglerne  tillade.  Grotterne  bleve  efter  Haanden  en  Del  af 
de  hellige  Steder,  som  de  til  Rom  vandrende  Pilegrimme 
skulde  besøge,  hvorfor  Pave  Damasus  mod  Slutningen  af  det 
Qerde  Aarhundrede  indrettede  dem  paa  ny  og  atter  gjorde 
dem  tilgængelige;  vi  ville  i  denne  Henseende  minde  om  de 
Ord  af  den  hellige  Hieronymus,  som  findes  i  vor  Afhandlings 
Begyndelse;  men  selv  at  finde  sit  sidste  Hvilested  i  disse 
oldkristelige  Rum  og  i  Nærheden  af  Helgeners  og  Martyrernes 
Grave  blev  mere  og  mere  en  lige  saa  eftertragtet  som  sjel- 
den  Udmærkelse,  som  Pave  Damasus,  for  at  foregaa  andre 
med  et  godt  Exempel,  endog  negtede  sig  selv.  Ophøret  af 
al  Begravelse  i  Katakomberne  hænger  imidlertid  sammen  med 
selve  den  mægtige  Stads  Fald,  den  Stad,  som  i  sit  Overmod 
endog  i  det  officielle  Sprag  kaldte  sig  "den  evige".  Goternes 
-Ødelæggelse  brød  ind  over  Italien,  ganske  vist  rigelig  fortjent 
ved  Regeringens  tunge  Skyld,  men  endnu  mere  dog  ved  Fol- 
kets og  frem  for  alt  ved  Hovedstadens  Brøde.  I  Begyndelsen 
af  det  femte  Aarhundrede  var  Rom  endnu  absolut  den  mest 
folkerige  og  rigeste,  men  tillige  den  yppigste  By  i  Verden. 
De  Adelsfamilier,  som  havde  en  aarlig  Indtægt  paa  700,000 
Rigsdaler  efter  vore  Penge,  dannede  kun  den  anden  Afdeling 
af  Senatet.  De  Familier,  som  derimod  hørte  til  første  Klasse, 
havde  en  aarlig  Indtægt  af  mere  end  4,000  Pund  Guld  (hen- 
imod  1V<2  Million  Rigsdaler  efter  vore  Penge),  i  hvilket  Beløb 
endda  ikke  engang  Naturalpræstationer  vare  indbefattede.  Man 
kan  næppe  anslaa  Befolkningen  til  mindre  end  IV-'  Million,  hvad 
der  var  exempelløst  i  hele  Oldtiden.  En  Forfatter,  der  skrev 
et  Par  Aartier  før  Alarik  og  horer  til  de  alvorligste  og  mest 
sanddru  blandt  de  latinske  Forfattere,  vi  have  tilbage,  nei?ilig 

Am  mianus  Marcellinus,  har  givet  os  et  uhyggeligt  Billede  af 
det  romerske  Overmod  og  Stolthed  paa  den  Tid,  her  er  Tale 
om:  »Intet  Steds  i  Verden  findes  der  saa  mange  Kokke  og 
saadan  Overdaad  i  Klædedragten;  men  Bibliothekerne  staa 
ade,  og  af  Kunsterne  blomstre  kun  Musiken  og  Dansen. 
Naar  Fremmede  skulle  udvises  under  en  haard  Dyrtid,  blive 
Professorerne  uden  Undtagelse  først  bragte  over  Grænserne, 
men  Præfekten  gjor  en  Undtagelse  med  de  tre  tusinde 
Balletdanserinder  og  hvad  der  horer  til  Musiken.  Der  drives 
ingen  alvorlige  Forretninger;  Familielivet  er  rystet  i  sin 
Grundvold,  og  der  gives  kun  Venskaber  i  Spilleklubberne. 
Hvad  der  ligger  udenfor  Byens  Omraade,  kjender  Romeren 
ikke,  og  han  foragter  det;  lige  over  for  de  Fremmede  nærer  han 
i  Grunden  ikke  andet  end  Foragt  og  Stolthed,  som  han  kun 
søger  at  skjule  under  forekommende  Hoflighed«.  Saaledes 
var  denne  By,  som  Italien  havde  gjort  til  sit  Hoved,  og  saa- 
danne  Undersaatter  havde  en  dem  værdig  Regering.  Hoffet 
var  ligesaa  jammerligt  som  afmægtigt;  Lykkeriddere,  som  næ- 
sten alle  vare  af  fremmede  Nationer,  stode  i  Spidsen  for 
Hærene;  Senatet  var  ligesaa  hovmodigt,  som  det  var  fejgt. 
Alariks  og  hans  Goters  Angreb  havde  man  selv  fremkaldt  ved 
sit  Overmod.  Alle  mulige  Paladsrænker  bleve  spundne 
af  Hoffolkene  og  Embedsmændene  hos  den  afmægtige  Kejser 
Honorius,  og  man  laste  selv  alle  Forbindelser  med  Goter- 
nes Hertug;  hvad  den  ene  Minister  havde  lovet,  holdt 
den  anden  ikke,  og  det  romerske  Senat  vedtog  med  Begej- 
string den  Erklæring,  at  man  ikke  behøvede  at  holde  sit  Ord 
til  Barbarer;  men  de  Legioner,  som  skulde  standse  den  nye 
Hannibal,  kjobte  man  af  Hunnerne.  Saaledes  kunde  Goterne 
angribe  den  næsten  værgeløse  Stad,  og  Belejringen  eller 
rettere  Belejringerne  toge  deres  Begyndelse.  Trods  Murenes 
uhyre  Udstrækning  bleve  alle  de  tolv  Porte  afspærrede,  og 
Handelen  paa  Tiberen  blev  afbrudt;  Hungersnøden  indfandt 
sig,  man  begyndte  at  fordele  Brod  i  Rationer,  som  senere 
bleve    nedsatte   til    Halvdelen   og  Tredjedelen,    alt   eftersom 

Nøden  lidt  efter  lidt  steg.  Pest  og  Sygdomme  begyndte 
deres  frygtelige  Rasen  i  den  indesluttede  Stad,  hvor  man 
ikke  engang  længere  kunde  begrave  de  Døde,  da  alle  Kirke- 
gaardene vare  i  Fjendens  Magt.  De  belejrede  truede  med  et 
Udfald  i  Masse,  men  Goteren  lo  kun  heraf  og  svarede:  «Jo 
tættere  Græsset  staar,  desto  bedre  mejer  Leen«.  Regeringen 
holdt  sig  gjemt  i  det  utilgængelige  og  ved  Sumpene  beskyttede 
Ravenna;  den  sendte  vel  Tropper  til  Undsætning,  men  ikke 
i  tilstrækkelig  Mængde,  og  de  bleve  oprevne  i  enkelte  Skarer. 
Goterkongen  gjorde  mange '  Anstrengelser  for  at  tilvejebringe 
en  Fred;  han  fordrede  Penge  og  Leverancer  af  Korn  samt 
Aftrædelsen  af  Venetien,  Noricum  og  Dalmatien.  Man  bød 
ham  Guld  og  Sølv,  saa  meget  han  ønskede,  men  mere  kunde 
han  ikke  opnaa.  Derimod  svor  Kejser  Honorius  —  det  for- 
staar  sig  i  Ravenna  — ,  at  han  aldrig  vilde  slutte  Fred  med 
Alarik,  men  føre  evig  Krig  mod  ham ;  og  den  kejserlige  Dukke 
krævede  af  sine  Embedsmænd  den  samme  Ed,  som  hans 
Ministre  havde  fralistet  ham.  Saaledes  var  der  intet  andet 
tilbage  end  at  bruge  Magt;  Ild  og  Sværd  maatte  fuld- 
byrde sit  forfærdelige  Værk  til  Roms  Undergang,  men  ikke 
til  Gavn  for  Goterne.  Den  24de  Avgust  410  tog  Goterne 
med  Storm  de  Mure,  som  ikke  i  800  Aar  vare  blevne  an- 
grebne af  nogen  udenlandsk  Hær.  I  hvilken  forfærdelig  Grad 
Rom  blev  truffet  af  hele  denne  Katastrofe,  kan  man  vel  faa 
en  Forestilling  om  hos  de  samtidige  Forfattere,  naar  de  berette 
om  Vognene,  som  vare  overfyldte  med  Byttet  af  Guld  og 
Sølv,  naar  man  hører,  at  Byens  Beboere  spredte  sig  over 
øerne  og  Afrika,  og  at  de  engang  saa  rige  romerske  Flygt- 
ninge senere  overalt  maatte  tigge  deres  Underhold;  men  tyde- 
ligere end  alle  disse  Beretninger  taler  Roms  Dødningestad: 
efter  Aaret  410  er  intet  Lig  mere  blevet  bisat  i  Katakom- 
berne. Belejringen  medførte  utvivlsomt  en  grundig  Ødelæg- 
gelse af  Grotterne,  og  Alariks  kristelige  Følelser  vare  ikke  i 
Stand  til  at  hindre  denne  Ødelæggelse,  lige  saa  lidt  som 
han  havde  formaaet  at  føre  Underhandlingerne  med  det  egen- 

sindige  Hof  i  Ravenna  til  nogen  tilfredsstillende  Afslutning. 
Han  blev  et  Redskab  i  en  mægtigere  Herres  Haand;  maaske 
havde  han  ikke  selv  nogen  klar  Forestilling  om,  hvad  han 
ødelagde;  men  det  blev  hans  Skæbne  at  tilintetgjare  den 
tusindaarige  Stad  med  dens  uforlignelige  Herlighed  og  dens 
uendelige  Slethed.  Fattigdom  traadte  i  Rigdommens  Sted, 
Hovmodet  afløstes  af  Forsagthed;  de  kristelige  Gravarkitek- 
ters Traditioner  og  Kunst  gik  paa  enkelt«  tarvelige  Rester 
nær  til  Grunde  med  saa  mange  andre  Kunster,  og  den  øde 
Campagne  havde  nu  i  det  mindste  Plads  nok  til  at  rumme 
de  faa  Lig,  uden  at  man,  som  tidligere,  havde  nødig  at  stige 
ned  i  Bjergenes  Indre. 

F.  Z. 

Fra  Ohålons  til  Sedan. 

(En  fransk  Soldats  Erindringer.) 

IV.    Kapitulationen. 

ilele  Dagen  den  1ste  September  havde  man  i  Sedan  hørt 
Larmen  af  det  frygtelige  Slag;  men  de  her  kæmpende  Tropper 
havde  dog  ingen  paalidelige  Efterretninger  om  Kampen.  En 
tæt  Krudtrøg  omgav  Byen ,  den  voldsomme  Kanontorden 
nærmede  sig  mere  og  mere,  og  alle  havde  en  Slags  ubestemt 
Følelse  af  den  endelige  Katastrofe:  hele  Armeen  vilde  blive 
indesluttet  i  Sedan.  Allerede  ved  denne  Tid  begyndte  Hæren 
langsomt  at  opløse  sig;  omkring  Voldene  tumlede  uordentlige 
Menneskehobe,  Fodfolk  og  Rytteri,  sig  mellem  hverandre; 
man  kunde  se  hele  Regimenter  sprænges  og  smelte  bort. 
Et  Trorapetsignal  kaldte  ved  denne  Tid  den  lille  Afdeling 
Zouaver,  hvortil  vor  unge  Frivillige  Alfred  hørte,  bort  fra 
Udenværket,  hvor  den  nu  i  to  Timers  Tid  havde  skjærmydslet 
med  Preusserne;  to  Timer  senere,  da  de  uforfærdede  Zouaver 
havde  udhvilet  sig  lidt  og  forsynet  sig  med  Amunition,  bleve 
de  paa  ny  sendte  tilbage  til  Forskansningen. 

Pludselig  løb  det  Rygte,  at  en  Vaabenhvile  paa  24  Timer 
var  bleven  undertegnet,  med  Lynets  Hastighed  gjennem  Ræk- 
kerne. Næsten  umiddelbart  derpaa  blev  den  hvide  Fane 
hejset  paa  Fæstningens  Volde. 

•Kan  Du  se  den  Klud  der  oppe?«  spurgte  en  gammel 
afrikansk  Zouav  Alfred,  idet  han  gav  ham  et  Albuestød. 
Paa  Slagets  Hede  fulgte  nu  en  almindelig  Afkræftelse;  med 
sløve  Miner  stirrede  Soldaterne  paa  den  ulykkespaaende  hvide 
Fane.  Enkelte  tørrede  maskinmæssig  deres  Bøsser,  hvis  Piber 
endnu  dampede,  medens  Løbene  vare  sværtede  af  Krudt. 
Andre  smaahuggedes  indbyrdes:  "Hvor  er  nu  Manden  henne, 
ham  med  de  store  Epauletter?  Se,  det  er  Generaler,  som 
næppe  ere  saa  gode  som  en  Korporal!«,  mumlede  en  af  dem 
og  bragte  saaledes  mange  til  at  tænke  paa  en  hejtstaaende 
Officer,  en  General  eller  Oberst,  som  endnu  samme  Morgen  havde 
kommanderet  ved  Pariserporten  og  der  passerede  gjennem 
Kækkerne  med  højt  knejsende  Hoved  og  imponerende  Mine, 
medens  han  pralende  sagde:  « Mine  Bern!  I  ere  Zouaver  fra 
Afrika;  jeg  lover,  at  jeg  i  Spidsen  for  Eder  vil  kaste  Preus- 
serne over  Ende  og  fere  Eder  tilbage  til  Paris«.  Nu  om 
Aftenen  var  der  ingen  mere,  som  talte  om  at  kaste  Fjenden 
over  Ende,  men  Hæren  skulde  tvært  imod  snart  helt  og  hol- 
dent blive  Krigsfanger. 

Den  hvide  Fane  vedblev  at  flagre  for  Vinden,  men  de 
preussiske  Batterier  fortsatte  desuagtet  deres  Ild.  Den  stak- 
kels lille  Afdeling  Zouaver,  som  nu  var  smeltet  sammen  til 
et  Par  Mand,  maatte  forlade  sin  Post  og  begive  sig  til  Pari- 
sergaden, hvor  den  blev  samlet  med  andre  Kompagnier  og 
opstillet  i  Rækker.  Granaterne  sprang  hist  og  her,  knuste 
Tagsten  og  oprev  Brolægningen.  Soldaterne  stode  med  Ge- 
været ved  Foden;  man  havde  ikke  talt  videre  om  Kampen, 
ingen  vidste,  hvad  man  skulde  stille  op  her,  men  de  gamle 
rystede  paa  Hovederne,  de  vare  alligevel  sikre  paa,  at  alt  nu 
var  forbi.  Alle  vare  grebne  af  en  slev  Fortvivlelse  og  saa 
med  Ligegyldighed  Granaterne  flyve  forbi,  springe  mod  Sten- 
broen eller  slaa  an  mod  Husenes  Forsider.  Officerer  og  Ad- 
judanter rede  op  og  ned  ad  Gaderne;  en  af  dem  lod  Vagt- 
kommandanten kalde  og  foriangte  en  Patrouille  paa  et  Par 
Mand. 

Histoiisk  Arehir.     1873.     I.  oe 

Vindebroen  blev  hejset  ned,  Porten  slaaet  op,  og  en 
bajersk  Oberst,  eskorteret  af  franske  Officerer  og  ledsaget  af 
en  Trompeter,  gik  gjennem  de  franske  Rækker.  Alles  -Øjne 
vare  rettede  paa  ham;  det  var  en  stor,  blond  og  mager 
Mand  med  Hjelm  paa  Hovedet  og  iført  en  lang,  graa  Over- 
frakke; hans  blege,  fajanceblaa  øjne  plirrede  under  Guld- 
brillerne, medens  han  stirrede  paa  de  franske  Rækker.  Trom- 
peteren fulgte  ham  med  afmaalte  Skridt,  og  hans  -Ojne  vare 
med  disciplinarisk  Nøjagtighed  rettede  paa  Oberstens  Skuldre; 
hans  lange,  blege  Ansigt  var  omgivet  som  i  en  Cirkel  af  to 
umaadelige  røde.  Bakkenbarter;  han  bar  en  Slags  Pelsværks 
Hue  og  var  iført  de  preussiske  Husarers  røde  Uniform. 
Oberstens  Holdning  var  paa  en  Gang  forlegen  og  uforskammet; 
han  havde  næppe  tilbagelagt  hundrede  Skridt,  før  en  preus- 
sisk Granat  slog  ned  en  Snes  Skridt  fra  ham.  Han  blev 
greben  af  en  Skjælven,  vendte  sig  til  sine  Ledsagere  og  sagde: 
«Mine  Herrer,  jeg  beder  Dem  tusinde  Gange  om  Forladelse 
for  denne  Uhøflighed  fra  vor  Side;  vore  Batterier  have  sik- 
kert ikke  faaet  øje  paa  den  hvide  Fane.    Det  er  utroligt!« 

Denne  « Uhøfligheds  som  den  bajerske  Oberst  udtrykte 
sig,  kostede  to  stakkels  Djævle  Livet.  Da  man  bar  dem  bort 
paa  fire  Geværer,  gjentog  han  sit:  «0!  tusinde  Gange  om 
Forladelse«)  og  fortsatte  sin  Vej. 

En  Smule  mindre  Bomber  og  en  Smule  mere  Tavshed 
havde  været  mere  passende  ved  denne  uhyggelige  Kata- 
strofe. Projektilerne  faldt  endnu  bestandig  i  Sedan,  dræbte, 
saarede  og  rodede  sig  ned  overalt.  Den  hvide  Fane,  som  var 
hejset  paa  Volden,  standsede  ingenlunde  Angrebet,  men  hin- 
drede blot  Forsvaret.  Henimod  Klokken  sex  om  Aftenen 
sagtnedes  dog  Ilden  lidt  efter  lidt  og  døde  sluttelig  hen.  En 
dump  Tavshed,  men  svanger  med  Uro  og  sørgelige  Rygter, 
hvilede  over  Byen.  Man  havde  forbudt  Soldaterne  at  bestige 
Voldene,  men  trods  dette  udtrykkelige  Forbud  trængte  de  sig 
dog  massevis  sammen  her ;  i  et  -Øjebliks  Fortvivlelse  affyrede 
en  Mand  sit  Gevær;   vilde  Hyl  svarede  ham,  de  franske  Of- 

ficerer  ilte  til,  og  en  Kapitajn  ofrede  sig  for  at  forebygge 
den  truende  Strid,  begav  sig  ud  til  den  preussiske  Oberst, 
som  kommanderede  Afdelingen  udenfor  Murene,  og  gjorde 
Undskyldninger  for  ham.  Vindebroen  var  nu  sænket,  to 
franske  Skildvagter  vare  udstillede  ved  Porten,  to  preussiske 
spaserede  frem  og  tilbage  paa  den  modsatte  Side  af  Graven. 
De  franske  Soldater,  som  hørte  til  Byens  Besætning,  dreve 
urolige  og  uvirksomme  frem  og  tilbage,  snart  alene,  snart  i 
Selskab  med  enkelte  Kammerater;  deres  Tale  drejede  sig 
naturligen  kun  om  den  ene,  den  bitre,  den  haablese  Sorg. 
Vor  unge  Frivillige  kastede  sig,  overvældet  af  Træthed,  om  i 
Græsset  paa  Voldskrænten,  hyllede  sig  i  sin  Plaid  og  faldt 
snart  hen  i  en  tung  Slummer. 

Henimod  Klokken  9  om  Aftenen  blev  han  vækket  ved 
en  forfærdelig  Skrigen  og  Larmen.  Døsig  aabnede  han  sine 
øjne  og  blændedes  ved  det  stærke  Skær  af  en  Ildebrand, 
som  de  preussiske  Tropper  hilsede  med  et  vildt  Hurra;  tre, 
fire  brændende  Huse  lyste  vidt  og  bredt  op  i  Nattens  Mørke. 
Alfred  blev  imidlertid  rolig  liggende  i  Græsset  og  saa  paa 
Ddebranden;  rundt  om  ham  laa  Zouaver  i  alle  mulige  Stil- 
linger, nogle  sovende,  andre  rygende.  Atter  sank  vor  unge 
Zouav  hen  i  sin  døsige  Tilstand;  i  Nattens  Mørke  saa  han 
tætte,  mørke  Masser  marschere  forbi;  det  var  de  besejrede, 
halvt  tilintetgjorde  Levninger  af  den  Armé,  som  havde  tabt 
det  sidste  Slag;  nu  samledes  den  omkring  Sedans  Volde. 
Linieregiment  fulgte  paa  Linieregiment  og  vexlede  af  og  til 
med  Marinesoldaterne,  der  med  saa  stor  Tapperhed  havde 
afgjort  deres  Gjæld  til  Fædrelandet;  mange  havde  ikke  en- 
gang villet  tage  mod  Pardon.  Soldaternes  usammenhængende 
Ytringer  underrettede  Zouaverne  om,  at  Marschal  Mac-Ma- 
hon  var  saaret,  —  nogle  sagde,  at  han  var  død,  —  at  Kom- 
mandoen derpaa  var  gaaet  over  fra  General  Ducrot  til  General 
Wimpfen,  samt  om  de  øvrige  sørgelige  Enkeltheder  i  den 
ulykkelige  Kamp.  Den  hele  Nat  vedvarede  denne  Larm; 
Bataillon  fulgte  paa  Bataillon,    alle   vaklede    de    frem   med 

usikker  og  langsom  Gang;    det    var,  som   om  Byrden  af  det 
forfærdelige  Nederlag  hvilede  tungt  paa  deres  Skuldre. 

Ved  Daggry  var  vor  unge  Zouav  atter  paa  Benene,  Han 
fandt  Byen  opfyldt  af  Soldater  af  alle  Vaabenarter;  de  pres- 
sede sig  i  Forvirring  sammen  i  Gaderne  og  paa  de  åabne 
Pladser;  Mængden  var  øjensynlig  ikke  mere  under  Discipli- 
nens Baand ,  den  var  snarere .  en  Flok  Mennesker  end  en 
Armé.  Pludselig  opstod  der  en  Bevægelse  i  den  hele  Masse. 
En  forspændt  Vogn  kom  til  Syne;  en  Mand  af  lille  Væxt, 
med  Æreslegionens  brede  Baand  over  Brystet,  sad  i  den;  en 
Gysen  gjennemlob  Rækkerne,  —  det  var  Kejseren.  Han  saa 
sig  om  med  det  for  Pariserne  saa  vel  kjendte  kolde  Blik, 
hans  Ansigt  bar  Præg  af  Udmattelse,  men  ikke  en  Muskel  i 
det  blege  Ansigt  rorte  sig;  hans  hele  Opmærksomhed  syntes 
optagen  af  den  Cigaret,  han  rullede  mellem  Fingrene.  Ved 
Siden  af  ham  og  foran  ham  vexlede  tre  Generaler  nogle  halvt 
sagte  Ord  med  hverandre.  Kalechen  kjørte  kun  frem  i  Skridt- 
gang; en  Forrider  i  grønt  Liberi  red  foran  Vognen,  Stald- 
mestre, som  struttede  af  Guldbroderier,  fulgte  efter.  Det  var 
den  samme  Pragt,  som  Kejseren  plejede  at  udfolde,  naar 
han  om  Foraaret  kjørte  til  de  store  Væddeløb  ved  Long- 
champs;  der  laa  kun  et  Tidsrum  af  to  Maaneder  mellem  de 
sidste  Løb  og  Sedan.  Alle  trængte  sig  saa  langt  frem  som 
mulig  for  bedre  at  kunne  se  Kejser  Napoleon  HI  og  hans 
Stab.  En  Stemme  raabte:  « Leve  Kejseren«,  en  eneste  Stemme; 
det  var,  som  om  Rædsel  og  Harme  omgav  denne  Vogn,  der 
førte  et  Kejserdømme  til  Graven;  de  bevæbnede,  tavse  Mas- 
ser havde  en  ubestemt  Følelse  af,  at  en  Katastrofe  var  nær 
forestaaende.  En  Mand  styrtede  frem  mod  Hestene,  greb  et 
Lig,  som  laa  tværs  over  Gaden,  ved  Fødderne  og  rev  det 
med  Voldsomhed  til  Side.  Kalechen  kjørte  forbi  med  den 
Mand,  æan  snart  skulde  kalde:  « Manden  fra  Sedan«;  han, 
som  havde  sagt:  "Kejserdømmet  er  Freden«,  forsvandt  saa- 
ledes  under  Krigens  Larm. 

Det  var  et  hjerteskærende  Syn,  man  blev  Vidne  til  rundt 
om  i  Sedan;  man  vil  vanskelig  kunne  gjøre  sig  et  Begreb 
om  Tilstanden  i  en  lille  By  paa  et  Par  Tusinde  Mennesker, 
som  hjemsøges  af  en  opreven  Hær.  Rundt  om  stødte  man 
paa  Familier ,  der  jamrede  sig  udenfor  deres  af  Granaterne 
ødelagte  Huse.  Paa  alle  Gadehjørner  laa  der  sovende  Sol- 
dater. Der  var  ingen  Orden  eller  Kommando  mere;  Flokke 
af  Soldater  dreve  om  i  Byen  uden  Maal  og  Med;  bekjendte 
stødte  paa  hverandre  og  vexlede  harmfulde  Udbrud  og  Klager. 
Det  Rygte  begyndte  nu  at  udbrede  sig,  at  Kejseren  havde 
begivet  sig  til  Kong  Vilhelms  Hovedkvarter.  De  rasende 
Soldater  overøste  ham  med  Skældsord,  man  gjorde  det 
til  en  Forbrydelse,  at  han  endnu  var  i  Live;  heller  ikke  Of- 
ficererne skaanede  ham  længere.  Man  udspurgte  dem  —  og 
deres  Tal  var  stort  — ,  som  havde  set  ham  tage  bort  i  sin 
Kaleche;  Historien  om  Cigaretten  fremkaldte  harmfulde  Ud- 
brud.    "Det  er  en  Bonaparte!«  udbrød  man. 

Henimod  Klokken  to  om  Eftermiddagen  underrettede  en 
Korporal  vor  unge  Zouav  Alfred  om,  at  de  Zouaver,  der 
havde  holdt  Vagt  ved  Pariserporten,  skulde  støde  til  Resten 
af  deres  Regiment,  som  havde  lejret  sig  til  Venstre  for  Ka- 
stellet, lige  over  for  den  belgiske  Grænse.  Han  traf  der  i 
et  og  alt  et  Par  Hundrede  Mand,  der  alle  bare  uudslettelige 
Spor  af  det  rasende  Slag,  som  de  nylig  havde  udfægtet; 
nogle  sade  paa  Jorden  og  udbedrede  deres  pjaltede  Uniformer, 
andre  forbandt  deres  Skrammer  og  Saar. 

Alfred  havde  i  Lejren  ved  Chålons  stiftet  Bekjendtskab 
med  en  Kapitajn,  som  med  Forekommenhed  havde  lovet  ham 
at  gjøre  alt,  hvad  der  stod  i  hans  Magt,  for  at  lette  den 
unge  Soldats  første  Tjenestebesværhgheder.  Han  kom  nu 
hen  til  Alfred  med  et  sørgmodigt  Smil  om  Læberne  og  sagde: 
•  Har  jeg  iHi  vel  skuffet  Dem?» 

<'Nej,  min  Tro!  her  er  alt.  Savn,  Nød,  Blod«. 

"De  glemmer  det  værste  af  alt,  Følgerne  af  et  Nederlag, 

som  jeg  med  min  hele  Krigserfarenhed  ikke  engang  kunde 
gjøre  mig  noget  Begreb  om». 

Alfred  saa  spørgende  paa  ham. 

«De  vil  faa  dem  at  se»,  vedblev  han;  «det  værste,  som 
De  blot  har  anet  i  Deres  Drømme,  vil  blive  overtruffet  af 
Virkeligheden".  Han  gav  sig  sukkende  til  at  spasere  frem 
og  tilbage;  »De  er  da  vel  ikke  saaret?» 

«Nej  ikke  engang  en  Skramme«. 

«Det  er  altid  et  Held.  Hvormange  brave  Folk  ere  ikke 
døde,  siden  vi  saaes.  Sedan  efter  Worth!  Vort  Kegiment 
er  knust;  alle  de,  som  De  nok  kan  huske  for  femten  eller 
tyve  Dage  siden  hos  Obersten,  ~  alle  ere  de  døde  ....  døde 
eller  forsvundne.  Han  blev  meget  bleg,  spurgte  derpaa  barsk: 
«De  trænger  vel  ikke  til  noget?« 

"Nej  Tak,  Kapitain!«. 

"Ja,  vi  ville  for  Resten  ikke  blive  skilte  ad  i  de  første 
Par  Dage,  og  hvis  jeg  kan  være  Dem  til  Tjeneste  med  noget, 
læg  kun  Beslag  paa  mig». 

Dermed  fjernede  Kapitajnen  sig  langsomt,  idet  han  af 
og  til  kastede  et  Blik  paa  den  pjaltede  Flok,  som  havde 
været  et  Eegiment. 

Den  næste  Dag  —  den  3dje  September  —  opslog  man 
en  Proklamation  fra  General  V^impfen,  som  havde  under- 
tegnet Byens  og  Hærens  Kapitulation;  alle  vare  nu  Krigs- 
fanger. 

Armeen  var  som  rasende;  det  var  ude  med  al  Disciplin; 
ingen  paalagde  sig  mere  noget  Baand.  Uhyre  Grupper  stand- 
sede paa  de  Pladser,  hvor  Plakaterne  vare  opklistrede;  harm- 
fulde Udbrud  udslyngedes.  Et  Ord,  hvormed  man  senere 
drev  saa  meget  Misbrug,  Ordet:  Forræderi,  fløj  nu  fra  Mund 
til  Mund.  Man  var  bleven  udleveret  og  solgt;  Soldaten  havde 
først  maattet  tjene  til  Kanonføde;  nu  var  han  bleven  en 
Gjenstand  for  Kjøb  og  Salg;  «saa  og  saa  mange  Soldater, 
saa  og  saa  meget  Guld«.  En  frygtelig  Larm  herskede  i 
Byen;  man  hilste  ikke  mere  paa  Generalerne;  brølende  Ban- 

der  droge  gjennem  Gaderne  og  tumlede  frem  og  tilbage 
indenfor  den  lille  Bys  snevre  Grænser;  af  og  til  dannedes  der 
lige  som  Malstrømme  af  Kyrasserer,  Husarer,  Artillerister, 
Dragoner  og  Liniesoldater. 

Midt  i  al  denne  Forvirring  stedte  vor  unge  Frivillige 
paa  sin  Ven  Kapitajnen.  »Nu  vel?«  sagde  denne  til  ham. 
Den  unge  Zouavs  Tanker  drejede  sig  kun  om  det  ene  Ord: 
•  Fange«,  og  det  efter  et  tre  Dages  Felttog;  han  kunde  ikke 
fremføre  et  eneste  Ord  som  Svar;  Kapitajnen  trykkede  tavst 
hans  Haand  og  forsvandt. 

Af  og  til  saa  man  i  Masserne  blege  Ansigter,  paa  hvilke 
man  kunde  læse  en  frygtelig  Fortvivlelse.  Man  skulde  tro 
det  umuligt  andet,  end  at  man  med  et  Regiment  af  saadanne 
Soldater  maatte  have  kunnet  bane  sig  Vej  overalt;  hvor 
mange  vilde  vel  ikke  med  Glæde  have  grebet  til  Vaaben 
igjen,  naar  et  saadant  Signal  var  bleven  givet,  men  intet 
skete.  De  vilde  Hobe  dreve  kun  uafladelig  omkring  indenfor 
Voldene. 

Vore  Læsere  huske  maaske  endnu  den  gamle  Zouav, 
som  saa  ypperlig  forstod  at  bøje  Udsagnsordet  »at  bide». 
Han  drev  nu  om  i  Sedan  i  Falge  med  vor  unge  Ven.  Den 
gamle  lo  i  sit  graasprængte  Skjæg. 

•  Fange!  Véd  Du,  hvad  det  vil  sige,  Du  smaa?  Det  er 
sort  Brød,  Vand,  Kassematter,  Jord  at  rode  op  i,  af  og  til 
lidt  Prygl.  Ikke  en  Smule  Tobak  at  ryge.  Mage  til  dette 
har  man  aldrig  set  før,  og  saa  skal  det  siges,  at  man  har 
ladet  mig  komme  fra  Afrika  for  den  Sags  Skyld.  Blive  fan- 
gen i  sit  eget  Land  som  en  Rotte  i  sit  Hul,  naar  man  har 
Tæret  med  ved  Inkermann  og  Solferino.  Det  er  morsomt! 
Naa,  hvor  ville  ikke  Araberne  le.  Mit  gamle  Regiment  til- 
intetgjort, Officererne  døde.  Farvel,  I  Zouaver  af  det  tredje 
Regiment!  Du,  ja  Du  kommer  nok  fra  Paris,  det  kan  man 
se  paa  Dig;  jeg  kommer  fra  Oran,  og  Du  og  jeg,  vi  skulle 
slaa  vore  Pjalter  sammen  i  Tyskland.    Have  vi  da  ikke  gjort, 

hvad  et  Menneske  er  i  Stand  til?  Kom  frem  med  din  Me- 
ning, for  at  vi  kunne  undersøge  den  Sag!» 

Alfred  troede  et  Øjeblik,  at  hans  Kammerat  vilde  yppe 
Kiv,  med  saa  forbitrede  Blikke  saa  den  gamle  paa  ham;  han 
skyndte  sig  derfor  med  at  berohge  sin  Ven  og  svor  ham  til, 
at  han  var  ganske  af  hans  Mening. 

«Ja,  saa  maa  det  være  Generalernes  Fejl!  Det  maa  Du 
da  indrømme  mig?» 

En  afskyhg  Stoj  afbrød  den  kildne  Samtale;  Intendan- 
turen gav  Armeens  Forraad  til  Pris.  Man  ilte  til,  man 
skubbede  til  hverandre,  man  sloges.  Under  rasende  Skrig 
tumledes  Banderne  omkring  Kasserne  med  Beskøjter  og  Fa- 
dene med  salt  Kjød.  Med  Kolbeslag  slog  man  Bunden  ud 
paa  Vin-  og  Brændevinstønderne;  Vinen  og  Brændevinen 
flød  i  Strømme  paa  Gaderne,  de  nærmeste  stode  i  det  vaade 
til  Anklerne;  et  Par  Hundrede  Skridt  fra  denne  ødselhed 
var  der  Kegimenter,  som  vare  nærved  at  dø  af  Hunger.  De 
mætte  solgte  deres  Bytte  til  de  hungrige;  man  stillede  Brød 
og  Kjødstumper  til  Auction.  Fuld  af  Afsky  over  alle  disse 
modbydelige  Scener  trak  vor  unge  Ven  sig  saa  hurtig  som 
mulig  ud  af  de  vilde  og  berusede  Skarer. 

V.    øen  Iges. 

Den  næste  Dag  fik  Regimenterne  Befaling  til  at  udlevere 
deres  Vaaben.  Man  føjede  saaledes  Skam  og  Skjændsei  til 
Nederlaget,  og  denne  Ydmygelse  føltes  dybt  af  hele  Hæren. 
Man  maatte  navnlig  føle  Medynk  med  de  gamle  afrikanske 
Soldater,  de  enkelte  hæderlige  Rester  fra  Weissenburg  og 
Worth;  de  spurgte  hverandre,  om  en  saadan  Behandhng  mod 
dem  ogsaa  var  tænkelig,  ja  enkelte  græde  som  Børn.  Sol- 
daternes Sorg  gik  dog  snart  over  i  Forbitrelse;  overalt  saa 
man  Folk,  som  knuste  deres  Geværkolber  mod  Mure  og  Bro- 
sten eller  med  Skruenøgler  drejede  Løbene  af  Bøsserne  og 
kastede  Stumperne  bort.      Artilleristerne  ved  Mitrailleuserne 

afbrækkede  i  al  Hast  en  Bolt  eller  Skrue  eller  sprængte  en 
Fjeder  for  at  gjere  deres  Stykke  ubrugeligt;  andre  fornaglede 
med  indædt  Raseri  deres  Kanoner.  Rytterne  kastede  deres 
Sabler  og  Kyradser,  deres  Hjelme  og  Pistoler  i  Floden  Meuse. 
Officererne  saa  til  i  Tavshed  ved  disse  ødelæggelser;  hele 
Sedan  var  i  Hast  bleven  et  eneste  stort  Ødelæggelses  Værk- 
sted; man  gik  overalt  paa  Stumper  af  odelagte  Vaaben; 
hvert  Trin  fremkaldte  en  skurrende  Metallyd. 

Endelig  tog  den  sørgelige  Vej  til  Fangenskabet  sin  Be- 
gyndelse.   Atter  maatte  Zouaverne  tilbage  til  Pariserporten  og 
den  dem  saa  vel  bekjendte  Vindebro;    de  kom  gjennem  den 
lille  Flække  i  Nærheden  af  Palissaderne,  hvorfra  de  havde  for- 
jaget Bajrerne.     Hist  og  her  krøbe  enkelte  Familier  sammen 
i  deres  Huse,  som  vare  gjennemborede  af  Kugler  eller  endog 
helt  skudte  sammen.   Paa  dette  Sted  ventede  en  tysk  Stabs- 
officer de  enkelte  Kolonner  af  Rodbuxer.  Efter  Haanden  som 
disse  ankom,  raabte  han  med  hej  Stemme:     «Ad  denne  Vej 
her,  mine  Herrer  af  Fodfolket;   ad  den  Vej  der  henne,  mine 
Herrer  Ryttere!«,    og  Rytterne  og  Fodfolkene  skiltes  og  stil- 
lede sig  op  til  Højre  og  Venstre.   En  hel  Time  maatte  disse 
store  Skarer  Mennesker  staa  og  vente  i  al  Støvet  og  Smudset; 
Sløvhed  og  mørk  Ligegyldighed  var  traadt  i  Stedet  for  den 
rasende  Harme;    man    taalte    alle  Ydmygelserne  i  Tavshed; 
mange  kastede  sig,"  overvældede  af  Træthed,    ned  paa  Sten- 
bunkerne  langs  Vejkanterne;    de  enkelte,    som    havde   været 
saa  heldige  at  beholde  en  Beskøjt  eller  en  Stump  røget  Kjød 
tilovers,    gumlede    af  alle  Kræfter  paa  dette  tarvelige  Maal- 
tid;  ingen  havde  nogen  klar  Anelse  om,  hvor  man  skulde  hen. 
Efter   en   Times  Forløb    satte   Fangernes  Kolonner   sig 
igjen  i  Bevægelse.    Vejen  var  opblødt  og  bedækket  med  Vand- 
pytter,   og  Soldaterne  traskede  i  Vand  til  Anklerne.     Langs 
Vejen    var  der  med  hvert  Hundrede  Skridts  Mellemrum  op- 
stillet  preussiske   Pelotoner   paa   en  Snes   Mand;    kolde   og 
ubevægelige  saa  Sejrherrerne  de  lange  Skarer  af  Franskmænd 
passere  forbi,  medens  preussiske  Ryttere  med  Pistoler  i  Hæn- 

derne  sprængte  tværs  over  Markerne  for  at  bringe  de  Fanger, 
som  havde  forvildet  sig,  tilbage  paa  den  rette  Vej;  under 
disse  Tilrettevisninger  sparede  de  ikke  paa  dreje  Sabelhug. 
De  fangne  Officerer  og  Soldater  marscherede  mellem  hver- 
andre uden  nogen  Orden;  Respekten  for  de  overordnede  var 
forsvunden  med  Disciplinen;  Eytterne  undsaa  sig  ikke  ved 
at  puffe  til  deres  Ritmestre,  og  de  graa  Overfrakker  skubbede 
sig  uden  Sky  op  ad  de  guldgalonerede  Frakkeærmer. 

Den  Vej,  som  Fangerne  fulgte,  førte  dem  langt  om 
længe  til  en  Bro,  der  var  kastet  over  en  Kanal  og  førte  til 
en  Slags  ø,  som  dannedes  af  Meuse;  Floden  gjør  her  en 
stor  Bue,  hvis  to  Yderpunkter  nærme  sig  stærkt  til  hverandre 
og  forenes  ved  den  omtalte  Kanal;  saaledes  dannes  altsaa  en 
Halvø,  der  kaldes  Glaires  eller  -Oen  Iges,  og  her  skulde  de 
franske  Fanger  foreløbig  bevogtes;  her  var  rigtignok  ingen 
Mure  eller  Volde,  men  Flodens  og  Kanalens  Vande  dannede, 
som  Erfaringen  senere  viste,  en  Skranke,  der  var  fuldt  saa 
vanskelig  at  gjennembryde  som  en  Fæstningsmur. 

Iblandt  de  talløse  Skarer  af  franske  Fanger,  som  saa- 
ledes bleve  drevne  sammen  paa  -Oen  Iges,  var  ogsaa  vor 
unge  Ven  Alfred  og  hans  tapre  Kammerater;  de  gamle  Zou- 
aver  saa  sig  kun  om  med  kolde  Blikke,  men  de  yngre  paa- 
skyndte deres  Gang,  som  om  de  vilde  maale  Udstrækningen 
af  den  Plads,  man  gav  dem  til  at  tumle  sig  paa.  Nogle 
Ansigter  bare  Præget  af  en  mørk  Sørgmodighed,  men  de 
fleste  vidnede  kun  om  Træthed;  Vreden  havde  givet  Plads 
for  en  dyb  Nedslagenhed.  «Nu  skulle  Plagerierne  til  at  be- 
gynde«, hviskede  en  Kammerat  i  -Orene  paa  Alfred.  Den 
gamle  Zouav,  som  den  foregaaende  Dag  nær  var  kommen 
op  at  skændes  med  Hr.  Alfred,  kom  nu  hen  til  ham,  slog 
ham  paa  Skuldrene  og  sagde  bidende:  «Du  har  da  al  Grund 
til  at  være  fornøjet;  man  søger  jo  at  krydre  din  Rekruttid 
med  alle  Slags  Saucer.  Har  Du  Tobak?«,  tilføjede  han  der- 
paa  med  forandret  Tonefald. 

Alfred  følte  Medlidenhed  med  den  gamle  Soldat;  han 
kunde  af  hans  slappe  Miner  se,  hvor  stor  en  Rolle  Tobaken 
spiller  i  Soldatens  Liv;  en  stoppet  Pibe  kan  faa  ham  til  at 
glemme  alle  Ulykker.  Han  fandt  en  Smule  paa  Bunden  af 
sine  Lommer  og  gav  den  gamle  saa  meget,  man  kan  have 
mellem  et  Par  Fingre;  men  han  rerte  ved  sin  Gavmildhed 
fuldstændig  sin  Kammerats  Hjerte;  »Du  er  dog  engodDreng», 
sagde  han  til  Alfred  og  var  nær  ved  at  knuge  hans  Hænder 
fordærvede. 

Halvaen  Glaires  bestaar  af  en  lav  Bakke,  hvis  Sider 
skraane  jævnt  ned  til  Meuse;  der  ligger  her  en  lille  Landsby, 
en  ret  anselig  Avlsgaard  og  en  Mølle;  paa  det  Sted,  hvor 
Kanalen  staar  i  Forbindelse  med  Floden,  er  der  anlagt  en 
Dæmning  for  at  vedligeholde  Vandstanden  i  Melledammen. 
Paa  den  modsatte  Side  af  Meuse  strække  store  Enge  sig  lige 
til  Foden  af  de  skovklædte  Høje,  som  begrænse  Synskredsen; 
disse  Høje  vare  paa  denne  Tid  endnu  besatte  af  de  preus- 
siske Tropper. 

Preussiske  Officerer,  med  deres  stive  og  afmaalte  Hold- 
ning, kom  og  gik  paa  øen;  de  anviste  ethvert  Hoved  i  den 
hele  Armé  af  Fanger  den  Plads,  hvor  han  havde  at  lejre 
sig.  De  lagde  aldrig  nogen  Forlegenhed  eller  Eaadvildhed 
for  Dagen.  En  lille,  spinkel,  bleg  og  blond  Lieutenant  tjente 
som  Fører  for  Zouaverne;  de  marscherede  frem  og  gjorde 
Holdt  paa  hvert  af  hans  Vink;  undertiden  fejede  han  et  for- 
klarende Ord  til  sine  Pantomimer;  i  Haanden  havde  han  en 
Lommebog,  hvori  han  med  bestemt  Numer  indførte  enhver 
af  de  Fanger,  hvortil  han  skulde  svare.  Klokken  var  nu 
bleven  otte,  for  sidste  Gang  lod  han  Zouaverne  gjøre  Holdt 
paa  den  ene  af  Højens  Skraaninger,  pegede  med  Fingeren 
paa  Jorden  og  sagde:  »Her  er  Deres  Plads,  mine  Herrer«. 

Ved  Fangernes  Fødder  strakte  Højen  sig  ned  mod  den 
mørke,  mudrede  Flod;  et  Lag  fugtigt  Grønsvær  bedækkede 
den  fede,  lerede  Jord.  «Har  Du  valgt  din  Plads?«,  sagde 
en  Kammerat  til  vor  Ven  Alfred,    idet   han  strakte  sig  paa 

Jorden,  saa  lang  han  var,  «ellers  kan  Du  gjerne  faa  det 
halve  af  min  Seng«.  Alfred  skyndte  sig  med  at  falge  hans 
Exempel  og  søgte  at  glemme  sin  Kummer  i  Søvnens  Arme. 
Da  han  atter  slog  ^'jnene  op,  var  han  gjennem blødt  lige  til 
Skindet  af  Duggen  og  Regnen,  og  hans  Plaid,  der  havde 
maattet  gjøre  Tjeneste  som  Overdyne,  var  saa  vaad,  som  om 
den  havde  ligget  i  Floden.  Gysende  af  Kulde  rejste  Alfred 
sig  fra  sit  fugtige  Leje.  Det  var  endnu  Nat,  men  Toppen 
af  de  fjerne  Høje  begyndte  at  træde  skarpere  frem  mod  det 
første  matte  Skjær  af  den  gryende  Dag.  For  paa  én  Gang  at 
skaffe  sig  en  oplivende  Motion  og  stille  sin  Hunger  fandt 
vor  unge  Frivillige  paa  at  gaa  ud  paa  Markerne  for  at  redde 
sig  nogle  Kartofler,  efter  at  han  forgjæves  havde  gjennemsøgt 
sine  Lommer  uden  at  kunne  finde  en  Bid  Tvebak  eller  en 
Stump  Kjød.  Han  havde  imidlertid  næppe  gjort  et  halvhun- 
drede Skridt,  før  han  hist  og  her  paa  Markerne  saa  mørke 
Skygger  staa  i  bøjede  Stillinger  og  rode  om  i  Jorden.  Et 
ganske  anseligt  Tal  Soldater  havde  havt  den  samme  geniale 
Tanke  som  Hr.  Alfred,  og  hver  Kartoffelbusk  i  Omegnen  var 
allerede  gjennemrystet  og  undersøgt  paa  det  alier  omhygge- 
ligste. "Længere  borte  er  der  imidlertid  nok,  naar  Du  skyn- 
der dig  lidt«,  var  al  den  Trøst,  som  han  fik  hos  en  Grenader. 

Regnen  faldt  endnu  i  Strømme,  men  Alfred  gik  dog 
paa  yderligere  Opdagelsesrejser,  og  ved  det  første  Skjær  af 
den  gryende  Dag  fik  han  til  sin  store  Henrykkelse  Oje  paa 
en  Flok  Beder,  der  græssede  paa  en  nærliggende  Mark.  «Her 
kunne  vi  faa  Koteletter«,  udbrød  en  Kammerat,  der  ledsagede 
ham  paa  hans  Opdagelser,  og  i  fuld  Løb  styrtede  begge  Sol- 
daterne løs  paa  en  graaskjæget  Olding,  der  støttede  sig  med 
begge  Hænder  paa  sin  Hyrdestav  og  hyllede  sig  i  sin  uldne 
Kappe. 

tiHvor  meget  koster  en  Bede?» 

«Ja  jeg  ejer  dem  jo  egentlig  ikke,  og  jeg  véd  ikke,  om 
Ejeren »   svarede  Hyrden,  idet  han  kløede  sig  bag  -Øret. 

«Nævn  kun  en  Pris». 

«Naa  ja,  for  Pokker!«    gjensvarede  den  gamle  og  blin- 
kede med  6jnene,    -man  kan  jo  nok  tro,   at  en  eller  anden 
Marodeur  har  stjaalet  et  Dyr;  det  har  man  da  set  fer». 
«Ja,  ganske  vist«. 
<.Ja,  saa  er  det  fire  Francs«. 

Alfred  gav  ham  fem  Francs,  tog  Beden  paa  Skulderen 
og  travede  afsted  med  sit  levende  Bytte.  Det  gik  snart  som 
en  LabeUd  gjennem  hele  Lejren,  at  der  græssede  en  Bede- 
hjord i  Nærheden,  og  Zouaver  og  afrikanske  Jægere  styrtede 
afsted  som  Folk,  for  hvem  en  Razzia  ikke  er  nogen  ukjendt 
Sag.  Tallet  paa  Hyrdens  Kunder  steg  øjensynlig,  han  fandt 
Behag  i  sin  Spekulation,  og  hans  Fordringer  stege  i  samme 
Grad  som  hans  Samvittighedsskrupler;  de  Dyr,  der  nylig 
havde  staaet  i  fire  Francs,  vare  en  Time  senere  fyrretyve 
værd,  og  Flokken  svandt  hen  som  Dug  for  Solen. 

Vor  unge  Frivillige  havde  nu  sit  Dyr,  som  ikke  var  saa 
ganske  magert,  og  -Øen  skaffede  ham  Lyng  nok  til  Brændsel. 
Men  hvor  skulde  man  nu  finde  Salt  og  Peber,  og  hvor  skulde 
man  navnlig  opdrive  Brad?  Forespørgsler,  glimrende  Tilbud 
og  Anmodninger  vare  lige  frugtesløse,  og  Alfreds  Kammerat 
var  lige  saa  uheldig  i  sine  Bestræbelser.  Man  maatte  derfor 
finde  sig  i  at  sætte  sig  til  Bords  om  en  Bedefjerding,  der  var 
stegte  i  sit  eget  Fedt,  medens  et  Par  Kartofler,  stegt  i  Asken, 
fuldstændiggjorde  Maaltidet.  Alfred  havde  nu  Bedekjød  til 
Frokost  og  til  Middag  tre  Dage  i  Træk  og  fik  sluttelig  saa 
stor  en  Afsky  derfor,  at  han  kun  med  Møje  kunde  nøde 
Kjødet  i  sig;  men  den  Time  kom  snart,  da  han  ikke  havde 
en  Stump  mere,  han  glemte  sin  Kræsenhed  og  længtes  som 
den  fortabte  Søn  tilbage  til  de  svundne  gode  Dage.  Saa 
længe  dette  Bedekjøds  Regimente  havde  staaet  paa,  havde 
Alfred  kunnet  skaffe  sig  enkelte  -Øjeblikke,  fulde  af  salig 
Vellyst;  snart  kom  en  Kammerat  og  tilbød  ham  en  kvart 
Beskøjt,  snart  kom  ea  anden  med  en  Smule  Kaffe.  Denne 
Overflødighed  blændede  ham,  men  den  fik  ogsaa  snart  en 
Ende.     Hvad  der  imidlertid  var  Toppunktet  af  Salighed,  var 

en  Cigaret;  thi  Hr.  Alfred  havde  jo  ikke  gjort  Regning  paa 
Fangenskabet  og  havde  derfor  med  en  Rigmands  ødselhed 
delt  sit  hele  lille  Forraad  af  Tobak  ud  til  hojre  og  venstre  i 
den  Tanke,  at  Soldaten  under  alle  Vanskeligheder  kan  ty  til 
sin  Marketenterske. 

Da  Alfred  nu  en  Morgen  vankede  om  i  Lejren,  fik  han 
Qje  paa  en  Flok  Soldater,  som  gestikulerede  med  mere  end 
sædvanligt  Liv  og  udstødte  høje  Raab.  Han  nærmede  sig 
og  saa  en  Zouav  staa  midt  i  Kredsen  af  en  ivrig  kjøbelysten 
Flok  og  sætte  en  Cigaret  til  Auktion.  Papirhylstret  indeholdt 
en  ubeskrivelig  Blanding  af  Tobaksstøv  og  Brødsmuler,  som 
Zouaven  med  stor  Omhyggelighed  havde  samlet  sammen  paa 
Bunden  af  sine  dybe  Buxelommer.  Enhver  bød,  saa  højt 
han  formaaede  at  gaa,  fire,  fem,  ti  og  femten  Sous,  og  det 
ikke  for  at  gjøre  Cigaretten  til  sin  udelukkende  Ejendom, 
men  for  at  skaffe  sig  den  kostbare  Ret  at  kunne  ryge  et 
vist  Antal  Drag  af  Cigaretten.  Man  trængte  sig  sammen 
om  Sælgeren  som  i  en  Auktionssal;  en  Korporal  bød  en 
Franc,  men  Alfred  bød  det  dobbelte;  en  Gysen  gjennemfor 
Skaren  ved  dette  storslaaede  Bud,  og  for  en  Pris  af  fyrretyve 
Sous  i  klingende  Mønt  fik  Alfred  sig  tilslaaet  den  Ret  at 
ryge  en  Tredjedel  af  Cigaretten  samt  den  extra  Fordel  at 
gjøre  Begyndelsen.  De  øvrige  Kjøbere  stillede  sig  op  om- 
kring ham.  Cigaretten  blev  maalt,  en  sort  Kreds  blev  truk- 
ken ved  Tredjedelen  af  dens  Længde,  og  ti  Par  begjærlige 
■Øjne  fulgte  Ildens  Fremskriden,  medens  Alfred  holdt  den 
kostbare  Cigaret  mellem  sine  Læber. 

I  de  to,  tre  første  Dage  af  Fangenskabet  havde  det 
været  afvexlende  Solskin  og  Regnvejr,  men  en  Morgen  var 
Himlen  ganske  overtrukken  med  sorte  Skyer,  og  Regnen  strøm- 
mede ned  med  en  Vedholdenhed  og  en  Regelmæssighed,  som 
kunde  bringe  et  Menneske  til  at  gaa  ud  af  hans  gode  Skind. 
Henimod  Aftenstid  søgte  vor  unge  Ven,  der  var  saa  vaad 
som  en  druknet  Mus,  Ly  i  et  af  de  smaa  Soldatertelte.  Der 
laa  syv,  otte  Soldater  stuvede  sammen  i  et  Rum,  hvor  næppe 

tre  eller  fire  Maod  vilde  have  havt  Plads  til  at  strække  sig. 
Da  Alfred  var  kommen  sidst,  maatte  han  lægge  sig  ved  den 
nederste  Ende  af  Teltet.  Efter  en  Times  Forløb  blev  han 
imidlertid  vækket  af  tunge  Regndraaber,  som  faldt  ned  i 
Ansigtet  paa  ham.  En  Sergent,  der  folte  sig  besværet  af 
hans  Urolighed,  aabnede  søvnig  sine  øjenlaag,  og  sagde:  »Det 
er  Regnen«.  »Mange  Tak  for  god  Oplysning'«,  svarede 
Alfred  høflig,  indtog  en  anden  Stilling  og  søgte  at  danne  sig 
et  Værn  mod  Regnbadet  af  sin  gode  og  solide  Hætte.  Efter 
en  Times  Forløb  havde  han  imidlertid  en  ubestemt  Fornem- 
melse af,  at  han  pludselig  fik  sig  et  koldt  Bad;  han  drømte 
tillige,  at  en  usynlig  Vandhane  vedholdende  udgød  en  Strøm 
iskoldt  Vand  over  hans  Legeme;  han  vaagnede  gysende  og 
fandt,  at  Drømmen  ikke  havde  været  helt  urigtig;  han  laa 
nemlig  i  en  Sump,  og  Vandet  plaskede  om  hans  Skuldre  og 
langs  hans  Ben.  Alfred  rejste  sig  halvt  op,  og  den  samme 
Sergent,  som  allerede  én  Gang  havde  talt,  kastede  nu  et 
nyt  Blik  hen  til  ham  og  sagde  ligegyldig:  »Det  er  Afløbs- 
renderne«. Saaledes  forholdt  det  sig  ogsaa  i  Virkeligheden; 
den  vedvarende  Regn  havde  fyldt  de  Render,  som  vare  gravede 
langs  Teltets  Sider,  Vandet  var  gaaet  over  Kanterne  og  over- 
skyllede den  stakkels  Fyr,  som  havde  ligget  i  Nærheden. 

Saaledes  gik  denne  og  flere  lignende  Nætter  hen.  Reg- 
nen vedblev  at  strømme  ned,  og  Menses  Bredder  indhylledes 
i  et  Taageslør.  Preusserne  havde  begyndt  en  Slags  Uddeling 
af  Levnetsmidler;  den  bestod  af  en  halv  Beskøjt  til  Mand 
hver  anden  Dag.  Man  strømmede  dog  i  Mængde  til  denne 
Uddeling,  der  lige  saa  meget  var  en  Adspredelse  som  en 
Lindring  i  Fangenskabets  Lidelse.  Med  denne  magre  Ration 
maatte  man  se  at  lade  sig  nøje;  til  at  drikke  havde  man  jo 
Flodens  Vande,  og  man  gik  da  ogsaa  i  store  Flokke  ned  til 
dens  Bredder  for  at  fylde  sine  Feltflasker.  En  saadan  Levevis 
og  dette  afskyelige  Vejr  gjorde  lyst  mellem  Fangerne;  den, 
som  blev  syg,  var  fortabt;  thi  et  Anfald  af  Feberen  var  Dø- 
den, da  der  hverken  var  Læger  eller  Lægemidler;  man  havde 

kun  Jorden  til  Soveplads  og  en  kvart  Beskøjt  om  Dagen  for 
ikke  at  dø  af  Hunger. 

Vor  Frivillige  havde  stiftet  Bekjendtskab  med  en  anden 
ung  Frivillig  ved  Navn  Didier,  der  stod  ved  de  afrikanske 
Jægere.  Han  havde  et  rent  Mælk-og-Brøds  Ansigt,  men  var 
livlig  som  en  Fugl  og  tapper  som  en  Løve;  hverken  An- 
strengelser eller  Uheld  syntes  at  bide  paa  denne  kraftige 
Karakter;  han  rystede  dem  af  sig  som  en  Nyfoundlænder, 
der  har  taget  sig  en  Dukkert.  En  Dag  tilbød  Didier  sin 
Ven  Alfred  en  Fjerdedel  af  sin  Beskøjt.  «Hvad  har  Du  da 
selv?'),  spurgte  denne  ham.  «Aa,  jeg  er  ikke  sulten«.  Da 
Alfred  dog  betænkte  sig  paa  at  tage  mod  denne  ædelmodige 
Gave,  tilføjede  Didier  leende:  «Naar  Du  paa  ny  faar  fat  i  en 
Bede,  kan  Du  jo  give  mig  et  Laar  til  Gjengjælds  derpaa 
rakte  han  sin  Ven  Haanden  og  fjernede  sig  langtsomt.  Alfred 
lagde  dog  Mærke  til,  at  Vennens  -Øjne  bare  Præget  af  en  dyb 
Sørgmodighed,  og  Mindet  om  disse  -Øjne  randt  ham  hele 
Aftenen  uvilkaarhgen  i  Hu.  Da  han  den  næste  Morgen 
strejfede  om,  stødte  han  paa  fire  Soldater,  der  bare  en  Død 
paa  en  Baare.  "Véd  Du,  hvem  der  kommer  forbi  dér?» 
spurgte  en  Sergent  ved  Alfreds  Kompagni  ham.  «Nej!') 
«Det  er  din  Jæger*.  Alfred  ilte  hen  til  Baaren;  den  Døde 
var  virkelig  Didier.  «Man  vidste  godt  hos  os,  at  han  var 
fortabt«,  sagde  en  af  de  Ryttere,  der  bare  den  Døde,  til  Al- 
fred, og  med  Taarer  i  øjnene  fulgte  denne  nu  sin  Ven  til 
hans  sidste  Hvilested. 

Man  kunde  ikke  gaa  et  -Øjeblik  ud  at  spasere  uden  at 
træife  paa  et  af  disse  sørgelige  Ligfølger.  I  Reglen  laa  Li- 
get paa  en  Baare,  der  var  lavet  af  to  Grene,  som  man  havde 
bundet  sammen  med  to  mindre  Tværstykker;  undertiden  toge 
fire  Soldater  simpelthen  den  Døde  ved  Armene  og  Benene 
og  kastede  ham  ned  i  et  Hul,  som  man  havde  gravet  i  al 
Hast  og  atter  skyndte  sig  med  at  dække  til  med  et  Par  Lag 
Grønsvær.    To,  tre  Stykker  af  den  Dødes  Kammerater  fulgte 

ham  til   det  sidste  Hvilested;    den   næste  Dag  tænkte  ingen 
mere  paa  ham;  det  hele  var  som  et  stort  Lotteri. 


Langsomt  snege  Timerne  og  Dagene  sig  hen  under  denne 
Regn  og  denne  Uvirksomhed;  man  søgte  saa  meget  som  mu- 
ligen  at  slaa  Tiden  ihjel  ved  at  spasere  frem  og  tilbage, 
og  navnlig  havde  Meuses  Bredder  en  vis  Tillokkelse  for  de 
stakkels  Fanger.  Man  kunde  næppe  gjøre  hundrede  Skridt 
langs  Floden  uden  at  faa  Øje  paa  Lig  af  Mennesker  og  Dyr, 
som  dreve  ned  ad  Strømmen.  Åf  og  til  stødte  man  paa  Lig, 
der  vare  drevne  ind  mellem  Sivene;  hist  laa  en  Vincennes- 
jæger,  her  en  Ulan;  ethvert  Korps  i  de  to  Armeer  havde 
ladet  nogle  Repræsentanter  tilbage  i  Flodens  dunkle  Vande. 
Tilskuerne  fulgte  med  øjnene  Ligene,  som  langsomt  bleve 
drevne  videre  af  Flodens  Bølger  eller  ogsaa  bleve  staaende 
mellem  Sivene  i  alle  Haande  skrækkelige  Stillinger;  blandt 
dem  var  der  maaske  Ynglinge,  der  for  en  Maaned  siden  havde 
sunget  »den  tyske  Rhin»  paa  Pariserboulevarderne;  nu  var 
deres  Dødskamp  endt  i  Flodens  Mudder. 

Den  første  Gang,  Alfred  saaledes  spaserede  hen  ad  Møllen 
til,  saa  han  Ligene  af  to  Soldater,  en  Franskmand  og  en 
Preusser,  sidde  fast  mellem  Stenene  paa  Mølledæmningen  og 
langsomt  vugges  op  og  ned  af  Bølgerne;  af  og  til  kom  Ho- 
vederne og  Armene  i  Bevægelse,  og  de  Døde  fik  en  vis  gy- 
selig Lighed  med  levende  Mennesker;  endnu  fire  Dage  senere 
laa  Ligene  paa  samme  Sted. 

Om  Aftenen,  under  det  usikre  Lys  fra  den  overtrukne 
Himmel,  troede  Soldaterne  at  se  alle  Slags  underlige  Syner 
og  Skikkelser  paa  de  mørke  Bølger;  en  stor  Part  heraf  maatte 
man  vel  skrive  paa  deres  opskræmmede  Indbildningskrafts 
Regning;  men  den  nøgne  Virkelighed  kunde  dog  af  og  til 
frembyde  et  Skue  af  den  mest  rædselsvækkende  Karakter. 
En  Morgen  kom  Alfred   saaledes  af  en  Hændelse  ned  til  en 

lille  Vig  fra  Floden  paa  et  Sted,  hvor  han  ikke  før  havde 
sat  sin  Fod.  Han  var  i  Begreb  med  at  fylde  sin  Feltflaske, 
da  en  af  Kammeraterne  stødte  ham  paa  Albuen  og  sagde  til 
ham:  «Har  Du  set  det?«  Alfred  slog  -Øjnene  op  og  fik  en 
tre,  fire  Alen  fra  Bredden  -Øje  paa  Liget  af  en  Kyradser,  der 
var  dreven  fast  paa  en  lille  Sandgrund;  hans  Hoved  var  halvt 
forsvundet  under  et  Leje  af  høje  Planter,  men  hans  Fadder, 
der  stak  i  de  tunge  Ridestøvler,  og  hans  Legeme  med  det 
funklende  Kyrads  ragede  op  af  Vandet;  hans  behandskede 
Haand  hvilede  paa  det  mudrede  Leje  og  havde  grebet  fat  om 
en  Klynge  Sværdliljer,  saa  at  man  af  den  stakkels  Kyrad- 
sers  hele  Stilling  maatte  faa  det  Indtryk,  at  Døden  havde 
overrasket  ham  paa  samme  Sted.  Et  Par  Ravne  flagrede 
med  tunge  Slag  omkring  øen  og  havde  allerede  hakket  Li- 
gets Ansigt  i  Stykker;  det  hele  frembød  et  saa  rædselsvæk- 
kende Skue,  at  det  længe  forfulgte  Alfred  vaagen  og  i 
Drømme. 

Paa  senere  Spasereture  stødte  Alfred  ikke  saa  sjelden 
paa  Soldater,  der  havde  slaaet  sig  til  Ro  om  Liget  af  en 
Hest,  som  de  havde  trukket  op  af  Floden,  og  hvoraf  de  nu 
med  Knive  flængede  sig  Strimler  af  Kjed;  undertiden  knur- 
rede disse  Stakler  ligesom  Bulbidere,  naar  de  bleve  forstyr- 
rede i  deres  Maaltider.  Alfred  kunde  dog  aldrig  selv  be- 
kvemme sig  til  at  nyde  noget  af  dette  modbydelige  Kjød, 
skjønt  han  led  meget  af  Hunger;  thi  man  bliver  hurtig  færdig 
med  en  Kvart  Beskøjt,  hvor  haard  den  end  er.  Det  var 
næsten  heller  ikke  længere  muligt  at  faa  Fingre  i  en  Kar- 
toffel, saa  hyppig  var  Jorden  bleven  omrodet  og  undersøgt 
af  tusinde  Hænder.  En  Dag  havde  Alfred  saaledes  allerede 
forgjæves  afsøgt  en  Snes  Furer  og  spændte  sit  Bælte  fastere 
om  Livet  for  at  dæmpe  sin  Sult,  da  en  Kammerat,  en  Mar- 
seillaner,  som  engang  havde  faaet  et  Stykke  Bedekjød  af 
Alfred,  tiltalte  ham  og  sagde: 

•  Se,  der  er  nu  Møllen«. 

•Ja,  jeg  fender  den  godt;  endnu  igaar  snusede  jeg  selv 
omkring  den,  men  der  er  hverken  Kyllinger  eller  Ænder, 
slet  intet  mere«. 

»Det  er  sandt  nok,  men  jeg  har  Ojnene  med  mig», 
vedblev  Marseillaneren,  idet  han  med  en  udtryksfuld  Gebærde 
farte  Fingeren  til  Øjnene.  Da  han  var  bekjendt  som  en  snu 
Krabat  og  for  at  have  en  Næse  som  en  Sporhund,  hvad  Lev- 
netsmidler  angik,  fortsatte  Alfred  Samtalen  og  bad  ham  for- 
klare sig  lidt  nøjere. 

«Nu  vel!  Molleren  har  ganske  vist  intet  Fjerkræ  mere, 
men  han  har  dog  endnu  noget  andet«. 

•Mel",  afbrød  Alfred  ham  med  et  Glædesudraab ,  »ja 
maaske  endog  Korn-. 

•  Nej,  men  nok  Klid.    Kom  og  lad  os  se  ad». 

Alfreds  Begejstring  lagde  sig  rigtignok  en  Del,  men  han 
fulgte  dog  sin  Kammerat.  »Jeg  faar  da  vel  ogsaa  noget 
med,  ikke  sandt?  Thi  det  maa  betales«,  vedblev  Marseillaneren. 
Alfred  svarede  ham  med  et  bekræftende  Nik,  og  de  ankom  i 
Løb  til  Møllen,  men  her  stod  man  allerede  i  Eækker.  »Se, 
det  frygtede  jeg  nok  for« ,  udbrød  Marseillaneren  med  en 
Tone,  fuld  af  blandet  Skuffelse  og  Fortvivlelse. 

Mølleren  solgte  til  enhver  af  de  ankommende  Klidet  fra 
sin  Mølle,  men  kun  for  rede  Penge  og  i  smaa  Portioner. 
Et  Pund  Khd  kostede  44  Sous  (4|L  12;^  dansk),  og  endda 
maatte  man  vente  to  eller  tre  Timer  for  at  være  saa  heldig 
at  komme  til.  Alfred  fik  et  Pund  med  sig,  rørte  det  ud 
med  Vand  i  sin  Brødbakke  og  havde  saaledes  nu  to  Retter 
om  Dagen,  en  Kvart  Beskøjt  og  en  Tallerken  med  udblødet 
Klid. 

Et  saadant  Liv,  fuldt  af  Nød  og  Savn,  maatte  hvile 
tungt  selv  paa  den  kraftigste  Natur,  og  man  kunde  ikke 
forudse  nogen  hurtig  Ende  derpaa.  I  Begyndelsen  havde 
man  overladt  Opsynet  med  Fangerne  til  Officerer;  men  snart 
nøjedes  man  med  at  anvende  Underofficerer:  de  havde  ogsaa 
det  Hverv  at  uddele  Levnetsmidleme,  og  Soldaterne  fik  nu  ikke 

engang  deres  tarvelige  Portioner  ubeskaarne.  Modløsheden 
medferte  den  største  Uorden;  enhver  søgte  kun  at  sørge  for 
sig  selv;  den,  som  kunde  stjæle  en  Kammerats  Part,  beholdt 
sit  Bytte,  og  der  opstod  de  voldsomste  Kævlerier  om  Tabet 
af  en  Beskøjt.  Enkelte  franske  Generaler  gjorde,  hvad  der 
stod  i  deres  Magt,  for  at  forbedre  deres  Soldaters  Skæbne, 
fremfor  alle  navnlig  General  Ducrot,  som  lige  til  det  yderste 
anvendte  alle  mulige  Midler  for  at  komme  dem  til  Hjælp. 
De  tyske  Myndigheder  vendte  imidlertid  det  døve  øre  til 
under  alle  disse  Henvendelser  og  lode  Franskmændene  om- 
komme paa  deres  Marskø.  Foruden  alle  disse  Afsavn,  der 
næsten  toge  sig  ud  som  overlagte  Pinsler,  kunde  man  af  og 
til  være  Vidne  til  Scener,  der  fik  ens  Kinder  til  at  blusse  af 
Skam.  Preussiske  Officerer  besøgte  øen  til  enhver  Tid  og 
bemægtigede  sig  uden  at  blues  og  paa  den  mest  uforskam- 
mede Maade  de  franske  Officerers  Heste  med  Sadler  og  Ride- 
tøj, vel  at  mærke  for  deres  egen  Bekvemmeligheds  Skyld. 
Ved  saadanne  Lejligheder  kunde  man  se  de  stakkels  franske 
Officerer  tygge  deres  Knebelsbarter  og  bide  sig  i  Læberne  af 
Harme.  Mere  end  én  af  dem  blev  ganske  blanket  af;  Al- 
fred saa  ved  en  saadan  Lejlighed  en  fransk  Officer  putte  sin 
Haand  i  sit  Bælte  og  spørge  den  Preusser,  som  udplyndrede 
ham,  om  han  ikke  ogsaa  vilde  have  hans  Ur.  «Ich  verstehe 
nichts  svarede  denne,  som  for  øvrigt  fuldkommen  vel  forstod 
Fransk,  Man  maa  have  været  Vidne  til  saadanne  Scener 
for  at  tro  dem  mulige.  En  af  disse  besporede  Preussere, 
som  gjennemstrejfede  -Oen,  mødte  en  Dag  en  fransk  Officer, 
som  kom  forbi  til  Hest,  og  opfordrede  ham  til  at  stige  af. 
En  Fange  kan  vanskelig  hævde  sin  Karakter  som  Mand; 
den  omspurgte  Officer  i  det  mindste  adlød  Preusserens  Be- 
faling, og  denne  steg  nu  op,  lod  Hesten  gaa  i  Skridtgang, 
derpaa  trave  og  galopperede  sluttelig  afsted,  idet  han  gav  den 
franske  Officer  et  koldt  Nik  og  sagde:  «Det  er  godt,  min 
Herre!  Den  beholder  jeg«. 


Fra  Chålons  tU  Sedan.  565 

Ved  saadanne  Lejligheder  var  ingen  Modstand  mulig; 
men  man  kan  vel  forstaa,  at  den  Tanke  maatte  opstaa  hos 
mangen  en  Fange,  om  det  da  ikke  var  muligt  at  slippe  bort 
fra  dette  Helvede.  Det  var  imidlertid  lettere  at  fatte  en  saa- 
dan  Plan  end  at  sætte  den  i  Værk.  Paa  den  ene  Side  var 
øen  omgiven  af  Kanalen;  men  her  førte  kun  den  ene,  oven- 
for omtalte  Bro  over  til  -Øen,  og  ved  denne  Bro  stod  der  to 
ladte  Kanoner,  hvis  gabende  Mundinger  vendte  lige  mod 
Lejren;  desuden  var  der  her  en  talrig  og  paapasselig  Vagt. 
Paa  denne  Kant  var  der  altsaa  intet  at  haabe.  Paa  de  øvrige 
Sider  løb  Meuse  i  en  stor  Krumning  omkring  øen,  og  paa 
Flodens  modsatte  Bred  laa,  med  Mellemrum  af  syv,  otte 
Hundrede  Alen,  forskjellige  Pelotoner  i  Bivouak;  mellem  hver 
af  disse  Bivouaker  spaserede  et  Par  Skildvagter  frem  og  til- 
bage uden  at  tabe  øen  af  Sigte.  Naar  Natten  kom,  blev 
Posternes  Antal  fordoblet,  og  mere  end  én  Gang  bleve  de 
franske  Fanger  vækkede  af  deres  Søvn  ved  Skud,  hvis  Be- 
tydning de  meget  vel  fattede,  og  som  viste  dem,  at  disse 
Skildvagter  holdt  god  Vagt. 

Trods  alle  disse  Vanskeligheder  besluttede  Alfred  dog  at 
gjøre  et  Forsøg  paa  at  undkomme.  En  Nat  sneg  han  sig 
altsaa  ned  til  Meuse;  Flodens  Bred  var  øde,  men  man  kunde 
skjelne  de  fjendtlige  Bivouakers  Baal  paa  den  modsatte  Side. 
Ved  det  svage  Skjær  fra  den  graa,  med  Skyer  bedækkede 
Himmel  kunde  man  øjne  mørke,  ubestemmelige  Masser,  som 
dreve  frem  og  tilbage  paa  Flodens  Vande;  de  dukkede  ned 
og  kom  atter  frem.  Alfred  nølede  et  øjeblik,  men  klædte 
sig  derpaa  af  fra  Top  til  Taa,  idet  han  kun  beholdt  et  Par 
Underbenklæder  paa.  Han  gik  derpaa  ud  i  Floden,  Vandet 
naaede  ham  allerede  til  Midten  af  Livet,  og  han  kunde  paa 
Bundens  Skraaning  fornemme,  at  han  snart  vilde  miste  sit 
Fodfæste,  da  en  sort  Masse  langsomt  drev  forbi,  strejfede  hans 
Bryst,  dukkede  ned  og  forsvandt.  En  frygtelig  Gysen  paa- 
kom  ham  ved  Tanken  om  saaledes  at  svømme  ned  ad  den 
mørke  Flod  med  Lig  til  Rejsefæller.   Han  blev  greben  af  en 


566  Skildringer  fra  den  fransk-tyske  Krig.     II. 

nervøs,  en  uimodstaaelig  Frygt  og  veg  tilbage  næsten  mod 
sin  Vilje  med  sine  stirrende  Øjne  fæstede  paa  denne  ube- 
stemmelige Masse,  som  langsomt  drev  videre.  Halvt  lammet 
af  Skræk  naaede  han  tilbage  til  Flodbredden,  hvor  han  seg- 
nede om. 

Den  næste  Dag  gjensaa  han  det  samme  Sted,  hvor  han 
havde  søgt  at  komme  over  Meuse.  Paa  Flodbredden  kunde 
han  endnu  skjelne  nogle  af  sine  Fodspor,  og  et  Par  Skridt 
længere  ned  ad  Floden,  paa  en  Mudderbanke,  der  var  bevoxet 
med  lidt  Siv,  laa  Liget  af  en  ung  Turko,  hvilket  Alfred  ikke 
havde  set  den  foregaaende  Dag;  begge  Ligets  Arme  vare 
strakte  frem  og  begravede  i  Mudderet,  medens  Flodens  Bøl- 
ger langsomt  gyngede  hans  Hoved  op  og  ned.  Man  fortalte 
Alfred,  at  Turkoen  havde  forsøgt  paa  at  flygte  bort  den  fore- 
gaaende Dag,  men  var  bleven  ramt  af  to  eller  tre  preussiske 
Kugler  og  ikke  havde  havt  Styrke  til  at  naa  Bredden 
igjen.  Det  var  vel  hans  Lig,  som  havde  strejfet  Alfreds 
Bryst,  da  han  stod  paa  Nippet  til  at  kaste  sig  ud  i  Floden, 
og  saaledes  havde  den  stakkels  Fyr  maaske  efter  sin  Død 
frelst  dennes  Liv. 

Otte  Dage  efter  Slaget  ved  Sedan  var  Meuse  altsaa 
endnu  fuld  af  Lig;  men  samtidig  ligesom  udspyede  øen 
Iges  Masser  af  Døde;  man  kunde  tælle  dem  i  Hun- 
dredvis. De  preussiske  Myndigheder  bleve  sluttelig  bange 
for  denne  Sagernes  Tilstand,  thi  der  var  jo  en  Mulighed  for, 
at  den  Smitte,  som  decimerede  den  besejrede  Armé,  ogsaa 
kunde  naa  derres  sejrrige  Tropper. 

«Véd  Du  det»,  sagde  en  Dag  en  af  Alfreds  Teltkam- 
merater til  ham,  «at  Lysttogene  til  Preussen  nu  skulle  tage 
deres  Begyndelse?« 

Den  næste  Dag  begyndte  man  virkelig  at  bortrømme  de 
syge;  nogle  af  disse  Stakler  vare  saa  svage,  at  de  næppe 
kunde  slæbe  sig  afsted.  Efter  de  syge  vilde  Rækken  komme 
til  Officererne;  enhver  af  disse  havde  Ret  til  at  tage  en  Or- 
donnans  med  sig.   Alfred  fik  da  en  lys  Ide,  ilte  til  sin  gamle 

Ven  Kapitajnen  og  bad  ham  om  at  anvende  sin  Indflydelse, 
for  at  han  kunde  blive  ansat  som  Oppasser  hos  en  eller  an- 
den af  de  franske  Officerer,  som  stode  for  Tur  til  at  bort- 
sendes. Hans  gamle  Ven  modtog  ham  med  Velvilje  og 
fremstillede  ham  for  en  anden  Kapitajn,  hos  hvem  Alfred 
da  ogsaa  blev  anbragt,  skjent  han  havde  mange  og  farlige 
Konkurrenter.  Om  Aftenen  kunde  han  berette  denne  Nyhed 
til  sine  Sengekammerater  i  det  Telt,  hvor  det  regnede  saa 
meget,  a  Allerede  Officersoppasser!«  udbrød  den  ældste  af 
Flokken  halvt  misundelig  ved  denne  Efterretning. 

Om  Aftenen  fik  Alfred  den  Befaling  at  holde  sig  beredt 
den  næste  Dag  ved  ferste  Morgengry.  Han  gjorde  Regning 
paa,  at  Regnen  nok  skulde  forhindre  ham  i  at  forsove  sig, 
og  blev  heller  ikke  skuffet  i  denne  Forventning;  den  næste 
Morgen,  den  10de  September,  tog  han  Vejen  til  Broen  efter 
først  at  have  aflagt  et  sidste  Beseg  i  Mollen.  De  to  Kano- 
ner vare  endnu  paa  deres  Plads,  og  Preusserne  vare  under 
Vaaben.  Efter  Haanden  samledes  den  Flok  af  Fanger,  som 
skulde  udgjare  den  nye  Sending.  Der  var  truffet  den  Be- 
stemmelse, at  de  højere  Officerer,  Kapitajnerne  iberegnede, 
skulde  køre  paa  en  Slags  plumpe  Brædevogne,  medens  Lieu- 
tenanterne  og  Underlieutenanterne  samt  Ordonnanserne  skulde 
gaa  til  Fods. 

En  preussisk  Oberst,  som  havde  Vagten  ved  Broen,  gav 
en  Befaling,  en  Adjudant  raabte:  Marsch,  og  Kolonnen  satte 
sig  i  Bevægelse.  Efter  at  være  passeret  Broen  maatte  Fan- 
gerne atter  vende  tilbage  til  Sedan  ad  den  samme  Vej,  ad 
hvilken  de  vare  komne  til  Oen.  Kolonnen  standsede  et  -Oje- 
blik  i  Forstaden.  Alfred  benyttede  sig  af  dette  Holdt  og 
stillede  sig  med  en  hel  Del  Fanger  i  Række  foran  en  Bager- 
butik. Ogsaa  preussiske  Soldater  blandede  sig  i  denne  Skare; 
en  af  disse,  en  brutal  Karl,  skubbede  til  sine  Naboer;  disse 
knurrede  mod  ham,  og  han  blev  uforskammet.  En  Samtale 
mellem  Folk,  som  lide  af  Hunger,  gaar  ,hurtig  over  i  Kæv- 
lerier; Kævlerierne  vare  lige  paa  Nippet  til  at  udarte  til  Haand- 

gribeligheder,  da  en  Officer  lagde  sig  imellem  og  spurgte 
efter,  hvad  der  gik  for  sig.  Fangerne  erklærede  enstemmigen, 
hvad  der  ogsaa  var  Sandhed,  at  Preusseren  havde  villet  lade 
sig  betjene,  før  Turen  kom  til  ham,  og  at  han  havde  trængt 
sig  frem  gjennem  Eækkerne  som  en  gal  Mand,  idet  han 
puffede  og  slog  om  sig  til  alle  Sider.  Officeren  befalede  nu 
Soldaten  at  trække  sig  tilbage,  men  denne,  som  vel  havde 
drukket  et  Par  Glas  Brændevin  over  Tørsten,  brølte  op,  at 
han  ikke  vilde  vige,  og  at  han  vilde  have  sit  Brød,  hvad  det 
end  skulde  koste.  Uden  at  svare  tog  Officeren  en  Revolver 
frem  af  sit  Bælte ,  trykkede  af  og  knuste  Hovedet  paa 
Soldaten,  der  faldt  om  som  en  livløs  Masse,  uden  at  nogen 
af  hans  Kammerater  rørte  sig  til  hans  Forsvar. 

Fangerne  marscherede  fra  Pariserporten  midt  gjennem 
Sedan.  Byen  havde  nu  en  Besætning  af  preussiske  Lande- 
værnstropper;  hist  og  her  saa  man  syge  og  saarede  slæbe 
sig  omkring.  Indbyggerne  saa  med  mørke  Miner  Fangerne 
trække  forbi;  naar  de  troede  at  kunne  gjore  det  ubemærket 
for  Preusserne,  søgte  de  at  nærme  sig  nogle  af  Transporten 
og  putte  Brød  og  Stykker  Kjød  til  dem,  en  Barmhjertigheds- 
gave  fra  de  ødelagte  til  de  elendige.  Hele  Fangetransporten 
bestod  omtrent  af  otte  Hundrede  Mand  og  var  sammensat  af 
Officerer  af  alle  Vaabenarter;  navnlig  talte  Rytteriet  og 
Artilleriet  talrige  Repræsentanter.  Man  kunde  kjende  dem 
ikke  blot  paa  Uniformerne,  men  ogsaa  paa  deres  tunge 
Gang,  som  blev  yderligere  besværet  af  de  store  Støvler 
og  Skridtbesætningen  paa  Benklæderne.  Nu  havde  Fod- 
folkene en  rig  Lejlighed  til  at  gjengjælde  Rytternes  tid- 
ligere Drillerier;  men  hvem  kunde  vel  i  dette  -Ojeblik  tænke 
paa  at  drive  Gjæk?  Der  var  ikke  Spor  tilbage  af  den  gamle 
galliske  Munterhed,  thi  Følelsen  af  at  være  Krigsfange  for- 
trængte alt  andet.  Officerer,  som  bare  Medaillerne  fra  det 
russiske  og  det  italienske  Felttog,  aftørrede  hemmelig  deres 
Taarer;  det  var,  som  om  denne  uendelige  Række  af  Fanger 
bar  Sorg  over  hundrede  Aars  Sejre,  der  vare  som  udslettede 

ved  én  Dags  Skændsel.  To  stærke  Pelotoner  Fodfolk  droge 
med  som  Eskorte,  den  ene  i  Spidsen,  den  anden  bag  efter 
Transporten.  Paa  begge  Sider  af  Vejen  gik  ydermere  Skild- 
vagter med  ladte  Geværer  paa  Skuldrene,  og  man  havde 
underrettet  Fangerne  om,  at  de  havde  Ordre  til  at  fyre  ved 
den  mindste  Smule  Optøjer.  Endelig  var  der  ogsaa  de  alle- 
stedsnærværende Claner,  som  med  Pistoler  i  Hænderne  og  i 
skarpt  Trav  fore  frem  og  tilbage  fra  Fortroppen  til  Bag- 
troppen. 

Vejen  var  furet  af  dybe  Hjulspor,  og  Karrerne  skumplede 
op  og  ned.  Hist  og  her  fik  man  -Øje  paa  nedbrændte  Straa- 
hytter,  fældede  Træer  og  edelagte  Marker;  navnlig  frembød 
Bazeilles  det  sørgeligste  Syn;  det  var,  som  om  en  Skypumpe 
var  gaaet  hen  over  den;  alt  var  her  kastet  omkuld.  Byen 
var  kun  en  eneste  Sammenhobning  af  knust  Tagværk  og 
sammenstyrtede  Mure,  af  forkullede  Møbler,  af  itubrækkede 
Bræder  og  Bjælker,  af  Karrer  i  Stumper,  af  knækkede  Plove 
og  Harver,  af  Dorre  og  Vinduesskodder,  som  tildels  endnu 
hang  ved  deres  Hængsler,  af  halvt  forbrændte  Aadsler  af  Hus- 
dyr, som  vare  ramte  af  Kuglerne  eller  overraskede  af  Ilden. 
Ogsaa  Haverne  vare  ødelagte.  Vinrankerne  og  Frugttræerne 
vare  sværtede  af  Rogen,  overalt  saa  man  Spor  af  Ild.  Man 
gik  paa  Stumper  af  Granater;  Levninger  af  Vaaben  laa  alle 
Vegne,  og  en  knirkende  Metallyd  lod  sig  høre  ved  hvert 
Fodtrin.  Hist  og  her  kunde  man  paa  Murfladerne  finde 
brede  Spor  af  sort,  størknet  Blod,  eller  en  blodig  Haand  havde 
efterladt  Aftryk  af  sine  fem  Fingre  paa  Kalkpusset;  paa 
Hækkerne  fandtes  der  overalt  Stumper  af  iturevne  Klædnin- 
ger; paa  en  Busk  laa  endnu  to  smaa  Bamestrømper,  som 
vare  udhængte  der  til  Tørring.  En  lille  Hytte  var  bleven 
knust  af  en  Granat,  der  var  ikke  en  hel  Rude  i  noget  af 
Vinduerne,  men  i  en  af  Vindueskarmene  stod  to  smukke 
Urtepotter  af  blaa  Fajance.  Der  herskede  i  Byen  en  af- 
skyelig Stank  af  alle  de  i  Forraadnelse  gaaede  Lig.  Kort 
sagt,  det  stakkels  Bazeilles  var  som  hjemsøgt  af  alle  Dødens 

Og  Ødelæggelsens  Afskyeligheder.  Enkelte  ulykkelige  van- 
kede som  forstyrrede  omkring  mellem  Euinerne;  en  Familie, 
klædt  i  Pjalter,  havde  lejret  sig  under  et  Halvtag  og  be- 
tragtede med  forvildede  Blikke  Skaren  af  de  forbidragne 
Fanger;  den  søgte  rimeligvis  efter  sin  ødelagte  Arne;  dens 
Elendighed  overgik  endog  de  stakkels  Fangers.  Soldaterne 
tilkastede  dem  Stumper  af  Beskøjter. 


Dog,  vore  Læsere  have  vist  alt  faaet  et  tilstrækkelig 
stærkt  og  gribende  Indtryk  af  alle  de  Ulykker,  som  ramte 
den  ene  kejserlige  franske  Hær  ved  Sedan.  Forsaavidt  de 
have  følt  nogen  Interesse  for  den  beskedne  unge  Helt,  som 
af  og  til  er  optraadt  i  Fortællingens  Løb,  og  hvis  kunstløse 
Beretning  her  fremtræder  i  en  forkortet  og  omarbejdet  Form, 
da  kunne  vi  trøste  dem  med,  at  han  paa  Transporten  var 
saa  heldig  at  unddrage  sig  Preussernes  Opmærksomhed  og 
redde  sig  over  Grænsen  til  Belgien,  hvorfra  han  atter  naaede 
tilbage  til  Paris;  senere  kæmpede  han  paa  ny  som  Frivil- 
lig ved  fjerde  Zouavregiment.  Derimod  ville  vi  ikke  følge 
den  sørgelige  Kolonne  videre  paa  dens  Vej  gjennem  Frankrig. 
Ens  Sind  og  Hjerte  oprøres  ved  at  læse  om  alle  de  unød- 
vendige og  systematiske  Grusomheder,  som  de  sejrende  Preus- 
sere fandt  det  kristeligt  og  humant  at  paalægge  de  ulykkelige 
Fanger.  Afsted,  Dag  ud  og  Dag  ind,  maatte  Soldaterne  og 
Officererne  marschere.  Styrtede  en  Mand  af  Udmattelse  og 
Sygdom,  regnede  det  ned  med  Kolbeslag  over  ham;  sloge 
disse  ikke  til,  hjalp  Bajonetterne  efter,  til  han  med  gjen- 
nemboret  Skind  og  blodigt  Kjød  ravede  videre.  Men  var 
det  aldeles  umuligt  at  faa  den  ulykkelige  videre,  lod  man 
ham  ligge  til  den  næste  preussiske  Peloton,   som  havde  det 

Hverv  at  rense  Vejen.  Man  fortalte,  at  de  ulykkelige,  som 
bleve  liggende  i  Grøvterne  eller  under  Buskene  ved  Vej- 
kanten ,  ubarmhjertig  bleve  skudte  ned  af  den  følgende 
Peloton.  At  den  preussiske  Grusomhed  kunde  gaa  saavidt, 
at  man  behandlede  de  Fanger,  der  ikke  kunde  følge  med, 
som  Desertører,  er  jo  dog  næsten  utænkeligt;  men  saa  meget 
staar  dog  fast,  at  man  aldrig  ved  det  følgende  Raststed  saa 
noget  til  dem,  som  vare  blevne  ladte  tilbage,  og  som  med 
Lethed  kunde  have  været  optagne  paa  Officerernes  Karrer. 

Er  det  ovenstaaende  nu  end,  som  sagt,  vel  kun  Over- 
drivelser, der  maa  tilskrives  de  franske  Soldaters  ophidsede 
Indbildningskraft,  ere  de  Par  følgende  Smaascener  derimod 
vistnok  saa  meget  desto  sandere,  og  de  karakterisere  tilstræk- 
kelig hele  det  preussiske  Væsen.  De  franske  Bønder  maatte, 
som  naturligt  var,  føle  deres  Hjerter  bløde  ved  Synet  af 
deres  Landsmænd,  der,  udmattede  af  Anstrengelser  og  Tørst, 
dreves  fremad  som  saarede  Dyr.  Det  kunde  derfor  vel  hæn- 
des, at  de  stillede  Krukker  med  Vand  eller  Skaale  med  Mælk 
langs  Vejkanten,  saa  at  Fangerne  med  Lethed  og  uden  For- 
styrrelse af  Ordenen  vilde  have  kunnet  gjøre  sig  til  Gode 
med  disse  Forfriskninger.  Men  hvis  en  af  Fangerne  vovede 
at  nærme  sig  disse  fristende  Kar,  væltede  de  preussiske  Sol- 
dater Krukkerne  eller  Skaalene  med  et  Spark;  af  og  til  paa- 
toge Officererne  sig  selv  dette  ædle  Hverv,  og  naar  da  en 
Krukke  gik  sønder,  eller  en  Tinspand  sparkedes  frem  og  til- 
bage langs  Vejen,  kunde  de  briste  i  Latter  herover.  Et  andet 
Sted  marscherede  Fangekolonnen  gjennem  en  Landsby,  medens 
en  Bonde  stod  i  sin  aabne  Dør,  skar  et  stort  Brød  i  Styk- 
ker og  delte  dem  ud  i  Almisse  til  nogle  Fattige.  En  af 
Fangerne  traadte  lidt  ud  af  Rækken  og  rakte  Haanden  ud 
for  at  faa  sig  et  Stykke;  men  den  preussiske  Soldat,  som 
var  ham  nærmest,  hævede  i  det  samme  sin  Bøsse  og  gav 
Fangen  et  saa  voldsomt  Kolbeslag  over  Lænderne,  at  han 
tumlede  om,    saa  lang  han  var.     Med  Møje  rejste  han  sig 


572  Skildringer  fra  den  fransk-tyske  Krig.     II. 

atter  og  vaklede  videre  med  sine  Landsmænd ;  men  Soldaten 
maa  vel  kun  have  gjort  sin  Pligt,  thi  ingen  preussisk  Officer 
satte  ham  i  Rette  eller  viste  blot  med  en  Mine,  at  han 
misbilligede  hans  raa  Adfærd. 

Saaledes   marscherede   det   første    hundrede  Tusinde   af 
Napoleon  III's  Tropper  over  Rhinen. 

F.  c.  Granzow. 

